@001

Buddhist Sanskrit Texts-No. 4

aṣṭasahasrika PRAJNAPARAMITA

With Haribhadra's Commentary Called Aloka

Edited by

Dr. P.L. VAIDYA

PUBLISHED BY

THE MITHILA INSTITUTE

OF

Post-Graduate Studies and Research in Sanskrit Learning

Darbhanga

1960

@002

bauddha-saṃskṛta-granthāvalī-4

Buddhist Sanskrit Texts-No. 4

@003

bauddha-saṃskṛta-granthāvalī-4

aṣṭasāhastrikā

prajñāpāramitā |

haribhadraviracitayā ālokākhyavyākhyayā sahitā |

vaidyopāhvaśrīparaśurāmaśarmaṇā

sūcyādibhi: saṃskṛtā |

mithilāvidyāpīṭhapradhānena prakāśitā |

śakābda: 1881 

saṃvat 2016 

aiśavīyābda: 1960

@004

Copies of this Volume may be bad, postage paid, from your
usual Book-seller or from the Direclor,

Mithila Institute, Darbhanga, on pre-payment either in cash,
postal Order or M. O. of

Rs. 390.00 for Ordinary edition and Rs. 400.00 for Library
edition.

The entire cost of preparation and production of this Volume
has been met

out of a subvention kindly placed at the disposal of the
Institute

jointly by the Government of India (Ministry of Scientific

Research and Cultural Affairs) and the State of Bihar

Printed by Laxmibai Narayan Chaudhari, at the Nirnaya Sagar
Press,

26-28 Kolbhat Street, Bombay 2, and Published by Dr. P. L.
Vaidya,

for the Director, Mithila Institute, Darbhanga, Bihar.

@005

anukramaṇikā |

INTRODUCTION IN ENGLISH AND HINDI...IX

ABBREVIATIONS...XXXVII

(a) aṣṭasāhasrikā prajñāpāramitā... 1-262

1 sarvākārajñatācaryā...1

2 śakraparivarta:... 17

3 aprameyaguṇadhāraṇastūpasatkāraparivarta:... 25

4 guṇaparikīrtanaparivarta:...48

5 puṇyaparyāyaparivarta:...52

6 anumodanāpariṇāmanāparivarta: ... 69

7 nirayaparivarta:...86

8 viśuddhiparivarta:...93

9 stutiparivarta:...100

10 dhāraṇaguṇakīrtanaparivarta:...104

11 mārakarmaparivarta:...115

12 lokasaṃdarśanaparivarta:...125

13 acintyaparivarta:...138

14 aupamyaparivarta:... 142

15 devaparivarta:... 146

16 tathatāparivarta:...153

17 avinivartanīyākāraliṅganimittaparivarta:...161

18 śūnyatāparivarta:...170 

19 gaṅgadevībhaginīparivarta:... 175

20 upāyakauśalyamīmāṃsāparivarta:...183

21 mārakarmaparivarta:...191

22 kalyāṇamitraparivarta:...197

23 śakraparivarta:...203

24 abhimānaparivarta:...206

25 śikṣāparivarta:... 210

26 māyopamaparivarta:...215 

@006

27 sāraparivarta:...220

28 avakīrṇakusumaparivarta:...226

29 anugamaparivarta:...235

30 sadāpraruditaparivarta:...238

31 dharmodgataparivarta:...253

32 parīndanāparivarta:...260

prathamaṃ pariśiṣṭam-prajñāpāramitāpiṇḍārtha:...263

(ā) ālokavyākhyā...267

1. sarvākārajñatācaryāparivarta:...267

1 sarvākārajñatādhikāra:...267

2 śakraparivarta:...329

2 mārgajñatādhikāra:...329

3 aprameyaguṇadhāraṇa-pāramitā-stūpasatkāraparivarta:
354

4 guṇaparikīrtanaparivarta:...375

5 puṇyaparyāyaparivarta:...380

6 anumodanāpariṇāmanāparivarta:...385

7 nirayaparivarta:...397

8 viśuddhiparivarta:...403

3 sarvajñatādhikāra:...405

9 stutiparivarta:...412

4 sarvākārābhisaṃbodhādhikāra:...415

10 dhāraṇaguṇaparikīrtanaparivarta:...421

11 mārakarmaparivarta:...430

12 lokasaṃdarśanaparivarta: 435

13 acintyaparivarta:...445

14 aupamyaparivarta:...448

15 devaparivarta:... 450 

16 tathatāparivarta:...456

17 avinivartanīyākāraliṅganimittaparivarta: 474

18 śūnyatāparivarta:...482

19 gaṅgadevībhaginīparivarta:...488

20 upāyakauśalyamīmāṃsāparivarta:...496

@007

5 mūrdhābhisamayādhikāra:...498

21 mārakarmaparivarta:...500

22 kalyāṇamitraparivarta:...503

23 śakraparivarta:...506

24 abhimānaparivarta:...507

25 śikṣāparivarta:...508

26 māyopamaparivarta:...510

27 sāraparivarta:...514

28 avakīrṇakusumaparivarta:...519

29 anugamaparivarta:...526

6 anupūrvābhisamayādhikāra:...532

7 ekakṣaṇābhisamayādhikāra:...532

8 dharmakāyādhikāra:...534

30 sadāpraruditaparivarta:...543

31 dharmodgataparivarta:... 548

32 parīndanāparivarta:...556

dvitīyaṃ pariśiṣṭam-abhisamayālaṃkārasya ślokasūcī
559

tṛtīyaṃ pariśiṣṭam-ālokasthaślokoddharaṇasūcī...563

caturthaṃ pariśiṣṭam-ālokastha-sūtrādināmasūcī...565

pañcamaṃ pariśiṣṭam-prajñāpāramitā-śabdakoṣa:...567

@008

[blank]

@009

INTRODUCTION

1. THE OLDER EDITIONS OF aṣṭasāhasrikā

The aṣṭasāhasrikā prajñāpāramitā was first edited by Rejendra-

lal Mitra (R in marginal references) and published in Biblio-

theca Indica, Calcutta, 1888. This edition was based on six
Mss.

five of which were obtained by different scholars from Nepal
and

one was a Bengali transcript of a Nepalese original. The oldest

dated Ms. bears the date 1061 A. D.; one of the Cambridge Mss.

is held by Rajendralal Mitra to bear the date of 1020 A.D., while

Bendall thinks that its date to be A.D. 1155 or 1255. Two more

Mss. used by Rajendralal Mitra are copies prepared in Nalanda

or its neighbourhood in the reigns of Govinda and rāma of
the

pāla dynasty of Bengal-Bihar. No new Mss. of this work have

come to light, though copies are often prepared in Nepal. The

result is that we have no more sources to check the text and
fill

in the gap indicated in the footnote on page 220 of this
edition.

However, the contents of the original were not much different

from what we have them today, or what Haribhadra, its commen-

tator, had before him in the 8th or 9th century A.D. This
Hari-

bhadra records a few variants in his work, but they are not
mate-

rial and only vagaries of scribes. So, barring the only lacuna
on

page 229 of this edition, the text of aṣṭasāhasrikā is
uniformly

handed down by tradition.

The edition of Rajendralal Mitra, being the first in the field

when critical studies of Buddhist Sanskrit literature were
still in

infancy, is, however, marred by a number of misprints.
Professor

Wogihara, the editor of Haribhadra's commentary called
āloka,

thought it necessary to re-edit the text in the earlier
edition for

the benefit of his readers. (1932-35 A.D.). This text in
Roman

characters along with āloka, also in Roman script, has
proved

to be a good check (W in marginal references). I, therefore,

prepared my text carefully comparing the two versions thus
made

available, and further checked it by reference to the
Commetary

āloka. Dr. G. Tucci also has published the bare text of
āloka in

his edition in GOS, Baroda, 1934. The Ms. material in both
these

editions for the commentary is almost the same, yet, I must
admit

that Wogihara's text is superior to that of Tucci. I,
naturally,

had the advantage of consulting both these editions in
preparing

my text. Nobody, however, should forget to mention the deep 

@010

debt of gratitude to Rajendralal Mitra for his editio
princeps, as

well as to Wogihara and Tucci. The Present edition, thus, of
the

aṣṭasāhasrikā and its commentary āloka by
Haribhadra is a

co-ordinated edition with few additional features such as
additional

references to quotations and an index of technical terms and
their

interpretations mostly as they are given by Haribhadra Inci-

dentally, I may state here that the correct name of the author
of the

Commentary called āloka is Haribhadra and not
siṃhabhadra

as stated by Dr. N. Dutt in his introduction to
pancaviṃśati-

sāhasrikā (P. viii).

2. prajñāpāramitā LITERATURE

There is a very large mass of Buddhist literature going

under the name of prajñāpāramitā. Professor Ryusho
Hikata of

Kyushu University has recorded in his Introduction to
suvikrānta-

vikrāmi paripṛcchā prājñāpāramitāsūtra, Fukuoka,
Japan, 1958,

as many as 27 works going under this name. All of them are not

available in original Sanskrit. Some of them are known from
their

Tibetan translations, some from Chinese Translations and some

from both. I give below the names of works of this class,
classifying 

them under three groups, Sanskrit, Tibetan and Chinese.

a) Works under this group are known to exist in their origi-

nal form in Sanskrit, published fully or in part. They are:

1. śatasāhasrikā, edited by Pratapchandra ghoṣa,
Bibliotheca

Indica, Calcutta, 1912; not yet completed, only 14 chapters of

it are so far published. TTP No. 220 (I); T No. 8.

2. pañcaviṃśatisāhasrikā, edited in part by Dr.
Nalinaksa

Dutt (chapter I only) in Calcutta Oriental Series, No. 28,
Cal-

cutta, 1934. TTP No. 220 (2); T Nos. 9 and 3790, the latter

translation agreeing with printed Sanskrit text.

3. aṣṭasāhasrikā, edited by Rajendralal Mitra in BI,
Cal-

cutta, 1888. The text is also contained in Wogihara's edition
of

abhisamayālaṃkārāloka of Haribhadra, Tokyo, 1932-35; BST
No.

4. The work has been translated several times in Chinese. See

TTP Nos. 220 (4), 224, 225, 227, 228, the earliest is dated
382

A. D.; T No. 12.

4. sārdhadvisāhasrikā, also called
suvikrāntavikrāmiparipṛcchā,

edited by T. Matsumoto, chapter I, in Bonner Orientalische

Studien, Stuttgart, 1932; chapter II, in Festschrift Kahle,
Leiden,

1935, and complete text, Tokyo, 1956; a new edition by R. 

@011

Hikata, Japan, 1958. I propose to publish a co-ordinated edition

in devanāgarī in BST No. 17
(mahāyāna-sūtra-saṃgraha, Vol.

I); TTP No. 220 (16); T No. 14

5. saptaśatikā, also called mañjuśrīparivarta, edited
by G.

Tucci, Rome, 1923; also by J. Masuda (first half only) in the

Journal of Taisho University, Tokyo, 1930. I propose to publish
a

co-ordinated edition in devanāgarī in BST No. 17
(mahāyāna

sūtra-saṃgraha, Vol. I); TTP Nos. 220 (7), 232, 233; T No.
24.

6. triśatikā, popularly known as vajracchedikā, edited
by

Max Muller, Oxford, 1881. I propose to include this text,
collated

with Dr. Dutt's edition from Gilgit MSS., and published in Minor

Buddhist Texts, Rome, 1956; see TTP Nos. 220 (a), 235, 236,

237, 238, 239, the earliest translation in Chinese being dated

402-412 A. D.; T No. 16. A Khotanese version is also available

in the edition of Sten Konow in Manuscript Remains found in

Eastern Turkestan, Oxford, 1916.

7. adhyardhaśatikā, also called Naya, edited by E.  Leumann,

Strassburg, 1912, and again in the Journal of Taisho University,

Tokyo, 1930. I propose to include the Sanskrit text in BST

No. 17 (mahāyāna-sūtra-saṃgraha, Vol. I); TTP No. 220
(10),

240, 242, 243, 244; T Nos. 17 and 489. In Tibetan it is also
called

śrī-paramādyā-nāma-mahāyāna-kalparāja (T No. 487),
śri

paramādya-mantra-kalpakhaṇḍa (T No. 488), and śrī
vajra-

maṇḍalālaṃkāra nama mahātantrarāja (T No. 490).

8. prajñāpāramitāhṛdaya-sūtra, edited by Max Muller,
Oxford

1884. I propose to include it in BST No. 17
(mahāyāna-sūtra-

saṃgraha, Vol. I); TTP Nos. 250, 251, 252, 253, 254, 255,
256,

257; T No. 21.

9. kauśikaprajñāpāramitā, edited by E. Conze in
Sino-Indian

Studies, Vol. V, ii, Calcutta, 1956. I propose to include the

devanāgarī version of this work in BST No. 17
(mahāyāna-sūtra-

saṃgraha, Vol. I); TTP No. 249; T No. 19.

10. svalpākṣarā, edited by E. Conze in Sino-Indian Studies,

Vol. V, ii, Calcutta, 1956. I propose to include the
devanāgarī

version of this work in BST No. 17
(mahāyāna-sūtra-saṃgraha,

Vol. I); TTP No. 258; T No. 22.

11. ratnaguṇasaṃcayagāthā. This is a small text of 14
stanzas

published in BB, st. Petersburg, Russia.

@012

(b) In addition to the above-mentioned texts of prajñāpāra-

mitā, TTP as well as Tohaku Catalogue mention the
following:-

1. aṣṭādaśasāhasrikā. A few fragments of this work in
Sanskrit

are edited by Sten Konow in Arch. Survey of India, No. 69. TTP

No. 220 (3); T No. 10.

2. pañcapāramitānirdeśa. The Sanskrit text is not yet
traced,

but it is known from both Chinese and Tibetan translations.

TTP No. 220 (11-15); T No. 18.

3. pañcāśatkā prajñāpāramitā. No Sanskrit text has yet
been

traced, but it is known from both Chinese and Tibetan sources.

TTP No. 248; T No. 18.

4. pañcaśatikā, as above; TTP No. 260; T No. 15.

(c) The following works are known only from Chinese

sources:-

1. devarājapravara prajñāpāramitā, as above; TTP No.

220 (6).

2. A prajñāpāramitā, probably daśasāhasrikā.  TTP
No.

220 (5).

3. nāgaśrī prajñāpāramitā; TTP No. 220 (8).

4. TTP Nos. 245 and 246; TTP No. 247; TTP No. 259; and

TTP No. 261. These four texts are known only from Chinese

sources.

Professor Hikata mentions one text called prajñāpāramitā-

nāmāṣṭaśataka (TTP No. 230 and T No. 25) but it seems to
be

a Stotra giving 108 names of prajñāpāramitā.

(a) Besides the above-mentioned works, Tohoku Catalogue
mentions a few more texts such as:

1. ekākṣarīmātā: T No. 23.

2. sūryagarbhā: T No. 26.

3. candragarbhā: T No. 27.

4. samantabhadrā: T No. 28.

5. vajrapāṇi: T No. 29.

6. vajraketu: T No. 30.

@013

3. COMMENTARIES ON prajñāpāramitā

There seems to have been a vast literature on
prajñāpāramitās

in the form of commentaries. I have already given in this
Volume

Haribhadra's commentary on aṣṭasāhasrikā called āloka
which

also embodies the text of abhisamayālaṃkāra of ārya
maitreya-

nātha. This commentary on the text is a mine of information

Although this commentry is written from the point of view of

yogācāra or vijñānavāda School of Buddhists, it has
reffered to

several other commentators from his own school as well as from

the mādhyamika school which is there designated as
ekanayavādin.

Haribhadra often refers to previous comentators by phrases
like pūrvā-

cāryā: anye, apare, ārṣam and also to names like
nāgārjuna and āryadeva

from the mādhyamika school. He records on page 306 a
funny

story how asaṅga was unable to understand the text of
aṣṭasāha-

srikā and how maitreyanātha, to help him very
compassionately,

undertook to compose a short summary of the text, now known

as abhisamayālaṃkāra in eight chapters and in 274 verses.
It

was only then that asaṅga could write a commentary known
as

bhāṣya. Vasubandhu also wrote a commentary called paddhati.

After him ārya Vimuktisena wrote a commentary called
vṛtti and

Bhadanta Vimuktisena (to be distinguished from ārya
vimukti-

sena) wrote a vārtika. This latter writer is followed by
Hari-

bhadra who wrote his commentary called āloka, using his
prede-

cessors' works and quoting profusely from all of them. It is
thus

clear that both mādhyamika school and yogācāra school
had a

tradition of commentaries on aṣṭasāhasrikā, the first
school being

represented by nāgārjuna and āryadeva and the second
by

maitreyanātha, asaṅga, Vasubandhu, ārya Vimuktisena,
bha-

danta Vimuktisena and Haribhadra, the pupil of Vairocana-

bhadra. Except Haribhadra's commentary called āloka no
other

work of this class has yet been discovered in the original
sanskrit,

but they are known to exist in Chinese and Tibetan translations.

Haribhadra's commentary, though avaiable for the last 25 years

has not yet received the attention of scholars it deserves. We
get

for the first time from this work a lot of first-hand
information on

the teaching of yogācāra School from a pre- śaṃkara
writer.

4. HARIBHADRA

Haribhadra, whose commentary on aṣṭasāhasrikā we have

included in this volume, is a great and critical scholar of
yoga-

@014

cāra School of Buddhists. He used various Mss. available to
him in

his days to fix the text of aṣṭasāhasrikā and recorded
variants from

them in his commentary. As has been remarked above,
aṣṭasāha-

srikā was a highly valued and respected text among both the

schools of mahāyāna Buddhists, and hence no really
important

variants are found in it. Haribhadra studied under Vairocana-

bhadra, the follower of asaṅga. He used the commentaries
on aṣṭa-

sāhasrikā by nāgārjuna and āryadeva of the
mādhyamika school,

as well as those of asaṅga, Vasubandhu, ārya
Vimuktisena and

Bhadanta Vimuktisena of the yogācāra school, and profusely

quoted from them. We find in his work frequent references to

the views of the above writers as also of pūrvācāryā:,
eke, anye, apare, kecit,

some of which belonged to his own school which he would not

hesitate to stamp with the remark taccintyam, showing
thereby an

honourable and honest disagreement with them. It appears

from the following passage that there were some commentaries
on

aṣṭasāhasrikā which misinterpreted the text:

evameva
kārikāśāstraprāmāṇyādbhāvādhyāhārapadādibhirabhi
samayakramānurūpo granthārtho vācya: | tataśca

kenacidabhisamayālaṃkārapāṭhaṃ bāhulyenānyathā kṛtvā
`pratibhātu te subhūte' ityādivākyamārabhya asyā mātu-

ryadasaṃbaddhaṃ
samyaksamudāyāvayavārthānabhidhānādvyākhyātam, tat santa
eva jñātumarhantīti nopanyasya nirākṛtam |

(p. 542).

His respect for maitreyanātha's abhisamayālaṃkāra knew

no bounds. He named his commentary on aṣṭasāhasrikā as

abhisamayālaṃkārāloka incorporating in it the entire text
of

abhisamayālaṃkāra. He differed in some respects, with the
views

of former ācāryas of his own school like dignāga.
The discussion

on the ṣoḍaśakṣaṇa theory against pañcadaśakṣaṇa
theory is one such point,

although he profusely cited from that ācārya's work
prajñāpāra-

mitāpiṇḍārtha.

It is to be regretted that we have so little information about

the personal history of this great scholar. He was a well-known

Buddhist monk living in a famous monastery called trikūṭaka-

vihāra, established by the generosity of karuṇādeva,
which became

a great seat of learning. The commentary was written during

the reign of dharmapāla, probably in the last quarter of
the 8th

century A.D. (776-808). It seems to be that the age of the

commentary may be roughly put between 800 and 808 A.D., or

slightly earlier.

@015

4. THE ORIGINAL HOME OF prajñāpāramitā LITERATURE

There are certain reference in the text of aṣṭasāhasrikā

which suggest that this literature must have originally sprung
up

in the South from which it spread to the East and thereafter to

the North. We thus find the following passage in this work which

runs as follows:-

ibhe khalu puna: śāriputra ṣaṭpāramitāpratisaṃyuktā:
sūtrāntāstathāgatasyātyayena dakṣiṇāpathe

pracariṣyanti, dakṣiṇāpathātpunareva vartanyāṃ
pracariṣyanti, vartanyā: punaruttarapathe pracariṣyanti |
navamaṇḍaprāpte

dharmavinaye saddharmasyāntardhānakālasamaye
samanvāhṛtāste śāriputra tathāgatena kulaputrā:
kuladuhitaraśca | tasmin

kāle ye imāṃ prajñāpāramitāmudgrahīṣyanti
dhārayiṣyanti vācayiṣyanti paryavāpsyanti pravartayiṣyanti
deśayi-

ṣyanti upadekṣyanti uddekṣyanti svādhyāsyanti, antaśo
likhitvā pustakagatāmapi kṛtvā dhārayiṣyanti,

jñātāste śāriputra tathāgatena, adhiṣṭhitāste
śāriputra tathāgatena, dṛṣṭāste śāriputra tathāgatena,
vyavaloki-

tāste śāriputra tathāgatena buddhacakṣuṣā | iyamapi
bhagavan prajñāpāramitā evaṃ gambhīrā paścime kāle
paścime

samaye vaistārikī bhaviṣyati uttarasyāṃ diśi uttare
digbhāge | ye tatra śāriputra uttarasyāṃ diśi uttare

digbhāge imāṃ gambhīrāṃ prajñāpāramitāṃ śrutvā atra
prajñāpāramitāyāṃ yogamāpatsyante, te vaistārikīṃ

kariṣyanti | (page 112)

In the above pasage the word vartanī seems to be
interpreted

as East in Sanskrit and Tibetan traditions (Haribhadra equates

vartanī with pūrvadeśe); but according to Chinese
tradition it is equated

with varuṇī which means West. The question does not affect
the

spread of prajñāpāramitā to the North or its origin in
the

South. It is thus clear that the origin of PP is not to be

found in Magadha, but in the South. It is an admitted fact

that this literature was popular in the North and North-east.

The Western region of India was dominated by the theravāda

literature in Pali as inscriptional evidence proves. We have
not

yet discovered Sanskrit Buddhist literature in Western India.
It

must be said, however, that it was made popular by nāgārjuna

in Kashmir, i.e. North-west. It is, however, wrong to assume

or suggest that nāgārjuna was the author of PP because he

himself was a Southerner; he was, however, the first comme-

ntator of prajñāpāramitā literature. His commentary was

translated into Chinese in 405 A.D. under the names
mahāprajñā-

pāramitāśāstra or
mahāprajñāpāramitāsūtravibhāṣā (Ta-chih-

to-lun).

5. THE ORIGINAL FORM OF prajñāpāramitā

From titles of works going under the name of
prajñāpāramitā

given above, it will be seen that extent and volume of these
works

varies from one hundred thousand stanzas (of 32 syllables) to a

@016

few stanzas (300 to 14). Which of these texts is original and

whether the texts got enlarged or abridged in course of time

to suit the capacity or mental equipment of the devotee, is a

perplexing problem, and should be studied without any pre-occu-

pation. Let us therefore take into consideration the views of
older

commentators like Haribhadra which may be styled as the tradi-

tional view. Haribhadra says:-

padaparamavistararucisattvānugrahārthaṃ deśitā
āryaśatasāhasrikā | sarvārthasaṃgraheṇa
madhyarucivipañcitajña-

sattvānukampayā āryapañcaviṃśatisāhasrikā deśitā |
tasyāśca sarvārthopasaṃhāreṇa
uddhāṭitajñasaṃkṣiptaruci-

sattvahitodayena āryāṣṭasāhasrikā bhāṣitā iti,
(pp.274-75).

yathoktamabhidheyam
āryaśatasāhasrikāprajñāpāramitādisūtrārtha
bodhicittāvavādādipratipattirūpam aṣṭā-

vasthābhedabhinnaṃ sarve saṃkṣiptarucaya: sattvā: sukhena
pratipadyantāmiti aṣṭasāhasrikāṃ bhagavatīṃ deśitavān,

(p.289).

It should be noted that Haribhadra nowhere uses the expre-

ssion enlargement (vistāra) or abridgement (saṃkṣepa).
He simply

states the purpose for which larger and shorter versions existed

in his days. So there is no mention of any body who has enlarged

or abridged these texts. At the same time it appears that he

attaches utmost importance to the form of aṣṭasāhasrikā.
Similarly,

dignāga also holds the same view in his
prajñāpāramitāpiṇḍārtha:

itthamaṣṭasahasrīyamanyūnārthairyathoditai: |

granthasaṃkṣepa iṣṭo'tra ta evārthā yathoditā: ||

Both these writers selected for treatment and comment the text
of

aṣṭasāhasrikā as the most important for all practical
purposes.

As the entire texts of śatasāhasrikā and
pañcaviṃśatisāhasrikā

are not yet available to scholars, the question cannot be
finally

resolved today. The reader may however note the fact that Hari-

bhadra makes use of the text of pañcaviṃśatisāhasrikā
to clarify

knotty points in aṣṭa. (see for instance, pp. 290, 291
etc.) or, going

still further, I may say that he uses that text as amplification
or

explanation or a form of commentary on aṣṭa.

It is obvious that the kernel of this literature is to be
sought

in a shorter text explaining in brief the doctrine of
prajñāpāra-

mitā in the simplest form. I may point out to the reader that
he

should study chapter 31 of aṣṭasāhasrikā, namely
Dharmodgata's

sermon to sadāprarudita, and more especially para 1 on page

259 which appears to me the oldest and simplest form of

the doctrine. The entire literature of prajñāpāramitā is
tiringly

verbose, even in its shorter recensions. The Buddhist monk is

@017

never tired of using the same expressions, and never took into

account wastage of time and words, not to speak of paper and

ink, which commodities were not liberally available in those
days.

The shorter forms of prajñāpāramitā in later times were
being

used as charms to protect the wearer from evil spirits and were

even styled as dhāraṇīs. E. Conze in his article "Tantric
prajñā-

pāramitā Texts" in Sino-Indian studies, Vol. V, part 2, pp
100-122,

has given a list of such texts. I am giving in
mahāyāna-sūtra-

saṃgraha, Vol. I in this Series a few of them by way of
sample. These

texts were copied on birch-bark, put into a casket and worn on

arms by devotees to ward off evil spirits. Even vajracchedikā
is

so worn, not to speak of kauśika or svalpākṣarā.

I have already suggested above that the oldest and shortest

text of prajñāpāramitā is to be found in chapter 31 of
aṣṭasāhasrikā.

This work is held in highest reverence by mahāyāna
Buddhists,

and is called in various terms showing their reverence such as

buddhanetrī, jinajananī, mātā etc. and, if I may say so,
treated

with even greater reverence than the person of Buddha, because

Buddhahood itself is dependent upon prajñāpāramitā, the
relation

of this text to Buddha being first as cause and then as effect.

There are places in the body of the text of aṣṭasāhasrikā
where

the same topic and same expressions are used a number of times

just to impress upon the reader the value of its contents. In

relation to aṣṭasāhasrikā, the
pañcaviṃśatisāhasrikā is called

madhyamā jinajananī, and śatasāhasrikā as the
mūla. However,

all Buddhist writers from nāgārjuna, āryadeva,
maitreyanātha,

asaṅga, Vasubandhu, dignāga, down to Haribhadra
concentrated

their energies in interpreting aṣṭasāhasrikā only,
because it con-

tained, in a convenient form, all topics of the
prajñāpāramitā,

neither more nor less, as dignāga says in his
piṇḍārtha:

itthamaṣṭasahasrīyamanyūnārthairyathoditai: |

granthasaṃkṣepa iṣṭo'tra ta evārthā yathoditā: ||

So, in view of these writers, the other shorter versions
like

suvikrāntavikrāmiparipṛcchā are abridgements of the
original

aṣṭasāhasrikā. To me, however, it does not appear to be
all

correct. It is true that the general features of
prajñāpāramitā are

found therein as well, but they assume the form in which the

interlocutor like suvikrāntavikrāmin, manjuśrī, devarāja
etc.

were interested. The traditional view, therefore, seems to
take

śatasāhasrikā as the original and all others as its
abridgements.

@018

The modern view represented by Winternitz and others is

that aṣṭasāhasrikā is the original prajñāpāramitā
and pañcaviṃśati,

śati, śata etc. are its enlargements and suvikrāntavikrāmin
and

others its abridgements. Their view is based upon the fact that

it is this text on which all great Buddhist writers from
nāgārjuna

down to Haribhadra have concentrated their attention, and that

is a text of fair proportion and size. I have already indicated

above that Haribhadra uses pañcaviṃśati as a sort of
commentary

on aṣṭasāhasrika to illustrate terse and knotty points.
I go with

the view of moderners as it seems to be more rational than that
of

the traditional school.

6. INFLUENGE OF abhisamayālaṃkāra ON PP LITERATURE

The abhisamayālaṃkāra of maitreyanātha (latter half
of

second century or first half of third century), otherwise known
as

prajñāpāramitopadeśaśāstra, which is a short work in
eight chapters

and in 274 stanzas, has exercised great influence, not only

over the interpretation but also on the text-tradition of PP
literature

as it is available today. maitreyanātha, whose personality

is still shrouded in obscurity, is held in high reverence in
the

yogācāra school of Buddhists, who regard him as its founder,
just

as nāgārjuna is so held by the mādhyamika School of
Buddhists.

Haribhadra in his āloka records an amusing story how he
helped

asaṅga in interpreting the text of aṣṭasāhasrikā and
the purpose

of the composition of abhisamayālaṃkāra:

tathā hi śrūyate-viditasamastapravacanārtho
labdhādhigamo'pyāryāsaṅga: punaruktabāhulyena, apunarukta-

pradeśe'pi pratyekapadavyavacchedādarśanena, gāmbhīryācca
prajñāpāramitārthamunnetumaśakto daurmanasyamanuprāpta: |

tamuddiśya maitreyeṇa bhagavatā prajñāpāramitāsūtraṃ
vyākhyātam, abhisamayālaṃkārakārikāśāstraṃ ca kṛtam |
tacchrutvā

punarāryāsaṅgena ācāryavasubandhuprabhṛtibhiśca
vyākhyātam | (p. 306).

Haribhadra also states that his own interpretation of
aṣṭa-

sāhasrikā represents the best traditional interpretation:

"sūtraṃ sūtrāntarānusāreṇa vyākhyātavyam" iti
bhagavadvacanādeva pañcaviṃśatisāhasrikānusāreṇa

pūrvācāryavasubandhuprabhṛtivyākhyākramamāśritya
abhisamayālaṃkārānurodhena ca...vyākhyātamidam | (p.306)

Haribhadra's commentary incorporates in it the entire text

of abhisamayālam*kāra and is named
abhisamayālaṅkārāloka.

Let us therefore examine the nature and purpose of the compo-

sition of this short work. abhisamayālaṃkāra analyses the
con-

tents of aṣṭasāhasrikā into eight topics like
sarvākārajñātā, mārga-

jñatā, etc., and gives in verses the summary of this
voluminous

work in such a way as would enable the reader to keep in memory

@019

the analysis. Haribhadra at any rate uses this text in this
manner.

After interpreting passages of the text of aṣṭasāhasrikā,
he inveriably

invokes the authority of abhisamayālaṃkārakārikā with
intro-

ductory remark tathā coktam. He does not interpret the
kārikās, as

after reading the foregoing commentary that was needless,

although his commentary is named abhisamayālaṃkārāloka,
This

is why the kārikās go under the name of
prajñāpāramitopadeśa-

śāstra. As this work was of immense use for the
interpretation,

not only of aṣṭasāhasrikā but also of other works
belonging to

literature of the PP class, it played an important role in
preserv-

ing the traditional interpretation as well as its textual
tradition.

We thus find its first stanza yā sarvajñatayā (wrongly
ascribed to Hari-

bhadra by Prof. Hikata) etc. at the beginning of all Mss. of

śatasāhasrikā and at the end of
suvikrāntavikrāmiparipṛcchā. In

the case of pañcaviṃśati, the Mss. record in colophon of
every

chapter abhisamayālaṃkārānusāreṇa saṃśodhitāyām.
It should also be noted that

all pañcavaṃśati Mss. available today divide the work
into eight

chapters corresponding to the eight topics or adhikāras
of abhi-

samayālaṃkāra, while śata, has got 72 chapters and
aṣṭa, 32 chapters.

I do not therefore believe that the available text of pañca-

viṃśati has undergone any textual tampering or modification
to

suit the contents of abhisamayālaṃkāra, but that its
subject-

matter was recast and presented under eight chapters to corres-

pond to the eight adhikāras of abhisamayālaṃkāra.
This seems

to be the correct interpretation of
abhisamayālaṃkārānusāreṇa saṃśodhitāyām.

7. THE QUESTION OF AUTHORSHIP OF prajñāpāramitāstava

In the beginning of all Mss. of aṣṭasāhasrikā,
pañcaviṃśati

and suvikrāntavikrāmi PP. there is a set of 20 stanzas
in anuṣṭubh

metre in praise of prajñāpāramitā. They are not found
at the

beginning of śatasāhasrikā. Scholars, I hope, will agree
with me

that they are not an intrinsic part of the text of these works.

Haribhadra's commentary included in this Volume does not

comment on them, which fact shows that these stanzas did not

form part of aṣṭasāhasrikā in his days. I have therefore
excluded

them from my text of aṣṭa. and relegated them to
foot-notes.

Now who is the author of this prajñāpāramitāstava ? My
own

view is that its author is nāgārjuna, at the beginning of
whose

commentary on aṣṭa. it is found. Professor H. Ui has
suggested

@020

that these stanzas are composed by rāhulabhadra, pupil of
ārya-

deva. and put by him at the beginning of nāgārjuna's
commen-

tary. Unfortunately this commentary is available in Chinese

translation only, and it is difficult for me to say anything
defi-

nitely on the authenticity of the work. But I think it would be
an

audacity on the part of rāhulabhadra to put his own stanzas
in

the work of his Paramaguru that nāgārjuna was. I am,
therefore,

inclined to reject Professor Ui's view about rāhulabhadra's

authorship of these stanzas at once. If style is an indication
of

the authorship, I would request the reader to compare the style

of these stanzas with that of catu:stava of nāgārjuna,
and I am

sure he will be convinced that they must be from the pen of

nāgārjuna.

8. CONTENTS OF aṣṭasāhasrikā

The aṣṭasāhasrikā prajñāpāramitā is divided into
32 chapters.

It is uneven in style, composition and contents, and is a queer

admixture of narration, philosophical treatment, advantages of

the study of the work, and likely obstacles in the way of
acquiring

its knowledge. prājñā means highest wisdom or perfect
knowledge.

The portion of our text devoted to this topic is comparatively

small. A large portion is devoted to other topics, like
difficulties

in obtaining a right type of teacher and also a duly trained
dis-

ciple. The disciple should have practised and acquired perfec-

tions in dāna (generosity), śīla (good behaviour),
samādhi (con-

centration of mind) dhyāna (meditation), and vīrya
(energy

or strength of mind or effort) before he is qualified to
possess

prajñā, which thus is a knowledge of all types and forms
called

sarvākārajñatā. Such a knowledge must necessarily have a
pre-

liminary course of discipline. The seeker must have the impetus

to attain the bodhicitta, desire to obtain knowledge of Buddha.

There will certainly be obstacles which the seeker must
overcome.

Some three chapters of the work are devoted to these obstacles

at three different stages, and called mārakarma, acts of
māra, the

evil spirit, viz., chapters 11, 21 and 27. prajñāpāramitā
is some-

times styled as means (as in chapters 7 and 22) as well as an
end.

Two full chapters are devoted to the praise of
prajñāpāramitā,

viz., 9 and 10, and also in numerous other places through-

@021

out the work. Most of the characteristics of prajñā are
negative

in form. We are not told so much how this knowledge of
prajñā

is to be acquired, but we are told what it is not. This form
of

treatment is common to so many tenets of Buddhism, primitive

as well as developed, hīnayāna or māhāyāna, but in
this respect

this text or texts of this class put into back ground any other

work, Brahmanic as well as Buddhistic. It is, however, easy to

understand why this is so. We know the four basic truths of

Buddhism, du:kha, samudaya nirodha and mārga, knowledge
of

which leads to nirvāṇa. This nirvāṇa is always equated
with

pratītyasamutpāda on the one hand and śūnyatā on the
other.

This śūnytā attempts to eschew from our mind all notions,
vikalpa

and vicara, doubts, and reflections. When our mind is freed from

these, it acquires the knowledge of śūnyatā. Negation is
the best

form to attain this state of mind, which thus plays an important

role in the description of śūnyatā or
prajñāpāramitā. However,

it is dangerous to cling to this śūnyatā or
prajñāpāramitā as the

doctrine for the attainment of salvation. prajñāpāramitā
texts,

therefore, have evolved a corollary and it is : na śūnye
carati nāśūnye carati,

carati prajñāpāramitāyām; or
sarvadharmānupalabdhitayā prajñāpāramitānupalabdhitā;
or sarvadharmācintyatayā

prajñāpāramitācintyatā.

The primitive illustrations which this text uses for
clarification

of this point will be found on pages 253-255, and the primitive

text on prajñāpāramitā on page 229, II.3-16. This does
not mean

in practice the negation of all rules of good conduct or acts of

piety. One is to worship Buddha and holy places, the teacher

and other holy persons, with all worldly means like flowers etc.

One should also practise liberality towards monks, nuns and
other

fellow-creatures, cultivate virtues, meditate upon the true
nature

of things as due to the law of conditional existence. It is by
such

means that one can acquire the perfect or transcendental

knowledge.

Ethically the possession of such transcendental knowledge

envisages the practice of all virtues including universal
friend-

ship and compassion to all, and philosophically it helps to take

the stand of a magician who realises the true nature of things

created by his magic as neither true nor untrue
(māyāpuruṣavatsthātavyam).

@022

aṣṭasāhasrikā

I have already spoken above about the influence of maitreya-

nātha's abhisamayālaṃkāra on the interpretation of
prajñā-

pāramitā texts. Haribhadra naturally follows this text as
authority

for his interpretation, and gives on page 277 a brief analysis
of

aṣṭasāhasrikā into eight sections, and again a detailed
analysis

on pages 278-281. We should note that abhisamayālaṃkāra

does not cover the last three chapters of aṣṭasāhasrikā
because,

as Haribhadra says, they are easy. The reader should keep this

analysis before him to steer clear of the perplexities of a

bewildering and verbose text abounding in repetitions.

Poona-2

25-11-19

P.L. VAIDYA

@023 to 036

Hindi Matter

@037 

ABBREVIATIONS

AK (a^ ka^)-avadāna-kalpalatā of kṣemendra,
Bibliotheca

Indica edition; our edition in BST Nos. 22-23.

AS (a^ śa^)-avadāna-śataka by J.S. Speyer, Bibliotheca

Buddhica edition; our edition in BST No. 19.

aṣṭa (aṣṭa^)-aṣṭasāhasrikā prajñāpāramitā, ed.
by Rajendralal Mitra.

BC-Buddhacarita of aśvaghoṣa, edns. by Cowell and
Johnstone.

BCA-bodhicaryāvatāra of śāntideva, with
pañjikā of prajñā-

karamati, ed. by Poussin; bare text in Zapiski.

BCP-bodhicaryāvatārapañjikā of prajñākaramati,
ed. by Poussin.

CP- cariyāpiṭaka, PTS edition; also by B.C. Law.

CS-catu:stava of nāgārjuna (I. Nirupama, II.
lokātīta, 

III. Acintya, and IV. paramārtha)

DA (divyā^) divyāvadāna, our edition in BST No 20;
also Cowell

and Neil's edition.

DBh (da^ bhū^)-daśabhūmikasūtra ed. by Rahder.

GM-Gilgit Mss. ed. by N. Dutt.

GV (gaṇḍa^)-gaṇḍavyūhasūtra, ed. by Suzuki and
Idzumi, Kyoto,

Japan, 1949.

J (jā^)-jātaka, ed. by Fausbol.

JM (jā^ mā^) jātakamālā of ārya śūra, ed. by
H. Kern, HOS.;

our edition in BST No. 21.

KV (kāraṇḍa)-kāraṇḍavyūha, BTS edition.  

LA (laṅkā^)-laṅkāvatārasūtra, ed. by B. Nanjio,
Kyoto, Japan,

1923; reprint 1956.

LV (lalita^)- Lalita-Vistara, our edition in BST No. 1.

MS (ma^ śā^)-madhyamakaśāstra of nāgārjuna, our
edition in

BST No. 10.

MV (ma^ vṛ^)-madhyamakavṛtti called prasannapadā
of candra-

kīrti, our edition in BST No. 10.

M Vastu (ma^ va^)-mahāvastu, ed. by E. Senart.

MVy (ma^ vyu^)-mahāvyutpatti ed. by I.P. Minayeff,
Bibliotheca

Buddhica.

@038

PP-prajñāpāramitā.

RP (rāṣṭra^)-rāṣṭrapālaparipṛcchā, ed. by L.
Feer, Bibliotheca

Buddhica.

SS (śikṣā^)-śikṣāsamuccaya of śāntideva, ed.
by Bendall in

Bibliotheca Buddhica; our edition in BST No 11.

SA (sūtrā^) sūtrālaṃkāra of asaṅga, ed. by S.
Levi.

SN-Saundarananda of aśvaghoṣa, edns. by H. P. Shastri
and

Johnstone.

SR (samādhi^)-samādhirājasūtra ed. by N. Dutt, in GM;
our

edition in BST No. 2.

SDP (saddharma^)-saddharmapuṇḍarīkasūtra, ed. by N.
Dutt; also by

Kern and Nanjio.

SP (suvarṇa^)-suvarṇaprabhāsasūtra, ed. by B. Nanjio
and H.

Idzumi, Kyoto, Japan,1931; also by J. Nobel.

SV (sukhā^)-sukhāvatīvyūha ed. by Max Muller.  

T-Tibetan translation.

T-(followed by number)-Tohoku Catalogue.

TG (tathā^)-tathāgataguhyasūtra or guhyasamāja,
GOS edn.

TS (tattvasaṃ^)-tattvasaṃgraha of śāntarakṣita, GOS
edition.

TTP-Taisho tripiṭaka, Tokyo, 1924-1934.

V Ch (vajra^)-vajracchedikā, ed. by Max Muller.

(N.B.-Most of the works mentioned above are planed to be

included in the BUDDHIST SANSKRIT TEXTS Series).

The list will be found at the end of the Volume. 

@001

aṣṭasāhasrikā

prajñāpāramitā |

|| aṣṭasāhasrikā prajñāpāramitā ||

---------------

oṃ^ namo bhagavatyai āryaprajñāpāramitāyai |

1 sarvākārajñatācaryā prathama: parivarta: |

*evaṃ {* The following verses, found at the beginning of all
Mss. of

aṣṭa., constitute prajñāpāramitāstuti by
nāgārjuna. Haribhadra

does not comment on them in his āloka. They are also found at

the beginning of some Mss. of pañcaviṃśatisāhasrikā,
but not at

the beginning of śatasāhasrikā:-} mayā śrutam | ekasmin
samaye bhagavān rājagṛhe viharati sma gṛdha {1 W
gṛdhrakūṭaparvate.} kūṭe parvate

mahatā bhikṣusaṃghena
sārdhamardhatrayodaśabhirbhikṣuśatai:, sarvairarhadbhi:
kṣīṇāsnavairni:kleśairvaśībhūtai:

suvimuktacittai: suvimuktaprajñairājāneyairmahānāgai:
kṛtakṛtyai: kṛtakaraṇīyairapahṛtabhārairanuprāpta-

svakāryai: parikṣīṇabhavasaṃyojanai:
samyagājñāsuvimuktacittai:
sarvacetovaśiparamapāramiprāptairekaṃ pudgalaṃ

sthāpayitvā yaduta āyuṣmantamānandam ||

-------------------

nirvikalpe namastubhyaṃ prajñāpāramite'mite |

yā tvaṃ sarvānavadyāṅgi niravadyairnirīkṣase ||1||

ākāśamiva nirlepāṃ niṣprapañcāṃ nirakṣarām |

yastvāṃ paśyati bhāvena sa paśyati tathāgatam ||2||

tava cāryaguṇādyāyā buddhasya ca jagadguro: |

na paśyantyantaraṃ santaścandracandrikayoriva ||3||

kṛpātmakā: prapadya tvāṃ buddhadharmapura:sarīm |

sukhenāyānti māhātmyamatulaṃ bhaktivatsale ||4||

sakṛdapyāśaye śuddhe yastvāṃ vidhivadīkṣate |

tenāpi niyataṃ siddhi: prāpyate'moghadarśane ||5||

sarveṣāmapi vīrāṇāṃ parārthaniyatātmanām |

yādhikā janayitrī ca mātā tvamasi vatsalā ||6||

yadbuddhā lokagurava: putrāstava kṛpālava: |

tena tvamapi kalyāṇi sarvasattvapitāmahī ||7||

sarvapāramitābhistvaṃ nirmalābhiranindite |

candralekheva tārābhiranuyātāsi sarvadā ||8||

vineyaṃ janamāsādya tatra tatra tathāgatai: |

bahurūpā tvamevaikā nānānāmabhirīḍyase ||9||

prabhāṃ prāpyeva dīptāṃśoravaśyāyodabindava: |

tvāṃ prāpya pralayaṃ yānti doṣā vādāśca vādinām
||10||

@002

tatra khalu bhagavānāyuṣmantaṃ subhūtiṃ
sthaviramāmantrayate sma-pratibhātu te subhūte bodhi-

sattvānāṃ mahāsattvānāṃ prajñāpāramitāmārabhya
yathā bodhisattvā mahāsattvā: prajñāpāramitāṃ

niryāyuriti ||

atha khalvāyuṣmata:
śāriputrasyaitadabhavat-kimayamāyuṣmān subhūti: sthavira
ātmīyena

svakena prajñāpratibhānabalādhānena svakena
prajñāpratibhānabalādhiṣṭhānena bodhisattvānāṃ
mahāsattvānāṃ

prajñāpāramitāmupadekṣyati utāho buddhānubhāveneti ?

atha khalvāyuṣmān subhūtirbuddhānubhāvena āyuṣmata:
śāriputrasya imamevaṃrūpaṃ cetasaiva

ceta:parivitarkamājñāya āyuṣmantaṃ
śāriputrametadavocat-yatkiṃcidāyusman śāriputra bhagavata:

śrāvakā bhāṣante deśayanti upadiśanti udīrayanti
prakāśayanti saṃprakāśayanti, sa

sarvastathāgatasya puruṣakāro veditavya: | tatkasya heto: ?
yo hi tathāgatena dharmo deśita:,

tatra dharmadeśanāyāṃ śikṣamāṇāste tāṃ dharmatāṃ
sākṣātkurvanti dhārayanti, tāṃ dharmatāṃ sākṣātkṛtya

dhārayitvā yadyadeva bhāṣante, yadyadeva deśayanti,
yadyadeva upadiśanti, yadyadevodīrayanti, yadyadeva

-------------------

tvameva trāsajananī bālānāṃ bhīmadarśanā |

āśvāsajananī cāsi viduṣāṃ somyadarśanā ||11||

yasya tvayyapyabhiṣvaṅgastvannāthasya na vidyate |

tasyāmba kathamanyatra rāgadveṣau bhaviṣyata: ||12||

nāgacchasi kutaścittvaṃ na ca kvacana gacchasi |

sthāneṣvapi ca sarveṣu vidvadbhirnopalabhyase ||13||

ye tvāmevaṃ na paśyanti prapadyante ca bhāvata: |

prapadya ca vimucyante tadidaṃ mahadbhutam ||14||

tvāmeva badhyate paśyannapaśyannapi badhyate |

tvāmeva mucyate paśyannapaśyannapi mucyate ||15||

aho vismayanīyāsi gambhīrāsi yaśasvini |

sudurbodhāsi māyaiva dṛśyase na ca dṛśyase ||16||

buddhai: pratyekabuddhaiśca śrāvakaiśca niṣevitā |

mārgastvamekā mokṣasya nāstyanya iti niścaya: ||17||

vyavahāraṃ puraskṛtya prajñaptyartha śarīriṇām |

kṛpayā lokanāthaistvamucyase na ca cocyase ||18||

śakta: kastvāmiha stotuṃ nirnimittāṃ nirañjanām |

sarvavāgviṣayātītāṃ yā tvaṃ kvacidaniśritā ||19||

satyaivamayi saṃvṛtyā vākpathairvayamīdṛśai: |

tvāmastulyāmapi satīṃ tuṣṭuṣanta: sunirvṛtā: ||20||

prajñāpāramitāṃ stutvā yanmayopacitaṃ śubham |

tenāstvāśu jagatkṛtsnaṃ prajñāpāraparāyaṇam ||21||

@003

prakāśayanti, yadyadeva saṃprakāśayanti, sarvaṃ
taddharmatayā aviruddham | tathāgatadharmadeśanāyā eva

āyuṣman śāriputra eṣa niṣyanda:{1. R niṣyandāyate.},
yatte kulaputrā upadiśantastāṃ dharmatāṃ dharmatayā na
virodhayanti ||

atha khalvāyuṣmān subhūtirbuddhānubhāvena
bhagavantametadavocat-yadbhagavānevamāha-prati-

bhātu te subhūte bodhisattvānāṃ mahāsattvānāṃ
prajñāpāramitāmārabhya yathā bodhisattvā mahāsattvā:

prajñāpāramitāṃ niryāyuriti | bodhisattvo bodhisattva iti
yadidaṃ bhagavannucyate, katamasyaitadbhaga-

van dharmasyādhivacanaṃ yaduta bodhisattva iti ? nāhaṃ
bhagavaṃstaṃ dharma samanupaśyāmi yaduta

bodhisattva iti | tamapyahaṃ bhagavan dharmaṃ na
samanupaśyāmi yaduta prajñāpāramitā nāma | so'haṃ

bhagavan bodhisattvaṃ vā bodhisattvadharmaṃ vā avindan
anupalabhamāno'samanupaśyan, prajñāpāra-

mitāmapyavindan anupalabhamāno'samanupaśyan katamaṃ
bodhisattvaṃ katamasyāṃ prajñāpāramitāyāmava-

vadiṣyāmi anuśāsiṣyāmi ? api tu khalu punarbhagavan
sacedevaṃ bhāṣyamāṇe deśyamāne

upadiśyamāne bodhisattvasya cittaṃ nābalīyate na
saṃlīyate na viṣīdati na viṣādamāpadyate,

nāsya vipṛṣṭhībhavati mānasam, na bhagnapṛṣṭhībhavati,
nottrasyati na saṃtrasyati na saṃtrāsamāpadyate,

eṣa eva bodhisattvo mahāsattva:
prajñāpāramitāyāmanuśāsanīya: | eṣaivāsya
bodhisattvasya

mahāsattvasya prajñāpāramitā veditavyā | eṣo'vavāda:
prajñāpāramitāyām | sacedevaṃ tiṣṭhati,

eṣaivāsyāvavādānuśāsanī ||

punaraparaṃ bhagavan bodhisattvena mahāsattvena
prajñāpāramitāyāṃ caratā prajñāpāramitāyāṃ

bhāvayatā evaṃ śikṣitavyaṃ yathā asau
śikṣyamāṇastenāpi {2. R bodhisattvena.}bodhicittena na
manyeta | tatkasya

heto: ? tathā hi-taccittamacittam | prakṛtiścittasya
prabhāsvarā ||

atha khalvāyuṣmān śāriputra āyuṣmantaṃ
subhūtimetadavocat-kiṃ punarāyuṣman subhūte

asti taccittaṃ yaccittamacittam ? evamukte āyuṣmān
subhūtirāyuṣmantaṃ śāriputrametadavocat-

kiṃ punarāyuṣman śāriputra yā acittatā, tatra
acittatāyāmastitā vā nāstitā vā vidyate

vā upalabhyate vā ? śāriputra āha-na hyetadāyuṣman
subhūte | subhūtirāha-sacedāyuṣman

śāriputra tatra acittatāyāmastitā vā nāstitā vā na
vidyate vā nopalabhyate vā, api nu

te yukta eṣa paryanuyogo bhavati yadāyuṣmān śāriputra
evamāha-asti taccittaṃ yaccitta-

macittamiti ? evamukte āyuṣmān śāriputra āyuṣmantaṃ
subhūtimetadavocat-kā punareṣā

āyuṣman subhūte acittatā ? subhūtirāha-avikārā āyuṣman
śāriputra avikalpā

acittatā ||

atha khalvāyuṣmān śāriputra āyuṣmate subhūtaye
sādhukāramadāt-sādhu sādhvāyuṣman

subhūte | yathāpi nāma tvaṃ bhagavatā
araṇāvihāriṇāmagratāyāṃ nirdiṣṭo nirdiśasi | ataśca

bodhisattvo mahāsattvo'vinivartanīyo'nuttarāyā:
samyaksaṃbodherupaparīkṣitavya:, avirahitaśca

bodhisattvo mahāsattva: prajñāpāramitāyā veditavya: |
śrāvakabhūmāvapi śikṣitukāmena iyameva

@004

prajñāpāramitā śrotavyā udgrahītavyā dhārayitavyā
vācayitavyā paryavāptavyā pravartayitavyā |

ihaiva prajñāpāramitāyāṃ śikṣitavyaṃ yogamāpattavyam |
pratyekabuddhabhūmāvapi śikṣitukāmena

iyameva prajñāpāramitā śrotavyā udgrahītavyā
dhārayitavyā vācayitavyā paryavāptavyā pravarta-

yitavyā | ihaiva prajñāpāramitāyāṃ śikṣitavyaṃ
yogamāpattavyam | bodhisattvabhūmāvapi śikṣitukāmena

iyameva prajñāpāramitā śrotavyā
udgrahītavyādhārayitavyā dhārayitavyā vācayitavyā
paryavāptavyā

pravartayitavyā | ihaiva
prajñāpāramitāyāmupāyakauśalyasamanvāgatena {1. Ap
sarvabuddhadharma^ for sarvabodhisattvadharma^.}
sarvabodhisattvadharmasamudāgamāya

yoga: karaṇīya: | tatkasya heto: ? ihaiva hi
prajñāpāramitāyāṃ vistareṇa sarvabodhisattvadharmā

upadiṣṭā:, yatra bodhisattvena mahāsattvena śikṣitavyaṃ
yogamāpattavyam | anuttarāyāmapi samyaksaṃ-

bodhau śikṣitukāmena iyameva prajñāpāramitā śrotavyā
udgrahītavyā dhārayitavyā vācayitavyā

paryavāptavyā pravartayitavyā | ihaiva
prajñāpāramitāyāmupāyakauśalyasamanvāgatena
sarvabuddhadharmasamu-

dāgamāya yoga: karaṇīya: | tatkasya heto: ? ihaiva hi
prajñāpāramitāyāṃ vistareṇa sarvabuddha-

dharmā upadiṣṭā:, yatra bodhisattvena mahāsattvena
śikṣitavyaṃ yogamāpattavyam ||

atha khalvāyuṣmān subhūtirbhagavantametadavocat-yo'haṃ
bhagavan etadeva bodhisattva-

nāmadheyaṃ na vedmi nopalabhe na samanupaśyāmi,
prajñāpāramitāmapi na vedmi nopalabhe na

samanupaśyāmi | so'haṃ bhagavan etadeva
bodhisattvanāmadheyamavindan anupalabhamāno'samanupaśyan

prajñāpāramitāmapi avindan anupalabhamāno'samanupaśyan
katamaṃ bodhisattvaṃ katamasyāṃ

prajñāpāramitāyāmavavadiṣyāmi anuśāsiṣyāmi ?  etadeva
bhagavan kaukṛtyaṃ syāt, yo'haṃ

vastvavindan anupalabhamāno'samanupaśyan nāmadheyamātreṇa
āyavyayaṃ kuryāṃ yaduta bodhisattva

iti | api tu khalu punarbhagavaṃstadapi nāmadheyaṃ na
sthitaṃ nāsthitaṃ na viṣṭhitaṃ nāviṣṭhitam |

tatkasya heto: ? avidyamānatvena tasya nāmadheyasya | evaṃ
tannāmadheyaṃ na sthitaṃ nāsthitaṃ na

viṣṭhitaṃ nāviṣṭhitam | sacedbodhisattvasya mahāsattvasya
evaṃ gambhīrāyāṃ prajñāpāramitāyāṃ

bhāṣyamāṇāyāṃ deśyamānāyāmupadiśyamānāyāṃ
cittaṃ nāvalīyate na saṃlīyate na viṣīdati na

viṣādamāpadyate, nāsya vipṛṣṭhībhavati mānasam, na
bhagnapṛṣṭhībhavati, nottrasyati na saṃtrasyati na

saṃtrāsamāpadyate | adhimucyate'dhyāśayena avirahito
bodhisattvo mahāsattva: prajñāpāramitāyā

veditavya:, sthito'vinivartanīyāyāṃ bodhisattvabhūmau,
susthito'sthānayogena | punaraparaṃ bhagavan

bodhisattvena mahāsattvena prajñāpāramitāyāṃ caratā
prajñāpāramitāṃ {2. R ^pāramitāyāṃ.} bhāvayatā na
rūpe sthātavyaṃ na

vedanāyāṃ na saṃjñāyāṃ na saṃskāreṣu, na vijñāne
sthātavyam | tatkasya heto: ? sacedrūpe tiṣṭhati,

rūpābhisaṃskāre carati, na carati prajñāpāramitāyām |
evaṃ sacedvedanāyāṃ saṃjñāyāṃ

saṃskāreṣu | sacedvijñāne tiṣṭhati,
vijñānābhisaṃskāre carati, na carati prajñāpāramitāyām
|

tatkasya heto: ? na hi abhisaṃskāre caran prajñāpāramitāṃ
parigṛhṇāti, nāpi prajñāpāramitāyāṃ

yogamāpadyate, nāpi prajñāpāramitāṃ paripūrayate |
aparipūrayamāṇa: prajñāpāramitāṃ na niryāsyati

@005

sarvajñatāyāmaparigṛhītaṃ parigṛhṇan | tatkasya heto: ?
rūpaṃ hi aparigṛhītaṃ prajñāpāramitāyām |

evaṃ vedanā saṃjñā saṃskārā: | vijñānaṃ hi
aparigṛhītaṃ prajñāpāramitāyām | yaśca
rūpasyāparigraha:,

na tadrūpam | evaṃ yo vedanāyā: saṃjñāyā:
saṃskārāṇām | yo vijñānasyāparigraha:, na tadvijñānam
|

sāpi prajñāpāramitā aparigṛhītā | evaṃ hyatra
bodhisattvena mahāsattvena prajñāpāramitāyāṃ

cāritavyam | ayaṃ ca bodhisattvasya mahāsattvasya
sarvadharmāparigṛhīto nāma samādhirvipula:

pu{1.Ap apuraskṛta: (iti pāṭho na grāhya:).}raskṛta:
apramāṇaniyato'sādhāraṇa: | sarvaśrāvakapratyekabuddhai:
sāpi sarvajñatā aparigṛhītā,

na hi nimittato grahītavyā | sacennimittato grahītavyā
abhaviṣyat, na ceha śreṇika:

parivrājaka: śraddhāmalapsyata | tatra hi śreṇika:
parivrājaka: sarvajñajñāne adhimucya śraddhānusārī

prādeśikena jñānenāvatīrṇa: | so'vatīrya na rūpaṃ
parigṛhṇīte | evaṃ na vedanāṃ na saṃjñāṃ na

saṃskārān | na vijñānaṃ parigṛhṇīte | nāpi tatra
prītisukhena tajjñānaṃ samanupaśyati | nādhyātmaṃ

rūpasya tajjñānaṃ samanupaśyati | na bahirdhā rūpasya
tajjñānaṃ samanupaśyati | nādhyātmabahirdhā

rūpasya tajjñānaṃ samanupaśyati | nāpyanyatra
rūpāttajjñānaṃ samanupaśyati | evaṃ nādhyātmaṃ

vedanāyā: saṃjñāyā: saṃskārāṇām | nādhyātmaṃ
vijñānasya tajjñānaṃ samanupaśyati | na bahirdhā

vijñānasya tajjñānaṃ samanupaśyati | nādhyātmabahirdhā
vijñānasya tajjñānaṃ samanupaśyati |

nāpyanyatra vijñānāttajjñānaṃ samanupaśyati | atra
padaparyāye śreṇika: parivrājako'dhimukta: |

so'tra sarvatra śraddhānusārī sarvajña {2. R
^jñāne'sminnucyate dharmatāṃ for ^jñāne
dharmatāṃ.}jñāne dharmatāṃ pramāṇīkṛtya evamadhimukta
iti | tena na

kaściddharma: parigṛhīta: | nāpi sa kaściddharmo ya
upalabdha:, yaṃ gṛhṇīyānmuñcedvā | sa

nirvāṇamapi na manyate | iyamapi bhagavan bodhisattvasya
mahāsattvasya prajñāpāramitā veditavyā

yadrūpaṃ na parigṛhṇīte | evaṃ yadvedanāṃ saṃjñāṃ
saṃskārān | yadvijñānaṃ na parigṛhṇīte | na cāntarā

parinirvāti,
aparipūrṇairdaśabhistathāgatabalaiścaturbhistathāgatavai
śāradyairaṣṭādaśabhiśca āveṇikairbuddha-

dharmai: | tasmādiyamapi bhagavan bodhisattvasya mahāsattvasya
prajñāpāramitā veditavyā ||

punaraparaṃ bhagavan bodhisattvena mahāsattvena
prajñāpāramitāyāṃ caratā prajñāpāramitāṃ

bhāvayatā
evamupaparīkṣitavyamevamupanidhyātavyam-katamaiṣā
prajñāpāramitā ? kasya caiṣā prajñā-

pāramitā ? kiṃ yo dharmo na vidyate nopalabhyate, sā
prajñāpāramiteti ? sacedevamupaparīkṣamāṇa:

evamupanidhyāyan nāvalīyate na saṃlīyate na viṣīdati na
viṣādamāpadyate, nāsya vipṛṣṭhī-

bhavati mānasam, na bhagnapṛṣṭhībhavati, nottrasyati na
saṃtrasyati na saṃtrāsamāpadyate, avirahito

bodhisattvo mahāsattva: prajñāpāramitayā veditavya: ||

atha khalvāyuṣmān śāriputra āyuṣmantaṃ
subhūtimetadavocat-kiṃ kāraṇamāyuṣman subhūte

avirahito bodhisattvo mahāsattva: prajñāpāramitayā
veditavya: ? yadā rūpameva virahitaṃ rūpasva-

bhāvena, evaṃ yadā vedanaiva saṃjñaiva saṃskārā eva,
yadā vijñānameva virahitaṃ vijñānasvabhāvena, yadā

prajñāpāramitaiva virahitā prajñāpāramitāsvabhāvena,
yadā sarvajñataiva virahitā sarvajñatāsvabhāvena ||

@006

evamukte āyuṣmān subhūtirāyuṣmantaṃ
śāriputrametadavocat-evametadāyuṣman śāriputra,

evametat | rūpamevāyuṣman śāriputra virahitaṃ
rūpasvabhāvena | evaṃ vedanaiva saṃjñaiva saṃskārā

eva | vijñānamevāyuṣman śāriputra virahitaṃ
vijñānasvabhāvena | prajñāpāramitaiva āyuṣman

śāriputra virahitā prajñāpāramitāsvabhāvena |
sarvajñataiva āyuṣman śāriputra virahitā sarvajñatā-

svabhāvena | prajñāpāramitālakṣaṇenāpi
prajñāpāramitā virahitā | lakṣaṇasvabhāvenāpi
lakṣaṇaṃ

virahitam | lakṣyasvabhāvenāpi lakṣyaṃ virahitam |
svabhāvalakṣaṇenāpi svabhāvo virahita: ||

evamukte āyuṣmān śāriputra āyuṣmantaṃ
subhūtimetadavocat-kiṃ punarāyuṣman

subhūte yo bodhisattvo mahāsattvo'tra śikṣiṣyate, sa
niryāsyati sarvajñatāyām ? āyuṣmān

subhūtirāha-evametadāyuṣman śāriputra, evametat | yo
bodhisattvo mahāsattvo'tra śikṣiṣyate,

sa niryāsyati sarvajñatāyām | tatkasya heto: ? ajātā
hyanirjātā hyāyuṣman śāriputra

sarvadharmā: | evaṃ carata āyuṣman śāriputra
bodhisattvasya mahāsattvasya sarvajñatā āsannī-

bhavati | yathā yathā sarvajñatā āsannībhavati, tathā
tathā sattvapari{1.R ^paripācanākāya^.}pācanāya
kāyacittapari-

śuddhirlakṣaṇapariśuddhi: buddhakṣetraśuddhi: |
buddhaiśca samavadhānaṃ bhavati | evaṃ ca punarāyuṣman

śāriputra bodhisattvo mahāsattva: prajñāpāramitāyāṃ
caran sarvajñatāyā āsannībhavati ||

punaraparamāyuṣmān subhūtirbodhisattvaṃ
mahāsattvamārabhyaivamāha-sacedrūpe carati, nimitte

carati | sacedrūpanimitte carati, nimitte carati | sacedrūpaṃ
nimittamiti carati, nimitte

carati | sa cedrūpasyotpāde carati, nimitte carati |
sacedrūpasya nirodhe carati, nimitte

carati | sacedrūpasya vināśe carati, nimitte carati |
sacedrūpaṃ śūnyamiti carati, nimitte

carati | ahaṃ carāmīti carati, nimitte carati | ahaṃ
bodhisattva iti carati, nimitte

carati | ahaṃ bodhisattva iti hyupalambha eva sa carati | evaṃ
sacedvedanāyāṃ saṃjñāyāṃ saṃskā-

reṣu | sacedvijñāne carati, nimitte carati |
sacedvijñānanimitte carati, nimitte carati |

sacedvijñānaṃ nimittamiti carati, nimitte carati |
sacedvijñānasyotpāde carati, nimitte

carati | sacedvijñānasya nirodhe carati, nimitte carati |
sacedvijñānasya vināśe carati,

nimitte carati | sacedvijñānaṃ śūnyamiti carati, nimitte
carati | ahaṃ carāmīti carati,

nimitte carati | ahaṃ bodhisattva iti carati, nimitte carati |
ahaṃ bodhisattva iti hyupalambha

eva sa carati | sacetpunarasyaivaṃ bhavati-ya evaṃ carati, sa
prajñāpāramitāyāṃ carati, sa prajñā-

pāramitāṃ bhāvayatīti, nimitta eva sa carati | ayaṃ
bodhisattvo'nupāyakuśalo veditavya: ||

atha khalvāyuṣmān śāriputra āyuṣmantaṃ
subhūtimetadavocat-kathaṃ punarāyuṣman subhūte

caran bodhisattvo mahāsattvaścarati prajñāpāramitāyām ?
evamukte āyuṣmān subhūtirāyuṣmantaṃ

śāriputrametadavocat-sacedāyuṣman śāriputra bodhisattvo
mahāsattvo na rūpe carati, na rūpa-

nimitte carati, na rūpaṃ nimittamiti carati, na rūpasyotpāde
carati, na rūpasya nirodhe

@007

carati, na rūpasya vināśe carati, na rūpaṃ śūnyamiti
carati, nāhaṃ carāmīti carati, nāhaṃ

bodhisattva iti carati | evaṃ sacenna vedanāyāṃ na
saṃjñāyāṃ na saṃskāreṣu | sacenna vijñāne

carati, na vijñānanimitte carati, na vijñānaṃ nimittamiti
carati, na vijñānasyotpāde carati,

na vijñānasya nirodhe carati, na vijñānasya vināśe carati,
na vijñānaṃ śūnyamiti carati,

nāhaṃ carāmīti carati, nāhaṃ bodhisattva iti carati |
sacetpunarnāsyaivaṃ bhavati-ya evaṃ

carati, sa prajñāpāramitāyāṃ carati, sa
prajñāpāramitāṃ bhāvayatīti | evaṃ caran bodhisattvo

mahāsattvaścarati prajñāpāramitāyām | sa hi
caraścarāmīti nopaiti, na carāmīti nopaiti,

carāmi ca na carāmi ceti nopaiti, naiva carāmi na na
carāmīti nopaiti, cariṣyāmīti

nopaiti, na cariṣyāmīti nopaiti, cariṣyāmi ca na
cariṣyāmi ceti nopaiti, naiva cari-

ṣyāmi na cariṣyāmīti nopaiti | tatkasya hetornopaiti ?
sarvadharmā hyanupagatā anupāttā: |

ayamucyate sarvadharmānupādāno nāma samādhirbodhisattvasya
mahāsattvasya, vipula: puraskṛto-

'pramāṇaniyato'sādhāraṇa: sarvaśrāvakapratyekabuddhai: |
anenaiva samādhinā viharan bodhisattvo

mahāsattva: kṣipramanuttarāṃ
samyaksaṃbodhimabhisaṃbudhyate ||

buddhānubhāvena āyuṣmān subhūti: sthavira
evamāha-vyākṛto'yaṃ bhagavan bodhisattvo

mahāsattva: pūrvakaistathāgatairarhadbhi:
samyaksaṃbuddhairanuttarāyāṃ samyaksaṃbodhau, yo'nena
samādhinā

viharati | sa tamapi samādhiṃ na samanupaśyati, na ca tena
samādhinā manyate-ahaṃ samāhita:,

ahaṃ samādhiṃ samāpatsye, ahaṃ samādhiṃ samāpadye, ahaṃ
samādhisamāpanna:, iti, evaṃ tasya sarveṇa

sarva sarvathā sarvaṃ na saṃvidyate ||

evamukte āyuṣmān śāriputra āyuṣmantaṃ
subhūtimetadavocat-{1. Ap. W yena for katamena.}
katamenāyuṣman subhūte

samādhinā viharan bodhisattvo
mahāsattvastathāgatairarhadbhi:
samyaksaṃbuddhairvyākriyate'nuttarāyāṃ

samyaksaṃbodhau ? śakya: sa samādhirdarśayitum ?
subhūtirāha-no hīdamāyuṣman śāriputra |

tatkasya heto: ? tamapi hi sa kulaputra: samādhiṃ na jānāti,
na saṃjānīte | āyuṣmān

śāriputra āha-na jānāti na saṃjānīte ityāyuṣman
subhūte vadasi ? āyuṣmān subhūti-

rāha-na jānāti na saṃjānīte ityāyuṣman śāriputra
vadāmi | tatkasya hetorna jānāti

na saṃjānīte ? avidyamānatvena tasya samādhestaṃ
samādhiṃ na jānāti na saṃjānīte | atha

khalu bhagavān āyuṣmate subhūtaye sādhukāramadāt-sādhu
sādhu subhūte | evametatsubhūte,

evametat | yathāpi nāma tathāgatānubhāvena te pratibhāti,
tathāgatādhiṣṭhānenopadiśasi | evaṃ

cātra bodhisattvena mahāsattvena śikṣitavyam | tatkasya
heto: ? evaṃ hi śikṣamāṇo bodhisattvo

mahāsattva: prajñāpāramitāyāṃ śikṣate ||

atha khalvāyuṣmān śāriputro bhagavantametadavocat-evaṃ
śikṣamāṇo bhagavan bodhi-

@008

sattvo mahāsattva: prajñāpāramitāyāṃ śikṣate ?
evamukte bhagavānāyuṣmantaṃ śāriputrametadavocat-

evaṃ śikṣamāṇa: śāriputra bodhisattvo mahāsattva:
prajñāpāramitāyāṃ śikṣate ||

evamukte āyuṣmān śāriputro bhagavantametadavocat-evaṃ
śikṣamāṇo bhagavan bodhi-

sattvo mahāsattva: katamasmin dharme śikṣate ? evamukte
bhagavānāyuṣmantaṃ śāriputrametadavocat-

evaṃ śikṣamāṇa: śāriputra bodhisattvo mahāsattvo na
kasmiṃściddharme śikṣate | tatkasya heto: ?

na hi te śāriputra dharmāstathā saṃvidyante yathā
bālapṛthagjanā aśrutavanto'bhiniviṣṭāṃ |

āyuṣmān śāriputra āha-kathaṃ tarhi te bhagavan
saṃvidyante ? bhagavānāha-yathā śāriputra na

saṃvidyante, tathā saṃvidyante evamavidyamānā: | tenocyante
avidyeti | tān bālapṛthagjanā

aśrutavanto'bhiniviṣṭā: | tairasaṃvidyamānā:
sarvadharmā: kalpitā: | te tān kalpayitvā dvayo-

rantayo: saktā: tān dharmānna jānanti na paśyanti |
tasmātte'saṃvidyamānān sarvadharmān

kalpayanti | kalpayitvā dvāvantāvabhiniviśante |
abhiniviśya tannidānamupalambhaṃ niśritya

atītān dharmān kalpayanti, anāgatān dharmān kalpayanti,
pratyutpannān dharmān kalpayanti |

te kalpayitvā nāmarūpe'bhiniviṣṭā: | tairasaṃvidyamānā:
sarvadharmā: kalpitā: | te tānasaṃvidya-

mānān sarvadharmān kalpayanto yathābhūtaṃ mārgaṃ na
jānanti na paśyanti | yathābhūtaṃ mārga-

majānanto'paśyanto na niryānti traidhātukāt, na budhyante
bhūtakoṭim | tena te bālā iti

{1. W saṃkhyāṃ.} saṃjñāṃ gacchanti | te satyaṃ
dharmaṃ na śraddhadhati | na khalu puna: śāriputra
bodhisattvā mahāsattvā

kaṃciddharmamabhiniviśante ||

evamukte āyuṣmān śāriputro bhagavantametadavocat-evaṃ
śikṣamāṇo bhagavan bodhi-

sattvo mahāsattva: sarvajñatāyāṃ śikṣate ?
bhagavānāha-evaṃ śikṣamāṇa: śāriputra bodhisattvo

mahāsattva: sarvajñatāyāmapi na śikṣate | evaṃ
śikṣamāṇa: śāriputra bodhisattvo mahāsattva:

sarvadharmeṣu śikṣate | evaṃ śikṣamāṇa: śāriputra
bodhisattvo mahāsattva: sarvajñatāyāṃ śikṣate,

sarvajñatāyā āsannībhavati, sarvajñatāyāṃ niryāsyati
||

atha khalvāyuṣmān subhūtirbhagavantametadavocat-yo bhagavan
evaṃ paripṛcchet-kimayaṃ

māyāpuruṣa: sarvajñatāyāṃ śikṣiṣyate, sarvajñatāyā
āsannībhaviṣyati, sarvajñatāyāṃ niryāsyatīti ?

tasya bhagavan evaṃ paripṛcchata: kathaṃ nirdeṣṭavyaṃ
syāt ? evamukte bhagavānāyuṣmantaṃ subhūtimeta-

davocat-tena hi subhūte tvāmevātra pratiprakṣyāmi | yathā
te kṣamate, tathā vyākuryā: | sādhu

bhagavannityāyuṣmān subhūtirbhagavata: pratyaśrauṣīt |
bhagavānetadavocat-tatkiṃ manyase subhūte

anyā sā māyā, anyattadrūpam, anyā sā māyā, anyā sā
vedanā | anyā sā saṃjñā, anye

te saṃskārā: | anyā sā māyā, anyattadvijñānam ?
subhūtirāha-na hyetadbhagavan | na hi bhagavan

anyā sā māyā anyattadrūpam | rūpameva bhagavan māyā,
māyaiva rūpam | na hi bhagavan anyā

sā māyā anyā sā vedanā, anyā sā saṃjñā anye te
saṃskārā: | vedanā saṃjñā saṃskārā

@009

eva bhagavan māyā, māyaiva vedanāsaṃjñāsaṃskārā: | na
bhagavan anyā sā māyā anyatta-

dvijñānam | vijñānameva bhagavan māyā, māyaiva vijñānam
||

bhagavānāha-tatkiṃ manyase subhūte atraiṣā saṃjñā
samajñā prajñaptirvyavahāra: pañcasūpādāna-

skandheṣu yaduta bodhisattva iti ? evamukte āyuṣmān
subhūtirbhagavantametadavocat-evameta-

dbhagavan, evametatsugata | tena hi bhagavan bodhisattvena
mahāsattvena prajñāpāramitāyāṃ

śikṣamāṇena māyāpuruṣeṇeva śikṣitavyaṃ
bhavatyanuttarāyāṃ samyaksaṃbodhau | tatkasya heto: ? sa eva

hi bhagavan māyāpuruṣo dhārayitavyo yaduta
pañcopādānaskandhā: | tatkasya heto: ? tathā hi

bhagavan māyopamaṃ rūpamuktaṃ bhagavatā | yacca rūpaṃ
tatṣaḍindriyaṃ te pañca skandhā: | tathā hi

bhagavan māyopamā vedanāsaṃjñāsaṃskārā uktā: | tathā
hi bhagavan māyopamaṃ vijñānamuktaṃ

bhagavatā | yacca vijñānaṃ tatṣaḍindriyaṃ te pañca
skandhā: | mā bhagavan navayānasaṃprasthitā

bodhisattvā mahāsattvā imaṃ nirdeśaṃ śrutvā uttrasiṣu:
saṃtrasiṣu: saṃtrāsamāpatsyante | bhagavānāha-yadi

subhūte navayānasaṃprasthitā bodhisattvā mahāsattvā:
pāpamitrahastagatā bhaviṣyanti, uttrasiṣyanti

saṃtrasiṣyanti saṃtrāsamāpatsyante | atha cetsubhūte
navayānasaṃprasthitā bodhisattvā mahāsattvā:

kalyāṇamitrahastagatā bhaviṣyanti, nottrasiṣyanti na
saṃtrasiṣyanti na saṃtrāsamāpatsyante ||

evamukte āyuṣmān subhūtirbhagavantametadavocat-kāni
punarbhagavan bodhisattvasya

mahāsattvasya kalyāṇamitrāṇi veditavyāni ?
bhagavānāha-ya enaṃ pāramitāsu avavadanti anu-

śāsati | ye'smai mārakarmāṇyupadiśanti | evaṃ māradoṣā
boddhavyā:-ime māradoṣā: | evaṃ

mārakarmāṇi boddhavyāni-imāni mārakarmāṇi | tāni tvayā
buddhvā vivarjayitavyānīti |

imāni subhūte bodhisattvasya mahāsattvasya
mahāsaṃnāhasaṃnaddhasya mahāyānasaṃprasthitasya
mahāyāna-

samārūḍhasya kalyāṇamitrāṇi veditavyāni | evamukte
āyuṣmān subhūtirbhagavantametadavocat-

yadbhagavānevamāha-imāni subhūte bodhisattvasya
mahāsattvasya mahāsaṃnāhasaṃnaddhasya mahāyānasaṃpra-

sthitasya mahāyānasamārūḍhasya kalyāṇamitrāṇi
veditavyānīti | yacca bodhisattvo mahāsattva

iti bhagavannucyate, tatra bodhisattva iti bhagavan ka:
padārtha: ? evamukte bhagavānāyuṣmantaṃ

subhūtimetadavocat-apadārtha: subhūte bodhisattvapadārtha: |
tatkasya heto: ? sarvadharmāṇāṃ hi

subhūte bodhisattvo mahāsattvo'saktatāyāṃ śikṣate |
sarvadharmāṇāṃ hi subhūte bodhisattvo mahā-

sattvo'nubodhanārthena asaktatāyāmanuttarāṃ
samyaksaṃbodhimabhisaṃbudhyate | bodhyarthena tu subhūte

bodhisattvo mahāsattva ityucyate |
subhūtirāha-yatpunarbhagavānevamāha-bodhisattvo mahāsattva

iti, kena kāraṇena bhagavan bodhisattvo mahāsattva ityucyate
? bhagavānāha-mahata: sattvarāśe-

rmahata: sattvanikāyasya agratāṃ kārayiṣyati, tenārthena
bodhisattvo mahāsattva ityucyate ||

atha khalvāyuṣmān śāriputro bhagavantametadavocat mamāpi
bhagavan pratibhāti-

yenārthena bodhisattvo mahāsattva ityucyate |
bhagavānāha-pratibhātu te śāriputra yasyedānīṃ

kālaṃ manyase | āyuṣmān śāriputra āha-mahatyā
ātmadṛṣṭyā: sattvadṛṣṭyā: jīvadṛṣṭayā: pudgala-

@010

dṛṣṭyā: bhavadṛṣṭyā: vibhavadṛṣṭyā:
ucchedadṛṣṭyā: śāśvatadṛṣṭyā: svakāyadṛṣṭyā:,
etāsāmevamādyānāṃ

dṛṣṭīnāṃ prahāṇāya dharma deśayiṣyatīti, tenārthena
bodhisattvo mahāsattva ityucyate | atha khalvāyu-

ṣmān subhūtirbhagavantametadavocat-mamāpi bhagavan
pratibhāti yenārthena bodhisattvo mahāsattva

ityucyate | bhagavānāha-pratibhātu te subhūte yasyedānīṃ
kālaṃ manyase | subhūtirāha-bodhisattvo

mahāsattva iti bhagavannucyate | yadapi tadbhagavan
bodhicittaṃ sarvajñatācittamanāsravaṃ cittamasamaṃ

cittaṃ asamasamaṃ cittamasādhāraṇaṃ
sarvaśrāvakapratyekabuddhai:, tatrāpi citte
asakto'paryāpanna: |

tatkasya heto: ? tathā hi
tatsarvajñatācittamanāsravamaparyāpannaṃ tat, yadapi
tatsarvajñatācitta-

manāsravamaparyāpannam | tatrāpi citte asakto'paryāpanna: |
tenārthena bodhisattvo mahāsattva iti

saṃkhyāṃ gacchati ||

atha khalvāyuṣmān śāriputra āyuṣmantaṃ
subhūtimetadavocat-kena kāraṇena āyuṣman

subhūte tatrāpi citte asakto'paryāpanna: ?
subhūtirāha-acittatvādāyuṣman śāriputra tatrāpi

citte asakto'paryāpanna: ||

śāriputra āha-kiṃ punarāyuṣman subhūte asti taccittaṃ
yaccittamacittam ? subhūti-

rāha-kiṃ punarāyuṣman śāriputra tatra acittatāyāmastitā
vā nāstitā vā vidyate vā

upalabhyate vā ? śāriputra āha-no hīdamāyuṣman subhūte |
subhūtirāha-tadyadi āyuṣman

śāriputra tatra acittatāyāmastitā vā nāstitā vā na
vidyate vā nopalabhyate vā,

tatkathamāyuṣmān śāriputra evamāha-asti taccittaṃ
yaccittamacittamiti ? śāriputra āha-

sādhu sādhu āyuṣman subhūte | yathāpi nāma tvaṃ
bhagavatā araṇāvihāriṇāmagratāyāṃ nirdiṣṭo

nirdiśasi ||

atha khalvāyuṣmān pūrṇo maitrāyaṇīputro
bhagavantametadavocat-mahāsattvo mahāsattva

iti yadidaṃ bhagavannucyate, mahāsaṃnāhasaṃnaddha: sa
sattva: | mahāyānasaṃprasthito mahāyāna-

samārūḍhaśca sa sattva: | tasmātsa mahāsattvo mahāsattva
iti saṃkhyāṃ gacchati ||

atha khalvāyuṣmān
subhūtirbhagavantametadavocat-mahāsaṃnāhasaṃnaddho
mahāyānasaṃnaddha iti

yadidaṃ bhagavannucyate, kiyatā bhagavan bodhisattvo
mahāsattvo mahāsaṃnāhasaṃnaddho bhavati ?

bhagavānāha-iha subhūte bodhisattvasya mahāsattvasyaivaṃ
bhavati-aprameyā mayā sattvā: parinirvā-

payitavyā iti | asaṃkhyeyā mayā sattvā:
parinirvāpayitavyā iti | na ca te santi yairye

parinirvāpayitavyā iti | sa tāṃstāvata: sattvān
parinirvāpayati | na ca sa kaścitsattvo ya:

parinirvṛto yena ca parinirvāpito bhavati | tatkasya heto: ?
dharmataiṣā subhūte dharmāṇāṃ

māyādharmatāmupādāya syāt | yathāpi nāma subhūte dakṣo
māyākāro vā māyākārāntevāsī vā

caturmahāpathe mahāntaṃ janakāyamabhinirmimīte |
abhinirmāya tasyaiva mahato janakāyasyāntardhānaṃ

kuryāt | tatkiṃ manyase subhūte api nu tatra
kenacitkaściddhato vā mṛto vā nāśito vā

antarhito vā ? subhūtirāha-no hīdaṃ bhagavan |
bhagavānāha-evameva subhūte bodhisattvo

@011

mahāsattvo'prameyānasaṃkhyeyān sattvān parinirvāpayati |
na ca sa kaścitsattvo ya: parinirvṛto

yena ca parinirvāpito bhavati | sacedbodhisattvo mahāsattva
imaṃ nirdeśamevaṃ nirdiśyamānaṃ

śrutvā nottrasyati na saṃtrasyati na saṃtrāsamāpadyate,
iyatā ayaṃ subhūte bodhisattvo mahāsattvo

mahāsaṃnāhasaṃnaddho veditavya: ||

atha khalvāyuṣmān subhūtirbhagavantametadavocat-yathāhaṃ
bhagavan bhagavato bhāṣitasyārtha-

mājānāmi, tathā asaṃnāhasaṃnaddho batāyaṃ bhagavan
bodhisattvo mahāsattvo veditavya: |

bhagavānāha-evametatsubhūte, evametat | asaṃnāhasaṃnaddho
batāyaṃ bodhisattvo mahāsattvo

veditavya: | tatkasya heto: ? akṛtā hi subhūte sarvajñatā
avikṛtā anabhisaṃskṛtā | te'pi

sattvā akṛtā avikṛtā anabhisaṃskṛtā:, yeṣāṃ
sattvānāmarthāya ayaṃ saṃnāhasaṃnaddha: ||

evamukte āyuṣmān
subhūtirbhagavantametadavocat-evametadbhagavan, evametatsugata
|

tatkasya heto: ? tathā hi bhagavan rūpamabaddhamamuktam |
evaṃ vedanāsaṃjñāsaṃskārā: | tathā hi

bhagavan vijñānamabaddhamamuktam | rūpatathatāpi bhagavan
abaddhā amuktā | evaṃ vedanātathatāpi

saṃjñātathatāpi saṃskāratathatāpi | vijñānatathatāpi
bhagavan abaddhā amuktā ||

atha khalvāyuṣmān pūrṇo maitrāyaṇīputra āyuṣmantaṃ
subhūtimetadavocat-rūpamāyuṣman

subhūte abaddhamamuktamiti vadasi | evaṃ
vedanāsaṃjñāsaṃskārā: | vijñānamāyuṣman subhūte

abaddhamamuktamiti vadasi | rūpatathatāpi āyuṣman subhūte
abaddhā amukteti vadasi | evaṃ

vedanātathatāpi saṃjñātathatāpi saṃskāratathatāpi |
vijñānatathatāpyāyuṣman subhūte abaddhā amukteti

vadasi | atha katamattadāyuṣman subhūte rūpaṃ
yadrūpamabaddhamamuktamiti vadasi ? evaṃ katamā sā

vedanā, katamā sā saṃjñā, katame te saṃskārā: ?
katamattadāyuṣman subhūte vijñānaṃ yadvijñāna-

mabaddhamamuktamiti vadasi ? katamā sā āyuṣman subhūte
rūpatathatā yā rūpatathatāpyabaddhā

amukteti vadasi ? evaṃ katamā sā vedanātathatā
saṃjñātathatā saṃskāratathatā ? katamā sā āyu-

ṣman subhūte vijñānatathatā yā vijñānatathatāpyabaddhā
amukteti vadasi ? evamukte āyuṣmān

subhūtirāyuṣmantaṃ pūrṇaṃ
maitrāyaṇīputrametadavocat-yadāyuṣman pūrṇa
māyāpuruṣasya rūpaṃ tadabaddha-

mamuktam | evaṃ yā māyāpuruṣasya vedanā, yā
māyāpuruṣasya saṃjñā, ye māyāpuruṣasya saṃskārā: |

yadāyuṣman pūrṇa māyāpuruṣasya vijñānaṃ
tadabaddhamamuktam | yā āyuṣman pūrṇa māyāpuruṣasya

rūpatathatā sā abaddhā amuktā | evaṃ yā māyāpuruṣasya
vedanātathatā saṃjñātathatā saṃskāratathatā |

yā āyuṣman pūrṇa māyāpuruṣasya vijñānatathatā sā
abaddhā amuktā | tatkasya heto: ?

asadbhūtatvādabaddhā amuktā, viviktatvādabaddhā amuktā,
anutpannatvādabaddhā amuktā | ayaṃ sa

bodhisattvasya mahāsattvasya mahāsaṃnāhasaṃnaddhasya
mahāyānasaṃprasthitasya mahāyānasamārūḍhasya

mahāsaṃnāho'saṃnāha: | evamukte āyuṣmān pūrṇo
maitrāyaṇīputrastūṣṇīmabhūt |

atha khalvāyuṣmān subhūtirbhagavantametadavocat-{1. R
kathaṃ '.} evaṃ bhagavan bodhisattvo mahāsatto

@012

mahāsaṃnāhasaṃnaddha: san mahāyānasaṃprasthito
mahāyānasamārūḍho bhavati | katamacca tanmahāyānam ?

kathaṃ vā tatsaṃprasthito veditavya: ? kuto vā
tanmahāyānaṃ niryāsyati ? kena vā tanmahāyānaṃ
saṃprasthitam ? kva vā tanmahāyānaṃ sthāsyati ? ko vā
anena mahāyānena niryāsyati ? evamukte

bhagavānāyuṣmantaṃ subhūtimetadavocat-mahāyānamiti
subhūte aprameyatāyā etadadhivacanam |

aprameyamiti subhūte apramāṇatvena | yadapi subhūte evaṃ
vadasi-kathaṃ vā tatsaṃprasthito

veditavya: ? kuto vā tanmahāyānaṃ niryāsyati ? kena vā
tanmahāyānaṃ saṃprasthitam ? kva vā

tanmahāyānaṃ sthāsyati ? ko vā anena mahāyānena
niryāsyatīti ? pāramitābhi: saṃprasthita: |

traidhātukānniryāsyati | yenārambaṇaṃ tena saṃprasthitam
| sarvajñatāyāṃ sthāsyati | bodhisattvo

mahāsattvo niryāsyati, api tu khalu punarna
kutaścinniryāsyati | na kenāpi saṃprasthitam |

na kvacitsthāsyati | api tu sthāsyati
sarvajñatāyāmasthānayogena | nāpi kaścittena mahāyānena

niryāto nāpi niryāsyati nāpi niryāti | tatkasya heto: ?
yaśca niryāyāt, yena ca

niryāyāt, ubhāvetau dharmau na vidyete nopalabhyete |
evamavidyamāneṣu sarvadharmeṣu katamo dharma:

katamena dharmeṇa niryāsyati ? evaṃ hi subhūte bodhisattvo
mahāsattvo mahāyānasaṃnaddho mahāyāna-

saṃprasthito mahāyānasamārūḍho bhavati ||

evamukte āyuṣmān subhūtirbhagavantametadavocat-mahāyānaṃ
mahāyānamiti bhagavannucyate |

sadevamānuṣāsuraṃ lokamabhibhavanniryāsyati ākāśasamatayā
atimahattayā tanmahāyānam | yathā

ākāśe aprameyāṇāmasaṃkhyeyānāṃ sattvānāmavakāśa:,
evameva bhagavan asmin yāne aprameyā-

ṇāmasaṃkhyeyānāṃ sattvānāmavakāśa: | anena bhagavan
paryāyeṇa mahāyānamidaṃ bodhisattvānāṃ

mahāsattvānām | naivāsyāgamo dṛśyate, naivāsya nirgamo
dṛśyate, nāpyasya sthānaṃ saṃvidyate |

evamasya bhagavan mahāyānasya naiva pūrvānta upalabhyate,
nāpyaparānta upalabhayte, nāpi madhya

upalabhyate | atha samaṃ bhagavaṃstadyānam |
tasmānmahāyānaṃ mahāyānamityucyate | atha khalu

bhagavānāyuṣmate subhūtaye sādhukāramadāt-sādhu sādhu
subhūte | evametatsubhūte, evametat |

evaṃ mahāyānamidaṃ bodhisattvānāṃ mahāsattvānām | atra
śikṣitvā bodhisattvairmahāsattvai:

sarvajñatā anuprāptā, anuprāpsyate {1. R om.
anuprāpyate.} anuprāpyate ca ||

atha khalvāyuṣmān pūrṇo maitrāyaṇīputro
bhagavantametadavocat-ayaṃ bhagavan subhūti:

sthavira: prajñāpāramitāyā: kṛtaśo'dhīṣṭo
mahāyānamupadeṣṭavyaṃ manyate | atha khalvāyuṣmān

subhūtirbhagavantametadavocat-nāhaṃ bhagavan
prajñāpāramitāṃ vyatikramya mahāyānamavocam | bhagavā-

nāha-no hīdaṃ subhūte | anulomatvaṃ subhūte
prajñāpāramitāyā mahāyānamupadiśasi | evamukte

āyuṣmān subhūtirbhagavantametadavocat
buddhānubhāvādbhagavan | api nu khalu punarbhagavan

pūrvāntato bodhisattvo nopaiti, aparāntato bodhisattvo
nopaiti, madhyato bodhisattvo nopaiti |

tatkasya hetornopaiti ? rūpāparyantatayā hi
bodhisattvāparyantatā veditavyā, evaṃ vedanāsaṃjñā-

@013

saṃskārā: | vijñānāparyantatayā hi
bodhisattvāparyantatā veditavyā | rūpaṃ bodhisattva iti

nopaiti | idamapi na vidyate nopalabhyate | evaṃ
vedanāsaṃjñāsaṃskārā: | vijñānaṃ bodhisattva

iti nopaiti, idamapi na vidyate nopalabhyate | evaṃ bhagavan
sarveṇa sarvaṃ sarvathā sarvaṃ bodhi-

sattvadharmamanupalabhamāno nāhaṃ bhagavan taṃ dharmaṃ
samanupaśyāmi yasyaitannāmadheyaṃ yaduta bodhisattva

iti | prajñāpāramitāmapi na samanupaśyāmi nopalabhe |
sarvajñatāmapi na samanupaśyāmi nopa-

labhe | so'haṃ bhagavan sarveṇa sarvaṃ sarvathā sarvaṃ taṃ
dharmamanupalabhamāno'samanupaśyan katamaṃ dharmaṃ

katamena dharmeṇa katamasmin dharme'vavadiṣyāmi
anuśāsiṣyāmi ? buddha iti bhagavan nāmadheyamātra-

metat | bodhisattva iti bhagavan nāmadheyamātrametat |
prajñāpāramiteti bhagavan nāmadheyamātrametat |

tacca nāmadheyamanabhinirvṛttam | yathā ātmā ātmeti ca
bhagavannucyate, atyantatayā ca bhaga-

vannanabhinirvṛtta ātmā | evamasvabhāvānāṃ
sarvadharmāṇāṃ katamattadrūpaṃ
yadagrāhyamanabhinirvṛttam ?

katame te vedanāsaṃjñāsaṃskārā: ? katamattadvijñānaṃ
yadagrāhyamanabhinirvṛttam ? evameteṣāṃ

sarvadharmāṇāṃ yā asvabhāvatā, sā anabhinirvṛtti: | yā
ca sarvadharmāṇāmanabhinirvṛttirna te

dharmā: | tatkimanabhinirvṛttimanabhinirvṛttyāṃ
prajñāpāramitāyāmavavadiṣyāmyanuśāsiṣyāmi ? na

cānyatra bhagavan anabhinirvṛttita: sarvadharmā vā
buddhadharmā vā bodhisattvadharmā vā upalabhyante,

yo vā bodhāya caret | sacedbhagavan evaṃ bhāṣyamāṇe evaṃ
deśyamāne evamupadiśyamāne bodhisattvasya

mahāsattvasya cittaṃ nāvalīyate na saṃlīyate na viṣīdati
na viṣādamāpadyate, nāsya vipṛṣṭhī-

bhavati mānasaṃ na bhagnapṛṣṭhībhavati nottrasyati na
saṃtrasyati na saṃtrāsamāpadyate, evaṃ veditavyam-

caratyayaṃ bodhisattvo mahāsattva: prajñāpāramitāyām |
bhāvayatyayaṃ bodhisattvo mahāsattva:

prajñāpāramitām | upaparīkṣate'yaṃ bodhisattvo
mahāsattva: prajñāpāramitām | upanidhyāyatyayaṃ

bodhisattvo mahāsattva: prajñāpāramitāmiti | tatkasya heto:
? yasmin hi samaye bhagavan

bodhisattvo mahāsattva: imān dharmān prajñāpāramitāyāṃ
vyupaparīkṣate, tasmin samaye na rūpamupaiti,

na rūpamupagacchati, na rūpasyotpādaṃ samanupaśyati, na
rūpasya nirodhaṃ samanupaśyati | evaṃ na

vedanāṃ na saṃjñāṃ na saṃskārān | na vijñānamupaiti,
na vijñānamupagacchati, na vijñānasyotpādaṃ

samanupaśyati, na vijñānasya nirodhaṃ samanupaśyati |
tatkasya heto: ? tathā hi yo rūpasyā-

nutpādo na tadrūpam | yo rūpasyāvyayo na tadrūpam |
ityanutpādaśca rūpaṃ ca advayametadadvaidhī-

kāram | ityavyayaśca rūpaṃ ca advayametadadvaidhīkāram |
yatpunaretaducyate rūpamiti, advayasyaiṣā

gaṇanā kṛtā | evaṃ tathā hi yo vedanāyā: saṃjñāyā:
saṃskārāṇām | tathā hi yo vijñāna-

syānutpādo na tadvijñānam, yo vijñānasyāvyayo na
tadvijñānam | ityanutpādaśca vijñānaṃ

ca advayametadadvaidhīkāram | ityavyayaśca vijñānaṃ ca
advayametadadvaidhīkāram | yatpunaretaducyate

vijñānamiti, advayasyaiṣā gaṇanā kṛtā | evaṃ bhagavan
prajñāpāramitāyāṃ sarvākāraṃ sarvadharmān

vyupaparīkṣamāṇa: tasmin samaye na rūpamupaiti, na
rūpamupagacchati, na rūpasyotpādaṃ samanu-

paśyati, na rūpasya nirodhaṃ samanupaśyati | evaṃ na
vedanāṃ na saṃjñāṃ na saṃskārān | na vijñāna-

@014

mupaiti, na vijñānamupagacchati, na vijñānasyotpādaṃ
samanupaśyati, na vijñānasya nirodhaṃ samanu-

paśyati | tatkasya heto: ? tathā hi yo rūpasyānutpādo na
tadrūpam | yo rūpasyāvyayo na

tadrūpam | ityanutpādaśca rūpaṃ ca
advayametadadvaidhīkāram | ityavyayaśca rūpaṃ ca
advayametadadvaidhī-

kāram | yatpunaretaducyate rūpamiti, advayasyaiṣā gaṇanā
kṛtā | evaṃ tathā hi yo vedanāyā:

saṃjñāyā: saṃskārāṇām | tathā hi yo
vijñānasyānutpādo na tadvijñānam, yo vijñānasyāvyayo

na tadvijñānam | ityanutpādaśca vijñānaṃ ca
advayametadadvaidhīkāram | ityavyayaśca vijñānaṃ

ca advayametadadvaidhīkāram | yatpunaretaducyate
vijñānamiti, advayasyaiṣā gaṇanā kṛtā ||

atha khalvāyuṣmān śāriputra āyuṣmantaṃ
subhūtimetadavocat-tena hi yathāhamāyuṣmata:

subhūterbhāṣitasyārthamājānāmi, tathā
bodhisattvo'pyanutpāda: | yadi ca āyuṣman subhūte

bodhisattvo'pyanutpāda:, kiṃ bodhisattvo duṣkaracārikāṃ
carati ? yāni vā tāni sattvānāṃ

kṛtaśo du:khānyutsahate pratyanubhavitum ? evamukte
āyuṣmān subhūtirāyuṣmantaṃ śāriputrameta-

davocat-nāhamāyuṣman śāriputra icchāmi bodhisattvaṃ
mahāsattvaṃ duṣkaracārikāṃ carantam |

nāpi sa bodhisattvo mahāsattvo yo duṣkarasaṃjñayā carati |
tatkasya heto: ? na hi āyuṣman

śāriputra duṣkarasaṃjñāṃ janayitvā
śakyo'prameyāṇāmasaṃkhyeyānāṃ sattvānāmartha: kartum |
api tu

sukhasaṃjñāmeva kṛtvā | sarvasattvānāmantike
mātṛsaṃjñāṃ pitṛsaṃjñāṃ putrasaṃjñāṃ
duhitṛsaṃjñāṃ kṛtvā

strīpuruṣeṣu | evametā: saṃjñā: kṛtvā bodhisattvo
mahāsattvo bodhisattvacārikāṃ carati | tasmā-

nmātṛsaṃjñā pitṛsaṃjñā putrasaṃjñā duhitṛsaṃjñā
bodhisattvena mahāsattvena sarvasattvānāmantike

yāvadātmasaṃjñā utpādayitavyā | yathā ātmā sarveṇa
sarvaṃ sarvathā sarvaṃ sarvadu:khebhyo moca-

yitavya:, evaṃ sarvasattvā: sarveṇa sarvaṃ sarvathā sarvaṃ
sarvadu:khebhyo mocayitavyā iti | evaṃ ca

sarvasattveṣu saṃjñā utpādayitavyā-mayaite sarvasattvā na
parityaktavyā: | mayaite sarvasattvā:

parimocayitavyā aparimāṇato du:khaskandhāt | na ca
mayaiteṣu cittapradoṣa utpādayitavya:,

antaśa: śataśo'pi chidyamāneneti | evaṃ hi bodhisattvena
mahāsattvena cittamutpādayitavyam |

sacedevaṃcitto vihariṣyati, na duṣkarasaṃjñī cariṣyati,
na duṣkarasaṃjñī vihariṣyati | puna-

raparamāyuṣman śāriputra bodhisattvena mahāsattvena evaṃ
cittamutpādayitavyam-yathā sarveṇa sarvaṃ

sarvathā sarvamātmā na vidyate nopalabhyate, evaṃ sarveṇa
sarvaṃ sarvathā sarvaṃ sarvadharmā na saṃvidyante

nopalabhyante | evamādhyātmikabāhyeṣu sarvadharmeṣu
saṃjñā utpādayitavyā | sacedevaṃcittaścariṣyati,

na duṣkarasaṃjñī cariṣyati, na duṣkarasaṃjñī
vihariṣyati | yadapyāyuṣman śāriputra evamāha-anutpādo

bodhisattva iti | evametadāyuṣman śāriputra, evametat |
anutpādo bodhisattva iti ||

śāriputra āha-kiṃ punarāyuṣman subhūte bodhisattva
evānutpāda:, utāho bodhi-

sattvadharmā apyanutpāda: ? subhūtirāha-bodhisattvadharmā
api āyuṣman śāriputra anutpāda: |

śāriputra āha-kiṃ punarāyuṣman subhūte bodhisattvadharmā
evānutpāda:, utāho sarvajñatāpya-

nutpāda: ? subhūtirāha-sarvajñatāpyāyuṣman śāriputra
anutpāda: | āha-kiṃ punarāyuṣman subhūte

@015

sarvajñataivānutpāda:, utāho sarvajñatādharmā
apyanutpāda: ? āha-sarvajñatādharmā apyāyuṣman

śāriputra anutpāda: | āha-kiṃ punarāyuṣman subhūte
sarvajñatādharmā evānutpāda:, utāho

pṛthagjano'pyanutpāda: ? āha-pṛthagjano'pyāyuṣman
śāriputra anutpāda: | āha-kiṃ punarāyuṣman

subhūte pṛthagjana evānutpāda:, utāho pṛthagjanadharmā
apyanutpāda: ? āha-pṛthagjanadharmā

apyāyuṣman śāriputra anutpāda: | evamukte āyuṣmān
śāriputra āyuṣmantaṃ subhūtimeta-

davocat-yathāyuṣman subhūte bodhisattvo'pyanutpāda:,
bodhisattvadharmā apyanutpāda:, sarvajñatā-

pyanutpāda:, sarvajñatādharmā apyanutpāda:,
pṛthagjano'pyanutpāda:, pṛthagjanadharmā apyanutpāda:,

nanvāyuṣman subhūte anuprāptaiva ayatnena bodhisattvena
mahāsattvena sarvajñatā bhavati | evamukte

āyuṣmān subhūtirāyuṣmantaṃ
śāriputrametadavocat-nāhamāyuṣman śāriputra anutpannasya
dharmasya

prāptimicchāmi, nāpyabhisamayam | nāpyanutpannena dharmeṇa
anutpannā prāpti: prāpyate | āha-kiṃ

punarāyuṣman subhūte anutpannena dharmeṇa anutpannā
prāpti: prāpyate, utāho utpannena dharmeṇa

anutpannā prāpti: prāpyate ? āha-kiṃ punarāyuṣman
śāriputra anutpanno dharma utpanna:, utāho

anutpanna eva dharmo'nutpanna: ? āha-kiṃ punarāyuṣman
subhūte utpāda eva dharmo'nutpāda:,

utāho anutpādo dharma utpāda: ? āha-utpādo dharmo'nutpādo
dharma ityāyuṣman śāriputra na {1. R om. na.}

pratibhāti jalpitum | āha-anutpādo'pi te āyuṣman subhūte
pratibhāti jalpitum |

āha-anutpāda evāyuṣman śāriputra jalpa: | anutpāda eva
āyuṣman śāriputra pratibhāti |

anutpāda eva āyuṣman śāriputra pratibhānam |
evamevāyuṣman śāriputra atyantaṃ

pratibhāti ||

evamukte āyuṣmān śāriputra āyuṣmantaṃ
subhūtimetadavocat-dhārmakathikānā-

māyuṣmān subhūtiragratāyāṃ sthāpitavya: | tatkasya heto:
? tathā hyāyuṣmān subhūti: sthaviro yato

yata eva paripraśnīkriyate, tatastata eva ni:sarati,
dharmatāyāśca na calati, tāṃ ca dharmatāṃ na

virodhayati | evamukte āyuṣmān subhūtirāyuṣmantaṃ
śāriputrametadavocat-dharmataiṣā āyuṣman

śāriputra bhagavata: śrāvakāṇāmaniśritadharmāṇām | te
yato yata eva paripraśnīkriyante, tatastata

eva ni:saranti, dharmatāṃ ca na virodhayanti, dharmatāyāśca
na vyativartante | tatkasya heto: ?

yathāpi nāma aniśritattvātsarvadharmāṇām | evamukte
āyuṣmān śāriputra āyuṣmantaṃ subhūtimeta-

davocat-sādhu sādhu āyuṣman subhūte | katamaiṣā
sarvadharmāniśritapāramitā bodhisattvānāṃ mahā-

sattvānām ? subhūtirāha-prajñāpāramitaiva āyuṣman
śāriputra sārvayānikī, sarvadharmāniśritatayā

sarvadharmāniśritapāramitā ca | iti hi yasya bodhisattvasya
mahāsattvasya evaṃ gambhīrāyāṃ prajñāpāra-

mitāyāṃ bhāṣyamāṇāyāmevaṃ
deśyamānāyāmevamupadiśyamānāyāṃ na bhavati cittasya
avalīnatvam,

na bhavati kāṅkṣāyitatvam, na bhavati dhaṃdhā {2. R
dhanvāyitatvam everywhere.}yitatvam, na bhavati
cittasyānyathātvam, veditavya{3.R om. ayaṃ.}mayaṃ

bodhisattvo mahāsattvo viharatyanena
prajñāpāramitāvihāreṇa avirahitaścānena manasikāreṇeti
||

@016

aṣṭasāhasrikā prajñāpāramitā |

atha khalvāyuṣmān śāriputra āyuṣmantaṃ
subhūtimetadavocat-kathamāyuṣman subhūte

avirahito bodhisattvo mahāsattvo'virahito manasikāreṇa
bhavati, ya: prajñāpāramitāvihāreṇa

viharati ? yadi hyāyuṣman subhūte bodhisattvo
mahāsattvo'virahito manasikāreṇa bhavati, evaṃ

sa virahita: prajñāpāramitāvihāreṇa bhavati | yadi ca
āyuṣman subhūte avirahito bodhisattvo

mahāsattva: prajñāpāramitāvihāreṇa bhavati, evaṃ sa
virahito manasikāreṇa bhavati | yadi

ca āyuṣman subhūte manasikāreṇāvirahito bodhisattvo
mahāsattva:, avirahita eva prajñāpāra-

mitāvihāreṇa bhavati | evaṃ sati sarvasattvā apyavirahitā
bhaviṣyanti prajñāpāramitāvihāreṇa |

tatkasya heto: ? sarvasattvā api hyavirahitā manasikāreṇa
viharanti ||

evamukte āyuṣmān subhūtirāyuṣmantaṃ
śāriputrametadavocat-sādhu sādhu āyuṣman

śāriputra | api tu upālapsye tvā | artha eva tvāyuṣmatā
śāriputreṇa bhūtapadābhidhānena

parigṛhīta: | tatkasya heto: ? sattvāsvabhāvatayā āyuṣman
śāriputra manasikārāsvabhāvatā

veditavyā | sattvāsadbhāvatayā āyuṣman śāriputra
manasikārāsadbhāvatā veditavyā | sattva-

viviktatayā āyuṣman śāriputra manasikāraviviktatā
veditavyā | sattvācintyatayā āyuṣman

śāriputra manasikārācintyatā veditavyā |
sattvānabhisaṃbodhanatayā āyuṣman śāriputra manasi-

kārānabhisaṃbodhanatā veditavyā |
sattvāyathābhūtārthābhisaṃbodhanatayā āyuṣman
śāriputra

manasikārāyathābhūtārthābhisaṃbodhanatā veditavyā |
anena āyuṣman śāriputra evaṃrūpeṇa

manasikāreṇa icchāmi bodhisattvaṃ mahāsattvaṃ
viharantamanena vihāreṇeti ||

āryāṣṭasāhasrikāyāṃ prajñāpāramitāyāṃ
sarvākārajñatācaryāparivarto nāma prathama: ||

@017

2 śakraparivarto dvitīya: |

tena khalu puna: samayena śakro devānāmindrastasyāmeva
parṣadi saṃnipatita: saṃniṣaṇṇo-

'bhūt catvāriṃśatā
trāyastriṃśatkāyikairdevaputrasahasrai: sārdham |
catvāraśca lokapālā viṃśatyā

cāturmahārājakāyikairdevaputrasahasrai: sārdham | brahmāpi
sahāpatirdaśabhirbrahmakāyikairdevaputrasahasrai:

sārdham | pañca ca śuddhāvāsānāṃ deva {1. W om.
devaputrāṇaṃ.}putrāṇāṃ sahasrāṇi tasyāmeva parṣadi
saṃnipatitāni

saṃniṣaṇṇānyabhūvan | yo'pi ca devānāṃ
svakarmavipākajo'vabhāsa:, so'pi sarvo buddhānu-

bhāvena buddhatejasā buddhādhiṣṭhānenābhibhūto'bhūt ||

atha khalu śakro devānāmindra āyuṣmantaṃ subhūtiṃ
sthavirametadavocat-imānyārya subhūte

saṃbahulāni devaputrasahasrāṇi asyāṃ parṣadi
saṃnipatitāni saṃniṣaṇṇāni āryasya subhūte-

rantikātprajñāpāramitāṃ śrotukāmāni bodhisattvānāṃ
mahāsattvānāmupadeśamavavādānuśāsanīṃ ca |

tatkathaṃ bodhisattvena mahāsattvena prajñāpāramitāyāṃ
sthātavyam, kathaṃ śikṣitavyam, kathaṃ

yogamāpattavyam ? sthavira: subhūtirāha-tena hi kauśika
upadekṣyāmi te buddhānubhāvena

buddhatejasā buddhādhiṣṭhānena |
yairdevaputrairanuttarāyāṃ samyaksaṃbodhau cittaṃ
notpāditam, tairutpā-

dayitavyam | ye tvavakrāntā: samyaktvaniyāmam, na te bhavyā
anuttarāyāṃ samyaksaṃbodhau

cittamutpādayitum | tatkasya heto: ? baddhasīmāno hi te
saṃsārasrotasa: | abhavyā hi te

puna: puna: saṃsaraṇāya anuttarāyāṃ samyaksaṃbodhau
cittamutpādayitum | api nu khalu punasteṣā-

mapyanumode | sacette'pyanuttarāyāṃ samyaksaṃbodhau
cittānyutpādayeran, nāhaṃ kuśalamūlasyā-

ntarāyaṃ karomi | viśiṣṭebhyo hi dharmebhyo viśiṣṭatamā
dharmā adhyālambitavyā: ||

atha khalu bhagavānāyuṣmantaṃ subhūtimāmantrayate
sma-sādhu sādhu subhūte, sādhu khalu

punastvaṃ subhūte, {2. Ap yattvaṃ for yastvaṃ.}
yastvaṃ bodhisattvānāṃ mahāsattvānāmutsāhaṃ dadāsi |
evamukte āyuṣmān

subhūtirbhagavantametadavocat-kṛtajñairasmābhirbhagavan
bhagavato bhavitavyaṃ nākṛtajñai: | tatkasya

heto: ? paurvakāṇāṃ hi bhagavaṃstathāgatānāmarhatāṃ
samyaksaṃbuddhānāmantike'smadarthe bhagavān yathā

brahmacarya bodhāya caran pūrvaṃ bodhisattvabhūta eva san,
yai: śrāvakaira {3.Ap avavādita: for
avavadita:.}vavadito'nuśiṣṭaśca pāramitāsu,

tatra bhagavatā caratā anuttaraṃ jñānamutpāditam | evaṃ
bhagavan asmābhirapi bodhisattvā mahāsattvā

anuparigrahītavyā anuparivārayitavyāśca,
saṃparigrahītavyā: saṃparivārayitavyāśca | tatkasya

heto: ? asmābhirapi hi bhagavan bodhisattvā mahāsattvā
anuparigṛhītā anuparivāritāśca,

saṃparigṛhītā: saṃparivāritāśca kṣipramanuttarāṃ
samyaksaṃbodhimabhisaṃbudhyante {4.Ap W abhisaṃbhotsyante
for abhisaṃbudhyante.} ||

atha khalvāyuṣmān subhūti: śakraṃ
devānāmindramāmantrayate sma-tena hi kauśika śṛṇu, sādhu

ca suṣṭhu ca manasi kuru, bhāṣiṣye'haṃ te yathā
bodhisattvena mahāsattvena prajñāpāramitāyāṃ sthātavyam
|

śūnyatāyāṃ kauśikaṃ tiṣṭhatā bodhisattvena
mahāsattvena prajñāpāramitāyāṃ sthātavyam | tena hi
kauśika

@018

bodhisattvena mahāsattvena mahāsaṃnāhasaṃnaddhena
bhavitavyam | na rūpe sthātavyam | na vedanāyāṃ na

saṃjñāyāṃ na saṃskāreṣu | na vijñāne sthātavyam | na
cakṣuṣi sthātavyam | na rūpe sthātavyam | na cakṣu-

rvijñāne sthātavyam | na cakṣu:saṃsparśe sthātavyam | na
cakṣu:saṃsparśajāyāṃ vedanāyāṃ sthātavyam | evaṃ

na śrotraghrāṇajihvākāyamana:su sthātavyam | na
śabdagandharasaspraṣṭavyadharmeṣu, na śrotravijñāne,
{1. R om. yāvanna manovijñāne.} yāvanna

manovijñāne | na mana:saṃsparśe, na mana:saṃsparśajāyāṃ
vedanāyāṃ sthātavyam | na pṛthivīdhātau sthāta-

vyam | nābdhātau, na tejodhātau, na vāyudhātau,
nākāśadhātau, na vijñānadhātau sthātavyam | na

smṛtyupasthāneṣu sthātavyam | na
samyakprahāṇarddhipādendriyabalabodhyaṅgeṣu, na
mārgāṅgeṣu sthātavyam |

na srota āpattiphale sthātavyam | na sakṛdāgāmiphale, na
{2.W om. na anāgāmiphale.} anāgāmiphale, nārhattve
sthātavyam |

na pratyekabuddhatve sthātavyam | na buddhatve sthātavyam |
iti hi rūpamiti na sthātavyam | iti

hi vedaneti, saṃjñeti, saṃskārā iti | iti hi vijñānamiti
na sthātavyam | iti hi cakṣuriti,

yāvanmana:saṃsparśajā vedaneti na sthātavyam | iti hi
pṛthivīdhāturiti, yāvadvijñānadhāturiti na

sthātavyam | iti hi smṛtyupasthānānīti na sthātavyam | iti
hi samyakprahāṇarddhipādendriyabala-

bodhyaṅgānīti, iti hi mārgāṅgānīti na sthātavyam | iti
hi srotaāpattiphalamiti na sthātavyam,

iti hi sakṛdāgāmiphalamiti, anāgāmiphalamiti, arhattvamiti
na sthātavyam | iti hi pratyeka-

buddhatvamiti na sthātavyam | iti hi buddhatvamiti na
sthātavyam | rūpaṃ nityamanityamiti na

sthātavyam | evaṃ vedanāsaṃjñāsaṃskārā: | vijñānaṃ
nityamanityamiti na sthātavyam | rūpaṃ sukhaṃ

du:khamiti na sthātavyam | evaṃ vedanāsaṃjñāsaṃskārā: |
vijñānaṃ sukhaṃ du:khamiti na sthātavyam |

rūpaṃ śūnyamaśūnyamiti na sthātavyam | evaṃ
vedanāsaṃjñāsaṃskārā: | vijñānaṃ śūnyamaśūnya-

miti na sthātavyam | rūpamātmānātmeti na sthātavyam |
evaṃ vedanāsaṃjñāsaṃskārā: | vijñāna-

mātmānātmeti na sthātavyam | rūpaṃ śubhamaśubhamiti na
sthātavyam | evaṃ vedanāsaṃjñāsaṃskārā: |

vijñānaṃ śubhamaśubhamiti na sthātavyam | rūpaṃ
śūnyamupalabhyate veti na sthātavyam | evaṃ

vedanāsaṃjñāsaṃskārā: | vijñānaṃ śūnyamupalabhyate
veti na sthātavyam | srotaāpattiphalama-

saṃskṛtaprabhāvitamiti na sthātavyam | evaṃ
sakṛdāgāmiphala {3. W om. anāgāmiphalaṃ.}
manāgāmiphalamarhattvamasaṃskṛtaprabhā-

vitamiti na sthātavyam |
pratyekabuddhatvamasaṃskṛtaprabhāvitamiti na sthātavyam |
srotaāpanno

dakṣiṇīya iti na sthātavyam | srotaāpannā: saptakṛtvo
bhavaparamā iti na sthātavyam |

sakṛdāgāmī dakṣiṇīya iti na sthātavyam |
sakṛdāgāmyapariniṣṭhitattvātsakṛdimaṃ lokamāgamya

du:khasyāntaṃ kariṣyatīti na sthātavyam | anāgāmī
dakṣiṇīya iti na sthātavyam |

anāgāmī anāgamya imaṃ lokaṃ tatraiva parinirvāsyatīti na
sthātavyam | arhan dakṣiṇīya iti

na sthātavyam | arhannihaiva anupadhiśeṣe nirvāṇadhātau
parinirvāsyatīti na sthātavyam |

pratyekabuddho dakṣiṇīya iti na sthātavyam |
pratyekabuddho'tikramya śrāvakabhūmimaprāpya buddhabhūmiṃ

parinirvāsyatīti na sthātavyam | buddho dakṣiṇīya iti na
sthātavyam | buddho'tikramya

@019

pṛthagjanabhūmimatikramya śrāvakabhūmimatikramya
pratyekabuddhabhūmimaprameyāṇāmasaṃkhyeyānāṃ sattvānā-

marthaṃ kṛtvā aprameyāṇyasaṃkhyeyāni                                                                                                                                                                                                                                                              martha kṛtvā aprameyāṇyasaṃkhyeyāni
sattvakoṭiniyutaśatasahasrāṇi parinirvāpya aprameyāna-

saṃkhyeyān sattvān
śrāvakapratyekabuddhasamyaksaṃbuddhatvaniyatān kṛtvā
buddhabhūmau sthitvā buddhakṛtyaṃ

kṛtvā anupadhiśeṣe nirvāṇadhātau buddhaparinirvāṇena
parinirvāsyati ityevamapyanena na sthātavyam ||

atha khalvāyuṣmata: śāriputrasyaitadabhavat-yadi
buddho'tikramya pṛthagjanabhūmimatikramya

śrāvakabhūmimatikramya
pratyekabuddhabhūmimaprameyāṇāmasaṃkhyeyānāṃ
sattvānāmarthaṃ kṛtvā aprameyāṇya-

saṃkhyeyāni sattvakoṭīniyutaśatasahasrāṇi parinirvāpya
aprameyānasaṃkhyeyān sattvān śrāvaka-

pratyekabuddhasamyaksaṃbuddhatvaniyatān kṛtvā buddhabhūmau
sthitvā buddhakṛtyaṃ kṛtvā anupadhiśeṣe

nirvāṇadhātau buddhaparinirvāṇena parinirvāsyati
ityevamapyanena na sthātavyam, tatkathaṃ punaranena

sthātavyaṃ, kathaṃ śikṣitavyamiti ? atha khalvāyuṣmān
subhūtirbuddhānubhāvena āyuṣmata: śāriputrasya

cetasaiva ceta:parivitarkamājñāya āyuṣmantaṃ
śāriputrametadavocat-tatkiṃ manyase āyuṣman

śāriputra kva tathāgato'rhan samyaksaṃbuddha: sthita: ?
āyuṣmān śāriputra āha-na kvacidāyu-

ṣman subhūte tathāgato'rhan samyaksaṃbuddha: sthita: |
tatkasya heto: ? apratiṣṭhitamānaso hi

tathāgato'rhan samyaksaṃbuddha: | sa naiva saṃskṛte dhātau
sthito nāpyasaṃskṛte dhātau sthito na

ca tato vyutthita: ||

atha khalvāyuṣmān subhūtirāyuṣmantaṃ
śāriputrametadavocat-evameva āyuṣman śāriputra

bodhisattvena mahāsattvena sthātavyam, evaṃ
śikṣitavyam-yathā tathāgato'rhan samyaksaṃbuddho na

kvacitsthito nāsthito na viṣṭhito nāviṣṭhita:, tathā
sthāsyāmītyevamanena śikṣitavyam | yathā

tathāgatasthānaṃ tathā sthāsyāmīti, tathā śikṣiṣye
iti, yathā tathāgatasthānaṃ tathā sthāsyāmīti,

tathā śikṣiṣye iti, yathā tathāgatasthānaṃ tathā
sthāsyāmīti susthito'sthānayogeneti evamatra

bodhisattvena mahāsattvena sthātavyamevaṃ śikṣitavyam |
evaṃ hi śikṣamāṇo bodhisattvo mahāsattvo

viharatyanena prajñāpāramitāvihāreṇa avirahitaścānena
manasikāreṇeti ||

atha khalu tatra parṣadi
keṣāṃciddevaputrāṇāmetadabhūt-yāni tāni yakṣāṇāṃ
yakṣabhāṣi-

tāni yakṣarutāni yakṣapadāni yakṣamantritāni
yakṣapravyāhṛtāni, tāni vijñāyante jalpya-

mānāni | na punaridaṃ vijñāyate yatsubhūti: sthaviro
bhāṣate pravyāharati deśayatyupadiśati |

atha khalvāyuṣmān subhūtirbuddhānubhāvena teṣāṃ
devaputrāṇāmimamevaṃrūpaṃ cetasaiva ceta:pari-

vitarkamājñāya tān devaputrānāmantrayate sma-na
vijñāyate na vijñāyate idaṃ devaputrā: | tathā hi

nātra kiṃcitsūcyate, nātra kiṃcit śrūyate ||

atha khalu teṣāṃ devaputrāṇāṃ
punarevaitadabhūt-uttānīkariṣyati vata ayamāryasubhūti: |

uttānīkariṣyati batāyamāryasubhūtiriti |
dūrāddūrataramāryasubhūti: praviśati,
sūkṣmātsūkṣmataram |

gambhīrādgambhīrataramāryasubhūti: praviśati deśayati
bhāṣata iti | atha khalvāyuṣmān subhūti-

rbuddhānubhāvena punarapi teṣāmeva devaputrāṇāṃ
cetasaiva ceta:parivitarkamājñāya tān
devaputrānāmantrayate

@020

sma-tena hi devaputrā: ya: srotaāpattiphalaṃ prāptukāma:,
srotaāpattiphale sthātukāma:, sa

nemāṃ kṣāntimanāgamya...peyālam | ya: sakṛdāgāmiphalaṃ
prāptukāma:, sakṛdāgāmiphale sthātu-

kāma:, yo'nāgāmiphalaṃ prāptukāmo'nāgāmiphale
sthātukāma:, yo'rhattvaṃ prāptukāmo'rhattve sthātu-

kāma:, ya: pratyekabodhi prāptukāma: pratyekabodhau
sthātukāma:, sa nemāṃ kṣāntimanāgamya...|

yo'nuttarāṃ samyaksaṃbodhiṃ prāptukāmo'nuttarāyāṃ
samyaksaṃbodhau sthātukāma:, sa nemāṃ kṣānti-

manāgamya...||

atha khalu punarapi teṣāṃ
devaputrāṇāmetadabhavat-kiṃrūpā asya
āryasubhūterdhārma-

śravaṇikā eṣṭavyā: ? atha khalvāyuṣmān
subhūtirbuddhānubhāvena teṣāṃ devaputrāṇāṃ cetasaiva

ceta:parivitarkamājñāya tān devaputrānāmantrayate
sma-māyānirmitasadṛśā hi devaputrā mama

dhārmaśravaṇikā eṣṭavyā: | tatkasya heto: ? tathā hi te
naiva śroṣyanti na ca sākṣātkariṣyanti ||

atha khalu te devaputrā āyuṣmantaṃ subhūtimetadavocan-kiṃ
punarārya subhūte māyo-

pamāste sattvā na te māyā ? evamukte āyuṣmān
subhūtistān devaputrānetadavocat-māyo-

pamāste devaputrā: sattvā: | svapnopamāste devaputrā:
sattvā: | iti hi māyā ca sattvāśca

advayametadadvaidhīkāram, iti hi svapnaśca sattvāśca
advayametadadvaidhīkāram | sarvadharmā api

devaputrā māyopamā: svapnopamā: | srotaāpanno'pi
māyopama: svapnopama: | srota āpattiphalamapi

māyopamaṃ svapnopamam | evaṃ sakṛdāgāmyapi
sakṛdāgāmiphalamapi, anāgāmyapi anā {1. W om.
anāgāmiphalamapi...pratyekabuddho'pi.} gāmi-

phalamapi, arhannapi arhattvamapi māyopamaṃ svapnopamam |
pratyekabuddho'pi māyopama: svapnopama: |

pratyekabuddhatvamapi māyopamaṃ svapnopamam |
samyaksaṃbuddho'pi māyopama: svapnopama: | samyaksaṃ-

buddhatvamapi māyopamaṃ svapnopamam | atha khalu devaputrā
āyuṣmantaṃ subhūtimetadavocan-

samyaksaṃbuddho'pyārya subhūte māyopama: svapnopama iti
vadasi ? samyaksaṃbuddhatvapi māyopamaṃ

svapnopamamiti vadasi ? subhūtirāha-nirvāṇamapi devaputrā
māyopamaṃ svapnopamamiti vadāmi,

kiṃ punaranyaṃ dharmam | te devaputrā
āhu:-nirvāṇamapyārya subhūte māyopamaṃ svapnopamamiti
vadasi ?

āyuṣmān subhūtirāha-tadyadi devaputrā nirvāṇādapyanya:
kaściddharmo viśiṣṭatara: syāt,

tamapyahaṃ māyopamaṃ svapnopamamiti vadeyam | iti hi
devaputrā māyā ca nirvāṇaṃ ca advayameta-

dadvaidhīkāram | iti hi svapnaśca nirvāṇaṃ ca
advayametadadvaidhīkāram ||

atha khalvāyuṣmān śāriputra:, āyuṣmāṃśca pūrṇo
maitrāyaṇīputra:, āyuṣmāṃśca

mahākoṣṭhila:, āyuṣmāṃśca mahākātyāyana:,
āyuṣmāṃśca mahākāśapa:, anye ca mahāśrāvakā

anekairbodhisattvasahasrai: sārdhamāyuṣmantaṃ subhūtiṃ
sthaviramāmantrayante sma-ke'syā āyuṣman

subhūte prajñāpāramitāyā evaṃ nirdiśyamānāyā:
pratyeṣakā bhaviṣyanti ? atha khalvāyuṣmā-

nānandastān sthavirānetadavocat te khalvāyuṣmanto
veditavyā avinivartanīyā bodhisattvā

@021

mahāsattvā:, dṛṣṭisaṃpannā vā pudgalā:, arhanto vā
kṣīṇāsravā:, ye'syā: prajñāpāramitāyā evaṃ

nirdiśyamānāyā: pratyeṣakā bhaviṣyanti ||

atha khalvāyuṣmān subhūti: sthavirastān
sthavirānetadavocat-nāsyā āyuṣmanta:

prajñāpāramitāyā evaṃ nirdiśyamānāyā:
kecitpratyeṣakā bhaviṣyanti | tatkasya heto: ? tathā

hi-atra na kaściddharma: sūcyate, na kaściddharma:
paridīpyate, na kaściddharma: prajñapyate | tadyathai-

vātra na kaściddharma: sūcyate, na kaściddharma:
paridīpyate, na kaściddharma: prajñapyate, tathaivāsyā:

prajñāpāramitāyā evaṃ nirdiśyamānāyā na
kaścitpratyeṣako bhaviṣyati ||

atha khalu śakrasya devānāmindrasyaitadabhūt-asya
dharmaparyāyasya āryeṇa subhūtinā

bhāṣyamāṇasya pūjārthaṃ yannvahaṃ puṣpāṇyabhinirmāya
āryaṃ subhūtimabhyavakireyamiti | atha khalu

śakro devānāmindrastasyāṃ belāyāṃ puṣpāṇyabhinirmāya
āyuṣmantaṃ subhūtimabhyavākirat | atha

khalvāyuṣmata: subhūte: sthavirasya śakraṃ
devānāmindramanuvyāharaṇāyaitadabhūt-na khalu punarimāni

puṣpāṇi mayā trāyastriṃśeṣu deveṣu pracaranti
dṛṣṭapūrvāṇi, yānīmāni śakreṇa devānāmindreṇa

abhyavakīrṇāni | nirmitānyetāni puṣpāṇi | naitāni
puṣpāṇi vṛkṣagulmalatānirjātāni,

yāni śakreṇa devānāmindreṇābhyavakīrṇāni,
manomayānyetāni puṣpāṇīti | atha khalu śakro

devānāmindra āyuṣmata: subhūteścetasaiva
ceta:parivitarkamājñāya āyuṣmantaṃ subhūtimetadavocat-

anirjātānyetānyārya subhūte puṣpāṇi | tatkasya heto: ?
na hi manonirjātāni kāni-

citpuṣpāṇi, nāpi vṛkṣagulmalatānirjātāni | atha
khalvāyuṣmān subhūti: śakraṃ devānāmindra-

metadavocat-yattvaṃ kauśika evaṃ vadasi-anirjātānyetāni
puṣpāṇi, naitāni manonirjātāni,

nāpi vṛkṣagulmalatānirjātānīti | yatkauśika anirjātaṃ
na tatpuṣpam | atha khalu

śakrasya devānāmindrasyaitadabhūt-gambhīraprajño
batāyamārya: subhūti: | tāṃ ca nāma padaprajñaptiṃ

nirdiśati, tāṃ ca na virodhayati, tāṃ cottānīkaroti,
tāmeva copadiśati | atha khalu

śakro devānāmindra āyuṣmantaṃ
subhūtimetadavocat-evametadārya subhūte, evametat | evaṃ

cātra bodhisattvena mahāsattvena śikṣitavyaṃ yathā
āryasubhūtirupadiśati | evamukte āyuṣmān

subhūti: śakraṃ devānāmindrametadavocat-evametatkauśika,
evametat | evamatra bodhisattvena

mahāsattvena śikṣitavyam | evaṃ śikṣamāṇa: kauśika
bodhisattvo mahāsattvo na srotaāpatti-

phale śikṣate, na sakṛdāgāmiphale, na anāgāmiphale,
nāhartve śikṣate, na pratyekabuddhatve

śikṣate, na buddhatve śikṣate | yo nāsu bhūmiṣu
śikṣate, sa buddhatve sarvajñatve vā śikṣate | yo

buddhatve sarvajñatve vā śikṣate,
so'prameyeṣvasaṃkhyeyeṣu buddhadharmeṣu śikṣate |
yo'prameyeṣvasaṃkhyeyeṣu

buddhadharmeṣu śikṣate, sa na rūpasya vivṛddhaye śikṣate,
na parihāṇāya | evaṃ sa na vedanāyā na

saṃjñāyā na saṃskārāṇām | sa na vijñānasya
vivṛddhaye śikṣate, na parihāṇāya | yo na rūpasya

vivṛddhaye śikṣate na parihāṇāya | evaṃ na vedanāyā na
saṃjñāyā na saṃskārāṇām | yo na

vijñānasya vivṛddhaye śikṣate na parihāṇāya, sa na
rūpasya parigrahāya śikṣate notsargāya |

@022

evaṃ sa na vedanāyā na saṃjñāyā na saṃskārāṇām | sa
na vijñānasya parigrahāya śikṣate,

notsargāya, nāpi kasyaciddharmasya parigrahāya śikṣate,
notpādāya nāntardhānāya śikṣate | yo na

kasyaciddharmasya parigrahāya śikṣate, notpādāya
nāntardhānāya śikṣate, sa na sarvajñatāyā api

parigrahāya śikṣate, notpādāya nāntardhānāya śikṣate |
evaṃ śikṣamāṇo bodhisattvo mahāsattva:

sarvajñatāyāṃ śikṣate, sarvajñatāyāṃ niryāsyati ||

atha khalvāyuṣmān śāriputra āyuṣmantaṃ
subhūtimetadavocat-ya āyuṣman subhūte

bodhisattvo mahāsattvo na kasyaciddharmasya parigrahāya
śikṣate, notpādāya nāntardhānāya śikṣate,

sa na sarvajñatāyā api parigrahāya śikṣate, notpādāya
nāntardhānāya śikṣate | evaṃ śikṣamāṇa

āyuṣman subhūte bodhisattvo mahāsattva: sarvajñatāyāṃ
śikṣa {1. W om. śikṣate.} te, sarvajñatāyāṃ niryāsyati
||

āyuṣmān subhūtirāha-evametadāyuṣman śāriputra, evametat
| ya āyuṣman śāriputra

bodhisattvo mahāsattvo na kasyaciddharmasya parigrahāya
śikṣate, notpādāya nāntardhānāya śikṣate,

sa na sarvajñatāyā api parigrahāya śikṣate, notpādāya
nāntardhānāya śikṣate | sarvabuddhadharmāṇā-

mapi na parigrahāya śikṣate, notpādāya nāntardhānāya
śikṣate | evaṃ cāyuṣman śāriputra

śikṣamāṇo bodhisattvo mahāsattva: sarvajñatāyāṃ
śikṣate, sarvajñatāyāṃ niryāsyati ||

atha khalu śakro devānāmindra āyuṣmantaṃ
śāriputrametadavocat-prajñāpāramitā ārya

śāriputra bodhisattvena mahāsattvena kuto gaveṣitavyā ?
śāriputra āha-prajñāpāramitā kauśika

bodhisattvena mahāsattvena āyuṣmata: subhūte:
parivartādgaveṣitavyā | evamukte śakro devānāmindra

āyuṣmantaṃ śāriputrametadavocat-kasyaiṣa ārya śāriputra
anubhāvo veditavya: ? kasyaitadadhi-

ṣṭhānaṃ veditavyaṃ yadāryasubhūti: prajñāpāramitāṃ
bhāṣate ? āyuṣmān śāriputra āha-tathāgata-

syaiṣa kauśika anubhāvo veditavya: |
tathāgatasyaitadadhiṣṭhānaṃ veditavyaṃ yadāyuṣmān
subhūti:

prajñāpāramitāṃ bhāṣate | atha khalvāyuṣmān subhūti:
śakraṃ devānāmindrametadavocat-yatkauśika

evaṃ vadasi-kasyaiṣo'nubhāvo veditavya:,
kasyaitadanuṣṭhānaṃ veditavyaṃ yadāryasubhūti:
prajñāpāra-

mitāṃ bhāṣate iti ? tathāgatasyaiṣa kauśika anubhāvo
veditavya: | tathāgatasyaitadadhiṣṭhānaṃ vedi-

tavyaṃ yadahaṃ prajñāpāramitāṃ bhāṣe | yadapi kauśika
evaṃ vadasi-prajñāpāramitā bodhisattvena

mahāsattvena kuto gaveṣitavyeti ? prajñāpāramitā kauśika
bodhisattvena mahāsattvena na rūpā-

dgaveṣitavyā nāpyanyatra rūpādgaveṣitavyā | evaṃ na
vedanāyā na saṃjñāyā na saṃskārebhya: |

na vijñānādgaveṣitavyā, nāpyanyatra
vijñānādgaveṣitavyā | tatkasya heto: ? tathā hi na rūpaṃ

prajñāpāramitā, nāpyanyatra rūpātprajñāpāramitā |
evaṃ na vedanā na saṃjñā na saṃskārā: |

na vijñānaṃ prajñāpāramitā, nāpyanyatra
vijñānātprajñāpāramitā ||

evamukte śakro devānāmindra āyuṣmantaṃ
subhūtimetadavocat-mahāpāramiteyamārya

subhūte yaduta prajñāpāramitā | apramāṇapāramiteyamārya
subhūte yaduta prajñāpāramitā | apari-

@023

māṇapāramiteyamārya subhūte yaduta prajñāpāramitā |
anantapāramiteyamārya subhūte yaduta prajñā-

pāramitā | sthavira: subhūtirāha-evametatkauśika, evametat
| mahāpāramiteyaṃ kauśika yaduta

prajñāpāramitā | apramāṇapāramiteyaṃ kauśika yaduta
prajñāpāramitā | aparimāṇapāramiteyaṃ

kauśika yaduta prajñāpāramitā | anantapāramiteyaṃ
kauśika yaduta prajñāpāramitā | tatkasya

heto: ? rūpamahattayā hi kauśika mahāpāramiteyaṃ yaduta
prajñāpāramitā | evaṃ vedanā-

saṃjñāsaṃskārā: | vijñānamahattayā hi
kauśikamahāpāramiteyaṃ yaduta prajñāpāramitā |
rūpāpramāṇa-

tayā kauśika apramāṇapāramiteyaṃ yaduta prajñāpāramitā
| evaṃ vedanāsaṃjñāsaṃskārā: |

vijñānāpramāṇatayā kauśika apramāṇapāramiteyaṃ yaduta
prajñāpāramitā | rūpāparimāṇatayā

kauśika aparimāṇapāramiteyaṃ yaduta prajñāpāramitā |
evaṃ vedanāsaṃjñāsaṃskārā: |

vijñānāpramāṇatayā kauśika apramāṇapāramiteyaṃ
yaduta prajñāpāramitā | rūpāparimāṇatayā

kauśika anantapāramiteyaṃ yaduta prajñāpāramitā | evaṃ
vedanāsaṃjñāsaṃskārā: | vijñānānantatayā

kauśika anantapāramiteyaṃ yaduta prajñāpāramitā | evaṃ
mahāpāramiteti kauśika nābhiniviśate |

evamapramāṇapāramiteti, evamaparimāṇapāramiteti,
evamanantapāramiteti nābhiniviśate |

tasmātkauśika mahāpāramiteyam, apramāṇapāramiteyam,
aparimāṇapāramiteyam, ananta-

pāramiteyaṃ yaduta prajñāpāramitā ||

ārambaṇānantatayā kauśika anantapāramiteyaṃ yaduta
prajñāpāramitā | sattvānantatayā

kauśika anantapāramiteyaṃ yaduta prajñāpāramitā | kathaṃ
puna: kauśika ārambaṇānantatayā

anantapāramiteyaṃ yaduta prajñāpāramitā ?
sarvadharmāṇāṃ hi kauśika yato nānto na madhyaṃ na

paryavasānamupalabhyate, tata: kauśika anantapāramiteyaṃ
yaduta prajñāpāramitā | anena kauśika

paryāyeṇa ārambaṇānantatayā anantapāramiteyaṃ yaduta
prajñāpāramitā | punaraparaṃ kauśika

yasmātsarvadharmā anantā aparyantā:, na teṣāmanto vā
madhyaṃ vā paryavasānaṃ vā upalabhyate,

tasmātkauśika anantapāramiteyaṃ yaduta prajñāpāramitā |
tatkasya heto: ? rūpasya hi kauśika

nānto na madhyaṃ na paryavasānamupalabhyate | evaṃ
vedanāyā: saṃjñāyā: saṃskārāṇām | vijñānasya

hi kauśika nānto na madhyaṃ na paryavasānamupalabhyate |
anenāpi kauśika paryāyeṇa

ārambaṇānantatayā anantapāramiteyaṃ yaduta
prajñāpāramitā ||

punaraparaṃ kauśika sattvo'nanto'paryanta: | tatkasya heto: ?
na hi sattvasyānto vā

madhyaṃ vā paryavasānaṃ vopalabhyate | tasmātkauśika
sattvānantatayā anantapāramiteyaṃ yaduta

prajñāpāramitā | atha khalu śakro devānāmindra
āyuṣmantaṃ subhūtimetadavocat-kathamāyuṣman

subhūte sattvānantatayā anantapāramiteyaṃ yaduta
prajñāpāramitā ? sthavira: subhūtirāha-na hi

kauśika gaṇanāyogena vā gaṇanābahutvena vā
sattvānantatayā anantapāramiteyaṃ yaduta

prajñāpāramitā ||

śakra āha-kathaṃ tarhīdānīmārya subhūte
sattvānantatayā anantapāramiteyaṃ yaduta

@024

prajñāpāramitā ? sthavira: subhūtirāha-tatkiṃ manyase
kauśika katamasyaitaddharmasyādhivacanaṃ

yaduta sattva: sattva iti ? śakra āha-naitadārya subhūte
dharmasyādhivacanaṃ na adharmādhivacanaṃ

yaduta sattva: sattva iti | āgantukametannāmadheyaṃ
prakṣiptam | avastukametannāmadheyaṃ prakṣiptam |

anātmīyametannāmadheyaṃ prakṣiptam |
anārambaṇametannāmadheyaṃ prakṣiptaṃ yaduta sattva: sattva
iti |

sthavira: subhūtirāha-tatkiṃ manyase kauśika kācidatra
sattvaparidīpanā kṛtā ? śakra

āha-no hīdamārya subhūte | subhūtirāha-yatra kauśika na
kācitsattvaparidīpanā kṛtā, tatra

kā sattvānantatā ? sacetkauśika tathāgato'rhan
samyaksaṃbuddho'nantavijñaptighoṣeṇa gambhīra-

nirghoṣeṇa svareṇa gaṅgānadīvālukopamān kalpānapi
vitiṣṭhamāna: sattva: sattva iti vācaṃ

bhāṣeta, api nu tatra kaścitsattva utpanno vā utpatsyate vā
utpadyate vā, niruddho vā

nirotsyate vā nirudhyate vā ? śakra āha-no hīdamārya
subhūte | tatkasya heto: ? ādi-

śuddhatvādādipariśuddhatvātsattvasya |
subhūtirāha-anenāpi kauśika paryāyeṇa evaṃ sattvānanta-

tayā anantapāramiteyaṃ yaduta prajñāpāramitā | evaṃ ca
puna: kauśika sattvānantatayā

prajñāpāramitānantatā veditavyā ||

atha khalu sendrakā devā: sabrahmakā: saprajāpatikā:
sarṣinaranārīgaṇāstrirudāna-

mudānayanti sma-aho dharma:, aho dharma:, aho dharmasya
dharmatā | yastathāgatasya prādurbhāva:,

sa āryeṇa subhūtinā sthavireṇa subhāṣiteneha sūcyate
deśyate prakāśyate prabhāvyate | tathāgataṃ

taṃ vayaṃ bhagavan bodhisattvaṃ mahāsattvamadyāgreṇa
dhārayiṣyāmo yo'nayā prajñāpāramitayā avirahito

bhaviṣyati, yo'pi ca anena bodhisattvo mahāsattva:
prajñāpāramitāvihāreṇa vihariṣyati ||

atha khalu bhagavāṃstān sendrakān sabrahmakān
saprajāpatikān sarṣinaranārīgaṇānā-

mantrayate sma-evametaddevaputrā:, evametat | yadāhaṃ
devaputrā dīpaṃkarasya tathāgatasyārhata:

samyaksaṃbuddhasyāntike dīpavatyāṃ
rājadhānyāmantarāyaṇamadhyagato'nayā prajñāpāramitayā
avi-

rahito'bhūvam, tadāhaṃ dīpaṃkareṇa tathāgatenārhatā
samyaksaṃbuddhena vyākṛto'nuttarāyāṃ samyaksaṃ-

bodhau-bhaviṣyasi tvaṃ māṇava anāgate'dhvani asaṃkhyeyai:
kalpai: śākyamunirnāma tathāgato'rhan

samyaksaṃbuddho vidyācaraṇasaṃpanna: sugato lokavidanuttara:
puruṣadamyasārathi: śāstā devānāṃ

ca manuṣyānāṃ ca buddho bhagavāniti | atha khalu te
devaputrā bhagavantametadavocan-āścaryaṃ

bhagavan, paramāścaryaṃ sugata | yāvadiyaṃ prajñāpāramitā
bodhisattvānāṃ mahāsattvānāṃ sarvajñatāyā

āhārikā anuparigrāhikā ceti ||

āryāṣṭasāhasrikāyāṃ prajñāpāramitāyāṃ
śakraparivarto nāma dvitīya: ||

@025

3 aprameyaguṇadhāraṇapāramitāstūpasatkāraparivartastṛtīya:
|

atha khalu bhagavān ye tatra devaputrā: parṣadi
saṃnipatitā: saṃniṣaṇṇāścābhūvan,

yāśca bhikṣubhikṣuṇyupāsakopāsikā: saṃnipatitā:
saṃniṣaṇṇāścābhūvan, tān devaputrān saṃni-

patitān saṃniṣaṇṇāṃśca viditvā, tāśca
sarvāścatasra: parṣada: saṃnipatitā: saṃniṣaṇṇāśca

viditvā, kāmāvacarān rūpāvacarāṃśca devaputrān
brahmakāyikāṃśca devaputrān ābhāsvarāṃśca

parittaśubhāṃśca akaniṣṭāṃśca devaputrān sākṣiṇa:
sthāpayitvā, śakradevendrapramukhān kāmāvacarān

devaputrān mahābrahmapramukhāṃśca brahmakāyikān
devaputrānābhāsvarāṃśca devaputrānāmantrayate sma-yo

hi kaściddevaputrā: kulaputro vā kuladuhitā vā imāṃ
prajñāpāramitāmudgrahīṣyati dhārayiṣyati

vācayiṣyati paryavāpsyati pravartayiṣyati, na tasya māro
vā mārakāyikā vā devatā avatāra-

prekṣiṇyo'vatāragaveṣiṇyo'vatāraṃ lapsyante | nāpi tasya
kulaputrasya vā kuladuhiturvā manuṣyā

vā amanuṣyā vā
avatāraprekṣiṇo'vatāragaveṣiṇo'vatāraṃ lapsyante | nāpi
sa kulaputro vā

kuladuhitā vā viṣamāparihāreṇa kālaṃ kariṣyati ||

punaraparaṃ devaputrā: ye devaputrā anuttarāyāṃ
samyaksaṃbodhau saṃprasthitā:, yaiśca devaputrai-

riyaṃ prajñāpāramitā nodgṛhītā na dhāritā na vācitā
na paryavāptā na pravartitā, te

devaputrāstaṃ kulaputraṃ vā kuladuhitaraṃ vā
upasaṃkramitavyaṃ maṃsyante, tasya ca kulaputrasya vā

kuladuhiturvā imāṃ prajñāpāramitāmudgṛhṇato dhārayato
vācayata: paryavāpnuvata: pravartayamānasyā-

ntikācchroṣyanti, śrutvā codgrahīṣyanti dhārayiṣyanti
vācayiṣyanti paryavāpsyanti pravarta-

yiṣyanti | na ca khalu punardevaputrāstasya kulaputrasya vā
kuladuhiturvā imāṃ prajñāpāramitā-

mudgṛhṇato dhārayato vācayata: paryavāpnuvata:
pravartayamānasya araṇyagatasya vā vṛkṣamūlagatasya vā

śūnyāgāragatasya vā abhyavakāśagatasya vā pathi gatasya
vā utpathagatasya vā aṭavīgatasya

vā mahāsamudragatasya vā tatra tatropasaṃkrāmato vā
caṃkramyamāṇasya vā sthitasya vā niṣaṇṇasya

vā vipannasya vā bhayaṃ vā bhaviṣyati, stambhitatvaṃ vā
bhaviṣyati, utpatsyate vā ||

atha khalu catvāro mahārājāno
bhagavantametadavocan-āścaryaṃ bhagavan yadimāṃ
prajñāpāra-

mitāmudgṛhṇan dhārayan vācayan paryavāpnuvan pravartayan
sa kulaputro vā kuladuhitā vā yānatraye

sattvān vinayati, na ca sattvasaṃjñāmutpādayati | vayaṃ
bhagavaṃstasya kulaputrasya vā kuladuhiturvā

rakṣāvaraṇaguptiṃ saṃvidhāsyāma:, ya imāṃ
prajñāpāramitāmudgrahīṣyati dhārayiṣyati vācayiṣyati

paryavāpsyati pravartayiṣyati ||

atha khalu śakro devānāmindro bhagavantametadavocat-ahamapi
bhagavaṃstasya kulaputrasya

vā kuladuhiturvā rakṣāvaraṇaguptiṃ saṃvidhāsyāmi, ya
imāṃ prajñāpāramitāmudgrahīṣyati dhārayiṣyati

vācayiṣyati paryavāpsyati pravartayiṣyati ||

brahmāpi sahāpati: sārdhaṃ
brahmakāyikairdevaputrairbhagavantametadavocat-ahamapi
bhagavaṃstasya

kulaputrasya vā kuladuhiturvā rakṣāvaraṇaguptiṃ
saṃvidhāsyāmi, ya imāṃ prajñāpāramitāmudgrahīṣyati

dhārayiṣyati vācayiṣyati paryavāpsyati pravartayiṣyati ||

@026

atha khalu śakro devānāmindro bhagavantametadavocat-āścarya
bhagavan yadimāṃ prajñā-

pāramitāmudgṛhṇan dhārayan vācayan paryavāpnuvan
pravartayan sa kulaputro vā kuladuhitā vā

imān yato dṛṣṭadhārmikān guṇān pratilabhate
parigṛhṇāti, kiṃ punarbhagavan prajñāpāramitāyā-

mudgṛhītāyāṃ sarvā: ṣaṭ pāramitā udgṛhītā bhavanti
? evamukte bhagavān śakraṃ devānāmindra-

metadavocat-evametatkauśika, evametat | prajñāpāramitāyāṃ
kauśika udgṛhītāyāṃ sarvā: ṣaṭ

pāramitā udgṛhītā bhavanti | punaraparaṃ kauśika
prajñāpāramitāyāmudgṛhītāyāṃ dhāritāyāṃ
vācitāyāṃ

paryavāptāyāṃ pravartitāyāṃ sa kulaputro vā kuladuhitā
vā dṛṣṭadhārmikān guṇān parigṛhṇāti |

tān kauśika sarvān śṛṇu, sādhu ca suṣṭhu ca manasi
kuru, bhāṣiṣye'haṃ te | sādhu bhagavanniti

śakro devānāmindro bhagavata: pratyaśrauṣīt |
bhagavānetadavocat-tatra kauśika ye mama dharmaṃ

vigrahītavyaṃ maṃsyante, vivaditavyaṃ maṃsyante,
virodhayitavyaṃ maṃsyante, teṣāṃ vigrahītukāmānāṃ

vivaditukāmānāṃ virodhayitukāmānāmutpannotpannā vigrahā
vivādā virodhā: punarevāntardhāsyanti,

na sthāsyanti | teṣāṃ vigrahītukāmānāṃ
vivaditukāmānāṃ virodhayitukāmānāṃ na te'bhiprāyā:

paripūriṃ gamiṣyanti | tatkasya heto: ? evaṃ hyetatkauśika
bhavati-ya imāṃ prajñāpāramitāṃ

kulaputro vā kuladuhitā vā udgrahīṣyati dhārayiṣyati
vācayiṣyati paryavāpsyati pravartayiṣyati

deśayiṣyati upadekṣyati uddekṣyati svādhyāsyati,
tasyaivaṃ tānyutpannotpannānyadhikaraṇāni

punarevāntardhāsyanti, na sthāsyanti | teṣāṃ
vigrahītukāmānāṃ vivaditukāmānāṃ virodhayitukāmānāṃ

na te'bhiprāyā: paripūriṃ gamiṣyanti | imamapi sa kauśika
kulaputro vā kuladuhitā vā dṛṣṭadhārmikaṃ

guṇaṃ parigṛhṇāti, ya imāṃ
prajñāpāramitāmudgṛhṇāti dhārayati vācayati
paryavāpnoti pravartayati

deśayati upadiśati uddiśati svādhyāyati | tadyathāpi nāma
kauśika maghī nāmauṣadhī sarva-

viṣapraśamanī | tatra āśīviṣeṇa jantunā bubhukṣitena
āhārārthinā āhāragaveṣiṇā kaścideva

prāṇakajāto janturdṛṣṭo bhavet | sa āśīviṣastaṃ
prāṇakajātaṃ gandhenānubadhnīyādanugacchedāhāra-

hetorbhakṣayitukāma: | atha sa prāṇakajāto yena sā maghī
nāmauṣadhī tenopasaṃkrāmet, tenopasaṃ-

kramya tiṣṭhe {1. After tiṣṭhet Ap adds:
parikalpamupādāya.} t | atha sa āśīviṣastasyā oṣadhyā
gandhenaiva pratyudāvarteta | tatkasya heto: ?

tathā hi tasyā oṣadhyā bhaiṣajyaguṇa: sa tādṛśo
yastasyāśīviṣasya tadviṣamabhibhavati | evaṃ

balavatī hi sā oṣadhī | evameva kauśika ya: kulaputro vā
kuladuhitā vā imāṃ prajñāpāra-

mitāmudgrahīṣyati dhārayiṣyati vācayiṣyati paryavāpsyati
pravartayiṣyati deśayiṣyati upadekṣyati

uddekṣyati svādhyāsyati, tasya kauśika yāni
tānyutpannotpannānyadhikaraṇāni vigrahā vivādā

virodhā bhaviṣyanti, te prajñāpāramitāyāstejasā balena
sthāmata: prajñāpāramitābalādhānena kṣipraṃ

tata evoparaṃsyanti upaśamiṣyanti antardhāsyanti na
vivardhiṣyante | yato yata evotpatsyante,

tatra tatraiva nirotsyante antardhāsyanti, na vivardhiṣyante
na sthāsyanti | tatkasya heto: ?

prajñāpāramitā hi rāgādīnāṃ
yāvannirvāṇagrāhasyopaśamayitrī, na vivardhiketi |
catvāraśca tasya

@027

mahārājāna: śakraśca devānāmindro brahmā ca sahāpati:
sarve ca buddhā bhagavanto bodhisattvāśca

rakṣāvaraṇaguptiṃ saṃvidhāsyanti, ya imāṃ
prajñāpāramitāmudgrahīṣyati dhārayiṣyati vācayiṣyati

paryavāpsyati pravartayiṣyati deśayiṣyati upadekṣyati
uddekṣyati svādhyāsyati | ayaṃ tena

kulaputreṇa vā kuladuhitrā vā dṛṣṭadhārmiko guṇa:
parigṛhīto bhaviṣyati ||

punaraparaṃ kauśika ya: kulaputro vā kuladuhitā vā imāṃ
prajñāpāramitāmudgrahīṣyati

dhārayiṣyati vācayiṣyati paryavāpsyati pravartayiṣyati
deśayiṣyati upadekṣyati uddekṣyati

svādhyāsyati, sa ādeyavacanaśca bhaviṣyati, mṛduvacanaśca
bhaviṣyati, mitavacanaśca bhaviṣyati,

aprakīrṇavacanaśca bhaviṣyati, na ca krodhābhibhūto
bhaviṣyati, na ca mānābhibhūto bhaviṣyati |

tatkasya heto: ? tathā hi taṃ prajñāpāramitā paridamayati,
prajñāpāramitā pariṇamayati, na krodhaṃ

vardhayati, na mānaṃ vardhayati | sa nopanāhaṃ
parigṛhṇāti, na vyāpādaṃ parigṛhṇāti, nānuśayaṃ

dhārayati | evaṃ carato'sya kulaputrasya vā kuladuhiturvā
smṛtirmaitrī cotpadyate | tasyaivaṃ bhavati-

sacedahaṃ vyāpādamutpādayiṣyāmi, tenendriyāṇi me
paribhetsyante, mukhavarṇaśca me dhakṣyate |

ayuktaṃ caitanmama yadahamanuttarāyāṃ samyaksaṃbodhau
saṃprasthita:, tatra śikṣitukāma:, krodhasya vaśaṃ

gaccheyam | ityevaṃ sa kṣiprameva smṛtiṃ pratilabhate |
imamapi sa kauśika kulaputro vā kula-

duhitā vā dṛṣṭadhārmikaṃ guṇaṃ parigṛhṇāti, ya
imāṃ prajñāpāramitāmudgrahīṣyati dhārayiṣyati vāca-

yiṣyati paryavāpsyati pravartayiṣyati deśayati upadekṣyati
uddekṣyati svādhyāsyati | evamukte

śakro devānāmindro bhagavantametadavocat-āścaryaṃ bhagavan
yatheyaṃ prajñāpāramitā paridamanāya

pratyupasthitā anunāmāya bodhisatvānāṃ mahāsatvānām ||

bhagavānāha-punaraparaṃ kauśika ya imāṃ
prajñāpāramitāṃ kulaputro vā kuladuhitā vā udgra-

hīṣyati dhārayiṣyati vācayiṣyati paryavāpsyati
pravartayiṣyati deśayiṣyati upadekṣyati uddekṣyati

svādhyāsyati, sacetkulaputro vā kuladuhitā vā imāṃ
prajñāpāramitāmevamudgṛhṇan dhārayan vācayan

paryavāpnuvan pravartayan deśayan upadiśan uddiśan
svādhyāyan saṃgrāme vartamāne saṃgrāmaśirasi

samārūḍha: syāt | tasya saṃgrāmamavatarato vā
avatīrṇasya vā atikrāmato vā saṃgrāmamadhyagatasya

vā tiṣṭhato vā niṣaṇṇasya vā asthānametatkauśika
anavakāśo yattasya kulaputrasya vā kuladuhi-

turvā imāṃ prajñāpāramitāṃ manasi kurvato vā
udgṛhṇato vā dhārayato vā vācayato vā paryavāpnuvato

vā pravartayato vā deśayato vā upadiśato vā uddiśato vā
svādhyāyato vā jīvitāntarāyo

vā bhavet | paropakrameṇa jīvitāntarāyaṃ so'nuprāpnuyāt,
naitatsthānaṃ vidyate | sacetpunastasya

kaścitkauśika tatra śastraṃ vā daṇḍaṃ vā loṣṭaṃ vā
anyadvā kṣipet, naitattasya śarīre nipatet |

tatkasya heto: ? mahāvidyeyaṃ kauśika yaduta
prajñāpāramitā | apramāṇeyaṃ kauśika vidyā

yaduta prajñāpāramitā | aparimāṇeyaṃ kauśika vidyā
yaduta prajñāpāramitā | anuttareyaṃ

kauśika vidyā yaduta prajñāpāramitā | asameyaṃ kauśika
vidyā yaduta prajñāpāramitā |

asamasameyaṃ kauśika [vidyā] yaduta prajñāpāramitā |
tatkasya heto: ? atra hi kauśika

@028

vidyāyāṃ śikṣamāṇa: kulaputro vā kuladuhitā vā
nātmavyābādhāya cetayate, na paravyābādhāya

cetayate, nobhayavyābādhāya cetayate | atra hi kauśika
vidyāyāṃ śikṣamāṇo bodhisattvo

mahāsattvo'nuttarāṃ samyaksaṃbodhimabhisaṃbhotsyate,
sarvajñajñānaṃ ca pratilapsyate | tena so'nuttarāṃ

samyaksaṃbodhimabhisaṃbudhya sarvasattvānāṃ cittāni
vyavalokayiṣyati | tatkasya heto: ? atra hi

kauśika vidyāyāṃ śikṣamāṇasya bodhisattvasya
mahāsattvasya na tatkiṃcidasti, yanna prāptaṃ

vā na jñātaṃ vā na sākṣātkṛtaṃ vā syāt |
tasmātsarvajñajñānamityucyate | ayamapi kauśika

tena kulaputreṇa vā kuladuhitrā vā dṛṣṭadhārmiko guṇa:
parigṛhīto bhaviṣyati, ya imāṃ

prajñāpāramitāmudgrahīṣyati dhārayiṣyati vācayiṣyati
paryavāpsyati pravartayiṣyati deśayiṣyati

upadekṣyati uddekṣyati svādhyāsyati ||

punaraparaṃ kauśika yatreyaṃ prajñāpāramitā antaśo
likhitvā pustakagatāṃ kṛtvā pūjā-

pūrvagamaṃ sthāpayitvā na satkariṣyate, nodgrahīṣyate, na
dhārayiṣyate, na vācayiṣyate, na

paryavāpsyate, na pravartayiṣyate, na deśayiṣyate,
nopadekṣyate, noddekṣyate, na svādhyāsyate, na tatra

kauśika sattvānāṃ manuṣyo vā amanuṣyo vā
avatārārthiko'vatāragaveṣī avatāraṃ lapsyate

sthāpayitvā pūrvakarmavipākam | imamapi sa kauśika
kulaputro vā kuladuhitā vā dṛṣṭadhārmikaṃ

guṇaṃ parigṛhṇāti ||

punaraparaṃ kauśika tadyathāpi nāma ye bodhimaṇḍagatā vā
bodhimaṇḍaparisāmantagatā vā

bodhimaṇḍābhyantaragatā vā bodhivṛkṣamūlagatā vā
manuṣyā vā amanuṣyā vā, tiryagyoni-

gatānapyupādāya, yāvanna te śakyā manuṣyairvā
amanuṣyairvā viheṭhayituṃ vā vyāpādayituṃ vā

āveśayituṃ vā sthāpayitvā pūrvakarmavipākam | tatkasya
heto: ? tatra hi atītānāgata-

pratyutpannāstathāgatā arhanta: samyaksaṃbuddhā
abhisaṃbuddhā abhisaṃbhotsyante abhisaṃbudhyante ca,

ye sarvasattvānāmabhayamavairamanuttrāsaṃ prabhāvayanti
prakāśayanti | evameva kauśika yatra kulaputro

vā kuladuhitā vā imāṃ prajñāpāramitāmudgrahīṣyati
dhārayiṣyati vācayiṣyati paryavāpsyati

pravartayiṣyati deśayiṣyati upadekṣyati uddekṣyati
svādhyāsyati, tatra hi kauśika sattvā na śakyā

manuṣyairvā amanuṣyairvā viheṭhayituṃ vā vyāpādayituṃ
vā āveśayituṃ vā, sthāpayitvā pūrvakarma-

vipākam | tatkasya heto: ? anayaiva hi kauśika
prajñāpāramitayā pṛthivīpradeśa: sattvānāṃ

caityabhūta: kṛto vandanīyo mānanīya:
pūjanīyo'rcanīyo'pacāyanīya: satkaraṇīyo gurukaraṇīya:,

trāṇaṃ śaraṇaṃ layanaṃ parāyaṇaṃ kṛto bhaviṣyati
tatropagatānāṃ sattvānām | imamapi sa kauśika

kulaputro vā kuladuhitā vā dṛṣṭadhārmikaṃ guṇaṃ
parigṛhṇāti ||

evamukte śakro devānāmindro bhagavantametadavocat-yo bhagavan
kulaputro vā kula-

duhitā vā imāṃ prajñāpāramitāṃ likhitvā pustakagatāṃ
kṛtvā sthāpayet, enāṃ ca divyābhi:

puṣpadhūpagandhamālyavilepanacūrṇa
cīvaracchatradhvajaghaṇṭāpatākābhi: samantācca
dīpamālābhi:, bahu-

vidhābhiśca pūjābhi: satkuryāt gurukuryāt mānayet
pūjayet arcayet apacāyet, yaśca

@029

tathāgatasyārhata: samyaksaṃbuddhasya parinirvṛtasya
śarīrāṇi stūpeṣu pratiṣṭhāpayet parigṛhṇīyāt

dhārayedvā, tāṃśca tathaiva divyābhi:
puṣpadhūpagandhamālyavilepanacūrṇacīvaracchatradhvajagha
ṇṭāpatākābhi:,

samantācca dīpamālābhi:, bahuvidhābhiśca pūjābhi:
satkuryāt gurukuryāt mānayet pūjayet

arcayet apacāyet, katarastayo: kulaputrayo: kuladuhitrorvā
bahutaraṃ puṇyaṃ prasavet ? evamukte

bhagavān śakraṃ devānāmindrametadavocat-tena hi kauśika
tvāmevātra pratiprakṣyāmi | yathā te

kṣamate, tathā vyākuryā: | tatkiṃ manyase kauśika yo'yaṃ
tathāgatasyārhata: samyaksaṃbuddhasya

sarvajñatātmabhāvo'bhinirvartita:, sa katamasyāṃ pratipadi
śikṣamāṇena tathāgatenārhatā samyaksaṃ-

buddhena anuttarā samyaksaṃbodhi: sarvajñatā pratilabdhā
abhisaṃbuddhā ? evamukte śakro devānāmindro

bhagavantametadavocat-ihaiva bhagavan bhagavatā
prajñāpāramitāyāṃ śikṣamāṇena tathāgatenārhatā

samyaksaṃbuddhena anuttarā samyaksaṃbodhi: sarvajñatā
pratilabdhā abhisaṃbuddhā | bhagavānāha-tasmāttarhi

kauśika nānenātmabhāvaśarīrapratilambhena
tathāgatastathāgata iti saṃkhyāṃ gacchati |
sarvajñatāyāṃ tu

pratilabdhāyāṃ tathāgatastathāgata iti saṃkhyāṃ gacchati
| yeyaṃ kauśika sarvajñatā tathāgatasyārhata:

samyaksaṃbuddhasya, prajñāpāramitānirjātaiṣā | eṣa ca
kauśika tathāgatasyātmabhāvaśarīrapratilambha:

prajñāpāramitopāyakauśalyanirjāta: san
sarvajñajñānāśrayabhūto bhavati | enaṃ hyāśrayaṃ
niśritya

sarvajñajñānasya prabhāvanā bhavati,
buddhaśarīraprabhāvanā bhavati, dharmaśarīraprabhāvanā
bhavati, saṃgha-

śarīraprabhāvanā bhavati | ityevaṃ
sarvajñajñānahetuko'yamātmabhāvaśarīrapratilambha:
sarvajñajñānāśraya-

bhūtatvātsarvasattvānāṃ caityabhūto vandanīya:
satkaraṇīyo gurukaraṇīyo mānanīya: pūjanīyo'rca-

nīyo'pacāyanīya: saṃvṛtto bhavati | evaṃ ca mama
parinirvṛtasyāpi sata: eṣāṃ śarīrāṇāṃ pūjā

bhaviṣyati | tasmāttarhi kauśika ya: kaścitkulaputro vā
kuladuhitā vā imāṃ prajñāpāramitāṃ

likhitvā pustakagatāṃ vā kṛtvā sthāpayet, enāṃ ca
divyābhi: puṣpadhūpagandhamālyavilepana-

cūrṇacīvaracchatradhvajaghaṇṭāpatākābhi: satkuryāt
gurukuryāt mānayet pūjayet arcayet apa-

cāyet, ayameva kauśika tayo: kulaputrayo: kuladuhitrorvā
bahutaraṃ puṇyaṃ prasavet | tatkasya

heto: ? sarvajñajñānasya hi kauśika tena kulaputreṇa vā
kuladuhitrā vā pūjā kṛtā bhaviṣyati,

ya: kulaputro vā kuladuhitā vā iha prajñāpāramitāyāṃ
likhyamānāyāṃ pustakagatāyāṃ vā

satkāraṃ gurukāraṃ mānanāṃ pūjanāmarcanāmapacāyanāṃ
pūjāṃ ca vividhāṃ kuryāt, ayameva tato

bahutaraṃ puṇyaṃ prasavet | tatkasya heto: ?
sarvajñajñānasya hi kauśika tena pūjā kṛtā bhaviṣyati,

ya: prajñāpāramitāyai pūjāṃ kariṣyati ||

evamukte śakro devānāmindro bhagavantametadavocat-ya ime
bhagavan jāmbūdvīpakā

manuṣyā imāṃ prajñāpāramitāṃ na likhiṣyanti,
nodgrahīṣyanti na dhārayiṣyanti na vācayiṣyanti

na paryavāpsyanti na pravartayiṣyanti na deśayiṣyanti
nopadekṣyanti noddekṣyanti na svādhyāsyanti,

tāṃ caināṃ prajñāpāramitāṃ
puṣpadhūpagandhamālyavilepanacūrṇa
cīvaracchatradhvajaghaṇṭāpatākābhi:,

samantācca dīpamālābhi:, bahuvidhābhiśca pūjābhirna
satkariṣyanti, na gurukariṣyanti, na

@030

mānayiṣyanti, na pūjayiṣyanti, nārcayiṣyanti,
nāpacāyiṣyanti, kiṃ nu te bhagavan na

jñāsyanti evaṃ mahārthikā bhagavatoktā
prajñāpāramitāyā: pūjā kṛtā bhaviṣyatīti ? kiṃ nu te

bhagavan na vetsyanti-evaṃ mahānuśaṃsā evaṃ mahāphalā
evaṃ mahāvipākā bhagavatoktā prajñā-

pāramitāyā: pūjā kṛtā bhaviṣyatīti ? na ca te
vedayiṣyanti, uta jñāsyanti vetsyanti,

vedayiṣyanti, na ca puna: śraddhāsyanti ? evamukte bhagavān
śakraṃ devānāmindrametadavocat-

tatkiṃ manyase kauśika kiyantaste jāmbūdvīpakā manuṣyā
ye buddhe'vetya prasādena samanvāgatā:,

ye dharme'vetya prasādena samanvāgatā:, ye saṃghe'vetya
prasādena samanvāgatā: ? evamukte śakro

devānāmindro bhagavantametadavocat-alpakāste bhagavan
jāmbūdvīpakā manuṣyā ye buddhe'vetya

prasādena samanvāgatā:, ye dharme'vetya prasādena
samanvāgatā:, ye saṃghe'vetya prasādena samanvā-

gatā: | evamukte bhagavān śakraṃ
devānāmindrametadavocat-evametatkauśika, evametat |

alpakāste jāmbūdvīpakā manuṣyā ye buddhe'vetya prasādena
samanvāgatā:, ye dharme'vetya prasādena

samanvāgatā:, ye saṃghe'vetya prasādena samanvāgatā: |
tebhya: kauśika alpebhyo'lpatarakāste, ye

srotaāpattiphalaṃ prāpnuvanti, tata:
sakṛdāgāmiphalamanāgāmiphalam | tebhyo'pyalpebhyo'lpatara-

kāsteye'rhattvaṃ prāpnuvanti |
tebhyo'pyalpebhyo'lpatarakāste ye pratyekabodhiṃ
sākṣātkurvanti | tebhyo'-

pyalpebhyo'lpatarakāste ye'nuttarāyāṃ samyaksaṃbodhau
cittānyutpādayanti | tebhyo'pyalpebhyo'lpatara-

kāste ye'nuttarāyāṃ samyaksaṃbodhau cittānyutpādya taṃ
cittotpādaṃ bṛṃhayanti | tebhyo'pyalpebhyo'lpa-

tarakāste ye'nuttarāyāṃ samyaksaṃbodhau cittānyutpādya
upabṛṃhayitvā ca ārabdhavīryā viharanti |

tebhyo'pyalpebhyo'lpatarakāste ye prajñāpāramitāyāṃ
yogamāpadyante | tebhyo'pyalpebhyo'lpatarakāste

ye prajñāpāramitāyāṃ caranti |
tebhyo'pya'lpebhyo'lpatarakāste ye prajñāpāramitāyāṃ
caranto

ghaṭamānā avinivartanīyāyāṃ
bodhisattvabhūmāvavatiṣṭhante |
tebhyo'pyalpebhyo'lpatarakāste ye

prajñāpāramitāyāṃ caranto ghaṭamānā anuttarāṃ
samyaksaṃbodhimabhisaṃbhotsyante | tebhyo'pyalpe-

bhyo'lpatarakāste ye prajñāpāramitāyāṃ caranto
ghaṭamānā anuttarāṃ samyaksaṃbodhimabhisaṃbudhyante |

te te kauśika bodhisattvā mahāsattvā ye
avinivartanīyāyāṃ bodhisattvabhūmau sthitvā anuttarāṃ

samyaksaṃbodhimabhisaṃbudhya
anyeṣāmadhyāśayasaṃpannānāṃ kulaputrāṇāṃ
kuladuhitṝṇāṃ ca prajñāpāra-

mitāyāṃ śikṣamāṇānāṃ ghaṭamānānāṃ
prajñāpāramitāmupadiśanti ca uddiśanti | te codgṛhṇanti

dhārayanti vācayanti paryavāpnuvanti pravartayanti
upadeśayanti upadiśanti uddiśanti

svādhyāyanti | tāṃ caināṃ prajñāpāramitāṃ
puṣpairdhūpairgandhairmālyairvilepanai
ścūrṇairvastraiśchatrairdhvajairghaṇṭābhi:

patākābhi: samantācca dīpamālābhi:, bahuvidhābhiśca
pūjābhi: satkurvanti gurukurvanti

mānayanti pūjayanti arcayanti apacāyanti | santi khalu puna:
kauśika aprameyā

asaṃkhyeyā: sattvā:, ye bodhicittamutpādayanti,
bodhicittamutpādya bodhicittamupabṛṃhayanti,

bodhicittamupabṛṃhayitvā bodhāya caranti | teṣāṃ khalu
puna: kauśika aprameyāṇā-

masaṃkhyeyānāṃ sattvānāṃ bodhāya caratāmapi yadyeko vā
dvau vā avinivartanīyāyāṃ

@031

bodhisattvabhūmāvavatiṣṭheyātām | tatkasya heto: ?
durabhisaṃbhavā hi kauśika anuttarā samya-

ksaṃbodhirhīnavīryai:
kusīdairhīnasattvairhīnacittairhīnasaṃjñairhīnādhi
muktikairhīnaprajñai: | tasmāttarhi

kauśika kulaputreṇa vā kuladuhitrā vā kṣipraṃ
cānuttarāṃ samyaksaṃbodhimabhisaṃboddhukāmena

iyameva prajñāpāramitā {1. R om. sukhaṃ.} sukhaṃ
abhīkṣṇaṃ śrotavyā udgrahītavyā dhārayitavyā
vācayitavyā

paryavāptavyā pravartayitavyā deśayitavyā upadeṣṭavyā
uddeṣṭavyā svādhyātavyā paripraṣṭavyā |

tatkasya heto: ? tathā hi sa evaṃ jñāsyati-atra
prajñāpāramitāyāṃ tathāgato'rhan samyaksaṃ-

buddha: pūrvaṃ bodhisattvacaryā caran śikṣita: |
asmābhirapyatra śikṣitavyam | eṣo'smākaṃ

śāsteti | tiṣṭhato vā kauśika parinirvṛtasya vā
tathāgatasyārhata: samyaksaṃbuddhasya bodhisattvai-

rmahāsattvai: prajñāpāramitaiva pratisartavyā |
tasmāttarhi kauśikāya: kaścitkulaputro vā kuladuhitā

vā tathāgatasyārhata: samyaksaṃbuddhasya parinirvṛtasya
pūjāyai koṭiśa: saptaratnamayāṃstathāgatadhātu-

garbhān stūpān kārayet | kārayitvā ca tān yāvajjīvaṃ
divyai: puṣpairdivyairdhūpairdivyairgandhai-

rdivyairmālyairdivyairvilepanairdivyaiścūrṇairdivyairvastrai
rdivyaiśchatrairdivyairdhvajairdivyābhirghaṇṭābhi:
divyābhi:

patākābhi:, samantācca divyābhirdīpamālābhi:
bahuvidhābhiśca divyābhi: pūjābhi: satkuryāt

gurukuryāt mānayet pūjayet arcayet apacāyet, tatkiṃ manyase
kauśika, api nu

sa kulaputro vā kuladuhitā vā {2. Ap W tannidānaṃ
for tatonidānaṃ.} tatonidānaṃ bahupuṇyaṃ prasavet ?
śakra āha-bahu

bhagavan, bahu sugata | bhagavānāha-ata: sa kauśika kulaputro
vā kuladuhitā vā bahu-

taraṃ puṇyaṃ prasavati, ya imāṃ
prajñāpāramitāmabhiśraddadhadavakalpayannadhimucya
prasannacitto bodhāya

cittamutpādya adhyāśayata:
śṛṇuyādudgṛhīyāddhārayedvācayetparyavāpnuyāt
pravartayet deśayet

upadiśet uddiśet svādhyāyet, parebhyaśca vistareṇa
saṃprakāśayet | arthamasyā vivṛṇuyāt

manasānvavekṣeta, yathādhikayā ca prajñayā atra
parimīmāṃsāmāpadyeta, antaśa: pustaka-

gatāmapi kṛtvā dhārayet sthāpayet
saddharmacirasthitiheto:-mā buddhanetrīsamucchedo bhūt, mā

saddharmāntardhānam | bodhisattvānāṃ mahāsattvānāṃ ca
anugrahopasaṃhāra: kṛto bhaviṣyati

netryavaikalyeneti | tāṃ caināṃ prajñāpāramitāṃ
satkuryāt guru {3. W om. gurukuryāt.} kuryāt mānayet
pūjayet arcayet

apacāyet puṣpairdhūpairgandhairmālyairvilepanaiścūrṇai
rvastraiśchatrairdhvajairghaṇṭābhi: patākābhi:,
samantācca

dīpamālābhi:, bahuvidhābhiśca pūjābhi: pūjayet | ayameva
tata: sa kauśika kulaputro vā

kuladuhitā vā bahutaraṃ puṇyaṃ prasavati | tiṣṭhantu
khalu puna: kauśika koṭiśa: saptaratna-

mayāstathāgatadhātugarbhā: stūpā:, ya: kaścitkauśika
kulaputro vā kuladuhitā vā imaṃ

jambūdvīpaṃ samantāt saptaratnamayānāṃ
tathāgatadhātugarbhāṇāṃ stūpānāṃ paripūrṇaṃ kārayet,

kārayitvā ca tān yāvajjīvaṃ divyai:
puṣpairdivyairdhūpairdivyairgandhairdivyairmālyairdivyairvile
panairdivyai-

ścūrṇairdivyairvastrairdivyaiśchatrairdivyairdhvajairdivyā
bhirghaṇṭābhi:, divyābhi: patākābhi:, samantācca

@032

dīpamālābhi:, bahuvidhābhiśca divyābhi: pūjābhi:
satkuryāt gurukuryāt mānayet pūjayet arcayet

apacāyet, tatkiṃ manyase kauśika api nu sa kulaputro vā
kuladuhitā vā tatonidānaṃ

bahu puṇyaṃ prasavet ? śakra āha-bahu bhagavan, bahu sugata
| bhagavānāha-ata: sa kauśika

kulaputro vā kuladuhitā vā bahutaraṃ puṇyaṃ prasavati, ya
imāṃ prajñāpāramitāmabhiśraddadhadavakalpa-

yannadhimucya prasannacitto bodhāya cittamutpādya
adhyāśayata: śṛṇuyādudgṛhṇīyāddhārayedvācayetparya-

vāpnuyātpravartayeddeśayedupadiśeduddiśet svādhyāyet,
parebhyaśca vistareṇa saṃprakāśayet, artha-

masyā vivṛṇuyāt, manasānvavekṣeta, yathādhikayā ca
prajñayā atra parimīmāṃsāmāpadyeta,

antaśa: pustakagatāmapi kṛtvā dhārayet sthāpayet
saddharmacirasthitiheto:-mā buddhanetrīsamucchedo

bhūt, mā saddharmāntardhānam | bodhisattvānāṃ
mahāsattvānāṃ cānugrahopasaṃhāra: kṛto bhaviṣyati

netryavaikalyeneti | tāṃ caināṃ prajñāpāramitāṃ
satkuryāt gurukuryāt mānayet pūjayet arcayet

apacāyet
puṣpairdhūpairgandhairmālyairvilepanaiścūrṇairvastraiścha
trairdhvajairghaṇṭābhi: patākābhi:, samantācca dīpa-

mālābhi:, bahuvidhābhiśca pūjābhi: pūjayet, ayameva tata:
sa kauśika kulaputro vā kuladuhitā

vā bahutaraṃ puṇyaṃ prasavati | tiṣṭhatu khalu puna:
kauśika ayaṃ jambūdvīpa: saptaratnamayānāṃ

tathāgatadhātugarbhāṇāṃ stūpānāṃ paripūrṇa: |
sacetkauśika yāvantaścāturmahādvīpake lokadhātau

sarvasattvā:, teṣāmekaika: sattva ekaikaṃ saptaratnamayaṃ
tathāgatadhātugarbhaṃ stūpaṃ kārayet, taṃ ca

yāvajjīvaṃ divyai:
puṣpairdivyairdhūpairdivyairgandhairdivyairmālyairdivyai
ścūrṇairdivyairvastrairdivyaiśchatrairdivyairdhvajai-

rdivyābhirghaṇṭābhirdivyābhi: patākābhi:, samantācca
divyadīpamālābhi:, bahuvidhābhiśca divyābhi:

pūjābhi: satkuryāt gurukuryāt mānayet pūjayet arcayet
apacāyet, tatkiṃ manyase

kauśika api nu te sarvasattvāstatonidānaṃ bahu puṇyaṃ
prasaveyu: ? śakra āha-bahu

bhagavan, bahu sugata | bhagavānāha-ata: sa kauśika kulaputro
vā kuladuhitā vā

bahutaraṃ puṇyaṃ prasavati, ya imāṃ
prajñāpāramitāmabhiśraddadhadavakalpayannadhimucya
prasannacitto

bodhāya cittamutpādya adhyāśayata:
śṛṇuyādudgṛhṇīyāddhārayet vācayet paryavāpnuyāt
pravartayet

deśayet upadiśet uddiśet svādhyāyet, parebhyaśca
vistareṇa saṃprakāśayet, arthamasyā vivṛṇu-

yāt, manasānvavekṣeta, yathādhikayā ca prajñayā atra
parimīmāṃsāmāpadyeta, antaśa: pustaka-

gatāmapi kṛtvā dhārayet sthāpayet
saddharmacirasthitiheto:-mā buddhanetrīsamucchedo bhūt, mā

saddharmāntardhānam | bodhisattvānāṃ cānugrahopasaṃhāra:
kṛto bhaviṣyati netryavaikalyeneti | tāṃ

caināṃ prajñāpāramitāṃ
satkuryādgurukuryānmānayetpūjayedarcayedapacāyetpuṣpairdhū
pairgandhairmālyairvilepanai-

ścūrṇairvastraiśchatrairdhvajairghaṇṭābhi: patākābhi:
samantācca dīpamālābhi:, bahuvidhābhiśca pū {1. W om.
pūjābhi:.} jābhi:

pūjayet, ayameva tata: sa kauśika kulaputro vā kuladuhitā
vā tatonidānaṃ bahutaraṃ puṇyaṃ

prasavati | tiṣṭhantu khalu puna: kauśika cāturmahādvīpake
lokadhātau sarvasattvā: | yāvanta:

kauśika sāhasre cūlikāyāṃ lokadhātau sarvasattvā:,
teṣāmekaika: sattva ekaikaṃ saptaratnamayaṃ

@033

tathāgatadhātugarbhaṃ stūpaṃ kārayet, taṃ ca
yāvajjīvaṃ divyai:
puṣpairdivyairdhūpairdivyairgandhairdivyairmālyai-

rdivyairvilepanairdivyaiścūrṇairdivyairvastrairdivyaiśchatrai
rdivyairdhvajairdivyābhirghaṇṭābhirdivyābhi: patākābhi:,

samantācca dīpamālābhi:, bahuvidhābhiśca pūjābhi:
satkuryādgurukuryānmānayetpūjayedarcayedapacāyet,

tatkiṃ manyase kauśika api nu sarvasattvāstatonidānaṃ
bahupuṇyaṃ prasaveyu: ? śakra āha-bahu

bhagavan, bahu sugata | bhagavānāha-ata: sa kauśika kulaputro
vā kuladuhitā vā bahutaraṃ puṇyaṃ

prasavati ya imāṃ
prajñāpāramitāmabhiśraddadhadavakalpayannadhimucya
prasannacitto bodhāya cittamutpādya

adhyāśayata: śṛṇuyādudgṛhṇīyāddhārayedvācayet
paryavāpnuyāt pravartayeddeśayedupadiśeduddiśet svādhyā-

yet, parebhyaśca vistareṇa saṃprakāśayet, arthamasyā
vivṛṇuyāt, manasānvavekṣeta, yathādhikayā

ca prajñayā atra parimīmāṃsāmāpadyeta, antaśa:
pustakagatāmapi kṛtvā dhārayetsthāpayetsaddharma-

cirasthitiheto:-mā buddhanetrīsamucchedo'bhūt, mā
saddharmāntardhānam | bodhisattvānāṃ mahā-

sattvānāṃ ca anugrahopasaṃhāra: kṛto bhaviṣyati
netryavaikalyeneti | tāṃ caināṃ prajñāpāramitāṃ

satkuryādgurukuryānmānayet pūjayedarcayedapacāyet
puṣpaidhūpairgandhairmālyairvilepanaiścūrṇairvastraiścha
trairdhvajai-

rghaṇṭābhi: patākābhi:, samantācca dīpamālābhi:,
bahuvidhābhiśca pūjābhi: pūjayet, ayameva tata:

sa kauśika kulaputro vā kuladuhitā vā tatonidānaṃ
bahutaraṃ puṇyaṃ prasavati | tiṣṭhantu khalu

puna: kauśika sāhasre cūlikāyāṃ lokadhātau sarvasattvā:,
yāvanta: kauśika dvisāhasre madhyame

lokadhātau sarvasattvā:, teṣāmekaika: sattva ekaikaṃ
saptaratnamayaṃ tathāgatadhātugarbhaṃ stūpaṃ kārayet,

taṃ ca yāvajjīvaṃ divyai:
puṣpairdivyairdhūpairdivyairgandhairdivyairmālyairdivyairvile
panairdivyairścūrṇairdivyai-

śchatrairdivyairdhvajairdivyābhirghaṇṭābhirdivyābhi:
patākābhi:, samantācca divyadīpamālābhi:, bahuvidhā-

bhiśca divyābhi: pūjābhi:
satkuryādgurukuryānmānayetpūjayedarcayedapacāyet, tatkiṃ
manyase kauśika

api nu te sarvasattvāstatonidānaṃ bahupuṇyaṃ prasaveyu: ?
śakra āha-bahu bhagavan, bahu sugata |

bhagavānāha-ata: sa kauśika kulaputro vā kuladuhitā vā
bahutaraṃ puṇyaṃ prasavati, ya imāṃ

prajñāpāramitāmabhiśraddhadhadavakalpayannadhimucya
prasannacitto bodhāya cittamutpādya adhyāśayata:

śṛṇuyādudgṛhṇīyāddhārayedvācayetparyavāpunyātpravar
tayeddeśayedupadiśeduddiśetsvādhyāyet, parebhyaśca vista-

reṇa saṃprakāśayet, arthamasyā vivṛṇuyāt,
manasānvavekṣeta, yathādhikayā ca prajñayā atra

parimīmāṃsāmāpadyeta, antaśa: pustakagatāmapi kṛtvā
dhārayetsthāpayet saddharmacirasthitiheto:-

mā buddhanetrīsamucchedo bhūt, mā saddharmāntardhānam |
bodhisattvānāṃ mahāsattvānāṃ ca anugrahopa-

saṃhāra: kṛto bhaviṣyati netryavaikalyeneti | tāṃ caināṃ
prajñāpāramitāṃ satkuryādgurukuryānmāna-

yetpūjayedarcayedapacāyet pu
ṣpairdhūpairgandhairmālyairvilepanaiścūrṇairvastraiścha
trairdhvajairghaṇṭābhi: patākābhi:,

samantācca dīpamālābhi:, bahuvidhābhiśca pūjābhi:
pūjayet, ayameva tata: sa kauśika kulaputro

vā kuladuhitā vā tatonidānaṃ bahutaraṃ puṇyaṃ prasavati
| tiṣṭhantu khalu puna: kauśika

dvisāhasre madhyame lokadhātau sarvasattvā:, yāvanta:
kauśika trisāhasramahāsāhasre lokadhātau

sarvasattvā:, teṣāmekaika: sattva ekaikaṃ saptaratnamayaṃ
tathāgatadhātugarbhaṃ stūpaṃ kārayet, taṃ ca

@034

yāvajjīvaṃ divyai:
puṣpairdivyairdhūpairdivyairgandhairdivyairmālyairdivyai
ścūrṇairdivyairvastrairdivyaiśchatrairdivyairdhvajai-

rdivyābhirghaṇṭābhirdivyābhi: patākābhi:, samantācca
divyadīpamālābhi:, bahuvidhābhiśca

divyābhi: pūjābhi:
satkuryādgurukuryānmānayetpūjayedarcayedapacāyet, tatkiṃ
manyase kauśika

api nu te sarvasattvāstatonidānaṃ bahupuṇyaṃ prasaveyu: ?
śakra āha-bahu bhagavan,

bahu sugata | bhagavānāha-ata: sa kauśika kulaputro vā
kuladuhitā vā bahutaraṃ puṇyaṃ

prasavati, ya imāṃ
prajñāpāramitāmabhiśraddadhadavakalpayannadhimucya
prasannacitto bodhāya citta-

mutpādya adhyāśayata:
śṛṇuyādudgṛhṇīyāddhārayedvācayetparyavāpnuyāt
pravartayeddeśayedupadiśeduddiśet

svādhyāyet parebhyaśca vistareṇa saṃprakāśayet,
arthamasyā vivṛṇuyāt, manasānvavekṣeta, yathā-

dhikayā ca prajñayā atra parimīmāṃsāmāpadyeta, antaśa:
pustakagatāmapi kṛtvā dhārayetsthāpayet

saddharmacirasthitiheto:-mā buddhanetrīsamucchedo bhūt, mā
saddharmāntardhānam | bodhisattvānāṃ mahā-

sattvānāṃ ca anugrahopasaṃhāra: kṛto bhaviṣyati
netryavaikalyeneti | tāṃ caināṃ prajñāpāramitāṃ
satkuryā-

dgurukuryānmānayetpūjayedarcayedapacāyetpuṣpairdhūpairgan
dhairmāyairvilepanaiścūrṇairvastraiśchatrairdhvajairghaṇ
ṭābhi: patā-

kābhi: samantācca dīpamālābhi:, bahuvidhābhiśca
pūjābhi: pūjayet, ayameva tata: sa kauśika

kulaputro vā kuladuhitā vā tatonidānaṃ bahutaraṃ puṇyaṃ
prasavati | tiṣṭhantu khalu puna: kauśika

trisāhasramahāsāhasre lokadhātau sarvasatvā:,
yeṣāmekaika: sattva ekaikaṃ saptaratnamayaṃ
tathāgatadhātugarbhaṃ

stūpaṃ kārayet, taṃ ca yāvajjīvaṃ divyābhi:
puṣpadhūpagandhamālyavilepanacūrṇacīvaracchatradhvaja-

ghaṇṭāpatākābhi: samantācca dīpamālābhi:,
bahuvidhābhiśca pūjābhi: satkuryādgurukuryānmānayet

pūjayedarcayedapacāyet, ye'pi kecitkauśika
trisāhasramahāsāhasre lokadhātau sattvā:, sace-

tpunaste sarve apūrvācaramaṃ mānuṣyakamātmabhāvaṃ
pratilabheran parikalpamupādāya, tata ekaika:

sattva ekaikaṃ saptaratnamayaṃ tathāgatadhātugarbhaṃ
stūpaṃ kārayet, ekaikaśca sattvastān sarvān stūpān

kārayet, kārayitvā ca tān pratiṣṭhāpya kalpaṃ vā
kalpāvaśeṣaṃ vā sarvavādyai: sarvagītai: sarva-

nṛtyai: sarvatūryatālāvacarairdivyai: sarvapuṣpai:
sarvadhūpai: sarvagandhai: sarvamālyai: sarvavilepanai: sarva-

cūrṇai: sarvavastrairdivyābhi:
sarvacchatradhvajaghaṇṭāpatākābhi: samantācca
sarvadīpamālābhi:, bahuvidhā-

bhiśca divyamānuṣikībhi: sarvapūjābhi:
satkuryādgurukuryānmānayetpūjayedarcayedapacāyet, ete

evaṃrūpayā puṇyakriyayā te sarve
sattvāstānaprameyānasaṃkhyeyān stūpān pratiṣṭhāpya
evaṃrūpāṃ

pūjāṃ kārayeyu:, tatkiṃ manyase kauśika api nu te sarve
sattvāstatonidānaṃ bahupuṇyaṃ

prasaveyu: ? śakra āha-bahu bhagavan, bahu sugata |
bhagavānāha-ata: sa kauśika kulaputro

vā kuladuhitā vā bahutaraṃ puṇyaṃ prasavati, ya imāṃ
prajñāpāramitāmabhiśraddadhadavakalpayannadhimucya

prasannacitto bodhāya cittamutpādya adhyāśayata:
śṛṇuyādudgṛhṇīyāddhārayedvācayet paryavāpnuyāt

pravartayeddeśayedupadiśeduddiśet svādhyāyet, parebhyaśca
vistareṇa saṃprakāśayet, arthamasyā

vivṛṇuyāt, manasānvavekṣeta, yathādhikayā ca prajñayā
atra parimīmāṃsāmāpadyeta, antaśa:

pustakagatāmapi kṛtvā dhārayet sthāpayet
saddharmacirasthitiheto:-mā buddhanetrīsamucchedo

@035

bhūt, mā saddharmāntardhānam | bodhisattvānāṃ
mahāsattvānāṃ ca anugrahopasaṃhāra: kṛto bhaviṣyati

netryavaikalyeneti | tāṃ caināṃ prajñāpāramitāṃ
satkuryādgurukuryānmānayetpūjayedarcayedapacāyetpuṣpai-

dhūpairgandhairmālyairvilepanaiścūrṇairvastraiśchatrairdhva
jairghaṇṭābhi: patākābhi:, samantācca dīpamālābhi:,
bahu-

vidhābhiśca pūjābhi: pūjayet, ayameva tata: sa kauśika
kulaputro vā kuladuhitā vā

tatonidānaṃ bahutaraṃ puṇyaṃ prasavati ||

evamukte śakro devānāmindro bhagavantametadavocat-
evametadbhagavan, evametatsugata |

prajñāpāramitāṃ hi bhagavan satkurvatā gurukurvatā
mānayatā pūjayatā arcayatā apacāyatā

kulaputreṇa vā kuladuhitrā vā atītānāgatapratyutpannā
buddhā bhagavanto buddhajñānaparijñāteṣu

sarvalokadhātuṣu atyantatayā satkṛtā gurukṛtā mānitā:
pūjitā arcitā apacāyitāśca bhavanti |

tiṣṭhantu khalu punarbhagavan anena paryāyeṇa
trisāhasramahāsāhasre lokadhātau sarvasattvā:, ye'pi

te {1. W om. te.} bhagavan gaṅgānadīvālukopameṣu
trisāhasramahāsāhasreṣu lokadhātuṣu sarvasattvā:, tatra
ekaika:

sattva: ekaikaṃ saptaratnamayaṃ tathāgatadhātugarbhaṃ
stūpaṃ kārayet, ekaikaśca sattvastān sarvān stūpān

kārayet, kārayitvā ca tān pratiṣṭhāpya kalpaṃ vā
kalpāvaśeṣaṃ vā sarvavādyai: sarvagītai: sarvanṛtyai:

sarvatūryatālāvacarairdivyai: sarvapuṣpai: sarvadhūpai:
sarvagandhai: sarvamālyai: sarvavilepanai: sarvacūrṇai:

sarvavastrairdivyābhi: sarvacchatradhvajaghaṇṭāpatākābhi:
samantācca sarvadīpamālābhi:, bahuvidhābhiśca

divyamānuṣikībhi: sarvapūjābhi:
satkuryādgurukuryānmānayet pūjayedarcayedapacāyet, ayameva

tebhya: sa bhagavan sarvasattvebhya: kulaputro vā kuladuhitā
vā bahutaraṃ puṇyaṃ prasavati, ya imāṃ

prajñāpāramitāmabhiśraddadhadavakalpayannadhimucya
prasannacitto bodhāya cittamutpādya adhyāśayata:

śṛṇuyādudgṛhṇīyāddhārayedvācayet paryavāpnuyāt
pravartayeddeśayedupadiśeduddiśet svādhyāyet, parebhyaśca

vistareṇa saṃprakāśayet, arthamasyā vivṛṇuyāt,
manasānvavekṣeta, yathādhikayā ca prajñayā atra

parimīmāṃsāmāpadyeta, antaśa: pustakagatāmapi kṛtvā
dhārayetsthāpayetsaddharmacirasthitiheto:-

mā buddhanetrīsamucchedo bhūt, mā saddharmāntardhānam |
bodhisattvānāṃ mahāsattvānāṃ ca anugrahopa-

saṃhāra: kṛto bhaviṣyati netryavaikalyeneti | tāṃ caināṃ
prajñāpāramitāṃ satkuryādgurukuryā-

nmānayetpūjayedarcayedapacāyetpuṣpairdhūpairgandhairmālyai
rvilepanaiścūrṇairvastraiśchatrairdhvajairghaṇṭābhi:
patākābhi:,

samantācca dīpamālābhi:, bahuvidhābhiśca pūjābhi:
pūjayet ||

atha khalu bhagavān śakraṃ devānāmindrametadavocat-
evametatkauśika, evametat | bahutaraṃ sa

kauśika kulaputro vā kuladuhitā vā tatonidānaṃ bahutaraṃ
puṇyaṃ prasavati | aprameyaṃ sa kauśika

kulaputro vā kuladuhitā vā tatonidānaṃ bahutaraṃ puṇyaṃ
prasavati | asaṃkhyeyaṃ sa kauśika

kulaputro vā kuladuhitā vā tatonidānaṃ bahutaraṃ puṇyaṃ
prasavati | acintyaṃ sa kauśika

kulaputro vā kuladuhitā vā tatonidānaṃ bahutaraṃ puṇyaṃ
prasavati | atulyaṃ sa kauśika

kulaputro vā kuladuhitā vā tatonidānaṃ bahutaraṃ puṇyaṃ
prasavati | aparimāṇaṃ sa kauśika

@036

kulaputro vā kuladuhitā vā tatonidānaṃ bahutaraṃ puṇyaṃ
prasavati | tatkasya heto: ? prajñāpāramitā-

nirjātā hi kauśika tathāgatānāmarhatāṃ
samyaksaṃbuddhānāṃ sarvajñatā | sarvajñatānirjātā ca
tathāgata-

śarīrāṇāṃ pūjā | tasmāttarhi kauśika ya: kulaputro vā
kuladuhitā vā imāṃ prajñāpāramitāmabhi-

śraddadhadavakalpayannadhimucya prasannacitto bodhāya
cittamutpādya adhyāśayata: śṛṇuyādudgṛhṇīyāddhāraye-

dvācayetparyavāpnuyātpravartayeddeśayedupadiśeduddiśet,
svādhyāyet, parebhyaśca vistareṇa saṃprakāśayet,

arthamasyā vivṛṇuyāt, manasānvavekṣeta, yathādhikayā ca
prajñayā atra parimīmāṃsāmāpadyeta,

antaśa: pustakagatāmapi kṛtvā
dhārayetsthāpayetsaddharmacirasthitiheto:-mā
buddhanetrīsamucchedo

bhūt, mā saddharmāntardhānam | bodhisattvānāṃ mahā {1. W
om. mahāsattvānāṃ.} sattvānāṃ ca anugrahopasaṃhāra:
kṛto bhaviṣyati

netryavaikalyeneti | tāṃ caināṃ prajñāpāramitāṃ
satkuryādgurukuryānmānayetpūjayedarcayedapacāyet puṣpai-

rdhūpairgandhairmālyairvilepanai
ścūrṇairvastraiścchatrairdhvajairghaṇṭābhi: patākābhi:
samantācca dīpamālābhi:, bahu-

vidhābhiśca pūjābhi: pūjayet, asya kauśika
puṇyābhisaṃskārasya asau pūrvakastathāgatadhātu-

garbha: saptaratnamaya: stūpasaṃskārajapuṇyābhisaṃskāra:
śatatamīmapi kalāṃ nopaiti, sahasratamīmapi,

śatasahasratamīmapi, koṭītamīmapi, koṭīśatatamīmapi,
koṭīsahasratamīmapi, koṭīśatasahasra-

tamīmapi, koṭīniyutaśatasahasratamīmapi kalāṃ nopaiti |
saṃkhyāmapi kalāmapi gaṇanāmapi

upamāmapi aupamyamapi upanisāmapi upaniṣadamapi na kṣamate
||

atha khalu yāni tāni catvāriṃśaddevaputrasahasrāṇi
śakreṇa devānāmindreṇa sārdhaṃ saṃni-

patitāni tasyāmeva parṣadi saṃnipatitānyabhūvan, tāni
śakraṃ devānāmindrametadavocan-

udgṛhṇīṣva mārṣa prajñāpāramitām | udgrahītavyā
mārṣa prajñāpāramitā | dhārayitavyā mārṣa
prajñāpāra-

mitā | vācayitavyā mārṣa prajñāpāramitā |
paryavāptavyā mārṣa prajñāpāramitā | pravartayitavyā
mārṣa

prajñāpāramitā | deśayitavyā mārṣa prajñāpāramitā |
upadeṣṭavyā mārṣa prajñāpāramitā | uddeṣṭavyā
mārṣa

prajñāpāramitā | svādhyātavyā mārṣa prajñāpāramitā
| atha khalu bhagavān śakraṃ devānāmindra-

māmantrayate sma-udgṛhāṇa tvaṃ kauśika prajñāpāramitām
| dhāraya tvaṃ kauśika prajñāpāramitām |

vācaya tvaṃ kauśika prajñāpāramitām | paryavāpnuhi tvaṃ
kauśika prajñāpāramitām | pravartaya tvaṃ

kauśika prajñāpāramitām | deśaya tvaṃ kauśika
prajñāpāramitām | upadiśa tvaṃ kauśika

prajñāpāramitām | uddiśa tvaṃ kauśika prajñāpāramitām
| svādhyāya tvaṃ kauśika prajñāpāra-

mitām | tatkasya heto ? yadā hi kauśika
asurāṇāmevaṃrūpā: samudācārā utpatsyante-

devāṃstrāyastriṃśān yodhayiṣyāma iti,
devaistrāyastriṃśai: sārdhaṃ saṃgrāmayiṣyāma iti, tadā
tvaṃ

kauśika imāṃ prajñāpāramitāṃ samanvāhare:,
svādhyāye:, evaṃ teṣāmasurāṇāṃ te samudācārā:

punarevāntardhāsyanti ||

evamukte śakro devānāmindro
bhagavantametadavocat-mahāvidyeyaṃ bhagavan yaduta prajñā-

pāramitā | apramāṇeyaṃ bhagavan vidyā yaduta
prajñāpāramitā | aparimāṇeyaṃ bhagavan vidyā

@037

yaduta prajñāpāramitā | niruttareyaṃ bhagavan vidyā yaduta
prajñāpāramitā | anuttareyaṃ bhagavan

vidyā yaduta prajñāpāramitā | asameyaṃ bhagavan vidyā
yaduta prajñāpāramitā | asamasameyaṃ

bhagavan vidyā yaduta prajñāpāramitā | evamukte bhagavān
śakraṃ devānāmindrametadavocat-

evametatkauśika, evametat | mahāvidyeyaṃ kauśika yaduta
prajñāpāramitā | apramāṇeyaṃ kauśika

vidyā yaduta prajñāpāramitā | {1. W om.
apari...mitā.} aparimāṇeyaṃ kauśika vidyā yaduta
prajñāpāramitā {1. W om. apari...mitā.} | niruttareyaṃ

kauśika vidyā yaduta prajñāpāramitā | anuttareyaṃ
kauśika vidyā yaduta prajñāpāramitā |

asameyaṃ kauśika vidyā yaduta prajñāpāramitā |
asamasameyaṃ kauśika vidyā yaduta prajñāpāra-

mitā | tatkasya heto: ? imāṃ hi kauśika vidyāmāgamya
paurvakāstathāgatā arhanta:

samyaksaṃbuddhā anuttarāṃ samyaksaṃbodhimabhisaṃbuddhā:,
yaduta prajñāpāramitām | ye'pi te

kauśika bhaviṣyantyanāgate'dhvani tathāgatā arhanta:
samyaksaṃbuddhā:, anuttarāṃ samyaksaṃbodhi-

mabhisaṃbhotsyante, te'pi kauśika imāmeva vidyāmāgamya
anuttarāṃ samyaksaṃbodhimabhisaṃbhotsyante

yaduta prajñāpāramitām | ye'pi kecitkauśika etarhi
aprameyeṣvasaṃkhyeyeṣu trisāhasramahāsāhasreṣu

lokadhātuṣu buddhā bhagavanto'nuttarāṃ
samyaksaṃbodhimabhisaṃbudhyante, te'pi kauśika imāmeva

vidyāmāgamya anuttarāṃ samyaksaṃbodhimabhisaṃbudhyante
yaduta prajñāpāramitām | ahamapi kauśika

imāmeva vidyāmāgamya anuttarāṃ
samyaksaṃbodhimabhisaṃbuddho yaduta prajñāpāramitām |
imāmeva kauśika

vidyāmāgamya daśa kuśalā: karmapathā loke prabhāvyante,
catvāri dhyānāni bodhyaṅgasaṃprayuktāni

loke prabhāvyante, catvāryapramāṇāni
bodhyaṅgasaṃprayuktāni loke prabhāvyante, catasra ārūpya-

samāpattayo bodhyaṅgaparigṛhītā loke prabhāvyante,
ṣaḍabhijñā bodhyaṅgasaṃprayuktā loke prabhāvyante,

saptatriṃśadbodhipakṣā dharmā loke prabhāvyante,
saṃkṣepeṇa caturaśītidharmaskandhasahasrāṇi loke

prabhāvyante, buddhajñānaṃ
svayaṃbhūjñānamacintyajñānaṃ loke prabhāvyante, imāmeva
kauśika

vidyāmāgamya yaduta prajñāpāramitām | yadāpi kauśika
tathāgatā arhanta: samyaksaṃbuddhā

loke notpadyante, tadāpi kauśika bodhisattvā mahāsattvā:
pūrvaśrutena prajñāpāramitā-

niṣyandena ye upāyakauśalyasamanvāgatā bhavanti, te'pi
kauśika sattvānāmanukampakā:

anukampāmupādāya imaṃ lokamāgamya daśa kuśalān
karmapathān loke prabhāvayanti,

catvāri dhyānāni bodhyaṅgaviprayuktāni loke prabhāvayanti,
catvāryapramāṇāni bodhyaṅgavipra-

yuktāni loke prabhāvayanti | catasra
ārūpyasamāpattīrbodhyaṅgaviprayuktā loke prabhāvayanti |

pañcābhijñā bodhyaṅgaviprayuktā loke prabhāvayanti |
tadyathāpi nāma kauśika candramaṇḍalamāgamya

sarvā oṣadhī: tārā yathābalaṃ
yathāsthāmamavabhāsayanti, nakṣatrāṇi ca yathābalaṃ
yathāsthāmamava-

bhāsayanti, evameva kauśika tathāgatasyārhata:
samyaksaṃbuddhasya atyayena saddharmasyāntardhāne

tathāgatānāmarhatāṃ samyaksaṃbuddhānāmanutpādāt yā
kāciddharmacaryā samacaryā asamacaryā

kuśalacaryā loke prajñāyate prabhāvyate, sarvā sā
bodhisattvanirjātā bodhisattvaprabhāvitā

@038

bodhisattvopāyakauśalyapravartitā | tacca
bodhisattvānāmupāyakauśalyaṃ prajñāpāramitānirjātaṃ

veditavyaṃ ||

punaraparaṃ kauśika imāṃ prajñāpāramitāmudgṛhṇatāṃ
dhārayatāṃ vācayatāṃ paryavāpnuvatāṃ pravarta-

yatāṃ deśayatāmupadiśatāmuddiśatāṃ svādhyāyatāṃ
likhatāṃ manasi kurvatāṃ samanvāharatāṃ ca

kulaputrāṇāṃ kuladuhitṝṇāṃ vā tannidānaṃ bahavo
dṛṣṭadhārmikā guṇā: pratikāṅkṣitavyā: |

evamukte śakro devānāmindro bhagavantametadavocat-katamai:
punarbhagavan dṛṣṭadhārmikairguṇai:

samanvāgatāste kulaputrā: kuladuhitaraśca bhaviṣyanti ?
bhagavānāha-na te kauśika kulaputrā

vā kuladuhitaro vā viṣamāparihāreṇa kālaṃ kariṣyanti,
na viṣeṇa kālaṃ kariṣyanti, na

śastreṇa kālaṃ kariṣyanti, nāgninā kālaṃ kariṣyati,
nodakena kālaṃ kariṣyanti, na daṇḍena

kālaṃ kariṣyanti, na paropakrameṇa kālaṃ kariṣyanti |
utpannotpannāścaiṣāmupadravā rājato vā

rājaputrato vā rājamantrito vā rājamahāmātrato vā imāṃ
prajñāpāramitāṃ samanvāharatāṃ vā

svādhyāyatāṃ vā punarevāntardhāsyanti | teṣāṃ ca
enāṃ prajñāpāramitāṃ puna: puna: samanvāharatāṃ

vā svādhyāyatāṃ vā ye
tatropasaṃkrāmeyuravatāraprekṣiṇo'vatāragaveṣiṇo
rājāno vā rājaputrā

vā rājamantriṇo vā rājamahāmātrā vā, na te'vatāraṃ
lapsyante yathāpi nāma prajñāpāramitāpari-

gṛhītatvāt | upasaṃkrāntānāṃ ca teṣāṃ rājñāṃ vā
rājaputrāṇāṃ vā rājamantriṇāṃ vā

rājamahāmātrāṇāṃ vā ālapitukāmatā bhaviṣyati,
abhibhāṣitukāmatā bhaviṣyati, prati-

saṃmoditavyaṃ ca te maṃsyante | tatkasya heto: ? iyaṃ hi
kauśika prajñāpāramitā sarvasattvānā-

mantike maitropasaṃhāreṇa maitracittatayā
karuṇopasaṃhāreṇa karuṇacittatayā pratyupasthitā |

tasmāttarhi kauśika ye'pi te
vyālasarīsṛpakāntāramadhyagatā:, teṣāṃ kulaputrāṇāṃ
kuladuhitṝṇāṃ

vā manuṣyā vā amanuṣyā vā
avatāraprekṣiṇo'vatāragaveṣiṇa:, te'pi teṣāṃ kauśika
avatāraṃ

na lapsyante sthāpayitvā pūrvakarmavipā {1. W
^vipākena.} kam ||

atha khalvanyatīrthyānāṃ
parivrājakānāmupālambhābhiprāyāṇāṃ śataṃ tasyāṃ
velāyāṃ yena

bhagavāṃstenopasaṃkrāmati sma | atha khalu śakro
devānāmindro dūrata eva āgacchatastānanyatīrthyān

parivrājakān dṛṣṭvā teṣāṃ cittāni vyavalokya evaṃ
cintayāmāsa-ime khalu anyatīrthyā:

parivrājakā upālambhābhiprāyā yena
bhagavāṃstenopasaṃkrāmanti sma | yannvahaṃ yāvanmātro
mayā

bhagavato'ntikādasyā: prajñāpāramitāyā: pradeśa
udgṛhīta:, tāvanmātraṃ smṛtyā samanvāhareyaṃ

svādhyāyeyaṃ pravartayeyam, yathaite'nyatīrthā:
parivrājakā bhagavantaṃ nopasaṃkrāmeyu: | evamasyā:

prajñāpāramitāyā bhāṣyamāṇāyā nāntarāya: syāditi |
atha khalu śakro devānāmindro yāvanmātro

bhagavato'ntikādasyā: prajñāpāramitāyā: pradeśa:
udgṛhīta:, tāvanmātraṃ smṛtyā samanvāharati

sma, svādhyāyati sma, pravartayati sma | atha te'nyatīrthā:
parivrājakā dūrāddūrataraṃ bhagavantaṃ

pradakṣiṇīkṛtya tenaiva dvāreṇa tenaiva mārgeṇa punareva
niṣkrāntā: | atha khalvāyuṣmata: śāriputra-

@039

syaitadabhūt-kimatra kāraṇaṃ yena ime'nyatīrthyā:
parivrājakā dūrāddūrataraṃ bhagavantaṃ
pradakṣiṇīkṛtya

tenaiva dvāreṇa tenaiva mārgeṇa punareva niṣkrāntā: ?
atha khalu bhagavānāyuṣmata: śāriputrasya

imamevaṃrūpaṃ cetasaiva ceta:parivitarkamājñāya
āyuṣmantaṃ śāriputrametadavocat-śakreṇa śāriputra

devānāmindreṇa teṣāmanyatīrthyānāṃ
parivrājakānāmupālambhābhiprāyāṇāṃ cittāni vyavalokya
iyaṃ

prajñāpāramitā smṛtyā samanvāhṛtā svādhyāyitā
pravartitā, teṣāmanyatīrthyānāṃ parivrājakānāṃ

vigrahītukāmānāṃ vivaditukāmānāṃ virodhayitukāmānāṃ
nivartanārtham, yathā asyā: prajñāpāra-

mitāyā bhāṣyamāṇāyā ete'nyatīrthyā: parivrājakā
nopasaṃkrāmeyuriti, māntarāyaṃ kārṣu: prajñā-

pāramitāyā bhāṣyamāṇāyā iti | mayā ca śakrasya
devānāmindrasyābhyanujñātam | tatkasya

heto: ? nāhaṃ śāriputra teṣāmanyatīrthyānāṃ
parivrājakānāmekasyāpi śuklaṃ dharmaṃ samanupaśyāmi |

sarve te śāriputra upālambhābhiprāyā: pratihatacittā
upasaṃkramitukāmā abhūvan ||

atha khalu mārasya pāpīyasa
etadabhūt-imāstathāgatasyārhata: samyaksaṃbuddhasya
catasra:

parṣada: saṃnipatitā: saṃniṣaṇṇāstathāgatasya
saṃmukhībhūtā: | ime ca kāmāvacarā rūpāvacarāśca

devaputrā: saṃmukhībhūtā: | niyatamatra bodhisattvā
mahāsattvā vyākariṣyante'nuttarāyāṃ samyaksaṃ-

bodhau | yannvahamupasaṃkrāmeyaṃ vicakṣu:karaṇāyeti | atha
khalu māra: pāpīyāṃścaturaṅgabalakāyamabhi-

nirmāya yena bhagavāṃstenopasaṃkrāmati sma | atha khalu
śakrasya devānāmindrasyaitadabhūt-māro

batāyaṃ pāpīyāṃścaturaṅgabalakāyamabhinirmāya yena
bhagavāṃstenopasaṃkrāmati sma | yaścāyaṃ caturaṅgasya

balakāyasya vyūha:, nāyaṃ rājño bimbisārasya
caturaṅgasya balakāyasya vyūha:, nāpi rājña:

prasenajitaścaturaṅgasya balakāyasya vyūha:, nāpi
śākyānāṃ caturaṅgasya balakāyasya vyūha:,

nāpi licchavīnāṃ caturaṅgasya balakāyasya vyūha:, yo'yaṃ
māreṇa pāpīyasā abhinirmita: |

samanubaddho dīrgharātraṃ māra: pāpīyān
bhagavato'vatāraprekṣī avatāragaveṣī, sattvānāṃ ca
viheṭhanābhi-

prāya: | yannvahamimāmeva prajñāpāramitāṃ smṛtyā
samanvāhareyaṃ svādhyāyeyaṃ pravartayeyamiti | atha

khalu śakro devānāmindra imāmeva prajñāpāramitāṃ
smṛtyā samanvāharati sma svādhyāyati sma

pravartayati sma | yathā yathā ca śakro devānāmindra imāṃ
prajñāpāramitāṃ smṛtyā samanvāharati

sma svādhyāyati sma pravartayati sma, tathā tathā māra:
pāpīyāṃstenaiva mārgeṇa punareva

pratyudāvṛtta: ||

atha khalu trāyastriṃśatkāyikā devaputrā divyāni
māndāravapuṣpāṇyabhinirmāya vihāya-

sā antarīkṣagatā yena bhagavāṃstenābhyavakiranti sma,
yena bhagavāṃstena tāni divyāni

māndāravapuṣpāṇyabhiprakiranti sma, evaṃ
codānamudānayanti sma-cirasya bateyaṃ prajñāpāramitā

jāmbūdvīpakānāṃ manuṣyāṇāmupāvṛtteti | punareva ca
divyāni māndāravāṇi puṣpāṇi gṛhītvā

yena bhagavāṃstenābhyavakiranti sma, abhiprakiranti sma |
evaṃ cāvocan-ye kecidbhagavan

sattvā: prajñāpāramitāṃ bhāṣiṣyante, bhāvayiṣyanti,
prajñāpāramitāyāṃ cariṣyanti, na teṣāṃ māro

vā mārakāyikā vā devatā avatāraṃ lapsyante | na te
bhagavan sattvā avarakeṇa kuśalamūlena

@040

samanvāgatā bhaviṣyanti, ye imāṃ prajñāpāramitāṃ
śroṣyanti, śrutvā codgrahīṣyanti, dhārayiṣyanti

vācayiṣyanti paryavāpsyanti pravartayiṣyanti deśayiṣyanti,
upadekṣyanti uddekṣyanti svādhyā-

syanti | pūrvajinakṛtādhikārāste bhagavan sattvā
bhaviṣyanti, yeṣāmiyaṃ prajñāpāramitā śrotrāva-

bhāsamāgamiṣyati | ka: punarvādo ye enāmudgrahīṣyanti
dhārayiṣyanti vācayiṣyanti paryavāpsyanti

pravartayiṣyanti deśayiṣyanti upadekṣyanti uddekṣyanti
svādhyāsyanti, tathatvāya śikṣiṣyante,

tathatvāya pratipatsyante, tathatvāya yogamāpatsyante,
tathāgataparyupāsitāste bhagavan sattvā bhavi-

ṣyanti | tatkasya heto: ? ato hi sarvajñatā gaveṣitavyā
yaduta prajñāpāramitāta: | tadyathāpi

nāma bhagavan yāni kānicidratnāni mahāratnāni, sarvāṇi
tāni mahāsamudraprabhāvitāni,

sarvāṇi tāni mahāsamudrādgaveṣitavyāni, evameva bhagavan
sarvajñatāmahāratnaṃ tathāgatānāmarhatāṃ

samyaksaṃbuddhānāṃ
prajñāpāramitāmahāsamudrādgaveṣitavyam | evamukte
bhagavān śakraṃ devānāmindra-

metadavocat-evametatkauśika, evametat | atonirjātaṃ
tathāgatānāmarhatāṃ samyaksaṃbuddhānāṃ

sarvajñatāmahāratnaṃ yaduta prajñāpāramitāmahāsamudrāt
||

atha khalvāyuṣmānānando bhagavantametadavocat-na bhagavan
dānapāramitāyā varṇaṃ

bhāṣate, na nāmadheyaṃ parikīrtayati | na
śīlapāramitāyā:, na kṣāntipāramitāyā:, na vīryapāra-

mitāyā: | na bhagavan dhyānapāramitāyā varṇaṃ bhāṣate,
na nāmadheyaṃ parikīrtayati | api tu

prajñāpāramitāyā evaikasyā bhagavān varṇaṃ bhāṣate,
nāmadheyaṃ ca parikīrtayati | bhagavānāha-

evametadānanda, evametat | prajñāpāramitāyā evāhamānanda
varṇaṃ bhāṣe nāmadheyaṃ ca parikīrta-

yāmi, nānyāsāṃ pāramitānām | tatkasya heto: ?
prajñāpāramitā hi ānanda pūrvagamā pañcānāṃ

pāramitānām | tatkiṃ manyase ānanda apariṇāmitaṃ dānaṃ
sarvajñatāyāṃ dānapāramitānāmadheyaṃ

labhate ? āyuṣmānānanda āha-no hīdaṃ bhagavan |
bhagavānāha-tatkiṃ manyase ānanda

apariṇāmitaṃ śīlamapariṇāmitā kṣāntirapariṇāmitaṃ
vīryamapariṇāmitaṃ dhyānam ? tatkiṃ manyase

ānanda apariṇāmitā prajñā sarvajñatāyāṃ
prajñāpāramitānāmadheyaṃ labhate ? ānanda āha-no

hīdaṃ bhagavan | bhagavānāha-tatkiṃ manyase tvamānanda
acintyā sā prajñā yā kuśalamūlāni

sarvajñatāpariṇāmena pariṇāmayati ? ānanda
āha-evametadbhagavan, evametatsugata | acintyā

sā bhagavan prajñā, paramācintyā sā bhagavan prajñā, yā
kuśalamūlāni sarvajñatāpariṇāmena

pariṇāmayati | bhagavānāha-tasmāttarhi ānanda
paramatvātsā prajñā pāramitānāmadheyaṃ labhate, yayā

sarvajñatāyāṃ pariṇāmitāni kuśalamūlāni
pāramitānāmadheyaṃ labhante | tasmāttarhi ānanda

sarvajñatāpariṇāmitakuśalamūlatvātprajñāpāramitā
pañcānāṃ pāramitānāṃ pūrvagamā nāyikā

pariṇāyikā | anena yogena antargatā: pañca pāramitā:
prajñāpāramitāyāmeva ānanda

ṣaṭpāramitāparipūrṇādhivacanametadyaduta
prajñāpāramiteti | tasmāttarhi ānanda
prajñāpāramitāyāṃ

parikīrtitāyāṃ sarvā: ṣaṭ pāramitā: parikīrtitā
bhavanti | tadyathāpi nāma ānanda mahāpṛthivyāṃ

bījāni prakīrṇāni sāmagrīṃ labhamānāni virohanti |
mahāpṛthivī ca teṣāṃ bījānāṃ pratiṣṭhā|

@041

mahāpṛthivīpratiṣṭhitāni ca tāni bījāni virohanti |
evameva ānanda prajñāpāramitāsaṃgṛhītā:

pañca pāramitā: sarvajñatāyāṃ pratiṣṭhante |
prajñāpāramitāpratiṣṭhitā: pañca pāramitā virohanti |

prajñāpāramitāparigṛhītatvācca pāramitānāmadheyaṃ
labhante | tasmāttarhi ānanda prajñāpāramitaiva

pañcānāṃ pāramitānāṃ pūrvagamā nāyikā pariṇāyakā
||

atha khalu śakro devānāmindro bhagavantametadavocat-na
tāvadime bhagavaṃstathāgate-

nārhatā samyaksaṃbuddhena prajñāpāramitāyā: sarve
guṇā: parikīrtitā:, yān guṇān sa kulaputro

vā kuladuhitā vā parigṛhṇīte prajñāpāramitāmudgṛhya
dhārayitvā vācayitvā paryavāpya pravartya

deśayitvā upadiśya uddiśya svādhyāyya | atha hi mayā yo
bhagavato'ntikādasyā: prajñāpāra-

mitāyā: pradeśa udgṛhīta:, sa pravartita: |
bhagavānāha-sādhu sādhu kauśika | na khalu puna:

kauśika kevalaṃ ya: prajñāpāramitāmudgrahīṣyati
dhārayiṣyati vācayiṣyati paryavāpsyati pravarta-

yiṣyati deśayiṣyatyupadekṣyatyuddekṣyati svādhyāsyati,
tasyaiva kevalamamī guṇā bhaviṣyanti | yo'pi

kauśika kulaputro vā kuladuhitā vā imāṃ
prajñāpāramitāṃ likhitvā pustakagatāṃ kṛtvā dhārayi-

ṣyati sthāpayiṣyati saddharmacirasthitiheto:-mā
buddhanetrīsamucchedo bhūt, mā saddharmāntardhānam |

bodhisattvānāṃ mahāsattvānāṃ cānugrahopasaṃhāra: kṛto
bhaviṣyati netryavaikalyeneti | tāṃ caināṃ

prajñāpāramitāṃ satkariṣyati gurukariṣyati mānayiṣyati
pūjayiṣyati arcayiṣyati apacāyiṣyati

puṣpairdhūpairgandhairmālyairvilepanai
ścūrṇairvastraiśchatrairdhvajairghaṇṭābhi: patākābhi:,
samantācca dīpamālābhi:,

bahuvidhābhiśca pūjābhi: pūjayiṣyati, tasyāpyahaṃ
kauśika kulaputrasya vā kuladuhiturvā

enān dṛṣṭadhārmikān guṇān vadāmi ||

evamukte śakro devānāmindro bhagavantametadavocat-ahamapi
bhagavaṃstasyāpi kulaputrasya

vā kuladuhiturvā rakṣāvaraṇaguptiṃ saṃvidhāsyāmi, ya
imāṃ prajñāpāramitāṃ likhitvā pustakagatāṃ

kṛtvā dhārayiṣyati sthāpayiṣyati
saddharmacirasthitiheto:-mā buddhanetrīsamucchedo bhūt, mā
saddharmā-

ntardhānam | bodhisattvānāṃ mahāsattvānāṃ
cānugrahopasaṃhāra: kṛto bhaviṣyati netryavaikalyeneti |

tāṃ caināṃ prajñāpāramitāṃ satkariṣyati gurukariṣyati
mānayiṣyati pūjayiṣyati arcayiṣyati

apacāyiṣyati puṣpairdhūpairgandhairmālyairvilepanai
ścūrṇairvastraiśchatrairdhvajairghaṇṭābhi: patākābhi:,
samantācca

dīpamālābhi:, bahuvidhābhiśca pūjābhi: pūjayiṣyati |
ka: punarvādo ya: enāṃ prajñāpāramitāṃ

likhiṣyati udgrahīṣyati dhārayiṣyati vācayiṣyati
paryavāpsyati pravartayiṣyati deśayiṣyatyupa-

dekṣyatyuddekṣyati svādhyāsyati satkariṣyati gurukariṣyati
mānayiṣyati pūjayiṣyati arcayiṣyati

apacāyiṣyati
puṣpairdhūpairgandhairmālyairvilepanaiścūrṇairvastraiścha
trairdhvajairghaṇṭābhi: patākābhi:, samantācca

dīpamālābhi:, bahuvidhābhiśca pūjābhi: pūjayiṣyati ||

bhagavānāha-sādhu sādhu kauśika | tasya khalu puna:
kauśika kulaputrasya kuladuhiturvā

imāṃ prajñāpāramitāṃ svādhyāyato bahūni
devaputraśatānyupasaṃkramiṣyanti | bahūni devaputra-

@042

sahasrāṇi bahūni devaputraśatasahasrāṇi
dharmaśravaṇāyopasaṃkramiṣyanti | te ca devaputrā dharma

śṛṇvantastasya dharmabhāṇakasya
pratibhānamupasaṃhartavyaṃ maṃsyante | yadāpi sa
dharmabhāṇako na

jalpitukāmo bhaviṣyati, tadāpi tasya te devaputrāstenaiva
dharmagauraveṇa pratibhānamupasaṃhartavyaṃ

maṃsyante, yathā tasya kulaputrasya vā kuladuhiturvā
bhāṣitumeva chando bhaviṣyati | imamapi sa

kauśika kulaputro vā kuladuhitā vā dṛṣṭadhārmikaṃ
guṇaṃ parigṛhṇāti, ya imāṃ prajñāpāramitā-

mudgrahīṣyati dhārayiṣyati vācayiṣyati paryavāpsyati
pravartayiṣyati deśayiṣyatyupadekṣyatyuddekṣyati

svādhyāsyati ||

punaraparaṃ kauśika tasya kulaputrasya kuladuhiturvā imāṃ
prajñāpāramitāṃ bhāṣamāṇasya

catasṝṇāṃ parṣadāmagrato nāvalīnacittatā
bhaviṣyati-mā khalu māṃ kaścitparyanuyuñjīta upā-

lambhābhiprāya iti | tatkasya heto: ? tathā hi tasya
prajñāpāramitā rakṣāvaraṇaguptiṃ karoti |

sa upālambhānapi prajñāpāramitāvihārī na samanupaśyati,
upālambhakarānapi prajñāpāramitā-

vihārī na samanupaśyati, yo'pyupālabhyeta tamapi na
samanupaśyati, tāmapi prajñāpāramitāṃ na

samanupaśyati | evaṃ prajñāpāramitāparigṛhītasya
kulaputrasya vā kuladuhiturvā anena paryāyeṇa

na {1. R kvacit.} kaścitparyanuyogo bhaviṣyati | sa ca
nottrasiṣyati, na saṃtrasiṣyati, na saṃtrāsamāpatsyate |

imānapi sa kauśika kulaputro vā kuladuhitā vā
dṛṣṭadhārmikān guṇān parigṛhṇāti, ya

imāṃ prajñāpāramitāmudgrahīṣyati dhārayiṣyati
vācayiṣyati paryavāpsyati pravartayiṣyati deśayi-

ṣyatyupadekṣyatyuddekṣyati svādhyāsyati ||

punaraparaṃ kauśika sa kulaputro vā kuladuhitā vā priyo
bhaviṣyati mātāpitṝṇāṃ

mitrāmātyajñātisā{2. R ^sāla^ for
^sālohita^.}lohitaśramaṇabrāhmaṇānāṃ hitānāṃ ca,
pratibalaśca bhaviṣyati, {3 .R W śakraśca.}s *aktaśca
bhaviṣyati

utpannotpannānāṃ parapravādināṃ sahadharmeṇa nigrahāya,
paraiśca pratyanuyujyamāna: pratyanuyogavyākaraṇa-

samartho bhaviṣyati | imānapi sa kauśika kulaputro vā
kuladuhitā vā dṛṣṭadhārmikān guṇān

parigṛhṇāti, ya: kulaputro vā kuladuhitā vā imāṃ
prajñāpāramitāmudgrahīṣyati dhārayiṣyati

vācayiṣyati paryavāpsyati pravartayiṣyati
deśayiṣyatyupadekṣyatyuddekṣyati svādhyāsyati ||

yatra khalu puna: kauśika kulaputro vā kuladuhitā vā imāṃ
prajñāpāramitāṃ likhitvā

pustakagatāṃ kṛtvā pūjāpūrvagamaṃ sthāpayiṣyati
pūjayiṣyati, tatra kauśika ye keciccāturmahārāja-

kāyikeṣu deveṣu devaputrā anuttarāyāṃ samyaksaṃbodhau
saṃprasthitā:, te'pi tatra āgantavyaṃ maṃsyante |

te'pi tatrāgatya enāṃ prajñāpāramitāṃ pustakagatāṃ
prekṣiṣyante vandiṣyante namaskariṣyantyudgrahīṣyanti

dhārayiṣyanti vācayiṣyanti paryavāpsyanti pravartayiṣyanti
deśayiṣyantyupadekṣyanyuddekṣyanti

svādhyāsyanti | prekṣya vanditvā namaskṛtya dhārayitvā
vācayitvā paryavāpya pravartya deśayitvopa-

@043

diśyoddiśya svādhyāyya punareva prakramitavyaṃ maṃsyante |
evaṃ ye kecitkauśika trāyastriṃśeṣu deveṣu

devaputrā anuttarāyāṃ samyaksaṃbodhau saṃprasthitā:,
te'pi tatrāgantavyaṃ maṃsyante | te'pi tatrā-

gatya enāṃ prajñāpāramitāṃ pustakagatāṃ prekṣiṣyante
vandiṣyante namaskariṣyantyudgrahīṣyanti dhāra-

yiṣyanti vācayiṣyanti paryavāpsyanti pravartayiṣyanti
deśayiṣyantyupadekṣyantyuddekṣyanti svādhyā-

syanti | prekṣya vanditvā namaskṛtyodgṛhya dhārayitvā
vācayitvā paryavāpya pravartya deśayitvopadiśya

uddiśya svādhyāyya punareva prakramitavyaṃ maṃsyante |
ye'pi kecitkauśika yāmeṣu deveṣu devaputrā

anuttarāyāṃ samyaksaṃbodhau saṃprasthitā:, te'pi
tatrāgantavyaṃ maṃsyante | te'pi tatrāgatya enāṃ
prajñāpāra-

mitāṃ pustakagatāṃ prekṣiṣyante vandiṣyante
namaskariṣyantyudgrahīṣyanti dhārayiṣyanti vācayiṣyanti

paryavāpsyanti pravartayiṣyanti
deśayiṣyantyupadekṣyantyuddekṣyanti svādhyāsyanti |
prekṣya vanditvā

namaskṛtyodgṛhya dhārayitvā vācayitvā paryavāpya
pravartya deśayitvopadiśyoddiśya svādhyāyya punareva

prakramitavyaṃ maṃsyante | ye'pi kecitkauśika tuṣiteṣu
deveṣu devaputrā anuttarāyāṃ samyaksaṃbodhau

saṃprasthitā:, te'pi tatrāgantavyaṃ maṃsyante | te'pi
tatrāgatya enāṃ prajñāpāramitāṃ pustakagatāṃ

prekṣiṣyante vandiṣyante namaskariṣyantyudgrahīṣyanti
dhārayiṣyanti vācayiṣyanti paryavāpsyanti

pravartayiṣyanti deśayiṣyantyupadekṣyantyuddekṣyanti
svādhyāsyanti | prekṣya vanditvā namaskṛtyodgṛhya

dhārayitvā vācayitvā paryavāpya pravartya
deśayitvopadiśyoddiśya svādhyāyya punareva prakramitavyaṃ

maṃsyante | ye'pi kecitkauśika nirmāṇaratiṣu deveṣu
devaputrā anuttarāyāṃ samyaksaṃbodhau saṃpra-

sthitā:, te'pi tatrāgantavyaṃ maṃsyante | te'pi tatrāgatya
enāṃ prajñāpāramitāṃ pustakagatāṃ prekṣiṣyante

vandiṣyante namaskariṣyantyudgrahīṣyanti dhārayiṣyanti
vācayiṣyanti paryavāpsyanti pravartayiṣyanti

deśayiṣyantyupadekṣyantyuddekṣyanti svādhyāsyanti |
prekṣya vanditvā namaskṛtyodgṛhya dhārayitvā vāca-

yitvā paryavāpya pravartya deśayitvopadiśyoddiśya
svādhyāyya punareva prakramitavyaṃ maṃsyante | ye'pi

kecitkauśika paranirmitavaśavartiṣu deveṣu devaputrā anuttarāyāṃ
samyksaṃbodhau saṃprasthitā:, te'pi

tatrāgantavyaṃ maṃsyante | te'pi tatrāgatya enāṃ
prajñāpāramitāṃ pustakagatāṃ prekṣiṣyante vandiṣyante

namaskariṣyanti udgrahīṣyanti dhārayiṣyanti vācayiṣyanti
paryavāpsyanti pravartayiṣyanti

deśayiṣyanti upadekṣyanti uddekṣyanti svādhyāsyanti |
prekṣya vanditvā namaskṛtyodgṛhya dhāra-

yitvā vācayitvā paryavāpya pravartya
deśayitvopadiśyoddiśya svādhyāyya punareva prakramitavyaṃ

maṃsyante | evaṃ ye'pi kecitkauśika rūpāvacareṣu deveṣu
devaputrā yāvanto brahmaloke brahma-

kāyikā devaputrā anuttarāyāṃ samyaksaṃbodhau
saṃprasthitā:, te'pi tatrāgantavyaṃ maṃsyante | te'pi

tatrāgatya enāṃ prajñāpāramitāṃ pustakagatāṃ
prekṣiṣyante vandiṣyante namaskariṣyanti udgrahīṣyanti

dhārayiṣyanti vācayiṣyanti paryavāpsyanti pravartayiṣyanti
deśayiṣyanti upadekṣyanti uddekṣyanti

svādhyāsyanti | prekṣya vanditvā namaskṛtyodgṛhya
dhārayitvā vācayitvā paryavāpya pravartya deśa-

yitvopadiśyoddiśya svādhyāyya punareva prakramitavyaṃ
maṃsyante | mā te'tra kauśika evaṃ bhūdyathā

brahmakāyikā eveti | yathā brahmakāyikā:, evaṃ ye'pi
kecitkauśika brahmapurohiteṣu deveṣu

@044

devaputrā:...peyālam | evaṃ ye'pi kecitkauśika
mahābrahmāsu parīttābheṣvapramāṇābheṣvābhāsvareṣu

parīttaśubheṣvapramāṇaśubheṣu
śubhakṛtsneṣvanabhrakeṣu puṇyaprasaveṣu
bṛhatphaleṣvasaṃjñisattveṣvabṛheṣvatapeṣu

sudṛśeṣu sudarśaneṣu | ye'pi kecitkauśika akaniṣṭheṣu
deveṣu devaputrā anuttarāyāṃ samyaksaṃ-

bodhau saṃprasthitā:, te'pi tatrāgantavyaṃ maṃsyante |
te'pi tatrāgatya enāṃ prajñāpāramitāṃ

pustakagatāṃ prekṣiṣyante vandiṣyante
namaskariṣyantyudgrahīṣyanti dhārayiṣyanti vācayiṣyanti

paryavāpsyanti pravartayiṣyanti
deśayiṣyantyupadekṣyantyuddekṣyanti svādhyāsyanti |
prekṣya vanditvā

namaskṛtyodgṛhya dhārayitvā vācayitvā paryavāpya
pravartya deśayitvopadiśyoddiśya svādhyāyya puna-

reva prakramitavyaṃ maṃsyante | evaṃ ca kauśika tena
kulaputreṇa vā kuladuhitrā vā cittamutpāda-

yitavyam-ye keciddaśasu dikṣu aprameyeṣvasaṃkhyeyeṣu
lokadhātuṣu devā nāgā yakṣā gandharvā asurā

garuḍā: kinnarā mahoragā manuṣyā amanuṣyā:, te ita:
pustakātprajñāpāramitāṃ paśyantu vandantāṃ

namaskurvantu udgṛhṇantu dhārayantu paryavāpnuvantu
pravartayantu deśayantu upadiśantu uddiśantu

svādhyāyantu | prekṣya vanditvā namaskṛtyodgṛhya
dhārayitvā vācayitvā paryavāpya pravartya deśayitvā

upadiśyoddiśya svādhyāyya punareva svabhavanāni
gacchantu-teṣāmidaṃ dharmadānameva dattaṃ bhavatviti |

mā te'tra kauśika evaṃ bhūt-ye asminneva cāturmahādvīpake
lokadhātau kāmāvacarā rūpāva-

carāśca devaputrā anuttarāṃ
samyaksaṃbodhimabhisaṃprasthitā:, te eva kevalaṃ
tatrāgantavyaṃ maṃsyanta

carāśca devaputrā anuttarāṃ
samyaksaṃbodhimabhisaṃprasthitā:, te eva kevalaṃ
tatrāgantavyaṃ maṃsyanta

iti | na te kauśika evaṃ draṣṭavyam | api tu khalu puna:
kauśika yāvantastrisāhasramahā-

sāhasre lokadhātau kāmāvacarā rūpāvacarāśca devaputrā
anuttarāṃ samyaksaṃbodhimabhisaṃprasthitā:,

te'pi tatrāgantavyaṃ maṃsyante | te'pi tatrāgatya enāṃ
prajñāpāramitāṃ pustakagatāṃ prekṣiṣyante vandi-

ṣyante namaskariṣyantyudgrahīṣyanti dhārayiṣyanti
vācayiṣyanti paryavāpsyanti pravartayiṣyanti deśa-

yiṣyantyupadekṣyantyuddekṣyanti svādhyāsyanti | prekṣya
vanditvā namaskṛtyodgṛhya dhārayitvā vācayitvā

paryavāpya pravartya deśayitvopadiśyoddiśya svādhyāyya
punareva prakramitavyaṃ maṃsyante | tasya khalu

puna: kauśika kulaputrasya vā kuladuhiturvā gṛhaṃ vā
layanaṃ vā prāsādo vā surakṣito bhaviṣyati |

na ca tasya kaścidviheṭhako bhaviṣyati sthāpayitvā
pūrvakarmavipākena | imamapi sa kauśika

kulaputro vā kuladuhitā vā dṛṣṭadhārmikaṃ guṇaṃ
parigrahīṣyati-yatra hi nāma evaṃ mahaujaskā devā

nāgā yakṣā gandharvā asurā garuḍā: kinnarā mahoragā
manuṣyā amanuṣyā vā āgantavyaṃ maṃsyante ||

evamukte śakro devānāmindro bhagavantametadavocat-kathaṃ
punarbhagavan sa kulaputro vā

kuladuhitā vā evaṃ jānīyāt-iha devā vā nāgā vā
yakṣā vā gandharvā vā asurā vā

garuḍā vā kinnarā vā mahoragā vā manuṣyā vā amanuṣyā
vā āgacchanti imāṃ prajñāpāramitāṃ

śrotuṃ draṣṭuṃ vandituṃ namaskartumudgrahītuṃ
dhārayituṃ vācayituṃ paryavāptuṃ pravartayituṃ
deśayitumupadeṣṭu-

muddeṣṭuṃ svādhyātumiti ? evamukte bhagavān śakraṃ
devānāmindrametadavocat-sacetkauśika

kulaputro vā kuladuhitā vā tatra udāramavabhāsaṃ
saṃjānīte, {1. W niṣṭhāgatena for niṣṭhā
tena.} niṣṭhā ṣṭhā tena kulaputreṇa vā

@045

kuladuhitrā vā tatra gantavyā-iha devo vā nāgo vā yakṣo
vā gandharvo vā asuro vā

garuḍo vā kinnaro vā mahorago vā manuṣyo vā amanuṣyo vā
āgata iti, upasaṃkrānta iti |

punaraparaṃ sacetkauśika kulaputro vā kuladuhitā vā tatra
amānuṣaṃ gandhaṃ ghrāsyatyanāghrāta-

pūrvam, ghrātvā ca tadgandhaṃ niṣṭhā tena kulaputreṇa
vā kuladuhitrā vā tatra gantavyā-iha devo vā

nāgo vā yakṣo vā gandharvo vā asuro vā garuḍo vā kinnaro
vā mahorago vā manuṣyo vā

amanuṣyo vā āgata iti, upasaṃkrānta iti ||

punaraparaṃ sacetkauśika kulaputro vā kuladuhitā vā {1.
R om. from tatra down to kuladuhitā vā below in line
11.} tatra amānuṣaṃ gandhaṃ ghrāsyati

anāghrātapūrvam, ghrātvā ca tadgandhaṃ niṣṭhā tena
kulaputreṇa vā kuladuhitrā tatra gantavyā,-iha

devo vā nāgo vā yakṣo vā gandharvo vā asuro vā garuḍo
vā kinnaro vā mahorago vā

manuṣyo vā [amanuṣyo vā] āgata iti, upasaṃkrānta iti |
punaraparaṃ sacetkauśika kula-

putro vā kuladuhitā vā caukṣasamudācāro bhaviṣyati,
śucisamudācāro bhaviṣyati, tasya

tayā caukṣasamudācāratayā śucisamudācāratayā te devā
nāgā yakṣā gandharvā asurā garuḍā:

kinnarā mahoragā manuṣyā amanuṣyā vā āgantavyaṃ
maṃsyante | ye ca tatra devanāgayakṣagandharvā-

suragaruḍakinnaramahoragā manuṣyā amanuṣyā vā āgatā
bhaviṣyanti, te tasya tayā caukṣa-

samudācāratayā śucisamudācāratayā āttamanaskā:
pramuditā: prītisaumanasyajātā bhavi-

ṣyanti | yāśca tatra alpaujaskā {2. W om. one
alpaujaskā.} alpaujaskā devatā adhyuṣitā bhaviṣyanti,
tāstato'pakrami-

tavyaṃ maṃsyante | tatkasya heto: ? teṣāmeva hi
mahaujaskānāṃ mahaujaskānāṃ devānāṃ nāgāna

yakṣāṇāṃ gandharvāṇāmasurāṇāṃ garuḍānāṃ
kinnarāṇāṃ mahoragāṇāṃ manuṣyāṇā mamanuṣyāṇāṃ
vā

śriyaṃ ca tejaśca gauravaṃ ca asahamānā eva tā
alpaujaskā alpaujaskā {2. W om. one alpaujaskā.} devatā
tato'pa-

kramitavyaṃ maṃsyante | yathā yathā khalu puna: kauśika te
mahaujaskā mahaujaskā devā nāgā

yakṣā gandharvā asurā garuḍā: kinnarā mahoragā manuṣyā
amanuṣyā vā abhīkṣṇamupasaṃkramitavyaṃ

maṃsyante, tathā tathā sa kulaputro vā kuladuhitā vā
prasādabahulo bhaviṣyati | imamapi sa

kauśika kulaputro vā kuladuhitā vā dṛṣṭadhārmikaṃ
guṇaṃ parigrahīṣyati | tena khalu puna: kauśika

kulaputreṇa vā kuladuhitrā vā tasya dharmanetrīsthānasya
parisāmantake'śuciracaukṣasamudācāro na

pracārayitavya: tasyāṃ gurugauravatāparipūrimupādāya ||

punaraparaṃ kauśika tasya kulaputrasya vā kuladuhiturvā na
kāyaklamatho na cittaklamatha

utpatsyate | sa sukhameva śayyāṃ kalpayiṣyati, sukhaṃ ca
prakramiṣyati, suptaśca san na pāpakān

svapnān drakṣyati, paśyaṃśca punastathāgatānevārhata:
samyaksaṃbuddhān drakṣyati, stūpāneva drakṣyati,

bodhisattvāneva drakṣyati, tathāgataśrāvakāneva drakṣyati
| śabdāṃśca śṛṇvan pāramitāśabdāneva

śroṣyati, bodhipakṣāneva dharmān drakṣyati,
bodhivṛkṣāneva drakṣyati, teṣu ca tathāgatānevārhata:

@046

samyaksaṃbuddhānabhisaṃbudhyamānān drakṣyati | tathā
abhisaṃbuddhānāṃ ca dharmacakrapravartanaṃ drakṣyati,
bahūṃśca

bodhisattvāneya drakṣyati imāmeva prajñāpāramitāṃ
saṃgāyamānān prajñāpāramitāsaṃgītiratān-evaṃ

sarvajñatā parigrahītavyā, evaṃ buddhakṣetraṃ
viśodhayitavyam, ityupāyakauśalaṃ ca upadiśata: | udāraṃ

ca buddhānāṃ bhagavatāmabhisaṃbodhiśabdaṃ
śroṣyati-amuṣyāṃ diśi amuṣmin digbhāge amuṣmin

lokadhātau amuko'sau nāmnā tathāgato'rhan samyaksaṃbuddho
bahubhirbodhisattvaśrāvakāṇāṃ

śatairbahubhirbodhisattvaśrāvaka
sahasrairbahubhirbodhisattvaśrāvaka
śatasahasrairbahubhirbodhisattvaśrāvakakoṭī-

bhirbahubhirbodhisattvaśrāvakakoṭī
śatairbahubhirbodhisattvaśrāvakakoṭīsahasrai:
bahubhirbodhisattvaśrāvaka-

koṭīśatasahasrairbahubhirbodhisattvaśrāvakakoṭī
niyutaśatasahasrai: parivṛta: puraskṛto dharmaṃ deśayatīti
|

yaśca khalu puna: kauśika kulaputro vā kuladuhitā vā
imānevaṃrūpān svapnān drakṣyati, sa

sukhameva svapsyati, sukhaṃ ca pratibhotsyate, oja:prakṣiptaṃ
ca kāyaṃ sukhaṃ ca pratisaṃvedayiṣyati,

laghu laghvevaṃ ca pratisaṃvedayiṣyati | na cāsya
adhimātrayā āhāragṛddhyā cittasaṃtatirutpatsyate |

mṛdukā ca asya āhārasaṃjñā bhavati | tadyathāpi nāma
kauśika bhikṣoryogācārasya samādhe-

rvyutthitasya manasikārapariṣyanditena cittena na
balavatyāhāre gṛddhirbhavati, mṛdukā cāsya

āhārasaṃjñā bhavati, evameva kauśika tasya kulaputrasya
vā kuladuhiturvā na balavatyāhāre

gṛddhirbhaviṣyati | mṛdukā cāsya āhārasaṃjñā
bhaviṣyati | tatkasya heto: ? evaṃ hyetatkauśika

bhavati-yathāpi nāma
prajñāpāramitābhāvanāyogānuyuktatvāttasya kulaputrasya
vā kuladuhiturvā tathā

hyasya amanuṣyā: kāye oja upasaṃhartavyaṃ maṃsyante |
imānapi sa kauśika kulaputro vā

kuladuhitā vā dṛṣṭadhārmikān guṇān parigṛhṇāti ||
punaraparaṃ kauśika ya: kulaputro vā kuladuhitā vā imāṃ
prajñāpāramitāṃ likhitvā

pustakagatāṃ kṛtvā pūjāpūrvagamaṃ sthāpayet
pūjayennodgṛhṇīyānna dhārayenna paryavāpnuyāt

na pravartayenna deśayennopadiśennoddiśenna svādhyāyet,
ayameva tata: sa kauśika kulaputro vā kula-

duhitā vā bahutaraṃ puṇyaṃ prasavati | ya: kulaputro vā
kuladuhitā vā imāṃ prajñāpāramitāmabhi-

śraddadhadavakalpayannadhimucya prasannacitto bodhāya
cittamutpādya adhyāśayata: śṛṇuyādudgṛhṇī-

āddhārayedvācayetparyavāpnuyātpravartayeddeśayedupadiśe
duddiśetsvādhyāyet, parebhyaśca vistareṇa saṃprakāśa-

yet, arthamasyā vivṛṇuyāt, manasānvavekṣeta,
yathādhikayā ca prajñayā atra parimīmāṃsāmāpadyeta,

antaśa: pustakagatāmapi kṛtvā
dhārayetsthāpayetsaddharmacirasthitiheto:-mā
buddhanetrīsamucchedo bhūt,

mā saddharmāntardhānam | bodhisattvānāṃ mahāsattvānāṃ
cānugrahopasaṃhāra: kṛto bhaviṣyati

netryavaikalyeneti | tāṃ caināṃ prajñāpāramitāṃ
satkuryādgurukuryānmānayetpūjayedarcayedapacāyetpuṣpair
dhūpai-

rgandhairmālyairvilepanaiścūrṇairvastraiśchatrairdhvajair
ghaṇṭābhi: patākābhi:, samantācca dīpamālābhi:,
bahuvidhā-

bhiśca pūjābhi: pūjayet, ayameva tata: sa kauśika kulaputro
vā kuladuhitā vā tato-

nidānaṃ bahutaraṃ puṇyaṃ prasavati | tasmāttarhi kauśika
imān dṛṣṭadhārmikān viśiṣṭān

guṇān parigṛhītukāmena kulaputreṇa vā kuladuhitrā vā
iyameva prajñāpāramitā abhiśraddhātavyā

@047

3 aprameyaguṇadhāraṇapāramitāstūpasatkāra
parivartastṛtīya: |

avakalpayitavyā adhibhoktavyā | prasannacittena bodhāya
cittamutpādya satkṛtya adhyāśayena

śrotavyā udgrahītavyā dhārayitavyā vācayitavyā
paryavāptavyā pravartayitavyā deśayitavyā

upadeṣṭavyā uddeṣṭavyā svādhyātavyā, parebhyaśca
vistareṇa saṃprakāśayitavyā, arthato vivari-

tavyā, manasānvavekṣitavyā, yathādhikayā ca prajñayā
atra parimīmāṃsāmāpadyeta | antaśa: pustaka-

gatāmapi kṛtvā sthāpayitavyā pūjayitavyā
saddharmacirasthitiheto:-mā buddhanetrīsamucchedo

bhūt, mā saddharmāntardhānam | bodhisattvānāṃ
mahāsattvānāṃ cānugrahopasaṃhāra: kṛto bhaviṣyati

netryavaikalyeneti | arthikānāṃ ca kulaputrāṇāṃ
kuladuhitṝṇāṃ ca saṃvibhāgaṃ kariṣyāmi, mama

ca pareṣāṃ ca kalyāṇasattvānāṃ
buddhanetrīmahācakṣuravaikalyatā bhaviṣyatīti | sadā ca
satkartavyā

gurukartavyā mānayitavyā pūjayitavyā arcayitavyā
apacāyitavyā puṣpairdhūpairgandhairmālyai-

rvilepanaiścūrṇairvastraiśchatrairdhvajairghaṇṭābhi:
patākābhi:, samantācca dīpamālābhi:, bahuvidhābhiśca

pūjābhi: pūjayitavyeti ||

āryāṣṭasāhasrikāyāṃ
prajñāpāramitāyāmaprameyaguṇadhāraṇapāramitā-

stūpasatkāraparivarto nāma tṛtīya: ||

@048

4 guṇaparikīrtanaparivartaścaturtha: |

punaraparaṃ bhagavān śakraṃ devānāmindramāmantrayate
sma-sacetkauśika ayaṃ te jambūdvīpa:

paripūrṇaścūlikābaddhastathāgataśarīrāṇāṃ dīyeta,
iyaṃ ca prajñāpāramitā likhitvopanāmyeta, tata

ekatareṇa bhāgena pravāryamāṇo'nayordvayorbhāgayo:
sthāpitayo: katamaṃ tvaṃ kauśika bhāgaṃ

gṛhṇīyā: ? śakra āha-sacenme bhagavan ayaṃ jambūdvīpa:
paripūrṇaścūlikābaddhastathāgataśarīrāṇāṃ

dīyeta, iyaṃ ca prajñāpāramitā likhitvopanāmyeta, tata
ekatareṇa bhāgena pravāryamāṇo'nayo-

rdvayorbhāgayo: sthāpitayorimāmevāhaṃ bhagavan
prajñāpāramitāṃ parigṛhṇīyām | tatkasya heto: ?

yathāpi nāma tathāgatanetrīcitrīkāreṇa | etaddhi
tathāgatānāṃ bhūtārthikaṃ śarīram | tatkasya

heto: ? uktaṃ hyetadbhagavatā-dharmakāyā buddhā bhagavanta:
| mā khalu punarimaṃ bhikṣava: satkāyaṃ

kāyaṃ manyadhvam | dharmakāyapariniṣpattito māṃ bhikṣavo
drakṣyatha | eṣa ca tathāgatakāyo

bhūtakoṭiprabhāvito draṣṭavyo yaduta prajñāpāramitā |
na khalu punarme bhagavaṃsteṣu tathāgataśarīreṣva-

gauravam | gauravameva me bhagavaṃsteṣu tathāgataśarīreṣu
| api tu khalu punarbhagavan ita: prajñāpāramitāto

nirjātāni tathāgataśarīrāṇi pūjāṃ labhante |
tasmāttarhi bhagavan anayaiva prajñāpāramitayā

pūjitayā teṣāmapi tathāgataśarīrāṇāṃ paripūrṇā
pūjā kṛtā bhavati | tatkasya heto: ? prajñāpāramitā-

nirjātattvāttathāgataśarīrāṇām | tadyathāpi nāma
bhagavan sudharmāyāṃ devasabhāyāmahaṃ yasmin samaye

divye svake āsane niṣaṇṇo bhavāmi, tadā mama devaputrā
upasthānāyāgacchanti | yasmin samaye

na niṣaṇṇo bhavāmi, atha tasmin samaye yanmamāsanaṃ tatra
devaputrā mama gauraveṇa tadāsanaṃ namaskṛtya

pradakṣiṇīkṛtya punareva prakrāmanti | tatkasya heto: ?
iha hi kila āsane niṣadya śakro

devānāmindro devānāṃ trāyastriṃśānāṃ dharmaṃ
deśayatīti | evameva bhagavan maheśākhyahetupratyayabhūtā

prajñāpāramitā | tathāgatasyārhata: samyaksaṃbuddhasya
sarvajñatāyā āhārikā | sarvajñatāyāśca tathā-

gataśarīrāṇyāśrayabhūtāni | na tu tāni
pratyayabhūtāni, na kāraṇabhūtāni jñānasyotpādāya |

evameva bhagavan sarvajñajñānahetukā tathāgataśarīreṣu
pūjā kṛtā bhavati | tasmāttarhi bhagavan anayo-

rdvayorbhāgayo: sthāpitayorimāmevāhaṃ bhagavan
prajñāpāramitāṃ parigṛhṇīyām | na khalu punarme

bhagavaṃsteṣu tathāgataśarīreṣvagauravam | gauravameva me
bhagavaṃsteṣu tathāgataśarīreṣu | api tu khalu

punarbhagavaṃstāni tathāgataśarīrāṇi
prajñāpāramitāparibhāvitatvāpūjāṃ labhante | tiṣṭhatu
khalu puna-

rbhagavan ayaṃ jambūdvīpastathāgataśarīrāṇāṃ
paripūrṇaścūlikābaddha: | tiṣṭhatu cāturmahādvīpako
loka-

dhātustathāgataśarīrāṇāṃ paripūrṇaścūlikābaddha: |
tiṣṭhatu sāhasro lokadhātustathāgataśarīrāṇāṃ pari-

pūrṇaścūlikābaddha: | tiṣṭhatu bhagavan dvisāhasro
madhyamo lokadhātustathāgataśarīrāṇāṃ
paripūrṇaścūli-

kābaddha: | ayameva bhagavaṃstrisāhasramahāsāhasro
lokadhātustathāgataśarīrāṇāṃ
paripūrṇaścūlikābaddha:

eko bhāga: kṛtvā sthāpyeta, iyaṃ ca prajñāpāramitā
likhitvā dvitīyo bhāga: sthāpyeta | anayo-

rdvayorbhāgayo: sthāpitayorekatareṇa bhāgena
pravāryamāṇo'nayordvayorbhāgayo: sthāpitayoryaste bhāgo-
  
'bhipretastamekaṃ bhāgaṃ gṛhṇīyām | tatra imāmevāhaṃ
bhagavan prajñāpāramitāṃ parigṛhṇīyām | na khalu

@049

punarbhagavaṃsteṣu tathāgataśarīreṣvagauravam |
gauravameva me bhagavaṃsteṣu tathāgataśarīreṣu | api tu

khalu punarbhagavaṃstāni tathāgataśarīrāṇi
prajñāpāramitāparibhāvitāni pūjāṃ labhante |

tathāgataśarīrāṇi hi sarvajñajñānāśrayabhūtāni |
tadapi sarvajñajñānaṃ prajñāpāramitānirjātam |

tasmāttarhi bhagavan anayordvayorbhāgayo:
sthāpitayorimāmevāhaṃ bhagavan prajñāpāramitāṃ
parigṛhṇī-

yām | na khalu punarme bhagavaṃsteṣu
tathāgataśarīreṣvagauravam | gauravameva me bhagavaṃsteṣu
tathāgata-

śarīreṣu | api tu khalu punarbhagavan ita:
prajñāpāramitāto nirjātāni tāni tathāgata-

śarīrāṇi pūjāṃ labhante yaduta
prajñāpāramitāparibhāvitatvāt | tadyathāpi nāma bhagavan
anarghaṃ

maṇiratnamebhirevaṃrūpairguṇai: samanvāgataṃ syāt |
tadyathā-tadyatra yatra sthāpyeta, tatra tatra manuṣyā vā

amanuṣyā vā avatāraṃ na labheran | yatra yatra vā
amanuṣyagṛhīta: kaścidbhavet puruṣo vā strī vā,

tatra tatra tasmin maṇiratne praveśitamātre
so'manuṣyastato'pakrāmet | vātenāpi bādhyamānasya

dhamyamāne śarīre tanmaṇiratnaṃ sthāpyeta | tasya taṃ
vātaṃ nigṛhṇīyāt, na vivardhayet, upaśamayet | 

pittenāpi dahyamāne śarīre sthāpyeta | tasya tadapi pittaṃ
nigṛhṇīyāt, na vivardhayet,

upaśamayet | śleṣmaṇāpi {1. W parivṛddhe.} parigṛddhe
sarvato bādhyamāne śarīre sthāpyeta, tasya tamapi
śleṣmāṇaṃ

nigṛhṇīyāt, na vivardhayet, upaśamayet |
sāṃnipātikenāpi vyādhinā du:khitasya śarīre

sthāpyeta, tasya tamapi sāṃnipātikaṃ vyādhiṃ
nigṛhṇīyāt, na vivardhayet, upaśamayet |

{2. R andhakāramiśrāyāṃ.} andhakāratamisrāyāṃ ca
rātrāvapyavabhāsaṃ kuryāt | uṣṇe cāpi vartamāne yasmin
pṛthivīpradeśe

sthāpyeta, sa pṛthivīpradeśa: śītalo bhavet | śīte cāpi
vartamāne yasmin pṛthivīpradeśe

sthāpyeta, sa pṛthivīpradeśa uṣṇo bhavet | yasmiṃśca
pṛthivīpradeśe āśīviṣā anuvicareyu:,

tathā anye'pi kṣudrajantava:, tatrāpi pṛthivīpradeśe
dhāryeta, sthāpitaṃ vā bhavet, te'pyāśī-

viṣāste ca kṣudrajantavastato'pakrāmeyu: | sacedbhagavan
strī vā puruṣo vā āśīviṣeṇa daṣṭo

bhavet, tasya tanmaṇiratnaṃ daśyeta, tasya sahadaṃśanenaiva
maṇiratnasya tadviṣaṃ pratihanyeta

vigacchet | ebhiścānyaiśca bhagavan evaṃrūpairguṇai:
samanvāgataṃ tanmaṇiratnaṃ bhavet | yeṣāmapi

keṣāṃcidbhagavan akṣiṣvarbudaṃ vā timiraṃ vā akṣirogo
vā {3. R pāṭalaṃ.} paṭalaṃ vā bhavet, teṣāṃ ca
tanmaṇi-

ratnamakṣiṣu sthāpyeta, teṣāṃ sthāpitamātreṇaiva
te'kṣidoṣā nirghātaṃ praśamaṃ gaccheyu: | etaiśca

anyaiśca bhagavan evaṃrūpairguṇai: samanvāgataṃ {4. W
om. tat.} tanmaṇiratnaṃ bhavet | yatra codake sthāpyeta,
tadapyudaka-

mekavarṇaṃ kuryātsvakena varṇena | sacetpāṇḍareṇa
vastreṇa pariveṣṭya udake prakṣipyeta, tadudakaṃ

pāṇḍarīkuryāt | evaṃ sacennīlena pītena lohitena
māñjiṣṭhena eteṣāmanyeṣāṃ vā nānāprakārāṇāṃ

vastrāṇāmanyatamena vastreṇa tanmaṇiratnaṃ veṣṭayitvā
vā baddhvā vā udake prakṣipyeta, tena tena

vastrarāgeṇa tattatsvabhāvavarṇaṃ tadudakaṃ kuryāt |
yo'pi tasyodakasya kaluṣabhāvastamapi prasādayet |

ebhirapi bhagavan evaṃrūpairguṇai: rāmanvāgataṃ
tanmaṇiratnaṃ bhavet ||

atha khalvāyuṣmānānanda: śakraṃ
devānāmindrametadavocat-kiṃ puna: kauśika devaloka

@050

eva tāni maṇiratnāni santi, uta jāmbūdvīpakānāmapi
manuṣyāṇāṃ tāni maṇiratnāni santi ?

śakra āha-deveṣvāryānanda tāni maṇiratnāni santi | api
tu khalu punarjāmbudvīpakānā-

mapi manuṣyāṇāṃ maṇiratnāni santi | tāni tu gurukāṇi
alpāni parīttāni guṇavikalāni,

na taistathārūpairguṇai: samanvāgatāni | tatteṣāṃ
divyānāṃ maṇiratnānāṃ śatatamīmapi kalāṃ nopa-

yānti, sahasratamīmapi, śatasahasratamīmapi, koṭitamīmapi,
koṭīśatatamīmapi, koṭīsahasra-

tamīmapi, koṭīśatasahasratamīmapi,
koṭīniyutaśatasahasratamīmapi kalāṃ nopayānti,

saṃkhyāmapi kalāmapi gaṇanāmapi upamāmapi aupamyamapi
upanisāmapi upaniṣadamapi na

kṣamante nopayānti | yāni khalu punardeveṣu, tāni laghūni
sarvākāraguṇaparipūrṇāni | yatra ca

karaṇḍake tanmaṇiratnaṃ prakṣiptaṃ bhavati utkṣiptaṃ
vā, tata uddhṛte'pi tasmin maṇiratne karaṇḍakāt

spṛhaṇīya eva sa karaṇḍako bhavati | tairmaṇiratnaguṇai:
parā tatra karaṇḍake spṛhotpadyate | evameva

bhagavan prajñāpāramitāyā ete guṇā: sarvajñajñānasya
ca | yena parinirvṛtasyāpi tathāgatasyārhata:

samyaksaṃbuddhasya tāni tathāgataśarīrāṇi pūjāṃ
labhante-sarvajñajñānasyemāni tathāgataśarīrāṇi

bhājanabhūtānyabhūvanniti | yathā ca bhagavan
sarvalokadhātuṣu buddhānāṃ bhagavatāṃ dharmadeśanā

prajñāpāramitānirjātatvātpūjyā, evaṃ dharmabhāṇakasya
dharmadeśanā prajñāpāramitānirjātatvātpūjyā |

yathā ca bhagavan rājapuruṣo rājānubhāvānmahato
janakāyasya akutobhaya: pūjya:, evaṃ sa

dharmabhāṇako dharmakāyānubhāvānmahato janakāyasya
akutobhaya: pūjya: | yathā ca dharmadeśanā

dharmabhāṇakāśca pūjāṃ labhante, evaṃ tāni
tathāgataśarīrāṇi pūjāṃ labhante | tasmāttarhi bhagavan

tiṣṭhatu trisāhasramahāsāhasro
lokadhātustathāgataśarīrāṇāṃ
paripūrṇaścūlikābaddha:, ye'pi bhagavan

gaṅgānadībālukopamā lokadhātava:, te'pi sarve
tathāgataśarīrāṇāṃ paripūrṇāścūlikābaddhā eko

bhāga: sthāpyeta, iyaṃ ca prajñāpāramitā likhitvā
dvitīyo bhāga: sthāpyeta | tatra cenmāṃ

bhagavan kaścideva pravārayedanyatareṇa bhāgena,
pravāryamāṇo'nayorbhāgayo: sthāpitayo:-yaste

bhāgo'bhipreta: tamekaṃ bhāgaṃ parigṛhṇīṣveti, tatra
imāmevāhaṃ bhagavaṃstayordvayorbhāgayo: sthāpita-

yorbhāgaṃ gṛhṇīyāṃ yaduta prajñāpāramitām | na khalu
punarbhagavan mama teṣu tathāgataśarīreṣvagauravam |

gauravameva bhagavaṃsteṣu tathāgataśarīreṣu | api tu khalu
punarbhagavan prajñāpāramitāparibhāvitā

sarvajñatā, sarvajñatānirjātā ca tathāgataśarīrāṇāṃ
pūjā bhavati | tasmāttarhi bhagavan prajñāpāra-

mitāyāṃ pūjitāyāmatītānāgatapratyutpannānāṃ
buddhānāṃ bhagavatāṃ pūjā kṛtā bhavati ||

punaraparaṃ bhagavan ye'prameyeṣvasaṃkhyeṣu lokadhātuṣu
buddhā bhagavanta etarhi tiṣṭhanti

dhriyante yāpayanti, tān dharmatayā draṣṭukāmena
kulaputreṇa vā kuladuhitrā vā prajñāpāramitāyāṃ

caritavyam, prajñāpāramitāyāṃ yogamāpattavyam |
prajñāpāramitā bhāvayitavyā ||

evamukte bhagavān śakraṃ
devānāmindrametadavocat-evametatkauśika, evametat | ye'pi

te kauśika abhūvannatīte'dhvani tathāgatā arhanta:
samyaksaṃbuddhā anuttarāṃ samyaksaṃbodhimabhi-

saṃbuddhā:, te'pi kauśika imāmeva prajñāpāramitāmāgamya
anuttarāṃ samyaksaṃbodhimabhisaṃbuddhā: |

@051

ye'pi te kauśika bhaviṣyantyanāgate'dhvani tathāgatā
arhanta: samyaksaṃbuddhā:, te'pi kauśika

imāmeva prajñāpāramitāmāgamya anuttarāṃ
samyaksaṃbodhimabhisaṃbhotsyante | ye'pi te kauśika

etarhi aprameyeṣvasaṃkhyeyeṣu lokadhātuṣu buddhā
bhagavantastiṣṭhanti dhriyante yāpayanti, te'pi

kauśika buddhā bhagavanta: imāmeva prajñāpāramitāmāgamya
anuttarāṃ samyaksaṃbodhimabhisaṃbuddhā: |

ahamapi kauśika etarhi tathāgato'rhan samyaksaṃbuddha:
imāmeva prajñāpāramitāmāgamya anuttarāṃ

samyaksaṃbodhimabhisaṃbuddha: ||

evamukte śakro devānāmindro
bhagavantametadavocat-mahāpāramiteyaṃ bhagavan yaduta

prajñāpāramitā | sarvasattvānāṃ hi
bhagavaṃstathāgato'rhan samyaksaṃbuddhaścittacaritāni
samyak

prajānāti saṃpaśyati | bhagavānāha-evametatkauśika,
evametat | tathā hi kauśika bodhisattvo

mahāsattvo dīrgharātraṃ prajñāpāramitāyāṃ carati, tena
sarvasattvānāṃ cittacaritāni prajñāpāramitāyāṃ

samyak prajānāti saṃpaśyati ||

atha khalu śakro devānāmindro bhagavantametadavocat-kiṃ
bhagavan prajñāpāramitāyāmeva

bodhisattvo mahāsattvaścarati nānyāsu pāramitāsu ?
bhagavānāha-sarvāsu kauśika ṣaṭsu pāramitāsu

bodhisattvo mahāsattvaścarati | api tu khalu puna: kauśika
prajñāpāramitaiva atra pūrvaṃgamā

bodhisattvasya mahāsattvasya dānaṃ vā dadata:, śīlaṃ vā
rakṣata:, kṣāntyā vā saṃpādayamānasya,

vīryaṃ vā ārabhamāṇasya, dhyānaṃ vā samāpadyamānasya,
dharmān vā vipaśyata: bodhisattvasya

mahāsattvasya prajñāpāramitaivātra pūrvaṃgamā | na ca
kauśika āsāṃ ṣaṇṇāṃ pāramitānāmupāya-

kauśalyaparigṛhītānāṃ prajñāpāramitāpariṇāmitānāṃ
sarvajñatāpariṇāmitānāṃ viśeṣa:, na ca

nānākaraṇamupalabhyate | tadyathāpi nāma kauśika
jambūdvīpe nānāvṛkṣā nānāvarṇā nānā-

saṃsthānā nānāpatrā nānāpuṣpā nānāphalā
nānārohapariṇāhasaṃpannā:, na ca teṣāṃ vṛkṣāṇāṃ

chāyāyā viśeṣo vā nānākaraṇaṃ vā prajñāyate, api tu
chāyā chāyetyevaṃ saṃkhyāṃ gacchati,

evameva kauśika āsāṃ ṣaṇṇāṃ
pāramitānāmupāyakauśalyaparigṛhītānāṃ
prajñāpāramitāpariṇāmi-

tānāṃ sarvajñatāpariṇāmitānāṃ na viśeṣa:, na ca
nānākaraṇamupalabhyate | evamukte śakro

devānāmindro bhagavantametadavocat-mahāguṇasamanvāgateyaṃ
bhagavan yaduta prajñāpāramitā |

aprameyaguṇasamanvāgateyaṃ bhagavan yaduta prajñāpāramitā
| aparyantaguṇasamanvāgateyaṃ bhagavan

yaduta prajñāpāramiteti ||

āryāṣṭasāhasrikāyāṃ prajñāpāramitāyāṃ
guṇaparikīrtanaparivarto nāma caturtha: ||

@052

5 puṇya {1. R guṇa^ for puṇya^} paryāyaparivarta:
pañcama: |

atha khalu śakro devānāmindro bhagavantametadavocat-yo
bhagavan kulaputro vā kula-

duhitā vā imāṃ
prajñāpāramitāmabhiśraddadhadavakalpayannadhimucya
prasannacitto bodhāya cittamutpādya

adhyāśayata: śṛṇuyādudgṛhṇīyāddhārayedvācayet
paryavāpnuyāt
pravartayeddeśayedupadiśeduddiśetsvādhyāyet,

parebhyaśca vistareṇa saṃprakāśayet, arthamasyā
vivṛṇuyāt, manasānvavekṣeta, yathādhikayā ca

prajñayā atra parimīmāṃsāmāpadyeta, antaśa:
pustakagatāmapi kṛtvā dhārayetsthāpayetsaddharmacirasthiti-

heto:-mā buddhanetrīsamucchedo bhūt, mā
saddharmāntardhānam | bodhisattvānāṃ mahāsattvānāṃ

ca anugrahopasaṃhāra: kṛto bhaviṣyati netryavaikalyeneti |
evamimaṃ nirdeśaṃ śrutvā evaṃmahārthikā

bateyaṃ prajñāpāramitā, evaṃmahānuśaṃsā,
evaṃmahāphalā, evaṃmahāvipākā bateyaṃ
prajñāpāramitā,

evaṃ bahuguṇasamanvāgateyaṃ prajñāpāramitā,
aparityajanīyā mayā prajñāpāramitā, rakṣitavyā mama

prajñāpāramitā, gopāyitavyā mama prajñāpāramitā,
paramadurlabhā hrīyaṃ prajñāpāramitetyadhimuñcet |

svayameva caināṃ prajñāpāramitāṃ
satkuryādgurukuryānmānayetpūjayedarcayedapacāyetpuṣpair
dhūpairgandhairmālyairvile-

panaiścūrṇairvastraiśchatrairdhvajairghaṇṭābhi:
patākābhi:, samantācca dīpamālābhi:, bahuvidhābhiśca
pūjābhi: |

yo vā anya: saṃpūjya parasmai cārthikāya chandikāya
kulaputrāya kuladuhitre vā yācamānāya

dadyādupanāmayenniryātayetparityajet, antaśa:
pustakagatāmapi kṛtvā | katarastayorbhagavan kula-

putrayo: kuladuhitrorvā bahutaraṃ puṇyaṃ prasavet-yo vā
parityāgabuddhiryo vā na parityāgabuddhi: ?

evamukte bhagavān śakraṃ devānāmindrametadavocat-tena hi
kauśika tvāmevātra pratiprakṣyāmi |

yathā te kṣamate vyākuryā: | tatkiṃ manyase kauśika ya:
kulaputro vā kuladuhitā vā tathāgatasya

parinirvṛtasya śarīraṃ satkṛtya paricareddhārayet
satkuryādgurukuryānmānayet pūjayedarcayedapacāyet

svayameva | yo vā anya: kulaputro vā kuladuhitā vā
tathāgataśarīraṃ svayaṃ ca satkuryādguru-

kuryānmānayetpūjayedarcayedapacāyet, parebhyaśca vistareṇa
saṃprakāśayet, dadyāt saṃvibhajet vaistā-

rikī pūjā bhaviṣyatīti sattvānāṃ cānukampāmupādāya |
katarastayordvayo: kulaputrayo: kula-

duhitrorvā bahutaraṃ puṇyaṃ prasavet ? kiṃ ya: svayaṃ ca
pūjayet parebhyaśca vistareṇa saṃprakāśayeddadyāt

saṃvibhajet, kiṃ vā ya: svayameva pratyātmaṃ pūjayet ?
śakra āha-yo bhagavan kulaputro vā

kuladuhitā vā svayaṃ ca tathāgataśarīraṃ
satkuryādgurukuryānmānayetpūjayedarcayedapacāyet,
parebhyaśca

vistareṇa saṃprakāśayeddadyātsaṃvibhajet vaistārikī
pūjā bhaviṣyatīti sattvānāṃ cānukampāmupā-

dāya, ayamevānayordvayo: kulaputrayo: kuladuhitrorvā
bahutaraṃ puṇyaṃ prasavati | bhagavānāha-

evametatkauśika, evametat | evametatkauśika ya: kulaputro vā
kuladuhitā vā imāṃ prajñāpāra-

mitāṃ likhitvā pustakagatāṃ kṛtvā
udgṛhṇīyāddhārayedvācayet paryavāpnuyāt
pravartayeddeśayedupadiśeduddi-

śetsvādhyāyet, parasmai cārthikāya chandikāya kulaputrāya
kuladuhitre vā yācamānāya dadyā-

dupanāmayenniryātayetparityajedantasa: pustakagatāmapi
kṛtvā | ayameva kauśika tayordvayo: kula-

@053

putrayo: kuladuhitrorvā parānugrahakara: kulaputro vā
kuladuhitā vā parityāgabuddhistannidānaṃ

bahutaraṃ puṇyaṃ prasavati ||

punaraparaṃ kauśika ya: kulaputro vā kuladuhitā vā yatra
yatra bhājanībhūtā: kulaputrā

vā kuladuhitaro vā syu: asyā: prajñāpāramitāyā:, tatra
tatra gatvā tebhya: imāṃ prajñāpāramitāṃ

dadyāt saṃvibhāgaṃ kuryāt, ayameva kauśika tata:
kulaputrātkuladuhiturvā sakāśādbahutaraṃ puṇyaṃ

prasavet ||

punaraparaṃ kauśika ya: kulaputro vā kuladuhitā vā ye
jambūdvīpe sattvāstān sarvān

daśasu kuśaleṣu karmapatheṣu samādāpayet
pratiṣṭhāpayet, tatkiṃ manyase kauśika api nu sa

kulaputro vā kuladuhitā vā tatonidānaṃ bahu puṇyaṃ
prasavet ? śakra āha-bahu bhagavan, bahu-

sugata | bhagavānāha-ata: sa kauśika kulaputro vā
kuladuhitā vā bahutaraṃ puṇyaṃ prasavet, ya:

imāṃ prajñāpāramitāmantaśa: pustakagatāmapi kṛtvā
abhiśraddadhadamiśraddadhate, avakalpayannavakalpayate,

adhimuñcannadhimucyate, prasannacitta: prasannacittāya
adhyāśayasaṃpanno'dhyāśayasaṃpannāya bodhāya

cittamutpādya samutpāditabodhicittāya bodhisattvāya
adhyāśayena dadyāt, antaśo likhanā-

yāpi vācanāyāpyakilāsitayā saṃpādayet udyukto'muṃ
grāhayet saṃdarśayet samādāpayet samu-

ttejayet saṃpraharṣayet, vācā neṣyati vineṣyati,
arthamasyā asmai saṃprakāśayiṣyati, evaṃ cāsya

cittaṃ viśodhayiṣyati, nirvicikitsaṃ kariṣyati, evaṃ
cainaṃ vakṣyati ehi tvaṃ kulaputra asminneva

bodhisattvamārge śikṣasva | atra hi tvaṃ
śikṣamāṇaścaran vyāyacchamāna: kṣipramevānuttarāṃ
samya-

ksaṃbodhimabhisaṃbhotsyase | abhisaṃbudhya ca aparimitaṃ
sattvadhātumanuttare upadhisaṃkṣaye'bhi-

vineṣyasi yaduta bhūtakoṭiprabhāvanatāyāmiti | ayaṃ
kauśika kulaputro vā kuladuhitā vā

parityāgabuddhyā tata: paurvakātkulaputrātkuladuhiturvā
sakāśādbahutaraṃ puṇyaṃ prasavet | tiṣṭhantu

khalu puna: kauśika jambūdvīpe sarvasattvā:, etena kauśika
paryāyeṇa ye'pi te kauśika

cāturmahādvīpake lokadhātau sattvā:, tānapi sarvān
kaścideva kulaputro vā kuladuhitā vā

daśasu kuśaleṣu karmapatheṣu samādāpayet pratiṣṭhāpayet
| tiṣṭhantu khalu puna: kauśika

cāturmahādvīpake lokadhātau sarvasattvā:, etena paryāyeṇa 
ye'pi te kauśika sāhasre cūlike

lokadhātau sattvā:, tānapi sarvān kaścideva kulaputro vā
kuladuhitā vā daśasu kuśaleṣu

karmapatheṣu samādāpayetpratiṣṭhāpayet | tiṣṭhantu khalu
puna: kauśika sāhasre cūlike lokadhātau

sarvasattvā:, etena paryāyeṇa ye'pi te kauśikaṃ dvisāhasre
madhyame lokadhātau sattvā:, tānapi

sarvān kaścideva kulaputro vā kuladuhitā vā daśasu
kuśaleṣu karmapatheṣu samādāpayet pratiṣṭhā-

payet | tiṣṭhantu khalu puna: kauśika dvisāhasre madhyame
lokadhātau sarvasattvā:, etena paryāyeṇa

ye'pi te kauśika trisāhasramahāsāhasre lokadhātau sattvā:,
tānapi sarvān kaścideva kulaputro

vā kuladuhitā vā daśasu kuśaleṣu karmapatheṣu
samādāpayetpratiṣṭhāpayet | tiṣṭhantu khalu puna:

kauśika trisāhasramahāsāhasre lokadhātau sarvasattvā:,
etena kauśika paryāyeṇa yāvanto gaṅgā

@054

nadīvālukopameṣu trisāhasramahāsāhasreṣu lokadhātuṣu
sattvā:, tānapi sarvān kaścideva kula-

putro vā kuladuhitā vā daśasu kuśaleṣu karmapatheṣu
samādāpayetpratiṣṭhāpayet | tatkiṃ manyase

kauśika api nu sa kulaputro vā kuladuhitā vā tatonidānaṃ
bahu puṇyaṃ prasavet ? śakra

āha-bahu bhagavan, bahu sugata ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ

prasavet, ya imāṃ prajñāpāramitāmantaśa: pustakagatāmapi
kṛtvā abhiśraddadhadabhiśraddadhate, avakalpaya-

nnavakalpayate, adhimuñcannadhimucyate, prasannacitta:
prasannacittāya adhyāśayasaṃpanno'dhyāśayasaṃpannāya

bodhāya cittamutpādya samutpāditabodhicittāya bodhisattvāya
adhyāśayena dadyāt, antaśa:

likhanāyāpi vācanāyāpi akilāsitayā saṃpādayet,
udyukto'muṃ grāhayet saṃdarśayet samādāpayet

samuttejayet saṃpraharṣayet, vācā neṣyati, vineṣyati,
arthamasyā asmai saṃprakāśayiṣyati, evaṃ

cāsya cittaṃ viśodhayiṣyati, nirvicikitsaṃ kariṣyati,
evaṃ cainaṃ vakṣyati-ehi tvaṃ kulaputra

asminneva bodhisattvamārge śikṣasva | atra hi tvaṃ
śikṣamāṇaścaran vyāyacchamāna: kṣipramevānuttarāṃ

samyaksaṃbodhimabhisaṃbhotsyase | abhisaṃbudhya ca
aparimitaṃ sattvadhātumanuttare upadhisaṃkṣaye'bhi-

vineṣyasi, yaduta bhūtakoṭiprabhāvanatāyāmiti | ayaṃ
kauśika kulaputro vā kuladuhitā vā

parityāgabuddhyā tata: paurvakātkulaputrātkuladuhiturvā
sakāśādbahutaraṃ puṇyaṃ prasavet ||

punaraparaṃ kauśika yāvanto jambūdvīpe sattvā:, tānapi
sarvān kaścideva kulaputro vā

kuladuhitā vā caturṣu dhyāneṣu pratiṣṭhāpayet | tatkiṃ
manyase kauśika api nu sa kulaputro

vā kuladuhitā vā tatonidānaṃ bahu puṇyaṃ prasavet ?
śakra āha-bahu bhagavan bahu, sugata ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ

prasavet, ya imāṃ prajñāpāramitāmantaśa: pustakagatāmapi
kṛtvā abhiśraddadhadabhiśraddadhate avakalpa-

yannavakalpayate, adhimuñcannadhimucyate, prasannacitta:
prasannacittāya adhyāśayasaṃpanno'dhyāśaya-

saṃpannāya bodhāya cittamutpādya samutpāditabodhicittāya
bodhisattvāya adhyāśayena dadyāt

antaśo likhanāyāpi vācanāyāpi akilāsitayā saṃpādayet,
udyukto'muṃ grāhayet saṃdarśayet

samādāpayet samuttejayet saṃpraharṣayet, vācā neṣyati,
vineṣyati, arthamasyā asmai saṃprakāśayi-

ṣyati, evaṃ cāsya cittaṃ viśodhayiṣyati, nirvicikitsaṃ
kariṣyati, evaṃ cainaṃ vakṣyati-ehi

tvaṃ kulaputra asminneva bodhisattvamārge śikṣasva | atra hi
tvaṃ śikṣamāṇaścaran vyāyacchamāna:

kṣipramevānuttarāṃ samyaksaṃbodhimabhisaṃbhotsyase |
abhisaṃbudhya ca aparimitaṃ sattvadhātumanuttare

upadhisaṃkṣaye'bhivineṣyasi, yaduta
bhūtakoṭiprabhāvanatāyāmiti | tiṣṭhantu khalu puna:
kauśika

jambudvīpe sarvasattvā:, etena paryāyeṇa ye'pi te kauśika
cāturmahādvīpake lokadhātau sattvā:,

tānapi sarvān kaścideva kulaputro vā kuladuhitā vā
caturṣu dhyāneṣu pratiṣṭhāpayet | tiṣṭhantu

khalu puna: kauśika cāturmahādvīpake lokadhātau
sarvasattvā:, etena paryāyeṇa ye'pi te kauśika

sāhasre cūlike lokadhātau sattvā:, tānapi sarvān
kaścideva kulaputro vā kuladuhitā vā

@055

caturṣu dhyāneṣu pratiṣṭhāpayet | tiṣṭhantu khalu puna:
kauśika {1. W om. sāhasre.} sāhasre cūlike lokadhātau
sarvasattvā:,

etena paryāyeṇa ye'pi te kauśika dvisāhasre madhyame
lokadhātau sattvā: tānapi sarvān

kaścideva kulaputro vā kuladuhitā vā caturṣu dhyāneṣu
pratiṣṭhāpayet | tiṣṭhantu khalu puna: kauśika

dvisāhasre madhyame lokadhātau sarvasattvā:, etena
paryāyeṇa ye'pi te kauśika trisāhasramahā-

sāhasre lokadhātau sattvā:, tānapi sarvān kaścideva
kulaputro vā kuladuhitā vā caturṣu

dhyāneṣu pratiṣṭhāpayet | tiṣṭhantu khalu puna: kauśika
trisāhasramahāsāhasre lokadhātau sarvasattvā:,

etena kauśika paryāyeṇa yāvanto gaṅgānadīvālukopameṣu
trisāhasramahāsāhasreṣu lokadhātuṣu

sattvā:, tānapi sarvān kaścideva kulaputro vā kuladuhitā
vā caturṣu dhyāneṣu pratiṣṭhāpayet |

tatkiṃ manyase kauśika api nu sa kulaputro vā kuladuhitā vā
tatonidānaṃ bahu puṇyaṃ

prasavet ? śakra āha-bahu bhagavan bahu sugata ||

bhagavānāha-ata: khalu puna: sa kauśika kulaputro vā
kuladuhitā vā

bahutaraṃ puṇyaṃ prasavet, ya imāṃ
prajñāpāramitāmantaśa: pustakagatāmapi kṛtvā
abhiśraddadhadabhi-

śraddadhate, avakalpayannavakalpayate, adhimuñcannadhimucyate,
prasannacitta: prasannacittāya

adhyāśayasaṃpanno'dhyāśayasaṃpannāya bodhāya
cittamutpādya samutpāditabodhicittāya bodhisattvāya

adhyāśayena dadyāt, antaśo likhanāyāpi vācanāyāpi
akilāsitayā saṃpādayet,

udyukto'muṃ grāhayet saṃdarśayet samādāpayet samuttejayet
saṃpraharṣayet, vācā neṣyati,

vineṣyati anuneṣyati, arthamasyā asmai saṃprakāśayiṣyati,
evaṃ cāsya cittaṃ viśodha-

yiṣyati, nirvicikitsaṃ kariṣyati, evaṃ cainaṃ vakṣyati-ehi
tvaṃ kulaputra asminneva bodhisattva-

mārge śikṣasva | atra hi tvaṃ śikṣamāṇaścaran
vyāyacchamāna: kṣipramevānuttarāṃ samyaksaṃbodhimabhi-

saṃbhotsyase | abhisaṃbudhya ca aparimitaṃ
sattvadhātumanuttare upadhisaṃkṣaye'bhivineṣyasi yaduta

bhūtakoṭiprabhāvanatāyāmiti | punaraparaṃ kauśika
yāvanto jambudvīpe sattvā:, tān sarvān

kaścideva kulaputro vā kuladuhitā vā caturṣu apramāṇeṣu
pratiṣṭhāpayet, evaṃ peyālena kartavyam |

yathā caturṣvapramāṇeṣu, evaṃ
catasṛṣvārūpyasamāpattiṣu, pañcasvabhijñāsu,
yāvatsamastāsu dhyānā-

pramāṇārūpyasamāpattyabhijñāsu pratiṣṭhāpayet | takiṃ
manyase kauśika api nu sa kulaputro vā

kuladuhitā vā tatonidānaṃ bahu puṇyaṃ prasavet ? śakra
āha-bahu bhagavan bahu sugata ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ

prasavet, ya imāṃ prajñāpāramitāmantaśa: pustakagatāmapi
kṛtvā abhiśraddadhadabhiśraddadhate avakalpaya-

nnavakalpayate, adhimuñcannadhimucyate, prasannacitta:
prasannacittāya adhyāśayasaṃpanno'dhyāśayasaṃpannāya

bodhāya cittamutpādya samutpāditabodhicittāya bodhisattvāya
adhyāśayena dadyāt, antaśo

likhanāyāpi vācanāyāpi akilāsitayā saṃpādayiṣyati,
udyukto'muṃ grāhayiṣyati, saṃdarśayiṣyati

samādāpayiṣyati samuttejayiṣyati saṃpraharṣayiṣyati,
vācā neṣyati vineṣyati anuneṣyati, arthamasyā

@056

asmai saṃprakāśayiṣyati, evaṃ cāsya cittaṃ
viśodhayiṣyati, nirvicikitsaṃ kariṣyati, evaṃ

cainaṃ vakṣyati ehi tvaṃ kulaputra asminneva
bodhisattvamārge śikṣasva | atra hi tvaṃ
śikṣamāṇaścaran

vyāyacchamāna: kṣipramevānuttarāṃ
samyaksaṃbodhimabhisaṃbhotsyase | abhisaṃbudhya ca parimitaṃ

sattvadhātumanuttare upadhisaṃkṣaye'bhivineṣyasi yaduta
bhūtakoṭiprabhāvanatāyāmiti | tiṣṭhatu khalu

puna: kauśika jāmbūdvīpakān sarvasattvān
dhyānāpramāṇārūpyasamāpattyabhijñāsu pratiṣṭhāpya

puṇyābhisaṃskāra:, anena paryāyeṇa ye'pi te kauśika
cāturmahādvīpake lokadhātau sattvā:,

tānapi sarvān kaścideva kulaputro vā kuladuhitā vā
dhyānāpramāṇārūpyasamāpattyabhijñāsu

pratiṣṭhāpayet | tiṣṭhatu khalu puna: kauśika
cāturmahādvīpake lokadhātau sarvasattvān dhyānā-

pramāṇārūpyasamāpattyabhijñāsu pratiṣṭhāpya
puṇyābhisaṃskāra:, ye'pi te kauśika sāhasre cūlike

lokadhātau sattvā:, tānapi sarvān kaścideva kulaputro vā
kuladuhitā vā dhyānāpramāṇārūpya-

samāpattyabhijñāsu pratiṣṭhāpayet | tiṣṭhatu khalu puna:
kauśika sāhasre cūlike lokadhātau

sarvasattvān dhyānāpramāṇārūpyasamāpattyabhijñāsu
pratiṣṭhāpya puṇyābhisaṃskāra:, ye'pi te kauśika

dvisāhasre madhyame lokadhātau sattvā:, tānapi sarvān
kaścideva kulaputro vā kuladuhitā vā

dhyānāpramāṇārūpyasamāpattyabhijñāsu pratiṣṭhāpayet
| tiṣṭhatu khalu puna: kauśika dvisāhasre madhyame

lokadhātau sarvasattvān
dhyānāpramāṇārūpyasamāpattyabhijñāsu pratiṣṭhāpya
puṇyābhisaṃskāra:, ye'pi

te kauśika trisāhasramahāsāhasre lokadhātau sattvā:,
tānapi sarvān kaścideva kulaputro vā

kuladuhitā vā dhyānāpramāṇārūpyasamāpattyabhijñāsu
pratiṣṭhāpayet | tiṣṭhatu khalu puna: kauśika

trisāhasramahāsāhasre lokadhātau sarvasattvān
dhyānāpramāṇārūpyasamāpattyabhijñāsu pratiṣṭhāpya

puṇyābhisaṃskāra:, anena paryāyeṇa ye'pi kecitkauśika
gaṅgānadībālukopameṣu trisāhasra-

mahāsāhasreṣu lokadhātuṣu sattvā:, tānapi sarvān
kaścideva kulaputro vā kuladuhitā vā dhyānā-

pramāṇārūpyasamāpattyabhijñāsu pratiṣṭhāpayet |
tatkiṃ manyase kauśika api nu sa kulaputro vā

kuladuhitā vā tatonidānaṃ bahu puṇyaṃ prasavet ? śakra
āha-bahu bhagavan bahu sugata ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ

puṇyaṃ prasavet, ya imāṃ prajñāpāramitāmantaśa:
pustakagatāmapi kṛtvā abhiśraddadhadabhiśraddadhate,

avakalpayannavakalpayate, adhimuñcannadhimucyate,
prasannacitta: prasannacittāya adhyāśayasaṃpanno'dhyā-

śayasaṃpannāya bodhāya cittamutpādya
samutpāditabodhicittāya bodhisattvāya adhyāśayena

dadyāt, antaśo likhanāyāpi vācanāyāpi akilāsitayā
saṃpādayiṣyati, udyukto'muṃ

grāhayiṣyati, saṃdarśayiṣyati samādāpayiṣyati
samuttejayiṣyati saṃpraharṣayiṣyati, vācā neṣyati

vineṣyati anuneṣyati, arthamasyā asmai saṃprakāśayiṣyati,
evaṃ cāsya cittaṃ viśodhayiṣyati,

nirvicikitsaṃ kariṣyati, evaṃ cainaṃ vakṣyati-ehi tvaṃ
kulaputra asminneva bodhisattvamārge

śikṣasva | atra hi tvaṃ śikṣamāṇaścaran vyāyacchamāna:
kṣipramevānuttarāṃ samyaksaṃbodhimabhi-

saṃbhotsyase | abhisaṃbudhya ca aparimitaṃ
sattvadhātumanuttare upadhisaṃkṣaye'bhivineṣyasi, yaduta

bhūtakoṭiprabhāvanatāyāmiti ||

@057

punaraparaṃ kauśika ya: kulaputro vā kuladuhitā vā imāṃ
prajñāpāramitāṃ likhitvā

svayaṃ ca vācayet, parebhyaśca likhitvā pūrvavaddadyāt,
ayatnata: kauśika pūrvakātkulaputrātkula-

duhiturvā sakāśādbahutaraṃ puṇyaṃ prasavet | punaraparaṃ
kauśika ya: kulaputro vā kuladuhitā vā

imāṃ prajñāpāramitāmarthakuśalo vācayet, parebhyaśca
likhitvā pūrvavaddadyāt, sārthāṃ savyañjanā-

mupadiśet paridīpayet, ayatnata: kauśika sa kulaputro vā
kuladuhitā vā bahutaraṃ puṇyaṃ

prasavet ||

atha khalu śakro devānāmindro bhagavantametadavocat-iyamapi
bhagavan prajñāpāramitā

upadeṣṭavyā ? evamukte bhagavān śakraṃ
devānāmindrametadavocat-iyamapi kauśika prajñāpāramitā

upadeṣṭavyā abudhyamānasya kulaputrasya vā kuladuhiturvā |
tatkasya heto: ? utpatsyate hi kauśika

anāgate'dhvani prajñāpāramitāprativarṇikā | tatra
abudhyamāna: kulaputro vā kuladuhitā vā

anuttarāṃ samyaksaṃbodhimabhisaṃboddhukāmo mā
praṇaṃkṣīttāṃ prajñāpāramitā prativarṇikāṃ śrutvā
||

atha khalu śakro devānāmindro bhagavantametadavocat-kathaṃ
bhagavan anāgate'dhvani

prajñāpāramitāprativarṇikā veditavyā-iyaṃ sā
prajñāpāramitāprativarṇikopadiśyata iti ? evamukte

bhagavān śakraṃ devānāmindrametadavocat-bhaviṣyanti
kauśika anāgate'dhvani eke bhikṣava:

abhāvitakāyā abhāvitaśīlā abhāvitacittā
abhāvitaprajñā eḍamūkajātīyā prajñāparihīṇā: |

te prajñāpāramitāmupadekṣyāma iti tasyā:
prativarṇikāmupadekṣyanti | kathaṃ ca kauśika prajñā-

pāramitāprativarṇikāmupadekṣyanti ? rūpavināśo
rūpānityatetyupadekṣyanti | evaṃ vedanāsaṃjñā-

saṃskārā: | vijñānavināśo
vijñānānityatetyupadekṣyanti | evaṃ copadekṣyanti-ya evaṃ
gaveṣa-

yiṣyati, sa prajñāpāramitāyāṃ cariṣyatīti | iyaṃ sā
kauśika prajñāpāramitāprativarṇikā

veditavyā | na khalu puna: kauśika rūpavināśo
rūpānityatā draṣṭavyā | evaṃ vedanāsaṃjñā-

saṃskārā: | na khalu puna: kauśika vijñānavināśo
vijñānānityatā draṣṭavyā | sacedevaṃ

paśyati, prajñāpāramitāprativarṇikāyāṃ carati |
tasmāttarhi kauśika kulaputreṇa vā kuladuhitrā

vā prajñāpāramitāyā artha upadeṣṭavya: |
prajñāpāramitāyā arthamupadiśan kulaputro vā kula-

duhitā vā bahutaraṃ puṇyaṃ prasavet ||

punaraparaṃ kauśika yāvanto jambūdvīpe sattvā:, tān
sarvān kaścideva kulaputro vā

kuladuhitā vā srotaāpattiphale pratiṣṭhāpayet | tatkiṃ
manyase kauśika api nu sa kulaputro vā

kuladuhitā vā tatonidānaṃ bahu puṇyaṃ prasavet ? śakra
āha-bahu bhagavan, bahu sugata | bhagavānāha-

ata: khalu puna: sa kauśika kulaputro vā kuladuhitā vā
bahutaraṃ puṇyaṃ prasavet, ya imāṃ

prajñāpāramitāmantaśa: pustakagatāmapi kṛtvā
abhiśraddadhadabhiśraddadhate, avakalpayannavakalpayate,

adhimuñcannadhimuñcate, prasannacitta: prasannacittāya,
adhyāśayasaṃpanno'dhyāśayasaṃpannāya bodhāya

cittamutpādya samutpāditabodhicittāya bodhisattvāya
adhyāśayena dadyāt, antaśo likhanāyāpi

vācanāyāpi akilāsitayā saṃpādayiṣyati, udyukto'muṃ
grāhayiṣyati, saṃdarśayiṣyati samādāpa-

@058

yiṣyati samuttejayiṣyati saṃpraharṣayiṣyati, vācā
neṣyati vineṣyati anuneṣyati, arthamasyā

asmai saṃprakāśayiṣyati, evaṃ cāsya cittaṃ
viśodhayiṣyati, nirvicikitsaṃ kariṣyati, evaṃ cainaṃ

vakṣyati-ehi tvaṃ kulaputra asminneva bodhisattvamārge
śikṣasva | atra hi tvaṃ śikṣamāṇaścaran vyāyaccha-

māna: kṣipramevānuttarāṃ samyaksaṃbodhimabhisaṃbhotsyase,
abhisaṃbudhya ca aparimitaṃ sattvadhātumanuttare

upadhisaṃkṣaye'bhivineṣyasi yaduta
bhūtakoṭiprabhāvanatāyāmiti | evaṃ ca vācaṃ
bhāṣeta-eteṣāmeva

tvaṃ kulaputra dharmāṇāṃ lābhī bhava yaduta
prajñāpāramitāpratisaṃyuktānāmiti | ayameva kauśika

tata: paurvakātkulaputrata: kuladuhitṛto vā
sakāśādbahutaraṃ puṇyaṃ prasavet | tatkasya heto: ?

ato hi kauśika srotaāpattiphalaṃ prabhāvyate ||

tiṣṭhatu khalu puna: kauśika jāmbūdvīpakān sarvasattvān
srotaāpattiphale pratiṣṭhāpya

puṇyābhisaṃskāra:, yāvanta: kauśika cāturmahādvīpake
lokadhātau sattvā:, tānapi sarvān

kaścideva kulaputro vā kuladuhitā vā srotaāpattiphale
pratiṣṭhāpayet ||

tiṣṭhatu khalu puna: kauśika cāturmahādvīpake lokadhātau
sarvasattvān srotaāpattiphale

pratiṣṭhāpya puṇyābhisaṃskāra:, yāvanta: kauśika
sāhasre cūlike lokadhātau sattvā:, tānapi

sarvān kaścideva kulaputro vā kuladuhitā vā
srotaāpattiphale pratiṣṭhāpayet ||

tiṣṭhatu khalu puna: kauśika sāhasre cūlike lokadhātau
sarvasattvān srotaāpatti-

phale pratiṣṭhāpya puṇyābhisaṃskāra:, yāvanta: kauśika
dvisāhasre madhyame lokadhātau sattvā:,

tānapi sarvān kaścideva kulaputro vā kuladuhitā vā
srotaāpattiphale pratiṣṭhāpayet ||

tiṣṭhatu khalu puna: kauśika dvisāhasre madhyame lokadhātau
sarvasattvān srotaāpattiphale

pratiṣṭhāpya puṇyābhisaṃskāra:, yāvanta: kauśika
trisāhasramahāsāhasre lokadhātau sattvā:,

tānapi sarvān kaścideva kulaputro vā kuladuhitā vā
srotaāpattiphale pratiṣṭhāpayet ||

tiṣṭhatu khalu puna: kauśika trisāhasramahāsāhasre
lokadhātau sarvasattvān srotaāpatti-

phale pratiṣṭhāpya puṇyābhisaṃskāra:, yāvanta: kauśika
gaṅgānadīvālukopameṣu trisāhasramahā-

sāhasreṣu lokadhātuṣu sattvā:, tānapi sarvān kaścideva
kulaputro vā kuladuhitā vā

srotaāpattiphale pratiṣṭhāpayet | tatkiṃ manyase kauśika
api nu sa kulaputro vā kuladuhitā

vā tatonidānaṃ bahu puṇyaṃ prasavet ? śakra āha-bahu
bhagavan, bahu sugata ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ

prasavet, ya imāṃ prajñāpāramitāmantaśa: pustakagatāmapi
kṛtvā abhiśraddadhadabhiśraddadhate, avakalpa-

yannavakalpayate, adhimuñcannadhimuñcate, prasannacitta:
prasannacittāya, adhyāśayasaṃpanno'dhyāśayasaṃpa-

nnāya bodhāya cittamutpādya samutpāditabodhicittāya
bodhisattvāya adhyāśayena dadyāt, antaśo

likhanāyāpi vācanāyāpi akilāsitayā saṃpādayiṣyati,
udyukto'muṃ grāhayiṣyati, saṃdarśayiṣyati

samādāpayiṣyati samuttejayiṣyati saṃpraharṣayiṣyati,
vācā neṣyati vineṣyati anuneṣyati, artha-

masyā asmai saṃprakāśayiṣyati, evaṃ cāsya cittaṃ
viśodhayiṣyati, nirvicikitsaṃ kariṣyati, evaṃ

@059

cainaṃ vakṣyati-ehi tvaṃ kulaputra asminneva
bodhisattvamārge śikṣasva | atra hi tvaṃ
śikṣamāṇaścaran

vyāyacchamāna: kṣipramevānuttarāṃ
samyaksaṃbodhimabhisaṃbhotsyase | abhisaṃbudhya ca
aparimitaṃ

sattvadhātumanuttare upadhisaṃkṣaye'bhivineṣyasi yaduta
bhūtakoṭiprabhāvanatāyāmiti | evaṃ ca

vācaṃ bhāṣeta-eteṣāmapi tvaṃ kulaputra dharmāṇāṃ
lābhī bhava yaduta prajñāpāramitāprati-

saṃyuktānāmiti | ayameva kauśika tata:
paurvakātkulaputrata: kuladuhitṛto vā sakāśādbahutaraṃ

puṇyaṃ prasavet | tatkasya heto: ? ato hi kauśika
srotaāpattiphalaṃ prabhāvyate ||

punaraparaṃ kauśika yo hi kaścideva kulaputro vā kuladuhitā
vā yāvanto jambudvīpe

sattvā:, tān sarvān sakṛdāgāmiphale pratiṣṭhāpayet |
tatkiṃ manyase kauśika api nu sa

kulaputro vā kuladuhitā vā tatonidānaṃ bahu puṇyaṃ
prasavet ? śakra āha-bahu bhagavan,

bahu sugata | bhagavānāha-ata: khalu puna: sa kauśika
kulaputro vā kuladuhitā vā bahutaraṃ

puṇyaṃ prasavet, ya imāṃ prajñāpāramitāmantaśa:
pustakagatāmapi kṛtvā abhiśraddadhadabhiśraddadhate,

avakalpayannavakalpayate, adhimuñcannadhimuñcate,
prasannacitta: prasannacittāya, adhyāśayasaṃpanno-

'dhyāśayasaṃpannāya bodhāya cittamutpādya
samutpāditabodhicittāya bodhisattvāyādhyaśayena dadyāt,

antaśo likhanāyāpi vācanāyāpi akilāsitayā
saṃpādayiṣyati, udyukto'muṃ grāhayiṣyati,

saṃdarśayiṣyati samadāpayiṣyati samuttejayiṣyati
saṃpraharṣayiṣyati, vācā neṣyati vineṣyati anu-

neṣyati, arthamasyā asmai saṃprakāśayiṣyati, evaṃ cāsya
cittaṃ viśodhayiṣyati, nirvicikitsaṃ

kariṣyati, evaṃ cainaṃ vakṣyati-ehi tvaṃ kulaputra
asminneva bodhisattvamārge śikṣasva | atra hi tvaṃ

śikṣamāṇaścaran vyāyacchamāna: kṣipramevānuttarāṃ
samyaksaṃbodhimabhisaṃbhotsyase | abhisaṃbudhya

ca aparimitaṃ sattvadhātumanuttare
upadhisaṃkṣaye'bhivineṣyasi yaduta
bhūtakoṭiprabhāvanatāyāmiti |

evaṃ ca vācaṃ bhāṣeta-eteṣāmeva tvaṃ kulaputra
dharmāṇāṃ lābhī bhava yaduta prajñāpāramitāprati-

saṃyuktānāmiti | ayameva kauśika tata:
paurvakātkulaputrata: kuladuhitṛto vā sakāśādbahutaraṃ

puṇyaṃ prasavet | tatkasya heto: ? ato hi kauśika
sakṛdāgāmiphalaṃ prabhāvyate | tiṣṭhatu

khalu puna: kauśika jāmbūdvīpakān sarvasattvān
sakṛdāgāmiphale pratiṣṭhāpya puṇyābhisaṃskāra:,

yāvanta: kauśika cāturmahādvīpake lokadhātau sattvā:,
tānapi sarvān kaścideva kulaputro vā

kuladuhitā vā sakṛdāgāmiphale pratiṣṭhāpayet |
tiṣṭhatu khalu puna: kauśika cāturmahādvīpake

lokadhātau sarvasatvān sakṛdāgāmiphale pratiṣṭhāpya
puṇyabhisaṃskāra:, yāvanta: kauśika

sāhasre cūlike lokadhātau sattvā:, tānapi sarvān
kaścideva kulaputro vā kuladuhitā vā

sakṛdāgāmiphale pratiṣṭhāpayet | tiṣṭhatu khalu puna:
kauśika sāhasre cūlike lokadhātau sarva-

sattvān sakṛdāgāmiphale pratiṣṭhāpya
puṇyābhisaṃskāra:, yāvanta: kauśika dvisāhasre madhyame

lokadhātau sattvā:, tānapi sarvān kaścideva kulaputro vā
kuladuhitā vā sakṛdāgāmiphale

pratiṣṭhāpayet | tiṣṭhatu khalu puna: kauśika dvisāhasre
madhyame lokadhātau sarvasattvān sakṛ-

dāgāmiphale pratiṣṭhāpya puṇyābhisaṃskāra:, yāvanta:
kauśika trisāhasramahāsāhasre lokadhātau

@060

sattvā:, tānapi sarvān kaścideva kulaputro vā kuladuhitā
vā sakṛdāgāmiphale pratiṣṭhāpayet |

tiṣṭhatu khalu puna: kauśika trisāhasramahāsāhasre
lokadhātau sarvasattvān sakṛdāgāmiphale

pratiṣṭhāpya puṇyābhisaṃskāra:, yāvanta: kauśika
gaṅgānadīvālukopameṣu trisāhasramahāsāhasreṣu

lokadhātuṣu sattvā:, tānapi sarvān kaścideva kulaputro vā
kuladuhitā vā sakṛdāgāmiphale

pratiṣṭhāpayet | tatkiṃ manyase kauśika api nu sa kulaputro
vā kuladuhitā vā tatonidānaṃ

bahu puṇyaṃ prasavet ? śakra āha-bahu bhagavan, bahu sugata
||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ

prasavet, ya imāṃ prajñāpāramitāmantaśa: pustakagatāmapi
kṛtvā abhiśraddadhadabhiśraddadhate, ava-

kalpayannavakalpayate, adhimuñcannadhimuñcate, prasannacitta:
prasannacittāya, adhyāśayasaṃpanno'-

dhyāśayasaṃpannāya bodhāya cittamutpādya
samutpāditabodhicittāya bodhisattvāya adhyāśayena

dadyāt, antaśo likhanāyāpi vācanāyāpi akilāsitayā
saṃpādayiṣyati, udyukto'muṃ grāha-

yiṣyati, saṃdarśayiṣyati samādāpayiṣyati
samuttejayiṣyati saṃpraharṣayiṣyati, vācā neṣyati

vineṣyati anuneṣyati, arthamasyā asmai saṃprakāśayiṣyati,
evaṃ cāsya cittaṃ viśodhayiṣyati,

nirvicikitsaṃ kariṣyati, evaṃ cainaṃ vakṣyati-ehi tvaṃ
kulaputra asminneva bodhisattvamārge

śikṣasva | atra hi tvaṃ śikṣamāṇaścaran vyāyacchamāna:
kṣipramevānuttarāṃ samyaksaṃbodhimabhi-

saṃbhotsyase | abhisaṃbudhya ca aparimitaṃ
sattvadhātumanuttare upadhisaṃkṣaye'bhivineṣyasi yaduta

bhūtakoṭiprabhāvanatāyāmiti | evaṃ ca vācaṃ
bhāṣeta-eteṣāmeva tvaṃ kulaputra dharmāṇāṃ lābhī
bhava

yaduta prajñāpāramitāpratisaṃyuktānāmiti | ayameva
kauśika tata: paurvakātkulaputrata: kula-

duhitṛto vā sakāśādbahutaraṃ puṇyaṃ prasavet | tatkasya
heto: ? ato hi kauśika sakṛdāgāmi-

phalaṃ prabhāvyate ||

punaraparaṃ kauśika yo hi kaścideva kulaputro vā kuladuhitā
vā yāvanto jambūdvīpe

sattvā:, tān sarvānanāgāmiphale pratiṣṭhāpayet | tatkiṃ
manyase kauśika api nu sa kulaputro

vā kuladuhitā vā tatonidānaṃ bahu puṇyaṃ prasavet ?
śakra āha-bahu bhagavan bahu sugata ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ

puṇyaṃ prasavet, ya imāṃ prajñāpāramitāmantaśa:
pustakagatāmapi kṛtvā abhiśraddadhadabhiśraddadhate,

avakalpayannavakalpayate, adhimuñcannadhimuñcate,
prasannacitta: prasannacittāya, adhyāśayasaṃpanno-

'dhyāśayasaṃpannāya bodhāya cittamutpādya
samutpāditabodhicittāya bodhisattvāya adhyāśayena

dadyāt, antaśo likhanāyāpi vācanāyāpi akilāsitayā
saṃpādayiṣyati, udyukto'muṃ

grāhayiṣyati, saṃdarśayiṣyati samādāpayiṣyati
samuttejayiṣyati saṃpraharṣayiṣyati, vācā

neṣyati vineṣyati anuneṣyati, arthamasyā asmai
saṃprakāśayiṣyati, evaṃ cāsya cittaṃ

viśodhayiṣyati, nirvicikitsaṃ kariṣyati, evaṃ cainaṃ
vakṣyati-ehi tvaṃ kulaputra asminneva

bodhisattvamārge śikṣasva | atra hi tvaṃ
śikṣamāṇaścaran vyāyacchamāna: kṣipramevānuttarāṃ

@061

samyaksaṃbodhimabhisaṃbhotsyase | abhisaṃbudhya ca
aparimitaṃ sattvadhātumanuttare upadhisaṃkṣaye'bhi-

vineṣyasi yaduta bhūtakoṭiprabhāvanatāyāmiti | evaṃ ca
vācaṃ bhāṣeta-eteṣāmeva tvaṃ kulaputra

dharmāṇāṃ lābhi bhava, yaduta
prajñāpāramitāpratisaṃyuktānāmiti | ayameva tato
bahutaraṃ puṇyaṃ

prasavet | tatkasya heto: ? ato hi kauśika anāgāmiphalaṃ
prabhāvyate | tiṣṭhatu khalu puna:

kauśika jambūdvīpakān sarvasattvānanāgāmiphale
pratiṣṭhāpya puṇyābhisaṃskāra:, yāvanta:

kauśika cāturmahādvīpake lokadhātau sattvā:, tānapi
sarvān kaścideva kulaputro vā kuladuhitā

vā anāgāmiphale pratiṣṭhāpayet | tiṣṭhatu khalu puna:
kauśika cāturmahādvīpake lokadhātau

sarvasattvānanāgāmiphale pratiṣṭhāpya
puṇyābhisaṃskāra:, yāvanta: kauśika sāhasre cūlike

lokadhātau sattvā:, tānapi sarvān kaścideva kulaputro vā
kuladuhitā vā anāgāmiphale

pratiṣṭhāpayet | tiṣṭhatu khalu puna: kauśika sāhasre
cūlike lokadhātau sarvasattvānanāgāmiphale

pratiṣṭhāpya puṇyābhisaṃskāra:, yāvanta: kauśika
dvisāhasre madhyame lokadhātau sattvā:, tānapi

sarvān kaścideva kulaputro vā kuladuhitā vā anāgāmiphale
pratiṣṭhāpayet | tiṣṭhatu khalu

puna: kauśika dvisāhasre madhyame lokadhātau
sarvasattvānanāgāmiphale pratiṣṭhāpya puṇyābhi-

saṃskāra:, yāvanta: kauśika trisāhasramahāsāhasre
lokadhātau sattvā:, tānapi sarvān kaścideva

kulaputro vā kuladuhitā vā anāgāmiphale pratiṣṭhāpayet |
tiṣṭhatu khalu puna: kauśika

trisāhasramahāsāhasre lokadhātau sarvasattvānanāgāmiphale
pratiṣṭhāpya puṇyābhisaṃskāra:, yāvanta:

kauśika gaṅgānadīvālukopameṣu trisāhasramahāsāhasreṣu
lokadhātuṣu sattvā:, tānapi sarvān

kaścideva kulaputro vā kuladuhitā vā anāgāmiphale
pratiṣṭhāpayet | tatkiṃ manyase kauśika

api nu sa kulaputro vā kuladuhitā vā tatonidānaṃ bahu
puṇyaṃ prasavet ? śakra āha-bahu

bhagavan, bahu sugata ||

bhagavānāha-ata: khalu puna: sa kauśika kulaputro vā
kuladuhitā vā tatonidānaṃ

bahutaraṃ puṇyaṃ prasavet, ya imāṃ
prajñāpāramitāmantaśa: pustakagatāmapi kṛtvā
abhiśraddadhadabhi-

śraddadhate, avakalpayannavakalpayate,
adhimuñcannadhimuñcate, prasannacitta: prasannacittāya,
adhyāśaya-

saṃpanno'dhyāśayasaṃpannāya bodhāya cittamutpādya
samutpāditabodhicittāya bodhisattvāya adhyā-

śayena dadyāt, antaśo likhanāyāpi vācanāyāpi
akilāsitayā saṃpādayiṣyati, udyukto'muṃ

grāhayiṣyati, saṃdarśayiṣyati samādāpayiṣyati
samuttejayiṣyati saṃpraharṣayiṣyati, vācā neṣyati

vineṣyati anuneṣyati, arthamasyā asmai saṃprakāśayiṣyati,
evaṃ cāsya cittaṃ viśodhayiṣyati,

nirvicikitsaṃ kariṣyati, evaṃ cainaṃ vakṣyati-ehi tvaṃ
kulaputra asminneva bodhisattvamārge

śikṣasva | atra hi tvaṃ śikṣamāṇaścaran vyāyacchamāna:
kṣipramevānuttarāṃ samyaksaṃbodhimabhisaṃbho-

tsyase | abhisaṃbudhya ca aparimitaṃ sattvadhātumanuttare
upadhisaṃkṣaye'bhivineṣyasi yaduta

bhūtakoṭiprabhāvanatāyāmiti | evaṃ ca vācaṃ
bhāṣeta-eteṣāmeva tvaṃ kulaputra dharmāṇāṃ lābhī

bhava, yaduta prajñāpāramitāpratisaṃyuktānāmiti | ayameva
tato bahutaraṃ puṇyaṃ prasavet | tatkasya

heto: ? ato hi kauśika anāgāmiphalaṃ prabhāvyate ||

@062

punaraparaṃ kauśika yo hi kaścideva kulaputro vā kuladuhitā
vā yāvanto jambūdvīpe

sattvā:, tānapi sarvānarhattve pratiṣṭhāpayet | tatkiṃ
manyase kauśika api nu sa kulaputro

vā kuladuhitā vā tatonidānaṃ bahu puṇyaṃ prasavet ?
śakra āha-bahu bhagavan, bahu sugata |

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ

prasavet, ya imāṃ prajñāpāramitāmantaśa: pustakagatāmapi
kṛtvā abhiśraddadhadabhiśraddadhate,

avakalpayannavakalpayate, adhimuñcannadhimuñcate,
prasannacitta: prasannacittāya, adhyāśayasaṃpanno-

'dhyāśayasaṃpannāya bodhāya cittamutpādya
samutpāditabodhicittāya bodhisattvāya adhyāśayena

dadyāt, antaśo likhanāyāpi vācanāyāpi akilāsitayā
saṃpādayiṣyati, udyukto'muṃ grāha-

yiṣyati, saṃdarśayiṣyati samādāpayiṣyati
samuttejayiṣyati saṃpraharṣayiṣyati, vācā neṣyati

vineṣyati anuneṣyati, arthamasyā asmai saṃprakāśayiṣyati,
evaṃ cāsya cittaṃ viśodhayiṣyati,

nirvicikitsaṃ kariṣyati, evaṃ cainaṃ vakṣyati-ehi tvaṃ
kulaputra asminneva bodhisattvamārge

śikṣasva | atra hi tvaṃ śikṣamāṇaścaran vyāyacchamāna:
kṣipramevānuttarāṃ samyaksaṃbodhimabhisaṃ-

bhotsyase | abhisaṃbudhya ca aparimitaṃ sattvadhātumanuttare
upadhisaṃkṣaye'bhivineṣyasi yaduta

bhūtakoṭiprabhāvanatāyāmiti | evaṃ ca vācaṃ
bhāṣeta-eteṣāmeva tvaṃ kulaputra dharmāṇāṃ lābhī
bhava

yaduta prajñāpāramitāpratisaṃyuktānāmiti | ayameva tato
bahutaraṃ puṇyaṃ prasavet | tatkasya heto: ?

ato hi kauśika arhattvaṃ prabhāvyate | evaṃ cāsya utsāhaṃ
vardhayiṣyati-yathā yathā hi tvaṃ

kulaputra prajñāpāramitāyāṃ śikṣiṣyase, tathā tathā
tvamanupūrveṇa buddhadharmāṇāṃ lābhī bhaviṣyasi,

āsannaśca bhaviṣyasyanuttarāyā: samyaksaṃbodhe: | atra hi
tvaṃ śikṣāyāṃ śikṣamāṇaścaran vyāyaccha-

māna: srotaāpattiphalaṃ prabhāvayiṣyasi,
sakṛdāgāmiphalaṃ prabhāvayiṣyasi, anāgāmiphalaṃ

prabhāvayiṣyasi, arhattvaṃ prabhāvayiṣyasi,
pratyekabuddhatvaṃ prabhāvayiṣyasi, samyaksaṃbuddhatvaṃ
prabhāva-

yiṣyasīti | tiṣṭhatu khalu puna: kauśika jāmbūdvīpakān
sarvasattvānarhatve pratiṣṭhāpya puṇyā-

bhisaṃskāra:, yāvanta: kauśika cāturmahādvīpake
lokadhātau sattvā:, tānapi sarvān kaścideva

kulaputro vā kuladuhitā vā arhattve pratiṣṭhāpayet |
tiṣṭhatu khalu puna: kauśika cāturmahā-

dvīpake lokadhātau sarvasattvānarhattve pratiṣṭhāpya
puṇyābhisaṃskāra:, yāvanta: kauśika sāhasre

cūlike lokadhātau sattvā:, tānapi sarvān kaścideva
kulaputro vā kuladuhitā vā arhattve

pratiṣṭhāpayet | tiṣṭhatu khalu puna: kauśika sāhasre
cūlike lokadhātau sarvasattvānarhattve prati-

ṣṭhāpya puṇyābhisaṃskāra:, yāvanta: kauśika dvisāhasre
madhyame lokadhātau sattvā:, tānapi

sarvān kaścideva kulaputro vā kuladuhitā vā arhatve
pratiṣṭhāpayet | tiṣṭhatu khalu puna:

kauśika dvisāhasre madhyame lokadhātau sarvasattvānarhattve
pratiṣṭhāpya puṇyābhisaṃskāra:, yāvanta:

kauśika trisāhasramahāsāhasre lokadhātau sattvā:, tānapi
sarvān kaścideva kulaputro vā

kuladuhitā vā arhattve pratiṣṭhāpayet | tiṣṭhatu khalu
puna: kauśika trisāhasramahāsāhasre

lokadhātau sarvasattvānarhattve pratiṣṭhāpya
puṇyābhisaṃskāra:, yāvanta: kauśika gaṅgānadīvālu-

@063

kopameṣu trisāhasramahāsāhasreṣu lokadhātuṣu sattvā:,
tānapi sarvān kaścideva kulaputro vā

kuladuhitā vā arhattve pratiṣṭhāpayet | tatkiṃ manyase
kauśika api nu sa kulaputro vā

kuladuhitā vā tatonidānaṃ bahu puṇyaṃ prasavet ? śakra
āha-bahu bhagavan, bahu suga{1 R W read bhagavānāha
after sugata.}ta |

saṃkhyā api bhagavaṃstasya puṇyaskandhasya na sukarā kartum
| gaṇanāpi upamāpi aupamyamapi

upanisāpi upaniṣadapi bhagavaṃstasya puṇyaskandhasya na
sukarā kartum ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ

prasavet, ya imāṃ prajñāpāramitāmantaśa: pustakagatāmapi
kṛtvā abhiśraddadhadabhiśraddadhate,

avakalpayannavakalpayate, adhimuñcannadhimuñcate,
prasannacitta: prasannacittāya, adhyāśaya-

saṃpanno'dhyāśayasaṃpannāya bodhāya cittamutpādya
samutpāditabodhicittāya bodhisattvāya

adhyāśayena dadyāt, antaśo likhanāyāpi vācanāyāpi
akilāsitayā saṃpādayiṣyati,

udyukto'muṃ grāhayiṣyati, samādāpayiṣyati
samuttejayiṣyati saṃpraharṣayiṣyati, vācā neṣyati

vineṣyati anuneṣyati, arthamasyā asmai saṃprakāśayiṣyati,
evaṃ cāsya cittaṃ viśodha-

yiṣyati, nirvicikitsaṃ kariṣyati, evaṃ cainaṃ vakṣyati-ehi
tvaṃ kulaputra asminneva

bodhisattvamārge śikṣasva | atra hi tvaṃ
śikṣamāṇaścaran vyāyacchamāna: kṣipramevānuttarāṃ

samyaksaṃbodhimabhisaṃbhotsyase | abhisaṃbudhya ca
aparimitaṃ sattvadhātumanuttare upadhisaṃkṣaye-

'bhivineṣyasi yaduta bhūtakoṭiprabhāvanatāyāmiti | evaṃ
ca vācaṃ bhāṣeta-eteṣāmeva tvaṃ

kulaputra dharmāṇāṃ lābhī bhava, yaduta
prajñāpāramitāpratisaṃyuktānāmiti | ayameva tato
bahutaraṃ

puṇyaṃ prasavet | tatkasya heto: ? ato hi kauśika arhattvaṃ
prabhāvyate | evaṃ ca asyotsāhaṃ

vardhayiṣyati-yathā yathā hi tvaṃ kulaputra
prajñāpāramitāyāṃ śikṣiṣyase, tathā tathā
tvamanupūrveṇa

buddhadharmāṇāṃ lābhī bhaviṣyasi, āsannaśca
bhaviṣyasyanuttarāyā: samyaksaṃbodhe: | atra hi tvaṃ

śikṣāyāṃ śikṣamāṇaścaran vyāyacchamāna:
srotaāpattiphalaṃ prabhāvayiṣyasi, sakṛdāgāmiphalaṃ

prabhāvayiṣyasi, anāgāmiphalaṃ prabhāvayiṣyasi,
arhattvaṃ prabhāvayiṣyasi, pratyekabuddhatvaṃ

prabhāvayiṣyasi, samyaksaṃbuddhatvaṃ prabhāvayiṣyasi | iti
||

punaraparaṃ kauśika yāvanto jambūdvīpe sattvā:, tānapi
sarvān kaścideva kulaputro vā

kuladuhitā vā pratyekabuddhatve pratiṣṭhāpayet | tatkiṃ
manyase kauśika api nu sa kulaputro

vā kuladuhitā vā tatonidānaṃ bahu puṇyaṃ prasavet ?
śakra āha-bahu bhagavan, bahu sugata |

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ prasavet

ya imāṃ prajñāpāramitāmantaśa: pustakagatāmapi kṛtvā
abhiśraddadhadabhiśraddadhate, avakalpayannava-

kalpayate, adhimuñcannadhimuñcate, prasannacitta:
prasannacittāya, adhyāśayasaṃpanno'dhyāśayasaṃpannāya

bodhāya cittamutpādya samutpāditabodhicittāya bodhisattvāya
adhyāśayena dadyāt, antaśo

likhanāyāpi vācanāyāpi akilāsitayā saṃpādayiṣyati,
udyukto'bhuṃ grāhayiṣyati, saṃdarśayi-

@064

ṣyati samādāpayiṣyati samuttejayiṣyati
saṃpraharṣayiṣyati, vācā neṣyati vineṣyati anu-

neṣyati, arthamasyā asmai saṃprakāśayiṣyati, evaṃ cāsya
cittaṃ viśodhayiṣyati, nirvicikitsaṃ

kariṣyati, evaṃ cainaṃ vakṣyati-ehi tvaṃ kulaputra
asminneva bodhisattvamārge śikṣasva | atra

hi tvaṃ śikṣamāṇaścaran vyāyacchamāna:
kṣipramevānuttarāṃ samyaksaṃbodhimabhisaṃbhotsyase |
abhisaṃ-

budhya ca aparimitaṃ sattvadhātumanuttare
upadhisaṃkṣaye'bhivineṣyasi yaduta bhūtakoṭiprabhāvanatā-

yāmiti | evaṃ ca vācaṃ bhāṣeta-eteṣāmeva tvaṃ kulaputra
dharmāṇāṃ lābhī bhava yaduta prajñāpāra-

mitāpratisaṃyuktānāmiti | ayameva tato bahutaraṃ puṇyaṃ
prasavet | tatkasya heto: ? ato hi

kauśika pratyekabuddhatvaṃ prabhāvyate | evaṃ cāsyotsāhaṃ
vardhayiṣyati-yathā yathā hi tvaṃ kulaputra

prajñāpāramitāyāṃ śikṣiṣyase, tathā tathā
tvamanupūrveṇa buddhadharmāṇāṃ lābhī bhaviṣyasi,
āsannaśca

bhaviṣyasyanuttarāyā: samyaksaṃbodhe: | atra hi tvaṃ
śikṣāyāṃ śikṣamāṇaścaran vyāyacchamāna:

kṣiprameva srotaāpattiphalaṃ prabhāvayiṣyasi,
sakṛdāgāmiphalaṃ prabhāvayiṣyasi, anāgāmiphalaṃ

prabhāvayiṣyasi, arhattvaṃ prabhāvayiṣyasi,
pratyekabuddhatvaṃ prabhāvayiṣyati, samyaksaṃbuddhatvaṃ
prabhāva-

yiṣyasīti | tiṣṭhatu khalu puna: kauśika jambūdvīpakān
sarvasattvān pratyekabuddhatve pratiṣṭhāpya

puṇyābhisaṃskāra:, yāvanta: kauśika cāturmahādvīpake
lokadhātau sattvā:, tānapi sarvān

kaścideva kulaputro vā kuladuhitā vā pratyekabuddhatve
pratiṣṭhāpayet | tiṣṭhatu khalu puna: kauśika

cāturmahādvīpake lokadhātau sarvasattvān pratyekabuddhatve
pratiṣṭhāpya puṇyabhisaṃskāra:, yāvanta:

kauśika sāhasre cūlike lokadhātau sattvā:, tānapi sarvān
kaścideva kulaputro vā kula-

duhitā vā pratyekabuddhatve pratiṣṭhāpayet | tiṣṭhatu
khalu puna: kauśika sāhasre cūlike loka-

dhātau sarvasattvān pratyekabuddhatve pratiṣṭhāpya
puṇyabhisaṃskāra:, yāvanta: kauśika dvisāhasre

madhyame lokadhātau sattvā:, tānapi sarvān kaścideva
kulaputro vā kuladuhitā vā pratyeka-

buddhatve pratiṣṭhāpayet | tiṣṭhatu khalu puna: kauśika
dvisāhasre madhyame lokadhātau sarvasattvān

pratyekabuddhatve pratiṣṭhāpya puṇyābhisaṃskāra:, ye'pi
kecitkauśika trisāhasramahāsāhasre

lokadhātau sattvā:, tānapi sarvān kaścideva kulaputro vā
kuladuhitā vā pratyekabuddhatve

pratiṣṭhāpayet | tiṣṭhatu khalu puna: kauśika
trisāhasramahāsāhasre lokadhātau sarvasattvān

pratyekabuddhatve pratiṣṭhāpya puṇyābhisaṃskāra:,
yāvanta: kauśika gaṅgānadīvālukopameṣu trisāhasra-

mahāsāhasreṣu lokadhātuṣu sattvā:, tānapi sarvān
kaścideva kulaputro vā kuladuhitā vā

pratyekabuddhatve pratiṣṭhāpayet | tatkiṃ manyase kauśika
api nu sa kulaputro vā kuladuhitā

vā tatonidānaṃ bahu puṇyaṃ prasavet ? śakra āha-bahu
bhagavan, bahu sugata ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ

puṇyaṃ prasavet, ya imāṃ prajñāpāramitāmantaśa:
pustakagatāmapi kṛtvā abhiśraddadhadabhiśraddadhate,

avakalpayannavakalpayate, adhimuñcannadhimuñcate,
prasannacitta: prasannacittāya, adhyāśayasaṃpanno'-

dhyāśayasaṃpannāya bodhāya cittamutpādya
samutpāditabodhicittāya bodhisattvāyādhyāśayena dadyāt,

@065

antaśo likhanāyāpi vācanāyāpi akilāsitayā
saṃpādayiṣyati, udyukto'muṃ grāhayiṣyati,

saṃdarśayiṣyati samādāpayiṣyati samuttejayiṣyati
saṃpraharṣayiṣyati, vācā neṣyati vineṣyati

anuneṣyati, arthamasyā asmai saṃprakāśayiṣyati, evaṃ
cāsya cittaṃ viśodhayiṣyati, nirvi-

cikitsaṃ kariṣyati, evaṃ cainaṃ vakṣyati-ehi tvaṃ
kulaputra asminneva bodhisattvamārge śikṣasva-

atra hi tvaṃ śikṣamāṇaścaran vyāyacchamāna:
kṣipramevānuttarāṃ samyaksaṃbodhimabhisaṃbhotsyase |

abhisaṃbudhya ca aparimitaṃ sattvadhātumanuttare
upadhisaṃkṣaye'bhivineṣyasi yaduta bhūtakoṭi-

prabhāvanatāyāmiti | evaṃ ca vācaṃ bhāṣeta-eteṣāmeva
tvaṃ kulaputra dharmāṇāṃ lābhī bhava yaduta

prajñāpāramitāpratisaṃyuktānāmiti | ayameva tato
bahutaraṃ puṇyaṃ prasavet | tatkasya heto: ? ato

hi kauśika pratyekabuddhatvaṃ prabhāvyate | evaṃ cāsya
utsāhaṃ vardhayiṣyasi-yathā yathā hi tvaṃ

kulaputra prajñāpāramitāyāṃ śikṣiṣyase, tathā tathā
tvamanupūrveṇa buddhadharmāṇāṃ lābhī bhaviṣyasi,

āsannaśca bhaviṣyasyanuttarāyā: samyaksaṃbodhe: | atra hi
tvaṃ śikṣāyāṃ śikṣamāṇaścaran vyāyaccha-

māna: srotaāpattiphalaṃ prabhāvayiṣyasi,
sakṛdāgāmiphalaṃ prabhāvayiṣyasi, anāgāmiphalaṃ

prabhāvayiṣyasi, arhattvaṃ prabhāvayiṣyasi,
samyaksaṃbuddhatvaṃ prabhāvayiṣyasīti ||

punaraparaṃ kauśika yāvanto jambūdvīpe satvā:, teṣāṃ
sarveṣāṃ kaścideva kulaputro vā

kuladuhitā vā anuttarāyāṃ samyaksaṃbodhau cittaṃ
samutpādayet, yaścānya: kaścitkauśika

kulaputro vā kuladuhitā vā teṣāṃ sarveṣāmanuttarāyāṃ
samyaksaṃbodhau cittamutpādya tebhya imāṃ

prajñāpāramitāṃ likhitvā dadyāt | yo vā kauśika
kulaputro vā kuladuhitā vā avinivarta-

nīyāya bodhisattvāya mahāsattvāya enāṃ prajñāpāramitā
likhitvā upanāmayet, atraiva prajñāpāra-

mitāyāṃ śikṣiṣyate, yogamāpatsyate | atraiva
prajñāpāramitāṃ bhāvayan vṛddhiṃ virūḍhiṃ vipulatāṃ

gata: paripūrayiṣyati buddhadharmāniti | ayaṃ
tasmātpaurvakātkulaputrata: kuladuhitṛto vā

sakāśādbahutaraṃ puṇyaṃ prasavet | tatkasya heto: ?
niyatameṣo'nuttarāṃ samyaksaṃbodhimabhisaṃbudhya

sattvānāṃ du:khasyāntaṃ kariṣyatīti | tiṣṭhatu khalu
puna: kauśika jāmbūdvīpakānāṃ sarvasattvānā-

manuttarāyāṃ samyaksaṃbodhau cittamutpādya
puṇyābhisaṃskāra:, yāvanta: kauśika cāturmahādvīpake

lokadhātau sattvā:, teṣāmapi sarveṣāṃ kaścideva
kulaputro vā kuladuhitā vā anuttarāyāṃ

samyaksaṃbodhau cittamutpādayet | tiṣṭhatu khalu puna:
kauśika cāturmahādvīpake lokadhātau

sarvasattvānāmanuttarāyāṃ samyaksaṃbodhau cittamutpādya
puṇyābhisaṃskāra:, yāvanta: kauśika

sāhasre cūlike lokadhātau sattvā:, teṣāmapi sarveṣāṃ
kaścideva kulaputro vā kuladuhitā vā

anuttarāyāṃ samyaksaṃbodhau cittamutpādayet | tiṣṭhatu
khalu puna: kauśika sāhasre cūlike

lokadhātau sarvasattvānāmanuttarāyāṃ samyaksaṃbodhau
cittamutpādya puṇyābhisaṃskāra:, yāvanta:

kauśika dvisāhasre madhyame lokadhātau sattvā:, teṣāmapi
sarveṣāṃ kaścideva kulaputro vā

kuladuhitā vā anuttarāyāṃ samyaksaṃbodhau cittamutpādayet
| tiṣṭhatu khalu puna: kauśika

dvisāhasre madhyame lokadhātau sarvasattvānāmanuttarāyāṃ
samyaksaṃbodhau cittamutpādya puṇyābhi-

saṃskāra:, yāvanta: kauśika trisāhasramahāsāhasre
lokadhātau sattvā:, teṣāmapi sarveṣāṃ

@066

kaścideva kulaputro vā kuladuhitā vā anuttarāyāṃ
samyaksaṃbodhau cittamutpādayet | tiṣṭhatu

khalu puna: kauśika trisāhasramahāsāhasre lokadhātau
sarvasattvānāmanuttarāyāṃ samyaksaṃbodhau

cittamutpādya puṇyābhisaṃskāra:, yāvanta: kauśika
gaṅgānadīvālukopameṣu trisāhasramahā-

sāhasreṣu lokadhātuṣu sattvā:, teṣāmapi sarveṣāṃ
kaścideva kulaputro vā kuladuhitā vā

anuttarāyāṃ samyaksaṃbodhau cittamutpādayet | yaścānya:
kaścitkauśika kulaputro vā kula-

duhitā vā teṣāṃ sarveṣāmanuttarāyāṃ samyaksaṃbodhau
cittamutpādya tebhya imāṃ prajñāpāramitāṃ

likhitvā dadyāt | yo vā kauśika kulaputro vā kuladuhitā
vā avinivartanīyāya

bodhisattvāya mahāsattvāya enāṃ prajñāpāramitāṃ
likhitvā dadyāt, upanāmayet, atraiva

prajñāpāramitāyāṃ śikṣiṣyate, yogamāpatsyate |
evamasyeyaṃ prajñāpāramitā bhūyasyā mātrayā

bhāvanāṃ vṛddhiṃ virūḍhiṃ vipulatāṃ paripūriṃ
gamiṣyatīti | ayaṃ kauśika tata: paurvakātkulaputrata:

kuladuhitṛto vā sakāśādbahutaraṃ puṇyaṃ prasavet |
tatkasya heto: ? niyatameṣo'nuttarāṃ

samyaksaṃbodhimabhisaṃbudhya sattvānāṃ du:khasyāntaṃ
kariṣyatīti ||

punaraparaṃ kauśika yāvanto jambūdvīpe sattvā:, te sarve
avinivartanīyā bhaveyuranuttarāyā:

samyaksaṃbodhe: | tebhya: kaścideva kulaputro vā kuladuhitā
vā anuttarāṃ samyaksaṃbodhimabhi-

saṃprasthitebhya imāṃ prajñāpāramitāṃ pustakalikhitāṃ
kṛtvā dadyādupanāmayet | yaśca tebhya:

kaścideva kulaputro vā kuladuhitā vā imāṃ
prajñāpāramitāṃ pustakalikhitāṃ kṛtvā dadyādupanāma-

yet, sārthāṃ savyañjanāmupadiśet | takiṃ manyase kauśika
api nu sa kulaputro vā kuladuhitā

vā tatonidānaṃ bahu puṇyaṃ prasavet ? śakra āha-bahu
bhagavan, bahu sugata | saṃkhyāpi

bhagavaṃstasya puṇyaskandhasya na sukarā kartum | gaṇanāpi
upamāpi aupamyamapi upanisāpi

upaniṣadapi bhagavaṃstasya puṇyaskandhasya na sukarā kartum
||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ

puṇyaṃ prasavet, yasteṣāmavinivartanīyānāṃ
bodhisattvānāṃ mahāsattvānāṃ kṣiprataramanuttarāṃ

samyaksaṃbodhimabhisaṃbodbhukāmebhya imāṃ
prajñāpāramitāṃ pustakalikhitāṃ kṛtvā dadyāt,
upanāma-

yet, sārthāṃ savyañjanāmupadiśet, iha ca tān
prajñāpāramitāyāmavavadedanuśiṣyāt |

tiṣṭhatu khalu puna: kauśika jāmbūdvīpakebhya:
sarvasattvebhyo'vinivartanīyebhya imāṃ prajñāpāra-

mitāmupanāmya puṇyābhisaṃskāra:, yāvanta: kauśika
cāturmahādvīpake lokadhātau sattvā:, te'pi

sarve'vinivartanīyā bhaveyuranuttarāyā: samyaksaṃbodhe: |
tebhyo'pi kaścideva kulaputro vā

kuladuhitā vā imāṃ prajñāpāramitāṃ pustakalikhitāṃ
kṛtvā dadyādupanāmayet, sārthāṃ savyañjanā-

mudiśet | tiṣṭhatu khalu puna: kauśika cāturmahādvīpake
lokadhātau sarvasattvebhyo'vinivarta-

nīyebhya imāṃ prajñāpāramitāmupanāmya
puṇyābhisaṃskāra:, yāvanta: kauśika sāhasre cūlike

lokadhātau sattvā:, te'pi sarve'vinivartanīyā
bhaveyuranuttarāyā: samyaksaṃbodhe: | tebhyo'pi

kaścideva kulaputro vā kuladuhitā vā imāṃ
prajñāpāramitāṃ pustakalikhitāṃ kṛtvā

@067

dadyādupanāmayet, sārthāṃ savyañjanāmupadiśet |
tiṣṭhatu khalu puna: kauśika sāhasre

cūlike lokadhātau sarvasattvebhyo'vinivartanīyebhya imāṃ
prajñāpāramitāmupanāmya puṇyābhi-

saṃskāra:, yāvanta: kauśika dvisāhasre madhyame lokadhātau
sattvā:, te'pi sarve'vinivarta-

nīyā bhaveyuranuttarāyā: samyaksaṃbodhe: | tebhyo'pi
kaścideva kulaputro vā kuladuhitā

vā imāṃ prajñāpāramitāṃ pustakalikhitāṃ kṛtvā
dadyādupanāmayet, sārthāṃ savyañjanāmupadiśet |

tiṣṭhatu khalu puna: kauśika dvisāhasre madhyame lokadhātau
sarvasattvebhyo'vinivartanīyebhya imāṃ

prajñāpāramitāmupanāmya puṇyābhisaṃskāra:, yāvanta:
kauśika trisāhasramahāsāhasre lokadhātau

sattvā:, te'pi sarve'vinivartanīyā bhaveyuranuttarāyā:
samyaksaṃbodhe: | tebhyo'pi kaścideva

kulaputro vā kuladuhitā vā imāṃ prajñāpāramitāṃ
pustakalikhitāṃ kṛtvā dadyādupanāmayet,

sārthāṃ savyañjanāmupadiśet | tiṣṭhatu khalu puna:
kauśika trisāhasramahāsāhasre lokadhātau

sarvasattvebhyo'vinivartanīyebhya imāṃ
prajñāpāramitāmupanāmya puṇyābhisaṃskāra:, yāvanta:
kauśika

gaṅgānadīvālukopameṣu trisāhasramahāsāhasreṣu
lokadhātuṣu sattvā:, te'pi sarve'vinivartanīyā

bhaveyuranuttarāyā: samyaksaṃbodhe: | tebhyo'pi kaścideva
kulaputro vā kuladuhitā vā imāṃ prajñā-

pāmitāṃ pustakalikhitāṃ kṛtvā dadyādupanāmayet,
sārthāṃ savyañjanāmupadiśet | tatkiṃ manyase

kauśika api nu sa kulaputro vā kuladuhitā vā tatonidānaṃ
bahu puṇyaṃ prasavet ? śakra āha-

bahu bhagavan, bahu sugata | saṃkhyāpi bhagavaṃstasya
puṇyaskandhasya na sukarā kartum | gaṇanāpi

upamāpi aupamyamapi upanisāpi bhagavaṃstasya puṇyaskandhasya
na sukarā kartum ||

bhagavānāha-ata: khalu puna: sa kauśika kulaputro vā
kuladuhitā vā bahutaraṃ

puṇyaṃ prasavet, yasteṣāmavinivartanīyānāṃ
bodhisattvānāṃ mahāsattvānāṃ kṣi{1.W om.
kṣiprataramanuttarāṃ.}prataramanuttarāṃ samyaksaṃ-

bodhimabhisaṃboddhukāmebhya imāṃ prajñāpāramitāṃ
pustakalikhitāṃ kṛtvā dadyādupanāmayet, sārthāṃ

savyañjanāmupadiśet, iha ca tān
prajñāpāramitāyāmavavadedanuśiṣyāt | athāpara: kauśika

bodhisattvo mahāsattva utpadyeta, sa evaṃ vadet-ahameteṣāṃ
kṣiprataramanuttarāṃ samyaksaṃbodhimabhi-

saṃbhotsya iti | yastaṃ kauśika kulaputro vā kuladuhitā vā
kṣiprābhijñataraṃ bodhisattvaṃ

mahāsattvaṃ prajñāpāramitāyāmavavadedanuśiṣyāt, ayaṃ
tata: paurvakātkulaputrātkuladuhiturvā

sakāśādbahutaraṃ puṇyaṃ prasavet ||

atha khalu śakro devānāmindro bhagavantametadavocat-yathā
yathā bhagavan bodhisattvo

mahāsattva āsannībhavatyanuttarāyā: samyaksaṃbodhe:,
tathā tathā prajñāpāramitāyāmavavaditavyo'nu-

śāsitavya:, tathā tathā
prajñāpāramitāyāmavodyamāno'nuśiṣyamāṇastathatāyā
āsannībhavati |

tathatāyā āsannībhavan yeṣāṃ paribhuṅke
cīvarapiṇḍapātaśayanāsanaglānapratyayabhaiṣajyapariṣkā
rān,

teṣāṃ tān kārān kṛtān mahāphalān karoti
mahānuśaṃsān | ata: sa bahutaraṃ puṇyaṃ prasavati |

@068

tatkasya heto: ? evaṃ hyetadbhagavan bhavati-yadbodhisattvo
mahāsattva āsannībhavatyanuttarāyā:

samyaksaṃbodhe: ||

atha khalvāyuṣmān subhūti: śakraṃ
devānāmindrametadavocat-sādhu sādhu kauśika

yastvaṃ bodhisattvayānikānāṃ pudgalānāmutsāhaṃ dadāsi
anugṛhṇīṣe anuparivārayasi | evaṃ

ca kauśika tvayā karaṇīyam-ya āryaśrāvaka:
sarvasattvānāmanugrahaṃ kartukāma:, sa bodhi-

sattvānāṃ mahāsattvānāmanuttarāyāṃ
samyaksaṃbodhāvutsāhaṃ vardhayati
anugṛhṇīte'nuparivārayati,

evametatkaraṇīyam | tatkasya heto: ? ata:prasūtā hi
bodhisattvānāṃ mahāsattvānāmanuttarā

samyaksaṃbodhi: | yadi hi bodhisattvā mahāsattvā
etadbodhicittaṃ notpādayeran, na caite

bodhisattvā mahāsattvā anuttarāyāṃ samyaksaṃbodhau
śikṣeran, na ṣaṭpāramitāsu śikṣeran,

aśikṣamāṇā anuttarāṃ samyaksaṃbodhiṃ
nābhisaṃbudhyeran | yasmāttarhi bodhisattvā mahāsattvā

bodhisattvaśikṣāyāmāsu ṣaṭpāramitāsu śikṣante,
tasmādetadbodhicittamutpādayante, tasmādanuttarāṃ

samyaksaṃbodhimabhisaṃbudhyanta iti ||

āryāṣṭasāhasrikāyāṃ prajñāpāramitāyāṃ
puṇyaparyāyaparivarto nāma pañcama: ||

@069

6 anumodanāpariṇāmanāparivarta: ṣaṣṭha: |   
atha khalu maitreyo bodhisattvo mahāsattva āyuṣmantaṃ subhūtiṃ
sthaviramāmantryate sma-yacca

khalu puna: ārya subhūte bodhisattvasya mahāsattvasya
anumodanāpariṇāmanāsahagataṃ puṇyakriyāvastu,

yacca sarvasattvānāṃ dānamayaṃ puṇyakriyāvastu,
śīlamayaṃ puṇyakriyāvastu, bhāvanāmayaṃ puṇyakriyā-

vastu, idameva tato bodhisattvasya mahāsattvasya
anumodanāpariṇāmanāsahagataṃ puṇyakriyāvastu

agramākhyāyate, śreṣṭhamākhyāyate, jyeṣṭhamākhyāyate,
varamākhyāyate, pravaramākhyāyate, praṇīta-

mākhyāyate, uttamamākhyāyate, anuttamamākhyāyate,
niruttamamākhyāyate, asamamākhyāyate,

asamasamamākhyāyate ||

evamukte āyupyān subhūti: sthaviraṃ maitreyaṃ bodhisattvaṃ
mahāsattvametadavocat-yatpunarayaṃ

maitreya bodhisattvo mahāsattvo daśadiśi loke sarvata:
sarvatra gatayā aprameyāprameyeṣu

asaṃkhyeyāsaṃkhyeṣu aparimāṇāparimāṇeṣu
acintyācintyeṣu anantāparyanteṣu trisāhasramahā-

sāhasreṣu lokadhātuṣu atīte'dhvani ekaikasyāṃ diśi
ekaikasmiṃstrisāhasramahāsāhasre lokadhātau

aprameyāprameyāṇāyāmasaṃkhyeyāsaṃkhyeyānāmaparimāṇā
parimāṇānāmacintyācintyānāmanantāparya-

ntānāmanupadhiśeṣe nirvāṇadhātau parinirvṛtānāṃ
tathāgatānāmarhatāṃ samyaksaṃbuddhānāṃ chinna-

vartmanāṃ chinnavartmanīnāṃ
chinnaprapañcabhavanetrīkāṇāṃ paryāttabāṣpāṇāṃ
marditakaṇṭakānāṃ svapahṛta-

bhārāṇāmanuprāptasvakārthānāṃ
parikṣīṇabhavasaṃyojanānāṃ
samyagājñāsuvimuktacittānāṃ sarvacetovaśi-

paramapāramiprāptānāṃ yāvatprathamacittotpādamupādāya
yāvacca anuttarāṃ samyaksaṃbodhimabhisaṃbuddhānāṃ

yāvacca anupadhiśeṣe nirvāṇadhātau parinirvṛtānāṃ
yāvacca saddharmo nāntarhita:, etasminnantare

yasteṣāṃ buddhānāṃ bhagavatāṃ śīlaskandha:
samādhiskandha: prajñāskandho vimuktiskandho vimukti-

jñānadarśanaskandhaśca, yāni ca
ṣaṭpāramitāpratisaṃyuktāni kuśalamūlāni,
buddhaguṇasaṃpatprati-

saṃyuktāni kuśalamūlāni,
balavaiśāradyapāramitāpratisaṃyuktāni kuśalamūlāni,
evamabhijñā-

pāramitāpratisaṃyuktāni parijñāpāramitāpratisaṃyuktāni
praṇidhānapāramitāpratisaṃyuktāni

sarvajñajñānasaṃpatpratisaṃyuktāni kuśalamūlāni, yā ca
hitaiṣitā, yā ca mahāmaitrī, yā ca

mahākaruṇā, ye ca aprameyāsaṃkhyeyā buddhaguṇā:, yā ca
anuttarā samyaksaṃbodhi:, yacca

anuttaraṃ samyaksaṃbodhisukham, yā ca
sarvadharmaiśvaryapāramitā, yaśca aparimeyo'nabhibhūta:

sarvābhibhūta: paramaṛddhyabhisaṃskāra:, yacca
anāvaraṇamasaṅgamapratihatamasamamasamasamamanupamamapari-

meyaṃ tathāgatayathābhūtajñānabalam,
yadbuddhajñānabalam, balānāṃ yadbuddhajñānadarśanam, yā
ca

daśabalapāramitā, yaśca
caturvaiśāradyaparamasukhaparipūrṇo'dhigama:, yaśca
sarvadharmāṇāṃ paramārthābhi-

nirhāreṇa dharmādhigama:, yacca dharmacakrapravartanam,
dharmolkā{1. R ^praharaṇaṃ.}pragrahaṇam,
dharmabherīsaṃpratāḍanam, dharma-

śaṅkhaprapūraṇam, {2.R

om. dharmaśaṅkhapravyāharaṇam.}
dharmaśaṅkhapravyāharaṇam, dharmakhaṅgapraharaṇam,
dharmavṛṣṭipravarṣaṇam, dharmayajñayajanam,

dharmadānena sarvasattvasaṃtarpaṇam,
dharmadānasaṃpravāraṇam, ye ca tatra dharmadeśanāsu
buddhadharmeṣu pratyeka-

@070

buddhadharmeṣu śrāvakadharmeṣu vā vinītā: śikṣitā
adhimuktā niyatā: saṃbodhiparāyaṇā:, teṣāṃ

ca sarveṣāṃ yāni kuśalamūlāni, ye ca
tairbuddhairbhagavadbhirbodhisattvā mahāsattvā vyākṛtā
anutta-

rāyāṃ samyaksaṃbodhau, teṣāṃ ca sarveṣāṃ yāni
kuśalamūlāni ṣaṭpāramitāpratisaṃyuktāni, ye ca

pratyekabuddhyānikā: pudgalā vyākṛtā: pratyekabodhau,
teṣāṃ ca sarveṣāṃ yāni kuśalamūlāni, yacca

śrāvakayānikānāṃ pudgalānāṃ dānamayaṃ
puṇyakriyāvastu, śīlamayaṃ puṇyakriyāvastu,
bhāvanāmayaṃ

puṇyakriyāvastu, yāni ca śaikṣāṇyanāsravāṇi
kuśalamūlāni, yāni ca aśaikṣāṇyanāsravāṇi

kuśalamūlāni, yaiśca pṛthagjanaistatra
dharmakuśalamūlānyavaropitāni, teṣāṃ ca buddhānāṃ
bhagavatāṃ

catasṛṇāṃ parṣadāṃ bhikṣūṇāṃ bhikṣuṇīnāṃ
upāsakānāmupāsikānām, yacca dānamayaṃ puṇyakriyāvastu,

śīlamayaṃ puṇyakriyāvastu, bhāvanāmayaṃ
puṇyakriyāvastu, yaiśca tatra teṣāṃ buddhānāṃ
bhagavatāṃ dharmaṃ

deśayatāṃ devairnāgairyakṣairgandharvairasurairgaruḍai:
kinnarairmahoragairmanuṣyāmanuṣyairvā yaiśca
tiryagyonigatairapi

sattvai: kuśalamūlānyavaropitāni, yaiśca teṣāṃ
buddhānāṃ bhagavatāṃ parinirvāpayatāmapi kuśalamūlā-

nyavaropitāni, yaiśca tatra teṣāṃ buddhānāṃ bhagavatāṃ
parinirvṛtānāmapi kuśalamūlānyavaropitāni,

buddhaṃ ca bhagavantamāgamya dharmaṃ cāgamya saṃghaṃ
cāgamya manobhāvanīyāṃśca pudgalānāgamya teṣāṃ

ca sarveṣāṃ yāni kuśalamūlāni, tatsarvaṃ kuśalamūlaṃ
nira{1.W niravaśeṣaṃ for
niravaśeṣāniravaśeṣam.}vaśeṣāniravaśeṣamana{2.R
om. anavaśeṣam.}vaśeṣamaikadhya-

mabhisaṃkṣipya piṇḍayitvā tulayitvā agrayā anumodanayā
anumodeta, śreṣṭhayā jyeṣṭhayā varayā

pravarayā praṇītayā uttamayā anuttamayā niruttarayā
asamayā asamasamayā anumodanayā

anumodeta | evamanumodya anumodanāsahagataṃ puṇyakriyāvastu
anuttarāyāṃ samyaksaṃbodhau

pariṇāmayāmīti vācaṃ bhāṣeta-anuttarāyā:
samyaksaṃbodherāhārakaṃ bhavatviti | tatra

bodhisattvayānika: pudgalo yairvastubhira{3. AP
pariṇāmayati for anumodeta.}numodeta,
yairārambaṇairyairākāraistaccittamutpādayet, api

nu tāni vastūni tāni vā ārambaṇāni te vā
ākārāstathopalabhyeran yathā nimittī-

karoti ? evamukte maitreyo bodhisattvo mahāsattva āyuṣmantaṃ
subhūtiṃ sthavirametadavocat-

na tāni bhadanta subhūte vastūni tāni vā ārambaṇāni te
vā ākārāstathopalabhyante yathā

nimittīkaroti | evamukte āyuṣmān subhūti: sthaviro
maitreyaṃ bodhisattvaṃ mahāsattvametadavo-

cat-yadi so'saṃvidyamānaṃ vastu
asaṃvidyamānamārambaṇamārambaṇīkuryāt, nimittīkuryāt,

tatkathamasya saṃjñāviparyāsaścittaviparyāso
dṛṣṭiviparyāso na bhavet ? tatkasya heto: ? tathā

hi rāgo'pyasaṃvidyamānaṃ vastu anitye nityamiti du:khe
sukhamiti anātmanyātmeti aśubhe

śubhamiti vikalpya saṃkalpya utpadyate,
saṃjñāviparyāsaścittaviparyāso dṛṣṭiviparyāsa: |
athāpi

yathā vastu yathā ārambaṇaṃ yathā ākārastathā
bodhistathā cittam, evaṃ sarvadharmā: sarvadhātava: |

yadi ca yathā vastu yathā ārambaṇaṃ yathā ākārastathā
bodhistathā cittam, tatkatamairvastubhi:

katamairārambaṇai: katamairākārai: katamaṃ
cittamanuttarāyāṃ samyaksaṃbodhau pariṇāmayati ?
katamadvā

anumodanāsahagataṃ puṇyakriyāvastu kva anuttarāyāṃ
samyaksaṃbodhau pariṇāmayati ?

@071

atha khalu maitreyo bodhisattvo mahāsattva āyuṣmantaṃ
subhūtiṃ sthavirametadavocat-

nedamārya subhūte navayānasaṃprasthitasya bodhisattvasya
mahāsattvasya purato bhāṣitavyaṃ nopadeṣṭavyam |

tatkasya heto: ? yadapi hi syāttasya śraddhāmātrakaṃ
premamātrakaṃ prasādamātrakaṃ gauravamātrakam,

tadapi tasya sarvamantardhīyeta | avinivartanīyasyedamārya
subhūte bodhisattvasya mahāsattvasya

purato bhāṣitavyamupadeṣṭavyam ; yo vā kalyāṇa{1. R
^mitro yastathā for ^mitropastabdho.}mitropastabdho sattvo
mahāsattvo bhavet, so'tra

nāvaleṣyate na saṃleṣyate na vipatsyati na
viṣādamāpatsyate, na vipṛṣṭhīkariṣyati mānasam,

na bhagnapṛṣṭhīkariṣyati, nottrasiṣyati na saṃtrasiṣyati
na saṃtrāsamāpatsyate | evaṃ ca bodhisattvena

mahāsattvena anumodanāsahagataṃ puṇyakriyāvastu
sarvajñatāyāṃ pariṇāmayitavyam ||

atha khalvāyuṣmān subhūti: sthaviro maitreyaṃ bodhisattvaṃ
mahāsattvametadavocat-yena

maitreya cittenānumodya yatpariṇāmayati, taccittaṃ
kṣīṇaṃ niruddhaṃ vigataṃ vipariṇatam | tatkatamatta-

ccittaṃ yena pariṇāmayati anuttarāyai samyaksaṃbodhaye ?
katamadvā taccittamanumodanāsahagataṃ

puṇyakriyāvastu yatpariṇāmayatyanuttarāyai
samyaksaṃbodhaye ? kathaṃ vā śakyaṃ cittena cittaṃ

pariṇāmayituṃ yadā dvayościttayo: samavadhānaṃ nāsti, na
ca taccittasvabhāvatā śakyā

pariṇāmayitum ?

atha khalu śakro devānāmindra āyuṣmantaṃ subhūtiṃ
sthavirametadavocat-mā khalvārya

subhūte navayānasaṃprasthitā bodhisattvā mahāsattvā imaṃ
nirdeśaṃ śrutvā uttrasiṣu: saṃtrasiṣu:

saṃtrāsamāpatsyante ? kathaṃ cārya subhūte bodhisattvena
mahāsattvena tadanumodanāsahagataṃ

puṇyakriyāvastu anuttarāyai samyaksaṃbodhaye
pariṇāmayitavyam ? kathaṃ ca anumodanāsahagataṃ

puṇyakriyāvastu parigṛhṇatā anumodanāsahagataṃ cittaṃ
pariṇāmayatā tadanumodanāsahagataṃ

cittaṃ suparigṛhītaṃ supariṇāmitaṃ bhavati ?  
atha khalvāyuṣmān subhūti: sthaviro maitreyaṃ bodhisattvaṃ
mahāsattvamārabhya maitreyaṃ bodhi-

sattvaṃ mahāsattvamadhiṣṭhānaṃ kṛtvā maitreyaṃ
bodhisattvaṃ mahāsattvamāmantrayate sma-iha maitreya
bodhisattvo

mahāsattvasteṣāmatītānāṃ buddhānāṃ bhagavatāṃ
chinnavartmanāṃ chinnavartmanīnāṃ
chinnaprapañcabhavanetrīkāṇāṃ

paryāttabāṣpāṇāṃ
marditakaṇṭakānāmapahṛtabhārāṇāmanuprāptasvakā
rthānāṃ parikṣīṇabhavasaṃyojanānāṃ

samyagājñāsuvimuktacittānāṃ
sarvacetovaśiparamapāramiprāptānāṃ daśasu dikṣu
aprameyāsaṃkhyeyeṣu

trisāhasramahāsāhasreṣu lokadhātuṣu ekaikasyāṃ diśi
ekaikasmiṃmaśca trisāhasramahāsāhasre loka-

dhātau aprameyāsaṃkhyeyānāṃ buddhānāṃ bhagavatāṃ
parinirvṛtānāṃ yāvatprathamacittotpādamupādāya

yāvacca anuttarāṃ samyaksaṃbodhimabhisaṃbuddhānāṃ
yāvacca anupadhiśeṣe nirvāṇadhātau parinirvṛtānāṃ

yāvacca saddharmo nāntarhita:, etasminnantare yāni teṣāṃ
buddhānāṃ bhagavatāṃ kuśalamūlāni pāramitā-

pratisaṃyuktāni, yaśca teṣāṃ buddhānāṃ bhagavatāṃ
puṇyābhisaṃskāra: kuśalamūlābhisaṃskāra:,

yaśca teṣāṃ buddhānāṃ bhagavatāṃ śīlaskandha:
samādhiskandha: prajñāskandho vimuktiskandho vimukti-

@072

jñānadarśanaskandha:, yā ca hitaiṣitā, yā ca
mahāmaitrī, yā ca mahākaruṇā, ye ca aprameyā-

saṃkhyeyā buddhaguṇā:, yaśca tairbuddhairbhagavadbhirdharmo
deśita:, ye ca tasmin dharme śikṣitā adhi-

muktā: pratiṣṭhitā:, teṣāṃ ca yāni kuśalamūlāni, ye
ca tairbuddhairbhagavadbhirbodhisattvā mahāsattvā

vyākṛtā anuttarāyāṃ samyaksaṃbodhau, teṣāṃ ca yāni
kuśalamūlāni ṣaṭpāramitāpratisaṃyuktāni,

ye ca pratyekabuddhayānikā: pudgalā vyākṛtā:
pratyekabaudhau, teṣāṃ ca yāni kuśalamūlāni,

yāni ca śrāvakayānikānāṃ pudgalānāṃ dānamayāni
kuśalamūlāni śīlamayāni kuśalamūlāni

bhāvanāmayāni kuśalamūlāni, yāni ca
śaikṣāṇyanāsravāṇi kuśalamūlāni, yāni ca aśaikṣā-

ṇyanāsravāṇi kuśalamūlāni, yaiśca tasmin dharme
pṛthagjanai: kuśalamūlānyavaropitāni, yaiśca

devanāgayakṣagandharvāsuragaruḍakinnaramahoragamanuṣyāmanu
ṣyairvā sa dharma: śruta:, śrutvā ca kuśala-

mūlānyavaropitāni, yaiśca tiryagyonigatairapi sattvai: sa
dharma: śruta:, śrutvā ca kuśalamūlānyava-

ropitāni, yaiśca teṣu buddheṣu bhagavatsu parinirvāpayatsu
parinirvṛteṣu ca kuśalamūlānyava-

ropitāni, teṣāṃ ca sarveṣāṃ yāni kuśalamūlāni, tāni
sarvāṇyekato'bhisaṃkṣipya piṇḍayitvā

tulayitvā niravaśeṣya niravaśeṣamanumodeta | anumodya
anumodanāsahagataṃ puṇyakriyāvastu

anuttarāyāṃ samyaksaṃbodhau pariṇāmayate, pariṇāmayato
bodhisattvasya mahāsattvasya kathaṃ na

saṃjñāviparyāso na cittaviparyāso na dṛṣṭiviparyāso
bhavati ?

evamukte maitreyo bodhisattvo mahāsattva āyuṣmantaṃ
subhūtiṃ sthavirametadavocat-sacedārya

subhūte bodhisattvo mahāsattvo yena cittena yatpariṇāmayati,
tasmiṃścitte na cittasaṃjñī

bhavati | evaṃ bodhisattvena mahāsattvena anumodanāsahagataṃ
puṇyakriyāvastu anuttarāyai

samyaksaṃbodhaye pariṇāmitaṃ bhavati, yathā taccittaṃ na
saṃjānīte idaṃ taccittamiti | evaṃ

bodhisattvasya mahāsattvasya na saṃjñāviparyāso na
cittaviparyāso na dṛṣṭiviparyāso bhavati |

atha yena cittena yatpariṇāmayati, taccittaṃ saṃjānīte
idaṃ taccittamiti citta{1 R cittasaṅgī.}saṃjñī bhavati
|

evaṃ bodhisattvasya mahāsattvasya
saṃjñāviparyāsaścittaviparyāso dṛṣṭiviparyāso bhavati
|

sacetpunarbodhisattvo mahāsaṃttvo yaccittaṃ pariṇāmayati,
taccittamevaṃ saṃjānīte, evaṃ

samanvāharati | taccittaṃ samanvāhniyamāṇameva kṣīṇaṃ
kṣīṇamityevaṃ saṃjānīte, ni{2. W viruddhaṃ.}ruddhaṃ
vigataṃ

vipariṇatamityevaṃ saṃjānīte | yacca kṣīṇaṃ na
tacchakyaṃ pariṇāmayitum | yenāpi cittena

pariṇāmyate, tasyāpi cittasya saiva dharmatā | yairapi
dharmai: pariṇāmyate, teṣāmapi dharmāṇāṃ

saiva dharmatā | yeṣvapi dharmeṣu pariṇāmyate, teṣāmapi
dharmāṇāṃ saiva dharmateti | sacedevaṃ

pariṇāmayati, samyakpariṇāmayati, na mithyā pariṇāmayati
| evaṃ ca bodhisattvena mahāsattvena

pariṇāmayitavyam ||

punaraparam ārya subhūte bodhisattvena mahāsattvena yathā
atītānāmevamanāgatānāṃ

buddhānāṃ bhagavatāṃ chinnavartmanāṃ chinnavartmanīnāṃ
chinnaprapañcabhavanetrīkāṇāmaprameyāṇāmasaṃkhyeyānāṃ

@073

yāvatprathamacittotpādamupādāya yāvacca anuttarāṃ
samyaksaṃbodhimabhisaṃbhotsyante, yāvacca

anupadhiśeṣe nirvāṇadhātau parinirvāsyanti, yāvacca
saddharmo nāntardhāsyati, etasminnantare

yāni teṣāṃ buddhānāṃ bhagavatāṃ
pāramitāpratisaṃyuktāni kuśalamūlāni, yaśca teṣāṃ
buddhānāṃ

bhagavatāṃ śīlaskandha: samādhiskandha: prajñāskandho
vimuktiskandho vimuktijñānadarśanaskandha:,

yā ca hitaiṣitā, yā ca mahāmaitrī, yā ca mahākaruṇā,
ye ca aprameyāsaṃkhyeyā buddhaguṇā:,

ye ca te buddhā bhagavanto dharmaṃ deśayiṣyanti, ye ca tasmin
dharme śikṣiṣyante'dhimokṣa-

yiṣyanti pratiṣṭhāsyanti, teṣāṃ ca yāni kuśalamūlāni,
yāṃśca te buddhā bhagavanto bodhisattvān

mahāsattvān vyākariṣyanti anuttarāyāṃ samyaksaṃbodhau,
teṣāṃ ca yāni ṣaṭpāramitāprati-

saṃyuktāni kuśalamūlāni, yāṃśca te buddhā bhagavanta:
pratyekabuddhayānikān pudgalān

vyākariṣyanti pratyekabodhau, teṣāṃ ca yāni
kuśalamūlāni, yāni ca śrāvakayānikānāṃ

pudgalānāṃ dānamayāni kuśalamūlāni śīlamayāni
kuśalamūlāni bhāvanāmayāni kuśalamūlāni,

yāni ca śaikṣāṇyanāsravāṇi kuśalamūlāni, yāni ca
aśaikṣāṇyanāsravāṇi kuśalamūlāni,

ye ca tasmin dharme pṛthagjanā:
kuśalamūlānyavaropayiṣyanti, ye ca
devanāgayakṣagandharvāsura-

garuḍakinnaramahoragamanuṣyāmanuṣyā:
kuśalamūlānyavaropayiṣyanti, ye ca tiryagyonigatā api

sattvāstaṃ dharmaṃ śroṣyanti, śrutvā ca
kuśalamūlānyavaropayiṣyanti, ye ca sattvāsteṣu buddheṣu

bhagavatsu parinirvāyatsu parinirvṛteṣu ca
kuśalamūlānyavaropayiṣyanti, teṣāṃ ca sarveṣāṃ yāni

kuśalamūlāni, tāni sarvāṇyekato'bhisaṃkṣipya
piṇḍayitvā tulayitvā niravaśeṣya

niravaśeṣamanumoditavyāni | anumodya anumodanāsahagataṃ
puṇyakriyāvastu anuttarāyai

samyaksaṃbodhaye pariṇāmayato bodhisattvasya mahāsattvasya
kathaṃ na saṃjñāviparyāso na cittaviparyāso

na dṛṣṭiviparyāso bhavati ? sacedbodhisattvo mahāsattvo
yena cittena yatpariṇāmayati,

tasmiṃścitte na cittasaṃjñī bhavati | evaṃ bodhisattvena
mahāsattvena anumodanāsahagataṃ

puṇyakriyāvastu anuttarāyai samyaksaṃbodhaye pariṇāmitaṃ
bhavati | sa yathā tañcittaṃ na saṃjānīte

idaṃ cittamiti, evaṃ bodhisattvasya mahāsattvasya na
saṃjñāviparyāso na cittaviparyāso na

dṛṣṭiviparyāso bhavati | atha yena cittena yatpariṇāmayati
taccittaṃ saṃjānīte-idaṃ taccittamiti

cittasaṃjñī bhavati | evaṃ bodhisattvasya mahāsattvasya
saṃjñāviparyāsaścittaviparyāso dṛṣṭiviparyāso

bhavati | sacetpunarbodhisattvo mahāsattvo yaccittaṃ
pariṇāmayati taccittamevaṃ saṃjānīte evaṃ

samānvāharati, taccittaṃ samanvāhniyamāṇameva kṣīṇaṃ
kṣīṇamityevaṃ saṃjānīte, niruddhaṃ vigataṃ

vipariṇatamityevaṃ saṃjānīte | yacca kṣīṇaṃ na
tacchakyaṃ pariṇāmayitum | yenāpi cittena

pariṇāmyate, tasyāpi cittasya saiva dharmatā | yairapi
dharmai: pariṇāmyate, teṣāmapi dharmāṇāṃ

saiva dharmatā | yeṣvapi dharmeṣu pariṇāmyate, teṣāmapi
dharmāṇāṃ saiva dharmateti | sacedevaṃ

pariṇāmayati, samyakpariṇāmayati, na mithyā pariṇāmayati
| evaṃ ca bodhisattvena mahāsattvena

pariṇāmayitavyam ||

@074

punaraparamārya subhūte bodhisattvena mahāsattvena
pratyutpannānāṃ buddhānāṃ bhagavatāṃ chinnavartmanāṃ

chinnavartmanīnāṃ
chinnaprapañcabhavanetrīkāṇāmaprameyāṇāma
saṃkhyeyānāmaprameyāsaṃkhyeyeṣu trisāhasra-

mahāsāhasreṣu lokadhātuṣu tiṣṭhatāṃ dhriyamāṇānāṃ
yāpayatāṃ yāvatprathamacittotpādamupādāya

yāvacca anuttarāṃ samyaksaṃbodhimabhisaṃbudhyante, yāvacca
nirupadhiśeṣe nirvāṇadhātau parinirvānti,

yāvacca saddharmo nāntardadhāti, etasminnantare yāni
teṣāṃ buddhānāṃ bhagavatāṃ pāramitāprati-

saṃyuktāni kuśalamūlāni, yaśca teṣāṃ buddhānāṃ
bhagavatāṃ śīlaskandha: samādhiskandha: prajñā-

skandho vimuktiskandho vimuktijñānadarśanaskandha:, yā ca
hitaiṣitā, yā ca mahāmaitrī, yā

ca mahākaruṇā, ye ca aprameyāsaṃkhyeyā buddhaguṇā:, yaṃ
ca te buddhā bhagavanto dharmaṃ

deśayanti, ye ca tasmin dharme śikṣante'dhimokṣayanti
pratitiṣṭhanti, teṣāṃ ca yāni kuśala-

mūlāni, yāṃśca te buddhā bhagavanto bodhisattvān
mahāsattvān vyākurvanti anuttarāyāṃ

samyaksaṃbodhau, teṣāṃ ca yāni
ṣaṭpāramitāpratisaṃyuktāni kuśalamūlāni, yāṃśca te
buddhā

bhagavanta: pratyekabuddhayānikān pudga{1 W om.
pudgalāna.}lān vyākurvanti pratyekabodhau, teṣāṃ ca yāni
kuśala-

mūlāni, yāni ca śrāvakayānikānāṃ pudgalānāṃ
dānamayāni kuśalamūlāni śīlamayāni

kuśalamūlāni bhāvanāmayāni kuśalamūlāni, yāni ca
śaikṣāṇyanāsravāṇi kuśalamūlāni,

yāni ca aśaikṣāṇyanāsravāṇi kuśalamūlāni, ye ca
tasmin dharme pṛthagjanā: kuśalamūlā-

nyavaropayanti, ye ca
devanāgayakṣagandharvāsuragaruḍakinnaramahoragā
manuṣyāmanuṣyā vā taṃ dharmaṃ

śṛṇvanti, śrutvā ca kuśalamūlānyavaropayanti, ye ca
tiryagyonigatā api sattvāstaṃ dharmaṃ

śṛṇvanti, śrutvā ca kuśalamūlānyavaropayanti, ye ca
teṣu buddheṣu bhagavatsu parinirvāyatsu

parinirvṛteṣu ca kuśalamūlānyavaropayanti, teṣāṃ ca
sarveṣāṃ yāni kuśalamūlāni, tāni

sarvāṇyekato'bhisaṃkṣipya piṇḍayitvā tulayitvā
niravaśeṣya niravaśeṣamanumoditavyāni | anumodya-

anumodanāsahagataṃ puṇyakriyāvastu anuttarāyai
samyaksaṃbodhaye pariṇāmayato bodhisattvasya mahā-

sattvasya kathaṃ na saṃjñāviparyāso na cittaviparyāso na
dṛṣṭiviparyāso bhavati ? sacedbodhisattvo mahā-

sattvo yena cittena yatpariṇāmayati, tasmiṃścitte na
cittasaṃjñī bhavati | evaṃ bodhisattvena mahāsattvena

anumodanāsahagataṃ puṇyakriyāvastu anuttarāyai
samyaksaṃbodhaye pariṇāmitaṃ bhavati-yathā taccittaṃ

na saṃjānīte idaṃ taccittamiti | evaṃ bodhisattvasya
mahāsattvasya na saṃjñāviparyāso na citta-

viparyāso na dṛṣṭiviparyāso bhavati | atha yena cittena
yatpariṇāmayati taccittaṃ saṃjānīte-

idaṃ taccittamiti cittasaṃjñī bhavati | evaṃ bodhisattvasya
mahāsattvasya saṃjñāviparyāsaścitta-

viparyāso dṛṣṭiviparyāso bhavati | sacetpunarbodhisattvo
mahāsattvo yaccittaṃ pariṇāmayati, taccitta-

mevaṃ saṃjānīte evaṃ samanvāharati-taccittaṃ
samanvāhniyamāṇameva kṣīṇaṃ kṣīṇamityevaṃ
saṃjānīte,

niruddhaṃ vigataṃ vipariṇatamityevaṃ saṃjānīte | yacca
kṣīṇaṃ na tacchakyaṃ pariṇāmayitum | yenāpi

cittena pariṇāmyate, tasyāpi cittasya saiva dharmatā |
yairapi dharmai: pariṇāmyate, teṣāmapi

@075

dharmāṇāṃ saiva dharmatā | yeṣvapi dharmeṣu
pariṇāmyate, teṣāmapi dharmāṇāṃ saiva dharmateti |
sacedevaṃ

pariṇāmayati, samyakpariṇāmayati, na mithyā pariṇāmayati
| evaṃ ca bodhisattvena mahāsattvena

pariṇāmayitavyam ||

punaraparamārya subhūte bodhisattvo
mahāsattvo'tītānāgatapratyutpannānāṃ buddhānāṃ
bhagavatāṃ

chinnavartmanāṃ chinnavartmanīnāṃ
chinnaprapañcabhavanetrīkāṇāma
prameyāṇāmasaṃkhyeyānāṃ yāvatprathamacitto-

tpādamupādāya yāvacca anuttarāṃ
samyaksaṃbodhimabhisaṃbuddhā abhisaṃbhotsyante
abhisaṃbudhyante ca,

yāvacca nirupadhiśeṣe nirvāṇadhātau parinirvṛtā:
parinirvāsyanti parinirvānti ca, yāvacca saddharmo

nāntarhito nāntardhāsyati nāntardadhāti ca, etasminnantare
yāni teṣāṃ buddhānāṃ bhagavatāṃ

ṣaṭpāramitāpratisaṃyuktāni kuśalamūlāni, yaśca
teṣāṃ buddhānāṃ bhagavatāṃ śīlaskandha:

samādhiskandha: prajñāskandho vimuktiskandho
vimuktijñānadarśanaskandha:, yā ca hitaiṣitā,

yā ca mahāmaitrī, yā ca mahākaruṇā, ye ca
aprameyāsaṃkhyeyā buddhaguṇā:, yaiśca tairbuddhairbhaga-

badbhirdharmo deśito deśayiṣyate deśyate ca, ye ca tasmin
dharme śikṣitā: śikṣiṣyante

śikṣante ca, adhimuktā adhimokṣayiṣyanti adhimokṣayanti
ca, sthitā: sthāsyanti tiṣṭhanti

ca, teṣāṃ ca sarveṣāṃ yāni kuśalamūlāni, ye ca
tairbuddhairbhagavadbhirbodhisattvā mahāsattvā

vyākṛtā vyākariṣyante vyākriyante ca anuttarāyāṃ
samyaksaṃbodhau, teṣāṃ ca sarveṣāṃ yāni

kuśalamūlāni, ye ca pratyekabuddhayānikā: pudgalā
vyākṛtā vyākariṣyante vyākriyante ca

pratyekabodhau, teṣāṃ ca sarveṣāṃ yāni kuśalamūlāni,
yāni ca śrāvakayānikānāṃ pudgalānāṃ

dānamayāni kuśalamūlāni śīlamayāni kuśalamūlāni
bhāvanāmayāni kuśalamūlāni, yāni

ca śaikṣāṇyanāsravāṇi kuśalamūlāni, yāni ca
aśaikṣāṇyanāsravāṇi kuśalamūlāni, yaiśca

tasmin dharme pṛthagjanai: kuśalamūlānyavaropitāni
avaropayiṣyante'varopyante ca, yaiśca devanāga-

yakṣagandharvāsuragaruḍakinnaramahoragairmanuṣyāmanuṣyairvā
sa dharma: śruta: śroṣyate śrūyate ca, śrutvā

ca kuśalamūlānyavaropitāni avaropayiṣyante'varopyante ca,
yaiśca tiryagyonigatairapi sattvai: sa

dharma: śruta: śroṣyate śrūyate ca, śrutvā ca
kuśalamūlāni avaropitānyavaropayiṣyante'varopyante

ca, yaiśca sattvaisteṣu buddheṣu bhagavatsu parinirvṛteṣu
parinirvāsyatsu parinirvāyatsu ca kuśala-

mūlānyavaropitāni avaropayiṣyante'varopyante ca, teṣāṃ ca
sarveṣāṃ yāni kuśalamūlāni, tāni

sarvāṇyekato'bhisaṃkṣipya piṇḍayitvā tulayitvā
niravaśeṣya niravaśeṣamagrayā anumodanayā

anumodeta, śreṣṭhayā jyeṣṭhayā varayā pravarayā
praṇītayā uttamayā anuttamayā niruttamayā

asamayā asamasamayā anumodanayā anumodeta | evamanumodya
anumodanāsahagataṃ puṇyakriyā-

vastu anuttarāyai samyaksaṃbodhaye pariṇāmayāmīti vācaṃ
bhāṣeta-anuttarāyā: samyaksaṃbodhe-

rāhārakaṃ bhavatviti | tasya kathaṃ bodhisattvasya
mahāsattvasya na saṃjñāviparyāso na citta-

viparyāso na dṛṣṭiviparyāso bhavati ? sacetpariṇāmayan
evaṃ samanvāharati-te dharmā: kṣīṇā

niruddhā vigatā vipariṇatā:, sa ca dharmo'kṣayo yatra
pariṇāmyate ityevaṃ pariṇāmitaṃ bhavatya-

@076

nuttarāyāṃ samyaksaṃbodhau | sacetpunarevamupaparīkṣate-na
dharmo dharmaṃ pariṇāmayati, ityapi

pariṇāmitaṃ bhavatyanuttarāyāṃ samyaksaṃbodhau | evaṃ
bhadanta subhūte pariṇāmayato bodhisattvasya

mahāsattvasya na saṃjñāviparyāso na cittaviparyāso na
dṛṣṭiviparyāso bhavati | tatkasya heto: ?

tathā hi sa tāṃ pari{1 R pariṇāmatāṃ.}ṇāmanāṃ
nābhiniviśate | sacetpunarevaṃ saṃjānīte-na cittaṃ
cittaṃ jānāti,

na dharmo dharmaṃ jānāti, ityapi pariṇāmitaṃ
bhavatyanuttarāyai samyaksaṃbodhaye | ayaṃ

bodhisattvasya mahāsattvasyānuttara: pariṇāma: |
sacetpunarbodhisattvastaṃ puṇyābhisaṃskāraṃ saṃjānīte,

na pariṇāmayatyanuttarāyāṃ samyaksaṃbodhau | tatkasya
heto: ? tathā hi sa tāṃ pariṇāmanāmabhi-

niviśate | sacetpunarasyaivaṃ bhavati-so'pi
puṇyābhisaṃskāro vivikta: śānta:, yadapyanu-

modanāsahagataṃ puṇyakriyāvastu tadapi viviktaṃ śāntamiti
pariṇāmayatyanuttarāyāṃ samyaksaṃbodhau |

sacedevamapi na saṃjānīte-sarvasaṃskārā: śāntā viviktā
iti, evamiyaṃ tasya bodhisattvasya

mahāsattvasya prajñāpāramitā yadapi tatteṣāṃ
buddhānāṃ bhagavatāṃ parinirvṛtānāṃ kuśalamūlam |

yādṛśa eva sa pariṇāmastādṛśameva tatkuśalamūlam,
yenāpi tatpariṇāmitaṃ tadapi tajjātikaṃ

tallakṣaṇaṃ tannikāyaṃ tatsvabhāvam | sacedevaṃ
saṃjānīte, na pariṇāmayatyanuttarāyāṃ samya-

ksaṃbodhau | tatkasya heto: ? na hi buddhā bhagavanto
nimittayogena pariṇāmanāmabhyanujānanti |

yaccātītaṃ tatkṣīṇaṃ niruddhaṃ vigataṃ vipariṇatam,
yadapyanāgataṃ tadapyasaṃprāptam, pratyutpannasya

sthitirnopalabhyate, yacca nopalabhyate tannaiva nimittaṃ na
viṣaya: | sacedevaṃ nimittīkaroti, na

samanvāharati na pariṇāmayatyanuttarāyāṃ samyaksaṃbodhau
| atha smṛtivaikalyena na nimittīkaroti

na samanvāharati na manasi karoti
smṛtivaikalyādanavabodhādvā, evamapi na
pariṇāmayatyanuttarāyāṃ

samyaksaṃbodhau | atha tannimittaṃ samanvāharati, na ca
nimittīkaroti, evaṃ pariṇāmitaṃ bhavati

tatkuśalamūlaṃ bodhisattvena mahāsattvenānuttarāyāṃ
samyaksaṃbodhau | evamatra bodhisattvena mahasattvena

śikṣitavyam-idaṃ tadbodhisattvasya
mahāsattvasyopāyakauśalaṃ veditavyam | yenopāyakauśalena

kuśalamūlaṃ pariṇāmayati, sa āsanna: sarvajñatāyā: |
atra copāyakauśalaṃ śikṣitukāmena

bodhisattvena mahāsattvena iyameva prajñāpāramitā
abhīkṣṇaṃ śrotavyā udgrahītavyā dhārayitavyā

vācayitavyā paryavāptavyā pravartayitavyā deśayitavyā
upadeṣṭavyā uddeṣṭavyā svādhyātavyā paripraśnī-

kartavyā | tatkasya heto: ? na hi prajñāpāramitāmanāgamya
śakyeyamaśrutavatā prajñāpāramitāpari-

ṇāmanākriyā praveṣṭum | tatra ya evaṃ vadet-śakyamanā{2
W āgamya for anāgamya.}nāgamya prajñāpāramitāṃ
tatpuṇyakriyāvastu

anuttarāyāṃ samyaksaṃbodhau pariṇāmayitumiti, sa maivaṃ
vocaditi syādvacanīya: | tatkasya

heto: ? niruddhā hi te ātmabhāvā:, niruddhā hi te
saṃskārā:, śāntā viviktā virahitā

upalabdhina: | api tu khalu puna: sa pudgalo nimittīkṛtya
vikalpya ca yathābhūtamayathābhūte

yathābhūta{3 R ^saṅgī for ^saṃjñī.}saṃjñī
upalambhamanupalambhe pariṇāmayet, tasya kuśalamūlaṃ
buddhā bhagavanta evaṃ

pariṇāmitamanuttarāyāṃ samyaksaṃbodhau nābhyanujānanti |
tatkasya heto: ? eṣa eva hi tasya

@077

mahānupalambho bhavati, yatsa parinirvāṇamapi buddhānāṃ
bhagavatāṃ nimittīkaroti vikalpayati

ca | ākārataśca nirvāṇamupalabhate | na
copalambhasaṃjñinastathāgatā arhanta: samyaksaṃbuddhā:

pariṇāmanāṃ mahārthakarīṃ vadanti | tatkasya heto: ?
saviṣa: saśalyo hyeṣa: pariṇāma: | tadyathāpi

nāma praṇītaṃ bhojanaṃ saviṣaṃ bhavet, kiṃ cāpi
tadvarṇataśca gandhataśca rasataśca sparśataśca

abhilaṣaṇīyaṃ bhavati, api tu khalu puna:
saviṣatvātparivarjanīyaṃ bhavati paṇḍitānām, na

paribhogāya | tadeva bālajātīyo duṣprajñajātīya:
puruṣa: paribhoktavyaṃ manyeta | tasya

tadbhojanaṃ paribhuñjānasya varṇataśca gandhataśca
rasataśca sparśataśca svādeṣu sukhakaraṃ

pariṇāme cāsya du:khavipākaṃ bhavati | sa tatonidānaṃ
maraṇaṃ vā nigacchet, maraṇamātrakaṃ

vā du:kham | evameva ārya subhūte ihaike durgṛhītena
durupalakṣitena du:svādhyātena subhāṣita-

syārthamajānānā yathābhūtamarthamanavabudhyamānā
evamavavadiṣyanti, evamanuśāsiṣyanti-ehi tvaṃ

kulaputra atītānāgatapratyutpannānāṃ buddhānāṃ
bhagavatāṃ śīlaskandhaṃ samādhiskandhaṃ prajñāskandhaṃ

vimuktiskandhaṃ vimuktijñānadarśanaskandham | teṣāṃ ca
śrāvakāṇāṃ yaistatra teṣvatītānāgata-

pratyutpanneṣu buddheṣu bhagavatsu kuśalamūlānyavaropitāni
avaropayiṣyante'varopyante ca, yāvacca saddharmo

nāntarhito nāntardhāsyati nāntardadhāti ca, etasminnantare
teṣāṃ buddhānāṃ bhagavatāṃ yāvatprathama-

cittotpādamupādāya yāvacca anuttarāṃ
samyaksaṃbodhimabhisaṃbuddhānāṃ bhagavatāṃ yāvacca
anupadhiśeṣe

nirvāṇadhātau parinirvṛtānām, ye ca
tairbuddhairbhagavadbhirbodhisattvā mahāsattvā anuttarāyāṃ

samyaksaṃbodhau vyākṛtā vyākariṣyante vyākriyante ca,
teṣāṃ ca yāni kuśalamūlānyavaropi-

tāni avaropayiṣyante'varopyante ca, ye ca
pratyekabuddhayānikā: pudgalā vyākṛtā vyākariṣyante

vyākriyante ca pratyekabodhau, teṣāṃ ca yāni
kuśalamūlānyavaropitāni avaropayiṣyante'va-

ropyante ca, ye ca śrāvakayānikā: pudgalā vyākṛtā
vyākariṣyante vyākriyante ca śrāvaka-

bodhau, teṣāṃ ca yāni kuśalamūlānyavaropitāni
avaropayiṣyante'varopyante ca, yāni ca

pṛthagjanānāmaprameyāsaṃkhyeyeṣu lokadhātuṣu
atītānāgatapratyutpannānāṃ buddhānāṃ bhagavatāṃ
sarvaloka-

dhātuṣu tatsarvaṃ kuśalamūlamekato'bhisaṃkṣipya
piṇḍayitvā tulayitvā niravaśeṣya niravaśeṣamanumodya

anumodanāsahagataṃ puṇyakriyāvastu anuttarāyāṃ
samyaksaṃbodhau pariṇāmayati | evaṃ sa

pariṇāmo nimittayogena pariṇāmyamāno viṣatvāya
saṃpravartate, tadyathāpi nāma tatsaviṣaṃ

bhojanameva | nāstyupalambhasaṃjñina: pariṇāmanā |
tatkasya heto: ? saviṣatvādupalambhasya | tasmā-
dbodhisattvayānikena pudgalena naivaṃ śikṣitavyam | kathaṃ
punaranena śikṣitavyam ? kathamatītā-

nāgatapratyutpannānāṃ buddhānāṃ bhagavaṃtāṃ
kuśalamūlaṃ parigrahītavyam ? kathaṃ ca parigṛhītaṃ
supari-

gṛhītaṃ bhavati ? kathaṃ ca pariṇāmayitavyam ? kathaṃ ca
{1 W om. pariṇāmitaṃ.}pariṇāmitaṃ supariṇāmitaṃ
bhavatyanu-

ttarāyāṃ samyaksaṃbodhau ? ihānena bodhisattvayānikena
kulaputreṇa vā kuladuhitrā vā tathāgata-

manabhyākhyātukāmena evaṃ tatsarvaṃ
kuśalamūlamanumoditavyamevaṃ pariṇāmayitavyaṃ yathā te

@078

tathāgatā arhanta: samyaksaṃbuddhā buddhajñānena
buddhacakṣuṣā jānanti paśyanti tatkuśalamūlaṃ

yajjātikaṃ yannikāyaṃ yādṛśaṃ yatsvabhāvaṃ
yallakṣaṇam | yayā dharmatayā saṃvidyate tathā anumode

tatkuśalamūlam, yathā ca te tathāgatā arhanta:
samyaksaṃbuddhā abhyanujānanti pariṇāmyamānaṃ

tatkuśalamūlamanuttarāyāṃ samyaksaṃbodhau, tathāhaṃ
pariṇāmayāmīti | evamanumodamāna evaṃ

pariṇāmayan bodhisattvo mahāsattvo'naparāddho bhavati |
buddhānāṃ bhagavatāṃ samyaktvānumoditaṃ

pariṇāmitaṃ ca bhavati tatkuśalamūlamanuttarāyai
samyaksaṃbodhaye, na ca tāṃstathāgatānarhata:

samyaksaṃbuddhānabhyākhyāti | evaṃ cāsya pariṇāmo
nirviṣa: pariṇāmo mahāpariṇāmo dharma-

dhātupariṇāma: paripūrṇa: suparipūrṇo bhavati
adhyāśayena adhimuktyā pariṇāmayata: ||

punaraparaṃ bodhisattvayānikena kulaputreṇa vā kuladuhitrā
vā evaṃ pariṇāmayitavyam-

yacchīlaṃ ya: samādhiryā prajñā yā
vimuktiryadvimuktijñānadarśanaṃ tadyathā aparyāpannaṃ
kāmadhātau

aparyāpannaṃ rūpadhātau aparyāpannamārūpyadhātau
nāpyatītaṃ na anāgataṃ na pratyutpannam |

tatkasya heto: ? tryadhvatraidhātukāparyāpannatvāt |
tathaiva pariṇāmo'pyaparyāpanna: | yatrāpi

dharme sa pariṇāma: pariṇāmyate, so'pi dharmo'paryāpanna: |
sacedevamadhimuñcati, evaṃ pariṇāma-

yatastasya bodhisattvasya mahāsattvasya avinaṣṭa: pariṇāmo
bhavatyaparyāpanno nirviṣa: pariṇāmo

mahāpariṇāmo dharmadhātupariṇāma: paripūrṇa:
suparipūrṇo bhavati | atha taṃ pariṇāmayati niviśate

nimittīkaroti, mithyā pariṇāmayati | tatra yo'yaṃ
pariṇāmo bodhisattvasya mahāsattvasya,

anayā dharmadhātupariṇāmanayā yathā buddhā bhagavanto
jānanti, yathā cābhyanujānanti

tatkuśalamūlamanuttarāyāṃ samyaksaṃbodhau
pariṇāmitamevaṃ supariṇāmitaṃ bhavatīti, tathāhaṃ

pariṇāmayāmi ityayaṃ samyakpariṇāma: | evaṃ ca
pariṇāmitaṃ supariṇāmitaṃ bhavatyanuttarāyāṃ

samyaksaṃbodhau ||0

atha khalu bhagavānāyuṣmate subhūtaye
sādhukāramadāt-sādhu sādhu subhūte | śāstṛkṛtyaṃ

tvaṃ subhūte karoṣi, yastvaṃ bodhisattvānāṃ
mahāsattvānāṃ dharmaṃ deśayasi | tatkasya heto: ? yo

hyayaṃ subhūte pariṇāma:, dharmadhātupariṇāmo'yaṃ
bodhisattvasya mahāsattvasya | asyāmeva dharmatāyāṃ

yathā buddhā bhagavanto jānanti paśyanti, tatkuśalamūlaṃ
yajjātikaṃ yannikāyaṃ yādṛśaṃ yatsvabhāvaṃ

yallakṣaṇaṃ yayā dharmatayā saṃvidyate, tathā anumode |
yathā ca abhyanujānanti, tathāhaṃ

pariṇāmayāmīti | atra ya: puṇyaskandho yaśca
gaṅgānadīvālukopameṣu trisāhasramahāsāhasreṣu

lokadhātuṣu ye sattvā:, tān sarvān kaścideva kulaputro vā
kuladuhitā vā daśasu kuśaleṣu karma-

patheṣu samādāpayetpratiṣṭhāpayet, tasya ya:
puṇyābhisaṃskāra:, tato'yameva bodhisattvasya mahāsattvasya

dharmadhātupariṇāmaja: puṇyaskandho'gra ākhyāyate,
śreṣṭha ākhyāyate, jyeṣṭha ākhyāyate, vara

ākhyāyate, pravara ākhyāyate, praṇīta ākhyāyate, uttama
ākhyāyate, anuttama ākhyāyate,

niruttama ākhyāyate, asama ākhyāyate, asamasama ākhyāyate
| tiṣṭhatu khalu puna:

subhūte gaṅgānadīvālukopameṣu trisāhasramahāsāhasreṣu
lokadhātuṣu sarvasattvān daśasu kuśaleṣu

@079

karmapatheṣu pratiṣṭhāpya puṇyābhisaṃskāra:, yāvanta:
subhūte gaṅgānadīvālukopameṣu trisāhasra-

mahāsāhasreṣu lokadhātuṣu sattvā:, te sarve caturṇāṃ
dhyānānāṃ lābhino bhaveyu:,

teṣāṃ ca ya: puṇyābhisaṃskāra:, tato'yameva
bodhisattvasya mahāsattvasya pariṇāmanāsahagata:

puṇyaskandho'gra ākhyāyate, śreṣṭha ākhyāyate, jyeṣṭha
ākhyāyate, vara ākhyāyate, pravara

ākhyāyate, praṇīta ākhyāyate, uttama ākhyāyate, anuttama
ākhyāyate, niruttama

ākhyāyate, asama ākhyāyate, asamasama ākhyāyate |
tiṣṭhatu khalu puna: subhūte

gaṅgānadīvālukopameṣu trisāhasramahāsāhasreṣu
lokadhātuṣu sarvasattvānāṃ
caturdhyānaniṣpādanasaṃbhūta:

puṇyābhisaṃskāra:, ye subhūte gaṅgānadīvālukopameṣu
trisāhasramahāsāhasreṣu lokadhātuṣu

sattvā:, te sarve caturṇāmapramāṇānāṃ lābhino bhaveyu:
| liṣṭhatu khalu puna: subhūte gaṅgānadī-

vālukopameṣu trisāhasramahāsāhasreṣu lokadhātuṣu
caturapramāṇalābhināṃ sarvasattvānāṃ puṇyābhi-

saṃskāra:, ye subhūte gaṅgānadīvālukopameṣu
trisāhasramahāsāhasreṣu lokadhātuṣu sattvā:, te

sarve catasṛṇāmārūpyasamāpattīnāṃ lābhino bhaveyu: |
tiṣṭhatu khalu puna: subhūte gaṅgānadī-

vālukopameṣu trisāhasramahāsāhasreṣu lokadhātuṣu
caturārūpyasamāpattilābhināṃ sarvasattvānāṃ

puṇyābhisaṃskāra:, ye subhūte gaṅgānadīvālukopameṣu
trisāhasramahāsāhasreṣu lokadhātuṣu sattvā:,

te sarve pañcānāmabhijñānāṃ lābhino bhaveyu: |
tiṣṭhatu khalu puna: subhūte gaṅgānadīvālukopameṣu

trisāhasramahāsāhasreṣu lokadhātuṣu pañcābhijñānāṃ
sarvasattvānāṃ puṇyābhisaṃskāra:, ye subhūte

gaṅgānadīvālukopameṣu trisāhasramahāsāhasreṣu
lokadhātuṣu srotaāpannā bhaveyu: | tiṣṭhatu khalu

puna: subhūte gaṅgānadīvālukopameṣu
trisāhasramahāsāhasreṣu lokadhātuṣu sarvasattvānāṃ
srota āpa-

nnānāṃ puṇyābhisaṃskāra:, ye subhūte
gaṅgānadīvālukopameṣu trisāhasramahāsāhasreṣu
lokadhātuṣu

sattvā:, te sarve sakṛdāgāmino bhaveyu: | tiṣṭhatu khalu
puna: subhūte gaṅgānadīvālukopameṣu

trisāhasramahāsāhasreṣu lokadhātuṣu sarvasattvānāṃ
sakṛdāgāmināṃ puṇyābhisaṃskāra:, yāvanta: subhūte

gaṅgānadīvālukopameṣu trisāhasramahāsāhasreṣu
lokadhātuṣu sattvā:, te sarve anāgāmino bhaveyu: |

tiṣṭhatu khalu puna: subhūte gaṅgānadīvālukopameṣu
trisāhasramahāsāhasreṣu lokadhātuṣu sarvasattvānā-

manāgāmināṃ puṇyābhisaṃskāra:, yāvanta: subhūte
gaṅgānadīvālukopameṣu trisāhasramahāsāhasreṣu

lokadhātuṣu sattvā: te sarve arhanto bhaveyu: | tiṣṭhatu
khalu puna: subhūte gaṅgānadīvālukopameṣu

trisāhasramahāsāhasreṣu lokadhātuṣu
sarvasattvānāmarhatāṃ puṇyaskandha:, ye subhūte
gaṅgānadīvālu-

kopameṣu trisāhasramahāsāhasreṣu lokadhātuṣu sattvā:, te
sarve pratyekabuddhā bhaveyu: | tiṣṭhatu khalu

puna: subhūte gaṅgānadīvālukopameṣu
trisāhasramahāsāhasreṣu lokadhātuṣu sarvasattvānāṃ
pratyeka-

buddhānāṃ puṇyaskandha:, ye subhūte
gaṅgānadīvālukopameṣu trisāhasramahāsāhasreṣu
lokadhātuṣu sattvā:,

te sarve anuttarāyāṃ samyaksaṃbodhau saṃprasthitā bhaveyu:
| ye sarve anyeṣvanyeṣu gaṅgānadīvālukopameṣu

trisāhasramahāsāhasreṣu lo{1 R om.
lokadhātuṣu}dhātuṣu ye sattvā:, tān sarvānekaiko
bodhisattvaścīvarapiṇḍapāta-

@080

śayanāsanaglānapratyayabhaiṣajyapariṣkārai
rgaṅgānadīvālukopamān kalpānupatiṣṭhet
sarvasukhopadhānai:,

sarvai: sukhasparśavihārai:, tacca dānamupalambhasaṃjñino
dadyu: | etena paryāyeṇa tān sarvasattvā-

nekaikaṃ parikalpya tāṃśca sarvabodhisattvānekaiko
bodhisattvo gaṅgānadīvālukopamān kalpānupa-

tiṣṭheccīvarapiṇḍapātaśayanāsanaglāna
pratyayabhaiṣajyapariṣkārai: sarvasukhopadhānai:, sarvai:
sukhasparśa-

vihārai: satkuryādgurukuryānmānayetpūjayedarcayedapacāyet
| evamekaikasteṣāṃ sarveṣāṃ bodhisattvānā-

manena paryāyeṇa dānaṃ dadyāt, evaṃ sarve'pi te dānaṃ
dadyu: | tatkiṃ manyase subhūte api nu

te bodhisattvāstatonidānaṃ bahu puṇyaṃ prasaveyu: ?
subhūtirāha-bahu bhagavan, bahu sugata |

aprameyaṃ bhagavan, aprameyaṃ sugata | saṃkhyāpi
bhagavaṃstasya puṇyaskandhasya na sukarā kartum,

gaṇanāpi upamāpi aupamyamapi uapanisāpi upaniṣadapi
bhagavaṃstasya puṇyaskandhasya na sukarā

kartum | sacedbhagavan rūpī bhavet, sa puṇyaskandho
gaṅgānadīvālukopameṣvapi trisāhasramahā-

sāhasreṣu lokadhātuṣu na māyet ||

evamukte bhagavānāyuṣmantaṃ subhūtiṃ
sthavirametadavocat-evametatsubhūte, evametat |

yatra khalu puna: subhūte bodhisattvayānika: pudgala:
prajñāpāramitopāyakauśalyaparigṛhīto'nena

dharmadhātupariṇāmena tatkuśalamūlamanuttarāyāṃ
samyaksaṃbodhau pariṇāmayet, puṇyaṃ prasavati | asya

subhūte puṇyaskandhasya dharmadhātupariṇāmajasya asau
pūrvaka upalambhasaṃjñināṃ bodhisattvānāṃ

dānamaya: puṇyābhisaṃskāra: śatatamīmapi kalāṃ nopaiti,
sahasratamīmapi śatasahasratamīmapi

koṭītamīmapi koṭīśatatamīmapi koṭīsahasratamīmapi
koṭīśatasahasratamīmapi koṭīniyuta-

śatasahasratamīmapi kalāṃ nopaiti, saṃkhyāmapi kalāmapi
gaṇanāmapi upamāmapi aupamyamapi

upanisāmapi upaniṣadamapi na kṣamate | tatkasya heto: ?
tathā hi teṣāṃ paurvakāṇāmupalambha-

saṃjñināṃ bodhisattvānāṃ subahvapi dānaṃ dattaṃ
subahvityapi parisaṃkhyātaṃ bhavati ||

atha khalu cāturmahārājakāyikānāṃ devaputrāṇāṃ
viṃśatisahasrāṇi prāñjalīni namasyanti

bhagavantametadavocan-mahāpariṇāmo'yaṃ bhagavan
bodhisattvānāṃ mahāsattvānāṃ yaduta prajñāpāra-

mitopāyakauśalyaparigṛhītānāṃ kuśalamūlapariṇāma:
sarvajñatāyai, yatra hi nāma teṣāmaupalambhi-

kānāṃ bodhisattvānāṃ tāvantaṃ dānamayaṃ
puṇyābhisaṃskāramabhibhavati | atha khalu
trāyastriṃśakāyi-

kānāṃ devaputrāṇāṃ śatasahasrāṇi
divyapuṣpadhūpagandhamālyavilepanacūrṇavarṣairdivyai
ratnavarṣairdivyaiśca

vastravarṣairbhagavantamabhyavākirannabhiprākiran |
divyaiśchatrairdivyairdhvajairdivyābhirghaṇṭābhirdivyābhi:

patākābhi: samantācca divyadīpamālābhirbahuvidhābhiśca
divyābhi: pūjābhirbhagavantaṃ satkurvanti

sma, gurukurvanti sma mānayanti sma pūjayanti sma arcayanti
sma apacāyanti sma, divyāni ca

vādyānyabhipravādayāmāsu: | evaṃ ca
vācamabhāṣanta-mahāpariṇāmo batāyaṃ bhagavan
bodhisattvasya

mahāsattvasya yo'yaṃ dharmadhātupariṇāma:, yatra hi nāma
tatteṣāmaupalambhikānāṃ bodhisattvānāṃ

mahāsattvānāṃ dānamayaṃ
puṇyābhisaṃskāraskandhamabhibhavati yathāpi nāma
prajñāpāramitopāya-

kauśalyaparigṛhītatvādasya mahāpariṇāmasya |
evamanyebhyo'pi devanikāyebhyo devaputrā āgatya

@081

bhagavantaṃ parameṇa satkāreṇa parameṇa gurukāreṇa
paramayā mānanayā paramayā pūjanayā paramayā

arcanayā paramayā apacāyanayā satkṛtya gurukṛtya
mānayitvā pūjayitvā arcayitvā apacāyya

evameva śabdamudīrayanti sma, ghoṣamanuśrāvayanti sma |
evaṃ peyālena kartavyam | yāmāstuṣitā

nirmāṇarataya: paranirmitavaśavartino brahmakāyikā
brahmapurohitā brahmapārṣadyā mahābrahmāṇa: parīttābhā

apramāṇābhā ābhāsvarā: parīttaśubhā apramāṇaśubhā:
śubhakṛtsnā anabhrakā: puṇyaprasavā bṛhatphalā

asaṃjñisattvā abṛhā {1 R abhayā:.}atapā: sudṛśā:
sudarśanā akaniṣṭhāśca devā:, te'pyevamevāñjaliṃ
kṛtvā

bhagavantaṃ namasyanta etadavocan-āścaryaṃ bhagavan
yāvadayaṃ bodhisattvānāṃ mahāsattvānāṃ prajñāpāra-

mitopāyakauśalyaparigṛhītānāṃ kuśalamūlapariṇāma:,
yasteṣāmupalambhasaṃjñināṃ bodhisattvānāṃ

tāvaccirarātrasaṃcitamamapi tathā
mahāvistarasamudānītamapi puṇyaskandhamabhibhavati ||

atha khalu bhagavāṃstān śuddhāvāsakāyikān
devaputrānādīn kṛtvā sarvāṃstān

devaputrānāmantrayate sma-tiṣṭhatu khalu punardevaputrā
gaṅgānadīvālukopameṣu trisāhasramahāsāhasreṣu

lokadhātuṣu sarvasattvānāmanuttarāṃ
samyaksaṃbodhimabhisaṃprasthitānāmanuttarāyā:
samyaksaṃbodhe: prati-

lambhāya dānaṃ dadatāṃ puṇyābhisaṃskāra: anena
paryāyeṇa, ye'pi te devaputrā {2 W om. one
anyeṣu.}anyeṣvanyeṣu gaṅgā-

nadīvālukopameṣu trisāhasramahāsāhasreṣu lokadhātuṣu
sattvā:, te'pi sarve anuttarāyāṃ samyaksaṃbodhau

praṇidhānaṃ kṛtvā bodhāya cittamutpādya anyeṣvanyeṣu
gaṅgānadīvālukopameṣu trisāhasramahāsāhasreṣu

lokadhātuṣu sarvasattvānāṃ cīvara
piṇḍapātaśayanāsanaglānapratyayabhaiṣajyapariṣkārai:
sarvasukhopadhānai:

sarvai: sukhasparśavihārairekaiko bodhisattvo
gaṅgānadīvālukopamān kalpāṃstiṣṭhan dānaṃ dadyāt,

evaṃ sarve'pi yāvatte copalambhasaṃjñino dānaṃ dadyu: |
etena paryāyeṇa tān sarvasattvānekaikaṃ

parikalpya tāṃśca sarvabodhisattvānekaiko bodhisattvo
yāvatsarve te bodhisattvā gaṅgānadīvāluko-

pamān kalpāṃstiṣṭhantastān sarvasattvāṃ
ścīvarapiṇḍapātaśayanāsanaglāna
pratyayabhaiṣajyapariṣkārai:

sarvasukhopadhānai: sarvai:
sukhasparśavihārairupatiṣṭheyu:, tacca
dānamupalambhasaṃjñino dadyu: | yaśca

bodhisattvo mahāsattva:
prajñāpāramitopāyakauśalyaparigṛhīto'tītā
nāgatapratyutpannānāṃ buddhānāṃ

bhagavatāṃ śīlaskandhaṃ samādhiskandhaṃ prajñāskandhaṃ
vimuktiskandhaṃ vimuktijñānadarśanaskandhaṃ teṣāṃ

ca bodhisattvapratyekabuddhaśrāvakayānikānāṃ pudgalānāṃ
yaiśca tatra anyairapi sattvai: kuśalamūlānyava-

ropitānyavaropayiṣyante'varopyante ca,
tatsarvamekato'bhisaṃkṣipya piṇḍayitvā tulayitvā
niravaśeṣya

niravaśeṣamagrayā anumodanayā anumodate | śreṣṭhayā
jyeṣṭhayā varayā pravarayā praṇītayā uttamayā

anuttamayā niruttamayā uttarottarayā asamayā asamasamayā
apratisamayā acintyayā anumodanayā

anumodate | anumodya anumodanāsahagataṃ puṇyakriyāvastu
anuttarāyāṃ samyaksaṃbodhau pariṇāmayati-

anuttarāyā: samyaksaṃbodherāhārakaṃ bhavatviti |
asyānumodanāpariṇāmanāsahagatasya puṇyakriyā-

vastuna: so'pi paurvaka aupalambhikānāṃ bodhisattvānāṃ
puṇyābhisaṃskāra: śatatamīmapi kalāṃ

nopaiti, sahasratamīmapi śatasahasratamīmapi koṭītamīmapi
koṭīśatatamīmapi koṭīsahasratamīmapi

koṭīśatasahasratamīmapi koṭīniyutaśatasahasratamīmapi
kalāṃ nopaiti, saṃkhyāmapi kalāmapi

@082

gaṇanāmapi upamāmapi aupamyamapi upanisāmapi upaniṣadamapi
na kṣamate | tatkasya heto: ?

tathā hi te bodhisattvā: sarve'pyupalambhasaṃjñino dānaṃ
dadati ||

atha khalvāyuṣmān
subhūtirbhagavantametadavocat-yadbhagavānevamāha-
atītānāgatapratyu-

tpannānāṃ sarveṣāṃ buddhānāṃ bhagavatāṃ
bodhisattvapratyekabuddhaśrāvakasaṃghānāṃ
sarvasattvānāṃ ca atītānā-

gatapratyutpannaṃ yannāma kuśalamūlaṃ
tatsarvamekato'bhisaṃkṣipya piṇḍayitvā tulayitvā
niravaśeṣya

niravaśeṣamanumodate agrayā anumodanayā |śreṣṭhayā
jyeṣṭhayā varayā pravarayā praṇītayā uttamayā

anuttamayā niruttamayā uttarottarayā asamayā asamasamayā
apratisamayā acintyayā anumodate

iti | tatra kiyatā bhagavan agrānumodanā bhavati ? evamukte
bhagavānāyuṣmantaṃ subhūtimetada-

vocat-yadi subhūte bodhisattvayānika:
pudgalo'tītāgatapratyutpannān gṛhṇīte na manyate
nopalabhate

na kalpayati na vikalpayati na paśyati na samanupaśyati, evaṃ
cainān dharmānupaparīkṣate- kalpanā-

viṭhapitā: sarvadharmā:, ajātā anirjātā anāgatikā
agatikā: | nātra kaściddharma utpanno

nāpi kaściddharma utpatsyate nāpi kaściddharma utpadyate,
nāpi kaściddharmo niruddho nāpi kaściddharmo

nirutsyate nāpi kaściddharmo nirudhyate | ityevametān
dharmānupaparīkṣya yathaiṣāṃ dharmāṇāṃ dharmatā

tathānumodate |anumodya tathaiva pariṇāmayatyanuttarāyāṃ
samyaksaṃbodhau | iyatā subhūte bodhisattvasya

mahāsattvasya agrā anumodanā bhavati | asya subhūte
kuśalamūlapariṇāmasya teṣāṃ paurvakāṇāṃ

bodhisattvānāmupalambhasaṃjñināmupalambhadṛṣṭikāṇāṃ
taddānamayaṃ puṇyakriyāvastu śatatamīmapi kalāṃ

nopaiti, sahasratamīmapi śatasahasratamīmapi koṭītamīmapi
koṭīśatatamīmapi koṭīsahasratamīmapi

koṭīśatasahasratamīmapi koṭīniyutaśatasahasratamīmapi
kalāṃ nopaiti, saṃkhyāmapi kalāmapi

gaṇanāmapi upamāmapi aupamyamapi upanisāmapi upaniṣadamapi
na kṣamate ||

punaraparaṃ subhūte bodhisattvayānikena pudgalena
atītānāgatapratyutpannānāṃ sarveṣāṃ buddhānāṃ

bhagavatāṃ dānamanumoditukāmena śīlamanumoditukāmena
kṣāntimanumoditukāmena vīryamanumoditu-

kāmena dhyānamanumoditukāmena prajñāmanumoditakāmena
evamanumoditavyam-yathā vimuktistathā

dānam, yathā vimuktistathā śīlam, yathā vimuktistathā
kṣānti:, yathā vimuktistathā vīryam, yathā

vimuktistathā dhyānam, yathā vimuktistathā prajñā, yathā
vimuktistathā vimuktijñānadarśanam, yathā

vimuktistathā anumodanā, yathā vimuktistathā
anumodanāsahagataṃ puṇyakriyāvastu, yathā vimukti-

stathā pariṇāmanā, yathā vimuktistathā buddhā bhagavanta:
pratyekabuddhāśca, yathā vimuktistathā teṣāṃ

śrāvakā ye parinirvṛtā:, yathā vimuktistathā te dharmā
ye'tītā niruddhā:, yathā vimuktistathā te

dharmā ye'nāgatā anutpannā:, yathā vimuktistadhā te
dharmā ye etarhi pratyutpannā vartamānā:, yathā

vimuktistathā te'tītā buddhā bhagavantasteṣāṃ ca
śrāvakā:, yathā vimuktistathā te'nāgatā

buddhā bhagavantasteṣāṃ ca śrāvakā:, yathā
vimuktistathā te pratyutpannā buddhā bhagavantasteṣāṃ ca
śrāvakā:,

ye etarhyaprameyeṣvasaṃkhyeyeṣu lokadhātuṣu tiṣṭhanti
dhriyante yāpayanti, yathā vimuktistathātītānāgata-

pratyutpannā buddhā bhagavanta: | evameteṣāṃ
dharmāṇāmabaddhānāmamuktānāmasaktānāṃ yā dharmatā,
tāmanu-

ttarayā anumodanayā anumode | anumodya anumodanāsahagataṃ
puṇyakriyāvastu anuttarāyāṃ

@083

samyaksaṃbodhau pariṇāmayāmi apariṇāmanāyogena
asaṃkrāntito'vināśata iti | iyatā

subhūte bodhisattvasya mahāsattvasya agrā anumodanā bhavati
| tiṣṭhantu khalu puna: subhūte

te'pi ye'nyeṣvanyeṣu gaṅgānadīvālukopameṣu
trisāhasramahāsāhasreṣu lokadhātuṣu sarvasattvā

anuttarāyāṃ samyaksaṃbodhau saṃprasthitā:, anuttarāyāṃ
samyaksaṃbodhau saṃprasthāya anyeṣvanyeṣu

gaṅgānadīvālukopameṣu trisāhasramahāsāhasreṣu
lokadhātuṣu sarvasattvānāṃ bodhāya cittamutpādya

sarve'pyekaiko bodhisattva: ekaikasmai bodhisattvāya
gaṅgānadīvālukopamān kalpāṃstiṣṭhan dānaṃ

dadyādupalambhasaṃjñī cīvara
piṇḍapātaśayanāsanaglānapratyayabhaiṣajyapariṣkārai:
sarvasukhopadhānai: sarva-

sukhasparśavihārairupatiṣṭhan, anena paryāyeṇa sarve'pi te
sarvebhya upatiṣṭhanta: upalambhasaṃjñino

dānaṃ dadyu: | ye subhūte gaṅgānadīvālukopameṣu
trisāhasramahāsāhasreṣu lokadhātuṣu sattvā:, te

sarve'nuttarāṃ samyaksaṃbodhimabhisaṃpratiṣṭheran |
anuttarāṃ samyaksaṃbodhimabhisaṃprasthāya gaṅgānadī-

vālukopamān kalpān kāyasucaritaṃ vāksucaritaṃ
mana:sucaritamupalambhasaṃjñina: śīlaṃ samā-

dāya varteran | anena paryāyeṇa sarve'pi te bodhisattvā
ekaiko bodhisattvo gaṅgānadīvāluko-

pamān kalpāṃstiṣṭhan gaṅgānadīvālukopamān kalpān
kāyasucaritaṃ vāksucaritaṃ mana:-

sucaritamupalambhasaṃjñī śīlaṃ samādāya varteta | etena
paryāyeṇa sarve'pi te bodhisattvā

upalambhasaṃjñina: śīlaṃ samādāya varteran | yaśca
bodhisattvo mahāsattva: prajñāpāramito-

pāyakauśalyaparigṛhīto'tītānāgatapratyutpannānāṃ
buddhānāṃ bhagavatāṃ śīlasamādhiprajñāvimukti-

vimuktijñānadarśanaskandhāṃsteṣāṃ ca
pratyekabuddhānāṃ
śīlasamādhiprajñāvimuktivimuktijñānadarśana-

skandhāṃsteṣāṃ ca śrāvakāṇāṃ
śīlasamādhiprajñāvimuktivimuktijñānadarśanaskandhān
sarvasattvānāṃ ca

atītānāgatapratyutpannaṃ kuśalamūlaṃ
sarvamekato'bhisaṃkṣipya piṇḍayitvā tulayitvā
niravaśeṣya nirava-

śeṣamanumodate'grayā anumodanayā | śreṣṭhayā
jyeṣṭhayā varayā pravarayā praṇītayā uttamayā
anuttamayā

niruttamayā uttarottarayā asamayā asamasamayā apratisamayā
acintayā anumodanayā anumodate |

anumodya anumodanāsahagataṃ puṇyakriyāvastu anuttarāyāṃ
samyaksaṃbodhau pariṇāmayati | asya

subhūte anumodanāsahagatasya puṇyakriyāvastuno'sau paurvaka
aupalambhikānāṃ bodhisattvāna

śīlamaya: puṇyābhisaṃskāra: śatatamīmapi kalāṃ
nopaiti, sahasratamīmapi śatasahasratamīmapi

koṭītamīmapi koṭīśatatamīmapi koṭīsahasratamīmapi
koṭīśatasahasratamīmapi koṭīniyutaśata-

sahasratamīmapi kalāṃ nopaiti, saṃkhyāmapi kalāmapi
gaṇanāmapi upamāmapi aupamyamapi upanisā-

mapi upaniṣadamapi na kṣamate | tatkasya heto: ? tathā hi te
bodhisattvā upalambhasaṃjñina: śīlaṃ

samādāya vartanta iti | tiṣṭhantu khalu puna: subhūte
gaṅgānadīvālukopameṣu trisāhasramahāsāha-

sreṣu lokadhātuṣu sarvasattvā anuttarāṃ
samyaksaṃbodhimabhisaṃprasthitā:, anuttarāṃ
samyaksaṃbodhi-

mabhisaṃprasthāya gaṅgānadīvālukopamān kalpān
kāyasucaritaṃ vāksucaritaṃ mana:sucaritaṃ

śīlaṃ samādāya vartamānā upalambhasaṃjñina:, ye
subhūte gaṅgānadīvālukopameṣu trisāhasra-

mahāsāhasreṣu lokadhātuṣu sattvā:, te sarve anuttarāṃ
samyaksaṃbodhimabhisaṃpratiṣṭheran | anuttarāṃ

samyaksaṃbodhimabhisaṃprasthāya gaṅgānadīvālukopamān
kalpāṃstiṣṭhanto'nyeṣvanyeṣu gaṅgānadīvāluko-

@084

pameṣu trisāhasramahāsāhasreṣu lokadhātuṣu sarvairekaiko
bodhisattva ākruṣṭo'bhihata: paribhāṣita:

samāna eva, sarve'pi te upalambhasaṃjñina: kṣāntiṃ
samādāya varteran, yāvatsarve te bodhisattvā:

kṣāntiṃ samādāya vartamānā:, etena paryāyeṇa sarve te
bodhisattvā ekaiko bodhisattvo

gaṅgānadīvālukopamān kalpāṃstiṣṭhan
gaṅgānadīvālukopamān kalpānanyeṣvanyeṣu
gaṅgānadīvālu-

kopameṣu trisāhasramahāsāhasreṣu lokadhātuṣu
sarvairākruṣṭo'bhihata: paribhāṣita: samāna:

upalambhasaṃjñī kṣāntiṃ samādāya varteta | evaṃ
sarve'pi te sarvairākruṣṭā abhihatā: paribhāṣitā:

samānā upalambhasaṃjñina: kṣāntiṃ samādāya varteran |
yaśca bodhisattvo mahāsattvo'nayā

prajñāpāramitayā upāyakauśalyena ca
parigṛhīto'tītānāgatapratyutpannānāṃ buddhānāṃ
bhagavatāṃ

śīlaskandhaṃ samādhiskandhaṃ prajñāskandhaṃ
vimuktiskandhaṃ vimuktijñānadarśanaskandhaṃ teṣāṃ ca

pratyekabuddhānāṃ
śīlasamādhiprajñāvimuktivimuktijñānadarśanaskandhāṃ
steṣāṃ ca śrāvakāṇāṃ śīla-

samādhiprajñāvimuktivimuktijñānadarśanaskandhān
sarvasattvānāṃ ca atītānāgatapratyutpannaṃ kuśala-

mūlaṃ sarvamekato'bhisaṃkṣipya piṇḍayitvā tulayitvā
niravaśeṣya niravaśeṣamanumodate agrayā

anumodanayā | śreṣṭhayā jyeṣṭhayā varayā pravarayā
praṇītayā uttamayā anuttamayā niruttamayā

uttarottarayā asamayā asamasamayā apratisamayā acintayā
anumodanayā anumodate |

anumodya anumodanāsahagataṃ puṇyakriyāvastu anuttarāyāṃ
samyaksaṃbodhau pariṇāmayati | asya

subhūte anumodanāsahagatasya puṇyakriyāvastuno'sau
paurvakāṇāmaupalambhikānāṃ bodhisattvānāṃ

kṣāntisahagata: puṇyābhisaṃskāra: śatatamīmapi kalāṃ
nopaiti, sahasratamīmapi śatasahasratamīmapi

koṭītamīmapi koṭīśatatamīmapi koṭīsahasratamīmapi
koṭīśatasahasratamīmapi koṭīniyutaśata-

sahasratamīmapi kalāṃ nopaiti, saṃkhyāmapi kalāmapi
gaṇanāmapi upamāmapi aupamyamapi upa{1 W om.
upanisāmapi.}

nisāmapi upaniṣadamapi na kṣamate | tatkasya heto: ? tathā
hi te bodhisattvā upalambhasaṃjñina:

kṣāntiṃ samādāya vartante | tiṣṭhantu khalu puna:
subhūte gaṅgānadīvālukopameṣu trisāhasramahā-

sāhasreṣu lokadhātuṣu sarvasattvā: anuttarāṃ
samyaksaṃbodhimabhisaṃprasthitā: | anuttarāṃ samyaksaṃ-

bodhimabhisaṃprasthāya anyeṣvanyeṣu
gaṅgānadīvālukopameṣu trisāhasramahāsāhasreṣu
lokadhātuṣu

sarvairākruṣṭā abhihatā: paribhāṣitā: samānā:
upalambhasaṃjñino gaṅgānadīvālukopamān kalpān

kṣāntiṃ samādāya vartamānā: | ye subhūte
gaṅgānadīvālukopameṣu trisāhasramahāsāhasreṣu

lokadhātuṣu sattvā:, te sarve'nuttarāyāṃ samyaksaṃbodhau
saṃprasthitā bhaveyu:, anuttarāyāṃ samyaksaṃ-

bodhau saṃprasthāya gaṅgānadīvālukopamān
kalpāṃstiṣṭhantaścaṃkramābhirūḍhā
gaṅgānadīvālukopamān

kalpān aviṣī{2 R viṣīdanto.}danto'nabhibhūtā:
styānamiddhenopalambhasaṃjñino vīryaṃ samādāya varteran |
yaśca

bodhisattvo mahāsattva:
prajñāpāramitopāyakauśalyaparigṛhīto'tītānāgata
pratyutpannānāṃ buddhānāṃ

bhagavatāṃ
śīlasamādhiprajñāvimuktivimuktijñānadarśanaskandhāṃ
steṣāṃ ca pratyekabuddhānāṃ śīlasamādhi-

prajñāvimuktivimuktijñānadarśanaskandhāṃsteṣāṃ ca
śrāvakāṇāṃ śīlasamādhiprajñāvimuktivimuktijñāna-

@085

darśanaskandhān sarvasattvānāṃ ca
atītānāgatapratyutpannānān kuśalamūlābhisaṃskārān
sarvā-

nekato'bhisaṃkṣipya piṇḍayitvā tulayitvā niravaśeṣya
niravaśeṣamanumodate agrayā anumodanayā |

śreṣṭhayā jyeṣṭhayā varayā pravarayā praṇītayā
uttamayā anuttamayā niruttarayā uttarottarayā

asamayā asamasamayā apratisamayā acintyayā anumodanayā
anumodate | anumodya anumodanā-

sahagataṃ puṇyakriyāvastu anuttarāyāṃ samyaksaṃbodhau
pariṇāmayati | asya subhūte anumodanā-

sahagatasya puṇyakriyāvastuno'sau paurvaka aupalambhikānāṃ
bodhisattvānāṃ vīryamaya: puṇyābhi-

saṃskāra: śatatamīmapi kalāṃ nopaiti, sahasratamīmapi
śatasahasratamīmapi koṭītamīmapi

koṭīśatatamīmapi koṭīsahasratamīmapi
koṭīśatasahasratamīmapi koṭīniyutaśatasahasratamīmapi

kalāṃ nopaiti, saṃkhyāmapi kalāmapi gaṇanāmapi upamāmapi
aupamyamapi upanisāmapi upaniṣada-

mapi na kṣamate | tatkasya heto: ? tathā hi te bodhisattvā:
sarve'pyupalambhasaṃjñino vīryaṃ

samādāya vartante | tiṣṭhantu khalu puna: subhūte
gaṅgānadīvālukopameṣu trisāhasramahāsāhasreṣu

lokadhātuṣu sarvasattvā anuttarāyāṃ samyaksaṃbodhau
saṃprasthitā:, anuttarāyāṃ samyaksaṃbodhau

saṃprasthāya gaṅgānadīvālukopamān
kalpāṃstiṣṭhantaścaṃkramābhirūḍhā
gaṅgānadīvālukopamān kalpān

aviṣīdanto'nabhibhūtā: styānamiddhenopalambhasaṃjñino
vīryaṃ samādāya vartamānā: | ye'pi te

subhūte gaṅgānadīvālukopameṣu trisāhasramahāsāhasreṣu
lokadhātuṣu sattvā:, te sarve'nuttarāyāṃ

samyaksaṃbodhau saṃprasthitā bhaveyu: | te
sarve'nuttarāyāṃ samyaksaṃbodhau saṃprasthāya
gaṅgānadīvāluko-

pamān kalpānupalambhasaṃjñinaścatvāri dhyānāni
samāpadyeran | yaśca bodhisattvo mahāsattvo'nayā

prajñāpāramitayā upāyakauśalyena ca
parigṛhīto'tītānāgatapratyutpannānāṃ sarveṣāṃ
buddhānāṃ bhagavatāṃ

śīlasamādhiprajñāvimuktivimuktijñānadarśana
skandhāṃsteṣāṃ ca pratyekabuddhānāṃ
śīlasamādhiprajñāvimu-

ktivimuktijñānadarśanaskandhāṃsteṣāṃ ca śrāvakāṇāṃ
śīlasamādhiprajñāvimuktivimuktijñānadarśana-

skandhān sarvasattvānāṃ ca atītānāgatapratyutpannān
kuśalamūlābhisaṃskārān sarvānekato'bhi-

saṃkṣipya piṇḍayitvā tulayitvā niravaśeṣya
niravaśeṣamanumodate agrayā anumodanayā | śreṣṭhayā

jyeṣṭhayā varayā pravarayā praṇītayā uttamayā
anuttamayā niruttarayā uttarottarayā asamayā

asamasamayā apratisamayā acintyayā anumodanayā anumodate |
anumodya anumodanāsahagataṃ

puṇyakriyāvastu anuttarāyāṃ samyaksaṃbodhau pariṇāmayati
| asya subhūte anumodanāsahagatasya

puṇyakriyāvastuno'sau paurvaka aupalambhikānāṃ
bodhisattvānāṃ caturdhyānamaya: puṇyābhisaṃskāra:

śatatamīmapi kalāṃ nopaiti, sahasratamīmapi
śatasahasratamīmapi koṭītamīmapi koṭīśatatamīmapi

koṭīsahasratamīmapi koṭīśatasahasratamīmapi
koṭīniyutaśatasahasratamīmapi kalāṃ nopaiti,

saṃkhyāmapi kalāmapi gaṇanāmapi upamāmapi aupamyamapi
upanisāmapi upaniṣadamapi na

kṣamatai | tatkasya heto: ? tathā hi te bodhisattvā
upalambhasaṃjñino dhyānāni samāpadyante iti ||

āryāṣṭasāhasrikāyāṃ
prajñāpāramitāyāmanumodanāpariṇāmanāparivarto nāma
ṣaṣṭha: ||

@086

7 nirayaparivarta: saptama: |

atha khalvāyuṣmān śāriputro
bhagavantametadavocat-sarvajñajñānapariniṣpattirbhagavan

prajñāpāramitā, sarvajñatvaṃ bhagavan prajñāpāramitā |
bhagavānāha-evametacchāriputra, evametadyathā

vadasi | śāriputra āha-avabhāsakarī bhagavan
prajñāpāramitā | namaskaromi bhagavan prajñā-

pāramitāyai | namaskaraṇīyā bhagavan prajñāpāramitā |
anupaliptā bhagavan prajñāpāramitā |

sarvalokanirupalepā bhagavan prajñāpāramitā | ālokakarī
bhagavan prajñāpāramitā | sarva-

traidhātukavitimirakarī bhagavan prajñāpāramitā |
sarvakleśadṛṣṭyandhakārāpanetrī bhagavan prajñāpāra-

mitā | āśrayaṇīyā bhagavan prajñāpāramitā | agrakarī
bhagavan prajñāpāramitā bodhipakṣāṇāṃ

dharmāṇām | kṣemakarī bhagavan prajñāpāramitā |
andhānāṃ sattvānāmālokakarī bhagavan prajñāpāra-

mitāṃ | sarvabhayopadravaprahīṇālokakarī bhagavan
prajñāpāramitā | pañcacakṣu:parigrahaṃ kṛtvā sarva-

sattvānāṃ mārgadarśayitrī bhagavan prajñāpāramitā |
cakṣurbhagavan prajñāpāramitā | mohatamastimira{1 R W
wrongly repeat timiravikariṇī.}-

vikariṇī bhagavan prajñāpāramitā |
sarvadharmāṇāmakaraṇī bhagavan prajñāpāramitā |
utpatha-

prayātānāṃ sattvānāṃ mārgāvatāraṇī bhagavan
prajñāpāramitā | sarvajñataiva bhagavan prajñāpāramitā
|

sarvakleśajñeyāvaraṇavāsanānusaṃdhiprahīṇatāmupādāya
anutpādikā bhagavan sarvadharmāṇāṃ prajñāpāra-

mitā | anirodhikā bhagavan sarvadharmāṇāṃ
prajñāpāramitā | anutpannāniruddhā bhagavan prajñāpāra-

mitā | svalakṣaṇaśūnyatāmupādāya mātā bhagavan
bodhisattvānāṃ mahāsattvānāṃ prajñāpāramitā |

sarvabuddhadharmaratnadātrītvāddaśabalakarī bhagavan
prajñāpāramitā | anavamardanīyā bhagavan prajñāpāra-

mitā | caturvaiśāradyakarītvādanāthānāṃ sattvānāṃ
nāthakarī bhagavan prajñāpāramitā | saṃsāraprati-

pakṣā bhagavan prajñāpāramitā | akūṭasthatāmupādāya
sarvadharmasvabhāvavidarśanī bhagavan

prajñāpāramitā |
paripūrṇatriparivartadvādaśākāradharmacakrapravartanī
bhagavan buddhānāṃ bhagavatāṃ

prajñāpāramitā | kathaṃ bhagavan bodhisattvena
mahāsattvena prajñāpāramitāyāṃ sthātavyam ? kathaṃ

manasi kartavyā bhagavan prajñāpāramitā ? kathaṃ bhagavan
namaskartavyā prajñāpāramitā ? evamukte

bhagavānāyuṣmantaṃ śāriputrametadavocat-yathā śāriputra
śāstari, tathā prajñāpāramitāyāṃ

sthātavyam | tathaiva manasi kartavyā śāriputra
prajñāpāramitā yathā śāstā | tathaiva namaskartavyā

śāriputra prajñāpāramitā yathā śāstā ||

atha khalu śakrasya devānāmindrasyaitadabhūt-kuto nu
bateyamāryasya śāriputrasya pṛcchāṃ

jātā ? kiṃnidānā bateyamāryasya śāriputrasya pṛcchā
jātā ? atha khalu śakro devānāmindra āyu-

ṣmantaṃ śāriputrametadavocat-kuta iyamāryasya
śāriputrasya pṛcchā jātā ? kiṃnidānā bateyamāryasya

śāriputrasya pṛcchā jātā ? evamukte āyuṣmān
śāriputra: śakraṃ devānāmindrametadavocat-

prajñāpāramitopāyakauśalyaparigṛhīta: kauśika
bodhisattvo mahāsattvo'numodanāsahagataṃ puṇya-

kriyāvastu sarvajñatāyāṃ pariṇāmayaṃsteṣāṃ
paurvakāṇāmaupalambhikānāṃ bodhisattvānāṃ yaśca

@087

dānamaya: puṇyābhisaṃskāra:, yaśca śīlamayo yaśca
kṣāntimayo yaśca vīryamayo yaśca dhyānamaya:

puṇyābhisaṃskāra:, taṃ sarvamabhibhavatīti |
mameyametannidānā pṛcchā jātā | api nu khalu puna:

kauśika prajñāpāramitaiva pūrvaṃgamā pañcānāṃ
pāramitānāṃ sarvajñatāmārgāvatārāya | tadyathāpi
nāma

kauśika jātyandhānāṃ śataṃ vā sahasraṃ vā
śatasahasraṃ vā apariṇāyakamabhavyaṃ mārgāvatārāya,

abhavyaṃ grāmaṃ vā nagaraṃ vā nigamaṃ vā gantum, evameva
kauśika dānaṃ śīlaṃ kṣāntirvīryaṃ

dhyānaṃ ca prajñāpāramitānāmadheyaṃ labhate |
jātyandhabhūtaṃ bhavati vinā prajñāpāramitayā

apariṇāyakatvāt | abhavyaṃ sarvajñatāmārgāvatārāya |
kuta: puna: sarvajñatāmanuprāpsyati ? yadā

puna: kauśika dānaṃ śīlaṃ kṣāntivīryaṃ dhyānaṃ ca
prajñāpāramitāparigṛhītaṃ bhavati, tadā

pāramitānāmadheyaṃ pāramitāśabdaṃ labhate | tadā
hyāsāṃ cakṣu:pratilambho bhavati pañcānāṃ

pāramitānāṃ sarvajñatāmārgāvatārāya
sarvajñatānuprāptaye ||

atha svalvāyuṣmān śāriputro bhagavantametadavocat-kathaṃ
bhagavan bodhisattvena mahā-

sattvena prajñāpāramitā abhinirhartavyā ? evamukte
bhagavānāyuṣmantaṃ śāriputrametadavocat-rūpasya

śāriputra abhinirhāro draṣṭavya: | evaṃ vedanāyā:
saṃjñāyā: saṃskārāṇām | vijñānasya śāriputra

abhinirhāro draṣṭavya: | ya: śāriputra pañcānāṃ
skandhānāmabhinirhāra:, ayaṃ śāriputra prajñāpāra-

mitāyā abhinirhāra ityucyate | eva{1 Ap W
anabhisaṃskāreṇa for abhinirhāreṇa.}bhinirhāreṇa
pañcānāṃ skandhānāmabhinirhāra: prajñāpāra-

mitāyā abhinirhāro'bhinirhāra ityucyate ||

evamukte āyuṣmān śāriputro
bhagavantametadavocat-evamabhinirhāreṇa abhinirhṛtā

bhagavan prajñāpāramitā katamaṃ dharmamarpayati ?
bhagavānāha-evamabhinirhṛtā śāriputra prajñāpāra-

mitā na kaṃciddharmamarpayati | yadā sā śāriputra na
kaṃciddharmamarpayati, tadā prajñāpāramiteti

saṃkhyāṃ gacchati ||

atha khalu śakro devānāmindro bhagavantametadavocat-kimiyaṃ
bhagavan prajñāpāramitā

sarvajñatāmapi nārpayati ? bhagavānāha-yatkauśika evaṃ
vadasi-kimiyaṃ prajñāpāramitā sarvajñatā-

mapi nārpayatīti ? na yathopalambhastathā arpayati, na yathā
nāma tathārpayati, na yathābhisaṃskāra-

stathārpayati | śakra āha-kathaṃ tarhi bhagavannarpayati ?
bhagavānāha-yathā kauśika nārpayati

tathārpayati | śakra āha-āścaryaṃ bhagavan yāvadiyaṃ
prajñāpāramitā na kaṃciddharmamutpādayati, na

kaṃciddharmaṃ nirodhayati | sarvadharmāṇāmanutpādāya
anirodhāya pratyupasthitā anupasthitā

prajñāpāramitā ||

atha khalvāyuṣmān subhūtirbhagavantametadavocat-sacedevamapi
bhagavan bodhisattvo

mahāsattvo saṃjñāsyate, dūrīkariṣyati imāṃ
prajñāpāramitām, riktīkariṣyati imāṃ
prajñāpāramitām,

tucchīkariṣyati imāṃ prajñāpāramitām, na kariṣyati
imāṃ prajñāpāramitām | evamukte bhagavā-

nāyuṣmantaṃ subhūtimetadavocat-evametatsubhūte, evametat |
astyeṣa subhūte paryāyo yena

@088

paryāyeṇa dūrīkariṣyatīmāṃ prajñāpāramitām,
riktīkariṣyatīmāṃ prajñāpāramitām, tucchīkari-

ṣyatīmāṃ prajñāpāramitām, na kariṣyatīmāṃ
prajñāpāramitām | tatkasya heto: ? prajñāpāra-

mitāyāṃ hi subhūte paridīpitāyāṃ na rūpaṃ
paridīpitaṃ bhavati | na vedanā na saṃjñā na saṃskārā:
|

na vijñānaṃ paridīpitaṃ bhavati | na srotaāpattiphalaṃ
paridīpitaṃ bhavati | na sakṛdāgāmiphalaṃ

paridīpitaṃ bhavati | na anāgāmiphalaṃ paridīpitaṃ
bhavati | nārhatvaṃ paridīpitaṃ bhavati |

na pratyekabuddhatvaṃ paridīpitaṃ bhavati | na buddhatvaṃ
paridīpitaṃ bhavati ||

sthavira: subhūtirāha-mahāpāramiteyaṃ bhagavan yaduta
prajñāpāramitā | bhagavānāha-tatkiṃ

manyase subhūte katamena paryāyeṇa mahāpāramiteyaṃ yaduta
prajñāpāramitā ? sthavira: subhūtirāha-

na bhagavan rūpaṃ mahatkaroti nālpīkaroti, na rūpaṃ
saṃkṣipati na vikṣipati | evaṃ na vedanāṃ

na saṃjñāṃ na saṃskārān | na bhagavan vijñānaṃ
mahatkaroti nālpīkaroti, na vijñānaṃ saṃkṣipati

na vikṣipati | yānyapi tāni tathāgatasya tathāgatabalāni,
tānyapi na balīkaroti na

durbalīkaroti, na saṃkṣipati na vikṣipati | yāpi sā
sarvajñatā, tāmapi na mahatkaroti

nālpīkaroti, na saṃkṣipati na vikṣipati | tatkasya heto: ?
asaṃkṣiptāvikṣiptā

hi bhagavan sarvajñatā | sacedevamapi bhagavan bodhisattvo
mahāsattva: saṃjānīte,

carati prajñāpāramitāyām | kiṃ punarevaṃ
saṃjānāna:-evamahaṃ sarvajñajñānasamanvāgata

sattvebhyo dharmaṃ deśayiṣyāmi, evamimān sattvān
parinirvāpayiṣyāmīti | tatkasya heto: ? na

hyeṣa prajñāpāramitāniṣyando ya imān sattvān
parinirvāpayiṣyāmīti sattvopalambha: | eṣa

evāsya mahānupalambha: syāt | tatkasya heto: ?
sattvāsvabhāvajātikā hi prajñāpāramitā

veditavyā | sattvāsvabhāvatayā
prajñāpāramitāsvabhāvatā veditavyā | sattvaviviktatayā
prajñā-

pāramitāviviktatā veditavyā | sattvācintyatayā
prajñāpāramitācintyatā veditavyā | sattvā-

vināśadharmatayā prajñāpāramitāvināśadharmatā
veditavyā | sattvānabhisaṃbodhanatayā prajñāpāra-

mitānabhisaṃbodhanatā veditavyā |
sattvayathābhūtārthānabhisaṃbodhanatayā
prajñāpāramitāyathābhūtā-

rthānabhisaṃbodhanatā veditavyā |
sattvabalasamudāgamanatayā tathāgatabalasamudāgamanatā
veditavyā |

anena bhagavan paryāyeṇa mahāpāramiteyaṃ yaduta
prajñāpāramitā ||

atha khalvāyuṣmān śāriputro bhagavantametadavocat-yo
bhagavan iha gambhīrāyāṃ

prajñāpāramitāyāṃ bodhisattvo
mahāsattvo'dhimokṣayiṣyati na kāṅkṣiṣyati na
vicikitsiṣyati

na dhandhāyiṣyati, kuta: sa bhagavaṃścyuta ihopapanno
veditavya:, kiyacciracaritāvī ca sa

bhagavan bodhisattvo mahāsattvo veditavya:, ya imāṃ
prajñāpāramitāmarthataśca dharmataśca arthanayataśca

dharmanayataśca anugamiṣyati anubhotsyate'nubodhayiṣyati ca ?
evamukte bhagavānāyuṣmantaṃ

śāriputrametadavocat-sa śāriputra bodhisattvo
mahāsattvo'nyebhyo lokadhātubhyaścyuto buddhān

bhagavata: paryupāsya paripṛcchya ihopapanno veditavya: |
tatkasya heto: ? ya: kaścicchāriputra

bodhisattvo mahāsattvo'nyebhyo lokadhātubhyaścyuto buddhān
bhagavata: paryupāsya paripṛcchaya

@089

ihopapanno bhavati, sa imāṃ gambhīrāṃ prajñāpāramitāṃ
bhāṣyamāṇāṃ deśyamānāmupadiśyamānāmuddiśya-

mānāṃ śṛṇuyāt, imāṃ prajñāpāramitāṃ śrutvā atra
śāstṛsaṃjñāṃ prajñāpāramitāyāmutpādayet-

śāstā me saṃmukhībhūta iti, śāstā me{1 W om. me.}
dṛṣṭa iti cittamutpādayati | prajñāpāramitāyāṃ
bhāṣya-

māṇāyāṃ
deśyamānāyāmupadiśyamānāyāmuddiśyamānāyāṃ
śrotramavadadhāti, satkṛtya śṛṇoti, kathāṃ

nopacchinatti | ciracaritāvī sa śāriputra tathārūpo
bodhisattvo mahāsattvo veditavya: |

bahubuddhaparyupāsita: sa śāriputra tathārūpo bodhisattvo
mahāsattvo veditavya: ||

atha khalvāyuṣmān subhūtirbhagavantametadavocat-śakyā
punarbhagavan prajñāpāramitā śrotuṃ

vā upalakṣayituṃ vā samanvāhartuṃ vā upapādayituṃ vā
upadhārayituṃ vā ? iyaṃ sā prajñāpāramitā,

iha vā sā prajñāpāramitā, amutra vā sā
prajñāpāramitā, anena vā ākāreṇa liṅgena nimitteneti

śakyā nirdeṣṭuṃ vā śrotuṃ vā ? bhagavānāha-no hīdaṃ
subhūte | neyaṃ subhūte prajñāpāramitā

skandhaśo vā dhātuśo vā āyatanaśo vā śakyā
nirdeṣṭuṃ vā śrotuṃ vā upalakṣayituṃ vā

samanvāhartuṃ vā upapādayituṃ vā upadhārayituṃ vā |
tatkasya heto: ? sarvadharmaviviktatvātsubhūte,

atyantaviviktatvātsubhūte sarvadharmāṇāṃ na śakyā
prajñāpāramitā nirdeṣṭuṃ vā śrotuṃ vā upalakṣayituṃ

vā samanvāhartuṃ vā upapādayituṃ vā upadhārayituṃ vā |
na cānyatra skandhadhātvāyatanebhya:

prajñāpāramitā avaboddhavyā | tatkasya heto: ?
skandhadhātvāyatanameva hi subhūte śūnyaṃ

viviktaṃ śāntam | iti hi prajñāpāramitā ca
skandhadhātvāyatanaṃ ca advayametadadvaidhīkāraṃ

śūnyatvādviviktatvāt | evaṃ śāntatvānnopalabhyate |
yo'nupalambha: sarvadharmāṇām, sā prajñāpāra-

mitetyucyate | yadā na bhavati saṃjñā samajñā
prajñaptirvyavahāra:, tadā prajñāpāramitetyucyate ||

sthavira: subhūtirāha-kiyacciracaritāvī sa bhagavan
bodhisattvo mahāsattvo veditavyo

ya iha gambhīrāyāṃ prajñāpāramitāyāṃ yogamāpatsyate ?
bhagavānāha-vibhajya vyākaraṇīyameta-

tsubhūte bodhisattvānāṃ mahāsattvānāmindriyā{2 W
indriyavimātratayā.}dhimātratayā | syātkhalu puna: subhūte
paryāyo yena

paryāyeṇa bodhisattvā bahūni buddhaśatāni bahūni
buddhasahasrāṇi bahūni buddhaśatasahasrāṇi dṛṣṭvā

teṣāmantike brahmacaryaṃ caritvā imāṃ prajñāpāramitāṃ
na śraddhyurnādhimuñceyu: | tatkasya heto: ?

pūrvamapi teṣāṃ buddhānāṃ bhagavatāmantikādasyāṃ
gambhīrāyāṃ prajñāpāramitāyāṃ bhāṣyamāṇāyāṃ

deśyamānāyāmupadiśyamānāyāmagauravatā abhūt |
agauravatayā aśusrūṣaṇatā, aśuśrūṣaṇatayā

aparyupāsanatā, aparyupāsanatayā aparipṛcchanatā,
aparipṛcchanatayā aśraddadhānatā, aśraddadhāna-

tayā tata: parṣaddhyo'pakrāntā:, te tatonidānaṃ
dharmavyasanasaṃvartanīyena karmaṇā kṛtena saṃcitena

ācitena upacitena etarhyapi gambhīrāyāṃ
prajñāpāramitāyāṃ bhāṣyamāṇāyāṃ
deśyamānāyāmupa-

diśyamānāyāmapakrāmanti | agauravatayā aśraddadhānā
anadhimuñcanto na kāyena na cittena

sāmagrīṃ dadati | te sāmagrīmadadānā imāṃ
prajñāpāramitāṃ na jānanti na paśyanti na

budhyante na vedayante | evaṃ te prajñāpāramitāṃ na
śraddadhati | aśraddadhānā na śṛṇvanti |

@090

aśṛṇvanto na jānanti | ajānanto na paśyanti | apaśyanto
na budhyante | abudhyamānā

dharmavyasanasaṃvartanīyaṃ karma kurvanti, saṃcinvanti
ācinvanti upacinvanti | te tena dharma-

vyasanasaṃvartanīyena karmaṇā kṛtena saṃcitena ācitena
upacitena duṣprajñasaṃvartanīyaṃ karmābhi-

saṃskariṣyanti | tena te duṣprajñasaṃvartanīyena karmaṇā
abhisaṃskṛtena saṃcitenācitenopacitena

imāṃ prajñāpāramitāṃ bhāṣyamāṇāṃ
deśyamānāmupadiśyamānāṃ pratyākhyāsyanti
pratikṣepsyanti

pratikrokṣyanti, pratikṣipya ca apakramiṣyanti | asyā: khalu
puna: subhūte prajñāpāramitāyā:

pratyākhyānena pratikṣepeṇa pratikrośena
atītānāgatapratyutpannānāṃ buddhānāṃ bhagavatāṃ
sarvajñatā

pratyākhyātā bhavati, pratikṣiptā bhavati, pratikruṣṭā
bhavati | te svasaṃtānānupahatya dagdhā:

pareṣāmapyalpabuddhikānāmalpaprajñānāmalpapuṇyā
nāmalpakuśalamūlānāṃ pudgalānāṃ
śraddhāmātrakasamanvā-

gatānāṃ premamātrakasamanvāgatānāṃ
prasādamātrakasamanvāgatānāṃ
chandamātrakasamanvāgatānā-

mādikarmikāṇāmabhavyarūpāṇāṃ tadapi śraddhāmātrakaṃ
premamātrakaṃ prasādamātrakaṃ chandamātrakaṃ

vicchandayiṣyanti vivecayiṣyanti vivartayiṣyanti, nātra
śikṣitavyamiti vakṣyanti,

naitadbuddhavacanamiti vācaṃ bhāṣiṣyante | evaṃ te
ātmasaṃtānānupahatya vivecya parasaṃtānānapyupa-

hatya vivecya prajñāpāramitāmabhyākhyāsyanti |
prajñāpāramitāyāmabhyākhyātāyāṃ sarvajñatā abhyā-

khyātā bhavati |
sarvajñatāyāmabhyākhyātāyāmatītānāgatapratyutpannā
buddhā bhagavanto'bhyākhyātā

bhavanti | te buddhānāṃ bhagavatāmantikādapakrāntā
bhaviṣyanti, dharmātparimuktā bhaviṣyanti,

saṃghātparibāhyā bhaviṣyanti | evaṃ teṣāṃ sarveṇa
sarvaṃ sarvathā sarvaṃ triratnātparibāhyabhāvo bhavi-

ṣyati | te sattvānāṃ hitasukhopacchedakriyayā
mahānirayavipākasaṃvartanīyaṃ karma upaceṣyanti |

te anenaivaṃrūpeṇa karmābhisaṃskāreṇopasthāpitena
samutthāpitena dharmavyasanasaṃvartanīyena duṣprajña-

saṃvartanīyena karmaṇā bahūni varṣaśatāni bahūni
varṣasahasrāṇi bahūni varṣaśatasahasrāṇi bahūni

varṣakoṭīśatāni bahūni varṣakoṭīsahasrāṇi bahūni
varṣakoṭīśatasahasrāṇi bahūni varṣakoṭī-

niyutaśatasahasrāṇi mahānirayeṣūpapatsyante | te
mahānirayānmahānirayaṃ saṃkramiṣyanti | teṣāṃ

tathā suciraṃ mahānirayānmahānirayaṃ saṃkrāmatāṃ
teja:saṃvartanī prādurbhaviṣyati | teja:saṃvartanyāṃ

prādurbhūtāyāṃ ye'nyeṣu lokadhātuṣu mahānirayā:, tatra
te kṣepsyante | te teṣu mahānirayeṣu

upapatsyante | te tatra vikṣiptāsteṣu
mahānirayeṣūpapannā: samānāstatrāpi
mahānirayānmahānirayaṃ

saṃkramiṣyanti | teṣāṃ tatrāpi mahānirayānmahānirayaṃ
saṃkrāmatāṃ tatrāpi punareva tathaiva teja:-

saṃvartanī prādurbhaviṣyati | te tasyāṃ
teja:saṃvartanyāṃ prādurbhūtāyāṃ tataścyutā: samānā:
punareva

anyeṣu lokadhātuṣu ye mahānirayāstatra kṣepsyante | te
teṣu mahānirayeṣūpapatsyante | te tatrāpi

tathaiva mahānirayānmahānirayaṃ saṃkramiṣyanti | teṣāṃ
tatrāpi suciraṃ mahānirayānmahānirayaṃ

saṃkrāmatāṃ tatrāpi tathaiva teja:saṃvartanī
prādurbhaviṣyati | te tasyāṃ teja:saṃvartanyāṃ
prādurbhūtāyāṃ

punareva tataścyutāstenaiva akṣīṇena sāvaśeṣeṇa
karmaṇā ihaiva lokadhātau puna: kṣepsyante |

kṣiptā: santo mahānirayeṣūpapatsyante | te punareva tāni
mahānirayeṣu mahānti mahānirayadu:khāni

@091

pratyanubhaviṣyanti | tāvatpratyanubhaviṣyanti,
yāvatpunareva teja:saṃvartanī prādurbhaviṣyati | evaṃ te

bahudu:khavedanīyaṃ karma pratyanubhaviṣyanti | tatkasya
heto: ? yathāpi nāma durbhāṣitatvādvāca: ||

atha khalvāyuṣmān śāriputro bhagavantametadavocat-pañca
bhagavan ānantaryāṇi

karmāṇi kṛtānyupacitāni asya manoduścaritasya
vāgduścaritasya ca na prativarṇikānyapi

na anurūpāṇyapi na pratirūpāṇyapi bhavanti |
bhagavānāha-evametacchāriputra, evametat |

pañcānantaryāṇi śāriputra karmāṇi kṛtānyupacitānyasya
manoduścaritasya ca vāgduścaritasya ca

na prativarṇikānyapi na anurūpāṇyapi na pratirūpāṇyapi
asya karmaṇa: kṛtasya saṃcitasya

ācitasya upacitasya | ye kecidimāṃ gambhīrā
prajñāpāramitāṃ bhāṣyamāṇāṃ deśyamānāmupa-

diśyamānāmuddiśyamānāṃ pratibādhitavyāṃ maṃsyante,
pratikṣepsyanti pratikrokṣyanti, nātra śikṣita-

vyamiti vakṣyanti, neyaṃ tathāgatabhāṣiteti vācaṃ
bhāṣiṣyante, tato'nyānapi sattvān

vivecayiṣyanti | te svasaṃtānānupahatya
parasaṃtānānupahaniṣyanti | te svasaṃtānān saviṣān

kṛtvā parasaṃtānān saviṣān kariṣyanti | svayaṃ
naṣṭā: parānapi nāśayiṣyanti | svayaṃ gambhīrāṃ

prajñāpāramitāmajānānā anavabudhyamānā: parānapi
grāhayiṣyanti, nātra śikṣitavyamiti vācaṃ

bhāṣiṣyante | nāhaṃ śāriputra evaṃrūpāṇāṃ
pudgalānāṃ darśanamapyabhyanujānāmi, kutastai: saha

saṃvāsaṃ kuto vā lābhasatkāraṃ kuta: sthānam ?  tatkasya
heto: ? dharmadūṣakā hi te śāriputra

tathārūpā: pudgalā veditavyā iti | kasambakajātāste
śāriputra tathārūpā: pudgalā veditavyā: |

kṛṣṇānirjātikā: kṛṣṇāhijātikāste śāriputra
tathārūpā: pudgalā veditavyā: | teṣāṃ

śāriputra tathārūpāṇāṃ pudgalānāṃ ye śrotavyaṃ
maṃsyante, sarve te anayena vyasanamāpatsyante | ye ca

śāriputra prajñāpāramitāṃ dūṣayanti, ime te śāriputra
dharmadūṣakā: pudgalā veditavyā: | śāriputra

āha-na bhagavatā tasya pudgalasya tatropapannasya
mahānirayagatasyātmabhāvasya pramāṇamākhyātam |

bhagavānāha-tiṣṭhatu śāriputra tasya pudgalasya
tatropapannasya mahānirayagatasyātmabhāvasya pramāṇam |

tatkasya heto: ? mā tathārūpasya pudgalasya tadātmabhāvasya
pramāṇaṃ śrutvā uṣṇaṃ rudhiraṃ mukhā-

dāgacchet, maraṇaṃ vā nigacchet, maraṇamātrakaṃ vā
du:khamāgāḍhamābādhaṃ spṛśet, dahyeta vā,

śokaśalyo vā asyāviśet, mahāprapātaṃ vā prapatet,
upaśuṣyeta vā mlāyeta vā | maiva

mahāpratibhayaṃ tasyātmabhāvasya
pramāṇamaśrauṣīdyasyeme doṣā: saṃvidyante ||

na bhagavānāyuṣmata: śāriputrasyāvakāśaṃ
karoti-iyattasyātmabhāvasya pramāṇaṃ bhaviṣya-

tīti | dvitīyakamapi tṛtīyakamapyāyuṣmān śāriputro
bhagavantametadavocat-ākhyātu me

bhagavāṃstasya pudgalasyātmabhāvasya pramāṇam |
paścimāyā janatāyā āloka: kṛto bhaviṣyati-

anena vāṅmana:karmaṇā kṛtena saṃcitenopacitenopacitena
evaṃ mahāntaṃ mahānirayeṣvātmabhāvaṃ

parigṛhīteti | bhagavānāha-eṣa eva śāriputra paścimāyā
janatāyā āloka: kṛto bhaviṣyati,

yadanena vāṅmanoduścaritena akuśalena karmābhisaṃskāreṇa
abhisaṃskṛtena saṃcitenācitenopa-

citena iyacciradu:khaṃ pratyanubhaviṣyatīti | yā etasyaiva
śāriputra du:khasyāprameyatā bahudu:khatā

@092

vyākhyātā, eṣa eva śuklāṃśikasya kulaputrasya
kuladuhiturvā saṃvego bhaviṣyati | tata: sa tebhyo

dharmavyasanasaṃvartanīyebhya: karmabhyo vinivṛtya
puṇyābhisaṃskārameva kuryāt, jīvitahetorapi

saddharmaṃ na pratikṣepsyati-mā bhūdasmākamapi
tādṛśairdu:khai: samavadhānamiti ||

atha khalvāyuṣmān subhūtirbhaga-
avantametadavocat-susaṃvṛtakāyakarmavākkarmamanaskarmaṇā

bhagavan kulaputreṇa vā kuladuhitrā vā bhavitavyam |
tatkasya heto: ? yatra hi nāma bhagavan

evaṃrūpeṇa vāgdurbhāṣitena iyān mahāpuṇyaskandha:
prasūyate | katamena punarbhagavan karmaṇā

iyān mahāpuṇyaskandha: prasūyate |
bhagavānāha-evaṃrūpeṇa subhūte vāgdurbhāṣitena iyān

mahāpuṇyaskandha: prasūyate | ihaiva te subhūte
mohapuruṣā: svākhyāte dharmavinaye pravrajitā

bhaviṣyanti, ya imāṃ gambhīrāṃ prajñāpāramitāṃ
dūṣayitavyāṃ maṃsyante, pratikṣeptavyāṃ maṃsyante,

pratibādhitavyāṃ maṃsyante | prajñāpāramitāyāṃ ca
pratibādhitāyāṃ buddhānāṃ bhagavatāṃ [buddhabodhi:]

pratibādhitā bhavati | buddhabodhau
pratibādhitāyāmatītānāgatapratyutpannānāṃ buddhānāṃ
bhagavatāṃ

sarvajñatā pratibādhitā bhavati | sarvajñatāyāṃ
pratibādhitāyāṃ saddharma: pratibādhito bhavati |

saddharme pratibādhite tathāgataśrāvakasaṃgha:
pratibādhito bhavati | tathāgataśrāvakasaṃghe'pi prati-

bādhite evaṃ tasya sarveṇa sarvaṃ sarvathā sarvaṃ
triratnātparibāhyabhāvo bhavati, aprameyāsaṃkhyeyataraśca

mahānakuśalakarmābhisaṃskāra: parigṛhīto bhavati ||

evamukte āyuṣmān subhūtirbhagavantametadavocat-ko'tra
bhagavan hetu: ka: pratyayo

yatsa kulaputro vā kuladuhitā vā imāṃ prajñāpāramitāṃ
pratibādhitavyāṃ maṃsyate ?  bhagavānāha-

mārādhiṣṭhito vā subhūte sa kulaputro vā kuladuhitā vā
bhaviṣyati | duṣprajñasaṃvartanīyena vā

karmaṇā gambhīreṣu dharmeṣu nāsya śraddhā, nāsya
prasāda: | ābhyāṃ subhūte dvābhyāṃ pāpābhyāṃ

dharmābhyāṃ samanvāgata: sa kulaputro vā kuladuhitā vā
imāṃ prajñāpāramitāṃ pratibādhiṣyate |

punaraparaṃ subhūte sa kulaputro vā kuladuhitā vā
pāpamitrahastagato vā bhaviṣyati, anabhiyukto

vā bhaviṣyati, skandhābhiniviṣṭo vā bhaviṣyati,
ātmotkarṣī pareṣāṃ paṃsako doṣāntaraprekṣī

vā bhaviṣyati | ebhirapi subhūte caturbhirākārai: sa
kulaputro vā kuladuhitā vā samanvāgato

bhaviṣyati, ya imāṃ prajñāpāramitāṃ bhāṣyamāṇāṃ
deśyamānāmupadiśyamānāṃ pratibādhitavyāṃ

maṃsyate iti ||

āryāṣṭasāhasrikāyāṃ prajñāpāramitāyāṃ
nirayaparivarto nāma saptama: ||

@093

atha khalvāyuṣmān subhūtirbhagavantametadavocat-duradhimocā
bhagavan prajñāpāramitā

anabhiyuktena kuśalamūlavirahitena pāpamitrahastagatena |
bhagavānāha-evametatsubhūte, evametat |

duradhimocā subhūte prajñāpāramitā anabhiyuktena
parīttakuśalamūlena durmedhasā anarthikena alpa-

śrūtena hīnaprajñena pāpamitropastabdhena
aśuśrūṣaṇāparipṛcchakajātīyena kuśaleṣu
dharmeṣvanabhi-

yuktena ||

subhūtirāha-kiyadgambhīrā bateyaṃ bhagavan
prajñāpāramitā duradhimocatayā ? bhagavānāha-

rūpaṃ subhūte abaddhamamuktam | tatkasya heto: ?
rūpāsvabhāvatvātsubhūte rūpamabaddhamamuktam |

evaṃ vedanā saṃjñā saṃskārā: | vijñānaṃ subhūte
abaddhamamuktam | tatkasya heto: ? vijñānāsvabhāva-

tvātsubhūte vijñānamabaddhamamuktam | rūpasya subhūte
pūrvānto'baddho'mukta: | tatkasya heto: ?

pūrvāntāsvabhāvaṃ hi subhūte rūpam | rūpasya subhūte
aparānto'baddho'mukta: | tatkasya heto: ?

aparāntāsvabhāvaṃ hi subhūte rūpam | pratyutpannaṃ
subhūte rūpamabaddhamuktam | tatkasya heto: ?

pratyutpannāsvabhāvaṃ hi subhūte pratyutpannaṃ rūpam |
evaṃ vedanā saṃjñā saṃskārā: | vijñānasya

subhūte pūrvānto'baddho'mukta: | tatkasya heto: ?
pūrvāntāsvabhāvaṃ hi subhūte vijñānam |

vijñānasya subhūte aparānto'baddho'mukta: | tatkasya heto: ?
aparāntāsvabhāvaṃ hi subhūte

vijñānam | pratyutpannaṃ subhūte vijñānamabaddhamamuktam |
tatkasya heto: ? pratyutpannāsvabhāvaṃ hi

subhūte pratyutpannaṃ vijñānam ||

subhūtirāha-duradhimocā bhagavan prajñāpāramitā,
paramaduradhimocā bhagavan prajñāpāra-

mitā anabhiyuktena anavaropitakuśalamūlena
pāpamitrahastagatena māravaśagatena kusīdena

hīnavīryeṇa muṣitasmṛtinā duṣprajñena |
bhagavānāha-evametatsubhūte, evametat | duradhimocā

subhūte prajñāpāramitā, paramaduradhimocā subhūte
prajñāpāramitā anabhiyuktena anavaropita-

kuśalamūlena pāpamitrahastagatena māravaśagatena kusīdena
hīnavīryeṇa muṣitasmṛtinā duṣprajñena |

tatkasya heto: ? yā subhūte rūpaviśuddhi:, sā
phalaviśuddhi:, yā phalaviśuddhi:, yā phalaviśuddhi:, sā
rūpavi-

śuddhi: | iti hi subhūte rūpaviśuddhiśca phalaviśuddhiśca
advayametadadvaidhīkāramabhinnamacchinnam |

iti hi subhūte phalaviśuddhito rūpaviśuddhī
rūpaviśuddhita: phalaviśuddhi: | evaṃ vedanāsaṃjñā-

saṃskārā: | yā subhūte vijñānaviśuddhi:, sā
phalaviśuddhi:, yā phalaviśuddhi: sā vijñāna-

viśuddhi: | iti hi subhūte vijñānaviśuddhiśca
phalaviśuddhiśca advayametadadvaidhīkāramabhinna-

macchinnam | iti hi subhūte phalaviśuddhito
vijñānaviśuddhirvijñānaviśuddhita: phalaviśuddhi: |

punaraparaṃ subhūte yā rūpaviśuddhi: sā
sarvajñatāviśuddhi:, yā sarvajñatāviśuddhi: sā rūpa-

viśuddhi: | iti hi subhūte rūpaviśuddhiśca
sarvajñatāviśuddhiśca advayametadadvaidhīkāramabhinna-

macchinnam | iti hi subhūte sarvajñatāviśuddhito
rūpaviśuddhi:, rūpaviśuddhita: sarvajñatāviśuddhi: |

evaṃ vedanāsaṃjñāsaṃskārā: | yā subhūte
vijñānaviśuddhi: sā sarvajñatāviśuddhi: | yā
sarvajñatā-

@094

viśuddhi: sā vijñānaviśuddhi: | iti hi subhūte
vijñānaviśuddhiśca sarvajñatāviśuddhiśca

advayametadadvaidhīkāramabhinnamacchinnam | iti hi subhūte
sarvajñatāviśuddhito vijñānaviśuddhi:,

vijñānaviśuddhita: sarvajñatāviśuddhi: ||

atha khalvāyuṣmān śāriputro
bhagavantametadavocat-gambhīrā bhagavan prajñāpāramitā |

bhagavānāha-viśuddhatvācchāriputra | āha-avabhāsakarī
bhagavan prajñāpāramitā | bhagavānāha-

viśuddhatvācchāriputra | āha-āloko bhagavan
prajñāpāramitā |bhagavānāha-viśuddhatvā-

cchāriputra | āha-apratisaṃdhirbhagavan prajñāpāramitā |
bhagavānāha-viśuddhatvācchāriputra |

āha-asaṃkleśo bhagavan prajñāpāramitā |
bhagavānāha-viśuddhatvācchāriputra | āha-aprāpti-

ranabhisamayo bhagavan prajñāpāramitā |
bhagavānāha-viśuddhatvācchāriputra | āha-anabhi-

nirvṛttirbhagavan prajñāpāramitā |
bhagavānāha-viśuddhatvācchāriputra |
āha-atyantānupapatti-

rbhagavan prajñāpāramitā
kāmadhāturūpadhātvārūpyadhātuṣu |
bhagavānāha-viśuddhatvācchāriputra |

āha-na jānāti na saṃjānīte bhagavan prajñāpāramitā |
bhagavānāha-viśuddhatvācchāriputra |

āha-kiṃ bhaga{1 W punarbhagavan.}van prajñāpāramitā na
jānāti na saṃjānīte ? bhagavānāha-rūpaṃ śāriputra

prajñāpāramitā na jānāti na saṃjānīte | tatkasya heto:
? viśuddhatvācchāriputra | evaṃ vedanā-

saṃjñāsaṃskārā: | vijñānaṃ śāriputra
prajñāpāramitā na jānāti na saṃjānīte | tatkasya

heto: ? viśuddhatvācchāriputra | āha-prajñāpāramitā
bhagavan sarvajñatāyā nāpakāraṃ karoti,

nopakāraṃ karoti ? bhagavānāha-viśuddhatvācchāriputra |
āha-prajñāpāramitā bhagavan na kaṃci-

ddharmaṃ parigṛhṇāti, na parityajati ?
bhagavānāha-viśuddhatvācchāriputra | atha khalvāyuṣmān

subhūtirbhagavantametadavocat-ātmaviśuddhito bhagavan
rūpaviśuddhi: ? bhagavānāha-atyanta-

viśuddhatvātsubhūte | āha-ātmaviśuddhito bhagavan
vedanāsaṃjñāsaṃskāraviśuddhi: | ātmavi-

śuddhito bhagavan vijñānaviśuddhi: ?
bhagavānāha-atyantaviśuddhatvātsubhūte | āha-ātmaviśu-

ddhito bhagavan phalaviśuddhi: ?
bhagavānāha-atyantaviśuddhatvātsubhūte |
āha-ātmaviśuddhito

bhagavan sarvajñatāviśuddhi: ?
bhagavānāha-atyantaviśuddhatvātsubhūte |
āha-ātmaviśuddhito

bhagavan na prāptirnābhisamaya: ?
bhagavānāha-atyantaviśuddhatvātsubhūte |
āha-ātmāparyantatayā

bhagavan rūpāparyatantā ?
bhagavānāha-atyantaviśuddhatvātsubhūte |
āha-ātmāparyantatayā

bhagavan vedanāsaṃjñāsaṃskāravijñānāparyantatā ?
bhagavānāha-atyantaviśuddhatvātsubhūte | āha-

ya evamasya bodhisattvasya mahāsattvasya bhagavan avabodha:,
iyamasya prajñāpāramitā ? bhagavānāha-

atyantaviśuddhatvātsubhūte | āyuṣmān subhūtirāha-sā
khalu punariyaṃ bhagavan prajñāpāramitā nāpare

tīre, na pare tīre, nāpyubhayamantareṇa viprakṛtā sthitā
| bhagavānāha-atyantaviśuddhatvātsubhūte ||

āyuṣmān subhūtirāha-evamapi bhagavan saṃjñāsyate
bodhisattvo mahāsattvo riñciṣyatīmāṃ

prajñāpāramitāṃ dūrīkariṣyatīmāṃ prajñāpāramitām
| bhagavānāha-sādhu sādhu subhūte | evametat

@095

subhūte, evametat | tatkasya heto: ? nāmato'pi hi subhūto
saṅgo nimittato'pi saṅga: |

evamukte āyuṣmān subhūtirbhagavantametadavocat- āścaryaṃ
bhagavan yāvadiyaṃ prajñāpāramitā

svākhyātā sunirdiṣṭā supariniṣṭhitā, yatra hi nāma
bhagavatā ime'pi saṅgā ākhyātā: |

atha khalvāyuṣmān śāriputra āyuṣmantaṃ
subhūtimetadavocat-katame te āyuṣman subhūte

saṅgā: ? subhūtirāha-rūpamāyuṣman śāriputra
śūnyamiti saṅga: | evaṃ vedanāsaṃjñāsaṃskārā: |

vijñānamāyuṣman śāriputra śūnyamiti saṅga: | atīteṣu
dharmeṣvatītā dharmā iti saṃjānīte,

saṅga: | anāgateṣu dharmeṣvanāgatā dharmā iti
saṃjānīte, saṅga: | pratyutpanneṣu dharmeṣu

pratyutpannā dharmā iti saṃjānīte, saṅga: | iyantaṃ
puṇyaskandhaṃ prasūyate bodhisattvayānika:

pudgala: prathamena cittotpādeneti saṃjānīte, saṅga: ||

atha khalu śakro devānāmindra āyuṣmantaṃ
subhūtimetadavocat-katamena ārya subhūte

paryāyeṇa saṅga: ? subhūtirāha-sacetkauśika
tadbodhicittaṃ saṃjānīte-idaṃ tatprathamaṃ bodhicitta-

miti, anuttarāyāṃ samyaksaṃbodhau pariṇāmayāmīti
pariṇāmayati | na ca cittaprakṛti: śakyā

pariṇāmayituṃ tena kulaputreṇa vā kuladuhitrā vā
mahāyānasaṃprasthitena | tasmāttarhi kauśika paraṃ

saṃdarśayatā samādāpayatā samuttejayatā
saṃpraharṣayatā anuttarāyāṃ samyaksaṃbodhau
bhūtānugamena

saṃdarśayitavyaṃ samādāpayitavyaṃ samuttejayitavyaṃ
saṃpraharṣayitavyam | evamātmānaṃ ca na kṣiṇoti,

buddhānujñātayā ca samādāpanayā paraṃ samādāpayati sa
kulaputro vā kuladuhitā vā |

imāścāsya sarvā: saṅgakoṭyo vivarjitā bhavanti ||

atha khalu bhagavānāyuṣmate subhūtaye
sādhukāramadāt-sādhu sādhu subhūte, yastvaṃ

bodhisattvān mahāsattvānimā: saṅgakoṭīrbodhayasi | tena
hi subhūte anyānapi sūkṣmatarān

saṅgānākhyāsyāmi, tān śṛṇu, sādhu ca suṣṭhu ca
manasi kuru | bhāṣiṣye'haṃ te | sādhu bhagavan

ityāyuṣmān subhūtirbhagavata: pratyaśrauṣīt ||

bhagavānetadavocat-iha subhūte śrāddha: kulaputro vā
kuladuhitā vā tathāgatamarhantaṃ

samyaksaṃbuddhaṃ nimittato manasi karoti | yāvanti khalu
puna: subhūte nimittāni, tāvanta:

saṅgā: | tatkasya heto: ? nimittato hi subhūte saṅga: | iti
hi so'tītānāgatapratyutpannānāṃ

buddhānāṃ bhagavatāṃ ye anāsravā dharmāstānanumode
ityanumodya anumodanāsahagataṃ kuśalamūla-

manuttarāyāṃ samyaksaṃbodhau pariṇāmayāmīti
pariṇāmayati | yā khalu puna: subhūte dharmāṇāṃ

dharmatā, na sā atītā vā anāgatā vā pratyutpannā vā |
yā nātītā nānāgatā na pratyutpannā,

sā tryadhvanirmuktā | yā tryadhvanirmuktā, na sā śakyā
pariṇāmayituṃ na nimittīkartuṃ

nārambaṇīkartum | nāpi sā dṛṣṭaśrutamatavijñātā ||

subhūtirāha-gambhīrā bhagavan prakṛtirdharmāṇām |
bhagavānāha-viviktatvātsubhūte |

āha-prakṛtigambhīrā bhagavan prajñāpāramitā |
bhagavānāha-prakṛtiviśuddhatvātsubhūte | prakṛti-

@096

viviktatvātprakṛtigambhīrā prajñāpāramitā |
subhūtirāha-prakṛtiviviktā bhagavan prajñāpāramitā |

namaskaromi bhagavan prajñāpāramitāyai ||

bhagavānāha-sarvadharmā api subhūte prakṛtiviviktā: | yā
ca subhūte sarvadharmāṇāṃ

prakṛtiviviktatā, sā prajñāpāramitā | tatkasya heto: ?
tathā hi subhūte akṛtā: sarvadharmā-

stathāgatenārhatā samyaksaṃbuddhenābhisaṃbuddhā: |
subhūtirāha-tasmāttarhi bhagavan sarvadharmā

anabhisaṃbuddhāstathāgatenārhatā samyaksaṃbuddhena ?
bhagavānāha-tathāhi subhūte prakṛtyaiva na te

dharmā: kiṃcit | yā ca prakṛti:, sā aprakṛti:, yā ca
prakṛti:, sā prakṛti: sarvadharmāṇā-

mekalakṣaṇatvādyaduta alakṣaṇatvāt | tasmāttarhi subhūte
sarvadharmā anabhisaṃbuddhāstathāgate-

nārhatā samyaksaṃbuddhena | tatkasya heto: ? na hi subhūte
dve dharmaprakṛtī | ekaiva hi subhūte

sarvadharmāṇāṃ prakṛti: | yā ca subhūte
sarvadharmāṇāṃ prakṛti:, sā aprakṛti:, yā ca aprakṛti:,

sā prakṛti: | evametā: subhūte sarvā: saṅgakoṭyo
vivarjitā bhavanti ||

subhūtirāha-gambhīrā bhagavan prajñāpāramitā |
bhagavānāha-ākāśagambhīratayā subhūte

gambhīrā prajñāpāramitā | subhūtirāha-duranubodhā
bhagavan prajñāpāramitā | bhagavānāha-tathā

hi subhūte na kaścidabhisaṃbudhyate | āha-acintyā bhagavan
prajñāpāramitā | bhagavānāha-

tathā hi subhūte prajñāpāramitā na cittena jñātavyā na
cittagamanīyā | āha-akṛtā

bhagavan prajñāpāramitā |
bhagavānāha-kārakānupalabdhita: subhūte akṛtā
prajñāpāramitā ||

āha-tena hi bhagavan bodhisattvena mahāsattvena
prajñāpāramitāyāṃ kathaṃ caritavyam ?

bhagavānāha-sacetsubhūte bodhisattvo mahāsattva:
prajñāpāramitāyāṃ caranna rūpe carati, carati prajñā-

pāramitāyām | evaṃ sacenna vedanāyāṃ na saṃjñāyāṃ na
saṃskāreṣu | sacenna vijñāne carati, carati

prajñāpāramitāyām | sacedrūpamanityamiti na carati, carati
prajñāpāramitāyām | evaṃ vedanā-

saṃjñāsaṃskārā: | sacedvijñānamanityamiti na carati,
carati prajñāpāramitāyām | sacedrūpaṃ

śūnyamiti na carati, carati prajñāpāramitāyām | evaṃ
vedanāsaṃjñāsaṃskārā: | sacedvijñānaṃ

śūnyamiti na carati, carati prajñāpāramitāyām |
sacedrūpamapratipūrṇaṃ pratipūrṇamiti na carati,

carati prajñāpāramitāyām | yā ca rūpasyāpratipūrṇatā
pratipūrṇatā vā, na tadrūpam | evaṃ

vedanāsaṃjñāsaṃskārā: | sacedvijñānamapratipūrṇaṃ
pratipūrṇamiti na carati, carati prajñāpāra-

mitāyām | yā ca vijñānasyāpratipūrṇatā pratipūrṇatā
vā, na tadvijñānam | sacedevamapi na

carati, carati prajñāpāramitāyām ||

evamukte āyuṣmān subhūtirbhagavantametadavocat-āścaryaṃ
bhagavan yāvadyadevaṃ bodhi-

sattvānāṃ mahāsattvānāṃ sasaṅgatā ca asaṅgatā ca
khyātā: | bhagavānāha-rūpaṃ sasaṅgamasaṅgamiti

subhūte na carati, carati prajñāpāramitāyām | evaṃ
vedanāsaṃjñāsaṃskārā: | vijñānaṃ sasaṅga-

masaṅgamiti subhūte na carati, carati prajñāpāramitāyām |
cakṣu: sasaṅgamasaṅgamiti na carati,

@097

carati prajñāpāramitāyām | evaṃ yāvanmana:saṃsparśajā
vedanā sasaṅgāsaṅgeti na carati, carati

prajñāpāramitāyām | pṛthivīdhātu: sasaṅgo'saṅga iti na
carati, carati prajñāpāramitāyām |

yāvadvijñānadhātu: sasaṅgo'saṅga iti na carati, carati
prajñāpāramitāyām | dānapāramitā

sasaṅgāsaṅgeti na carati, carati prajñāpāramitāyām |
evaṃ śīlapāramitā kṣāntipāramitā

vīryapāramitā dhyānapāramitā | prajñāpāramitā
sasaṅgāsaṅgeti na carati, carati prajñāpāra-

mitāyām | evaṃ saptatriṃśabdodhipakṣā dharmā balāni
vaiśāradyāni pratisaṃvido aṣṭādaśāveṇikā

buddhadharmā: sasaṅgāsaṅgā iti na carati, carati
prajñāpāramitāyām | srotaāpattiphalaṃ sasaṅga-

masaṅgamiti na carati, carati prajñāpāramitāyām | evaṃ
sakṛdāgāmiphalamanāgāmiphalamarhattvaṃ

sasaṅgamasaṅgamiti na carati, carati prajñāpāramitāyām |
pratyekabuddhatvaṃ sasaṅgamasaṅgamiti na

carati, carati prajñāpāramitāyām | buddhatvaṃ
sasaṅgamasaṅgamiti na carati, carati prajñāpāra-

mitāyām | sarvajñatāpi subhūte sasaṅgāsaṅgeti na carati,
carati prajñāpāramitāyām | evaṃ

caran subhūte bodhisattvo mahāsattvo na rūpe saṅgaṃ
janayati, na vedanāyāṃ na saṃjñāyāṃ na

saṃskāreṣu | na vijñāne saṅgaṃ janayati | na cakṣuṣi
saṅgaṃ janayati | yāvanna mana:saṃsparśa-

jāyāṃ vedanāyāṃ saṅgaṃ janayati | na pṛthivīdhātau
saṅgaṃ janayati, yāvanna vijñānadhātau saṅgaṃ

janayati, na dānapāramitāyāṃ saṅgaṃ janayati, na
śīlapāramitāyāṃ na kṣāntipāramitāyāṃ na

vīryapāramitāyāṃ na dhyānapāramitāyāṃ na
prajñāpāramitāyāṃ saṅgaṃ janayati, na bodhipakṣeṣu
dharmeṣu,

na baleṣu, na vaiśāradyeṣu, na pratisaṃvitsu,
nāṣṭādaśasvaveṇikeṣu buddhadharmeṣu saṅgaṃ janayati,
na

srota āpattiphale saṅgaṃ janayati, na sakṛdāgāmiphale na
arhattve saṅgaṃ

janayati, na pratyekabuddhatve saṅgaṃ janayati, na buddhatve
saṅgaṃ janayati, nāpi sarvajñatāyāṃ

saṅgaṃ janayati | tatkasya heto: ? asaktā abaddhā amuktāṃ
asamatikrāntā hi subhūte sarva-

jñatā | evaṃ hi subhūte sarvasaṅgasamatikramāya
bodhisattvairmahāsattvai: prajñāpāramitāyāṃ caritavyam ||

subhūtirāha-āścarya bhagavan, yāvadgambhīro'yaṃ bhagavan
dharma: prajñāpāramitā nāma |

yā deśyamānāpi na parihīyate, adeśyamānāpi na
parihīyate | deśyamānāpi na vardhate |

adeśyamānāpi na vardhate | evamukte bhagavānāyuṣmantaṃ
subhūtimetadavocat-sādhu sādhu subhūte |

evametatsubhūte, evametat | tadyathāpi nāma subhūte
tathāgato'rhan samyaksaṃbuddho yāvajjīvaṃ

tiṣṭhannākāśasya varṇaṃ bhāṣeta, nākāśasya
vṛddhirbhavet | abhāṣyamāṇe'pi varṇe naivākāśasya

parihānirbhavet | tadyathāpi nāma subhūte māyāpuruṣo
bhāṣyamāṇe'pi varṇe nānunīyate na saṃkliśyate,

abhāṣyamāṇe'pi varṇe na pratihanyate, na saṃkliśyate |
evameva subhūte yā dharmāṇāṃ dharmatā,

sā deśyamānāpi tāvatyeva, adeśyamānāpi tāvatyeva ||

sthavira: subhūtirāha-duṣkarakārako bhagavan bodhisattvo
mahāsattvo yo gambhīrāyāṃ

prajñāpāramitāyāṃ caran prajñāpāramitāṃ bhāvayan na
saṃsīdati notplavate | atra ca nāma

yogamāpadyate, na ca pratyudāvartate | ākāśabhāvanaiṣā
bhagavan yaduta prajñāpāramitābhāvanā |

@098

namaskartavyāste bhagavan bodhisattvā mahāsattvā:, yairayaṃ
saṃnāha: saṃnaddha: | tatkasya heto: ? ākāśena

sārdhaṃ sa bhagavan saṃnadbhukāmo ya: sattvānāṃ kṛtaśa:
saṃnāhaṃ badhnāti | mahāsaṃnāhasaṃnaddho

bhagavan bodhisattvo mahāsattva: | śūro bhagavan bodhisattvo
mahāsattvo ya ākāśasamānāṃ

sattvānāṃ dharmadhātusamānāṃ sattvānāṃ kṛtaśa:
saṃnāhaṃ saṃnadbhukāmo'nuttarāṃ samyaksaṃbodhimabhi-

saṃbodbhukāma: | ākāśaṃ sa bhagavan parimocayitukāma: |
ākāśaṃ sa bhagavan utkṣeptukāma: |

mahāvīryapāramitāsaṃnāhaprāpta: sa bhagavan bodhisattvo
mahāsattvo ya ākāśasamānāṃ dharma-

dhātusamānāṃ sattvānāṃ kṛtaśa: saṃnāhaṃ saṃnahyate
||

atha khalvanyatamo bhikṣuryena bhagavāṃstenāñjaliṃ
praṇamya bhagavantametadavocat-namaskaromi

bhagavan prajñāpāramitāyai | tathā hi bhagavan
prajñāpāramitā na kaṃciddharmamutpādayati, na
kaṃciddharmaṃ

nirodhayati ||

atha khalu śakro devānāmindra āyuṣmantaṃ
subhūtimetadavocat-ya ārya subhūte atra

prajñāpāramitāyāmeva yogamāpatsyate, kva sa
yogamāpatsyate ? subhūtirāha-ākāśe sa kauśika

yogamāpatsyate, ya: prajñāpāramitāyāṃ yogamāpatsyate |
abhyavakāśe sa kauśika yogamāpatsyate,

ya: prajñāpāramitāyāṃ śikṣitavyaṃ yogamāpattavyaṃ
maṃsyate ||

atha khalu śakro devānāmindro
bhagavantametadavocat-ājñāpayatu bhagavān | tasya

kulaputrasya vā kuladuhiturvā rakṣāvaraṇaguptiṃ karomi ya
imāṃ prajñāpāramitāṃ dhārayati | atha

khalvāyuṣmān subhūti: śakraṃ
devānāmindrametadavocat-samanupaśyasi tvaṃ kauśika taṃ
dharma yasya

dharmasya rakṣāvaraṇaguptiṃ kariṣyasi ? śakra āha-no
hīdamārya subhūte | subhūtirāha-evaṃ

kauśika sacedbodhisattvo mahāsattvo yathānirdiṣṭāyāṃ
prajñāpāramitāyāṃ sthāsyati, saiva tasya

rakṣāvaraṇaguptirbhaviṣyati | atha virahito bhaviṣyati
prajñāpāramitāyā, lapsyante'sya avatāra-

prekṣiṇo'vatāragaveṣiṇo manuṣyāśca amanuṣyāśca
avatāram | api ca kauśika ākāśasya sa

rakṣāvaraṇaguptiṃ saṃvidhātavyāṃ manyeta, yo
bodhisattvasya mahāsattvasya rakṣāvaraṇaguptiṃ
saṃvidhātavyāṃ

manyet prajñāpāramitāyāṃ carata: | tatkiṃ manyase
kauśika pratibalastvaṃ pratiśrutkāyā

rakṣāvaraṇaguptiṃ saṃvidhātum ? śakra āha-na hyetadārya
subhūte | subhūtirāha-evameva kauśika

bodhisattvo mahāsattva: prajñāpāramitāyāṃ caran viharan
pratiśrutkopamā: sarvadharmā iti

parijānāti | sa{1 R ataśca for sa ca.} ca tānna
manyate, na samanupaśyati na jānāti na saṃjānīte | te ca
dharmā-

na vidyante na saṃdṛśyante na saṃvidyante nopalabhyante iti
viharati | sacedevaṃ viharati,

carati prajñāpāramitāyām ||

atha khalu buddhānubhāvena ye trisāhasramahāsāhasre
lokadhātau catvāro mahārājāna:,

sarve ca śakrā devendrā:, sarve ca mahābrahmāṇa:,
sahāpatiśca mahābrahmā, te sarve yena bhagavāṃ-

@099

stenopasaṃkrāntā: | upasaṃkramya bhagavata: pādau
śirasābhivandya bhagavantaṃ tri: pradakṣiṇīkṛtya

ekānte'tiṣṭhan | ekānte sthitāśca te mahārājāna:, sarve
ca śakrā devendrā:, sarve ca

brahmakāyikā devā mahābrahmāṇaśca, sahāpatiśca
mahābrahmā buddhānubhāvena buddhādhiṣṭhānena

buddhasahasraṃ samānvāharanti sma | ebhireva nāmabhireva
padairebhirevākṣarai: subhūtināmadheyaireva

bhikṣubhiriyameva prajñāpāramitopadiṣṭā, ayameva
prajñāpāramitāparivarta: | tatrāpi śakrā eva

devendrā: paripṛcchanti sma, paripraśnayanti sma-asminneva
pṛthivīpradeśe iyameva prajñāpāramitā

bhāṣitā | maitreyo'pi bodhisattvo mahāsattvo'nuttarāṃ
samyaksaṃbodhimabhisaṃbudhya asminneva

pṛthivīpradeśe enāmeva prajñāpāramitāṃ bhāṣiṣyate
iti ||

āryāṣṭasāhasrikāyāṃ prajñāpāramitāyāṃ
viśuddhiparivarto nāmāṣṭama: ||

@100

9 stutiparivarto navama: |

atha khalvāyuṣmān
subhūtirbhagavantametadavocat-prajñāpāramiteti bhagavan
nāmadheya-

mātrametat | tacca nāma idamiti nopalabhyate | vāgvastveva
nāmetyucyate | sāpi prajñāpāramitā

na vidyate nopalabhyate | yathaiva nāma, tathaiva
prajñāpāramitā | yathā prajñāpāramitā tathā nāma |

dharmadvayametanna vidyate nopalabhyate | kiṃ kāraṇaṃ
bhagavan maitreyo bodhisattvo mahāsattvo'nuttarāṃ

samyaksaṃbodhimabhisaṃbudhya ebhireva nāmabhi: ebhireva
padai: ebhirevākṣarai: asminneva pṛthivīpradeśe

prajñāpāramitāṃ bhāṣiṣyate ? evamukte
bhagavānāyuṣmantaṃ subhūtimetadavocat-tathā hi subhūte

maitreyo bodhisattvo mahāsattvo na rūpaṃ nityaṃ nānityaṃ
na rūpaṃ baddhaṃ na muktam, atyanta-

viśuddhamityabhisaṃbhotsyate | evaṃ na vedanāṃ na
saṃjñāṃ na saṃskārān | na vijñānaṃ nityaṃ nānityam,

na vijñānaṃ baddhaṃ na muktam,
atyantaviśuddhamityabhisaṃbhotsyate | anena subhūte
kāraṇena maitreyo

bodhisattvo mahāsattva: anuttarāṃ
samyaksaṃbodhimabhisaṃbudhya ebhireva nāmabhirebhireva
padavyañjanai-

rasminneva pṛthivīpradeśe imāmeva prajñāpāramitāṃ
bhāṣiṣyate ||

evamukte āyuṣmān subhūtirbhagavantametadavocat-pariśuddhā
bateyaṃ bhagavan prajñāpāra

mitā ? bhagavānāha-rūpaviśuddhita: subhūte pariśuddhā
prajñāpāramitā | evaṃ vedanāsaṃjñāsaṃskārā: |

vijñānaviśuddhita: subhūte pariśuddhā prajñāpāramitā |
rūpānutpādānirodhāsaṃkleśāvyavadāna-

viśuddhita: subhūte pariśuddhā prajñāpāramitā | evaṃ
vedanāsaṃjñāsaṃskārā: | vijñānānutpādā-

nirodhāsaṃkleśāvyavadānaviśuddhita: subhūte pariśuddhā
prajñāpāramitā | ākāśaviśuddhita: subhūte

pariśuddhā prajñāpāramitā | rūpanirupalepāparigrahatayā
subhūte pariśuddhā prajñāpāramitā | evaṃ

vedanāsaṃjñāsaṃskārā: |
vijñānanirupalepāparigrahatayā subhūte pariśuddhā
prajñāpāramitā |

ākāśapratiśrutkāvacanīyapravyāhāranirupalepatayā
subhūte pariśuddhā prajñāpāramitā | sarvopa-

lepānulepadharmānupalepatayā subhūte pariśuddhā
prajñāpāramitā ||

evamukte āyuṣmān subhūtirbhagavantametadavocat-sulabdhā
bata lābhāsteṣāṃ bhagavan

kulaputrāṇāṃ kuladuhitṝṇāṃ ca, yeṣāmiyaṃ
prajñāpāramitā śrotrāvabhāsamapyāgamiṣyati, prāgeva ya

udgrahīṣyanti dhārayiṣyanti vācayiṣyanti paryavāpsyanti
pravartayiṣyanti deśayiṣyantyupadekṣyantyudde-

kṣyanti svādhyāsyanti | na teṣāṃ cakṣūrogo bhaviṣyati,
na śrotrarogo na ghrāṇarogo na jihvārogo na

kāyarogo bhaviṣyati | na dhandhā{1 R dhanvāyitatā
throught the text.}yitatā bhaviṣyati, na te
viṣamāparihāreṇa kālaṃ kariṣyanti |

bahūni caiṣāṃ devatāsahasrāṇi pṛṣṭhata:
pṛṣṭhato'nubaddhāni bhaviṣyanti | aṣṭamīṃ caturdaśīṃ

pañcadaśīṃ ca sa dharmabhāṇaka: kulaputro vā kuladuhitā
vā yatra yatra prajñāpāramitāṃ bhāṣiṣyate,

tatra tatra bahutaraṃ puṇyaṃ prasaviṣyati | evamukte
bhagavānāyuṣmantaṃ subhūtimetadavocat-evameta-

tsubhūte, evametat | bahūni subhūte tasya kulaputrasya vā
kuladuhiturvā devatāsahasrāṇi

@101

pṛṣṭhata: pṛṣṭhato'nubaddhāni bhaviṣyanti | bahūni ca
devatāsahasrāṇi tatrāgamiṣyanti sarvāṇi

dharmaśravaṇārthikāni | tāni ca rakṣāvaraṇaguptiṃ
saṃvidhāsyanti tasya dharmabhāṇakasya imāṃ prajñāpāra-

mitāṃ bhāṣamāṇasya | tatkasya heto: ?
sadevamānuṣāsurasya hi subhūte lokasya prajñāpāramitā

anuttaraṃ ratnam | ato'pi subhūte kulaputro vā kuladuhitā
vā tatonidānaṃ bahutaraṃ puṇyaṃ

prasaviṣyati | api tu khalu puna: subhūte bahavo'ntarāyā
bhaviṣyanti asyā gambhīrāyā:

prajñāpāramitāyā likhyamānāyā udgṛhyamāṇāyā
dhāryamāṇāyā vācyamānāyā: paryavāpyamānāyā:

pravartyamānāyā upadiśyamānāyā uddiśyamānāyā:
svādhyāyyamānāyā: | tatkasya heto: ? tathā

hi subhūte bahupratyarthikāni mahāratnāni bhavanti |
yathāsāraṃ ca gurutarapratyarthikāni

bhavanti | anuttaraṃ cedaṃ subhūte mahāratnaṃ lokasya
yaduta prajñāpāramitā | hitāya sukhāya

pratipannā lokasya |

arvadharmāṇāmanutpādāyānirodhāyāsaṃkleśāyāvināśa
yogena pratyupasthitā |

na ca subhūte prajñāpāramitā kaṃciddharmamālīyate, na
kaṃciddharmaṃ saṃkliśyate, na kaṃciddharmaṃ

parigṛhṇāti | tatkasya heto: ? tathā hi subhūte sarve te
dharmā na saṃvidyante nopalabhyante |

anupalabdhita: subhūte anupaliptā prajñāpāramitā |
anupalipteti subhūte iyaṃ prajñāpāramitā |

tathā hi subhūte rūpanirupalepatayā anupalipteyaṃ
prajñāpāramitā | evaṃ vedanāsaṃjñāsaṃskārā: |

vijñānanirupalepatayā subhūte anupalipteyaṃ
prajñāpāramitā | sacedevamapi subhūte bodhisattvo

mahāsattvo na saṃjānīte, carati prajñāpāramitāyām | sā
khalu punariyaṃ subhūte prajñāpāramitā

na kasyaciddharmasyāveśikā vā niveśikā vā saṃdarśikā
vā nidarśikā vā āvāhikā vā

nirvāhikā vā ||

atha khalu saṃbahulāni devaputrasahasrāṇi antarīkṣe
kilakilāprakṣveḍitena cailavikṣepā-

nakārṣu:, dvitīyaṃ batedaṃ dharmacakrapravartanaṃ
jambūdvīpe paśyāma iti cāvocan | atha khalu

bhagavānāyuṣmantaṃ subhūtiṃ sthavirametadavocat-nedaṃ
subhūte dvitīyaṃ dharmacakrapravartanaṃ nāpi kasya-

ciddharmasya pravartanaṃ vā nivartanaṃ vā | evamiyaṃ
subhūte bodhisattvasya mahāsattvasya prajñāpāramitā ||

evamukte āyuṣmān
subhūtirbhagavantametadavocat-mahāpāramiteyaṃ
bhagavaṃstasya bodhi-

sattvasya mahāsattvasya, yasyāsaṅgatā sarvadharmeṣu,
yo'sāvanuttarāṃ samyaksaṃbodhimabhisaṃboddhukāmo na

ca kaṃciddharmamabhisaṃbudhyate, dharmacakraṃ ca
pravartayiṣyati, na ca kaṃciddharmaṃ saṃdarśayiṣyati |
tatkasya

heto: ? na hi kaściddharmo ya upalabhyate, yo vā dharma:
sūcyate | nāpi kaściddharmaṃ pravarta-

yiṣyati | tatkasya heto: ? atyantānabhinirvṛttā hi bhagavan
sarvadharmā: | nāpi kaṃciddharmaṃ

nivartayiṣyati | tatkasya heto: ? ādyanabhinirvṛttā hi
bhagavan sarvadharmā:, prakṛtiviviktatvā-

tsarvadharmāṇām ||

evamukte bhagavānāyuṣmantaṃ
subhūtimetadavocat-evametatsubhūte, evametat | na hi subhūte

śūnyatā pravartate vā nivartate vā | nāpi subhūte
ānimittaṃ pravartate vā nivartate vā | nāpi subhūte

apraṇihitaṃ pravartate vā nivartate vā | yā subhūte evaṃ
deśanā, iyaṃ sā sarvadharmāṇāṃ deśanā |

@102

naiva ca kenaciddeśitā, nāpi kenacicchrutā, nāpi
kenacitpratīcchitā, nāpi kenacitsākṣā-

tkṛtā, nāpi kenacitsākṣātkriyate, nāpi
kenacitsākṣātkariṣyate | nāpyanayā dharmadeśanayā

kaścitparinirvṛto nāpi parinirvāsyati nāpi parinirvāti |
nāpyanayā dharmadeśanayā

kaściddakṣiṇīya: kṛta: ||

evamukte āyuṣmān
subhūtirbhagavantametadavocat-asatpāramiteyaṃ bhagavan
ākāśa-

sattāmupādāya | asamasamatāpāramiteyaṃ bhagavan
sarvadharmānupalabdhitāmupādāya | viviktapāra-

miteyaṃ bhagavan atyantaśūnyatāmupādāya |
anavamṛdyapāramiteyaṃ bhagavan sarvadharmānupalabdhitā-

mupādāya | apadapāramiteyaṃ bhagavan
anāmāśarīratāmupādāya | asvabhāvapāramiteyaṃ bhagavan

anāgatimagatimupādāya | avacanapāramiteyaṃ bhagavan
sarvadharmāvikalpatāmupādāya | anāma-

pāramiteyaṃ bhagavan skandhānupalabdhitāmupādāya |
agamanapāramiteyaṃ bhagavan sarvadharmāgamanatā-

mupādāya | asaṃhāryapāramiteyaṃ bhagavan
sarvadharmāgrāhyatāmupādāya | akṣayapāramiteyaṃ bhagavan

akṣayadharmayogatāmupādāya | anutpattipāramiteyaṃ bhagavan
sarvadharmānabhinirvṛttitāmupādāya |

akārakapāramiteyaṃ bhagavan kārakānupalabdhitāmupādāya |
ajānakapāramiteyaṃ bhagavan sarva-

dharmāṇāmanātmatāmupādāya | asaṃkrāntipāramiteyaṃ
bhagavan cyu{1. R
śrutyupa^.}tyupapattyanupattitāmupādāya |

avinayapāramiteyaṃ bhagavan
pūrvāntāparāntapratyutpannārthānupalabdhitāmupādāya |
svapnapratiśrutkā-

pratibhāsamarīcimāyāpāramiteyaṃ bhagavan
anutpādavijñāpanatāmupādāya | asaṃkleśapāramiteyaṃ

bhagavan rāgadveṣamohāsvabhāvatāmupādāya |
avyavadānapāramiteyaṃ bhagavan āśrayānupalabdhitā-

mupādāya | anupalepapāramiteyaṃ bhagavan
ākāśānupalepatāmupādāya | aprapañcapāramiteyaṃ

bhagavan sarvadharmamananasamatikramatāmupādāya |
amananapāramiteyaṃ bhagavan aniñjanatāmupādāya |

acalitapāramiteyaṃ bhagavan dharmadhātusthititāmupādāya |
virāgapāramiteyaṃ bhagavan {2. R sarvadharmavitatha^.}
sarvadharmā-

vitathatāmupādāya | asamutthānapāramiteyaṃ bhagavan
sarvadharmanirvikalpatāmupādāya | śāntapāra-

miteyaṃ bhagavan sarvadharmanimittānupalabdhitāmupādāya |
nirdoṣapāramiteyaṃ bhagavan guṇapāra-

mitāmupādāya | ni:kleśapāramiteyaṃ bhagavan
parikalpāsattāmupādāya | ni:{3. RW
ni:svatva.^}sattvapāramiteyaṃ

bhagavan bhūtakoṭitāmupādāya | apramāṇapāramiteyaṃ
bhagavan sarvadharmasamutthānāsamutthānatā-

mupādāya | antadvayānanugamapāramiteyaṃ bhagavan
sarvadharmānabhiniveśanatāmupādāya | asaṃbhinna-

pāramiteyaṃ bhagavan sarvadharmāsaṃbhedanatāmupādāya |
aparāmṛṣṭapāramiteyaṃ bhagavan sarvaśrāvaka-

pratyekabuddhabhūmyaspṛhaṇatāmupādāya |
avikalpapāramiteyaṃ bhagavan vikalpasamatāmupādāya |

aprameyapāramiteyaṃ bhagavan apramāṇadharmatāmupādāya |
asaṅgapāramiteyaṃ bhagavan sarvadharmāsaṅgatā-

mupādāya | anityapāramiteyaṃ bhagavan
sarvadharmāsaṃskṛtatāmupādāya | du:khapāramiteyaṃ
bhagavan

ākāśasamadharmatāmupādāya | śūnyapāramiteyaṃ bhagavan
sarvadharmānupalabdhitāmupādāya | anātma-

pāramiteyaṃ bhagavan sarvadharmānabhiniveśanatāmupādāya |
alakṣaṇapāramiteyaṃ bhagavan sarvadharmānabhi-

@103

9 stutiparivarto navama: |

nirvṛttitāmupādāya | sarvaśūnyatāpāramiteyaṃ bhagavan
anantāparyantatāmupādāya | smṛtyu-

pasthānādibodhipakṣadharmapāramiteyaṃ
bhagavaṃsteṣāmanupalabdhitāmupādāya |
śūnyatānimittāpraṇihita-

pāramiteyaṃ bhagavan trivimokṣamukhānupalabdhitāmupādāya
| aṣṭavimokṣapāramiteyaṃ bhagavaṃsteṣā-

manupalabdhitāmupādāya | navānupūrvavihārapāramiteyaṃ
bhagavan prathamadhyānādīnāmanupalabdhitā-

mupādāya | catu:satyapāramiteyaṃ bhagavan
du:khādīnāmanupalabdhitāmupādāya | daśapāramiteyaṃ

bhagavan dānādīnāmanupalabdhitāmupādāya |
balapāramiteyaṃ bhagavan anavamṛdyatāmupādāya |

vaiśāradyapāramiteyaṃ bhagavan
atyantānavalīnatāmupādāya | pratisaṃvitpāramiteyaṃ
bhagavan sarva-

jñatāsaṅgāpratighātitāmupādāya |
sarvabuddhadharmāveṇikapāramiteyaṃ bhagavan
gaṇanāsamatikramatā-

mupādāya | tathāgatatathatāpāramiteyaṃ bhagavan
sarvadharmāvitathatāmupādāya | svayaṃbhūpāramiteyaṃ

bhagavan sarvadharmāsvabhāvatāmupādāya |
sarvajñajñānapāramiteyaṃ bhagavan yaduta prajñāpāramitā

sarvadharmasvabhāvasarvākāraparijñānatāmupādāyeti ||

āryāṣṭasāhasrikāyāṃ prajñāpāramitāyāṃ
stutiparivarto nāma navama: ||

@104

10 dhāraṇaguṇaparikīrtanaparivarto daśama: |

atha khalu śakrasya
devānāmindrasyaitadabhūt-pūrvajinakṛtādhikārāste
kulaputrā:

kuladuhitaraśca bhaviṣyanti bahubuddhāvaropitakuśalamūlā:,
kalyāṇamitraparigṛhītāśca bhaviṣyanti,

yeṣāmiyaṃ prajñāpāramitā śrotrāvabhāsamapyāgamiṣyati
| ka: punarvādo ya enāmevaṃ gambhīrāṃ prajñāpāra-

mitāmudgrahīṣyanti dhārayiṣyanti vācayiṣyanti
paryavāpsyanti pravartayiṣyanti deśayiṣyantyupadekṣya-

ntyuddekṣyanti svādhyāsyanti | udgṛhya dhārayitvā
vācayitvā paryavāpya pravartya deśayitvopadiśyoddiśya

svādhyāyya tathatvāya śikṣiṣyante, tathatvāya
pratipatsyante, tathatvāya yogamāpatsyante | na te avara-

mātrakeṇa kuśalamūlena samanvāgatā bhaviṣyanti |
bahubuddhaparyupāsitāste kulaputrā: kuladuhitaraśca

bhaviṣyanti | paripṛṣṭā: paripraśnīkṛtāśca te buddhā
bhagavanto bhaviṣyanti kulaputrai: kuladuhitṛ-

bhiścaināmeva prajñāpāramitām | śrutā ceyaṃ
paurvakāṇāmapi tathāgatānāmarhatāṃ samyaksaṃbuddhānā-

mantikāt, ya enāṃ prajñāpāramitāmetarhyapi śroṣyanti |
śrutvā codgrahīṣyanti dhārayiṣyanti

vācayiṣyanti paryavāpsyanti pravartayiṣyanti
deśayiṣyantyupadekṣyantyuddekṣyanti svādhyāsyanti,

tathatvāya śikṣiṣyante, tathatvāya pratipatsyante,
tathatvāya yogamāpatsyante | bahubuddhāvaropita-

kuśalamūlāste kulaputrā: kuladuhitaraśca veditavyā:, ya
etasyāmeva gambhīrāyāṃ prajñāpāramitāyāṃ

bhāṣyamāṇāyāṃ
deśyamānāyāmupadiśyamānāyāmuddiśyamānāyāṃ
svādhyāyyamānāyāṃ nāvaleṣyante na

saṃleṣyante, na viṣatsyanti na viṣādamāpatsyante, na
vipṛṣṭhīkariṣyanti mānasam, na bhagnapṛṣṭhī-

kariṣyanti, nottrasiṣyanti na saṃtrasiṣyanti na
saṃtrāsamāpatsyante ||

atha khalvāyuṣmān śāriputra: śakrasya devānāmindrasya
imamevaṃrūpaṃ caitasaiva ceta:pari-

vitarkamājñāya bhagavantametadavocat-yo bhagavan ihaivaṃ
gambhīrāyāṃ prajñāpāramitāyāṃ bhāṣyamāṇāyāṃ

deśyamānāyāmupadiśyamānāyāṃ kulaputro vā kuladuhitā
vā abhiśraddadhadavakalpayannadhimucya prasanna-

citto bodhāya cittamutpādya enāṃ
prajñāpāramitāmudgrahīṣyati dhārayiṣyati vācayiṣyati

paryavāpsyati pravartayiṣyati
deśayiṣyatyupadekṣatyuddekṣyati svādhyāsyati, tathatvāya
śikṣiṣyate,

tathatvāya pratipatsyate, tathatvāya yogamāpatsyate,
yathāvinivartanīyo bodhisattvo mahāsattvastathā

sa dhārayitavya: | tatkasya heto: ? gambhīrā bhagavan iyaṃ
prajñāpāramitā | na hi bhagavan

parīttakuśalamūlenāparipṛcchakajātīyena aśrutvā
buddhānāṃ bhagavatāṃ saṃmukhībhāvata:
pūrvamacaritavatā

ihaiveyamevaṃ gambhīrā prajñāpāramitā adhimoktuṃ śakyā
| ye punaranadhimucya enāmanavabudhyamānā:

pratikṣeptavyāṃ maṃsyante, pūrvāntato'pi bhagavaṃstai:
kulaputrai: kuladuhitṛbhiśceyaṃ gambhīrā prajñāpāra-

mitā bhāṣyamāṇā pratikṣiptā | tatkasya heto: ?  yathāpi
nāma parīttatvātkuśalamūlānām | na

hi bhagavan acaritavadbhi: pūrvāntata iyaṃ gambhīrā
prajñāpāramitā śakyā adhimoktum | ye'pi

ca pratikṣepsyanti enāṃ gambhīrāṃ prajñāpāramitāṃ
bhāṣyamāṇām, te'pyevaṃ veditavyā:-pūrvāntato'-

pyebhiriyaṃ gambhīrā prajñāpāramitā bhāṣyamāṇā
pratikṣiptā | tathā hyeṣāmasyāṃ gambhīrāyāṃ
prajñāpāra-

mitāyāṃ bhāṣyamāṇāyāṃ nāsti śraddhā, nāsti
kṣāntirnāsti rucirnāsti cchando nāsti vīryaṃ

@105

nāstyapramādo nāstyadhimukti:, na caibhi: pūrvaṃ buddhā
bhagavanto buddhaśrāvakā vā paripṛṣṭā:, na

ca paripraśnīkṛtā iti ||

atha khalu śakro devānāmindra āyuṣmantaṃ
śāriputrametadavocat-gambhīrā ārya

śāriputra prajñāpāramitā | kimatrāścaryaṃ
syādyadasyāṃ gambhīrāyāṃ prajñāpāramitāyāṃ
bhāṣyamāṇāyāṃ

pūrvamacaritāvī bodhisattvo mahāsattvo nādhimucyeta ?  atha
khalu śakro devānāmindro bhagavanta-

metadavocat-namaskaromi bhagavan prajñāpāramitāyai |
sarvajñajñānasya sa bhagavannamaskāraṃ karoti,

ya: prajñāpāramitāyai namaskāraṃ karoti |
bhagavānāha-evameva kauśika, evametat |

sarvajñajñānasya sa kauśika namaskāraṃ karoti ya:
prajñāpāramitāyai namaskāraṃ karoti | tatkasya

heto: ? atonirjātā hi kauśika buddhānāṃ bhagavatāṃ
sarvajñatā | sarvajñajñānanirjātā ca puna:

prajñāpāramitā prabhāvyate | evamasyāṃ
prajñāpāramitāyāṃ caritavyam | evamasyāṃ
prajñāpāramitāyāṃ

sthātavyam | evamasyāṃ prajñāpāramitāyāṃ pratipattavyam
| evamasyāṃ prajñāpāramitāyāṃ

yogamāpattavyam ||

atha khalu śakro devānāmindro bhagavantametadavocat-kathaṃ
bhagavan prajñāpāramitāyāṃ

caran bodhisattvo mahāsattva: prajñāpāramitāyāṃ sthito
bhavati ? kathaṃ prajñāpāramitāyāṃ caran

prajñāpāramitāyāṃ yogamāpadyate ? evamukte bhagavān
śakraṃ devānāmindrametadavocat-sādhu sādhu

kauśika | sādhu khalu punastvaṃ kauśika yastvaṃ
tathāgatamarhantaṃ samyaksaṃbuddhamenamarthaṃ
paripraṣṭavyaṃ

paripraśnīkartavyaṃ manyase | idamapi te kauśika
buddhānubhāvena pratibhānamutpannam |

iha kauśika bodhisattvo mahāsattva: prajñāpāramitāyāṃ
caran rūpe na tiṣṭhati, rūpamiti na

tiṣṭhati | yata: kauśika bodhisattvo mahāsattvo rūpe na
tiṣṭhati, rūpamiti na tiṣṭhati,

evaṃ rūpe yogamāpadyate | evaṃ vedanāyāṃ saṃjñāyāṃ
saṃskāreṣu | vijñāne {1 W om. na.}na tiṣṭhati,
vijñānamiti

na tiṣṭhati | yata: kauśika bodhisattvo mahāsattvo vijñāne
na tiṣṭhati, vijñānamiti na tiṣṭhati,

evaṃ vijñāne yogamāpadyate | rūpamiti kauśika na yojayati,
yata: kauśika rūpamiti na

yojayati, evaṃ rūpamiti na tiṣṭhati | evaṃ
vedanāsaṃjñāsaṃskārā: | vijñānamiti kauśika

na yojayati, yata: kauśika vijñānamiti na yojayati, evaṃ
vijñānamiti na tiṣṭhati |

evaṃ prajñāpāramitāyāṃ sthito bhavati | evaṃ
yogamāpadyate ||

atha khalvāyuṣmān śāriputro
bhagavantametadavocat-gambhīrā bhagavan prajñāpāramitā |

duravagāhā bhagavan prajñāpāramitā | durudgrahā bhagavan
prajñāpāramitā | apramāṇā bhagavan

prajñāpāramitā | bhagavānāha-evametacchāriputra, evametat
| rūpaṃ gambhīramiti śāriputra na

tiṣṭhati | yata: śāriputra rūpaṃ gambhīramiti na
tiṣṭhati, evaṃ rūpe yogamāpadyate | evaṃ vedanā-

saṃjñāsaṃskārā: | vijñānaṃ śāriputra gambhīramiti na
tiṣṭhati | yata: śāriputra vijñānaṃ

gambhīramiti na tiṣṭhati, evaṃ vijñāne yogamāpadyate |
rūpaṃ śāriputra gambhīramiti na yoga-

@106

māpadyate | yata: śāriputra rūpaṃ gambhīramiti na
yogamāpadyate, evaṃ rūpaṃ gambhīramiti na

tiṣṭhati | evaṃ vedanāsaṃjñāsaṃskārā: | vijñānaṃ
śāriputra gambhīramiti na yogamāpadyate |

yata: śāriputra vijñānaṃ gambhīramiti na yogamāpadyate,
evaṃ vijñānaṃ gambhīramiti na tiṣṭhati ||

evamukte āyuṣmān śāriputro bhagavantametadavocat-gambhīrā
bhagavan prajñāpāramitā

avinivartanīyasya vyākṛtasya bodhisattvasya mahāsattvasya
purato bhāṣitavyā | tatkasya heto: ?

sa hi bhagavan na kāṅkṣiṣyati, na vicikitsiṣyati na
dhaṃdhāyiṣyati na vivadiṣyati ||

atha khalu śakro devānāmindra āyuṣmantaṃ
śāriputrametadavocat-sacetpunarārya śāriputra

avyākṛtasya bodhisattvasya mahāsattvasya purata iyaṃ
prajñāpāramitā bhāṣyeta, ko doṣo bhavet ?

evamukte āyuṣmān śāriputra: śakraṃ
devānāmindrametadavocat-dūrata: sa kauśika bodhisattvo

mahāsattva āgato veditavya: | cirayānasaṃprasthita:
paripakvakuśalamūla: sa kauśika bodhisattvo

mahāsattvo veditavya:, yo'vyākṛta imāṃ prajñāpāramitāṃ
lapsyate darśanāya vandanāya paryupāsa-

nāya śravaṇāya | śrutvā ca nottrasiṣyati na
saṃtrasiṣyati na saṃtrāsamāpatsyate | na cedānī-

masau cireṇa vyākaraṇaṃ pratilapsyate'nuttarāyā:
samyaksaṃbodhe: | āsannaṃ tasya vyākaraṇaṃ

veditavyam | sa bodhisattvo mahāsattvo naikaṃ vā dvau vā
trīn vā tathāgatānarhata: samyaksaṃ-

buddhānatikramiṣyati, tato vyākaraṇaṃ
pratilapsyate'nuttarāyāṃ samyaksaṃbodhau | api tu
tānārāga-

yiṣyati, ārāgayitvā tāṃstathāgatānarhata:
samyaksaṃbuddhānna virāgayiṣyati | tathāgatadarśanaṃ

ca vyākaraṇenāvandhyaṃ kariṣyati, tathāgatadarśanācca
tato vyākaraṇaṃ pratilapsyate'nuttarāyāṃ samyaksaṃbodhau
| yāvacca vyākaraṇaṃ pratilapsyate'nuttarāyāṃ
samyaksaṃbodhau, tāvadavandhyaṃ

kariṣyati tathāgatadarśanavandanaparyupāsanopasthānaṃ
yāvannānuttarāṃ samyaksaṃbodhimabhisaṃbuddha iti ||

atha khalvāyuṣmān śāriputro bhagavantametadavocat-dūrata:
sa bhagavan bodhisattvo

mahāsattva āgato bhaviṣyati | cirayānasaṃprasthita: |
paripakvakuśalamūlo hi bhagavan sa

bodhisattvo mahāsattvo veditavya:, ya imāṃ gambhīrāṃ
prajñāpāramitāṃ lapsyate darśanāya vandanāya

paryupāsanāya śravaṇāya | ka: punarvādo'tra ya: śrutvā
codgrahīṣyati dhārayiṣyati vācayiṣyati

paryavāpsyati pravartayiṣyati
deśayiṣyatyupadekṣyatyuddekṣyati svādhyāsyati ||

atha khalu bhagavānāyuṣmantaṃ
śāriputrametadavocat-evametacchāriputra, evametat |

dūrata: sa śāriputra bodhisattvo mahāsattva āgato
veditavya: | cirayānasaṃprasthita: | paripakva-

kuśalamūlo hi sa śāriputra bodhisattvo mahāsattvo
bhaviṣyati, ya imāṃ gambhīrāṃ prajñāpāramitāṃ

lapsyate darśanāya vandanāya paryupāsanāya śravaṇāya |
ka: punarvādo'tra ya: śrutvā codgrahīṣyati

dhārayiṣyati vācayiṣyati paryavāpsyati pravartayiṣyati
deśayiṣyatyupadekṣyatyuddekṣyati svādhyāsyati ||

atha khalvāyuṣmān śāriputro
bhagavantametadavocat-pratibhāti me bhagavan, pratibhāti

me sugata aupamyodāharaṇam | tadyathāpi nāma bhagavan
yo'yaṃ bodhisattvayānika: kulaputro

vā kuladuhitā vā svapnāntaragato'pi bodhimaṇḍe niṣīdet,
veditavyametadbhagavan, ayaṃ bodhi-

@107

sattvo mahāsattva āsanno'nuttarāyā:
samyaksaṃbodherabhisaṃbodhāyeti | evameva bhagavan ya:

kulaputro vā kuladuhitā vā imāṃ gambhīrāṃ
prajñāpāramitāṃ lapsyate darśanāya vandanāya paryupāsa-

nāya śravaṇāya, ka: punarvāda: śrutvā codgrahītuṃ
dhārayituṃ vācayituṃ paryavāptuṃ pravartayituṃ

deśayituṃ upadeṣṭuṃ uddeṣṭuṃ svādhyāpanāya |
veditavyametadbhagavan dūrato'yaṃ bodhisattvayānika:

pudgala āgataścirayānasaṃprasthita: | āsanno'yaṃ
bodhisattvayānika: pudgalo vyākaraṇasya |

vyākariṣyantyenaṃ buddhā bhagavanto bodhisattvaṃ
mahāsattvamanuttarāyā: samyaksaṃbodherabhi-

saṃbodhāyeti | cirayānasaṃprasthita: paripakvakuśalamūlo
hi sa bodhisattvo mahāsattvo

veditavya:, yasyeyaṃ gambhīrā prajñāpāramitā
upapatsyate'ntaśa: śravaṇāyāpi | ka: punarvādo'tra

bhagavan ya: kulaputro vā kuladuhitā vā enāṃ gambhīrāṃ
prajñāpāramitāmudgrahīṣyati dhārayiṣyati

vācayiṣyati paryavāpsyati pravartayiṣyati
deśayiṣyatyupadekṣyatyuddekṣyati svādhyāsyati | tatkasya

heto: ? bhūyastvena hi bhagavan dharmavyasanasaṃvartanīyai:
sattvā: karmopacayairavihitā:, teṣāṃ

bhūyastvena asyāṃ gambhīrāyāṃ prajñāpāramitāyāṃ
cittāni pratikūlāni bhaviṣyanti, cittāni

parivellayiṣyanti | na hyanupacitakuśalamūlā: sattvā
asyāṃ bhūyastvena bhūtakoṭyāṃ praskandanti

prasīdanti | upacitakuśalamūlā: khalu punaste bhagavan
sūpacitakuśalamūlā: kulaputrā:

kuladuhitaraśca veditavyā:, yeṣāmasyāṃ bhūtakoṭyāṃ
cittaṃ praskandati prasīdati | tadyathāpi

nāma bhagavan puruṣo yojanaśatikādaṭavīkāntārād
dviyojanaśatikādvā triyojanaśatikādvā

caturyojanaśatikādvā pañcayojanaśatikādvā
daśayojanaśatikādvā aṭavīkāntārānniṣkrāmet |

{1. R na for sa.}sa niṣkramya paśyetpūrvanimittāni
gopālakān vā paśupālakān vā sīmā vā ārāmasaṃpado

vā vanasaṃpado vā, tato'nyāni vā nimittāni,
yairnimittairgrāmo vā nagaraṃ vā nigamo vā

sūcyeta | tasya tāni pūrvanimittāni dṛṣṭvaivaṃ
bhavati-yathemāni pūrvanimittāni dṛśyante, tathā

āsanno me grāmo vā nagaraṃ vā nigamo vā iti | sa
āśvāsaprāpto bhavati | nāsya bhūyaścora-

manasikāro bhavati | evameva bhagavan yasya bodhisattvasya
mahāsattvasyeyaṃ gambhīrā prajñāpāramitā

upavartate, veditavyaṃ tena bhagavan
abhyāsanno'smyanuttarāyā: samyaksaṃbodhe:, nacireṇa

vyākaraṇaṃ pratilapsye'nuttarāyā: samyaksaṃbodheriti |
nāpi tenottrasitavyaṃ na saṃtrasitavyaṃ na

bhetavyaṃ śrāvakabhūmervā pratyekabuddhabhūmervā |
tatkasya heto: ? tathā hi asyemāni pūrvanimittāni

saṃdṛśyante yadutemāṃ gambhīrāṃ prajñāpāramitāṃ
labhate darśanāya vandanāya paryupāsanāya śravaṇāya |

evamukte bhagavānāyuṣmantaṃ
śāriputrametadavocat-evametacchāriputra, evametat |
pratibhātu te

śāriputra punarapyetatsthānam, yathāpi
nāmaitadbuddhānubhāvena vyāharasi vyāhariṣyasi ca ||

evamukte āyuṣmān śāriputro
bhagavantametadavocat-tadyathāpi nāma bhagavan iha

kaścideva puruṣo mahāsamudraṃ draṣṭukāmo bhavet | sa
gacchenmahāsamudraṃ darśanāya | yathā yathā ca

sa gacchenmahāsamudraṃ darśanāya, tathā tathā
sacetpaśyetstambaṃ vā stambanimittaṃ vā parvataṃ vā

@108

parvatanimittaṃ vā, tenaivaṃ veditavyaṃ dūre tāvadito
mahāsamudra iti | sacenna bhūya: paśyetstambaṃ vā

stambanimittaṃ vā parvataṃ vā parvatanimittaṃ vā,
tenaivaṃ veditavyam-abhyāsanna ito mahāsamudra iti |

tatkasya heto: ? anupūrvanimno hi mahāsamudra:, na
mahāsamudrasyābhyantare kaścitstambo vā stambanimittaṃ

vā parvato vā parvatanimittaṃ veti | kiṃcāpi sa na
mahāsamudraṃ sākṣātpaśyati cakṣuṣā, atha ca

puna: sa niṣṭhāṃ gacchati-abhyāsanno'smi mahāsamudrasya,
neto bhūyo dūre mahāsamudra iti | evameva

bhagavan bodhisattvena mahāsattvenemāṃ gambhīrāṃ
prajñāpāramitāṃ śṛṇvatā veditavyam-kiṃcāpyahaṃ

taistathāgatairarhadbhi: samyaksaṃbuddhairna saṃmukhaṃ
vyākṛta:, atha ca punarabhyāsanno'smyanuttarāyā: samya-

ksaṃbodhervyākaraṇasya | tatkasya heto: ? tathā hyenāṃ
gambhīrāṃ prajñāpāramitāṃ labhate darśanāya vandanāya

paryupāsanāya śravaṇāyeti | tadyathāpi nāma bhagavan
vasante pratyupasthite śīrṇaparṇapalāśeṣu nānā-

vṛkṣeṣu nānāpallavā: prādurbhavanti | pallaveṣu
prādurbhūteṣvāttamanaskā bhavanti jāmbūdvīpakā
manuṣyā:

tāni pūrvanimittāni vaneṣu dṛṣṭvā
nācirādvanapuṣpāṇi ca phalāni ca prādurbhaviṣyanti |
tatkasya

heto: ? tathā hi imāni pūrvanimittāni stambeṣu dṛśyanta
iti | evameva bhagavan yadā bodhi-

sattvo mahāsattvo labhate imāṃ gambhīrāṃ
prajñāpāramitāṃ darśanāya vandanāya paryupāsanāya

śravaṇāya, upavartate tasyeyaṃ gambhīrā prajñāpāramitā
| tadā paripakvakuśala: sa bodhisattvo

mahāsattvo veditavya:-tenaiva pūrvakeṇa
kuśalamūlenopanāmiteyaṃ tasmai gambhīrā prajñāpāramitā
|

tatra yā devatā: pūrvabuddhadarśinya:, tā: pramuditā
bhavanti prītisaumanasyajātā:- paurvakāṇā-

mapi bodhisattvānāṃ mahāsattvānāmimānyeva
pūrvanimittānyabhūvannanuttarāyā: samyaksaṃbodhe-

rvyākaraṇāya | nacireṇa batāyaṃ bodhisattvo mahāsattvo
vyākaraṇaṃ pratilapsyate'nuttarāyā:

samyaksaṃbodheriti | tadyathāpi nāma bhagavan strī gurviṇī
gurugarbhā | tasyā yadā kāyo

veṣṭate, adhimātraṃ vā kāyaklamatho jāyate, na ca sā
caṃkramaṇaśīlā bhavati | alpāhārā ca

bhavati | alpastyānamiddhā ca bhavati | alpabhāṣyā ca
bhavati | alpasthāmā ca bhavati |

vedanābahulā ca bhavati | krandantī ca bahulaṃ viharati | na
ca saṃvāsaśīlā bhavati |

paurvakeṇāyoniśomanasikāreṇāsevitena niṣevitena
bhāvitena bahulīkṛtena imāmevaṃrūpāṃ kāyena

vedanāṃ pratyanubhavānīti, tadā veditavyamidaṃ
bhagavan-yathāsyā: pūrvanimittāni saṃdṛśyante, tathā

nacireṇa bateyaṃ strī prasoṣyate iti | evameva bhagavan
yadā bodhisattvasya mahāsattvasyeyaṃ gambhīrā

prajñāpāramitā upavartate darśanāya vandanāya
paryupāsanāya śravaṇāya, śṛṇvataścaināṃ ramate citta-

masyāṃ prajñāpāramitāyām, arthikatayā cotpadyate, tadā
veditavyamidaṃ bhagavan-nacireṇa

batāyaṃ bodhisattvo mahāsattvo vyākaraṇaṃ
pratilapsyate'nuttarāyā: samyaksaṃbodheriti ||

evamukte bhagavānāyuṣmantaṃ śāriputrametadavocat-sādhu
sādhu śāriputra | idamapi te

śāriputra buddhānubhāvena pratibhāti | atha khalvāyuṣmān
subhūtirbhagavantametadavocat-āścaryaṃ

bhagavan yāvatsuparigṛhītāśca suparīttāśca
suparīnditāśca ime bodhisattvā mahāsattvāstathāgate-

nārhatā samyaksaṃbuddhena | bhagavānāha-tathā hi te{1.
R om.. te.} subhūte bodhisattvā mahāsattvā bahujana-

@109

hitāya pratipannā bahujanasukhāya lokānukampāyai mahato
janakāyasyārthāya hitāya sukhāya

devānāṃ ca manuṣyāṇāṃ ca | anukampakā
anukampāmupādāya anuttarāṃ samyaksaṃbodhimabhisaṃbodbhu-

kāmā: | anuttarāṃ samyaksaṃbodhimabhisaṃbudhyānuttaraṃ
dharmaṃ deśayitukāmā: ||

subhūtirāha-iha bhagavan bodhisattvasya mahāsattvasya
prajñāpāramitāyāṃ carata: kathaṃ

prajñāpāramitābhāvanā paripūriṃ gacchati ?
bhagavānāha-yadi subhūte bodhisattvo mahāsattva:

prajñāpāramitāyāṃ caran na rūpasya vṛddhiṃ
samanupaśyati, carati prajñāpāramitāyām | evaṃ na

vedanāyā na saṃjñāyā na saṃskārāṇām | na vijñānasya
vṛddhiṃ samanupaśyati, carati prajñāpāra-

mitāyām | na rūpasya parihāṇiṃ samanupaśyati, carati
prajñāpāramitāyām | evaṃ na vedanāyā

na saṃjñāyā na saṃskārāṇām | na vijñānasya
parihāṇiṃ samanupaśyati, carati prajñāpāra-

mitāyām | dharmaṃ na samanupaśyati, carati
prajñāpāramitāyām | adharmamapi na samanupaśyati,

carati prajñāpāramitāyām | evamasya
prajñāpāramitābhāvanā paripūriṃ gacchati ||

subhūtirāha-acintyamidaṃ bhagavan deśyate |
bhagavānāha-rūpaṃ hi subhūte acintyam |

evaṃ vedanāsaṃjñāsaṃskārā: | vijñānaṃ hi subhūte
acintyam | rūpamacintyamityapi subhūte na

saṃjānīte, carati prajñāpāramitāyām | evaṃ
vedanāsaṃskārā: | vijñānamacintyamityapi subhūte

na saṃjānīte, carati prajñāpāramitāyām ||

atha khalvāyuṣmān śāriputro bhagavantametadavocat-ko'tra
bhagavan adhimokṣayiṣyati

evaṃgambhīrāyāṃ prajñāpāramitāyām ?  bhagavānāha-ya:
śāriputra caritāvī bodhisattvo mahāsattvo

bhaviṣyati prajñāpāramitāyām, so'tra
prajñāpāramitāyāmadhimokṣayiṣyati | āyuṣmān

śāriputra āha-kathaṃ bhagavan caritāvī bodhisattvo
mahāsattvo bhaviṣyati, kathaṃ caritāvīti

nāmadheyaṃ labhate ? bhagavānāha-iha śāriputra bodhisattvo
mahāsattvo balāni na kalpayati,

vaiśāradyāni na kalpayati, buddhadharmānapi na kalpayati,
sarvajñatāmapi na kalpayati | tatkasya

heto: ? balāni hi śāriputra acintyāni,
vaiśāradyānyapyacintyāni, buddhadharmā

apyacintyā:, sarvajñatāpyacintyā, sarvadharmā apyacintyā:
| evaṃ caritāvī śāriputra bodhisattvo

mahāsattvo na kvaciccarati, carati prajñāpāramitāyām |
evaṃ sa caritāvītyucyate, caritāvīti

nāmadheyaṃ labhate ||

atha khalu āyuṣmān subhūtirbhagavantametadavocat-gambhīrā
bhagavan prajñāpāramitā |

ratnarāśirbhagavan prajñāpāramitā | śuddharāśirbhagavan
prajñāpāramitā ākāśaśuddhatāmupādāya |

āścaryaṃ bhagavan syādyadenāṃ
prajñāpāramitāmudgṛhṇatāṃ dhārayatāṃ vācayatāṃ
paryavāpnuvatāṃ pravartayatāṃ

deśayatāmupadiśatāmuddiśatāṃ svādhyāyatāṃ likhatāṃ
ca kulaputrāṇāṃ kuladuhitṝṇāṃ ca bahavo'-

ntarāyā utpadyeran | evamukte bhagavānāyuṣmantaṃ
subhūtimetadavocat-evametatsubhūte, evametat |

bahava: subhūte antarāyā imāṃ
prajñāpāramitāmudgṛhṇatāṃ dhārayatāṃ vācayatāṃ
paryavāpnuvatāṃ

pravartayatāṃ deśayatāmupadiśatāmuddiśatāṃ
svādhyāyatāṃ likhatāṃ ca kulaputrāṇāṃ
kuladuhitṝṇāṃ ca

@110

bhaviṣyanti | tatkasya heto: ? tathā hi subhūte imāṃ
prajñāpāramitāmudgṛhṇatāṃ dhārayatāṃ vācayatāṃ

paryavāpnuvatāṃ pravartayatāṃ
deśayatāmupadiśatāmuddiśatāṃ svādhyāyatāṃ likhatāṃ
ca kulaputrāṇāṃ

kuladuhitṝṇāṃ ca māra:
pāpīyānautsukyamāpatsyate'ntarāyaṃ kartum | tatra
śīghraṃ likhatā

sacenmāsena vā māsadvayena vā māsatrayeṇa vā likhyeta,
likhitavyaiva bhavet | sacetsaṃvatsareṇa

tato vāpareṇa likhitā bhavet, tathāpi likhitavyaiva khalu
puna: subhūte bhavati tena kulaputreṇa

kuladuhitrā vā iyaṃ prajñāpāramitā | tatkasya heto: ?
evaṃ hyetatsubhūte bhavati yanmahāratnānāṃ

bahavo'ntarāyā utpadyante ||

evamukte āyuṣmān subhūtirbhagavantametadavocat-iha bhagavan
prajñāpāramitāyāmudgṛhya-

māṇāyāṃ dhārya{1. W om.
dhāryamāṇāyāṃ.}māṇāyāṃ vācyamānāyāṃ
paryavāpyamānāyāṃ pravartyamānāyāṃ
deśyamānāyāmupadiśya-

mānāyāmuddiśyamānāyāṃ svādhyāyyamānāyāṃ
likhyamānāyāṃ ca māra: pāpīyān bahuprakāramautsukya-

māpatsyate, antarāyakarmaṇa udyogaṃ ca kariṣyati |
bhagavānāha-kiṃcāpi subhūte māra:

pāpīyānudyogamāpatsyate antarāyakarmaṇa: asyāṃ
prajñāpāramitāyāmudgṛhyamāṇāyāṃ dhāryamāṇāyāṃ

vācyamānāyāṃ paryavāpyamānāyāṃ pravartyamānāyāṃ
deśyamānāyāmupadiśyamānāyāmuddiśyamānāyāṃ

svādhyāyyamānāyāṃ likhyamānāyāṃ ca, atha ca punarna
prasahiṣyate'cchidrasamādānasya bodhisattvasya

mahāsatvasyāntarāyaṃ kartum ||

atha khalvāyuṣmān śāriputro bhagavantametadavocat-yadā
bhagavan imāṃ prajñāpāramitā-

mudgṛhṇatāṃ dhārayatāṃ vācayatāṃ paryavāpnuvatāṃ
pravartayatāṃ deśayatāmupadiśatāmuddiśatāṃ
svādhyāyatāṃ

likhatāṃ ca kulaputrāṇāṃ kuladuhitṝṇāṃ ca māra:
pāpīyānautsukyamāpatsyate antarāyakaraṇāya,

tadā kathametarhi bhagavan kulaputrā: kuladuhitaraśca imāṃ
prajñāpāramitāmudgrahīṣyanti dhārayi-

ṣyanti vācayiṣyanti paryavāpsyanti pravartayiṣyanti
deśayiṣyantyupadekṣyantyuddekṣyanti svādhyā-

syanti likhiṣyanti ca ? kasya cānubhāvena bhagavaṃste
kulaputrā: kuladuhitaraśca imāṃ prajñāpāra-

mitāmudgrahīṣyanti {2. R om.
dhārayiṣyanti.}dhārayiṣyanti vācayiṣyanti paryavāpsyanti
pravartayiṣyanti deśayiṣyantyupa-

dekṣyantyuddekṣyanti svādhyāsyanti likhiṣyanti ca ?
evamukte bhagavānāyuṣmantaṃ śāriputrameta-

davocat-buddhānāṃ śāriputra bhagavatāṃ
tathāgatānāmarhatāṃ samyaksaṃbuddhānāmanubhāvena te

kulaputrā: kuladuhitaraśca imāṃ
prajñāpāramitāmudgrahīṣyanti dhārayiṣyanti
vācayiṣyanti paryavā-

psyanti pravartayiṣyanti
deśayiṣyantyupadekṣyantyuddekṣyanti svādhyāsyanti
likhiṣyanti ca,

tathatvāya śikṣiṣyante, tathatvāya pratipatsyante,
tathatvāya yogamāpatsyante | tatkasya heto: ?

eṣā hi śāriputra dharmāṇāṃ dharmatā, ye
te'prameyeṣvasaṃkhyeyeṣu lokadhātuṣu buddhā
bhagavantastiṣṭhanti

dhriyante yāpayanti, te imāṃ prajñāpāramitāṃ
samanvāhariṣyanti parigrahīṣyanti bhāṣyamāṇāmudgṛhya-

māṇāṃ dhāryamāṇāṃ vācyamānāṃ paryavāpyamānāṃ
pravartyamānāṃ deśyamānāmupadiśyamānāmuddiśya-

mānāṃ svādhyāyyamānāṃ likhyamānāṃ ca | ye caināṃ
prajñāpāramitāṃ kulaputrā: kuladuhitaraścodgrahī-

@111

ṣyanti dhārayiṣyanti vācayiṣyanti paryavāpsyanti
pravartayiṣyanti deśayiṣyantyupadekṣyantyuddekṣyanti

svādhyāsyanti ca, tathatvāya śikṣiṣyante, tathatvāya
pratipatsyante, tathatvāya yogamāpatsyante,

tāṃśca te buddhā bhagavanta: samanvāhariṣyanti
parigrahīṣyanti ca | na hi śāriputra buddhasamanvā-

hṛtānāṃ buddhaparigṛhītānāṃ ca kulaputrāṇāṃ
kuladuhitṝṇāṃ ca śakyamantarāyaṃ kartum ||

evamukte āyuṣmān śāriputro bhagavantametadavocat-ye'pi te
bhagavan bodhisattvā

mahāsattvā imāṃ gambhīrāṃ prajñāpāramitāṃ
śroṣyanti udgrahīṣyanti dhārayiṣyanti vācayiṣyanti

paryavāpsyanti pravartayiṣyanti
deśayiṣyantyupadekṣyantyuddekṣyanti svādhyāsyanti
likhiṣyanti ca,

tathatvāya śikṣiṣyante, tathatvāya pratipatsyante,
tathatvāya yogamāpatsyante, sarve te bhagavan

buddhānubhāvena buddhādhiṣṭhānena buddhaparigraheṇa ca
imāṃ prajñāpāramitāṃ śroṣyanti udgrahīṣyanti

dhārayiṣyanti vācayiṣyanti paryavāpsyanti pravartayiṣyanti
deśayiṣyanyupadekṣyantyuddekṣyanti

svādhyāsyanti likhiṣyanti ca, tathatvāya ca śikṣiṣyante,
tathatvāya pratipatsyante, tathatvāya

yogamāpatsyante, evaṃ ca saṃpādayiṣyanti ||

evamukte bhagavānāyuṣmantaṃ
śāriputrametadavocat-evametacchāriputra, evametat | sarve te

śāriputra bodhisattvā mahāsattvā buddhānubhāvena
buddhādhiṣṭhānena buddhaparigraheṇa ca imāṃ gambhīrāṃ

prajñāpāramitāṃ śroṣyanti udgrahīṣyanti dhārayiṣyanti
vācayiṣyanti paryavāpsyanti pravartayiṣyanti

deśayiṣyantyupadekṣyantyuddekṣyanti svādhyāsyanti
likhiṣyanti ca, tathatvāya śikṣiṣyante,

tathatvāya pratipatsyante, tathatvāya yogamāpatsyante |
jñātāste śāriputra tathāgatena | adhiṣṭhitāste

śāriputra tathāgatena | dṛṣṭāste śāriputra tathāgatena
| vyavalokitāste śāriputra tathāgatena

buddhacakṣuṣā | ye te bodhisattvā mahāsattvā imāṃ
prajñāpāramitāṃ śroṣyanti udgrahīṣyanti dhārayi-

ṣyanti vācayiṣyanti paryavāpsyanti pravartayiṣyanti
deśayiṣyantyupadekṣyantyuddekṣyanti svādhyā-

syanti likhiṣyanti ca, tathatvāya ca śikṣiṣyante,
tathatvāya pratipatsyante, tathatvāya yoga-

māpatsyante, śrutvo udgṛhya dhārayitvā vācayitvā
paryavāpya pravartya deśayitvopadiśyoddiśya

svādhyāyya likhitvā tathatvāya śikṣamāṇāstathatvāya
pratipadyamānāstathatvāya yogamāpadyamānā

āsannībhaviṣyantyanuttarāyā: samyaksaṃbodhe:, tathatvāya
sthāsyantyanuttarāyai samyaksaṃbodhaye |

ye'pi śāriputra enāṃ prajñāpāramitāṃ likhitvā
dhārayiṣyanti vācayiṣyanti paryavāpsyanti

deśayiṣyantyupadekṣyantyuddekṣyanti svādhyāsyanti
likhiṣyanti, na ca tathatvāya śikṣiṣyante,

na ca tathatvāya pratipatsyante, na ca tathatvāya
yogamāpatsyante, te na tathatvāya śikṣamāṇā na

tathatvāya pratipadyamānā na tathatvāya yogamāpadyamānā
na tathatāyāṃ sthāsyantyanuttarāyāṃ samya-

ksaṃbodhau, te'pi śāriputra tathāgatena jñātā: | te'pi
tathāgatenādhiṣṭhitā: | te'pi tathāgatena

dṛṣṭā: | te'pi tathāgatena vyavalokitā buddhacakṣuṣā |
teṣāmapi śāriputra mahārthiko mahānu-

śaṃso mahāphalo mahāvipākaśca sa pariśrama:
parispandaśca bhaviṣyati | tatkasya heto: ? tathā

hi prajñāpāramitā paramārthopasaṃhitā sarvadharmāṇāṃ
yathābhūtaprativedhāya{1. R ^pratibodhāya.}
pratyupasthitā sarvasattvā-

@112

nām | ime khalu puna: śāriputra
ṣaṭpāramitāpratisaṃyuktā:
sūtrāntāstathāgatasyātyayena

dakṣiṇāpathe pracariṣyanti, dakṣiṇāpathātpunareva
vartanyāṃ pracariṣyanti, vartanyā: punaruttarapathe

pracariṣyanti | navamaṇḍaprāpte dharmavinaye
saddharmasyāntardhānakālasamaye samanvāhṛtāste śāriputra

tathāgatena kulaputrā: kuladuhitaraśca | tasmin kāle ya
imāṃ prajñāpāramitāmudgrahīṣyanti

dhārayiṣyanti vācayiṣyanti paryavāpsyanti pravartayiṣyanti
deśayiṣyantyupadekṣyantyuddekṣyanti

svādhyāsyanti, antaśo likhitvā pustakagatāmapi kṛtvā
dhārayiṣyanti, jñātāste śāriputra

tathāgatena | adhiṣṭhitāste śāriputra tathāgatena |
dṛṣṭāste śāriputra tathāgatena | vyavalokitāste

śāriputra tathāgatena buddhacakṣuṣā ||

śāriputra āha-iyamapi bhagavan prajñāpāramitā
evaṃgambhīrā paścime kāle paścime

samaye vaistārikī bhaviṣyatyuttarasyāṃ diśi uttare
digbhāge ? bhagavānāha-ye tatra śāriputra uttarasyāṃ

diśyuttare digbhāge imāṃ gambhīrāṃ prajñāpāramitāṃ
śrutvā atra prajñāpāramitāyāṃ yogamāpatsyante, te

vaistārikīṃ kariṣyanti | cirayānasaṃprasthitāste
śāriputra bodhisattvā mahāsattvā veditavyā:,

ya imāṃ prajñāpāramitāṃ śroṣyanti likhiṣyanti
udgrahīṣyanti dhārayiṣyanti vācayiṣyanti parya-

vāpsyanti pravartayiṣyanti
deśayiṣyantyupadekṣyantyuddekṣyanti svādhyāsyanti,
tathatvāya śikṣiṣyante,

tathatvāya pratipatsyante, tathatvāya yogamāpatsyante ||

śāriputra āha-kiyantaste bhagavan bodhisattvā mahāsattvā
bhavi{1.W om. bhaviṣyanti.} ṣyanti uttarasyāṃ

diśi uttare digbhāge, bahava utāho alpakā: ? ya imāṃ
gambhīrāṃ prajñāpāramitāṃ śroṣyanti

likhiṣyanti udgrahīṣyanti dhārayiṣyanti vācayiṣyanti
paryavāpsyanti pravartayiṣyanti deśayiṣyanti

upadekṣyantyuddekṣyanti svādhyāsyanti, tathatvāya
śikṣiṣyante, tathatvāya pratipatsyante, tathatvāya

yogamāpatsyante ? bhagavānāha-bahavaste śāriputra subahava:
uttarāpathe uttarasyāṃ diśyuttare

digbhāge bodhisattvā mahāsattvā bhaviṣyanti | kiṃcāpi
śāriputra bahavaste, tebhyo'pi

bahubhyo'lpakāste bodhisattvā mahāsattvā bhaviṣyanti, ya
imāṃ gambhīrāṃ prajñāpāramitāṃ śroṣyanti

likhiṣyantyudgrahīṣyanti dhārayiṣyanti vācayiṣyanti
paryavāpsyanti pravartayiṣyanti deśayiṣyanti

upadekṣyantyuddekṣyanti svādhyāsyanti, tathatvāya
śikṣiṣyante, tathatvāya pratipatsyante, tathatvāya

yogamāpatsyante, prajñāpāramitāyāṃ ca
bhāṣyamāṇāyāṃ nāvaleṣyante na saṃleṣyante, na
viṣatsyanti

na viṣādamāpatsyante, na vipṛṣṭhīkariṣyanti mānasam, na
bhagnapṛṣṭhīkariṣyanti, nottrasiṣyanti na

saṃtrasiṣyanti na saṃtrāsamāpatsyante,
cirayānasaṃprasthitāste bodhisattvā mahāsattvā veditavyā:
|

anubaddhāstai: paurvakāstathāgatā arhanta:
samyaksaṃbuddhā:, paripṛṣṭā: paripṛcchitā: paripraśnī-

kṛtā: | pūjitāśca tai: paurvakāstathāgatā arhanta:
samyaksaṃbuddhā: kulaputrai: kuladuhitṛbhiśca

bodhisattvayānikai: pudgalai: | śīleṣu ca te
paripūrṇakāriṇo bhaviṣyanti, bahujanasya ca te'rthaṃ

kariṣyanti, yaduta imāmevānuttarāṃ samyaksaṃbodhimārabhya
| tatkasya heto: ? tathā hi teṣāṃ

@113

kulaputrāṇāṃ kuladuhitṝṇāṃ ca mayaiva
sarvajñatāpratisaṃyuktaiva kathā kṛtā | teṣāṃ jāti-

vyativṛttānāmapi eta eva sarvajñatāpratisaṃyuktā:
prajñāpāramitāpratisaṃyuktā: samudācārā

bhaviṣyanti | enāmeva ca te kathāṃ kariṣyanti, enāmeva ca
kathāmabhinandiṣyanti, yaduta

anuttarāṃ samyaksaṃbodhimārabhya | teṣu ca susthitā:
samāhitāśca bhaviṣyanti asyāṃ

prajñāpāramitāyām | māreṇāpi te na śakyā bhedayitum,
kuta: punaranyai: sattvai:, yaduta cchandato

vā mantrato vā | tatkasya heto: ? yathāpi nāma
tadṛḍhasthāmatvādanuttarāyāṃ samyaksaṃbodhau | te

ca kulaputrā: kuladuhitaraśca śrutvā enāṃ
prajñāpāramitāmudāraṃ prītiprāmodyaprasādaṃ prati-

lapsyante | bahujanasya ca te kuśalamūlānyavaropayiṣyanti
yadutānuttarāyāṃ samyaksaṃbodhau |

tatkasya heto: ? evaṃ hi tai: kulaputrai: kuladuhitṛbhiśca
mamāntike saṃmukhaṃ vāgbhāṣitā-

bahūni prāṇiśatāni bahūni prāṇisahasrāṇi bahūni
prāṇiśatasahasrāṇi bahūni prāṇikoṭī-

śatāni bahūni prāṇikoṭīsahasrāṇi bahūni
prāṇikoṭīśatasahasrāṇi bahūni prāṇikoṭī-

niyutaśatasahasrāṇi bodhisattvacaryāṃ caranto
vayamanuttarāyāṃ samyaksaṃbodhau prasthāpayiṣyāma:

saṃdarśayiṣyāma: samādāpayiṣyāma: samuttejayiṣyāma:
saṃpraharṣayiṣyāma: saṃprabhāvayiṣyāma:

saṃbodhaye pratiṣṭhāpayiṣyāma iti, avinivartanīyān
kariṣyāma iti | tatkasya heto: ? anu-

moditaṃ hi śāriputra mayā teṣāṃ bodhisattvayānikānāṃ
kulaputrāṇāṃ kuladuhitṝṇāṃ ca cittena

cittaṃ vyavalokya yairiyaṃ vāgbhāṣitā-bodhāya caranto
vayaṃ bahūni prāṇiśatāni bahūni

prāṇisahasrāṇi bahūni prāṇiśatasahasrāṇi bahūni
prāṇikoṭīśatāni bahūni prāṇikoṭī-

sahasrāṇi bahūni prāṇikoṭīśatasahasrāṇi bahūni
prāṇikoṭīniyutaśatasahasrāṇi anuttarāyāṃ

samyaksaṃbodhau prasthāpayiṣyāma: saṃdarśayiṣyāma:
samādāpayiṣyāma: samuttejayiṣyāma: saṃpraharṣa-

yiṣyāma: saṃprabhāvayiṣyāma:, saṃbodhaye
pratiṣṭhāpayiṣyāma iti, avinivartanīyān kariṣyāma

iti | evaṃ ca te kulaputrā: kuladuhitaraśca
udārādhimuktikā bhaviṣyanti, yadanyānyapi te

buddhakṣetrāṇyadhyālambitavyāni maṃsyante | yatra
saṃmukhībhūtāstathāgatā arhanta: samyaksaṃbuddhā
dharmaṃ

deśayiṣyanti, tatra saṃmukhībhūtānāṃ
tathāgatānāmarhatāṃ
samyaksaṃbuddhānāmantikātpunarevaināṃ

gambhīrāṃ prajñāpāramitāṃ vistareṇa śroṣyanti |
teṣvapi te buddhakṣetreṣu bahūni prāṇiśatāni

bahūni prāṇisahasrāṇi bahūni prāṇiśatasahasrāṇi
bahūni prāṇikoṭīśatāni bahūni prāṇi-

koṭīsahasrāṇi bahūni prāṇikoṭīśatasahasrāṇi bahūni
prāṇikoṭīniyutaśatasahasrāṇi

anuttarāyāṃ samyaksaṃbodhau prasthāpayiṣyanti
saṃdarśayiṣyanti samādāpayiṣyanti samuttejayi-

ṣyanti saṃpraharṣayiṣyanti saṃprabhāvayiṣyanti,
saṃbodhaye pratiṣṭhāpayiṣyanti, avinivartanīyān

kariṣyanti ||

evamukte āyuṣmān śāriputro
bhagavantametadavocat-āścaryaṃ bhagavan yāvadidaṃ tathā-

gatenārhatā samyaksaṃbuddhena atītānāgatapratyutpanneṣu
dharmeṣu nāsti kiṃcidadṛṣṭaṃ vā aśrutaṃ

vā aviditaṃ vā avijñātaṃ vā | na sa kaściddharmo yo na
jñāto na sa kāciccaryā sattvānāṃ yā

na vijñātā, yatra hi nāma anāgatānāmapi bodhisattvānāṃ
mahāsattvānāṃ caryā jñātā bodhi-

@114

cchandikānāmadhyāśayasaṃpannānāmārabdhavīryāṇām | ye
tasmin kāle imāṃ gambhīrāṃ prajñāpāra-

mitāmudgrahīṣyanti dhārayiṣyanti vācayiṣyanti
paryavāpsyanti pravartayiṣyanti deśayiṣyanti

upadekṣyantyuddekṣyanti svādhyāsyanti likhiṣyanti ca, ye ca
tasmin kāle āsāṃ ṣaṇṇāṃ

pāramitānāṃ kṛtaśa: sarvasattvānāmarthāya
udyogamāpadya anveṣiṣyante paryeṣiṣyante gaveṣiṣyante,
teṣāṃ

ca kulaputrānāṃ kuladuhitṝṇāṃ ca anveṣamāṇānāṃ
paryeṣamāṇānāṃ kecidgaveṣamāṇā bodhisattvā

lapsyante, kecinna lapsyante, kecidagaveṣayanto'pi lapsyante
enāṃ gambhīrāṃ prajñāpāramitām |

kimatra bhagavan kāraṇam ? evamukte bhagavānāyuṣmantaṃ
śāriputrametadavocat-evametacchāri-

putra, evametat | nāsti kiṃcittathāgatasya
atītānāgatapratyutpanneṣu dharmeṣvadṛṣṭaṃ vā aśrutaṃ
vā

aviditaṃ vā avijñātaṃ vā | tasmin khalu puna: śāriputra
kāle tasmin samaye kecidbodhisattvā

mārgayamāṇā paryeṣamāṇā gaveṣamāṇā api lapsyante
imāṃ prajñāpāramitām | kecidbodhisattvā

amārgayamāṇā aparyeṣamāṇā agaveṣayanto'pi lapsyante |
tatkasya heto: ? tathā hi tairbodhi-

sattvairmahāsattvairiyaṃ prajñāpāramitā pūrvāntato'pi
anikṣiptadhurairmārgitā ca paryanviṣṭā ca | te

tenaiva pūrvakeṇa kuśalamūlacchandena enāṃ
prajñāpāramitāmamārgayanto'pi aparyeṣamāṇā api

agaveṣayanto'pi lapsyante | yānyapi ca tato'nyānyapi
sūtrāṇi enāmeva prajñāpāramitāmabhi-

vadanti, tāni caiṣāṃ svayamevopagamiṣyanti upapatsyante
upanaṃsyante ca | tatkasya heto: ?

evametacchāriputra bhavati-ya enāṃ prajñāpāramitāṃ
bodhisattvo mahāsattvo'nikṣiptadhuro mārgayati

ca paryeṣate ca, sa jātivyativṛtto'pi
janmāntaravyativṛtto'pi enāṃ prajñāpāramitāṃ lapsyate |

tato'nyāni ca sūtrāṇi prajñāpāramitāpratisaṃyuktāni
tasya svayamevopagamiṣyanti, upapatsyante

upanaṃsyante ceti ||

evamukte āyuṣmān śāriputro bhagavantametadavocat-ime eva
kevalaṃ bhagavaṃsteṣāṃ

kulaputrāṇāṃ kuladuhitṝṇāṃ ca
ṣaṭpāramitāpratisaṃyuktā: sūtrāntā upapatsyante
upanaṃsyante,

nānye ? bhagavānāha-ye cānye'pi śāriputra gambhīrā
gambhīrā: sūtrāntā bhaviṣyanti, te'pi teṣāṃ

kulaputrāṇāṃ kuladuhitṝṇāṃ ca svayamevopapatsyante
svayamevopanaṃsyante ca | tatkasya heto: ? evaṃ

hyetacchāriputra bhavati-ye bodhisattvā mahāsattvā
anuttarāyāṃ samyaksaṃbodhau prasthāpayiṣyanti

saṃdarśayiṣyanti samādāpayiṣyanti samuttejayiṣyanti
saṃpraharṣayiṣyanti prabhāvayiṣyanti,

saṃbodhaye pratiṣṭhāpayiṣyanti, avinivartanīyān
kariṣyanti, svayaṃ ca tatra śikṣiṣyante, teṣāṃ

śāriputra jātivyativṛttānāmapi ime gambhīrā gambhīrā
anupalambhapratisaṃyuktā: śūnyatāprati-

saṃyuktā: ṣaṭpāramitāpratisaṃyuktāśca sūtrāntā:
svayamevopagamiṣyanti, svayamevopapatsyante

svayamevopanaṃsyante ceti ||

āryāṣṭasāhasrikāyāṃ prajñāpāramitāyāṃ
dhāraṇaguṇaparikīrtanaparivarto nāma daśama: ||

@115

11 mārkarmaparivarta ekādaśa: |

atha khalu āyuṣmān subhūtirbhagavantametadavocat-guṇā ime
bhagavaṃsteṣāṃ kulaputrāṇāṃ

kuladuhitṝṇāṃ ca bhagavatā parikīrtitā: |
kecitpunarbhagavaṃsteṣāmantarāyā utpatsyante ? evamukte

bhagavānāyuṣmantaṃ subhūtimetadavocat-bahūni subhūte
teṣāṃ mārakarmāṇyantarāyakarāṇyutpasyante |

subhūtirāha-kiyadrūpāṇi bhagavaṃsteṣāṃ bahūni
mārakarmāṇyantarāyakarāṇyutpatsyante ? bhagavānāha-

teṣāṃ subhūte bodhisattvānāṃ mahāsattvānāṃ
prajñāpāramitāṃ bhāṣamāṇānāṃ cireṇa
pratibhānamutpatsyate |

idaṃ subhūte prathamaṃ mārakarma veditavyam | tadapi ca
pratibhānaṃ jāyamānameva vikṣepsyate |

idamapi subhūte mārakarma veditavyam | te vijṛmbhamāṇā
hasanta uccagghayanto likhiṣyanti |

idamapi subhūte mārakarma veditavyam | vikṣiptacittā:
paryavāpsyanti | idamapi subhūte mārakarma

veditavyam | anyonyavijñānasamaṅgino likhiṣyanti | idamapi
subhūte mārakarma veditavyam |

smṛtiṃ na pratilapsyante | idamapi subhūte mārakarma
veditavyam | parasparamupahasanto likhiṣyanti |

idamapi subhūte mārakarma veditavyam |
parasparamuccagghayamānā likhiṣyanti | idamapi subhūte

mārakarma veditavyam | vikṣiptacakṣuṣo likhiṣyanti |
idamapi subhūte mārakarma veditavyam |

likhatāmanyonyaṃ visāmagrī bhaviṣyati | idamapi subhūte
mārakarma veditavyam | na vayamatra gādhaṃ

nāsvādaṃ labhāmahe ityutthāyāsanātprakramiṣyanti |
idamapi subhūte mārakarma veditavyam | na

vayamatra vyākṛtā: prajñāpāramitāyāmityaprasannacittā
utthāyāsanātprakramiṣyanti | idamapi

subhūte mārakarma veditavyam | na no'tra grāmasya vā
nagarasya vā nigamasya vā nāmadheyaṃ

parigṛhītaṃ yatra no janma, na no'tra nāma gotraṃ vā
gṛhītam, na mātāpitrornāma gotraṃ vā

gṛhītam, nāpi kulasya yatra no janmeti, te
prajñāpāramitāṃ na śrotavyāṃ maṃsyante, tato-

'pakramitavyaṃ maṃsyante | yathā yathā ca apakramiṣyanti,
tairyāvadbhiścittotpādaistathā tathā tāvata:

kalpān saṃsārasya puna: puna: parigrahīṣyanti, yatra tai:
punareva yogamāpattavyaṃ bhaviṣyati |

tatkasmāt ? imāṃ hi subhūte prajñāpāramitāmaśṛṇvanto
bodhisattvā mahāsattvā laukikalokottareṣu

dharmeṣu na nirjāyante | idamapi subhūte teṣāṃ mārakarma
veditavyam | punaraparaṃ subhūte bodhisattva-

yānikā: pudgalā imāṃ prajñāpāramitāṃ
sarvajñajñānasyāhārikāṃ vivarjya utsṛjya ye te
sūtrāntā

naiva sarvajñajñānasyāhārikāstān paryeṣitavyān
maṃsyante | idamapi subhūte teṣāṃ mārakarma

veditavyam | yathā khalu puna: subhūte na laukikalokottareṣu
śikṣitukāmā na laukikalokottareṣu

dharmeṣu niryātukāmā iha prajñāpāramitāyāṃ na
śikṣante | prajñāpāramitāyāmaśikṣamāṇā na laukika-

lokottareṣu dharmeṣu niryānti | evaṃ te parīttabuddhayo
laukikalokottarāṇāṃ yathābhūtaparijñāyā

mūlaṃ prajñāpāramitāṃ vivarjya utsṛjya
praśākhāmadhyālambitavyāṃ maṃsyante | tadyathāpi nāma

subhūte kukkura: svāmino'ntikātpiṇḍāṃśchorayitvā
karmakarasyāntikātkavalaṃ paryeṣitavyaṃ

manyeta, evameva subhūte bhaviṣyantyanāgate'dhvani eke
bodhisattvayānikā:, pudgalā:, ye

imāṃ prajñāpāramitāṃ sarvajñajñānasya mūlaṃ
chorayitvā śākhāpatrapalālabhūte
śrāvakapratyekabuddhayāne

@116

sāraṃ vṛddhatvaṃ paryeṣitavyaṃ maṃsyante | idamapi
subhūte teṣāṃ mārakarma veditavyam | tatkasya

heto: ? na hi te'lpabuddhayo jñāsyanti-prajñāpāramitā
āhārikā sarvajñajñānasyeti | te

prajñāpāramitāṃ vivarjya utsṛjya chorayitvā tato'nye
sūtrāntā ye śrāvakabhūmimabhivadanti,

pratyekabuddhabhūmimabhivadanti, tānadhikataraṃ
paryavāptavyān maṃsyante | śākhāpatrapalālopamā:

pratipannāste tathārūpā bodhisattvā veditavyā: | tatkasya
heto: ? na hi subhūte bodhisattvena

mahāsattvenaivaṃ śikṣitavyaṃ yathā śrāvakayānikā:
pratyekabuddhayānikā vā pudgalā: śikṣante |

kathaṃ ca subhūte śrāvakayānikā: pratyekabuddhayānikā
vā pudgalā: śikṣante ? teṣāṃ subhūte evaṃ

bhavati-ekamātmānaṃ damayiṣyāma:, ekamātmānaṃ
śamayiṣyāma:, ekamātmānaṃ parinirvāpayiṣyāma:,

ityātmadamaśamathaparinirvāṇāya
sarvakuśalamūlābhisaṃskāraprayogānārabhante | na khalu
puna:

subhūte bodhisattvena mahāsattvenaivaṃ śikṣitavyam | api tu
khalu puna: subhūte bodhisattvena

mahāsattvenaivaṃ śikṣitavyam-ātmānaṃ ca tathatāyāṃ
sthāpayiṣyāmi sarvalokānugrahāya, sarva-

sattvānapi tathatāyāṃ sthāpayiṣyāmi, aprameyaṃ
sattvadhātuṃ parinirvāpayiṣyāmīti | sarvakuśalamūlā-

bhisaṃskāraprayogā bodhisattvena
mahāsattvenaivamārabdhavyā:, na ca tairmantavyam |
tadyathāpi nāma

subhūte kaścideva puruṣo hastinamapaśyan hastino
varṇasaṃsthāne paryeṣeta | so'ndhakāre hastinaṃ

labdhvā yena prakāśaṃ tenopanidhyāyeta | tenopanidhyāyan
hastipadaṃ paryeṣitavyaṃ manyeta |

hastipadācca hastino varṇasaṃsthāne grahītavye manyeta |
tatkiṃ manyase subhūte api nu sa

paṇḍitajātīya: puruṣo bhavet ? subhūtirāha-no hīdaṃ
bhagavan | bhagavānāha-evameva subhūte

tathārūpāste bodhisattvayānikā: pudgalā veditavyā:, ya
imāṃ prajñāpāramitāmajānānā

aparipṛcchantastāṃ chorayitvā anuttarāṃ
samyaksaṃbodhimabhisaṃboddhukāmā ye te sūtrāntā:
śrāvaka-

bhūmimabhivadanti, pratyekabuddhabhūmimabhivadanti, tān
paryeṣitavyān maṃsyante | idamapi subhūte

teṣāṃ mārakarma veditavyam | tadyathāpi nāma subhūte
ratnārthika: puruṣo mahāsamudraṃ dṛṣṭvā nāvagāheta,

ratnāni na nidhyāyet nādhyālambeta | sa ratnahetorgoṣpadaṃ
paryeṣitavyaṃ manyeta | sa goṣpadodakena

mahāsamudraṃ samīkartavyaṃ manyeta | tatkiṃ manyase
subhūte-api nu sa paṇḍitajātīya: puruṣo

veditavya: ? subhūtirāha-no hīdaṃ bhagavan |
bhagavānāha-evameva subhūte tathārūpāste

bodhisattvayānikā: pudgalā veditavyā:, ya imāṃ
gambhīrāṃ prajñāpāramitāṃ labdhvāpyanavagāhamānā

avijānantastakṣyanti | ye ca sūtrāntā:
śrāvakabhūmimabhivadanti, pratyekabuddhabhūmimabhivadanti,

alpotsukavihāritayā tān paryeṣitavyān maṃsyante | yatra
bodhisattvayānaṃ na saṃvarṇyate,

kevalamātmadamaśamathaparinirvāṇameva ityapi
pratisaṃlayanamiti | srota āpattiphalaṃ prāpnuyāmiti,

sakṛdāgāmiphalamityanāgāmiphalamityarhattvaṃ
prāpnuyāmiti, pratyekabodhiṃ prāpnuyāmiti, dṛṣṭa eva

dharme anupādāya āsravebhyaścittaṃ vimocya
parinirvāpayāmīti | idamucyate śrāvakapratyekabuddha-

bhūmipratisaṃyuktamiti | nātra
bodhisattvairmahāsattvairevaṃ cittamutpādayitavyam | tatkasya
heto: ?

mahāyānasaṃprasthitā hi subhūte bodhisattvā mahāsattvā
mahāsaṃnāhasaṃnaddhā bhavanti | na tai:

@117

kadācidalpotsukatāyāṃ cittamutpādayitavyam | tatkasya heto:
? lokapariṇāyakā hi

bhavanti te satpuruṣā lokārthakarā: |
tasmāttairnityakālaṃ satatasamitaṃ ṣaṭpāramitāsu
śikṣi-

tavyam | ye ca khalu puna: subhūte aparipakvakuśalamūlā:
parīttakubuddhikā mṛdukādhyāśayā

bodhisattvayānikā: pudgalā:, te
ṣaṭpāramitāpratisaṃyuktān sūtrāntānajānānā
anavabuddhyamānā

imāṃ prajñāpāramitāṃ chorayitvā ye te sūtrāntā:
śrāvakapratyekabuddhabhūmimabhivadanti, tān

paryeṣitavyān maṃsyante | idamapi subhūte mārakarma
veditavyaṃ teṣāṃ tathārūpāṇāṃ bodhisattva-

yānikānāṃ pudgalānām tadyathāpi nāma subhūte
palagaṇḍo vā palagaṇḍāntevāsī vā vaijayantasya

prāsādasya pramāṇena prāsādaṃ kartukāmo nirmātukāma:
syāt | sa sūryācandramasorvimānapramāṇaṃ

maṇḍalaṃ paryeṣeta | paryeṣamāṇa: sa
sūryācandramasorvimānaṃ paśyet | sa tata: pramāṇaṃ
grahītavyaṃ

manyate | tatkiṃ manyase subhūte
vaijayantaprāsādapramāṇaṃ prāsādaṃ kartukāmena
nirmātukāmena

sūryācandramasorvimānātpramāṇaṃ grahītavyaṃ bhavati ?
subhūtirāha-no hīdaṃ bhagavan | bhagavānāha-

evameva subhūte bhaviṣyantyanāgate'dhvani eke
bodhisattvayānikā: pudgalā:, ye prajñāpāramitāṃ śrutvā

prajñāpāramitāṃ labdhvā prajñāpāramitāṃ riñcitvā
prajñāpāramitāmutsṛjya śrāvakapratyekabuddhabhūmi-

pratisaṃyuktai: sūtrāntai: sarvajñatāṃ paryeṣitavyāṃ
maṃsyante, ye te sūtrāntā evamabhivadanti-

ekamātmānaṃ damayiṣyāma:, ekamātmānaṃ śamayiṣyāma:,
ekamātmānaṃ parinirvāpayiṣyāma iti |

kevalamātmadamaśamathaparinirvāṇamevopanayanti,
tathārūpān sūtrāntān paryeṣyante, tathā ca

śikṣitavyaṃ maṃsyante | tatkiṃ manyase subhūte api nu te
paṇḍitajātīyā: bodhisattvā

veditavyā: ? subhūtirāha-no hīdaṃ bhagavan |
bhagavānāha-idamapi subhūte teṣāṃ mārakarma

veditavyam | tadyathāpi nāma subhūte kaścideva puruṣo
rājānaṃ ca cakravartinaṃ bhraṣṭukāmo

bhavet, sa rājānaṃ cakravartinaṃ paśyet | dṛṣṭvā ca
īdṛśo rājā cakravartī varṇena saṃsthānena

tejasā ṛddhyā ceti nimittaṃ gṛhītvā koṭṭarājaṃ
paśyet | sa tasya koṭṭarājasya varṇaṃ saṃsthānaṃ

teja ṛddhiṃ ca nimittaṃ ca gṛhītvā apratibalo
viśeṣagrahaṇaṃ prati evaṃ vadet-īdṛśa eva sa

rājā cakravartī varṇena saṃsthānena tejasā ṛddhyā ca
nimittena ceti | tatkiṃ manyase

subhūte api nu sa paṇḍitajātīya: puruṣo veditavyo
yaścakravartinaṃ koṭṭarājena samīkartavyaṃ

manyeta ? subhūtirāha-no hīdaṃ bhagavan |
bhagavānāha-evameva subhūte bhaviṣyantya-

nāgate'dhvani eke bodhisattvayānikā: pudgalā:, ya imāṃ
prajñāpāramitāṃ śrutvā prajñāpāramitāṃ

labdhvā prajñāpāramitāṃ riñcitvā
prajñāpāramitāmutsṛjya
śrāvakapratyekabuddhabhūmipratisaṃyuktai:

sūtrāntai: sarvajñatāṃ paryeṣitavyāṃ maṃsyante |
idamapi subhūte teṣāṃ mārakarma veditavyam |

na khalu punarahaṃ subhūte ebhirevaṃrūpai:
śrāvakapratyekabuddhabhūmipratisaṃyuktai: sūtrāntairbodhi-

sattvasya mahāsattvasya sarvajñatāṃ paryeṣitavyāṃ vadāmi
| api tu khalu puna: subhūte

yattathāgatena prajñāpāramitāyāṃ bodhisattvānāṃ
mahāsattvānāmupāyakauśalyamākhyātam, tatrā-

śikṣitvā bodhisattvo mahāsattvo na niryāsyatyanuttarāyāṃ
samyaksaṃbodhau | tatkasya heto: ?

@118

dhandhako hyanyeṣu sūtrānteṣu bodhisattvasamudāgama: |
tasmāttarhi subhūte tathāgata enāmanuśaṃsāṃ

prajñāpāramitāyāṃ paśyan anekaparyāyeṇa bodhisattvān
mahāsattvānasyāṃ prajñāpāramitāyāṃ saṃdarśayati

samādāpayati samuttejayati saṃpraharṣayati saṃniveśayati
pratiṣṭhāpayati-evaṃ bodhisattvā

mahāsattvā avinivartanīyā bhaveyuranuttarāyā:
samyaksaṃbodheriti | tatkiṃ manyase subhūte api nu

paṇḍitajātīyāste bodhisattvā: pratibhānti, ye
avinivartanīyayānaṃ mahāyānamavāpya samāsādya

punareva tadvivarjya vivartya hīnayānaṃ paryeṣitavyaṃ
maṃsyante ? subhūtirāha-no hīdaṃ bhagavan |

bhagavānāha-tadyathāpi nāma subhūte bubhukṣita: puruṣa:
śatarasaṃ bhojanaṃ labdhvā hitavipākaṃ

sukhavipākaṃ yāvadāyu:paryantaṃ kṣutpipāsānivartakam,
tadapāsya ṣaṣṭikodanaṃ paryeṣitavyaṃ manyeta |

ṣaṣṭikodanaṃ labdhvā śatarasaṃ bhojanamutsṛjya vivarjya
taṃ ṣaṣṭikodanaṃ paribhoktavyaṃ manyeta | tatkiṃ

manyase subhūte api nu sa puruṣa: paṇḍitajātīyo bhavet ?
subhūtirāha-no hīdaṃ bhagavan |

bhagavānāha-evameva subhūte bhaviṣyantyanāgate'dhvani eke
bodhisattvā:, ya imāṃ prajñāpāramitāṃ

śrutvā prajñāpāramitāṃ labdhvā prajñāpāramitāṃ
riñciṣyanti, prajñāpāramitāmutsrakṣyanti
prajñāpāramitāṃ

śrutvā prajñāpāramitāṃ labdhvā prajñāpāramitāṃ
riñciṣyanti, prajñāpāramitāmutsrakṣyanti
prajñāpāramitāṃ

chorayiṣyanti, prajñāpāramitāṃ dūrīkariṣyanti,
prajñāpāramitāṃ riñcitvā prajñāpāramitāmutsṛjya

prajñāpāramitāṃ chorayitvā prajñāpāramitāṃ
dūrīkṛtya tata: śrāvakapratyekabuddhayānapratisaṃyuktān

sūtrāntān paryeṣitavyān maṃsyante | ye te sūtrāntā:
śrāvakapratyekabuddhabhūmimabhivadanti, tai:

sarvajñatāṃ paryeṣitavyāṃ maṃsyante | tatkiṃ manyase
subhūte api nu paṇḍitajātīyāste bodhisattvā

veditavyā: ? subhūtirāha-no hīdaṃ bhagavan |
bhagavānāha-idamapi subhūte teṣāṃ mārakarma

veditavyam | tadyathāpi nāma subhūte kaścideva
puruṣo'narghyaṃ maṇiratnaṃ labdhvā alpārghyeṇa

alpasāreṇa maṇiratnena sārdhaṃ samīkartavyaṃ manyeta |
tatkiṃ manyase subhūte api nu sa

paṇḍitajātīya: puruṣo veditavya: ? subhūtirāha-no hīdaṃ
bhagavan | bhagavānāha-evameva

subhūte bhaviṣyantyanāgate'dhvani eke bodhisattvayānikā:
pudgalā:, ya idaṃ gambhīraṃ prabhāsvaraṃ

prajñāpāramitāratnaṃ labdhvā śrutvā
śrāvakapratyekabuddhayānena samīkartavyaṃ maṃsyante,
śrāvakapratyeka-

buddhabhūmau ca sarvajñatāmupāyakauśalyaṃ ca
paryeṣitavyaṃ maṃsyante | tatkiṃ manyase subhūte api nu

paṇḍitajātīyāste bodhisattvā veditavyā: ?
subhūtirāha-no hīdaṃ bhagavan | bhagavānāha-

idamapi subhūte teṣāṃ bodhisattvānāṃ mahāsattvānāṃ
mārakarma veditavyam | punaraparaṃ subhūte

asyāṃ gambhīrāyāṃ prajñāpāramitāyāṃ
bhāṣyamāṇāyāṃ
deśyamānāyāmupadiśyamānāyāmuddiśyamānāyā-

mudgṛhyamāṇāyāṃ vācyamānāyāṃ
svādhyāyyamānāyāmantaśo likhyamānāyāmapi bahūni
pratibhānā-

nyutpatsyante, yāni cittavikṣepaṃ kariṣyanti | idamapi
subhūte teṣāṃ bodhisattvānāṃ mahāsattvānāṃ

mārakarma veditavyam ||

evamukte āyuṣmān subhūtirbhagavantametadavocat-śakyā
punarbhagavan prajñāpāramitā

likhitum ? bhagavānāha-no hīdaṃ subhūte | ye kecitsubhūte
prajñāpāramitāṃ lipyakṣarairlikhitvā

prajñāpāramitā likhiteti maṃsyante, asatīti vā akṣareṣu
prajñāpāramitāmabhinivekṣyante, anakṣareti

vā, idamapi subhūte teṣāṃ mārakarma veditavyam ||

@119

punaraparaṃ subhūte prajñāpāramitāyāṃ likhyamānāyāṃ
deśamanasikārā utpatsyante, grāma-

nagaranigamajanapadarāṣṭrarājadhānīmanasikārā
utpatsyante, udyānamanasikārā utpatsyante, guru-

manasikārā utpatsyante, ākhyānamanasikārā utpatsyante,
cauramanasikārā utpatsyante, gulma-

sthānamanasikārā utpatsyante, viśikhāmanasikārā
utpatsyante, śibikāmanasikārā utpa-

tsyante, sukhamanasikārā utpatsyante, du:khamanasikārā
utpatsyante, bhayamanasikārā utpatsyante,

strīmanasikārā utpatsyante, puruṣamanasikārā utpatsyante,
napuṃsakamanasikārā utpatsyante,

priyāpriyavyatyastamanasikārā utpatsyante,
mātāpitṛpratisaṃyuktā manasikārā utpatsyante, bhrātṛ-

bhaginīpratisaṃyuktā manasikārā utpatsyante,
mitrabāndhavasālohitāmātyapratisaṃyuktā manasi-

kārā utpatsyante, prajāpatiputraduhitṛpratisaṃyuktā
manasikārā utpatsyante, gṛhabhojanapāna-

pratisaṃyuktā manasikārā utpatsyante, cailamanasikārā
utpatsyante, śayanāsanamanasikārā

jīvitamanasikārā itikartavyatāmanasikārā rāgamanasikārā
dveṣamanasikārā mohamanasikārā

ṛtumanasikārā sukālamanasikārā duṣkālamanasikārā
gītamanasikārā vādyamanasikārā

nṛtyamanasikārā kāvyanāṭaketihāsamanasikārā:
śāstramanasikārā vyavahāramanasikārā

hāsyamanasikārā lāsyamanasikārā: śokamanasikārā
āyāsamanasikārā ātmamanasikārā:,

ityetāṃścānyāṃśca subhūte manasikārān māra:
pāpīyānupasaṃhariṣyati asyāṃ prajñāpāramitāyāṃ

bhāṣyamāṇāyāṃ
deśyamānāyāmupadiśyamānāyāmudgṛhyamāṇāyāṃ
vācyamānāyāmuddiśyamānāyāṃ

svādhyāyyamānāyāmantaśo likhyamānāyāmantarāyaṃ
kariṣyati, cittavikṣepaṃ kariṣyati bodhi-

sattvānāṃ mahāsattvānām | tatra bodhisattvena
mahāsattvena mārakarmāṇi boddhavyāni | buddhvā

ca vivarjayitavyāni | punaraparaṃ subhūte utpatsyante
rājamanasikārā: kumāramanasikārā

hastimanasikārā aśvamanasikārā rathamanasikārā
gulmadarśanamanasikārā: | idamapi subhūte

teṣāṃ mārakarma veditavyam | punaraparaṃ subhūte
utpatsyante agnimanasikārā icchāmanasikārā

dhanadhānyasamṛddhimanasikārā: | idamapi subhūte
bodhisattvānāṃ mahāsattvānāṃ mārakarma veditavyam ||

punaraparaṃ subhūte bodhisattvānāṃ
mahāsattvānāmutpatsyante lābhasatkāracīvarapiṇḍapāta-

śayanāsanaglānapratyayabhaiṣajyapariṣkārāṇāmantarāyā
imāṃ prajñāpāramitāṃ bhāṣamāṇānāṃ deśayatā-

mupadiśatāmuddiśatāṃ svādhyāyatāmantaśo likhatāṃ
lābhasatkāraślokasvādāścittotpīḍā vā |

idamapi subhūte bodhisattvairmahāsattvairmārakarma veditavyam
| etāni tai: sarvāṇi mārakarmāṇi

boddhavyāni, buddhvā ca vivarjayitavyāni ||

punaraparaṃ subhūte bodhisattvānāṃ mahāsattvānāmimāṃ
prajñāpāramitāṃ bhāṣamāṇānāṃ

deśayatāmupadiśatāmuddiśatāṃ svādhyāyatāmantaśo
likhatāṃ ye te gambhīrā gambhīrā: sūtrāntā

bhaviṣyanti śrāvakapratyekabuddhabhūmipratisaṃyuktā:, tān
māra: pāpīyān bhikṣuveṣeṇopasaṃkramya

upasaṃhariṣyati-iha śikṣasva, idaṃ likha, idamuddiśa,
idaṃ svādhyāya, ita: sarvajñatā niṣpatsyate

iti | na khalu puna: subhūte bodhisattvena mahāsattvena
upāyakuśalena tebhya: spṛhotpādayitavyā |

tatkasya heto: ? kiṃ cāpi subhūte teṣu sūtrānteṣu
śūnyatānimittāpraṇihitāni bhāṣitāni,

@120

na khalu punarupāyakauśalyaṃ tatra bodhisattvānāṃ
mahāsattvānāmākhyātam | tatra ye'nabhijñā

bhaviṣyanti bodhisattvā upāyakauśalyajñānaviśeṣasya, te
imāṃ gambhīrāṃ prajñāpāramitāṃ riñcitavyāṃ

maṃsyante | te imāṃ gambhīrāṃ prajñāpāramitāṃ
riñcitvā śrāvakapratyekabuddhabhūmipratisaṃyukteṣu

sūtrānteṣu upāyakauśalyaṃ paryeṣitavyaṃ maṃsyante |
idamapi subhūte bodhisattvena mahāsattvena

mārakarma veditavyam ||

punaraparaṃ subhūte dhārmaśrāvaṇikaśchandiko bhaviṣyati
prajñāpāramitāmudgrahītukāma:,

dharmabhāṇakaśca kilāsī bhaviṣyati na dharmaṃ
deśayitukāma: | idamapi subhūte bodhisattvena

mahāsattvena visāmagrīmārakarma veditavyam | punaraparaṃ
subhūte dharmabhāṇakaśca akilāsī

bhaviṣyati prajñāpāramitāṃ dātukāma:,
dhārmaśravaṇikaśca kilāsī vā bahukṛtyo vā bhaviṣyati |

idamapi subhūte bodhisattvena mahāsattvena
visāmagrīmārakarma veditavyam | punaraparaṃ subhūte

dhārmaśravaṇikaśchandiko bhaviṣyati
prajñāpāramitāmudgrahītukāmo dhārayitukāmo
vācayitukāma:

paryavāptukāma: pravartayitukāmo'ntaśo likhitukāmo'pi
bhaviṣyati, gatimāṃśca matimāṃśca smṛti-

māṃśca bhaviṣyati | dharmabhāṇakaścānyaddeśāntaraṃ
kṣepsyate noddhaṭṭitajño vā na vā vipañcitajña:, ana-

bhijño vā bhaviṣyati | iyamapi subhūte tatra visāmagrī
bhaviṣyati prajñāpāramitāyāṃ bhāṣyamāṇāyāṃ

deśyamānāyāmupadiśyamānāyāmuddiśyamānāyāṃ
svādhyāyyamānāyāṃ śikṣyamāṇāyāmantaśa: likhya-

mānāyām | idamapi subhūte bodhisattvena mahāsattvena
visāmagrīmārakarma veditavyam | punaraparaṃ

subhūte dharmabhāṇakaśca akilāsī bhaviṣyatyabhijño
dātukāmo vācayitukāma imāṃ prajñāpāra-

mitām, dhārmaśravaṇikaśca deśāntaraṃ prasthito
bhaviṣyati noddhaṭṭitajño vā na vā vipañcitajño-

'nabhijño vā bhaviṣyati | idamapi subhūte bodhisattvena
mahāsattvena visāmagrīmārakarma veditavyam |

punaraparaṃ subhūte dharmabhāṇakaśca āmiṣaguruko
lābhasatkāracīvaraguruko bhaviṣyati |

dhārmaśravaṇikaśca alpeccha: saṃtuṣṭa: pravivikto'rthaṃ
vā na dātukāmo bhaviṣyati | iyamapi subhūte

tatra visāmagrī bhaviṣyati prajñāpāramitāyāṃ
śikṣyamāṇāyāṃ likhyamānāyām | idamapi subhūte

bodhisattvena mahāsattvena mārakarma veditavyam | punaraparaṃ
subhūte dhārmaśravaṇikaśca śrāddho

bhaviṣyati imāṃ prajñāpāramitāṃ
śrotukāmo'rthamavaboddhukāmo'rthaṃ dātukāmo'rthaṃ
parityaktukāma: |

dharmabhāṇakaśca aśrāddho bhaviṣyati alpeccho vā na vā
bhāṣitukāma: | ato'pi subhūte

visāmagrīmārakarma veditavyam | punaraparaṃ subhūte
dhārmaśravaṇikaśca śrāddho bhaviṣyati śrotukāmo-

'rthamavaboddhukāma: | dharmabhāṇakasya ca tāni sūtrāṇi
dharmāntarāyikatayā na saṃbhaviṣyanti

nāvatariṣyanti | ato'pi subhūte
dhārmaśravaṇikasyāprāptadharmabhāṇina: prativāṇī
bhaviṣyati |

iyamapi subhūte tatra visāmagrī bhaviṣyati
prajñāpāramitāmudgṛhṇatāṃ dhārayatāṃ vācayatāṃ
paryavāpnu-

vatāṃ pravartayatāmantaśo likhatām | idamapi subhūte
bodhisattvena mahāsattvena mārakarma

veditavyam | punaraparaṃ subhūte dharmabhāṇakaśca
bhāṣitukāmo bhaviṣyati | dhārmaśravaṇikaśca accha-

ndiko bhaviṣyati śravaṇāya | iyamapi subhūte tatra
visāmaṃgrī bhaviṣyati prajñāpāramitāmudgrahītuṃ

@121

dhārayituṃ vācayituṃ paryavāptuṃ pravartayitumantaśo
likhitum | idamapi subhūte bodhisattvena

mahāsattvena mārakarma veditavyam | punaraparaṃ subhūte
dhārmaśravaṇiko middhaguruko bhaviṣyati,

kāyaguruko bhaviṣyati | sa tena middhagurukatvena
samanvāgata: kāyaklamathena samanvāgato na

śrotukāmo bhaviṣyati | dharmabhāṇakaśca bhāṣitukāmo
bhaviṣyati | idamapi subhūte bodhisattvena

mahāsattvena visāmagrīmārakarma veditavyam | punaraparaṃ
subhūte dharmabhāṇako middhaguruko bhaviṣyati,

kāyaguruko bhaviṣyati | sa tena middhagurukatvena
samanvāgata: kāyaklamathena samanvāgato na

bhāṣitukāmo bhaviṣyati | dhārmaśravaṇikaśca śrotukāmo
bhaviṣyati | iyamapi subhūte tatra

visāmagrī bhaviṣyati likhanāya vācanāya paryavāptaye vā
| idamapi subhūte bodhisattvena

mahāsattvena mārakarma veditavyam ||

punaraparaṃ subhūte prajñāpāramitāyāṃ likhyamānāyāṃ
bhāṣyamāṇāyāṃ śikṣyamāṇāyāṃ kaścideva

tatrāgatya nirayāṇāmavarṇaṃ bhāṣiṣyate,
tiryagyoneravarṇaṃ bhāṣiṣyate, pretaviṣayasyāvarṇaṃ

bhāṣiṣyate, asurakāyānāmavarṇaṃ
bhāṣiṣyate-evaṃdu:khā nirayā:, evaṃdu:khā tiryagyoni:,

evaṃdu:kha: pretaviṣaya:, evaṃdu:khā āsurā: kāyā:,
evaṃdu:khā: saṃskārā: | ihaiva du:khasyānta:

karaṇīya iti | idamapi subhūte bodhisattvena mahāsattvena
visāmagrīmārakarma veditavyam ||

punaraparaṃ subhūte prajñāpāramitāyāṃ likhyamānāyāṃ
bhāṣyamāṇāyāṃ śikṣyamāṇāyāṃ vā

kaścideva tatrāgatya devānāṃ varṇaṃ
bhāṣiṣyate-evaṃsukhitā devā:, evaṃsukhā: svargā:, evaṃ

kāmadhātau kāmā: sevitavyā:, evaṃ rūpadhātau dhyānāni
samāpattavyāni, evamārūpyadhātau

tatsamāpattaya: samāpattavyā: | tadapi ca sarvaṃ prajñayā
vimṛśya sarvaiva du:khopapattiriti | uktaṃ

hīdaṃ bhagavatā-acchaṭāsaṃghātamātrakamapyahaṃ
bhikṣavo bhavābhinirvṛttiṃ na varṇayāmi | sarvaṃ hi

saṃskṛtamanityaṃ sarvaṃ bhayāvagataṃ du:khaṃ sarvaṃ
traidhātukaṃ śūnyaṃ sarvadharmā anātmāna: | tadevaṃ
sarva-

maśāśvatamanityaṃ du:khaṃ vipariṇāmadharmakaṃ viditvā
paṇḍitairihaiva srota āpattiphalaṃ prāptavyam,

sakṛdāgāmiphalamanāgāmiphalam, ihaivārhattvaṃ prāptavyam
| mā no bhūyastābhi: saṃpattivipattibhi-

rdu:khabhūyiṣṭhābhi: samavadhānaṃ bhūditi | tatraike
bodhisattvā: saṃvegamāpatsyante | idamapi

subhūte bodhisattvena mahāsattvena visāmagrīmārakarma
veditavyam ||

punaraparaṃ subhūte ye'pi te bhikṣavo dharmabhāṇakā:, te
ekākitābhiratā bhaviṣyanti |

ye'pi dhārmaśravaṇikāste'pi parṣadgurukā bhaviṣyanti |
te'pi dharmabhāṇakā evaṃ vakṣyanti-ye

māmanu{1.R anubhartsyanti throughout.}vartsyanti,
tebhyo'hamimāṃ prajñāpāramitāṃ dāsyāmi | ye māṃ
nānuvartsyanti, tebhyo na

dāsyāmīti | evaṃ te kulaputrā: kuladuhitaraśca
arthikatayā chandikatayā dharmagauraveṇa taṃ

dharmabhāṇakamanuvartsyanti, na{2.R te ca for na ca.}
cāvakāśaṃ dāsyanti | sa ca dharmabhāṇaka
āmiṣakiṃcitkābhilāṣī,

te ca na dātukāmā: | sa ca tena tena gamiṣyati, yena yena
durbhikṣaśca ayogakṣemaśca

jīvitāntarāyaśca bhaviṣyati | te ca dhārmaśrāvaṇikā:
parebhya: śroṣyanti-asau pradeśo

@122

durbhikṣaśca ayogakṣemaśca | tasmiṃśca pradeśe
jīvitāntarāyo bhavediti | sa ca dharmabhāṇakastān

kulaputrānevamabhivyāhariṣyati-amuṣmin kulaputrā: pradeśe
durbhikṣabhayam | kaccitkulaputrā

yūyamāgamiṣyatha mā paścādvipratisāriṇo bhaviṣyatha
durbhikṣabhayaṃ praviṣṭā: ? evaṃ te tena

dharmabhāṇakena sūkṣmeṇopāyena pratikṣepsyate | te ca
nirviṇṇarūpā evaṃ jñāsyanti-pratyākhyāna-

nimittānyetāni, naitāni dātukāmatānimittānīti | nāyaṃ
dātukāma iti viditvā nānu-

vartsyanti | iyamapi subhūte tatra visāmagrī bhaviṣyati
prajñāpāramitāyāṃ likhyamānāyāṃ

śikṣyamāṇāyāṃ
deśyamānāyāmupadiśyamānāyāmuddiśyamānāyāṃ
svādhyāyyamānāyām | idamapi

subhūte bodhisattvena mahāsattvena mārakarma veditavyam ||

punaraparaṃ subhūte dharmabhāṇako yena jantubhayaṃ yena
vyālabhayaṃ yenā{1.R manuṣya^ for amanuṣya^.}
manuṣyabhayaṃ tena

saṃprasthito bhaviṣyati | sa tena caran viharan yena
vyālakāntāraṃ sarīsṛpakāntāraṃ cora-

kāntāraṃ pānīyakāntāraṃ durbhikṣakāntāraṃ tena
prakramiṣyati | sa tān dhārmaśravaṇikānevaṃ

vakṣyati-yatkhalu kulaputrā jānīdhvaṃ yasmin pradeśe
jantubhayaṃ vyālabhayaṃ kravyādabhayaṃ sarīsṛpa-

kāntāraṃ corakāntāraṃ pānīyakāntāraṃ
durbhikṣakāntāraṃ tena vayaṃ saṃprasthitā: | jānīdhvaṃ

kulaputrā:-śakyatha yūyametāni du:khāni pratyanubhavitum ?
evaṃ tān sūkṣmeṇopāyena pratyākhyā-

syati | tataste nirvetsyante | nirviṇṇā: santo
nānuvartsyanti | te punareva pratyudāvartsyante |

ayamapi subhūte prajñāpāramitāyāmantarāya utpatsyate
uddiśyamānāyā: svādhyāyyamānāyā:

yāvallikhyamānāyā: | idamapi subhūte bodhisattvena
mahāsattvena visāmagrīmārakarma veditavyam ||

punaraparaṃ subhūte dharmabhāṇako
bhikṣurmitrakulabhikṣādakulaguruko bhaviṣyati | sa tayā

mitrakulabhikṣādakulagurukatayā abhīkṣṇaṃ
mitrakulabhikṣādakulānyavalokayitavyānyupasaṃkramita-

vyāni maṃsyate | sa tayā abhīkṣṇāvalokanatayā
bahukṛtyatayā tān dhārmaśravaṇikān

pratyākhyāsyati-asti tāvanme kiṃcidavalokayitavyam, asti
tāvanmamopasaṃkramitavyamiti |

iyamapi subhūte tatra visāmagrī bhaviṣyati
prajñāpāramitāyāṃ likhyamānāyāṃ paryavāpyamāṇāyām
|

idamapi subhūte bodhisattvena mahāsattvena mārakarma
veditavyam ||

iti hi subhūte māra: pāpīyāṃstaistai: prakāraistathā
tathā ceṣṭiṣyate, yathemāṃ prajñāpāra-

mitāṃ na kaścidudgrahīṣyati, na dhārayiṣyati, na
vācayiṣyati, na paryavāpsyati, na pravartayiṣyati,

na deśayiṣyati, nopadekṣyati, noddekṣyati, na
svādhyāsyati, na lekhayiṣyati, na likhiṣyati |

tasmāttarhi subhūte yāvanto'ntarāyā visāmagryāṃ
saṃvartante, tāni sarvāṇi bodhisattvena mahā-

sattvena mārakarmāṇīti boddhavyāni, buddhvā ca
vivarjayitavyānīti ||

evamukte āyuṣmān subhūtirbhagavantametadavocat-kimatra
bhagavan kāraṇaṃ yadiha māra:

pāpīyānevaṃ mahāntamudyogamāpatsyate ? tathā tathā
copāyena ceṣṭiṣyate, yathemāṃ prajñāpāramitāṃ

@123

na kaścidudgrahīṣyati na dhārayiṣyati na vācayiṣyati na
paryavāpsyati na pravartayiṣyati na

deśayiṣyati nopadekṣyati noddekṣyati na svādhyāsyati na
lekhayiṣyati na likhiṣyati ? evamukte

bhagavānāyuṣmantaṃ
subhūtimetadavocat-prajñāpāramitānirjātā hi subhūte
buddhānāṃ bhagavatāṃ

sarvajñatā | sarvajñatānirjātaṃ ca tathāgataśāsanam |
tathāgataśāsananirjātaṃ ca aprameyāṇā-

masaṃkhyeyānāṃ sattvānāṃ kleśaprahāṇam |
prahīṇakleśānāṃ ca māra: pāpīyānavatāraṃ na labhate
|

alabhamāno du:khārto durmanā: śokaśalyaparigato bhavati |
ata: sa prajñāpāramitāyāṃ likhya-

mānāyāṃ paryavāpyamāṇāyāṃ mahatā saṃvegena
mahāntamudyogamāpadyate | sa mahatodyogena tathā

tathopāyena ceṣṭate, yathā na kaścidimāṃ
prajñāpāramitāṃ likhedvā paryavāpnuyādveti ||

punaraparaṃ subhūte māra: pāpīyān śramaṇaveṣeṇāgatya
bhedaṃ prakṣepsyati | evaṃ ca navayāna-

saṃprasthitā: kulaputrā vivecayiṣyanti naiṣā
prajñāpāramitā yāmāyuṣmanta: śṛṇvanti | yathā

punarmama sūtrāgataṃ sūtraparyāpannam, iyaṃ sā
prajñāpāramitā | ityevaṃ subhūte māra: pāpīyān

saṃśayaṃ prakṣepsyati | evaṃ ca puna: subhūte māra:
pāpīyān śramaṇaveṣeṇāgatya bhedaṃ prakṣipya

navayānasaṃprasthitān bodhisattvānalpabuddhikān
mandabuddhikān parīttabuddhikānandhīkṛtānavyā-

kṛtānanuttarāyāṃ samyaksaṃbodhau saṃśayaṃ pātayiṣyati
| te saṃśayaprāptā imāṃ prajñāpāramitāṃ

nodgrahīṣyanti na dhārayiṣyanti na vācayiṣyanti na
paryavāpsyanti na pravartayiṣyanti na

deśayiṣyanti nopadekṣyanti noddekṣyanti na svādhyāsyanti
na lekhayiṣyanti na likhiṣyanti |

idamapi subhūte bodhisattvena mahāsattvena mārakarma
veditavyam ||

punaraparaṃ subhūte māra: pāpīyān bhikṣūnnirmāya
buddhaveṣeṇāgatya evaṃ mārakarmopasaṃ-

hariṣyati-yo bodhisattvo gambhīreṣu dharmeṣu carati, sa
bhūtakoṭiṃ sākṣātkaroti | sa śrāvako

bhavati, na bodhisattvo yathāyaṃ bodhisattva iti | idamapi
subhūte bodhisattvena mahāsattvena

mārakarma veditavyam ||

evaṃ subhūte māra: pāpīyānevamādikāni subahūni
anyānyapi mārakarmāṇyutpādayiṣyati

asyāṃ prajñāpāramitāyāṃ likhyamānāyāṃ
paryavāpyamāṇāyām | tāni bodhisattvena mahāsattvena

boddhavyāni | buddhvā ca vivarjayitavyāni | na bhaktavyāni |
ārabdhavīryeṇa smṛtimatā

saṃprajānatā ca bhavitavyam ||

evamukte āyuṣmān
subhūtirbhagavantametadavocat-evametadbhagavan, evametatsugata
|

yāni tāni bhagavan mahāratnāni, tāni bahupratyarthikāni
bhavanti | tatkasya heto: ? yaduta

durlabhatvānmahārghatvācca | agrāṇi hi tāni bhagavan
bhavanti | tasmāttāni ca bahupratyarthikāni

bhavanti | evameva bhagavan asyā: prajñāpāramitāyā:
prāyeṇa bahavo'ntarāyā utpatsyante |

tatra ye'ntarāyavaśena kusīdā bhaviṣyanti, veditavyamidaṃ
bhagavan mārādhiṣṭhitāste bodhisattvā

bhaviṣyanti, navayānasaṃprasthitāśca te bhagavan
bhaviṣyanti, alpabuddhayaśca te bhagavan bhaviṣyanti,

@124

mandabuddhayaśca te bhagavan bhaviṣyanti, parīttabuddhayaśca
te bhagavan bhaviṣyanti, viparyastabuddhayaśca

te bhagavan bhaviṣyanti | nāpi teṣāmudārodāreṣu dharmeṣu
cittaṃ prakramiṣyati, ye imāṃ

prajñāpāramitāṃ nodgrahītavyāṃ maṃsyante, na
dhārayitavyāṃ na vācayitavyāṃ na paryavāptavyāṃ na

pravartayitavyāṃ na deśayitavyāṃ nopadeṣṭavyāṃ
noddeṣṭavyāṃ na svādhyātavyāṃ na lekhayitavyāmantaśo

na likhitavyāmapi maṃsyante ||

evamukte bhagavānāyuṣmantaṃ
subhūtimetadavocat-evametatsubhūte, evametat | mārādhi-

ṣṭhitāste subhūte bodhisattvā veditavyā: |
navayānasaṃprasthitāśca te subhūte bodhisattvā bhavi

ṣyanti, alpabuddhayaśca te bhaviṣyanti, mandabuddhayaśca te
bhaviṣyanti, parīttabuddhayaśca te

bhaviṣyanti, viparyastabuddhayaśca te bhaviṣyanti | na ca
teṣāmudārodāreṣu dharmeṣu cittaṃ prakrami-

ṣyati, ya imāṃ prajñāpāramitāṃ nodgrahītavyāṃ
maṃsyante, na dhārayitavyāṃ na vācayitavyāṃ na

paryavāptavyāṃ na pravartayitavyāṃ nopadeṣṭavyāṃ
noddeṣṭavyāṃ na svādhyātavyāṃ na lekhayitavyāmantaśo

na likhitavyāmapi maṃsyante ||

kiṃcāpi subhūte imāni mārakarmāṇyutpatsyante,
subahavaścātra māradoṣā antarāyakarā

utpatsyante | atha ca subhūte ya imāṃ
prajñāpāramitāmudgrahītavyāṃ maṃsyante dhārayitavyāṃ
vācayi-

tavyāṃ paryavāptavyāṃ
pravartayitavyāmupadeṣṭavyāmuddeṣṭavyāṃ
svādhyātavyāṃ lekhayitavyāmantaśo likhita-

vyāmapi maṃsyante, veditavyametatsubhūte buddhānubhāvena
buddhādhiṣṭhānena te maṃsyante | buddhaparigrahe-

ṇodgrahīṣyanti dhārayiṣyanti vācayiṣyanti paryavāpsyanti
pravartayiṣyanti deśayiṣyantyupadekṣya-

ntyuddekṣyanti svādhyāsyanti lekhayiṣyantyantaśo
likhiṣyantīti | tatkasya heto: ? māro'pi

hyatra pāpīyān mahāntamudyogamāpatsyate antarāyakaraṇāya
| tathāgato'pyarhan samyaksaṃbuddha

udyogamāpatsyate'nuparigrahāyeti ||

āryāṣṭasāhasrikāyāṃ prajñāpāramitāyāṃ
mārakarmaparivarto nāmaikādaśa: ||

@125

12 lokasaṃdarśanaparivarto dvādaśa: |

atha khalu bhagavān punarapyāyuṣmantaṃ subhūtimāmantrayate
sma-tadyathāpi nāma subhūte striyā

bahava: putrā bhaveyu:, pañca vā daśa vā viṃśatirvā
triṃśadvā catvāriṃśadvā pañcāśadvā śataṃ vā
sahasraṃ

vā | sarve te māturglānāyā
udyogamāpadyeran-kathamasmākaṃ māturjīvitāntarāyo na
bhavediti,

kathamasmākaṃ mātā ciraṃ jīvet, kathamasmākaṃ mātu:
kāyo na vinaśyet, kathamasmākaṃ mātā

cirasthitikā bhavet, kathamasmākaṃ māturnāma avinaṣṭaṃ
bhavet, kathamasmākaṃ māturna du:khā

vedanotpadyeta, na cāsyā asparśavihāra: amana āpa: kāye
utpadyeta | tatkasya heto: ?

etayā hi vayaṃ janitā: | duṣkarakārikaiṣā asmākaṃ
jīvitasya dātrī lokasya ca saṃdarśayitrī |

iti te putrāstāṃ mātaraṃ sarvasukhopadhānai: sudhṛtāṃ
dhārayeyu:, sugopāyitāṃ gopāyeyu:,

sukelāyitāṃ kelāyeyu:-mā khalvasyā: kāciddu:khā vedanā
du:kho vā sparśa utpadyeta, cakṣuṣo vā

śrotrato vā ghrāṇato vā jihvāto vā kāyato vā manasto
vā vātato vā pittato vā śleṣmato

vā saṃnipātato vā daṃśato vā maśakato vā sarīsṛpato
vā manuṣyato vā amanuṣyato vā āpātato

vā utpātato vā aniṣṭanipāta: śarīre nipatet | evaṃ te
putrāstāṃ mātaraṃ sarvasukhopadhānai:

samanvāhṛtya kelāyeyurmamāyeyurgopāyeyu:-eṣāsmākaṃ
mātā janayitrī, duṣkarakārikaiṣā asmākaṃ

jīvitasya dātrī, lokasya ca saṃdarśayitrīti | evameva
subhūte tathāgatā arhanta: samyaksaṃbuddhā

imāṃ prajñāpāramitāṃ samanvāharanti | ye'pi te likhanti
udgṛhṇanti dhārayanti vācayanti

paryavāpnuvanti pravartayanti deśayantyupadiśantyuddiśanti
svādhyāyanti, sarve te tathāgatasyārhata:

samyaksaṃbuddhasyānubhāvena adhiṣṭhānena samanvāhāreṇa
| ye'pi te'nyeṣu lokadhātuṣu tathāgatā

arhanta: samyaksaṃbuddhā etarhi tiṣṭhanti dhriyante
yāpayanti bahujanahitāya bahujanasukhāya

lokānukampāyai mahato janakāyasyārthāya, hitāya sukhāya
devānāṃ ca manuṣyāṇāṃ ca,

sarvasattvānāṃ cānukampakā anukampāmupādāya, te'pi sarve
imāṃ prajñāpāramitāṃ samanvāharanti,

autsukyamāpadyante-kimitīyaṃ prajñāpāramitā cirasthitikā
bhavet, kimityasyā: prajñāpāra-

mitāyā nāma avinaṣṭaṃ bhavet, kimityasyā:
prajñāpāramitāyā bhāṣyamāṇāyā likhyamānāyā:

śikṣyamāṇāyā māra: pāyīyān mārakāyikā vā devatā
antarāyaṃ na kuryuriti | evaṃ hi subhūte

tathāgatā arhanta: samyaksaṃbuddhā enāṃ
prajñāpāramitāṃ kelāyanti mamāyanti gopāyanti | tatkasya

heto: ? eṣā hi mātā janayitrī tathāgatānāmarhatāṃ
samyaksaṃbuddhānām | asyā: sarvajñatāyā

darśayitrī lokasya ca saṃdarśayitrī | atonirjātā hi
subhūte tathāgatā arhanta: samyaksaṃbuddhā: |

prajñāpāramitā hi subhūte tathāgatānāmarhatāṃ
samyaksaṃbuddhānāmasya sarvajñajñānasya janayitrī

darśayitrī, evamasya lokasya saṃdarśayitrī | atonirjātā
hi subhūte tathāgatānāmarhatāṃ

samyaksaṃbuddhānāṃ sarvajñatā | ye'pi kecitsubhūte
atīte'dhvani tathāgatā arhanta: samyaksaṃbuddhā

anuttarāṃ samyaksaṃbodhimabhisaṃbuddhā:, te'pi sarve
enāmeva prajñāpāramitāmāgamya anuttarāṃ

samyaksaṃbodhimabhisaṃbuddhā: | ye'pi te subhūte
bhaviṣyantyanāgate'dhvani tathāgatā arhanta:

@126

samyaksaṃbuddhā anuttarāṃ
samyaksaṃbodhimabhisaṃbhotsyante, te'pi sarve enāmeva
prajñāpāramitāmāgamya

anuttarāṃ samyaksaṃbodhimabhisaṃbhotsyante | ye'pi te
subhūte etarhi aprameyeṣvasaṃkhyeyeṣu lokadhātuṣu

tathāgatā arhanta: samyaksaṃbuddhā daśadiśi loke
tiṣṭhanti dhriyante yāpayanti bahujanahitāya

bahujanasukhāya lokānukampāyai mahato janakāyasyārthāya,
hitāya sukhāya devānāṃ ca manuṣyāṇāṃ

ca, anukampakā anukampāmupādāya anuttarāṃ
samyaksaṃbodhimabhisaṃbuddhā:, te'pi sarve enāmeva

prajñāpāramitāmāgamya anuttarāṃ
samyaksaṃbodhimabhisaṃbuddhā: | ahamapi subhūte etarhi
tathāgato'rhan

samyaksaṃbuddha enāmeva prajñāpāramitāmāgamya anuttarāṃ
samyaksaṃbodhimabhisaṃbuddha: | evamiyaṃ subhūte

prajñāpāramitā tathāgatānāmarhatāṃ
samyaksaṃbuddhānāṃ janayitrī, evamasya lokasya
saṃdarśayitrī ||

atha khalvāyuṣmān
subhūtirbhagavantametadavocat-yadbhagavānevamāha-
prajñāpāramitā tathā-

gatānāmarhatāṃ samyaksaṃbuddhānāmasya lokasya
saṃdarśayitrīti, kathaṃ bhagavan prajñāpāramitā

tathāgatānāmarhatāṃ samyaksaṃbuddhānāmasya lokasya
saṃdarśayitrī ? katamaśca bhagavan lokastathā-

gatairarhadbhi: samyaksaṃbuddhairākhyāta: ? evamukte
bhagavānāyuṣmantaṃ subhūtimetadavocat-pañca subhūte

skandhā: tathāgatena loka ityākhyātā: | katame pañca ?
yaduta rūpaṃ vedanā saṃjñā saṃskārā

vijñānam | ime subhūte pañca skandhāstathāgatena loka
ityākhyātā: ||

subhūtirāha-kathaṃ bhagavaṃstathāgatānāṃ
prajñāpāramitayā pañca skandhā darśitā: ? kiṃ

vā bhagavan prajñāpāramitayā darśitam ? evamukte
bhagavānāyuṣmantaṃ subhūtimetadavocat-na

lujyante na pralujyante iti subhūte pañca skandhā loka iti
tathāgatānāṃ prajñāpāramitayā

darśitā: | tatkasya heto: na lujyante na pralujyante iti
darśitā: ? śūnyatāsvabhāvā hi

subhūte pañca skandhā:, asvabhāvatvāt | na ca subhūte
śūnyatā lujyate vā pralujyate vā |

evamiyaṃ subhūte prajñāpāramitā tathāgatānāmarhatāṃ
samyaksaṃbuddhānāmasya lokasya saṃdarśayitrī |

na ca subhūte ānimittaṃ vā apraṇihitaṃ vā
anabhisaṃskāro vā anutpādo vā abhāvo vā

dharmadhāturvā lujyate vā pralujyate vā | evamiyaṃ subhūte
prajñāpāramitā tathāgatānāmarhata

samyaksaṃbuddhānāmasya lokasya saṃdarśayitrī ||

punaraparaṃ subhūte tathāgata imāṃ
prajñāpāramitāmāgamya aprameyā: sattvā:, asaṃkhyeyā:

sattvā iti yathābhūtaṃ prajānāti | kathaṃ ca subhūte
tathāgata imāṃ prajñāpāramitāmāgamya aprameyā:

sattvā:, asaṃkhyeyā: sattvā iti yathābhūtaṃ prajānāti ?
sattvāsvabhāvatayā subhūte aprameyā:

sattvā asaṃkhyeyā: sattvā iti yathābhūtaṃ prajānāti |
evaṃ hi subhūte tathāgata imāṃ prajñāpāra-

mitāmāgamya aprameyā: sattvā asaṃkhyeyā: sattvā iti
yathābhūtaṃ prajānāti | yānyapi tāni

subhūte aprameyāṇāmasaṃkhyeyānāṃ sattvānāṃ
cittacaritāni, tānyapi subhūte tathāgata: sattvā-

sadbhāvatayaiva prajānāti | evaṃ khalu subhūte
prajñāpāramitāmāgamya tathāgato'prameyāṇāmasaṃkhye-

yānāṃ sattvānāmaprameyāṇyasaṃkhyeyāni cittacaritāni ca
yathābhūtaṃ prajānāti | evaṃ hi subhūte

prajñāpāramitā tathāgatānāmarhatāṃ
samyaksaṃbuddhānāmasya lokasya saṃdarśayitrī ||

@127

punaraparaṃ subhūte tathāgata imāṃ
prajñāpāramitāmāgamya aprameyāṇāmasaṃkhyeyānāṃ
sattvānāṃ

saṃkṣiptāni cittāni saṃkṣiptāni cittānīti
yathābhūtaṃ prajānāti | kathaṃ ca subhūte

tathāgata imāṃ prajñāpāramitāmāgamya
aprameyāṇāmasaṃkhyeyānāṃ sattvānāṃ saṃkṣiptāni
cittāni

saṃkṣiptāni cittānīti yathābhūtaṃ prajānāti ? sa
saṃkṣepaṃ kṣayata: kṣayaṃ ca akṣayato yathābhūtaṃ

prajānāti | evaṃ hi subhūte tathāgata imāṃ
prajñāpāramitāmāgamya aprameyāṇāmasaṃkhyeyānāṃ
sattvānāṃ

saṃkṣiptāni cittāni saṃkṣiptāni cittānīti
yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāmasaṃkhyeyānāṃ
sattvānāṃ

vikṣiptāni cittāni vikṣiptāni cittānīti yathābhūtaṃ
prajānāti | kathaṃ ca subhūte tathāgata

imāṃ prajñāpāramitāmāgamya
aprameyāṇāmasaṃkhyeyānāṃ sattvānāṃ vikṣiptāni
cittāni vikṣiptāni

cittānīti yathābhūtaṃ prajānāti ? dharmatāta: subhūte
tāni cittāni vikṣiptāni | alakṣaṇāni

hi tāni cittāni akṣīṇānyavikṣīṇānyavikṣiptāni tāni
cittānīti yathābhūtaṃ prajānāti |

evaṃ hi subhūte tathāgata imāṃ prajñāpāramitāmāgamya
aprameyāṇāmasaṃkhyeyānāṃ sattvānāṃ

vikṣiptāni cittāni vikṣiptāni cittānīti yathābhūtaṃ
prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāmasaṃkhyeyānāṃ
sattvānā-

maprameyākṣayāṇi cittānyaprameyākṣayāṇi cittānīti
yathābhūtaṃ prajānāti | kathaṃ ca subhūte

tathāgata imāṃ prajñāpāramitāmāgamya
aprameyāṇāmasaṃkhyeyānāṃ sattvānāmaprameyākṣayāṇi
cittāni

aprameyākṣayāṇi cittānīti yathābhūtaṃ prajānāti ?
tasya subhūte tathāgatasyādhiṣṭhitaṃ bhavati

taccittam, anirodhamanutpādamasthitamanāśrayamasa{1.W om.
asamam.}mamaprameyamasaṃkhyeyam, yenaiva yathābhūtaṃ
prajānāti

ākāśāprameyākṣayatayā cittāprameyākṣayateti | evaṃ hi
subhūte tathāgata imāṃ prajñāpāramitā-

māgamya aprameyāṇāmasaṃkhyeyānāṃ
sattvānāmaprameyākṣayāṇi cittānyaprameyākṣayāṇi
cittānīti

yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
saṃkliṣṭāni

cittāni saṃkliṣṭāni cittānīti yathābhūtaṃ prajānāti
| kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
saṃkliṣṭāni cittāni saṃkliṣṭāni cittānīti
yathābhūtaṃ

prajānāti ? asaṃkleśasaṃkliṣṭāni subhūte tāni cittāni
asaṃketāni | evaṃ hi subhūte

tathāgata imāṃ prajñāpāramitāmāgamya aprameyāṇāṃ
sattvānāṃ saṃkliṣṭāni cittāni saṃkliṣṭāni

cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmasaṃkliṣṭāni

cittānyasaṃkliṣṭāni cittānīti yathābhūtaṃ prajānāti
| kathaṃ ca subhūte tathāgata imāṃ prajñā-

pāramitāmāgamya aprameyāṇāṃ sattvānāmasaṃkliṣṭāni
cittānyasaṃkliṣṭāni cittānīti yathābhūtaṃ

prajānāti ? prakṛtiprabhāsvarāṇi subhūte tāni cittāni |
evaṃ hi subhūte tathāgata imāṃ

@128

prajñāpāramitāmāgamya aprameyāṇāṃ
sattvānāmasaṃkliṣṭāni cittānyasaṃkliṣṭāni cittānīti

yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ līnāni

cittāni līnāni cittānīti yathābhūtaṃ prajānāti |
kathaṃ ca subhūte tathāgata imāṃ prajñāpāra-

mitāmāgamya aprameyāṇāṃ sattvānāṃ līnāni cittāni
līnāni cittānīti yathābhūtaṃ prajā-

nāti ? anālayalīnāni subhūte tāni cittāni | evaṃ hi
subhūte tathāgata imāṃ prajñāpāra-

mitāmāgamya aprameyāṇāṃ sattvānāṃ līnāni cittāni
līnāni cittānīti yathābhūtaṃ

prajānāti ||

punaraparaṃ subhūte tathāgataṃ imāṃ
prajñāpāramitāmāgamya aprameyāṇāṃ sattvānāṃ
pragṛhītāni

cittāni pragṛhītāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
pragṛhītāni cittāni pragṛhītāni cittānīti

yathābhūtaṃ prajānāti ? agrāhyāṇi subhūte tāni
cittāni pragrahītavyāni | evaṃ hi subhūte

tathāgata imāṃ prajñāpāramitāmāgamya aprameyāṇāṃ
sattvānāṃ pragṛhītāni cittāni pragṛhītāni

cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
sāsravāṇi

cittāni sāsravāṇi cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
sāsravāṇi cittāni sāsravāṇi cittānīti yathābhūtaṃ

prajānāti ? asvabhāvāni subhūte tāni cittāni
asatsaṃkalpāni | evaṃ hi subhūte tathāgata

imāṃ prajñāpāramitāmāgamya aprameyāṇāṃ sattvānāṃ
sāsravāṇi cittāni sāsravāṇi cittānīti

yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmanāsravāṇi

cittānyanāsravāṇi cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ
sattvānāmanāsravāṇi cittānyanāsravāṇi cittānīti
yathābhūtaṃ

prajānāti ? abhāvagatikāni subhūte tāni cittāni
anābhogāni | evaṃ hi subhūte tathāgata

imāṃ prajñāpāramitāmāgamya aprameyāṇāṃ
sattvānāmanāsravāṇi cittānyanāsravāṇi cittānīti

yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
sarāgāṇi

cittāni sarāgāṇi cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
sarāgāṇi cittāni sarāgāṇi cittānīti yathābhūtaṃ

prajānāti ? yā subhūte cittasya sarāgatā, na sā cittasya
yathābhūtatā | yā cittasya

yathābhūtatā, na sā cittasya sarāgatā | evaṃ hi subhūte
tathāgata imāṃ prajñāpāramitāmāgamya

aprameyāṇāṃ sattvānāṃ sarāgāṇi cittāni sarāgāṇi
cittānīti yathābhūtaṃ prajānāti ||

@129

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
vītarāgāṇi

cittāni vītarāgāṇi cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
vītarāgāṇi cittāni vītarāgāṇi cittānīti

yathābhūtaṃ prajānāti ? ya: subhūte cittasya vigama:, na
sā cittasya sarāgatā | yā vītarāgasya

cittasya yathābhūtatā, na sā cittasya sarāgatā | evaṃ hi
subhūte tathāgata imāṃ prajñā-

pāramitāmāgamya aprameyāṇāṃ sattvānāṃ vītarāgāṇi
cittāni vītarāgāṇi cittānīti yathābhūtaṃ

prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
sadoṣāṇi

cittāni sadoṣāṇi cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
sadoṣāṇi cittāni sadoṣāṇi cittānīti

yathābhūtaṃ prajānāti ? yā subhūte cittasya sadoṣatā,
na sā cittasya yathābhūtatā | yā cittasya

yathābhūtatā, na sā cittasya sadoṣatā | evaṃ hi subhūte
tathāgata imāṃ prajñāpāramitāmāgamya

aprameyāṇāṃ sattvānāṃ sadoṣāṇi cittāni sadoṣāṇi
cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
vītadoṣāṇi

cittāni vītadoṣāṇi cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
vītadoṣāṇi cittāni vītadoṣāṇi cittānīti

yathābhūtaṃ prajānāti ? ya: subhūte cittasya vigama:, na
sā cittasya sadoṣatā | yā vītadoṣasya

cittasya yathābhūtatā, na sā cittasya sadoṣatā | evaṃ hi
subhūte tathāgata imāṃ

prajñāpāramitāmāgamya aprameyāṇāṃ sattvānāṃ
vītadoṣāṇi cittāni vītadoṣāṇi cittānīti

yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
samohāni

cittāni samohāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
samohāni cittāni samohāni cittānīti

yathābhūtaṃ prajānāti ? yā subhūte cittasya samohatā, na
sā cittasya yathābhūtatā | yā

cittasya yathābhūtatā, na sā cittasya samohatā | evaṃ hi
subhūte tathāgata imāṃ prajñāpāra-

mitāmāgamya aprameyāṇāṃ sattvānāṃ samohāni cittāni
samohāni cittānīti yathābhūtaṃ

prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
vītamohāni

cittāni vītamohāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
vītamohāni cittāni vītamohāni cittānīti

yathābhūtaṃ prajānāti ? ya: subhūte cittasya vigama:, na
sā cittasya samohatā | yā

vītamohasya cittasya yathābhūtatā, na sā cittasya samohatā
| evaṃ hi subhūte tathāgata imāṃ

@130

prajñāpāramitāmāgamya aprameyāṇāṃ sattvānāṃ
vītamohāni cittāni vītamohāni cittānīti

yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāmavipulāni

cittānyavipulāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāmavipulāni
cittāni avipulāni cittānīti

yathābhūtaṃ prajānāti ? asamutthānayogāni subhūte tāni
cittāni asamutthānaparyāpannāni | evaṃ

subhūte tathāgata imāṃ prajñāpāramitāmāgamya
aprameyāṇāṃ sattvānāmavipulāni cittānyavipulāni

cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
vipulāni

cittāni vipulāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
vipulāni cittānīti

yathābhūtaṃ prajānāti ? na hīyante subhūte tāni
cittāni, na vivardhante tāni cittāni, na

vigacchanti tāni cittāni, avigamatvādeva cittānām | evaṃ
hi subhūte tathāgata imāṃ

prajñāpāramitāmāgamya aprameyāṇāṃ sattvānāṃ
vipulāni cittāni vipulāni cittānīti

yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmahadgatāni

cittānyamahadgatāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ
sattvānāmamahadgatāni cittānyamahadgatāni cittānīti
yathā-

bhūtaṃ prajānāti ? anāgatikāni subhūte tāni cittāni
agatikāni aparyāpannāni | evaṃ

hi subhūte tathāgata imāṃ prajñāpāramitāmāgamya
aprameyāṇāṃ sattvānāmamahadgatāni cittānyamaha-

dgatāni cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
mahadgatāni

cittāni mahadgatāni cittānīti yathābhūtaṃ prajānāti |
kathaṃ ca subhūte tathāgata

imāṃ prajñāpāramitāmāgamya aprameyāṇāṃ sattvānāṃ
mahadgatāni cittāni mahadgatāni cittānīti

yathābhūtaṃ prajānāti ? samatāsamāni subhūte tāni
cittāni svabhāvasamāni | evaṃ hi subhūte

tathāgata imāṃ prajñāpāramitāmāgamya aprameyāṇāṃ
sattvānāṃ mahadgatāni cittāni mahadgatāni

cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmapramāṇāni

cittānyapramāṇāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ
sattvānāmapramāṇāni cittānyapramāṇāni cittānīti
yathābhūtaṃ

prajānāti ? aniśrayatvātsubhūte tāni cittānyapramāṇāni
| evaṃ hi subhūte tathāgata imāṃ

@131

prajñāpāramitāmāgamya aprameyāṇāṃ
sattvānāmapramāṇāni cittāni apramāṇāni cittānīti

yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
sanidarśanāni

cittāni sanidarśanāni cittānīti yathābhūtaṃ prajānāti
| kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
sanidarśanāni cittāni sanidarśanāni cittānīti

yathābhūtaṃ prajānāti ? samadarśanāni subhūte tāni
cittāni cittasvabhāvāni | evaṃ hi

subhūte tathāgata imāṃ prajñāpāramitāmāgamya
aprameyāṇāṃ sattvānāṃ sanidarśanāni cittāni

sanidarśanāni cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmanidarśanāni

cittānyanidarśanāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ
sattvānāmanidarśanāni cittānyanidarśanāni cittānīti

yathābhūtaṃ prajānāti ?
alakṣaṇatvādarthaviviktatvātsubhūte adṛśyaṃ taccittaṃ
trayāṇāṃ cakṣuṣāṃ

sarveṣāṃ vā anavabhāsagatam | evaṃ hi subhūte tathāgata
imāṃ prajñāpāramitāmāgamya aprameyāṇāṃ

sattvānāmanidarśanāni cittānyanidarśanāni cittānīti
yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
sapratighāni

cittāni sapratighāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
sapratighāni cittāni sapratighāni cittānīti

yathābhūtaṃ prajānāti ? asatsaṃkalpitāni subhūte tāni
cittāni, śūnyānyārambaṇavaśikāni |

evaṃ hi subhūte tathāgata imāṃ prajñāpāramitāmāgamya
aprameyāṇāṃ sattvānāṃ sapratighāni cittāni

sapratighāni cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmapratighāni

cittānyapratighāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ
sattvānāmapratighāni cittānyapratighāni cittānīti
yathābhūtaṃ

prajānāti ? advayabhūtāni subhūte tāni cittāni
abhūtasaṃbhūtāni | evaṃ hi subhūte

tathāgata imāṃ prajñāpāramitāmāgamya aprameyāṇāṃ
sattvānāmapratighāni cittānyapratighāni

cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
sottarāṇi

cittāni sottarāṇi cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
sottarāni cittāni sottarāṇi cittānīti

yathābhūtaṃ prajānāti ? yā subhūte sottarasya cittasya
yathābhūtatā, na tatrāsti manyamānatā |

evaṃ hi subhūte tathāgata imāṃ prajñāpāramitāmāgamya
aprameyāṇāṃ sattvānāṃ sottarāṇi cittāni

sottarāṇi cittānīti yathābhūtaṃ prajānāti ||

@132

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmanuttarāṇi

cittānyanuttarāṇi cittānīti yathābhūtaṃ prajānāti |
kathaṃ ca subhūte tathāgata imāṃ prajñāpāra-

mitāmāgamya aprameyāṇāṃ sattvānāmanuttarāṇi
cittānyanuttarāṇi cittānīti yathābhūtaṃ

prajānāti ? aṇvapi hi subhūte cittamanupalabdham | tato
niṣprapañcāni tāni cittāni |

evaṃ hi subhūte tathāgata imāṃ prajñāpāramitāmāgamya
aprameyāṇāṃ sattvānāmanuttarāṇi cittānya-

nuttarāṇi cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmasamāhitāni

cittānyasamāhitāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ
sattvānāmasamāhitāni cittānyasamāhitāni cittānīti

yathābhūtaṃ prajānāti ? asamasamāni hi subhūte tāni
cittāni asamavahitāni, evamasamā-

hitāni tāni cittāni | evaṃ hi subhūte tathāgata imāṃ
prajñāpāramitāmāgamya aprameyāṇāṃ

sattvānāmasamāhitāni cittānyasamāhitāni cittānīti
yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
samāhitāni

cittāni samāhitāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
samāhitāni cittāni samāhitāni cittānīti

yathābhūtaṃ prajānāti ? samasamāni hi subhūte tāni
cittāni samavahitāni | evaṃ samāhitāni

cittānyākāśasamāni | evaṃ hi subhūte tathāgata imāṃ
prajñāpāramitāmāgamya aprameyāṇāṃ

sattvānāṃ samāhitāni cittāni samāhitāni cittānīti
yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmavimuktāni

cittānyavimuktāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ
sattvānāmavimuktāni cittānyavimuktāni cittānīti

yathābhūtaṃ prajānāti ? svabhāvavimuktāni subhūte tāni
cittāni abhāvasvabhāvāni | evaṃ

hi subhūte tathāgata imāṃ prajñāpāramitāmāgamya
aprameyāṇāṃ sattvānāmavimuktāni cittānya-

vimuktāni cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ sattvānāṃ
vimuktāni

cittāni vimuktāni cittānīti yathābhūtaṃ prajānāti |
kathaṃ ca subhūte tathāgata imāṃ

prajñāpāramitāmāgamya aprameyāṇāṃ sattvānāṃ
vimuktāni cittāni vimuktāni cittānīti

yathābhūtaṃ prajānāti ? cittaṃ hi subhūte tathāgatena na
atītamupalabdhaṃ na anāgatam, na

pratyutpannamupalabdham, asattvāccittasya | evaṃ hi subhūte
tathāgata imāṃ prajñāpāramitāmāgamya

aprameyāṇāṃ sattvānāṃ vimuktāni cittāni vimuktāni
cittānīti yathābhūtaṃ prajānāti ||

punaraparaṃ subhūte tathāgata imāṃ
prajñāpāramitāmāgamya aprameyāṇāṃ
sattvānāmadṛśyāni

cittānyadṛśyāni cittānīti yathābhūtaṃ prajānāti |
kathaṃ ca subhūte tathāgata imāṃ prajñāpāra-

@133

mitāmāgamya aprameyāṇāṃ sattvānāmadṛśyāni
cittānyadṛśyāni cittānīti yathābhūtaṃ

prajānāti ? asattvātsubhūte adṛśyaṃ taccittam |
abhūtatvādavijñeyam, apariniṣpattito-

'grāhyaṃ prajñācakṣuṣā divyena cakṣuṣā | kuta:
punarmāṃsacakṣuṣā ? sarveṣāmanavabhāsagatatvāt |

evaṃ hi subhūte tathāgata imāṃ prajñāpāramitāmāgamya
aprameyāṇāṃ sattvānāmadṛśyāni cittānya-  

dṛśyāni cittānīti yathābhūtaṃ prajānāti | evaṃ hi
subhūte prajñāpāramitā tathāgatānāmarhatāṃ

samyaksaṃbuddhānāmasya lokasya saṃdarśayitrī ||

punaraparaṃ subhūte tathāgata imāṃ
prajñāpāramitāmāgamya aprameyāṇāsaṃkhyeyānāṃ
parasattvānāṃ

parapudgalānāmunmiñjitanimiñjitāni yathābhūtaṃ
prajānāti | kathaṃ ca subhūte tathāgata imāṃ

prajñāpāramitāmāgamya aprameyāṇāmasaṃkhyeyāṇāṃ
parasattvānāṃ parapudgalānāmunmiñjitanimiñjitāni

yathābhūtaṃ prajānāti ? sarvāṇi tāni subhūte
rūpaniśritāni utpadyamānānyutpadyante iti

yathābhūtaṃ prajānāti | evaṃ vedanā saṃjñā
saṃskārā: | sarvāṇi tāni vijñānaniśritāni utpadya-

mānānyutpadyante iti yathābhūtaṃ prajānāti | tatra
subhūte kathaṃ tathāgatena tānyunmiñjita-

nimiñjitāni rūpaniśritāni vijñātāni bhavanti ? evaṃ
vedanā saṃjñā saṃskārā: ? kathaṃ

tathāgatena tānyunmiñjitanimiñjitāni vijñānaniśritāni
vijñātāni bhavanti ? bhavati

tathāgata: paraṃ maraṇāditi rūpagatametat | na bhavati
tathāgata: paraṃ maraṇāditi rūpagatametat |

bhavati ca na bhavati ca tathāgata: paraṃ maraṇāditi
rūpagatametat | naiva bhavati na na bhavati

tathāgata: paraṃ maraṇāditi rūpagatametat | evaṃ vedanā
saṃjñā saṃskārā: | bhavati tathāgata: paraṃ

maraṇāditi vijñānagatametat | na bhavati tathāgata: paraṃ
maraṇāditi vijñānagatametat | bhavati

ca na bhavati ca tathāgata: paraṃ maraṇāditi
vijñānagatametat | naiva bhavati na na bhavati

tathāgata: paraṃ maraṇāditi vijñānagatametat | śāśvata
ātmā avalokaśca idameva satyaṃ mohamanyaditi

rūpagatametat | aśāśvata ātmā avalokaśca idaṃmeva
satyaṃ mohamanyaditi rūpagatametat |

śāśvataśca aśāśvata ātmāvalokaśca idameva satyaṃ
mohamanyaditi rūpagatametat | naiva śāśvato

nāśāśvata ātmā avalokaśca idameva satyaṃ mohamanyaditi
rūpagatametat | evaṃ vedanā saṃjñā

saṃskārā: | śāśvata ātmāvalokaśca idameva satyaṃ
mohamanyaditi vijñānagatametat | aśāśvata ātmā

avalokaśca idameva satyaṃ mohamanyaditi vijñānagatametat |
śāśvataścāśāśvata ātmā avalokaśca

idameva satyaṃ mohamanyaditi vijñānagatametat | naiva
śāśvato nāśāśvata ātmā avalokaśca idameva

satyaṃ mohamanyaditi vijñānagatametat | antavānātmā
avalokaśca idameva satyaṃ mohamanyaditi

rūpagatametat | anantavānātmā avalokaśca idameva satyaṃ
mohamanyaditi rūpagatametat | antavāṃśca

anantavāṃścātmā avalokaśca idameva satyaṃ mohamanyaditi
rūpagatametat | naivāntavān nānantavā-

nātmā avalokaśca idameva satyaṃ mohamanyaditi rūpagatametat
| evaṃ vedanā saṃjñā saṃskārā: | anta-

vānātmā avalokaśca idameva satyaṃ mohamanyaditi
vijñānagatametat | anantavānātmā avalokaśca

idameva satyaṃ mohamanyaditi vijñānagatametat | antavāṃśca
anantavāṃścātmā avalokaśca idameva

@134

satyaṃ mohamanyaditi vijñānagatametat |naivāntavān
nānantavānātmā avalokaśca idameva satyaṃ

mohamanyaditi vijñānagatametat | sa jīvastaccharīramidameva
satyaṃ mohamanyaditi rūpagatametat |

anyo jīvo'nyaccarīramidameva satyaṃ mohamanyaditi
rūpagatametat|evaṃ vedanā saṃjñā saṃskārā: |

sa jīvastaccharīramidameva satyaṃ mohamanyaditi
vijñānagatametat | anyo jīvo'nyaccharīramidameva

satyaṃ mohamanyaditi vijñānagatametat | evaṃ hi subhūte
tathāgatenārhatā samyaksaṃbuddhena imāṃ

prajñāpāramitāmāgamya aprameyāṇāmasaṃkhyeyānāṃ
parasattvānāṃ parapudgalānāṃ tānyunmiñjita-

nimiñjitāni rūpaniśritāni vijñātāni bhavanti | evaṃ
vedanā saṃjñā saṃskārā: | tānyunmiñjita-

nimiñjitāni vijñānaniśritāni vijñātāni bhavanti ||

punaraparaṃ subhūte tathāgata imāṃ
prajñāpāramitāmāgamya aprameyāṇāmamasaṃkhyeyānāṃ
parasattvānāṃ

parapudgalānāṃ tānyunmiñjitanimiñjitāni yathābhūtaṃ
prajānāti | iha subhūte tathāgato rūpaṃ

jānāti | kathaṃ ca subhūte tathāgato rūpaṃ jānāti ?
tathā subhūte tathāgato rūpaṃ jānāti,

yathā tathatā | evaṃ hi subhūte tathāgato rūpaṃ jānāti
| evaṃ vedanā saṃjñā saṃskārā: | iha

subhūte tathāgato vijñānaṃ jānāti | kathaṃ ca subhūte
tathāgato vijñānaṃ jānāti ? tathā subhūte

tathāgato vijñānaṃ jānāti, yathā tathatā | evaṃ hi
subhūte tathāgato vijñānaṃ jānāti | evaṃ

hi subhūte tathāgata imāṃ prajñāpāramitāmāgamya
aprameyāṇāmasaṃkhyeyānāṃ parasattvānāṃ
parapudgalānāṃ

tānyunmiñjitanimiñjitāni yathābhūtaṃ prajānāti | evaṃ
hi subhūte tathāgatastathāgatatathatayā

ca skandhatathatayā ca unmiñjitanimiñjitatathatayā ca
tathatāṃ prajñapayati | yaiva ca subhūte

skandhatathatā, saiva lokasyāpi tathatā | tatkasya heto: ?
uktaṃ hyetatsubhūte tathāgatena-pañca

skandhā loka iti saṃjñātā: iti | tasmāttarhi subhūte yā
skandhatathatā, sā lokatathatā |

yā lokatathatā, sā sarvadharmatathatā | yā
sarvadharmatathatā, sā srota āpattiphalatathatā | yā

srota āpattiphalatathatā, sā sakṛdāgāmiphalatathatā | yā
sakṛdāgāmiphalatathatā, sā anāgāmi-

phalatathatā | yā anāgāmiphalatathatā, sā
arhattvaphalatathatā | yā arhattvaphalatathatā, sā

pratyekabuddhatvatathatā | yā pratyekabuddhatvatathatā, sā
tathāgatatathatā | iti hi tathāgatatathatā

ca skandhatathatā ca sarvadharmatathatā ca
sarvāryaśrāvakapratyekabuddhatathatā ca ekaivaiṣā tathatā

anekabhāvābhāvāpagatā
anekatvādanānātvādakṣayatvādavikāratvādadvayatvāda
dvaidhīkāratvāt | eva-

meṣā subhūte tathatā tathāgatena prajñāpāramitāmāgamya
abhisaṃbuddhā | evaṃ hi subhūte prajñāpāra-

mitā tathāgatānāmarhatāṃ samyaksaṃbuddhānāmasya lokasya
saṃdarśayitrī | evaṃ hi subhūte tathā-

gato'sya lokasya lokaṃ saṃdarśayati | evaṃ cāsya lokasya
darśanaṃ bhavati-evaṃ hi subhūte

prajñāpāramitā tathāgatānāmarhatāṃ
samyaksaṃbuddhānāṃ mātā jananī janayitrī | evaṃ hi
subhūte

tathāgatastathatāmabhisaṃbudhya lokasya tathatāṃ jānāti,
avitathatāṃ jānāti, ananyatathatāṃ

jānāti | evaṃ ca subhūte tathāgatastathatāmabhisaṃbuddha:
saṃstathāgata ityucyate ||

@135

sthavira: subhūtirāha-gambhīrā bhagavaṃstathatā | ato
bhagavaṃstathatāto buddhānāṃ bhagavatāṃ

bodhi: prabhāvyate prakāśyate | ko'tra bhagavan
anyo'dhimokṣyate'vinivartanīyo bodhisattvo

mahāsattvo'rhan vā paripūrṇasaṃkalpo dṛṣṭisaṃpanno vā
pudgala: ? tathā hi bhagavan imāni

sthānāni paramagambhīrāṇi tathāgatenābhisaṃbudhya
ākhyātāni | evamukte bhagavānāyuṣmantaṃ

subhūtimetadavocat-evametatsubhūte, evametat |
paramagambhīrāṇīmāni sthānāni tathāgatenābhi-

saṃbudhya ākhyātāni | tathā hi subhūte akṣayaiṣā
tathatā, yā tathāgatenābhisaṃbuddhā,

abhisaṃbudhya akṣayākṣayaivākhyātā ||

atha khalu śakradevendrapramukhā: kāmāvacarā
rūpāvarāśca devaputrā brahmakāyikānāṃ ca

viṃśatidevaputrasahasrāṇi yena bhagavāṃstenopasaṃkramya
bhagavata: pādau śirasābhivandya ekānte

tasthu: | ekāntasthitāśca te kāmāvacarā rūpāvacarāśca
devaputrā bhagavantametadavocan-

gambhīrā bhagavan dharmā: prakāśyante | kathaṃ bhagavan
atra lakṣaṇāni sthāpyante ? bhagavānāha-

śūnyamiti devaputrā atra lakṣaṇāni sthāpyante |
ānimittamiti apraṇihitamiti devaputrā

atra lakṣaṇāni sthāpyante | anabhisaṃskāra iti anutpāda
iti anirodha iti asaṃkleśa

iti avyavadānamiti abhāva iti nirvāṇamiti dharmadhāturiti
tathateti devaputrā atra

lakṣaṇāni sthāpyante | tatkasya heto: ? aniśritāni hi
devaputrā etāni lakṣaṇāni |

ākāśasadṛśāni hi devaputrā etāni lakṣaṇāni | naitāni
lakṣaṇāni tathāgatenārhatā

samyaksaṃbuddhena sthāpitāni | naitāni lakṣaṇāni
rūpasaṃkhyātāni | evaṃ na vedanāsaṃjñā-

saṃskāravijñānasaṃkhyātāni | naitāni lakṣaṇāni
rūpaniśritāni, na vedanāsaṃjñāsaṃskāra-

vijñānaniśritāni | naitāni lakṣaṇāni devairvā
nāgairvā manuṣyairvā ama{1. W om. amanuṣyairvā.}
nuṣyairvā sthāpitāni |

naitāni lakṣaṇāni sadevamānuṣāsureṇa lokena śakyāni
cālayitum | tatkasya heto: ?

sadevamānuṣāsuro'pi hi loka etallakṣaṇa eva | nāpyetāni
lakṣaṇāni kenāpi hastena

sthāpitāni | yo devaputrā evaṃ vadet-idamākāśaṃ kenāpi
sthāpitamiti, api nu sa

devaputrā: samyagvadan vadet ? evamukte kāmāvacarā
rūpāvarāśca devaputrā bhagavantametadavo-

can-na bhagavan ākāśaṃ kenacitsthāpitam | tatkasya heto: ?
asaṃskṛtatvādbhagavan

ākāśasya nākāśaṃ kenacitsthāpitam ||

atha khalu bhagavāṃstān kāmāvacarān rūpāvarāṃśca
devaputrānāmantrayate sma-evametaddeva-

putrā: | utpādādvā tathāgatānāmanutpādādvā
tathaivaitā{2.W tāni for etāni.}ni lakṣaṇāni
sthitāni | tatkasya

heto: ? yathaitāni hi sthitāni, tathābhūtāni
tathāgatenābhisaṃbudhya ākhyātāni | tasmāddeva-

putrāstathāgatastathāgata ityucyate ||

@136 

atha khalvāyuṣmān
subhūtirbhagavantametadavocat-gambhīrāṇi bhagavan imāni
lakṣaṇāni  

tathāgatenābhisaṃbuddhāni | tathāgatānāṃ
cāsaṅgajñānaṃ yaduta prajñāpāramitā | asaṅgajñānāya

prajñāpāramitā tathāgatānāṃ gocara: | evamukte
bhagavānāyuṣmantaṃ subhūtimetadavocat-evameta-

tsubhūte, evametat | evaṃ hi subhūte prajñāpāramitā
tathāgatānāmarhatāṃ samyaksaṃbuddhānāmasya

lokasya saṃdarśayitrī | yathā subhūte tathāgatā arhanta:
samyaksaṃbuddhā imaṃ dharmaṃ prajñāpāramitāmupa-

niśritya viharanti, tathaivaite dharmā: sadā sthitā:,
asthānatastathāgatairabhisaṃbuddhā: | ataste

dharmamevopaniśritya viharanti, dharmaṃ satkurvanti
gurukurvanti mānayanti pūjayantyarcayantyapacāyanti |

prajñāpāramitaivaiṣā subhūte dharmāṇāṃ dharmateti
tathāgatā arhanta: samyaksaṃbuddhā: prajñāpāramitāṃ

satkurvanti gurukurvanti mānayanti
pūjayantyarcayantyapacāyanti | tatkasya heto: ? ato hi
subhūte

prajñāpāramitātastathāgatānāmarhatāṃ
samyaksaṃbuddhānāṃ sarvajñatāyā: prabhāvanā bhavati |
kṛtajñā:

kṛtavedinaśca tathāgatā arhanta: samyaksaṃbuddhā: |
yatkhalu subhūte samyagvadanto vadeyu:-kṛtajña:

kṛtavedīti, tattathāgataṃ hi te samyagvadanto
vadanti-kṛtajña: kṛtavedīti | yatkhalu subhūte

tathāgato'rhan samyaksaṃbuddho yena yena yānenāgata:, yayā
yayā pratipadā anuttarāṃ samyaksaṃ-

bodhimabhisaṃbuddha:, tathāgatastadeva yānaṃ tāmeva
pratipadamanugṛhṇīte anuparipālayati, tayaiva

kṛtajñatayā kṛtaveditayā | iyaṃ subhūte tathāgatasya
kṛtajñatā kṛtaveditā draṣṭavyā | punaraparaṃ

subhūte tathāgatena sarvadharmā akṛtā akṛtā
ityabhisaṃbuddhā:, avikṛtā avikṛtā ityabhisaṃbuddhā:,

buddhā:, anabhisaṃskṛtā anabhisaṃskṛtā
ityabhisaṃbuddhā: | iyamapi subhūte tathāgatasya kṛtajñatā

kṛtaveditā draṣṭavyā | prajñāpāramitāṃ hyāgamya
subhūte tathāgatasyārhata: samyaksaṃbuddhasya evaṃ

sarvadharmeṣu jñānaṃ pravṛttam | anenāpi subhūte
paryāyeṇa prajñāpāramitā tathāgatānāmarhatāṃ samya-

ksaṃbuddhānāmasya lokasya saṃdarśayitrī ||

evamukte āyuṣmān subhūtirbhagavantametadavocat-yadā
bhagavan sarvadharmā ajānakā

apaśyakā:, tadā kathaṃ bhagavan prajñāpāramitā
tathāgatānāmarhatāṃ samyaksaṃbuddhānāmasya lokasya

saṃdarśayitrī ? evamukte bhagavānāyuṣmantaṃ
subhūtimetadavocat-sādhu sādhu subhūte, yastvaṃ

tathāgatamarhantaṃ samyaksaṃbuddhametamarthaṃ
paripraśnīkartavyaṃ manyase | subhūtirevamāha-sarvadharmā
ajānakā

apaśyakā iti | evametatsubhūte, evametat | sarvadharmā
ajānakā apaśyakā: | kathaṃ subhūte

sarvadharmā ajānakā apaśyakā: ? sarvadharmā hi subhūte
śūnyā: | sarvadharmā hi subhūte

aniśritā: | evaṃ hi subhūte sarvadharmā ajānakā
apaśyakā: | evamete subhūte sarvadharmā:

prajñāpāramitāmāgamya tathāgatairabhisaṃbuddhā: evamapi
subhūte prajñāpāramitā tathāgatānāmarhatāṃ

samyaksaṃbuddhānāmasya lokasya saṃdarśayitrī
rūpasyādṛṣṭatvāt | evaṃ vedanāyā: saṃjñāyā:
saṃskārāṇāṃ

vijñānasyādṛṣṭatvātsaṃdarśayitrī | evaṃ hi subhūte
prajñāpāramitā tathāgatānāmarhatāṃ samyaksaṃ-

buddhānāmasya lokasya saṃdarśayitrī bhavati ||

@137

subhūtirāha-kathaṃ bhagavan rūpasyādṛṣṭatā bhavati ?
kathaṃ vedanāyā: saṃjñāyā:

saṃskārāṇām ? kathaṃ bhagavan vijñānasyādṛṣṭatā
bhavati ? bhagavānāha-yadi subhūte na rūpārambaṇaṃ

vijñānamutpadyate, evaṃ rūpasyādṛṣṭatā bhavati | evaṃ
vedanā saṃjñā saṃskārā: | yadi subhūte na

vijñānārambaṇaṃ vijñānamutpadyate, evaṃ
vijñānasyādṛṣṭatā bhavati | yā ca subhūte
rūpasyādṛṣṭatā,

yā ca vedanāyā: saṃjñāyā: saṃskārāṇām, yā ca
subhūte vijñānasyādṛṣṭatā, saiva lokasya

dṛṣṭatā bhavati | evaṃ hi subhūte lokastathāgatena
dṛṣṭo bhavati | evaṃ hi subhūte prajñāpāramitā

tathāgatānāmarhatāṃ samyaksaṃbuddhānāmasya lokasya
saṃdarśayitrī | kathaṃ ca subhūte prajñāpāramitā

lokaṃ saṃdarśayati ? iti loka: śūnya iti lokaṃ sūcayati,
evaṃ prajñāpayati, evaṃ lokaṃ

saṃdarśayati | iti loko'cintya iti, loka: śānta iti, loko
vivikta iti lokaviśuddhyā

lokaṃ sūcayati | evaṃ lokaṃ prajñāpayati, evaṃ
saṃdarśayatīti ||

āryāṣṭasāhasrikāyāṃ prajñāpāramitāyāṃ
lokasaṃdarśanaparivarto nāma dvādaśa: ||

@138

13 acintyaparivartastrayodaśa: |

atha khalvāyuṣmān subhūtirbhagavantametadavocat-gambhīrā
bhagavan prajñāpāramitā |

mahākṛtyena bateyaṃ bhagavan prajñāpāramitā
pratyupasthitā | acintyakṛtyenātulyakṛtyenāprameyakṛtye-

nāsaṃkhyeyakṛtyenāsamasamakṛtyena bateyaṃ bhagavan
prajñāpāramitā pratyupasthitā | bhagavānāha-

evametatsubhūte, evametat | mahākṛtyeneyaṃ subhūte
prajñāpāramitā pratyupasthitā | acintyakṛtye-

nātulyakṛtyenāprameyakṛtyenāsaṃkhyeyakṛtyenāsamasamakṛtyeneyaṃ 
subhūte prajñāpāramitā pratyutpasthitā |

kathaṃ ca subhūte acintyakṛtyeneyaṃ prajñāpāramitā
pratyupasthitā ? acintyaṃ hi subhūte tathā-

gatatvaṃ buddhatvaṃ svayaṃbhūtvaṃ sarvajñatvam | evaṃ hi
subhūte acintyakṛtyeneyaṃ prajñāpāramitā

pratyupasthitā | na hīdaṃ śakyaṃ cittena cintayitum |
tatkasya heto: ? na hi cittaṃ vā

cetanā vā caitasiko vā atra dharma: pravartate | kathaṃ ca
subhūte atulyakṛtyeneyaṃ prajñāpāramitā

pratyupasthitā ? na śakyaṃ subhūte tathāgatatvaṃ
buddhatvaṃ svayaṃbhūtvaṃ sarvajñatvaṃ cintayituṃ vā
tulayituṃ

vā | evaṃ hi subhūte atulyakṛtyeneyaṃ prajñāpāramitā
pratyupasthitā | kathaṃ ca subhūte aprameya-

kṛtyeneyaṃ prajñāpāramitā pratyupasthitā ? aprameyaṃ hi
subhūte tathāgatatvaṃ buddhatvaṃ svayaṃbhūtvaṃ

sarvajñatvam | evaṃ hi subhūte aprameyakṛtyeneyaṃ
prajñāpāramitā pratyupasthitā | kathaṃ ca subhūte

asaṃkhyeyakṛtyeneyaṃ prajñāpāramitā pratyupasthitā ?
asaṃkhyeyaṃ hi subhūte tathāgatatvaṃ buddhatvaṃ

svayaṃbhūtvaṃ sarvajñatvam | evaṃ hi subhūte
asaṃkhyeyakṛtyeneyaṃ prajñāpāramitā pratyupasthitā |
kathaṃ

ca subhūte asamasamakṛtyeneyaṃ prajñāpāramitā
pratyupasthitā ? nāsti subhūte tathāgatasyārhata:

samyaksaṃbuddhasya svayaṃbhuva: sarvajñasya sama:, kuta:
punaruttara: ? evaṃ hi subhūte asamasamakṛtyeneyaṃ

prajñāpāramitā pratyupasthitā ||

sthavira: subhūtirāha-kiṃ
punarbhagavaṃstathāgatatvamevācintyamatulyama
prameyamasaṃkhyeyamasama-

samam ? evaṃ buddhatvameva svayaṃbhūtvameva sarvajñatvameva
atulyamaprameyamasaṃkhyeyamasamasamam, utāho

rūpamapyacintyamatulyamaprameyamasaṃkhyeyamasamasamam ? evaṃ
vedanāpi saṃjñāpi saṃskārā api ?

vijñānamapyacintyamatulyamaprameyamasaṃkhyeyamasamasamam,
utāho sarvadharmā apyacintyā atulyā

aprameyā asaṃkhyeyā asamasamā: ? evamukte
bhagavānāyuṣmantaṃ subhūtimetadavocat-evameta-

tsubhūte, evametat | rūpamapi subhūte
acintyamatulyamaprameyamasaṃkhyeyamasamasamam | evaṃ

vedanāpi saṃjñāpi saṃskārā api | vijñānamapi subhūte
acintyamatulyamaprameyamasaṃkhyeyamasabhasamam |

evaṃ sarvadharmā api subhūte acintyā atulyā aprameyā
asaṃkhyeyā asamasamā: | tatkasya heto: ?

rūpasya hi subhūte yā dharmatā, na tatra cittaṃ na cetanā
na caitasikā dharmā na tulanā | evaṃ

vedanāyā: saṃjñāyā: saṃskārāṇām | vijñānasya hi
subhūte yā dharmatā, na tatra cittaṃ na cetanā na

caitasikā dharmā na tulanā | sarvadharmāṇāṃ hi subhūte
yā dharmatā, na tatra cittaṃ na cetanā na

caitasikā dharmā na tulanā | evaṃ hi subhūte
rūpamapyacintyamatulyam | evaṃ vedanāpi saṃjñāpi

saṃskārā api | vijñānamapyacintyamatulyam | evaṃ
sarvadharmā apyacintyā atulyā: | rūpamapi

@139

subhūte aprameyam | evaṃ vedanāpi saṃjñāpi saṃskārā api
| vijñānamapi subhūte aprameyam,

sarvadharmā api subhūte aprameyā: | tatkasya heto: ?
rūpasya hi subhūte pramāṇaṃ na prajñāyate |

evaṃ vedanāyā: saṃjñāyā: saṃskārāṇām | vijñānasya
hi subhūte pramāṇaṃ na prajñāyate | sarvadharmāṇā-

mapi hi subhūte pramāṇaṃ na prajñāyate | kena kāraṇena
subhūte rūpasya pramāṇaṃ na prajñāyate ?

kena kāraṇena vedanāyā: saṃjñāyā: saṃskārāṇām ?
kena kāraṇena subhūte vijñānasya pramāṇaṃ na

prajñāyate ? kena kāraṇena subhūte sarvadharmāṇāmapi
pramāṇaṃ na prajñāyate ? rūpasya hi subhūte

pramāṇaṃ na vidyate | evaṃ vedanāyā: saṃjñāyā:
saṃskārāṇām | vijñānasya hi subhūte pramāṇaṃ na

vidyate | sarvadharmāṇāmapi hi subhūte pramāṇaṃ na
vidyate | kena kāraṇena subhūte rūpasya pramāṇaṃ na

vidyate ? evaṃ vedanāyā: saṃjñāyā: saṃskārāṇām ?
kena kāraṇena subhūte vijñānasya pramāṇaṃ na

vidyate ? kena kāraṇena subhūte sarvadharmāṇāmapi
pramāṇaṃ na vidyate ? apramāṇatvātsubhūte sarva-

dharmāṇām | rūpamapi subhūte asaṃkhyeyam | evaṃ vedanā
saṃjñā saṃskārā: | vijñānamapi subhūte

asaṃkhyeyam | sarvadharmā api subhūte asaṃkhyeyā:,
gaṇanāsamatikrāntatvāt | rūpamapi subhūte

asamasamam | evaṃ vedanā saṃjñā saṃskārā: |
vijñānamapi subhūte asamasamam | evaṃ sarvadharmā

api subhūte asamasamā:, ākāśasamatvātsubhūte
sarvadharmāṇām | tatkiṃ manyase subhūte api

tu astyākāśasya samo vā gaṇanā vā pramāṇaṃ vā tulyaṃ
vā cittaṃ vā caitasikā vā dharmā: ?

subhūtirāha-no hīdaṃ bhagavan | bhagavānāha-evameva
subhūte anena paryāyeṇa sarvadharmā api

acintyā atulyā aprameyā asaṃkhyeyā asamasamā: | ete ca
subhūte tathāgatadharmā acintyā-

ścittoparamatvāt, atulyāstulanāsamatikrāntatvāt | acintyā
atulyā iti subhūte vijñāna-

gatasyaitaddharmasyādhivacanam | evamaprameyā asaṃkhyeyā
asamasamā iti subhūte samasaṃkhyāpramāṇo-

paramatvādaprameyā asaṃkhyeyā asamasamāstathāgatadharmā:
| ākāśasamāsaṃkhyeyāprameyatayā asamasamā

asaṃkhyeyā aprameyā ete dharmā: | ākāśatulyatayā atulyā
asamavahitā bateme dharmā: |

tasmātsubhūte atulyā ete dharmā ucyante |
ākāśācintyatayā acintyā ete dharmā: |

ākāśātulyatayā atulyā ete dharmā: | ākāśāprameyatayā
aprameyā ete dharmā: | ākāśā-

saṃkhyeyatayā asaṃkhyeyā ete dharmā: |
ākāśāsamasamatayā asamasamā ete dharmā: | asyāṃ

khalu punaracintyatāyāmatulyatāyāmaprameyatāyāmasaṃkhyeya
tāyāmasamasamatāyāṃ bhāṣyamāṇāyāṃ pañcānāṃ

bhikṣuśatānāmanupādāya āsravebhyaścittāni vimuktāni,
viṃśateśca bhikṣuṇīśatānāmanupādāya

āsravebhyaścittāni vimuktāni, ṣaṣṭeścopāsakaśatānāṃ
virajo vigatamalaṃ dharmeṣu dharmacakṣu-

rviśuddham, triṃśateścopāsikānāṃ virajo vigatamalaṃ
dharmeṣu dharmacakṣurviśuddham, viṃśatyā ca

virśuddham, triṃśateścopāsikānāṃ virajo vigatamalaṃ
dharmeṣu dharmacakṣurviśuddham, viṃśatyā ca

bodhisattvairanutpattikeṣu dharmeṣu kṣānti:
pratilabdhābhūt | te ca bhagavatā ihaiva bhadrakalpe

vyākṛtā anuttarāyāṃ samyaksaṃbodhau | ye'pi te upāsakā
upāsikāśca yeṣāṃ virajo

vigatamalaṃ dharmeṣu dharmacakṣurviśuddham, te'pi bhagavatā
vyākṛtā: | teṣāmapyanupādāyāsravebhyaścittaṃ

vimokṣyate ||

@140

atha khalvāyuṣmān subhūtirbhagavantametadavocat-gambhīrā
bhagavan prajñāpāramitā |

mahākṛtyena bateyaṃ bhagavan prajñāpāramitā
pratyupasthitā | evamukte bhagavānāyuṣmantaṃ subhūtimeta-

davocat-evametatsubhūte, evametat | gambhīrā subhūte
prajñāpāramitā | mahākṛtyeneyaṃ subhūte

prajñāpāramitā pratyupasthitā | tatkasya heto: ? atra hi
subhūte sarvajñatā samāyuktā, atra

pratyekabuddhabhūmi: samāyuktā, atra sarvaśrāvakabhūmi:
samāyuktā | tadyathāpi nāma subhūte rājña:

kṣatriyasya mūrdhābhiṣiktasya
janapadasthāmavīryaprāptasya yāni tāni rājakṛtyāni,
yāni ca

nagarakṛtyāni, yāni ca janapadakṛtyāni, sarvāṇi tāni
amātyasamāyuktāni bhavanti |

alpotsukastato rājā bhavatyapahṛtabhāra: | evameva subhūte
ye kecidbuddhadharmā vā pratyekabuddhadharmā

vā śrāvakadharmā vā, sarve te
prajñāpāramitāsamāyuktā: | prajñāpāramitā tatra
kṛtyaṃ karoti |

anena subhūte paryāyeṇa mahākṛtyeneyaṃ prajñāpāramitā
pratyupasthitā rūpasyāparigrahāya anabhi-

niveśāya | evaṃ vedanāyā: saṃjñāyā: saṃskārāṇām |
vijñānasyāparigrahāya anabhiniveśāya,

srota āpattiphalasyāparigrahāyānabhiniveśāya, evaṃ
sakṛdāgāmiphalasyānāgāmiphalasyārhattva-

phalasyāparigrahāyānabhiniveṣāya,
pratyekabodheraparigrahāyānabhiniveśāya, sarvajñatāyā
apari-

grahāyānabhiniveśāya prajñāpāramitā pratyupasthitā ||

subhūtirāha-kathaṃ bhagavan sarvajñatāyā
aparigrahāyānabhiniveśāya prajñāpāramitā

pratyupasthitā ? bhagavānāha-tatkiṃ manyase subhūte
samanupaśyasi tvamarhattvaṃ yatra parigrahaṃ vā

abhiniveśaṃ vā kuryā: ? subhūtirāha-no hīdaṃ bhagavan |
nāhaṃ bhagavaṃstaṃ dharmaṃ samanupaśyāmi

yaṃ parigṛhṇīyāmabhiniveśeyaṃ vā arhattvamiti |
bhagavānāha-evametatsubhūte, evametat | ahamapi

subhūte tathāgatatvaṃ na samanupaśyāmi | so'haṃ subhūte
tathāgatatvamasamanupaśyan na parigṛhṇāmi

nābhiniveśe | tasmāttarhi subhūte sarvajñatāpyaparigrahā
anabhiniveśā | subhūtirāha-sarvajñatāpi

bhagavan aparigrahā anabhiniveśeti ? mā bhagavan
navayānasaṃprasthitā: parīttakuśalamūlā

bodhisattvā mahāsattvā imaṃ nirdeśaṃ śrutvā uttrasiṣu:
saṃtrasiṣu: saṃtrāsamāpatsyante | api tu

khalu punarbhagavan ye bodhisattvā mahāsattvā hetusaṃpannā:
pūrvajinakṛtādhikārā dīrgharātrāvaropita-

kuśalamūlā bhaviṣyanti, ta imāṃ gambhīrāṃ
prajñāpāramitāṃ śrutvā adhimokṣyanti | bhagavānāha-

evametatsubhūte, evametat ||

atha khalu te kāmāvacarā rūpāvarāśca devaputrā
bhagavantametadavocan-gambhīrā bhagavan

prajñāpāramitā, durdṛśā duranubodhā |
pūrvajinakṛtādhikārā dīrgharātrāvaropitakuśalamūlāste

bhagavan sattvā bhaviṣyanti, ya enāṃ gambhīrāṃ
prajñāpāramitāmadhimokṣyanti | sacedbhagavaṃstrisāhasra-

mahāsāhasre lokadhātau ye sattvā:, te sarve
śraddhānusāribhūmau kalpaṃ vā kalpāvaśeṣaṃ vā

careyu:, yaśceha gambhīrāyāṃ
prajñāpāramitāyāmekadivasamapi kṣāntiṃ rocayedgaveṣeta
cintayettulaye-

dupaparīkṣeta upanidhyāyet, ayameva bhagavaṃstebhya: śreyān
| evamukte bhagavāṃstān kāmāva-

@141

carān rūpāvacarāṃśca devaputrānāmantrayāmāsa-yadi
devaputrā: kaścideva kulaputro vā kula-

duhitā vā imāṃ gambhīrāṃ prajñāpāramitāṃ
śṛṇuyāt, yāvadasya devaputrā: kṣiprataraṃ nirvāṇaṃ

pratikāṅkṣitavyam, na tveva teṣāṃ śraddhānusāribhūmau
kalpaṃ vā kalpāvaśeṣaṃ vā caratām | atha

khalu te kāmāvacarā rūpāvacarāśca devaputrā
bhagavantametadavocan-mahāpāramiteyaṃ bhagavan

yaduta prajñāpāramitā | ityuktvā bhagavata: pādau śirasā
abhivandya bhagavantaṃ tri: pradakṣiṇīkṛtya

bhagavato'ntikād gamiṣyāma ityārocya prakrāntā: |
te'vidūraṃ gatvā antarhitā: | kāmāvacarāśca

devaputrā: kāmadhātau prātiṣṭhanta, rūpāvacarāśca
devaputrā brahmaloke prātiṣṭhanteti ||

āryāṣṭasāhasrikāyāṃ
prajñāpāramitāyāmacintyaparivarto nāma trayodaśa: ||

@142

14 aupamyaparivartaścaturdaśa: |

atha khalvāyuṣmān subhūtirbhagavantametadavocat-yo bhagavan
bodhisattvo mahāsattva:

sahasravaṇenaiva asyāṃ gambhīrāyāṃ
prajñāpāramitāyāmadhimucyate nāvalīyate na saṃlīyate
nāvatiṣṭhate

na dhandhāyati na vicikitsati na kāṅkṣati, abhinandati ca
prajñāpāramitām, sa bhagavan

kutaścyutvā kutropapanna: ? bhagavānāha-ya: subhūte
bodhisattvo mahāsattva: sahasravaṇenaiva asyāṃ

gambhīrāyāṃ prajñāpāramitāyāmadhimokṣyate
nāvaleṣyate na saṃleṣyate nāvasthāsyate na
dhandhāyiṣyati

na vicikitsiṣyati na kāṅkṣiṣyati, abhinandiṣyati ca
darśanaṃ śravaṇaṃ ca, dhārayiṣyati 

bhāvayiṣyatyenāṃ gambhīrāṃ prajñāpāramitām,
prajñāpāramitāpratisaṃyuktāṃśca manasikārānna vihā-

syati, na vipṛṣṭhīkariṣyati mānasam, chandaṃ
janayiṣyatyudgrahītuṃ dhārayituṃ vācayituṃ paryavāptuṃ

pravartayitum, kariṣyatyanubandham, anugamiṣyati
dharmabhāṇakaṃ notsrakṣyati | tadyathāpi nāma

subhūte taruṇavatsā gaurnotsṛjati vatsam, evameva subhūte
yo bodhisattvo mahāsattva enāṃ

gambhīrāṃ prajñāpāramitāṃ śrutvā tāvanna prahāsyati
dharmabhāṇakaṃ yāvadasyeyaṃ prajñāpāramitā

kāyagatā vā bhaviṣyati pustakagatā vā, ayaṃ subhūte
bodhisattvo mahāsattvo manuṣyebhya eva

cyuto manuṣyeṣvevopapanna: ||

subhūtirāha-syādbhagavan etaireva guṇai: samanvāgato
bodhisattvo mahāsattvo'nyebhyo

buddhakṣetrebhyaścyuta ihopapanna: ?
bhagavānāha-syātsubhūte bodhisattvo mahāsattvo'nyebhyo
buddha-

kṣetrebhyo'nyān buddhān bhagavata: paryupāsya paripṛcchya
paripraśnīkṛtya tebhyaścyuta ihopapanna:,

etaireva guṇai: samanvāgato veditavya: | punaraparaṃ subhūte
yo bodhisattvo mahāsattvastuṣitebhyo

devebhyaścayuta ihopapanna:, so'pyetaireva guṇai: samanvāgato
veditavya: | yena maitreyo bodhisattvo

mahāsattva: paryupāsita: paripṛṣṭa: paripṛcchita:
paripraśnīkṛta: imāṃ prajñāpāramitāmārabhya,

so'pyetaireva guṇai: samanvāgato veditavya: | yena khalu puna:
subhūte bodhisattvena mahāsattvena

pūrvāntata iyaṃ gambhīrā prajñāpāramitā śrutāṃ, na
tu paripṛṣṭā bhavet, na paripṛcchitā na pari-

praśnīkṛtā, tasya punarapi manuṣyeṣvevopapannasya asyāṃ
gambhīrāyāṃ prajñāpāramitāyāṃ bhāṣyamāṇāyāṃ

bhavati kāṅkṣāyitatvam, bhavati dhandhāyitatvam, bhavati
cittasyāvalīnatā, veditavyameta-

tsubhūte, ayaṃ bodhisattva:
pūrvāntato'pyaparipṛcchakajātīyo'bhūt | tatkasya heto: ?
tathā hi

asyāṃ asyāṃ gambhīrāyāṃ prajñāpāramitāyāṃ
bhāṣyamāṇāyāṃ bhavati kāṅkṣāyitatvam, bhavati

dhandhāyitatvam, bhavati cittasyāvalīnateti ||

punaraparaṃ subhūte yena bodhisattvena mahāsattveneyaṃ
gambhīrā prajñāpāramitā pūrvāntato'pi

śrutā bhavati, paryupāsitā paripṛṣṭā paripṛcchitā
paripraśnīkṛtā ca bhavati, ekaṃ vā

dinaṃ dve vā trīṇi vā catvāri vā pañca vā dināni,
tasya tāvatkālikī śraddhā

bhavati, saṃhriyate ca, punarevāsaṃhāryā ca bhavati
paripṛcchayā | tatkasya heto: ? evaṃ

hyetatsubhūte bhavati-yena pūrvaṃ na saṃparipṛṣṭā
bhavatīyaṃ prajñāpāramitā, na saṃparipṛcchitā,

@143

na saṃparipraśnīkṛtā, na cānuvartitā bhavati, tasya
kaṃcitkālaṃ chando'nuvartate asyāṃ

gambhīrāyāṃ prajñāpāramitāyāṃ śravaṇāya,
kaṃcitkālaṃ chando na bhavati | sa punarevo-

tkṣipyate'vasīdati | tasya calācalā buddhirbhavati |
tūlapicūpamaśca sa bhavati | so'yaṃ

bodhisattvo'cirayānasaṃprasthito veditavya: | navena
yānenāgata: sa bodhisattvastāṃ śraddhāṃ

taṃ prasādaṃ taṃ chandaṃ prahāsyati, yadutaināṃ
gambhīrāṃ prajñāpāramitāṃ nānugrahīṣyati
nānuvartiṣyate,

nānuparivārayiṣyati | tasya dvayorbhūmyoranyatarā bhūmi:
pratikāṅkṣitavyā-śrāvakabhīmirvā

pratyekabuddhabhūmirvā | tadyathāpi nāma subhūte
mahāsamudragatāyāṃ nāvi bhinnāyāṃ ye tatra kāṣṭhaṃ

vā na gṛhṇanti phalakaṃ vā, mṛtaśarīraṃ vā
nādhyālambante, veditavyametat-aprāptā evaite

pāramudake kālaṃ kariṣyantīti | ye khalu puna: subhūte
mahāsamudragatāyāṃ nāvi bhinnāyāṃ tatra

kāṣṭhaṃ vā gṛhṇanti phalakaṃ vā, mṛtaśarīraṃ vā
adhyālambante, veditavyametatsubhūte-naite udake

kālaṃ kariṣyanti, svastinā anantarāyeṇa
pāramuttariṣyanti, akṣatāścānupahatāśca sthale

sthāsyantīti | evameva subhūte yo bodhisattva:
śraddhāmātrakeṇa prasādamātrakeṇa premamātrakeṇa

chandamātrakeṇa samanvāgata: sa ca prajñāpāramitāṃ
nādhyālambate, veditavyametatsubhūte antaraivaiṣa

vyadhvani vyavasādamāpatsyate, aprāpta eva sarvajñatāṃ
śrāvakatve pratyekabuddhatve vā sthāsyatīti |

yeṣāṃ khalu puna: subhūte bodhisattvānāṃ
mahāsattvānāmasti śraddhā, asti kṣānti:, asti ruci:,

asti chanda:, asti vīryam, astyapramāda:, astyadhimukti:,
astyadhyāśaya:, asti tyāga:, asti

gauravam, asti prīti:, asti prāmodyam, asti prasāda:, asti
prema, astyanikṣiptadhuratā

anuttarāṃ samyaksaṃbodhimabhisaṃboddhum, te ca
prajñāpāramitāmadhyālambante | evaṃ teṣāṃ sā śraddhā

sā kṣānti: sā ruci: sa cchanda: tadvīryaṃ so'pramāda:
sādhimukti: so'dhyāśaya: sa tyāga:

tadgauravaṃ sā prīti: tatprāmodyaṃ sa prasāda: tatprema
sā anikṣiptadhuratā anuttarāṃ samyaksaṃ-

bodhimabhisaṃboddhum | te ca prajñāpāramitāṃ prāpya
sarvajñatāyāṃ sthāsyanti | tadyathāpi nāma

subhūte strī vā puruṣo vā aparipakvena ghaṭenodakaṃ
parivahet, veditavyametatsubhūte-nāyaṃ

ghaṭaściramanuvartsyate, kṣiprameva paribhetsyate,
pravileṣyate iti | tatkasya heto: ? yathāpi nāma

tadaparipakvatvāddhaṭasya, sa bhūmiparyavasāna eva
bhaviṣyatīti | evameva subhūte kiṃcāpi

bodhisattvasya asti śraddhā asti kṣānti: asti ruci: asti
chanda: asti vīryam astyapramāda:,

astyadhimukti: astyadhyāśaya: asti tyāga:, asti gauravam,
asti prīti: asti prāmodyam,

asti prasāda:, asti prema, astyanikṣiptadhuratā anuttarāṃ
samyaksaṃbodhimabhisaṃboddhum | sa

ca prajñāpāramitayā upāyakauśalyena ca aparigṛhīto
bhavati, veditavyametatsubhūte ayaṃ

bodhisattvo'ntarā vyadhvani vyavasādamāpatsyata iti | kaśca
subhūte bodhisattvasyāntarā vyadhvani

vyavasāda:-śrāvakabhūmirvā pratyekabuddhabhūmirvā ?
tadyathāpi nāma subhūte strī vā puruṣo vā

suparipakvena ghaṭana nadīto vā sarasto va taḍāgato vā
udapānādvā tato'nyebhyo vā

udakādhārebhya udakaṃ parivahet, tasya tadudakaṃ parivahato
veditavyametatsubhūte svastinā

@144

anantarāyeṇa ayaṃ ghaṭo gṛhaṃ gamiṣyatīti | tatkasya
heto: ? yathāpi nāma suparipakvatvā-

ddhaṭasya | evameva subhūte yasya bodhisattvasya asti
śraddhā asti kṣānti: asti ruci: asti

chanda:, asti vīryam, astyapramāda:, astyadhimukti:
astyadhyāśaya:, asti tyāga:, asti

gauravam, asti prīti: asti prāmodyam, asti prasāda:, asti
prema, astyanikṣiptadhuratā

anuttarāṃ samyaksaṃbodhimabhisaṃboddhum | sa ca
prajñāpāramitayā upāyakauśalyena ca parigṛhīto

bhavati | veditavyametatsubhūte nāyaṃ bodhisattvo
mahāsattvo'ntarā vyadhvani vyavasādamāpatsyate |

akṣato'nupahata: sarvajñatāyāṃ sthāsyatīti | tadyathāpi
nāma subhūte duṣprajñajātīya: puruṣa:

sāmudrikāṃ nāvamanākoṭitāmaparikarmakṛtāṃ
cirabandhanabaddhāmudake'vatārya samāropitabhāṇḍāṃ

paripūrṇāṃ bhārārtāmabhirūḍha: syāt,
veditavyametatsubhūte-evaṃdharmeyaṃ naurbhaviṣyati, yaduta

udake'saṃtīrṇabhāṇḍaiva saṃsatsyatīti | tasyānyena
bhāṇḍaṃ bhaviṣyati, anyena sā naurvipatsyate

iti | evaṃ sa sārthavāho'nupāyakuśalo dauṣprajñena
mahatā arthaviyogena samanvāgato bhaviṣyati,

mahataśca ratnākarātparihīṇo bhaviṣyatīti | evameva
subhūte kiṃcāpi bodhisattvasya asti

śraddhā asti kṣānti:, asti ruci: asti chanda:, asti vīryam,
astyapramāda:, astyadhi-

mukti: astyadhyāśaya:, asti tyāga:, asti gauravam, asti
prīti:, asti prāmodyam, asti

prasāda:, asti prema, astyanikṣiptadhuratā anuttarāṃ
samyaksaṃbodhimabhisaṃboddhum, sa ca prajñāpāra-

mitayā upāyakauśalyena ca virahito bhavati,
veditavyametatsubhūte aprāpta evāyaṃ bodhisattva:

sarvajñatāratnākaramantarā saṃsatsyati,
vyavasādamāpatsyate, mahata: svārthātparihīṇo bhaviṣyati,

mahataśca parārtharatnarāśe: parihīṇo bhaviṣyati, yaduta
sarvajñatāmahārtharatnākarātparihīṇatvāditi |

kā puna: subhūte bodhisattvasya antarā vyadhvani saṃsīdanā
? yaduta srāvakabhūmirvā pratyeka-

buddhabhūmirvā | tadyathāpi nāma subhūte paṇḍitajātīya:
sārthavāha: sāmudrikāṃ nāvaṃ subaddhāṃ

bandhayitvā svākoṭitāmākoṭayitvā suparikarmakṛtāṃ
kṛtvā udake'vatārya bhāṇḍamāropya pūrṇāṃ

kṛtvā samaṃ yojayitvā yuktena vātenābhipretāṃ
diśamanupūrveṇa gacchet, tatastadyānamiti, vedita-

vyametatsubhūte neyaṃ naurudake saṃsatsyati | gamiṣyatīyaṃ
naustaṃ pradeśaṃ yatrānayā gantavyam |

mahālābhena cāyaṃ sārthavāha: saṃyokṣyate yaduta
laukikai ratnairiti | evameva subhūte yasya bodhisattvasya

mahāsattvasya asti śraddhā asti kṣānti: asti ruci: chanda:
asti vīryam, astyapramāda:

astyadhimukti:, astyādhyāśaya:, asti tyāga:, asti gauravam,
asti prīti: asti prāmodyam,

asti prasāda:, asti prema, astyanikṣiptadhuratā anuttarāṃ
samyaksaṃbodhimabhisaṃboddhum, sa ca prajñā-

pāramitayā parigṛhīta upāyakauśalyena cāvirahito bhavati,
veditavyametatsubhūte nāyaṃ bodhisattvo-

mahāsattvo'ntarā vyadhvani saṃsatsyati, na
vyavasādamāpatsyate, sthāsyatyayaṃ bodhisattvo mahāsattvo

'nuttarāyāṃ samyaksaṃbodhau | tatkasya heto: ? evaṃ
hyetatsubhūte bhavati-yato'sya bodhisattvasya

mahāsattvasya asti śraddhā, asti kṣānti:, asti ruci:, asti
chanda:, asti vīryam,

astyapramāda:, astyadhimukti:, astyadhyāśaya:, asti tyāga:,
asti gauravam, asti

@145

asti prīti:, asti prāmodyam, asti prasāda:, asti prema,
astyanikṣiptadhuratā anuttarāṃ

samyaksaṃbodhimabhisaṃboddhum | ete cāsya dharmā:
prajñāpāramitayā parigṛhītā upāyakauśalyena

cāvirahitā na śrāvakabhūmiṃ na pratyekabuddhabhūmiṃ vā
pratipatsyante | api tu yena sarvajñatā, tenaite

dharmā abhimukhā: saṃprasthitā:, tato'syā anuttarāyā:
samyaksaṃbodherabhisaṃbodhāya bhaviṣyantīti |

tadyathāpi nāma subhūte kaścideva puruṣo jīrṇo vṛddho
mahallaka: saviṃśativarṣaśatiko jātyā

bhavet, tasya kaścideva śarīre vyādhirutpadyeta vātato vā
pittato vā śleṣmato vā saṃnipātato

vā | takiṃ manyase subhūte api nu sa puruṣo'parigṛhīto
mañcāduttiṣṭhet ? subhūtirāha-no

hīdaṃ bhagavan | bhagavānāha-sacetpuna: subhūte sa puruṣo
mañcāduttiṣṭhet, atha ca punarna prati-

balo'rdhakrośāntaramapi prakramitum | sa tayā jarayā tena ca
vyādhinā kṣapito yadyapi mañcā-

duttiṣṭhet, tathāpi punarapratibala: sa puruṣa:
prakramaṇāya | evameva subhūte kiṃcāpi bodhi-

sattvasya asti śraddhā, asti kṣānti:, asti ruci:, asti
chanda:, asti vīryam, astya-

pramāda:, astyadhimukti:, astyadhyāśaya:, asti tyāga:, asti
gauravam, asti prīti:,

asti prāmodyam, asti prema, astyanikṣiptadhuratā anuttarāṃ
samyaksaṃbodhimabhisaṃboddhum | sa ca

prajñāpāramitayā aparigṛhīta upāyakauśalyena ca virahito
bhavati, kiṃcāpi saṃprasthito-

'nuttarāṃ samyaksaṃbodhimabhisaṃboddhum | atha ca puna:
subhūte evaṃ veditavyam-ayaṃ bodhi-

sattvo'ntarā vyadhvani saṃsatsyati, vyavasādamāpatsyate,
yaduta śrāvakabhūmau vā pratyekabuddhabhūmau

vā sthāsyatīti | tatkasya heto: ? yathāpi nāma
prajñāpāramitayā aparigṛhītatvādupāyakauśa-

lyena ca virahitatvāt | tadyathāpi nāma subhūte sa eva
puruṣo jīrṇo vṛddho mahallaka:

saviṃśativarṣaśatiko jātyā bhavet, tasya śarīre
kaścideva vyādhirutpadyeta vātato vā

pittato vā śleṣmato vā saṃnipātato vā, sa ca
mañcāduttiṣṭhet | tamenaṃ dvau balavantau puruṣau

vāmadakṣiṇāmyāṃ pārśvābhyāṃ
svadhyālambitamadhyālambya suparigṛhītaṃ parigṛhya evaṃ
vadetām-

gaccha tvaṃ bho: puruṣa yenākāṅkṣasi yāvaccākāṅkṣasi
gantum, anuparigṛhītastvamāvābhyām,

na tavāntarāmārge patanabhayaṃ bhaviṣyati, yāvanna tvaṃ
tadadhiṣṭhānamanuprāpto bhaviṣyasi, yatra

tvayā gantavyamiti | evameva subhūte yasya bodhisattvasya
mahāsattvasya asti śraddhā, asti

kṣānti:, asti ruci:, asti chanda:, asti vīryam,
astyapramāda:, astyadhimukti:, astyadhyā-

śaya:, asti tyāga:, asti gauravam, asti prīti:, asti
prāmodyam, asti prasāda:, asti

prema astyanikṣiptadhuratā anuttarāṃ
samyaksaṃbodhimabhisaṃboddhum, sa ca prajñāpāramitayā

anuparigṛhīto bhavati, upāyakauśalyasamanvāgataśca bhavati
| veditavyametatsubhūte nāyaṃ

bodhisattvo mahāsattvo'ntarā vyadhvani saṃsatsyati, na
vyavasādamāpatsyate, pratibalo'yaṃ

bodhisattvo mahāsattvastatsthānamanuprāptuṃ yadutānuttaraṃ
samyaksaṃbodhisthānamiti ||

āryāṣṭasāhasrikāyāṃ
prajñāpāramitāyāmaupamyaparivarto nāma caturdaśa: ||

@146

15 devaparivarta: pañcadaśa: |

atha khalvāyuṣmān
subhūtirbhagavantametadavocat-ādikarmikeṇa bhagavan
bodhisattvena

mahāsattvena kathaṃ prajñāpāramitāyāṃ sthātavyaṃ
kathaṃ śikṣitavyam ? evamukte bhagavānāyuṣmantaṃ
subhūti-

metadavocat-iha subhūte ādikarmikeṇa bodhisattvena
mahāsattvena prajñāpāramitāyāṃ śikṣitu-

kāmena kalyāṇamitrāṇi sevitavyāni bhaktavyāni
paryupāsitavyāni | yānyenaṃ prajñāpāramitāyāmava-

vadiṣyanti anuśāsiṣyanti, yāni cāsmai
prajñāpāramitāyā arthamupadekṣyanti, tānyeva cāsya
subhūte

bodhisattvasya mahāsattvasya kalyāṇamitrāṇi veditavyāni |
evaṃ cāsmai prajñāpāramitāyā arthamupa-

dekṣyanti-ehi tvaṃ kulaputra dānapāramitāyāṃ
yogamāpadyasva, evaṃ śīlapāramitāyāṃ kṣāntipāra-

mitāyāṃ vīryapāramitāyāṃ dhyānapāramitāyāṃ
prajñāpāramitāyāṃ yogamāpadyasva | yadyadeva tvaṃ
kulaputra

dānaṃ dadāsi, tatsarvamanuttarāyāṃ samyaksaṃbodhau
pariṇāmaya | mā ca tvaṃ kulaputra anuttarāṃ

samyaksaṃbodhiṃ rūpata: parāmṛkṣa:, evaṃ mā vedanāto
mā saṃjñāto mā saṃskārebhya: | mā ca tvaṃ

kulaputra anuttarāṃ samyaksaṃbodhiṃ vijñānata:
parāmṛkṣa: | tatkasya heto: ? aparāmṛṣṭā hi

kulaputra sarvajñatā | evaṃ yadyadeva tvaṃ kulaputra
śīlaṃ rakṣasi...peyālaṃ...yadyadeva tvaṃ kulaputra

kṣāntyā saṃpādayasi, yadyadeva tvaṃ kulaputra
vīryamārabhase, yadyadeva tvaṃ kulaputra dhyānaṃ
samāpadyase,

yadyadeva tvaṃ kulaputra prajñāyāṃ parijayaṃ karoṣi,
tatsarvamanuttarāyāṃ samyaksaṃbodhau pariṇāmaya |

mā ca tvaṃ kulaputra anuttarāṃ samyaksaṃbodhiṃ rūpata:
parāmṛkṣa: | evaṃ mā vedanāto mā saṃjñāto

mā saṃskārebhya: | mā ca tvaṃ kulaputra anuttarāṃ
samyaksaṃbodhiṃ vijñānata: parāmṛkṣa: | tatkasya

heto: ? aparāmṛṣṭā hi kulaputra sarvajñatā | mā ca tvaṃ
kulaputra śrāvakabhūmau vā pratyekabuddhabhūmau

vā spṛhāṃ kārṣīriti | evaṃ hi subhūte ādikarmiko
bodhisattvo mahāsattvo'nupūrveṇa kalyāṇa-

mitrai: prajñāpāramitāyāmavatārayitavya: ||

subhūtirāha-duṣkarakārakā bhagavan bodhisattvā
mahāsattvā:, ye'nuttarāṃ samyaksaṃbodhi-

mabhisaṃboddhuṃ saṃprasthitā: | evaṃrūpaṃ dānamāgamya,
evaṃrūpaṃ śīlam, evaṃrūpāṃ kṣāntim, evaṃrūpaṃ

vīryam, evaṃrūpaṃ dhyānam, evaṃrūpāṃ prajñāmāgamya
svādhīne'pi parinirvāṇe necchanti

parinirvātum | api tu paramadu:khitaṃ
sattvadhātumabhisamīkṣya anuttarāṃ samyaksaṃbodhimabhi-

saṃboddhukāmā: saṃsārānnottrasyanti | evamukte
bhagavānāyuṣmantaṃ subhūtimetadavocat-evametatsubhūte,

evametat | duṣkarakārakā: subhūte bodhisattvā mahāsattvā:
ye lokahitāya saṃprasthitā:,

lokasukhāya lokānukampāyai saṃprasthitā:, lokasya trāṇaṃ
bhaviṣyāma:, lokasya śaraṇaṃ

bhaviṣyāma:, lokasya layanaṃ bhaviṣyāma:, lokasya
parāyaṇaṃ bhaviṣyāma:, lokasya dvīpā

bhaviṣyāma:, lokasyālokā bhaviṣyāma:, lokasya
pariṇāyakā bhaviṣyāma:, anuttarāṃ

samyaksaṃbodhimabhisaṃbudhya lokasya gatirbhaviṣyāma:,
ityevaṃrūpamanuttarāyāṃ samyaksaṃbodhau vīrya-

mārabhante | kathaṃ ca subhūte bodhisattvā mahāsattvā
anuttarāṃ samyaksaṃbodhimabhisaṃbuddhā: santo

lokasya trāṇaṃ bhavanti ? yāni tāni subhūte
saṃsārāvacarāṇi du:khāni lokasya, tata enaṃ

@147

trāyante, teṣāṃ du:khānāṃ prahāṇāya vyāyacchante,
vīryamārabhante | evaṃ hi subhūte bodhisattvā

mahāsattvā anuttarāṃ samyaksaṃbodhimabhisaṃbuddhā: santo
lokasya trāṇaṃ bhavanti | kathaṃ ca

subhūte bodhisattvā mahāsattvā anuttarāṃ
samyaksaṃbodhimabhisaṃbuddhā: santo lokasya śaraṇaṃ

bhavanti ? ye subhūte sattvā jātidharmiṇo jarādharmiṇo
vyādhidharmiṇo maraṇadharmiṇa: śokapari-

devadu:khadaurmanasyopāyāsadharmiṇa: sattvā:, tān sarvān
jātijarāvyādhimaraṇaśokaparidevadu:kha

daurmanasyopāyāsebhya: parimocayanti | evaṃ hi subhūte
bodhisattvā mahāsattvā anuttarāṃ

samyaksaṃbodhimabhisaṃbuddhā: santo lokasya śaraṇaṃ
bhavanti | kathaṃ ca subhūte bodhisattvā

mahāsattvā anuttarāṃ samyaksaṃbodhimabhisaṃbuddhā: santo
lokasya layanaṃ bhavanti ? yatsubhūte

tathāgatā arhanta: samyaksaṃbuddhā: sattvebhyo'śleṣāya
dharmaṃ deśayanti | evaṃ hi subhūte bodhisattvā

mahāsattvā anuttarāṃ samyaksaṃbodhimabhisaṃbuddhā: santo
lokasya layanaṃ bhavanti | subhūtirāha-

kathaṃ bhagavan aśleṣo bhavati ? bhagavānāha-ya: subhūte
rūpasyāsaṃbandha:, sa rūpasyāśleṣa: | yo

rūpasyāśleṣa:, sa rūpasyāsaṃbandha: | yo
rūpasyāsaṃbandha:, sa rūpasyānutpādo'nirodha: | yo

rūpasyānutpādo'nirodha:, sa rūpasyāśleṣa: | yo
rūpasyāśleṣa:, ayaṃ rūpasyāsaṃbandha:, ayaṃ

rūpasyāśleṣa: | evaṃ vedanāyā: saṃjñāyā:
saṃskārāṇām | ya: subhūte vijñānasyāsaṃbandha:, sa

vijñānasyāśleṣa: | yo vijñānasyāśleṣa:, sa
vijñānasyāsaṃbandha: | yo vijñānasyāsaṃbandha:, sa

vijñānasyānutpādo'nirodha: | yo
vijñānasyānutpādo'nirodha:, sa vijñānasyāśleṣa: | yo

vijñānasyāśleṣa: ayaṃ vijñānasyāsaṃbandha:, ayaṃ
vijñānasyāśleṣa: | evaṃ hi subhūte sarvadharmā

asaṃśliṣṭā asaṃbaddhā iti jñānadarśanādaśleṣo
bhavati | evaṃ hi subhūte bodhisattvā mahāsattvā

anuttarāṃ samyaksaṃbodhimabhisaṃbuddhā: santo lokasya
layanaṃ bhavanti | kathaṃ ca subhūte bodhisattvā

mahāsattvā anuttarāṃ samyaksaṃbodhimabhisaṃbuddhā: santo
lokasya parāyaṇaṃ bhavanti ? yatsubhūte

rūpasya pāraṃ na tadrūpam | yathā ca subhūte pāraṃ
tathā rūpam | evaṃ vedanā saṃjñā saṃskārā: |

yatsubhūte vijñānasya pāraṃ na tadvijñānam | yathā ca
subhūte pāraṃ tathā vijñānam | yathā ca

subhūte rūpam, evaṃ vedanā saṃjñā saṃskārā: |
vijñānaṃ pāraṃ tathā sarvadharmā: | subhūtirāha-

yadi bhagavan yathā rūpam, evaṃ vedanā saṃjñā
saṃskārā: vijñānaṃ pāraṃ tathā sarvadharmā:, nanu

bhagavan bodhisattvairmahāsattvairabhisaṃbuddhā eva bhavanti
sarvadharmā: | tatkasya heto: ? na hyatra

bhagavan kaścidvikalpa: | bhagavānāha-evametatsubhūte,
evametat | yattatpāraṃ na tatra kaścidvi-

kalpa: | avikalpatvātsubhūte
bodhisattvairmahāsatvairabhisaṃbuddhā eva bhavanti
sarvadharmā: | idamapi

subhūte paramaduṣkaraṃ bodhisattvānāṃ mahāsattvānām, ya
evaṃ ca sarvadharmānupanidhyāyanti, na

ca sākṣātkurvanti, na cāvalīyante-evamasmābhirete dharmā
abhisaṃboddhavyā:, evaṃ ca anuttarāṃ

samyaksaṃbodhimabhisaṃbudhya enān dharmān deśayiṣyāma:
prakāśayiṣyāma ityupanidhyāyanti |

evaṃ hi subhūte bodhisattvā mahāsattvā anuttarāṃ
samyaksaṃbodhimabhisaṃbuddhā: santo lokasya

parāyaṇaṃ bhavanti | kathaṃ ca subhūte bodhisattvā
mahāsattvā anuttarāṃ samyaksaṃbodhimabhisaṃbuddhā:

@148

santo lokasya dvīpā bhavanti ? tadyathāpi nāma subhūte ye
pradeśā udakaparicchinnā bhavanti

nadīṣu vā mahodadhiṣu vā, te ucyante dvīpā iti | evameva
subhūte pūrvāntāparāntaparicchinnaṃ

rūpam | evaṃ vedanā saṃjñā saṃskārā: | evameva subhūte
pūrvāntāparāntaparicchinnaṃ vijñānam |

etena subhūte paricchedena sarvadharmā:
pūrvāntāparāntaparicchinnā: | yaśca subhūte
sarvadharmāṇāṃ

pariccheda:, etacchāntam, etatpraṇītam, etatparinirvāṇam,
etadyathāvat, etadaviparītam |

evaṃ khalu subhūte bodhisattvā mahāsattvā anuttarāṃ
samyaksaṃbodhimabhisaṃbuddhā: santo lokasya

dvīpā bhavanti | kathaṃ ca subhūte bodhisattvā mahāsattvā
anuttarāṃ samyaksaṃbodhimabhisaṃbuddhā:

santo lokasya ālokā bhavanti ? iha subhūte bodhisattvā
mahāsattvā anuttarāṃ samyaksaṃbodhi-

mabhisaṃbuddhā: santo
dīrgharātramavidyāṇḍakośapaṭalaparyavanaddhānāṃ
sattvānāṃ tamobhibhūtānāṃ prajñayā

avabhāsayanta: sarvājñānatamondhakāraṃ vidhunvanti | evaṃ
khalu subhūte bodhisattvā mahāsattvā

anuttarāṃ samyaksaṃbodhimabhisaṃbuddhā: santo lokasya
ālokā bhavanti | kathaṃ ca subhūte

bodhisattvā mahāsattvā anuttarāṃ
samyaksaṃbodhimabhisaṃbuddhā: santo lokasya pariṇāyakā

bhavanti ? iha subhūte bodhisattvā mahāsattvā anuttarāṃ
samyaksaṃbodhimabhisaṃbuddhā: santo rūpasya

prakṛtyanutpādānirodhāya dharmaṃ deśayanti | evaṃ
vedanāyā: saṃjñāyā: saṃskārāṇām | vijñānasya

prakṛtyanutpādānirodhāya dharmaṃ deśayanti |
pṛthagjanadharmāṇāmapi prakṛtyanutpādānirodhāya dharmaṃ

deśayanti | śrāvakadharmāṇāmapi
prakṛtyanutpādānirodhāya dharmaṃ deśayanti |
pratyekabuddhadharmāṇāmapi

prakṛtyanutpādānirodhāya dharmaṃ deśayanti |
bodhisattvadharmāṇāmapi prakṛtyanutpādānirodhāya dharmaṃ

deśayanti | buddhadharmāṇāmapi prakṛtyanutpādānirodhāya
dharmaṃ deśayanti | sarvadharmāṇāmapi prakṛtyanutpā-

dānirodhāya dharmaṃ deśayanti | evaṃ khalu subhūte
bodhisattvā mahāsattvā anuttarāṃ samyaksaṃbodhimabhi-

saṃbuddhā: santo lokasya pariṇāyakā bhavanti | kathaṃ ca
subhūte bodhisattvā mahāsattvā anuttarāṃ

samyaksaṃbodhimabhisaṃbuddhā: santo lokasya gatirbhavanti ?
iha subhūte bodhisattvā mahāsattvā anuttarāṃ

samyaksaṃbodhimabhisaṃbuddhā: santo lokasya ākāśagatikaṃ
rūpamiti dharmaṃ deśayanti | evaṃ vedanā

saṃjñā saṃskārā: | ākāśagatikaṃ vijñānamiti dharmaṃ
deśayanti | evameva subhūte sarvadharmā ākāśa-

gatikā anāgatikā agatikā ākāśasamā: | yathā
ākāśamanāgatamagatamakṛtamavikṛta-

manabhisaṃskṛtamasthitamasaṃsthitamavyavasthitamanutpannamani
ruddham, evameva subhūte sarvadharmā anāgatā

agatā akṛtā avikṛtā anabhisaṃskṛtā asthitā asaṃsthitā
avyavasthitā anutpannā aniruddhā

ākāśakalpatvādavikalpā: | tatkasya heto: ? yā subhūte
rūpasya śūnyatā, na sā āgacchati

vā gacchati vā | evaṃ vedanāyā: saṃjñāyā:
saṃskārāṇām | yā subhūte vijñānasya śūnyatā, na

sā āgacchati vā gacchati vā | evameva subhūte yā
sarvadharmāṇāṃ śūnyatā, na sā āgacchati

vā gacchati vā | tatkasya heto: ? śūnyatāgatikā hi
subhūte sarvadharmā: | te tāṃ gatiṃ na

vyativartante | ānimittagatikā hi subhūte sarvadharmā: | te
tāṃ gatiṃ na vyativartante | apraṇi-

hitagatikā hi subhūte sarvadharmā: | te tāṃ gatiṃ na
vyativartante | anabhisaṃskāragatikā hi

@149

subhūte sarvadharmā: | te tāṃ gatiṃ na vyativartante |
anutpādagatikā hi subhūte sarvadharmā: | te

tāṃ gatiṃ na vyativartante | ajātigatikā hi subhūte
sarvadharmā: | te tāṃ gatiṃ na vyativartante |

abhāvagatikā hi subhūte sarvadharmā: | te tāṃ gatiṃ na
vyativartante | svapnagatikā hi subhūte

sarvadharmā: | te tāṃ gatiṃ na vyativartante | ātmagatikā
hi subhūte sarvadharmā: | te tāṃ gatiṃ

na vyativartante | aparyantagatikā hi subhūte sarvadharmā: |
te tāṃ gatiṃ na vyativartante |

śāntagatikā hi subhūte sarvadharmā: | te tāṃ gatiṃ na
vyativartante | nirvāṇagatikā hi

subhūte sarvadharmā: | te tāṃ gatiṃ na vyativartante |
apratyuddhāragatikā hi subhūte sarvadharmā: |

te tāṃ gatiṃ na vyativartante | anāgatikā hi subhūte
sarvadharmā: | te tāṃ gatiṃ na vyati-

vartante | agatikā hi subhūte sarvadharmā: | te tāṃ gatiṃ
na vyativartante | acalagatikā hi

subhūte sarvadharmā: | te tāṃ gatiṃ na vyativartante |
rūpagatikā hi subhūte sarvadharmā: | te tāṃ

gatiṃ na vyativartante | evaṃ vedanā saṃjñā saṃskārā: |
vijñānagatikā hi subhūte sarvadharmā: |

te tāṃ gatiṃ na vyativartante |
arhatpratyekabuddhatvānuttarasamyaksaṃbodhigatikā hi subhūte

sarvadharmā: | te tāṃ gatiṃ na vyativartante | ataśca
bodhisattvā mahāsattva anuttarāṃ samyaksaṃbodhi-

mabhisaṃbuddhā: santa ākāśagatikā: sarvadharmā iti
dharmaṃ deśayanti | evaṃ khalu subhūte

bodhisattvā mahāsattvā anuttarāṃ
samyaksaṃbodhimabhisaṃbuddhā: santo lokasya gatirbhavanti ||

subhūtirāha-ke bhagavan imāṃ gambhīrāṃ
prajñāpāramitāmājñāsyanti ? bhagavānāha-ye

subhūte caritāvino bodhisattvā mahāsattvā bhaviṣyanti
paurvakāṇāṃ tathāgatānāmarhatāṃ

samyaksaṃbuddhānāmantike paripakvakuśalamūlā:, te subhūte
bodhisattvā veditavyā: ye imāṃ

gambhīrāṃ prajñāpāramitāmājñāsyanti |
subhūtirāha-kiṃsvabhāvā bhagavaṃste bodhisattvā
mahāsattvā

bhaviṣyanti, ye imāṃ gambhīrāṃ prajñāpāramitāmājñāsyanti ?
bhagavānāha-vainayikaviviktasvabhāvāste

subhūte bodhisattvā mahāsattvā bhaviṣyanti, ya imāṃ
gambhīrāṃ prajñāpāramitāmājñāsyanti ||

subhūtirāha-kiṃ bhagavan evaṃgatikā eva te bodhisattvā
mahāsattvā bhaviṣyanti ?

enāmeva gatimabhisaṃbudhya sattvānāmenāmeva gatiṃ
deśayiṣyanti ? evaṃ te sattvānāṃ gatirbhaviṣyanti ?

evamukte bhagavānāyuṣmantaṃ
subhūtimetadavocat-evametatsubhūte, evametat | evaṃgatikā
eva te

subhūte bodhisattvā mahāsattvā bhaviṣyanti | enāmeva
gatimabhisaṃbudhya sattvānām enāmeva gatiṃ

deśayiṣyanti | evaṃ te sattvānāṃ gatirbhaviṣyanti | evaṃ
hi subhūte bodhisattvā

anuttarāṃ samyaksaṃbodhimabhisaṃbuddhā:
santo'prameyāṇāmasaṃkhyeyānāṃ sattvānāṃ gatirbhaviṣyanti ||

subhūtirāha-duṣkarakārako bhagavan bodhisattvo mahāsattvo
yenāyaṃ saṃnāha: saṃnaddha:-

aprameyānasaṃkhyeyān sattvān parinirvāpayiṣyāmīti |
evamukte bhagavānāyuṣmantaṃ subhūtimeta-

davocat-evametatsubhūte, evametat | duṣkarakāraka: sa
subhūte bodhisattvo mahāsattvo yenāyaṃ

saṃnāha: saṃnaddha:-aprameyānasaṃkhyeyān sattvān
parinirvāpayiṣyāmīti | sa khalu punarayaṃ subhūte

@150

saṃnāho bodhisattvasya mahāsattvasya
mahāsaṃnāhasaṃnaddhasya na rūpasaṃbaddho na
rūpasyārthāya saṃbaddha: |

evaṃ vedanā saṃjñā saṃskārā: | na vijñānasaṃbaddho na
vijñānasyārthāya saṃbaddha: | na śrāvakabhūmi-

saṃbaddho na śrāvakabhūmerarthāya saṃbaddha: | na
pratyekabuddhabhūmisaṃbaddho na
pratyeka[buddha]bhūmerarthāya

saṃbaddha: | nāpi buddhabhūmisaṃbaddho nāpi
buddhabhūmerarthāya saṃbaddha: | tatkasya heto: ?
sarvadharmāsaṃnaddho

batāyaṃ subhūte saṃnāho bodhisattvasya mahāsattvasya
mahāsaṃnāhasaṃnaddhasya ||

subhūtirāha-asya bhagavan bodhisattvasya mahāsattvasya evaṃ
mahāsaṃnāhasaṃnaddhasya evaṃ

gambhīrārāyāṃ prajñāpāramitāyāṃ caratastrīṇi
sthānāni na pratikāṅkṣitavyāni | katamāni

trīṇi ? yaduta śrāvakabhūmirvā pratyekabuddhabhūmirvā
buddhabhūmirvā | evamukte bhagavānāyuṣmantaṃ

subhūtimetadavocat-katamaṃ tvaṃ subhūte arthavaśaṃ
saṃpaśyannevaṃ vadasi-asya bodhisattvasya

mahāsattvasya evaṃmahāsaṃnāhasaṃnaddhasya evaṃ
gambhīrāyāṃ prajñāpāramitāyāṃ caratastrīṇi
sthānāni na

pratikāṅkṣitavyāni | katamāni trīṇi ? yaduta
śrāvakabhūmirvā pratyekabuddhabhūmirvā buddhabhūmirveti ?

asthānaṃ subhūte hyetadanavakāśo'sya bodhisattvasya
mahāsattvasya evaṃmahāsaṃnāhasaṃnaddhasya evaṃ

gambhīrāyāṃ prajñāpāramitāyāṃ carata:
śrāvakabhūmirvā pratyekabuddhabhūmirvā | api tu
buddhabhūmirevāsya

pratikāṅkṣitavyā yenāyaṃ sarvasattvānāṃ kṛtaśa:
saṃnāha: saṃnaddha: ||

subhūtirāha-gambhīrā bhagavan prajñāpāramitā | sā na
kenacidbhāvayitavyā | tāṃ hi

na kaścidbhāvitavān, nāpi kaścidbhāvayati, nāpi
kaścidbhāvayiṣyati, nāpi kiṃcidbhāvayita-

vyam, na kvacidbhāvayitavyam | tatkasyaṃ heto: ? na hi
bhagavan prajñāpāramitāyāṃ na kaściddharma:

pariniṣpanna: | ākāśabhāvanaiṣā bhagavan yaduta
prajñāpāramitābhāvanā | sarvadharmabhāvanaiṣā

bhagavan yaduta prajñāpāramitābhāvanā |
asaṅgabhāvanaiṣā bhagavan yaduta prajñāpāramitābhāvanā

anantabhāvanaiṣā bhagavan yaduta prajñāpāramitābhāvanā
| asadbhāvanaiṣā bhagavan yaduta

prajñāpāramitābhāvanā | aparigrahabhāvanaiṣā bhagavan
yaduta prajñāpāramitābhāvanā ||

evamukte bhagavānāyuṣmantaṃ
subhūtimetadavocat-evametatsubhūte, evametat | ato hi

subhūte gambhīrāyā: prajñāpāramitāyā vihāreṇa viharan
bodhisattvo mahāsattvo'vinivartanīya

upaparīkṣitavyo'nuttarāyā: samyaksaṃbodhe:-kaccitsubhūte
bodhisattvo mahāsattvo'syāṃ gambhīrāyāṃ

prajñāpāramitāyāṃ nābhiniveśaṃ karoti |
kaccitparabhaṇitāni paramantritāni nābhiniviśate |

kaccidbodhisattvo mahāsattvo na parasya śraddhayā gacchati |
kaccitsubhūte bodhisattvo mahāsattvo-

'syāṃ gambhīrāyāṃ prajñāpāramitāyāṃ
bhāṣyamāṇāyāṃ nāvalīyate na saṃlīyate na
vipṛṣṭhībhavati

nottrasyati na saṃtrasyati na saṃtrāsamāpadyate, na
kāṅkṣati na vicikitsati na dhandhāyate,

avagāhate'dhimucyate'bhinandati prajñāpāramitāyā
darśanaṃ śravaṇaṃ ca | veditavyamidaṃ subhūte

pūrvānte'pyanena prajñāpāramitā paripṛṣṭā | tatkasya
heto: ? tathā hi subhūte gambhīrāyāṃ

prajñāpāramitāyāṃ bhāṣyamāṇāyāṃ nottrasyati na
saṃtrasyati na saṃtrāsamāpadyate ||

@151

subhūtirāha-yo bhagavan bodhisattvo mahāsattvo
gambhīrāyāṃ prajñāpāramitāyāṃ bhā{1. W om.
bhāṣyamāṇāyāṃ.}ṣyamāṇāyāṃ

nottrasyati na saṃtrasyati na saṃtrāsamāpadyate, katamena
bhagavan ākāreṇa tena prajñāpāramitā

vyavacāritā bhavati ? bhagavānāha-sarvajñatānimnayā
subhūte saṃtatyā tena bodhisattvena mahāsattvena

prajñāpāramitā vyavacāritā bhavati | subhūtirāha-kathaṃ
bhagavan sarvajñatānimnā saṃtatirvyava-

cāritā bhavati ? bhagavānāha-ākāśanimnayā subhūte
saṃtatyā ākāśapravaṇayā ākāśa-

prāgbhārayā subhūte saṃtatyā sarvajñatānimnā
saṃtatirvyavacāritā bhavati | yā khalu puna: subhūte

sarvajñatānimnayā saṃtatyā vyavacāraṇā, iyaṃ sā
subhūte vyavacāraṇā | tatkasya heto: ?

aprameyā hi subhūte sarvajñatā, apramāṇā hi subhūte
sarvajñatā | yatsubhūte aprameyamapramāṇam,

na tadrūpaṃ na vedanā na saṃjñā na saṃskārā na
vijñānaṃ na prāptirnābhisamayo nādhigamo na

mārgo na mārgaphalaṃ na jñānaṃ na vijñānaṃ notpattirna
vināśo notpādo na vyayo na nirodho na

bhāvanā na vibhāvanā, nāpi kenacitkṛtaṃ nāpi
kutaścidāgataṃ nāpi kvacid gacchati nāpi

kvaciddeśe nāpi kvacitpradeśe sthitam, api tu
aprameyapramāṇamityevaṃ saṃkhyāṃ gacchati |

ākāśāprameyatayā sarvajñatāprameyatā | yā ca
aprameyatā, na sā śakyā kenacidabhisaṃboddhum |

na rūpeṇa na vedanayā na saṃjñayā na saṃskārairna
vijñānena na dānapāramitayā na śīlapāramitayā

na kṣāntipāramitayā na vīryapāramitayā na
dhyānapāramitayā na prajñāpāramitayā śakyā

abhisaṃboddham | tatkasya heto: ? rūpameva hi subhūte
sarvajñatā | evaṃ vedanaiva saṃjñaiva saṃskārā

eva | vijñānameva hi subhūte sarvajñatā | dānapāramitaiva
hi subhūte sarvajñatā | śīlapāramitaiva

kṣāntipāramitaiva vīryapāramitaiva dhyānapāramitaiva
prajñāpāramitaiva hi subhūte sarvajñatā ||

atha khalu śakro devānāmindra: sārdhaṃ
kāmāvacarairdevaputrairbrahmāpi sahāpati: sārdhaṃ

rūpāvacarairdevaputrairyena bhagavāṃstenopasaṃkrānta: |
upasaṃkramya bhagavata: pādau śirasābhivandya

bhagavantaṃ tri: pradakṣiṇīkṛtya ekānte tasthau | ekānte
sthitaśca śakro devendra: kāmāvacarai-

rdevaputrai: sārdhaṃ brahmāpi sahāpati:
rūpāvacarairdevaputrai: sārdhaṃ
bhagavantametadavocat-gambhīrā

bhagavan prajñāpāramitā | duravagāhā bhagavan
prajñāpāramitā | durdṛśā bhagavan prajñāpāramitā |

duranubodhā bhagavan prajñāpāramitā | idamapyarthavaśaṃ
saṃpaśyatastathāgatasyārhata: samyaksaṃbuddhasya

anuttarāṃ samyaksaṃbodhimabhisaṃbuddhamātrasya bodhimaṇḍe
niṣaṇṇasya alpotsukatāyāṃ cittamavanataṃ

na dharmadeśanāyām ||

evamukte bhagavān śakraṃ devānāmindraṃ kāmāvacarāṃśca
devaputrān brahmāṇaṃ ca sahāpatiṃ

rūpāvacarāṃśca devaputrānāmantrayate
sma-evametaddevaputrā:, evametat | gambhīrā vateyaṃ
devaputrā:

prajñāpāramitā | duravagāheyaṃ devaputrā:
prajñāpāramitā | durddṛśeyaṃ devaputrā: prajñāpāramitā |

duranubodheyaṃ devaputrā: prajñāpāramitā |
idamapyarthavaśaṃ saṃpaśyatastathāgatasyārhata:
samyaksaṃbuddhasya

@152 

anuttarāṃ samyaksaṃbodhimabhisaṃbuddhamātrasya bodhimaṇḍe
niṣaṇṇasya alpotsukatāyāṃ cittamavanataṃ

na dharmadeśanāyām-gambhīro batāyaṃ mayā
dharmo'bhisaṃbuddha iti, yatra na kaścidabhisaṃbuddho na

kaścidabhisaṃbhotsyate na kaścidabhisaṃbudhyate | iyaṃ sā
dharmasya gambhīratā | ākāśagambhīratayā

gambhīro'yaṃ dharma: | ātmagambhīratayā gambhīro'yaṃ
dharma: | sarvadharmānāgamanatayā gambhīro'yaṃ

dharma: | sarvadharmāgamanatayā gambhīro'yaṃ dharmo
mayābhisaṃbuddha iti ||

evamukte śakro devānāmindra: kāmāvacarāśca devaputrā:
brahmāpi sahāpati: rūpāva-

carāśca devaputrā bhagavantametadavocan-āścaryaṃ bhagavan,
adbhutaṃ sugata | sarvalokavipratya-

nīko'yaṃ dharmo deśyate | anugrahāya ca bhagavan
dharmāṇāmayaṃ dharmo deśyate | udgrahe ca

lokaścaratīti ||

āryāṣṭasāhasrikāyāṃ prajñāpāramitāyāṃ
devaparivarto nāma pañcadaśa: ||

@153

16 tathatāparivarta: ṣoḍaśa: |

atha khalvāyuṣmān
subhūtirbhagavantametadavocat-sarvadharmānupalambho batāyaṃ
bhagavan

dharmo deśyate | nāyaṃ bhagavan dharma: kvacitpratihanyate |
apratihatalakṣaṇo batāyaṃ bhagavan

dharma: ākāśasamatayā sarvapadānupalabdhita: |
apratimalakṣaṇo batāyaṃ bhagavan dharmo'dvitīya-

tvāt | apratilakṣaṇo batāyaṃ bhagavan dharmo
niṣpratyarthikatvāt | apado batāyaṃ bhagavan

dharmo'nabhinirvṛttatvāt | anutpādo batāyaṃ bhagavan
dharma: sarvopapatyanupapattitvāt | apatho

batāyaṃ bhagavan dharma: sarvapathānupalabdhitvāt ||

atha khalu śakro devānāmindro brahmā sahāpatiste ca
kāmāvacarā rūpāvacarāśca

devaputrā bhagavantametadavocan-anujāto batāyaṃ bhagavan
bhagavata: śrāvaka āryasubhūti:

sthavira: | tatkasya heto: ? tathā hi bhagavan yaṃ yameva
ayamāryasubhūti: sthaviro dharmaṃ deśayati,

taṃ tameva dharmaṃ śūnyatāmārabhya deśayati ||

atha khalvāyuṣmān subhūti: śakraṃ devānāmindraṃ
brahmāṇaṃ ca sahāpatiṃ tāṃśca kāmāva-

carān rūpāvacarāṃśca devaputrānāmantrayate
sma-yaddevaputrā evaṃ vadatha-anujāto'yaṃ subhūti:

sthavirastathāgatasyeti | ajātatvātsubhūti:
sthaviro'nujātastathāgatasya | anujātastathatāṃ

subhūti: sthavirastathāgatasya | yathā tathāgatatathatā
anāgatā agatā, evaṃ hi subhūtitathatā

anāgatā agatā | evaṃ hi subhūti:
sthavirastathāgatatathatāmanujāta: | ādita eva subhūti:

sthavirastathāgatatathatāmanujāta: | tatkasya heto: ? yā hi
tathāgatatathatā, sā sarvadharmatathatā |

yā sarvadharmatathatā, sā tathāgatatathatā | yā ca
tathāgatatathatā, yā ca sarvadharmatathatā, saiva

subhūte: sthavirasya tathatā | tāṃ tathatāmanujāta:
subhūti: sthavira: | ato'nujātastathāgatasya |

sāpi ca tathatā atathatā | tāṃ tathatāmanujāta: | evaṃ
hi subhūti: sthavirasta{1. Ap anujātastathāgatasya.}thā-

gatamanujāta: | tathāgatasya yā sā tathatāyā: sthititā,
tayā sthititayā subhūti: sthavira-

stathāgatamanujāta: | yathā tathāgatatathatā avikārā
nirvikārā, avikalpā nirvikalpā,

evaṃ hi subhūtitathatā avikārā nirvikārā, avikalpā
nirvikalpā | evaṃ hi subhūti:

sthavirastayā tathatayā avikāro nirvikāro'vikalpo
nirvikalpastathāgatasyānujāta: |

yathā ca tathāgatatathatā avikārā nirvikārā avikalpā
nirvikalpā, na kvacitpratihanyate,

evaṃ sarvadharmatathatā avikārā nirvikārā avikalpā
nirvikalpā, na kvacitpratihanyate |

tatkasya heto: ? yā ca tathāgatatathatā, yā ca
sarvadharmatathatā, ekaivaiṣā tathatā advayādvaidhī-

kārā advayatathatā | na kvacittathatā, na kutaścittathatā,
na kasyacittathatā | yata: sā na

kasyacittathatā, tata: sā tathatā advayādvaidhīkārā
advayatathatā | evaṃ hi subhūti: sthaviro-

'nujātastathāgatasyākṛtatathatayā | yā ca akṛtatathatā,
na sā kadācinna tathatā | yataśca

@154

sā na kadācinna tathatā, tata: sā tathatā
advayādvaidhīkārā advayatathatā | evaṃ hi subhūti:

sthaviro'nujātastathāgatam | yathā tathāgatatathatā
sarvatra sarvadharmeṣvavikalpā nirvikalpā, evaṃ

subhūtitathatā sarvatra sarvadharmeṣvavikalpā nirvikalpā |
evameva ca tathāgatatathatayābhinirmita:

subhūtiśceti dvayamapyaluptametadabhinnaṃ
bhedakānupalabdhita: | evaṃ hi subhūti: sthavirastathāgata-

manujāta: | yathā tathāgatatathatā nānyatra
sarvadharmatathatāyā:, evaṃ hi subhūtitathatā nānyatra

sarvadharmatathatāyā: | yā nānyatra sarvadharmatathatāyā:,
na sā kas{1. R kvacit for kasyacit.}yacinna tathatā |
saiva sā tathatā

sarvadharmatathatā | tāṃ tathatāṃ subhūti:
sthaviro'nanyatathatānugamenopagata: | na cātra kaścinna

kvacidanugatimupagata: | evaṃ hi subhūti:
sthavirastathāgatamanujāta: | yathā tathāgatatathatā

nātītā na anāgatā na pratyutpannā, evaṃ
sarvadharmatathatā nātītā nānāgatā na pratyutpannā |

evaṃ hi subhūti: sthavirastāṃ
tathatāmanujātastathāgatamanujāta ityucyate |
tathāgatatathatayāpi

hyanugatastathatāṃ tathāgatatathatayā
atītatathatāmanugata: | atītatathatayā 
tathāgatatathatāmanugata: |

tathāgatatathatayā anāgatatathatāmanugata: |
anāgatatathatayā tathāgatatathatāmanugata: | tathāgata-

tathatayā pratyutpannatathatāmanugata: |
pratyutpannatathatayā tathāgatatathatāmanugata: |
tathāgatatathatayā

atītānāgatapratyutpannatathatāmanugata: |
atītānāgatapratyutpannatathatayā tathāgatatathatāmanugata:
|

iti hi subhūtitathatā ca atītānāgatapratyutpannatathatā ca
tathāgatatathatā ca advayametadadvaidhī-

kāram | evaṃ sarvadharmatathatā ca subhūtitathatā ca
advayametadadvaidhīkāram | yaiva ca bhagavato

bodhisattvabhūtasya tathatā, saiva bhagavato'nuttarāṃ
samyaksaṃbodhimabhisaṃbuddhasya tathatā | iyaṃ sā

tathatā, yayā tathatayā bodhisattvo mahāsattvo'nuttarāṃ
samyaksaṃbodhimabhisaṃbuddha: san tathāgata

iti nāmadheyaṃ labhate | asyāṃ khalu
punastathātagatathatāyāṃ nirdiśyamānāyāmiyaṃ
mahāpṛthivī

tasyāṃ velāyāṃ
paḍvikāramaṣṭādaśamahānimittamakampat, prākampat,
saṃprākampat, acalat

prācalat saṃprācalat, avedhat prāvedhat saṃprāvedhat,
araṇat prāraṇat saṃprāraṇat,

akṣubhyat prākṣubhyat saṃprākṣubhyat, agarjat prāgarjat
saṃprāgarjat tathāgatasyaivānuttarāṃ

samyaksaṃbodhimabhisaṃbudhyamānasyeti | punaraparaṃ
subhūti: sthavirastān devaputrānāmanntrayate sma-evaṃ

hi devaputrā: subhūti: sthavirastathāgatamanujāta: ||

punaraparaṃ subhūti: sthaviro na rūpamanujāto na vedanāṃ
na saṃjñāṃ na saṃskārān na

vijñānamanujāto na srotaāpattiphalamanujāto na
sakṛdāgāmiphalaṃ na anāgāmiphalaṃ na

arhattvaphalamanujāto na pratyekabuddhatvamanujāto na
buddhatvamanujāta: | tatkasya heto: ? tathā

hi te dharmā na saṃvidyante nopalabhyante yairanujāyeta, ye
cānujāyeran | evaṃ hi subhūti:

sthavirastathāgatamanujāta: ||

atha khalvāyuṣmān śāriputro
bhagavantametadavocat-gambhīracaryeyaṃ bhagavan yaduta

tathatā | evamukte bhagavānāyuṣmantaṃ
śāriputrametadavocat-evametacchāriputra, evametat |

@155

gambhīracaryeyaṃ śāriputra yaduta tathatā | asmin khalu
punastathatānirdeśe nirdiśyamāne

trayāṇāṃ bhikṣuśatānāmanupādāyāsravebhyaścittāni
vimuktāni, pañcānāṃ ca bhikṣuṇīśatānāṃ

virajo vigatamalaṃ dharmeṣu dharmacakṣurviśuddham,
pañcabhiśca devaputrasahasrai:
pūrvaparikarmakṛtairanutpatti-

keṣu dharmeṣu kṣānti: pratilabdhā, ṣaṣṭeśca
bodhisattvānāmanupādāyāsravebhyaścittāni vimuktāni ||

atha khalvāyuṣmān śāriputrasteṣāṃ
bodhisattvānāmanupādāyāsravebhyaścittāni vimuktāni

viditvā bhagavantametadavocat-ko bhagavan hetu: ka: pratyayo
yadeteṣāṃ bodhisattvānāmanupā-

dāyāsravebhyaścittāni vimuktāni ? bhagavānāha-etai:
śāriputra bodhisattvai: pañcabuddhaśatāni

paryupāsitāni, sarvatra ca dānaṃ dattaṃ śīlaṃ rakṣitaṃ
kṣāntyā saṃpāditaṃ vīryamārabdhaṃ dhyānā-

nyutpāditāni | te khalu punarime prajñāpāramitayā
aparigṛhītā upāyakauśalyena ca virahitā

abhūvan | kiṃcāpi śāriputra eteṣāṃ bodhisattvānāmasti
mārga: śūnyatā vā ānimittacaryā

vā apraṇihitamanasikāratā vā, atha ca
punaretairupāyakauśalyavikalatvādbhūtakoṭi: sākṣā-

tkṛtā, śrāvakabhūmau nirjātā:, na buddhabhūmau | 
tadyathāpi nāma śāriputra pakṣiṇa: śakune-

ryojanaśatiko vā dviyojanaśatiko vā triyojanaśatiko vā
caturyojanaśatiko vā pañca-

yojanaśatiko vā ātmabhāvo bhavet | sa trāyastriṃśeṣu
deveṣu vartamāno jambūdvīpamāgantavyaṃ

manyeta | sa khalu puna: śāriputra pakṣī
śakunirajātapakṣo vā bhavet, śīrṇapakṣo vā bhavet,

chinnapakṣo vā bhavet | sa trāyastriṃśato
devanikāyādātmānamut{1. W utsṛjyeha for
utsṛjet-iha.}sṛjet-iha jambūdvīpe

pratiṣṭhāsyāmīti manyeta | atha tasya pakṣiṇa:
śakunestata: patata: ākāśe antarīkṣe sthitasya

antarā cittasyaivaṃ bhavet-aho batāhaṃ punareva
trāyastriṃśeṣu deveṣu pratiṣṭheyamiti | tatkiṃ

manyase śāriputra api nu sa pakṣī śakuni: pratibala:
punareva trāyastriṃśeṣu deveṣu pratiṣṭhātum ?

āyuṣmān śāriputra āha-no hīdaṃ bhagavan |
bhagavānāha-sacetpunarevaṃ cintayet-aho

batāhamakṛto'nupahato jambūdvīpe pratiṣṭheyamiti | tatkiṃ
manyase śāriputra api nu sa pakṣī

śakunirakṛto'nupahato jambūdvīpe pratiṣṭhet ? śāriputra
āha-no hīdaṃ bhagavan | kṛtaśca sa

bhagavan upahataśca bhavejjambūdvīpe ca patita: san maraṇaṃ
vā nigacchet maraṇamātrakaṃ vā du:kham |

tatkasya heto: ? evaṃ hyetadbhagavan bhavati-yadasya
mahāṃścātmabhāvo bhavati, pakṣau cāsya na

bhavata:, uccācca prapatati ||

evamukte bhagavānāyuṣmantaṃ
śāriputrametadavocat-evametacchāriputra, evametat | kiṃ-

cāpi śāriputra bodhisattvo mahāsattvo'nuttarāyāṃ
samyaksaṃbodhau cittānyutpādya gaṅgānadī-

vālukopamān kalpāṃstiṣṭhan dānaṃ dadyāt, śīlaṃ
rakṣet, kṣāntyā saṃpādayet, vīryamārabheta,

dhyānāni samāpadyeta, mahaccāsya prasthānaṃ bhavet,
mahāṃścāsya cittotpādo bhavedanuttarāṃ

samyaksaṃbodhimabhisaṃboddhum | sacedayaṃ
prajñāpāramitayā aparigṛhīta upāyakauśalyena ca

virahito bhavet, evaṃ śrāvakabhūmiṃ vā
pratyekabuddhabhūmiṃ vā patati ||

@156

punaraparaṃ śāriputra bodhisattvo
mahāsattvo'tītānāgatapratyutpannānāṃ buddhānāṃ
bhagavatāṃ

tacchīlaṃ taṃ samādhiṃ tāṃ prajñāṃ tāṃ vimuktiṃ
tadvimuktijñānadarśanaṃ samanvāharati, ādhārayati

nimittayogena, na sa tathāgatānāmarhatāṃ
samyaksaṃbuddhānāṃ śīlaṃ na jānāti na paśyati | na

samādhiṃ na prajñāṃ na vimuktiṃ na
vimuktijñānadarśanaṃ tathāgatānāmarhatāṃ
samyaksaṃbuddhānāṃ

jānāti, na paśyati | so'jānannapaśyan śūnyatāyā:
śabdaṃ śṛṇoti | sa taṃ śabdaṃ nimittī-

karoti | taṃ śabdaṃ nimittīkṛtya anuttarāyāṃ
samyaksaṃbodhau pariṇāmayitumicchati | tato

veditavyametat-sthāsyatyayaṃ śrāvakabhūmau vā
pratyekabuddhabhūmau veti | tatkasya heto: ? evaṃ

hyetacchāriputra bhavati-yatprajñāpāramitayā aparigṛhīta:
upāyakauśalyena ca virahito bhavati ||

śāriputra āha-yathāhaṃ bhagavan bhagavato
bhāṣitasyārthamājānāmi-yo bodhisattva:

prajñāpāramitayā aparigṛhīta: upāyakauśalyena ca
virahita:, kiṃcāpi sa bahunāpi puṇya-

saṃbhāreṇa yukta: kalyāṇamitravirahitaśca bhavati,
saṃśayastasyānuttarāṃ samyaksaṃbodhiṃ prāptum |

tasmāttarhi bhagavan bodhisattvena mahāsattvena anuttarāṃ
samyaksaṃbodhimabhisaṃboddhukāmena prajñāpāra-

mitā bhāvayitavyā, upāyakuśalena ca bhavitavyam | evamukte
bhagavānāyuṣmantaṃ śāriputrametada-

vocat-evametacchāriputra, evametat | ya: śāriputra
bodhisattva: prajñāpāramitayā aparigṛhīta:,

upāyakauśalyena ca virahita:, kiṃcāpi sa bahunā
puṇyasaṃbhāreṇa yukta: kalyāṇamitravirahitaśca

bhavati, saṃśayastasyānuttarāṃ samyaksaṃbodhiṃ prāptum |
tasmāttarhi śāriputra bodhisattvena

mahāsattvena anuttarāṃ samyaksaṃbodhimabhisaṃboddhukāmena
prajñāpāramitā bhāvayitavyā, upāyakuśalena

ca bhavitavyam ||

atha khalu śakro devānāmindra: sārdhaṃ
kāmāvacarairdevaputrai:, brahmāpi sahāpati: rūpāvacarai-

rdevaputrai: sārdhaṃ bhagavantametadavocat-gambhīrā bhagavan
prajñāpāramitā, durabhisaṃbhavā bhagavan

anuttarā samyaksaṃbodhi: | paramadurabhisaṃbhavā bhagavan
anuttarā samyaksaṃbodhirabhisaṃboddhum |

atha khalu bhagavāṃstān śakradevendrapramukhān
kāmāvacarān devaputrān sahāpatimahābrahmapramukhān

rūpāvacarāṃśca devaputrānāmantrayate
sma-evametaddevaputrā:, evametat | gambhīreyaṃ devaputrā:

prajñāpāramitā | durabhisaṃbhavā anuttarā
samyaksaṃbodhi: | paramadurabhisaṃbhavā anuttarā samyaksaṃ-

bodhirabhisaṃboddhuṃ
duṣprajñairhīnavīryairhīnādhimuktikairanupāyakuśalai:
pāpamitrasaṃsevibhi: ||

atha khalvāyuṣmān subhūtirbhagavantametadavocat-yadbhagavānevamāha-
durabhisaṃbhavā anuttarā

samyaksaṃbodhi: | paramadurabhisaṃbhavā anuttarā
samyaksaṃbodhirabhisaṃboddhumiti, kathaṃ bhagavan

durabhisaṃbhavā anuttarā samyaksaṃbodhi: ?
paramadurabhisaṃbhavā anuttarā
samyaksaṃbodhirabhisaṃboddhum,

yatra na kaścidabhisaṃbudhyate ? tatkasya heto: ?
śūnyatvādbhagavan sarvadharmāṇām | na sa

kaściddharma: saṃvidyate yo dharma: śakyo'bhisaṃboddhum |
tathā hi bhagavan sarvadharmā: śūnyā: |

yasyāpi bhagavan dharmasya prahāṇāya dharmo deśyate, so'pi
dharmo na saṃvidyate | evaṃ yaścābhi-

saṃbudhyeta anuttarāṃ samyaksaṃbodhim,
yaccābhisaṃboddhavyam, yaśca jānīyāt, yacca jñātavyam,

@157

sarva ete dharmā: śūnyā: | anenāpi bhagavan paryāyeṇa
mamaivaṃ bhavati-svabhisaṃbhavā anuttarā

samyaksaṃbodhirabhisaṃboddhuṃ na durabhisaṃbhaveti |
evamukte bhagavānāyuṣmantaṃ subhūtimetadavocat-

asaṃbhavatvātsubhūte durabhisaṃbhavā anuttarā
samyaksaṃbodhi: | asadbhūtatvātsubhūte durabhisaṃbhavā

anuttarā samyaksaṃbodhi: | avikalpatvātsubhūte
durabhisaṃbhavā anuttarā samyaksaṃbodhi: |

aviṭhapitvātsubhūte durabhisaṃbhavā anuttarā
samyaksaṃbodhi: | paramadurabhisaṃbhavā anuttarā

samyaksaṃbodhirabhisaṃboddhum ||

atha khalvāyuṣmān śāriputra āyuṣmantaṃ
subhūtimetadavocat-śūnyamityanenāpyāyu-

ṣman subhūte paryāyeṇa durabhisaṃbhavā anuttarā
samyaksaṃbodhi: | paramadurabhisaṃbhavā anuttarā

samyaksaṃbodhirabhisaṃboddhum | tatkasya heto: ? na
hyāyuṣman subhūte ākāśasyaivaṃ bhavati-

ahamanuttarāṃ samyaksaṃbodhimabhisaṃbhotsye iti | evaṃ ca
āyuṣman subhūte ime dharmā abhisaṃbo-

ddhavyā: | tatkasya heto: ? ākāśasamā hyāyuṣman subhūte
sarvadharmā: | yadi cāyuṣman

subhūte svabhisaṃbhavā bhavedanuttarā samyaksaṃbodhi:, na
tvevaṃ gaṅgānadīvālukopamā bodhisattvā

vivarterannanuttarāyā: saṃyaksaṃbodhe: |
yasmāttarhyāyuṣman subhūte gaṅgānadīvālukopamā
bodhisattvā

vivartante'nuttarāyā: samyaksaṃbodhe:, tasmādāyuṣman
subhūte evaṃ vijñāyate-durabhisaṃbhavā

anuttarāṃ samyaksaṃbodhi: | paramadubhisaṃbhavā anuttarā
samyaksaṃbodhirabhisaṃboddhumiti ||

evamukte āyuṣman subhūtirāyuṣmantaṃ
śāriputrametadavocat-kiṃ punarāyuṣman

śāriputra rūpaṃ vivartate anuttarāyā: samyaksaṃbodhe: ?
śāriputra āha-no hīdamāyuṣman subhūte |

subhūtirāha-kiṃ punarāyuṣman śāriputra anyatra rūpātsa
dharma:, yo vivartate'nuttarāyā:

samyaksaṃbodhe: ? āha-no hīdamāyuṣman subhūte |
subhūtirāha-kiṃ punarāyuṣman śāriputra

vedanā saṃjñā saṃskārā vijñānaṃ vivartate'nuttarāyā:
samyaksaṃbodhe: ? āha-no hīdamāyuṣman

subhūte | subhūtirāha-kiṃ punarāyuṣman śāriputra anyatra
vedanāyā: saṃjñāyā: saṃskārebhyo'nyatra

vijñānāt sa dharma:, yo vivartate'nuttarāyā:
samyaksaṃbodhe: ? āha-no hīdamāyuṣman subhūte |

subhūtirāha-kiṃ punarāyuṣman śāriputra yā rūpatathatā,
sā vivartate'nuttarāyā: samyaksaṃbodhe: ?

āha-no hīdamāyuṣman subhūte | subhūtirāha-kiṃ
punarāyuṣman śāriputra yā vedanātathatā 

saṃjñātathatā saṃskāratathatā, yā vijñānatathatā, sā
vivartate'nuttarāyā: samyaksaṃbodhe: ? āha-no

hīdamāyuṣman subhūte | subhūtirāha-kiṃ punarāyuṣman
śāriputra anyatra rūpatathatāyā: sa dharma:, yo

vivartate'nuttarāyā: samyaksaṃbodhe: ? āha-no hīdamāyuṣman 
subhūte | subhūtirāha-kiṃ punarāyuṣman

śāriputra anyatra vedanātathatāyā: saṃjñātathatāyā:
saṃskāratathatāyā:, anyatra vijñānatathatāyā: sa

dharma:, yo vivartate'nuttarāyā: samyaksaṃbodhe: ? āha-no
hīdamāyuṣman subhūte | subhūtirāha-kiṃ

punarāyuṣman śāriputra rūpamabhisaṃbudhyate anuttarāṃ
samyaksaṃbodhim ? āha-no hīdamāyuṣman

subhūte | subhūtirāha-kiṃ punarāyuṣman śāriputra vedanā
saṃjñā saṃskārā vijñānamabhisaṃbudhyate

anuttarāṃ samyaksaṃbodhim ? āha-no hīdamāyuṣman subhūte
| subhūtirāha-kiṃ punarāyuṣman

@158

śāriputra anyatra rūpātsa dharma:, yo'nuttarāṃ
samyaksaṃbodhimabhisaṃbudhyate ? āha-no hīdamāyuṣman

subhūte | subhūtirāha-kiṃ punarāyuṣman śāriputra anyatra
vedanāyā: saṃjñāyā: saṃskārebhya:,

anyatra vijñānātsa dharma:, yo'nuttarāṃ
samyaksaṃbodhimabhisaṃbudhyate ? āha-no hīdamāyuṣman

subhūte | subhūtirāha-kiṃ punarāyuṣman śāriputra
rūpatathatā anuttarāṃ saṃbodhimabhisaṃbudhyate ?

āha-no hīdamāyuṣman subhūte | subhūtirāha-kiṃ
punarāyuṣman śāriputra vedanātathatā

saṃjñātathatā saṃskāratathatā vijñānatathatā
anuttarāṃ samyaksaṃbodhimabhisaṃbudhyate ? āha-no

hīdamāyuṣman subhūte | subhūtirāha-kiṃ punarāyuṣman
śāriputra anyatra rūpatathatāyā:

sa dharma:, yo'nuttarāṃ samyaksaṃbodhimabhisaṃbudhyate ?
āha-no hīdamāyuṣman subhūte | subhūtirāha-

kiṃ punarāyuṣman śāriputra anyatra vedanātathatāyā:
saṃjñātathatāyā: saṃskāratathatāyā:, anyatra

vijñānatathatāyā: sa dharma:, yo'nuttarāṃ
samyaksaṃbodhimabhisaṃbudhyate ? āha-no hīdamāyuṣman

subhūte | subhūtirāha-kiṃ punarāyuṣman śāriputra rūpaṃ
boddhavyamanuttarāyāṃ samyaksaṃbodhau ?

āha-no hīdamāyuṣman subhūte | subhūtirāha-kiṃ
punarāyuṣman śāriputra vedanā saṃjñā

saṃskārā vijñānaṃ boddhavyamanuttarāyāṃ
samyaksaṃbodhau ? āha-no hīdamāyuṣman subhūte |

subhūtirāha-kiṃ punarāyuṣman śāriputra anyatra rūpātsa
dharma:, yo boddhavyo'nuttarāyāṃ

samyaksaṃbodhau ? āha-no hīdamāyuṣman subhūte |
subhūtirāha-kiṃ punarāyuṣman śāriputra

anyatra vedanāyā: saṃjñāyā: saṃskārebhya:, anyatra
vijñānātsa dharma: yo boddhavyo'nuttarāyāṃ

samyaksaṃbodhau ? āha-no hīdamāyuṣman subhūte |
subhūtirāha-kiṃ punarāyuṣman śāriputra

rūpatathatā boddhavyā anuttarāyāṃ samyaksaṃbodhau ?
āha-no hīdamāyuṣman subhūte | subhūti-

rāha-kiṃ punarāyuṣman śāriputra vedanātathatā
saṃjñātathatā saṃskāratathatā vijñānatathatā

boddhavyā anuttarāyāṃ samyaksaṃbodhau ? āha-no
hīdamāyuṣman subhūte | subhūtirāha-kiṃ

punarāyuṣman śāriputra anyatra rūpatathatāyā: sa dharma:,
yo boddhavyo'nuttarāyāṃ samyaksaṃbodhau ?

āha-no hīdamāyuṣman subhūte | subhūtirāha-kiṃ
punarāyuṣman śāriputra anyatra vedanā-

tathatāyā: saṃjñātathatāyā: saṃskāratathatāyā:,
anyatra vijñānatathatāyā: sa dharma:, yo boddhavyo-

'nuttarāyāṃ samyaksaṃbodhau ? āha-no hīdamāyuṣman
subhūte | subhūtirāha-takiṃ manyase

āyuṣman śāriputra tathatā vivartate anuttarāyā:
samyaksaṃbodhe: ? āha-no hīdamāyuṣman

subhūte | subhūtirāha-tatkiṃ manyase āyuṣman śāriputra
tathatāyāṃ sa dharma:, yo vivartate

anuttarāyā: samyaksaṃbodhe: ? āha-no hīdamāyuṣman
subhūte | subhūtirāha-tatkatama:

punarāyuṣman śāriputra sa dharmo yo vivartate anuttarāyā:
samyaksaṃbodhe: ? yastasyāmeva

dharmatāyāṃ sthita: sarvadharmāsthānayogena ? katamo vā
puna: sa śāriputra dharmo yā tathatā ?

kaccidvā punarāyuṣman śāriputra tathatā vivartiṣyate ?
āha-no hīdamāyuṣman subhūte |

subhūtirāha-evamāyuṣman śāriputra satyata:
sthitito'nupalabhyamānānāṃ sarvadharmāṇāṃ katama: sa

dharma:, yo vivartiṣyate anuttarāyā: samyaksaṃbodhe: |
evamukte āyuṣmān śāriputra āyuṣmantaṃ

@159

subhūtimetadavocat-yayā dharmanayajātyā āyuṣmān subhūti:
sthaviro nirdiśati, tayā na sa

kaściddharmo yo vivartate'nuttarāyā: samyaksaṃbodhe: | ye ca
khalu punarime āyuṣman subhūte

trayo bodhisattvayānikā: pudgalāstathāgatenākhyātā:,
eṣāṃ trayāṇāṃ vyavasthānaṃ na bhavati |

ekameva hi yānaṃ bhavati yaduta buddhayānaṃ
bodhisattvayānaṃ yathā āyuṣmata: subhūternirdeśa: ||

atha khalvāyuṣmān pūrṇo maitrāyaṇīputra āyuṣmantaṃ
śāriputrametadavocat-kiṃ punarāyu-

ṣman śāriputra āyuṣmān subhūti: sthavira: ekamapi
bodhisattvaṃ nābhyupagacchati śrāvakayānikaṃ

vā pratyekabuddhayānikaṃ vā mahāyānikaṃ vā |
praṣṭavyastāvadayamāyuṣmān subhūti: sthavira: |

atha khalvāyuṣmān śāriputra āyuṣmantaṃ
subhūtimetadavocat-kiṃ punastvamāyuṣman subhūte

ekamapi bodhisattvaṃ nābhyupagacchasi śrāvakayānikaṃ vā
pratyekabuddhayānikaṃ vā mahāyānikaṃ

vā ? subhūtirāha-kiṃ punarāyuṣman śāriputra yā
tathatāyāstathatā, tatra tathatāyāmekamapi

bodhisattvaṃ samanupaśyasi śrāvakayānikaṃ vā
pratyekabuddhayānikaṃ vā mahāyānikaṃ vā ? śāriputra

āha-na hyetadāyuṣman subhūte | tathatāpi tāvat
tribhirākārairnopalabhyate, prāgeva bodhisattva: |

subhūtirāha-kiṃ punarāyuṣman śāriputra tathatā
ekenāpyākāreṇopalabhyate ? āha-na

hyetadāyuṣman subhūte |
subhūtirāha-kaccitpunastvamāyuṣman śāriputra
tathatāyāmekamapi

bodhisattvadharmaṃ samanupaśyasi ? āha-na hyetadāyuṣman
subhūte | subhūtirāha-evamāyuṣman

śāriputra satyata: sthititastasya
bodhisattvadharmasyānupalabhyamānasya kutastavaivaṃ
bhavati-ayaṃ

śrāvakayānika:, ayaṃ pratyekabuddhayānika:, ayaṃ
mahāyānika iti ? evameteṣāmāyuṣman

śāriputra bodhisattvānāṃ tathatāyāṃ
pravibhāvyamānānāmaviśeṣatāṃ nirviśeṣatāṃ
nirnānākaraṇatāṃ

śrutvā yasya bodhisattvasya mahāsattvasya cittaṃ
nāvalīyate na saṃlīyate na pṛṣṭhībhavati,

veditavyametat-niryāsyatyayaṃ bodhisattvo mahāsattvo bodhyā
iti ||

atha khalu bhagavānāyuṣmantaṃ subhūtimetadavocat-sādhu
sādhu subhūte | evametatsubhūte,

evametat | pratibhāti te subhūte yathāpi nāma
tathāgatānubhāvena buddhādhiṣṭhānenedaṃ vadasi |

evameteṣāṃ bodhisattvānāṃ tathatāyāṃ
pravibhāvyamānānāmaviśeṣatāṃ nirviśeṣatāṃ
nirnānākaraṇatāṃ

śrutvā yasya bodhisattvasya mahāsattvasya cittaṃ
nāvalīyate na saṃlīyate na pṛṣṭhībhavati, veditavya-

metat-niryāsyatyayaṃ bodhisattvo mahāsattvo bodhyā iti |
atha khalvāyuṣmān śāriputro

bhagavantametadavocat-katamayā bhagavan bodhyā
niryāsyatyayaṃ bodhisattvo mahāsattva: ?

bhagavānāha-anuttarayā śāriputra samyaksaṃbodhyā
niryāsyatyayaṃ bodhisattvo mahāsattva: ||

atha khalvāyuṣmān
subhūtirbhagavantametadavocat-anuttarāyāṃ bhagavan
samyaksaṃbodhau

niryātukāmena bodhisattvena mahāsattvena kathaṃ sthātavyaṃ
kathaṃ śikṣitavyam ?  bhagavānāha-anuttarāyāṃ

subhūte samyaksaṃbodhau niryātukāmena bodhisattvena
mahāsattvena sarvasattveṣu samaṃ sthātavyam | sarvasattveṣu

samaṃ cittamutpādayitavyam | na viṣamacittena pare
ālambitavyā: | maitracittena pare ālambi-

@160

tavyā: | hitacittena pare ālambitavyā: | kalyāṇacittena
pare ālambitavyā: |

nihatamānacittena pare ālambitavyā: | apratihatacittena pare
ālambitavyā: | avihiṃsā-

cittena pare ālambitavyā: | aviheṭhanācittena pare
ālambitavyā: | sarvasattveṣu mātṛsaṃjñā-

mupasthāya pitṛsaṃjñā putrasaṃjñā duhitṛsaṃjñāṃ
copasthāpya pare ālambitavyā: | evaṃ hi subhūte

bodhisattvena mahāsattvena anuttarāṃ
samyaksaṃbodhimabhisaṃboddhukāmena sarvasattvānāmantike

sthātavyam, evaṃ śikṣitavyam-sarvasattvānāmahaṃ nātha
iti | svayaṃ ca sarvapāpanivṛttau

sthātavyam | dānaṃ dātavyaṃ śīlaṃ rakṣitavyaṃ
kṣāntyā saṃpādayitavyaṃ vīryamārabdhavyaṃ dhyānaṃ
samāpattavyaṃ

prajñāyāṃ parijaya: kartavya:,
anulomapratilomapratītyasamutpādo vyavalokayitavya:,
anyeṣāmapi

tatra samādāpakena tadvarṇavādinā tatsamanujñena ca
bhavitavyam | evaṃ satyeṣu yāvadbodhisattva-

nyāmāvakrāntau sattvaparipācane ca sthitvā anyeṣāmapi
tatra samādāpakena tadvarṇavādinā

tatsamanujñena ca bhavitavyam | tasyaivaṃ spṛhayata evaṃ
śikṣamāṇasya anāvaraṇaṃ rūpaṃ yāvaddharma-

sthitiranāvaraṇā bhaviṣyatīti ||

āryāṣṭasāhasrikāyāṃ prajñāpāramitāyāṃ
tathatāparivarto nāma ṣoḍaśa: ||

@161

17 avinivartanīyākāraliṅganimittaparivarta: saptadaśa: |

atha khalvāyuṣmān
subhūtirbhagavantametadavocat-avinivartanīyasya bhagavan
bodhi-

sattvasya mahāsattvasya ke ākārā:, kāni liṅgāni, kāni
nimittāni ? kathaṃ vā bhagavan

vayaṃ jānīyāma ayamavinivartanīyo bodhisattvo mahāsattva
iti ? bhagavānāha-yā ca subhūte

pṛthagjanabhūmi:, yā ca śrāvakabhūmi:, yā ca
pratyekabuddhabhūmi:, yā ca buddhabhūmi:, iyaṃ

tathatābhūmirityucyate | sarvāścaitāstathatāyā advayā
advaidhīkārā avikalpā nirvikalpā iti

tāṃ tathatāṃ tāṃ dharmatāmavataranti | tathatāyāṃ
sthitastathatāṃ na kalpayati na vikalpayati,

evamavatarati | evamavatīrṇo yathātathatāṃ śrutvāpi
tato'pi cāpakramya na kāṅkṣati na vimatiṃ

karoti, na vicikitsati, naivamiti na dhandhāyati, api tu
evametattathataivetyadhimuñcatyavagāhate,

na ca yatkiṃcanapralāpī bhavati, arthasaṃhitāmeva vācaṃ
bhāṣate nānarthasaṃhitām, na ca pareṣāṃ

kṛtākṛtāni vyavalokayati | ebhi: subhūte
ākārairebhirliṅgairebhirnimittai: samanvāgato bodhisattvo

mahāsattvo'vinivartanīyo'nuttarāyā:
samyaksaṃbodherdhārayitavya: ||

punaraparaṃ subhūte avinivartanīyo bodhisattvo nānyeṣāṃ
śramaṇānāṃ brahmaṇānāṃ

vā mukhamullokayati-ime {1. W bhadanta.}bhagavanta:
śramaṇā brāhmaṇā vā jñeyaṃ jānanti, dṛśyaṃ
paśyantīti | na

cānyān devānnamaskaroti, na cānyebhyo devebhya: puṣpaṃ vā
dhūpaṃ vā gandhaṃ vā mālyaṃ vā vilepanaṃ

vā cūrṇaṃ vā vastraṃ vā chatraṃ vā dhvajaṃ vā
ghaṇṭāṃ vā patākāṃ vā dīpaṃ vā dātavyaṃ manyate,
na

cānyaṃ devaṃ vyapāśrayate | ebhirapi subhūte
ākārairebhirliṅgairebhirnimittai: samanvāgato bodhisattvo

mahāsattvo'vinivartanīyo'nuttarāyā:
samyaksaṃbodherdhārayitavya: | sa khalu puna: subhūte avi-

nivartanīyo bodhisattvo mahāsattvo nāpāyeṣupapadyate, na ca
strībhāvaṃ parigṛhṇāti ||

punaraparaṃ subhūte avinivartanīyo bodhisattvo mahāsattvo
daśakuśalān karmapathān

samādāya vartate | sa ātmanā ca prāṇātipātātprativirato
bhavati, parānapi ca prāṇātipāta-

viramaṇāya samādāpayati | ātmanā ca adattānātprativirato
bhavati, parānapi ca adattā-

dānaviramaṇāya samādāpayati | ātmanā ca
kāmamithyācārātprativirato bhavati, parānapi ca

kāmamithyācāraviramaṇāya samādāpayati | ātmanā ca
surāmaireyamadyapramādasthānātprativirato

bhavati, parānapi surāmaireyamadyapramādasthānaviramaṇāya
samādāpayati | ātmanā ca anṛtavacanā-

tprativirato bhavati, parānapi ca anṛtavacanaviramaṇāya
samādāpayati | ātmanā ca

piśunavacanātprativirato bhavati, parānapi ca
piśunavacanaviramaṇāya samādāpayati | ātmanā

ca paruṣavacanātprativirato bhavati, parānapi ca
puruṣavacanaviramaṇāya samādāpayati |

ātmanā ca saṃbhinnapralāpātprativirato bhavati, parānapi
ca saṃbhinnapralāpaviramaṇāya samādāpayati |

ātmanā ca abhidhyāta: prativirato bhavati, parānapi ca
abhidhyānaviramaṇāya samādāpayati |

@162

ātmanā ca vyāpādātprativirato bhavati, parānapi ca
vyāpādaviramaṇāya samādāpayati |

ātmanā ca mithyādarśanātprativirato bhavati, parānapi ca
mithyādarśanaviramaṇāya samādāpa-

yati | evaṃ khalu subhūte avinivartanīyo bodhisattvo
mahāsattva: svayaṃ ca daśakuśalān

karmapathān samādāya vartate, parānapi ca daśakuśaleṣu
karmapatheṣu saṃdarśayati samādāpayati

samuttejayati saṃpraharṣayati pratiṣṭhāpayati
dṛḍhīkaroti | sa svapnāntaragato'pi daśakuśalān

karmapathānekaikato vā bāhulyato vā sarveṇa sarvaṃ
sarvathā sarvaṃ nādhyāpadyate, cittenāpi na

samudācarati | tasya khalu puna: subhūte avinivartanīyasya
bodhisattvasya mahāsattvasya

svapnāntaragatasyāpi daśakuśalā: karmapathā
āmukhībhavanti | ebhirapi subhūte ākārairebhirliṅgai-

rebhirnimittai: samanvāgato bodhisattvo
mahāsattvo'vinivartanīyo'nuttarāyā: samyaksaṃbodhe-

rdhārayitavya: ||

punaraparaṃ subhūte avinivartanīyo bodhisattvo mahāsattvo
yaṃ yaṃ dharmaṃ paryavāpnoti, dadāti

ca, taṃ taṃ evaṃcitta: paryavāpnoti, dadāti ca-imamahaṃ
dharmaṃ sarvasattvānāmarthāya paryavāpnomi

dadāmi ca, hitāya sukhāya ca | iti caiṣa bhavatu, anayā
dharmadeśanayā dhārmikā abhiprāyā:

sarvasattvānāṃ paripūryantāmiti | tacca dharmadānaṃ
sarvasattvasādhāraṇaṃ karoti | ebhirapi subhūte

ākārairebhirliṅgairebhirnimittai: samanvāgato bodhisattvo
mahāsattvo'vinivartanīyo'nuttarāyā:

samyaksaṃbodherdhārayitavya: ||

punaraparaṃ subhūte avinivartanīyo bodhisattvo mahāsattvo
gambhīreṣu dharmeṣu bhāṣyamāṇeṣu

na kāṅkṣati, na vimatiṃ karoti, na vicikitsati na
dhandhāyati, hitavacanaśca bhavati,

mitavacanaśca bhavati, snigdhavacanaśca bhavati,
alpastyānamiddhaśca bhavati, niranuśayaśca bhavati |

so'bhikrāman vā pratikrāman vā na bhrāntacitto'bhikrāmati
vā, pratikrāmati vā | upa-

sthitasmṛtirabhikrāmati, upasthitasmṛti: pratikrāmati | na
vilambitaṃ pādaṃ bhūmerutkṣipati, na

vilambitaṃ pādaṃ bhūmau nikṣipati | sukhamevotkṣipati,
sukhaṃ nikṣipati | na ca sahasā pādaṃ

bhūmerutkṣipati, na ca sahasā pādaṃ bhūmau nikṣipati,
paśyanneva bhūmipradeśamākrāmati | tasya

khalu puna: subhūte avinivartanīyasya bodhisattvasya
mahāsattvasya śarīre cīvaraparibhogo na

yūkilo bhavati | sa caukṣasamudācāraśca bhavati |
alpābādhaśca bhavati | alpādīnavaśca

bhavati | yāni khalu punaranyeṣāṃ sattvānāmaśīti:
kṛmikulasahasrāṇi kāye saṃbhavanti, tāni

tasya kāye sarveṇa sarvaṃ sarvathā sarvaṃ na saṃbhavanti |
tatkasya heto: ? tathā hi tasya tāni

kuśalamūlāni sarvalokābhyudgatāni bhavanti ||

yathā yathā ca tasya tāni kuśalamūlāni vivardhante, tathā
tathā sa bodhisattvo

mahāsattva: kāyapariśuddhiṃ ca parigṛhṇīte,
vākpariśuddhiṃ ca parigṛhṇīte, cittapariśuddhiṃ ca

parigṛhṇīte | subhūtirāha-kā punarbhagavaṃstasya
bodhisattvasya mahāsattvasya cittapariśuddhirvedi-

@163

tavyā ? bhagavānāha-yathā yathā subhūte tasya
bodhisattvasya mahāsattvasya tāni kuśalamūlāni

vivardhante, tathā tathā sa bodhisattvo
mahāsattvaścittālpakṛtyatāṃ ca parigṛhṇīte,
cittāśāṭhyatāṃ

ca cittāmāyāvitāṃ ca cittākuṭilatāṃ cittāvaṅkatāṃ
ca parigṛhṇīte, yayā ca subhūte

cittapariśuddhyā śrāvakapratyekabuddhabhūmimatikrānto
bhavati | iyaṃ subhūte tasya bodhisattvasya

mahāsattvasya cittapariśuddhirveditavyā | ebhirapi subhūte
ākārairebhirliṅgairebhirnimittai: samanvā-

gato bodhisattvo mahāsattvo'vinivartanīyo'nuttarāyā:
samyaksaṃbodherdhārayitavya: ||

punaraparaṃ subhūte avinivartanīyo bodhisattvo mahāsattvo na
lābhasatkāraślokaguruko

bhavati, na cīvarapiṇḍapātaśayanāsanaglāna
pratyayabhaiṣajyapariṣkāraguruko bhavati, nerṣyāmātsarya-

bahulo bhavati | na ca gambhīreṣu dharmeṣu bhāṣyamāṇeṣu
saṃsīdati | sthirabuddhiśca bhavati, gambhīra-

buddhiśca bhavati, satkṛtya ca parato dharmaṃ śṛṇoti |
yaṃ ca satkṛtya parato dharmaṃ śṛṇoti, taṃ

sarvaṃ prajñāpāramitāyāṃ saṃsyandayati | yāni ca
laukikāni śilpasthānakarmasthānāni, tāni

sarvāṇi prajñāpāramitāmāgamya dharmatayā saṃsyandayati
| na ca kaṃciddharmaṃ samanupaśyati, yaṃ na

dharmadhātunā yojayati | sarvameva ca taṃ prayujyamānaṃ
samanupaśyati | ebhirapi subhūte ākārai-

rebhirliṅgairebhirnimittai: samanvāgato bodhisattvo
mahāsattva: avinivartanīyo'nuttarāyā: samya-

ksaṃbodherdhārayitavya: ||

punaraparaṃ subhūte māra: pāpīyānaṣṭau
mahānirayānabhinirmāya tatra ekaikasmin mahāniraye

bahūni bodhisattvaśatāni bahūni bodhisattvasahasrāṇi
bahūni bodhisattvaśatasahasrāṇyabhinirmāya

avinivartanīyaṃ bodhisattvaṃ mahāsattvamevaṃ vadet-ye
tathāgatena avinivartanīyā bodhisattvā

mahāsattvā vyākṛtā:, te eteṣu mahānirayeṣūpapannā: |
tvamapyevaṃ mahānirayeṣu prapatsyase, yatastvama-

vinivartanīyo vyākṛta: | punareva tvametadbodhicittaṃ
pratideśaya, pratini:sṛja | kiṃ te buddhatvena ?

evaṃ tvaṃ na nirayeṣūpapatsyase | evaṃ tvaṃ kurvan
svargopago bhaviṣyasīti | sacedevamapi bodhisattvasya

mahāsattvasya cittaṃ na kṣubhyati, na calati, evaṃ
jānāti-asthānametadanavakāśa:,

padavinivartanīyo bodhisattvo mahāsattvo'pāyeṣupapadyate iti
| ebhirapi subhūte ākārai-

rebhirliṅgairebhirnimittai: samanvāgato bodhisattvo
mahāsattvo'vinivartanīyo'nuttarāyā: samyaksaṃ-

bodherdhārayitavya: ||

punaraparaṃ subhūte māra: pāpīyān śramaṇaveṣeṇa
avinivartanīyaṃ bodhisattvaṃ mahāsattva-

mupasaṃkramyaivaṃ vakṣyati-yadetattvayā pūrvaṃ śrutaṃ
tatpratideśaya, yattvayā pūrvaṃ parigṛhītaṃ tatpratini:-

sṛja | sacettvamevaṃ pratideśayiṣyasi, sacettvamevaṃ
pratini:śrakṣyasi, evaṃ vayaṃ tvāṃ puna:

punarupasaṃkramiṣyāma: | yadetattvayedānīṃ śrutam,
naitadbuddhavacanam | kavikṛtaṃ kāvyametat |

yatpunaridamahaṃ bhāṣe, etadbuddhabhāṣitam,
etadbuddhavacanamiti | etacchrutvā sacedbodhisattva:

kṣubhyati calati, veditavyametatsubhūte-nāyaṃ vyākṛto
bodhisattvastathāgatai: | aniyato'yaṃ

@164

bodhisattvo'nuttarāyāṃ samyaksaṃbodhau |
nāyamavinivartanīyadhātau sthita iti | sacetpuna:

subhūte bodhisattvo mahāsattvo na kṣubhyati {1. W om.
na calati.}na calati, śrutvāpi cemāṃ vācaṃ mārasya
pāpīyasa:

dharmatāmeva pratisarati,
anutpādamevānirodhamevānabhisaṃskārameva pratisarati, na
parasya śraddhayā

gacchati | tadyathāpi nāma subhūte arhan bhikṣu:
kṣīṇāsravo na parasya śraddhayā gacchati dharmatāyāṃ

pratyakṣakārī | asaṃhāryo bhavati māreṇa pāpīyasā |
evameva subhūte avinivartanīyo bodhisattvo

mahāsattvo'navamardanīya: śrāvakayānikai: pudgalai:
pratyekabuddhayānikaiśca | apratyudāvartanīyadharmā

bhavati, śrāvakabhūmau vā pratyekabuddhabhūmau vā niyato
bhavati sarvajñatāyāṃ samyaksaṃbodhiparāyaṇa: |

sa khalu puna: subhūte bodhisattvo mahāsattvo yadā
avinivartanīyadhātau sthito bhavati, tadā

aparapraṇeyo bhavati | ebhirapi subhūte
ākārairebhirliṅgairebhirnimittai: samanvāgato bodhisattvo

mahāsattvo'vinivartanīyo'nuttarāyā:
samyaksaṃbodherdhārayitavya: ||

punaraparaṃ subhūte avinivartanīyaṃ bodhisattvaṃ
mahāsattvamupasaṃkramya kaścidevaṃ vakṣyati-

saṃsāracārikaiṣā, naiṣā bodhisattvacārikā | ihaiva 
tvaṃ du:khasyāntaṃ kuru | na bhūyastāni

saṃsārāvacarāṇi du:khadaurmanasyāni pratyanubhaviṣyasīti 
| aho bata tavāyamihaiva tāvadātma-

bhāvo'nabhinirvṛtto bhaviṣyati, kuta:
punastvamanyamātmabhāvaṃ parigrahītavyaṃ manyase iti vā |

sacedevamapi na kṣubhyati na calati, tamenaṃ māra: pāpīyān 
svayamevaṃ vakṣyati-icchasi tvaṃ

draṣṭuṃ tān bodhisattvān mahāsattvān
yairgaṅgānadīvālukopamān kalpān buddhā bhagavanta:

pratyupasthitāścīvarapiṇḍapātaśayanāsanaglānapratyaya
bhaiṣajyapariṣkārai:, gaṅgānadīvālukopamānāṃ

buddhānāṃ bhagavatāmantikeṣu brahmacaryaṃ caritam,
gaṅgānadīvālukopamā eva buddhā bhagavanta:

paryupāsitā: paripṛṣṭā: paripraśnīkṛtāśca asyaiva
bodhisattvayānasyārthāya kathaṃ bodhisattvai-

rmahāsattvai: sthātavyamiti ? yathā ca
bodhisattvairmahāsattvai: sthātavyam, tathā ca
taistathāgatai-

revākhyātam | tathāpi sthitvā tathā caritvā tathaiva
yogamāpadya adyāpi taireva tāvanna anuttarā

samyaksaṃbodhirabhisaṃbuddhā | tathā avavādānuśāsanyāṃ 
sthitaistathā śikṣamāṇai: sarvajñatā nānuprāptā |

kuta: punastvamanuttarāṃ samyaksaṃbodhimanuprāpsyasīti ?
sacedevamapi na kṣubhyati na calati, taṃ

māra: pāpīyāṃstasminneva pṛthivīpradeśe
bhikṣūnabhinirmāyaivaṃ vakṣyati-ete bhīkṣavo'rhanta:
kṣīṇā-

sravā: saṃvṛttā:, ye bodhaye saṃprasthitā abhūvan, tatra 
tarhi arhattvamanuprāptā arhattve sthitā: | kuta:

punastvamanuttarāṃ samyaksaṃbodhimanuprāpsyatīti ?
sacetkhalu punarevamapi bhāṣyamāṇe evaṃ nirdi-

śyamāne bodhisattvasya mahāsattvasya cittaṃ na kṣubhyati na 
calati, ayaṃ bodhisattvo mahāsattvo-

'vinivartanīyo'nuttarāyā: samyaksaṃbodherdhārayitavya: |
sacedbodhisattvasya mahāsattvasya cittaṃ

parata: śrutvaivaṃ vivekapadāni dharmatāyā na parihīyate, 
na pratyudāvartate'sya mānasam, na

cānyathābhāvaścittasya bhavati, tāni ca sarvāṇi
mārakarmāṇi tathā saṃjānāti-asthānaṃ

subhūte anavakāśa:, yatsa bodhisattvo mahāsattvastathā
caran pāramitāsu na sarvajñatāmanuprāpnu-

@165 

17 avinivartanīyākāraliṅganimittaparivarta: saptadaśa: | 

yāt-asthānametadanavakāśo yattathā caratastathā
śikṣamāṇasya bodhisattvasya mahāsattvasya

yathā tathāgatairākhyātaṃ tayā caryayā avirahitasya ebhi: 
pāramitāpratisaṃyuktairmanasikārairviharato

māra: pāpīyānnāvatāraṃ lapsyate | sacedbodhisattvo
mahāsattvo mārakarmāṇi budhyate, parataśca

śrutvā vivekapadāni na parihīyate, na pratyudāvartate'sya
mānasam, na cāsya cittamanyathā

bhavati, tāni ca mārakarmāṇi tathā saṃjānāti | ebhirapi 
subhūte ākārairebhirliṅgairebhirnimittai:

samanvāgato bodhisattvo mahāsattvo'vinivartanīyo'nuttarāyā:
samyaksaṃbodherdhārayitavya: ||

punaraparaṃ subhūte avinivartanīyo bodhisattvo mahāsattvo na 
rūpasaṃjñāmabhisaṃskaroti,

na rūpasaṃjñāmutpādayati | evaṃ na vedanāsaṃjñāṃ na
saṃjñāsaṃjñāṃ na saṃskārasaṃjñām | na vijñāna-

saṃjñāmabhisaṃskaroti, na vijñānasaṃjñāmutpādayati |
tatkasya heto: ? tathā hi avinivartanīyo

bodhisattvo mahāsattva:
svalakṣaṇaśūnyairdharmairbodhisatt{1. R
bodhisattvanyāmavakrānta:.}vanyāmāvakrānta: | tamapi dharmaṃ 
nopalabhate

nābhisaṃskaroti notpādayati | tata ucyate
anutpādajñānakṣāntiko bodhisattvo mahāsattvo'vi-

nivartanīya iti | ebhirapi subhūte
ākārairebhirliṅgairebhirnimittai: samanvāgato bodhisattvo

mahāsattvo'vinivartanīyo'nuttarāyā:
samyaksaṃbodherdhārayitavya: ||

punaraparaṃ subhūte māra: pāpīyān
bhikṣuveṣeṇopasaṃkramya bodhisattvaṃ mahāsattvamevaṃ  

vicchandayiṣyati-ākāśasamaiṣā yaduta sarvajñatā |
asanneṣa dharmo yaduta sarvajñatā | asaṃvidyamāna

eṣa dharmo yaduta sarvajñatā | ko'trājñāsyati,
ko'trābhisaṃbhotsyate ? naitena kaścinniryāsyati-

yaścābhisaṃbudhyeta, yaccābhisaṃboddhavyam, yaśca
ājānīyāt, yacca ājñātavyam | sarvatra te dharmā

ākāśasamā: | nirarthakaṃ tvaṃ vihanyase |
mārakarmairvaitatparidīpitaṃ yaduta anuttarā
samyaksaṃbodhi-

rabhisaṃboddhavyeti, naitadbuddhabhāṣitamiti | tena
kulaputreṇa vā kuladuhitrā vā evaṃ jñātavyamevaṃ

samanvāhartavyamevaṃ veditavyam-mārakarmaivaitat, yeyaṃ
vivecanatā | evaṃ cintayitvā tatra

dṛḍhacittena bhavitavyam, aprakampyacittenāsaṃhāryacittena 
bhavitavyam | ebhirapi subhūte ākārai-

rebhirliṅgairebhirnimittai: samanvāgato bodhisattvo
mahāsattvo'vinivartanīyo'nuttarāyā: samyaksaṃbodhe-

rdhārayitavya: ||

punaraparaṃ subhūte avinivartanīyo bodhisattvo mahāsattva:
śrāvakapratyekabuddhabhūminirvṛtta:

sarvajñatāyāṃ pravṛtto bhavati | sa ākāṅkṣan prathamaṃ 
dhyānaṃ samāpadyate | tathā dvitīyaṃ tathā

tṛtīyaṃ tathā caturthaṃ dhyānaṃ samāpadyate | sa
ebhiścaturbhirdhyānairviharati, dhyānaparijayaṃ ca karoti,

dhyānāni ca samāpadyate, na ca dhyānavaśenopapadyate | sa
punareva kāmāvacarān dharmānadhyā-

lambate | idamapi subhūte avinivartanīyasya bodhisattvasya
mahāsattvasya avinivartanīyalakṣaṇaṃ

veditavyam ||

punaraparaṃ subhūte avinivartanīyo bodhisattvo mahāsattvo na 
nāmaguruko bhavati, na

kīrtiśabdaślokaguruko bhavati, na nāmni sajjate |
so'saṃkṣubhitacitto bhavati, sarvasattveṣu

@166

hitacittaśca bhavati | so'bhikrāman vā pratikrāman vā
abhrāntacitto'bhikrāmati, abhrānta-

citta: pratikrāmati | smṛtimānevābhikrāmati, smṛtimāneva 
pratikrāmati | sacetso'gāra-

madhyāvasati, nāsya bhavatyadhimātra: kāmeṣu
kāmābhiṣvaṅgo vā abhiprāyo vā | sa nirvitsaṃjñyeva

kāmān paribhuṅkte | sa uttrastasaṃjñyeva kāmān
paribhuṅkte | tadyathāpi subhūte caurakāntāramadhyagata:

puruṣa: āhārakṛtyaṃ kurvannutrastasaṃjñyevāhāraṃ
kuryāt, gamanasaṃjñyevāhāraṃ kuryāt, kadā nu khalu

nāma ahamita ścaurakāntārādatikrānto
bhaviṣyāmītyevaṃsaṃjñī aviśrabdhamāhāramāharati |
evameva

subhūte avinivartanīyā bodhisattvā mahāsattvā
agāramadhyāvasanto yān yāneva kāmān

paribhuñjate, tāṃstānanarthikā eva agṛddhā eva asaktā
eva kāmān paribhuñjate | anarthikā

eva ca te bhavanti priyarūpasātarūpai: pañcabhi:
kāmaguṇai: | te'gāramadhyāvasanto na samaviṣameṇa

jīvikāṃ kalpayanti | dharmeṇaiva jīvikāṃ kalpayanti
nādharmeṇāpi | maraṇamupagacchanti na tveva

pareṣāmapamardanaṃ kurvanti | tatkasya heto: ? tathā hi tai: 
satpuruṣairmahāpuruṣairamahāpuruṣairatipuruṣai: puruṣapravarai:

puruṣaśobhanai: puruṣarṣabhai: puruṣodārai:
puruṣaśauṭīrai: puruṣapuṃgavai: puruṣadhuryai:
puruṣapadmai:

puruṣapuṇḍarīkai: puruṣājāneyai: puruṣanāgai:
puruṣasiṃhai: puruṣadamyasārathibhi: sarvasattvā:

paramasukhe niyojayitavyā: | evaṃ hi subhūte
agāramadhyāvasanti bodhisattvā mahāsattvā

yathāpi nāma prajñāpāramitābalādhānaprāptatvāt |
ebhirapi subhūte ākārairebhirliṅgairebhirnimittai:

samanvāgatā bodhisattvā mahāsattvā avinivartanīyā
anuttarāyā: samyaksaṃbodherdhārayitavyā: ||

punaraparaṃ subhūte avinivartanīyasya bodhisattvasya
mahāsattvasya vajrapāṇirmahāyakṣo

nityānubaddho bhavati | sa durdharṣo bhavati,
anatikramaṇīyaśca bhavati manuṣyairvā amanuṣyairvā,

durāsada: sarvasattvānām | sa na vikṣiptacitto bhavati, na
vikalendriyo bhavati, paripūrṇe-

ndriyaśca bhavati nāparipūrṇendriya: |
puruṣavṛṣabhendriyasamanvāgataśca bhavati nāsatpuruṣa: | sa

yānīmāni strīṇāṃ vaśīkaraṇāni
manntrajāpyaupadhividyābhaiṣajyādīni, tāni sarvāṇi
sarvaṃ

na prayojayati | śuddhājīvaśca bhavati na mithyājīva: | na 
vigrahavivādaśīla: | ṛjudṛṣṭikaśca

bhavati | nātmotkarṣī na parapaṃsaka: | sa ebhiścānyaiśca 
guṇai: samanvāgato bhavati | sa na

striyaṃ na ca puruṣaṃ vyākaroti-putro vā te bhaviṣyati,
duhitā vā te bhaviṣyatīti |

tasyaivamādikā evaṃrūpā ādeyatādoṣā na bhavanti |
ebhirapi subhūte ākārairebhirliṅgairebhirnimittai:

samanvāgato bodhisattvo mahāsattvo'vinivartanīyo'nuttarāyā: 
samyaksaṃbodherdhārayitavya: ||

punaraparaṃ subhūte avinivartanīyasya bodhisattvasya
mahāsattvasya ye ākārā yāni

liṅgāni yāni nimittāni
yairākārairyairliṅgairyairnimittai: samanvāgato bodhisattvo 
mahāsattvo-

'vinivartanīyo veditavyo'nuttarāyā: samyaksaṃbodhe:,
tānākārāṃstāni liṅgāni tāni nimittāni

deśayiṣyāmi | te puna: katame ? tadyathā-na te
skandhāyatanadhātupratītyasamutpādayogānuyoga-

manuyuktā viharanti, na
saṃgaṇikārāmakathāyogānuyogaṃmanuyuktā viharanti, na
rājakathāyogānu-

yogamanuyuktā viharanti, na caurakathāyogānuyogamanuyuktā
viharanti, na senākathāyogānu-

@167

yogamanuyuktā viharanti, na yuddhakathāyogānuyogamanuyuktā
viharanti, na grāmanagaranigamajana-

padarāṣṭrarājadhānīkathāyogānuyogamanuyuktā viharanti, 
nātmakathāyogānuyogamanuyuktā viharanti,

nāmātyamahāmātrakathāyogānuyogamanuyuktā viharanti, na
strīpuruṣanapuṃsakakathāyogānuyogamanuyuktā

viharanti, na yānodyānavihārapr#asādahradasarastaḍāga
puṣkariṇīvanārāmaśailakathāyogānuyogamanu-

yuktā viharanti, na
yakṣarākṣasapretapiśācakaṭapūtanakumbhāṇḍakathā
yogānuyogamanuyuktā viharanti,

nānnapānavastrābharaṇagandhamālyavilepanakathāyogānuyoga
manuyuktā viharanti, na vīthīcatvaraśṛṅgā-

ṭakaviśikhāpaṇaśibikākuṭumbakathāyogānuyogamanuyuktā
viharanti, na gītanṛtyākhyāyikānaṭa-

nartakacāraṇakathāyogānuyogamanuyuktā viharanti, na
sāgaranadīdvīpakathāyogānuyogamanuyuktā

viharanti, na dharmaviruddhakathāyogānuyogamanuyuktā
viharanti, na pṛthagjanaratikathāyogānuyoga-

manuyuktā viharanti, api tu
prajñāpāramitākathāyogānuyogamanuyuktā viharanti |
avirahitāśca

bhavanti sarvajñatāpratisaṃyuktairmanasikārai: | na ca te
kalahabhaṇḍanavigrahavivādakathāyogānuyoga-

manuyuktā viharanti | dharmakāmā eva ca te bhavanti,
nādharmakāmā: | abhedavarṇavādinaśca te

bhavanti, na bhedavarṇavādina: | mitrakāmāśca te bhavanti, 
nāmitrakāmā: | dharmavādinaśca te

bhavanti, nādharmavādina: | te
tathāgatadarśanamevākāṅkṣanta ākāṅkṣanti anyeṣu 
lokadhātuṣu ye   

tathāgatā arhanta: samyaksaṃbuddhāstiṣṭhanti dhriyante yāpayanti,
teṣāmantike upapattaye citta-

mutpādayanti | te ākāṅkṣantastatropapadyante | evaṃ te
avirahitā bhavanti tathāgatadarśanena

tathāgataparyupāsanena tathāgataparyupasthānena ca ||

punaraparaṃ subhūte avinivartanīyā bodhisattvā
mahāsattvā: kāmāvacarebhyo devebhyaścayutā

rūpāvacarebhya ārūpyāvacarebhyo vā devebhyaścyutā:
santa: ihaiva madhyadeśe jambūdvīpe pratyājāyante |

yatra sattvā: kalāsu kovidā:, kāvyeṣu kovidā:, manntreṣu 
kovidā:, vidyāsu kovidā:,

śāstreṣu kovidā:, nimitteṣu kovidā:, dharmārthakovidā: | 
alpakā: pratyantajanapadeṣu

pratyājāyante, yadbhūyastvena madhyadeśe pratyājāyante |
ye'pi pratyanteṣu janapadeṣu pratyājāyante,

te'pi mahānagareṣu pratyājāyante | ete'pi teṣāṃ guṇā:
saṃvidyante | ebhirapi subhūte

ākārairebhirliṅgairebhirnimittai: samanvāgato bodhisattvo
mahāsattvo'vinivartanīyo'nuttarāyā:  
samyaksaṃbodherdhārayitavya: ||

punaraparaṃ subhūte avinivartanīyasya bodhisattvasya
mahāsattvasya naivaṃ bhavati-avini-

vartanīyo vāham, na vāhamavinivartanīya iti | nāsyaivaṃ
vicikitsotpadyate, na cāsya saṃśayo

bhavati, svasyāṃ bhūmau nāpyasya saṃsīdanā bhavati |
tadyathāpi nāma subhūte srotaāpanna:

srotaāpattiphale svakāyāṃ bhūmau na kāṅkṣati na
vicikitsati | na cāsya saṃśayo bhavati |

svasyāṃ bhūmau nāpyasya saṃsīdanā bhavati |
utpannotpannāni ca mārakarmāṇi kṣipramevābudhyate |

na cotpannotpannānāṃ mārakarmaṇāṃ vaśena gacchati |
tadyathāpi nāma subhūte puruṣa ānantaryakārī

ānantaryacittena avirahito bhavati, yāvanmaraṇāvasthāyām, 
na taccittaṃ śaknoti prativinoda-

@168

yituṃ vā viṣkambhayituṃ vā | anuvartata evāsya taccittaṃ
yāvanmaraṇakālasamaye'pi | evameva

subhūte avinivartanīyasya bodhisattvasya mahāsattvasya
avinivartanīyacittaṃ sthitaṃ bhavati,

svakāyāmavinivartanīyāyāṃ bhūmāvavikampyaṃ bhavati |
sadevamānuṣāsureṇāpi lokena na śakyaṃ

cālayituṃ vā kampayituṃ vā | utpannotpannāni ca
mārakarmāṇyeva budhyate | na cotpannotpannānāṃ

mārakarmaṇāṃ vaśena gacchati | tasya svasyāṃ bhūmau
niṣkāṅkṣasya nirvicikitsasya jātivyati-

vṛttasyāpi na śrāvakacittaṃ na pratyekabuddhacittaṃ
votpadyate | jātivyativṛttasyāpyevaṃ bhavati-

nāhaṃ nābhisaṃbhotsye | abhisaṃbhotsye evāhamanuttarāṃ
samyaksaṃbodhiṃ svasyāṃ bhūmau sthita: |

aparapraṇeyo bhavati, anavamardanīyaśca bhavati svasyāṃ
bhūmau | tatkasya heto: ? tathā hi sa

sthito'saṃhāryeṇa cittena asaṃhāryeṇa jñānena
samanvāgato bhavati | sacetkhalu punarmāra: pāpīyān

buddhaveṣeṇopasaṃkrāmet, tamupasaṃkramyaivaṃ vadet-ihaiva
tvamarhattvaṃ sākṣātkuru | na tvaṃ vyākṛto'-

nuttarāyāṃ samyaksaṃbodhau | na tava te ākārāstāni
liṅgāni tāni nimittāni vā saṃvidyante,

yairākārairyairliṅgairyairnimittai: samanvāgato bodhisattvo
mahāsattvo'nuttarāṃ samyaksaṃbodhimabhisaṃbudhyate |

kiṃ vātra tvaṃ carasīti ? sacetpunarbodhisattvasya
mahāsattvasya anyathā cittaṃ bhavati, veditavya-

metatsubhūte nāyaṃ bodhisattvo vyākṛta:
paurvakaistathāgatairarhadbhi: samyaksaṃbuddhairanuttarāyāṃ
samyaksaṃ-

bodhāviti | sacetpunarevaṃ samanvāharati-māro batāyaṃ
pāpīyān buddhaveṣamabhinirmāyopasaṃkrānta:,

mārādhiṣṭhito vā māranirmito veti, nāyaṃ tathāgata: |
yathoktaṃ tathāgatenārhatā samyaksaṃbuddhena

tathā tannānyathā | sacedevaṃ pratyavekṣate, evaṃ
samanvāharati-māro batāyaṃ pāpīyān buddhādhiṣṭhānaṃ

kṛtvā māṃ vivecayitukāmo'nuttarāyā: samyaksaṃbodhita iti
| sacenmāra: pratyudāvartate,

veditavyametatsubhūte vyākṛto'yaṃ bodhisattvo
mahāsattvo'nuttarāyāṃ samyaksaṃbodhau paurvakaistathā-

gatairarhadbhi: samyaksaṃbuddhai: | sthito'yaṃ bodhisattvo
mahāsattvo'vinivartanīyāyāṃ bodhisattvabhūmau |

sacetsubhūte bodhisattvasya mahāsattvasya ime ākārā imāni
liṅgāni imāni nimittāni

saṃvidyante, veditavyametatsubhūte yathā asyeme guṇā: | {1.
R abaddho.}addhā batāyaṃ bodhisattvo mahāsattvo

vyākṛta: paurvakaistathāgatairarhadbhi: samyaksaṃbuddhai: |
sthito'yaṃ bodhisattvo mahāsattvo'vini-

vartanīyāyāṃ bodhisattvabhūmau | tatkasya heto: ? tathā
hyasya te ākārāstāni liṅgāni tāni

nimittāni saṃvidyante, yāni avinivartanīyasya bodhisattvasya
mahāsattvasya | ebhirapi subhūte

ākārairebhirliṅgairebhirnimittai: samanvāgato bodhisattvo
mahāsattvo'vinivartanīyo'nuttarāyā:

samyaksaṃbodherdhārayitavya: ||

punaraparaṃ subhūte avinivartanīyo bodhisattvo mahāsattva:
saddharmaparigrahasya kṛtaśa:

ātmaparityāgamapi karoti, jīvitaparityāgamapi karoti |
tasmādbodhisattvo mahāsattvo'vini-

vartanīya: saddharmaparigrahāya paramudyogamāpadyate
atītānāgatapratyutpannānāṃ buddhānāṃ bhagavatāṃ

premṇā ca gauraveṇa ca | dharmakāyā buddhā bhagavanta iti
dharme prema ca gauravaṃ copādāya

@169

saddharmaparigrahaṃ karoti | nāyaṃ kevalamatītānāmeva
buddhānāṃ bhagavatāṃ saddharmaparigraha:, pratyutpannānā-

mapi buddhānāṃ bhagavatāmeṣa eva saddharmaparigraha:,
anāgatānāmapi buddhānāṃ bhagavatāmeṣa eva

saddharmaparigraha:-ahamapi tatra teṣāmanāgatānāṃ
buddhānāṃ bhagavatāṃ saṃkhyāṃ gaṇanāṃ praviṣṭa iti,

ahamapi tatra vyākṛto'nuttarāyāṃ samyaksaṃbodhau,
mamāpyeṣa eva saddharmaparigraha iti |

sa imamapyarthavaśaṃ saṃpaśyan saddharmaparigrahasya
kṛtaśa ātmaparityāgamapi karoti, jīvitapari-

tyāgamapi karoti | na ca tatra saṃsīdati, na ca
kausīdyamāpadyate | ebhirapi subhūte

ākārairebhirliṅgairebhirnimittai: samanvāgato bodhisattvo
mahāsattvo'vinivartanīyo'nuttarāyā:

samyaksaṃbodherdhārayitavya: ||

punaraparaṃ subhūte avinivartanīyo bodhisattvo
mahāsattvastathāgatasyārhata: samyaksaṃ-

buddhasya dharmaṃ deśayato na kāṅkṣati, na vicikitsati |
subhūtirāha-kiṃ tathāgatasyaiva bhagavan

dharmaṃ deśayato na kāṅkṣati na vicikitsati, na
śrāvakasya ? bhagavānāha-śrāvakasyāpi

subhūte dharmaṃ deśayato na kāṅkṣati na vicikitsati |
tatkasya heto: ? tathā hi tena

bodhisattvena mahāsattvena anutpattikeṣu dharmeṣu kṣānti:
pratilabdhā | tena sarvadharmāṇāṃ dharmatā-

maviruddhāṃ śṛṇoti | śṛṇvaṃśca na kāṅkṣati, na
vicikitsati | ebhi: subhūte guṇai: samanvā-

gato bodhisattvo mahāsattvo'vinivartanīyo bhavati | imānyapi
subhūte avinivartanīyasya

bodhisattvasya mahāsattvasya ākāraliṅganimittāni
veditavyānyanuttarāyā: samyaksaṃbodheriti ||

āryāṣṭasāhasrikāyāṃ
prajñāpāramitāyāmavinivartanīyākāra-

liṅganimittaparivarto nāma saptadaśa: ||

@170

18 śūnyatāparivarto'ṣṭādaśa: |

atha khalvāyuṣmān subhūtirbhagavantametadavocat-āścaryaṃ
bhagavan mahāguṇasamanvāgato

bodhisattvo mahāsattva: | apramāṇaguṇasamanvāgato bhagavan
bodhisattvo mahāsattva: | aparimita-

guṇasamanvāgato bhagavan bodhisattvo mahāsattva: | evamukte
bhagavānāyuṣmantaṃ subhūtimetadavocat-

evametatsubhūte, evametat | tatkasya heto: ? avinivartanīyena
hi subhūte bodhisattvena

mahāsattvena anantamaparyantaṃ jñānaṃ
pratilabdhamasaṃhāryaṃ sarvaśrāvakapratyekabuddhai: ||

subhūtirāha-pratibalo bhagavan avinivartanīyasya
bodhisattvasya mahāsattvasya gaṅgānadī-

vālukopamān kalpānākārān liṅgāni nimittāni nirdeṣṭum
| ata eva bhagavan bodhisattvasya

mahāsattvasya gambhīrāṇi gambhīrāṇi sthānāni
prajñāpāramitāpratisaṃyuktāni sūcayitavyāni |

evamukte bhagavānāyuṣmantaṃ subhūtimetadavocat-sādhu
sādhu subhūte yastvaṃ gambhīrāṇī gambhīrāṇi

sthānānyārabhya nigamayitukāma: | gambhīramiti subhūte
śūnyatāyā etadadhivacanam | ānimittasya

apraṇihitasya anabhisaṃskārasya anutpādasya
ajāterabhāvasya virāgasya nirodhasya nirvāṇasya

vigamasyaitatsubhūte adhivacanaṃ yaduta gambhīramiti ||

subhūtirāha-eteṣāmeva bhagavan
kevalametaddharmāṇāmadhivacanaṃ na puna: sarvadharmāṇām ?

bhagavānāha-sarvadharmāṇāmapyetatsubhūte adhivacanaṃ
yaduta gambhīramiti | tatkasya heto: ? rūpaṃ

hi subhūte gambhīram | evaṃ vedanā saṃjñā saṃskārā: |
vijñānaṃ hi subhūte gambhīram | kathaṃ

ca subhūte rūpaṃ gambhīram ? kathaṃ vedanā saṃjñā
saṃskārā: ? kathaṃ ca subhūte vijñānaṃ gambhīram ?

yathā subhūte tathatā, tathā gambhīraṃ rūpam | evaṃ
vedanā saṃjñā saṃskārā: | yathā subhūte tathatā,

tathā gambhīraṃ vijñānam | tatra subhūte yathā
rūpatathatā, tathā gambhīraṃ rūpam | yathā vedanā-

tathatā saṃjñātathatā saṃskāratathatā | tatra subhūte
yathā vijñānatathatā, tathā gambhīraṃ vijñānam | 

yatra subhūte na rūpam, iyaṃ rūpasya gambhīratā | yatra
subhūte na vedanā na saṃjñā na saṃskārā

na vijñānam, iyaṃ vedanāsaṃjñāsaṃskārāṇām, iyaṃ
vijñānasya gambhīratā ||

subhūtirāha-āścaryaṃ bhagavan yāvatsūkṣmeṇopāyena
rūpataśca nivārito nirvāṇaṃ ca

sūcitam | evaṃ vedanā saṃjñā saṃskārā: |
yāvatsūkṣmeṇopāyena vijñānataśca nivārito nirvāṇaṃ

ca sūcitam | bhagavānāha-imāni subhūte gambhīrāṇi
gambhīrāṇi sthānāni prajñāpāramitā-

pratisaṃyuktāni yaścintayiṣyati tulayiṣyati
upanidhyāsyati-evaṃ mayā sthātavyaṃ yathā prajñā-

pāramitāyāmājñaptam | evaṃ mayā śikṣitavyaṃ yathā
prajñāpāramitāyāmākhyātam | evaṃ mayā

pratipattavyaṃ yathā prajñāpāramitāyāmupadiṣṭam |
tathā saṃpādayamānastathopanidhyāyaṃstathopaparīkṣa-

māṇastathā prayujyamānastathā ghaṭamānastathā
vyāyacchamāna ekadivasamapyatra yogamāpadyate | ayaṃ

bodhisattvo mahāsattvastenaikadivasena kiyatkarma karoti ?
tadyathāpi nāma subhūte kaścideva

puruṣo rāgacarito vitarkacarita: | tasya puruṣasya
rāgacaritasya vitarkacaritasya striyā

abhirūpayā prāsādikayā darśanīyayā saha saṃketa: kṛto
bhavet | sā khalu puna: strī

@171

paraparigṛhītā bhavet | na
vaśayedātmānamagāranniṣkramitum | tatkiṃ manyase subhūte
kiṃprati-

saṃyuktāstasya puruṣasya vitarkā: pravarteran ?
subhūtirāha-strīpratisaṃyuktā eva bhagavaṃstasya
puruṣasya

vitarkā: pravarteran-iyamāgacchati, iyamāgatā | tayā
sārdhamevaṃ kariṣyāmi, evaṃ ramiṣyāmi,

evaṃ krīḍiṣyāmi, evaṃ pravicārayiṣyāmīti |
bhagavānāha-tatkiṃ manyase subhūte divasasyātyayena

tasya puruṣasya kiyanto vitarkā utpadyeran ? |
subhūtirāha-bahavo bhagavan divasasyātyayena

tasya puruṣasya vitarkā utpadyeran | bhagavānāha-yāvanta:
subhūte tasya puruṣasya divasasyā-

tyayena vitarkā utpadyeran, iyata: subhūte kalpān bodhisattvo
mahāsattvaśchorayati vipṛṣṭhīkaroti

saṃsārādvyantīkaroti, ya iha prajñāpāramitāyāṃ
yathājñaptaṃ yathākhyātaṃ yathopadiṣṭaṃ yathoddiṣṭaṃ
yathā-

nirdiṣṭaṃ tiṣṭhati śikṣate pratipadyate upanidhyāyati
yogamāpadyate, tāṃśca doṣān vivarjayati,

yairdoṣairbodhisattvo mahāsattvo vivartate'nuttarāyā:
samyaksaṃbodhe: | evaṃ hi subhūte yaśca

bodhisattvo mahāsattva: prajñāpāramitāyogamanuyukta:, anena
vihāreṇa viharan yaduta prajñāpāra-

mitāpratisaṃyuktairmanasikārai:, ekadivasena tāvatkarma
karoti | yaśca prajñāpāramitāvirahito

bodhisattvo gaṅgānadīvālukopamān kalpāṃstiṣṭhan dānaṃ
dadyāt, ayameva tato viśiṣyate

yo'yaṃ bodhisattvo mahāsattva evamekadivasamapi
prajñāpāramitāyāṃ yogamāpadyate ||

punaraparaṃ subhūte yaśca bodhisattvo mahāsattvo
gaṅgānadīvālukopamān kalpāṃstiṣṭhan

srotaāpannebhyo dānaṃ dadyāt, pratiṣṭhāpayet, {1. R om.
from evaṃ upto pratiṣṭhāpayet.}evaṃ
sakṛdāgāmiṣvanāgāmiṣvarhatsu dānaṃ dadyāt,

pratiṣṭhāpayet | pratyekabuddheṣu dānaṃ dadyāt
pratiṣṭhāpayet | tathāgateṣvarhatsu samyaksaṃbuddheṣu
dānaṃ

dadyāt pratiṣṭhāpayet, virahitaśca prajñāpāramitayā |
yaśca bodhisattvo mahāsattvo yathopadiṣṭaṃ

yathoddiṣṭaṃ yathānirdiṣṭaṃ prajñāpāramitāyāṃ
tathaiva yogamāpadyeta ekadivasamapi | ayaṃ bodhisattvo

mahāsattvastata: paurvakādbodhisattvādbahutaraṃ puṇyaṃ
prasavati ||

punaraparaṃ subhūte yo bodhisattvo gaṅgānadīvālukopamān
kalpāṃstiṣṭhan srotaāpanneṣu

yāvatsamyaksaṃbuddheṣu dānaṃ dadyāt pratiṣṭhāpayet,
śīleṣu ca paripūrṇakārī bhavet, virahitaśca

prajñāpāramitayā bhavet | yaśca bodhisattvo mahāsattva:
prajñāpāramitāvihārī tato manasikārā-

dvyutthāya dharmaṃ deśayet, ayameva subhūte bodhisattvo
mahāsattvastata: paurvakādbodhisattvādbahutaraṃ

puṇyaṃ prasavati ||

punaraparaṃ subhūte yo bodhisattvo gaṅgānadīvālukopamān
kalpāṃstiṣṭhan srotaāpanneṣu

yāvatsamyaksaṃbuddheṣu dānaṃ dadyāt pratiṣṭhāpayet,
śīleṣu ca paripūrṇakārī bhavet, kṣāntyā ca

samanvāgato bhavet, virahitaśca prajñāpāramitayā | yaśca
bodhisattvo mahāsattva: prajñāpāramitā-

vihārī tato manasikāradvyutthāya {2. R dānaṃ for
dharmadānaṃ.}dharmadānaṃ dadyāt, ayameva subhūte
bodhisattvo mahāsattvo

mahāsattvastata: paurvakādbodhisattvādbahutaraṃ puṇyaṃ
prasavati ||

@172

punaraparaṃ subhūte yo bodhisattvo ma{1. W om.
mahāsattvo.}hāsattvo gaṅgānadīvālukopamān kalpāṃstiṣṭhan

srotaāpanneṣu yāvatsamyaksaṃbuddheṣu dānaṃ dadyāt
pratiṣṭhāpayet, śīleṣu paripūrṇakārī, kṣāntyā

ca samanvāgata:, ārabdhavīrya: san dhyāneṣu bodhipakṣeṣu
ca dharmeṣu yogamāpadyeta, virahitaśca

prajñāpāramitayā | yaśca khalu puna: subhūte bodhisattvo
mahāsattvastathā dharmadānaṃ datvā

anuttarāyāṃ samyaksaṃbodhau pariṇāmayet, ayameva subhūte
bodhisattvo mahāsattvastata: paurvakā-

dbodhisattvādbahutaraṃ puṇyaṃ prasavati ||

punaraparaṃ subhūte bodhisattvo mahāsattvastathā
dharmadānaṃ datvā prajñāpāramitoktena

pariṇāmena anuttarāyāṃ samyaksaṃbodhau pariṇāmayet,
ayaṃ tato bahutaraṃ puṇyaṃ prasavati ||

punaraparaṃ subhūte bodhisattvo mahāsattvastathā
dharmadānaṃ datvā prajñāpāramitoktena pariṇāmena

anuttarāyāṃ samyaksaṃbodhau pariṇāmayet, pariṇāmya ca
pratisaṃlāne {2. R om. na.}na punareva yogamāpadyeta |
yaśca

khalu puna: subhūte bodhisattvo mahāsattvastathā
dharmadānameva dadyāt, na puna: pratisaṃlāne yogamā-

padyeta, sa bodhisattvo mahāsattvo na tāvatpuṇyaṃ prasavati,
yāvadya evaṃ dharmadānaṃ dadad bodhisattvo

mahāsattva: pratisaṃlāne ca punareva yogamāpadyamāna:
prajñāpāramitayā ca parigṛhītastatprati-

saṃlānamavirahitaṃ karoti prajñāpāramitayā, ayaṃ
bodhisattvo mahāsattvo bahutaraṃ puṇyaṃ prasavati ||

subhūtirāha-yadā bhagavan abhisaṃskāro vikalpa ityuktaṃ
bhagavatā, tadā kathaṃ

bahutaraṃ puṇyaṃ prasavatītyucyate ?
bhagavānāha-so'pīdānīṃ subhūte puṇyābhisaṃskāro
bodhisattvasya

mahāsattvasya prajñāpāramitāyāṃ carata: śūnyaka
ityevākhyāyate, riktaka ityevākhyāyate, tucchaka

ityevākhyāyate, asāraka ityevākhyāyate | yathā yathā
khalu puna: subhūte bodhisattvo

mahāsattva evaṃ sarvadharmān pratyavekṣate, tathā tathā
subhūte bodhisattvo mahāsattvo'virahito

bhavati prajñāpāramitayā | yathā yathā ca subhūte
bodhisattvo mahāsattvo'virahito bhavati

prajñāpāramitayā, tathā tathā aprameyamasaṃkhyeyaṃ
puṇyaṃ prasavati ||

subhūtirāha-aprameyasya ca bhagavan asaṃkhyeyasya ca kiṃ
nānākaraṇaṃ vā, ka:

prativiśeṣo vā ? bhagavānāha-aprameyamiti subhūte yatra
pramāṇānyuparamante | asaṃkhyeyamiti

subhūte yanna śakyaṃ saṃkhyayāpi kṣapayitum ||
subhūtirāha-syādbhagavan paryāyo yadrūpamaprameyaṃ bhavet,
evaṃ vedanā saṃjñā saṃskārā: |

syādbhagavan paryāyo yadvijñānamaprameyaṃ bhavet ?
bhagavānāha-yatsubhūtirevamāha-syādbhagavan paryāyo

yadrūpamaprameyaṃ bhavet, evaṃ vedanā saṃjñā saṃskārā:
| syādbhagavan paryāyo yadvijñānamaprameyaṃ bhavediti |

syātsubhūte paryāyo yena rūpamevāprameyaṃ bhavet, evaṃ
vedanaiva saṃjñaiva saṃskārā eva | syātsubhūte paryāyo

yena vijñānamevāprameyaṃ bhavet | subhūtirāha-kasya
punarbhagavan etadadhivacanamaprameyamiti ?

bhagavānāha-śūnyatāyā: subhūte
etadadhivacanamaprameyamiti | ānimittasyaitadadhivacanam |

apraṇihitasya subhūte etadadhivacanamaprameyamiti ||

@173

subhūtirāha-kiṃ śūnyatāyā eva bhagavan
kevalametadadhivacanamaprameyamiti, ānimitta-

syaiva apraṇihitasyaiva bhagavan
kevalametadadhivacanamaprameyamiti, nānyeṣāṃ dharmāṇām ?

bhagavānāha-tatkiṃ subhūte nanu mayā sarvadharmā: śūnyā
ityākhyātā: ? subhūtirāha-

śūnyā eva bhagavan sarvadharmāstathāgatenākhyātā: |
bhagavānāha-ye ca subhūte śūnyā:, akṣayā

api te | yā ca śūnyatā, aprameyatāpi sā | tasmāttarhi
subhūte eṣāṃ dharmāṇāmarthato viśeṣo

vā nānākaraṇaṃ vā nopalabhyate | abhilāpā ete subhūte
tathāgatenākhyātā: abhilapitā:-

aprameyamiti vā, asaṃkhyeyamiti vā, akṣayamiti vā, {1.  W
om. śūnyamiti vā.}śūnyamiti vā, ānimittamiti vā

apraṇihitamiti vā, anabhisaṃskāra iti vā, anutpāda iti
vā, ajātiriti vā, abhāva

iti vā, virāga iti vā, nirodha iti vā, nirvāṇamiti vā |
deśanābhinirhāranirdeśa eṣa

subhūte tathāgatenārhatā samyaksaṃbuddhenākhyāta: ||

subhūtirāha-āścaryaṃ bhagavan yāvadyadiyaṃ
tathāgatenārhatā samyaksaṃbuddhena sarvadharmāṇāṃ

dharmatā deśitā, sā ca sarvadharmāṇāṃ dharmatā
anabhilāpyā | yathāhaṃ bhagavan bhagavato

bhāṣitasyārthamājānāmi, tathā sarvadharmā api bhagavan
anabhilāpyā: | bhagavānāha-evameta-

tsubhūte, evametat | sarvadharmā api subhūte anabhilāpyā: |
tatkasya heto: ? yā ca subhūte

sarvadharmāṇāṃ śūnyatā, na sā śakyā abhilaṣitum |
subhūtirāha-kiṃ punarbhagavan anabhi-

lapyasyārthasya vṛddhirvāsti, parihāṇirvā vidyate ?
bhagavānāha-no hīdaṃ subhūte | subhūtirāha-

sacedbhagavan anabhilapyasyārthasya na vṛddhirna parihāṇi:,
dānapāramitāyā api bhagavan

na vṛddhirna parihāṇirbhaviṣyati | evaṃ śīlapāramitāyā
api, kṣāntipāramitāyā api,

vīryapāramitāyā api, dhyānapāramitāyā api,
prajñāpāramitāyā api bhagavan na vṛddhirna

parihāṇirbhaviṣyati | sacedbhagavan āsāṃ ṣaṇṇāṃ
pāramitānāṃ na vṛddhirna parihāṇi:, kathaṃ

bhagavan vivardhamānānāṃ ṣaṇṇāṃ pāramitānāṃ balena
bodhisattvo mahāsattvo'nuttarāṃ samyaksaṃbodhimabhi-

saṃbudhyate ? kathaṃ ca anuttarāyā:
samyaksaṃbodherabhyāsannībhavati ? na ca bhagavan
apratipūrayan

pāramitāṃ bodhisattvo
mahāsattvo'bhyāsannībhavatyanuttarāyā: samyaksaṃbodhe: |
bhagavānāha-evameta-

tsubhūte, evametat | na khalu puna: subhūte pāramitārthasya
kācidvṛddhirvāsti parihāṇirvā

vidyate | api tu khalu puna: subhūte bodhisattvasya
mahāsattvasya prajñāpāramitāyāṃ carata:

prajñāpāramitāṃ bhāvayata upāyakuśalasya naivaṃ
bhavati-iyaṃ dānapāramitā vivardhate, iyaṃ dānapāramitā

parihīyate iti | api tu khalu punarasyaivaṃ
bhavati-nāmadheyamātrametadyaduta dānapāramiteti |

sa dānaṃ dadat tān manasikārāṃstāṃścittotpādāṃstāni
kuśalamūlāni anuttarāyāṃ samyaksaṃ

bodhau pariṇāmayati | yathā anuttarā samyaksaṃbodhistathā
pariṇāmayati ||

punaraparaṃ subhūte bodhisattvasya mahāsattvasya
prajñāpāramitāyāṃ carata: prajñāpāramitāṃ

bhāvayata: upāyakuśalasya naivaṃ bhavati-iyaṃ
śīlapāramitā vivardhate, iyaṃ śīlapāramitā

@174

parihīyate iti | api tu khalu punarasyaivaṃ
bhavati-nāmadheyamātrametadyaduta śīlapāramiteti | sa

śīlaṃ samādāya vartamānastān
manasikārāṃstāṃścittotpādāṃstāni kuśalamūlāni
anuttarāyāṃ

samyaksaṃbodhau pariṇāmayati | yathā anuttarā
samyaksaṃbodhistathā pariṇāmayati ||

punaraparaṃ subhūte bodhisattvasya mahāsattvasya
prajñāpāramitāyāṃ carata: prajñāpāramitāṃ

bhāvayata: upāyakuśalasya naivaṃ bhavati-iyaṃ
kṣāntipāramitā vivardhate, iyaṃ kṣāntipāramitā

parihīyate iti | api tu khalu punarasyaivaṃ
bhavati-nāmadheyamātrametadyaduta kṣāntipāramiteti |

sa kṣāntyā saṃpādayaṃstān
manasikārāṃstāṃścittotpādāṃstāni ca kuśalamūlāni
anuttarāyāṃ

samyaksaṃbodhau pariṇāmayati | yathā anuttarā
samyaksaṃbodhistathā pariṇāmayati ||

punaraparaṃ subhūte bodhisattvasya mahāsattvasya
prajñāpāramitāyāṃ carata: prajñāpāramitāṃ

bhāvayata upāyakuśalasya naivaṃ bhavati-iyaṃ
vīryapāramitā vivardhate, iyaṃ vīryapāramitā parihīyate

iti | api tu khalu punarasyaivaṃ
bhavati-nāmadheyamātrametadyaduta vīryapāramiteti | sa
vīrya-

mārabhamāṇastān manasikārāṃstāṃścittotpādāṃstāni
ca kuśalamūlāni anuttarāyai samyaksaṃbodhaye

pariṇāmayati | yathā anuttarā samyaksaṃbodhistathā
pariṇāmayati ||

punaraparaṃ subhūte bodhisattvasya mahāsattvasya
prajñāpāramitāyāṃ carata: prajñāpāramitāṃ

bhāvayata: upāyakuśalasya naivaṃ bhavati-iyaṃ
dhyānapāramitā vivardhate, iyaṃ dhyānapāramitā

parihīyate iti | api tu khalu punarasyaivaṃ
bhavati-nāmadheyamātrametadyaduta dhyānapāramiteti |

sa dhyānāni samāpadyamānastān
manasikārāṃstāṃścittotpādāṃstāni ca kuśalamūlāni
anu-

ttarāyāṃ samyaksaṃbodhau pariṇāmayati | yathā anuttarā
samyaksaṃbodhistathā pariṇāmayati ||

punaraparaṃ subhūte bodhisattvasya mahāsattvasya
prajñāpāramitāyāṃ carata: prajñāpāramitāṃ bhāvayata:

upāyakuśalasya naivaṃ bhavati-iyaṃ prajñāpāramitā
vivardhate, iyaṃ prajñāpāramitā parihīyate iti |

api tu khalu punarasyaivaṃ bhavati-nāmadheyamātrametadyaduta
prajñāpāramiteti | sa prajñāpāramitāyāṃ

caran prajñāpāramitāṃ bhāvayaṃstān
manasikārāṃstāṃścittotpādāṃstāni ca kuśalamūlāni
anu-

ttarāyāṃ samyaksaṃbodhau pariṇāmayati | yathā anuttarā
samyaksaṃbodhistathā pariṇāmayati ||

atha khalvāyuṣmān subhūtirbhagavantametadavocat-kā
punareṣā bhagavan anuttarā

samyaksaṃbodhi: ? bhagavānāha-tathataiṣā subhūte anuttarā
samyaksaṃbodhi: | na ca subhūte tathatā

vivardhate vā, parihīyate vā | sacedbodhisattvo
mahāsattvastatpratisaṃyuktairmanasikārairabhīkṣṇaṃ
bahulaṃ

viharati, evaṃ sa āsannībhavatyanuttarāyā:
samyaksaṃbodhe:, taiśca manasikārairna parihīyate | evaṃ

khalu subhūte anabhilapyasyārthasya na vṛddhirna
parihāṇirbhavati | evaṃ pāramitānāṃ na vṛddhirna

parihāṇirbhavati | evaṃ sarvadharmāṇāmapi subhūte na
vṛddhirna parihāṇirbhavati | evaṃ hi subhūte

bodhisattvo mahāsattva ebhirevaṃrūpairmanasikārairviharan
āsannībhavatyanuttarāyā: samyaksaṃbodheriti ||

āryāṣṭasāhasrikāyāṃ prajñāpāramitāyāṃ
śūnyatāparivarto nāmāṣṭādaśa: ||

@175

19 gaṅgadevībhaginīparivarta ekonaviṃśa: |

atha khalvāyuṣmān subhūtirbhagavantametadavocat-kiṃ
punarbhagavan prathamacittotpādena

bodhisattvo mahāsattvo'nuttarāṃ
samyaksaṃbodhimabhisaṃbudhyate, utāho paścimacittotpādena
bodhi-

sattvo mahāsattvo'nuttarāṃ samyaksaṃbodhimabhisaṃbudhyate ?
paurvako bhagavaṃścittotpāda: paścimakena

cittotpādena asamavahita:, paścimakaścittotpāda: paurvakeṇa
cittotpādena asamavahita: |

kathaṃ bhagavan bodhisattvasya mahāsattvasya
kuśalamūlānāmupacayo bhavati ? evamukte bhagavānāyu-

ṣmantaṃ subhūtimetadavocat-tatkiṃ manyase subhūte
tailapradyotasya jvalato'rciṣā prathamābhini-

pātena sā vartirdagdhā, utāho paścimābhinipātenārciṣā
sā vartirdagdhā ?  subhūtirāha-no

hīdaṃ bhagavan | na hi bhagavan arciṣā prathamābhinipātena
sā vartirdagdhā | na ca prathamā-

bhinipātamanāgamya arciṣā sā vartirdagdhā | na ca bhagavan
paścimābhinipātenārciṣā sā

vartirdagdhā, na ca paścimābhinipātamanāgamya arciṣā sā
vartirdagdhā | bhagavānāha-tatkiṃ

manyase subhūte api nu sā vartirdagdhā ?
subhūtirāha-dagdhā bhagavan, dagdhā sugata |

bhagavānāha-evameva subhūte na ca prathamacittotpādena
bodhisattvo mahāsattvo'nuttarāṃ samyaksaṃ-

bodhimabhisaṃbudhyate, na ca prathamacittotpādamanāgamya
anuttarāṃ samyaksaṃbodhimabhisaṃbudhyate |

na ca paścimacittotpādena anuttarāṃ
samyaksaṃbodhimabhisaṃbudhyate, na ca paścimacittotpāda-

manāgamya anuttarāṃ samyaksaṃbodhimabhisaṃbudhyate | na ca
taiścittopādairna cānyatra tebhyaścitto-

tpādebhyo'bhisaṃbudhyate | abhisaṃbudhyate ca bodhisattvo
mahāsattvo'nuttarāṃ samyaksaṃbodhim ||

evamukte āyuṣmān
subhūtirbhagavantametadavocat-gambhīro'yaṃ bhagavan
pratītyasamu-

tpāda: | na ca nāma bhagavan prathamacittotpādenaiva
bodhisattvo mahāsattvo'nuttarāṃ samyaksaṃ-

bodhimabhisaṃbudhyate, na ca nāma
prathamacittotpādamanāgamya anuttarāṃ
samyaksaṃbodhimabhisaṃ-

budhyate | na ca nāma paścimacittotpādenaiva bodhisattvo
mahāsattvo'nuttarāṃ samyaksaṃbodhimabhi-

saṃbudhyate, na ca nāma paścimacittotpādamanāgamya
anuttarāṃ samyaksaṃbodhimabhisaṃbudhyate, na

ca nāma taiścittotpādairna cānyatra
tebhyaścittotpādebhyo'bhisaṃbudhyate | abhisaṃbudhyate ca

bodhisattvo mahāsattvo'nuttarāṃ samyaksaṃbodhim ||

evamukte bhagavānāyuṣmantaṃ subhūtimetadavocat-tatkiṃ
manyase subhūte yaccittaṃ niruddham,

api nu tatpunarutpatsyate ? subhūtirāha-no hīdaṃ bhagavan |
bhagavānāha-tatkiṃ manyase 

subhūte yaccittamanutpannam, api nu tannirodhadharmi ?
āha-nirodhadharmi bhagavan |

bhagavānāha-tatkiṃ manyase subhūte yannirodhadharmi, api nu
tannirotsyate ? āha-no hīdaṃ

bhagavan | bhagavānāha-tatkiṃ manyase subhūte
yaccittamanutpannam, api nu tannirodhadharmi ?

āha-no hīdaṃ bhagavan | bhagavānāha-tatkiṃ manyase
subhūte yannirodhadharmi, api nu

{1. R tadutpatsyate for tannirotsyate.}tannirotsyate ?
āha-no hīdaṃ bhagavan | bhagavānāha-tatkiṃ manyase
subhūte yaccittamanutpādā-

@176

nirodhadharmi, api nu tannirotsyate ? āha-no hīdaṃ bhagavan | 
bhagavānāha-tatkiṃ

manyase subhūte yo dharma: prakṛtyā svabhāvaniruddha eva, sa 
dharmo nirotsyate ? āha-no hīdaṃ

bhagavan | bhagavānāha-tatkiṃ manyase subhūte yā
dharmāṇāṃ dharmatā sā nirotsyate ? āha-no

hīdaṃ bhagavan | bhagavānāha-tatkiṃ manyase subhūte
tathaiva sthāsyati yathā tathatā ? āha-tathaiva

bhagavan sthāsyati yathā tathatā | bhagavānāha-tatkiṃ
manyase subhūte yadi tathaiva sthāsyati

yathā tathatā, tadā mā kūṭasthā bhūt ? āha-no hīdaṃ
bhagavan | bhagavānāha-tatkiṃ manyase

subhūte gambhīrā tathatā ? āha-gambhīrā bhagavan |
bhagavānāha-tatkiṃ manyase tathatāyāṃ

cittam ? āha-no hīdaṃ bhagavan | bhagavānāha-tatkiṃ
manyase subhūte cittaṃ tathatā ? āha-

no hīdaṃ bhagavan | bhagavānāha-tatkiṃ manyase subhūte
anyattathatāyāścittam ? āha-no

hīdaṃ bhagavan | bhagavānāha-samanupaśyasi tvaṃ subhūte
tathatām ? āha-no hīdaṃ bhagavan |

bhagavānāha-tatkiṃ manyase subhūte ya evaṃ carati sa
gambhīre carati ? āha-yo bhagavan evaṃ

carati, sa na kvaciccarati | tatkasya heto: ? tathā hyasya te
samudācārā na pravartante, na

samudācaranti | bhagavānāha-ya: subhūte bodhisattvo
mahāsattva: prajñāpāramitāṃ carati,

sa kva carati ? āha-carati bhagavan paramārthe |
bhagavānāha-tatkiṃ manyase subhūte

yo bodhisattvo mahāsattva: paramārthe carati, sa nimitte
carati ? āha-no hīdaṃ bhagavan |

bhagavānāha-tatkiṃ manyase subhūte api nu tasya
nimittamavibhāvitam ? āha-no hīdaṃ

bhagavan | bhagavānāha-tatkiṃ manyase subhūte api nu
bodhisattvasya mahāsattvasya prajñāpāra-

mitāyāṃ carato nimittaṃ vibhāvitaṃ bhavati ?
subhūtirāha-na sa bhagavan bodhisattvo mahāsattva

evaṃ prayujyate-kathamahaṃ bodhisattvacaryāṃ carannihaiva
nimittaprahāṇamanuprāpnuyāmiti | sacetpunaranu-

prāpnuyāt, apratipūrṇai: sarvabuddhadharmai: śrāvako bhavet
| etattadbhagavan bodhisattvasya mahāsattvasyo-

pāyakauśalyaṃ yat, tacca nimittaṃ jānāti, yallakṣaṇaṃ
yannimittamānimitte ca parijayaṃ karoti ||

atha khalvāyuṣmān śāriputra āyuṣmantaṃ
subhūtimetadavocat-ya āyuṣman subhūte

bodhisattvo mahāsattva: svapnāntaragatastrīṇi
vimokṣamukhāni bhāvayati-śūnyatāmānimittamapraṇi-

hitaṃ ca, api nu tasya prajñāpāramitā vivardhate ?
subhūtirāha-sacedāyuṣman śāriputra

divasabhāvanayā vivardhate, evaṃ svapnāntaragatasyāpi
vivardhate | tatkasya heto: ? avikalpo hi

āyuṣman śāriputra svapnaśca divasaścokto bhagavatā |
sacedāyuṣman śāriputra bodhisattvo

mahāsattva: prajñāpāramitālābhī divase divase
prajñāpāramitāyāṃ carati, tato'sya prajñāpāra-

mitābhyāsata: svapnāntaragatasyāpi bodhisattvasya
mahāsattvasya prajñāpāramitāvaipulyena bhavi-

tavyam | śāriputra āha-yatpunarāyuṣman subhūte strī vā
puruṣo vā svapnāntaragata: karma

śubhamaśubhaṃ vā karoti, kiṃ bhavati tasya karmaṇa ācayo 
vā upacayo vā ? subhūtirāha-yathā

svapnopamā: sarvadharmā uktā bhagavatā, tathā na tasya
karmaṇo bhavatyācayo vā upacayo vā |

atha punarāyuṣman śāriputra sa puruṣa: prativibuddha: san
vikalpayan hatasaṃjñāmutpādayati,

@177

bhavati tasya karmaṇa ācayo vā upacayo vā | kathaṃ ca
āyuṣman śāriputra vikalpayan

hatasaṃjñāmutpādayati ? sacetsvapnāntaragata:
prāṇātipātaṃ kṛtvā prativibuddha: sannevaṃ vikalpayati-

aho hata:, sādhu hata:, suṣṭhu hata:, mayā hata:, ityevaṃ
vikalpayan hatasaṃjñāmutpādayati |

śāriputra āha-sacedāyuṣman subhūte sa puruṣa:
prativibuddha: san vikalpayan hatasaṃjñāmutpāda-

yati-aho hata:, sādhu hata:, suṣṭhu hata:, mayā hata iti,
bhavati tasya karmaṇa ācayo vā

upacayo vā ? buddho bhagavānapi vikalpayan
kṣayasaṃjñāmutpādayati | tasyāpi karmaṇa ācayo

vā upacayo vā bhavet ? subhūtirāha-no hīdamāyuṣman
śāriputra | tatkasya heto: ?

sarvakalpavikalpaprahīṇo hi tathāgata: | tadyathāpi nāma
ākāśameva āyuṣman śāriputra nānā-

rambaṇaṃ karmotpadyate, nānārambaṇaṃ cittamutpadyate |
tasmāttarhyāyuṣman śāriputra sārambaṇameva

karmotpadyate, na anārambaṇam | sārambaṇameva
cittamutpadyate, na anārambaṇam | dṛṣṭaśrutamata-

vijñāteṣvāyuṣman śāriputra dharmeṣu {1. RW buddhe:
for buddhi:.}buddhi: pravartate | tatra kācidbuddhi:
saṃkleśaṃ parigṛhṇāti,

kācidbuddhirvyavadānaṃ parigṛhṇāti | tasmāttarhi
āyuṣman śāriputra sārambaṇaiva cetanotpadyate

na anāra{2. RW anāramvaṇam.}mbaṇā, sārambaṇameva
karmotpadyate na anārambaṇam | śāriputra āha-yadāyuṣman

subhūte sarvārambaṇāni viviktāni ākhyātāni bhagavatā,
tadā kasmādāyuṣman subhūte sāramba-

ṇaiva cetanotpadyate na anārambaṇā ?
subhūtirāha-nimittīkṛtya āyuṣman śāriputra vidyamāna-

mevārambaṇamārambaṇīkṛtya sārambaṇaiva cetanotpadyate,
na anārambaṇā | cetanāpyāyuṣman śāri- 

putra viviktā, nimittamapi viviktam | evamavidyāpratyayā:
saṃskārā api viviktā:, saṃskāra-

pratyayaṃ vijñānamapi, yāvajjātipratyayaṃ jarāmaraṇamapi 
viviktam | evameva āyuṣman śāriputra

sarvārambaṇāni viviktāni | nimittena viviktā cetanā
lokavyavahāramupādāyotpadyata iti ||

śāriputra āha-yadāyuṣman subhūte bodhisattvo mahāsattva: 
svapnāntaragato dānaṃ dadyāt,

tacca dānamanuttarāyāṃ samyaksaṃbodhau pariṇāmayati |
pariṇāmitaṃ kiṃ taddānaṃ vaktavyam ?

subhūtirāha-ayamāyuṣman śāriputra maitreyo bodhisattvo
mahāsattva: saṃmukhībhūta: | eṣa tathāgatena

vyākṛto'nuttarāyāṃ samyaksaṃbodhau | eṣo'trārthe
kāyasākṣī | eṣa praṣṭavya: | eṣa enamarthaṃ

visarjayiṣyati | atha khalvāyuṣmān śāriputro maitreyaṃ
bodhisattvaṃ mahāsattvametadavocat-

ayamāyuṣman maitreya subhūti: sthavira evamāha-ayaṃ
maitreyo bodhisattvo mahāsattva: | eṣa

enamarthaṃ visarjayiṣyatīti | visarjaya āyuṣmannajita
enamartham | atha khalu maitreyo bodhisattvo

mahāsattva āyuṣmantaṃ subhūtimetadavocat-yadāyuṣmān
subhūtirevamāha-ayaṃ maitreyo bodhisattvo

mahāsattva: | eṣa enamarthaṃ visarjayiṣyatīti | kiṃ
punarāyuṣman subhūte yadetannāmadheyaṃ maitreya

iti ? etadenamarthaṃ visarjayiṣyati, uta rūpaṃ
visarjayiṣyati, uta vedanā saṃjñā saṃskārā:,

atha vijñānaṃ visarjayiṣyati, utāho varṇo visarjayiṣyati, 
atha saṃsthānaṃ visarjayiṣyati,

utāho yā rūpasya śūnyatā, sā visarjayiṣyati ? evaṃ
yā vedanāyā: saṃjñāyā: saṃskārāṇām,

@178

yā vijñānasya śūnyatā, sā visarjayiṣyati ? yā khalu
punarāyuṣman subhūte rūpasya śūnyatā,

na sā pratibalā visarjayitum | evaṃ vedanāyā: saṃjñāyā: 
saṃskārāṇām | yā khalu punarāyuṣman

subhūte vijñānasya śūnyatā, na sā pratibalā visarjayitum | 
tamapyahamāyuṣman subhūte dharmaṃ na

samanupaśyāmi, yo dharmo visarjayet | tamapyahaṃ dharmaṃ na 
samanupaśyāmi, yo dharmo visarjayitavya: |

tamapyahaṃ dharmaṃ na samanupaśyāmi, yena dharmeṇa
visarjayet | tamapyahaṃ dharmaṃ na samanupaśyāmi, yo

dharmo vyākṛto'nuttarāyāṃ samyaksaṃbodhau ||

atha khalvāyuṣmān śāriputro maitreyaṃ bodhisattvaṃ
mahāsattvametadavocat-kaccitpunarāyu-

ṣman maitreya tvayā ete dharmā evaṃ sākṣātkṛtā:,
yathainān vācā bhāṣase ? maitreya āha-na

mayā āyuṣman śāriputra ete dharmā evaṃ sākṣātkṛtā:, 
yathainān vācā bhāṣe | evamapyahamenānāyu-

ṣman śāriputra dharmānna vedmi, nopalabhe, na
samanupaśyāmi, yathā vācā bhāṣe, cittena vā 

cintayāmi | api tu khalu punarāyuṣman śāriputra na kāyena 
spṛśyeta, na vācā bhāṣyeta,

na manasā samanvāhiyeta | evaṃsvabhāvā: sarve dharmā
asvabhāvatvāt | atha khalvāyuṣmata:

śāriputrasyaitadabhūt-gambhīsprajño batāyaṃ maitreyo
bodhisattvo mahāsattva:, yathāpi nāma dīrgharātraṃ

prajñāpāramitāyāṃ caritāvī nirdiśati ||

atha khalu bhagavānāyuṣmantaṃ śāriputramāmantrayate
sma-kutaste śāriputra etadabhūt-

gambhīraprajño batāyaṃ maitreyo bodhisattvo mahāsattva iti ? 
samanupaśyasi tvaṃ śāriputra taṃ dharmaṃ

yena dharmeṇa samanvāgato'rhanniti prabhāvyate ? śāriputra 
āha-na hyetadbhagavan | bhagavānāha-

evameva śāriputra bodhisattvasya mahāsattvasya
prajñāpāramitāyāṃ carato naivaṃ bhavati-ayaṃ dharmo

vyākṛto'nuttarāyāṃ samyaksaṃbodhau, ayaṃ dharmo
vyākariṣyate'nuttarāyāṃ samyaksaṃbodhau, ayaṃ

dharmo vyākriyate'nuttarāyāṃ samyaksaṃbodhau, ayaṃ
dharmo'nuttarāṃ samyaksaṃbodhimabhisaṃbhotsyate | evaṃ

caran bodhisattvo mahāsattvaścarati prajñāpāramitāyām |
sa carannottrasyati, na saṃtrasyati, na

saṃtrāsamāpadyate | labdhabalādhānatvānnāhaṃ
nābhisaṃbhotsya ityevaṃ yogamāpadyate | sacedevaṃ carati,

carati prajñāpāramitāyām || 

punaraparaṃ śāriputra vyālakāntāramadhyagatena
bodhisattvena mahāsattvena nottrasitavyam,

na saṃtrasitavyam, na saṃtrāsamāpattavyam | tatkasya heto: ? 
tathā hi tena bodhisattvena mahāsattvena

sarvaṃ parityaktavyaṃ sarvasattvānāmarthāya | tenaivaṃ
cittamutpādayitavyam-yadi cenmāṃ vyālā

bhakṣayeyu:, tebhya eva taddānaṃ dattaṃ bhavatu | mama ca
dānapāramitāparipūrirbhaviṣyati | anuttarā

ca me samyaksaṃbodhirāsannībhaviṣyati | tathā ca
kariṣyāmi, yathā me anuttarāṃ samyaksaṃbodhi-

mabhisaṃbuddhasya sata: tiryagyonigatā: sattvā: sarveṇa
sarvaṃ sarvathā sarvaṃ sarvatra me buddhakṣetre na 

bhaviṣyanti, na prajñāsyante, divyopabhogaparibhogāśca
bhaviṣyantīti ||

punaraparaṃ śāriputra corakāntāramadhyagatena bodhisattvena 
mahāsattvena nottrasitavyam,

na saṃtrasitavyam, na saṃtrāsamāpattavyam | tatkasya heto: ? 
sarvasvaparityāgakuśalābhiratā hi

@179

bodhisattvā mahāsattvā bhavanti | utsṛṣṭakāyenāpi ca
bodhisattvena mahāsattvena bhavitavyaṃ

parityaktasarvapariṣkāropakaraṇena | tenaivaṃ
cittamutpādayitavyam-sacenmama sattvā: sarvapariṣkāropa-

karaṇāni hareyu:, tebhya eva taddānaṃ dattaṃ bhavatu | yadi 
cenmāṃ kecijjīvitādvyaparopayeyu:,

tatra na mayā vyāpādakrodharoṣā utpādayitavyā: |
teṣāmapi ca mayā na kāyena na vācā

na manasā aparāddhavyam | evaṃ ca me tasmin samaye
dānapāramitā ca śīlapāramitā ca

kṣāntipāramitā ca paripūriṃ gamiṣyati | anuttarā ca me
samyaksaṃbodhirabhyāsannībhaviṣyati |

tathā ca kariṣyāmi, tathā ca pratipatsye, yathā anuttarāṃ 
samyaksaṃbodhimabhisaṃbuddhasya sataścora-

kāntārāṇyapi tasmin buddhakṣetre sarveṇa sarvaṃ sarvathā 
sarvaṃ na bhaviṣyanti, na prajñāsyante |

tathā ca buddhakṣetrapariśuddhaye vyāpatsye, yathā me
anuttarāṃ samyaksaṃbodhimabhisaṃbuddhasya

satastasmin buddhakṣetre ete cānye ca doṣā: sarveṇa sarvaṃ 
sarvathā sarvaṃ na bhaviṣyanti, na

prajñāsyante ||

punaraparaṃ śāriputra pānīyakāntāramadhyagatena
bodhisattvena mahāsattvena nottrasitavyaṃ na

saṃtrasitavyaṃ na saṃtrāsamāpattavyam | tatkasya heto: ?
asaṃtrastānuttrastadharmāṇo hi bodhisattvā

mahāsattvā bhavanti | evaṃ cānena
cittamutpādayitavyam-sarvasattvānāṃ mayā
sarvatṛṣṇācchedāya

śikṣitavyam | na ca bodhisattvena mahāsattvenottrasitavyam,
na saṃtrasitavyam, na saṃtrāsamāpa-

ttavyam | sacedahaṃ tṛṣṇayā kālaṃ kariṣyāmi, pretaloke 
mamopapattirbhaviṣyatīti | api

tu khalu puna: sarvasattvānāmantike
mahākaruṇācittamutpādayitavyam-aho bata alpapuṇyā

amī sattvā:, yadeteṣāṃ loke evaṃrūpāṇi
pānīyakāntārāṇi prajñāyante | tathā punarahaṃ

kariṣyāmi, tathā pratipatsye, yathā me anuttarāṃ
samyaksaṃbodhimabhisaṃbuddhasya satastasmin

buddhakṣetre sarveṇa sarvaṃ sarvathā sarvaṃ
pānīyakāntārāṇi na bhaviṣyanti, na prajñāsyante |
tathā ca

sarvasattvān puṇyai: saṃniyokṣye, yathā
aṣṭāṅgopetapānīyalābhino'mī bhaviṣyanti | tathā ca
dṛḍhaṃ

vīryamārapsye sarvasattvānāṃ kṛtaśa:, yathā
vīryapāramitā ca me tasmin samaye paripūriṃ

gamiṣyatīti ||

punaraparaṃ śāriputra bubhukṣākāntāramadhyagatena
bodhisattvena mahāsattvena nottrasitavyaṃ na

saṃtrasitavyaṃ na saṃtrāsamāpattavyam | evaṃ cānena
saṃnāha: saṃnāhya:-tathā dṛḍhaṃ vīryamārapsye, tathā

ca svaṃ buddhakṣetraṃ pariśodhayiṣyāmi, yathā me
anuttarāṃ samyaksaṃbodhimabhisaṃbuddhasya satastasmin

buddhakṣetre evaṃrūpāṇi bubhukṣākāntārāṇi sarveṇa
sarvaṃ sarvathā sarvaṃ na bhaviṣyanti, na prajñāsyante |

sukhitā eva te sattvā bhaviṣyanti sukhasamaṅgina:
sarvasukhasamarpitā: | tathā ca kariṣyāmi,

yathā teṣāṃ sattvānāṃ yo ya evābhiprāyo bhaviṣyati,
yadyadevākāṅkṣiṣyanti manasā, tattadeva

prādurbhaviṣyati tadyathāpi nāma devānāṃ
trāyastriṃśānāṃ manasaiva sarvamutpadyate, yathā teṣāṃ

sattvānāṃ manasaiva sarvaṃ prādurbhaviṣyati, manasā
sarvamutpatsyate, tathā dṛḍhaṃ vīryamārapsye | yathā
teṣāṃ

sattvānāṃ dhārmikā abhiprāyā: paripūriṃ gamiṣyanti,
avaikalyaṃ ca jīvitapariṣkārai: sarvasattvānāṃ 

@180

bhaviṣyati sarvathā sarvata: sarvadā, tathā ca
svacittapariśuddhaye vyāyasye sarvasattvānāṃ kṛtaśa:,

yathā dhyānapāramitā ca me tasmin samaye paripūriṃ
gamiṣyatīti ||

punaraparaṃ śāriputra vyādhikāntāramadhyagatena
bodhisattvena mahāsattvena nottrasitavyaṃ

na saṃtrasitavyaṃ na saṃtrāsamāpattavyam | evaṃ
cānenopaparīkṣitavyaṃ cintayitavyaṃ tulayitavyam-

neha sa kaściddharmo yo vyādhyā bādhyate, nāpi sa
kaściddharmo yo vyādhirnāma | evaṃ tena

śūnyatā pratyavekṣitavyā | na cottrasitavyaṃ na
saṃtrasitavyaṃ na saṃtrāsamāpattavyam | na ca

śāriputra bodhisattvena mahāsattvenaivaṃ
cittamutpādayitavyam-cireṇānuttarāṃ samyaksaṃbodhimabhi-

saṃbhotsye iti nottrasitavyaṃ na saṃtrasitavyaṃ na
saṃtrāsamāpattavyam | tatkasya heto: ? yo hi

cittakṣaṇa:, iyatī saiṣā apūrvā koṭiryaduta akoṭi: |
evaṃ tena bodhisattvena mahāsattvena

[na] duṣkarasaṃjñotpādayitavyā-bahnī dīrghā caiṣā
apūrvā koṭiriti, ekacittakṣaṇasamāyuktā

hyeṣā apūrvā koṭiryaduta akoṭi: | evaṃ śāriputra
bodhisattvena mahāsattvena cireṇānuttarāṃ

samyaksaṃbodhimabhisaṃbhotsye iti nottrasitavyaṃ na
saṃtrasitavyaṃ na saṃtrāsamāpattavyam | ya: khalu 

puna: śāriputra bodhisattvo mahāsattva ebhyaścānyebhyaśca 
dṛṣṭaśrutamatavijñātebhyo bhayabhairavebhyo

notrasyati na saṃtrasyati na saṃtrāsamāpadyate,
jñātavyamidaṃ śāriputra bhavyo'yaṃ kulaputro vā

kuladuhitā vā anuttarāṃ samyaksaṃbodhimabhisaṃboddhumiti | 
evaṃ ca śāriputra bodhisattvena

mahāsattvena mahāsaṃnāha: saṃnaddhavya:-tathā kariṣyāmi, 
tathā dṛḍhaṃ vīryamārapsye, yathā me anuttarāṃ

samyaksaṃbodhimabhisaṃbuddhasya satastasmin buddhakṣetre
sarvasattvānāṃ sarveṇa sarvaṃ sarvathā sarvaṃ

sarvavyādhayo na bhaviṣyanti, na prajñāsyante | tathā
kariṣyāmi, yathā tathāgatānāmuktavādī

yathoktakārī ca bhaviṣyāmi | tathā ca
prajñāpāramitāyāṃ parijayaṃ kariṣyāmi sarvasattvānāṃ

kṛtaśa:, yathā prajñāpāramitāpi me tasmin samaye
paripūriṃ gamiṣyatīti ||

atha khalu tatra parṣadi anyatarā strī saṃnipatitā
saṃniṣaṇṇābhūt | sā utthāyā-

sanādekāṃsamuttarāsaṅgaṃ kṛtvā dakṣiṇaṃ
jānumaṇḍalaṃ pṛthivyāṃ pratiṣṭhāpya yena
bhagavāṃstenāñjaliṃ

praṇamya bhagavantametadavocat-ahaṃ bhagavan atra sthāne
nottrasiṣyāmi, na saṃtrasiṣyāmi, na

saṃtrāsamāpatsye | anuttrastā ca {1. W om.
asaṃtrastā.}asaṃtrastā ca sarvasattvebhyo dharmaṃ
deśayiṣyāmīti | atha khalu

bhagavāṃstasyāṃ velāyāṃ suvarṇavarṇasmitaṃ
prādurakarot | tadanantāparyantān lokadhātūnābhayā

spharitvā yāvadbrahmalokamabhyudgamya punareva pratyudāvṛtya 
bhagavantaṃ tri: pradakṣiṇīkṛtya bhagavata

eva mūrdhni antaradhīyata | samanantaraṃ prāduṣkṛte ca
bhagavatā tasmin smite atha khalu sā strī

suvarṇapuṣpāṇi gṛhītvā bhagavantaṃ
suvarṇapuṣpairabhyavākiradabhiprākirat | atha khalu tāni

suvarṇapuṣpāṇyasaktāni antarīkṣe vihāyasi
sthitānyabhūvan ||

atha khalvāyuṣmānānanda
utthāyāsanādekāṃsamuttarāsaṅgaṃ kṛtvā dakṣiṇaṃ
jānumaṇḍalaṃ

pṛthivyāṃ pratiṣṭhāpya yena bhagavāṃstenāñjaliṃ
praṇamya bhagavantametadavocat-ko bhagavan hetu:,

@181

ka: pratyaya: smitasya prāduṣkaraṇāya ? nāhetukaṃ
nāpratyayaṃ tathāgatā arhanta: samyaksaṃbuddhā:

smitaṃ prāduṣkurvanti | evamukte
bhagavānāyuṣmantamānandametadavocat-iyamānanda {1. Mss.
use both gaṅgadevā and ^devī promiscuously.} 
gaṅgadevā

bhaginī anāgate'dhvani suvarṇapuṣpo nāma tathāgato
bhaviṣyati arhan samyaksaṃbuddho vidyā-

caraṇasaṃpanna: sugato lokavidanuttara: puruṣadamyasārathi: 
śāstā devānāṃ ca manuṣyāṇāṃ ca |

buddho bhagavāṃ^lloka utpatsyate, tārakopame kalpe'nuttarāṃ 
samyaksaṃbodhimabhisaṃbhotsyate | seya-

mānanda gaṅgadevā bhaginī strībhāvaṃ vivartya
puruṣabhāvaṃ pratilabhya itaścyutvā akṣobhyasya
tathāgata-

syārhata: samyaksaṃbuddhasya buddhakṣetre abhiratyāṃ
lokadhātāvupapatsyate | tatra copapannā akṣobhyasya

tathāgatāsyārhata: samyaksaṃbuddhasyāntike brahmacaryaṃ
cariṣyati | tataścyutā satī buddhakṣetrādbuddhakṣetraṃ

saṃkramiṣyati avirahitā tathāgatadarśanena | tato'pi
buddhakṣetrādbuddhakṣetrāṇi saṃkramiṣyati |

yānyavirahitāni bhaviṣyanti buddhairbhagavadbhistatra tatra
saṃkramiṣyati | tadyathāpi nāma ānanda

rājā cakravartīṃ prāsādātprāsādaṃ saṃkrāmet, sa
yāvajjīvaṃ pādatalābhyāṃ dharaṇītalaṃ nākrāmet,

sa yāvanmaraṇāvasthāyāṃ bhūmitalaṃ padbhyāmanākramya
kālaṃ kuryāt, evameva ānanda iyaṃ gaṅgadevā

bhaginī buddhakṣetraṃ saṃkramiṣyati | tatra ca avirahitā
bhaviṣyati buddhairbhagavadbhiryāvannānuttarāṃ

samyaksaṃbodhimabhisaṃbudhyate ||

atha khalvāyuṣmata ānandasyaitadabhūt-ye tatrākṣobhyasya
tathāgatasyārhata: samyaksaṃ-

buddhasyāntike bodhisattvā mahāsattvā bhaviṣyanti,
tathāgatasaṃnipāta eva sa veditavya: | atha

khalu bhagavānāyuṣmata ānandasya imamevaṃrūpaṃ cetasaiva 
ceta:parivitarkamājñāya āyuṣmantamānanda-

metadavocat-evametadānanda, evametat | uttīrṇapaṅkāste
bodhisattvā:, mahāsattavā:, ye akṣobhyasya

tathāgatasyārhata: samyaksaṃbuddhasya buddhakṣetre
brahmacaryaṃ caranti | bodhipariniṣpatyupagatāste

ānanda bodhisattvā mahāsattvā veditavyā: | tasya khalu
punarānanda suvarṇapuṣpasya tathā-

gatasyārhata: samyaksaṃbuddhasya na pramāṇabaddha:
śrāvakasaṃgho bhaviṣyati | tatkasya heto: ? tāvanto

hyānanda tatra śrāvakā bhaviṣyanti yeṣāṃ nāsti
pramāṇam | api tvaprameyā asaṃkhyeyā ityevaṃ

saṃkhyāṃ gamiṣyanti | tena khalu punarānanda kālena tena
samayena tasmin buddhakṣetre na

vyālakāntārāṇi bhaviṣyanti, na caurakāntārāṇi na
pānīyakāntārāṇi na vyādhikāntārāṇi

na durbhikṣakāntārāṇi bhaviṣyanti | etāni cānyāni ca
ānanda asātakāntārāṇi tasmin

buddhakṣetre sarveṇa sarvaṃ sarvathā sarvaṃ na
bhaviṣyanti, na prajñāsyante | suvarṇapuṣpasya khalu puna-

rānanda tathāgatasyārhata: samyaksaṃbuddhasya anuttarāṃ
samyaksaṃbodhimabhisaṃbuddhasya imānyevaṃrūpāṇi

bhayabhairavakāntārāṇi sarveṇa sarvaṃ sarvathā sarvaṃ
tadānīṃ na bhaviṣyanti, na prajñāsyante ||

evamukte āyuṣmānānando bhagavantametadavocat-anayā bhagavan 
gaṅgadevayā bhaginyā

katamasya tathāgatasyāntike
prathamacittotpādakuśalamūlamavaropitamanuttarāyāṃ
samyaksaṃbodhau ?

evamukte bhagavānāyuṣmantamānandametadavocat-anayā ānanda 
gaṅgadevayā bhaginyā dīpaṃkarasya

@182

tathāgatasyārhata: samyaksaṃbuddhasyāntike
prathamacittotpādakuśalamūlamavaropitam, anuttarāyāṃ

samyaksaṃbodhau pariṇāmitaṃ ca | sa ca
dīpaṃkarastathāgato'rhan samyaksaṃbuddha:
suvarṇapuṣpairevāva-

kīrṇo'nuttarāṃ samyaksaṃbodhiṃ prārthayamānayā | yadā 
mayā pañcabhirutpalairdīpaṃkarastathāgato'rhan

samyaksaṃbuddho'vakīrṇa:, anutpattikeṣu ca mayā dharmeṣu
kṣānti: pratilabdhā, tato'haṃ dīpaṃkareṇa

tathāgatenārhatā samyaksaṃbuddhena vyākṛto'nuttarāyāṃ
samyaksaṃbodhau-bhaviṣyasi tvaṃ māṇavaka

anāgate'dhvani śākyamunirnāma tathagato'rhan
samyaksaṃbuddho vidyācaraṇasaṃpanna: sugato

lokavidanuttara: puruṣadamyasārathi: śāstā devānāṃ ca
manuṣyāṇāṃ ca buddho bhagavāniti |

tadā etasyā bhaginyā mama vyākaraṇaṃ śrutvā evaṃ
cittamudapādi-aho bata ahamapyevaṃ vyākriyeya

anuttarāyāṃ samyaksaṃbodhau yathāyaṃ māṇavako {1. W
om. vyākṛto.}vyākṛto'nuttarāyāṃ samyaksaṃbodhau |
evaṃ ca ānanda

etasyā bhaginyā dīpaṃkarasya tathāgatasyārhata:
samyaksaṃbuddhasyāntike prathamacittotpādakuśala-

mūlamavaropitamabhūdanuttarāyāṃ samyaksaṃbodhau | evamukte 
āyuṣmānānando bhagavantametadavocat-

kṛtaparikarmā bateyaṃ bhagavan kṛtaparyantā gaṅgadevā
bhaginī vyākṛtā anuttarāyāṃ samyaksaṃbodhau |

evamukte
bhagavānāyuṣmantamānandametadavocat-evametadānanda,
evametat yathā vadasi-kṛtapari-

karmā bateyaṃ kṛtaparyantā gaṅgadevā bhaginī vyākṛtā
anuttarāyāṃ samyaksaṃbodhāviti ||

āryāṣṭasāhasrikāyāṃ prajñāpāramitāyāṃ
gaṅgadevībhaginīparivarto nāma ekonaviṃśatitama: ||

@183

20 upāyakauśalyamīmāṃsāparivarto viṃśatitama: |

atha khalvāyuṣmān
subhūtirbhagavantametadavocat-prajñāpāramitāyāṃ
bhagavaṃścaratā bodhi-

sattvena mahāsattvena kathaṃ śūnyatāyāṃ parijaya:
kartavya:, kathaṃ vā śūnyatāsamādhi: samāpattavya: ? 

bhagavānāha-iha subhūte bodhisattvena mahāsattvena
prajñāpāramitāyāṃ caratā rūpaṃ śūnyamiti

pratyavekṣitavyam | evaṃ vedanā saṃjñā saṃskārā: |
vijñānaṃ śūnyamiti pratyavekṣitavyam | tathā

ca pratyavekṣitavyamavikṣiptayā cittasaṃtatyā yathā
pratyavekṣamāṇo rūpamiti tāṃ dharmatāṃ dharmatayā

na samanupaśyet | tāṃ ca asamanupaśyan dharmatāṃ na
sākṣātkuryādbhūtakoṭim | evamukte

āyuṣmān
subhūtirbhagavantametadavocat-yadbhagavānevamāha-na
bodhisattvena mahāsattvena śūnyatā

sākṣātkartavyeti | kathaṃ bhagavan tasmin samādhau sthito
bodhisattvo mahāsattva: śūnyatāṃ na

sākṣātkaroti ? bhagavānāha-yata: subhūte bodhisattvo
mahāsattva: sarvākāravaropetāṃ śūnyatāṃ

pratyavekṣate, na ca sākṣātkariṣyāmīti pratyavekṣate, na 
ca sākṣātkartavyeti pratyavekṣate, parijayaṃ

kariṣyāmīti pratyavekṣate, parijayasyāyaṃ kāla:, nāyaṃ 
kāla: sākṣātkriyāyā iti pratyavekṣate,

asamāhita evārambaṇe cittamupanibadhnāti-prajñāpāramitā 
ca me parigṛhītā bhaviṣyati, na

ca sākṣātkṛteti | atrāntarā bodhisattvo mahāsattvo na
parihīyate bodhipakṣairdharmai:, na ca

āsravakṣayaṃ karoti, atra ca parijayaṃ karoti | yasmin
samaye bodhisattvo mahāsattva:

śūnyatāsamādhivimokṣamukhena viharati, tasmin samaye
bodhisattvena mahāsattvena ānimittena

ca samādhinā vihartavyam, na ca ānimittaṃ sākṣātkartavyam | 
tatkasya heto: ? evamārūḍha-

kuśalamūladharmasamanvāgato hi bodhisattvo
mahāsattva:-paripākasyāyaṃ kāla:, nāyaṃ kāla:

sākṣātkriyāyā iti pratyavekṣate | prajñāpāramitayā ca 
parigṛhīto bhūtakoṭiṃ na sākṣātkaroti |

tadyathāpi nāma subhūte kaścideva puruṣa: paramaśūraśca 
bhavet, paramavīryasamanvāgataśca

bhavet, dṛḍhapratiṣṭhānaśca bhavet, abhirūpaśca bhavet, 
prāsādikaśca bhavet, paramadarśa-

nīyaśca bhavet, bahuguṇasamanvāgataśca bhavet, 
paramaguṇasamanvāgataśca bhavet, paramaiśvarya-

śīlaśrutatyāgādiguṇaiśca samanvāgato bhavet, medhāvī
ca bhavet, vacanasamarthaśca bhavet,

pratibhānasaṃpannaśca bhavet, pratipattisaṃpannaśca bhavet, 
kālajñaśca bhavet, deśajñaśca bhavet,

sthānajñaśca bhavet, iṣvastre ca paramagatiṃ gato bhavet,
bahupraharaṇāvaraṇaśca bhavet, sarvāsu ca

kalāsu paramakuśalo bhavet, supariniṣpannatayā sarveṣveva
ca śilpasthāneṣu paramagatiko bhavet,

smṛtimāṃśca bhavet, matimāṃśca bhavet, ghṛtimāṃśca
bhavet, dhṛtimāṃśca bhavet, nītimāṃśca bhavet,

sarvaśāstraviśāradaśca bhavet, mitravāṃśca bhavet,
arthavāṃśca bhavet, balavāṃśca bhavet, ahīnāṅgaśca

bhavet, paripūrṇendriyaśca bhavet,
sarvopakaraṇasaṃpannaśca bhavet, bahujanasya ca priyo mana
āpaśca

bhavet | sa yadyadeva kiṃcitkāryamārabhet, tatra tatra
sarvatra nistaraṇasamartho bhavet, nayena ca

vyavaharet, sarvatra cāsya mahālābho bhavet | tena
mahālābhena samanvāgata: san bahujanaṃ

saṃvibhajet, satkartavyaṃ ca satkuryāt, gurukartavyaṃ ca
gurukuryāt, mānayitavyaṃ ca mānayet, 

@184

pūjayitavyaṃ ca pūjayet | tatkiṃ manyase subhūte api nu
sa puruṣastatonidānaṃ bhūyasyā

mātrayā āttamanasko bhavet, pramuditaśca bhavet,
prītisaumanasyajātaśca bhavet ? subhūtirāha-

evametadbhagavan, evametatsugata | bhagavānāha-sa khalu
puna: subhūte puruṣastayā mahāsaṃpattyā

samanvāgato mātāpitṛputradārān gṛhītvā kenacideva
kāraṇasāmagrīyogena mahāṭavīkāntāraṃ

pratipanno bhavet mahāpratibhayaṃ bālānāṃ bhīṣaṇaṃ
romaharṣaṇam | sa tatra praviṣṭa: saṃstān

mātāpitṛputradārānabhayenābhinimantrayet-mā bhaiṣṭa,
mā bhaiṣṭa, ahamito yuṣmān mahābhayabhairavā-

daṭavīkāntārātkṣemeṇa svastinā
śīghramapakrāmayiṣyāmi, śīghraṃ parimocayiṣyāmīti |
tatra khalu

puna: subhūte aṭavīkāntāre tasya puruṣasya bahava:
pratyarthikā: bahava: pratyamitrā: pratyupasthitā

bhaveyu: | tatkiṃ manyase subhūte api nu sa śūra:
puruṣastai: pratyarthikai: pratyamitrairamyutthitairavi-

nivartyo dṛḍhavīryabalasamanvāgata:
prajñāvānatisnigdha: sānukrośo dhīro
mahāsaṃbhārasamanvāgatastān

mātāpitṛputradārān parityajya tato
mahābhayabhairavādaṭavīkāntārādātmānamekama- 
pakrāmayitavyaṃ

manyeta ? subhūtirāha-no hīdaṃ bhagavan | tatkasya heto: ?
tathā hi bhagavaṃstasya puruṣasya

tanmātāpitṛputradāramaparityaktam, ādhyātmikaśca
bāhyaśca balavān saṃbhāra: | tasya tatra

aṭavīkāntāre bahutarakarāśca śūratarakarāśca
dṛḍhapraharaṇatarakarāśca teṣāṃ pratyarthikānāṃ
pratya-

mitrāṇāmanye udāratarakā: pratyarthikā:
pratyamitrāstiṣṭhanti rakṣanti | te tasya pratyarthikā:

pratyamitrā avatāraprekṣiṇo'vatāragaveṣiṇo'vatāraṃ na
lapsyante | tena sa bhagavan pratibala:

puruṣo'kṣa{1 R akṛto for
akṣato.}to'nupahatastanmātāpitṛputradāramātmānaṃ ca
tato mahābhayabhairavādaṭavīkāntārācchakta:

kṣemeṇa svastinā śīghramapakrāmayituṃ yāvadgrāmaṃ
vā nagaraṃ vā nigamaṃ vā anuprāpta: syāt ||

evamukte bhagavānāyuṣmantaṃ subhūtimetadavocat-evameva
subhūte bodhisattvo mahāsattva:

sarvasattvahitānukampī maitrīvihārī karuṇāvihārī
muditāvihārī upekṣāvihārī upāya-

kauśalyena prajñāpāramitayā ca parigṛhīta:
kuśalamūlāni samyagbuddhānujñātayā pariṇāmanayā

pariṇāmya kiṃcāpi śūnyatāmānimittamapraṇihitaṃ ca
samādhivimokṣamukhānyavatarati, na

tveva bhūtakoṭiṃ sākṣātkaroti, yaduta śrāvakabhūmau
vā pratyekabuddhabhūmau vā | tatkasya heto: ?

tathā hyasya balavattamā dṛḍhatamāśca parigrāhakā:,
yaduta prajñāpāramitā upāyakauśalyaṃ ca | tena

asyāparityaktā: sarvasattvā:, tenaiṣa pratibala: svastinā
kṣemeṇa anuttarāṃ samyaksaṃbodhimabhisaṃ-

bodbhum | yasmin samaye subhūte bodhisattvo mahāsattva:
sarvasattvānāmantike maitrīcittamārambaṇī-

kṛtya tān paramayā maitryā paribadhnāti, atrāntare
bodhisattvo mahāsattva: kleśapakṣaṃ mārapakṣaṃ

cātikramya śrāvakabhūmiṃ pratyekabuddhabhūmiṃ
cātikramya tatra samādhāvavatiṣṭhate | aprāptaśca sa

subhūte āsravakṣayaṃ paramapāramitāyāṃ śūnyatāyāṃ
parijayaṃ karoti | yasmin samaye subhūte

bodhisattvo mahāsattva: śūnyatāsamādhivimokṣamukhena
viharati, atrāntare bodhisattvo mahāsattvo

na cedānīṃ nānimittena samādhinā viharati | na cānena
ānimitta: samādhi: sākṣātkṛto

@185

bhavati | tadyathāpi nāma subhūte pakṣī
śakunirākāśe'ntarīkṣe carati, na ca bhūmau patati, na

ca kaṃcinniśrayaṃ niśritya tiṣṭhati, ākāśa
evāntarīkṣe viharati, na ca tatrāpi niśrito na

pratiṣṭhita: | evameva subhūte bodhisattvo mahāsattva:
śūnyatāvihāreṇa viharati, śūnyatāyāṃ 

parijayaṃ karoti, ānimittavihāreṇa ca viharati, ānimitte ca
parijayaṃ karoti, apraṇi-

hitavihāreṇa ca viharati, apraṇihite ca parijayaṃ karoti |
na ca śūnyatāyāṃ vā ānimitte

vā apraṇihite vā patatyaparipūrṇairbuddhadharmai: |
tadyathāpi nāma subhūte balavāniṣvastrācārya

iṣvastraśikṣāyāṃ suśikṣita: supariniṣṭhita: | sa
ūrdhvaṃ kāṇḍaṃ kṣipet | ūrdhvaṃ kāṇḍaṃ kṣiptvā

tadanyai: kāṇḍaistatkāṇḍaṃ bhūmau patat
pratinivārayet, vārayet, tasya paurvakasya kāṇḍasya

kāṇḍaparaṃparayā bhūmau patanaṃ na dadyāt,
tāvattatkāṇḍaṃ bhūmau na patet, yāvannākāṅkṣet-

aho batedaṃ kāṇḍaṃ bhūmau patediti | evameva subhūte
bodhisattvo mahāsattva: prajñāpāramitāyāṃ

caran upāyakauśalyaparigṛhīta: tāvattāṃ paramāṃ
bhūtakoṭiṃ na sākṣātkaroti, yāvanna tāni

kuśalamūlānyanuttarāyāṃ samyaksaṃbodhau paripakvāni
suparipakvāni | yadā tāni kuśalamūlānyanu-

ttarāyāṃ samyaksaṃbodhau paripakvāni bhavanti
suparipakvāni, tadā tāṃ paramāṃ bhūtakoṭiṃ sākṣā-

tkaroti | tasmāttarhi subhūte bodhisattvena mahāsattvena
prajñāpāramitāyāṃ caratā prajñāpāramitāṃ bhāva- 

yatā evameteṣāṃ dharmāṇāṃ gambhīradharmatā
pratyavekṣitavyā upanidhyātavyā, na ca sākṣātkartavyā
||

evamukte āyuṣmān
subhūtirbhagavantametadavocat-duṣkarakārako bhagavan
bodhisattvo

mahāsattva: | paramaduṣkarakārako bhagavan bodhisattvo
mahāsattva:, ya: śūnyatāyāṃ carati,

śūnyatayā ca viharati, śūnyatāṃ ca samādhiṃ
samāpadyate, na ca bhūtakoṭiṃ sākṣātkaroti |

atyāśvaryamidaṃ bhagavan, paramāścaryamidaṃ sugata |
evamukte bhagavānāyuṣmantaṃ subhūtimetadavo-

cat-evametatsubhūte, evametat | duṣkarakārako bodhisattvo
mahāsattva: | paramaduṣkarakārako

bodhisattvo mahāsattva: ya: śūnyatāyāṃ carati,
śūnyatāyāṃ ca viharati, śūnyatāṃ ca samādhiṃ

samāpadyate, na ca bhūtakoṭiṃ sākṣātkaroti | tatkasya
heto: ? tathā hi subhūte bodhisattvasya

mahāsattvasya sarvasattvā aparityaktā: | tasyeme
evaṃrūpā: praṇidhānaviśeṣā bhavānta-mayaite

sarvasattvā: parimocayitavyā iti | yadā bodhisattvo
mahāsattva evaṃ cittamabhinirharati-sarvasattvā

mamāparityaktā:, mayaite parimocayitavyā iti, śūnyatāṃ
ca samādhivimokṣamukhamabhinirharati,

ānimittaṃ ca samādhivimokṣamukhamabhinirharati,
apraṇihitaṃ ca samādhivimokṣamukhamabhini-

rharati, tadā upāyakauśalyasamanvāgato bodhisattvo
mahāsattvo veditavya:-nāyamantarā

bhūtakoṭiṃ sākṣātkariṣyatyaparipūrṇairbuddhadharmai:
| tatkasya heto: ? tathā hi asyopāyakauśalyaṃ

rakṣāṃ karoti | sa caivāsya cittotpādo yattasya
sarvasattvā aparityaktā: | sa evamanena

cittotpādenopāyakauśalyena samanvāgato'ntarā
bhūtakoṭiṃ na sākṣātkaroti ||

punaraparaṃ subhūte yadā bodhisattvo mahāsattva imāni
gambhīrāṇi sthānāni pratyavekṣate,

pratyavekṣitukāmo vā bhavati-tadyathā śūnyatāṃ
samādhivimokṣamukham, ānimittaṃ samādhivimokṣa-

@186

mukham, apraṇihitaṃ samādhivimokṣamukham, tenaivaṃ
cittamabhinirhartavyam-dīrgharātramamī sattvā:

sattvasaṃjñayā upalambhe caranti | teṣāṃ

ttvānāmupalambhadṛṣṭikānāmupalambhadṛṣṭiprahāṇāya

anuttarāṃ samyaksaṃbodhimabhisaṃbudhya {1 W
dharman.}dharmaṃ deśayiṣyāmi | iti saṃcintya śūnyatāṃ
samādhi-

vimokṣamukhaṃ samāpadyate, na ca bhūtakoṭiṃ
sākṣātkaroti | ānimittaṃ samādhivimokṣamukhaṃ

samāpadyate, na ca bhūtakoṭiṃ sākṣātkaroti |
apraṇihitaṃ samādhivimokṣamukhaṃ samāpadyate, na

ca bhūtakoṭiṃ sākṣātkaroti | evaṃ bodhisattvo
mahāsattvo'nena cittotpādena anena copāya-

kauśalyena samanvāgato nāntarā bhūtakoṭiṃ
sākṣātkaroti, na ca parihīyate maitrīsamādhito

na karuṇāmuditopekṣāsamādhita: | tatkasya heto: ?
upāyakauśalyaparigṛhīto hi bodhisattvo

mahāsattvo bhūyasyā mātrayā vivardhate śuklairdharmai: |
tīkṣṇatarāṇi cāsya śraddhādīnīndriyāṇi

bhavanti, balabodhyamārgaṃ ca pratilabhate ||

punaraparaṃ subhūte bodhisattvasya mahāsattvasyaivaṃ
bhavati-dīrgharātramamī sattvā dharmasaṃjñayā

upalambhe caranti |
teṣāmupalambhadṛṣṭikānāmupalambhadṛṣṭiprahāṇāya
anuttarāṃ samyaksaṃbodhimabhi-

saṃbudhya dharmaṃ deśayiṣyāmīti | so'nena cittotpādena
paurvakeṇa copāyakauśalyena samanvāgata:

śūnyatāṃ samādhivimokṣamukhaṃ samāpadyate | na ca
bhūtakoṭiṃ sākṣātkaroti | na ca parihīyate

maitrīkaruṇāmuditopekṣāsamādhita: | tatkasya heto: ?
upāyakauśalyaparigṛhīto bodhisattvo

mahāsattvo bhūyasyā mātrayā vivardhate śuklairdharmai: |
tīkṣṇatarāṇi cāsya śraddhādīnīndriyāṇi

bhavanti | balabodhyaṅgāni mārgaṃ ca pratilabhate ||

punaraparaṃ subhūte bodhisattvasya mahāsattvasyaivaṃ
bhavati-dīrgharātramamī sattvā nimittasaṃjñayā 

nimitte caranti | teṣāṃ nimittasaṃjñāprahāṇāya
anuttarāṃ samyaksaṃbodhimabhisaṃbudhya dharmaṃ deśa-

yiṣyāmīti | sa ānimittaṃ samādhivimokṣamukhaṃ
samāpadyate sattvānāṃ kṛtaśa: | so'nena citto-

tpādena paurvakeṇa copāyakauśalyena samanvāgata:
ānimittaṃ samādhivimokṣamukhaṃ samāpadyate, na

ca bhūtakoṭiṃ sākṣātkaroti | na ca parihīyate maitryā:
karuṇāyā muditāyā upekṣāyā:

sarvasamādhita: | tatkasya heto: ?
upāyakauśalyaparigṛhīto hi bodhisattvo mahāsattvo
bhūyasyā

mātrayā vivardhate śuklairdharmai: | tīkṣṇatarāṇi
cāsya śraddhādīnīndriyāṇi bhavanti | balāni bodhya-

ṅgāni mārgaṃ ca pratilabhate ||

punaraparaṃ subhūte bodhisattvasya mahāsattvasyaivaṃ
bhavati-dīrgharātramamī sattvā nityasaṃjñayā

sukhasaṃjñayā ātmasaṃjñayā śubhasaṃjñayā ca
viparyastā: | tathā kariṣyāmi yathā anuttarāṃ
samyaksaṃ-

bodhimabhisaṃbudhya nityasaṃjñāyā: sukhasaṃjñāyā:
ātmasaṃjñāyā: śubhasaṃjñāyā viparyāsasya
prahāṇāya

dharmaṃ deśayiṣyāmi-anityametatsarvaṃ na nityamiti |
du:khametatsarvaṃ na sukhamiti | anātmaka-

metatsarvaṃ naitatsātmakamiti | aśubhametatsarvaṃ
naitacchubhamiti | so'nena cittotpādena samanvā- 

gata: paurvakeṇa copāyakauśalyena prajñāpāramitayā ca
parigṛhīto nāntarā bhūtakoṭiṃ sākṣā-

@187

skaroti aparipūrṇeṣu buddhadharmeṣu | evamapraṇihitaṃ
samādhivimokṣamukhamupasaṃpadya viharati | na

ca bhūtakoṭiṃ sākṣātkaroti | na ca parihīyate maitrīto bā 
karuṇāto vā muditāto vā

upekṣāto vā | tatkasya heto: ? upāyakauśalyaparigṛhīto
bodhisattvo mahāsattvo bhūyasyā

mātrayā vivardhate śuklairdharmai: | tīkṣṇatarāṇi cāsya 
śraddhādīnīndriyāṇi bhavanti | balāni bodhya-

ṅgāni mārgaṃ ca pratilabhate | yo hi kaścitsubhūte
bodhisattvo mahāsattva imaṃ cittotpāda-

mutpādayati, ityapīme sattvā dīrgharātramupalambhe
caritāvina: etarhyupalambhe caranti | nimitta-

saṃjñāyāṃ caritāvina: etarhyapi nimittasaṃjñāyāṃ
caranti | viparyāse caritāvina: etarhyapi

viparyāse caranti | piṇḍasaṃjñāyāṃ caritāvina:
etarhyapi piṇḍasaṃjñāyāṃ caranti | abhūtasaṃjñāyāṃ

caritāvina: etarhyapi abhūtasaṃjñāyāṃ caranti |
mithyādṛṣṭau caritāvina: etarhyapi mithyādṛṣṭau

caranti | tathā kariṣyāmi yathaiṣāmete doṣā: sarveṇa
sarvaṃ sarvathā sarvaṃ na bhaviṣyanti, na

{1 W prajñāyante.}prajñāsyante | ityevaṃ sarvasattvān 
samanvāharati | evaṃ ca bodhisattvo mahāsattvo'nena 
smṛtisama-

nvāhāreṇa anena cittotpādena samanvāgata: upāyakauśalyena 
ca samanvāgata: prajñāpāramitayā

ca parigṛhīta: evameteṣāṃ gambhīrāṇāṃ dharmāṇāṃ
dharmatāṃ pratyavekṣamāṇa: śūnyatāto vā āni-

mittato vā apraṇihitato vā anabhisaṃskārato vā anutpādato 
vā ajātito vā abhāvato

vā | asthānametatsubhūte'navakāśa:, yatsa bodhisattvo
mahāsattva evaṃ jñānasamanvāgato'nabhisaṃskāre

vā patet, traidhātukena vā sārdhaṃ saṃvaset,
naitatsthānaṃ vidyate ||

evaṃ hi subhūte bodhisattvo mahāsattva: paripraṣṭavyo
bodhisattvena mahāsattvena anuttarāṃ

samyaksaṃbodhimabhisaṃboddhukāmena-katameṣāṃ dharmāṇāṃ 
parijaya: kartavya: ? kiyadrūpāṇi ca

cittānyabhinirhartavyāni ? yāni cittānyabhinirharan
bodhisattvo mahāsattvo na śūnyatāṃ

sākṣātkaroti, na ānimittaṃ sākṣātkaroti, na
apraṇihitaṃ sākṣātkaroti, na anabhi-

saṃskāraṃ sākṣātkaroti, na anutpādaṃ sākṣātkaroti, na 
ajātiṃ sākṣātkaroti, na abhāvaṃ

sākṣātkaroti, prajñāpāramitāṃ ca bhāvayati |
sacetsubhūte bodhisattvo mahāsattvo bodhisattvena

mahāsattvenaivaṃ pṛṣṭa{2 W pṛṣṭaṃ.} evaṃ
vyākaroti-śūnyataiva bodhisattvena mahāsattvena manasi
kartavyā |

ānimittameva apraṇihitameva anabhisaṃskāra eva anutpāda eva 
ajātireva abhāva eva

bodhisattvena mahāsattvena manasi kartavya iti | sacettaṃ
sarvasattvāparityāgacittotpādaṃ nopa-

darśayet, upāyakauśalyaṃ vā na vyākuryāt,
veditavyametatsubhūte nāyaṃ vyākṛto bodhisattvo

mahāsattvo'nuttarāyāṃ samyaksaṃbodhāvavinivartanīyatve
tai: paurvakaistathāgatairarhadbhi: samyaksaṃbuddhai: |

tatkasya heto: ? yo hyasāvavinivartanīyasya bodhisattvasya
mahāsattvasyāveṇiko dharma:, taṃ dharmaṃ na

sūcayati, na prabhāvayati, nopadarśayati, na prajānāti,
paripṛṣṭo na vyākaroti, na visarjayati,

na tāṃ bhūmimavakrāmayati, yo'vinivartanīyasya
bodhisattvasya mahāsattvasya bhūmiriti ||

subhūtirāha-syātpunarbhagavan paryāyo yena paryāyeṇa
bodhisattvo mahāsattvo'vinivartanīyo 

@188

bhavet ? bhagavānāha-syātsubhūte sa paryāyo yena
paryāyeṇa sa bodhisattvo mahāsattvo'vinivartanīyo

bhavet | sacedbodhisattvo mahāsattva imāṃ
prajñāpāramitāṃ śrutvā vā aśrutvā vā evaṃ
pratipadyeta,

evaṃ visarjayet-avinivartanīyo bodhisattvo mahāsattvo
veditavya: | subhūtirāha-tena hi

bhagavan bahavo bodhāya caranti | alpakā: punarya evaṃ
visarjayanti | bhagavānāha-tathā hi

subhūte alpakāste bodhisattvā mahāsattvā ye vyākṛtā
avinivartanīyāyāṃ jñānabhūmau | ye

punaste vyākṛtā bhaviṣyanti, te evaṃ visarjayiṣyanti | te 
te bodhisattvā mahāsattvā

uttaptāvaropitakuśalamūlā veditavyā: | te te bodhisattvā
mahāsattvā asaṃhāryā: sadevamānuṣā-

sureṇa lokena | sacetpuna: subhūte bodhisattvo mahāsattva:
svapnāntaragato'pi svapnopamā:

sarvadharmā iti vyavalokayati, na ca sākṣātkaroti, idamapi 
subhūte avinivartanīyasya

bodhisattvasya mahāsattvasya avinivartanīyalakṣaṇaṃ
veditavyam ||

punaraparaṃ subhūte bodhisattvo mahāsattva:
svapnāntaragato'pi śrāvakabhūmau vā pratyeka-

buddhabhūmau vā traidhātukāya ca spṛhāmanuśaṃsācittaṃ 
notpādayati, idamapi subhūte avinivarta-

nīyasya bodhisattvasya mahāsattvasya
avinivartanīyalakṣaṇaṃ veditavyam ||

punaraparaṃ subhūte bodhisattvo mahāsattva:
svapnāntaragato'pyanekaśatāyā: parṣado'neka-

sahasrāyā yāvadanekakoṭīniyutaśatasahasrāyā: parṣado
madhyagataṃ maṇḍalamāle niṣaṇṇaṃ bhikṣusaṃgha-

parivṛtaṃ bodhisattvasaṃghapuraskṛtaṃ dharma% deśayantaṃ 
tathāgatamarhantaṃ samyaksaṃbuddhamātmānaṃ paśyati |

idamapi subhūte avinivartanīyasya bodhisattvasya
mahāsattvasyāvinivartanīyalakṣaṇaṃ veditavyam ||

punaraparaṃ subhūte bodhisattvo mahāsattva:
svapnāntaragato'pi vaihāyasamabhyudgamya sattvebhyo

dharmaṃ deśayati, tāṃ ca vyāmaprabhāṃ saṃjānīte,
tāṃśca bhikṣūnabhinirmimīte, ye'nyāsu dikṣu

gatvā anyeṣu lokadhātuṣu buddhakṛtyaṃ kurvanti, dharmaṃ
ca deśayanti | evamapi subhūte svapnāntara-

gato'vinivartanīyo bodhisattvo mahāsattva: saṃjānīte |
idamapi subhūte avinivartanīyasya

bodhisattvasya mahāsattvasya avinivartanīyalakṣaṇaṃ
veditavyam ||

punaraparaṃ subhūte svapnāntaragato bodhisattvo mahāsattvo
nottrasyati, na saṃtrasyati, na

saṃtrāsamāpadyate | grāmaghāte vā nagaraghāte vā
nigamaghāte vā janapadaghāte vā rāṣṭraghāte vā

agnidāhe vā vartamāne vyālamṛgān vā tato'nyānapi vā
kṣudramṛgajātīn dṛṣṭvā śiraśchede vā

pratyupasthite tato'nyānyapi vā mahābhayabhairavāṇi
du:khadaurmanasyāni vā prāpya tato'nyeṣāmapi

vā sattvānāṃ mahābhayabhairavāṇi du:khāni dṛṣṭvā
nāsya bhayabhairavamutpadyate, nottrasyati na

saṃtrasyati na saṃtrāsamāpadyate | tataśca
svapnāntarātprativibuddhasya samanantaravyutthitasyaivaṃ
bhavati-

svapnopamamidaṃ sarvaṃ traidhātukam | evaṃ ca mayā
anuttarāṃ samyaksaṃbodhimabhisaṃbudhya samyagdeśayatā

dharmo deśayitavya iti | idamapi subhūte avinivartanīyasya
bodhisattvasya mahāsattvasya 

avinivartanīyalakṣaṇaṃ veditavyam ||

@189

punaraparaṃ subhūte avinivartanīyasya bodhisattvasya
mahāsattvasya svapnāntaragatasya nairayi-

kān sattvān dṛṣṭvā evaṃ bhavati-tathā kariṣyāmi yathā 
me'nuttarāṃ samyaksaṃbodhimabhisaṃbuddhasya

buddhakṣetre sarveṇa sarvaṃ sarvathā sarvaṃ sarve'pyapāyā 
na bhaviṣyantīti | idamapi subhūte avini-

vartanīyasya bodhisattvasya mahāsattvasya
apāyapariśuddhilakṣaṇaṃ veditavyam ||

tatra subhūte kathaṃ vijñāyeta asyāvinivartanīyasya
bodhisattvasya mahāsattvasya anuttarāṃ 

samyaksaṃbodhimabhisaṃbuddhasya buddhakṣetre sarveṇa sarvaṃ 
sarvathā sarvaṃ sarve'pyapāyā na bhaviṣyantīti ?

sacetsubhūte bodhisattvo mahāsattva: svapnāntaragato'pi
nirayagatāṃstiryakpretagatān vā sattvān

dṛṣṭvā smṛtiṃ pratilabhate | sa tāṃ smṛtiṃ pratilabhya 
evaṃ cintayati-tathā kariṣyāmi yathā

me'nuttarāṃ samyaksaṃbodhimabhisaṃbu{1 W
abhisaṃbudhya.}ddhasya buddhakṣetre sarveṇa sarvaṃ sarvathā 
sarvaṃ sarve'pyapāyā na

bhaviṣyantīti | evaṃ subhūte bodhisattvasya mahāsattvasya
apāyapariśuddhilakṣaṇaṃ veditavyam |

idamapi subhūte avivartanīyasya bodhisattvasya mahāsattvasya 
avinivartanīyalakṣaṇaṃ veditavyam |

punaraparaṃ subhūte svapnāntaragato bodhisattvo mahāsattvo
nagaradahi vā grāmadāhe vā

vartamāne prativibuddha: saṃstata: svapnādevaṃ
samanvāharati yathā-mayā svapnāntaragatena ye ākārā:

yāni liṅgāni yāni nimittāni dṛṣṭāni,
yairākārairyairliṅgairyairnimittairavivartanīyo bodhisattvo

mahāsattvo dhārayitavya:, te ākārāstāni liṅgāni tāni
nimittāni mama saṃvidyante |

etena satyena satyavacanena ayaṃ nagaradāho vā grāmadāho
vā vartamāna upaśāmyatu, 

śītībhavatu, astaṃ gacchatu | sacetsubhūte grāmadāho vā  
nagaradāho vā upaśāmyati, śītībhavati,

astaṃ gacchati, veditavyametatsubhūte vyākṛto'yaṃ
bodhisattvo mahāsattvastai: paurvakaistathāgatairarhadbhi:

samyaksaṃbuddhairavinivartanīyo'nuttarāyā:
samyaksaṃbodheriti | sacennopaśāmyati, na śītībhavati,

nāstaṃ gacchati, veditavyametatsubhūte nāyaṃ vyākṛto
bodhisattvo mahāsattvo'nuttarāyāṃ

samyaksaṃbodhāviti | sacetpuna: subhūte so'gnidāho'tikramya 
gṛhādgṛhaṃ rathyāyā rathyāmanyatarānyatarāṃ

rathyāṃ vā gṛhaṃ vā gacchati, dahati, nopaśāmyati, na
śītībhavati, nāstaṃ gacchati,

veditavyametatsubhūte dharmapratyākhyānaṃ
duṣprajñasaṃvartanīyaṃ tena bodhisattvena mahāsattvena

karmopacitam | tato'syaitaddṛṣṭadharmasaṃvartanīyameva karma 
vipacyate | tata eva dharmapratyākhyānā-

tsāvaśeṣaṃ karmaivaṃ vipacyate | ityayaṃ subhūte
heturayaṃ pratyayo'sya bodhisattvasya mahāsattvasya

avinivartanīyalakṣaṇatāyā iti | ayamapi subhūte
bodhisattvo mahāsattvo'vinivartanīyo'nu-

ttarāyā: samyaksaṃbodherdhārayitavya: ||

punaraparaṃ subhūte
yairākārairyairliṅgairyairnimittairavinivartanīyo
bodhisattvo mahāsattvo dhāra-

yitavya:, tānākārāṃstāni liṅgāni tāni nimittāni
deśayiṣyāmi | tatsādhu ca suṣṭhu ca

śṛṇu, manasi kuru, bhāṣiṣye'haṃ te | sādhu
bhagavannityāyuṣmān subhūtirbhagavata: pratyaśrauṣīt |

bhagavānetadavocat-sacetsubhūte kaścideva puruṣo vā strī
vā dārako vā dārikā vā

@190

amanuṣyeṇa gṛhīto bhavedāviṣṭa: | tatra bodhisattvena
mahāsattvena upasaṃkramya evamadhiṣṭhānaṃ

samanvāhartavyam | sacedahaṃ tai:
paurvakaistathāgatairarhadbhi:
samyaksaṃbuddhairvyākṛto'nuttarāyāṃ

samyaksaṃbodhau, pariśuddho me'dhyāśaya: anuttarāṃ
samyaksaṃbodhimabhisaṃbodbhum | yathāhamanuttarāṃ

samyaksaṃbodhimabhisaṃboddhukāma:, pariśuddho me
manasikāro'nuttarāyāṃ samyaksaṃbodhau | apagataṃ

me śrāvakacittaṃ pratyekabuddhacittaṃ ca, tena mayā
anuttarā samyaksaṃbodhirabhisaṃboddhavyā | nāhaṃ

nānuttarāṃ samyaksaṃbodhimabhisaṃbhotsye | abhisaṃbhotsya 
evāhamanuttarāṃ samyaksaṃbodhim | ye'pi

te aprameyeṣvasaṃkhyeyeṣu lokadhātuṣu buddhā
bhagavantastiṣṭhanti dhriyante yāpayanti, na teṣāṃ

tathāgatānāmarhatāṃ samyaksaṃbuddhānāṃ
kiṃcidajñātaṃ vā adṛṣṭaṃ vā aviditaṃ vā
asākṣātkṛtaṃ 

vā anabhisaṃbuddhaṃ vā | yathā te buddhā bhagavanto
jānanto mamādhyāśayam-ityapyahamanuttarāṃ

samyaksaṃbodhimabhisaṃbhotsye iti | anena satyena
satyavacanena iyaṃ strī vā puruṣo vā dārako

vā dārikā vā yena amanuṣyagraheṇa gṛhīto vā āviṣṭo
vā, so'pakrāmatu | sacetso'manuṣya:

evaṃ bhāṣamāṇena bodhisattvena mahāsattvena nāpakrāmati, 
veditavyametatsubhūte nāyaṃ vyākṛto

bodhisattvo mahāsattvastai: paurvakaistathāgatairarhadbhi:
samyaksaṃbuddhairanuttarāyāṃ samyaksaṃbodhāviti |

sacetpuna: subhūte evaṃ bhāṣamāṇasya bodhisattvasya
mahāsattvasya so'manuṣyo'pakrāmati,

vediṃtavyametatsubhūte vyākṛto'yaṃ bodhisattvo
mahāsattvastai: paurvakaistathāgatairarhadbhi: samyaksaṃ-

buddhairanuttarāyāṃ samyaksaṃbodhāviti ||

āryāṣṭasāhasrikāyāṃ
prajñāpāramitāyāmupāyakauśalyamīmāṃsāparivarto nāma 
viṃśatitama: ||

@191

21 mārakarmaparivarta ekaviṃśatitama: |

tatra khalu puna: subhūte bodhisattvo mahāsattva evaṃ
bhāṣiṣyate-yena satyena satyavaca-

nena ahaṃ vyākṛta: tai: paurvakaistathāgatairarhadbhi:
samyaksaṃbuddhairanuttarāyāṃ samyaksaṃbodhau, tena satyena

satyavacanena ayamamanuṣyo'pakrāmatviti | tatra subhūte
māra: pāpīyānautsukyamāpatsyate tasya

amanuṣyasyāpakramaṇāya | tatkasya heto: ? māro hyatra
pāpīyāṃstasya bodhisattvasya mahāsattvasya

cirayānasaṃprasthitasyāntike balavattaraṃ tejovattaraṃ
codyogamāpatsyate-kathamayamamanuṣyo'pakrāme-

diti | evaṃ so'manuṣyo mārādhiṣṭhānenāpakramiṣyati |
evaṃ ca tasya bodhisattvasya mahā-

sattvasya bhaviṣyati-mamaiṣo'nubhāvena amanuṣyo'pakrānta
iti | na puna: sa evaṃ jñāsyati-mārasyaiṣo-

'nubhāvena amanuṣyo'pakrānta iti | sa tena
tāvanmātrakeṇautsukyamāpatsyate | sa tenautsukyena

tato'nyān bodhisattvān mahāsattvānavamaṃsyate
uccagghayiṣyati ullāpayiṣyati kutsayiṣyati

paṃsayiṣyati-ahaṃ vyākṛtastai:
paurvakaistathāgatairarhadbhi: samyaksaṃbuddhairanuttarāyāṃ 
samyaksaṃbodhā-

viti | sa tena tāvanmātrakeṇa bhūyo mānaṃ janayiṣyati,
mānaṃ saṃjanayiṣyati, mānaṃ vardhayi-

ṣyati, mānaṃ saṃvardhayiṣyati, mānaṃ stambhayiṣyati,
mānamupastambhayiṣyati, mānaṃ bṛṃhayiṣyati,

mānamupabṛṃhayiṣyati, mānamutpādayiṣyati | sa tena
mānena atimānena mānātimānena

mithyāmānena abhimānena dūrīkariṣyati sarvajñatām,
dūrīkariṣyatyanuttaraṃ buddhajñānam, svayaṃbhū-

jñānam, sarvajñajñānam | dūrīkariṣyatyanuttarāṃ
samyaksaṃbodhim | sa tathārūpāṇi kalyāṇamitrāṇi 

kalyāṇadharmaṇa
udārādhimuktikānadhyāśayasaṃpannānupāyakuśalā-
navinivartanīyadharmasamanvāgatāṃ śca

bodhisattvān mahāsattvān dṛṣṭvā abhimānamutpādya
avamanyamānastathārūpāṇi kalyāṇamitrāṇi

na seviṣyate, na bhajiṣyate, na paryupāsiṣyate, na
pariprakṣyati | tadeva mārabandhanaṃ gāḍhīkari-

ṣyati | tasya dve bhūmī
pratikāṅkṣitavye-śrāvakabhūmirvā pratyekabuddhabhūmirvā | 
evaṃ subhūte

satyādhiṣṭhānena māra: pāpīyānacirayānasaṃprasthitasya 
bodhisattvasya mahāsattvasya alpaśraddhasya

alpaśrutasya kalyāṇamitravirahitasya prajñāpāramitayā
aparigṛhītasya upāyakauśalyavirahitasya

antarāyaṃ kariṣyatyanuttarāyā: samyaksaṃbodhe: | idamapi
subhūte bodhisattvasya mahāsattvasya

mārakarma veditavyam ||

punaraparaṃ subhūte bodhisattvasya mahāsattvasya
nāmāpadeśenāpi mārakarma bhaviṣyati |

kathaṃ ca subhūte bodhisattvasya mahāsattvasya
nāmāpedeśenāpi mārakarma bhaviṣyati ? iha subhūte

bodhisattvaṃ mahāsattvaṃ nāmāpadeśenāpi
nāmādhiṣṭhānenāpi māra: pāpīyānupasaṃkramiṣyati |

anyatarānyatareṇa veṣeṇopasaṃkramya evaṃ
vakṣyati-tairvyākṛtastvaṃ paurvakaistathāgatairarhadbhi:
samyaksaṃ-

buddhairanuttarāyāṃ samyaksaṃbodhau | tatkasya heto: ? tava 
hīdaṃ nāmadheyam | idaṃ te māturnāma-

dheyam | idaṃ te piturnāmadheyam | idaṃ te
bhrāturnāmadheyam | idaṃ te bhaginyā nāmadheyam |

idaṃ te mitrāmātyajñātisālohitānāṃ nāmadheyam |
yāvadāsaptamaṃ mātāmahapitāmahayugasya

nāmadheyamudīrayiṣyati-amuṣyāṃ diśi tvaṃ jāta:,
amuṣmin janapade amuṣmin grāme vā 

@192

nagare vā nigame vā jāta iti | sacet{1 R prakṣyati
for prakṛtyā.}prakṛtyā mṛduko bhaviṣyati, tamenamevaṃ 
vakṣyati-pūrvamapi

tvameva mṛduko'bhū: | sacet{1. R prakṣyati for
prakṛtyā.}prakṛtyā tīkṣṇendriyo bhaviṣyati,
tatastamevaṃ vakṣyati-pūrvamapi tvaṃ

tīkṣṇendriyo'bhū: | sacedāraṇyako bhaviṣyati,
sacetpiṇḍapātiko bhaviṣyati, sacetpāṃsukūliko

bhaviṣyati, sacetkhalupaścādbhaktiko bhaviṣyati,
sacedekāsaniko bhaviṣyati, sacedyāthā-

saṃstariko bhaviṣyati, sacettraicīvariko bhaviṣyati, sacet
śmaśāniko bhaviṣyati, sacedvṛkṣa-

mūliko bhaviṣyati, sacennaiṣadyiko bhaviṣyati,
sacedabhyavakāśiko bhaviṣyati, sacennāmantiko

bhaviṣyati, sacedalpeccha: saṃtuṣṭa: pravivikto bhaviṣyati, 
sacedapagatapādamrakṣaṇo bhaviṣyati,

sacenmṛdubhāṣī alpavāg bhaviṣyati, tamenaṃ māra:
pāpīyāṃstena tena dṛṣṭadhārmikeṇa guṇenāde-

kṣyati-pūrvamapi tvamanena cānena ca guṇena
samanvāgato'bhū: | niyatastaṃ vyākṛtastai: paurvakai-

stathāgatairarhadbhi: samyaksaṃbuddhairanuttarāyāṃ
samyaksaṃbodhau avinivartanīyāyāṃ bodhisattvabhūmau |

tatkasya heto: ? tathā hi te amī evaṃrūpā dhutaguṇā:
saṃvidyante | niścayena tvaṃ pūrvamapyetai- 

reva dhutaguṇai: samanvāgato'bhū: | evaṃ sa tena
paurvakeṇa nāmāpadeśena nāmādhiṣṭhānena

pratyutpannadhutaguṇasaṃlekhena ca manyanāmutpādayiṣyati | 
tasyaivaṃ bhaviṣyati-vyākṛto'haṃ tai:

paurvakaistathāgatairarhadbhi:
samyaksaṃbuddhairanuttarāyāṃ samyaksaṃbodhau, yathā me
amī guṇā: saṃvidyante |

taṃ ca māra: pāpīyānevaṃ vakṣyati-avinivartanīyastvaṃ
vyākṛtastathāgatenārhatā samyaksaṃbuddhena

anuttarāyāṃ samyaksaṃbodhau | tatkasya heto: ? tathā hi
tava ete evaṃrūpā dhutaguṇā

saṃvidyante | tasya khalu puna: subhūte māra: pāyīyān
kadācidbhikṣuveṣeṇopasaṃkrami-

ṣyati, kadācidbhikṣuṇīveṣeṇa, kadācidupāsakaveṣeṇa,
kadācidupāsikāveṣeṇa, kadāci-

dbrāhmaṇaveṣeṇa, kadācidgṛhapativeṣeṇa,
kadācinmātṛveṣeṇa, kadācitpitṛveṣeṇa, kadāci-

dbhātṛveṣeṇa, kadācidbhaginīveṣeṇa,
kadācinmitrāmātyajñātisālohitaveṣeṇa upasaṃkramiṣyati |

upasaṃkramyaivaṃ vakṣyati-vyākṛtastvaṃ
paurvakaistathāgatairarhadbhi: samyaksaṃbuddhairanuttarāyāṃ 
samyaksaṃ-

bodhau avinivartanīyāyāṃ bodhisattvabhūmau | tatkasya heto: ? 
tathā hi te evaṃrūpā dhutaguṇā: 

saṃvidyante, ye'vinivartanīyānāṃ bodhisattvānāṃ
mahāsattvānāṃ guṇā: | ye khalu puna: subhūte

mayā avinivartanīyānāṃ bodhisattvānāṃ mahāsattvānāṃ 
guṇā ākhyātā:, ākārā liṅgāni

nimittāni cākhyātāni, tāni tasya na bhaviṣyanti |
veditavyametatsubhūte tato'nyairbodhisattvai-

rmahāsattvai:-mārādhiṣṭhito batāyaṃ bodhisattvo
mahāsattva iti | tatkasya heto: ? ye ākārā yāni

liṅgāni yāni nimittāni avinivartanīyānāṃ
bodhisattvānāṃ mahāsattvānām, tāni tasya na

bhaviṣyanti | sa khalu puna: subhūte bodhisattvo
mahāsattvo'nena nāmādhiṣṭhānena abhimānamutpāda-

yiṣyati | abhimānamutpādya mānābhibhūta: stambhābhibhūto 
mārādhiṣṭhānenābhibhūtastadanyān

bodhisattvān mahāsattvānavamaṃsyate uccagghayiṣyati
ullāpayiṣyati kutsayiṣyati paṃsayiṣyati |

idamapi subhūte bodhisattvena mahāsattvena
nāmādhiṣṭhānena mārakarma veditavyam ||

@193

punaraparaṃ subhūte bodhisattvena mahāsattvena
nāmāpadeśena nāmavyākaraṇena mārakarma

veditavyam | kathaṃ ca subhūte bodhisattvena mahāsattvena
nāmāpadeśena nāmavyākaraṇena mārakarma 

veditavyam ? iha subhūte māra: pāpīyān
bhikṣuveṣeṇopasaṃkramya bodhisattvaṃ mahāsattvamevaṃ

vyākariṣyati-tavānuttarāṃ samyaksaṃbodhimabhisaṃbuddhasya 
sata: idaṃ nāmadheyaṃ bhaviṣyatīti

yadeva tena cittenānuvartitamanuvitarkitamanuvicāritaṃ
bhavati-aho bata me'nuttarāṃ samyaksaṃ-

bodhimabhisaṃbuddhasya sata: idamevaṃrūpaṃ nāmadheyaṃ
bhavediti, tadeva nāmadheyaṃ vyākariṣyati | tatra

duṣprajñajātīyasya anupāyakuśalasya bodhisattvasyaivaṃ
bhaviṣyati-yathā mayā nāmadheyamanuvartitamanu-

vitarkitamanuvicāritam, aho bata me'nuttarāṃ
samyaksaṃbodhimabhisaṃbuddhasya sata: idaṃ nāmadheyaṃ

bhavediti, tathā tena bhikṣuṇā nirdiṣṭamiti | sa evaṃ
yacca nāmadheyaṃ svayamanuvicintitam,

yacca tena māreṇa pāpīyasā mārakāyikābhirvā
devatābhirabhinirmitena mārādhiṣṭhitena vā bhikṣuṇā

nāmadheyamudīritam, tadubhayaṃ tulayitvā yathā ca mama
cittotpāda utpanna:, yathā ca anena

bhikṣuṇā nirdiṣṭaṃ mama nāmadheyaṃ sameti nāmnā,
nāmavyākṛto'haṃ tai: paurvakaistathāgatairarhadbhi:

samyaksaṃbuddhairanuttarāyāṃ samyaksaṃbodhāviti maṃsyate | 
yāni ca mayā subhūte avinivartanīyānāṃ

bodhisattvānāṃ mahāsattvānāmākārā liṅgāni nimittāni 
ākhyātāni, tāni tasya na

bhaviṣyanti | sa tairvirahito'nena nāmāpadeśena
nāmavyākaraṇena manyanāmutpādayiṣyati | sa

manyanāmutpādya tato'nyān bodhisattvān
mahāsattvānavamaṃsyate-ahaṃ vyākṛto'nuttarāyāṃ
samyaksaṃ-

bodhau, naite vyākṛtā anuttarāyāṃ samyaksaṃbodhāviti |
evaṃ sa tena mānena atimānena

mānātimānena abhimānena mithyāmānena ca tadanyān
bodhisattvān mahāsattvānavamanyamāno

dūrīkariṣyati sarvajñatām, dūrīkariṣyati buddhajñānam | 
tasya prajñāpāramitayā aparigṛhītasya

upāyakauśalyavirahitasya kalyāṇamitravirahitasya
pāpamitraparigṛhītasya dvayorbhūmyoranyatarā

bhūmi: pratikāṅkṣitavyā-śrāvakabhūmirvā
pratyekabuddhabhūmirvā | sacetpunaściraṃ suciraṃ
saṃdhāvya

saṃsṛtya enāmeva prajñāpāramitāmāgamya anuttarāṃ
samyaksaṃbodhimabhisaṃboddhukāmo bhavet, yadi

cāsāvupasarpet kalyāṇamitrāṇi, abhīkṣṇaṃ ca
tānyupasaṃkramiṣyati, tenaiva cātmabhāvaprati-

lambhena tāvatpūrvakāṃścittotpādān vigarhiṣyati,
vāntīkariṣyati, jugupsiṣyati, pratini:-

srakṣyati, pratideśayiṣyati, tathāpi buddhabhūmistasya
durlabhā bhaviṣyati | tatkasya heto: ? tāva-

dgurutaraṃ hi subhūte bodhisattvasya mahāsattvasya
mananāpattisthānam | tadyathāpi nāma subhūte

bhikṣo: śrāvakayānikasya śrāvakabhūmau catasro
mūlāpattayo gurvyo bhavanti, yato'nyatarānyatarā-

māpattimadhyāpadya
abhikṣurbhavatyaśramaṇo'śākyaputrīya:, iyameva
tābhyaścatasṛbhya āpattibhyo

gurutarā āpatti:, yo'yaṃ mānacittotpāda:, yaduta
nāmāpadeśena bodhisattvasya mahāsattvasyāva-

mānanayā mahānakuśalaścittotpāda utpanna: | ayaṃ
tābhyaścatasṛbhya āpattibhyo gurutaraścitto-

tpādo veditavya: ||

tiṣṭhantu subhūte catasro gurvyo mūlāpattaya: |
pañcabhyo'pi subhūte ānantaryebhya:

@194

karmabhyo gurutaro'yaṃ cittotpāda:, yo'yaṃ bodhisattvasya
mahāsattvasya nāmāpadeśena mānasahagata-

ścittotpāda utpanna: | ayaṃ tebhya: pañcabhya
ānantaryebhya: karmabhyo gurutaraścittotpādo

veditavya: | iti hi subhūte anenāpi nāmāpadeśena
sūkṣmasūkṣmāṇi mārakarmāṇyutpatsyante |

tāni bodhisattvena mahāsattvena boddhavyāni |
anyebhyaścāvabodhayitavyāni, buddhvā ca
vivarjayitavyāni ||

punaraparaṃ subhūte māra: pāpīyān vivekaguṇena
bodhisattvaṃ mahāsattvamupasaṃkramya

codayiṣyati smārayiṣyati | kathaṃ ca subhūte māra:
pāpīyān vivekaguṇena bodhisattvaṃ mahā-

sattvamupasaṃkramya codayiṣyati smārayiṣyati ? iha subhūte 
māra: pāpīyān bodhisattvaṃ mahāsattva-

mupasaṃkramiṣyati, upasaṃkramyaivaṃ vakṣyati-vivekasya
tathāgato varṇavādī araṇyavanaprasthagiri-

guhāśmaśānapalālapuñjādiṣu vihartavyamiti | na cāhaṃ
subhūte bodhisattvasya mahāsattvasya evaṃ-

vidhaṃ vivekaṃ vadāmi, yaduta āraṇyakāni prāntāni
śayanāsanāni vijanapadāni viviktāni

vividhāni vanaprasthagiriguhāśmaśānapalālapuñjādīni ||

subhūtirāha-katama: puna: sa bhagavan bodhisattvasya
mahāsattvasya anyo viveko yadi

vā āraṇyakāni prāntāni śayanāsanāni vijanapadāni
viviktāni vividhāni vanaprasthagiri-

guhāśmaśānapalālapuñjādīni ? yadi tāni nādhyāvasati, 
kiyadrūpa: punarbhagavan bodhisattvasya

mahāsattvasyānyo viveka: ? evamukte bhagavānāyuṣmantaṃ
subhūtimetadavocat-sacetsubhūte bodhi-

sattvo mahāsattvo vivikto bhavati
śrāvakapratisaṃyuktairmanasikārai:, vivikto bhavati
pratyekabuddha-

pratisaṃyuktairmanasikārai:, evaṃ sa bodhisattvo mahāsattvo 
vivikto viharati | grāmānte'pi hi

viharan prajñāpāramitopāyakauśalyaparigṛhīta:
sarvasattvamaitrīmahākaruṇāvihāreṇa viharet |

anena vihāreṇa viharan vivikta eva sa viharati | ayaṃ khalu
puna: subhūte mayā bodhisattvasya

mahāsattvasya śrāvakapratyekabuddhapratisaṃyuktamana
sikāraviveko'nujñāta: | anena vivekena viharan

bodhisattvo mahāsattvo rātriṃdivānyatināmayati, vivikto
viharati | sacedbodhisattvo

mahāsattvo'raṇyavanaprasthagiriguhāśmaśānaprāntaśa-
yanāsaneṣvanena vihāreṇa viharati, vivikto

bodhisattvo mahāsattvo viharati | yaṃ puna: subhūte māra:
pāpīyān vivekamupadekṣyati araṇya-

vanaprasthagiriguhāśmaśānaprāntaśayanāsanavihārān, sa
tena vivekena śrāvakapratyekabuddhaprati-

saṃyuktairmanasikārai: saṃkīrṇa eva san
prajñāpāramitāyāmanabhiyujyamāno na sarvajña{1 W
sarvajñānaṃ.}jñānaṃ paripūrayati |

evaṃ sa saṃkīrṇavihāreṇa viharan so'pariśuddhena
manasikāreṇa viharan apariśuddhakāyavāṅmana:-

karmānta eva bhaviṣyati | apariśuddhakāyavāṅmana:
karmānta eva saṃstato'nyānapi bodhisattvān

mahāsattvān grāmāntavihāriṇo'saṃkīrṇān
śrāvakapratyekabuddhapratisaṃyuktairmanasikārai:
prajñopāya-

mahākaruṇāvihāravihāriṇo'vamaṃsyate | araṇye'pi viharan 
so'pariśuddhakāyavāṅmana:karmānta:

san saṃkīrṇavihāryeva bhavati, na viviktavihārī | sa
prajñopāyamahākaruṇāvihāravihāriṇo

@195

grāmānte viharata:
pariśuddhakāyavāṅmana:karmasamudācārān
śrāvakapratyekabuddhapratisaṃyuktamanasi-

kāraviviktānasaṃkīrṇān
śrāvakapratyekabuddhapratisaṃyuktairmanasikārai- 
stāṃstāvatso'vamanyamāno na

dhyānasamādhisamāpattivimokṣābhijñānāṃ lābhī
bhaviṣyati | na cāsya tā: paripūriṃ gamiṣyanti |

tatkasya heto: ? tathā hi so'nupāyakuśalo bhavati ||

kiṃcāpi subhūte bodhisattvo mahāsattvo
yojanaśatikeṣvaṭavīkāntāreṣu viharedapa-

gatavyālamṛgapakṣisaṃgheṣu
apagatakṣudramṛgavyālayakṣarākṣasānuvicariteṣu
apagatacaurakāntārabhaya-

bhairavopadraveṣu saṃtiṣṭhet, varṣaṃ vā varṣaśataṃ vā 
varṣaśatasahasraṃ vā varṣaśatasahasraṃ vā varṣakoṭīṃ vā

varṣakoṭīśataṃ vā varṣakoṭisahasraṃ vā
varṣakoṭīśatasahasraṃ vā varṣakoṭīniyutaśatasahasraṃ 
vā, tato vā

upari | imaṃ ca vivekaṃ mayopadiṣṭaṃ na jānīyāt, yena
vivekena bodhisattvo mahāsattvo'dhyāśaya-

saṃprasthito'dhyāśayasaṃpanno viharati | taṃ
so'nupāyakuśalo bodhisattvo mahāsattvo'jānannaraṇya-

paramo viharati | tatra ca viveke niśrita:
ālīno'dhyavasito'dhyavasāyamāpanna: | naiva me

subhūte etāvatā sa bodhisattvaścittamārādhayati | tatkasya 
heto: ? ya: subhūte viveko

bodhisattvānāṃ mahāsattvānāṃ mayā ākhyāta:, tena
vivekena viharannasmin viveke na saṃdṛśyate |

{1 W tamevaṃ.}tamenaṃ māra: pāpīyānupasaṃkramya
uparyantarīkṣe vihāyasi sthitvā evaṃ vakṣyati-sādhu sādhu

kulaputra, eṣa bodhisattvānāṃ mahāsattvānāṃ tathāgatena 
viveka ākhyāta: | anenaiva tvaṃ kulaputra

vivekena vihara | evaṃ tvaṃ kṣipramanuttarāṃ
samyaksaṃbodhimabhisaṃbhotsyase | sa tato vivekātpunareva

araṇyādgrāmāntamavatīrya tadanyān bodhisattvān
mahāsattvān peśalān bhikṣūn sabrahmacāriṇa:

kalyāṇadharmaṇo'saṃkīrṇān
śrāvakapratyekabuddhapratisaṃyuktairmanasikārai:
pariśuddhakāyavāṅmana:karmā-

ntān jīvānavamaṃsyate | sa evaṃ
vakṣyati-saṃkīrṇavihāreṇa bateme āyuṣmanto viharanti, na

viviktavihāreṇa | ākīrṇavihāreṇa bateme āyuṣmanto
viharanti, na viviktavihāreṇa

viharantīti | ye te bodhisattvā mahāsattvā viviktavihāreṇa 
viharanti, tān saṃkīrṇavihāreṇa

codayiṣyati, ākīrṇavihāreṇa codayiṣyati | ye ca te
saṃkīrṇavihāreṇa viharanti, tān

sa viviktavihāreṇa samudācariṣyati, tatra
gauravamutpādayiṣyati | yatra ca gauravamutpādayitavyam,

tatra mānamutpādayiṣyati | tatkasya heto: ?
ahamamanuṣyaiścodye, ahamamanuṣyai: smārye | eṣa

subhūte vihāro yenāhaṃ vihāreṇa viharāmi | kaṃ
grāmāntavihāriṇamamanuṣyāścodayiṣyanti, kaṃ

grāmāntare viharantamamanuṣyā: smārayiṣyanti, ityevaṃ hi 
bodhiṃsattvayānikān pudgalānavama%syate |

ayaṃ subhūte bodhisattvacaṇḍālo veditavya:,
bodhisattvadūṣī veditavya:, bodhisattvapratirūpako

veditavya:, bodhisattvaprativarṇiko veditavya:,
bodhisattvakāraṇḍavako veditavya:, caura:

śramaṇaveṣeṇa, cauro bodhisattvayānikānāṃ pudgalānām, 
caura: sadevakasya lokasya | tajjātīya:

khalu: puna: subhūte pudgalo na sevitavyo na bhaktavyo na
paryupāsitavya: | tatkasya heto: ?

abhimānapatitā hi te tathārūpā: pudgalā veditavyā: | 
anyeṣāmapi tathārūpāṇāmalpa- 

@196

sthāmānāmacirayānasaṃprasthitānāṃ saṃdūṣaṇaṃ kuryu: | 
aviśuddhadharmāṇo hi te tathārūpā: pudgalā

veditavyā: | anā{1 AP W anācāryā:.}ryā hi te
tathārūpā: pudgalā veditavyā: | anāryadharmāṇo hi te
tathārūpā:

pudgalā veditavyā: | yasya khalu puna: subhūte bodhisattvasya 
mahāsattvasya aparityaktā: sarvasattvā:,

aparityaktā sarvajñatā, aparityaktā anuttarā
samyaksaṃbodhi:, tena bodhisattvena mahāsattvena

adhyāśayena anuttarāṃ samyaksaṃbodhimabhisaṃboddhukāmena 
sarvasattvānāmarthaṃ kartukāmena tajjātīyā:

pudgalā na sevitavyā:, na bhaktavyā:, na paryupāsitavyā: | 
api tu khalu puna: subhūte

sarvasattvānāmarthāya abhyutthitena eteṣāṃ ca anyeṣāṃ
ca mārakarmaṇāmavabodhāya nityamevodvignacittena

bhavitavyaṃ sarvasattvānāṃ
mārgamapratilabhamānānāmupadeṣṭumuttrastamānasena
asaṃsṛṣṭena traidhātukena |

tatrāpi tāvanmaitrāyamāṇena karuṇāyamānena
mahākaruṇāmutpādya anukampāmupādāya samyakprati-

panneṣu sattveṣu muditacittenānupalabdhidharmatayā
dharmāṇāmupekṣakeṇa evaṃ cittamutpādayitavyam-

tathā kariṣyāmi yathā sarve mārakarmadoṣā: sarveṇa
sarvaṃ sarvathā sarvaṃ sarvatra sarvadā ca na 

bhaviṣyanti, notpatsyante | sacedutpatsyante, kṣiprameva
pratigamiṣyanti, evaṃ śikṣiṣye iti |

ayamapi bodhisattvānāṃ mahāsattvānāṃ svayamabhijñāya
parākramo veditavya: | idamapi subhūte

bodhisattvena mahāsattvena vivekaguṇena mārakarma
veditavyamiti ||

āryāṣṭasāhasrikāyāṃ prajñāpāramitāyāṃ
mārakarmaparivarto nāma ekaviṃśatitama: ||

@197

atha khalu bhagavān punarapyāyuṣmantaṃ
subhūtimāmantrayate sma-iha subhūte bodhisattvena

mahāsattvena adhyāśayasaṃprasthitena anuttarāṃ
samyaksaṃbodhimabhisaṃbodbhukāmena ādita eva

kalyāṇamitrāṇi sevitavyāni bhaktavyāni paryupāsitavyāni | 
subhūtirāha-katamāni tāni

punarbhagavan bodhisattvasya mahāsattvasya kalyāṇamitrāṇi
veditavyāni, yāni bodhisattvena

mahāsattvena adhyāśayasaṃprasthitena anuttarāṃ
samyaksaṃbodhimabhisaṃboddhukāmena ādita eva

kalyāṇamitrāṇi sevitavyāni bhaktavyāni paryupāsitavyāni ? 
evamukte bhagavānāyuṣmantaṃ

subhūtimetadavocat-buddhā eva subhūte bhagavanta:, ye ca
te'vinivartanīyā bodhisattvā 

mahāsattvā bodhisattvacaryākuśalā:, ya enaṃ
pāramitāsvavavadanti anuśāsati, ye'smai prajñāpāra-

mitāṃ deśayantyupadiśanti | imāni tāni subhūte
bodhisattvasya mahāsattvasya kalyāṇamitrāṇi

veditavyāni | prajñāpāramitaiva subhūte bodhisattvasya
mahāsattvasya kalyāṇamitraṃ veditavyam |

sarvā eva ca subhūte ṣaṭ pāramitā bodhisattvasya
mahāsattvasya kalyāṇamitrāṇi veditavyāni |

ṣaḍeva pāramitā: śāstā, ṣaṭ pāramitā mārga:, ṣaṭ
pāramitā āloka:, ṣaṭ pāramitā ulkā,

ṣaṭ pāramitā avabhāsa:, ṣaṭ pāramitāstrāṇam, ṣaṭ
pāramitā: śaraṇam, ṣaṭ pāramitā

layanam, ṣaṭ pāramitā: parāyaṇam, ṣaṭ pāramitā
dvīpa:, ṣaṭ pāramitā mātā, ṣaṭ pāramitā:

pitā, ṣaṭ pāramitā jñānāya bodhāya anuttarāyai
samyaksaṃbodhaye saṃvartante | tatkasya heto: ?

atra hi subhūte prajñāpāramitā pariniṣṭhitā bhavati
yaduta ṣaṭpāramitāsu | ye'pi te subhūte

atīte'dhvani tathāgatā arhanta: samyaksaṃbuddhā anuttarāṃ 
samyaksaṃbodhimabhisaṃbudhya parinirvṛtā:,

teṣāmapi buddhānāṃ bhagavatāmitonirjātaiva sarvajñatā, 
yaduta ṣaḍbhya: pāramitābhya: | ye'pi te

subhūte bhaviṣyantyanāgate'dhvani tathāgatā arhanta:
samyaksaṃbuddhā anuttarāṃ samyaksaṃbodhimabhi-

saṃbhotsyante, teṣāmapi buddhānāṃ
bhagavatāmitonirjātaiva sarvajñatā, yaduta ṣaḍbhya: pāra-

mitābhya: | ye'pi te subhūte
aprameyeṣvasaṃkhyeyeṣvaparimāṇeṣvacintyeṣu lokadhātuṣu 
tathāgatā

arhanta: samyaksaṃbuddhā etarhyanuttarāṃ
samyaksaṃbodhimabhisaṃbuddhāstiṣṭhanti, dhriyante,
yāpayanti,

dharmaṃ ca deśayanti, teṣāmapi buddhānāṃ
bhagavatāmitonirjātaiva sarvajñatā, yaduta ṣaḍbhya:

pāramitābhya: | ahamapi subhūte tathāgato'rhan
samyaksaṃbuddha etarhayanuttarāṃ samyaksaṃbodhimabhi-

saṃbuddha: | mamāpi hi subhūte itonirjātaiva sarvajñatā,
yaduta ṣaḍbhya: pāramitābhya: | tatkasya

heto: ? āsu hi subhūte ṣaṭsu pāramitāsu
saptatriṃśabdodhiṃpakṣā dharmā antargatā:, catvāro

brahmavihārā:, catvāri saṃgrahavastūni | yāvāṃśca
kaścidbuddhadharmo buddhajñānaṃ svayaṃbhūjñānamacintya-

jñānamatulyajñānamaprameyajñānamasaṃkhyeyajñānamasa-
majñānamasamasamajñānaṃ sarvajñajñānam, sarvaṃ tat
ṣaṭsu

pāramitāsvantargatam | tasmāttarhi subhūte bodhisattvasya
mahāsattvasya ṣaṭ pāramitā eva

kalyāṇamitrāṇi veditavyāni, ṣaḍeva pāramitā: śāstā, 
ṣaṭ pāramitā mārga:, ṣaṭ pāramitā

āloka:, ṣaṭ pāramitā ulkā, ṣaṭ pāramitā avabhāsa:,
ṣaṭ pāramitāstrāṇam, ṣaṭ

@198

pāramitā: śaraṇam, ṣaṭ pāramitā layanam, ṣaṭ
pāramitā: parāyaṇam, ṣaṭ pāramitā

dvīpa:, ṣaṭ pāramitā mātā, ṣaṭ pāramitā: pitā, ṣaṭ 
pāramitā jñānāya bodhāya sarva-

jñatāyai anuttarasamyaksaṃbodhiprāptaye saṃvartante |
sarvasattvānāmapratyupakāriṇāmapi upakāribhūto

bhavati, yadā bodhisattvo mahāsattva: ṣaṭpāramitāsu
śikṣate ||

āsu khalu puna: subhūte ṣaṭsu pāramitāsu śikṣitukāmena 
bodhisattvena mahāsattvena

iyameva prajñāpāramitā śrotavyā udgrahītavyā
dhārayitavyā vācayitavyā paryavāptavyā pravartayi-

tavyā deśayitavyā upadeṣṭavyā uddeṣṭavyā
svādhyātavyā, arthataśca dharmataśca nayataścopaparī-

kṣitavyā upanidhyātavyā paripraṣṭavyā paripraśnayitavyā | 
tatkasya heto: ? eṣā hi prajñāpāra-

mitā ṣaṇṇāṃ pāramitānāṃ pūrvaṃgamā nāyikā
pariṇāyikā saṃdarśikā avadarśikā janayitrī

dhātrī | tatkasya heto: ? prajñāpāramitāvirahitā hi pañca 
pāramitā na prajñāyante, nāpi

pāramitānāmadheyaṃ labhante | tasmāttarhi subhūte
aparapraṇeyatāṃ gantukāmena bodhisattvena

mahāsattvena aparapraṇeyatāyāṃ sthātukāmena ihaiva
prajñāpāramitāyāṃ śikṣitavyam ||

subhūtirāha-kiṃlakṣaṇā bhagavan prajñāpāramitā ?
evamukte bhagavānāyuṣmantaṃ subhūti-

metadavocat-asaṅgalakṣaṇā subhūte prajñāpāramitā |
subhūtirāha-syādbhagavan paryāyo yena

paryāyeṇa yenaivāsaṅgalakṣaṇena prajñāpāramitā
saṃvidyate, tenaiva asaṅgalakṣaṇena sarvadharmā:
saṃvidyeran ?

bhagavānāha-evametatsubhūte, evametat | syātsubhūte
paryāyo yena paryāyeṇa yenaiva asaṅgalakṣaṇena

prajñāpāramitā saṃvidyate, tenaiva asaṅgalakṣaṇena
sarvadharmā: saṃvidyante | tatkasya heto: ? sarvadharmā

hi subhūte viviktā: | sarvadharmā hi subhūte śūnyā: |
tasmāttarhi subhūte yenaiva asaṅgalakṣaṇena

prajñāpāramitā viviktā śūnyā, tenaiva asaṅgalakṣaṇena 
sarvadharmā viviktā: śūnyā: | subhūtirāha-

yadi bhagavan sarvadharmā viviktā:, sarvadharmā: śūnyā:,
kathaṃ bhagavan sattvānāṃ saṃkleśa: prajñāyate, kathaṃ

bhagavan sattvānāṃ vyavadānaṃ prajñāyate ? na ca bhagavan 
viviktaṃ saṃkliśyate, na bhagavan viviktaṃ

vyavadāyati | na ca bhagavan śūnyaṃ saṃkliśyate, na ca
bhagavan śūnyaṃ vyavadāyati | na ca

bhagavan viviktaṃ vā śūnyaṃ vā anuttarāṃ
samyaksaṃbodhimabhisaṃbudhyate | anyatrāpi bhagavan

śūnyatāyā: sarvadharmo nopalabhyate, yo'nuttarāṃ
samyaksaṃbodhimabhisaṃbuddho vā, abhisaṃbhotsyate

vā, abhisaṃbudhyate vā | kathaṃ vā vayaṃ bhagavan asya
bhāṣitasyārthamājānīma: ? deśayatu

bhagavan, deśayatu sugata | evamukte bhagavānāyuṣmantaṃ
subhūtimetadavocat-tatkiṃ manyase

dīrgharātraṃ sattvā ahaṃkāre mamakāre caranti ?
subhūtirāha-evametadbhagavan, evametatsugata |

dīrgharātraṃ sattvā ahaṃkāre mamakāre caranti |
bhagavānāha-tatkiṃ manyase subhūte api nu:

ahaṃkāramamakārau śūnyau ? subhūtirāha-śūnyau bhagavan, 
śūnyau sugata | bhagavānāha-tatkiṃ

manyase subhūte ahaṃkāreṇa mamakāreṇa ca sattvā:
saṃsāre saṃsaranti ? subhūtirāha-evametadbhagavan, 

evametatsugata | ahaṃkāreṇa mamakāreṇa ca sattvā:
saṃsāre saṃsaranti | bhagavānāha-evaṃ khalu

subhūte sattvānāṃ saṃkleśa: prajñāyate | yathā
sattvānāmudgraho'bhiniveśa:, tathā saṃkleśa: | na cātra

@199

kaścitsaṃkliśyate | yathā ca subhūte
anudgraho'nabhiniveśa:, tathā nāhaṃkāramamakārau
prajñāyete |

evaṃ khalu subhūte sarvasattvānāṃ vyavadānaṃ prajñāyate | 
yathā sattvānāmanudgraho'nabhiniveśa:,

tathā vyavadānam | na cātra kaścidvyavadāyati | evaṃ
khalu subhūte caran bodhisattvo

mahāsattvaścarati prajñāpāramitāyām | evaṃ khalu
subhūte sarvadharmeṣu vivikteṣu sarvadharmeṣu śūnyeṣu

sattvānāṃ saṃkleśo vyavadānaṃ ca prajñāyate |
subhūtirāha-āścaryaṃ bhagavan yāvadyadidaṃ

sarvadharmeṣu vivikteṣu sarvadharmeṣu śūnyeṣu sattvānāṃ 
saṃkleśo vyavadānaṃ ca prajñāyate | evaṃ ca

bhagavaṃścaran bodhisattvo mahāsattvaścarati
prajñāpāramitāyām | evaṃ hi caran bodhisattvo

mahāsattvo na rūpe carati, na vedanāyāṃ na saṃjñāyāṃ
na saṃskāreṣu, na vijñāne carati |

evaṃ caran bhagavan bodhisattvo mahāsattvo'navamardanīyo
bhavati sadevamānuṣāsureṇa 

lokena | evaṃ caran bhagavan bodhisattvo mahāsattva:
sarveṣāṃ śrāvakayānikānāṃ pratyeka-

buddhayānikānāṃ ca pudgalānāṃ caryāmabhibhavati,
anabhibhūtaṃ ca sthānaṃ pratilabhate | tatkasya

heto: ? anabhibhūtaṃ hi bhagavan buddhatvaṃ tathāgatatvaṃ
svayaṃbhūtvaṃ sarvajñatvam | anenāpi bhagavan

manasikāreṇa prajñāpāramitāpratisaṃyuktena vihāreṇa
viharan bodhisattvo mahāsattvo rātridinā-

nyatināmayet, āsanna: syādanuttarāyā: samyaksaṃbodhe:,
kṣipraṃ cānuttarāṃ samyaksaṃbodhimabhi-

saṃbudhyeta | evamukte bhagavānāyuṣmantaṃ
subhūtimetadavocat-evametatsubhūte, evametat | evaṃ

caran subhūte bodhisattvo mahāsattvaścarati
prajñāpāramitāyām | evaṃ hi caran subhūte

bodhisattvo mahāsattvo na rūpe carati, na vedanāyāṃ na
saṃjñāyāṃ na saṃskāreṣu, na vijñāne

carati | evaṃ caran subhūte bodhisattvo
mahāsattvo'navamardanīyo bhavati sadevamānuṣāsureṇa

lokena | evaṃ caran subhūte bodhisattvo mahāsattva:
sarveṣāṃ śrāvakayānikānāṃ pratyekabuddha-

yānikānāṃ ca pudgalānāṃ caryāmabhibhavati,
anabhibhūtaṃ ca sthānaṃ pratilabhate | tatkasya

heto:? anabhibhūtaṃ hi subhūte buddhatvaṃ tathāgatatvaṃ
svayaṃbhūtvaṃ sarvajñatvaṃ | anenāpi subhūte

manasikāreṇa prajñāpāramitāpratisaṃyuktena vihāreṇa
viharan bodhisattvo mahāsattvo rātriṃdinā-

nyatināmayet, āsanna: syādanuttarāyā: samyaksaṃbodhe:,
kṣipraṃ ca anuttarāṃ samyaksaṃbodhi-

mabhisaṃbudhyeta ||

sacetkhalu puna: subhūte ye jambūdvīpe sattvā:, te
sarve'pūrvācaramaṃ mānuṣyakamātmabhāvaṃ

pratilabheran, mānuṣyakamātmabhāvaṃ pratilabhya
anuttarāyāṃ samyaksaṃbodhau cittamutpādayeran,

anuttarāyāṃ samyaksaṃbodhau cittamutpādya yāvajjīvaṃ
tiṣṭheyu:, yāvajjīvaṃ tiṣṭhanto yāvajjīvaṃ

sarvatathāgatān satkuryurgurukuryurmānayeyu:
pūjayeyurarcayeyurapacāyeyu:, evaṃ sarvasattvebhyo'pi dānaṃ

dadyu:, tacca dānamanuttarāyāṃ samyaksaṃbodhau
pariṇāmayeyu: | tatkiṃ manyase subhūte api nu te

bodhisattvā mahāsattvāstatonidānaṃ bahu puṇyaṃ prasaveyu: ? 
subhūtirāha-bahu bhagavan, bahu sugata |

bhagavānāha-ata: khalu puna: subhūte sa kulaputro vā
kuladuhitā vā bahutaraṃ puṇyaṃ prasavati,

yo bodhisattvo mahāsattvo'ntata: ekadivasamapi
prajñāpāramitāpratisaṃyuktairmanasikārairviharati | 

@200

tatkasya heto: ? yathā yathā hi subhūte bodhisattvo
mahāsattva: prajñāpāramitāpratisaṃyuktairmanasi-

kārai rātriṃdivaṃ viharati, tathā tathā sarvasattvānāṃ 
dakṣiṇīyatāṃ gacchati | tatkasya heto: ?

tathā hi subhūte nāsti tadanyeṣāṃ sattvānāṃ tādṛśaṃ 
maitrīsahagataṃ cittam, yathā tasya bodhi-

sattvasya mahāsattvasya, sthāpayitvā buddhān bhagavata: |
tatkasya heto: ? apratipudgalā hi subhūte

tathāgatā: | nirupamā hi subhūte tathāgatā: |
acintyadharmasamanvāgatā hi subhūte tathāgatā

arhanta: samyaksaṃbuddhā: ||

kathaṃ ca subhūte sa kulaputro vā kuladuhitā vā
tāvattatpuṇyamabhinirharati ? tādṛśyā

subhūte prajñayā samanvāgata: sa bodhisattvo mahāsattvo
bhavati, yādṛśyā prajñayā samanvāgato

vadhyagatāniva sarvasattvān paśyati | tena tasyāṃ
velāyāṃ mahākaruṇāparigṛhīto bhavati | sa

divyena cakṣuṣā vyavalokayan
aprameyānasaṃkhyeyānaparimeyānaparimāṇān
sattvānānantaryakarma-

samanvāgatān paśyati, akṣaṇaprāptāṃśca
vihanyamānāṃśca dṛṣṭijālapraticchannāṃśca
mārgamapratilabha-

mānān | aparāṃśca kṣaṇaprāptān paśyati, kṣaṇāṃśca 
virāgayata: paśyati | tasya tasyāṃ velāyāṃ 

mahān saṃvega utpadyate | te cāsya sarvasattvāstayā
mahāmaitryā tayā ca mahākaruṇayā

sphāritvā manasiṃkṛtā bhavanti-ahameteṣāṃ sarveṣāṃ
sattvānāṃ nātho bhaviṣyāmi, ahamenān

sarvasatvān sarvadu:khebhyo mocayiṣyāmīti | na ca tena vā
anyena vā nimittena sārdhaṃ

saṃvasati | ayamapi subhūte bodhisattvasya mahāsattvasya
mahān prajñāloko'nuttarāṃ samyaksaṃbodhi-

mabhisaṃbodbhum | anena hi subhūte vihāreṇa viharanto
bodhisattvā mahāsattvā: sarvalokasya

dakṣiṇīyatāṃ parigṛhṇanti, na ca vivartante'nuttarāyā: 
samyaksaṃbodhe: | yeṣāṃ ca dāyakānāṃ

dānapatīnāṃ ca paribhuñjate
cīvarapiṇḍapātaśayanāsanaglānapratyayabhaiṣajyapa- 
riṣkārān, asyāṃ

prajñāpāramitāyāṃ sūpasthitacittā:, teṣāṃ
dāyakānāṃ dānapatīnāṃ ca dānadakṣiṇāṃ viśodhayanti |

sarvajñatā caiṣāmāsannībhavati | tasmāttarhi subhūte
bodhisattvena mahāsattvena amodhaṃ rāṣṭraṃ piṇḍaṃ

paribhoktukāmena sarvasatvānāṃ mārgamupadeṣṭukāmena
vipulamavabhāsaṃ kartukāmena saṃsāragatān

sattvān saṃsārātparimocayitukāmena sarvasattvānāṃ
cakṣurviśodhayitukāmena anena prajñāpāramitā-

pratisaṃyuktena manasikāreṇa vihartavyam | sacedanena
manasikāreṇa vihartumicchati, tena

prajñāpāramitāpratisaṃyuktā manasikārā:
samanvāhartavyā: | tatkasya heto: ? yo hyenān

samanvāhartavyān maṃsyate, sa evāsya manasikāro bhaviṣyati | 
tato'nyeṣāṃ manasikārāṇāṃ

prajñāpāramitāvirahitānāmavakāśo na dātavya: | tathā
ca kartavyaṃ yathāyaṃ prajñāpāramitāprati-

saṃyuktairmanasikārai rātriṃdivāni kṣapayet | tadyathāpi 
nāma subhūte kenacideva puruṣeṇa

maṇiratnajñāne vartamānena maṇiratnajātijñena
apratilabdhapūrvaṃ mahāmaṇiratnaṃ pratilabdhaṃ bhavet | sa

tanmahāmaṇiratnaṃ pratilabhya mahatodāreṇa
prītiprāmodyena samanvāgato bhavet | tasya tanmahā-

maṇiratnaṃ punareva praṇaśyet | sa tatonidānaṃ mahatā
du:khadaurmanasyena saṃyujyeta | tasya

satatasamitaṃ tanmahāmaṇiratnaṃ prati saṃyuktā eva
manasikārā: pravarteran-aho batāhaṃ tena

@201

mahāmaṇiratnena viprayukta iti hi sa puruṣastasya
mahāmaṇiratnasya na vismaret yāvat tadvā

anyadvā tadguṇaṃ tajjātikaṃ tena mahāmaṇiratnaṃ
pratilabdhaṃ bhavet | evameva subhūte bodhisattvena

mahāsattvena prajñāpāramitāmahāmaṇiratnaparibhraṣṭena
mahāmaṇiratnaparibhraṣṭeneva mahāmaṇiratnena
ratnasaṃjñinā

prajñāpāramitāmanasikārāviprayuktena
prajñāpāramitāmanasikārāvirahitasarvajñatācittena tāva-

danveṣṭavyā, yāvatsā vā anyā vā pratilabdhā bhavati |
tāvattena prajñāpāramitāmahāmaṇiratna-

pratilambhapratisaṃyuktairmanasikārai:
sarvajñatāmahāmaṇiratnapratilambhapratisaṃyuktairmanasi- 
kārairavirahitena

bhavitavyam ||

subhūtirāha-yatpunarbhagavan sarvadharmā: sarvamanasikārā: 
svabhāvena virahitā: śūnyā

uktā bhagavatā, tatkathaṃ bhagavan bodhisattvo mahāsattva:
prajñāpāramitāpratisaṃyuktairmanasikārai:

sarvajñatāpratisaṃyuktairmanasikārairavirahito bhavati ?
evamukte bhagavānāyuṣmantaṃ subhūtimetadavo-

cat-sacetsubhūte bodhisattvo mahāsattva evaṃ manasi
karoti-sarvadharmā: svabhāvena viviktā:,

sarvadharmā: svabhāvena śūnyā iti, evametanmanasi kurvan
prajñāpāramitāpratisaṃyuktairmanasikārai:

sarvajñatāpratisaṃyuktairmanasikārairavirahito bhavati |
tatkasya heto: ? prajñāpāramitā hi subhūte 

śūnyā | sā naiva vivardhate, na ca parihīyate |
subhūtirāha-sacedbhagavan prajñāpāramitā śūnyā,

sā naiva vivardhate na ca parihīyate, kathaṃ bhagavan
bodhisattvo mahāsattvo'vivardhamānayā

prajñāpāramitayā bodhaye samudāgacchati, kathaṃ ca
anuttarāṃ samyaksaṃbodhimabhisaṃbudhyate ? evamukte

bhagavānāyuṣmantaṃ subhūtimetadavocat-na khalu puna:
subhūte bodhisattvo mahāsattva: prajñāpāra-

mitāyāṃ caran vivardhate vā parihīyate vā | yathaiva
subhūte prajñāpāramitā śūnyā, sā naiva

vivardhate na ca parihīyate, evameva subhūte bodhisattvo
mahāsattva: śūnya: | sa naiva vivardhate, na

ca parihīyate | yata: subhūte yathaiva prajñāpāramitā
śūnyā, sā naiva vivardhate na ca parihīyate,

evameva subhūte bodhisattvo mahāsattva: śūnya: | sa naiva
vivardhate, na ca parihīyate | tato

bodhisattvo mahāsattvo bodhaye samudāgacchati, evaṃ ca
anuttarāṃ samyaksaṃbodhimabhisaṃbudhyate |

sacetsubhūte bodhisattvo mahāsattva: evaṃ bhāṣyamāṇe
nottrasyati na saṃtrasyati na saṃtrāsamāpadyate

na saṃsīdati, veditavyametatsubhūte caratyayaṃ bodhisattvo
mahāsattva: prajñāpāramitāyāmiti || 

subhūtirāha-kiṃ punarbhagavan prajñāpāramitā carati
prajñāpāramitāyām ? bhagavānāha-

no hīdaṃ subhūte | āha-kiṃ punarbhagavan yā
prajñāpāramitāyā: śūnyatā, sā carati prajñāpāra-

mitāyām ? bhagavānāha-no hīdaṃ subhūte | āha-kiṃ
punarbhagavan anyatra prajñāpāramitā-

śūnyatāyā: sa kaściddharma upalabhyate, yaścarati
prajñāpāramitāyām ? bhagavānāha-no hīdaṃ

subhūte | āha-kiṃ punarbhagavan śūnyatā carati
prajñāpāramitāyām ? bhagavānāha-no hīdaṃ

subhūte | āha-kiṃ punarbhagavan śūnyatāyāṃ sa
kaściddharma upalabhyate yaścarati prajñāpāra-

mitāyām ? bhagavānāha-no hīdaṃ subhūte | āha-kiṃ
punarbhagavan śūnyatā carati śūnyatā-

yām ? bhagavānāha-no hīdaṃ subhūte | āha-kiṃ
punarbhagavan rūpaṃ carati prajñāpāramitāyām ?

@202

bhagavānāha-no hīdaṃ subhūte | āha-kiṃ punarbhagavan
vedanā saṃjñā saṃskārā:, kiṃ punarbhagavan

vijñānaṃ carati prajñāpāramitāyām ? bhagavānāha-no
hīdaṃ subhūte | āha-kiṃ punarbhagavan

anyatra rūpātsa dharma: kaścidupalabhyate, yaścarati
prajñāpāramitāyām ? bhagavānāha-no hīdaṃ

subhūte | āha-kiṃ punarbhagavan anyatra vedanāyā:
saṃjñāyā: saṃskārebhya:, anyatra vijñānātsa

dharma: kaścidupalabhyate, yaścarati prajñāpāramitāyām ? 
bhagavānāha-no hīdaṃ subhūte | subhūtirāha-

kathaṃ punarbhagavan bodhisattvo mahāsattvaścarati
prajñāpāramitāyām ? evamukte bhagavānāyuṣmantaṃ

subhūtimetadavocat-kiṃ puna: subhūte samanupaśyasi tvaṃ
taṃ dharmaṃ yaścarati prajñāpāramitāyām ?

subhūtirāha-no hīdaṃ bhagavan | bhagavānāha-samanupaśyasi 
tvaṃ subhūte tāṃ prajñāpāramitāṃ yatra

prajñāpāramitāyāṃ bodhisattvo mahāsattvaścarati ?
āha-no hīdaṃ bhagavan | bhagavānāha-tatkiṃ

manyase subhūte yo dharmo'nupalambha:, taṃ dharmaṃ
samanupaśyasi ? api nu sa eva dharma utpanno

vā utpatsyate vā utpadyate vā, niruddho vā nirotsyate vā
nirudhyate vā ? āha-no hīdaṃ

bhagavan | bhagavānāha-evaṃ khalu subhūte bodhisattvasya
mahāsattvasya anutpattikeṣu dharmeṣu

kṣāntirevaṃrūpā bhavati | evaṃrūpayā ca subhūte
kṣāntyā samanvāgato bodhisattvo mahāsattvo

vyākriyate'nuttarāyāṃ samyaksaṃbodhau | iyaṃ subhūte
tathāgatasya vaiśāradyapratipad yāṃ pratipadyamāno

bodhisattvo mahāsattva: evaṃ caran evaṃ ghaṭamāna: evaṃ
vyāyacchamāno'nuttaraṃ buddhajñānaṃ sarvajñajñānaṃ

mahāsārthavāhajñānaṃ nānuprāpsyatīti naitatsthānaṃ
vidyate ||

subhūtirāha-yā bhagavan
sarvadharmāṇāmanutpattikadharmatā, sā
vyākriyate'nuttarāyāṃ

samyaksaṃbodhau ? bhagavānāha-no hīdaṃ subhūte |
subhūtirāha-{1 R katamasya for kathamasya.}
kathamasyedānīṃ bhagavan dharmasya

vyākaraṇaṃ bhavatyanuttarāyāṃ samyaksaṃbodhau ?
bhagavānāha-kiṃ puna: subhūte samanupaśyasi tvaṃ taṃ

dharmaṃ yasya dharmasya vyākaraṇaṃ bhavatyanuttarāyāṃ
samyaksaṃbodhau ? subhūtirāha-no hīdaṃ bhagavan |

nāhaṃ bhagavaṃstaṃ dharmaṃ samanupaśyāmi yo dharmo
vyākṛto vyākariṣyate vyākriyate vā anuttarāyāṃ

samyaksaṃbodhau | tamapyahaṃ bhagavan dharmaṃ na
samanupaśyāmi, yo dharmo'bhisaṃbudhyate, yo

dharmo'bhisaṃboddhavya:, yena vā dharmeṇābhisaṃbudhyate |
tatkasya heto: ? sarvadharmeṣu bhagavan

anupalamyamāneṣu na me evaṃ bhavati-ayaṃ
dharmo'bhisaṃbudhyate, ayaṃ dharmo'bhisaṃboddhavya:, anena

vā dharmeṇābhisaṃbudhyate iti ||

āryāṣṭasāhasrikāyāṃ prajñāpāramitāyāṃ
kalyāṇamitraparivarto nāma dvāviṃśatitama: ||

@203

tena khalu puna: samayena śakro devānāmindrastasyāmeva
parṣadi saṃnipatita: saṃni-

ṣaṇṇo'bhūt | atha khalu śakro devānāmindro
bhagavantametadavocat-gambhīreyaṃ bhagavan prajñāpāra-

mitā | durdṛśā duranubodhā bateyaṃ bhagavan
prajñāpāramitā | evamukte bhagavān śakraṃ devānā-

mindrametadavocat-evametatkauśika, evametat | gambhīreyaṃ
kauśika prajñāpāramitā | durdṛśā

duranubodhā bateyaṃ kauśika prajñāpāramitā |
ākāśagambhīratayā gambhīreyaṃ prajñāpāramitā |

viviktatvāddurdṛśā | śūnyatvādduranubodheyaṃ
prajñāpāramitā | evamukte śakro devānāmindro

bhagavantametadavocat-na te bhagavan sattvā avarakeṇa
kuśalamūlena samanvāgatā bhaviṣyanti

ya imāṃ gambhīrāṃ prajñāpāramitāṃ śroṣyanti |
śrutvā ca udgrahīṣyanti dhārayiṣyanti vācayi-

ṣyanti paryavāpsyanti pravartayiṣyanti
deśayiṣyantyupadekṣyantyuddekṣyanti svādhyāsyanti likhi-

ṣyanti | evamukte bhagavān śakraṃ
devānāmindrametadavocat-evametatkauśika, evametat | na

te kauśika sattvā avarakeṇa kuśalamūlena samanvāgatā
bhaviṣyanti, ya imāṃ gambhīrāṃ

prajñāpāramitāṃ śroṣyanti | śrutvā codgrahīṣyanti
dhārayiṣyanti vācayiṣyanti paryavāpsyanti

pravartayiṣyanti deśayiṣyantyupadekṣyantyuddekṣyanti
svādhyāsyanti likhiṣyanti | yāvanta: kauśika 

jambūdvīpe sattvā:, te sarve
daśakuśalakarmapathasamanvāgatā bhaveyu:, tatkiṃ manyase
kauśika

api nu te sattvāstatonidānaṃ bahu puṇyaṃ prasaveyu: ?
śakra āha-bahu bhagavan, bahu sugata |

bhagavānāha-ata: khalu puna: sa kauśika kulaputro vā
kuladuhitā vā bahutaraṃ puṇyaṃ prasavati,

ya imāṃ prajñāpāramitāṃ śroṣyati | śrutvā ca
udgrahīṣyati dhārayiṣyati vācayiṣyati paryavāpsyati

pravartayiṣyati deśayiṣyatyupadekṣyatyuddekṣyati
svādhyāsyati likhiṣyati | asya kauśika

puṇyaskandhasya asau paurvakāṇāṃ jāmbūdvīpakānāṃ
sarvasattvānāṃ śīlamaya: puṇyaskandha: śata-

tamīmapi kalāṃ nopaiti | sahasratamīmapi
śatasahasratamīmapi koṭītamīmapi koṭīśatatamīmapi

koṭīsahasratamīmapi koṭīśatasahasratamīmapi
koṭīniyutaśatasahasratamīmapi kalāṃ nopaiti |

saṃkhyāmapi kalāmapi gaṇanāmapi upamāmapi aupamyamapi
upanisāmapi upaniṣadamapi na kṣamate,

yena kuśalamūlena sa kulaputro vā kuladuhitā vā
samanvāgato bhavati, ya imāṃ gambhīrāṃ

prajñāpāramitāṃ śroṣyati | śrutvā codgrahīṣyati
dhārayiṣyati vācayiṣyati paryavāpsyati pravarta-

yiṣyati deśayiṣyatyupadekṣatyuddekṣyati svādhyāsyati
likhiṣyati ||

atha khalvanyataro bhikṣu: śakraṃ
devānāmindrametadavocat-abhibhūto'si kauśika tena

kulaputreṇa vā kuladuhitrā vā ya imāṃ gambhīrāṃ
prajñāpāramitāṃ śroṣyati | śrutvā codgrahīṣyati

dhārayiṣyati vācayiṣyati paryavāpsyati pravartayiṣyati
deśayiṣyatyupadekṣyatyuddekṣyati svādhyāsyati

likhiṣyati | evamukte śakro devānāmindrastaṃ
bhikṣumetadavocat-ekacittotpādenaiva ahamārya

tena kulaputreṇa vā kuladuhitrā vā abhibhūta: | ka:
punarvādo ya imāṃ gambhīrāṃ prajñāpāramitāṃ

śroṣyati | śrutvā ca udgrahīṣyati dhārayiṣyati
vācayiṣyati paryavāpsyati pravartayiṣyati 

@204

deśayiṣyatyupadekṣyatyuddekṣyati svādhyāsyati likhiṣyati | 
ka: punarvādo ye śrutvā udgṛhya

dhārayitvā vācayitvā paryavāpya pravartya
deśayitvopadiśyoddiśya svādhyāyya likhitvā tathatvāya

śikṣiṣyante, tathatvāya pratipatsyante, tathatvāya
yogamāpatsyante | te sadevamānuṣāsuraṃ

lokamabhibhavanto gamiṣyanti bodhisattvā mahāsattvā: | na
kevalaṃ te sadevamānuṣāsuraṃ

lokamabhibhavanto gamiṣyanti, ye'pi te srota āpannā:
sakṛdāgāmino'nāgāmino'rhanta:

samyaksaṃbuddhā:, tānapi te sarvānabhibhavanto gamiṣyanti
bodhisattvā mahāsattvā: | na kevalaṃ

srota āpannān sakṛdāgāmino'nāgāmino'rhata:
pratyekabuddhānabhibhavanto gamiṣyanti, ye'pi te

bodhisattvā mahāsattvā mahādānapataya:
prajñāpāramitopāyakauśalyavirahitā:, tānapi te

sarvānabhibhavanto gamiṣyanti bodhisattvā mahāsattvā: | na 
kevalaṃ tān mahādānapatīn

bodhisattvānabhibhavanto gamiṣyanti, ye'pi te bodhisattvā
mahāsattvā: pariśuddhaśīlā akhaṇḍena

śīlaskandhenācchidreṇākalmaṣeṇa paripūrṇena
pariśuddhena aśabalena śīlaskandhena samanvāgatā:

prajñāpāramitopāyakauśalyavirahitā:, tānapi te
sarvānabhibhavanto gamiṣyanti bodhisattvā 

mahāsattvā: | na kevalamakhaṇḍenācchidreṇākalmaṣeṇa
paripūrṇena pariśuddhena aśabalena śīla-

skandhena samanvāgatān bodhisattvān mahāsattvānabhibhavanto 
gamiṣyanti, ye'pi te bodhisattvā

mahāsattvā: kṣāntisaṃpannā upaśamasaṃpannā
apratihatacittā antato dagdhasthūṇāvāmapyāghātacittaṃ

notpādayanti prajñāpāramitopāyakauśalyavirahitā:, tānapi 
te sarvānabhibhavanto gamiṣyanti

bodhisattvā mahāsattvā: | na kevalaṃ
kṣāntisaṃpannānupaśamasaṃpannānapratihatacittān
bodhisattvān

mahāsattvānabhibhavanto gamiṣyanti, ye'pi te bodhisattvā
mahāsattvā ārabdhavīryā anikṣiptadhurā

akusīdā anavalīnakāyavāṅmana:karmāntā:
prajñāpāramitopāyakauśalyavirahitā:, tānapi te

sarvānabhibhavanto gamiṣyanti bodhisattvā mahāsattvā: | na 
kevalamārabdhavīryānanikṣiptadhurānaku-

sīdānanavalīnakāyavāṅmana:karmāntān bodhisattvān
mahāsattvānabhibhavanto gamiṣyanti, ye'pi

te bodhisattvā mahāsattvā dhyānārāmā dhyānaratā
dhyānabalino dhyānabalavanto dhyānapratiṣṭhitā

dhyānavaśina: prajñāpāramitopāyakauśalyavirahitā:,
tānapi te sarvānabhibhavanto gamiṣyanti

bodhisattvā mahāsattvā: | yathānirdiṣṭāyāṃ hi
prajñāpāramitāyāṃ caran bodhisattvo mahāsattva:

sadevamānuṣāsuralokaṃ sarvān
śrāvakapratyekabuddhayānikānanupāyakuśalāṃśca
bodhisattvān mahā-

sattvānabhibhavati, teṣāṃ cānabhibhūto bhavati | tatkasya 
heto: ? yo hi bodhisattvo mahāsattvo

yathānirdiṣṭāyāṃ prajñāpāramitāyāṃ carati,
prajñāpāramitāmanuvartate, ayaṃ bodhisattvo mahāsattva:

sarvajñavaṃśasyānupacchedāya sthito bhavati | ayaṃ
bodhisattvo mahāsattvastathāgatān na dūrīkari-

pyati | ayaṃ bodhisattvo mahāsattva evaṃ pratipadyamāno
nacirādgamiṣyati bodhimaṇḍam | ayaṃ

bodhisattvo mahāsattva evaṃ śikṣamāṇa: sattvān
kleśapaṅke saṃsīdamānānuddhariṣyati | ayaṃ

bodhisattvo mahāsattva evaṃ śikṣamāṇo
bodhisattvaśikṣāyāṃ śikṣate, na śrāvakaśikṣāyāṃ
śikṣate,

na pratyekabuddhaśikṣāyāṃ śikṣate | evaṃ śikṣamāṇaṃ 
ca prajñāpāramitāyāṃ bodhisattvaṃ mahāsattvaṃ

@205

catvāro lokapālā mahārājāna upasaṃkramyaivaṃ
vakṣyanti-kṣipraṃ tvaṃ kulaputra asyāṃ bodhisattva-

caryāyāṃ śikṣasva, laghu śikṣasva | imāni te catvāri
pātrāṇi yāni tvayā bodhimaṇḍe nipadya

anuttarāṃ samyaksaṃbodhimabhisaṃbuddhena
pratigrahītavyānīti | evaṃ śikṣamāṇaṃ bodhisattvaṃ
mahāsattvaṃ

yathānirdiṣṭāyāṃ prajñāpāramitāyāṃ na kevalaṃ
catvāro lokapālā mahārājāna upasaṃkramitavyaṃ

maṃsyante, ahamapi bhagavaṃstaṃ bodhisattvaṃ
mahāsattvamupasaṃkramiṣyāmi, ka: punarvādastadanye

devaputrā: | tathāgatairapi so'rhadbhi:
samyaksaṃbuddhairnityameva samanvāhṛto bhaviṣyati
bodhisattvo

mahāsattva: | evaṃ prajñāpāramitāyāṃ carato
bodhisattvasya mahāsattvasya yāni kānicillaukikāni

du:khāni paropakramikāṇi vā anyāni vā utpadyeran,
tānyasya sarveṇa sarvaṃ sarvathā sarvaṃ

notpatsyante | ayamapi bhagavan dṛṣṭadhārmiko guṇastasya
bodhisattvasya mahāsattvasya prajñāpāra-

mitāyāṃ carato bhavati ||

atha khalvāyuṣmata ānandasyaitadabhavat-kimayaṃ śakro
devānāmindra: svakena prati-

bhānena bhāṣate, utāho buddhānubhāveneti ? atha khalu
buddhānubhāvena śakro devānāmindra āyuṣmata 

ānandasya cetasaiva ceta:parivitarkamājñāya
āyuṣmantamānandametadavocat-buddhānubhāvo'yamāryā-

nanda veditavya:, buddhādhiṣṭhānamidamapi āryānanda
veditavyam, apratibalo hyahamāryānanda

bodhisattvān mahāsattvānāramya vyāhartum | atha khalu
bhagavānāyuṣmantamānandamāmantrayate sma-

evametadānanda, evametat yathā śakreṇa devānāmindreṇa
bhāṣitam | tathāgatasyaiṣo'nubhāva:,

tathāgatasyaitadadhiṣṭhānam, yacchakreṇa devānāmindreṇa 
bhāṣitamiti ||

āryāṣṭasāhasrikāyāṃ prajñāpāramitāyāṃ
śakraparivarto nāma trayoviṃśatitama: ||

@206

24 abhlimānaparivartaścaturviṃśatitama: |

atha khalu bhagavān punarapyāyuṣmantamānandamāmantrayate
sma-yasmin khalu punarānanda

samaye bodhisattvo mahāsattva: prajñāpāramitāyāṃ
śikṣate, prajñāpāramitāyāṃ yogamāpadyate,

prajñāpāramitāṃ bhāvayati, tasmin ānanda samaye ye
trisāhasramahāsāhasre lokadhātau mārā:

pāpīyāṃsa:, te sarve saṃśayitā bhavanti-kimayaṃ
bodhisattvo mahāsattvo'ntarā bhūtakoṭiṃ

sākṣātkariṣyati śrāvakabhūmau vā pratyekabuddhabhūmau
vā, utāho anuttarāṃ samyaksaṃbodhimabhi-

saṃbhotsyate iti | punaraparamānanda tasmin samaye mārā:
pāpīyāṃsa: śokaśalyaviddhā bhavanti

yasmin samaye bodhisattvo mahāsattva:
prajñāpāramitāvihāreṇa viharati | punaraparamānanda
yasmin

samaye bodhisattvo mahāsattva: prajñāpāramitāyāṃ carati, 
prajñāpāramitāyāṃ yogamāpadyate, prajñāpāramitāṃ

bhāvayati, tasmin samaye mārā: pāpīyāṃso bodhisattvasya
mahāsattvasya viheṭhāmupasaṃharanti,

bhayaṃ saṃjanayanti, ulkāpātān diśi diśyutsṛjanti,
digdāhānupadarśayanti-apyeva nāma

ayaṃ bodhisattvo mahāsattvo'valīyeta vā romaharṣo vā asya 
bhavet, yenāsyaikacittotpādo'pi

kṣīyeta anuttarāyā: samyaksaṃbodheriti | tatra ānanda na
sarvasya bodhisattvasya mahāsattvasya

māra: pāpīyānupasaṃkrāmati viheṭhanābhiprāya:, api tu
kasyacidupasaṃkrāmati, kasyacinnopa-

saṃkrāmati ||

ānanda āha-kiyadrūpasya bhagavan bodhisattvasya
mahāsattvasya upasaṃkrāmati māra:

pāpīyān viheṭhanābhiprāya: ? bhagavānāha-yena ānanda
bodhisattvena mahāsattvena pūrvāntata:

prajñāpāramitāyāṃ bhāṣyamāṇāyāmadhimukticittaṃ
notpāditaṃ bhavati, asya ānanda bodhisattvasya 

mahāsattvasya māra: pāpīyānupasaṃkrāmati
viheṭhanābhiprāya:, avatāraṃ cāsya labhate ||

punaraparamānanda yo bodhisattvo mahāsattvo gambhīrāyāṃ
prajñāpāramitāyāṃ bhāṣyamāṇāyāṃ

saṃśayaprāpto bhavati, vimatimutpādayati-syādveyaṃ
prajñāpāramitā, evaṃ na vā syāditi,

asyāpyānanda bodhisattvasya mahāsattvasya māra:
pāpīyānupasaṃkrāmati viheṭhanābhiprāya:, avatāraṃ

cāsya labhate ||

punaraparamānanda yo bodhisattvo mahāsattva:
kalyāṇamitravirahito bhavati, pāpamitrapari-

gṛhītaśca bhavati, sa gambhīrāṇi gambhīrāṇi sthānāni
prajñāpāramitāyāṃ bhāṣyamāṇāyāṃ na śṛṇoti,

aśṛṇvanna jānāti, ajānanna paripṛcchati-kathaṃ
prajñāpāramitā bhāvayitavyeti, asyāpyānanda

bodhisattvasya mahāsattvasya māra: pāpīyānupasaṃkrāmati
viheṭhanābhiprāya:, avatāraṃ cāsya labhate ||

punaraparamānanda yo bodhisattvo
mahāsattvo'saddharmaparigrāhakamālīno bhavati-eṣa mama

sahāyaka:, sarvārtheṣu māṃ na parityajati, bahavo'pi
bodhisattvā mahāsattvā mamānye'pi sahāyakā:

santi | na ca punaste mamābhiprāyaṃ paripūrayanti | ayaṃ tu 
mayā pratirūpa: sahāyo labdha: | 

ayaṃ mamābhiprāyaṃ paripūrayiṣyati | asyāpyānanda
bodhisattvasya mahāsattvasya māra: pāpīyānupa-

saṃkrāmati viheṭhanābhiprāya:, avatāraṃ cāsya labhate ||

@207

punaraparamānanda yo bodhisattvo mahāsattvo'syāṃ
gambhīrāyāṃ prajñāpāramitāyāṃ bhāṣya-

māṇāyāmanyaṃ bodhisattvamevaṃ vadet-gambhīrā bateyaṃ
prajñāpāramitā | kiṃ tavainayā śrutayā ? na

hyevamatra yujyamānamanyeṣu sūtrānteṣu yathā tathāgatena 
bhāṣitam | ahamapyasyāmagādhamāsvādaṃ

na labhe | kiṃ tavainayā śrutayā likhitayā veti ?
evamanyānapi bodhisattvān mahāsattvān

vivecayate | asyāpyānanda bodhisattvasya mahāsattvasya māra: 
pāpīyānupasaṃkrāmati viheṭhanābhi-

prāya:, avatāraṃ cāsya labhate ||

punaraparamānanda yasmin samaye bodhisattvo mahāsattvo'nyān
bodhisattvānavamanyate-

ahaṃ vivekavihāreṇa viharāmi, nānye vivekavihāreṇa
viharanti, nānyeṣāṃ vivekavihārā:

saṃvidyante iti | tasminnānanda samaye māra:
pāpīyāṃstuṣṭa udagra āttamanā: pramudita:

prītisaumanasyajāto bhavati, saṃharṣajāto harṣitacitta:
prītiprāmodyajāto bhavati | tatkasya

heto: ? dūrīkarotyeṣo'nuttarāṃ samyaksaṃbodhimiti || 

punaraparamānanda yasmin samaye bodhisattvasya mahāsattvasya
nāmagrahaṇaṃ vā gotragrahaṇaṃ

vā dhutaguṇaparikīrtanaṃ vā bhavati, evaṃ sa
tāvanmātrakeṇa tato'nyān bodhisattvān mahāsattvān

peśalān kalyāṇadharmaṇo'vamanyate | te ca tasya guṇā na
saṃvidyante, ye'vinivartanīyānāṃ

bodhisattvānāṃ mahāsattvānāṃ prajñāpāramitāyāṃ
caratāṃ guṇā:, te ākārāstāni liṅgāni tāni

nimittāni tasya na saṃvidyante |
so'saṃvidyamāneṣvavinivartanīyaguṇeṣu kleśamutpādayati, 
yaduta

ātmānamutkrośayati, parān paṃsayati-na khalvete teṣu
dharmeṣu saṃdṛśyante, yatrāhaṃ saṃdṛśya iti |

tatra mārāṇāṃ pāpīyasāmevaṃ bhavati-na śūnyāni
mārabhavanāni bhaviṣyanti, utsadāni bhavi-

ṣyanti | mahānirayāstiryañca: pretaviṣayā āsurāśca
kāyā utsadā bhaviṣyantīti | tathā ca

māra: pāpīyānadhiṣṭhāsyati, yathā te bodhisattvā
mahāsattvā evaṃ pravṛttā adhyākrāntā lābha-

satkāreṇa bhaviṣyanti, ādeyavacanāśca bhaviṣyanti | te
tayā ādeyavacanatayā bahujanaṃ

grāhayiṣyanti | teṣāṃ ca sa mahājana: śrotavyaṃ śra{1
W om. śraddhātavyaṃ.}ddhātavyaṃ maṃsyate | te
dṛṣṭvā śrutvā ca 

teṣāmanukṛtimāpatsyante | te
dṛṣṭaśrutānukṛtimāpadyamānā na tathatvāya
śikṣiṣyante, na tathatvāya

pratipatsyante, na tathatvāya yogamāpatsyante | evaṃ te na
tathatāyāṃ śikṣamāṇā na tathatāyāṃ

pratipadyamānā na tathatāyāṃ yogamāpadyamānā:
saṃkleśaṃ vivardhayiṣyanti | evaṃ te viparyastayā

cittasaṃtatyā yadyadeva karma ārapsyante kāyena vā vācā
vā manasā vā, tatsarvamanirdiṣṭatvāya

akāntatvāya apriyatvāya amana āpatvāya saṃvartsyate | evaṃ 
te mahānirayā utsadā bhaviṣyanti,

tiryañca: pretaviṣayā āsurāśca kāyā:, mārabhavanāni
cotsadāni bhaviṣyanti | imamapyānanda

arthavaśaṃ saṃpaśyan māra: pāpīyāṃstuṣṭa udagra
āttamanā: pramudita: prītisaumanasyajāto bhavati ||

punaraparamānanda yasmin samaye bodhisattvo mahāsattva:
śrāvakayānikena pudgalena sārdhaṃ

kalahāyati vivadati vigṛhṇīte ākrośati paribhāṣate
vyāpadyate doṣamutpādayati, tasmin 

@208

samaye mārasya pāpīyasa evaṃ bhavati-dūrīkariṣyati
batāyaṃ kulaputra: sarvajñatām, atidūre

sthāsyati sarvajñatāyā: | sacetpunarbodhisattvayānika:
pudgalo'nyena bodhisattvayānikena pudgalena

sārdhaṃ kalahāyati vivadati vigṛhṇīte ākrośati
paribhāṣate vyāpadyate doṣamutpādayati, tatra

māra: pāpīyān bhūyasyā mātrayā tuṣṭo bhavati, udagra
āttamanā: pramudita: prītisaumanasya-

jāto bhavati | evaṃ cāsya bhavati-ubhāvapyetau
bodhisattvau dūre sthāsyata: sarvajñatāyā iti ||

punaraparamānanda yo bodhisattvo mahāsattvo
vyākṛto'vyākṛtena bodhisattvena mahāsattvena

sārdhaṃ kalahāyet vivadet vigṛhṇīyāt ākrośet
paribhāṣeta vyāpadyeta doṣamutpādayet,

cittaṃ cāghātayet, tena bodhisattvena mahāsattvena
cittotpāde tāvata eva kalpān saṃnāha:

saṃnāhya:, sacedasyāparityaktā sarvajñatā ||

evamukte āyuṣmānānando bhagavantametadavocat-asti
bhagavaṃsteṣāṃ cittotpādānāṃ kiṃ-

cinni:saraṇam, utāho tāvata eva kalpānavaśyaṃ tena
bodhisattvena mahāsattvena saṃnāha: saṃnahya: ?

bhagavānāha-sani:saraṇamānanda mayā dharmo deśita:
śrāvakayānikānāṃ pratyekabuddhayānikānāṃ

bodhisattvayānikānāṃ ca pudgalānām | tatra ānanda
yo'yaṃ bodhisattvayānika: pudgalo bodhi-

sattvayānikena pudgalena sārdhaṃ kalahāyitvā vivaditvā
vigṛhya ākruśya paribhāṣya vyāpadya

doṣamutpādya na pratideśayati, nāyatyāṃ saṃbarāya
pratipadyate, anuśayaṃ vahati, anuśayabaddho viharati,

nāhamānanda tasya pudgalasya ni:saraṇaṃ vadāmi |
avaśyaṃ tena ānanda pudgalena punareva tāvata eva

kalpān saṃnāha: saṃnahya: | ya: punarānanda
bodhisattvayānika: pudgalo bodhisattvayānikena pudgalena

sārdhaṃ kalahāyitvā vivaditvā vigṛhya ākruśya
paribhāṣya vyāpadya doṣamutpādya pratideśayati,

pratideśya āyatyāṃ saṃvarāya pratipadyate, evaṃ ca
cittamutpādayati-yena mayā sarvasattvānāṃ

vigrahā vivādā virodhā utsārayitavyā nidhyāpayitavyā:
praśamayitavyā:, so'haṃ nāma

svayameva vivadāmi | lābhā me durlabdhā na sulabdhā:,
yo'haṃ jalpite pratijalpāmi | yena

mayā sarvasattvānāṃ saṃkramabhūtena bhavitavyam, so'haṃ
pareṣu tvamityapi vācaṃ bhāṣe, paruṣaṃ vā

karkaśaṃ vā prativaco dadāmi | idamapi mayā naiva
vaktavyam | jaḍasadṛśena eḍamūkasamena

mayā kalahavigrahavivādeṣu bhavitavyam, parato duruktāni
durāgatāni durāgatāni durbhāṣitāni bhāṣya-

māṇāni śṛṇvatā cittaṃ nāghātayitavyam |
pareṣāmantike na mamaitatsādhu, na caitanmamāṃ

pratirūpam, yo'haṃ parasya doṣāntaraṃ saṃjāne | etadapi
me na pratirūpam, yadahaṃ pareṣa

doṣāntaramapi śrotavyaṃ manye | tatkasya heto: ? na mayā
adhyāśayo vikopayitavya:, yena

mayā sarvasattvā: sarvasukhopadhānai: sukhayitavyā:,
parinirvāpayitavyāśca anuttarāṃ samyaksaṃbodhi-

mabhisaṃbudhya, sa nāmāhaṃ vyāpadye | na ca mayā {1
W aparāddheṣvapi.}svaparāddheṣvapi pareṣu
vyāpattavyam | sa nāmāhaṃ

kṣobhaṃ gacchāmi | idaṃ mayā na karaṇīyam |
dṛḍhaparākramatayā parākrāntavyam | na ca mayā

jīvitāntarāye'pi kriyamāṇe kṣobha: karaṇīya:, na
bhrukuṭirmukhe utpādayitavyeti | asyāha-

@209

mānanda bodhisattvasya mahāsattvasya ni:saraṇaṃ va{1 W
vahāmi.}dāmi | evaṃ cānanda bodhisattvena mahāsattvena

śrāvakayānikānāmapi pudgalānāmantike sthātavyam,
yathā na kasyacitsattvasyāntike kṣubhyeta,

evameva ca sarvasattvānāmantike sthātavyam | kathaṃ
cānanda bodhisattvena mahāsattvena apareṣāṃ

bodhisattvayānikānāṃ pudgalānāmantike sthātavyam ?
tadyathāpi nāma ānanda śāstari | ete

mama bodhisattvā mahā{2 W om. mahāsattvā:.}sattvā:
śāstāra ityevaṃ sthātavyam | ekayānasamārūḍhā bateme
mama

bodhisattvā mahāsattvā:, ekamārgasamārūḍhā bateme mama
bodhisattvā mahāsattvā:, samānābhiprāyā

bateme mama bodhisattvā mahāsattvā:,
samayānasaṃprasthitā vateme mama bodhisattvā mahāsattvā:
|

yatraibhi: śikṣitavyam, tatra mayā śikṣitavyam | yathaiva
caibhi: śikṣitavyam, tathaiva mayā

śikṣitavyam | sacetpunareṣāṃ kaścidvyavakīrṇavihāreṇa 
vihariṣyati, na mayā vyavakīrṇavihāreṇa

vihartavyam | sacetpunarete'vyavakīrṇavihāreṇa
vihariṣyanti sarvajñatāpratisaṃyuktairmanasikārai:,

mayāpyevaṃ śikṣitavyam | evaṃ sarvajñatāyāṃ
śikṣamāṇasya ānanda bodhisattvasya mahāsattvasya
antarāyo

na bhavatyanuttarāyā: samyaksaṃbodhe:, kṣipraṃ ca
anuttarāṃ samyaksaṃbodhimabhisaṃbudhyate iti ||

āryāṣṭasāhasrikāyāṃ
prajñāpāramitāyāmabhimānaparivarto nāma
caturviṃśatitama: ||

@210

25 śikṣāparivarta: pañcaviṃśatitama: |

atha khalvāyuṣmān subhūtirbhagavantametadavocat-kva
purnabhagavan śikṣamāṇo bodhisattvo

mahāsattva: sarvajñatāyāṃ śikṣate ?
bhagavānāha-sacetsubhūte bodhisattvo mahāsattva: kṣaye
śikṣate,

sarvajñatāyāṃ śikṣate | evamanutpāde'nirodhe'jātau
abhāve viveke virāge ākāśe dharmadhātau |

sacetsubhūte bodhisattvo mahāsattvo nirvāṇe śikṣate,
sarvajñatāyāṃ śikṣate | subhūtirāha-kiṃ

kāraṇaṃ bhagavan bodhisattvo mahāsattva: kṣaye
śikṣamāṇa: śikṣate sarvajñatāyām, evamanu-

tpāde'nirodhe'jātau abhāve viveke virāge ākāśe
dharmadhātau nirvāṇe śikṣamāṇa: śikṣate

sarvajñatāyām ? evamukte bhagavānāyuṣmantaṃ
subhūtimetadavocat-yatsubhūte evaṃ vadasi-kiṃ kāraṇaṃ

bodhisattvo mahāsattva: kṣaye śikṣamāṇa: śikṣate
sarvajñatāyām | evamanutpāde'nirodhe'jātau

abhāve viveke virāge ākāśe dharmadhātau nirvāṇe
śikṣamāṇa: śikṣate sarvajñatāyāmiti ?

tatkiṃ manyase subhūte yā tathāgatasya tathatā yayā
tathatayā tathāgatastathāgata iti prabhāvyate,

api nu sā kṣīyate ? subhūtirāha-no hīdaṃ bhagavan |
tatkasya heto: ? na hi bhagavan

kṣaya: kṣīyate | akṣayo hi bhagavan kṣaya: |
bhagavānāha-tatkiṃ manyase subhūte yā tathāgatasya

tathatā yayā tathatayā tathāgatastathāgata iti
prabhāvyate, api nu sā utpadyate vā

nirudhyate vā jāyate vā bhavati vā vibhavati vā vivicyate
vā rajyate vā virajyate vā

ākāśībhavati vā dharmībhavati vā ? āha-no hīdaṃ
bhagavan | bhagavānāha-tatkiṃ manyase

subhūte yā tathāgatasya tathatā yayā tathatayā
tathāgatastathāgata iti prabhāvyate, api nu sā

nirvāti ? āha-no hīdaṃ bhagavan |
bhagavānāha-tasmāttarhi subhūte evaṃ śikṣamāṇo

bodhisattvo mahāsattva: na tathatā kṣīyate ityevaṃ
śikṣate | evaṃ śikṣamāṇa: subhūte bodhisattvo

mahāsattva: śikṣate sarvajñatāyām | evaṃ śikṣamāṇa:
śikṣate prajñāpāramitāyām, śikṣate

buddhabhūmau, śikṣate baleṣu, śikṣate vaiśāradyeṣu,
śikṣate sarvabuddhadharmeṣu, śikṣate sarvajñajñāne |

evaṃ śikṣamāṇa: subhūte bodhisattvo mahāsattva:
sarvaśikṣāpāramitāmanuprāpsyati | evaṃ

śikṣamāṇa: subhūte bodhisattvo mahāsattvo na śakyo
māreṇa vā māraparṣadā vā mārakāyikābhirvā

devatābhirabhimarditum | evaṃ śikṣamāṇa: subhūte
bodhisattvo mahāsattva: kṣipramavini-

vartanīyadharmatāmanuprāpsyati | evaṃ śikṣamāṇa:
subhūte bodhisattvo mahāsattva: kṣipraṃ bodhimaṇḍe

niṣatsyati | evaṃ śikṣamāṇa: subhūte bodhisattvo
mahāsattva: svake gocare carati |

evaṃ śikṣamāṇa: subhūte bodhisattvo mahāsattva:
śikṣate nāthakarakeṣu dharmeṣu, śikṣate mahāmaitryām,

mahākaruṇāyāṃ śikṣate, mahāmuditāyāṃ śikṣate,
mahopekṣāyāṃ śikṣate | evaṃ śikṣamāṇa: subhūte

bodhisattvo mahāsattva: śikṣate triparivartasya
dvādaśākārasya dharmacakrasya pravartanāya | evaṃ

śikṣamāṇa: subhūte bodhisattvo mahāsattva: sarvadhātuṃ
nonīkariṣyāmīti śikṣate | evaṃ

śikṣamāṇa: subhūte bodhisattvo
mahāsattvastathāgatavaṃśasyānupacchedāya śikṣate |
evaṃ śikṣamāṇa:

subhūte bodhisattvo mahāsattvo'mṛtadhātudvāraṃ vi{1 R
W vicariṣyāmi.}variṣyāmīti śikṣate | neyaṃ subhūte
udārā

@211

śikṣā śakyā hīnasattvena śikṣitum | na hi
alpasthāmnā śakyamasyāṃ śikṣāyāṃ śikṣitum |

tatkasya heto: ? sarvasattvasārā hi te subhūte,
sarvasattvanāthakāmā hi te subhūte, ye'syāṃ

śikṣāyāṃ śikṣante | sarvasattvābhyudgatatāṃ
te'nuprāptukāmā:, ya iha śikṣante | evaṃ śikṣamāṇa:

subhūte bodhisattvo mahāsattvo na nirayepūpapadyate, na
tiryagyoniṣūpapadyate, na pretaviṣayeṣūpapadyate,

nāsureṣu kāyeṣūpapadyate, na
pratyantajanapadeṣūpapadyate, na
caṇḍālakuleṣūpapadyate, na śākunika-

kuleṣūpapadyate, na
niṣādadhīvaraurabhrikakulepūpapadyate,
nāpyanyeṣvevaṃrūpeṣu hīnajātikeṣu

hīnakarmaseviṣu vā kuleṣūpapadyate | evaṃ śikṣamāṇa:
subhūte bodhisattvo mahāsattvo nāndho

bhavati, na badhiro bhavati, na kāṇo bhavati, na kuṇṭho
bhavati, na kubjo bhavati, na

kuṇirbhavati, na laṅgo bhavati, na khañjo bhavati, na {1
AP jaḍḍo (kvacijjaḍḍa iti pāṭha: |
tatrāpyayamevārtha iti kecit}jaḍo bhavati, na lolo bhavati,
na lollo

bhavati, na kallo bhavati, na hīnāṅgo bhavati, na
vikalāṅgo bhavati, na vikṛtāṅgo bhavati, na

durbalo bhavati, na durvarṇo bhavati, na du:saṃsthāno
bhavati, na hīnendriyo bhavati, na vikale-

ndriyo bhavati | sarvākāraparipūrṇendriyo bhavati,
svarasaṃpanno bhavati | evaṃ śikṣamāṇa: subhūte

bodhisattvo mahāsattvo na prāṇātipātī bhavati,
nādattādāyī bhavati, na kāmamithyācārī

bhavati, na mṛṣāvādī bhavati, na piśunavāgbhavati, na
paruṣavāgbhavati, na saṃbhinnapralāpī

bhavati, nābhidhyālurbhavati, na vyāpannacitto bhavati, na
mithyādṛṣṭiko bhavati, na mithyājīvena

jīvikāṃ kalpayati | evaṃ śikṣamāṇa: subhūte
bodhisattvo mahāsattvo na dīrghāyuṣkeṣu deveṣū-

papadyate, na du:śīlaparigrāhako bhavati,
nābhūtadharmaparigrāhako bhavati, na dhyānasamāpatti-

vaśenopapadyate | tatkasya heto: ? asti hi
tasyopāyakauśalyaṃ yenopāyakauśalyena samanvāgato

bodhisattvo mahāsattvo na dīrghāyuṣkeṣu deveṣūpapadyate
| tatpuna: subhūte upāyakauśalyaṃ bodhi-

sattvasya mahāsattvasya katamat ? yaduta iyameva
prajñāpāramitā | tathā ca atropāyakauśalye

yogamāpadyate, yathā anyenopāyakauśalyena samanvāgato
bodhisattvo mahāsattvo dhyānāni ca

samāpadyate, na ca dhyānavaśenopapadyate | evaṃ
śikṣamāṇa: subhūte bodhisattvo mahāsattvo

balapariśuddhiṃ nigacchati, vaiśāradyapariśuddhiṃ
nigacchati, sarvabuddhadharmapariśuddhiṃ nigacchati,

tāmanuprāpnoti ||

āyuṣmān subhūtirāha-yadā bhagavansarvadharmā evaṃ
prakṛtipariśuddhā:, tatkatamasya bhagavan

dharmasya bodhisattvo mahāsattvo balapariśuddhiṃ
nigacchati, vaiśāradyapariśuddhiṃ nigacchati,

sarvabuddhadharmapariśuddhiṃ nigacchati, tāmanuprāpnoti ?
evamukte bhagavānāyuṣmantaṃ subhūtimetadavocat-

evametatsubhūte, evametat | tatkasya heto: ? sarvadharmā hi
subhūte prakṛtyaiva pariśuddhā: | evaṃ

subhūte prakṛtipariśuddheṣu sarvadharmeṣu bodhisattvasya
mahāsattvasya prajñāpāramitāyāṃ śikṣamāṇasya

yā asaṃsīdanatā anavalīnatā, iyaṃ sā subhūte
prajñāpāramitā | evaṃ subhūte bālapṛthagjanā

enān dharmānajānanto'paśyanto dharmāṇāṃ dharmatāṃ na
jānanti, na paśyanti | teṣāṃ sattvānāṃ 

@212

kṛtaśa: subhūte bodhisattvā mahāsattvā vyāyacchante,
vīryamārabhante-vayamevamajānakān sattvān

jānayiṣyāma:, vayamevamapaśyakān sattvān paśyayiṣyāma: 
ityatra śikṣāyāṃ śikṣante | atra śikṣāyāṃ

śikṣamāṇā bodhisattvā mahāsattvā balānyanuprāpnuvanti, 
vaiśāradyānyanuprāpnuvanti | sarvabuddhadharmā-

nanuprāpnuvanti | evaṃ śikṣamāṇā: subhūte bodhisattvā
mahāsattvā: parasattvānāṃ parapudgalānāṃ

cittacaritavispanditāni yathābhūtaṃ prajānanti |
yathābhūtaṃ prajānanta: paracittacaritajña-

tāyā: pāraṃ gacchanti | tadyathāpi nāma subhūte
alpakāste mahāpṛthivyāṃ pṛthivīpradeśā:

ye'pagatapāṣāṇā:, yatra suvarṇaṃ vā jātarūpaṃ vā
rajataṃ votpadyate | atha khalu punarbahutarakāste

mahāpṛthivyāṃ pṛthivīpradeśā:, ya ūṣarā ujjaṅgalā
vividhatṛṇa{1 R W ^khāṇḍa^.}kāṇḍakaṇṭakādhānā: | 
evameva

subhūte alpakāste bodhisattvā mahāsattvā: sattvanikāye
saṃvidyante, ye'syāṃ sarvajñatāśikṣāyāṃ

śikṣante yaduta prajñāpāramitāśikṣāyām | atha khalu
bahutarakāste sattvā: sattvanikāye

saṃvidyante, ye śrāvakapratyekabuddhaśikṣāyāṃ śikṣante ||

punaraparaṃ subhūte tadyathāpi nāma alpakāste sattvā:
sattvanikāye saṃvidyante, ye

cakravartirājyasaṃvartanīyaṃ karma samādāya vartante |
atha khalu bahutarakāste sattvā: sattvanikāye 

saṃvidyante, ye koṭṭarājyasaṃvartanīyaṃ karma
samādāya vartante | evameva subhūte alpakāste

bodhisattvā mahāsattvā: sattvanikāye saṃvidyante, ye
imaṃ mārgamārūḍhā yaduta prajñāpāramitāmārgam,

anuttarāṃ samyaksaṃbodhimabhisaṃbhotsyāmahe iti | atha
khalu bahutarakāste sattvā: sattvanikāye

saṃvidyante, ye śrāvakapratyekabuddhamārgamārūḍhā: ||

punaraparaṃ subhūte tadyathāpi nāma alpakāste sattvā:
sattvanikāye saṃvidyante, ye

cakravartirājyasaṃvartanīyaṃ karma samādāya vartante |
atha khalu bahutarakāste sattvā: sattvanikāye

saṃvidyante, ye koṭṭarājyasaṃvartanīyaṃ karma samādāya 
vartante | evameva subhūte alpakāste

bodhisattvā mahāsattvā: sattvanikāye saṃvidyante, ye imaṃ 
mārgamārūḍhā yaduta prajñāpāramitāmārgam,

anuttarāṃ samyaksaṃbodhimabhisaṃbhotsyāmahe iti | atha
khalu bahutarakāste sattvā: sattvanikāye

saṃvidyante, ye śrāvakapratyekabuddhamārgamārūḍhā: ||

punaraparaṃ subhūte tadyathāpi nāma alpakāste sattvā:
sattvanikāye saṃvidyante, ye

śakrasaṃvartanīyaṃ karma samādāya vartante | atha khalu
bahutarakāste sattvā: sattvanikāye saṃvidyante, 

ye devalokasaṃvartanīyaṃ karma samādāya vartante |
evameva subhūte alpakāste bodhisattvā

mahāsattvā: sattvanikāye saṃvidyante, ye'syāṃ
prajñāpāramitāśikṣāyāṃ śikṣante | atha khalu

bahutarakāste bodhisattvā mahāsattvā: sattvanikāye
saṃvidyante, ye śrāvakapratyekabuddhaśikṣāyāṃ

śikṣante ||

punaraparaṃ subhūte tadyathāpi nāma alpakāste sattvā:
sattvanikāye saṃvidyante, ye

brahmasaṃvartanīyaṃ karma samādāya vartante | atha khalu
bahutarakāste sattvā: sattvanikāye saṃvidyante,

ye brahmapārṣadyasaṃvartanīyāṃ karma samādāya vartante | 
atha khalu
sattvā: sattvanikāye saṃvidyante, ye'vinivartanīyā
anuttarāyā: samyaksaṃbodhe: | atha khalu

bahutarakāste bodhisattvā mahāsattvā: sattvanikāye
saṃvidyante, ye vivartante'nuttarāyā: samyaksaṃ-

bodhe: | tasmāttarhi subhūte alpakāste sattvā: sattvanikāye 
saṃvidyante, ye'nuttarāyāṃ samyaksaṃ-

bodhau saṃprasthitā: | tebhyo'pi subhūte
alpebhyo'lpatarakāste sattvā:, ye tathatvāya pratipadyante |

@213

tebhyo'pi subhūte alpatarakebhyastathatvāya
pratipadyamānebhyo'lpatamāste ye prajñāpāramitāyāṃ

yogamāpadyante | tebhyo'pi subhūte alpatamebhya:
prajñāpāramitāyāṃ yogamāpadyamānebhyo'lpatamāste 

bodhisattvā mahāsattvā:, ye'vinivartanīyā anuttarāyā:
samyaksaṃbodhe: | tasmāttarhi subhūte

bodhisattvena mahāsattvena ya ete'lpatamebhyo'lpatamā
avinivartanīyā bodhisattvā mahāsattvā:, teṣu

gaṇanāṃ gantukāmena ihaiva prajñāpāramitāyāṃ
śikṣitavyam, yogamāpattavyam ||

punaraparaṃ subhūte bodhisattvasya mahāsattvasya evaṃ
prajñāpāramitāyāṃ śikṣamāṇasya na

khilasahagataṃ cittamutpadyate, na vicikitsāsahagataṃ
cittamutpadyate, nerṣyāmātsaryasahagataṃ

cittamutpadyate, na dau:śīlyasahagataṃ cittamutpadyate, na
vyāpādasahagataṃ cittamutpadyate, na

kausīdyasahagataṃ cittamutpadyate, na vikṣepasahagataṃ
cittamutpadyate, na dauṣprajñasahagataṃ cittamutpa-

dyate | evaṃ hi subhūte prajñāpāramitāyāṃ
śikṣamāṇena bodhisattvena mahāsattvena sarvā: pāramitā:

saṃgṛhītā bhavanti, sarvā: pāramitā udgṛhītā bhavanti, 
sarvā: pāramitā anugatā bhavanti,

sarvā: pāramitā antargatā bhavanti | tadyathāpi nāma
subhūte satkāyadṛṣṭau dvāṣaṣṭidṛṣṭi-

gatānyantargatāni bhavanti, evameva subhūte
prajñāpāramitāyāṃ śikṣamāṇasya bodhisattvasya mahā-

sattvasya tasyāṃ sarvā: pāramitā antargatā bhavanti |
tadyathāpi nāma subhūte puruṣasya

jīvitendriye pravartamāne sarvāṇīndriyāṇyantargatāni
bhavanti, evameva subhūte bodhisattvasya

mahāsattvasya prajñāpāramitāyāṃ śikṣamāṇasya
sarvakuśalā dharmā antargatā bhavanti | tadyathāpi

nāma subhūte puruṣasya jīvitendriye niruddhe
sarvāṇīndriyāṇi niruddhāni bhavanti, evameva

subhūte bodhisattvasya mahāsattvasya prajñāpāramitāyāṃ
śikṣamāṇasya ajñāne niruddhe sarve'kuśalā

dharmā niruddhā bhavanti, sarvāśca tadanyā: pāramitā
antargatā: parigṛhītā bhavanti | tasmāttarhi

subhūte bodhisattvena mahāsattvena sarvā: pāramitā:
parigrahītukāmena prajñāpāramitāyāṃ śikṣita-

vyam | prajñāpāramitāyāṃ śikṣamāṇa: subhūte
bodhisattvo mahāsattva: sarvasattvānāmagratāyāṃ śikṣate |

tatkasya heto: ? puṇyāgratvāt | tatkiṃ manyase subhūte
yāvantastrisāhasramahāsāhasre lokadhātau

sarvasattvā: sattvasaṃgraheṇa saṃgṛhyamāṇā:, api nu te
bahavo bhavanti ? subhūtirāha-jāmbūdvīpakā

eva tāvadbhagavan bahava: sattvā bhavanti, ka: punarvādo ye
trisāhasramahāsāhasre lokadhātau

sattvā: | bhagavānāha-ya: subhūte eko bodhisattvo
mahāsattvo yāvajjīvaṃ tiṣṭhaṃstān sarvasattvān

cīvarapiṇḍapātaśayanāsanaglānapratyayabhaiṣa- 
jyapariṣkārai: sarvasukhopadhānaiścopatiṣṭhet, tatkiṃ

manyase subhūte api nu sa bodhisattvo
mahāsattvastatonidānaṃ bahutaraṃ puṇyaṃ prasavati ?

subhūtirāha-bahu bhagavan, bahu sugata | bhagavānāha-ata: sa 
subhūte bodhisattvo mahāsattvastato-

nidānaṃ bahutaraṃ puṇyaṃ prasavati, ya imāṃ
prajñāpāramitāmantaśo'cchaṭāsaṃghātamātrakamapi
bhāvayet |

tatkasya heto: ? evaṃ mahārthikā hi subhūte
prajñāpāramitā bodhisattvasya mahāsattvasya anuttarāyā:

samyaksaṃbodherāhārikā | tasmāttarhi subhūte bodhisattvena 
mahāsattvena anuttarāṃ samyaksaṃbodhi-

mabhisaṃboddhukāmena sarvasattvānāmanuttaratāṃ
gantukāmena sarvasattvānāmanāthānāṃ nāthena
bhavitukāmena

@214

buddhaviṣayamanuprāptukāmena
buddhavṛṣabhitāmanugantukāmena buddhavikrīḍitaṃ
vikrīḍitukāmena buddha-

siṃhanādaṃ naditukāmena buddhasaṃpattimanuprāptukāmena
trisāhasramahāsāhasre lokadhātau dharmasāṃkathyaṃ

kartukāmena bodhisattvena mahāsattvena prajñāpāramitāyāṃ 
śikṣitavyam |
prajñāpāramitāyāṃ subhūte

śikṣamāṇasya bodhisattvasya mahāsattvasya nāhaṃ tāṃ
saṃpattiṃ samanupaśyāmi, yā tena na śikṣitā

bhavati | subhūtirāha-kiṃ punarbhagavan
śrāvakasaṃpattirapi tena bodhisattvena mahāsattvena
śikṣitā

bhavati ? bhagavānāha-śrāvakasaṃpattirapi subhūte tena
bodhisattvena mahāsattvena śikṣitā bhavati | na

khalu puna: subhūte bodhisattvo mahāsattva:
śrāvakasaṃpatyāṃ sthāsyāmīti śikṣate,
śrāvakasaṃpattirvā

me bhaviṣyatīti naivaṃ śikṣate | ye'pi te subhūte
śrāvakagaṇā:, tānapi sa jānāti, na ca

tatrāvatiṣṭhate | evaṃ ca vyavacārayati, na ca
prativahati-mayāṣyete śrāvakaguṇā deśayitavyā:

prakāśayitavyā iti śikṣate | evaṃ śikṣamāṇa: subhūte 
bodhisattvo mahāsattva: sadevamānuṣā-

surasya lokasya dakṣiṇīyatāṃ gacchati | evaṃ
śikṣamāṇa: subhūte bodhisattvo mahāsattva:

sarvāṃstato'nyān dakṣiṇīyān śrāvakapratisaṃyuktān
pratyekabuddhapratisaṃyuktāṃścābhibhavati,

sarvajñatā cāsya āsannībhavati | evaṃ śikṣamāṇa:
subhūte bodhisattvo mahāsattvo na riñcati,

prajñāpāramitāṃ carati prajñāpāramitāyāmavirahita:
prajñāpāramitāvihāreṇa | evaṃ caran subhūte

bodhisattvo mahāsattvo'parihāṇadharmā aparihāṇadharmeti
veditavya: | sarvajñatāyā dūrīkaroti

śrāvakabhūmim, pratyekabuddhabhūmiṃ ca,
āsannībhavatyanuttarāyā: samyaksaṃbodhe: |
sacetpunarasyaivaṃ

bhavati-iyaṃ sā prajñāpāramitā imāṃ
sarvajñatāmāhariṣyati, ityevaṃ saṃjānīte, carati
prajñāpāramitām |

atha tāmapi prajñāpāramitāṃ na saṃjānīte-iyaṃ sā
prajñāpāramitā, asya vā prajñāpāramitā sarva-

jñatāmāhariṣyatīti vā, evamapi subhūte bodhisattvo
mahāsattvo na saṃjānīte, na samanupaśyati |

sacedevaṃ carati bodhisattvo mahāsattva:, carati
prajñāpāramitāyāmiti ||

āryāṣṭasāhasrikāyāṃ prajñāpāramitāyāṃ
śikṣāparivarto nāma pañcaviṃśatitama: ||

@215

26 māyopamaparivarta: ṣaṅviṃśatitama: |

atha khalu śakrasya devānāmindrasyaitadabhū{1 W
abhavat.}t-caranneva tāvadayaṃ bodhisattvo mahāsattva: {2 
W sarvān for sarvasattvān.}sarvasattvānabhibhavati, 
ka: punarvādo yadā anuttarāṃ samyaksaṃbodhimabhisaṃbuddho 
bhaviṣyati |

lābhāsteṣāṃ sattvānāṃ sulabdhā:, sujīvitaṃ ca te
sattvā jīvanti, yeṣāṃ sarvajñatāyāṃ cittaṃ

krāmati | ka: punarvādo yairanuttarāyāṃ samyaksaṃbodhau
cittamutpāditam | spṛhaṇīyāste sattvā

ye sattvasārā anuttarāṃ samyaksaṃbodhimabhisaṃbhotsyante
||

atha khalu śakro devānāmindro māndāravāṇi
puṣpāṇyabhinirmāya puṣpāṇāmañjaliṃ

kṛtvā tathāgatamarhantaṃ samyaksaṃbuddhamabhyavākirat,
evaṃ ca vācamabhāṣata-yairbodhisattvayānikai:

pudgalairanuttarāyāṃ samyaksaṃbodhau
cittamutpāditam-anuttarāṃ
samyaksaṃbodhimabhisaṃbhotsyāmahe,

abhisaṃbudhya sarvasattvān mahatā
saṃsārārṇavenohyamānān same pārime tīre
pratiṣṭhāpayiṣyāma iti,

samṛdhyantāṃ teṣāmabhīpsitā: paricintitā:,
parigṛhītāścittotpādā: eteṣāmeva buddhadharmāṇāṃ

paripūraṇāya bhavantu, eteṣāmeva
sarvajñatāpratisaṃyuktānāṃ dharmāṇāṃ paripūraṇāya
bhavantu, eteṣāmeva

svayaṃbhūdharmāṇāṃ paripūraṇāya bhavantu, eteṣāmeva
asaṃhāryadharmāṇāṃ paripūraṇāya bhavantu | na me

bhagavan ekacittotpādo'pyutpadyate, yatte bodhisattvā
mahāsattvā mahākaruṇayā samanvāgatā

vivarteran anuttarāyā: samyaksaṃbodheriti | na me bhagavan
ekacittotpādo'pyutpadyate yatte

bodhisattvayānikā: pudgalā anuttarāṃ
samyaksaṃbodhimabhisaṃboddhuṃ saṃprasthitā:, tato
vivarteran |

iti yadbhūyasyā mātrayā praṇidhiṃ
janayiṣyantyanuttarāyāṃ samyaksaṃbodhau imāni
saṃsārāvacarāṇi

du:khāni sattvānāṃ saṃpaśyanta: | tatkasya heto: ? tayā
mahākaruṇayā arthakāmā hitakāmā hi

te sadevamānuṣāsurasya lokasyānukampakā:, ye
imairevaṃrūpaiścittotpādai: samanvāgatā: kimiti

vayaṃ tīrṇā: sattvāṃstārayema, muktā mocayema,
āśvastā āśvāsayema, parinirvṛtā: parinirvāpayema,

ityetaiścittotpādairviharanti | yasteṣāṃ bhagavan
prathamayānasaṃprasthitānāṃ bodhisattvānāṃ
mahāsattvānāṃ

cittotpādānanumodate,
avinivartanīyānāmapyavinivartanīyadharmatāmanumodate,
ekajātiprati-

baddhānāmapi bodhisattvānāṃ
mahāsattvānāmekajātipratibaddhadharmatāmanumodate, kiyatsa 
bhagavan

kulaputro vā kuladuhitā vā bahutaraṃ puṇyaṃ prasavati ?
evamukte bhagavān śakraṃ devānāmindra-

metadavocat-syātkhalu puna: kauśika śakyeta sumero:
parvatarājasya palāgreṇa tulyamānasya

pramāṇaṃ grahītum, na tveva kauśika tasya kulaputrasya vā 
kuladuhiturvā bodhisattvasya mahā-

sattvasyānumodanāsahagatasya cittotpādasya puṇyapramāṇaṃ 
grahītum | syātkhalu puna: kauśika

śakyeta cāturmahādvīpake lokadhātau palāgreṇa tulyamāne 
pramāṇaṃ grahītum, na tveva kauśika

tasyānumodanāsahagasya cittotpādasya puṇyapramāṇaṃ
grahītum | syātkhalu puna: kauśika śakyeta 

sāhasre cūlike lokadhātau tulyamāne palāgreṇa
pramāṇaṃ grahītum, na tveva kauśika tasyānu-

modanāsahagatasya cittotpādasa puṇyapramāṇaṃ grahītum |
syātkhalu puna: kauśika śakyeta 

@216

dvisāhasre madhyame lokadhātau palāgreṇa tulyamāne
pramāṇaṃ grahītum, na tveva kauśika tasyānu-

modanāsahagatasya cittotpādasya puṇyapramāṇaṃ grahītum |
syātkhalu puna: kauśika śakyeta

trisāhasramahāsāhasre lokadhātau tulyamāne palāgreṇa
pramāṇaṃ grahītum, na tveva kauśika

tasya kulaputrasya vā kuladuhiturvā bodhisattvasya
mahāsattvasyānumodanāsahagatasya cittotpādasya

puṇyapramāṇaṃ grahītum ||

evamukte śakro devānāmindro
bhagavantametadavocat-mārādhiṣṭhitāste bhagavan sattvā

veditavyā:, ye bodhisattvānāṃ mahāsattvānāṃ
prathamacittotpādamupādāya yāvadanuttarāṃ

samyaksaṃbodhimabhisaṃbuddhānāmevamaprameyamanumodanā-
sahagatasya cittotpādasya puṇyamiti na śṛṇvanti,

na jānanti, na paśyanti, tāmanumodanāṃ na samanvāharanti |
mārapakṣikā bhagavaṃste sattvā

bhaviṣyanti, ye bodhisattvānāṃ
mahāsattvānāmimāṃścittotpādānnānumodiṣyante |
mārabhavanebhyaśca te

bhagavan sattvāścyutā bhaviṣyanti, ya
imāṃścittotpādāṃsteṣāṃ bodhisattvānāṃ
mahāsattvānāṃ

nānumodiṣyante | tatkasya heto: ?
mārabhavanavidhvaṃsanakarā hi tairbhagavan ime cittotpādā

abhinirhṛtā:, yairamī cittotpādā anuttarāyāṃ
samyaksaṃbodhau pariṇāmitā:, anumoditā vā

amī cittopādā: | anumoditavyā bhagavaṃsteṣāṃ
bodhisattvānāṃ mahāsattvānāmamī cittotpādā:,

yairbodhisattvairmahāsattvairanuttarāyāṃ samyaksaṃbodhau
cittamutpāditam | yeṣāṃ bhagavaṃstathāgato'parityakta:,

dharmo'parityakta:, saṃgho'parityakta:, tai: kulaputrai:
kuladuhitṛbhiśceme cittotpādā anumoditavyā: ||

evamukte bhagavān śakraṃ
devānāmindrametadavocat-evametatkauśika, evametat | yeṣāṃ

kauśika tathāgato'parityakta:, dharmo'parityakta:,
saṃgho'parityakta:, tai: kulaputrai: kuladuhitṛbhi-

śceme cittotpādā anumoditavyā: | yai: kauśika kulaputrai:
kuladuhitṛbhiśceme cittopādā

anumoditā bodhisattvayānikairvā pratyekabuddhayānikairvā
śrāvakayānikairvā, te kṣipraṃ tathāgatā-

narhata: samyaksaṃbuddhānārāgayiṣyanti, na virāgayiṣyanti
| evamukte śakro devānāmindro

bhagavantametadavocat-evametadbhagavan, evametatsugata | yai:
kulaputrai: kuladuhitṛbhiśceme citto-

tpādā anumoditā bodhisattvayānikairvā
pratyekabuddhayānikairvā śrāvakayānikairvā, te kṣipraṃ

tathāgatānarhata: samyaksaṃbuddhānārāgayiṣyanti, na
virāgayiṣyanti | evaṃ tairanumodanāsahagatai-
ścittotpādakuśalamūlairyatra yatropapatsyante, tatra tatra
satkṛtāśca bhaviṣyanti, gurukṛtāśca

bhaviṣyanti, mānitāśca bhaviṣyanti, pūjitāśca
bhaviṣyanti, arcitāśca bhaviṣyanti, apa-

cāyitāśca bhaviṣyanti | na ca te amana āpāni rūpāṇi
drakṣyanti | na ca te amana āpān

gandhān ghrāsyanti | na ca te amana āpān rasān
parimokṣyante | na ca te amana āpāni

spraṣṭavyāni sprakṣyanti | na ca teṣāmapāyeṣūpapatti:
pratikāṅkṣitavyā | svargopapattisteṣāṃ

pratikāṅkṣitavyā | tatkasya heto: ? tathā hi tai:
kulaputrai: kuladuhitṛbhirvā sarvasattvasukhā-

vahānyaprameyāṇāmasaṃkhyeyānāṃ sattvānāṃ
kuśalamūlānyanumoditāni | yairapi bhagavaṃśchandamutpādya

bodhaye bodhisattvayānikānāṃ pudgalānāṃ te cittotpādā
anumoditā:, teṣāṃ te cittotpādā

@217

vivardhamānā anuttarāyā: samyaksaṃbodherāhārakā
bhaviṣyanti | te'pyanuttarāṃ samyaksaṃbodhimabhi-

saṃbudhya aprameyānasaṃkhyeyān sattvān
parinirvāpayiṣyanti | bhagavānāha-evametatkauśika,

evametat, yathā tvayā vāgbhāṣitā
tathāgatasyaivānubhāvena | yena kauśika kulaputreṇa vā

kuladuhitrā vā bodhisattvayānikānāṃ pudgalānāṃ te
cittotpādā anumoditā:, anena kauśika

paryāyeṇa tena kulaputreṇa vā kuladuhitrā vā
bodhisattvayānikānāṃ pudgalānāṃ tāṃścittotpādā-

nanumodya aprameyāṇāṃ sattvānāmasaṃkhyeyānāṃ
sattvānāṃ kuśalamūlānyanumoditāni bhavanti,

avaropitāni abhinirhṛtāni ca bhavanti ||

subhūtirāha-kathaṃ ca bhagavan māyopamaṃ cittamanuttarāṃ
samyaksaṃbodhimabhisaṃbudhyate ?

evamukte bhagavānāyuṣmantaṃ subhūtimetadavocat-tatkiṃ
manyase subhūte samanupaśyasi tvaṃ māyopamaṃ

cittam ? subhūtirāha-no hīdaṃ bhagavan |
bhagavānāha-tatkiṃ manyase subhūte samanupaśyasi

tvaṃ māyām ? āha-no hīdaṃ bhagavan | nāhaṃ bhagavan
māyopamaṃ cittaṃ nāpi māyāṃ samanupaśyāmi |

bhagavānāha-tatkiṃ manyase subhūte yanna māyāṃ nāpi
māyopamaṃ cittaṃ samanupaśyasi, tatkiṃ tvamanyatra

māyāyā māyopamādvā cittāt taṃ dharmaṃ samanupaśyasi yo
dharmo'nuttarāṃ samyaksaṃbodhimabhisaṃbudhyate ?

āha-no hīdaṃ bhagavan | nāhaṃ bhagavan anyatra māyāyā
māyopamādvā cittāt taṃ dharmaṃ

samanupaśyāmi, yo dharmo'nuttarāṃ
samyaksaṃbodhimabhisaṃbudhyate | so'haṃ bhagavan anyatra
māyāyā

māyopamādvā cittāt taṃ dharmamasamanuśyan katamaṃ
dharmamupadekṣyāmi astīti vā nāstīti vā ?

yaśca atyantavivikto dharma:, na so'stīti vā nāstīti vā
upaiti | yo'pi dharmo'tyantatayā

vivikta:, nāsāvanuttarāṃ samyaksaṃbodhimabhisaṃbudhyate |
tatkasya heto: ? na hi bhagavan

asaṃvidyamāno dharmo'nuttarāṃ
samyaksaṃbodhimabhisaṃbudhyate | tasmāttarhi bhagavan
atyantaviviktā

prajñāpāramitā | yaśca dharmo'tyantavivikta:, nāsau dharmo
bhāvayitavya: | nāpyasau kasyaci-

ddharmasyāvāhako vā nirvāhako vā | kathaṃ bhagavan
bodhisattvo mahāsattvo'tyantaviviktāṃ

prajñāpāramitāmāgamya anuttarāṃ
samyaksaṃbodhimabhisaṃbudhyate ? anuttarāpi nāma bhagavan
samyaksaṃ-

bodhiratyantaviviktā | yadā bhagavan
prajñāpāramitāpyatyantaviviktā, anuttarāpi samyaksaṃ

bodhiratyantaviviktā, tadā kathaṃ bhagavan viviktena
viviktamabhisaṃbuddhaṃ bhavati ? evamukte

bhagavānāyuṣmantaṃ subhūtimetadavocat-sādhu sādhu
subhūte | evametatsubhūte, evametat | atyanta-

viviktā subhūte prajñāpāramitā, atyantaviviktaiva
anuttarā samyaksaṃbodhi: | yata eva subhūte

atyantaviviktā prajñāpāramitā, ata eva atyantaviviktā
anuttarā samyaksaṃbodhirabhisaṃbudhyate |

sacetsubhūte bodhisattvo mahāsattva:
prajñāpāramitāmatyantaviviktāmiti saṃjānīte, na sā

prajñāpāramitā syāt | evaṃ khalu subhūte bodhisattvo
mahāsattva: prajñāpāramitāmāgamya anuttarāṃ

samyaksaṃbodhimabhisaṃbudhyate, nāpi subhūte
prajñāpāramitāmāgamya anuttarāṃ samyaksaṃbodhimabhi-

saṃbudhyate | na ca vivekena vivekamabhisaṃbudhyate,
abhisaṃbudhyate ca bodhisattvo mahāsattvo'nuttarāṃ

samyaksaṃbodhim | na ca
prajñāpāramitāmanāgamyābhisaṃbudhyate ||

@218

subhūtirāha-yathāhaṃ bhagavan bhagavato
bhāṣitasyārthamājānāmi, tathā gambhīre bhagavan

arthe carati bodhisattvo mahāsattva: |
bhagavānāha-evametatsubhūte, evametat | gambhīre'rthe

subhūte carati bodhisattvo mahāsattva: | duṣkarakāraka:
subhūte bodhisattvo mahāsattva:, yo

gambhīre'rthe carati, taṃ cārthaṃ na sākṣātkaroti yaduta
śrāvakabhūmau vā pratyekabuddhabhūmau vā ||

subhūtirāha-yathāhaṃ bhagavan bhagavato
bhāṣitasyārthamājānāmi, tathā na kaścidduṣkara-

kārako bodhisattvo mahāsattva: | tatkasya heto: ? tathā hi
bhagavan sa eva dharmo nopalabhyate

ya: sākṣātkuryāt, so'pi dharmo nopalabhyate ya:
sākṣātkriyate, so'pi dharmo nopalabhyate

yena sākṣātkriyeta | sacedbhagavan evaṃ bhāṣyamāṇe
bodhisattvo mahāsattvo na saṃsīdati,

nāvalīyate na saṃlīyate, na vipṛṣṭhībhavati, nottrasyati
na saṃtrasyati na saṃtrāsamāpadyate,

carati prajñāpāramitāyām | saceccarāmīti na
samanupaśyati, carati prajñāpāramitāyām |

āsannā me'nuttarā samyaksaṃbodhiriti sa cedevamapi na
samanupaśyati, carati prajñāpāramitāyām |

dūrīkṛtā me śrāvakabhūmi: pratyekabuddhabhūmirveti
sacedasyaivamapi na bhavati, carati prajñāpāra-

mitāyām | tadyathāpi nāma bhagavan ākāśasya naivaṃ
bhavati-kasyacidahamāsanna:, kasyacidvā

dūra iti | tatkasya heto: ? avikalpatvādbhagavan ākāśasya |
evameva bhagavan prajñāpāra-

mitāyāṃ carato bodhisattvasya mahāsattvasya naivaṃ
bhavati-anuttarā samyaksaṃbodhirmamāsannā,

śrāvakabhūmi: pratyekabuddhabhūmiśca mama dūra iti |
tatkasya heto: ? nirvikalpatvādbhagavan

prajñāpāramitāyā: | tadyathāpi nāma bhagavan
māyāpuruṣasya naivaṃ bhavati-māyākāro mamāsanna:,

ya: punaranyo janakāya: saṃnipatita: sa mama dūra iti |
tatkasya heto: ? avikalpatvādbhagavan

māyāpuruṣasya | evameva bhagavan prajñāpāramitāyāṃ
carato bodhisattvasya mahāsattvasya naivaṃ

bhavati-anuttarā samyaksaṃbodhirmamāsannā, śrāvakabhūmi:
pratyekabuddhabhūmiśca mama dūra iti |

tatkasya heto: ? avikalpatvādbhagavan prajñāpāramitāyā: |
tadyathāpi nāma bhagavan pratibhāsasya

naivaṃ bhavati-yenārambaṇena pratibhāsa utpadyate
tanmamāsanne, ye tu khalu punaratra nopasaṃkrāntā

ādarśe vā udakapātre vā te mama dūra iti | tatkasya heto:
? avikalpatvādbhagavan

pratibhāsasya | evameva bhagavan prajñāpāramitāyāṃ carato
bodhisattvasya mahāsattvasya naivaṃ

bhavati-anuttarā samyaksaṃbodhirmamāsannā, śrāvakabhūmi:
pratyekabuddhabhūmiśca mama dūra iti | tat

kasya heto: ? avikalpatvādbhagavan prajñāpāramitāyā: |
tadyathāpi nāma bhagavaṃstathāgatasya

kaścitpriyo vā apriyo vā na saṃvidyate, tatkasya heto: ?
sarvakalpavikalpaprahīṇatvāttathāgatasya,

evameva bhagavan prajñāpāramitāyāṃ carato bodhisattvasya
mahāsattvasya na kaścitpriyo vā apriyo

vā saṃvidyate | tatkasya heto: ? avikalpatvādbhagavan
prajñāpāramitāyā: | yathaiva hi bhagavan

sarvakalpavikalpaprahīṇastathāgata:, tathaiva bhagavan
prajñāpāramitāpi sarvakalpavikalpaprahīṇā |

tadyathāpi nāma bhagavaṃstathāgatenārhatā
samyaksaṃbuddhena yo nirmitako nirmita:, na tasyaivaṃ

bhavati-śrāvakabhūmi: pratyekabuddhabhūmiśca mama dūre,
anuttarā samyaksaṃbodhirmamāsanneti | tatkasya

@219

heto: ? avikalpatvādbhagavannirmitasya | evameva bhagavan
bodhisattvasya mahāsattvasya prajñāpāra-

mitāṃ carato naivaṃ bhavati-śrāvakabhūmi:
pratyekabuddhabhūmiśca mama dūre, anuttarā samyaksaṃbodhi-

rmamāsanneti | tatkasya heto: ? avikalpatvādeva bhagavan
prajñāpāramitāyā: | tadyathāpi nāma

bhagavan sa nirmitako yasya kṛtyasya kṛtaśo nirmita:,
tatkṛtyaṃ karoti | sa ca nirmitako-

'vikalpa: | tatkasya heto: ? avikalpatvādeva nirmitasya |
evameva bhagavan bodhisattvo

mahāsattvo yasya kṛtyasya kṛtaśa imāṃ prajñāpāramitāṃ
bhāvayati, tacca kṛtyaṃ karoti, sā ca

prajñāpāramitā avikalpā | tatkasya heto: ?
avikalpatvādeva bhagavan prajñāpāramitāyā: |

tadyathāpi nāma bhagavan dakṣeṇa palagaṇḍena vā
palagaṇḍāntevāsinā vā dārumayī strī vā

puruṣo vā yantrayukta: kṛto bhavet | sa yasya
kṛtyasyārthāya kṛta:, tacca kṛtyaṃ karoti | sa ca

dārusaṃghāto'vikalpa: | tatkasya heto: ? avikalpatvādeva
bhagavan dārusaṃghātasya | evameva

bhagavan bodhisattvo mahāsattvo yasya kṛtyasya kṛtaśa imāṃ
prajñāpāramitāṃ bhāvayati, tacca kṛtyaṃ

karoti, sā ca prajñāpāramitā avikalpā | tatkasya heto: ?
avikalpatvādeva bhagavan

asyā: prajñāpāramitāyā iti ||

āryāṣṭasāhasrikāyāṃ prajñāpāramitāyāṃ
māyopamaparivarto nāma ṣaḍviṃśatitama: ||

@220

27 sāraparivarta: saptaviṃśatitama: |

atha khalvāyuṣmān śāriputra āyuṣmantaṃ
subhūtimetadavocat-sāre batāyamāyuṣman

subhūte bodhisattvo mahāsattvaścarati, ya:
prajñāpāramitāyāṃ carati | evamukte āyuṣmān subhūti-

rāyuṣmantaṃ śāriputrametadavocat-sāre batāyamāyuṣman
śāriputra bodhisattvo mahāsattvaścarati,

ya: prajñāpāramitāyāṃ carati ||

atha khalu saṃbahulānāṃ kāmāvacarāṇāṃ
devaputrasahasrāṇāmetadabhavat-namaskartavyāste

sattvā:, yairanuttarāyāṃ samyaksaṃbodhau
cittānyutpāditāni abhinirhṛtāni | ye ceha gambhīrāyāṃ

prajñāpāramitāyāṃ caranti, tathā caranto bhūtakoṭiṃ na
sākṣātkurvanti, yaduta śrāvakabhūmau vā

pratyekabuddhabhūmau vā | anenāpi paryāyeṇa
duṣkarakārakā bodhisattvā mahāsattvā veditavyā:, ye   

dharmāṇāṃ dharmatāyāṃ caranti, na ca tāṃ dharmatāṃ
sākṣātkurvanti | atha khalvāyuṣmān subhūtisteṣāṃ

saṃbahulānāṃ kāmāvacarāṇāṃ devaputrasahasrāṇāṃ
cetasaiva ceta:parivitarkamājñāya tāni saṃbahulāni

kāmāvacarāṇāṃ devaputrāṇāṃ sahasrāṇyāmantrayante
sma-nedaṃ devaputrāsteṣāṃ bodhisattvānāṃ
mahāsattvānāṃ

duṣkaram, yatte tāṃ bhūtakoṭiṃ na sākṣātkurvanti |
idaṃ tu devaputrāsteṣāṃ bodhisattvānāṃ mahāsattvānāṃ

duṣkaraṃ caiva paramaduṣkaraṃ caiva,
yadaprameyānasaṃkhyeyānapramāṇān sattvān
parinirvāpayiṣyāma iti

saṃnāhaṃ saṃnahyante | te ca sattvā atyantatayā na
saṃvidyante, asaṃvidyamānā nopalabhyante,

sattvaviviktatvāt | evaṃ vainayikā atyantatayā na
saṃvidyante | evaṃ ca bodhisattvā mahāsattvā

anuttarāṃ samyaksaṃbodhimabhisaṃbodbhuṃ saṃprasthitā:
sattvān vineṣyāma iti, ākāśaṃ sa devaputrā

vinetavyaṃ manyeta ya: sattvān vinetavyān manyeta | tatkasya
heto: ? ākāśaviviktatayā

hi devaputrā: sattvaviviktatā veditavyā | anena devaputrā:
paryāyeṇa duṣkarakārakā bodhisattvā

mahāsattvā:, ye'saṃvidyamānānāmanupalabhyamānānāṃ
sattvānāṃ kṛtaśa: saṃnāhaṃ saṃnahyante |

ākāśena sa devaputrā: sārdhaṃ veditavyaṃ manyeta, ya:
sattvānāṃ kṛtaśa: saṃnāhaṃ saṃnaddhavyaṃ

manyeta | ayaṃ ca saṃnāho bodhisattvena mahāsattvena
sattvānāṃ kṛtaśa: saṃnaddha: | sarvātyantatayā

sattvānupalabdhiruktā tathāgatenārhatā samyaksaṃbuddhena |
sā ca sattvaviviktatayaiva veditavyā, vainayikavivaktatayā ca
sattvaviviktatā veditavyā | sacedatraivaṃ bhāṣyamāṇe
bodhisattvo

mahāsattvo na saṃsīdati,
veditavyametaddevaputrā:-caratyayaṃ bodhisattvo mahāsattva:
prajñāpāra-

mitāyām | tatkasya heto: ? sattvaviviktatayā hi
rūpaviviktatā veditavyā | evaṃ sattva-

viviktatayā vedanāsaṃjñāsaṃskāraviviktatā veditavyā |
sattvaviviktatayā vijñānaviviktatā

veditavyā | evaṃ yāvatsattvaviviktatayā
sarvadharmaviviktatā veditavyā | evaṃ devaputrā: sarva-

dharmaviviktatā draṣṭavyā | evaṃ devaputrā:
sarvadharmaviviktatāyāṃ bhāṣyamāṇāyāṃ bodhisattvo
mahāsattvo

na saṃsīdati | yato na saṃsīdati, tataścarati
prajñāpāramitāyām ||

atha khalu bhagavān jānanneva āyuṣmantaṃ
subhūtimetadavocat-kiṃ kāraṇaṃ subhūte

bodhisattvo mahāsattva evaṃ sarvadharmaviviktatāyāṃ
bhāṣyamāṇāyāṃ na saṃsīdati ? subhūtirāha-

@221

viviktatvādbhagavanna saṃsīdati | anena bhagavan kāraṇena
bodhisattvo mahāsattva: sarvadharmaviviktatāyāṃ

bhāṣyamāṇāyāṃ na saṃsīdati | nāpi bhagavan
kaściddharma: saṃsīdati | tatkasya heto: ? na hi bhagavan

kaściddharma upalabhyate, ya: saṃsīdet | so'pi bhagavan
dharmo nopalabhyeta, yena dharmeṇa yo dharma:

saṃsīdet | bhagavānāha-evametatsubhūte, evametat | api tu
khalu puna: subhūte sacedevaṃ bhāṣyamāṇe

deśyamāne nirdiśyamāne evamupadiśyamāne bodhisattvo
mahāsattvo na saṃsīdati na viṣīdati na

viṣādamāpadyate, nāvalīyate na saṃlīyate, na
vipṛṣṭhīkaroti mānasam, na bhagnapṛṣṭhīkaroti,

nottrasyati na saṃtrasyati na saṃtrāsamāpadyate, carati
prajñāpāramitāyām | subhūtirāha-evameta-

dbhagavan, evametatsugata | sacedbhagavan bodhisattvo
mahāsattva evaṃ carati, carati prajñāpāramitāyām |

evaṃ carantaṃ bodhisattvaṃ mahāsattvaṃ sendrakā devā:
sabrahmakā: saprajāpatikā: seśānā: sarṣinaranārī-

gaṇā ārātprāñjalībhūtā namasyanti | bhagavānāha-na
kevalaṃ subhūte evaṃ carantaṃ bodhisattvaṃ

mahāsattvaṃ sendrakā devā: sabrahmakā: saprajāpatikā:
seśānā: sarṣinaranārīgaṇā ārātprāñjalībhūtā

namasyanti, ye'pi te subhūte brahmakāyikā devā
brahmapurohitā brahmapārṣadyā mahābrahmāṇa: parīttābhā

apramāṇābhā ābhāsvarā: parīttaśubhā apramāṇaśubhā:
śubhakṛtsnā anabhrakā: puṇyaprasavā bṛha-

tphalā asaṃjñisattvā abṛhā atapā: sudṛśā: sudarśanā
akaniṣṭhāśca devā:, te'pi subhūte taṃ

bodhisattvaṃ mahāsattvaṃ prajñāpāramitāyāṃ evaṃ
carantaṃ namasyanti | ye'pi te subhūte
aprameyeṣvasaṃkhyeyeṣu

lokadhātuṣu tathāgatā arhanta: samyaksaṃbuddhā etarhi
tiṣṭhanti dhriyante yāpayanti, te'pi buddhā

bhagavanta: prajñāpāramitāyāmevaṃ carantaṃ bodhisattvaṃ
mahāsattvaṃ buddhacakṣuṣā paśyanti | te ca subhūte

bodhisattvaṃ mahāsattvaṃ prajñāpāramitāyāṃ
carantamanugṛhṇanti, samanvāharanti | ye ca khalu puna:

subhūte bodhisattvā mahāsattvā: prajñāpāramitāyāṃ
carantastathāgatairarhadbhi: samyaksaṃbuddhairanugṛhyante

samanvāhriyante, te te subhūte bodhisattvā mahāsattvā
avinivartanīyā anuttarāyā: samyaksaṃ-

bodherdhārayitavyā: | na ca teṣāmantarāyā utpatsyante
mārato vā anyato vā | tatkasya

heto: ? ye subhūte trisāhasramahāsāhasre lokadhātau
sattvā:, te sarve mārā: pāpīyāṃso bhaveyu: |

ekaikaśca māra: pāpīyāṃstāvatīreva mārasenā
abhinirmimīte | te'pi subhūte mārā: pāpīyāṃsa-

stasya buddhasamanvāhṛtasya bodhisattvasya mahāsattvasya
prajñāpāramitāyāṃ carato na pratibalā

antarāyaṃ kartumanuttarāyā: samyaksaṃbodhe: | tiṣṭhantu
khalu puna: subhūte trisāhasramahāsāhasre

lokadhātau sarvasattvā mārā: pāpīyāṃsa:, yāvanta:
subhūte gaṅgānadīvālukopameṣu trisāhasramahā-

sāhasreṣu lokadhātuṣu sattvā:, te'pi sarve mārā:
pāpīyāṃso bhaveyu:, ekaikaśca māra: pāpīyāṃ-

stāvatīreva mārasenā abhinirmimīte, te'pi subhūte mārā:
pāpīyāṃsastasya buddhasamanvāhṛtasya

bodhisattvasya mahāsattvasya prajñāpāramitāyāṃ carato na
pratibalā antarāyaṃ kartumanuttarāyā:

samyaksaṃbodhe: | dvābhyāṃ subhūte dharmābhyāṃ
samanvāgato bodhisattvo mahāsattvastasmin samaye

durdharṣo bhavati mārai: pāpīyobhirmārakāyikābhirvā
devatābhi: | katamābhyāṃ dvābhyām ? yaduta

sarvasattvāścāsya aparityaktā bhavanti, sarvadharmāśca
anena śūnyatāto vyavalokitā bhavanti |

@222

ābhyāṃ subhūte dvābhyāṃ dharmābhyāṃ samanvāgato
bodhisattvo mahāsattvo durdharṣo bhavati mārai:

pāpīyobhirmārakāyikābhirvā devatābhi: | aparābhyāṃ
subhūte dvābhyāṃ dharmābhyāṃ samanvāgato

bodhisattvo mahāsattvo durdharṣo bhavati mārai:
pāpīyobhirmārakāyikābhirvā devatābhi: | kata-

mābhyāṃ dvābhyām ? yaduta yathāvādī tathākārī ca
bhavati, buddhaiśca bhagavadbhi: samanvāhriyate |

ābhyāṃ subhūte dvābhyāṃ samanvāgato bodhisattvo
mahāsattvo durdharṣo bhavati mārai: pāpīyobhi-

rmārakāyikābhirvā devatābhi: | evaṃ carata: subhūte
bodhisattvasya mahāsattvasya devā apyupa-

saṃkramitavyaṃ maṃsyante | upasaṃkramya ca paripraṣṭavyaṃ
maṃsyante, paripraśnīkartavyaṃ maṃsyante, paryupāsi-

tavyaṃ maṃsyante, utsāhaṃ cāsya vardhayiṣyanti-kṣipraṃ
tvaṃ kulaputra anuttarāṃ samyaksaṃbodhimabhi-

saṃbhotsyase | tasmāttarhi kulaputra anenaiva vihāreṇa
vihara yaduta prajñāpāramitāvihāreṇa |

tatkasya heto: ? etenaiva hi tvaṃ kulaputra vihāreṇa viharan
anāthānāṃ sattvānāṃ nātho bhaviṣyasi,

atrāṇānāṃ sattvānāṃ trātā bhaviṣyasi, aśaraṇānāṃ
sarttvānāṃ śaraṇaṃ bhaviṣyasi, alayanānāṃ

sattvānāṃ layanaṃ bhaviṣyasi, aparāyaṇānāṃ
sattvānāṃ parāyaṇaṃ bhaviṣyasi, advīpānāṃ
sattvānāṃ

dvīpo bhaviṣyasi, andhānāṃ sattvānāmāloko bhaviṣyasi,
apariṇāyakānāṃ sattvānāṃ pariṇāyako

bhaviṣyasi, agatikānāṃ sattvānāṃ gatirbhaviṣyasi,
mārgapranaṣṭānāṃ sattvānāmapratiśaraṇānāṃ

mārgapraṇetā pratiśaraṇaṃ bhaviṣyasi | evaṃ te
devaputrāstasya bodhisattvasya mahāsattvasyotsāhaṃ

vardhayiṣyanti | tatkasya heto: ? etena hi subhūte
prajñāpāramitāvihāreṇa viharato bodhisattvasya

mahāsattvasya ye te'prameyeṣvasaṃkhyeyeṣu lokadhātuṣu
buddhā bhagavantastiṣṭhanti dhriyante yāpayanti,

te'pi bhikṣusaṃghaparivṛtā bodhisattvagaṇapuraskṛtā:
prajñāpāramitāyāṃ carato viharatastasya

bodhisattvasya mahāsattvasya ebhirevaṃrūpairguṇai:
samanvāgatasya yaduta prajñāpāramitāviharaṇaguṇai:,

buddhā bhagavanto nāma ca gotraṃ ca balaṃ ca varṇaṃ ca
rūpaṃ ca parikīrtayamānarūpā dharmaṃ

deśayanti, udānaṃ codānayanti tasya bodhisattvasya
mahāsattvasya | tadyathāpi nāma subhūte

ahametarhi ratnaketorbodhisattvasya mahāsattvasya, śikhino
bodhisattvasya mahāsattvasya nāma ca

gotraṃ ca balaṃ ca varṇaṃ ca rūpaṃ ca
parikīrtayamānarūpo dharmaṃ deśayāmi, udānaṃ
codānayāmi

apareṣāṃ ca bodhisattvānāṃ mahāsattvānām, ya etarhi
akṣobhyasya tathāgatasyārhata: samyaksaṃ-

buddhasyāntike brahmacaryaṃ caranti | evameva subhūte te'pi
buddhā bhagavanto ye etarhi iha mama

buddhakṣetre bodhisattvā mahāsattvā brahmacaryaṃ caranti,
anena ca prajñāpāramitāvihāreṇa viharanti,

teṣāṃ ca bodhisattvānāṃ mahāsattvānāṃ nāma ca gotraṃ
ca balaṃ ca varṇaṃ ca rūpaṃ ca parikīrtaya-

mānarūpā dharmaṃ deśayanti, udānaṃ codānayanti ||

subhūtirāha-kiṃ sarveṣāmeva bhagavan bodhisattvānāṃ
mahāsattvānāṃ nāma ca gotraṃ ca

balaṃ ca varṇaṃ ca rūpaṃ ca parikīrtayamānarūpāste
buddhā bhagavanto dharmaṃ deśayanti, udānaṃ

codānayanti ? bhagavānāha-no hīdaṃ subhūte | na subhūte
sarveṣāṃ bodhisattvānāṃ mahāsattvānāṃ

nāma ca gotraṃ ca balaṃ ca varṇaṃ ca rūpaṃ ca
parikīrtayamānarūpāste buddhā bhagavanto dharmaṃ

@223

deśayanti, udānaṃ codānayanti, kiṃ tarhi subhūte ye
te'vinivartanīyā bodhisattvā mahāsattvā:

sarvasaṅgavigatā:, teṣāṃ te buddhā bhagavanto nāma ca
gotraṃ ca balaṃ ca varṇaṃ ca rūpaṃ ca

parikīrtayamānarūpā dharmaṃ deśayanti, udānaṃ
codānayanti ||

subhūtirāha-santi bhagavan avinivartanīyān bodhisattvān
mahāsattvān sthāpayitvā

tato'nye bodhisattvā mahāsattvā:, yeṣāṃ te buddhā
bhagavanto nāma ca gotraṃ ca balaṃ varṇaṃ ca

rūpaṃ ca parikīrtayamānarūpā dharmaṃ deśayanti, udānaṃ
codānayanti ? bhagavānāha-santi

subhūte pratipakṣabalino bodhisattvayānikā: pudgalā:
avinivartanīyān bodhisattvān mahā-

satvān sthāpayitvā, yeṣāṃ te buddhā bhagavanto nāma ca
gotraṃ ca balaṃ ca varṇaṃ ca rūpaṃ ca

parikīrtayamānarūpā dharmaṃ deśayanti, udānaṃ
codānayanti | te puna: katame ? ye etarhi

akṣobhyasya tathāgatasyārhata: samyaksaṃbuddhasya
bodhisattvacaryāmanuśikṣamāṇarūpā bodhisattva-

cārikāṃ caranti, anuśikṣamāṇarūpā viharanti, ime te
subhūte bodhisattvayānikā: pudgalā

avinivartanīyān bodhisatvān mahāsatvān sthāpayitvā
yeṣāṃ te buddhā bhagavanto nāma ca

gotraṃ ca balaṃ ca varṇaṃ ca rūpaṃ ca
parikīrtayamānarūpā dharmaṃ deśayanti, udānaṃ
codānayanti |

ye'pi te subhūte ratnaketorbodhisattvasya mahāsattvasya
bodyhisattvacaryāmanuśikṣamāṇarūpā bodhi-

sattvacaryāṃ caranti, anuśikṣamāṇā viharanti, ime'pi te
subhūte bodhisattvā mahāsattvā avi-

nivartanīyān bodhisatvān mahāsatvān sthāpayitvā yeṣāṃ
te buddhā bhagavanto nāma ca gotraṃ ca

balaṃ ca varṇaṃ ca rūpaṃ ca parikīrtayamānarūpā
dharmaṃ deśayanti, udānaṃ codānayanti ||

punaraparaṃ subhūte ye bodhisattvā mahāsattvā:
prajñāpāramitāyāṃ caranta: sarvadharmā

anutpattikā ityadhimuñcanti, na ca
tāvadanutpattikadharmakṣāntipratilabdhā bhavanti |
sarvadharmā:

śāntā ityadhimuñcanti, na ca
sarvadharmeṣvavinivartanīyavaśitāprāptimavakrāntā
bhavanti |

anenāpi subhūte vihāreṇa viharatāṃ teṣāṃ
bodhisattvānāṃ mahāsattvānāṃ te buddhā bhagavanto

nāma ca gotraṃ ca balaṃ ca varṇaṃ ca rūpaṃ ca
parikīrtayamānarūpā dharmaṃ deśayanti, udānaṃ

codānayanti | yeṣāṃ khalu puna: subhūte bodhisattvānāṃ
mahāsattvānāṃ te buddhā bhagavanto nāma

ca gotraṃ ca balaṃ ca varṇaṃ ca rūpaṃ ca
parikīrtayamānarūpā dharmaṃ deśayanti, udānaṃ
codānayanti,

prahīṇā teṣāṃ śrāvakabhūmi: pratyekabuddhabhūmiśca |
buddha bhūmireva teṣāṃ pratikāṅkṣitavyā | te'pi

vyākariṣyante'nuttarāyāṃ samyaksaṃbodhau | tatkasya heto:
? yeṣāṃ hi subhūte bodhisattvānāṃ

mahāsattvānāṃ evaṃ prajñāpāramitāyāṃ caratāṃ te
buddhā bhagavanto nāma ca gotraṃ ca balaṃ ca varṇaṃ

ca rūpaṃ ca parikīrtayamānarūpā dharmaṃ deśayanti,
udānaṃ codānayanti, te'pyavinivartanīya-

tāyāṃ sthāsyanti ||

punaraparaṃ subhūte ye bodhisattvā mahāsattvā imāṃ
gambhīrāṃ prajñāpāramitāṃ bhāṣyamāṇāṃ

śrutvā adhimokṣyanti, na dhandhāyiṣyanti, na
kāṅkṣiṣyanti, na vicikitsiṣyanti, evametadyathā

tathāgatenārhatā samyaksaṃbuddhena bhāṣitamityadhimucya
vistareṇa śroṣyanti, evaṃ ca cittamutpāda-

@224

yiṣyanti-imāṃ vayaṃ prajñāpāramitāmakṣobhyasya
tathāgatasyārhata: samyaksaṃbuddhasyāntikādvistareṇa

śṛṇuyāmeti, teṣāṃ ca bodhisattvayānikānāṃ
pudgalānāṃ ye cāsya buddhakṣetre brahmacaryaṃ caranti,

teṣāṃ cāntikādimāmeva prajñāpāramitāṃ śrutvā
adhimokṣyanti, te'pyenāṃ prajñāpāramitāmadhi-

mucyamānā yathā tathāgatena bhāṣitā tathā
cādhimokṣyante, tathā cādhimucyamānā avinivarta-

nīyatāyāṃ sthāsyanti | evaṃ subhūte bahukaraṃ
prajñāpāramitāyā: śravaṇamapi vadāmi, ka: punarvādo

ya enāmadhimokṣyanti | adhimucya tathatvāya sthāsyanti |
tathatvāya pratipatsyante | tathatvāya

sthitvā tathatvāya pratipadya tiṣṭhanti tathatāyām |
tathatāyāṃ tiṣṭhanta: sarvajñatāyāṃ ca dharmaṃ

deśayanti ||

subhūtirāha-yadā bhagavaṃstathatāvinirmukto nānya:
kaściddharma upalabhyate, tadā ko'yaṃ

bhagavan dharma: sthāsyati tathatāyām, ko vā ayamanuttarāṃ
samyaksaṃbodhimabhisaṃbhotsyate, ko

vā ayamimaṃ dharmaṃ deśayiṣyati ? evamukte
bhagavānāyuṣmantaṃ subhūtimetadavocat-yatsubhūte evaṃ

vadasi-yadā tathatāvinirmukto nānya: kaściddharma
upalabhyate, tadā ko'yaṃ bhagavan dharmastatha-

tāyāṃ sthāsyati, ko vāyamanuttarāṃ
samyaksaṃbodhimabhisaṃbhotsyate, ko vāyamimaṃ dharmaṃ
deśayiṣya-

tīti | na subhūte tathatāvinirmukto'nya: kaściddharma
upalabhyate, yo dharmastathatāyāṃ sthāsyati |

tathataiva tāvatsubhūte nopalabhyate, ka: punarvādo
yastathatāyāṃ sthāsyati | na subhūte tathatā

anuttarāṃ samyaksaṃbodhimabhisaṃbudhyate | so'pi subhūte
dharmo na kaścidupalabhyate, yo'nuttarāṃ

samyaksaṃbodhimabhisaṃbuddho vā, abhisaṃbhotsyate vā,
abhisaṃbudhyate vā | na subhūte tathatā dharmaṃ

deśayati | so'pi subhūte nopalabhyate, yo dharmo deśyeta ||

atha khalu śakro devānāmindro
bhagavantametadavocat-gambhīrā bhagavan prajñāpāramitā |

duṣkarakārakā bhagavan bodhisattvā mahāsattvā:,
ye'nuttarāṃ samyaksaṃbodhimabhisaṃboddhukāmā: |

tatkasya heto: ? na ca nāma bhagavan
kaściddharmastathatāyāṃ tiṣṭhati, nāpi
kaściddharmo'nuttarāṃ

samyaksaṃbodhimabhisaṃbudhyate, nāpi kaściddharmaṃ
deśayati | atra ca te nāvalīyante, nāpi

kāṅkṣanti, nāpi dhandhāyante ||

atha khalvāyuṣmān subhūti: śakraṃ
devānāmindrametadavocat-yatkauśika evaṃ vadasi-

duṣkarakārakā bodhisattvā mahāsattvā:, yeṣāmevaṃ
gambhīreṣu dharmeṣu bhāṣyamāṇeṣu na bhavati

kāṅkṣāyitatvaṃ dhandhāyitatvaṃ veti | sarvadharmeṣu
kauśika śūnyeṣu kasyātra kāṅkṣāyitatā vā

bhavati dhandhāyitatā vā bhavati ? śakra āha-yadyadeva
āryasubhūtirnirdiśati, tattadeva

śūnyatāmārabhya nirdiśati, na ca kvacitsajjati |
tadyathāpi nāma antarīkṣe iṣu: kṣipto naiva

kvacitsajjati, evameva āryasubhūterdharmadeśanā na
kvacitsajjati ||

atha khalu śakro devānāmindro bhagavantametadavocat-
kaccidahaṃ bhagavan subhūtiṃ

sthaviramārabhya evaṃ bhāṣamāṇa evaṃ
nirdiśaṃstathāgatasyoktavādī bhavāmi dharmavādī ca,
dharmasya

cānudharmaṃ vyākurvan vyākaromi ? evamukte bhagavān
śakraṃ devānāmindrametadavocat-yatkhalu

@225

tvaṃ kauśika evaṃ bhāṣase-evametatkauśika, evametat |
evaṃ bhāṣamāṇa evaṃ nirdiśaṃstathāgata-

syoktavādī bhavasi dharmavādī ca, dharmasya cānudharmaṃ
vyākurvan vyākaroṣi | tatkasya heto: ?

yadyadeva hi kauśika subhūte: sthavirasya pratibhāti,
tattadeva kauśika śūnyatāmārabhya

pratibhāti | tatkasya heto: ? subhūtirhi kauśika sthavira:
prajñāpāramitāmapi tāvanna samanu-

paśyati, nopalabhate, kuta: punarya: prajñāpāramitāyāṃ
carati | bodhimeva tāvannopalabhate, kiṃ

punaryo bodhimabhisaṃbhotsyate | sarvajñatāmeva
tāvannopalabhate, kuta: punarya: sarvajñatāmanuprāpsyati |

tathatāmeva tāvannopalabhate, kuta: punaryastathāgato
bhaviṣyati | anutpādameva tāvannopalabhate,

kiṃ punaryo'nutpādaṃ sākṣātkariṣyati | bodhisattvameva
tāvannopalabhate, kuta: punaryo

bodhimabhisaṃbhotsyate | balānyeva tāvannopalabhate, kuta:
punaryo balasamaṅgī bhaviṣyati |

vaiśāradyānyeva tāvannopalabhate, kuta: punaryo viśārado
bhaviṣyati | dharmameva tāvannopalabhate,

kuta: punaryo dharmaṃ deśayiṣyati |
sarvadharmaviviktavihāreṇa sarvadharmānupalambhavihāreṇa hi

kauśika subhūti: sthaviro viharati | ya: khalu punarayaṃ
kauśika subhūte: sthavirasya sarvadharma-

viviktavihāra: sarvadharmānupalambhavihāraśca, eṣa kauśika
vihāro bodhisattvasya mahāsattvasya

prajñāpāramitāyāṃ carato viharata: śatatamīmapi kalāṃ
nopaiti | sahasratamīmapi śatasahasratamīmapi

koṭītamīmapi koṭīśatatamīmapi koṭīsahasratamīmapi
koṭīśatasahasratamīmapi koṭīniyuta-

śatasahasratamīmapi kalāṃ nopaiti | saṃkhyāmapi kalāmapi
gaṇanāmapi upamāmapi aupamyamapi

upanisāmapi upaniṣadamapi na kṣamate | tathāgatavihāraṃ hi
kauśika sthāpayitvā tato'nyān

sarvān vihārānabhibhavatyayaṃ vihāra:, yo'yaṃ
bodhisattvasya mahāsattvasya prajñāpāramitāyāṃ carato

viharato vihāra: | ayaṃ kauśika teṣāṃ
sarvavihārāṇāmagra ākhyāyate, śreṣṭha ākhyāyate,
jyeṣṭha

ākhyāyate, vara ākhyāyate, pravara ākhyāyate, praṇīta
ākhyāyate, uttama ākhyāyate,

anuttama ākhyāyate, niruttara ākhyāyate, asama ākhyāyate,
asamasama ākhyāyate |

sarvaśrāvakapratyekabuddhavihārānayaṃ vihāro'bhibhavati,
yo'yaṃ bodhisattvasya mahāsattvasya prajñāpāra-

mitāyāṃ carato viharato vihāra: | tasmāttarhi kauśika
sarvasattvānāmagratāṃ gantukāmena śreṣṭhatāṃ

gantukāmena jyeṣṭhatāṃ gantukāmena varatāṃ gantukāmena
pravaratāṃ gantukāmena praṇītatāṃ gantukāmena   

uttamatāṃ gantukāmena anuttamatāṃ
gantukāmena niruttaratāṃ gantukāmena asamatāṃ gantukāmena

asamasamatāṃ gantukāmena kauśika kulaputreṇa vā
kuladuhitrā vā anena vihāreṇa vihartavyam,

yo'yaṃ bodhisattvānāṃ mahāsattvānāṃ
prajñāpāramitāyāṃ caratāṃ viharatāṃ vihāra iti ||

āryāṣṭasāhasrikāyāṃ prajñāpāramitāyāṃ
sāraparivarto nāma saptaviṃśatitama: ||

@226

28 avakīrṇakusumaparivarto'ṣṭāviṃśatitama: |

atha khalu tasmin samaye'nyataro
devaputrastrāyastriṃśairdevaputrai: sārdhaṃ māndāravāṇi

mahāmāndāravāṇi ca puṣpāṇi gṛhītvā yena
bhagavāṃstenopasaṃkrānta: | ṣaṣṭhaṃ śataṃ ca
bhikṣūṇāṃ

tasminneva samaye tasyāmeva parṣadi saṃnipatitaṃ
saṃniṣaṇṇaṃ cābhūt | te utthāyāsanebhya ekāṃsā-

nyuttarāsaṅgāni kṛtvā dakṣiṇāni jānumaṇḍalāni
pṛthivyāṃ pratiṣṭhāpya yena bhagavāṃstenāñjaliṃ

praṇamayāmāsu: | teṣāṃ bhikṣūṇāṃ buddhānubhāvena
te'ñjalipragrahā māndāravamahāmāndāravāṇāṃ
puṣpāṇāṃ

paripūrṇā abhūvan | te
tairmāndāravairmahāmāndāravaiśca
puṣpaistathāgatamarhantaṃ samyaksaṃbuddhamavākiran,

abhyavākiran, abhiprākiran, evaṃ ca vācamabhāṣanta-vayaṃ
bhagavan asyāṃ prajñāpāramitāyāṃ

cariṣyāma:, vayaṃ bhagavan anena anuttareṇa
prajñāpāramitāvihāreṇa vihariṣyāma iti ||

atha khalu bhagavāṃstasyāṃ velāyāṃ smitaṃ prādurakarot
| dharmatā khalu punareṣāṃ buddhānāṃ

bhagavatām-yadā smitaṃ prāduṣkurvanti, atha tadā
nānāvarṇā anekavarṇā raśmayo bhagavato

mukhadvārānniścaranti-tadyathā
nīlapītalohitāvadātamāñjiṣṭhasphaṭikarajatasuva{1 W
om. ^varṇa.}rṇavarṇā: | te niścarya

anantāparyantān lokadhātūnābhayā avabhāsya
yāvadbrahmalokamabhyudgamya punareva pratyudāvṛtya

bhagavantaṃ tri: pradakṣiṇīkṛtya bhagavato
mūrdhanyantardhīyante ||

atha khalvāyuṣmānānanda
utthāyāsanādekāṃsamuttarāsaṅgaṃ kṛtvā dakṣiṇaṃ
jānumaṇḍalaṃ

pṛthivyāṃ pratiṣṭhāpya yena bhagavāṃstenāñjaliṃ
praṇamayya bhagavantametadavocat-nāhetukaṃ nāpratyayaṃ

tathāgatā arhanta: samyaksaṃbuddhā: smitaṃ prāduṣkurvanti
| ko bhagavan hetu:, ka: pratyaya:

smitasya prāduṣkaraṇāya ? evamukte
bhagavānāyuṣmantamānandametadavocat-idamānanda
bhikṣūṇāṃ

{2 W ṣaṭvaśataṃ for ṣaṣṭham śatasm.}ṣaṣṭhaṃ
śatamanāgate'dhvani tārakopame kalpe anuttarāṃ
samyaksaṃbodhimabhisaṃbhotsyate, abhisaṃbudhya 

ca sattvedbhyo dharmaṃ deśayiṣyati | sarve caikanāmāno 
bhaviṣyanti yaduta avakīrṇakusumanāmāna: |

tathāgatā arhanta: samyaksaṃbuddhā: śāstāro loke
bhaviṣyanti | te{3 W eṣāṃ.}ṣāṃ khalu punarānanda

avakīrṇakusumanāmnāṃ tathāgatānāmarhatāṃ
samyaksaṃbuddhānāṃ sarveṣāṃ sama: śrāvakasaṃgho
bhaviṣyati |

sarveṣāṃ ca teṣāmavakīrṇakusumanāmnāṃ
tathāgatānāmarhatāṃ samyaksaṃbuddhānāṃ
samamevāyu:pramāṇaṃ

bhaviṣyati viṃśatikalpasahasrāṇi | sarveṣāmeva
caikaikasya vaistārikaṃ pravacanaṃ bhaviṣyati

pṛthuvaipulyaprāptaṃ devamanuṣyeṣu | sarveṣāmeva ca
saddharma: samaṃ sthāsyati, viṃśatimeva kalpasahasrā-

ṇyekaikasya | sarve ca te yato yata eva

rāmanagaranigamajanapadarāṣṭrarājadhānīto'bhiniṣkrami-

ṣyanti, abhiniṣkramya yatra yatra dharmacakraṃ
pravartayiṣyanti, pravartya ca yatra yatra ca vihariṣyanti,

yato yataśca yatra yatraiva ca pravekṣyanti, yena yena ca yato
yata eva cābhiniṣkramiṣyanti,

tatastatastatra tatra teṣāṃ praviśatāmabhiniṣkrāmatāṃ
viharatāṃ ca pañcavarṇikāyāṃ puṣpāṇāṃ puṣpavarṣā:

pravartiṣyante | tasmāttarhid ānanda
bodhisattvairmahāsattvairuttamena vihāreṇa vihartukāmai:
prajñāpāra-

@227

mitāvihāreṇa vihartavyam | tathāgatavihāreṇa ānanda
vihartukāmai: prajñāpāramitāvihāreṇa

vihartavyam | ye hi kecidānanda bodhisattvā mahāsattvā:
prajñāpāramitāyāṃ cariṣyanti, niṣṭhā

tatra gantavyā-manuṣyebhya evaite cyutā bhaviṣyanti | te
ihopapannāstuṣitebhya eva vā devanikā-

yebhyaścyutā bhaviṣyanti manuṣyeṣvevopapannā: | tatkasya
heto: ? tathā hi manuṣyeṣu tuṣiteṣu

ca deveṣu iyaṃ prajñāpāramitā vistareṇa pracariṣyatīti
| tathāgatāvalokitā: khalu punarānanda te

bodhisattvā mahāsattvā veditavyā:, ya iha
prajñāpāramitāyāṃ cariṣyanti, ya imāṃ
prajñāpāramitā-

mudgrahīṣyanti, dhārayiṣyanti vācayiṣyanti paryavāpsyanti
pravartayiṣyanti deśayiṣyantyupadekṣya-

ntyuddekṣyanti svādhyāsyanti, antaśo likhiṣyanti, udgṛhya
dhārayitvā vācayitvā paryavāpya pravartya

deśayitvopadiśyoddiśya svādhyāyya antaśo likhitvā
bodhisattvān mahāsattvānavavadiṣyanti

anuśāsiṣyanti saṃdarśayiṣyanti samādāpayiṣyanti
samuttejayiṣyanti saṃpraharṣayiṣyanti | ava-

ropitakuśalamūlāste ānanda bodhisattvā mahāsattvā
veditavyāstathāgateṣvarhatsu samyaksaṃbuddheṣu |

na kevalaṃ śrāvakapratyekabuddhānāmantike tai:
kuśalamūlānyavaropitāni iha prajñāpāramitāyāṃ

śikṣitum, ni:saṃśayaṃ khalu punarānanda
tathāgateṣvarhatsu samyaksaṃbuddheṣu tai:
kuśalamūlānyava-

ropitāni bodhisattvairmahāsattvai:, ya iha
prajñāpāramitāyāṃ śikṣante, na cottrāsamāpadyante | ye
ca

ānanda enāṃ prajñāpāramitāmudgrahīṣyanti
dhārayiṣyanti vācayiṣyanti paryavāpsyanti pravartayiṣyanti

deśayiṣyantyupadekṣyantyuddekṣyanti svādhyāsyanti
likhiṣyanti ca, tathā arthataśca dharmataśca

nayataścānugamiṣyanti, niṣṭhā ānanda tatra
gantavyā-saṃmukhībhūtāste abhūvan bodhisattvā

mahāsattvāstathāgatānāmarhatāṃ samyaksaṃbuddhānāmiti |
ye caināṃ prajñāpāramitāṃ na pratikrośanti,

na prativahanti, na pratikopayanti, na pratisaṃharanti, na
pratiṣedhayanti, na pratikṣipanti, na

pratibādhitavyāṃ maṃsyante, te'pyānanda bodhisattvā
mahāsattvā: pūrvajinakṛtādhikārā veditavyā: ||

kiṃcāpyānanda bodhisattvena mahāsattvena
tathāgatānāmarhatāṃ samyaksaṃbuddhānāmantike

kuśalamūlamavaropitam, evaṃ hi tanna
śrāvakapratyekabuddhatvāya dāsyati vipākam |
sacedbodhisattvo

mahāsattvo'nuttarāyāṃ samyaksaṃbodhau na
visaṃvādayiṣyati praṇidhānam, api tu khalu punarānanda

prāyeṇa tena bodhisattvena mahāsattvena kṛtaujñena
bhavitavyaṃ prajñāpāramitāyāṃ caritavatā |

tasmāttarhi te ānanda parīndāmi anuparīndāmi imāṃ
prajñāpāramitāṃ bhūyasyā mātrayā akṣara-

saṃnipātādudgrahaṇāya dhāraṇāya vācanāya paryavāptaye
pravartanāya cirasthitaye yatheyaṃ nāntardhīyeta |

sacettvamānanda yo mayā te dharmo deśita: sākṣāt
sthāpayitvā prajñāpāramitām, tāṃ sarvāṃ

dharmadeśanāmudgṛhya punareva vipraṇāśaye:,
punarevotsṛje: vismāraye:, na me tvamānanda etāvatā

aparāddha: syā: | yatkhalu punastvamānanda
prajñāpāramitāpratisaṃyuktaṃ padaṃ vā padasāmantakaṃ
vā

nāśaye:, utsṛje:, vismāraye:, tāvatā tvamānanda
mamāparāddha: syā:, na ca me tvaṃ cittamārādhaye: |

sacetpunastvamānanda prajñāpāramitāmudgṛhya punareva
nāśaye:, punarevotsṛje:, vismāraye:, na tvayāhaṃ

satkṛto gurukṛta: syām, na mānito na pūjito nārcito
nāpacāyita: syām | ye'pi

@228

te ānanda atītānāgatapratyutpannā buddhā bhagavanta:,
te'pi tvayā ānanda na satkṛtā na

gurukṛtā na mānitā na pūjitā nārcitā nāpacāyitā
bhavanti | sacetpunastvamānanda

prajñāpāramitāmudgṛhya punareva nāśaye:, punarevotsṛje:,
vismāraye:, tāvatā tvamānanda mamāparāddha:

syā:, na ca me tvaṃ cittamārādhaye: | tatkasya heto: ?
uktametadānanda tathāgatena-prajñāpāramitā

atītānāgatapratyutpannānāṃ tathāgatānāmarhatāṃ
samyaksaṃbuddhānāṃ mātā jananī janayitrī

sarvajñatāyā āhāriketi | tasmāttarhi ānanda parīndāmi
anuparīndāmi te imāṃ prajñāpāramitām,

yatheyaṃ nāntardhīyeta | udgrahītavyeyamānanda
prajñāpāramitā, dhārayitavyeyamānanda prajñāpāramitā,

vācayitavyeyamānanda prajñāpāramitā,
paryavāptavyeyamānanda prajñāpāramitā,
pravartayitavyeyamānanda

prajñāpārayitā, deśayitavyeyamānanda prajñāpāramitā,
upadeṣṭavyeyamānanda prajñāpāramitā, uddeṣṭa-

vyeyamānanda prajñāpāramitā, svādhyātavyeyamānanda
prajñāpāramitā, likhitavyeyamānanda prajñāpāra-

mitā, bhāvayitavyeyamānanda prajñāpāramitā |
sumanasikṛtā ca sudhṛtā ca suparyavāptā ca

supravartitā ca tvayā ānanda iyaṃ prajñāpāramitā
kartavyā | suparivyaktenākṣarapadavyañjanena

suniruktā codgrahītavyā | tatkasya heto: ?
atītānāgatapratyutpannānāṃ hi ānanda tathāgatā-

nāmarhatāṃ samyaksaṃbuddhānāṃ dharmakāyateti tāṃ
dharmatāṃ pramāṇīkṛtya | yathā tattvamānanda etarhi me

tathāgatasya tiṣṭhato dhriyamāṇasya yāpayato hitaiṣitayā
premato vā gauravato vā kalyāṇato vā

sparśavihārato vā kartavyaṃ vā dātavyaṃ vā
samanvāhartavyaṃ vā manyase, tathaiva svayā ānanda

iyaṃ prajñāpāramitā udgrahītavyā dhārayitavyā
vācayitavyā paryavāptavyā pravartayitavyā deśa-

yitavyā upadeṣṭavyā uddeṣṭavyā svādhyātavyā
likhitavyā bhāvayitavyā satkartavyā gurukartavyā

mānayitavyā pūjayitavyā arcayitavyā apacāyitavyā, tayā
hitaiṣitayā tena premṇā tena

gauraveṇa tayā guṇavattayā | evaṃ tvayā ānanda ahaṃ
pūjito bhavāmi, te ca bodhisattvā

mahāsattvā: | atītānāgatapratyutpannānāṃ ca buddhānāṃ
bhagavatāmantike prema ca prasādaśca gauravaṃ

cotpāditaṃ bhavati | yadi te ānanda ahaṃ priyo mana
āpo'parityaktastathāgata:, tataste

ānanda iyaṃ prajñāpāramitā priyā mana āpā
aparityajanīyā bhavatu, yathā te ekapadamapi na

praṇaśyet, yathā nāntardhīyeta | bahvapi te ānanda ahaṃ
bhāṣeyaṃ prajñāpāramitāyā: parīndanāmārabhya

kalpaṃ vā kalpāvaśeṣaṃ vā kalpaśataṃ vā kalpasahasraṃ
vā kalpaśatasahasraṃ vā kalpakoṭīṃ vā

kalpakoṭīśataṃ vā kalpakoṭīsahasraṃ vā
kalpakoṭīśatasahasraṃ vā tato vā upari | saṃkṣepeṇa

ānanda yādṛśastavāhaṃ śāstā, tādṛśī te
prajñāpāramitā śāstā | yādṛśāste atītānāgata-

pratyutpannā buddhā bhagavanta: sadevamānuṣāsurasya lokasya
śāstāra:, tādṛśī prajñāpāramitā sadeva-

mānuṣāsurasya lokasya śāstā | tasmāttarhi ānanda
aparimāṇā prajñāpāramitā | aparimāṇayā

parīndanayā prajñāpāramitāṃ te parīndāmyanuparīndāmi
sadevamānuṣāsurasya lokasya hitāya sukhāya |

yasya ānanda tathāgato na parityakta:, dharmo na parityakta:,
saṃgho na parityakta:, atītānāgata-

pratyutpannānāṃ buddhānāṃ bhagavatāṃ bodhirna
parityaktā, tasya prajñāpāramitā aparityaktā bhavatu |
iya-

@229

masmākamanuśāsanī | yo'pi kaścidānanda enāṃ
prajñāpāramitāmudgṛhṇīyāddhārayetparyadvācayedāpnu-

yātpravartayeddeśayedupadiśeduddiśetsvādhyāyet
likhedbhāvayet, atītānāgatapratyutpannānāṃ buddhānāṃ

bhagavatāṃ tena bodhiranuparigṛhītā bhavet | yo hi
kaścidānanda enāṃ prajñāpāramitāṃ pralujyamānā-

manuparigṛhṇīte, atītānāgatapratyutpannānāṃ
buddhānāṃ bhagavatāṃ tena bodhiranuparigṛhītā bhavati |

tatkasya heto: ? prajñāpāramitānirjātā hi ānanda
buddhānāṃ bhagavatāṃ bodhi: | ye'pi te ānanda

abhūvannatīte'dhvani tathāgatā arhanta: samyaksaṃbuddhā:,
teṣāmapyānanda buddhānāṃ bhagavatāṃ prajñāpāra-

mitānirjātaiva anuttarā samyaksaṃbodhirabhūt | te'pi te
ānanda anāgate'dhvani bhaviṣyanti

tathāgatā arhanta: samyaksaṃbuddhā:, teṣāmapyānanda
buddhānāṃ bhagavatāṃ prajñāpāramitānirjātaiva

anuttarā samyaksaṃbodhirbhaviṣyati | ye'pi te ānanda
aprameyeṣvasaṃkhyeṣu lokadhātuṣu tathāgatā

arhanta: samyaksaṃbuddhā etarhi tiṣṭhanti dhriyante
yāpayanti, teṣāmapyānanda buddhānāṃ bhagavatāṃ

prajñāpāramitānirjātaiva anuttarā samyaksaṃbodhi: |
tasmāttarhi ānanda bodhisattvena mahāsattvena

anuttarāṃ samyaksaṃbodhimabhisaṃbodbhukāmena ṣaṭsu 
pāramitāsu śikṣitukāmena iyameva prajñāpāramitā

śrotavyā udgrahītavyā dhārayitavyā vācayitavyā
prayavāptavyā pravartayitavyā deśayitavyopadeṣṭa-

vyoddeṣṭavyā svādhyātavyā likhitavyā | ihaiva
prajñāpāramitāyāṃ śikṣitavyaṃ yogamāpattavyam |

tatkasya heto: ? eṣā hi ānanda prajñāpāramitā
bodhisattvānāṃ mahāsattvānāṃ mātā jananī

janayitrī | ye'pi kecidānanda bodhisattvā mahāsattvā:
ṣaṭsu pāramitāsu śikṣitvā niryātā:,

niryāsyanti niryānti ca anuttarāyāṃ samyaksaṃbodhau, sarve
te ānanda prajñāpāramitāmāgamya ṣaṭsu

pāramitāsu śikṣitā: | te'pi sarve enāmeva
prajñāpāramitāmāgamya ṣaṭsu pāramitāsu

nirjātā: | tatkasya heto: ? prajñāpāramitānirjātā hi
ānanda sarvā: pāramitā: āhārikā

bhavantyanuttarāyā: samyaksaṃbodhe: | tasmāttarhi ānanda
bhūyasyā mātrayā enāṃ prajñāpāramitāṃ

dvitīyakamapi tṛtīyakamapi parīndāmyanuparīndāmi te,
yatheyaṃ nāntardhīyeta | eṣā hi ānanda

tathāgatānāmarhatāṃ samyaksaṃbuddhānāmakṣayo
dharmakoṣa:, yaduta prajñāpāramitā | tatkasya heto: ?

yo hi ānanda atīte'dhvani anavarāgre saṃsāre sattvānāṃ
buddhairbhagavadbhirdharmo deśita:, sarva:

sa ita eva dharmakoṣāt, yaduta prajñāpāramitāta: | ye'pi
te ānanda anāgate'dhvani buddhā

bhagavanto'parimite saṃsāre'nuttarāṃ
samyaksaṃbodhimabhisaṃbudhya sattvānāṃ dharmaṃ
deśayiṣyanti, te'pi

buddhā bhagavanta ita eva dharmakoṣāt, yaduta
prajñāpāramitāta: | ye'pi te ānanda etarhi

aprameyeṣvasaṃkhyeyeṣu lokadhātuṣu buddhā
bhagavantastiṣṭhanti dhriyante yāpayanti, dharmaṃ ca
deśayanti,

teṣāmapyānanda buddhānāṃ bhagavatāmita eva
dharmakoṣātprabhāvanā bhavati, yaduta prajñāpāramitāta:
|

tasmāttarhi ānanda akṣaya eṣa dharmakoṣo yaduta
prajñāpāramitākoṣa: | sacettvamānanda

śrāva{1 It appears that some portion of the text after
śrāvakayāni^ is

missing in all Mss. The commentator haribhadra notes
śrāvakayānikānāṃ as a pratīka

and gives explanation of kṣaṇa, lava etc, though the
available text does

not contain these words here.}kayāni...gatamarhantaṃ 
samyaksaṃbuddhaṃ paśyanti sma bhikṣusaṃghaparivṛtam# bodhisattvagaṇa-

@230

puraskṛtaṃ dharmaṃ deśayantaṃ sāgaropamāyāṃ
gambhīrāyāmakṣobhyāyāṃ parṣadi
bodhisattvairmahāsattvai-

racintyaguṇasamanvāgatai: parivṛtaṃ puraskṛtaṃ
sarvaiścārhadbhi: kṣīṇāsravairni:kleśairvaśībhūtai:
suvimukta-

cittai: suvimuktaprajñairājāneyairmahānāgai: kṛtakṛtyai:
kṛtakaraṇīyairapahṛtabhārairanuprāptasvakārthai: pari-

kṣīṇabhavasaṃyojanai: samyagājñāsuvimuktacittai:
sarvacetovaśiparamapāramiprāptai: ||

atha khalu bhagavāṃstamṛddhyabhisaṃskāraṃ punareva
pratisaṃharati sma | pratisaṃhṛte ca bhagavatā

tasmin ṛddhyabhisaṃskāre na bhūya: sa
bhagavānakṣobhyastathāgato'rhan samyaksaṃbuddha:
saṃdṛśyate

sma | te ca sarve bodhisattvā mahāsattvā:, te ca
mahāśrāvakā:, tacca buddhakṣetraṃ tāsāṃ catasṛṇāṃ

gandharvāsuragaruḍakinnaramahoragāṇāṃ
manuṣyāmanuṣyāṇāṃ ca na cakṣuṣa ābhāsaṃ bhūya
āgacchanti

sma | tatkasya heto: ? pratisaṃhṛto hi tathāgatenārhatā
samyaksaṃbuddhena sa ṛddhyabhisaṃskāra: |

tena te sarve sarveṣāṃ teṣāṃ na bhūyaścakṣupa
ābhāsamāgacchanti sma ||

atha khalu bhagavānāyuṣmantamānandamāmantrayate
sma-evamānanda sarvadharmā na cakṣuṣo'pyā-

bhāsamāgacchanti, na dharmādharmāṇāmābhāsamāgacchanti,
na dharmādharmān paśyanti, na dharmādharmān

jānanti | tatkasya heto: ? sarvadharmā hi ānanda ajānakā
apaśyakā:, na kāryasamarthā: |

tatkasya heto: ? nirīhakā hi ānanda sarvadharmā agrāhyā
ākāśanirīhakatayā | acintyā

hyānanda sarvadharmā māyāpuruṣopamā: | avedakā hyānanda
sarvadharmā asadbhāvatāmupādāya | evaṃ

caranta ānanda bodhisattvā mahāsattvāścaranti
prajñāpāramitāyām | na kaṃciddharmamabhini-

viśante | evaṃ śikṣamāṇā ānanda bodhisattvā
mahāsattvā: śikṣante prajñāpāramitāyām | sarvaśikṣā-

paramapāramitāṃ mahābodhiṃ prāptukāmena bodhisattvena
mahāsattvena prajñāpāramitāyāṃ śikṣitavyam |

tatkasya heto: ? eṣā hyānanda śikṣā
sarvaśikṣāṇāmagrā ākhyāyate, śreṣṭhā ākhyāyate,
jyeṣṭhā

ākhyāyate, varā ākhyāyate, pravarā ākhyāyate, praṇītā
ākhyāyate, uttamā ākhyāyate,

anuttamā ākhyāyate, niruttarā ākhyāyate, asamā
ākhyāyate, asamasamā ākhyāyate, sarva-

lokahitāvahā sarvalokasukhāvahā anāthānāṃ nāthakarī
buddhānujñātā buddhapraśastā | asyāmānanda

prajñāpāramitāyāṃ śikṣitvā atra śikṣāyāṃ sthitvā
tathāgatā arhanta: samyaksaṃbuddhā imaṃ

trisāhasramahāsāhasraṃ lokadhātumekena
padāṅguṣṭhenotkṣipya punareva nikṣipeyu: | na ca teṣāṃ

buddhānāṃ bhagavatāmevaṃ syāt-utkṣipto vāyaṃ
trisāhasramahāsāhasro lokadhātu: nikṣipto veti |

tatkasya heto: ? aprameyāsaṃkhyeyaguṇasamanvāgatā hi
prajñāpāramitā | asyāmānanda prajñāpāramitā-

śikṣāyāṃ śikṣitvā buddhā
bhagavanto'tītānāgatapratyutpanneṣu
dharmeṣvasaṅgatāmanuprāptā: | yāvatya

ānanda kāścicchikṣā: atītānāgatapratyutpanne'dhvani,
sarvāsāṃ tāsāmānanda śikṣāṇāmiyameva

prajñāpāramitāśikṣā agrā ākhyāyate, śreṣṭhā
ākhyāyate, jyeṣṭhā ākhyāyate, varā ākhyāyate,

pravarā ākhyāyate, praṇītā ākhyāyate, uttamā
ākhyāyate, anuttamā ākhyāyate, niruttarā

ākhyāyate, asamā ākhyāyate, asamasamā ākhyāyate |
apramāṇā hyānanda prajñāpāramitā |

akṣayā hyānanda prajñāpāramitā | aparyantā hyānanda
prajñāpāramitā | tatkasya heto: ? asattvādeva

@231

prajñāpāramitāyā: | ākāśasya hi sa ānanda pramāṇaṃ
vā kṣayaṃ vā paryantaṃ vā grahītavyaṃ

manyeta, ya: prajñāpāramitāyā: pramāṇaṃ vā kṣayaṃ vā
paryantaṃ vā grahītavyaṃ manyeta | tatkasya

heto: ? apramāṇā hyānanda prajñāpāramitā | akṣayā
hyānanda prajñāpāramitā | aparyantā

hyānanda prajñāpāramitā | na mayā ānanda
prajñāpāramitāyā: pramāṇaṃ vā kṣayo vā paryanto vā

ākhyāta: | nāmakāyapadakāyavyañjanakāyā: khalu
punarānanda pramāṇabaddhā: | neyamānanda

prajñāpāramitā pramāṇabaddhā | tatkasya heto: ? na
hyānanda nāmakāyapadakāyavyañjanakāyā:

prajñāpāramitā | na hi pramāṇavatīyamānanda
prajñāpāramitā | aparimāṇā hyānanda prajñā-

pāramitā ||

ānanda āha-kena puna: kāraṇena bhagavan bhagavatā
prajñāpāramitāyā: pramāṇaṃ

nākhyātam ? bhagavānāha-akṣayatvādānanda
prajñāpāramitāyāstathāgata: pramāṇaṃ na nirdiśati |

viviktatvādānanda prajñāpāramitāyā: pramāṇaṃ
tathāgatena nākhyātam | na hyānanda viviktasya

dharmasya viviktatāpyupalabhyate, kuta: punarasya pramāṇaṃ
bhaviṣyati ? evamānanda prajñāpāramitā

aprameyatvādapramāṇā aparimāṇā | ye'pi te ānanda
atīte'dhvanyabhūvaṃstathāgatā arhanta:

samyaksaṃbuddhā:, te'pyānanda ita eva prajñāpāramitāta:
prabhāvitā: | na cānanda iyaṃ prajñāpāra-

mitā kṣīṇā vā parikṣīṇā vā | ye'pi te ānanda
anāgate'dhvani bhaviṣyanti tathāgatā

arhanta: samyaksaṃbuddhā:, te'pyānanda ita eva
prajñāpāramitāta: prabhāvayiṣyante | na cānanda

iyaṃ prajñāpāramitā kṣeṣyate vā parikṣeṣyate vā |
ye'pi te ānanda etarhyaprameyeṣvasaṃkhyeyeṣu

lokadhātuṣu tathāgatā arhanta: samyaksaṃbuddhāstiṣṭhanti
dhriyante yāpayanti, te'pyānanda ita

eva prajñāpāramitāta: prabhāvyante | na ceyamānanda
prajñāpāramitā kṣīyate vā parikṣīyate vā |

ahamapyānanda etarhi tathāgato'rhan samyaksaṃbuddha: |
mamāpyānanda ita eva prajñāpāramitāta:

prabhāvanā | na cānanda iyaṃ prajñāpāramitā kṣīyate
vā parikṣīyate vā | tatkasya heto: ? ākāśaṃ

hi sa ānanda kṣayayitavyaṃ manyeta, ya: prajñāpāramitāṃ
kṣayayitavyāṃ manyeta | tasmāttarhyānanda

akṣayeyaṃ prajñāpāramitā ||

atha khalvāyuṣmata: subhūteretadabhavat-gambhīramidaṃ
sthānaṃ tathāgatena bhāṣitam |

yannvahaṃ tathāgataṃ pṛccheyametatsthānam | atha
khalvāyuṣmān subhūtirbhagavantametadavocat-akṣayā

bhagavan prajñāpāramitā ? bhagavānāha-akṣayā hi subhūte
prajñāpāramitā yaduta ākāśākṣayatvā-

tsarvadharmānutpādata: | subhūtirāha-kathaṃ bhagavan
bodhisattvena mahāsattvena prajñāpāramitā

abhinirhartavyā ? bhagavānāha-rūpākṣayatvena subhūte
bodhisattvena mahāsattvena prajñāpāramitā

abhinirhartavyā | evaṃ vedanāsaṃjñāsaṃskārā: |
vijñānākṣayatvena subhūte bodhisattvena mahāsattvena

prajñāpāramitā abhinirhartavyā | evaṃ khalu subhūte
bodhisattvena mahāsattvena prajñāpāramitā

abhinirhartavyā | avidyākṣayatvena subhūte bodhisattvena
mahāsattvena prajñāpāramitā abhinirha-

rtavyā | evaṃ saṃskārākṣayatvena vijñānākṣayatvena
nāmarūpākṣayatvena ṣaḍāyatanākṣayatvena sparśā-

@232

kṣayatvena vedanākṣayatvena tṛṣṇākṣayatvena
upādānākṣayatvena bhavākṣayatvena jātyakṣayatvena jarā-

maraṇākṣayatvena
śokaparidevadu:khadaurmanasyopāyāsākṣayatvena subhūte
bodhisattvena mahāsattvena prajñā-

pāramitā abhinirhartavyā | iyaṃ subhūte bodhisattvasya
mahāsattvasya antadvayavivarjitā pratītyasamu-

tpādavyavalokanā | evaṃ vyavalokayan subhūte bodhisattvo
mahāsattva: pratītyanutpādamanādyantamadhyaṃ

taṃ vyavalokayati | ayaṃ subhūte bodhisattvasya
mahāsattvasyāveṇiko dharmo bodhimaṇḍe niṣaṇṇasya,

yadevaṃ pratītyasamutpādaṃ vyavalokayati | evaṃ
vyavalokayata: subhūte bodhisattvasya mahāsattvasya

prattityasamutpāda: sarvajñajñānapratilambho bhavati | yo hi
kaścitsubhūte bodhisattvo mahāsattva:

anena akṣayābhirnirhāreṇa prajñāpāramitāyāṃ caran
pratītyasamutpādaṃ vyavalokayati, sa na

śrāvakabhūmau vā pratyekabuddhabhūmau vā sthāsyati, api
tu sthāsyati sarvajñatāyām | ye keci-

tsubhūte bodhisattvā mahāsattvā vivartante'nuttarāyā:
samyaksaṃbodhe:, sacet imān manasi-

kārānidaṃ copāyakauśalyamanāgamya na jānanti-kathaṃ
prajñāpāramitāyāṃ caratā bodhisattvena

mahāsattvena akṣayābhinirhāreṇa prajñāpāramitā
abhinirhartavyā, kathaṃ ca akṣayābhinirhāreṇa

prajñāpāramitāyāṃ pratītyasamutpādo vyavalokayitavya iti
| ye kecitsubhūte bodhisattvā

mahāsattvā vivṛttā vivartante, vivartsyante ca anuttarāyā:
samyaksaṃbodhe:, sarve te idamupāya-

kauśalyamanāgamya vivṛttā vivartante vivartsyante ca | ye
kecitsubhūte bodhisattvā mahāsattvā na

vivṛttā na vivartante na vivartsyante ca, sarve te imāṃ
prajñāpāramitāmāgamya na vivṛttā na vivartante

na vivartsyante ca anuttarāyā: samyaksaṃbodhe: | evaṃ
prajñāpāramitāyāṃ caratā bodhisattvena

mahāsattvena akṣayābhinirhāreṇa prajñāpāramitā
abhinirhartavyā | evaṃ ca akṣayābhinirhāreṇa

prajñāpāramitāyāṃ pratītyasamutpādo vyavalokayitavya: |
evaṃ khalu puna: subhūte bodhisattvo

mahāsattva: pratītyasamutpādaṃ vyavalokayan na
kaṃciddharmamahetukamutpadyamānaṃ samanupaśyati, na

kaṃciddharmaṃ nityaṃ vā dhruvaṃ vā śāśvataṃ vā
avipariṇāmadharmakaṃ vā samanupaśyati | na kaṃciddharmaṃ

kārakaṃ vā vedakaṃ vā samanupaśyati | iyaṃ subhūte
bodhisattvasya mahāsattvasya imāṃ prajñāpāra-

mitāmakṣayābhinirhāreṇa abhinirharato'syāṃ
prajñāpāramitāyāṃ carata: pratītyasamutpādavyavalokanā
|

yasmin samaye subhūte bodhisattvo mahāsattva:
prajñāpāramitāmakṣayābhinirhāreṇa abhinirharan

pratītyasamutpādaṃ vyavalokayati, tasmin samaye subhūte
bodhisattvo mahāsattvo na rūpaṃ

samanupaśyati, na vedanāṃ na saṃjñāṃ na saṃskārān, na
vijñānaṃ samanupaśyati, nāvidyāṃ

samanupaśyati | evaṃ na saṃskārānna vijñānaṃ na
nāmarūpaṃ na ṣaḍāyatanaṃ na sparśaṃ na vedanāṃ na

tṛṣṇāṃ nopādānaṃ na bhavaṃ na jātiṃ na jarāmaraṇaṃ
na śokaparidevadu:khadaurmanasyopāyāsān

samanupaśyati | idaṃ buddhakṣetramiti na samanupaśyati,
anyadbuddhakṣetramiti na samanupaśyati |

tamapi dharmaṃ na samanupaśyati, yena dharmeṇa idaṃ vā
anyadvā buddhakṣetraṃ samanupaśyet | iyaṃ sā subhūte

bodhisattvānāṃ mahāsattvānāṃ prajñāpāramitā | yasmin
samaye subhūte bodhisattvo mahāsattva:

prajñāpāramitāyāṃ carati, tasmin samaye māra: pāpīyān
paramaśokaśalyasamarpito bhavati |

@233

tadyathāpi nāma subhūte puruṣo mātāpitṛṣu kālagateṣu
paramaśokaśalyasamarpito bhavati, evameva

subhūte yasmin samaye bodhisattvo mahāsattva:
prajñāpāramitāyāṃ carati, tasmin samaye māra:

pāpīyān paramaśokaśalyasamarpito bhavati ||

subhūtirāha-kimeka eva bhagavan māra: pāpīyān
paramaśokaśalyasamarpito bhavati,

utāho bahavo mārā: pāpīyāṃsa: paramaśokaśalyasamarpitā
bhavanti, utāho ye trisāhasra-

mahāsāhasre lokadhātau mārā: pāpīyāṃsa: te'pi sarve
tasmin samaye paramaśokaśalyasamarpitā

bhavanti ? evamukte bhagavānāyuṣmantaṃ
subhūtimetadavocat-yasmin samaye subhūte bodhisattvo

mahāsattva: prajñāpāramitāvihāreṇa viharati, tasmin
samaye ye trisāhasramahāsāhasre lokadhātau

mārā: pāpīyāṃsa: te sarve paramaśokaśalyasamarpitā
bhavanti, svakasvakeṣvāsaneṣu na ramante |

tatkasya heto: ? prajñāpāramitāvihāreṇa hi viharato'sya
subhūte bodhisattvasya mahāsattvasya

sadevamānuṣāsuro loko'vatāraṃ na labhate grahaṇāya,
gādhaṃ na labhate, yatrainaṃ gṛhītvā viheṭhayedvā

vivartayedvā anuttarāyā: samyaksaṃbodhe: | tasmāttarhi
subhūte bodhisattvena mahāsattvena anuttarāṃ

samyaksaṃbodhimabhisaṃbodbhukāmena prajñāpāramitāyāṃ
caritavyam | tatkasya heto: ? prajñāpāramitāyāṃ

hi subhūte carato bodhisattvasya mahāsattvasya dānapāramitā
bhāvanāparipūriṃ gacchati, evaṃ

śīlapāramitā kṣāntipāramitā vīryapāramitā
dhyānapāramitā bhāvanāparipūriṃ gacchati | prajñā-

pāramitāyāṃ hi subhūte carato bodhisattvasya mahāsattvasya
sarvā: ṣaṭ pāramitā bhāvanāparipūriṃ

gacchanti, sarvāṇi copāyakauśalyāni bhāvanāparipūriṃ
gacchanti | tasya bodhisattvasya mahā-

sattvasya prajñāpāramitāyāṃ carato yāni
kānicinmārakarmāṇyutpadyeran, sarvāṇi tānyutpadya-

mānānyeva sa prajñāsyati, prajānan visarjayiṣyati |
sarvopāyakauśalyāni subhūte parigrahītu-

kāmena bodhisattvena mahāsattvena prajñāpāramitāyāṃ
caritavyam, prajñāpāramitā bhāvayitavyā |

yasmin samaye subhūte bodhisattvo mahāsattva:
prajñāpāramitāyāṃ carati,
prajñāpāramitāmabhinirharati,

tasmin samaye subhūte na bodhisattvena mahāsattvena
ye'prameyeṣvasaṃkhyeyeṣu lokadhātuṣu buddhā

bhagavantastiṣṭhanti dhriyante yāpayanti, te
samanvāhartavyā: | teṣāmapi itonirjātaiva sarvajñātā

yaduta prajñāpāramitāta: | evaṃ samanvāhṛtya tena
bodhisattvena mahāsattvena punarevaṃ cittamutpāda-

yitavyam-ahamapyetān dharmānanuprāpsyāmi ye
tairbuddhairbhagavadbhiranuprāptā iti | evaṃ subhūte

bodhisattvena mahāsattvena prajñāpāramitāyāṃ caratā ime
cittotpādā utpādayitavyā abhi-

nirhartavyā divasasyātyayena,
antaśo'cchaṭāsaṃghātamātrakamapi | yaśca subhūte
aupalambhiko

bodhisattvo mahāsattvo gaṅgānadīvālukopamān kalpān
dānaṃ dadyāt, ayameva tata aupalambhi-

kādbodhisattvānmahāsattvādbahutaraṃ puṇyaṃ prasavati,
yo'yaṃ bodhisattvo mahāsattvo divasarayā-

tyayena imāṃ prajñāpāramitāmabhinirharet,
antaśo'cchaṭāsaṃghātamātrakamapi | ayaṃ bodhisattvo

mahāsattvo'vinivartanīyatāyāṃ sthāsyati |
tathāgatasamanvāhṛta: sa bodhisattvo mahāsattvo

veditavya:, yo'syāṃ prajñāpāramitāyāṃ caran
imāṃścittotpādānutpādayati divasasyātyayena

@234

antaśo'cchaṭāsaṃghātamātrakamapi | ka: punarvādo yasyeme
cittotpādā divasamanuvarteran |

tathāgatasamanvāhṛtasya hi subhūte bodhisattvasya
mahāsattvasya kā gati: pratikāṅkṣitavyā ?

tathāgatasamanvāhṛtasya hi subhūte bodhisattvasya
mahāsattvasya nānyā gati: pratikāṅkṣitavyā

anyatrānuttarāyā: samyaksaṃbodhe: |
abhavyaścāsāvapāyeṣūpapattum | svargopapattireva tasya
prati-

kāṅkṣitavyā | tatrāpi tathāgatairavirahito bhaviṣyati,
tathāgatāvirahiteṣu ca buddhakṣetreṣūpapatsyate,

sattvāṃśca paripācayiṣyati | ime'pi subhūte guṇā:,
ime'pyanuśaṃsā bodhisattvasya mahāsattvasya

prajñāpāramitāyāṃ carata:,
prajñāpāramitāmabhinirharata:,
imāṃścittotpādānutpādayata: antaśo'cchaṭā-

saṃghātamātrakamapi | ka: punarvādo yasyeme cittotpādā
divasamanuvarteran, tadyathāpi nāma

subhūte gandhahastino bodhisattvasya mahāsattvasya ya
etarhyakṣobhyasya tathāgatasyārhata:

samyaksaṃbuddhasyāntike brahmacaryaṃ caratīti ||

āryāṣṭasāhasrikāyāṃ
prajñāpāramitāyāmavakīrṇakusumaparivarto
nāmāṣṭāviṃśatitama: ||

@235

29 anugamaparivarta ekonatriṃśattama: |

punaraparaṃ subhūte bodhisattvena mahāsattvena evaṃ
prajñāpāramitā anugantavyā-sarvadharmā-

saṅgata: prajñāpāramitā anugantavyā |
sarvadharmāsaṃbhedanata: prajñāpāramitā anugantavyā |

sarvadharmāsaṃbhavata: prajñāpāramitā anugantavyā |
sarvadharmānirvikārasamā iti prajñāpāramitā

anugantavyā | sarvadharmāṇāmanātmavijñaptita:
prajñānubodhanata: prajñāpāramitā anugantavyā |

sarvadharmāśca nāmamātreṇa vyavahāramātreṇābhilapyante
iti prajñāpāramitā anugantavyā |

vyavahāraśca na kvacinna kutaścinna kaścidvyavahāra: |
sarvadharmā avyavahārā avyavahṛtā

avyāhṛtā iti prajñāpāramitā anugantavyā |
sarvadharmāpramāṇata: prajñāpāramitā anugantavyā |

rūpāpramāṇata: prajñāpāramitā anugantavyā | evaṃ
vedanāpramāṇata: saṃjñāpramāṇata: saṃskārā-

pramāṇata: | vijñānāpramāṇata: prajñāpāramitā
anugantavyā | sarvadharmānimittata: prajñāpāramitā

anugantavyā | sarvadharmanirvedhata: prajñāpāramitā
anugantavyā | {1 R
sarvadharmāprakṛti^.}sarvadharmaprakṛtipariśuddhita:
prajñā-

pāramitā anugantavyā | sarvadharmāvacanata:
prajñāpāramitā anugantavyā | sarvadharmāṇāmanirodhata:

prahāṇasamatayā prajñāpāramitā anugantavyā |
sarvadharmāṇāṃ nirvāṇaprāptitastathatāsamatayā

prajñāpāramitā anugantavyā | sarvadharmā nāgacchanti, na
gacchanti, ajānānā ajātā atyantā-

jātita iti prajñāpāramitā anugantavyā | {2 R om.
ātma..gantavyā.}ātmaparādarśanata: prajñāpāramitā
anugantavyā |

sarvadharmā āryārhanta: prakṛtipariśuddhā iti
prajñāpāramitā anugantavyā{2 R om. ātma..gantavyā.} |
apahṛtabhārā: sarvadharmā

bhārānāropaṇatayeti prajñāpāramitā anugantavyā |
sarvadharmādeśāpradeśata: prajñāpāramitā anu-

gantavyā | tatkasya heto: ? rūpaṃ hi subhūte
adeśamapradeśaṃ prakṛtisvabhāvata: | evam vedanā
saṃjñā

saṃskārā: | vijñānaṃ hi subhūte adeśamapradeśaṃ
prakṛtisvabhāvata: sarvadharmanirodhaprahlādanatvāditi

prajñāpāramitā anugantavyā | aratyaviratita:
prajñāpāramitā anugantavyā | araktāviraktatayā

prajñāpāramitā anugantavyā | tatkasya heto: ? rūpaṃ hi
subhūte satattvena svabhāvena na rajyate

na virajyate | evaṃ vedanā saṃjñā saṃskārā: |
vijñānaṃ hi subhūte satattvena svabhāvena na rajyate

na virajyate prakṛtipariśuddhatvāditi prajñāpāramitā
anugantavyā | sarvadharmā asaktā: saṅgāsaṅga-

vigatā iti prajñāpāramitā anugantavyā | bodhi:
sarvadharmā buddhajñānāvabodhanatayeti prajñāpāramitā

anugantavyā | sarvadharmaśūnyānimittāpraṇihitatayā
prajñāpāramitā anugantavyā | sarvadharmā

bhaiṣajyamaitrīpūrvagamatayeti prajñāpāramitā
anugantavyā | sarvadharmā maitrīvihāriṇa: karuṇā-

vihāriṇo muditāvihāriṇa upekṣāvihāriṇa iti
prajñāpāramitā anugantavyā | sarvadharmā

brahmabhūtā doṣānutpādanata: sarvadoṣānutpādanata iti
prajñāpāramitā anugantavyā | sarvadharmāṇā-

mapraṇihitato'pratihatita iti prajñā pāramitā anugantavyā
| samudrāparyantatayā prajñāpāramitā-

paryantatā anugantavyā | gaganāparyantatayā
prajñāpāramitāparyantatā anugantavyā | meruvicitra-

tayā prajñāpāramitāvicitratā anugantavyā |
rūpāparyantatayā prajñāpāramitāparyantatā

@236

anugantavyā | evaṃ vedanā saṃjñā saṃskārā: |
vijñānāparyantatayā prajñāpāramitāparyantatā

anugantavyā | sūryaraśmimaṇḍalāparyantāvabhāsanatayā
prajñāpāramitāparyantatā anugantavyā |

sarvaśabdāparyantatayā prajñāpāramitāparyantatā
anugantavyā | sarvabuddhadharmasamudāgamāparyantatayā

prajñāpāramitāparyantatā anugantavyā |
sarvasattvadhātupuṇyajñānasaṃbhārāparyantatayā
prajñāpāramitā-

paryantatā anugantavyā | pṛthivīdhātvaparyantatayā
prajñāpāramitāparyantatā anugantavyā |

evamabdhātutejodhātuvāyudhātvākāśadhātuvijñānadhā-
tvaparyantatayā prajñāpāramitāparyantatā anu-

gantavyā | kuśalākuśaladharmasaṃcayāpramāṇatayā
prajñāpāramitāpramāṇatā anugantavyā | sarvadharma-

saṃcayāpramāṇatayā prajñāpāramitāpramāṇatā
anugantavyā | sarvadharmasamādhyaparyantatāpratilambhitayā

prajñāpāramitāparyantatā anugantavyā |
sarvabuddhadharmāparyantatayā prajñāpāramitāparyantatā
anugantavyā |

sarvadharmāparyantatayā prajñāpāramitāparyantatā
anugantavyā | śūnyatāparyantatayā prajñāpāra-

mitāparyantatā anugantavyā | cittacaitasikāparyantatayā
prajñāpāramitāparyantatā anugantavyā |

cittacaritāparyantatayā prajñāpāramitāparyantatā
anugantavyā | kuśalākuśaladharmāparimāṇatayā

prajñāpāramitāparimāṇatā anugantavyā |
siṃhanādanadanatayā prajñāpāramitānadanatā
anugantavyā |

sarvadharmākopyatayā prajñāpāramitākopyatā anugantavyā |
tatkasya heto: ? rūpaṃ hi subhūte

samudrasamam | evaṃ vedanā saṃjñā saṃskārā: |
vijñānaṃ hi subhūte samudrasamam | rūpaṃ hi

gaganasamam | evaṃ vedanā saṃjñā saṃskārā: | vijñānaṃ
gaganasamam | rūpaṃ vicitramerusamam | evaṃ

vedanā saṃjñā saṃskārā: | vijñānaṃ vicitramerusamam |
rūpamaparyantasamam | evaṃ vedanā saṃjñā saṃskārā: |

vijñānamaparyantasamam | rūpaṃ
sūryamaṇḍalaraśmyutpādasamam | evaṃ vedanā saṃjñā
saṃskārā: | vijñānaṃ

sūryamaṇḍalaraśmyutpādasamam | rūpaṃ
sarvaśabdāparyantasamam | evaṃ vedanā saṃjñā saṃskārā:
|

vijñānaṃ sarvaśabdāparyantasamam | rūpaṃ
sarvasattvadhātvaparyantasamam | evaṃ vedanā saṃjñā
saṃskārā: |

vijñānaṃ sarvasattvadhātvaparyantasamam | rūpaṃ
sarvabuddhadharmasamudāgamāparyantasamam | evaṃ vedanā
saṃjñā

saṃskārā: | vijñānaṃ
sarvabuddhadharmasamudāgamāparyantasamam | rūpaṃ
sarvasattvadhātupuṇyajñānasaṃbhārā-

paryantasamam | evaṃ vedanā saṃjñā saṃskārā: |
vijñānaṃ
sarvasattvadhātupuṇyajñānasaṃbhārāparyantasamam |

rūpaṃ pṛthivīsamam | evaṃ vedanā saṃjñā saṃskārā: |
vijñānaṃ pṛthivīsamam | rūpamapsamam | evaṃ

vedanā saṃjñā saṃskārā: | vijñānamapsamam | rūpaṃ
teja:samam | evaṃ vedanā saṃjñā saṃskārā: |

vijñānaṃ teja:samam | rūpaṃ vāyusamam | evaṃ vedanā
saṃjñā saṃskārā: | vijñānaṃ vāyusamam |

rūpamākāśasamam | evaṃ vedanā saṃjñā saṃskārā: |
vijñānamākāśasamam | rūpaṃ vijñānasamam |

evaṃ vedanā saṃjñā saṃskārā: | vijñānaṃ
vijñānasamam | rūpaṃ kuśalākuśaladharmasaṃcayavigatam |

evaṃ vedanā saṃjñā saṃskārā: | vijñānaṃ
kuśalākuśaladharmasaṃcayavigatam | rūpaṃ
sarvadharmasaṃcaya-

vigatam | evaṃ vedanā saṃjñā saṃskārā: | vijñānaṃ
sarvadharmasaṃcayavigatam | rūpaṃ sarvadharma-

samādhyaparyantatāsamam | evaṃ vedanā saṃjñā saṃskārā:
| vijñānaṃ sarvadharmasamādhyaparyantatāsamam |

rūpaṃ vigama:, rūpasvabhāvo rūpatathatā buddhadharmā: |
evaṃ vedanā saṃjñā saṃskārā: | vijñānaṃ vigama:,

@237

vijñānasvabhāvo vijñānatathatā buddhadharmā: | rūpaṃ
sarvadharmāparyantadharmatā | evaṃ vedanā saṃjñā

saṃskārā: | vijñānaṃ sarvadharmāparyantadharmatā |
rūpaṃ śūnyamaparyantadharmatā | evaṃ vedanā saṃjñā

saṃskārā: | vijñānaṃ śūnyamaparyantadharmatā | rūpaṃ
cittacaitasikāparyantatā | evaṃ vedanā saṃjñā

saṃskārā: | vijñānaṃ cittacaitasikāparyantatā | rūpaṃ
cittacaritotpatti: | evaṃ vedanā saṃjñā

saṃskārā: | vijñānaṃ cittacaritotpatti: | rūpaṃ
kuśalamakuśalam, yāvadanupalabdhi: | evaṃ

vedanā saṃjñā saṃskārā: | vijñānaṃ kuśalamakuśalam,
yāvadanupalabdhi: | rūpaṃ siṃhanādasamam |

evaṃ vedanā saṃjñā saṃskārā: | vijñānaṃ
siṃhanādasamam | rūpamakopyam | evaṃ vedanā saṃjñā

saṃskārā: | vijñānamakopyam | evaṃ hi subhūte
bodhisattvena mahāsattvena prajñāpāramitā

anugantavyā ||

yadāyaṃ subhūte bodhisattvo mahāsattva evamenāṃ
prajñāpāramitāmanugamiṣyati, vyavacāra-

yiṣyati avatariṣyati avabhotsyate cintayiṣyati tulayiṣyati
upaparīkṣiṣyate bhāvayiṣyati

sarvamāyāśā{1 R ^sādhya^ for
^śāṭhya^.}ṭhyavivarjitairmanasikārai:,
sarvamanyanāvivarjitairmanasikārai:,
ātmotkarṣaṇavivarjitai-

rmanasikārai:, sarvakausīdyavivarjitairmanasikārai:,
parapaṃsanāvivarjitairmanasikārai:, ātmasaṃjñā-

vivarjitairmanasikārai:,
sattvasaṃjñāvivarjitairmanasikārai:,
lābhasatkāraślokavivarjitairmanasikārai:,

pañcanīvaraṇavivarjitairmanasikārai:,
īrṣyāmātsaryavivarjitairmanasikārai:,
sarveñjanāvivarjitairmanasi-

kārai:, tadā nāsya durlabhā bhaviṣyati sarvaguṇānāṃ
paripūri:, buddhakṣetrasyānuttarāṇāṃ ca

buddhadharmāṇāṃ paripūririti ||

āryāṣṭasāhasrikāyāṃ
prajñāpāramitāyāmanugamaparivarto nāmaikonatriṃśattama:
||

@238

30 sadāpraruditaparivartastriṃśattama: |

punaraparaṃ subhūte tatheyaṃ prajñāpāramitā
paryeṣṭavyā, yathā sadāpraruditena bodhisattvena

mahāsattvena paryeṣitā, ya etarhi
bhīṣmagarjitanirghoṣasvarasya tathāgatasyārhata:
samyaksaṃbuddha-

syāntike brahmacaryaṃ carati | evamukte āyuṣmān
subhūtirbhagavantametadavocat-kathaṃ bhagavan

sadāpraruditena bodhisattvena mahāsattveneyaṃ
prajñāpāramitā paryeṣitā ? evamukte bhagavānāyuṣmantaṃ

subhūtimetadavocat-sadāpraruditena subhūte bodhisattvena
mahāsattvena pūrvaṃ prajñāpāramitāṃ
paryeṣamāṇena kāye'narthikena jīvitanirapekṣeṇa
lābhasatkāraślokeṣvaniśritena paryeṣamāṇena

paryeṣitā | tena prajñāpāramitāṃ paryeṣamāṇena
araṇyagatena antarīkṣānnirghoṣa: śruto'bhūt-gaccha

tvaṃ kulaputra pūrvasyāṃ diśi | tata: prajñāpāramitāṃ
śroṣyasi | tathā ca gaccha, yathā na

kāyaklamathamanasikāramutpādayasi, na
styānamiddhamanasikāramutpādayasi, na bhojanamanasikāra-

mutpādayasi, na pānīyamanasikāramutpādayasi, na
rātrimanasikāramutpādayasi, na divasamanasi-

kāramutpādayasi, na śītamanasikāramutpādayasi,
noṣṇamanasikāramutpādayasi | mā ca

kvaciccittaṃ praṇidhā: adhyātmaṃ vā bahirdhā vā | mā ca
kulaputra vāmenālokayan gā:, mā

dakṣiṇena, mā pūrveṇa, mā paścimena, mottareṇa,
mordhvam, mādha:, mā ca anuvidiśamavalokayan

gā: | tathā ca kulaputra gaccha, yathā nātmato na
satkāyataścalasi | yathā na rūpataścalasi,

yathā na vedanāto na saṃjñāto na saṃskārata:, yathā na
vijñānataścalasi | yo hyataścalati,

sa vitiṣṭhate | kuto vitiṣṭhate ? buddhadharmebhyo
vitiṣṭhate | yo buddhadharmebhyo vitiṣṭhate, sa

saṃsāre carati | ya: saṃsāre carati, sa na carati
prajñāpāramitāyām | sa prajñāpāramitāṃ

nānuprāpnotīti ||

evamukte sadāprarudito bodhisattvo mahāsattvastaṃ
nirghoṣametadavocat-evaṃ vai

kariṣyāmi | tatkasya heto: ? ahaṃ hi sarvasattvānāmālokaṃ
kartukāmo buddhadharmān samudānetu-

kāma iti | evamukte sa nirghoṣa: sadāpraruditaṃ
bodhisattvaṃ mahāsattvametadavocat-sādhu

sādhu kulaputra sadāprarudita ||

atha khalu sadāprarudito bodhisattvo mahāsattva: punarapi
śabdamaśrauṣīt | evaṃ

cāśrauṣīt-śūnyatānimittāpraṇihiteṣu ca tvayā
kulaputra sarvadharmeṣvadhimuktimutpādya prajñāpāra-

mitā paryeṣṭavyā | nimittaparivarjitena bhāvaparivarjitena
sattvadṛṣṭiparivarjitena ca tvayā

bhavitavyam | pāpamitrāṇi ca tvayā kulaputra
parivarjayitavyāni | kalyāṇamitrāṇi ca tvayā

sevitavyāni bhaktavyāni paryupāsitavyāni, yāni ca
śūnyatānimittāpraṇihitānutpādājātā-

niruddhābhāvā: sarvadharmā iti dharmaṃ deśayanti | evaṃ
tvaṃ kulaputra pratipadyamāno nacireṇa

prajñāpāramitāṃ śroṣyasi pustakagatāṃ vā
dharmabhāṇakasye bhikṣo: kāyagatām | yasya ca tvaṃ
kulaputra

antikātprajñāpāramitāṃ śṛṇuyā:, śāstṛsaṃjñā
tvayā tatrotpādayitavyā | kṛtajñena ca tvayā bhavitavyaṃ

kṛtavedinā ca-eṣa mama kalyāṇamitraṃ yasyemāṃ
prajñāpāramitāmantikācchṛṇomi | yāmahaṃ śṛṇvan

@239

kṣiprameva avinivartanīyo bhaviṣyāmyanuttarāyā:
samyaksaṃbodhe:, āsannaśca bhaviṣyāmi tathāgatā-

nāmarhatāṃ samyaksaṃbuddhānām | tathāgatāvirahiteṣu
buddhakṣetreṣūpapatsye | akṣaṇāṃśca vivarja-

yiṣyāmi | kṣaṇasaṃpadaṃ ca ārāgayiṣyāmīti |
imāstvayā kulaputra anuśaṃsā: paritulayamānena

dharmabhāṇake bhikṣau śāstṛsaṃjñotpādayitavyā | na ca
tvayā kulaputra lokāmiṣapratisaṃyuktayā

cittasaṃtatyā dharmabhāṇako bhikṣuranubaddhavya: |
dharmārthikena ca tvayā dharmagauraveṇa dharmabhāṇako

bhikṣuranubaddhavya: | mārakarmāṇi ca tvayā avaboddhavyāni
| asti hi kulaputra māra: pāpīyān

dharmabhāṇakasya bodhisattvasya mahāsattvasya
rūpaśabdagandharasasparśānupasaṃharati sevituṃ bhaktuṃ

paryupāsitum | tāṃścāsāvabhibhūya upāyakauśalyena
parisevate bhajate paryupāste | tatra ca

tvayā kulaputra dharmabhāṇake bhikṣau
nāprasādacittamutpādayitavyam | api tvevaṃ cittamutpāda-

yitavyam-nāhaṃ tadupāyakauśalyaṃ jāne, yadeṣa
upāyakauśalyaṃ prajānāti | eṣa sattvavinayena

sattvānāṃ kuśalamūlaparigrahamupādāya enān dharmān
pratisevate bhajate paryupāste | na hi

kvacidbodhisattvānāṃ mahāsattvānāṃ saṅgo vā
ārambaṇaṃ vā saṃvidyate | tatkṣaṇaṃ ca tvayā kulaputra

dharmāṇāṃ bhūtanaya: pratyavekṣitavya: | katamaśca
kulaputra dharmāṇāṃ bhūtanaya: ? yaduta sarvadharmā

asaṃkleśā avyavadānā: | tatkasya heto: ? sarvadharmā hi
svabhāvena śūnyā: | sarvadharmā hi

ni:sattvā nirjīvā niṣpoṣā niṣpuruṣā niṣpudgalā
māyopamā: svapnopamā: pratiśrutkopamā:

pratibhāsopamā: | evaṃ tvaṃ kulaputra sarvadharmāṇāṃ
bhūtanayaṃ pratyavekṣamāṇo dharmabhāṇakamanubandhan

nacireṇa prajñāpāramitāyāṃ niryāsyasi | paramapi tvaṃ
kulaputra mārakarma samanvāhare: | sacetkula-

putra dharmabhāṇaka: prajñāpāramitārthikaṃ
kulaputramavasādayati, na samanvāharati, tatra tvayā

kulaputra na prativāṇi: kartavyā | api tu dharmārthikenaiva
dharmagauraveṇaiva anirviṇṇamānasena

dharmabhāṇako bhikṣuranubaddhavya: ||

atha khalu sadāprarudito bodhisattvo mahāsattvastasya
nirghoṣasyāntikādimāmanuśāsanīṃ

pratigṛhya yena pūrvā dik tena pratikrāmati sma |
aciraprakrāntasya cāsyaitadabhūt-na mayā

sa nirghoṣa: paripṛṣṭa:-kiyaddūraṃ mayā gantavyamiti | sa
tatraiva pṛthivīpradeśe sthito'bhūt |

tatra rudan krandan śocan paridevamāna: evaṃ cintayati
sma-asminneva pṛthivīpradeśe ekaṃ vā

rātriṃdivamatināmayiṣyāmi, dve vā, trīṇi vā, catvāri
vā, pañca vā, ṣaḍ vā, sapta vā

rātriṃdivānyatināmayiṣyāmi | na
kāyaklamathamanasikāramutpādayiṣyāmi | na
styānamiddhamanasi-

kāramutpādayiṣyāmi | na bhojanamanasikāramutpādayiṣyāmi
| na pānīyamanasikāramutpāda-

yiṣyāmi | na rātrimanasikāramutpādayiṣyāmi | na
divasamanasikāramutpādayiṣyāmi | na

śītamanasikāramutpādayiṣyāmi |
noṣṇamanasikāramutpādayiṣyāmi, yāvanna
prajñāpāramitāṃ

śroṣyāmīti | tadyathāpi nāma subhūte kaścideva puruṣa:
ekaputrake kālagate mahatā du:khadaurmana-

syena samanvāgato'bhavat, tasya putraśokena nānya:
kaścinmanasikāra: pravartate, api tvekaputraka-

manasikāra eva pravartate | evameva subhūte sadāpraruditasya
bodhisattvasya mahāsattvasya tasmin

@240

samaye nānya: kaścinmanasikāra: pravartate sma, api tu kadā
nāmāhaṃ tāṃ prajñāpāramitāṃ

śroṣyāmīti ||

atha khalu subhūte sadāpraruditasya bodhisattvasya
mahāsattvasya tathotkaṇṭhitasya tathāgata-

vigraha: purata: sthitvā sādhukāramadāt-sādhu sādhu
kulaputra, yastvamenāṃ vācaṃ bhāṣase | evaṃ

hi kulaputra paurvakairapi tathāgatairarhadbhi:
samyaksaṃbuddhai: pūrvaṃ bodhisattvacaryāṃ caradbhi:
prajñāpāramitā

paryeṣitā, yathā tvametarhi paryeṣase | tena hi tvaṃ
kulaputra etenaiva vīryeṇa etenaivotsāhena

etayaivārthikatayā etayaiva cchandikatayā anubadhya
pūrvāmeva diśaṃ gaccha | asti kulaputra ita:

pañcabhiryojanaśatairgandhavatī nāma nagarī
saptaratnamayī, saptabhi: prākārairanuparikṣiptā, saptabhi:

parikhābhi: saptabhistālapaṅktibhiranuparikṣiptā, dvādaśa
yojanāni āyāmena, dvādaśa yojanāni

vistāreṇa, ṛddhā ca sphītā ca kṣemā ca subhikṣā ca
ākīrṇabahujanamanuṣyā ca pañcabhirantarā-

paṇavīthiśatairālekhyavicitrasadṛśairdarśanīyairnirvi-
ddhā asamasamairanutpīḍajanayugyayānasaṃkramaṇasthāna-

sthāpitai: sumāpitā | samantata: prākārāśca tasyā
nagaryā: saptaratnamayā: | teṣāṃ ca saptaratna-

mayānāṃ prākārāṇāṃ jāmbūnadasya suvarṇasya
khoḍakaśīrṣāṇi pramāṇavantyupodgatāni | sarvasmiṃśca

khoḍakaśīrṣe saptaratnamayo vṛkṣo jāto nānāvicitrai
ratnamayai: phalai: phalavān | sarvataśca

khoḍakavṛkṣādratnamayaṃ sūtraṃ dvitīyaṃ
khoḍakavṛkṣāntaramavasaktam | sarvāvatī ca sā nagarī
sauvarṇena

kiṅkiṇījālena praticchannā | tasya ca kiṅkiṇījālasya
vāteneritasya valgurmanojño rañjanīya:

śabdo niścarati | tadyathāpi nāma pañcāṅgikasya tūryasya
sametya saṃgītyāṃ kuśalairgandharvai:

saṃpravāditasya valgurmanojño rañjanīyo nirghoṣo
niścarati, evameva tasya kiṅkiṇījālasya

vāteritasya valgurmanojño rañjanīyo nirghoṣo niścarati |
tena ca śabdena te sattvā: krīḍanti

ramante paricārayanti | samantācca tasyā nagaryā: parikhā
vāriparipūrṇā anusārivārivāhinyo

vāriṇo nātiśītasya nātyuṣṇasya pūrṇā: | tasmiṃśca
vāriṇi nāva: saptānāṃ ratnānāṃ vicitrā

darśanīyāsteṣāmeva sattvānāṃ
pūrvakarmavipākenābhinirvṛttā:, yāsu te sattvā abhiruhya
krīḍanti

ramante paricārayanti | sarvaṃ ca tadvāri
utpalapadmakumudapuṇḍarīkasaṃchāditam, anyaiśca abhi-

jātābhijātai: sugandhagandhibhi: puṣpai: saṃchāditam |
nāsti sā kācittrisāhasramahāsāhasre

lokadhātau puṣpajātiryā tatra nāsti | samantācca tasyā
nagaryā: pañcodyānaśatāni | sarvāṇi

tāni saptaratnamayāni vicitrāṇi darśanīyāni |
ekaikasmiṃścodyāne pañca pañca puṣkariṇīśatāni |

krośa: krośa: pramāṇaṃ samantāttatpuṣkariṇīnām |
sarvāsu tāsu puṣkariṇīṣu saptaratnamayāni

vicitrāṇi darśanīyāni utpalapadmakumudapuṇḍarīkāṇi
jātāni, yaistadudakaṃ saṃchāditam |

sarvāṇi ca tānyutpalapadmakumudapuṇḍarīkāṇi
śakaṭacakrapramāṇapariṇāhāni sugandhāni nīlāni

nīlavarṇāni nīlanidarśanāni nīlanirbhāsāni, pītāni
pītavarṇāni pūtanidarśanāni pīta-

nirbhāsāni, lohitāni lohitavarṇāni lohitanidarśanāni
lohitanirbhāsāni, avadātāni

avadātavarṇānyavadātanidarśanānyavadātanirbhāsāni |
sarvāśca tā: puṣkariṇyo haṃsasārasakāra

@241

ṇḍavakrauñcacakravākopanikūjitā: | sarvāṇi ca
tānyudyānāni amamānyaparigrahāṇi, teṣāmeva

sattvānāṃ pūrvakarmavipākenābhinirvṛttāni, yathāpi
nāma dīrgharātraṃ prajñāpāramitāyāṃ caritavatāṃ

buddhanetrīcitrīkārānugatasugataśrutacittānāṃ
sattvānāṃ dīrgharātraṃ gambhīreṣu
dharmeṣvadhimuktānām |

tatra ca kulaputra gandhavatyāṃ nagaryāṃ
madhyeśṛṅgāṭakasya dharmodgatasya bodhisattvasya
mahāsattvasya gṛhaṃ

yojanaṃ samantāt | saptānāṃ ratnānāṃ citraṃ
darśanīyam | saptabhi: prākārai:
saptabhistālapaṅktibhiranu-

parikṣiptam | tasmiṃśca gṛhe catvāryudyānāni
gṛhaparibhogopabhogaparibhogāya | nityapramuditaṃ ca

nāmodyānam | aśokaṃ ca nāma śokavigataṃ ca nāma
puṣpacitraṃ ca nāmodyānam | ekaikasmiṃśco-

dyāne'ṣṭāvaṣṭau puṣkariṇyo yaduta bhadrā ca nāma,
bhadrottamā ca nāma, nandā ca nāma, nandottamā

ca nāma, kṣamā ca nāma, kṣamottamā ca nāma, niyatā ca
nāma, avivāhā ca nāma | tāsāṃ

ca khalu puṣkariṇīnāmekaṃ pārśvaṃ sauvarṇamayaṃ
dvitīyaṃ pārśvaṃ rūpyamayaṃ tṛtīyaṃ pārśvaṃ
vaidūryamayaṃ

caturthaṃ pārśvaṃ sphaṭikamayam | adhobhūmi:
karketanamayī, suvarṇavālukāstīrṇā | ekaikasyāṃ ca

puṣkariṇyāmaṣṭāvaṣṭau sopānāni nānāvicitrai
ratnamayai: sopānaphalakai: pratimaṇḍitāni |

sarvasmiṃśca sopānaphalakavivarāntare jāmbūnadasya
suvarṇasya kadalīvṛkṣo jāta: | sarvāśca

tā: puṣkariṇyo
nānotpalapadmakumudapuṇḍarīkasaṃchāditasalilā
haṃsasārasakāraṇḍavakrauñcacakra-

vākopakūjitā: | samantācca tāsāṃ puṣkariṇīnāṃ
nānā{1 W nānāvicitrā:.}citrā: puṣpavṛkṣā jātā: |
teṣāṃ

puṣpavṛkṣāṇāṃ vāteneritāni puṣpāṇi puṣkariṇīṣu
patanti | sarvāsu ca tāsu puṣkariṇīṣu

candanagandhikaṃ vāri, varṇopetaṃ rasopetaṃ sparśopetam |
tatra ca dharmodgato bodhisattvo

mahāsattva: saparivāro'ṣṭaṣaṣṭayā sttrīsahasrai:
sārdhaṃ pañcabhi: kāmaguṇai: samarpita: samanvaṅgībhūta:

krīḍati ramate paricārayati | ye'pi tatra nagare anye sattvā
vāstavyā:, striyaśca

puruṣāśca, te'pi sarve nityapramuditā udyāneṣu
puṣkariṇīṣu ca pañcabhi: kāmaguṇai: samarpitā:

samanvaṅgībhūtā: krīḍanti ramante paricārayanti | sa
khalu punardharmodgato bodhisattvo mahāsattva:

sārdhaṃ parivāreṇa tāvatkālaṃ krīḍati ramate
paricārayati, tatastrikālaṃ prajñāpāramitāṃ deśayati |

ye'pi te sattvāstatra gandhavatyāṃ nagaryāṃ vāstavyā:
te'pi madhyenagaraśṛṅgāṭakasya dharmodgatasya

bodhisattvasya mahāsattvasya āsanaṃ prajñapayanti,
suvarṇapādakaṃ vā rūpya{2 W om.
rūpyapādakaṃ....sphaṭikapādakaṃ vā.}pādakaṃ vā

vaidūryapādakaṃ vā sphaṭikapādakaṃ vā,
tūlikāstīrṇaṃ vā, goṇikāstīrṇaṃ vā, upari

garbholikaṃ vā, kāśikavastrapratyāstaraṇaṃ vā
ardhakrośamuccaistvena | upariṣṭāccāntarīkṣe

cailavitānaṃ muktāvicitritaṃ samaṃ sahitā niratā:
kimayaṃ saṃsthita iti susaṃsthitavicitra-

vipākatayā dhārayanti | samantācca taṃ pṛthivīpradeśaṃ
pañcavarṇikai: kusubhairabhyavakiranti saṃpravi-

kiranti | nānāgandhadhūpadhūpitaṃ ca taṃ
pṛthivīpradeśaṃ kurvanti, yathāpīdaṃ
dharmāśayaviśuddhyā tasya

dharmodgatasya bodhisattvasya mahāsattvasya dharmagauraveṇa ca
| tatra dharmodgato bodhisattvo mahāsattvo

niṣaṇṇa: prajñāpāramitāṃ deśayati | evaṃrūpeṇa
kulaputra dharmagauraveṇa dharmāṇāṃ saṃniśrayatayā

@242

śraddheyaśraddadhānatayā śraddhotpādanena te sattvā
dharmodgatasya bodhisattvasya mahāsattvasyāntikā-

tprajñāpāramitāṃ śṛṇvanti | tatra ca bahūni
prāṇiśatāni bahūni prāṇisahasrāṇi bahūni

prāṇiśatasahasrāṇi saṃnipatitāni devamanuṣyāṇāṃ
śṛṇvanti | tato'nye keciduddiśanti,

kecitsvādhyāyanti, kecillikhanti,
kecidyoniśomanasikāreṇānugacchanti | sarve ca te sattvā

avinipātadharmāṇo'vinivartanīyā anuttarāyā:
samyaksaṃbodhe: | tasya tvaṃ kulaputra dharmodgatasya

bodhisattvasya mahāsattvasyāntikaṃ gaccha | tata: śroṣyasi
prajñāpāramitām | sa hi tava kulaputra

dīrgharātraṃ kalyāṇamitraṃ saṃdarśaka: samādāpaka:
samuttejaka: saṃpraharṣako'nuttarāyā: samyaksaṃ

bodhe: | tenāpi kulaputra pūrvamevaṃ prajñāpāramitā
paryeṣitā, yathā tvametarhi paryeṣase | gaccha tvaṃ

kulaputra rātriṃdivamadhiṣṭhitamanasikāramutpādayamāno
nacireṇa prajñāpāramitāṃ śroṣyasi ||

atha khalu sadāprarudito bodhisattvo mahāsattva: idaṃ
śrutvā tuṣṭa udagra āttamanaska:

pramudita: prītisaumanasyajāto'bhūt | tadyathāpi nāma
puruṣa: saviṣeṇa śalyena viddho nānyaṃ

manasikāramutpādayati, api tu kadā nāmāhaṃ
śalyahartāraṃ vaidyaṃ lapsye yo mamedaṃ śalyamuddhari-

ṣyati, yo māmito du:khānmocayiṣyatīti | evameva
sadāprarudito bodhisattvo mahāsattva-

stasmin samaye nānyaṃ kaṃciddharmaṃ manasi karoti, api tu
kadā nāmāhaṃ taṃ kulaputraṃ drakṣyāmi

yo māṃ prajñāpāramitāṃ śrāvayiṣyati, yanmama dharmaṃ
śrutvā upalambhamanasikārā: prahāsyanta iti ||

atha khalu sadāprarudito bodhisattvo mahāsattvastasminneva
pṛthivīpradeśe sthita: tasya

dharmodgatasya bodhisattvasya mahāsattvasya
prajñāpāramitāṃ deśayata: śṛṇoti sma | śṛṇvaṃśca
sarvadharme-

ṣvaniśritasaṃjñāmutpādayati sma | tasyānekāni
samādhimukhānyāmukhībhūtānyabhūvan | tadyathā-

sarvadharmasvabhāvavyavalokano nāma samādhi: |
sarvadharmasvabhāvānupalabdhirnāma samādhi: | sarvadharma-

svabhāvajñānanirgamo nāma samādhi: |
sarvadharmanirnānātvo nāma samādhi: |
sarvadharmanirvikāradarśī

nāma samādhi: | sarvadharmāvabhāsakaro nāma samādhi: |
sarvadharmatamopagato nāma samādhi: | sarvadharma-

jñānavidhvaṃsano nāma samādhi: | sarvadharmavidhūnano
nāma samādhi: | sarvadharmānupalabdhirnāma samādhi: |

kusumābhikīrṇo nāma samādhi: |
sarvadharmātmabhāvābhinirhāro nāma samādhi: |
māyāvivarjito nāma

samādhi: | ādarśamaṇḍalapratibhāsanirhāro nāma samādhi:
| sarvasattvarutanirhāro nāma samādhi: |

rajopagato nāma samādhi: | sarvasattvābhipramodano nāma
samādhi: | sarvasattvarutakauśalyānugato

nāma samādhi: | nānārutapadavyañjanābhinirhāro nāma
samādhi: | astambhito nāma samādhi: |

prakṛtyavyavahāro nāma samādhi: | anāvaraṇavimokṣaprāpto
nāma samādhi: | rājopagato nāma

samādhi: | nāmaniruktipadavyañjano nāma samādhi: |
sarvadharmavipaśyano nāma samādhi: | sarva-

dharmaviṣayāpagato nāma samādhi: |
sarvadharmānāvaraṇakoṭirnāma samādhi: | gaganakalpo nāma

samādhi: | vajropamo nāma samādhi: | āsannarūparājo nāma
samādhi: | asapatnarājo nāma

samādhi: | jayalabdho nāma samādhi: | avivartyacakṣurnāma
samādhi: | dharmadhātuniyato nāma

samādhi: | dharmadhātunirgato nāma samādhi: |
āśvāsadātā nāma samādhi: | siṃhābhigarjito

@243

nāma samādhi: | sarvasattvābhibhavano nāma samādhi: |
vigatarajo nāma samādhi: | asaṃkliṣṭo

nāma samādhi: | padmavyūho nāma samādhi: |
kāṅkṣocchedano nāma samādhi: | sarvasārānugato

nāma samādhi: | sarvadharmābhyudgato nāma samādhi: |
abhijñābalavaiśāradyaprāpto nāma samādhi: |

sarvadharmanirvedhako nāma samādhi: | sarvadharmavibhavamudrā
nāma samādhi: | sarvadharmavibhavasamudro nāma

samādhi: | sarvadharmanirviśeṣadarśī nāma samādhi: |
sarvadṛṣṭikṛtagahanavivarjito nāma samādhi: |

tamopagato nāma samādhi: | sarvadharmanimittāpagato nāma
samādhi: | sarvasaṅgavimukto

nāma samādhi: | sarvakausīdyāpagato nāma samādhi: |
gambhīradharmaprabhākaro nāma samādhi: |

merukalpo nāma samādhi: | asaṃhāryo nāma samādhi: |
māramaṇḍalavidhvaṃsanakaro nāma samādhi: |

trailokyānabhiniviṣṭo nāma samādhi: | raśminirhāro nāma
samādhi: | tathāgatadarśano nāma

samādhi: | sarvatathāgatadarśī nāma samādhi: | sa eṣu
samādhiṣu sthita: san daśadiśi

loke buddhān bhagavata: paśyati sma aprameyānasaṃkhyeyān
imāmeva prajñāpāramitāṃ prakāśayato

bodhisattvebhyo mahāsattvebhya: | te ca tathāgatā:
sādhukāraṃ dadati sma, svāsanaṃ cāsya

kurvanti sma | evaṃ cāvocan-asmābhirapi kulaputra pūrvaṃ
bodhisattvacaryāṃ caradbhirevameva

prajñāpāramitā parigaveṣitā | parigaveṣamāṇaiśca ete
eva samādhaya: pratilabdhā:, ye tvayaitarhi

pratilabdhā: | enāṃśca samādhīn pratilabhya gatiṃgatā:
saṃvṛttā:, prajñāpāramitāyāmavini-

vartanīyeṣu buddhadharmeṣu pratiṣṭhitā: | te
vayameteṣāmeva samādhīnāṃ prakṛtiṃ svabhāvaṃ
vyavalokayantastaṃ

dharmaṃ na samanupaśyāmo ya: samāpadyate vā vyuttiṣṭhate
vā, yo bodhāya caret, yo vā

anuttarāṃ samyaksaṃbodhimabhisaṃbudhyeta | iyaṃ sā
kulaputra prajñāpāramitā, yā na kenaciddharmeṇa

manyamānatā | amanyamānatāsthitairasmābhiriyamevaṃrūpā
kāyasya suvarṇavarṇatā pratilabdhā |

dvātriṃśacca mahāpuruṣalakṣaṇāni |
aśītiścānuvyañjanāni | vyāmaprabhatā ca | acintyaṃ ca

anuttaraṃ buddhajñānaṃ buddhaprajñā, anuttaraśca
buddhasamādhi:, sarvabuddhadharmaguṇapāramitā ca anuprāptā

yasyā guṇapāramitāyā na śakyaṃ tathāgataireva
tāvatpramāṇaṃ grahītuṃ paryanto vā nidarśayitum,

kiṃ puna: śrāvakapratyekabuddhai: ? tasmāttarhi kulaputra
eteṣveva tvayā dharmeṣu gauravamutpādayitavyaṃ

bhūyasyā mātrayā arthikatayā chandikatayā ca | arthikasya
hi kulaputra chandikasya ca na

durlabhā bhavatyanuttarā samyaksaṃbodhi: | kalyāṇamitreṣu
ca tvayā kulaputra tīvraṃ gauravamutpāda-

yitavyam, prema ca karaṇīyam, prasādaśca karaṇīya: |
kalyāṇamitraparigṛhītā hi bodhisattvā

mahāsattvā: kṣiprameva anuttarāṃ
samyaksaṃbodhimabhisaṃbudhyante ||

atha khalu sadāprarudito bodhisattvo
mahāsattvastāṃstathāgatānetadavocat-ko'smākaṃ

kalyāṇamitramiti ? ta enametadavocan-dīrgharātraṃ tvaṃ
kulaputra dharmodgatena bodhisattvena mahā-

sattvena anuttarāyāṃ samyaksaṃbodhau paripācita:
parigṛhītaśca | prajñāpāramitāyāmupāyakauśalye

buddhadharmeṣu ca śikṣāpita: | sa tava kulaputra
parigrāhaka: kalyāṇamitraṃ ca | tattvayā kṛtajña-

tayā kṛtaveditayā ca satkṛtya tatkṛtaṃ dhārayitavyam |
sacettvaṃ kulaputra dharmodgataṃ bodhisattvaṃ

@244

mahāsattvamekaṃ vā kalpaṃ dvau vā kalpau trīn vā kalpān
kalpaśataṃ vā kalpasahasraṃ vā

kalpaśatasahasraṃ vā tato vā uttare cailoṇḍukamiva
śirasā parikarṣe:, sarvasatvasukhopasthānaṃ

cāsyopasthāpaye:, yāvantastrisāhasramahāsāhasre
lokadhātau rūpaśabdagandharasasparśā:, tāna

sarvānupanāmaye: | evamapi tvayā kulaputra tasya kulaputrasya
naiva kṛtasya pratikṛtaṃ bhavet |

tatkasya heto: ? tasya hi kulaputra kulaputrasya anubhāvena
tavaiṣāmevaṃrūpāṇāṃ samādhīnāṃ

pratilambha: saṃvṛtta: |
prajñāpāramitopāyakauśalyaśravaśca
prajñāpāramitāpratilambhaśca saṃvṛtta: ||

atha khalu te tathāgatā: sadāpraruditaṃ bodhisattvaṃ
mahāsattvaṃ samāśvāsya antarhitā

abhūvan | sa ca kulaputrastebhya: samādhibhyo vyudasthāt |
vyutthitasya cāsya etadabhūt-

kutaste tathāgatā:, kva vā te tathāgatā iti | sa
tāṃstathāgatānapaśyan mahatīmutkaṇṭhā

paritasanaṃ cāpanna: | tasyaitadabhūt-āryo dharmodgato
bodhisattvo mahāsattvo dhāraṇīpratilabdha:

pañcābhijña: pūrvajinakṛtādhikāra: mama saṃparigrāhaka:
kalyāṇamitraṃ ca | dīrgharātraṃ ca mama

tenārtha: kṛta: | yannvahametamarthaṃ dharmodgataṃ
bodhisattvaṃ mahāsattvamabhigamyopasaṃkramya paripṛccheyam-

kutaste tathāgatā āgatā:, kva vā te tathāgatā gatā iti
||

atha khalu sadāprarudito bodhisattvo mahāsattvo dharmodgate
bodhisattve mahāsattve prema

ca prasādaṃ ca citrīkāraṃ ca gauravaṃ ca upasthāpayati |
upasthāpya evaṃ prācintayat-kiya-

drūpayā nu khalvahaṃ satkriyayā taṃ dharmodgataṃ
bodhisattvaṃ mahāsattvamupasaṃkrāmeyam ? daridraścāsmi |

na ca me kiṃcittathārūpaṃ vastraṃ vā ratnaṃ vā
suvarṇaṃ vā maṇayo vā muktā vā vaidūryaṃ vā śaṅkha-

śilā vā pravālaṃ vā rajataṃ vā puṣpaṃ vā dhūpo vā
gandho vā mālyaṃ vā vilepanaṃ vā cūrṇaṃ

vā cīvaraṃ vā chatraṃ vā dhvajaṃ vā ghaṇṭā vā
patākā vā saṃvidyate | kenāhaṃ dharmodgataṃ

bodhisattvaṃ mahāsattvaṃ satkuryāṃ gurukuryām ? na ca
mamaitatpratirūpaṃ bhavet, yadahamevameva

dharmodgataṃ bodhisattvaṃ mahāsattvamupasaṃkrāmeyam |
daridraścāsmi | na ca me prītirvā prāmodyaṃ

votpadyate ||

atha khalu sadāprarudito bodhisattvo mahāsattva
evaṃrūpairguṇairgauravamanasikārairgacchana

anupūrveṇa anyataraṃ nagaramanuprāpto'bhūt | tatra
tasyāntarāpaṇamadhyagatasya etadabhūt-yannvaha-

mimamātmabhāvaṃ vikrīya tena mūlyena dharmodgatasya
bodhisattvasya mahāsattvasya satkāraṃ kuryām |

dīrgharātraṃ hi mamātmabhāvasahasrāṇi bhagnāni
kṣīṇāni niruddhāni vikrītāni | puna: puna-

raparimāṇe saṃsāre aparimāṇāni ca nirayadu:khāni mayā
kāmaheto: kāmanidānamanubhūtāni |

na punarevaṃrūpāṇāṃ dharmāṇāṃ kṛtaśa
evaṃrūpāṇāṃ vā sattvānāṃ satkārāyeti | atha khalu

sadāprarudito bodhisattvo mahāsattvo'ntarāpaṇamadhyagata:
śabdamanuśrāvayāmāsa, ghoṣamudīrayati

sma-ka: puruṣeṇārthika:, ka: puruṣeṇārthika:, ka:
puruṣaṃ kretumicchatīti ||

atha khalu mārasya pāpīyasa etadabhūt-ayaṃ sadāprarudito
bodhisattvo mahāsattvo

dharmakāmatayā yadyātmānaṃ vikrīya dharmodgatasya
bodhisattvasya mahāsattvasya satkāraṃ kariṣyati,

@245

prajñāpāramitāmupāyakauśalyaṃ ca pariprakṣyati-kathaṃ
bodhisattvo mahāsattva: prajñāpāramitāyāṃ

caran kṣipramanuttarāyāṃ samyaksaṃbodhau pariniṣpatsyate
iti, tadā śrutasāgaratāṃ cānuprāpsyati,

adhṛṣyaśca bhaviṣyati māreṇa vā mārakāyikābhirvā
devatābhi:, sarvaguṇapāramitāṃ cānuprāpsyati |

tatra ca bahūnāṃ sattvānāmarthaṃ kariṣyati | tāṃśca
mama viṣayādatikrāmayiṣyati anyāṃśca

anuttarāṃ samyaksaṃbodhimabhisaṃbudhya |
yannvahamasyāntarāyaṃ kuryāmiti ||

atha khalu māra: pāpīyāṃstān
brāhmaṇagṛhapatikāṃstathā pratyutthāpayāmāsa, yathā
te taṃ

ghoṣaṃ nāśrauṣu: sadāpraruditasya bodhisattvasya
mahāsattvasya-ka: puruṣeṇārthika:, ka: puruṣeṇā-

rthika:, ka: puruṣaṃ kretumicchatīti | atha khalu
sadāprarudito bodhisattvo mahāsattvo yadā

ātmana: krāyakaṃ na labhate, tadā ekāntaṃ gatvā
prārodit, aśrūṇi prāvartayat | evaṃ cāvo-

cat-aho batāsmākaṃ durlabdhā lābhā:, ye
vayamātmabhāvasyāpi krāyakaṃ na labhāmahe-yadvaya-

mātmabhāvaṃ vikrīya dharmodgataṃ bodhisattvaṃ
mahāsattvaṃ satkuryāmeti ||

atha khalu śakrasya devānāmindrasyaitadabhūt-yannvahaṃ
sadāpraruditaṃ bodhisattvaṃ mahāsattvaṃ 

tulayeyam-kiṃ nvayaṃ sadāprarudito bodhisattvo
mahāsattvo'dhyāśayapratipanna ātmabhāvaparityāgaṃ

prati dharmakāmatayā, uta neti | atha khalu śakro
devānāmindro māṇavakaveṣamabhinirmāya yena

sadāprarudito bodhisattvo mahāsattva:, tenopasaṃkrāmati
sma | upasaṃkramya sadāpraruditaṃ bodhi-

sattvaṃ mahāsattvametadavocat-kiṃ tvaṃ kulaputra
dīnadīnamanā utkaṇṭhitamānaso'śrūṇi pravartaya-

māna: sthita: ? sadāpraruditastamevamāha-ahaṃ māṇavaka
ātmānaṃ vikretukāma: | asya cātma-

bhāvasya krāyakaṃ na labhe | taṃ māṇavakarūpī śakra
āha-kasya punastvaṃ kulaputra arthāya

ātmānaṃ vikretukāma: ? sadāpraruditastamāha-ahaṃ
māṇavaka dharmakāmatayā imamātmānaṃ vikrīya

dharmapūjāṃ kartukāma:, āryaṃ dharmodgataṃ
bodhisattvaṃ mahāsattvaṃ satkartukāma: |
so'hamasyātmabhāvasya

krāyakaṃ na labhe | tasya me etadabhūt-aho
batāhamatyalpapuṇya:, yo'hamasyātmabhāvasyāpi

krāyakaṃ na labhe, yena taṃ vikrīya prajñāpāramitāyā:
pūjāṃ kuryām, āryaṃ ca dharmodgataṃ bodhi-

sattvaṃ mahāsattvaṃ satkuryāmiti | atha khalu māṇavaka:
sadāpraruditaṃ bodhisattvaṃ mahāsattvametada- 

vocat-na khalu mama kulaputra puruṣeṇa kṛtyam | api tu
khalu puna: piturbhe yajño yaṣṭavya: |

tatra me puruṣasya hṛdayena kṛtyam, lohitena ca
asthimajjayā ca | taddāsyasi tvaṃ krayeṇa ? atha

khalu sadāpraruditasya bodhisattvasya
mahāsattvasyaitadabhūt-lābhā me paramasulabdhā:,
pariniṣpannaṃ

cātmabhāvaṃ jāne prajñāpāramitopāyakauśalye
buddhadharmeṣu ca, yanmayāyaṃ māṇavaka: krāyako labdha:

hṛdayasya rudhirasya ca asthimajjāyāśceti | sa
hṛṣṭacitta: kalyacitta: pramuditacittastaṃ

māṇavakametadavocat-dāsyāmi māṇavaka yena yenaiva te ita
ātmabhāvādartha: | sa tametada-

vocat-kiṃ te kulaputra mūlyaṃ dadāmi ? sa
tametadavocat-yatte māṇavaka parityaktam,

taddehīti | atha khalu sadāprarudito bodhisattvo
mahāsattvastīkṣṇaṃ śastraṃ gṛhītvā dakṣiṇaṃ
bāhuṃ

vidbhvā lohitaṃ ni:srāvayati sma | dakṣiṇaṃ coruṃ
vidbhvā nirmāsaṃ kṛtvā asthi bhettuṃ kuḍyamūla-

@246

mupasaṃkrāmati sma | atha khalu anyatarā śreṣṭhidārikā
upariṣṭātprāsādatalagatābhūt | sā

adrākṣītsadāpraruditaṃ bodhisattvaṃ mahāsattvaṃ
bāhuṃ viddhvā rudhiraṃ ni:srāvya ūruṃ nirmāsaṃ
kṛtvā 

asthi bhettuṃ kuḍyamūlamupasaṃkrāntam | tasyā
etadabhūt-kiṃ nu khalvayaṃ kulaputra ātmanaivātmana:

īdṛśīṃ kāraṇāṃ kārayati ? yannvahamenaṃ
kulaputramupasaṃkramya paripṛccheyam | atha khalu sā

śreṣṭhidārikā yena sadāprarudito bodhisattvo
mahāsattvastenopasaṃkrāntā | upasaṃkramya sadāpraru-

ditaṃ bodhisattvaṃ mahāsattvametadavocat-kiṃ nu khalu
tvaṃ kulaputra evaṃrūpāmātmana: prāṇahāriṇīṃ

kāraṇāṃ kārayasi ? kiṃ cānena rudhireṇa kariṣyasi
tvamasthimajjābhyāṃ ca ? sadāprarudita

āha-asya dārike māṇavakasyāntike idaṃ vikrīya
prajñāpāramitāṃ pūjayiṣyāmi, āryaṃ ca

dharmodgataṃ bodhisattvaṃ mahāsattvaṃ satkariṣyāmi ||

atha khalu sā śreṣṭhidārikā sadāpraruditaṃ
bodhisattvaṃ mahāsattvatadavocat-kā punaste

kulaputra tato guṇajātirniṣpatsyate guṇaviśeṣo vā,
yattvamātmano hṛdayaṃ rudhiraṃ cāsthimajjānaṃ

ca vikrīya taṃ kulaputraṃ satkartukāma: ? sa tāṃ
dārikāmetadavocat-sa dārike kulaputro'smākaṃ

prajñāpāramitāmupāyakauśalyaṃ copadekṣyati | tatra ca
vayaṃ śikṣiṣyāmahe | tatra vayaṃ śikṣamāṇā:

sarvasattvānāṃ pratiśaraṇaṃ bhaviṣyāma: | anuttarāṃ
samyaksaṃbodhimabhisaṃbudhya suvarṇavarṇaṃ ca kāyaṃ

pratilapsyāmahe | dvātriṃśacca mahāpuruṣalakṣaṇāni
aśītiṃ cānuvyañjanāni vyāmaprabhatāṃ

ca anantaraśmitāṃ ca mahāmaitrīṃ ca mahākaruṇāṃ ca
mahāmuditāṃ ca mahopekṣāṃ ca | catvāri

vaiśāradyāni pratilapsyāmahe, catasraśca pratisaṃvida:
pratilapsyāmahe, aṣṭādaśa ca āveṇika-

buddhadharmān pratilapsyāmahe, pañca ca abhijñā:,
acintyāṃ ca śīlaviśuddhim, acintyāṃ ca

samādhiviśuddhim, acintyāṃ ca prajñāviśuddhim, daśa ca
tathāgatabalāni pratilapsyāmahe |

anuttaraṃ ca buddhajñānamabhisaṃbhotsyāmahe | anuttaraṃ
ca dharmaratnaṃ pratilapsyāmahe, yena ca

sarvasattvānāṃ saṃvibhāgaṃ kariṣyāma iti ||

atha khalu sā śreṣṭhidārikā sadāpraruditaṃ
bodhisattvaṃ mahāsattvametadavocat-āścaryaṃ

kulaputra yāvadudārā: praṇītāścāmī tvayā dharmā:
parikīrtitā: | ekaikasyāpi tāvatkulaputra

evaṃrūpasya dharmasyārthāya gaṅgānadīvālukopamānapi
kalpānātmabhāvā: parityaktavyā bhaveyu:,

prāgeva bahūnāmarthāya eka: | tathodārā:
praṇītāścāmī tvayā dharmā: parikīrtitā:, yathā
mamāpyete

rocante kṣamante ca | api nu khalu puna: kulaputra yena
yenaivārthena te kṛtyam, tattatte dāsyāmi

suvarṇaṃ vā maṇīn vā muktāṃ vā rajataṃ vā
vaidūryaṃ vā musāragalvaṃ vā lohitārkaṃ vā
sphāṭikaṃ

vā puṣpaṃ vā dhūpaṃ vā gandhaṃ vā mālyaṃ vā
vilepanaṃ vā cūrṇaṃ vā vastraṃ vā chatraṃ vā
dhvajaṃ vā

ghaṇṭāṃ vā patākāṃ vā dīpaṃ vā | tena tvaṃ taṃ
dharmodgataṃ bodhisattvaṃ mahāsattvaṃ satkariṣyasi | mā

ca ātmana imāmevaṃrūpāṃ kāraṇāṃ kārṣī: | vayamapi
tvayaiva sārdhaṃ gamiṣyāma:, yenāryo

dharmodgato bodhisattvo mahāsattva: | vayamapi tvayaiva
sārdhaṃ kuśalamūlānyavaropayiṣyāma:, yaduta

eṣāmevaṃrūpāṇāṃ dharmāṇāṃ pratilambhāyeti ||

@247

atha khalu śakro devānāmindro
māṇavakaveṣamantardhāpayitvā svakenātmabhāvena
sadāpraru-

ditasya bodhisattvasya mahāsattvasya purato'sthāt, idaṃ
cāvocat-sādhu sādhu kulaputra, yasya

te iyamevaṃrūpā dṛḍhasamādānatā | evaṃrūpayā ca
dharmārthikatayā pūrvakairapi tathāgatairarhadbhi:

samyaksaṃbuddhai: pūrvaṃ bodhisattvacaryāṃ caradbhi:
prajñāpāramitāmupāyakauśalyaṃ ca
paripṛcchadbhiranuttarā

ca samyaksaṃbodhirabhisaṃbuddhā, dharmaratnaṃ ca
pratilabdham | tanna mama kulaputra hṛdayena kāryam,

na rudhireṇa, nāsthimajjābhyām, api tu khalu punarahaṃ
tvāmeva mīmāṃsitukāma ihāgata: |

vṛṇīṣva kulaputra varam | kiyadrūpaṃ te varaṃ
dāsyāmīti ? sa tamāha-anuttarān me śakra

buddhadharmān dehīti | devendra āha-na mamātra kulaputra
viṣaye viṣayitā | buddhānāṃ

punarbhagavatāmatra viṣaye viṣayitā | anyaṃ varaṃ
vṛṇīṣveti | sadāprarudita āha-alpotsukastvaṃ

devendra bhava atra sthāne mamātmabhāvaparipūrimupādāya
| svayamevāhamatra devendra satyādhiṣṭhānaṃ

kariṣyāmi | yenāhaṃ satyena avinivartanīyo'nuttarāyā:
samyaksaṃbodhervyākṛtastathāgatairarhadbhi:

samyaksaṃbuddhai:, jñātaścāsmyaśāṭhyenādhyāśayena,
tena devendra satyena satyavacanena mama yathā-

paurāṇo'yamātmabhāvo bhavatu | atha khalu tatkṣaṇaṃ
tallavaṃ tanmuhūrtaṃ sadāpraruditasya bodhisattvasya

mahāsattvasya buddhānubhāvena āśayapariśuddhyā ca
yathāpaurāṇo'sya kāya: saṃsthito'bhūt, arogo

nirupadravaśca | atha khalu śakro devānāmindro māraśca
pāpīyān niṣpratibhāna: sadāpraruditasya

bodhisattvasya mahāsattvasyottare
pratibhānamapratipadyamānastatraivāntarhito'bhūt ||

atha khalu sā śreṣṭhidārikā sadāpraruditaṃ
bodhisattvaṃ mahāsattvametadavocat-ehi tvaṃ

kulaputra | yenāsmākaṃ niveśanam, tenopasaṃkrāma | ahaṃ
te mātāpitṝṇāmantikāttaddhanaṃ 

dāpayiṣyāmi, yena tvaṃ tāṃ prajñāpāramitāṃ
pūjayiṣyasi, taṃ cāryaṃ dharmodgataṃ bodhisattvaṃ

mahāsattvaṃ satkariṣyasi, yaduta dharmakāmatayā | atha
khalu sadāprarudito bodhisattvo mahāsattva:

sārdhaṃ tayā śreṣṭhadārikayā yenāsyā: svakaṃ
niveśanaṃ tenopasaṃkrāmati sma | upasaṃkramya

dvāramūle'sthāt ||

atha khalu sā śreṣṭhidārikā svakaṃ niveśanaṃ
praviśya svāṃ mātaraṃ pitaraṃ caitadavocat-

amba tāta dadbhvaṃ prabhūtaṃ hiraṇyaṃ suvarṇaṃ
ratnāni maṇīn vastrāṇi puṣpadhūpagandhamālyavilepana-

cūrṇacīvaracchatradhvajaghaṇṭāpatākā: |
nānāvidhāśca divyā vādyaprakṛtīrutsṛjata, māmapi
sārdha-

mebhi:pañcabhirdārikāśatairyā mamopasthāyikā
yuṣmabhireva dattā: | gamiṣyāmyahamapi sadāpraruditena

bodhisattvena mahāsattvena sārdhaṃ dharmodgatasya
bodhisattvasya mahāsattvasyāntikaṃ tasya pūjārthaṃ ca |

so'smākaṃ dharmaṃ deśayiṣyati | tena vayaṃ
buddhadharmān pratilapsyāmahe | atha khalu tau tasyā

dārikāyā mātāpitarau tāṃ dārikāmetadavocatām-ka:
punareṣa dārike sadāprarudito nāma

bodhisattvo mahāsattva:, kva vā sa etarhi tiṣṭhati ?
dārikā āha-eṣa kulaputro'smākameva

niveśanadvāramūle'vasthita: | eṣa ca
kulaputro'dhyāśayena anuttarāṃ
samyaksaṃbodhimabhisaṃbodbhuṃ

saṃprasthita:, yaduta sarvasattvānaparimāṇata:
saṃsāradu:khānmocayitukāma:, sarvadharmakāmatayātmānaṃ

@248

vikrīya prajñāpāramitāṃ pūjayitukāma:, āryaṃ ca
dharmodgataṃ bodhisattvaṃ mahāsattvaṃ satkartukāma: |

tasya cātmabhāvasya kaṃcitkrāyakaṃ na labhate |
alabhamāna: san du:khito durmanā: pradhyāyan

dīnamanā aśrūṇi pravartayamāna: sthita: | sa śakreṇa
devānāmindreṇa māṇavakarūpamabhi-

nirmāyokta:-kiṃ tvaṃ kulaputra du:khī durmanā:
pradhyāyan dīnamānaso'śrūṇi pravartayamāna: sthita

iti ? sa tamāha-ātmānaṃ vikretukāmo'ham | tasya ca
krāyakaṃ na labhe | māṇavakarūpī

śakrastamāha-kasya punastvaṃ kulaputra arthāyātmānaṃ
vikretukāma: ? sadāpraruditenokta:-prajñā-

pāramitāṃ pūjayiṣyāmi, āryaṃ ca dharmodgataṃ
bodhisattvaṃ mahāsattvaṃ satkariṣyāmi yaduta dharma-

kāmatayā | tatra pratibaddhāśca me buddhadharmā iti |
māṇavakarūpī śakrastamāha-na mama kulaputra

tvayārtha: | api tu khalu puna: piturme yajño bhaviṣyati |
tatra me puruṣasya hṛdayena rudhireṇa

asthimajjābhyāṃ ca kṛtyamiti | tata eṣa
kulaputro'viṣaṇṇamānasa āha-dāsyāmīti | sa

tīkṣṇaṃ śastraṃ gṛhītvā ātmano bāhuṃ viddhvā
lohitaṃ ni:srāvya ūruṃ ca nirmāsaṃ kṛtvā asthi

bhettuṃ kuḍyamūlamupasaṃkrānta: ekānte sthitvā asthi
bhittvā majjānaṃ ca dāsyāmīti | ahaṃ

cainaṃ kulaputramupariṣṭātprāsādatalagatā
kṣaradrudhiramadrākṣam | tasyā mamaitadabhūt-kiṃ nu
khalvayaṃ

puruṣa ātmanaivātmana evaṃrūpāṃ kāraṇāṃ kārayatīti
? tamenamahamupasaṃkramyaivamavocam-kimarthaṃ

tvayā kulaputra ātmanaivātmana evaṃ kṣaradrudhiraṃ
śarīraṃ vikṛtaṃ kṛtam ? tata eṣa māmevamāha-

asya dārike māṇavakasya lohitaṃ hṛdayamasthi majjānaṃ ca
dāsyāmīti | tatkasya heto: ?

na mamānyatkiṃciddhanaṃ saṃvidyate | daridro'smīti |
tamenamahamevamavocam-kiṃ punastvaṃ tena

dhanena kariṣyasīti ? sa eṣa
māmetadavocat-prajñāpāramitāṃ pūjayiṣyāmi, taṃ
cāryaṃ dharmodgataṃ

bodhisattvaṃ mahāsattvaṃ satkariṣyāmi yaduta
dharmakāmatayeti | tamenamahamevamavocam-kā punaste

kulaputra tato guṇajātirbhaviṣyati guṇaviśeṣo veti ?
tata: so'cintyān me buddhaguṇān

varṇayati saṃprakāśayati, aprameyāṃśca
buddhadharmān-eṣāmevaṃvūpāṇāṃ buddhadharmāṇāṃ me
tata āgamo

bhaviṣyatīti | tasya me mahattaraṃ
prītiprāmodyamutpannaṃ tānacintyān buddhaguṇān śrutvā
| evaṃ

ca me'bhūt-āścaryaṃ yāvadduṣkarakārakaścāyaṃ
kulaputro'tīva dharmakāmaśca, yo'yamevaṃrūpamātmana: 

śarīrasya pīḍāsthānamutsahate | ayaṃ hi nāma kulaputro
dharmakāmatayā ātmānaṃ parityajati |

kasmādasmābhirdharmo na pūjayitavya: ? evaṃrūpeṣu ca
sthāneṣu praṇidhānaṃ na kartavyaṃ syāt,

yeṣāmasmākaṃ prabhūtā vipulāśca bhogā: saṃvidyante
iti | sāhamenaṃ kulaputrametadavocam-mā mā

tvaṃ kulaputra imāmevaṃrūpāmātmana: prāṇahāriṇīṃ
kāraṇāṃ kārṣī: | ahaṃ te prabhūtaprabhūtaṃ
dhanamanu-

pradāpayiṣyāmi yena tavārtha: | tena tvaṃ tamāryaṃ
dharmodgataṃ bodhisattvaṃ mahāsattvaṃ satkariṣyasi

gurukariṣyasi | ahamapi tvayaiva sārdhaṃ yena dharmodgato
bodhisattvo mahāsattva: tenopasaṃkrami-

ṣyāmi | ahamapi tasya kulaputrasya pūjāṃ kariṣyāmi |
vayamapyevaṃrūpān dharmānniṣpādayiṣyāmo

yaduta anuttarān buddhadharmān ye tvayā parikīrtitā iti |
tanmāmamba tāta anujānīta |

prabhūtaprabhūtaṃ ca me dhanaskandhaṃ dadbhvam,
yenāhametenaiva kulaputreṇa sārdhaṃ gatvā āryaṃ
dharmodgataṃ

bodhisattvaṃ mahāsattvaṃ pūjayiṣyāmi || 

@249

atha khalu tau tasyā dārikāyā mātāpitarau tāṃ
dārikāmetadavocatām-āścaryaṃ

yāvadduṣkaraṃ ca tvametasya kulaputrasya sthānamācakṣe |
ekāṃśenaiva te dharmā acintyā:, sarvaloka-

viśiṣṭā: sarvasattvasukhāvahāśca, yeṣāmeṣa kṛtaśa:
kulaputro duṣkaraṃ sthānamevamutsahate |

anujānīva āvāṃ tvāṃ dārike | āvayorapyavakāśaṃ kuru,
yadāvāmapi gacchāvastvayaiva sārdhaṃ

taṃ dharmodgataṃ bodhisattvaṃ mahāsattvaṃ draṣṭuṃ
vandituṃ paryupāsituṃ pūjayituṃ ca ||

atha khalu sā śreṣṭhidārikā dharmodgatasya bodhisattvasya
mahāsattvasya pūjārthaṃ satkārārthaṃ

ca prasthitāṃ svāṃ mātaraṃ pitaraṃ ca viditvā etadavocat
amba tāta evaṃ kuruta, yathā vadata |

nāhaṃ kasyacitkuśalapakṣasyāntarāyaṃ karomi | ityuktvā
evaṃ sā śreṣṭhidārikā dharmodgatasya

bodhisattvasya mahāsattvasya pūjārthaṃ satkārārthaṃ ca
prasthitā babhūva ||

atha khalu sā śreṣṭhidārikā pañca
rathaśatānyalaṃkārayāmāsa | tāni ca pañca dārikā-

śatānyalaṃkārayāmāsa | alaṃkṛtya nānāvarṇāni
vicitrāṇi puṣpāṇi gṛhītvā nānāraṅgāṇi

vastrāṇi puṣpadhūpagandhamā-
lyavilepanacūrṇacīvaracchatradhvajagha-
ṇṭāpatākāśca
gṛhītvā nānāratnāni 

ca vicitrāṇi nānāratnamayāni ca vicitrāṇi puṣpāṇi
gṛhītvā prabhūtaprabhūtaṃ khādanīyaṃ

bhojanīyaṃ svādanīyaṃ ca gṛhītvā ekaṃ rathaṃ
sadāpraruditena bodhisattvena mahāsattvena sārdhamabhiruhya

tai: pañcabhī rathaśatai: pañcadārikāśatābhirūḍhai:
parivṛtā puraskṛtā mahatā ca parivāreṇa

mātāpitṛpūrvaṃgamā yena pūrvā dik tena prakrāntā |
anupūrveṇa ca gacchan sadāprarudito bodhisattvo

mahāsattvo'drākṣīddūrādeva tāṃ gandhavatīṃ nagarīṃ
saptānāṃ ratnānāṃ citrāṃ darśanīyāṃ saptabhi:

prākārai: saptaratnamayairanuparikṣiptāṃ
saptabhistoraṇai: saptabhi: parikhābhi:
saptabhistālapaṅktibhiranu-

parikṣiptāṃ dvādaśa yojanāni vistāreṇa dvādaśa
yojanānyāyāmena ṛddhāṃ sphītāṃ ca kṣemāṃ ca

subhikṣāṃ ca ākīrṇabahujanamanuṣyāṃ ca
pañcabhirantarāpaṇavīthīśatairālekhyavicitracitrasa- 
dṛśai-

rdarśanīyairnirviddhāṃ

masamairanutpīḍajanayugyayānasaṃkramaṇasthānasthāpitai:
sumāpitāṃ ca | madhye ca

nagaraśṛṅgāṭakasya adrākṣīddharmodgataṃ bodhisattvaṃ
mahāsattvaṃ dharmāsanagatamanekaśatayā parṣadā 

anekasahasrayā anekaśatasahasrayā parṣadā parivṛtaṃ
puraskṛtaṃ dharmaṃ deśayantam | sahadarśanenaiva

ca tasya evaṃrūpaṃ sukhaṃ saṃpratilabhate sma tadyathāpi
nāma prathamadhyānasamāpanno bhikṣurekāgreṇa

manasikāreṇa | dṛṣṭvā cāsya etadabhūt-na mama
pratirūpametadbhavet, yadahaṃ rathagata eva

dharmodgataṃ bodhisattvaṃ mahāsattvamupasaṃkrāmeyam |
yannvahaṃ rathādavatareyam | sa tato rathādavātarat |

tānyapi pañca dārikāśatāni śreṣṭhidārikayā saha
rathebhyo'vateru: | atha khalu sadāprarudito

bodhisattvo mahāsattva: śreṣṭhidārikāpūrvaṃgamai:
pañcabhirdārikāśatai: parivṛta: puraskṛto'parimāṇa-

pūjāvyūhena yena dharmodgato bodhisattvo mahāsattva:
tenopasaṃkrāmati sma ||

tena khalu puna: samayena dharmodgatena bodhisattvena
mahāsattvena prajñāpāramitāyā: kṛtaśa:

saptaratnamayaṃ kūṭāgāraṃ kāritamabhūt
lohitacandanālaṃkṛtaṃ muktājālaparikṣiptam | caturṣu

kūṭāgārakoṇeṣu maṇiratnāni sthāpitāni, yāni
pradīpakṛtyaṃ kurvanti sma | catasraśca dhūpaghaṭikā

@250

rūpyamayyaścaturdiśamavasaktā:, yatra śuddhaṃ
kṛṣṇāguru dhūpyate sma yaduta prajñāpāramitāyā:

pūjārtham | tasya ca kūṭāgārasya madhye saptaratnamaya:
paryaṅka: prajñapto'bhūt | caturṇāṃ ratnānāṃ

peḍā kṛtā, yatra prajñāpāramitā prakṣiptā
suvarṇapaṭṭeṣu likhitā vilīnena vaidūryeṇa | tacca

kūṭāgāraṃ nanācitrapaṭṭadāmabhi:
pralambamānairalaṃkṛtamabhūt ||

atha khalu sadāprarudito bodhisattvo mahāsattva: sārdhaṃ
śreṣṭhidārikāpūrvagamai: pañca-

dārikāśatai: taṃ kūṭāgāramadrākṣīdaparimāṇena
pūjāvyūhena pratimaṇḍitam | anekāni ca tatra

devatāsahasrāṇyadrākṣīt, śakraṃ ca devānāmindraṃ
divyairmāndāravapuṣpairdivyaiścandanacūrṇairdivyaiśca

suvarṇacūrṇairdivyaiśca rūpyacūrṇaistaṃ
kūṭāgāramavakirantamabhyavakirantamabhiprakirantam |
divyāni

ca vādyānyaśrauṣīt | dṛṣṭvā śrutvā ca sadāprarudito
bodhisattvo mahāsattva: śakraṃ devānā-

mindrametadavocat-kimarthaṃ tvaṃ devendra
anekairdevatāsahasrai: sārdhamidaṃ ratnamayaṃ kūṭāgāraṃ
divyai-

rmāndāravai: puṣpairdivyaiścandanacūrṇairdivyai:
suvarṇacūrṇairdivyaiśca rūpyacūrṇairavakirasi
abhyavakirasi

abhiprakirasi ? imāni ca divyāni vādyāni
devairūparyantarīkṣe pravāditāni ? evamukte śakro 

devānāmindra: sadāpraruditaṃ bodhisattvaṃ
mahāsattvametadavocat-na tvaṃ kulaputra jānīṣe ? eṣā

hi sā prajñāpāramitā bodhisattvānāṃ mahāsattvānāṃ
mātā pariṇāyikā, yatra śikṣamāṇā

bodhisattvā mahāsattvā: sarvaguṇapāramitānugatān
sarvabuddhadharmān sarvākārajñatāṃ ca kṣipramanu-

prāpnuvantīti | evamukte sadāprarudito bodhisattvo
mahāsattva: śakraṃ devānāmindrametadavocat-

kvāsau kauśika prajñāpāramitā, yā bodhisattvānāṃ
mahāsattvānāṃ mātā pariṇāyikā ? śakra

āha-eṣā kulaputra asya kūṭāgārasya madhye
suvarṇapaṭṭeṣu vilīnena vaidūryeṇa likhitvā āryeṇa

dharmodgatena bodhisattvena mahāsattvena
saptabhirmudrābhirmudrayitvā sthāpitā | sā na sukarā
asmābhistava

darśayitum | atha khalu sadāprarudito bodhisattvo
mahāsattva: sārdhaṃ śreṣṭhidārikāpramukhai:

pañcabhirdārikāśatai: samagrībhūtai:, yānyanena
puṣpāṇi gṛhītāni mālyadāmāni ca vastraratnāni

ca dhūpagandhamālyavilepanacūrṇacīvaracchatradhvaja-
ghaṇṭāpatākāśca suvarṇarūpyamayāni ca puṣpāṇi,

tai: prajñāpāramitāyā: pūjāmakārṣu:, anyatarānyataraṃ
ca tata: pratyaṃśaṃ sthāpayāmāsu: yaduta

dharmodgatasya bodhisattvasya mahāsattvasya satkārāya ||

atha khalu sadāprarudito bodhisattvo mahāsattvastāni ca
śreṣṭhidārikāpramukhāni

pañca dārikāśatāni puṣpadhūpamālyavilepanacūrṇa-
cīvaracchattradhvajaghaṇṭāpatākabhi:
suvarṇarūpyamayaiśca

puṣpairdivyaiśca vādyai: prajñāpāramitāṃ pūrvaṃ
pūjayitvā yena dharmodgato bodhisattvo mahāsattvastenopa-

saṃkramya dharmodgataṃ bodhisattvaṃ mahāsattvaṃ
puṣpadhūpagandhamālyavilepanacūrṇacīvaraccha- 
tradhvajaghaṇṭā-

patākābhiścandanacūrṇai: suvarṇarūpyamayaiśca
puṣpairavākiran abhyavākiran abhiprākiran, divyāni

ca vādyāni saṃpravādayati sma dharmapūjāmevopādāya ||

atha khalu tāni puṣpāṇi dharmodgatasya bodhisattvasya
mahāsattvasyopariṣṭānmūrdhni

puṣpakūṭāgāraṃ prātiṣṭhan | tāni ca nānāvarṇāni
puṣpāṇi suvarṇarūpyamayāni ca puṣpāṇi

@251

vihāyasi vitānamiva sthitāni | tānyapi cīvarāṇi
vastraratnāni ca antarīkṣe nānāratna-

mayo'bhramaṇḍapa iva saṃsthito'bhūt | adrākṣītkhalu
sadāprarudito bodhisattvo mahāsattvastāni

ca pañca dārikāśatāni śreṣṭhidārikāpramukhāni
dharmodgatasya bodhisattvasya mahāsattvasyedamevaṃrūpa-

mṛddhiprātihāryam | dṛṣṭvā ca
punareṣāmetadabhūt-āścaryaṃ yāvanmaharddhikaścāyaṃ
dharmodgato bodhisattvo

mahāsattvo yāvanmahānubhāvo yāvanmahaujaska: |
bodhisattvacaryāmeva tāvaccarato'sya kulaputrasyaivaṃ-

rūpā ṛddhivikurvaṇā, kiṃ punaryadāyamanuttarāṃ
samyaksaṃbodhimabhisaṃbuddho bhaviṣyatīti ||

atha khalu tāni śreṣṭhidārikāpūrvaṃgamāni pañca
dārikāśatāni dharmodgate bodhisattve

mahāsattve spṛhāmutpādya sarvāstā: samagrībhūtā
adhyāśayena anuttarāyāṃ samyaksaṃbodhau citta-

mutpādayāmāsu:, evaṃ cāvocan-anena vayaṃ kuśalamūlena
anāgate'dhvani tathāgatā arhanta:

samyaksaṃbuddhā bhavema | bodhisattvacaryāṃ ca vayaṃ
carantya eteṣāmeva dharmāṇāṃ lābhinyo bhavema,

yeṣāṃ dharmāṇāmayaṃ dharmodgato bodhisattvo mahāsattvo
lābhī | evameva ca prajñāpāramitāṃ satkuryāma

gurukuryām, yathāyaṃ dharmodgato bodhisattvo mahāsattva:
satkaroti gurukaroti | bahujanasya ca

saṃprakāśayema yathāyaṃ dharmodgato bodhisattvo
mahāsattva: saṃprakāśayati | evameva ca prajñāpāra-

mitayā upāyakauśalyena ca samanvāgatā bhavema |
pariniṣpadyemahi ca yathāyaṃ dharmodgato

bodhisattvo mahāsattva: prajñāpāramitayā upāyakauśalyena
ca samanvāgata: pariniṣpannaśca ||

atha khalu sadāprarudito bodhisattvo mahāsattvastāni ca
śreṣṭhidārikāpramukhāni pañca

dārikāśatāni prajñāpāramitāṃ pūjayitvā dharmodgataṃ
ca bodhisattvaṃ mahāsattvaṃ satkṛtya dharmodgatasya

bodhisattvasya mahāsattvasya pādau śirasābhivandya ekānte
sagauravā: sapratīkṣā: prāñjalīn

kṛtvātiṣṭhan | ekānte sthitaśca sadāprarudito bodhisattvo
mahāsattvo dharmodgataṃ bodhisattvaṃ

mahāsattvametadavocat-ihāhaṃ kulaputra prajñāpāramitāṃ
gaveṣamāṇo'raṇyagato nirghoṣamaśrauṣam-

gaccha kulaputra pūrvāṃ diśam | tata: prajñāpāramitāṃ
śroṣyasīti | so'haṃ samyak taṃ nirghoṣaṃ

śrutvā yena pūrvā dik tena saṃprasthita: | tasya me
etadabhūt-samyak ca mayā nirghoṣa: śruta: |

na ca mayā sa nirghoṣa: paripṛṣṭa:-kiyaddūraṃ mayā
gantavyam, kasya vā antikātprajñāpāramitāṃ

śroṣyāmi lapsye veti | tasya me mahaddaurmanasyamabhūt |
so'haṃ tena daurmanasyena mahatīmutkaṇṭhāṃ

paritapanaṃ cāpanno'bhūvam | tasminneva pṛthivīpradeśe
saptarātriṃdivānyatināmayāmi utkaṇṭhita: |

nāhārasamudācāramutpādayāmi | api tu
prajñāpāramitāmeva manasi karomi-kiyaddūraṃ mayā 

gantavyam, kuto vā prajñāpāramitāṃ lapsye śravaṇāya ?
na ca mayā sa nirghoṣa: paripṛṣṭa iti |

tato me tathāgatavigraha: purata: prādurbhūta: | sa
māmevamāha-gaccha kulaputra ita: pañcabhi-

ryojanaśatairanupūrveṇa gandhavatī nāma nagarī | tatra
drakṣyasi dharmodgataṃ bodhisattvaṃ mahāsattvaṃ

prajñāpāramitāṃ deśayantaṃ prakāśayantamiti | tato'haṃ
mahatodāreṇa prītiprāmodyena samanvāgata: |

so'haṃ tenaiva mahatodāreṇa prītiprāmodyena sphuṭastata:
pṛthivīpradeśānna calita:, tava ca

prajñāpāramitāṃ deśayata: śṛṇomi | tasya me-śṛṇvato
bahūni samādhimukhāni prādurbhūtāni |

@252

tatra sthitaṃ māṃ daśadiglokadhātusthitā buddhā
bhagavanta: samāśvāsayanti, sādhukāraṃ ca dadati-

sādhu sādhu kulaputra, ete samādhaya:
prajñāpāramitānirjātā:, yatra sthitairasmābhi:
sarvabuddhadharmā:

pariniṣpāditā iti | te māṃ tathāgatā: sādhu ca
suṣṭhu ca saṃdarśya samādāpya samuttejya

saṃpraharṣya antarhitā: | ahaṃ ca tata:
samādhervyutthita: | tasya me etadabhūt-kuto nu te

tathāgatā āgatā:, kva vā te tathāgatā gatā iti ? tasya
ca me etadabhūt-āryo dharmodgato

bodhisattvo mahāsattvo dhāraṇīpratilabdha: pañcābhijña:
pūrvajinākṛtādhikāro'varopitakuśalamūla:,

prajñāpāramitāyāṃ upāyakauśalye ca suśikṣita: | sa
me enamarthaṃ yathāvadvicariṣyati, yataste

tathāgatā āgatā yatra vā te tathāgatā gatā iti |
so'haṃ tasya tathāgatavigrahasya nirghoṣaṃ

śrutvā yathānuśiṣṭaṃ yena pūrvā dik tena
saṃprasthita: | āgacchaṃścāhaṃ dūrata
evāryamadrākṣaṃ dharmaṃ

deśayantam | sahadarśanācca mamedṛśaṃ sukhaṃ
prādurabhūt, tadyathāpi nāma prathamadhyānasamāpannasya

bhikṣorekāgramanasikārasya | so'haṃ tvāṃ kulaputra
pṛcchāmi-kutaste tathāgatā āgatā:, kutra

te tathāgatā gatā iti ? deśaya me kulaputra teṣāṃ
tathāgatānāmāgamanaṃ gamanaṃ ca | yathā vayaṃ

teṣāṃ tathāgatānāmāgamanaṃ gamanaṃ ca jānīma,
avirahitāśca bhavema tathāgatadarśaneneti ||

āryāṣṭasāhasrikāyāṃ prajñāpāramitāyāṃ
sadāpraruditaparivarto nāma triṃśattama: || 

@253

31 dharmodgataparivarta ekatriṃśattama: |

evamukte dharmodgato bodhisattvo mahāsattva: sadāpraruditaṃ
bodhisattva mahāsattvametadavo-

cat-na khalu kulaputra tathāgatā: kutaścidāgacchanti vā
gacchanti vā | acalitā hi tathatā |

yā ca tathatā, sa tathāgata: | na hi kulaputra anutpāda
āgacchati vā gacchati vā | yaśca

anutpāda:, sa tathāgata: | na hi kulaputra bhūtakoṭyā
āgamanaṃ vā gamanaṃ vā prajñāyate |

yā ca bhūtakoṭi:, sa tathāgata: | na hi kulaputra
śūnyatāyā āgamanaṃ vā gamanaṃ vā prajñāyate |

yā ca śūnyatā, sa tathāgata: | na hi kulaputra
yathāvattāyā āgamanaṃ vā gamanaṃ vā prajñāyate |

yā ca yathāvattā, sa tathāgata: | na hi kulaputra
virāgasyāgamanaṃ vā gamanaṃ vā prajñāyate | yā ca

virāgatā, sa tathāgata: | na hi kulaputra
nirodhasyāgamanaṃ vā gamanaṃ vā prajñāyate | yaśca
nirodha:,

sa tathāgata: | na hi kulaputra ākāśadhātorāgamanaṃ
vā gamanaṃ vā prajñāyate | yaśca ākāśa-

dhātu:, sa tathāgata: | na hi kulaputra anyatra ebhyo
dharmebhyastathāgata: | yā ca kulaputra eṣā-

meva dharmāṇāṃ tathatā, yā ca sarvadharmatathatā, yā
ca tathāgatatathatā, ekaivaiṣā tathatā | nāsti   

kulaputra tathatāyā dvaidhīkāra: | ekaivaiṣā tathatā
kulaputra | tathatā na dve na tisra: | gaṇanā-

vyativṛttā kulaputra tathatā yaduta asattvāt | tadyathāpi
nāma kulaputra puruṣo grīṣmābhitapto

grīṣmāṇāṃ paścime māse'bhigate madhyāhnakālasamaye
marīcikāṃ paśyet syandamānām | sa tena

tena pradhāvet-atrodakaṃ pāsyāmi, apānīyaṃ pāsyāmīti |
tatkiṃ manyase kulaputra kuta eta-

dudakamāgataṃ kva vā tadudakaṃ gacchati, pūrvaṃ vā
mahāsamudraṃ dakṣiṇaṃ vā paścimaṃ vā uttaraṃ vā ?

sadāprarudita āha-na hi kulaputra marīcikāyāmudakaṃ
saṃvidyate | kiṃ punarasyāgamanaṃ vā

gamanaṃ vā prajñāyate ? sa khalu puna: kulaputra puruṣo
grīṣmābhitapto bālajātīyo duṣprajñajātīyo

marīcikāṃ dṛṣṭvā anudake udakasaṃjñāmutpādayati | na
punastatrodakaṃ svabhāvata: saṃvidyate |

dharmodgata āha-evametatkulaputra, evametat | evameva kulaputra
ye kecittathāgatarūpeṇa vā ghoṣeṇa

vā abhiniviṣṭā:, te tathāgatasyāgamanaṃ ca gamanaṃ ca
kalpayanti | ye ca tathāgatasyāgamanaṃ ca

gamanaṃ ca kalpayanti, sarve te bālajātīyā
duṣprajñajātīyā iti vaktavyā:, tadyathāpi nāma sa eva

puruṣo yo'nudake udakasaṃjñāmutpādayati | tatkasya heto: ?
na hi tathāgato rūpakāyato draṣṭavya: |

dharmakāyāstathāgatā: | na ca kulaputra dharmatā
āgacchati vā gacchati vā | evameva kulaputra nāsti

tathāgatānāmāgamanaṃ vā gamanaṃ vā | tadyathāpi nāma
kulaputra māyākāranirmitasya hastikāyasya vā

aśvakāyasya vā rathakāyasya vā pattikāyasya vā
nāstyāgamanaṃ vā gamanaṃ vā, evameva kulaputra

nāsti tathāgatānāmāgamanaṃ vā gamanaṃ vā | tadyathāpi
nāma kulaputra puruṣa: supta: svapnāntaragata ekaṃ

vā tathāgataṃ paśyet, dvau vā trīn vā caturo vā pañca
vā ṣaḍvā sapta vā aṣṭau vā nava vā daśa vā

viṃśatiṃ vā triṃśadvā catvāriṃśadvā pañcāśadvā
śataṃ vā sahasraṃ vā, tato vā uttare | sa prativibuddha:

san ekamapi tathāgataṃ na paśyet | tatkiṃ manyase kulaputra
kutaste tathāgatā āgatā: kva

vā te tathāgatā gatā iti ? sadāprarudita āha-na khalu
puna: kulaputra svapne kasyaciddharmasya

@254

pariniṣpatti: prajñāyate | mṛṣāvādo hi svapno'bhūt |
dharmodgata āha-evameva kulaputra

sarvadharmā: svapnopamā uktā bhagavatā | ye kecitkulaputra
svapnopamān sarvadharmāstathāgatena 

nirdeśitān yathābhūtaṃ na prajānanti, te tathāgatān
nāmakāyena vā rūpakāyena vā abhi-

niviśya tathāgatānāmāgamanaṃ vā gamanaṃ vā kalpayanti |
yathāpi nāma dharmatāmaprajānanto ye

ca tathāgatānāmāgamanaṃ vā gamanaṃ vā kalpayanti, sarve
te bālajātīyā: pṛthagjanā: | sarve te

ṣaṅgatikaṃ saṃsāraṃ gatā:, gacchanti gamiṣyanti ca |
sarve te prajñāpāramitāyā dūre | sarve te

buddhadharmāṇāṃ dūre | ye khalu puna: kulaputra
svapnopamān sarvadharmān svapnopamā: sarvadharmā iti

tathāgatena deśitān yathābhūtaṃ prajānanti, na te
kasyaciddharmasyāgamanaṃ vā gamanaṃ vā

kalpayanti, utpādaṃ vā nirodhaṃ vā | ye ca na
kasyaciddharmasyāgamanaṃ vā gamanaṃ vā kalpayanti,

utpādaṃ vā nirodhaṃ vā, te dharmatayā tathāgataṃ
prajānanti | ye ca tathāgataṃ dharmatayā prajānanti,

na te tathāgatānāmāgamanaṃ vā gamanaṃ vā kalpayanti | ye
ca tathāgatasyedṛśīṃ dharmatāṃ

prajānanti, te āsannā anuttarāyā: samyaksaṃbodheścaranti
| te ca prajñāpāramitāyāṃ caranti |

te ca bhagavata: śrāvakā: amoghaṃ rāṣṭrapiṇḍaṃ
paribhūñjate | te ca lokasya dakṣiṇīyā: |

tadyathāpi nāma kulaputra mahāsamudre ratnāni na pūrvasyā
diśa āgacchanti, na dakṣiṇasyā:, na

paścimāyā:, nottarasyā:, na vidigmyo
nādhastānnopariṣṭānna kutaściddeśebhyo digbhya
āgacchanti,

api tu khalu puna: sattvānāṃ kuśalamūlānyupādāya
mahāsamudre ratnānyutpadyante | na ca

tānyahetukānyutpadyante | hetupratyayakāraṇādhīnāni
pratītyasamutpannāni | nirudhyamānāni

ca tāni ratnāni na kvaciddaśadiśi loke saṃkrāmanti | api
tu khalu punaryeṣāṃ pratyayānāṃ

satāṃ tāni ratnāni prabhāvyante, teṣāṃ
pratyayānāmasatāṃ na teṣāṃ ratnānāṃ prabhāvanā
bhavati |

evameva kulaputra teṣāṃ tathāgatānāṃ
kāyapariniṣpattirna kutaściddaśadiśi lokādāgatā, nāpi

kvaciddaśadiśi loke gacchati | na ca ahetuko buddhānāṃ
bhagavatāṃ kāya: | pūrvacaryāpari-

niṣpanno hetupratyayādhīna: kāraṇasamutpanna:
pūrvakarmavipākādutpanna: | sa na kvaciddaśadiśi

loke'sti | api tu khalu punaryeṣāṃ pratyayānāṃ satāṃ
kāyābhiniṣpattirbhavati, teṣāṃ pratyayānā-

masatāṃ kāyābhiniṣpattirna prajñāyate | tadyathāpi nāma
kulaputra vīṇāyā: śabda utpadya-

māno na kutaścidāgacchati, nirudhyamāno'pi na
kvacidgacchati, na kvacitsaṃkrāmati,

pratītya ca hetupratyayasāmagrīmutpadyate hetvadhīna:    
pratyayādhīna: | tadyathāpi nāma droṇīṃ ca 

pratītya carma ca pratītya tantrīśca pratītya daṇḍaṃ
ca pratītya upadhānīśca pratītya koṇaṃ ca

pratītya puruṣasya ca tajjavyāyāmaṃ pratītya evamayaṃ
vīṇāyā: śabdo niścarati hetvadhīna: pratyayā-

dhīna: | sa ca śabdo na droṇyā niścarati, na carmaṇo na
tantrībhyo na daṇḍānnopadhānībhyo na

koṇānna puruṣasya tajjavyāyāmata: śabdo niścarati, api tu
khalu puna: sarveṣāṃ samāyogā-

cchabda: prajñapyate | nirudhyamāno'pi śabdo na
kvacidgacchati | evameva kulaputra buddhānāṃ bhaga-

vatāṃ kāyaniṣpattirhetvadhīnā pratyayādhīnā
anekakuśalamūlaprayogapariniṣpannā ca | na caikato

hetuto na caikata: pratyayato na caikata: kuśalamūlato
buddhakāyaprabhāvanā | na ca nairhetukī |

@255

bahuhetupratyayasāmagryāṃ samutpannā sā na
kutaścidāgacchati | hetupratyayasāmagryāmasatyāṃ na

kvacidgacchati | evaṃ tvayā kulaputra teṣāṃ
tathāgatānāmāgamanaṃ ca gamanaṃ ca draṣṭavyam | sarva-

dharmāṇāmapi kulaputra tvayā iyameva dharmatā anugantavyā
| yata: kulaputra tvamevaṃ tathāgatāṃśca

sarvadharmāśca anutpannānaniruddhāṃśca saṃprajñāsyasi,
tatastvaṃ niyato bhaviṣyasyanuttarāyāṃ samyaksaṃ

bodhau | prajñāpāramitāyāmupāyakauśalye ca niyataṃ
cariṣyasi ||

asmin khalu punastathāgatānāmanāgatyagamananirdeśe
bhāṣyamāṇe mahān bhūmicālo'bhūt |

sarvaśca trisāhasramahāsāhasro lokadhātu:
ṣaḍvikāramahādaśamahānimittaṃ kampate prakampate saṃpra-

kampate, calati pracalati saṃpracalati, vedhate pravedhate
saṃpravedhate, raṇati praraṇati saṃpraraṇati,

kṣubhyati prakṣubhyati saṃprakṣubhyati, garjati pragarjati
saṃpragarjati sma | sarvāṇi ca mārabhavanāni

saṃkṣobhitāni jihmībhūtāni cābhūvan | ye kecana
trisāhasramahāsāhasre lokadhātau tṛṇa-

gulmauṣadhivanaspataya:, te sarve yena dharmodgato bodhisattvo
mahāsattvastena praṇatā abhūvan |

akālapuṣpāṇi cotsṛjanti sma | upariṣṭācca
antarīkṣānmahāpuṣpavarṣa: prāvarṣat | śakraśca

devānāmindraścatvāraśca mahārājāno dharmodgataṃ
bodhisattvaṃ mahāsattvaṃ divyaiścandanacūrṇairdivyaiśca

puṣpairavākiran abhyavākiran abhiprākiran | evaṃ ca
vācamabhāṣanta-sādhu sādhu kulaputra |

tava kulaputra anubhāvena adyāsmābhi: paramārthanirjātā
kathā deśyamānā śrutā sarvaloka-

vipratyanīkā, yatrābhūmi:
sarvasatkāyadṛṣṭipratiṣṭhitānāṃ
sarvāsadṛṣṭyabhiviniviṣṭānāṃ sattvānām || 

atha khalu sadāprarudito bodhisattvo mahāsattvo dharmodgataṃ
bodhisattvaṃ mahāsattvameta-

davocat-ka: puna: kulaputra atra{1 W om. atra.} hetu:, ka:
pratyayo'sya mahata: pṛthivīcālasya loke prādu-

rbhāvāya ? dharmodgato bodhisattvo mahāsattva āha-imaṃ
kulaputra tathāgatānāmanāgatyagamananirdeśaṃ tava

ca pṛcchato mama ca nirdiśato'ṣṭānāṃ
prāṇisahasrāṇāmanutpattikadharmakṣāntipratilambho'bhūt |

aśīteśca prāṇiniyutānāmanuttarāyāṃ samyaksaṃbodhau
cittānyutpannāni, catu:ṣaṣṭeśca prāṇisaha-

srāṇāṃ virajāṃsi vigatamalāni dharmeṣu
dharmacakṣūṃṣi viśuddhāni ||

atha khalu sadāprarudito bodhisattvo mahāsattva:
paramodāreṇa prītiprāmodyena samanvā-

gato'bhūt-lābhā me paramasulabdhā:, yasya me
prajñāpāramitāmimaṃ ca tathāgatānāmanāgatyagamana-

nirdeśaṃ paripṛcchata: iyatāṃ sattvānāmartha: kṛta: |
etadevāsmākaṃ paryāptaṃ kuśalaṃ bhavedanuttarāyā:

samyaksaṃbodhe: pariniṣpattaye | na ca me bhūyo vicikitsā
pravartate'nuttarāyā: samyaksaṃbodhe: |

ni:saṃśayamahaṃ tathāgato bhaviṣyāmyarhan
samyaksaṃbuddha: | sa tenaiva prītiprāmodyena samanvāgata:

saptatālaṃ vihāyasamabhyudgamya saptatāle sthitvā evaṃ
cintayati sma-kenāhametarhi antarīkṣe 

sthita: dharmodgataṃ bodhisattvaṃ mahāsattvaṃ satkuryāmiti
? atha khalu śakro devānāmindra: sadāpraru-

ditaṃ bodhisattvaṃ mahāsattvamabhyudgataṃ dṛṣṭvā
cetasaiva cāsya cittamājñāya divyāni cāsmai māndā-

ravāṇi puṣpāṇyupanāmayati sma, evaṃ cāvocat-ebhistvaṃ
kulaputra divyai: puṣpairdharmodgataṃ bodhi-

@256

satvaṃ mahāsattvaṃ satkuru | satkartavyo hi kulaputra
asmābhistava parigrāhaka: | tava hi kulaputra

anubhāvena adya bahūnāṃ prāṇisahasrāṇāmartha: kṛta: |
durlabhā: kulaputra evaṃrūpā: sattvā:, ye

sarvasattvānāṃ kṛtaśo'prameyānasaṃkhyeyān
kalpānutsahante mahāntaṃ bhāramudvoḍhuṃ yathā tvayā
utsoḍham ||

atha khalu sadāprarudito bodhisattvo mahāsattva: śakrasya
devānāmindrasyāntikā-

nmāndāravāṇi puṣpāṇi gṛhītvā dharmodgataṃ
bodhisattvaṃ mahāsattvamavākirat, abhyavākirat,

abhiprākirat | svakena ca kāyena dharmodgataṃ bodhisattvaṃ
mahāsattvamabhicchādayati sma | evaṃ ca

vācamabhāṣata-eṣo'haṃ kulaputra adyāgreṇa tavātmānaṃ
niryātayāmi upasthānaparicaryāyai | sa

ātmānaṃ niryātya dharmodgatasya bodhisattvasya
mahāsattvasya purata: prāñjaliṃ kṛtvāsthāt ||

atha khalu sā śreṣṭhidārikā tāni ca pañca
dārikāśatāni sadāpraruditaṃ bodhisattvaṃ

mahāsattvametadavocat-etā vayamapi kulaputra tavātmānaṃ
niryātayāma:, vayamapyanena kuśalamūlena

eteṣāmeva dharmāṇāṃ lābhinyo bhavema, tvayaiva ca
sārdhaṃ puna: punarbuddhāṃśca bhagavato bodhisattvāṃśca

satkuryāma gurukuryāma | āsannībhūtāśca tavaiva bhavema |
atha khalu sadāprarudito bodhisattvo

mahāsattva: śreṣṭhidārikāṃ tāni ca pañca
dārikāśatānyetadavocat-yadi me yūyaṃ dārikā

adhyāśayamanuvartadhvam, adhyāśayena ca mahyamātmānaṃ
niryātayata, evamahaṃ yuṣmān pratīccheyam |

dārikā āhu:-anuvartiṣyāmahe tava
vayamāśayenādhyāśayena ca | vayaṃ tavātmānaṃ
niryātayāmo

yathecchākaraṇīyatāyai | atha khalu sadāprarudito
bodhisattvo mahāsattvastāni śreṣṭhidārikā-

pramukhāni pañca dārikāśatāni
sarvālaṃkārabhūṣitāni kṛtvā tāni ca pañca
rathaśatānyalaṃkṛtya

sarvāṇi ca tāni dharmodgatāya bodhisattvāya
mahāsattvāya niryātayati sma upasthānapari-

caryāyai-imā: kulaputra ahaṃ tavopasthāyikā
niryātayāmi, imāni ca pañca rathaśatāni

niryātayāmi paribhogāyeti ||

atha khalu śakro devānāmindrastasmai kulaputrāya
sādhukāramadāt-sādhu sādhu kulaputra |

bodhisattvairmahāsattvai: sarvasvaparityāgibhirbhavitavyam |
evaṃrūpeṇa ca tyāgacittena bodhisattvo

mahāsattva: kṣipramanuttarāṃ
samyaksaṃbodhimabhisaṃbudhyate | evaṃ ca
dharmabhāṇakāṇāṃ pūjāṃ kṛtvā 

śakyaṃ prajñāpāramitāmupāyakauśalyaṃ ca śrotum |
tairapi kulaputra paurvakaistathāgatairarhadbhi:

samyaksaṃbuddhai: pūrvaṃ bodhisattvacaryāṃ
caradbhirevaṃrūpa eva tyāge sthitvā anuttarā
samyaksaṃbodhi:

samudānītā prajñāpāramitāmupāyakauśalyaṃ ca
paripraśnayadbhiriti ||

atha khalu dharmodgato bodhisattvo mahāsattvastāni
śreṣṭhidārikāpramukhāni pañca dārikā-

śatāni pañca rathaśatāni sadāpraruditasya bodhisattvasya
mahāsattvasya kuśalaparipūrimupādāya

pratigṛhṇīte sma | pratigṛhya ca sadāpraruditāyaiva
kulaputrāya pratiniryātayāmāsa | atha khalu dharmo-

dgato bodhisattvo mahāsattva utthāyāsanāt svakaṃ gṛhaṃ
prāvikṣat sūryasya cāstaṃgamanakālo'bhūt ||

atha khalu sadāpraruditasya bodhisattvasya
mahāsattvasyaitadabhūt-naitanmama sādhu pratirūpaṃ

bhavet, yadaha dharmakāmatayā āgatya niṣīdeyam, śayyāṃ
ca parikalpayeyam | yannvahaṃ dvābhyā- 

@257

meva īryāpathābhyāṃ sthitvā sthānena caṃkrameṇa ca
kālamatināmayeyam, yāvaddharmodgato bodhisattvo

mahāsattva: svakādgṛhānnirgato bhaviṣyati yaduta
dharmasaṃprakāśanāyeti ||

atha khalu dharmodgato bodhisattvo mahāsattva: sapta
varṣāṇyekasamādhisamāpanna evābhūt |

aprameyairasaṃkhyeyairbodhisattvasamādhisahasrai:
prajñāpāramitopāyakauśalyanirjātairvyāhārṣīt | sadā-

prarudito'pi bodhisattvo mahāsattva: sapta varṣāṇi
dvābhyāmeva īryāpathābhyāṃ kālamatināmayan

na styānamiddhamavakrāmayāmāsa | sapta varṣāṇi na
kāmavitarkamutpādayāmāsa, na vyāpādavitarka na

vihiṃsāvitarkamutpādayāmāsa, na rasagṛddhiṃ na
cittaudbilyamutpādayāmāsa | api tu kadā nāma

dharmodgato bodhisattvo
mahāsattvo'smātsamādhervyutthāsyati, yannu vayaṃ
dharmodgatasya bodhisattvasya

mahāsattvasya dharmāsanaṃ prajñapayiṣyāma:, yatrāsau
kulaputro niṣadya dharmaṃ deśayiṣyatīti | taṃ ca

pṛthivīpradeśaṃ susiktaṃ sumṛṣṭaṃ ca kariṣyāmo
nānāpuṣpābhikīrṇam, yatra pṛthivīpradeśe dharmodgato

bodhisattvo mahāsattva: prajñāpāramitāmupāyakauśalyaṃ ca
saṃprakāśayiṣyatīti cintayāmāsa |

tānyapi śreṣṭhidārikāpramukhāni pañca dārikāśatāni
sadāpraruditasya bodhisattvasya mahāsattva-

syānuśikṣamāṇāni dvābhyāmeva īryāpathābhyāṃ
kālamatināmayāmāsu: sarvā: kriyāstasyānuvartamānā: ||

atha khalu sadāprarudito bodhisattvo mahāsattvo divyaṃ
nirghoṣamaśrauṣīt-ita: saptame

divase dharmodgato bodhisattvo
mahāsattvo'smātsamādhervyutthāsyati, vyutthāya ca
madhyenagarasya

niṣadya dharmaṃ deśayiṣyatīti | atha khalu sadāprarudito
bodhisattvo mahāsattvastaṃ divyaṃ nirghoṣaṃ 

śrutvā tuṣṭa udagra āttamanā: pramudita:
prītisaumanasyajātastaṃ pṛthivīpradeśaṃ śodhayāmāsa
sārdhaṃ

śreṣṭhidārikāpramukhai: pañcadārikāśatai:,
dharmāsanaṃ ca prajñapayāmāsa saptaratnamayam, svakaṃ
cottarā-

saṅgaṃ kāyādavatārya tasyāsanasyopari prajñapayati sma |
atha khalu tā dārikā: svakasvakā-

nuttarāsaṅgān kāyādavatārya pañcottarāsaṅgaśatāni
tatrāsane prajñapayāmāsu: atrāsane dharmodgato

bodhisattvo mahāsattvo niṣadya dharmaṃ deśayiṣyatīti |
evaṃ tāśca sarvā dārikā dharmodgatasya

bodhisattvasya mahāsattvasya dharmāsanamāstīrya tuṣṭā
udagrā āttamanasa: pramuditā: prītisaumanasya-

jātā abhūvan ||

atha khalu sadāprarudito bodhisattvo mahāsattvastaṃ
pṛthivīpradeśaṃ sektukāma: | na codakaṃ  

samantātparyeṣamāṇo'pi labhate, yena taṃ
pṛthivīpradeśaṃ siñcet | yathāpi nāma māreṇa
pāpīyasā

tatsarvamudakamantardhāpitamabhūt, apyeva nāma asya
sadāpraruditasya bodhisattvasya mahāsattvasyo-

dakamalabhamānasya cittaṃ khidyeta, du:khadaurmanasyaṃ ca
bhavet, cittasya vā anyathātvaṃ bhavet,

yenāsya kuśalamūlasyāntardhānaṃ bhavet, na vā pūjā
bhrājeran ||

atha khalu sadāpraruditasya bodhisattvasya
mahāsattvasyaitadabhūt-yannvahamātmana: kāyaṃ

vidbhvā imaṃ pṛthivīpradeśaṃ rudhireṇa siñceyam |
tatkasya heto: ? ayaṃ hi pṛthivīpradeśa uddhata-

rajaska: | mā rajodhāturito bhūpradeśāddharmodgatasya
bodhisattvasya mahāsattvasya kāye

nipatet | kiṃ vā anenātmabhāvenāvaśyaṃ bhedanadharmiṇā
kuryām ? varaṃ khalu punarmamāyaṃ kāya

@258

evaṃrūpayā kriyayā vinaśyatu, na tu ni:sāmarthyakriyayā |
api ca kāmaheto: kāmanidānaṃ

bahūni me ātmabhāvasahasrāṇi puna: puna: saṃsāre
saṃsarato bhinnāni, na punarevaṃrūpeṣu sthāneṣu

saddharmaparigrahasya kṛtaśa: | yadi punarbhidyante,
kāmamevaṃrūpeṣu bhidyantāmiti | atha khalu

sadāprarudito bodhisattvo mahāsattva iti pratisaṃkhyāya
tīkṣṇaṃ śastraṃ gṛhītvā svakāyaṃ samantato

vidbhvā taṃ pṛthivīpradeśaṃ svarudhireṇa sarvamasiñcat
| tānyapi śreṣṭhidārikāpramukhāni pañcadārikā-

śatāni sadāpraruditasya bodhisattvasya
mahāsattvasyānuśikṣamāṇāni sarvāṇi tāni tīkṣṇāni

śastrāṇi gṛhītvā svakasvakāni śarīrāṇi vidbhvā
taṃ pṛthivīpradeśaṃ svakasvakairlohitai: sarva-

masiñcan | na ca sadāpraruditasya bodhisattvasya
mahāsattvasya tāsāṃ vā sarvāsāṃ dārikāṇāṃ

cittasyānyathātvamabhūt, yatra sa māra: pāpīyānavatāraṃ
labheta kuśalamūlāntarāyakaraṇāya ||

atha khalu śakrasya devānāmindrasyaitadabhūt-āścaryaṃ
yāvaddharmakāmaścāyaṃ sadāprarudito

bodhisattvo mahāsattva:, yāvaddṛḍhasamādānaśca
yāvanmahāsaṃnāhasaṃnaddhaśca anapekṣa: kāye jīviteṣu

bhogeṣu ca, anuttarāyā: samyaksaṃbodheradhigamāya
adhyāśayasaṃprasthita: | yaduta sarvasattvān

mocayiṣyāmyaparimāṇata: saṃsāradu:khādanuttarāṃ
samyaksaṃbodhimabhisaṃbudhyeti | atha khalu śakro

devānāmidrastatsarvaṃ lohitodakaṃ divyaṃ
candanodakamadhyatiṣṭhat, samantācca tasya
pṛthivīpradeśasya

acintyaṃ paramodāraṃ gandhaṃ yasya divyasya candanodakasya
paripūrṇam | yojanaśataṃ gandho vāti ||

atha śakro devānāmindra: sadāpraruditaṃ bodhisattvaṃ
mahāsattvametadavocat-sādhu sādhu

kulaputra | sādhu te kulaputra acintyaṃ vīryam, sādhvī ca
te anuttarā dharmakāmatā

dharmaparīṣṭiśca | evaṃrūpeṇa kulaputra adhyāśayena
evaṃrūpeṇa vīryeṇa evaṃrūpayā ca dharmakāmatayā

tai: paurvakaistathāgatairarhadbhi: samyaksaṃbuddhairanuttarā
samyaksaṃbodhi: samudānītā ||

atha khalu sadāpraruditasya bodhisattvasya
mahāsattvasyaitadabhūt-prajñaptaṃ mayā dharmodgatasya

bodhisattvasya mahāsattvasya dharmāsanam | ayaṃ ca
pṛthivīpradeśa: susikta: susaṃmṛṣṭaśca {1. W om.
kṛta:.}kṛta: |

kuto nu khalvahaṃ puṣpāṇi labheyam, yairahamimaṃ
pṛthivīpradeśaṃ puṣpābhikīrṇaṃ kuryām, dharmodgataṃ

ca bodhisattvaṃ mahāsattvaṃ dharmaṃ deśayantaṃ dharmāsane
niṣaṇṇamabhyavakireyam ? | atha khalu śakro

devānāmindra: sadāpraruditaṃ bodhisattvaṃ
mahāsattvametadavocat-imāni te kulaputra pratigṛhāṇa

divyāni māndāravāṇi puṣpāṇi | ebhistvamimaṃ
pṛthivīpradeśaṃ puṣpābhikīrṇaṃ kuru, dharmodgataṃ ca

bodhisattvaṃ mahāsattvaṃ dharmaṃ deśayantaṃ dharmāsane
niṣaṇṇamabhyavakira | sa tasmai divyaṃ khārīsahasraṃ

divyānāṃ māndāravapuṣpāṇāmupanāmayati sma | atha khalu
sadāprarudito bodhisattvo mahā-

sattvastāni puṣpāṇi gṛhītvā anyatarai: puṣpaistaṃ
pṛthivīpradeśaṃ puṣpābhikīrṇamakārṣīt,

anyataraiśca puṣpairdharmodgataṃ bodhisattvaṃ
mahāsattvamabhyavākirat ||

atha khalu dharmodgato bodhisattvo mahāsattva: saptānāṃ
varṣāṇāmatyayena tata: samādhervyutthāya

yena dharmāsanaṃ tenopasaṃkramya prajñapta evāsane
nyaṣīdat, anekaśatasahasrayā parṣadā parivṛta:

puraskṛta: prajñāpāramitāṃ deśayāmāsa ||

@259

atha khalu sadāprarudito bodhisattvo mahāsattva:
sahadarśanenaiva dharmodgatasya bodhi-

sattvasya mahāsattvasya tādṛśaṃ sukhaṃ pratilabhate sma,
tadyathāpi nāma prathamadhyānasamāpanna

ekāgramanasikāro bhikṣu: | tatreyaṃ dharmodgatasya
bodhisattvasya mahāsattvasya prajñāpāramitādeśanā-

yaduta sarvadharmasamatayā prajñāpāramitāsamatā |
sarvadharmaviviktatayā prajñāpāramitāviviktatā |

sarvadharmācalanatayā prajñāpāramitācalanatā |
sarvadharmāmananatayā prajñāpāramitāmananatā | sarva-

dharmāstambhitatayā prajñāpāramitāstambhitatā |
savadharmaikarasatayā prajñāpāramitaikarasatā |
sarvadharmā-

paryantatayā prajñāpāramitāparyantatā |
sarvadharmānutpādatayā prajñāpāramitānutpādatā |
sarvadharmā-

nirodhatayā prajñāpāramitānirodhatā | gaganāparyantatayā
prajñāpāramitāparyantatā | samudrāparyanta-

tayā prajñāpāramitāparyantatā | meruvicitratayā
prajñāpāramitāvicitratā | gaganākalpanatayā

prajñāpāramitākalpanatā | rūpāparyantatayā
prajñāpāramitāparyantatā | evaṃ vedanā saṃjñā

saṃskārā: | vijñānāparyantatayā
prajñāpāramitāparyantatā | pṛthivīdhātvaparyantatayā
prajñāpāramitā-

paryantatā |
evamabdhātutejodhātuvāyudhātvākāśadhātvaparyantatayā
prajñāpāramitāparyantatā | vijñāna-

dhātvaparyantatayā prajñāpāramitāparyantatā |
vajropamadharmasamatayā prajñāpāramitāsamatā |
sarvadharmā-

saṃbhedanatayā prajñāpāramitāsaṃbhedanatā |
sarvadharmānupalabdhitayā prajñāpāramitānupalabdhitā |

sarvadharmābhibhāvanāsamatayā
prajñāpāramitābhibhāvanāsamatā |
sarvadharmaniśceṣṭatayā prajñāpāramitā-   

niśceṣṭatā | sarvadharmācintyatayā
prajñāpāramitācintyatā veditavyeti ||

atha khalu sadāpraruditasya bodhisattvasya mahāsattvasya
tathāniṣaṇṇasyaiva tasyāṃ

velāyāṃ sarvadharmasamatā nāma samādhirājo jāta: | yata:
sarvadharmaviviktaśca nāma samādhi:,

sarvadharmācalanaśca nāma samādhi:, sarvadharmāmananaśca
nāma samādhi:, sarvadharmāstambhitaśca nāma

samādhi:, sarvadharmaikarasaśca nāma samādhi:,
sarvadharmāparyantaśca nāma samādhi:,
sarvadharmānutpādaśca

nāma samādhi:, sarvadharmānirodhaśca nāma samādhi:,
gaganāparyataśca nāma samādhi:, samudrāparya-

ntaśca nāma samādhi:, meruvicitraśca nāma samādhi:,
gaganākalpaśca nāma samādhi:, rūpāparya-

ntaśca nāma samādhi: | evaṃ vedanā saṃjñā saṃskārā: |
vijñānāparyantaśca nāma samādhi:, pṛthivī-

dhātvaparyantaśca nāma samādhi:,
evamabdhātutejodhātuvāyudhātvākāśadhātvaparyantaśca
nāma-

samādhi:, vijñānadhātvaparyantaśca nāma samādhi:,
vajropamaśca nāma samādhi:, sarvadharmāsaṃbhedaśca

nāma samādhi:, sarvadharmānupalabdhiśca nāma samādhi:,
sarvadharmāvibhāvanāsamatā ca nāma samādhi:,

sarvadharmaniśceṣṭaśca nāma samādhi:,
sarvadharmācintyaśca nāma samādhi: | evaṃ pramukhāni
ṣaṣṭi:

samādhimukhaśatasahasrāṇi sadāpraruditena bodhisattvena
mahāsattvena pratilabdhānyabhūvanniti ||

āryāṣṭasāhasrikāyāṃ prajñāpāramitāyāṃ
dharmodgataparivarto nāmaikatriṃśattama: ||

@260

32 parīndanāparivarto dvātriṃśattama: |

sahapratilabdhānāṃ ca subhūte ṣaṣṭyā:
samādhimukhaśatasahasrāṇāṃ sadāprarudito bodhisattvo

mahāsattva: pūrvasyāṃ diśi, dakṣiṇasyāṃ
paścimāyāmuttarasyāṃ diśi, vidikṣu adha ūrdhvaṃ ca
diśi

daśasu dikṣu gaṅgānadīvālukopameṣu
trisāhasramahāsāhasreṣu lokadhātuṣu
gaṅgānadīvālukopamān

buddhān bhagavata: paśyati sma bhikṣusaṃghaparivṛtān
bodhisattvaguṇapuraskṛtān etaireva nayairebhireva

nāmabhiretairevākṣarairimāmeva prajñāpāramitāṃ
bhāṣamāṇān | tadyathāpi nāma ahametarhi asminneva

trisāhasramahāsāhasre lokadhātau dharmaṃ deśayāmi
bhikṣusaṃghaparivṛto bodhisattvagaṇapuraskṛta:,

ebhireva nayairebhireva nāmabhirevākṣarairimāmeva
prajñāpāramitāṃ bhāṣe | so'cintyena bāhuśrutyena

śrutasāgaratayā ca samanvāgato'bhūt, sarvāsu ca jātiṣu
na jātu buddhavirahito'bhūt | yatra

yatra buddhā bhagavanta: saṃmukhībhūtā bhavanti, tatra
tatropapadyate sma | avirahitaśca bhavati sma

buddhairbhagavadbhi:, antata: svapnāntaragato'pi | sarve ca
anena akṣaṇā vivarjitā:, kṣaṇasaṃpa-

ccārāgitā ||

tatra khalu punarbhagavānāyuṣmantamānandamāmantrayate
sma-tadanenāpi te ānanda paryāyeṇa

evaṃ veditavyam-ityapīyaṃ prajñāpāramitā
bodhisattvānāṃ mahāsattvānāṃ
sarvajñajñānasyāhāriketi |

tasmāttarhi ānanda bodhisattvairmahāsattvai:
sarvajñajñānaṃ pratilabdhukāmairasyāṃ
prajñāpāramitāyāṃ

caritavyam | iyaṃ prajñāpāramitā śrotavyā udgrahītavyā
dhārayitavyā vācayitavyā paryavāptavyā

{1. W om. pravartayitavyā.}pravartayitavyā 
deśayitavyopadeṣṭavyoddeṣṭavyā svādhyātavyā
likhitavyā | tathāgatādhiṣṭhānena mahā-

pustake pravyaktapravyaktairakṣarai: sulikhitāṃ kṛtvā
satkartavyā gurukartavyā mānayitavyā pūjayitavyā

arcayitavyā apacāyitavyā
puṣpairdhūpairgandhairmālyairvilepanaiścūrṇai
ścīvarairvādyairvastraiśchatrairdhvajairghaṇṭābhi:

patākābhi:, samantācca dīpamālābhi:, bahuvidhābhiśca
pūjābhi: | iyamasmākamantikādānanda

anuśāsanī | tatkasya heto: ? atra hi
prajñāpāramitāyāṃ
sarvajñajñānapariniṣpattirbhaviṣyati |

tatkiṃ manyase ānanda śāstā te tathāgata: ? ānanda
āha-śāstā me bhagavan, śāstā me

sugata | evamukte
bhagavānāyuṣmantamānandametadavocat-śāstā te ānanda
tathāgata: | pari-

carito'smyānanda tvayā maitreṇa kāyakarmaṇā manaāpena,
maitreṇa vākkarmaṇā mana āpena, maitreṇa

mana:karmaṇā manaāpena | tasmāttarhi ānanda yathaiva tvayā
mamaitarhi tiṣṭhato dhriyamāṇasya

yāpayato'smin samucchraye prema ca prasādaśca gauravaṃ ca
kṛtam, tathaiva tvayā ānanda mamātyayā-

dasyāṃ prajñāpāramitāyāṃ kartavyam | dvirapi trirapi te
ānanda parīndāmi anuparīndāmi enāṃ

prajñāpāramitām, yatheyaṃ nāntardhīyeta, yathā
nāsyāṃ tvamanya: puruṣa: syā: | yāvadānanda iyaṃ

prajñāpāramitā loke pracariṣyati,
tāvattathāgatastiṣṭhatīti veditavyam | tāvattathāgato
dharmaṃ

deśayatīti veditavyam | avirahitāste ānanda sattvā
buddhadarśanena dharmaśravaṇena saṃghopasthānena

ca veditavyam | tathāgatāntikāvacarāste ānanda sattvā
veditavyā:, ya enāṃ prajñāpāramita 

@261

32 parīndanāparivarto dvātriṃśattama: | 

śroṣyantyudgrahīṣyanti dhārayiṣyanti vācayiṣyanti
paryavāpsyanti pravartayiṣyanti deśayiṣyantyupa-

dekṣyantyuddekṣyanti svādhyāsyanti likhiṣyanti
satkariṣyanti gurukariṣyanti mānayiṣyanti

pūjayiṣyantyarcayiṣyantyapacāyiṣyanti
puṣpadhūpagandhamālyavilepanacūrṇa
cīvaracchatradhvajaghaṇṭāpatā-

kābhi:, samantācca dīpamālābhi:, bahuvidhābhiśca
pūjābhiriti ||

idamavocadbhagavān āttamanā: | te ca maitreyapramukhā
bodhisattvā mahāsattvā: āyuṣmāṃśca

subhūtirāyuṣmāṃśca śāriputra: āyuṣmāṃścānanda:
śakraśca devānāmindra: sadevamānuṣāsuragaruḍa-

gandharvaśca loko bhagavato bhāṣitamabhyanandanniti ||

āryāṣṭasāhasrikāyāṃ prajñāpāramitāyāṃ
parīndanāparivarto nāma dvātriṃśattama: ||

* * * * 

samāptā ceyaṃ bhagavatyā āryāṣṭasāhasrikāyā:
prajñāpāramitā sarvatathāgatajananī

bodhisattvapratyekajina śrāvakāṇāṃ mātā, dharmamudrā
dharmolkā dharmanābhirdharmabherī dharmanetrī dharmaratna-

nidhānam akṣayo dharma:
acintyādbhutadarśananakṣatramālā
sadevamānupāsuragandharvalokavanditā

sarvasukhaheturiti || prajñāpāramitāṃ samyagudgṛhya
paryavāpya ca dhārayitvā pravartya enāṃ viharantu  
sadārthina iti ||

ye dharmā hetuprabhāvā hetusteṣāṃ tathāgato hyavadat |

teṣāṃ ca yo nirodha evaṃvādī mahāśramaṇa: ||

deyadharmo'yaṃ pravaramahāyānayāyinyā:
paramopāsikasaurājrasutalakṣmīdharasya | yadatra puṇyaṃ

tadbhavatvācāryopādhyāyamātāpitṛpūrvagamaṃ kṛtvā
sakalasattvarāśeranuttarajñānāvāptaye iti ||

@262

[BLANK]

@263

ācāryadignāgaviracita:

prajñāpāramitāpiṇḍārtha: |

|| nama: prajñāpāramitāyai ||

prajñāpāramitā jñānamadvayaṃ sā tathāgata: |

sādhyā tādarthyayogena tācchabdyaṃ granthamārgayo: ||1||

āśrayaścādhikāraśca karma bhāvanayā saha |

prabhedo liṅgamāpacca sānusaṃsamudāhṛtam ||2||

śraddhāvatāṃ pravṛtyaṅgaṃ śāstā parṣacca sākṣiṇī
|

deśakālau ca nirdiṣṭau svaprāmāṇyaprasiddhaye ||3||

saṃgītikartā loke hi deśakālopalakṣitam |

sasākṣikaṃ vadan vaktā prāmāṇyamadhigacchati ||4||

sarvaṃ caitannipātātmaśravaṇāde: prakīrtanam |

prāsaṅgikaṃ tu evārthā mukhyā dvātriṃśadeva hi ||5||

prabheda: ṣoḍaśākāra: śūnyatāyā yathākramam |

nirdiṣṭo'ṣṭasahasryā sa vijñeyo'nyāpadeśata: ||6||  

itthamaṣṭasahasrīyamanyūnārthairyathoditai: |

granthasaṃkṣepa iṣṭo'tra ta evārthā yathoditā: ||7||

bodhisattvaṃ na paśyāmītyuktavāṃstattvato muni: |

bhoktādhyātmikavastūnāṃ kathitā tena śūnyatā ||8||

rūpaṃ rūpasvabhāvena śūnyamityuktita: puna: |

bāhyānyāyatanānīha bhogyāni pratiṣiddhavān ||9||

rūpādyabhāve taddehapratiṣṭhālakṣaṇakṣati: |

gatārthā yena taddṛṣṭaṃ tadādhyātmikamityasat ||10||

ādhyātmikānāṃ śūnyatve prakṛterapi śūnyatā |

vijñānarūpaṃ gotraṃ hi kṛpāprajñātmakaṃ matam ||11||

notpanno na niruddho vā sattva ityādinā sphuṭam |

sattvasaṃsārayo: kāmaṃ darśitā tena śūnyatā ||12||

-------------------

{G. Tucci : JRAS, 1947, pp. 56-59 : Nanjio No 1309; Tohoku

No 3809, where the Title given is :
prajñāpāramitāsaṃgrahakārikā, though Cordier

rightly calls it ^piṇḍārtha.}

@264

buddhadharmāṃstathā bodhisattvadharmānna paśyati |

ityādinā vinirdiṣṭā śūnyā daśabalādaya: ||13||

prati prati yato dharmā: kalpitā iti kīrtitam |

tato na paramārtho'sti dharmāṇāmiti coktavān ||14||

ātmādidṛṣṭerucchedaṃ mahatyā prakaroti yat |

tata: pudgalanairātmyaṃ bhagavān sarvathā jagau ||15||

sarvadharmā anutpannā iti kīrtayatā tathā | 

kathitaṃ dharmanairātmyaṃ sarvathā tattvavedinā ||16||

sāvadyaniravadyānāmavṛddhiparihāṇita: |

saṃskṛtāsaṃskṛtānāṃ ca kuśalānāṃ nirākṛti: ||17||

kuśalānāṃ ca śūnyatve tadgatā akṣatā tathā |

kalpitaiveti bhedānāṃ śūnyatāyā: sa saṃgraha: ||18||

daśabhiścittavikṣepaiścittaṃ vikṣiptamanyata: |

yogyaṃ bhavati vālānāṃ nādvayajñānasādhane ||19||

tānapākartumanyonyaṃ vipakṣapratipakṣata: |

prajñāpāramitāgranthaste ca saṃpiṇḍya darśitā: ||20||

yadāha bodhisattva: sannityabhāvaprakalpanā |

vikṣepaṃ vikṣipan śāstā sāṃvṛtaskandhadarśanāt ||21||

etenāṣṭasahasryādāvādivākyātprabhṛtyapi |

ā samāpterniṣeddhavyā vidhinābhāvakalpanā ||22||

hetuvākyāni naitāni kṛtyamātraṃ tu sūcyate |

brahmajālādisūtreṣu jñeyā: sarvatra yuktaya: ||23||

bodhisattvaṃ na paśyāmi ahamityādi vistarai: |

nirākaroti bhagavān bhāvasaṃkalpavibhramam ||24||

yanna paśyati nāmāpi gocaraṃ [na] kriyāṃ tathā |

skandhāṃśca sarvatastena bodhisattvaṃ na paśyati ||25||

kalpitasya niṣedho'yamiti saṃgrahadarśanam |

sarvo jñeyatayārūḍha ākāra: kalpito matau ||26||

prajñāpāramitāyāṃ hi trīn samāśritya deśanā |  
kalpitaṃ paratantraṃ ca pariniṣpannameva ca ||27||

nāstītyādipadai: sarvaṃ kalpitaṃ vinivāryate |

māyopamādidṛṣṭāntai: paratantrasya deśanā ||28|| 

@265

caturdhā vyavadānena pariniṣpannakīrtanam |

prajñāpāramitāyāṃ hi nānyā buddhasya deśanā ||29||

daśasaṃkalpavikṣepavipakṣe deśanākrame |

trayāṇāmiha boddhavyaṃ samastavyastakīrtanam ||30||

yathādivākye niṣpannaparatantraparikalpitai: |

abhāvakalpanārūpavikṣepavinivāraṇam ||31||

tena buddhaṃ tathā bodhiṃ na paśyāmīti vācakai: |

ā samāpteriha jñeyā kalpitānāṃ nirākṛti: ||32||

śūnye rūpe svabhāvena samāropa: kva kena vā |

ityanyeṣvapi vākyeṣu boddhavyaṃ tannivāraṇam ||33||

na hi śūnyatayā śūnyamiti vākyaṃ vinirdiśan |

apavādavikalpānāṃ nirāsaṃ sarvathoktavān ||34||

māyopamastathā buddha: sa svapnopama ityapi |

ayameva kramo jñeyo vijñairvākyāntareṣvapi ||35||

sāmānādhikaraṇyena prokto māyopamo jina: |

māyopamādiśabdaiśca paratantro nigadyate ||36||

pṛthagjanānāṃ yajjñānaṃ prakṛtivyavadānikam |

uktaṃ tadbuddhaśabdena bodhisattvo yathā jina: ||37||

nijaṃ svarūpaṃ pracchādya tadavidyāvaśīkṛtam |

māyāvadanyathā bhāti phalaṃ svapnaṃ ivojjhati ||38||

advayasyānyathākhyātau phale vāpyapavādinām |

apavādavikalpānāmapavādo'yamucyate ||39||

na rūpaṃ śūnyatā yuktā parasparavirodhata: |  

nīrūpā śūnyatā nāmarūpamākārasaṃgatam ||40||

ityekatvavikalpasya bāddhā(dhyā ?)nānātvakalpanam (nā ?) |

ruṇaddhi nānyattadrūpaṃ śūnyatāyā: kathaṃcana ||41||

asadeva yata: khyāti tadavidyāvinirmitam |

asatkhyāpanaśaktyaiva sāvidyeti nigadyate ||42||

idamevocyate rūpaṃ prajñāpāramiteti ca |

advayaṃ dvayamevaitadvikalpadvayabādhanam ||43||

yuktiṃ cāha viśuddhatvāttathā cānupalambhata: |

bhāvābhāvavirodhācca nānātvamapi paśyati ||44||

@266

nāmamātramidaṃ rūpaṃ tattvato hyasvabhāvakam |

tatsvabhāvavikalpānāmavakāśaṃ nirasyati ||45||

rūpaṃ rūpasvabhāvena śūnyaṃ yatprathamoditam |

tatsvabhāvasamāropasaṃkalpapratiṣedhanam ||46||

notpādaṃ na nirodhaṃ ca dharmāṇāṃ paśyatīti yat |

bhagavānāha, tadvyastā tadviśeṣasya kalpanā ||47||

kṛtrimaṃ nāma vācyāśca dharmāste kalpitā yata: |

śabdārthayorna saṃbandhastena svābhāviko mata: ||48||

{1. This stanza is missing is Chinese translation.}
bāhyārthābhiniveśastu bhrāntyā bālasya jṛmbhate |

tathaiva vyavahāro'yaṃ na tvatrārtho'sti kaścana ||49||

atra tena yathā nāma kalpyate na tathāsti tat | 

vācyaṃ vastu tato niṣṭhā yathānāmārthakalpanā ||50||

prajñāpāramitā buddho bodhisattvo'pi vā tathā |

nāmamātramiti prāha vyasan satyārthakalpanam ||51||

śabdārthapratiṣedho'yaṃ na vastu vinivāryate |

evamanyeṣvapi jñeyo vākyeṣvarthaviniścaya: ||52||

naivopalabhate samyak sarvanāmāni tattvavit |

yathārthatvena tenedaṃ na dhvanervinivāraṇam ||53||

subhūtistu dvayaṃ vyasan śabdaṃ śabdārthameva ca |

bodhisattvasya no nāma paśyāmīti sa uktavān ||54||

prajñāpāramitāvākyaṃ nāsti yanneyatā gatam |

ūhyāstu kevalaṃ te'rthā[stadevaṃ] sūkṣmayā dhiyā ||55||

prakrāntārthatiraskāro yā cārthāntarakalpanā |

prajñāpāramitāyāṃ hi proktā sā prativarṇikā ||56||

etāvānarthasaṃkṣepa: prajñāpāramitāśraya: |

āvartya(rta ?)te sa evārtha: punararthāntarāśrita: ||57||

prajñāpāramitāṃ samyak saṃgṛhyāṣṭasahasrikām |

yatpuṇyamāptaṃ tenāstu prajñāpāramito jana: ||58||

prajñāpāramitāpiṇḍārthasaṃgraha: samāpta: |
kṛtirācāryadignāgapādānām ||

@267

āryamaitreyanāthaviracitam 

abhisamayālaṃkāro nāma

prajñāpāramitopadeśaśāstram |

haribhadraviracitayā aṣṭasāhasrikāyā ālokākhyaṭīkayā
sahitam |

oṃ^ nama: sarvajñāya |

1 sarvākārajñatācaryāparivarta: prathama: |

abhisamayālaṃkārakārikā: |

yā sarvajñatayā nayatyupaśamaṃ śāntaiṣiṇa: śrāvakān

yā mārgajñatayā jagaddhitakṛtāṃ lokārthasaṃpādikā |

sarvākāramidaṃ vadanti munayo viśvaṃ yayā saṃgatā-

stasyai śrāvakabodhisattvagaṇino buddhasya mātre nama: ||1||

āloka: |

māyārūpasamānabhāvaviduṣāṃ muktiṃ parāṃ yogināṃ

saṃsārodaravartidoṣanicaye saṃmūrcchitān dehina: |

maitreyeṇa dayāvatā bhagavatā netuṃ svayaṃ sarvathā

prajñāpāramitānaye sphuṭatarā ṭīkā kṛtā kārikā
||1||

bhāṣyaṃ tattvaviniścaye racitavān prajñāvatāmagraṇī:

āryāsaṅga iti prabhāsvarayaśāstatkartṛsāmarthyata: |

bhāvābhāvavibhāgapakṣanipuṇajñānābhimānonnata:

ācāryo vasubandhurarthakathane prāptāspada: paddhatau ||2||

yogābhyāsapadārthatattvamathanāllokottarajñānino

jātastvāryavimuktisenasudhiyo yatno mahān vṛttita: |

ekā{1. W ekāntastha^.}ntotthavipakṣadṛṣṭiśa {2.
B ^śamane śāstrambudhau buddhavān.}manaṃ śāstraṃ
dadhau buddhimān

yo loke sa vimuktisenavacasā khyāto'paro vā{3. B
vārtike.}rtika: ||3||

vaktuṃ tatra na madvidhā: kṣatadhiyo'pūrvaṃ
kathaṃcitkṣamā:

saṃkṣuṇṇo hi budhottamairaharaha: kośo{4 B ko'sau.}
na vastu{5. B vastukrama:.}kṣama: |

jñānāvāhakadharmatattvaviṣaye jātābhilāṣā vayaṃ

vyākhyāṃ tena parāṃ sadarthaviṣayāṃ kartuṃ
samabhyudyatā: ||4||

@268

evamityādi | sarvatraiva hi arthasaṃśayena sarveṣāṃ
saṃbandhābhidheyaprayojanā{1. B
^prayojanaprayojanā^.}va-

sāyapūrvikā pravṛtti:, iti saṃbandhādīni
prajñāpāramitāyāṃ vācyāni | tathā hi-yadi

saṃbandhābhidheyamasyā: na kathyeta, tadā
unmattādivākyavat asaṃbandham anarthakaṃ ca ityā{2. W
saṃbhāvayet.}

śaṅkayā na kaścit{3. W pravartate'pi.}pravartetāpi
śrotum, iti saṃbandhābhidheyamasyāmavaśyaṃ vacanīyam |
tathā

satyapi saṃbandhābhidheye niṣpāditakriye karmaṇi
aviśeṣā{4. W aviśeṣā vāpi.}bhidhāyi sādhanam itya
{5. B ityādi.}pi sādhana- 

nyāyamatipatati, iti nyāyāt
sūtrāntarāsaṃgṛhītaviśiṣṭapra {6. pravṛttāṅga^.}
vṛttyaṅgaprayojanarahitaṃ prajñāpāramitā-

sūtraratnaṃ śraddhānusāriṇo'pi śrotumapi nādriyante
iti ādau asādhāraṇaṃ kriyāphalaṃ sūtre

pravṛttikāmānāṃ pravṛttaye tadgatameva prayojanaṃ
vācyam, na anyagatam, anyathā hi asaṃgatā-

bhidhānaṃ syāt | sūtre hi paraṃ pravartayituṃ sūtrādau
prayojanamabhidhīyate, na vyasanitayā | kathaṃ

ca pu{7. W para:.}na: prayojanavākyopadeśāt sūtre
pravartito bhavati yadi tadgatameva prayojanamabhidhīyate,

na anyagatam ? na hi anyadīyaprayojanābhidhānāt anyatra
kasyacit pravṛttirbhavet | sūtraṃ

ca viśiṣṭārthapratipādanaparaṃ vacanamucyate, na
abhidheyamātram, nāpi śabdamātramarthapratipādana-

sāmarthyaśūnyam, ata: na abhidheyādigatamabhidhānīyam | na
{8. W ca.}tu kriyārūpaṃ prayojanam | tathā

hi-sarvavākyānāṃ svārthābhidheyapratipādanalakṣaṇā
kriyā sādhāraṇī | sā ca {9. W nāti^.}
atipratītatayā

prayojanatvena {10. W om. na.} na upādānamarhati,
tasyāṃ śāstrasya vyabhicārābhāvāt |
anabhidheyatvāśaṅkā-

vyudāsārthamupadarśanīyā iti cet, na, abhidheyakathanādeva
tadāśaṅkāyā vyudastatvāt | nāpi

abhidheyaviśeṣapratipipādayiṣayā tadupādānam,
abhidheyaviśeṣapratipādanādeva tasyā: prati-

pāditatvāt | tasya ca kriyāphalasya phalaṃ
prayojanamupadarśanīyam | tena vinā{11. W om. vinā.}
kriyāphalamātreṇa

sūtre pravṛttyasaṃbhavāt | tathā
hi-abhimatapradhānaphalārthī prekṣāvān tadupāye
pravarteta, kāraṇa-

mantareṇa kāryasya ayogāt |
avikalārogyasādhanānuṣṭhānena ārogyaprāptivat upāyo
jñāta:

abhyasyamāna: svopeyaphaladāyaka: iti upāyāvaga{12. W
^gamāt.} māya sūtre pravṛtti: | tasmāt pravṛttyaṅga-

prādhānyena {13. B prayojanameva.} prayojanaprayojanameva
avaśyaṃ darśanīyam | tacca
upāyabhūtasaṃbandhādiśūnyena granthena

aśakyaṃ darśayitum, iti sūtrasya
prayojanaprayojanopāyatāsaṃdarśanārthaṃ
saṃbandhādika{14. W kathitam.}thanam | tacca

prayojanaprayojanam-

saṃbandhānuguṇopāyaṃ puruṣārthābhidhāyakam |

parīkṣādhikṛtaṃ vākyamato'nadhikṛtaṃ param ||

-tattvasaṃgrahapañjikā-2

iti nyāyāt saṃbandhānuguṇopāyamupadarśanīyam | na
punaraśakyaṃ tatsādhanā{15. W upāyānu^.}nuṣṭhānam,

anyathā jvaraharatakṣakacūḍāratnālaṃkārārthamiva na
pravarteta kaścit |

@269

anavasthāpi naiva{1. W naiva.}m | tathā
hi-abhimatārthaparisamāptyā puruṣasya
ākāṅkṣāvicchedāt,

ato nāparamūrdhvaṃ prayojanaṃ mṛgyam, iti ko'sya
saṃbandhādi: ? tatrocyate-saṃbandhastāvat na

prayojanāt pṛthugupadarśanīya:, niṣphalatvāt | sa hi nāma
pṛthugupādānamarhati, yo yasminnabhi-

hite'pi na gamyate | yathā abhidheyādyanyatarābhidhāne na
itarāvagatirbhavati | na ca

saṃbhavo'sti prayojane abhihite, saṃbandho na abhihita iti |
tathā hi-saṃ{2. W sa
prajñāpāramitāprada^.}pradarśyamāna:

śāstraprayojanayo: sādhyasādhanabhāvalakṣaṇa: upa{3.
W darśanīya:.}darśanīya:, nānya:
guruparvakriyādilakṣaṇa:,

tasya arthipravṛtteranaṅgatvāt | sa ca sādhyasādhanabhāva:
prayojanābhidhānādeva darśita: |

tathā hi-idamasya prayojanam iti darśayatā darśitaṃ bhavati
idamasya sādhanamiti |

na hi yo{4. W yat.} yanna sādhayati, tattasya prayojanaṃ
{5. W saṃbhavati.} bhavati atiprasaṅgāt, iti
sāmarthyalabhya-

tvena nāsau prayojanābhidhānāt pṛthagabhidhānīya: |
dharmapravicayārthaṃ sarvavastusaṃgraha: abhidheya:

ityeka: | vipakṣaprahāṇāya samastapratipakṣo nirdeśya:
ityapara: | niravaśeṣajñeyaparijñānāya 

aśeṣākāra: kathanīya: ityanya: | tadetat trayamasat |
tathā hi-prathame pakṣe samastavastusaṃgrahe,

na hi tadasti iha prajñāpāramitāyāmapūrvaṃ vastujātaṃ
yanna skandhadhātvāyatananirdeśena

abhidharmapiṭakādau saṃgṛhītam, iti punaruktatādoṣa: |
dvitīye sarvapratipakṣasaṃgraha eva, kasya-

cit vipakṣavastuna: asaṃgrahāt pratipakṣatayā
śrāvakamārgādayo bhāvayitavyā: ityabhidhāne-

'pi na jñāyate kasya pratipakṣeṇa iti
pratiniyatavipakṣapratipakṣapratipatterabhāvādaprati-

pattidoṣa: | tṛtīye'pi aśeṣākārasaṃgrahe vikalpadvayam
-kiṃ vastuna: avyatirikta ākāra:,

uta vyatirikta: iti | yadi ādyo vikalpa:, tadā vastu eva
ākāravyājena saṃgṛhītam iti

vastusaṃgrahabhāvī doṣa: samāpatati | atha dvitīya:, tadā
vikalpanirmitanirvastukākāramātrasya

saṃgrahāt pāraṃparyeṇāpi kvacit vastuni apravṛtte:
bhāvyamāno'pi asau ākāro na

puruṣārthe yujyate iti
puruṣārthopayujyamānārthābhidhānādakathanadoṣa: |
tasmāt yathoktārtha-

tritayasaṃgraheṇa pratyekapakṣabhāvidoṣānupapattyā
śrāvakapratyekabuddhabodhisattvatathāgatādhigamasaṃgṛhīta:

āvakapratyekabuddhabodhisattvatathāgatādhigamasaṃgṛhīta:
 aviparīta: sarvākārajñatādyaṣṭābhisamayakrama:
abhyudayanai: śreyasadharmāvāhaka: samasto mārgo vividhai:

prātihāryai: sakalajanānuśāsakena bhagavatā
mahākaruṇāmayena prajñāpāramitāyāṃ deśita: ityabhi-

dhe{6. B abhidheya:.}yam | yathoktamabhidheyam
āryaśatasāhasrikāprajñāpāramitādisūtrārthaṃ
bodhicittāvavādā-

dipratipattirūpam aṣṭāvasthābhedabhinnaṃ sarve
saṃkṣiptarucaya: sattvā: sukhena saṃkṣepata: prati-

padyantāmiti aṣṭasāhasrikāṃ bhagavatīṃ bhagavān
deśitavān | ata: pratipādyasaṃtānagata:

saṃkṣepata: samastārthasukhāvabodha: asādhāraṇam iti
kriyāphalaṃ prayojanam | yathoktamabhidheyaṃ

sarvākārajñatādimārgamanādi
bhavabhāvibhāvābhiniveśaviṣadūṣitā{7. W
^śrayai:.}śayai: anabhyastasamastabhāva {8. W
vastu^.}nairātmya-

bhāvanai: hariharahiraṇyagarbhādibhi: anadhigataṃ
prajñāpāramitāśravaṇāt sukhena śrotreṇa jñānenāva-

@270

dhārya, paṭutarānubhavāhitavāsanāprabhavasmaraṇapratyaye
samāropya, cintāmayena niścitya, bhāvanā-

mayena bhāvayan-

tasmādbhūtamabhūtaṃ vā yadyadevābhibhāvyate |

bhāvanā{1. W ^balaniṣpattau.}pariniṣpattau
tatsphuṭākalpadhīphalam ||

iti nyāyāt saṃvṛtiparamārthasatyāśrayeṇa
dānādiśubhasaṃcayavān sva{2. B svāparā^.}
parārthasaṃpatsaṃpādanā-

hita{3. W ^hitamati:.}m iti
nirvedhabhāgīyādyadhigamakrameṇa sarvaprakāraṃ
sākṣātkuryāt iti anuguṇopāyaṃ kriyā-

phalasya phalaṃ prayojanam | tathā coktamabhisamayālaṃkāre-

sarvākārajñatāmārga: śā{4. W śāsinā.}sitrā yo'tra
deśita: |

dhīmanto vīkṣiṣīraṃstamanālīḍhaṃ parairiti ||2||

smṛtau cādhāya sūtrārthaṃ dharmacaryā daśātmikām |

sukhena pratipatsīrannityārambhaprayojanam ||3|| iti |

tathāgataguhyanirdeśādhikāreṇa sarvathā
bhādrakalpikasarvatathāgatānāṃ rūpakāyasaddharmakāya-

rakṣāyāṃ kṛtādhikāratvāt vajrapāṇyabhiṣe{5. W
^ṣekāde:.}kādau pratyarpitaśāsanatvācca anyeṣāṃ
viśeṣavacanā-

bhāvāt aḍakavatīnivāsī daśabhūmīśvaro
mahāvajradhara: sarvalokānugrahāya
prajñāpāramitāsūtraratna{6. W om. ^ratna^.}

saṃgītiṃ
pratyadhīṣṭavantamāryamaitreyādimahābodhisattvagaṇam
"evam" ityādyāha, iti pūrvācāryā: |

anye tu atraiva parīndanāparivarte "yatheyaṃ jambudvīpe
prajñāpāramitā pracariṣyati" ityādinā

pratyarpitaprajñāpāramita{7. B ^mitātvāt.}
tvādāryānanda: saṃgītikāra: iti manyante | tatra evam
iti niścayārthā-

bhidhāyinā
svānurūpajñānāvadhāritanikhilasūtrārthasyopadarśana
pareṇa evametaditi aviparītatva-

māha | mayā iti ātmavacanena bhagavata: sakāśātsākṣāt
śravaṇam, śrutam iti

śrotravi{8. W śrotravijñānānubhavavacasā.}jñānena
anubhavavacasā ca | tathāgatādṛte'nyasyaivaṃ
bhūtasamastadharmādhigamasāmarthyavaikalyā-

dadhigamābhā{9. W ^bhāvatvam.}va: | etacca padatrayaṃ
bhagavadvacanādeva sūtrārambhe nirdiṣṭam | tathā
hi-bhagavati

parinirvṛte nānā{10. W ^nānādhi^.}
rthādhimuktiprabhāvitatvāt dura{11. W duravabodha^.}
nubodhabuddhatvāvāhakasaugatavacanaprasarasya arthādhi-

gamābhāve kathaṃ kaiścitsaṃgīti: kriyate, iti
vineyajanasaṃdehāpanayanakāribhi: tathāgatādhiṣṭhānā-

dhiṣṭhitai: śrāvakādibhi: "kathaṃ bhagavan anāgate kāle
dharma: saṃgātavya:" iti pṛṣṭhena

bhagavatā kṛtāviparītasākṣācchravaṇena
anadhigatārthenāpi dharmasaṃgītau kriyamāṇāyāṃ na
doṣa:

ityabhiprāyeṇoktaṃ dharmasaṃgītisūtre-"evaṃ mayā
śrutamiti kṛtvā bhikṣavo mama dharma: saṃgātavya: |

tathā saṃbandhānupūrvī pratipādyā" ityādi | ato'pi
vacanāddeśakālādivacanam | tathā

"śakro devānāmindro bhagavantametadavocat" ityādivacanaṃ ca
bhagavadanujñayaiva saṃgītikartṛbhi:

kṛtam, iti na abuddhavacanatvaprasaṅga: | tathā ca
buddhavacane abuddhavacanaṃ prakṣiptam ityayamapi

doṣo dūrata eva kṛtā{12. W kṛtānavakāśa:.}
navakāśa: | ataśca yathaiva śrutaṃ tathaiva
saṃgītamityupapannam | evaṃ ca kṛtvā

@271

yatkaiścidevaṃ mama deśitamiti vaktavye kasmādevaṃ mayā
śrutamityabhihitam iti codyaṃ kṛtvā

bhagavaddeśanānupapatte: ityādi yuktyantaraṃ varṇitam,
tannitarāṃ na rājate iti pratipāditam | nanu ca

āryānandenoktaṃ pradeśāntare "santi bhagavatā sūtrāṇi
matsamakṣaṃ bhāṣitāni | santi devaloke

bhāṣitāni | santi paraṃparābhyāgatāni, yāni mayā
evaṃśrutikayā udgṛhītāni" iti |

tāni ca sarvāṇyadhikṛtya "brūhi tvaṃ mahāprajña,
brūhi tvaṃ sugatātmaja, dharma{1. W
dharmacakravartanaṃ sūtraṃ.}cakrapravartanāsūtraṃ

bhagavatā kutra bhāṣitam" iti mahākāśyapavacanāvasāne
buddhaguṇānusmaraṇadravīkṛtacittasaṃtāna:

sāśrudurdinavadano vyāpinā svareṇa āryānanda: evaṃ mayā
śrutam ityāha | tatkathaṃ mayetyātma-

vācakena sākṣācchravaṇamiti ? naiṣa doṣa:,
yatastathāgatādhiṣṭhānadeśanāyāṃ taddeśanāvat
tatsāma-

rthyenānyata: śravaṇe'pi bhagavata eva sakāśācchravaṇam |
anyato vā śrutvā dharmadharāgratvā-

darthanirṇayaṃ prati bhagavāṃstena pṛṣṭa:,
ato'rthanirṇayavaśādbhagavata eva sakāśāt {2. W
śrutamiti.} śrutiriti kṛtvā

mayetyāha | yattū{3. W yaduktaṃ.}ktam-yannvahaṃ
sarvamevaṃśrutikayā uddiśeyamiti, tadgranthamadhikṛtya
iti na doṣa: |

evamupoddhātaṃ kṛtvā idānīṃ kadā{4. W om. kadā.}
kuta: kutra kai: saha evaṃ sūtraratnaṃ tvayā śrutam, iti
praśnā-

nātmaprāmāṇyapratipādanāya visarjayan,
deśakālaparṣaddeśikasāmagrī hi deśanāyā: kāraṇamiti

nidānamāha | ekasmin samaye śrutamekasmin kāle iti pūrveṇa
saṃbandha: | etena sarvakālamevaṃ-

vidhacintāratnarājasamasūtropalambhābhāvāt
kādācitkatvopadarśanena durlabhatvamasyākhyātam |

yadvā-ekasmin kāle mayedaṃ sūtraratnaṃ śrutam, anyadā
anyaditi vakroktyā svagataṃ bāhuśrutyaṃ

sattvārthaṃ prati kāruṇikavaidyarājanyāyena āha
saṃgītikāra: | athavā, ekasmin kṣaṇe sarvaṃ

śrutamityartha: | svapne devatādyādhipatyādalpīyasāpi
kālena varṣaśatādyupalambhavat bhagavadādhi- 

patyāt nikhilasūtrārthāvabhāsina:
samanantarapratyayamanovijñānaprabhavaśrotravijñānasya
ekasmin kṣaṇe

samudbhavāt | anenātmana:
pramāṇapuruṣatāmāha-yatkiṃcinmama śrotavyaṃ
tatsarvamekasmin kṣaṇe

mayā śrūyate acintyavimokṣamukhalābhitvāt, na ca
vismaryate iti | ata eva saṃgītikārasya

paścāt krameṇa pravṛttāyāṃ
deśanāyāmanyavineyajanavargānugrahārthamantarā sadā
samādhānāsaṃbhavena

kathaṃcidavyākṛtasya viṣayāntarāvalambinaścetasa:
saṃbhave'pi na avikale sūtre saṃgītiruttarakālaṃ

virudhyate | tathāgatādhipatyena saṃpūrṇanirbhāsavata:
pratyayasya ādāveva upajātatvāt | punastvasau

śṛṇoti atṛptatayā dharmaśravaṇāmṛtarasena |
pariśiṣṭasyāpi vineyarāśe: kimevaṃ na bhavati iti

cet, bhavatyeva sāgaranāgarājaparipṛcchānusāreṇa
pariśuddhabodhisattvagaṇasya, na tu sarveṣām,

viśiṣṭabhavyatāvaikalyena
tathāvidhadhāraṇāśaktyabhāvāt | kathaṃ punarayamekatra
deśanāyāṃ vibhāga:

iti cet, deśanā hi iyaṃ saṃvṛtyā
varṇapadanirbhāsijñānātmikaiva | sā yathābalaṃ sakṛt
krameṇa

vā jāyate iti na doṣa: | athavā-

deśāntaravineyārthaṃ {5. W tatsthānāścaryaṇāya.}
tatsthānāṃ tarpaṇāya ca | 

śrāvakānekavāsārthamanā{6. W anāsakteśca
darśayan.}saktiṃ ca darśayan ||

@272

deśānāṃ caityabhāvārtha puṇyārthaṃ caiva dehinām |

ityādijñā{1. W ^śamanārthaṃ.}panārthaṃ ca
buddhaścarati cārikām ||

iti parahitapravaṇamatitvena ekasmin samaye gṛdhrakūṭe
viharati sma ityuttareṇa padena

saṃbadhyate, anyadā anyatra viharaṇāt |

kleśakarma tathā janma kleśajñeyāvṛtī tathā |

yena vaipakṣikā bhagnāsteneha bhagavān smṛta: ||

ityārṣoktyā nairuktavidhānena kleśādikaṃ bhagnavāniti
bhagavān |

athavā, 

aiśvaryasya samagrasya rūpasya yaśasa: śriya: |

jñānasyātha prayatnasya ṣaṇṇāṃ bhaga iti śruti: ||

buddhabhūmiśāstram

so'syāstīti samagraiśvaryādimān bhagavān viharati smeti
saṃbandha: | rājagṛhe anvartha-

saṃjñake prasiddhasthānaviśeṣe yastathāgatai:
jinajananīdeśanāṃ prati abhisaṃbodhisthānavat

hisattvādimahāsaṃnipātabhārodvahanā
samarthānyadeśatvena abhikāṅkṣato nānāratnanikaro
gṛdhra-

kūṭa: | puṇyakāmadevādīnāmaṣṭamyādiṣu parvasu
yātrāṃ tanoti, iti nairuktavidhānāt parvata: |

tatra viharati sma | nānāprakārarddhiprātihāryeṇa
lokātikrāntādbhutadharmadeśanā{2. W ^darśanāt.}t
āvarjyadeśanā-

prātihāryeṇa āśayānuśayaparijñānāt paripācya
anuśāsanīprātihāryeṇa yānatrayavaineya{3.B
vineya^.}sattvānāṃ

viśeṣeṇa smaraṇādikāriṇāṃ mocanādabhimatamarthaṃ
kurvan caturbhi: īryāpathadeśanāsamāpattiprati-

saṃlayanavihārai: kāyavākkarmadharmasattvālambanamana:
svabhāvai: evaṃ vihṛtavān | nanu ca bhūtānadya-

tanaparokṣe kāle laṭ [pā^ 3.2.118] smaśabdayoge vihita:, na
cātra kāla:

saṃgītikārasya parokṣa:, tatkathaṃ viharati smeti prayoga:
? satyam, kiṃ tu tadanantaram aparokṣe

ca [pā^ 3.2.119] ityanenāsya sādhutvam | yadi
vā-pūrvavyākaraṇānurodhādanya-

janāpakṣayā vā parokṣopalakṣaṇatvādadoṣa: | tathā
āmantrayate smetyādi vācyam | mahatā

iti saṃkhyā{4. B saṃkhyānu.}guṇamahattvayogāt |
mahānubhāvena bhikṣūṇāṃ traivācikena karmaṇā
jñapticaturthenā{5. W anāghāta^.}ghāta-

pañcamena ehibhikṣutvena copa{6. W vā for ca.}
saṃpannānāṃ bhinnakleśānāṃ samūhena |

bu{7. W buddhadharmau tathā saṃgho.}ddho dharmastathā
saṃgho mārakoṭiśatairapi |

bhettu śakyate yasmāttasmātsaṃgho'bhidhīyate ||

iti saṃghena sārdhaṃ sahita: parivṛto viharati smeti
saṃbandha: | tatra saṃkhyāmahattvam

ardha ityādinā āha | abhidheyārtha: sugama: |
saṃkhyāvacanaṃ tu śrāvakaparivārāṇāmānantyāt 

@273

saṃkhyeyāvadhāraṇārtham | {1. W om. pūrvaṃ.}
pūrvaṃ prabhūtārthasya
samāsasaṃkhyāgrahaṇāvismaraṇāt sukhāvabodhārthaṃ
bahu-

śravaṇagrahaṇabhīrūṇāṃ śrotrāvadhānārtham, athavā
parimāṇajñāpanārthamupāttam | guṇamahattvaṃ sarvai:

ityādināha | sarve evātra pūjādakṣiṇāguṇapra{2. W
^parikarṣa^.}karṣādyarhatayā arhanta: | kṣīṇāsravā
bhavāgrā-

dāsaṃsāraṃ sravantīti kāmabhavāvidyāsravā yathāyogaṃ
tatpratipakṣānāsravaśīlādiskandhalābhena

yeṣāṃ te kṣīṇāsravā: | nirgata:
kleśakarmajanmasaṃkleśākhya: kleśo yeṣāṃ te ni:kleśā:
| yathāsaṃkhyaṃ

saṃprāptaśīlasamādhiprajñāvimuktiskandhaparipūribhi:
duścaritatṛṣṇādurdṛṣṭibhavabandhana{3. W
bandhanāt.}vimuktyā samya-

gīryāpathābhijñāvikrīḍitadivyāryavihāralābhai:
yathākramaṃ svayaṃ te lokasya loka: cittaṃ ca

vaśībhūtaṃ yeṣām | svayaṃ ca
sarvabandhanavigamasvātantryāt ye vaśino bhūtāste
vaśībhūtā: |

tṛṣṇāvidyāpakṣasarvakleśopakleśaprahāṇāt
samādhisamāpattaya: cetovimukti: arhanmārgajñānaṃ
prajñā-

vimuktiriti kṛtvā tṛṣṇāvidyāpakṣāṇāmabhāvena
yathākramaṃ rāgavirāgāt avidyāvirāgāt

ceta:prajñāvimukti:,
atastallābhātsamāpattikleśāvaraṇavimuktyā sarvathā
ubhayabhāgavimuktā: suvi-

muktacittā: suvimuktaprajñā: |
śokaparidevādibhayānāmātmānuvādaparānuvāda {4. W
durgatyajīvi^.}durgatijīvikā-

daṇḍāślokamaraṇabhayānāṃ
lābhālābhādyaṣṭalokadharmopalepabhayasya
svādhigamaparipanthībhūtājñāna-

saṃśayamithyājñānabhayānāṃ cābhāvāt yathākramaṃ
du:khabhayalokadharmājñānāśaṅkāvigamāt nirbhayatvena

ājāneyā: | traividyāditvaviśiṣṭadharmādhigamayogāt
mahāpradhānabhāvena mahānāgā: | śīla-

samādhiprajñāparipūryā kṛtamavaśyakartavyaṃ
sarvadu:khapramokṣādikṛtyam, kṛtaṃ ca ānupaṅgikaṃ
kartavyaṃ

svecchāpratibaddhavṛttidhutaguṇādikaṃ karaṇīyaṃ yaiste
kṛtakṛtyā: kṛtakaraṇīyā: | du:khādyāryasatya-

catuṣṭayādhigamādyathāsvaṃ

ijñeyaprahātavyasākṣātkartavyabhāvayitavyānāmabhāvena
apahṛtā: sarvathā

apanītā: skandhakleśapratijñodyogabhārā yaiste
apahṛtabhārā: | bhagavata: paścāt anuprāpta:

hitāhitaprāptiparihāralakṣaṇo dvividha: svako'rtha:
vidyāvidyādhigamaprahāṇābhyāṃ yaiste anuprāpta-

svakārthā: | pari samantāt yathāsaṃbhavamāryamārgeṇa
kṣīṇāni bhavena saha puruṣasaṃyojanātprati- 
ghādinavasaṃyojanāni yeṣāṃ te
parikṣīṇabhavasaṃyojanā: | samyak aviparītam ā samantāt

jñānam ājñā tattvāvabodha:, tayā suṣṭhu vimuktaṃ
sarvabandhanavisaṃyuktaṃ cittaṃ yeṣāṃ te samyagājñā-

suvimuktacittā: | sarvatra cetasi
navānupūrvavihārasamāpattilakṣaṇe svātantryāt vaśinaste

{5. B ceta: for ca te.}ca te paramapāramiṃ
svagotraprakarṣaparyantagatiṃ prāptāśceti
sarvacetovaśiparamapāramiprāptā: | ata:

tairevaṃbhūtairbhikṣuśatai: iti tṛtīyāntena sarvathā
{6. W sarvasaṃbandha:.} saṃbandha: kārya: | sarve
arhanta:, kuta: ?

kṣīṇāsravatvāt | kṣīṇāsravā: ni:kleśatvāt | evaṃ
yāvat samyagājñāsuvimuktacittā:, sarva-

cetovaśiparamapāramiprāptatvāt | evaṃ
pūrvapūrvasyottarottaraṃ kāraṇam | ata:
sarvapuruṣārthapari-

samāptatvānnāparaṃ viśeṣaṇaṃ vācyam ityeke |
hatāritvāt arhanta: | prahīṇakleśāvaraṇatvāt

kṣīṇāsravā: | puna:
āsravakṣayaprayāsātmakakleśābhāvāt ni:kleśā: |
tadevamebhi: padairdoṣā-

@274

tyantaprahāṇalakṣaṇaṃ guṇamabhidhāya idānīṃ
pratipakṣalakṣaṇaṃ guṇaṃ vaśībhūtairityādinā āha |

bhijñādivaiśeṣikaguṇābhinirhārābhyāmaśaikṣaśamatha
vipaśyanābhyāṃ yogāt trailokyānugraha-

kṣamatvena sattvārthadhuri niyoktuṃ bhagavatā
vaśībhūtā: |
sarvaprakāratṛṣṇādṛṣṭibandhanavimokṣāt

yathākramaṃ suvimuktacittā: suvimuktaprajñā: | akuṭilam
ṛjunā mārgeṇa yāvadgamyagamanāt

ājāneyā: | kleśasaṃgrāmavijayitvāt mahānāgā: |
punarjetavyābhāvāt kṛtakṛtyā: | yukta-

rūpakāryasaṃpādanāt kṛtakaraṇīyā: |
paunarbhavikadu:khānupārjanāt apahṛtabhārā: | nirvāṇa-

sākṣātkaraṇāt anuprāptasvakārthā: |
bhavahetusamuddhātāt parikṣīṇabhavasaṃyojanā: | darśana-

bhāvanāmārganiṣṭhotkarṣāt samyagājñāsuvimuktacittā:
| vaiśeṣikābhijñādiguṇavaśitvasvagotro-

tkarṣagamanāt sarvacetovaśiparamapāramitāprāptā: {1.  W
om. ^prāptā:.} iti tathaiva saṃbandha: |
pūrvapūrvasyottarottaraṃ

kāraṇam | "viśeṣaṇaniṣṭhābhidhāne ca na
punarviśeṣaṇaṃ vācyam, ato na aparyavasānadoṣa:"

iti vārtikakāra: ||

dharmadharāgratvāt yathoktasaṃkhyāntargato'pi
naivaṃguṇayukta: ityāha-eka^ ityādi |

nityasya kāryakāraṇalakṣaṇavāsya{2. W
vācyavācaka^.} vāsakabhāvānupapatte:
śubhāśubhavāsanābhi: pūrṇa: anitya:

tadanurūpāṃ gatiṃ lāti gṛhṇāti, iti nairuktavidhānāt
prabandhatayā eka: pudgala: | yadutaśabdo

nipāta: upadarśanapara: | ākāṅkṣitāyurbhavatu ityāyuṣmān
hitasukhapūjāvācaka: | sarvāgama-

dhāraṇabuddhopasthānena prāptaharṣatvāt ānanda: |
taduktam-eṣa āyuṣmānāryānando deśanākāle

srotaāpannatvena yathoktaguṇavaikalyāt enamekaṃ pudgalaṃ
sthāpayitvā parityajya iti | pari-

samāptakāryatvena svahitaiṣitayā tathāgatādhiṣṭhānena
sarvasaṃpatteśca |

pañcādīnavavaikalyāratirāgādighaṭṭita: |

lābhāditṛṣṇāpriyatānukampāgurugauravai: ||

kautūhalādviśeṣārthamāpattyā ratnakāraṇāt |

caityādivandanārthaṃ ca bhikṣuścarati cārikām ||

iti pañcadaśacārikākāraṇavaikalyātsvayaṃ na kvacit
gacchanti, kevalaṃ kṛtajñatādharma-

gauravādibhirbhagavato'ntike sadā viharanti iti nijatvāt
sveyaṃ mahāśrāvakaparṣaduktā |

gambhīrāmitasūtrāntaratnaśravaṇatṛṣṇayā |

lokadhātuṣvananteṣu bhramanti kṛtino yata: ||

tadyānabhāṣaṇādeva bahavaste samāgatā: |

tenaivāgamasūtreṣu na {3. W paṭhyante.}padyante
jinātmajā: || ityeke |

padaparamavistararucisattvānugrahārthaṃ deśitā
āryaśatasāhasrikā | sarvārthasaṃgraheṇa madhya-

rucivipañcitajñasattvānukampayā
āryapañcaviṃśatisāhasrikā deśitā | tasyāśca
sarvārthopasaṃhāreṇa  

@275

uddhāṭitajñasaṃkṣiptarucisattvahitodayena
āryāṣṭasāhasrikā bhāṣitā iti | ata: tadanusāreṇa

dṛṣṭadharmasaṃkṣiptaruci:
bhikṣubhikṣuṇyupāsakopāsikāparṣat | tathā
śuddhādhyāśayina: sābhogā{1. W sābhoganimitta^.}-

nimittavihāriṇa: anābhogā{2. W anābhoganimitta^.}
nimittavihāriṇa: niyatacaryāpratipannā:
samyagekajātipratibaddhāśca

ityevamaprameyamahābodhisattvaparṣadapi jñeyā ityapare |
tathā cāha ācāryadignāga:-

itthamaṣṭasahasrīyamanyūnārthairyathoditai: |

granthasaṃkṣepa iṣṭo'tra ta evārthā yathoditā: || iti ||

-prajñāpāramitāpiṇḍārtha:-7

tathā tadanusāreṇaiva mandabhāgyānāṃ
parivārādyabhāve
daurmanasyanivṛttyarthamalpecchatānurāgārthaṃ

ca svayaṃ bhagavān dharmāsanaṃ prajñāpya samāhitaireva
gamya{3. W avagamyam.}midaṃ sūtraratnam iti darśayan
vajraparyaṅkena

atighaṭitatvādidoṣarahitena upaviśya, ṛjunā kāyena
dharmacakramudrābandhapūrvakaṃ nāsāgradṛṣṭi-

nyādekāgrāmabhimukhīṃ smṛtiṃ vidhāya
sarvasamādhisaṃgrahāt samādhirājaṃ nāma samādhiṃ
samāpadya

utthita: | tato maitrīkaruṇānayanābhyāmimaṃ lokaṃ
du:khārtamabhisamīkṣya mṛdumadhyādhimātrabhedena yathā-

bhavyatayā ca sarvatragā buddhatvaparyavasānaphalā
deśaneyam iti vineyavargaṃ bodhayan, yathāyogamaṅga- 
pratyaṅgebhya: sarvaromakūpebhya: prakṛtiprabhāyāśca
ṣaṣṭiṣaṣṭiraśmikoṭīniyutaśatasahasranirmāṇena
daśasu

dikṣu gaṅgānadīvālukopamān lokadhātūnavabhāsya
sarvasattvāṃśca anuttarasamyaksaṃbodhau niya-

tān kṛtvā jihvendriyeṇa imaṃ
trisāhasramahāsāhasralokadhātuṃ vyāpya tasmāt {4. W
sphāritāneka^.}sphuritānekaraśmisamū-

heṣu padmagarbhatathāgatādhiṣṭhānapūrvakaṃ
ṣaṭpāramitāpratisaṃyuktadharmadeśanayā pūrvavat
sattvārthakaraṇāttada-

rthijanasaṃnipātāya mātṛdeśanānimittamavyāhataṃ
darśitavān | tadanu tathaiva parṣacchāradyādisarvabhaya-

vigamāt siṃhavijṛmbhitaṃ nāma samādhiṃ samāpadya
aśuddhe sthāne saṃvṛtiparamārthasatyavibhāgākuśale

ca śrotari [na] kathanīyā jinajananī iti
dharmabhāṇakānavabodhayan tādṛśamṛddhyābhisaṃskāra-

mabhisaṃskṛtavān, yena aṣṭādaśamahānimittapūrvakaṃ
tathaiva sarvalokadhātusaṃgṛhītāṣṭākṣaṇavināśāt

sthānapariśodhanena tatratya{5. W tatra te sattvā.}
sattvā devamanuṣyasabhāgatāyāmupapadya jātismarā:
prītiprāmodyena svasva-

buddhakṣetreṣu upasaṃkramaṇādipūrvakaṃ buddhān
bhagavato namanti sma | sarve ca sattvā:
vyapagatacakṣurādivai-

kalyadoṣā daśakuśalakarmapathasevina:
caturbrahmavihāraniratāstṛtīyadhyānasamāpannā iva
sukhalābhino

jinajananīśravaṇayogyā bhūtvā evaṃrūpayā prajñayā
samanvāgatā bhavanti sma, yadevamudānamudāna-

yanti sma-sādhu{6. B om. sādhu dānam.} dānam, sādhu
dama:, sādhu śama:, sādhu saṃyama:, sādhu cīrṇo
brahmacaryavāsa:, sādhu

prāṇibhūteṣvahiṃsā iti dvividhaṃ samādhiprātihāryam
| tadanu bhagavān prāptasamastajñeyādhipatyena

iyaṃ prajñāpāramitā deśayituṃ śakyate iti kathayan
vineyānāmādarotpādanāya pūrvavat sarvaloka-

dhātūnabhibhūya prabhāvarṇaśrītejobhiryathākramaṃ
sthāna{7. W śobhana^ for sthāna^.}
bhāsanatapanavirocanaṃ sarvaparvatānabhibhūya sumeru:

parvatarāja iva kṛtavān | tathaiva īdṛśaireva iyaṃ
boddhuṃ deśayituṃ ca śakyate na mādṛśai:, iti

@276

yatnaṃ na kuryurvineyā:, tato manuṣyā eva sarvaṃ
saṃpādayitumalam ityutsāhasaṃjananārthametalloka-

dhātusattvātmabhāvasamānamātmabhāvaṃ
prākṛtamupadarśitavān | tato jātaprasādātiśayai:
devamanuṣyai:

bhūtārthabhāvanābhyāsāt kālāntareṇa īdṛśameva
dharmādhigamaṃ paśyadbhi: bhagavān puṣpādibhi:

pūjita: | yathā deyā: paribhujyante tathā
supariṇāmitavastuparibhogāt cittaprasādena puṇyābhi-

vṛddhau {1. W praśuci^ for pramṛṣṭa^.}
pramṛṣṭakāyāditayā prajñā{2. W jñāna^ for
prajñā^.}saṃbhāro vineyānāṃ sukhenotpadyate
ityanugrahārthaṃ tāni ca puṣpādīni

tri sāhasramahāsā
hasralokadhātupramāṇasarvālaṃkāraśobhana
kūṭāgārarūpeṇa etallokadhātoratīva śobhā-

kāreṇa svamūrdhni bhagavatā adhiṣṭhitāni | tathā ca
tānyadhiṣṭhāya akṣapitāhaṃmānavāsanānāmekā-

bhilakṣyadharmadeśanāyāṃ daurmanasyādinā
samyakpratipattivaikalyamiti pūrvavat sarvalokadhātustha-

sattvānāṃ purata: sarvathā udgrahaṇādyarthaṃ tathā
sarvasattvasamatāpravṛttāvapi uttaratra yathābhavyatayā

cirakṣiprādibhedena keṣāṃcidadhigamavyākaraṇādau
anunayādyadhyāropapūrvakaṃ nāsmāsu

cittānyathātvaṃ kāryam iti pradarśanārthaṃ
sarvākāradharmadeśanāparaṃ samamātmabhāvaṃ
pradarśitavān

sugatarāja: | iti dvividhamṛddhiprātihāryam | tadanu
saṃkliṣṭalokadhātūtpādāt saṃbhavatprajñādi-

prakarṣatvācca sarvabuddhairna samāno'yaṃ bhagavān, iti
sarvākārajagadarthakaraṇāya mandadhījanāśaṅkā-

mapākurvan
samānaprasthānasaṃbhāraparipūrṇabodhisattvānāṃ
pratibuddhakṣetramanuttarasamyaksaṃbodhisaṃbhavāt

sarvabuddhai: saha-

saṃbhāradharmakāyābhyāṃ jagataścārthacaryayā | 
samatā sarvabuddhānāṃ nāyurjātipramāṇata: ||

iti ātmanastulyatāṃ kathayan tathā
nānālokadhātūtpannakṛtapraṇidhānasvavineyabodhi-

sattvānāmaviparītasamastapravacanaratnasūtradeśanayā
saṃbhāraparipūraṇo{3. W ^pūraṇādyupadeśanārtha.}
pāyopadeśārthaṃ tathā smita-

makarodbhagavān yena anyonyaṃ sarvalokadhātusthasattvā:
sarvathonmūlitātulyatvasaṃśayabījā: saparṣa-

tsamūhān itaretaralokadhātavīyabuddhān bhagavata: samupa{4.
W samupalakṣya.}labhya tulyatāṃ pratipannā: | tathā
mahā-

vabhāsādinimittopalambhapūrvakaṃ gurvāyattatayā na sahasā
gamanaṃ yuktamiti tadarthaṃ daśadigloka-

dhātavīyajinātmajāstān svasvatathāgatānupasaṃkramya
pādābhivandanapura:sarā eva-{5. B om. bhagavan.}
bhagavan,

kasyāyamanubhāva: ? iti praśnasya visarjanānantaraṃ
praśaṃsāvākyaśravaṇena viditasvādhipatibhadrāśayā:

tādṛgvidhasaparivārabhagavaddarśanādyarthaṃ gamiṣyāmo
vayaṃ bhagavan ityālocya gṛhītasvādhipatidharma-

gauravapreṣitapūjārthanānāratnapadmavārtāsaṃdeśālpā
bādhatādiparipṛcchāvacanā: pañcakaṣāyotsadatvā-

dasya lokadhāto:, apramādavihāriṇo bhaviṣyatha
ityanuśāsanīṃ pratigṛhya antarālavartibuddhānāṃ  

pūjāmabhinirvartayanta: aparimitaparivārā: samāgamya
anuṣṭhitapādavandanāpūrvakapūjāprasarā:

svasvasthānībhūya kathitasvasvatathāgatavārtāvacanā:
padmāni niryātitavanta:, iti dvividhaṃ

dharmāvabhāsanaprātihāryam | tadanu bhagavān tāni
padmāni apariśuddhalokadhātūtpāde'pi 

@277

taddoṣānupalepajñāpanāya saddharmapūjārthaṃ prahitāni
iti kṛtvā svasvadikṣu prakṣipya teṣu ca padmeṣu

tathāgatādhiṣṭhānapūrvakaṃ jinajananīdeśanayā
anuttarasamyaksaṃbodhau sarvasattvānniyatīkartuṃ saddharma-

pūjāyāmupanāmya
samāgatayathābhavyamahābodhisattvādisaṃnipātamavagamya
ādimadhyāntakalyāṇa-

tvādiyuktāṃ prajñāpāramitāṃ deśitavāniti trini{1 B
om. tri^.}dānaṃ pratipattavyam | atra tu uddhaṭitajña-

saṃkṣiptarucisattvānugrahadeśanādhikārāt noktam |
taduktam-`yadā bhagavān rājagṛhe mahānagare

gṛdhrakūṭe parvate yathoktaparṣadā parivṛto dharmaṃ
deśayan vijahāra, tadā bhagavata: sakāśāttatraiva

sthāne tayā parṣadā sārdham evaṃ mayā sūtraratnaṃ
śrutam' iti sarvairapyetai: lokavyavahārānuvartanāt

saṃkīrtitadeśādibhi: saṃgītikāreṇa
ātmaprāmāṇyapratipādanāt vineyānāṃ
sādaraśravaṇacinta-

nādikamuktam | tathā cāha ācāryadignāga:-

śraddhāvatāṃ pravṛttyaṅgaṃ śāstā parṣacca sākṣiṇī
|

deśakālau ca nirdiṣṭau svaprāmāṇyaprasiddhaye ||

saṃgītikartrā loke hi deśakālopalakṣitam |

sasākṣikaṃ vadan vaktā prāmāṇyamadhigacchati || iti ||

-prajñāpāramitāpiṇḍārtha:-3-4

tatra

prayojanaṃ sapiṇḍārthaṃ padārtha: sānusaṃdhika: |

sacodyaparihāraśca vācya: sūtrārthavādibhi: ||

iti pañcabhirākārai: sūtraṃ vyākhyātavyamiti
vyākhyāyuktau nirṇītam, ityabhihitameva

prayojanam | ata: śrotṛjanasukhapratipattaye
kṛtavibhāgārthasya ca śāstrasya sukaraṃ
vyākhyātṝṇāṃ

vyākhyānamiti samāsanirdeśena
piṇḍārthastāvadabhidhīyate | tatra buddhatvārthino
bodhisattvasya

cittotpādādisarvākāraparijñānāya ādau phalanirdeśena
sarvākārajñatā kathitā | sā na vinā

śrāvakamārgādiparijñānena iti tadanu mārgajñatā |
sāpi na sarvavastuparijñānamantareṇa, iti

tadanantaraṃ sarvajñatā | tata: sarvathā evaṃ
prāptatrisarvajñatāvaśitvārthaṃ puna:
sarvākāramārgavastujñāna-

prakārasaṃgraheṇa trisarvajñatābhāvanayā adhigamya
sarvākārābhisaṃbodhaṃ viśeṣamārgeṇa prakarṣaparyantā-

dhigamalābhānmūrdhābhisamayamāsādya vyastasamastabhedena
vibhāvitānarthān praguṇīkṛtya niścayāya

sākṣātkaroti iti viditvā anupūrvābhisamayaṃ punarapi
svabhyastīkaraṇāya vibhāvitaikakṣaṇābhi-

saṃbodhānantaraṃ dvitīye kṣaṇe dharmakāyābhisaṃbodhaṃ
samyagadhigacchatīti samāsato'ṣṭābhisamaya:

prajñāpāramitāyāṃ piṇḍārtha: |

tathā coktam-

prajñāpāramitāṣṭābhi: padārthai: samudīritā |

sarvākārajñatā mārgajñatā sarvajñatā tata: ||4||

@278

sarvākārābhisaṃbodho mūrdhaprāpto'nupūrvika: |

ekakṣaṇābhisaṃbodho dharmakāyaśca te'ṣṭadhā ||5|| iti
||

samāsanirdiṣṭasya vyāsataścākhyānāt svākhyātatvam, iti
punarapi vyāsata:

piṇḍārtho'bhidhīyate | tatra
samyaksaṃbodhimadhigantukāmena ādau
śūnyatākaruṇāgarbhaṃ bodhicittaṃ

praṇidhiprasthānasvabhāvaṃ dvividhamutpādya
cittotpādatadākṣiptadharmaniṣpattaye
saṃprāptaguṇaparipālanā-

rthenābhivṛddhyarthaṃ
pratipattyādiṣvavavādagrahaṇānantaraṃ
śrutādiprakarṣaprāptamokṣabhāgīyaśraddhādilakṣaṇa-

kuśalamūlādūrdhvaṃ catu:satyaprativedhānukūlaṃ
caturvidhanirvedhabhāgīyaṃ laukika{1. W laukikaṃ.}
bhāvanāmayaṃ niścitya

pratipattimato yathoktanirvedhabhāgīyamanyadapi
darśanamārgādikam iti pratipatterādhāreṇa dharma-

dhātusvabhāvenaiva bodhisattvena sarvadharmālambanapūrvakaṃ
sarvasattvāgratācittamahattvaṃ pra{2. B pramāṇa^
for prahāṇa^.}hāṇamahattvamadhi-

gamamahattvaṃ cādhikṛtya pratipatti: pravartate,
ityabhilakṣyasthānīya: trividha: samuddeśo dhyeya: |

tadanu tatprāptaye trisarvajñatāviṣaye sāmānyena
śukladharmādhiṣṭhānā sarvākārābhisaṃbodhādau catu-

rvidhe'bhisamaye pratyabhisamayaṃ ṣaṭpāramitādhiṣṭhānā
ca kriyāpratipattirityevaṃ yathāvatprayogadarśana-

bhāvanāviśeṣamārgasvabhāvānāṃ
saṃnāhādipratipattīnāṃ madhye vīryarūpatayā
prathamata: saṃnāhaprati-

pattyā saṃnahya prasthānapratipattyā
samastamahāyānadharmābhirohaṇapūrvakaṃ
saṃbhārapratipattyā saṃbhṛta-

saṃbhāreṇa niryāṇapratipattiradhigantavyā, ityevaṃ
buddhatvāvāhakadharmādhigamānukrameṇa prakāśanā-

ttathāgatānāmiti prathamaparivarte saṃgṛhītā
sarvākārajñatā |

tathā coktam-

cittotpādo'vavādaśca nirvedhāṅgaṃ caturvidham |

ādhāra: pratipatteśca dharmadhātusvabhāvaka: ||6||

ālambanaṃ samuddeśa: saṃnāhaprasthitikriye |

saṃbhārāśca saniryāṇā: sarvākārajñatā mune: ||7|| iti
||

tadanu sarvākārajñatādhigamo na vinā sarva{3. W
sarvamārgaprajñānena.}mārgādhigamanam, iti
mārgajñatāṃ darśayituṃ

svaprakṛtiprabhābhi: devādīnāṃ vaipākikaprabhāyā
malinīkaraṇena lokapālatvādyabhimānanirā-

karaṇāt vakroktyā nihatamānasaṃtāna eva pudgala:
adhigame'syā bhavya:, ityādhārakathanānantaraṃ

{4. W om. sva^.} svaviṣayapratiniyamādikamabhidhāya
mārgajñatādhikāre sarve mārgā: paripūrayitavyā:, iti
śrāvaka-

pratyekabuddhamārgapratipādanapūrvakamaiha
laukikādiguṇairupeto mahānuśaṃso bodhisattvānāṃ
darśanamārgo

bhagavatā abhihita: | tato'nantaraṃ bhāvanāmārgābhidhāne
sati svalpavaktavyatvena phalanimnatvena

ca vineyapravṛtte:, tasya kāritramādau nirdiśya
sāsravānāsravarūpeṇa dvividho bhāvanamārga:, iti

adhimuktipariṇāmanānumodanā {5. B om. ^manaskāra^.}
manaskārabhedena trividhasāsravabhāvanāmārgamadhye
kāñcanapiṇḍamiva

dhātubhya: puṇyamabhisaṃskaroti, iti ādau
abhimuktimanaskāramuktvā tadbhāvakabodhisattvo-

@279

tsāhanāya evamadhimukte: buddhādibhi: stutyādaya: kriyante
ityuttarottarābhinandanarūpā: stuta-

stobhitaśaṃsitā: kathitā: | tadanu sa samyaksaṃbodhe:
tatpuṇyamupakaraṇīkaroti suvarṇakāra ivā-

bharaṇam, iti pariṇāmanāmanaskārapūrvakaṃ
svaparapuṇyakriyāsamatāpratilābhārthamanumodanāmanaskāra-

mabhidhāya prayogaviśuddhibhedena dvividho'nāsravo
bhāvanāmārga: iti prathamamabhinirhāralakṣaṇaṃ

pratipādya dvitīyo'tyantaviśuddhilakṣaṇo deśita: iti
dvitīyaparivartamārabhya yāvadaṣṭamaparivarte "ya

"ya evamasya bodhisattvasya mahāsa{1. W om.
mahāsattvasya.}ttvasya bhagavan avabodha:, iyamasya
prajñāpāramitā |

bhagavānāha-atyantaviśuddhatvāt subhūte"
ityetatparyantenoktā bodhisattvānāṃ mārgajñatā |

tathā coktam-

dhyāmīkaraṇatādīni śiṣyakhaḍgapathau ca yau |

mahānuśaṃso dṛṅmārga aihikāmutrikairguṇai: ||8||

kāritramadhimuktiśca stutastobhitaśaṃsitā: |

pariṇāme'numode ca manaskārāvanuttamau ||9||

nirhāra: śuddhiratyantamityayaṃ bhāvanāpatha: |

vijñānāṃ bodhisattvānāmiti mārgajñatoditā ||10|| iti ||

tata: sarvavastuparijñānaṃ vinā na {2. B
mārgajñatā^ for mārga^.}mārgaparijñānaṃ samyak,
iti sarvajñatāṃ darśayituṃ

prajñayā saṃsārādīnavadarśanena kṛpayā ca
sattvārthakaraṇapāratantryeṇa bodhisattvānāṃ
bhavaśamānava-

sthānāt vyatirekanirdeśena {3. B caivaṃ for
naivaṃ.}naivaṃ śrāvakapratyekabuddhānāmiti
nirdeśapūrvakaṃ tatsamarthanārthameva

anvayavyatirekatayā nimittānimittagrahaṇāt jinajananyā
nirdiṣṭadūretarabhāvena upalambhānupa-

lambhābhyāṃ vipakṣapratipakṣau nirdiśya
tayorvibhāvanāyāṃ punaranvayamukhenaiva bodhisattvānāṃ

prayogakathanāt anantaraṃ tatsamatāpratipādanapūrvako
dhyeyo darśanamārgo'bhihita: ityaṣṭamaparivarte

"āyuṣmān subhūtirāha" ityārabhya yāvannavamaparivarte
"nāpi kasyaciddharmasya pravartanaṃ vā

nivartanaṃ vā | evamiyaṃ subhūte bodhisattvasya
mahāsattvasya prajñāpāramitā" ityetatparyantenoktā

śrāvakapratyekabuddhānāṃ sarvajñatā | tathā coktam-

prajñayā na bhave sthānaṃ kṛpayā na śame sthiti: |

anupāyena dūratvamupāyenāvidūratā ||11||

vipakṣapratipakṣau ca prayoga: samatāsya ca |

dṛṅmārga: śrāvakādīnāmiti sarvajñateṣyate ||12|| iti
||

tadanu parijñātatrisarvajñatāvaśitvārthaṃ puna:
sarvākāramārgavastujñānaprakārasaṃgraheṇa trisarva-

jñatāṃ bhāvayati, iti sarvākārābhisaṃbodhaṃ
darśayitumākāraviśiṣṭaprayogairbhāvayitavyā
yathāsaṃkhyaṃ

guṇadoṣādānatyāgena
lakṣaṇajñānapūrvakamutpannamokṣabhāgīyakuśalamūlena
ityākārādīn nirdiśya

vivardhitamokṣabhāgīyasya utsāhino
nirvedhabhāgīyādyadhigamadvāreṇa
prāptaśaikṣāvaivartikabodhisattva-

@280

gaṇadharmasya
buddhatvanimittasaṃsāranirvāṇasamatābhāvanāpūrvakaṃ
niṣpāditasvabuddhakṣetraviśuddhau upāya-

kauśalena yathābhavyatayā anābhogādbuddhakṛtyaṃ
pravartate iti nirvedhabhāgīyādayo deśitā: iti

navamaparivarte "evamukte āyuṣmān
subhūtirbhagavantametadavocat-mahāpāramiteyam" ityārabhya

yāvadviṃśatitamaparivarte "te te bodhisattvā mahā{1. W
om. mahāsattvā.}sattvā asaṃhāryā:
sadevamānuṣāsureṇa lokena"

ityetatparyantenokto buddhādīnāṃ yathāsaṃbhavaṃ
sarvākārābhisaṃbodha: |

tathā coktam-

ākārā: saprayogāśca guṇā doṣā: salakṣaṇā: |

mokṣanirvedhabhāgīye śaikṣo'vaivartiko gaṇa: ||13||

samatābhavaśāntyośca kṣetraśuddhiranuttarā |

sarvākārābhisaṃbodha eṣa sopāyakauśala: ||14|| iti ||

tadanantaraṃ prāptasarvākārābhisaṃbodhasya
viśeṣamārgeṇa prakarṣaparyanto'dhigama: iti mūrdhā-

bhisamayaṃ darśayituṃ yathāsaṃkhyam ūṣmādicaturvidha
nirvedhabhāgīyasvabhāvaliṅgavivṛddhinirūḍhicitta-

saṃsthitipratipādanapūrvakaṃ
pravṛttinivṛttipakṣādhiṣṭhānau
dravyaprajñaptisatpuruṣādhiṣṭhānau ca yathākramaṃ

dvau dvau grāhyagrāhakavikalpau, iti praheyatayā caturvidhaṃ
vipakṣaṃ tatprahāṇāvasthāviśeṣaṃ ca

upādeyatayā caturvidhaṃ pratipakṣaṃ pratyekaṃ
darśanabhāvanāmārge nirdiśya,
buddhatvaprāpteravyavadhānena

ānantaryasamādhi: ubhayasatyāśritopāyakauśalena
nirākaraṇīyavipratipattyā saha deśita: iti

viṃśatitamaparivarte "sacedbodhisattvo mahāsattva:
svapnāntaragato'pi" ityārabhya yāvadekonatriṃśa-

ttamaparivarte "kuśalākuśaladharmāparimāṇatayā
prajñāpāramitāparimāṇatā anugantavyā" ityeta- 

tparyantena sakāraṇenokto mūrdhābhisamaya: | tathā coktam-

liṅgaṃ tasya vivṛddhiśca nirūḍhiścittasaṃsthiti: |

caturdhā ca vikalpasya pratipakṣaścaturvidha: ||15||

pratyekaṃ darśanākhye ca bhāvanākhye ca vartmani |

ānantaryasamādhiśca saha vipratipattibhi: ||16||

mūrdhābhisamaya: iti ||

tadanu prāptamūrdhābhisamayo vyastasamastatvena
adhigatānarthānanupūrvīkṛtya sthirīkaraṇāya

vibhāvayati, iti
sarvadharmasaṃgrāhakadānāditrayodaśaprakāratayā
ekonatriṃśattamaparivarte "siṃhanāda-

nadanatayā prajñāpāramitānadanatā anugantavyā"
ityekenaiva padena sakāraṇenokta: anupūrvā-

bhisamaya: | tathā coktam-

tredhā daśadhā cānupūrvika: | iti ||

tadanantaraṃ vibhāvitānupūrvābhisamayasya
svabhyastīkaraṇāya teṣāmevādhigatānāṃ dharmāṇā-

mavipākānāsravasarvadharmaikakṣaṇalakṣaṇādicaturvidha
bhedānāmekenaiva kṣaṇenābhimukhīkaraṇam iti 

@281

tatraiva parivarte "sarvadharmākopyatayā
prajñāpāramitākopyatā anugantavyā" ityekenaiva padena

sakāraṇena ekakṣaṇābhisaṃbodho darśita: | tathā coktam-

ekakṣaṇābhisaṃbodho lakṣaṇena caturvidha: ||17|| iti ||

tadanu vibhāvitaikakṣaṇābhisaṃbodhasya dvitīye kṣaṇe
dharmakāyābhisaṃbodha: iti trividha-

manantarābhisaṃbodhaṃ bodhisattvānāṃ nirdiśya
pariśiṣṭakāyatrayaṃ tathyasaṃvṛtyā pratibhāsamānaṃ
paramā-

rthato dharmatārūpaṃ yathādhimokṣaprabhāvitaṃ
buddhabodhisattvaśrāvakādigocaraṃ vyavasthāpitam iti

kathanāya

viviktāvyatirekitvaṃ vivekasya yato matam |

-triratnadāsa

iti nyāyāt tadavyatireke'pi, pṛthag lokottareṇa mārgeṇa
prāpyate na tu kriyate,

ityakṛtrimārthena {1. B māyopamavijñānamayasarva^.}
māyopamādvayajñānasarvadharmapratipattyā adhigata:
svābhāvika: kāya: iti tatkathana-

pūrvakamavaśyameva abhyupagantavyā yogisaṃvṛtyā
viśiṣṭārthapratibhāsajananadvāreṇa āśayaparā-

vṛttyā parāvṛttā dharmadeśanādyarthakriyākāriṇa:
advayā: cittacaittā: | sarvākārastathāgatānāmeva

gocaro jñānasaṃbhāraja: savyāpāro dharmakāya:
ityabhidhānānantaraṃ
nānāsūtraratnaśravaṇābhilāṣibhi: 

daśabhūmipraviṣṭai: mahābodhisattvai: saha
paramānavadyamahāyānadharmasaṃbhogaprītisukhopabhogāt

aprameyapuṇyasaṃbhārasaṃbhṛtalakṣaṇānuvyañjana
virājitagātraṃ sāṃbhogikakāyaṃ pratipādya
yathābhavyatayā

aśeṣajagadarthakriyākārī sarvathā
bhavāgrādanuparataprabandha: śākyamunitathāgatādirūpa:
nirmāṇa-

kāya: puṇyajñānasaṃbhārāṃśaja eva
śrāvakādyupalambhayogyo deśita:
ityekonatriṃśattamaparivarte

"evaṃ hi subhūte bodhisattvena mahāsattvena" ityārabhya
yāvat "anuttarāṇāṃ ca buddhadharmāṇāṃ

paripūri: iti parivartaparyavasānenokto buddhānāṃ
bhagavatāṃ dharmakāyābhisaṃbodha: |

tathā coktam-

svābhāvika: sasāṃbhogo nairmāṇiko'parastathā |

dharmakāya: sakāritraścaturdhā samudīrita: ||18|| iti ||

tadanantaraṃ sadāpraruditabodhisattvavat pratipatti:
kāryā, iti vineyajanabodhanāya

tatpūrvayogakathāmukhena
kalyāṇamitrārāgaṇapūrvakaprajñāpāramitā
yogānuśaṃsāṃ darśayitumupasaṃhāradvāreṇa

madhyamapratipattyā yathoktābhisamayakramapratipādanaparameva
parivartatrayaṃ deśitam | tatpuna: sugama-

tvāt abhisamayālaṃkārakārikayā na saṃgṛhītam | iti
aparaprakāradvayena samudāyārthasyābhi-

dhāsyamānatvāt ekastāvatsamudāyārtha: ||

idānīṃ padārthādivyākhyānena sūtrārtho'bhidhīyate
tatretyādi | tatra iti vākyopanyāse |

khaluśabdo vākyālaṃkāre | śobhanā araṇāvihāriṇāṃ
madhye agrā bhūti: cetasa: saṃpattiryasya

sa subhūti: | sadevake loke pūjādibhi:
sthāviryaprāptatvātsthavira: | iha kvacittathāgatānāṃ

@282

kāyavyāpārātmakapāṇyādyadhiṣṭhānena deśanā,
tadyathā daśabhūmakāde: sūtrasya deśanā | kvacidvaca-

nādhiṣṭhānena, tadyathā
ajātaśatruśokavinodanasūtrāde: |
kvacinmanodhiṣṭhānatvena, tadyathā samanta-

bhadracaryānirdeśasūtrāde: |
ityāryasubhūtyadhimuktānāmanugrahaparīndanābhyāṃ
samyakparigrahādikrameṇa

mahāyāne vinayanātsvavaṃśānupacchedārtham, acintyo vā
tathāgatānāmupāyakauśalaprabhāvo

yasmāt sarvathā aśaktenāpi deśyate iti
prabhāvasaṃdarśanavineyānāmanugrahārthaṃ
prajñāpāramitābhāṣaṇaṃ

prati vāgadhiṣṭhānadvāreṇa
āryasubhūtimanyamanaskamabhimukhīkaraṇārthaṃ
bhagavānāmantrayate sma

āmantritavān | kathamityāha-pratibhātu ityādi |
dharmadeśanādhikārāt vidyamānatve'pi he subhūte

viśiṣṭadharmārthaniruktipratibhānaṃ pratisaṃvit
sarvathā te tavābhimukhī bhavatu | bodhau sarvadharmā-

saktatāyāṃ svārthasaṃpadi sattvamabhiprāyo yeṣāṃ te
bodhisattvā: | śrāvakā api syurevam ityāha-

mahāsattvā iti | mahatyāṃ parārthasaṃpadi sattvaṃ
yeṣāṃ te mahāsattvā: | mahattvaṃ ca anyathāpi

tīrthikasādhuja{1. W ^janavat for ^jane.}ne syāt
iti bodhisattvagrahaṇam | atasteṣāṃ bodhisattvānāṃ
mahāsattvānāṃ

prajñāpāramitāmārabhyeti |
prathamakalpāsaṃkhyeyaniryāta: adhimukticaryāṃ vivardhayan
saṃbhṛtapuṇya-

saṃbhāro bodhisattva: śubhe deśe paryaṅkamābhujya
buddhabodhisattvālambanapūrvakaṃ prajñāpāramitānayaṃ

sarvadharmanairātmyadyotakaṃ mūlacittena nāmata: samā{2.
W samālambya.}lakṣya tasyaiva padaprabhedaṃ
parivartādibhedādanu-

caracittena nirūpayet | ta{3. W tata:.}thā
aṣṭābhisamayāvasthābhedena saṃkhyāgrahaṇādgaṇanayā,
pratyabhisamayaṃ

svarūpaniścayāttulanayā, adhyāropāpavādābhāvāt
mīmāṃsayā, pratyakṣānumānapramāṇopapannatvāt

pratyavekṣaṇatayā, ityevaṃ prajñāpāramitārthaṃ
caturbhirākārai:, vyañjanāni {4. W ca for tu.} tu
vyastasamastāni yathākramaṃ

nirartha{5. B ^sadarthatayā.}sārthatayā,
ityevamākārābhyāṃ vicāraṇācittena vicārayet | tadanu
yathāvicāritaṃ

tannimittamavadhāraṇācittenāvadhṛtya
yathāvicāritamevārthaṃ nāmālambake mūlacitte
saṃkalanacittena

prakṣipya yadarthaṃ prayukto bhavati, tacchandasahagatena
āśāsticittena bhāvanāṃ kuryāt ityevamādi-

śrutacintābhāvanāmayajñānodayakrameṇa
sarvākārajñānādhigamāt pāraṃ prakarṣaparyantam eti iti

vigṛhya, kvipi sarvāpahārilope
anityamāgamaśāsanamityaluki tatpuruṣe, kṛti bahulamiti

aluki ca karmavibhakte: kṛte pāramistadbhāva: pāramitā |
prajñāyā dharmapravicayalakṣaṇāyā:

pāramitā prajñāpāramitā mukhyā | buddho bhagavān
māyopamaṃ jñānamadvayam | tatprāptyanukūlatvena

tu padavākyasamūho grantho darśanādilakṣaṇo māgarśca
gauṇī prajñāpāramitā | tathā cāha-

ācāryadignāga:-

prajñāpāramitā jñānamadvayaṃ sā tathāgata: |

sādhyā tādarthyayogena tācchabdyaṃ granthamārgayo: || iti ||

-prajñāpāramitāpiṇḍārtha:-1

atastrividhāmapi tatsaṃbandhinīṃ
prativarṇikopadeśarahitāṃ prajñāpāramitāmeva
prādhānyādadhi-

kṛtya, ityavadhāraṇam, na tu teṣāmeveti bodhitraye asyā
nāntarīyakatvenādhikārāt | tathā

@283

hi atraiva vakṣyati-"śrāvakabhūmāvapi śikṣitukāmena
iyameva prajñāpāramitā śrotavyā"

ityādi | sarvākāraparamapuruṣārthopayuktādhigamakramasya
pratipādyamānatvāttatra ca "bodhacittaṃ

kulaputra bījabhūtam, tadeva phalabhūtaṃ sāraṃ
sarvabuddhadharmāṇām" ityāryagaṇḍavyūhādinirdeśāt

yathā yena parārthālambanasamyaksaṃbodhikāmatālakṣaṇa 
dvāviṃśatiprabhedabhinnabodhicittādhigamaprakāreṇa

bodhisattvā mahāsattvā: trividhāmapi prajñāpāramitāṃ
niryāyu: niścitya prāpnuyu: iti svālambana-

svarūpaprabhedaścittotpāda:, tatprabheda eva ca sūtrārtha:
iti darśayituṃ svayaṃ bhagavatā āmantraṇadvāreṇa

samāsata: prajñāpāramitā deśitā | tadayaṃ saṃkṣipto
vākyārtho yathā sarvaprakārabodhicittādhi-

gamaprakāreṇa bodhisattvā mahāsattvā: trividhāmapi
prajñāpāramitāṃ yathāsaṃbhavaṃ śrutādijñānodaya-

krameṇa samyak prāpnuyu:, tathā teṣāṃ saṃbandhinīṃ
prajñāpāramitāmevārabhya vyāsato bhāṣaṇāya 

caturvidhā pratisaṃvit te, tava, subhūte, saṃmukhībhavatu
ityevamāryasubhūtiṃ sthaviraṃ bhagavā-

nāmantritavāniti | vistarastu-

tatrādau gotrasāmarthyātkṛpābījaprabodhata: |

prayogāśayasaṃpattyā bodhicittaparigraha: ||

iti nyāyāt gotrādisāmarthyena
bodhisattvasaṃvarasamādānādinā śūnyatākaruṇāgarbhaṃ
bodhi-

cittamutpādya samyaksaṃbuddho bhūtvā yathābhavyatayā
parārthaṃ prati triyānadharmadeśanādibhiryatnaṃ

kuryām, iti praṇidhānaṃ kṛtvā pratipattyā
saṃpādayediti parārthālambana: sahetuphala: samya-

ksaṃbodhyadhigamakāmatālakṣaṇa:-

gantukāmasya gantuśca yathā bheda: pratīyate |

tathā bhedo'nayorjñeyo yathāsaṃkhyena paṇḍitai: ||

-bodhicaryāvatāra-1-16

iti praṇidhiprasthāna{1. W ^svabhāvo.}svabhāvena
dvividho bodhicitto{2. W om. ^bodhi^.}tpāda: | nanu

mahotsāhā mahārambhā mahā{3. B mahārtho'tha
mahodayā.}rthārthamahodayā |

cetanā bodhisattvānāṃ dvayārthā cittasaṃbhava: ||

sūtrālaṃkāra-4-1

iti vacanāt cetanāsaṃprayuktaṃ cittaṃ
viśiṣṭaviṣayapratibhāsamutpadyamānaṃ cittotpāda: | 

samyaksaṃbodhikāmatā ca tatprārthanā kuśalo
dharmacchandaścaitasika:, iti kathaṃ sa cittotpādo

bhavet ? {4. W satyamevaitat.}satyametat | kiṃ tu
du:khārṇavanimagnaṃ jagadatrāṇamabhisamīkṣya
taduddharaṇābhiprāya:

kuśaladharmacchandalakṣaṇāyāṃ prārthanāyāṃ satyāṃ
buddha{5. B saṃbuddha^.}tvāya cittamutpādayati, iti
kāraṇenātra

kāryaṃ nirdiṣṭam | evaṃ chandaprārthanasya
bodhisattvasya sarve kuśalā dharmā vṛddhiṃ yānti iti

jñāpanāya upacāra: samāśrita: ityadoṣa: |
praṇidhānaṃ vā prārthanā samyaksaṃbodhikāmatā |

tatsahacaritaścittotpāda: prārthanayā atidiśyate,
prārthanāpradhānā hi cittotpādāvasthā iti

kṛtvā | evaṃ ca praṇidhānasahagataṃ taccittamutpadyate
bodhisattvānāmityupapannaṃ bhavati ||

@284

atha keyaṃ samyaksaṃbodhi: ? kaśca parārtho yatkāmatātmako
yadarthaścittotpāda: ? iti

cet, ucyate-yathā āryapañcaviṃśatisāhasrikāsūtram |
tatra samyaksaṃbodhe: samāsanirdeśa: |

yadāha-"sarvākāraṃ śāriputra
sarvadharmānabhisaṃboddhukāmena bodhisattvena
prajñāpāramitāyāṃ yoga:

karaṇīya:" iti | tatrāyaṃ tasyā vyāsanirdeśa: |
yadāha-"iha śāriputra bodhisattvena

asthānayogena prajñāpāramitāyāṃ sthitvā dānapāramitā
paripūrayitavyā deyadāyakapratigrāhakānu-

palabdhimupādāya" ityādi | tatrāyaṃ parārthasya
samāsanirdeśa: | yadāha-"daśasu dikṣu

pratyekaṃ gaṅgānadīvālukopameṣu lokadhātuṣu ye
sattvāstān sarvānanupadhiśeṣe nirvāṇadhātau

parinirvāpayitukāmena prajñāpāramitāyāṃ śikṣitavyam"
iti | tatrāyaṃ tasya vyāsanirdeśa: |

yadāha-matsariṇa: sattvān dāne, du:śīlān śīle,
vyāpādabahulān kṣāntau pratiṣṭhāpayitu-

kāmena bodhisattvena prajñāpāramitāyāṃ śikṣitavyam"
ityādi | tathā coktam-

cittotpāda: parārthāya samyaksaṃbodhikāmatā |

samāsavyāsata: sā ca yathāsūtraṃ sa cocyate ||19|| iti ||

tatrāyaṃ tasya prabheda: | tatra prathamaścittotpāda:
chandasahagata: bodhisattvānāṃ pṛthivīsama:,

sarvākārasarvadharmābhisaṃbodhasya
saṃbhāraprasavapratiṣṭhābhūtatvāt | dvitīya:
āśayasahagata: kalyāṇa-

suvarṇopama:, ṣaṭpāramitāsaṃgṛhītasya
hitasukhāśayasya āyatitadātvayorvikārabhajanāt ā

samyaksaṃbodhi śaya: āśaya: iti kṛtvā | tṛtīya:
adhyāśayasahagata: śuklapakṣanavacandropama:, 

sarvaśuklapakṣadharmottaravivṛddhigamanena adhika:
āśayo'dhyāśaya: iti kṛtvā | ete ca trayo

mṛdumadhyādhimātratayā
ādikarmikasaṃbhārabhūmisaṃgṛhītā: | caturtha:
prayogasahagato jvalanopama:,

trisarvajñatāprayogasya indhanāntaraviśeṣeṇeva agne:
uttarottaraviśeṣagamanāt prakṛṣṭo yoga: prayoga:

iti kṛtvā | ayaṃ ca
prathamabhūmipraveśaprayogamārgasaṃgṛhīta:
adhimukticaryābhūmipratibaddha: |

pañcamo dānapāramitāsahagato mahānidhānopama:, sarvathā
āmiṣasaṃbhogena aprameyasattva-

saṃtarpaṇe'pi aparyādānāt | ṣaṣṭha:
śīlapāramitāsahagato ratnākaropama:,
sarvaguṇaratnānāmāśrayabhāvena

tata: prasavanāt | saptama: kṣāntipāramitāsahagato
mahārṇavopama:, sarvāniṣṭopanipātai: akṣobhya-

tvāt | aṣṭamo vīryapāramitāsahagato vajropama:,
saṃpratyayadārḍhyena abhedyatvāt | navamo

dhyānapāramitāsahagata: parvatopama:, sarvathā
ālambanavikṣepeṇa niṣkampyatvāt | daśama:

prajñāpāramitāsahagato mahābhaiṣajyopama:,
sarvakleśajñeyāvaraṇavyādhipraśamanāt | ekādaśa:
upāya-

kauśalapāramitāsahagata: kalyāṇamitropama:, sarvāvasthāsu
sattvārthāparityāgāt | dvādaśa:

praṇidhānapāramitāsahagata: cintāmaṇisadṛśa:,
yathāpraṇidhānaṃ phalasamṛddhe: | trayodaśa: balapāra-

mitāsahagata: ādityopama:, vineya{1. B vineyajanasya
for vineyasasya^.}sasyaparipācanāt | caturdaśa:
jñānapāramitāsahagata:

madhurasaṃgītighoṣopama:,
vineyāvarjanakaradharmadeśakatvāt | ete ca daśa
yathākramaṃ pramuditādi-

daśabhūmisaṃgṛhītā darśanabhāvanāmārgagocarā: |
pañcadaśa: abhijñāsahagato mahārājopama:, 

@285

avyāhataprabhāvatvena parārthānuṣṭhānāt | ṣoḍaśa:
puṇyajñānasaṃbhārasahagata: koṣṭhāgāropama:,

bahupuṇyajñānasaṃbhārakośasthānatvāt | saptadaśa:
bodhipakṣadharmasahagato mahāmārgopama:, sarvāryapudgala-

{1. B ^yātānu^.}yānānuyātatvāt | aṣṭādaśa:
śamathavipaśyanāsahagato yānopama:,
yuganaddhavāhitvātsaṃsāra-

nirvāṇānyatarāpātena sukhasaṃvahanāt |
ekonaviṃśatitamo dhāraṇīpratibhānasahagata:
prasravaṇopama:,

sarvathā udakadhāraṇākṣayodbhedasādharmyeṇa
śrutāśrutadharmadhāraṇāt a{2. W
^aparyātta^.}paryantadeśanodbhedatvāt | ete

ca pañca bodhisattvabhūmiṣu viśeṣamārgasaṃgṛhītā: |
viṃśatitamo dharmo dānasahagata: ānanda-

śabdopama:, mokṣakāmānāṃ vineyānāṃ priyaśrāvaṇāt |
ayaṃ ca buddhabhūmipraveśaprayogamārgasaṃgṛhīto

bodhisattvabhūmipratibaddha: | ekaviṃśatitama:
ekāyanamārgasahagato nadīsrota:sadṛśa:, jñānajñeyayo:

samatādhigamena urukaruṇāprajñopāyatayā
asaṃbhinnaparakāryakriyātvāt | ayaṃ ca
buddhabhūmisaṃgṛhīto

maulāvasthāprāpta: | dvāviṃśatitamo dharmakāyasahagato
mahāmeghopama:, tuṣitabhavanavāsādi{3. B om.
^sattvārtha^.}sattvārtha- 

saṃdarśanena nirmāṇakāyatayā sarvasattvārthakriyāṇāṃ
tadadhīnatvāt | ayamapi nirvikalpakatathā-

gatādhipatyapravṛttanirmāṇādyupalabdhe: vineyaparikalpita
śuddhalaukika{4. W om. ^jñāna^.}
jñānapṛṣṭhāvasthāprāpto buddhabhūmi-

saṃgṛhīta: | iti ādikarmikabhūmimārabhya
yāvadbuddhabhūmi: saṃgṛhītā ityata:
arthādhigamānukrameṇa

yathoktānupūrvyā iyāneva prabhedo na nyūno nādhika:,
nāpyanyathānupūrvyā pratipādanīya:, iti

pratipāditaṃ bhavati | evaṃ krameṇa 
dvāviṃśatibhedabhinnabodhicittādhigamadvāreṇa "yathā
bodhisattvā

mahāsattvāstrividhāmapi" ityādinā pūrvavatsaṃbandha: iti
| tathā coktam-

bhūhemacandrajvalanairnidhiratnākarārṇavai: |

vajrācalauṣadhīmitraiścintāmaṇyarkagītibhi: ||20||

nṛpagañjamahāmārgayānaprasravaṇodakai: |

ānandoktinadīmeghairdvāviṃśatividha: sa ca ||21|| iti ||

ayamavaśyaṃ pṛthagjanabodhisattvatathāgatabhūmibhedena
hetuphalātmaka: prabhedo jñeya: | tathā

hi sūtrālaṃkāre-

cittotpādo'dhimokṣo'sau śuddhādhyāśayiko'para: |

vaipākyo bhūmiṣu matastathāvaraṇavarjita: || 

karuṇāmūla iṣṭo'sau sadā sattvahitāśaya: |

-sūtrālaṃkāra-4.2

iti vacanāddhetuphalālambanātmaka eva cittotpāda: utpādya:
kathita: | tasya prabhedo'pi

kriyamāṇastathā kartavya: | anyathā hetumātraprabhedāt na
tasya sarvathā prabheda: iti aparipūrṇa

eva prabheda: syādityeke | anye tu mahārājopamādaya
evāṣṭau cittotpādā bodhisattvabhūmiṣu

viśeṣamārgasaṃgṛhītā iti varṇayanti |
sarvaprakārabodhicittotpādaprabhedapratipādako grantha:

pañcaviṃśatisāhasrikāta: | jñāpakatvena iha
prācuryabhayānna likhyate | atra tu uddhaṭitajñasaṃkṣipta-

@286

rucisattvānugraheṇa pravṛttattvāddeśanāyā:, iti kṛtvā
nokta: | yathokta{1. W yathoktārtha^.}
sattvārthaprabheda: avaśyameva

pratipattavya: | yata:
pañcaviṃśatisāhasrikārthopasaṃhāreṇa pravṛttamidaṃ
sūtraratnamiti prāgeva

pratipāditam | tathā cāha ācāryadignāga:-

itthamaṣṭasahasrīyamanyūnārthairyathoditai: |

granthasaṃkṣepa iṣṭo'tra ta evārthā yathoditā: || iti ||

-prajñāpāramitāpiṇḍārtha:-7

sarvākāratathāgatajñānagamyatvena gambhīrāyāṃ
prajñāpāramitāyāmātmano'śaktivat aprahīṇa- 

jñeyāvaraṇatvena āryasubhūterapi aśaktiṃ saṃbhāvayan
āryaśāriputra: adhyeṣaṇāmātrāvagamādavidita-

tatsāmarthyādhiṣṭhāna: atha ityādinā vitarkayati |
etaditi vakṣyamāṇaṃ vitarkajātam | tadeva

kim ityādinā āha | kiṃśabdo vitarke | ātmīyena
svapratibaddhavṛttinā | tadviṣaye {2. W atra for
tu.}tu na

parakṛtena tasyātmīyena, api tu svakena svakṛtena |
prajñā dharmapravicaya: | pratibhānaṃ yuktamuktā-

bhidhānam | tayorbalasya avyāhatasāmarthyasya ādhānena
apūrvakaraṇena | prakārāntareṇā-

pyāha-svakena iti | atrāpi ātmīyeneti draṣṭavyam |
prajñāpratibhānabalasya vyavasthitasyādhi-

ṣṭhānena viśeṣakaraṇena upadekṣyati | utāhośabda:
pakṣāntaradyotaka: | atha buddhānubhāvena

iti | evaṃ manyate-acintyatvādupāyaviśeṣasya
kadācidanena apūrvajñānamadhigatam, vyavasthita-

syotkarṣo vā kṛta:, tathāgatādhiṣṭhānaṃ vā prāptam,
anyathā ahamiva āryasubhūtiraśakta: |

na ca araṇāvihāriṇāmagratvena viśeṣasadbhāvāt
bhāṣate ityapi śakyate vaktum | mamāpi

prajñāvatāmagratvaviśeṣasadbhāvāt bhāṣaṇaprāpte: | na
ca araṇāsamādherdeśanāyāṃ vyāpāra: ityārya-

śāriputrasya bhāva: | mṛdvindriyatayā na sahasā
apūrvajñānādikaṃ kartuṃ śakyate | acintyo-

pāyasadbhāve'pi iti pāścātyameva vikalpaṃ
darśayannāha-atha ityādi | śrāvakāṇāṃ samanvāhṛtya

paracittajñānaṃ nānyathā, iti buddhānubhāvavacanena
asamanvāhārajñānamuktam | imam anantaroktam |

evaṃrūpaṃ yathoktavikalpatrayasvabhāvam | cetanāṃ vā
niśritya prajñāṃ vā paryeṣako manojalpa: |

sā ca cittasyaudārikatā iti vitarkaṃ cetasā saṃvṛtyā
tadrūpānukāriṇā jñātvā vakṣyamāṇa-

kam etad uktavān | tadevāha-yatkiṃcit iti |

sūtraṃ geyaṃ vyākaraṇaṃ gāthodānāvadānakam |

iti vṛttakaṃ nidānaṃ vaipulyaṃ ca sajātakam ||

upadeśādbhutau dharmau dvādaśāṅgamidaṃ vaca: |

-sārottamā

tatra bhāṣante śrutamayajñānotpādāt |
bodhibījāvaropaṇārthaṃ yato grantham udīrayanti | deśa-

yanti cintāmayajñānotpādāt | paripācanārthaṃ
yato'rthaṃ prakāśayanti | upadiśanti bhāvanāmaya-

jñānotpādāt | parimocanārthaṃ yato
granthārthaniścayotpādanata: saṃprakāśayanti | tadevam
"udīra-

yanti" ityādipadatrayaṃ bhāṣante ityāderyathākramaṃ
vyākhyānam | puruṣakāra: adhiṣṭhānaṃ taddhetutvātsa 

@287

sarvo bhāṣaṇādirupacārāt puruṣakāraśabdenokta: | nanu
śrāvakairapi svādhigamadharmatā sākṣātkṛtā |

tatkasmānna svaśaktyaiva {1. W sarvo bhāṣaṇādi.}
sarvaṃ bhāṣaṇādi kriyate ityāśaṅkya,tatkasmāddheto: iti
svayameva praśna:

kṛta: | parai: kriyamāṇe nīrasikatvādidoṣodayādityeke |
tadanantaraṃ kathāvicchedadoṣaparihārārthaṃ

śāradyena
praṣṭumaśaknuvatāmanugrahārthamekāgrīkṛtacetasāṃ
vacanena īryāpathabhedādvikṣepadoṣaparihārthaṃ

cetyapare | yo hi ityādyuttaram | tatra dharme'bhidheye
nirvedhabhāgīyā{2. W ^bhānīyātbhādhi^.}
dhigamadvāreṇa dharmadeśanāyāṃ

satyāṃ śikṣamāṇā darśanamārgādhigamena
tāmadhigamadharmatāṃ sākṣātkurvanti |
bhāvanāmārgādhigamena

dhārayanti | sarvaṃ tat adhigatārthaviṣayaṃ
deśanādharmasūtrādidharmatayā adhigamenāviruddham,

tadaviruddhaprakāśanāt | tasmā{3. W tasyā:.}
ttathāgatadharmadeśanāyā eva
upacāranirdiṣṭapuruṣakārasvabhāvāyā:

eṣa sadṛśa: syando niṣyanda:, tadanurūpaṃ phalaṃ yat
sūtrādi te śrāvakā: upadiśantastām

āgamadharmatāmadhigamadharmatayā na virodhayanti |
upadiśante iti ca upalakṣaṇāt bhāṣamāṇā 

deśayante ityapi grāhyaṃ tathā prakṛtatvāt |
anenaitadāha-nityasamādhānopāyakauśalavaikalyāt

adhigatārthaviṣayamapi dharmaṃ svādhigamāviruddhaṃ
bhāṣitumasamarthā: prāgeva anadhigatārthaviṣayam,

ato buddhānubhāva eva draṣṭavya: | tathā-

kiyadvā śakyāmunnetuṃ svatarkamanudhāvatā |

parokṣopeyataddhetostadākhyānaṃ hi duṣkaram ||

iti nyāyānnāpyabhyūhya deśayituṃ śakyate iti
prasaṅgāgata nirvartya idānīmutpāditaprathamādi-

bodhicitto yathākālaṃ bodhisattvo'pi{4. W artho for
api.} dānādikuśaladharmābhyāsena
puṇyasaṃbhāramupārjayan

dhyāne'bhijñābhinirhārāllokadhātūn sa gacchati |

pūjārthamaprameyānāṃ buddhānāṃ śravaṇāya ca ||

aprameyānupāsyāsau buddhān kalpairameyagai: |

karmaṇyatāṃ parāmeti cetasastadupāsanāt ||

-sūtrālaṃkāra-14.17

iti cittakarmaṇyatābalena sthita: samādhau,

dharmasrotasi buddhebhyo'vavādaṃ labhate tadā |

vipulaṃ śamathajñānavaipulyagamanāya sa: ||

-sūtrālaṃkāra-14.3

iti nyāyādevaṃpravṛttabodhisattvasya saṃbandhanārthaṃ
bhagavaduktavacanapūrvakamavavādamārya-

subhūtirbodhisattva ityādinā āha-bodhisattvo bodhisattva:
iti | asminnarthe

prajñābalena bodhyālambanāt bodhiścāsau
mahākṛpāśayena sattvālambanāt sattvaśceti bodhisattva

ityukta: | yathā aśubhālambanasamādhiraśubheti |
pradeśāntarābhihitasyāpi bodhisattvasya

grahaṇārthaṃ vīpsayā abhidhānam | katamasya
kalpitādirūpasya adhivacanam ābhimukhyena

vyapadeśa: paramārthata:, api tu na kasyacidityartha: |
tadevāha-nāhaṃ bhagavaṃstaṃ dharmam iti

@288

kalpitādirūpam | tattvato'vavadanīyasyānupalambhāt |
avavādaviṣayastarhyastītyāha-tamapi

ityādi | prajñāpāramitā
pratipattyādidaśaprakāradharmasvabhāvā | tathā
hi-avavāda-

viṣayamadhikṛtya pañcaviṃśatisāhasrikāyāmuktam-"kathaṃ bhagavan
bodhisattvena mahāsattvena prajñā-

pāramitāyāṃ caritavyam ? bhagavānāha-iha śāriputra
bodhisattvo bodhisattvaṃ tannāma ca na

samanupaśyati" ityādi | bodhisattvadharmaṃ vā iti yasya
dharmasya "bodhisattva" ityadhivacanam,

taṃ dharmamavindan śrutyā, anupalabhamāna: cintayā |
asamanupaśyan bhāvanayā | athavā-

pratiniyatārthena saha pratyāsattinibandhanābhāvāt
nirākāreṇa jñānena avindan | vastu-

bhāvamantareṇāpi svapnādau bhāvāt sākāreṇa
anupalabhamāna: | ata eva ubhābhyām

asamanupaśyan katamasyāṃ prajñāpāramitāyāṃ
pratipattyādidaśaprakārāyāṃ prathamaṃ

saṃprāptaguṇaparipācanārthena aparihāṇimupādāya
śikṣaṇena avavadiṣyāmi | tata: paścāda-

prāptaguṇaprāptimupādāya anuśāsiṣyāmi | sarvathā
tattvato naiva, kiṃ tu udbhāvanāsaṃvṛtyā

avavāda: ityarthādākṣiptaṃ bhavati | tathā ca
atraivānantaraṃ vakṣyati-"eṣo'vavāda:" ityādi |

sa punarviṣayabhedāt daśadhā jñeya: | tatra
yathoktaprabhedabodhicittapratipattau
saṃvṛtiparamārthasatyā-

natikrameṇa śrāvakādyasādhāraṇatayā anupalambhayogena
vartanam iti śikṣaṇaṃ pratipattyavavāda: |

du:khe phalabhūtarūpādiśūnyatā
prajñāpāramitayostathatārūpatvādaikātmyamiti | samudaye
śūnyatā-

hetubhūtarūpādyoravyatiriktatvena rūpādi: [na]
samudayanirodhasaṃkleśavyavadānadharmī iti |

nirodhe śūnyatāyāmutpādanirodhasaṃkleśa
vyavadānahānivṛddhyādirahitāyāṃ na rūpaṃ yāvanna
vidyotpādo

nāvidyānirodho na buddho na bodhiriti | mārge
dānādipāramitābhi: ātmano'dhyātmaśūnyatādīnāṃ

[vā] bahirdhāśūnyatādibhi: [saha]
pūrvāntāparāntayośca parasparaṃ na yuktāyuktatvena
pratipatti:

ityupadeśa: satyāvavāda: | buddhe
buddhabodhyorekalakṣaṇatvena
buddhakarakadharmalakṣaṇasarvākārajñatāyā

anupalambhe rūpādyayojanena ālambya
ālambakasamatājñānamiti | dharme
trisarvajñatāsaṃgṛhītasamasta-

vastupratipakṣākārasaṃgrahai: sarvadharmāṇāṃ
saṃgṛhītānāṃ ni:svabhāvateti | saṃghe
buddharatnāntargatatvena

arhadvarjyeṣu phalasthapratipannakabhedena saptasu
mahāpuruṣeṣu pratyekabuddhena saha aṣṭasu
mṛdvindriyādi-

bhedena viṃśatisaṃkhyāvacchinneṣu
āryāvaivartikabodhisattvaśaikṣeṣu anutpādatayā
pravṛttirityupadeśo

ratnatrayāvavāda: | ārabdhavīryatayā
yathoktārthānuṣṭhānaṃ prati kāyādisukhallikatvena
kasyacidabhi-

niveśa: syāt, ityasaktau kāyādīnāmasvabhāvatayā
deśanāvavāda: | ciratarakālābhyāsenāpi

samīhitārthāniṣpattau uttrasanajātīyasya parikheda:
syāt ityapariśrāntau rūpāderyāvat

samyaksaṃbodhe: amananatayā deśanāvavāda: |
daśadigavasthitabuddhādibhya: pratyarthaṃ mārgopadeśe

gṛhyamāṇe cittāvalīnatā syāt iti pratipatsaṃparigrahe
dharmāṇāṃ prakṛtyajātatvena śikṣaṇamavavāda: | 

māṃsavaipākikadivyaprajñādharmabuddhacakṣuṣāṃ
yathāsaṃkhyaṃ
pratiniyatavastusarvasattvacyutyupapattisarvadharmā- 

vikalpanasarvāryapudgalādhigamasarvākāra
sarvadharmābhisaṃbodhaviṣayāṇāṃ tathatayā ekatvena
pratipattiriti

śikṣaṇaṃ pañcacakṣuravavāda: |
ṛddhidivyaśrotraparacittajñānapūrvanivāsānusmṛtyabhi
saṃskārikadivya-

cakṣurāsravakṣayajñānābhijñānāṃ
pṛthivīkampanādisarvalokadhātusthasūkṣmataraśabda
śravaṇasarāgādipara- 

@293

ityabhiprāyavānāha-na hyetat ityanantaroktamubhayam |
idānīṃ tadvacanameva parihāre

yojayannāha-sacet ityādi | apinuśabda: kṣepe | naivetyartha:
| paryanuyoga: codyam,

tamevāha-yadāyuṣmān ityādinā | evaṃ manyate-yadi
"acittatāyāmastitā vā nāstitā

vā na vidyate nopalabhyate vā," tatkathaṃ tava "eṣa
paryanuyoga:-asti taccittaṃ yaccitta-

macittamiti" ? tatrāpi hyacittamiti
cittābhāvamātramevābhipretam | ata: sadasadrūpeṇa asti-

tvasamāropo naiva ghaṭate iti | cittasya dharmiṇo'sattve
nirviṣayasya naña: aprayogādacittatāpi

nāstītyāha-kā punareṣā ityādi | na hi
saṃvṛtisopānamantareṇa tattvaprāsādaśikharā-

rohaṇaṃ vipaścita: iti yogisaṃvṛtyā
pratividhātumāha-avikāra: ityādi | pāraṃparyeṇaiva

acittatā abhyasyamānā buddhabhūmāvavikārapariniṣpattiṃ
prati hetutvāt avikārā | aviparyāsa-

pariniṣpattihetutvācca avikalpā | evaṃ ca
adhigamāviruddhamuktamityāha-atha ityādi

sādhu sādhu iti saṃbhramāddvirabhidhānam | yathā yena
prakāreṇa | apināmaśabda: pūjāvācaka: |

araṇā iti yasya samādhe: prabhāvāt pareṣāṃ saṃtāne
svaparavyavadhānārthena raṇayantīti

raṇā: kleśā na jāyante, sa: araṇāsamādhi:,
tadvihāriṇāṃ madhye agratāyāṃ nirdiṣṭa:

san nirdiṣṭasya acittatāmiti vibhaktavipariṇāmena yojyam |
nanu ca buddhādhiṣṭhānāt

sopāyakauśalāmapi prajñāpāramitāṃ nirdiśata:
ko'tiśaya:, yata: tadviduṣo'pi śāriputrasya

subhūtiṃ prati sādhukāra: sādhu: syāt ? na kaścit, kiṃ
tu tayorvineyānāmanugrahāya māhātmya

dyotanādanāgatavineyasaṃdehāpanayanāya,
tathāgatādhiṣṭhānādeva vā avivādapūrvaka: sādhukāra:

ityadoṣa: | māhātmyameva acittatāyā darśayan
kaścidaniyatagotrako'pi tīkṣṇendriyatayā

nirvedhabhāgīyāvasthāyāmapi
acintyopāyaviśeṣādavaivartikatve niyata: ityāha-ataśca
ityādi |

yatastenāpi bodhicittena na manyate
ato'nabhiniveśādyākārāt | cakārādanityatādi-

lakṣaṇavastvālambanāt | upaparīkṣitavya: niścetavya: |
aṣṭamyāṃ tu bhūmau sarveṣāmeva

niyatatvena avaivartikatvavyavasthānamityadoṣa: |
avirahitaśca aparihāṇiyogāt prajñāpāra-

mitāyā nirvedhabhāgīyarūpāyā veditavya: | na kevalam
avinivartanīya: upaparīkṣitavya:

iti cakāra: | evamālambanākārāvabhidhāya
mṛdūṣmaṇorhetutvaviśeṣārthamāha-śrāvakabhūmāvapi

ityādi | viśiṣṭāvasthāprāptameva jñānaṃ bhūmi: tatra
śikṣitukāmena pratipattiṃ kartukāmena

iyameva iti nirvedhabhāgīyapratipādanaparā mukhyata:
śrotravijñānena tadākṛṣṭena ca mano-

vijñānena granthārthayo: paricchedāt śrotavyā |
cintāmayena manasikaraṇāt udgrahītavyā,

bhāvanāmayena pratipattyā saṃpādanāt dhārayitavyā,
samādānena pustakavācanāt vācayitavyā,

āgamādhigamalābhāt paryavāptavyā, vyākhyānādinā
anyebhya: prakāśanāt pravartayitavyā |

sarvatra ca śravaṇādau
samyakprayogapṛṣṭhacittasaṃpādanāt śikṣitavyā |
maulacittena tu

samādhānakāraṇāt yogamāpattavyam | liṅgasya
lokāśrayatvādyogaśabdo napuṃsakaliṅgatvenokta: |

upāyakauśalyasamanvāgatena iti

@294

pūraye buddhadharmāṇāṃ sattvānāṃ paripācane |

kṣipraprāptau kriyāsiddhau vartmācchede ca kauśalam ||

upāyo bodhisattvānāmasama: sarvabhūmiṣu |

yatkauśalyaṃ samāśritya sarvārthān sādhayanti te ||

-sūtrālaṃkāra-18.69

iti vacanādyathoktārthāśupariprāpaka:
saṃvṛtiparamārthāśrita: cetoviśeṣa: eva upāyakauśalam |

tena samanvāgatena yuktena sarvabodhisattvadharmasamudāgamāya
iti sarveṣāṃ bodhisattvānāmeva

dharmā: śrāvakādyasādhāraṇā: mārgajñatālakṣaṇā:,
teṣāṃ samudāgamāya pratilābhāya yoga: samādhi:

karaṇīya: | kvacittu sarvabuddhadharmasamudāgamāyeti
pāṭha:, sa cāyukta: | {1. B om. yata:.}yata: anantarameva

vakṣyati-"sarve bodhisattvadharmā:" ityādi | nanu
śrāvakayāne'pi bodhisattvadharmā: dānādayo

nirdiṣṭā eva, ityāśaṅkyāha-tatkasya heto: iti | ihaiva hi
ityādyuttaram | hiśabdo yasmādartha: |

yatra iti yeṣu bodhisattvadharmeṣu | evaṃ
manyate-śrāvakadharmāstatpiṭake vistareṇābhihitā: |
bodhi-

sattvadharmāstu prasaṅgāt | iha punarbodhisattvadharmā eva
vistareṇa nirdiṣṭā:, śrāvakadharmā:

prasaṅgāditi | anuttarāyāṃ samyaksaṃbodhau iti |
nāstyuttaraṃ pradhānaṃ yasyā: sā anuttarā

samyagaviparītā sarvākārābhisaṃbodhi: samyaksaṃbodhi: |
buddhabhūmiriti yāvat | sarvabuddhadharma-

samudāgamāya iti sarveṣāṃ buddhadharmāṇāṃ
sarvākārajñatālakṣaṇānāmadhigamāya | śrāvakayāne'pi

buddhadharmā nirdiṣṭā ityāśaṅkyāha-tatkasya heto: iti |
tathaivottarārthamāha-ihaiva hi

ityādi | śrāvakabhūmāvapi ityārabhya yāvadantena
yogamāpattavyam ityanena etaduktam-

yānatrayādhigamaprāptaye mṛdūṣmagataṃ kuśalaṃ heturiti
| ayaṃ ca hetubhāva: sarveṣāmevoṣmādīnāṃ

veditavya: | madhyasyālambanārthamāha-yo'haṃ bhagavan
ityādi | bodhisattvanāmadheyam iti |

pūrvaṃ yasyārthasya bodhisattva iti nāma, tasyānupalambha:
"nāhaṃ bhagavaṃstaṃ dharmaṃ samanupaśyāmi"

ityādinokta: | sāṃpratam-

nāmamātramidaṃ sarvaṃ saṃjñāmātre pratiṣṭhitam |

nābhidhānātpṛthagbhūtamabhidheyaṃ prakalpyate ||

-prajñāpāramitāpiṇḍārtha:-50

iti kṛtvā yat etadbodhisattva iti nāmasvarūpamavavadanīyam,
tasyānupalambho deśita

iti śeṣa: | na vedmi ityādi vyākhyātam | athavā, atītaṃ
na vedmi, vartamānaṃ nopalabhe,

anāgataṃ na samanupaśyāmi, tryadhvaśūnyatvāt
sarvadharmāṇāmiti yojyam | avavādaviṣayaṃ nāma

tarhyastītyāha-prajñāpāramitāmapi iti |
nāmamātramityabhiprāya: | bodhisattvam iti

nāma{2. W ^svabhāvam for ^svarūpam.}svarūpam,
nāmadheyasya prakṛtatvāt | kaukṛtyam iti |
saṃvedananiṣṭhatvādviṣayasthiteranupa-

lambhāt etatkaukṛtyaṃ cetaso vipratisāritā |
tadevāha-yo'ham ityādinā | āyavyayam

iti | vidhirāya:, vyayo niṣedha: |

@295

vidhānaṃ pratiṣedhaṃ ca muktvā śabdo'sti nāpara: |
vyavahāra:

iti kṛtvā padadvayenaiva sarvasaṃgrahādetāvanmātrakamuktam
| etaduktam-tattvenāyavyaya-

vinirmuktatvaviśiṣṭaṃ rūpādyālambanamiti |
tatkenākāreṇālambanīyamityāha-api tu ityādi |

tadapi nāmadheyam ālambanaṃ na sthitaṃ prabandharūpeṇa |

niṣedhyābhāvata: spaṣṭaṃ na niṣedho'sti tattvata: |

na ca nirviṣaya: sādhuprayogo vidyate naña: ||

vikalpāpāśrayatve vā sāṃvṛta: syānna tāttvika: |

iti nyāyāt nāsthitam | na viṣṭhitaṃ
prabandhavisadṛśatvena | tathaiva nāviṣṭhitam | saṃvṛtyā

pratibhāsamānanāmadheyasya kathaṃ
prabandhatadvaisādṛśyānupapattiriti tatkasya heto:
ityāśaṅkyāha-

avidyamānatvena ityādi | tattvata: iti śeṣa: | saṃvṛtyā
na doṣa ityabhiprāya: | upasaṃharannāha-

evaṃ tat ityādi | etaduktam-dharmatāmukhena
prabandhatadvaisādṛśyāpagatatattvam ākāra iti |

adhimātrasyālambanārthamāha-sacet ityādi | evaṃ
gambhīrāyām iti nāmamātratvena prajñapti-

mātrasvabhāvāyām anyatīrthyai: svaiśca
aniśrayabhīrubhiralabdhagādhāyām |
etaduktam-prajñaptimātratva-

viśiṣṭaṃ du:khādisatyamālambanamiti |
tatkenākāreṇālambanīyamityāha-adhimucyate ityādi |

sā prajñaptirna kenaciddharmeṇa kuśalādinā vācyā iti
adhimucyate adhyālambate |

āyato vipulo hṛṣṭa upakāraparo mahān |

kalyāṇaścaivamādhikyādāśayo'dhyāśaya: satām ||

iti adhyāśayenāvirahita: yukta: sa bodhisattva:
prajñāpāramitayā adhimātroṣma-

svabhāvayā mukhyata: | anyatrāpi evaṃ prakaraṇabalāt
prajñāpāramitārtho veditavya: | sthita:

prāptāparihāṇyā avinīvartanīyāyām aṣṭamyāṃ
bodhisattvabhūmau tatkāryāvaivartikatvalābhāt |

susthita: tadupādānayogyatvena
uttarottaraviśeṣādhigamalābhāt aprāptāparihāṇyā |
etacca

dvayamanabhiniveśayogena ityāha-asthānayogena iti |
etaduktam-dharmatāmukhenākāro'vācyateti |

pañcaviṃśatisāhasrikāyāṃ ca
adhimātroṣmālambanākāramadhikṛtyoktam-"yāpi iyaṃ
bhagavan dharma-

sāṃketikī prajñaptiryaduta bodhisattva: iti "vistareṇa
yāvadbuddha iti | sāpi na kenaciddharmeṇa

vacanīyā kuśalena vā akuśalena vā yāvat bhāvena vā
abhāvena vā | tadyathāpi nāma

svapna:" ityādi | tasmānna saṃdeha: kārya:
ityālambanākāravannirvikalpakajñānāgne: pūrvarūpatvāt

ūṣmagatamiva ūṣmagataṃ trividham |
darśanamārgāsannataratvamasatyantarāye bhavatīti
mokṣabhāgīyādasya

viśeṣo veditavya: | tathā coktam-

ālambanamanityādi satyādhāraṃ tadākṛti: |

niṣedho'bhiniveśāderheturyānatrayāptaye ||28||

rūpādyāyavyayau viṣṭhāsthitī prajñaptyavācyate | iti ||

@296

ūṣmānantaramidānīṃ mṛduno
mūrdhagatakuśalasyālambanārthamāha-punaraparam ityādi |

prajñāpāramitāyāṃ mukhyato mūrdhasvabhāvāyāṃ caratā
bhāvayatā iti vyākhyātam | athavā

prayogapṛṣṭhacittena caratā, maulacittena bhāvayateti
yojyam |

na rūpe sthātavyam ityādi | tatra rūpaṇālakṣaṇaṃ rūpam
| anubhavalakṣaṇā vedanā |

nimittodgrahaṇātmikā saṃjñā |
cittābhisaṃskāralakṣaṇā: saṃskārā: |
avabodhanalakṣaṇaṃ vijñā-

nam | tatpunastrividhaṃ rūpam | kalpitaṃ rūpaṃ
grāhyagrāhakarūpeṇa kalpitatvāt | vikalpitaṃ

rūpam asadbhūtaparikalpena jñānameva tathā pratibhāsate
iti vikalpitatvāt | dharmatārūpaṃ tattva-

to'rūpameva śūnyatārūpeṇa pariniṣpannatvāt | evaṃ
vedanādayo'pi vācyā: |

yathaudārikasaṃkleśabhājanādyarthadhātuta: |

rūpādīnāmiyāneva

anukrama: | tatra rūpādau tattvato'sattvena
vastūpalambhayogānna sthātavyam, cetasa:

pratiṣṭhānaṃ na kāryamiti yāvat |
etaduktam-yasmātsvabhāvaśūnyatayā rūpādīnāṃ rūpādi-

svabhāvena apagatasvabhāvatā,
tasmādasthānārhatvaviśiṣṭaṃ rūpādyālambanamiti |
kasmādeva-

mālambanamiti tatkasya heto: ityāśaṅkya ākāraṃ
vyatirekamukhenāha-sacedrūpe ityādinā |

evaṃ manyate-ālambanagrahaṇaprakāra evākāra:,
saṃvinniṣṭhā ca viṣayasthiti:, ityākārānurūpa-

mevālambanaṃ grāhyam | ato yadi
rūpe'nityādibhirākāraistiṣṭhati, tadā rūpābhisaṃskāre

rūpābhogavikalpe carati | evaṃ ca na carati
prajñāpāramitāyāṃ mukhyato mṛdumūrdhasvabhāvā-

yām | evaṃ vedanādiṣvapi yojyam |
etaduktam-dharmatāmukhenākāra evaṃvidho grāhya:, yat

paramārthena rūpādisarvadharmaśūnyatayo: parasparamekaṃ
rūpamiti | tatra śūnyatāyāmanityatvādīnā-

mabhāvena rūpādau na nityānityādibhirākārai: sthānaṃ
vidheyamiti | tathā hi-mṛdumūrdhākāra-

madhikṛtya pañcaviṃśatisāhasrikāyāṃ
vyākhyātam-"rūpameva śūnyatā, śūnyataiva rūpam, evaṃ

yāvat yā ca bhagavan anityatāyā: śūnyatā, na sā
anityatā" ityādi | abhisaṃskāramantareṇa

bhāvanānutpatte:, kathaṃ punarabhisaṃskāre caranna
caratīti tatkasya heto: ityāśaṅkyāha-na hi

ityādi | evaṃ manyate-vikalpo'bhisaṃskāra:,
prajñāpāramitā ca nirvikalpā | tatkathaṃ

vikalpe tattvābhiniveśena caran prajñāpāramitāyāṃ carati
? kevalaṃ māyāpuruṣeṇeva caritavyamiti |

na parigṛhṇāti nāpi yogamāpadyate nāpi paripūrayate iti
padatrayaṃ yathāsaṃkhyaṃ prayogamaulapṛṣṭhāvasthāsu

draṣṭavyam | prajñāpāramitāmiti mukhyato
mṛdumūrdhasvabhāvām | na niryāsyati ityādi |
aparigṛhītam

agrahaṇārhamabhisaṃskāraṃ parigṛhṇan svīkurvāṇo na
niryāsyati {1. W sarvajñatāyāṃ.}
sarvākārajñatāyāmiti yojyam |

sarvākārajñatā ca atra trisarvajñatāsāmānyāt
sarvajñatāśabdenoktā, yathāsaṃbhavamevamanyatrāpi |

kathamagrahaṇārho'bhisaṃskāra: iti cet, tatkasya heto:
ityāśaṅkyāha-rūpaṃ hi ityādi | evaṃ

manyate-abhisaṃskāraviṣayasvabhāvā rūpādayo
nyāyato'sattvena aparigṛhītā: prajñāpāramitā-

@297

yām atastadviṣayo'bhisaṃskāro vitathapratibhāsitvānna
grāhya iti | tadeva darśayannāha-yaśca

rūpasyāparigraho na tadrūpam ityādi |
vidhipratiṣedhayorbhinnaviṣayatvāditi bhāva: |
prajñāpāra-

mitāyāmapi tattvābhiniveśo na kārya:,
viparyāsaprasaṅgādityāha-sāpi ityādi | upasaṃhara-

nnāha-evaṃ hi ityādi | hiśabdo'vadhāraṇe, evamevetyartha:
| evamālambanākāraniryātaṃ

mṛdumūrdhagataṃ samādhimāha-ayam ityādinā | sarvadharmai:
rūpādibhi: aparigṛhīto ya:

samādhi: anvarthasaṃjñaka: sa tathokta: | vipulo
dharmadhātuvaipulyena, puraskṛto yathoktālambanākāra-

viśeṣābhyāṃ cetasa: purato vartanāt ityāryavimuktisena: |
ata eva kvacidapuraskṛta iti pāṭho

na grāhya: | apramāṇaniyata: sarvākārajñatāpratiniyamāt
urukaruṇāprajñāyogena vā apra-

māṇasattvārthakaraṇe niyatatvādapramāṇaniyata: |
asādhāraṇa: agamyo'nyeṣāṃ yathoktālambanā-

dipañcavidhavaiśiṣṭyāt | madhyasyālambanārthamāha-sāpi
sarvajñatā iti | apiśabdādanityatādi-

śūnyatānāṃ parigraha: | aparigṛhītā | kuta: ityādi | na
hi ityādi | nimittamasādhāraṇaṃ

rūpaṃ tattvenānyonyamekarūpatvāt nāsti, ato'grahaṇamiti
yāvat | etaduktam-dharmadhāturūpa-

tayā anityatādisarvākārajñatāśūnyatānāṃ svasvabhāvena 
ni:svabhāvatvāt parasparameṣāmaikātmyena

animittatvaviśiṣṭaṃ rūpādyālambanamiti | nimittagrahe ko
doṣa ityāha-sacet ityādi |

yadi nimittato grahītavyā bhavet, tadā svaśāsane
nimittagraheṇa dīrghakālaṃ muktimapaśyan

nirviṇṇa: san naiva iha śāsane śreṇikasaṃjña:
parivrājakastapasvī śraddhāmanimittayogena
abhisaṃpratyayaṃ

pratilabhate | nimittagrahasya tulyatvāditi bhāva: | tadeva
kathayannāha-atra hi ityādi | atra

animitte tathāgatatvāvāhakatvena sarvajñajñāne tannimittam
adhimucya adhimokṣamanaskāraṃ kṛtvā

mṛdvindriyatvena śraddhayā mārgānusaraṇāt
śraddhānusārī prādeśikena pudgalanairātmyajñānena
avatīrṇa:

so'vatīrya uttarakālaṃ na rūpādi nimittato manasi karoti |
nāpi tatra animittabhāva-

nāyāmutpannena prītisukhena tadbhāvakaṃ jñānaṃ
nimittata: samanupaśyati | tatra prīti: saumanasyaṃ

caitasikam, sukhaṃ prasrabdhi: kāyikī | sa hi
laukikavītarāga: prathamadvitīyadhyānānyatara-

saṃniśrayeṇāvatīrṇa: iti bhadantavimuktisena: |
kenākāreṇālambanīyamityāha-nādhyātmam

ityādi | adhyātmaṃ rūpasya upāttabhūtabhautikasya
ādhyātmikāyatanasya tadbhāvakaṃ jñānam

adhyātmaśūnyatayā na samanupaśyati | nimittata iti śeṣa:
| bahirdhā rūpasya anupāttabhūtabhauti-

kasya bāhyāyatanasya bahirdhāśūnyatayā |
adhyātmabahirdhārūpasya tadubhayasya śarīrasyobhayaśūnya-

tayā | rūpādanyatra tarhi paśyatītyāha-nāpyanyatra
ityādi | evaṃ dharmabhāvanābhiniviṣṭa:

kathamasau vaktavya ityāha-atra ityādi | atra asmin
padaparyāye yogasthānaviśeṣe adhi-

mukticaryābhūmau sthita: śreṇiko'dhimukta: iti{1. W
veditavyo.}vaktavyo nādhigata iti | yata: śreṇika:

atra sarvatra animitte sarvajñajñāne tattvānadhigamanena
śraddhānusārī ityucyate | tīkṣṇendriyatvena

tattvādhigame tu dharmānusārī bhavatītyabhiprāya: |
kathaṃ purnamṛdvindriyo'pyevamadhimukta ityāha-

@298

dharmatām ityādi | pūrvāvedhabalāt
prajñāpāramitādharmatāmavisaṃvādena pramāṇīkṛtya
evamanimi-

ttatvena adhimukta iti | tasmāt tena na kaściddharma:
adhyāropata: parigṛhīto nāpi

vidyamānatvenopalabdha:, yaṃ dharmamupādeyatvena sa
gṛhṇīyāt, svīkuryāt | muñcedvā heyatvena |

āstāṃ tāvadanyat | nirvāṇamapi na sa manyate, tattvato na
budhyate | etaduktam-svabhāvaprati-

ṣedhenāsvīkāro rūpādīnāṃ dharmatāmukhenākāra iti |
tatra śreṇikodāharaṇam | tasya tīrthika-

saṃbandhena samādhivyutthitasya adhimokṣabalenaiva
tadarthapratyakṣasākṣitvajñāpanārtham | adhimātrasyā-

lambanārthamāha-iyamapi ityādi | iyamiti vakṣyamāṇā, na
kevalaṃ pūrvoktā ityapiśabda: |

tadeva darśayannāha-yadrūpam ityādi | yaditi yasmādarthe
nipāta: | rūpādīnāṃ nimittāsamī-

kṣaṇāditi bhāva: | śrāvakavattarhyanupalambhena
sarvanirodhe bodhisattvo nirvāyādityāha-na ca

ityādi | caśabdo'vadhāraṇe |

asaṃlīnena kāyena vedanāmadhivāsayan |

pradyotasyeva nirvāṇaṃ vimokṣastasya cetasa: || iti |

nirvāṇasya mahāyāne pratiṣiddhatvāt |
saddharmapuṇḍarīkasūtraprāmāṇyena tāvatkālaṃ
sattvārthaṃ

pratiprasrabdhimupādāya naiva antarā madhye
śrāvakavadanimittatvasākṣātkaraṇena mahopāyakauśalya-

balāt parinirvāti | nirvedhabhāgīyāvasthāyāṃ
śrāvakaparinirvāṇasyāsadbhāvāt | krameṇeti śeṣa: |

aparipūrṇai: iti kiyanmātreṇāpyanyeṣāṃ bhāvāt
sarvākārāniṣpannairyāvad buddhadharmai: iti

yojyam | tathāgatabalādayo vakṣyante | tasmāt
ityādyupasaṃhāra: | etaduktam-svabhāvābhāvatayaiva

nīlādinimittādarśanaviśiṣṭaṃ tattvato
rūpādyālambanamiti | kenākāreṇālambanīyamityāha-

punaraparam ityādi | evam iti vakṣyamāṇakrameṇa |
upaparīkṣitavyaṃ bhāvanākāle yathāva-

dhṛtārthapratyavekṣaṇāt | upanidhyātavyaṃ
śrutacintākāle yuktyāgamābhyāṃ nirūpaṇāt | katamaiṣā

iti rūpādiskandhānāṃ madhye katamā | athavā kiṃ dravyaṃ
guṇa: karma sāmānyaṃ samavāyo

viśeṣo vetyartha: | kasya caiṣā iti kimātmano dharmasya vā
saṃbandhinī | api tu rūpādīnā-

manutpannatvānna kācinnāpi kasyacidityartha: | yadyevam,
abhāvastarhītyāha-kiṃ yo dharma:

ityādi | nirviṣayasya naño'prayogāt abhāvastattvata:
prajñāpāramitā | na bhavatīti bhāva: |

sacet ityādyupasaṃhāra: | prajñāpāramitayā
adhimātramūrdhasvabhāvayā adhigamāt avirahito

veditavya: | etaduktam-samyagdharmapravicayatvena prajñāyā:
sarvavastuno'nupalambhatayā nirūpaṇā-

davidyamānaprajñāpāramitāsvabhāvatvaṃ
dharmatāmukhenākāra: ityālambanākāravat calakuśalamūla-

mūrdhatvāt mūrdhagataṃ trividham | tathā coktam-

rūpādāvasthitisteṣāṃ tadbhāvenāsvabhāvatā ||29||

tayormitha:svabhāvatvaṃ tadanityādyasaṃsthiti: |

tāsāṃ tadbhāvaśūnyatvaṃ mitha: svābhāvyametayo: ||30||

anudgraho yo dharmāṇāṃ tannimittāsamīkṣaṇam |

parīkṣaṇaṃ ca prajñāyā: sarvasyānupalambhata: ||31|| iti
||

@299

mūrdhānantaramidānīṃ mṛduna:
kṣāntigatakuśalasyālambanārthaṃ praśnapūrvakamāha-kiṃ
kāraṇam

ityādi | rūpasvabhāvena iti, ālambyate iti śeṣa: |
etaduktam-yadā rūpādikaṃ virahitaṃ

rūpādisvabhāvenālambyate tadā kiṃ kāraṇaṃ
prajñāpāramitayā mukhyato mṛdukṣāntisvabhāvayā

{1. B om. adhigamād.}adhigamādavirahito veditavya: iti |
pratītyasamutpādadharmateyaṃ yaduta asmin sati idaṃ

bhavati ityabhiprāyeṇa rūpameva ityuttararamāvedayannāha |
anyathā yadā rūpameva virahitaṃ rūpasvabhā-

vena iti praśne rūpameva virahitaṃ rūpasvabhāvena
ityuttaraṃ na yuktaṃ syāt | kathaṃ puna: svabhāvena

virahitaṃ rūpādi ityāśaṅkya prajñāpāramitāyā:
svabhāvavirahitatvapratipādanenaiva anyeṣāṃ

svabhāvavirahitatvaṃ pratipāditamiti
tadarthamāha-prajñāpāramitālakṣaṇena sāmānyarūpeṇa
vira-

hitā prajñāpāramitā | viśeṣarūpeṇāpi lakṣaṇena
ityapiśabda: | viparyāsavinivṛttiphalatvā-

ddeśanāyā lakṣyalakṣaṇaṃ
tarhyastītyāha-lakṣaṇasvabhāvena ityādi | lakṣaṇaṃ
sāmānyam, lakṣyo

viśeṣa: | tayostarhi svabhāvo'stītyāha-svabhāvalakṣaṇena
iti |

lakṣyalakṣaṇanirmuktaṃ vāgudāhāravarjitam |

tattvaṃ prājñaptikī yuktā lakṣyalakṣaṇasaṃsthiti: ||

iti bhāva: | etaduktam-śūnyatayā
tallakṣyalakṣaṇayorekatvenāsvabhāvatvaviśiṣṭaṃ
rūpādyā-

lambanam iti | kenākāreṇālambanīyamiti
praśnapūrvakamākārārthamāha-kiṃ puna: ityādi |

atra asminnālambane saṃvṛtyā ya: śikṣiṣyate, sa kiṃ
niryāsyati sarvajñatāyām ? tannimitta-

mṛdukṣāntigatakuśalalābheneti bhāva: | dharmatāviruddha:
evokta ityabhyupagamārthamāha-evametat

ityādi | niryāsyati iti rūpādīnāmabhāva eva svabhāvatā
saṃvṛtiparamārthamukhenākāra:, tasya

bhāvanayeti yāvat | kathaṃ punarmṛdukṣāntigatakuśale
śikṣamāṇa: sarvākārajñatāyāṃ gamiṣyatīti

tatkasya heto: ityāśaṅkya madhyasyālambanārthamāha-ajātā
hi ityādi | uttarottarālambana-

viśeṣādibhiradhigamaviśeṣe niyamena yāsyatīti bhāva: |
ādyo hiśabdo'vadhāraṇe | ajātā

evetyartha: | kuta:, yasmāt kṣaṇikānityatayā
jātidharmanirodhena aniryātā na nirvāṇaṃ gatā:

sarvadharmā: iti | prakṛtyasvabhāvatvena
anutpādānirodhaviśiṣṭaṃ rūpādyālambanamiti yāvat |

kenākāreṇālambanīyamityāha-evaṃ carata: ityādi |
evamanantaroktena nyāyena carato bhāvayata:

sarve gatyarthā avabodhārthā iti kṛtvā | āsannībhavati
iti śīghrāgamaprāpternikaṭavartinī

syāt | sattvaparipācanāya iti kuśaladharmaniyojanāt
sattvaparipākāya | kāya ityādi |

sarvadharmasvarūpāvabodhena kāyādīnāṃ
sarvākāraviśuddhi:, iti viśuddhihetutvāt
viśuddhyākāreṇa

hetumukhenābhyasanātkāyapariśuddhirbhavati | pariśuddhaṃ
trividhaṃ kāyakarma | cittapariśuddhi: pari-

śuddhaṃ trividhaṃ manaskarma | sthānasthottaptapūrṇatvena
niṣpatte: dvātriṃśanmahāpuruṣalakṣaṇapariśuddhi: |

sattvabhājanayo: pariśuddhatā buddhakṣetrapariśuddhi: |
nirvedhabhāgīyāvasthāyāṃ sarvathā asaṃbhavāt

kiyanmātreṇeti bhāva: | evam ityādyupasaṃhāra: |
adhimātrasyālambanārthamāha-sacedrūpe ityā-

@300

dinā | evaṃ manyate-yāvadabhiniveśayogena
nimittagrahāccarati, tāvannimittakleśā bodhisattvā

iti vacanādupalambhamūle saṃsārakleśe patatīti | tatra
rūpaṃ kāryabhūtam | rūpanimittaṃ saha-

kārikāraṇam | rūpaṃ nimittam upādānakāraṇam | utpādo
janma | nirodha: kṣaṇikānitya-

tayā | vināśa: prabandhānityatayā | śūnyam
ubhayorabhāva: | anupāyakuśala: viparyāsa-

pravṛttatvāt veditavya: | vyatirekamukhena nirdiśya
anvayamukhenāha-katham ityādi | evaṃ

caran ityādyupasaṃhāra: | svasāmānyalakṣaṇānupapattyā
sarvadharmāṇāmanimittatvaviśiṣṭaṃ rūpā-

dyālambanamiti | evaṃ caran bodhisattvaścarati
prajñāpāramitāyām adhimātrakṣāntisvabhāvā-

yām | kenākāreṇālambanīyamityāha-sa hi caran ityādi |

vidhānaṃ pratiṣedhaṃ ca tāveva sahitau puna: |

pratiṣedhaṃ tayoreva sarvathā nāvagacchati ||

iti bhāva: | kathaṃ punaranavagame bhāvaneti tatkasya
hetornopaiti ityāśaṅkyāha-sarvadharmā

hi ityādi | yasmāt prakṛtyaiva
rūpādinimittānāmāśrayarahitatvena
adhimokṣamanaskārānadhi-

mokṣatattvamanaskārāparijñānam, iti
dharmatāmukhenākāreṇālambanāt adhimokṣeṇāsvīkṛtatvāt

anupagatā:, tattvamanaskāreṇa cāgṛhītatvāt anupāttā:,
ityālambanākāravadapāyābhāvenādhi-

mātradharmakṣamaṇāt kṣāntigataṃ trividham | tathā
coktam-

rūpāderasvabhāvatvaṃ tadabhāvasvabhāvatā |

tadajātiraniryāṇaṃ śuddhistadanimittatā ||32||

tannimittānadhiṣṭhānānadhimuktirasaṃjñatā | iti ||
ata eva "kṣāntilābhyanapāyaga:" iti vacanādbodhisattvā:
kṣāntiṃ notpādayanti,

iti yaduktamācāryapādaistaccintyam | bodhisattvānāṃ
kṣāntyadhigamavacanāt, karmāyattatayetyabhi-

prāyāt kṣāntilābhī nāpāyaṃ gacchati, ityapi sūtraṃ na
virudhyate | avaśyaṃ caitadvijñeyam |

tathā hi-bhagavadādeśena śāriputrādayo'pi sundaranandaṃ
gṛhītvā narakacārikāṃ gatā iti

pradeśāntare paṭhyate | kṣāntyanantaramidānīṃ mṛduna:
agradharmagatakuśalamūlasyālambanārthamāha-

ayam ityādi | sarvadharmā nopādīyante yena samādhinā sa
sarvadharmānupādāno nāma samādhi: |

tattvata: samādhisvarūpaṃ rūpādyālambanam | ayaṃ vipula
ityādibhi: ucyate iti saṃbandha: |

kenākāreṇālambanīyamityāha-anenaiva ityādi |
svapraṇidhipuṇyajñānadharmadhātubalena anā-

bhogāt sarvalokadhātuṣu yathābhavyatayā samādhervyāpāra:
pravartate, iti kāryamukhenākāreṇālambanāt

kṣipramanuttarāṃ samyaksaṃbodhimabhisaṃbudhyate |
madhyasyālambanārthamāha-buddhānubhāvena

ityādi | buddhānubhāvaprakrame'pi punastadvacanaṃ
pratibhānaviśeṣābhidyotanārtham | athavā vineyānāṃ

tatsmaraṇadṛḍhībhāvārtham | vyākṛto'yam iti |
dharmataiṣā samyakpratipannasamādheryogino buddhai-

rvyākaraṇaṃ kriyate, iti
vyākaraṇahetutvaviśiṣṭarūpādyālambanāt | tathāgatai:
ityādi |

sarvākārāviparītadharmadaiśikatvena parārthasaṃpadā
tathāgatā: | savāsanakleśajñeyāvaraṇaprahāṇayogāt

@301

svārthasaṃpadā arhanta: |
samyaksaṃpaddvyāvāhakamārgādhigamāt samyaksaṃbuddhā: |
anena iti

madhyāgradharmagatena | kenākāreṇālambanīyamityāha-sa
tamapi ityādi | na samanupaśyati

nirvikalpena cetasā | na ca tena manyate savikalpena
tattvato'sattvāt | ahaṃ samāhita:

iti labdhasamādhika: samāpatsye ityādaya:
prayogamaulapṛṣṭhabhāvino vikalpā:, kālatrayabhāvino

vā | sarveṇa ityādi | "dve hyam sarvate vastusarvatā
ākārasarvatā ca" iti vacanāt | sarveṇa

atītādivastubhedena | sarvaṃ skandhādiviṣayaṃ
vikalpajātaṃ vastu | sarvathā mṛdumṛdunāpi

prakāreṇa | sarvaṃ savāsanasarvaprakāram | na saṃvidyate
sarvavikalpānupapattyā viditasamādhi-

svarūpasya bodhisattvasya ahaṃ samāhita:
ityādijñānānutpattyā dharmatāmukhenākāreṇābhyasanāt

na saṃbhavati | adhimātrasyālambanārthamāha-yenāyuṣman
subhūte samādhinā ityādi | adhi-

mātrāgradharmagatena | śakya: sa samādhirdarśayitum iti |
kiṃ bodhisattvādīnāṃ vivekarūpeṇeti

bhāva: | kvacit katameneti pāṭha: | tatra śakya: sa
samādhirdarśayitum, iti tasyaiva praśnayitu-

rvacanamasaṃgatamiti cintyam | no hīdam ityādyuttaram |
dharmatayā samādhibodhisattvaprajñāpāra-

mitārthatrayasya parasparamekaṃ

rūpamityaśakyapṛthagupadarśanaviśiṣṭarūpādyālambanāt
naivetyartha: | kathaṃ

punarbhāvyamāno'pi darśayitumaśakya iti tatkasya heto:
ityāśaṅkya ākārapratipādanenottara-

māha-tamapi ityādinā | sarvadharmāvidyamānatvena
samādheravikalpanaṃ paramopāya: iti dharmatāmukhe-

nākāreṇalambanāt taṃ samādhiṃ na jānāti nirākāreṇa
cetasā | pratyāsattinibandhanābhāvāt |

na saṃjānīte sākāreṇa | vastubhāvamantareṇa svapnādau
bhāvāt | na kevalamākāramityapiśabda: |

idaṃtayā darśanasya vikalpādhīnatvāditi bhāva: |
sarvānupalambhe bhāvyabhāvakabhāvanānupapatti-

rityabhiprāyeṇa śāriputro na jānāti ityādyāha |
saṃvṛtyā na doṣa iti matvā subhūtirāha-

na jānāti ityādi | tamevābhiprāyaṃ tatkasya heto:
ityāśaṅkyāha-avidyamānatvena iti |

tattvata iti śeṣa: | prayogādayastu māyāpuruṣasyeva
pūrvāveśādityādi vyākṛtam | dharmatā-

viruddhakathanāt sādhukārārthamāha-sādhu ityādi |
pratibhāti te tava tannirbhāsijñānodayena |

upadiśasi pareṣāṃ tadālambanakathanāt | evaṃ cātra
ityādyupasaṃhāra: | caśabdo'vadhāraṇe |

evamevātra nirvedhabhāgīye ityartha: | kathaṃ punaranena
krameṇa śikṣitavyamiti tatkasya heto:

ityāśaṅkyāha-evaṃ hi ityādi | prajñāpāramitāyāṃ
nirvedhabhāgīyasvabhāvāyām, ityālambanā-

kāravallaukikasarvadharmāgratvādagradharmākhyaṃ trividham |
tathā coktam-

samādhistasya kāritraṃ vyākṛtirmananākṣaya: ||33||

mithastrikasya svābhāvyaṃ samādheravikalpanā |

iti nirvedhabhāgīyaṃ mṛdumadhyādhimātrata: ||34|| iti ||

etaduktam-evaṃ kṛtadharmapravicaya: samāhitacittaśca
sarvadharmanairātmyaṃ bhāvayan krameṇa

yadā pṛthagbhūtārthābhiniveśābhāvāt
īṣatspaṣṭajñānālokena manomātrameva paśyati, tadā
asyoṣma-

gatāvasthā | sa eva atra ālokalabdho nāma samādhirucyate
mahāyāne | yadā tasyaiva dharmālokasya

@302

vṛddhyarthaṃ nairātmyabhāvanāyāṃ vīryārambheṇa
madhyaspaṣṭo jñānāloko bhavati, tadā mūrdhāvasthā | sa

eva vṛddhāloko nāma samādhi: | yadā tu
cittamātrāvasthānena spaṣṭataro bāhyārthābhiniveśā-

bhāvo jñānāloko jāyate, tadā kṣāntyavasthā |
grāhyākārābhāvānupraveśāttattvārthaikadeśapraviṣṭo

nāma samādhi: | yadā punararthagrāhakavikṣepānābhāso
jñānāloko niṣpadyate, tadā laukikāgra-

dharmāvasthā | sa eva ānantaryo nāma samādhi: |
sarvāścaitā avasthā: dṛḍhādhimuktito'dhimukti-

caryābhūmirucyate | asyāṃ ca bhūmau vartamāno bodhisattva:
pṛthagjano'pi sarvabālavipattiṃ samati-

krānto'saṃkhyeyasamādhidhāraṇīvimokṣābhijñādiguṇānvito 
ratnameghe paṭhyate | iti nirvedhabhāgīyānā-

mālambanākārahetutvaviśeṣān nirdiśya
caturvikalpasaṃyo{1. W ^saṃyogārthāt.}gārthaṃ
sarvavastvadhiṣṭhānaṃ prathamaṃ

grāhyavikalpamāha-evaṃ śikṣamāṇa: ityādinā | kimiti
bhāva: | udbhāvanāsaṃvṛtyā śikṣate

ityabhiprāyeṇāha-evaṃ śikṣamāṇa: ityādi |
aviditabhagavadabhiprāya: śāriputra: pṛcchati-

tattvena katamasmin dharme śikṣate iti | tatra
vastumātrādhiṣṭhāna vikalpena viparyāsānuṣaṅgāt

paramārthato na kvacidityāha-bhagavān-na kasmiṃściddharme
śikṣate iti | śikṣamāṇo'pi kathaṃ

na śikṣate iti tatkasya heto: ityāśaṅkyāha na hi ityādi |
sāṃkleśikadharmayogād

bālā:, vaiyavadānikadharmavirahāt pṛthagjanā: | ta eva
caivaṃvidhadharmādhimuktibāhuśrutyavigamāt

aśrutavanta: | evaṃ manyate-yathā avidyāvikalpabalāt
vidyamānatvenopalambhāt abhiniviṣṭā-

stathā na saṃvidyante, ata: saṃvṛtyā śikṣamāṇāstattvato 
na śikṣante iti | yadi tathā na saṃvidyante,

arthāttarhi anyathā vidyante | tathā ca bhāvagrahāddoṣa:
ityabhiprāyeṇāha-kathaṃ tarhi ityādi |

pravṛ{2. W pravṛtta^.}ttiviparyāsanirākaraṇādyathā
abhiniviṣṭāstathā na saṃvidyante iti | yadi nāmaivamuktam,
tathāpi

tattvato na santītyāha-yathā ityādi | yathā nyāyato na
saṃvidyate tathā avicāraikaramyatvena

saṃvṛtyā vidyante, avidyamānataiva vidyamānateti yāvat |
evam ityādyupasaṃhāra: | evamavidyamānā

yatastena kāraṇena nairuktavidhānāt saṃvṛtyā
viparītajñānamajñānam-avidyetyucyate, ityanena

avidyāvikalpo'bhihita: | rūpādiskandhavikalpārthamāha-tān
ityādi | vastumātrādhiṣṭhānena

sarve'pi tatpratibaddhā vikalpā: saṃbaddhā iti jñāpayituṃ
pūrveṇa saṃbandha: kathita: | evamuttaratrāpi

jñeyam | kathamabhiniviṣṭā ityāha-tai: ityādi | tattvena
asaṃvidyamānā: sarvadharmā: rūpādi-

skandhā: | tadvikalpanayā abhūtaparikalpādadhyāropitā:
kalpitā: | nāmarūpābhiniveśavi-

kalpārthamāha-te tān kalpayitvā ityādi |
śāśvatocchedayo: antayo: abhiniviṣṭā:

tān nāmarūpādīn dharmān tadabhiniveśavikalpāt
nityasyārthakriyāvirahāt saṃvṛtyā

anityā eveti laukikena śrutādimayena jñānena na jānanti |

ajñānātkalpitaṃ pūrvaṃ paścāttattvārthanir{3. W
^niścaye.}ṇaye |

yadā na labhate bhāvamevābhāvaṃ tadā kuta: ||

-ratnāvalī

@303

iti bhāvanayā na paśyanti lokottareṇa | tasmāt tattvena
asaṃvidyamānān nāmarūpādīn

sarvadharmān tadabhiniveśabalāt kalpayanti |
antadvayasaktivikalpārthamāha-kalpayitvā dvau

antau abhiniviśante iti | tatsaktivikalpāditi bhāva: |
saṃkleśavyavadānājñānā-

vikalpārthamāha-abhiniviśya ityādi | abhiniveśahetuṃ tat
nimittam upalambhaṃ

niścitya nimittīkṛtya
sāṃkleśikavaiyavadānikadharmasvarūpājñānavikalpabalena
atītān yāvat

pratyutpannān dharmān kalpayanti |
āryamārgāpratiṣṭhānavikalpārthamāha-te kalpayitvā
nāma-

rūpe'bhiniviṣṭā: iti |
darśanādimārgāsthityabhiniveśāditi bhāva: | tatra nāma-

vedanādayo'rūpiṇa: skandhā:, rūpaṃ rūpaskandha: |
upalambhavikalpārthamāha-tairasaṃvidyamānā:

sarvadharmā: kalpitā: iti | tadupalambhābhiniveśāditi
bhāva: | ātmādivikalpārthamāha-

te tānasaṃvidyamānān ityādi |

ātmani sati parasaṃjñā, svaparavibhāgātparigrahadveṣau |

anayo: saṃpratibaddhā: sarve kleśā: prajāyante ||

-sugatakīrti

ityātmādyabhiniveśādaviparītaṃ
dharmapudgalanairātmyalakṣaṇaṃ yathābhūtaṃ mārgaṃ
darśanādikaṃ

pūrvavat na jānanti, na paśyanti |
viśuddhyutpādādivikalpārthamāha-yathābhūtaṃ
mārgamajānanta:

iti | na niryānti na nirgacchanti traidhātukāt saṃsārāt |
yato na budhyante ityā{1. W om. ityādinā.}dinā |

viśuddhyutpādādyabhiniveśāt bhūtakoṭim agrārthena
tattvam |tena kāraṇena bālā iti vyapadeśaṃ

saṃkhyāṃ gacchanti pratilabhante |
pratipakṣavastvadhiṣṭhānaṃ dvitīyaṃ
grāhyavikalpamāha-te satyaṃ dharmaṃ

na śraddadhati ityādinā | aviparītārthena satyaṃ dharmaṃ
pratipakṣalakṣaṇaṃ tadabhiniveśavikalpayogena

viparītapratipattyā svarūpānanubhavāt na śraddadhati
nādhimuñceyu: | vyatirekamukhena viparīta-

pratipattimevāha-na khalu puna: ityādinā | kaṃciddharma
vaiyavadānikam | grāhyavikalpeneti

śeṣa: | sa caivaṃ viṣayabhedānnavaprakāro bhavati |
tadyathā-rāśyarthavikalpa:, āyadvārārthavikalpa:,

gotrārthavikalpa:, utpādārthavikalpa:,
śūnyatārthavikalpa:, pāramitārthavikalpa:, darśanamārga-

vikalpa:, bhāvanāmārgavikalpa:, aśaikṣamārgavikalpa: iti |
tathā coktam-

dvaividhyaṃ grāhyakalpasya vastutatpratipakṣata: |

moharāśyādibhedena pratyekaṃ navadhā tu sa: ||35|| iti ||

tatra sarvavastuka eva prathamo grāhyavikalpa:,
vyavadānavastuka eva dvitīya: ityanayo-

rgrāhyavikalpayorviśeṣa: | evaṃ ca kṛtvocyate-ya: prathamo
grāhyavikalpo dvitīyo'pi sa iti

pūrvapādaka: | yastāvatprathamo dvitīyo'pi sa: |
tadyathā-sarvavastuka: prathamo grāhyavikalpa:

syāt dvitīya eva na prathama:, tadyathā
vyavadānamātrādhiṣṭhāno dvitīyo grāhyavikalpa: ityeke |

prathama: saṃkleśavastvadhiṣṭhāno dvitīyo
vyavadānavastvadhiṣṭhāna: |
anyonyavyavacchedarūpatvādanayo-

@304

rbheda: ityapara: | pudgaladravyādhiṣṭhānaṃ prathamaṃ
grāhakavikalpamāha-evam ityādinā | eva-

manantaroktakrameṇa grāhyavikalpadvayamakṛtvā śikṣate |
kiṃ prathamagrāha{1. B om. ^grāhaka^.}kavikalpaneneti
bhāva: |

vikalpāvaraṇasya tulyatvāditi bhagavānāha | na śikṣate
iti tatveneti śeṣa: | saṃvṛtyā tu

ādikarmikasyaivaṃ śikṣānyathānupapatterityāha-evaṃ
śikṣamāṇa: ityādi | sarvajñatāyāṃ śikṣate

ityādipadatrayaṃ yathākramaṃ prayogādyavasthāsu veditavyam
| sa caivaṃ viṣayabhedāt navaprakāro

bhavati | tadyathā-svatantrātmavikalpa:, ekātmavikalpa:,
kāraṇātmavikalpa:, draṣṭrādyātmavikalpa:,

saṃkleśādhārātmavikalpa:, vairāgyādhārātmavikalpa:,
darśanamārgādhārātmavikalpa: bhāvanāmārgā-

dhāratmavikalpa:, kṛtārthādhārātmavikalpa: iti |
prājñaptikapuruṣādhiṣṭhānaṃ dvitīyaṃ grāhaka-

vikalpam | tasmin vikalpe kuco{2. B codya^ for
kucodya^.}dyaparihāradvāreṇāha-yo bhagavan ityādinā |
prājñaptika

eva puruṣo grāhaka: ityabhiniveśe vitathaprakhyātirūpatvāt
māyāsvabhāva: puruṣo māyāpuruṣa:

prājñaptika eveti tasyāpi śikṣā prāptā | na
caivamacetanatvādaparijñāne'pi śikṣāyāṃ sarveṣāṃ

śikṣāprāpte: muktirayatnasiddhetyabhiprāyeṇa ya: ityādi
vadata: tasya kathaṃ nirdeṣṭavyam uttaraṃ

bhavedityartha: | vitathaprakhyātirūpaṃ samānaṃ
rūpādīnām | ato gatyantarābhāvāt māyāpuruṣeṇeva

śikṣitavyam | na cāyatnasiddhā muktirityabhiprāyavān
bhagavānāha-tena hi ityādi | yasmāttvamevaṃ

pṛcchasi, tasmāt tvāmevātra praśne pratiprakṣyāmi
pratipraśnaṃ kariṣyāmi | sādhu ityādi |

sādhu evaṃ bhagavan ityabhyupagamaṃ kṛtvā, iti evaṃ
bhagavata: sakāśād aśrauṣīt śrutavān |

kathamevaṃ śrutavānityāha-bhagavān ityādi |
visarjayannāha-na hi ityādi | naiva tadanyatvaṃ

bhagavan yasmāt nānyā sā māyā | nānyattadrūpādi |
rūpādyeva māyā, māyaiva rūpādi |

ekānekasvabhāvavaidhuryāttattvato'nayorni:svabhāvatve
vitathaprakhyātirūpaṃ samānamiti bhāva: |

māyārūpādyorekatvapratipādane sati māyāpuruṣeṇeva
śikṣitavyamiti pratipādanāyāha-tatkiṃ

manyase ityādi | atraiṣā pañcasūpādānaskandheṣu
māyopameṣu bodhisattva iti saṃjñā

nimittodgrahaṇam | vastusametamahamiti jñānaṃ samajñā |
jñeyajñānayorgrāhyagrāhaka prakārābhiniveśa-

vijñānaṃ prajñapti: |
vividhaparopāttānupāttavastusaṃbandhavyavaharaṇaṃ
vyavahāra: ityāryavimuktisena: |

gotrāvasthāyāṃ bodhisattva iti saṃjñā saṃjñaiva kevalā
| cittotpādāvasthāyāṃ jānātīti jñaṃ

samaṃ jñaṃ cittaṃ pravṛttinimittaṃ yasyā bodhisattva iti
saṃjñāyā: seyaṃ samajñā, sarvasattvasamajñāna-

nimittā | saptasu prayogabhūmiṣu
sarvadharmaprajñaptimātratāprativedhāt prajñapti: |
aṣṭamyādau

nirnimittānābhogamārgalābhāt
vyavahāramātreṇābhilāpyāt vyavahāra: iti
bhadantavimuktisena: |

rūpādivyatiriktabodhisattvānupapattyā
abhyupagamārthamāha-evametat ityādi | saṃbhrame

dvirabhidhānam | tena hi ityādyupasaṃhāra: | yasmādevaṃ
tena kāraṇena gatyantarābhāvāt

yathā karmamāyājanita: saṃsārastathā lokottarā api
dharmā: jñānamāyājanitā:,

ityanabhiniveśayogāt māyāpuruṣeṇeva anuttarāyāṃ
samyaksaṃbodhau śikṣitavyam

@305

ityupapannam | na cāyatnasiddhā mukti:, yato jñātameva
tattvaṃ mokṣāvāhakaṃ na avijñāta-

miti bhāva: | māyāpuruṣatve saṃkleśavyavadānavyavasthā
kathamiti tatkasya heto:

ityāśaṅkyāha-sa eva hi ityādi | pañcopādānaskandhā: |
sāsravā rūpādaya: | anāsravapañca-

skandhaparigrahāya pañcaskandhāścetyadhyāhāryam |
yathādarśanameva saṃkleśavyavadānavyavasthā, māyā-

puruṣatve'pi iti bhāva: | kathaṃ punarmāyopamatvamiti
tatkasya heto: ityāśaṅkyāha-tathā hi

ityādi | ukto'pyartha: prakārāntareṇāśaṅkyamāno na
punaruktam, iti punaruktatādoṣo

nodbhāvanīya: | sarvatraivaṃ jñeyam | uktaṃ bhagavatā iti | 
atra pañcopādānaskandheṣu bodhisattva

iti saṃjñādivacanādanantarameva māyopamaṃ
rūpādikamuktaṃ bhagavatā | ṣaḍindriyaṃ cakṣurādi |

savijñānaviṣayamiti śeṣa: | yato'nantaraṃ vakṣyati "te
pañca skandhā:" iti | yadvijñānaṃ tat

ṣaḍindriyam | jñānasyaiva tadākāreṇa pratibhāsanāt |
ṣaḍindriyaṃ ca pūrvavat grāhyamiti prājña-

ptikapuruṣādhiṣṭhānagrāhakavikalpa: pratipādita: | sa
caivaṃ viṣayabhedāt navaprakāro bhavati |

tadyathā-skandhaprajñaptivikalpa:, āyatanaprajñaptivikalpa:,
dhātuprajñaptivikalpa:, pratītyasamutpāda-

prajñaptivikalpa:, vyavadānaprajñaptivikalpa:
darśanamārgaprajñaptivikalpa:,
bhāvanāmārgaprajñaptivikalpa:,

viśeṣamārgaprajñaptivikalpa:,
aśaikṣamārgaprajñaptivikalpa: iti | tathā coktam-

dravyaprajñaptyadhiṣṭhāno dvividho grāhako mata: |

svatantrātmādirūpeṇa skandhādyāśrayatastathā ||36|| iti ||

caturvikalpasaṃyogaṃ nirdiśya
idānīmupāyakauśalakalyāṇamitrasvabhāvaṃ
saparigrahamāveda-

yannāha-mā bhagavan ityādi | navayānasaṃprasthitā: iti
pratyagraṃ mahāyāne pravṛttā: | imam

iti gāmbhīryaudāryālambanādiviśeṣeṇa viśiṣṭam |
uttrasiṣu: ityādi | tatrāsthānatrāsa uttrāsa:,

unmārgavat | saṃtatyā trāsa: saṃtrāsa:
utpannabhayasyāprativinodanāt | saṃtrāsaniścayagamanaṃ

saṃtrāsāpatti: | avalīyante saṃlīyante vipratisāriṇo
bhavanti | pāpamitrahastagatā: iti |

saṃvṛtiparamārthavibhāgamakṛtvā
niravadhikālābhyastopalambhānirākaraṇena
sahasaivānutpādādideśako

narakādiphalasaddharmapratikṣepapāpasya hetutvāt
pāpamitram, tasya hastagatā: grahaṇayogyatāṃ gatā

ityartha: | vyatirekamukhena kathito'rtho'nvayamukhena
kathyamāna: sudṛḍho bhavatītyāha-kalyāṇamitra-

hastagatā: iti | cittānavalīnatvānuttrāsādinā
upāyakauśalyena yathāśayaṃ kṣitīśeṣṭarājñī-

maraṇanivedananyāyena mātsaryādidharmaviyukta:
samastavastunairātmyādideśaka: sugatiphalādiprāpaka-

tvena kalyāṇamitram, tasya hastagatā iti pūrvavat | kāni
ityādinā kalyāṇamitrasvarūpa:

praśna: | uttaramāha-ya enam ityādi | ye pudgalā:
devadattādikamenaṃ pudgalaṃ dānādipāra-

mitāsu saṃvṛtiparamārthasatyānatikrameṇa hitaprāptyā
pūrvavat avavadanti anuśāsati | ye cāsmai

devadattādikāyāhitaparihāreṇa mārakarmāṇyupadiśanti |
kathamityāha-evam ityādi |

evaṃ māradoṣā mārasyāntarāyā: |
buddhaveṣeṇopasaṃkramya kiṃ te'nuttarayā bodhyā,
ityanāgatārtha-

vivecanatā | ime māradoṣā: tathaiva kiṃ te
prajñāpāramitāyāṃ likhanādyanuṣṭhāneneti
vartamānārtha-

@306

vivecanatā | tadvicchandanābalena yathākramaṃ
svīkṛtatyāgakarmārthamāha-evaṃ mārakarmāṇi ityādi |

buddhvā ca yatkāryaṃ tadāha-tāni tvayā ityādinā | imāni
ityādyupasaṃhāra: | mahāsaṃnāha-

saṃnaddhasya iti saṃnāhapratipattyā vakṣyamāṇayā yuktasya 
| mahāyānasaṃprasthitasya iti prasthāna-

pratipattyā tathaivānvitasya | mahāyānasamārūḍhasya iti
tayaiva mahāyānamutkalitasya | tathā

hi-ādau tayā saṃprasthita: paścādārūḍha iṣyate | tathā
coktam-

cittānavalīnatvādi nai:svābhāvyādideśaka: |

tadvipakṣaparityāga: sarvathā saṃparigraha: ||37|| iti ||

"sūtraṃ sūtrāntarānusāreṇa vyākhyātavyam" iti
bhagavadvacanādeva pañcaviṃśatisāhasrikā-

nusāreṇa
pūrvācāryavasubandhuprabhṛtivyākhyākramamāśritya
abhisamayālaṃkārakārikānurodhena ca

bhāvādhyāhārādipadaṃ kṛtvā, tathā sāmānyaśabdasyāpi
prakaraṇādibalena viśeṣe vartanāt

vivakṣāparatantratvena yathoktārthe pravacanāviruddhe
śabdānāṃ vartanāt tatpratiṣedhe vacanābhāvena ca

kāraṇena granthānugatameva vyākhyātamidam | ata:
kathamagranthānugatamevaṃ vyākhyānamiti na

mantavyam | anyathā, yadyayaṃ nyāyo nāśrīyate, tadā
pravacanavyākhyaiva na syāt | śabdānāṃ

sāmayikatvenānekārthavṛttau pratiniyatārthaparigrahe
saṃdehāt | kiṃ ca āryāsaṅgaprabhṛ{1. W
^prabhṛtibhi:.}tīnāmevedaṃ

vyākhyānaṃ likhyate iti pramāṇīkartavyam | tathā hi
śrūyate-viditasamastapravacanārtho

labdhādhigamo'pyāryāsaṅga: punaruktabāhulyena
apunaruktapradeśe'pi pratyekapadavyavacchedādarśanena

gāmbhīryācca prajñāpāramitārthamunnetumaśakto
daurmanasyamanuprāpta: | tatastamuddiśya maitreyeṇa
bhagavatā

prajñāpāramitāsūtraṃ vyākhyātam,
abhisamayālaṃkārakārikāśāstraṃ ca kṛtam | tacchrutvā
puna-

rāryāsaṅgena ācāryavasubandhuprabhṛtibhiśca
vyākhyātamityalaṃ prasaṅgena | nirvedhabhāgīyānantaraṃ

pratipattimato yathoktanirvedhabhāgīyamanyadapi
darśanamārgādikamiti pratipatterādhāraṃ dharmadhātu-

svabhāvakamāvedayannāha-yadbhagavānevam ityādi |
etaduktam-yadbhagavānevamāha-bodhisattvasya

mahāsattvasya ityādi | yacca sūtrāntareṣu bodhisattvo
mahāsattva: ityucyate, tatra pūrvake

vākye teṣu ca sūtrāntareṣu dharmadhātusvabhāvatve
buddhadharmāṇāṃ ka: pratiṣṭhārtha: padārtho bodhisattva

iti | uttaraṃ vaktumāha-apadārtha: ityādi | bodhisattvo
buddhadharmāṇāṃ padārtho

bodhisattvapadārtho ya:, sa tattvata: apadārtha:
apratiṣṭhārtha: | agotramiti yāvat |

adhigamamantareṇa muktyanupapatte:, adhigacchan buddhadharmān
kathamapadārtho bodhisattva:

iti tatkasya heto: ityāśaṅkyāha-sarvadharmāṇāṃ hi
ityādi | yasmātsarvadharmāṇāṃ vastutanni-

mittābhiniveśābhāvena asaktatāyāṃ satyām,
anyathādhigamānupapattyā buddhadharmādhigamāya māyā-

puruṣa iva śikṣate, tasmātkathaṃ tatvata: pratiṣṭhārtha:
iti bhāva: | saṃvṛtyā puna: pratipattidharmasya

avasthāntarabhedena dharmadhātusvabhāva eva
buddhadharmādhāro bodhisattvastrayodaśavidho gotramiti nirdi-

śyate | tatrādau
tāvaccaturvidhalaukikanirvedhabhāgīyānāmutpādādhāra: |
tato lokottaradarśana-

@307

bhāvanāmārgayo: | tatastadutpattibalena
cauraniṣkāsanakapāṭapidhānavat samakālaṃ samastaprati-

pakṣotpādavipakṣanirodhayo: | tatastadanupalabdhyā
tayorvipakṣapratipakṣayornirodhotpādayuktavikalpā-

pagamasya | tata:
pūrvapraṇidhānadānādyupāyakauśalyabalena
saṃsāranirvāṇāpratiṣṭhānalakṣaṇayo:

prajñākaruṇayo: | tatastadutpattyā
śrāvakādyasādhāraṇadharmasya | tato
yathāśayamavatāraṇādyabhi-

saṃdhidvāreṇa
yānatrayapratiṣṭhāpanalakṣaṇaparārthānukramasya | tato
yāvadāsaṃsāraṃ nirnimittā-

nābhogaparakāryajñānasya cādhāra: |
tataścaivamadhigamānukramādiyamānupūrvī | anayā ca
sarvādhigama-

dharmasaṃgrahādiyāneva nirdeśa:, na nyūno nāpyadhika: |
tathā saṃvṛtyādhārabhāvasya ākṣiptavādayaṃ

sarvo'rtho'tra prajñāpāramitāyāmīkṣipta evetyavagantavyam
| pañcaviṃśatisāhasrikāyāṃ ca pratyartha-

mādhāramadhikṛtya nirdiṣṭo grantho neha jñāpakatvena
prācuryabhayāllikhyate | tathā coktam-

ṣoḍhādhigamadharmasya pratipakṣaprahāṇayo:

tayo: paryupayogasya prajñāyā: kṛpayā saha ||38||

śiṣyāsādhāraṇatvasya parārthānukramasya ca |

jñānasyāyatnavṛtteśca pratiṣṭhā gotramucyate ||39|| iti ||

yadi dharmadhātoreva āryadharmādhigamāya hetutvāttadātmako
bodhisattva: prakṛtisthamanuttara-

buddhadharmāṇāṃ gotraṃ dharmatāsaṃjñakam, tadā
dharmadhāto: sāmānyavartitvādidaṃ prakṛtisthaṃ
gotramanādi-

kālāyātaṃ dharmatāpratilabdham; idaṃ samudānītaṃ
pūrvakuśalamūlābhyāsapratilabdham, idaṃ

śrāvakapratyekabuddhatathāgatagotraṃ mahadbhirapi
pratyayairahāryatvāt, idamaniyataṃ śrāvakādigotraṃ

pratyayairhāryatvāditi gotrabhedo na yujyate | yathā
śrāvakayānādyadhikrameṇa ālambeta, tathā

āryadharmādhigamāya dharmadhātorhetubhāvena
vyavasthāpanādgotratvena vyapadeśa: iti samādhi: | athavā,

yathā ekamṛddravyābhinirvṛttaikateja:paripakvādhāraghaṭāde:
ādheyakṣaudraśarkarādibhājanatvena bheda:,

tadvat yānatrayasaṃgṛhītādhigantavyādheyadharmanānātvena
ādhāranānātvaṃ nirdiṣṭamiti na doṣa: |

tathā coktam-

dharmadhātorasaṃbhedādgotrabhedo na yujyate |

ādheyadharmabhedāttu tadbheda: parigīyate ||40|| iti ||

niruktaṃ tu guṇottaraṇārthena dharmadhāturgotram |
tasmāddhi te guṇā rohanti prabhavantītyartha: |

evaṃ ca kṛtvocyate-asaṃskṛtaprabhāvitā: sarvāryapudgalā
iti | nanu ca ādāveva gotraṃ vaktavyam,

tatpūrvakatvāccittotpādasya mokṣanirvedhabhāgīyānāṃ
ceti kathamevamuktam ? satyam, arthānupūrvī eṣā |

iyaṃ tu pratipādanānupūrvī yat kāryaṃ pratipādya
paścātkāraṇaṃ nirdiśyate ityadoṣa: | ādhārānantaraṃ

yathoktapratipattyādhārasya bodhisattvasya
kimālambanamityālambanārthamāha-yasmāt sarvadharmāṇām

eva ālambanasthānīyānām anubodhārthena
samyagubhayasatyānatikramālambanena yā asaktatā,

tasyāṃ satyāmālambanaviśuddhigamanena anuttarāṃ
samyaksaṃbodhimabhisaṃbudhyate nānyathā | ato

bodhyālambanaprayojanena sarvaprakārasvārthasaṃpādanāt
bodhisattva ityucyate | tatrādau tāvat

@308

sāmānyena sarvadharmān kuśalākuśalāvyākṛtān
yathākramaṃ śrāmaṇyatāprāṇātipātādyavyākṛtakāya-

karmādaya: iti tridhā vibhidya
upādeyaparityāgopekṣāsthānīyatvena vibhāvayati | tata:
puna{1. B om. upādeyānādāya.}rupā-

deyānādāya laukikamārgasaṃgṛhītā:
pañcopādanaskandhādayo laukikā: | samyagāryamārgeṇa
saṃgṛhī-

tāścaturdhyānādayo lokottarā: iti cintayati | tatra
ātmagrahāpratipakṣatvena laukikā: pañco-

pādānaskandhādaya: sāsravā: |
lokottarāstvātmadarśanapratipakṣatvena
smṛtyupasthānādayo'nāsravā:,

iti heyopādeyatayā nirūpayati | tato'nāsravānādāya
hetupratyayādhīnakāmādidhātusaṃgṛhītā

bodhipakṣādaya: saṃskṛtā: saṃvṛtyā |
kāraṇānapekṣadhātutrayāparyāpannatathatādayo'saṃskṛtā: 
paramārthata:,

iti dvidhā dhyāyati | tato'saṃskṛtaprabhāvitā:
sarvāyajanasaṃtānaprabhavacaturdhyānādaya: sādhāraṇā

dharmā: | samyaksaṃbuddhasaṃtānodaya
dharmidaśabalādayo'sādhāraṇā dharmā: iti dvidhā
bhāvayati,

ityevamadhigamānukrameṇa sarvadharmā māyopamatayā
yathāvadiyanta evālambyante ityālambanamekādaśa-

vidhaṃ jñeyam | yathoktālambanakramapratipādanagrantha:
pañcaviṃśatisāhasrikāyāṃ spaṣṭa eveti na

vipratipatti: kāryā | tathā coktam-

ālambanaṃ sarvadharmāste puna: kuśalādaya: |

laukikādhigamākhyāśca ye ca lokottarā matā: ||41||

sāsravānāsravā dharmā: saṃskṛtāsaṃskṛtāśca ye |

śiṣyasādhāraṇā dharmā ye cāsādhāraṇā mune: ||42|| iti ||

ye tu dharmadhātumeva sadā viśuddhamadvayaṃ
jñānamālambanaṃ manyante, tai: sadāviśuddhatvā-

duttarottaraviśuddhiviśeṣagamanaṃ kathamiti vaktavyam |

abdhātukanakākāśaśuddhivacchuddhiriṣyate |

iti cet, evaṃ tarhi śuddhaṃ tāttvikaṃ jñānamiti
pratipakṣābhiniveśādarthākṣipto

vipakṣābhiniveśa: | ato
vipakṣapratipakṣavikalpaprahāṇābhāvāt
prādeśikaśuddhiprasaṅga: | nanu

ca tvatpakṣe sarvākārajñatāyā: subhūte abhāva
ālambanamityālambananiṣṭhā kathamiti cet,

adoṣa: | "yato nyāyānuyāyī bhāvo nāstītyabhāvasta{2.
B tathā for tathya^.}thyasaṃvṛtirucyate | tasyāśca
pracchādita-

tattvarūpāyā: krameṇa māyopamatvapratītireva śuddhi: |
evaṃ ca kṛtvā prakṛtipradhānaṃ gotram |

vikṛtipradhānamālambanam | ubhayaṃ tu
ubhayatrāpratiṣiddhamityādhārālambanayorlakṣaṇabheda: |

bahuvaktavyaṃ cālambanavyavasthānamityalaṃ prasaṅgena"
ityāryavimuktisena: | ālambanānantaramevā-

lambanapratipatterbodhisattvasya ka: samuddeśa:, iti
samuddeśārthamāha-yatpuna: ityādi | kena

kāraṇena kena prayojanena | bodhisattva: san mahāsattva
ityucyate | uttaramabhidhātumāha-

mahata: ityādi | mahata: sattvarāśe: ityaparimitasya
sattvasamūhasya sāmānyenābhidhānam |

eko'pyanādisaṃsārapravṛttimahattvena mahān bhavediti
rāśigrahaṇam | sattvanikāyasya iti

pratipannakaphalasthanikāyādibhedena vijātīyavyāvṛttyā
sattvasāmānyāt sattvasabhāgasaṃgṛhītasya

@309

viśeṣeṇābhidhānam | agratāṃ kārayiṣyati iti
sarvasattvāgratācittamahattvaṃ taduddeśena pravṛtta-

tvādadhigamya paścāttatprāptukāmānāṃ
sattvānāmagratāṃ dharmadeśanādinā niṣpādayiṣyati |
tenārthena

iti tena kāraṇena | bodhisattvo mahat sattvaṃ cittamasyeti
mahāsattva iti | cittamahattve

sati prahāṇaṃ mahaditi prahāṇamahattvapratipādanāya
gurvāyattatayā anujñāmārgaṇaṃ pratyāha śāri-

putra: | mamāpi ityādi | so'rtho mama bhagavan pratibhāsate,
yenārthena bodhisattva: san

mahāsattva ityucyate iti vākyārtha: | na kevalaṃ bhagavata:
ityapiśabda: | anujñātārthamāha-

pratibhātu ityādi | yasya arthasya kathanāya idānīṃ
sāṃpratamavasaraṃ kālaṃ manyase, so'rtha:

pratibhātu samyagabhimukhībhavatu | labdhānujño mahatyā
ityādyāha | tatrāhaṃkārādhārārthena ātmā,

āhita: ahaṃkāra: etasminniti kṛtvā | sīdanātmakatvāt
sattva: | jīvitendriyavaśena ā

nikāyasabhāgaparisamāpte: vartate iti jīva: | puna:
punargatiṣu līyate iti pudgala: |

āvirbhavatīti bhava: | tirobhavatīti vibhava: |
nāstīdānīm, abhūt pūrvam, iti uccheda: |

asti yatsvabhāvena na tannāstīti śāśvata: |
ātmātmīyākāreṇa pañcaskandhadarśanaṃ satkāya: |

evamādyānāṃ dṛṣṭīnām iti yathoktadṛṣṭipramukhānāṃ
mithyāśīlavrataparāmarśādidṛṣṭīnāmātmādi-

dharmasaṃtīraṇākārābhiniveśasvabhāvānāṃ prahāṇāya
savāsanaparityāgāya dharmaṃ deśayiṣyati |

prahāṇādhigamamahattvaṃ prāpyeti bhāva: | anyathā

parokṣopeyatattvasya tadākhyānaṃ hi duṣkaram | iti |

tenārthena tasmādarthe | rāgādyaśeṣadoṣaprahāṇe
viśiṣṭo'dhigama: iti adhigama-

mahattvaṃ tathaivāha-bodhisattvo mahāsattva iti
bhagavannucyate | yadapi ityādinā |

na kevalamanyadityapiśabda: | bodhicittam iti bodhyarthaṃ
cittam | praṇidhiprasthānātmakaṃ

cittamiti yāvat | sarvajñatāpravaṇaṃ cittaṃ
sarvajñatācittam ādhimokṣikamadhimukticaryābhūmi-

saṃgṛhītam | nirvikalpakalokottarajñānaprativedhāt
anāsravaṃ cittaṃ śuddhādhyāśayikaṃ saptasu

prayogabhūmiṣu nirnimittānābhogavāhitvena | asamaṃ cittaṃ
vaipākikamaṣṭamyādau | asamairbuddhai:

samaṃ tulyaṃ cittam, asamasamaṃ cittaṃ
sarvāvaraṇavarjitaṃ buddhabhūmigatam | athavā, anutpāda-

rūpabodhisattvasvabhāvībhūtaṃ cittaṃ bodhicittam | tadeva
ca yogisaṃvṛtyā ādarśādi-

jñānasaṃbandhena kathaṃcit vyāvṛttyā sarvajñatācittam
ityādi caturdhā vyapadiśyate | sarvamapye-

tat asādhāraṇam agamyaṃ sarvaśrāvakapratyekabuddhānām |
tatrāpi evaṃvidhe citte mahārthatvāt

pakṣapātārhe asakta: anabhiniviṣṭa: aparyāpanna: asthita:
ityanena adhigamamahattvamāveditam |

sutarāmanyatretyapiśabda: | anabhiniviśya asthitvā ca
bhāvanānupapatte: kathaṃ dvayametaditi

tatkasya heto: ityāśaṅkyāha-tathā hi ityādi |
yasmādanantaroktaṃ sarvajñatācittaṃ pūrvoktasarva-

cittopalakṣaṇaparaṃ saktipratipakṣabhūtam, anāsravaṃ
sthitipratipakṣabhūtam, aparyāpannam, tasmā-

nmāyāpuruṣasyeva bhāvaneti bhāva: | tadyadapi ityādi
nigamanam | anāsravatve'pi vastu-

sadbhāvādanabhiniveśādirayukta ityāha-kena kāraṇena
ityādi | uttarārthamāha-acittatvāt

@310

iti tattvenānutpannatvāt | śāriputra āha ityārabhya yāvat
agratāyāṃ nirdiṣṭo nirdiśasi

iti vyākhyātam | arthāntaraprasaṅgenāgatatvāt
punaruktidoṣo na bhavati | tathā cāha

ācāryadignāga:-

āvartate sa evārtha: punararthāntarāśrita: | iti |

-prajñāpāramitāpiṇḍārtha-57

"tadevamajitajayoddeśasādharmyeṇa trividha: pratipattyuddeśo
bodhisattvasya nirdiṣṭo vedi-

tavya: | ālambanāduddeśasya ko viśeṣa: ?
tādātvikamālambanaṃ samīpavarti, āmutrika-

viprakṛṣṭastūddeśa: |
śarasaṃdhānalakṣyavedhasādharmyeṇa" ityāryavimuktisena: |
tathā coktam-

sarvasattvāgratā cittaprahāṇādhigamatraye |

tribhirmahattvairuddeśo vijñeyo'yaṃ svayaṃbhuvām ||43|| iti
||

uddeśānantaramidānīṃ tanniṣpattaye pratipattirvaktavyā |
sā ca trisarvajñatāviṣaye

sāmānyena śukladharmādhiṣṭhānā |
sarvākārābhisaṃbodhādau caturvidhe'bhisamaye
pratyabhisamayaṃ ṣaṭpāra-

mitādhiṣṭhānā ca kriyā pratipatti: na
dharmakāyābhisamaye, phalatvena tatra kriyāsaṃbhavāt |
tatra

"saṃnāhaprasthānapratipattī yathāsaṃkhyaṃ pāraṃparyeṇa
sākṣātprayogasvabhāve saṃbhārādhimukticaryābhūmi-

saṃgṛhīte | saṃbhārapratipattirdayāmārabhya
dhāraṇīparyantena
sākṣātprayogamārgasvabhāvādhimātrāgradharma-

saṃgṛhītā, prathamapramuditābhūmisvabhāvā
saṃbhārapratipattirdarśanamārgātmikā | dvitīyādibhūmi-

svarūpā bhāvanāmārgasvabhāvā | pratipakṣātmikā ca
saṃbhārapratipattirubhayamārgagocarā |

niryāṇapratipattirbhāvanāmārgādhiṣṭhānā"
ityāryāsaṅga: | evaṃ prayogadarśanabhāvanāvi{1. B om.
^viśeṣa^.}śeṣamārga-

svabhāvānāṃ pratipattilakṣaṇānāṃ
saṃnāhaprasthānasaṃbhāraniryāṇānāṃ madhye
vīryarūpatayā saṃnāha-

pratipattiṃ prathamāṃ darśayitumāha-atha khalvāyuṣmān
ityādi | pūrṇo maitrāyaṇīputra iti

pūrṇasyaiva maitrāyaṇīputra iti saṃjñāntaram | athavā
maitrāyaṇyā: svamātu: putro maitrāyaṇīputra: |

yadidam iti | anantaramidaṃ yadvastu | mahāsaṃnāhasaṃnaddha: 
iti saṃnāhapratipattyā yukta: |

sā ceyamarthākṣiptā saṃnāhapratipatti: | yaduta
dānapāramitāyāṃ carato bodhisattvasya dharmadānādi-

dānāt dānapāramitāsaṃnāha: | tasyaiva
śrāvakādimanaskāraparivarjanāt śīlapāramitā-

saṃnāha | tasyaiva sarvākārajñatādharmāṇāṃ

kṣamaṇarocanavyupaparīkṣaṇasarvajanāpriyavāditvasahanāt

kṣāntipāramitāsaṃnāha: |
tasyaivottarottarakuśalamūlābhivṛddhyarthaṃ
chandādijananāt vīryapāra-

mitāsaṃnāha: | tasyaiva
yānāntarāvyavakīrṇacittaikāgratayā
tatkuśalamūlānuttarasamyaksaṃbodhipari-

ṇāmālambanāt dhyānapāramitāsaṃnāha: | tasyaiva
māyākārasaṃjñopasthānena deyadāyakaprati-

grāhakānupalambhāt prajñāpāramitāsaṃnāha: |
ityevamidaṃ prathamaṃ
saṃnāhapratipatterdānapāramitāṣaṭkam |

evaṃ tasyaiva śīlapāramitāyāṃ carato dvitīyam,
kṣāntipāramitāyāṃ tṛtīyam, vīryapāramitāyāṃ

caturtham, dhyānapāramitāyāṃ pañcamam, tasyaiva
prajñāpāramitāyāṃ carata: ṣaṣṭhamiti | evamete

@311

ṣaṭ ṣaṭkā bhavanti | saṃnāhānāṃ ṣaṭsādharmyāt
dānādisādharmyācca ṣaṭ saṃnāhapratipattayo-

'bhidhīyante | pañcaviṃśatisāhasrikāyāṃ ca
saṃnāhapratipattipratipādane dānādaya: ṣaṭ ṣaṭkā:

spaṣṭamupalabhyante eva iti na vipratipatti: kāryā |
tatrādau bhoganairapekṣyāt śīlasamādānaṃ

karoti | śīlānurakṣī kṣamo bhavati
khedasahiṣṇurārabdhavīrya: | kausīdyavigamāt dhyānaṃ

niṣpādayati | saṃpannadhyāno lokottarāṃ prajñāṃ
pratilabhate | ityevaṃ dānādīnāmadhigamānu-

sāreṇa nirdeśo'tipratīta: | iti ayameva krama: | tathā
coktam-

dānādau ṣaḍvidha teṣāṃ pratyekaṃ saṃgraheṇa yā |

saṃnāhapratipatti: sā ṣaḍbhi: ṣaṭkairyathoditā ||44||
iti ||

kṛtasaṃnāhasyaivaṃ prasthānamiti prasthānapratipattiṃ
dvitīyāṃ kathayannāha-mahāyāna-

saṃprasthito mahāyānasamārūḍhaśceti | yānaśabdasya
karmakaraṇasādhanatvāt ādau prasthāna-

pratipattyā mahāyāne hetuphalātmake dharme saṃprasthita: |
paścāduttarottaraviśeṣādhigamāt mahā-

yāne samārūḍha: iti padadvayam | sā ceyamarthākṣiptā
prasthānapratipatti: | yaduta ādau citta-

sthirīkaraṇāt
svākāraliṅganimittairdhyānārūpyasamāpatti{1. B
^vyavasthānaṃ for ^vyutthāna.}vyutthānaprasthānaṃ
bhavati | tata:

sthirībhūtacittasya puṇyajñānābhyāsa iti
deyadāyakapratigrāhakāditrimaṇḍalaviśuddhyā ṣaṭpāra-

mitāprasthānam | tata: saṃbhṛtapuṇyajñānasya
tattvādhimokṣa:, iti darśanabhāvanāśaikṣaviśeṣamārga-

svabhāvāryamārgaprasthānam | tato dharmatāpravaṇasya
yathāśayaṃ parārtha:, iti maitryādicaturapramāṇa-

prasthānam | tata: parārthapravṛttasyopalambho bandhanam,
ityanupalambhayogaprasthānam | tato

ni:svabhāvayogavata: kathaṃ pravṛttiriti
karmakartṛkriyānupalambhena māyāpuruṣasyeva sarvatra

trimaṇḍalaviśuddhiprasthānam | tata evaṃ
pariśuddhacāriṇa: svasādhye yatna:, iti sarvasattvāgratā-

cittamahattvāditrividhoddeśaprasthānam | tata:
kṛtoddeśaprayatnasya paracittaparijñānādau vīryam,

iti divyacakṣurādiṣaḍabhijñāprasthānam | tata:
prāptābhijñasya buddhatvotsāha:, iti sarvākāra-

jñatāprasthānaṃ bhavati | evamadhigamānukrameṇa navadhaiva
samyagvyavasthitilakṣaṇā samastamahāyāna-

dharmākramaṇasvabhāvā prasthānapratipatti: |
pañcaviṃśatisāhasrikāyāṃ ca
yathoktapratipattipratipādako

grantho granthaprācuryānneha jñāpakatvena likhyate | tathā
coktam-

dhyānārūpyeṣu dānādau mārge maitryādikeṣu ca |

gatopalambhayoge ca trimaṇḍalaviśuddhiṣu ||45||

uddeśe ṣaṭsvabhijñāsu sarvākārajñatānaye |

prasthānapratipajjñeyā mahāyānādhirohiṇī ||46|| iti ||

tasmāt iti saṃnāhaprasthānapratipattibhyāṃ yuktatvāt |
saṃkhyām iti vyapadeśam |

etaduktam-yasmāt saṃnāhaprasthānapratipattibhyāṃ yukta:
tasmāt mahāsattvavyapadeśa iti ||

@312

kṛtaprasthānasyaivaṃ saṃbhāra iti
saṃbhārapratipattistṛtīyā saptadaśaprakārā vaktavyā |

tathā coktam-

dayā dānādikaṃ ṣaṭkaṃ śamatha: savidarśana: |

yuganaddhaśca yo mārga upāye yacca kauśalam ||47||

jñānaṃ puṇyaṃ ca mārgaśca dhāraṇī bhūmayo daśa |

pratipakṣaśca vijñeya: saṃbhārapratipatkrama: ||48|| iti ||

atastāṃ pratipādayituṃ
praśnayannāha-mahāsaṃnāhasaṃnaddha ityādi | kiyatā iti

kiyatsaṃkhyāvyavacchinnenārthāntareṇa dharmeṇa yukta:
ityadhyāhāryam | yata: saṃnāhapratipattyā karuṇādi-

saṃbhāreṇa ca yukto mahāsaṃnāhasaṃnaddha iti
pañcaviṃśatisāhasrikāyāṃ bhagavatā vyākhyātam |

tatra arthākṣiptasaṃnāhapratipattyā yukto
mahāsaṃnāhasaṃnaddha ityanantaramāveditam, adhunā

karuṇādisaṃbhāreṇetyadoṣa: | adhyāhārapadasyārthaṃ
visarjayannāha-iha ityādi | iha iti

vākyopanyāse | evaṃ bhavati iti, evaṃ cittamutpadyate |
tadevāha-aprameyā: ityādinā |

pratyakṣādipramāṇena pramātumaśakyatvādaprameyā: |
yathāśayaṃ yānatrayanirvāṇaprāpaṇāt parinirvāpa-

yitavyā: | asaṃkhyeyā: ityekatvādisaṃkhyārahitā: |
etaduktam-kṛpayā vihīnasyānupāyavata:

pareṣāṃ kvacidapratiṣṭhāpanena
nirvāṣaṇāsaṃbhavādidamarthākṣiptaṃ bhavati | karuṇayā
pīḍyamānasya

dānādibhi: ṣaḍbhi: pāramitābhirupāyabhūtābhiranugṛhya
dānapāramitayā tadātvasukhopasaṃhāreṇa

śīlapāramitayā āyatisukhopasaṃhāreṇa
sahiṣṇorutsāhina: ekāgracittasyaikāntikaphalaprāpti-

mupādāya 
kṣāntivīryadhyānapāramitābhiraikāntika
sukhopasaṃhāreṇa prajñāpāramitayā ātyantika-
sukhopasaṃhāreṇa ca ātmana: ṣaṭpāramitāsvavasthānavat
tatra samādāpananiveśanapratiṣṭhāpanai-

ravikṣepāt pratiṣṭhāpayitavyā mayā iti | evaṃ ca sapta
saṃbhārā nirdiṣṭā bhavanti-yaduta

karuṇāsaṃbhāro dānasaṃbhāra: śīlasaṃbhāra:
kṣāntisaṃbhāro vīryasaṃbhāro dhyānasaṃbhāra:
prajñāsaṃbhāra

iti | tatrāpi samādhilābhāt kartṛkarmopalambho
nāstītyāha na ca te santi ityādi | evaṃ

tarhyanupalambha ityāha-sa tān ityādi | sa
karuṇādisaṃbhāreṇa yukto bodhisattvo'prameyān

tāvata: asaṃkhyeyān tān sattvān parinirvāpayati
saṃvṛtyā | yadyevamupalambhastarhi prāpta

ityāha-na ca ityādi | paramārthato'nupalambhāditi bhāva: |
kathaṃ punarekasyopalambhānupalambhau

iti tatkasya heto: ityāśaṅkyāha-dharmataiṣā ityādi |
yathā māyādharmatā yathādarśanaṃ satyā,

nyāyenāsaṃghaṭanādasatyā, atastāṃ
tarkavispandāsaṃdūṣitāṃ
sārvalaukikīmābhāsamātragamanatāṃ

dṛṣṭāntatvenopādāya gṛhītvā tathā dharmāṇāṃ
rūpādīnām eṣā dharmatā | bhinnaviṣayavyāvṛttyapekṣā-

prakalpitatvenopalambhānupalambhasvabhāvā aviruddhā syād
bhavet | ekaviṣayavyāvṛttyapekṣobhayadharma-

kalpanāyāṃ doṣa: iti bhāva: | etacca
dvayamanyonyaviparyāsanirākaraṇāya abhihitam, na tattvata: |

yathoktaṃ prāgityanena śamathasaṃbhāro nirdiṣṭa: |
prāptaśamathasya vidarśaneti vidarśanāsaṃbhāramāha-

yathāpi ityādinā | dakṣo nipuṇa: | māyākārāntevāsī
tacchiṣya: | mukhyato māyā-

nirmāṇasthānatvāt caturmahāpathagrahaṇam | janakāyaṃ
sattvasamūham | abhinirmimīte nirmāṇaṃ

karoti | antardhānam ityupasaṃhāram | tad
anantaroktamarthajātam | tat kiṃ manyase kiṃ

@313

budhyase iti sāmānyena praśnaṃ kṛtvā, athaivaṃ manyase
ityāha-api nu ityādi | apiśabda:

saṃbhāvanāyām, evamityarthe nuśabda: | tatra tasmin
janakāyamadhye kenacit māyākārādinā

kaścit devadattādi: | hata: āyuṣo durbalaprayogāt | mṛta:
sarvathocchedāt | nāśita:

kāyasyāpacayaprayogāt | antarhita: adṛśyatvāpādanāditi
manyase | tattvato dharmiṇo'sattvāt

etat sarvaṃ na saṃbhavati | yathādarśanaṃ tu bhavatyeveti
bhāva: | viditābhiprāyatvenāha-no hīdam

iti | tattvata: iti śeṣa: |
prasādhitadṛṣṭāntārthamabhimatārthe yojayannāha-evam
ityādi |

vistareṇa nirdiśya evamupasaṃharannāha-sacet ityādi | imam
ityanantaram | evam iti

saṃvṛtiparamārthasatyānatikrameṇa | yaduktaṃ kiyatā iti,
tasya parihārāt iyatā iti vaca: |

etaduktam-iyatā karuṇādisaṃbhāreṇāpi yogāt
mahāsaṃnāhasaṃnaddhavyapadeśa iti | vidarśanayā

śūnyatālambanena śrāvakādibodhau pātāt ato'nantaraṃ
yuganaddhasaṃbhāramāha-yathā aham

ityādinā | bhagavato bhāṣitasya iti | dharmataiṣā subhūte
dharmāṇām ityādi | bataśabdo-

'vadhāraṇe | evaṃ manyate-yena prakāreṇa māyādharmasya
vyāpitvena bhagavato bhāṣitasya

dharmataiṣetyāde: arthamājānāmi, tena prakāreṇa
māyādharmatānabhinirvṛtte: asaṃnāhasaṃnaddha: evāyaṃ

bodhisattva iti | aviparītatvenābhyupagamādāha-evametat
ityādi | nanu vidarśanayā

sarvākārajñatayā gaganagañjādisamādhibhiśca sattvārthaṃ 
prati saṃnaddho'pi kathamasaṃnaddha iti tatkasya

heto: ityāśaṅkyāha-akṛtā hi ityādi | nyāyena
kārakahetorabhāvādakṛtā | vināśaheto-

rasattvena avikṛtā | ubhayasahakāripratyayānupapatte:
anabhisaṃskṛtā | abhūtaprādurbhāvaṃ tadvi-

śeṣagamanaṃ phalaprāptisaṃmukhīkaraṇaṃ cādhikṛtya
yathākramaṃ vā trīṇi padāni | yuktyupetatvenābhyu-

pagamādāha-evametat ityādi | nanu bandhamokṣasadbhāve
kathamevametadakṛtādikamiti tatkasya

heto: iti kasyaciccodyamāśaṅkyāha-tathā hi ityādi |
anyathā abhyupagamya vicārāyogā-

dasaṃgatametatsyāt | evamanyatrāpi vaktavyam |
adhyāropitākārapravṛttatraidhātukacittacaittakalpa-

nayā bandhābhāvāt abaddhaṃ rūpam | yathoktakalpanāvivekena 
mokṣābhāvācca amuktam, tattvato

rūpādīnāmasattvāt | dharmasya tarhi bandhamokṣau bhavata:
ityāha-rūpatathatāpi ityādi |

dharmyabhāve dharmānupapatte: rūpādiśūnyatā na baddhā na
muktā | yathādarśanaṃ tu rūpādi-

tattathatayorbandhamokṣau bhavata: iti bhāva: |
subhūtyabhiprāyānavagamāt codyadvāreṇāha-rūpam

ityādi | pṛcchato'yamabhiprāya:-rūpāditattathatā abaddhā
amuktā iti vadasi | naivaṃ

vaktavyam | sāmānyena pratyakṣādibādhopanipātāditi | atha
viśeṣeṇa, sa tarhi vaktavya

ityāha-atha katamattat ityādi | vicāravimardāsahiṣṇutvena
buddhabodhisattvādireva māyāpuruṣa

ityabhiprāyavān sāmānyenāha-yadāyuṣman pūrṇa
māyāpuruṣasya ityādi | kathamevaṃ pratyakṣādi-

bādhopanipāto na bhavatīti tatkasya heto:
ityāśaṅkyāha-asadbhūtatvāt ityādi | nyāyena

kalpitasya rūpāderasadbhūtatvāt alīkatvāt vikalpitasya
viviktatvāt svarūpavirahāt

dharmatāsvabhāvasya anutpannatvāt ajātatvāt abaddhā
amuktā ityeke | pratyakṣānumānāgama-

pramāṇairapratibhāsamānatattvotpattyādinirākaraṇāda
sadbhūtatvādipadatrayamityapara: |

@314

nirbhāsate hi yadrūpaṃ naiva tatpratiṣidhyate |

vedyamānasya no yuktaṃ kasyacitpratiṣedhanam ||

iti nyāyādyathādarśanaṃ bandhamokṣasya vyavasthāpanāt
kuta: pratyakṣādibādheti bhāva: |

ayam ityādyupasaṃhāra: | mahāsaṃnāho'saṃnāha iti
yathākramaṃ kṛpāprajñābalāt | saṃvṛtipara-

mārthayoriti śeṣa: | niruttarastūṣṇīṃ sthita
ityāha-evam ityādi | nanu śamathavidarśanayo-

rviruddhatvātkathamekatra saṃbhava iti cet, naivam | tathā
hi-yadā śamathenālambane cittaṃ

sthirīkṛtaṃ bhavati, tadā prajñayā vicārayata:
samyagjñānālokotpādādandhakāramivālokodaye sati

āvaraṇamapahīyate | ata eva anayoścakṣurālokavat
samyagjñānotpādaṃ prati anyonyānu-

guṇyenāvasthitatvāt na ālokāndhakāravat parasparaṃ
virodha: | na hi samādhirandhakārasvabhāva:,

kiṃ tarhi cittaikāgratālakṣaṇa: | sa ca "samāhito
yathābhūtaṃ prajānāti" iti vacanādekāntena

prajñānukūlatvādaviruddha: | iti
yuganaddhamārgasaṃbhārānvitasyopāya
kauśalādikamityupāyakauśalādi-

saṃbhārapratipādanāya praśnaṃ
kartumupoddhātayannāha-evaṃ bhagavan ityādi | evaṃ
prāguktakrameṇa

mahāsaṃnāhasaṃnaddha: san mahāyānasaṃprasthito bhavati
iti yaducyate, tatra mahāyānaṃ na jñāyate

iti prajñākaruṇāprayogaṃ tayoranyatarāvyatirekaṃ
vipakṣātikramamavasthānaniścayaṃ pratipakṣaprayoga-

praśrabdhimadhigantāraṃ ca adhikṛtya yadyathā yato yena
yatra yo niryāsyati iti katamat

ityādivyapadeśena ṣaṭ praśnā: ityāryavimuktisena: | tatra
upāyakauśalādisaṃbhārān prati-

pādayituṃ prathamaṃ praśnaṃ visarjayannāha-mahāyānam
ityādi |

pañca dharmā: svabhāvaśca vijñānānyaṣṭa eva ca |

dvai nairātmye bhavetkṛtsno mahāyānaparigraha: ||

-laṅkā^-6.5; 10.638

ityāryalaṅkāvatāravacane'pi saṃbhāraprakaraṇabalāt
aprameyatāyā upāyakauśalādi-

saṃbhārātmikāyā mahāyānam iti etadadhivacanaṃ mukhyato
vyapadeśa: | kathaṃ punarupāya-

kauśalādisaṃbhāro'prameya ityāha-aprameyam ityādi |
pratyakṣādipramāṇāparicchedena yathoktameva

vastvaprameyam | etaduktam-yuganaddhamārgasaṃbhāravata:
sarvākārajñatāpratisaṃyuktairmanasikārai: sattvārtha-

karaṇādupāyakauśalasaṃbhāra: | viditopāyakauśalasya
jñānābhyāsa iti jñānasaṃbhāra: | sa

punaradhyātmādiśūnyatābhedena viṃśatividho veditavya: |
tatreyaṃ viṃśatividhā śūnyatā yaduta-

ādhyātmikānāṃ cakṣurādīnāmakūṭasthāvināśitāṃ
prakṛtimupādāya adhyātmaśūnyatā ||1||

bāhyānāṃ rūpādīnāṃ tathāprakṛtimupādāya
bahirdhāśūnyatā ||2|| ādhyātmikabāhyānāmāyata-

nānāṃ tathāprakṛtimupādāya adhyātmabahirdhāśūnyatā
||3|| tatra ādhyātmikamāyatanaṃ yadindriya-

rūpasaṃgṛhītam, bāhyaṃ yadvipayarūpasaṃgṛhītam,
ādhyātmikabāhyaṃ yadindriyādhiṣṭhānasaṃgṛhītam,

taddhi ādhyātmikaṃ ca cittenopāttatvāt, bāhyaṃ ca
anindriyasaṃgṛhītatvāt | etacca

śūnyatātrayamadhimukticaryābhūmau | sarvadharmaśūnyatayā
śūnyatāyā adhyātmādiśūnyatālambanajñāna-

@315

svabhāvāyā api śūnyatvena śūnyatāśūnyatā
sarvadharmaśūnyatājñānamātre sarvadharmaśūnyatā, tena
ca

śūnyatāśūnyatā | tasya grāhakavikalpaprahāṇādiyaṃ
prayogamārge ||4|| daśānāṃ diśāṃ

digbhi: śūnyatvena mahāśūnyatā | tāsāṃ
mahāsaṃniveśatvādiyaṃ sarvatragārthena prathamāyāṃ
bhūmau

||5|| paramasya nirvāṇasya nirvāṇārtharūpaśūnyatvena
paramārthaśūnyatā | tasya visaṃyoga-

mātratvāt | iyamagrārthena dvitīyāyām ||6|| saṃskṛtasya
traidhātukasya kāmādidhātuśūnyatvena

saṃskṛtaśūnyatā | tasyāpariniṣpannasvabhāvatvena
śakyapratipakṣatvāt | iyaṃ niṣyandāgrārthena

tṛtīyāyām ||7||
asaṃskṛtasyānutpādānirodhānanyathātvasya tena
śūnyatvādasaṃskṛtaśūnyatā |

anutpādādīnāmutpādādipratiyogiprajñaptinimittābhāvāt |
iyaṃ niṣparigrahārthena caturthyām |

||8|| antasyāntena śūnyatvādatītāntatvena
atyantaśūnyatā | anto bhāga: tatroccheda-

śāśvatāntayormadhye na tadasti kiṃcidyena
tayorbhāgavyavacchedanimittatvena svabhāvo vyavasthāpyeta |

iyaṃ saṃtānābhedārthena pañcamyām ||9||
ādimadhyaparyavasānānāṃ tai: śūnyatvena anavarāgra-

śūnyatā | ādyādīnāṃ dharmatānusyūtatvena
ātyantikatvāt | iyaṃ ni:saṃkleśaviśuddhyarthena
ṣaṣṭhyām |

||10|| avakiraṇacchoraṇotsargalakṣaṇasya avakārasya
viparyayeṇa anavakāra:, tasya tena

śūnyatvādanavakāraśūnyatā |
avakiraṇāderakriyārūpatvena
anutsargaprajñaptinimittatvāyogāt |

iyamanānātvārthena saptamyām ||11|| sarvāryairakṛtā
prakṛtistasyāstayā śūnyatvāt prakṛti-

śūnyatā | tasyā:
saṃskṛtāsaṃskṛtavikārāvikārānāpatte: ||12|| dharmasya
dharmeṇa śūnyatvāt

sarvadharmaśūnyatā | sarvadharmāṇāṃ
saṃskṛtāsaṃskṛtarāśyoritaretarāpekṣatvena
svabhāvāpariniṣpannatvāt

||13|| etacca śūnyatādvayamahīnānadhikārthena
nirvikalpakṣetrapariśuddhivaśitādvayāśrayatvena

caryāphalabhūmitvāt prativedhaparikarmabhedenāṣṭamyām |
rūpaṇādilakṣaṇasya rūpādestallakṣaṇa-

śūnyatvāllakṣaṇaśūnyatā | lakṣaṇavyavasthānasya
sāmānyaviśeṣaprajñaptimātratvāt ||14||

atītādīnāṃ dharmāṇāmatītādiṣvadhvasu
itaretaraviparyayānupalabhyatvena anupalambhaśūnyatā,

adhvanāṃ bhāvaprajñaptimātratvāt ||15|| etacca
śūnyatādvayaṃ jñānavaśitāśrayatvena tathaiva

navabhyām, nāsti sāṃyogikasya dharmasya svabhāva:,
pratītyasamutpannatvāt, iti saṃyogasya tena

śūnyatvādabhāvasvabhāvaśūnyatā sāmagrīmātraṃ bhāva:
iti kṛtvā ||16|| bhāvasyopādānaskandha-

lakṣaṇasya tena śūnyatvādbhāvaśūnyatā | rāśyartho hi
skandhārtha: | rāśiśca apadārthatvā-

nnopādānalakṣaṇasya bhāvasya nimittaṃ bhavitumarhatīti
kṛtvā ||17|| etacca śūnyatādvayaṃ

karmavaśitāśrayatvena pūrvavaddaśamyām |
abhāvasyāsaṃskṛtasya{1. B
śūnyatāde:.}ākāśādestena śūnyatvādabhāva-

śūnyatā{2. B
vastudharmeṇāvara^.}vastudharmānāvaraṇādinā
tatprajñapte: ||18|| svabhāvasya śūnyatākhyasya
āryāṇāṃ

jñānena darśanena ca akṛtakatvāt svabhāvaśūnyatā,
jñānadarśanasya yathābhūtārthadyotakatvāt

||19|| "utpādādvā tathāgatānāmanutpādādvā
sthitaivaiṣā dharmāṇāṃ dharmatā" iti pareṇa

kartrā śūnyatvāt parabhāvaśūnyatā |
śūnyatādhiṣṭhāno hi puruṣavyāpāra: kevalaṃ
vighātāyeti

@316

kṛtvā ||20|| etacca śūnyatātrayaṃ yathākramaṃ
savāsanakleśāvaraṇaprahāṇāśrayatvena savāsana-

jñeyāvaraṇaprahāṇāśrayatvena svayaṃbhūtvārthena ca
buddhabhūmau veditavyam | anayā tu diśā

prakaraṇānāmānupūrvīvikalānāṃ prakaraṇārtho vācya: |
"ye hi parapratiṣedhamukhena śūnyatāmeva

kevalaṃ varṇayanti na tveṣāmabhisamayānupūrvī
kācidastīti, teṣāṃ prakaraṇārtha eva vācyo na

mukhya: śāstrārtha:, ityanena śūnyatā{1. B
^prakaraṇānāṃ.}prabhedānāṃ
gatagantavyānupūrvīvaikalyāduddeśabhraṃśasaṃbhava:"

ityāryavimuktisena: | kiṃ punaridaṃ nirvikalpakaṃ
jñānamālambate ? aśū{2. W śūnyatāṃ.}nyatāmityeke |

sarvadharmāṇāṃ svabhāvaśūnyatālambanaṃ tadityapare |
etadeva ca nyā{3. W nyāyāt.}yyam | yadyat jñānaṃ
tattat

sarvadharmasvabhāvaśūnyatālambanaṃ tattvena |
tadyathā-svapne'śvādīnāṃ svabhāvaśūnyatālambanaṃ
jñānam |

jñānaṃ cedaṃ nirvikalpakaṃ vivādapadamārūḍhaṃ mana:,
iti svabhāvahetu: |

apratyakṣopalambhasya nārthadṛṣṭi: prasidhyati |

iti nāsiddho hetu: | sapakṣe bhāvānna viruddha: |
sarvadharmāṇāṃ tāttvikasvabhāvasya

paścānnirākariṣyamāṇatvānnāpyanaikāntika: | nanu ca
yadālambyate tannāsti, tadyathā

dvicandrādi | sarvadharmasvabhāvaśūnyatāpi
ceyamālambyamānā tathaiva nāstīti sarvadharmāstitva-

māpadyate iti cet, adoṣa eṣa: | yasmānna
devadattaprakhyasyābhāvasyāpavādāntasya hantari

yajñadattaprakhye svabhāve samāropānte tacchūnyatayā hate
puna: prādurbhāva iti | kiṃ ca ālambanaṃ

tattvato'siddham | "saṃvṛtyā saṃvinniṣṭhā hi
viṣayasthiti:" iti viruddham, ityevamādidoṣo-

'vācya: | śūnyatālambanapakṣe tu ni:svabhāvagocaraṃ
jñānam, śūnyatāyāśca saṃskṛtatvaṃ prasajyate |

yathākramaṃ jñānatacchūnyatayorbhāvābhāvatvena
parasparavyatirekāvyatirekavikalpāt | ādarśādijñāna-

bhedena tu punarbahu vaktavyam |
jñānasaṃbhāravyavasthānāmeṣā dik prabhedaśca
prasaṅgādabhihita: | na

tvidānīmeva samastajñānasaṃbhārādhigama:,
pariśiṣṭābhisamayakramanirdeśāt | evamanyatrāpīti

veditavyam | jñānābhyāsavata: prajñāpariśuddhyā
samyaksamādhyādibhi: sattvārthakaraṇāt puṇyamiti

puṇyasaṃbhāra: | kṛtapuṇyajñānābhyāsasya
vastuparīkṣāmārgādau yatna:, iti mārgasaṃbhāra: |
mārgā-

nvitasya ākāro mukhaṃ
sarvadharmāṇāmādyanutpannatvādityādinā tena
tenākṣaravicitrīkāreṇa

analpakalpadharmadeśanāheto: smṛteraparyupayogāt | smṛtirhi
granthārthadhāraṇena dhārayatīti kṛtvā

dhāraṇīsaṃbhāra iti |
etaccopāyakauśalasaṃbhārādipañcakaṃ
pañcaviṃśatisāhasrikāyāmapi mahāyāna-

śabdena vistarato nirdiṣṭamiti na saṃdeha: kārya: |
prāptadhāraṇīkasya uttarottarādhigamapratiṣṭhā-

yogena tajjaguṇādhārayogena ca adhigamāvasthāviśeṣā
bhūmaya iti bhūmisaṃbhāraṃ pratipādayitum

yadapi subhūte evaṃ vadasi-kathaṃ vā tatsaṃprasthito
veditavya: ityādi codyavacanaṃ saṃbandhārtha-

muccāryottarārthamāha-pāramitābhi: saṃprasthita: iti |
daśabhūmisaṃgṛhītābhirdaśabhiratiriktatarā-

bhirdānādipāramitābhi: krameṇa samyak prasthita iti
phalanirdeśādbhūmisaṃbhāra: kathita: | eta-

duktam-tatra yadā nirātmāna: sarvadharmā iti bhāvanayā
niraṃśatvāt sarvātmanā dharmadhāto:

@317

prativedhe'pi niścayotpādanāpekṣayā sarvatragārthena
prativedhāt sarvadharmani:svabhāvatāsākṣātkāri

sphuṭataraṃ jñānamutpadyate | tadā bodhisattva:
samyaktvanyāmāvakrāntito darśanamārgaṃ pratilabhate |

atra ca rāgapratighamānāvidyāvicikitsā:
satkāyāntagrāhamithyādṛṣṭiparāmarśaśīlavrataparā-

marśāśca kāmadhātau catu:satyabhedena
catvāriṃśadbhavanti | evaṃ rūpārūpyadhātau ta eva catu:-

satyadarśanaprahātavyāṣṭaprakārapratighavarjitā
dvāsaptati: | samudāyena dvādaśottaraṃ kleśaśataṃ
darśana-

heyaṃ prahīyate | satyānāmekābhisamayāt | ata:
pramuditāyā bhūme: prathama: kṣaṇo darśanamārga: |

tato'nye dvitīyādaya: kṣaṇā yāvadvajropamākhya:
ānantaryamārgo yasmādanantaraṃ samantaprabhā

buddhabhūmiravāpyate | sarvo'sāvagrārthenetyādinā
dharmadhāto: prativedhādbhāvanāmārgo'bhidhīyate |

tatra ca ṣoḍaśa kleśā yathāsaṃbhavaṃ krameṇa
prahīyante | tadyathā rāgo dveṣo māno'vidyā satkāya-

dṛṣṭirantagrāhadṛṣṭiśceti kāmāvacarā: ṣaṭ |
rūpārūpyāvacarāsta eva daśa dveṣavarjitā: iti |

darśanabhāvanāmārge parikarmadharmabhedena
pramuditādidaśabhūmivyvasthānam | tatra ca yadbhūmerye
pari-

karmabhūtā dharmā yāvanna paripūryante, tāvattadbhūmi: |
paripūrau tu bhūmyantaraṃ veditavyam | tatreme

parikarmabhūtā dharmā: pañcaviṃśatisāhasrikāyāṃ
nirdiṣṭā: | tadyathā-sarvakuśalamūlasamudānayanam,

sattvārthe mahāyānadharmaparigraha:,
caturapramāṇābhinirharaṇam, nirvikalpaprayogena
sarvasvaparityāga:,

kalyāṇamitrārāgaṇam, śrāvakayānādinirapekṣatayā
aśeṣasaddharmālambanaparyeṣṭi:, sadā gṛhavāsā-

nabhirati:, sarvathā anuttarabuddhakāyamanasikārāviraha:,
yathāvatsūtrādidharmaprakāśanam, prati-

jñātārthaniṣpattiśca | ityebhirdaśabhirdharmai:
sarvathotpādyamānatvāt parikarmabhi: kāraṇaviśeṣai:

svabhāvānupalambhatayā kṛtaviśeṣalakṣaṇaparikarmabhireva prathamā 
apūrvadharmatattvādhigamena pramoda-

lābhāt pramuditā bhūmi: prāpyate | tathā coktam-

labhyate prathamā bhūmirdaśadhā parikarmaṇā |

āśayo hitavastutvaṃ sattveṣu samacittatā ||49||

tyāga: sevā ca mitrāṇāṃ saddharmālambanaiṣaṇā |

sadā naiṣkamyacittatvaṃ buddhakāyagatā spṛhā ||50||

dharmasya deśanā satyaṃ daśamaṃ vākyamiṣyate |

jñeyaṃ ca parikarmaiṣāṃ svabhāvānupalambhata: ||51|| iti
||

sarvathā pariśuddhaṃ
śrāvakapratyekabuddhamanaskāraparivarjitaṃ
kuśaladharmasaṃgrāhakaṃ sattvārtha-

kriyāsaṃvaraśīlam, parakṛtopakārasyāvipraṇāśanam,
sattvānāmantike'vyāpādādicittatā,

sattvaparipācanādāvavipratisāra:, ekasattvasyāpi kṛtaśo
dīrghakālaṃ narakādivāsotsāha:,

sarvajananamratā, gurūṇāmantike tadvacanānuṣṭhānena
śāstṛsaṃjñā, ananyakarmaṇo dānādipāra-

mitāsūdyogaparyeṣṭiśca ityevaṃ parikarmaṇā pūrvavat
kṛtaparikarmaviśeṣeṇāṣṭaprakāradharmeṇa dvitīyā

sarvadau:śīlyamalāpagamādvimalā bhūmiradhigamyate | tathā
coktam-

@318

śīlaṃ kṛtajñatā kṣānti: prāmodyaṃ mahatī kṛpā |

gauravaṃ guruśuśrūṣā vīryaṃ dānādike'ṣṭamam ||52||
iti ||

sarvabuddhabhāṣitadharmadhāraṇābhiprāya:, kuśala{1.
W lābhādinirapekṣatayā.}mūlādinirapekṣatayā
saddharmaprakāśanam,

buddhakṣetrapariśodhanakaradharmāṇāṃ tatraiva
pariṇāmanā, sattvārthakaraṇāya na jātucit khedāpatti:,

śrāvakapratyekabuddhamanaskārādibhi: svaparāpekṣayā
lajjā ca ityevaṃ pañcadhā parikarmaṇā pūrvavat

kṛtānavabudhyamānasvabhāvaparikarmaṇā tṛtīyā
lokottarajñānāvabhāsakaraṇāt prabhākarī bhūmirava-

budhyate | tathā coktam-

atṛptatā śrute dānaṃ dharmasya ca nirāmiṣam |

buddhakṣetrasya saṃśuddhi: saṃsārāparikheditā ||53||

hrīrapatrāpyamityetat pañcadhā mananātmakam | iti ||

śrāvakādimanaskāraviveka:, upalambhayogena
prāptabodherapyanicchā, prāptenāpi praṇīta-

vastunā amananatā, gambhīradharmakṣāntinidhyānādyaparityāga:,
sarvaśikṣāṇāmaparityajanam,

kāmacittasyānutpāda:, sarvadharmāṇāmanabhisaṃskāra:,
svaśarīrādyagrahaṇatā, kuśaladharmālambana-

cittāsaṃkoca:, sarvavastvamanasikāraśca ityevaṃ
parikarmaṇā pūrvavat daśaprakāreṇa caturthī sakala-

kleśendhanadahanajvālayopetatvādarciṣmatī bhūmirabhiruhyate | tathā 
coktam-

vanāśālpecchatā tuṣṭirdhūtasaṃlekhasevanam ||54||

śikṣāyā aparityāga: kāmānāṃ vijugupsanam |

nirvitsarvāstisaṃtyāgo'navalīnānapekṣate ||55|| iti ||

lābhādyarthaṃ gṛhipravrajitai: saṃvāsa:,
śrāddhakulānupadarśanam, janākīrṇagamanādi,

svapraśaṃsanaparanindane, daśa akuśalakarmapathā:,
śrutādyabhimāna:, parāpraṇamanam, kuśalā-

kuśalaviparītābhiniveśa:, satkāyadṛṣṭyādimati:,
sarvarāgādikleśābhimukhīkaraṇaṃ ca ityevaṃ

lakṣaṇān daśa dharmān bodhivibandhakatvena vivarjayan
arthādākṣiptaviparyayadharmeṇa daśaprakāra-

parikarmaṇā pūrvavat pañcamī suṣṭhu du:khena jīyate iti
sudurjayā bhūmirākramyate | tathā coktam-

saṃstavaṃ kulamātsaryaṃ sthānaṃ saṃgaṇikāvaham |

ātmotkarṣaparāvajñe karmamārgān daśāśubhān ||56||

mānaṃ stambhaṃ viparyāsaṃ vimatiṃ kleśamarṣaṇam |

vivarjayan samāpnoti daśaitān pañcamīṃ bhuvam ||57|| iti
||

dānādiṣaṭpāramitāparipūraṇena
śrāvakapratyekabuddhābhilāṣasya svabhāvānupalambhottrāsa-

cittasya ca yācakajanaprārthanāsaṃkocacittasya
svarasapravṛttasarvārthatyāgadaurmanasyasya dāridryādarthi-

janapratikṣepacittasya varjanena ityevaṃ dvādaśabhi:
parikarmabhi: pūrvavat ṣaṣṭhī sarvabuddhadharmābhi-

mukhyādabhimukhī bhūmirājñāyate | tathā coktam-

@319

dānaśīlakṣamāvīryadhyānaprajñāprapūraṇāt |

śiṣyakhaḍgaspṛhātrāsacetasāṃ parivarjaka: ||58||

yācito'navalīnaśca sarvatyāge'pyadurmanā: |

kṛśo'pi nārthināṃ kṣeptā ṣaṣṭhīṃ bhūmiṃ samaśnute
||59|| iti ||

śūnyatānimittāpraṇihitatrivimokṣamukhajñānāt
yathākramamātmasattvajīvagrahābhāva:, trima-

ṇḍalaviśuddhadaśakuśalakarmapathaparipūrya
vimokṣādekapudgalagrahavarjanam,
du:khārtasarvajanālambanakṛpā-

prativedhāducchedagrahāyoga:, buddhakṣetraparipūrimupādāya
sarvavastvanupalambhāt śāśvatagrahavinivṛtti:,

sarvadharmasamatāvagamāt nimittagrahānupapatti:,
mahāyānatvenaikayānāvabodhāt hetugrahatyāga:,

nāmarūpādyanutpādaparijñānāt skandhagrahaviyoga:,
gambhīradharmanidhyānakṣāntyavagamāt dhātugraho-

ccheda:, sarvadharmāṇāṃ mahāyānopāyamukhena
prakāśanādāyatanagrahaviśleṣa:, sarvakalpanocchedāt

traidhātukapratiṣṭhānagrahaviccheda:,
nimittodgrahaṇasatkāyādidṛṣṭirāgādikleśavarjanāt
saktigrahaviraha:,

śamathabhāvanābalādālīnacittagrahaviveka:,
prajñākauśalyāt buddhadṛṣṭiniśrayārūpatā,
dharmanairātmya-

bhāvanānimittopaśamāddharmadṛṣṭiniśrayāsvabhāvatā,
ubhayasatyāśritarūpādyapratighātajñānodayāt

saṃghadṛṣṭiniśrayānudaya:,
abhiniveśāsthānajñānalābhāt
śīladṛṣṭiniśrayābhavanam, samyagdharma-

pravicayārthaṃ yatheṣṭasamakālasarvabuddhakṣetragamanāt
śūnyatāvivādagrahāprasava:, upalambhābhiniviṣṭa-

sattvadhātūttāraṇāya yathānurūpaṃ sarvatra
svātmabhāvadarśanāt
śūnyatāvirodhodbhāvanāgrahotsṛṣṭiśca

ityevaṃ viṃśatiprakāreṇa parikarmadharmeṇa pūrvavat
kṛtaviśeṣalakṣaṇaparikarmaṇā adhigatena yathokta-

viṃśatiprakāradharmakalaṅkāpagamāt saptamī
samyaganābhogamārgo{1. B ^mārgopasargāt.}paśleṣāt
suṣṭhu dūraṃgatatvāt dūraṃgamā

bhūmi: samīyate | tathā ca heyamadhikṛtyoktam-

ātmasattvagraho jīvapudgalocchedaśāśvata: |

nimittahetvo: skandheṣu dhātuṣvāyataneṣu ca ||60||

traidhātuke pratiṣṭhānaṃ saktirālīnacittatā |

ratnatritayaśīleṣu taddṛṣṭayabhiniveśitā ||61||

śūnyatāyāṃ vivādaśca tadvirodhaśca viṃśati: |

kalaṅkā yasya vicchinnā: saptamīmetyasau bhuvam ||62|| iti
||

tathā copādeyamadhikṛtyoktam

trivimokṣamukhajñānaṃ trimaṇḍalaviśuddhatā |

karuṇāmananā dharmasamataikanayajñatā ||63||

anutpādakṣamājñānaṃ dharmāṇāmekadheraṇā |

kalpanāyā: samuddhāta: saṃjñādṛkkleśavarjanam ||64||

@320

śamathasya ca nidhyapti: kauśalaṃ ca vidarśane |

cittasya dāntatā jñānaṃ sarvatrāpratighāti ca ||65||

sakterabhūmiryatrecchaṃ kṣetrāntaragati: samam |

sarvatra svātmabhāvasya darśanaṃ ceti viṃśati: ||66|| iti
||

yathāvat sarvasattvacittacaritajñānam, nānālokadhātau
sattvārthaṃ prati abhijñābhi:

krīḍanam, ādhārabuddhakṣetrasuvarṇādibhāvapariṇāma:,
sarvākāradharmaparīkṣaṇārthaṃ tathāgatārāgaṇam,

divyacakṣuṣo niṣpatti:,
ādheyabuddhakṣetrasattvapariśodhanam, sarvatra
māyopamatāvasthānam,

sattvārthadarśanāt buddhipūrvakajanmagrahaṇaṃ ca
ityevamaṣṭaprakāradharmeṇa parikarmaṇā pūrvavadaṣṭamī

nimittābhogāprakampyatvādacalā bhūmiranubhūyate | tathā
coktam-

sarvasattvamanojñānamabhijñākrīḍanaṃ śubhā |

buddhakṣetrasya niṣpattirbuddhasevāparīkṣaṇe ||67||

akṣajñānaṃ jinakṣetraśuddhirmāyopamā sthiti: |

saṃcintya ca bhavādānamidaṃ karmāṣṭadhoditam ||68|| iti
||

anantapraṇidhānam, devādisarvasattvarutajñānam,
nadyupamitākṣayapratibhānam, sarvajana-

praśastagarbhāvakramaṇam, rājādisthānam,
ādityādyanvaya:, mātrādisaṃbandhajñāti:, svavidheya-

parivāra:, śakrādyabhinanditotpāda:,
buddhādisaṃcodananiṣkramaṇam, cintāmaṇisadṛśāśvattha-

vṛkṣādi:, sarvabuddhadharmasvabhāvaguṇaparipūraṇaṃ ca
ityevaṃ saṃpattilakṣaṇairdvādaśabhi: parikarmabhi:

pūrvavatkṛtaparikarmaviśeṣairnavamī
dharmadeśanākauśalato'navadyatvāt sādhumatī bhūmi:
sākṣātkriyate |

tathā coktam-

praṇidhānānyanantāni devādīnāṃ rutajñatā

nadīva pratibhānānāṃ garbhāvakrāntiruttamā ||69||

kulajātyośca gotrasya parivārasya janmana: |

naiṣkramyabodhivṛkṣāṇāṃ guṇapūreśca saṃpada: ||70||
iti ||

gotrabhūmi: śrāvakādigotrasyāṣṭamakabhūmi:
prathamaphalapratipannakasya | darśanabhūmi:

srotaāpannasya | tanubhūmi: sakṛdāgāmina: |
vītarāgabhūmiranāgāmina: | kṛtāvikalpabhūmi-

rarhata: | viśeṣavacanābhāvena śrāvakabhūmi:
pratipannakatrayasya | pratyekabuddhabhūmi: pratyeka-

buddhānām | bodhisattvabhūmiśca yathoktā bodhisattvānāṃ
navavidhā | ityevaṃ nava bhūmīratikramya

daśamyāṃ punarbhūmau bodhisattvo buddha eva vaktavyo na tu
samyaksaṃbuddha iti pañcaviṃśatisāhasrikāyāṃ

vacanādyatra buddhabhūmau yena karmavaśitāśrayatvādinā
jñānenāvatiṣṭhate, sā tena prāpyā daśamī

dharmamedhāmbupravarṣaṇāddharmameghā bodhisattvabhūmi: |
tathā coktam-

nava bhūmīratikramya buddhabhūmau pratiṣṭhate |

yena jñānena sā jñeyā daśamī bodhisattvabhū: ||71|| iti
||
@321

vistareṇa tu nirdiṣṭo bhūmisaṃbhāra:
pañcaviṃśatisāhasrikāyāṃ grāhya:, granthavistara-

prācuryānmayeha na vistārita ityalaṃ prasaṅgena |

darśanabhāvanāmārgātmaka eva bhūmisaṃbhāra: iti
tadanantaraṃ tasya vipakṣaprahāṇāvasthābhedena

pratipakṣasaṃbhāratvaṃ pratipādayituṃ
tṛtīyādipraśnaparihāradvāreṇāha-traidhātukāt ityādi |
tatrādau

vastumātrapratipakṣādhiṣṭhānagrāhyavikalpadvayasya
dravyapudgalaprajñaptipuruṣādhiṣṭhānagrāhakavikalpadvayasya
ca darśanamārge prahāṇāt vipakṣabhedena
tatpratipakṣāvasthādhigamāt yathākramaṃ
caturvidhapratipakṣa-

saṃbhārapratipādanaparaṃ traidhātukānniryāsti ityādi
vākyacatuṣṭayaṃ saṃvṛtisatyāśrayeṇa yojyam |

tadanu bhāvanāmārge vastumātrapratipakṣākārādhiṣṭhāna
dvividhagrāhyavikalpasya dravyapudgalaprajñaptipuruṣā-

dhiṣṭhānadvividhagrāhakavikalpasya ca
prahāṇādvipakṣabhedena
tatpratipakṣāvasthādhigamādaparaṃ caturvidha-

pratipakṣasaṃbhāraṃ yathāsaṃkhyaṃ paramārtha
satyāśrayeṇoktakriyāpratiṣedhātpratipādayannāha-api 
tu ityādi |

sthānapratiṣedhameva spaṣṭayati-api tu sthāsyati
sarvajñatāyāmasthānayogena iti | tatra sthānaṃ

vastūpalambha: | ka{1. W om. karaṇādibhi:.}raṇādibhi:
pratiṣṭhānaṃ cetasa: | tatpratiṣedhādasthānam | atra
vicāryate-

yadi tāvat sthānābhāvo'sthānam, evaṃ sati abhāvatvāt
pratipakṣo na yujyate | atha yanna

sthānaṃ tathā cakṣurādiṣvapyatiprasaṅga: iti yathā
anabhiniveśo vyākhyāta:, tathā idā{2. W ihāpi for
idānīmapi.}nīmapi

nayo draṣṭavya iti na pratanyate |
traikālikavastupratiṣedhāt na niryāta: ityādyabhidhānam |

bhūtārthābhyāsena niryāṇāt kathamevamiti tatkasya heto:
ityāśaṅkyāha-yaśca ityādi | ubhau

iti | yo bodhisattvo yena ca mārgeṇa niryāyāt tau etau |
tattvenopasaṃharannāha-evam

ityādi | saṃvṛtyā tvastīti bhāva: | tathā coktam-

pratipakṣo'ṣṭadhā jñeyo darśanābhyāsamārgayo: |

grāhya{3. W grāhyagrāhavikalpānām.}grāhaka
vikalpānāmaṣṭānāmupaśāntaye ||72|| iti ||

yathoktānupūrvyā saṃvṛtiparamārthasatyānatikrameṇa
samastamahāyānānuṣṭhānena saṃbhriyate samudā-

gamabhāvena mahābodhirebhi: karuṇādibhiriti karuṇādaya:
saṃbhārā iti saptadaśaprakārā saṃbhāraprati-

patti: | saṃbhṛtasaṃbhārasyaivamajitajayaprāptyā
niryāṇamiti niryāṇapratipattiśca{4. W
caturthī.}turdhā vaktavyā | sā

punarviṣayabhedenāṣṭadhā iti ādau
prādhānyāduddeśaniryāṇam | tatpuna:
sarvasattvāgratācittamahattva-

niryāṇam, prahāṇamahattvaniryāṇam,
adhigamamahattvaniryāṇaṃ ceti trividham | atastrividho-

ddeśaniryāṇamadhikṛtyāha-mahāyānam ityādi |

ālambanamahattvaṃ ca pratipattyordvayostathā |

jñānasya vīryārambhasya upāyakauśalasya ca ||

udāgamamahattvaṃ ca mahattvaṃ buddhakarmaṇa: |

etanmahattvayogāddhi mahāyānaṃ nirucyate || iti ||

sūtrālaṃkāra-19.59

@322

saptavidhamahattvayogāt mahāyānaṃ saphalo bodhisattvamārga:
lokaprasiddhamātrasyaiva ayathā-

rthābhisaṃbodhaphalaṃ mahāyānam, tasyaiva bandhanatvāt |
itarathā hi mahāyānasya pratipakṣabhāvanāvaiyarthyaṃ

syāt | ato'bhūtaparikalpamātratvāt vitathaprakhyātirūpaṃ
sadevamānuṣāsuraṃ lokaṃ tatpratipakṣatvena

asatyārthatayā svarūpaparijñānāt abhibhavan
yasmānniścayena gantavyaṃ sthānaṃ sarvasattvāgratādi-

mahattvaṃ yāsyati iti | tasmāt mahāyānamucyate iti
vākyārtha: | samatādhigamamantareṇoddeśa-

niryāṇāsaṃbhava: iti tadanantaraṃ samatāniryāṇaṃ
darśayitumāha-ākāśa ityādi | ākāśamiva

samatayā śūnyatayā
sakalajñeyamaṇḍalavyāpinirmalajñānatvāt mahat tadyānam |
sattvārthamantareṇa

puṇyopacayābhāvānna samatāvagamanaṃ samyagiti tadanu
sattvārthaniryāṇamāha-yathā ityādinā | mahā-

yāne "sattvānāmavakāśa:" iti vacanāttena mahāyānena
teṣāmartho niryātavya ityāveditam | anyathā

arthakriyāśūnyatvenāvakāśānupapatte: | anena
ityādyupasaṃhāra: | paryāyeṇa arthāntareṇa anena |

ābhoge sati avikala: sattvārtho na niṣpadyate
ityato'nantaramanābhoganiryāṇaṃ vaktumāha-

naivāsya ityādi | āgama: atīte, nirgama: anāgate, sthānaṃ
vartamāne | āgamādyabhāvāda-

yatnasiddhaṃ niryāṇamiti bhāva: |
śāśvatocchedarahitāvasthādhigamaṃ vinā
anābhoganiryāṇaṃ na

bhavatītyato'nantaramatyantaniryāṇaṃ
darśayitumāha-evamasya ityādi | evamiti vakṣyamāṇakrameṇa
|

pūrvānta: śāśvata: | uccheda: aparānta: |
tadvinirmukto'nyo'pi nāstītyāha-nāpi madhya:

iti | evam iti yaduktaṃ tatkathayannāha-atha ityādi |
yasmātprakṛtiparinirvṛtatvena sarva-

dharmāṇāṃ tryadhvaśūnyaṃ tadyānaṃ
tasmānmahāyānatvena pūrvāntatvādyabhāva iti vākyārtha:
| dharmatā-

viruddhārthakathanāt sādhukāramāvedayannāha-sādhu ityādi
| upasaṃharannāha-evam ityādi |

atyantaniryāṇamapi yānatrayaprativiśiṣṭāvasthāprāptiṃ
vinā na saṃpadyate ityato'nantaraṃ prāpti-

niryāṇamāha-atra śikṣitvā ityādi | atreti mahāyāne,
sarvajñatā yānatrayātmikā |

sarvāryapudgalādhigamahetutvajñāpanārtham anuprāpta
ityabhidhānam | śabdānyathātvajanitavibhramādārya-

pūrṇo'yam ityādyāha | prajñāpāramitāyā: kṛtaśa:
prayojanena pratibhātu te ityādinā

prārambha eva adhīṣṭa: | nityasamanvāhāramantareṇa
jñānadarśanāsaṃbhavādanyathāpi syādityārya-

subhūtirāha-nāhaṃ bhagavan ityādi | vyatikramya iti
ullaṅghya | tathāgatādhiṣṭhitasya viparīta-

deśanānupapattyā no hīdam ityādyāha | anuloma iti anukūlam 
| prajñāpāramitārthasya mahāyāna-

svabhāvatvāditi bhāva: | sarvākāragambhīradharmadeśanā
śaktimātmano'paśyannāha-buddhānubhāvādbhagavan

iti | tacca prāptiniryāṇaṃ prāpyaprāpakatadubhaya
saṃbandhapratiṣedhalakṣaṇam | ata: prāpyapratiṣedha-

madhikṛtyāha-api tu ityādi | apituśabda: kramārtha: |
advyāditvena saptamyantāttasi:

pūrvāntata: ityādau jñeya: | nopaiti iti | bodhisattvaṃ
kaṃcit prāpyaṃ rūpādisvabhāvamiti

śeṣa: | tasyaiva prāpyasya bodhisattvasyāvidyamānatvāditi
bhāva: | nanu rūpādipratibhāso bodhi-

sattva: kathamavidyamāna iti, tatkasya heto:
ityāśaṅkyāha-rūpāparyantatayā ityādi |

dharmadhātuvinirmukto yasmāddharmo na vidyate |

-sūtrālaṃkāra 13.11

@323

iti nyāyāddharmadhātuvattatsvabhāvībhūtānāṃ
yasmādrūpādīnām aparyantatayā bodhisattvā-

paryantatā, tasmād bodhisattvaṃ nopaiti iti bhāva: |
prāpakapratiṣedhamadhikṛtyāha-rūpam

ityādi | rūpādīnāṃ nyāyenāsattvāttadātmakaprāpaka
bodhisattvopalambhābhāva iti bhāva: |

yadyevam, anupalambhastarhi tattvamityāha-idam ityādi |
idamapi nopaitīti api na vidyate

nirviṣayasya naño'prayogāt, ato vastuno'sattvānnopalabhyate
| sāmānyena nirdiśyaivamātmāna-

madhikṛtyāha-evaṃ bhagavan ityādi | evamiti
prāpyaprāpakapratiṣedhena | "dve hyamū sarvate,

vastusarvatā ākārasarvatā ca" iti nyāyāt | tatra sarveṇeti 
skandhādivasturūpeṇa | sarvamiti

bāhyādhyātmikavastusvabhāvam | sarvatheti
adhyātmaśūnyatādibhirākāraprakārai: | puna: sarvamiti

vyastasamastaprakāram | bodhisattvadharmam iti bodhisattva eva
prāpyaprāpakalakṣaṇo dharmo

rūpādisvabhāva:, tamanupalabhamāna: san |
tadubhayasaṃbandhapratiṣedhamāha-prajñā ityādinā |

sākāranirākārajñānābhyāṃ yathāsaṃkhyaṃ na
samanupaśyāmi nopalabhe, pratyakṣānumānābhyāṃ vā |

tatpratipādanārthamevāha sarvajñatām iti |
upasaṃharannāha-so'ham ityādi | katamaṃ prāpakaṃ bodhi-

sattvaṃ katamena prāpyopāyamukhena katamasmin saṃbandhe
sarvākārajñatālakṣaṇe | kiṃ śabdasya kṣepābhi-

dhāyitvāt naiva kaṃcit kenacit kvacidityartha: | kuta: ?
yasmāt buddha ityādi | prāpyo'tra

buddhaśabdenokta: |
prāpakasaṃbandhasyottarapadadvayenābhidhānāt | yato yadeva
prakrāntaṃ tadevopa-

saṃhriyate | yathāvastuśabdaprayogeṇa
saṃjñāmātrasadbhāvāt satyaṃ vastu syādityāha-tacca
ityādi |

nārthaśabdaviśeṣasya vācyavācakateṣyate |

tasya pūrvamadṛṣṭatvāt sāmānyaṃ tūpadekṣyate ||

-tattva. pañjikā-306

iti nyāyāt yathāvastu tannāmadheyamanabhinirvṛttatvāt
notpannam | kimivetyāha-yathā

ātmā iti | tadeva kathayati, ātmetyādinā |
arthakriyāsamarthatvāt kharaviṣāṇavattathya-

saṃvṛtyāpi anabhinirvṛttatvena atyantatayā nāratyātmā |
atha cātmeti vyapadeśa: | yadyevaṃ

nyāyena asvabhāvatve sarvadharmāṇāṃ katamatadrūpam
ityāśaṅkyāha-yad ityādi | yasmādanabhi-

nirvṛttaṃ tasmādgrāhvyagrāhakabhāvavigataṃ tattvena
tadavicāraikamanoharaṃ saṃvṛtyā rūpam | evaṃ grāhya-

grāhakabhāvenānabhinirvṛttistarhi pāramārthiko dharma
ityāha-evam ityādi | nyāyena eṣāṃ

sarvadharmāṇāmasvabhāvatā yā saivānabhinirvṛtti:, yā
cānabhinirvṛtti: svarūpadhāraṇavaikalyāt,

na te dharmā: | prasādhitamarthaṃ nigamayannāha-tad ityādi
| tat tasmāt | kiṃśabdasya

kṣepābhidhāyitvānnaivetyartha: | abhinirvṛttistarhi dharma
ityāha-na cānyatra ityādi | sarvavastuno-

'bhinirvṛtte: pratiṣiddhatvāt anabhinirvṛttito'nyatra abhinirvṛttau 
dharmo naivopalabhyate |

sarvadharmā: prajñāpāramitāmārgasvabhāvā: |
buddhadharmā: prāpyalakṣaṇā: | bodhisattvadharmā:
prāpakabodhi-

sattvaprajñaptinibandhanā rūpādaya: | yo vā anya: kaścit
sāmānyadharmo bodhyarthaṃ caret, sa

naivopalabhyate iti vibhaktivipariṇāmena saṃbandha: | ka:
punarevaṃ prajñāpāramitāyāmabhiyukta ityāha-
sacet ityādi | carati asamāhitajñānena | bhāvayati
samāhitena | upaparīkṣate yuktyā vyavasthā-

@324
payati | smaraṇapratyaye'vasthāpanāt upanidhyāyati | nanu
rūpādyupalambhena kathaṃ prajñāpāramitāmupa-

parīkṣate iti tatkasya heto: ityāśaṅkyāha-yasmin ityādi |
yasmāt yasmin kāle rūpādīn

imān dharmān prajñāpāramitāyāṃ tannimittaṃ
vyupaparīkṣate nai:svabhāvyākāreṇa | tasmāt tasmin

kāle na rūpamupaiti na pratipadyate | ato nopagacchati na
svīkaroti, yato notpādaṃ na nirodhaṃ vā

samanupaśyati | utpādavyayanirmuktasyānyasyāsattvāditi
bhāva: | nanvaikātmye'nutpādānirodho-

palambha eva rūpopalambha:, ata: kathaṃ na rūpamupaitīti
tatkasya heto: ityāśaṅkyāha-tathā hi

ityādi | yasmādyau anutpādāvyayau na tau rūpaṃ saṃvṛtyā
rūpasyaiva pratibhāsanāt | tatra bhāva

eva kṣaṇasthitidharmā, nāśo vyaya:, tatpratiṣedhāt
avyaya: | yata: saṃvṛtyā nānātvamiti |

tasmādanutpādāvyayau rūpaṃ ca
paramārthato'nutpādāvyayasyaiva
sthiteradvayamanutpādādyekarūpametat |

yata: advaidhīkāram apagatadvidhābhāvakārakapramāṇam |
yadyevaṃ kathaṃ punā rūpavyapadeśa ityāha-

yatpuna: ityādi | advayasya nyāyenānutpādādirūpasyaiṣā
rūpamityudbhāvanā saṃvṛtyā gaṇanā

saṃjñā kṛtā saṃketitā | sarvākārajñatādhigamena vinā
na prāptiniryāṇamiti tadanu sarvākāra-

jñatāniryāṇaṃ darśayitumāha-evaṃ bhagavan ityādi | evaṃ 
sarvākāramiti saṃbandha: | prajñāpāra-

mitāyāṃ sarvākāra{1. W
^jñatāniryāṇamiti.}jñatāyāṃ niryātumiti śeṣa: |
sarvākāraṃ nai:svabhāvyādyākāram, kriyāviśeṣaṇa-

metat | sarvadharmān rūpādīn vyupaparīkṣamāṇastasmin
samaye'bhisamayakāle na rūpamupaiti

ityādi prasaṅgāntareṇa punarāvartitamiti na
punaruktatādoṣa: | evaṃ sati sattvārthaduṣkara{2. B
^du:kha^.}caryādyanupa-

pattirityabhiprāyavānāha-tena hi ityādi | yato
rūpādyanutpādāvyayayoradvayatvaṃ tasmātkāraṇāt |

yathābhāṣitasya na rūpamupaiti
ityādivacanasyārthamājānāmi tathā bodhisattvo'pyanutpāda:

tasyāpi rūpādisvabhāvatvāt | bhavatvevamityabhyupagame
doṣārthamāha-yadi ca ityādi | kiṃ śabda:

kṣepe, anutpādaviruddhatvānnaiva caratītyartha: | yāni
du:khāni sattvānāṃ kṛtaśa: prayojanena pratyanu-

bhavitumutsahate, kimarthaṃ vā tāni, naivetyartha: |
sattvādyabhāvāditi bhāva: | nāham ityādino-

ttaramāha | evaṃ manyate-yadi bodhisattvo'nutpāda:
paramārthato naiva duṣkaracaryāṃ caratītyāpadyate,

tadā tattvena caryānupapatte: siddhasādhyatā | atha
saṃvṛtyā, tadā nānutpādastarhi bodhisattva:,

tasyotpādaprati{3. W ^pratibhāsanāt.}pādanāt |tatkathaṃ 
caryā viruddheti saṃvṛtyāpi duṣkaracaryā kathaṃ caryate 
ityapi na

mantavyamityāha-nāpi ityādi | duṣkarasaṃjñayā
caratītyatra duṣkaracaryāmiti śeṣa: | nanu

śirodānādiduṣkaracaryā bodhisattvā eva kurvantīti kathaṃ
na duṣkarasaṃjñeti tatkasya

hetorityāśaṅkyāha-na hi ityādi | yasmādduṣkarasaṃjñāṃ
janayitvā na śakya: sattvānāmartha:

kartum, samyakcaryāniṣpatte: | ato yo duṣkarasaṃjñāṃ
dānādicaryāsu karoti, sa sattvārthā-

karaṇena bodhisattvo na bhavatīti bhāva: | kathaṃ tarhi
śakyate ityāha-api tu ityādi |

dānādiṣu mātsaryādyabhāvena sukarasaṃjñāṃ
sukhasaṃjñāṃ tathā sattvānāmantike sāmānyena mātrādi-

saṃjñāviśeṣeṇa vā strīpuruṣeṣu vayasā
vṛddhanyūnapramāṇeṣu yathāsaṃbhavaṃ mātrādisaṃjñāṃ
kṛtvā yadi

@325

bodhisattvaścaryāṃ carati, tadā artha: śakyate kartumiti
bhāva: | tadevopasaṃharannāha-tasmāt

ityādi | yāvadityanena samānavaya:pramāṇeṣu
strīpuruṣeṣu bhrātṛbhaginīsaṃjñāparigraha: | katha-

mātmasaṃjñotpādayitavyetyāha-yathā ityādi |
āhitāhaṃmānatvena svasaṃtāna evātmā | sarva-

du:khebhya: saṃskārādidu:khebhyo mocayitavya: apanetavya: |
prakārāntaramapyāha-evaṃ ca

ityādi | na parityaktavyā mahākaruṇāśayaprayogeṇa
parimocayitavyā:, tathābhūtakāryasaṃpādanata: |

cittapradoṣo dveṣo notpādayitavya: | kadetyāha-antaśa:
ityādi | antaśa: paryavasāne

śataśo'pi sva{1. W mayā for svakāyena.}kāyena
chidyamānena | tairevetyadhyāhāryam | anyathā ko'tiśaya:
syāt ? tadeva

nigamayannāha-evaṃ hi ityādi | evaṃcitta: anantaroktacitta:
| cariṣyati dānādicaryām |

vihariṣyati catuṣu īryāpatheṣu | evaṃ saṃvṛtisatyāśrayeṇa 
caryāyā yā na duṣkarasaṃjñā iti

pratipādya paramārthasatyāśrayeṇa
pratipādayannāha-punaraparam ityādi | sarveṇa
pratyakṣādipramāṇena

sarvaṃ vyāpi itaradvā rūpam | sarvathā
sattvajīvādiprasiddhaprakārai:, puna: sarvamiti kartṛtvādi-

rūpam | ekānekasvabhāvavaidhuryāt yathā ātmā na vidyate,
ata eva nopalabhyate,

tathā sarvadharmā: | tadeva kathayannāha-evam ityādi |
dharmeṣu tu sarveṇa svalakṣaṇādirūpeṇa

sarvaṃ vākyā{2. W bāhyādikaṃ.}dikaṃ sarvathā
kliṣṭatvādiprakareṇa sarvaṃ sarvaprakāram | ato
gatyantarābhāvānmāyā-

puruṣeṇeva caritavyam | tatra ca kathaṃ duṣkaracaryeti
bhāva: | evamanutpāde'tiprasaṅgaṃ

parihṛtyābhyupagamamāha-yadapi ityādinā | evamevaitat
paramārthena iti bhāva: | bodhisattvo-

'nutpāda: iti vacanāt prādeśikī śūnyatetyāha-kiṃ puna:
ityādi | bodhisattvakarakā dharmā

mārgajñatādisvabhāvā bodhisattvadharmā apyanutpāda:,
nyāyasya tulyatvāt | tadevāha-bodhisattva

ityādinā | yadeva pṛṣṭaṃ tadeva parihartavyam, anyathā
aśrotṛsaṃskārakaṃ vākyam | ata:

prādeśikaśūnyatvaparihārārtham utāho sarvajñatāpi
ityādinottarottarapraśnaparihāreṇa śūnyatāyā:

sarvaviṣayatvamāha | tatra sarvajñatā buddhatvam |
buddhakarakā dharmā: sarvākārajñatālakṣaṇā:

{3. B om. sarvajñatā^.}sarvajñatādharmā: |
anutpannāryamārgo bāla: pṛthagjana: | tannibandhanā
rāgādayo dharmā: pṛthagjana-

dharmā: | krameṇaivaṃ sarvadharmānutpādābhyupagamaṃ
kārayitvā doṣamāpādayannāha-yadyāyuṣman

ityādi | nanuśabdo'kṣamāyām | anuprāptaiva sarvajñatā |
ayatneneti śeṣa: | kvacidayatneneti

pāṭha: spaṣṭa eva | etaduktam-satkṛtya
nirantaradīrghakālabhāvanayā anutpādādhigamena buddhatva-

manuprāptavyam | yadi puna: sarva eva dharmo'nutpanna:, tadā
ayatnena sarvākārajñatā anuprāptaiva |

tataśca muktā: syu: sarvadehina: iti | yadyanutpāde
prāpyaprāpakadharmā vidyante, tadā

ayatnena prāptiriti prasajyate | yāvatā
naivamityabhiprāyeṇāha-nāham ityādinā |

nyāyenānutpannasya dharmasya prāpyaprāpakasya na prāptiṃ
grahaṇaṃ prayogāvasthāyāmicchāmi |

nāpyabhisamayamadhigamaṃ maulāvasthāyām | tadevāha-nāpi
ityādinā | naivānutpannena

prāpakeṇa dharmeṇa anutpannā prāpti: prāpyatālakṣaṇā
prāpyate ubhayoreva nīrūpatvāt |

@326

anyatarānutpādena tarhi prāpti: prāpyatāmityāha-kiṃ puna:
ityādi | utāhośabda:

pakṣāntaradyotaka: | pratipraśnena parihārārthamāha-kiṃ
punarāyuṣman śāriputra ityādi |

utpādasyāsattvāt kimanutpanno dharma utpanna ityabhidhīyate
? evamiti cet, abhidhīyatām |

na hi nāmāntarakaraṇādvastuno'nyathātvam | ata:
kathamutpannena dharmeṇa anutpannā prāpti:

prāpyate ? atha anutpanna eva dharmo'nutpanna ityabhidhīyate
tvayā, tathāpi doṣa eva | yo

hyanutpanno dharma:, so'nutpanna eva avidyamāna: | ata:
kathamanutpannena dharmeṇa anutpannā

prāpti: prāpyate ? etaduktam-tattvena
prāpyapāpakayorasattvāt kuto'yatnena prāpti: ? saṃvṛtyāpi

nirantaraṃ dīrghakālabhāvanayā aṣṭamyādibhūmau
anābhogavāhijñānalābhāt kathamayatnena prāpti:,

yena muktā: syu: sarvadehina: iti | nanu 
saṃvṛtiparamārthasatyāśrayeṇotpādānutpādavyavasthāyāṃ

tavāpyeṣa paryanuyoga: ityabhiprāyeṇāha-utpāda eva
dharmo'nutpāda:, utāho'nutpādo dharma

utpāda: iti | udbhāvanāsaṃvṛtyāpi vāgudāhāravarjitaṃ
tattvamiti matvā āha-utpāda: ityādi |

dvayoralīkatvānna tattvato jalpituṃ pratibhātīti bhāva: |
anutpādasya paramārthatvādityabhi-

prāyeṇāha-anutpādo'pi ityādi |
paramārthānukūlatvātparamārtho'yamucyate anutpāda:
ityāha-

anutpāda evāyuṣman śāriputra jalpa iti | anutpādo'pi
jalpyate iti | jalpa: prapañco

vikalpa iti yāvat | abhisamayakāle tarhi kiṃ pratibhāsate
ityāha-anutpāda eva ityādi | sarva-

vikalpavinirmukta: agrāhya evānutpādo grāhya: pratibhāti |
agrāhakameva ca grāhakaṃ pratibhānam |

kathaṃ punaratadrūpo'pi tadrūpatvena
pratibhātītyāha-evameva ityādi | evameva
yathādarśanamaśakyā-

pahnavatvāt saṃvṛtyā astu yathā tathā | athavā,
evamevāvicāritena rūpeṇa alīkameva pratibhāti |

atyantaṃ pratibhātītyapagataśāśvatocchedarūpaṃ
pratibhāsate | samyagdharmatattvakathanātstutyarthamāha-

dhārmakathikānāma ityādi | sthāpayitavyo dhārayitavya: |
nanu dharmameghābhūmyadhigamābhāve

śrāvako'pi kathamevamiti tatkatya heto:
ityāśaṅkyāha-tathā hi ityādi | yato yata iti |

advyāditvena saptamyantāttasi:, tathā tatastata ityapi |
yatra yatra paripraśnīkriyate, tatra tatra

parihāradānena ni:sarati | dharmatāyā:
svādhigamalakṣaṇāyā vyavasthāpanānna calati | tāṃ ca

dharmatāmāgamarūpāmadhigamena na virodhayati | nityaṃ
samāhitajñānābhāve'pīti śeṣa: | tathā-

gatādhiṣṭhānamādarśayannāha-dharmataiṣā ityādi |
aniśritadharmāṇām anabhiniviṣṭadharmāṇāṃ

tathāgataśrāvakāṇām | dharmataiṣā
pratītyasamutpādaniyāmatā | kāsau dharmatetyāha-te iti |

rūpādilakṣaṇavastūpalambhasadbhāve'pi kathaṃ
punaraniśritadharmāṇa: śrāvakā: iti tatkasya heto:

ityāśaṅkyāha-yathāpi ityādi | ekānekasvabhāvavaidhuryeṇa 
aniśritatvādaniśrayārhatvātsarva-

dharmāṇāmaniśritadharmāṇa: śrāvakā:
prajñāpāramitābhāṣaṇaṃ prati adhīṣṭā eva, anyathā
samyagdeśa-

nānupapatte: | pudgalanairātmyamātraprabhāvitatvena
evaṃvidhadharmādhimokṣavaikalyāt tathāgatādhiṣṭhāneneti

śeṣa: | tadapi sarvākārajñatāniryāṇaṃ
viśeṣamārgādinā vinā na bhavatītyato'nantaraṃ mārga-

niryāṇaṃ darśayannāha-sādhu ityādi subhāṣitatvārthatve
| sādhu sādhu subhūte, kiṃ tu kata-

@327

maiṣā sarvadharmāniśritapāramitā yayā bodhyadhigama: ?
svarūpamāvedayannāha-prajñā ityādi |

yānatrayasaṃgṛhītā sārvayānikī sarvabhūmipāramitā |
bodhipakṣadharmasvabhāvena mārgalakṣaṇā prajñā-

pāramitā sarvadharmeṣvaniśritatayā
sarvadharmāniśritapāramitetyucyate | evaṃ
vidhaprajñāpāramitāyāṃ

mārgātmikāyāṃ ko niryātītyāha-iti hi ityādi |
ityevamanantaroktena krameṇa cittāvalīnatvaṃ

cittasaṃkoca: | tadevāha-kāṅkṣā ityādinā |
kāṅkṣāyitatvaṃ saṃśayajñānaṃ kimayamanyo veti

mārgāntarakāṅkṣaṇāt | dhandhāyitatvam ajñānam,
tatsvarūpāpratipatti:, cittasyānyathātvaṃ

mithyājñānaṃ viparītārthapratipatti: | etacca
sarvamavidyaiveti bhāvanāpraheyaṃ darśayati | viharatyanena

mārgasvabhāvena prajñāpāramitāvihāreṇa
caturbhirīryāpathaiścittakarmaṇyatāpādanāt |
avirahitaścā-

nena manasikāreṇa mārgātmakena pratisaṃlīnāvasthāyām |
nanu manaskāraścetasa ābhoga: āla-

mbane cittadhāraṇakarmaka: | prajñāpāramitāvihāraśca
tadviparītasvabhāva:, iti kuto'nayo: sahā-

vasthānamityabhiprāyeṇāha-katham ityādi | yo
manasikāreṇāvirahita:, sa kathaṃ prajñāpāramitā-

vihāreṇa viharet ? parasparavirodhānnaivetyartha: | tadeva
kathayannāha-yadi hi ityādi | yadi

manaskāreṇāvirahitastadā prajñāpāramitāvihāreṇa
virahita: | atha prajñāpāramitāvihāreṇāvi-

rahitastadā manaskāreṇa virahita: | atha viruddhayorapyekatra
sahāvasthānamiṣyate, tadā

atiprasaṅga ityāha-yadi ca ityādi | yadi ca
manasikāreṇāvirahita:, tadā manasikāreṇāvi-

rahito'pi prajñāpāramitāvihāreṇāvirahita iṣyate
mārganiryāṇāvasthāyām, tadaivaṃ sati prajñā-

pāramitāvihāreṇāvirahitā: sarvasattvā: iti prāptam,
teṣāṃ manaskārasadbhāvāt | nanu

prajñāpāramitāvihāro'nekayatnasādhya:, ata: kathaṃ
tenāvirahitā: sarvasattvā iti tatkasya

heto: ityāśaṅkyāha-sarvasattvā api hi ityādi |
manasikāreṇetyatra aviruddheneti śeṣa: |

evaṃ manyate-sannapi 
prajñāpāramitāvihārastadviruddhaviparyāsapravṛtta 
manaskārasadbhāvāt sarvasattvānāṃ

na vyavasthāpyate | yadā punastvayā
mārganiryāṇāvasthāyāmubhayo: sahāvasthānena virodho
nābhyupa-

gata:, tadā kādācitkavirodhānupapatte: yasmādaviruddhena
manaskāreṇa sarvasattvā viharanti,

tasmāt prajñāpāramitāvihāreṇa avirahitatvaprasaṅga iti
manaskārasya yathārutatve syādayaṃ

doṣa ityāha-sādhu ityādi | kiṃ tvamanaskāra eva
manaskāro'bhipreta:, tatra ca śabdapravṛtti-

mātreṇa yadyupālambha: kriyate, tadāha-api tūpālapsye tvā
ityādi | yato manaskāralakṣaṇa

evārtho bhūtapadābhidhānena yathārutābhidhānena
āyuṣmatā śāriputreṇa parigṛhīta:, tasmāt

tvāmapyevaṃjātīyakeṣu uttaratravākyeṣu
paripraśnayiṣyāmi | yathārutaśabdārthagrahaṇe tulyo doṣa

ityanenādarśayati | kathaṃ punaramanaskāra eva manaskāro na
tu yathāruta iti tatkasya

heto: ityāśaṅkyāha-sattvāsvabhāvatayā ityādi | sattvasya
prāṇino māyopamatā sattvāsvabhā-

vatā | tayā hetubhūtayā tadavyatirekāt
manaskārāsvabhāvatā | sattvasyāsatī eva bhāvatā

sattvāsadbhāvatā | sattvasya tattvotpattyādibhirviviktatā
sattvaviviktatā | sattvasya cintāti-

krāntatvamacintyatā sattvācintyatā |
sattvasyāpratipattiranabhisaṃbodhanatā sattvānabhisaṃbodhanatā |

@328

haribhadraviracitā aṣṭasāhasrikāṭīkā |

sattvo'yathābhūtārtho'līka: ityabhisaṃbodhanatā
sattvāyathābhūtārthābhisaṃbodhanatā | etacca padaṣaṭkaṃ

yathāsaṃkhyaṃ
caturvidhanirvedhabhāgīyadarśanabhāvanāmārgāvasthāsu
grāhyam | evaṃ nyāyato'manaskāra

eva manaskāra ityabhidhāyopasaṃharannāha-anena ityādi |
evaṃ rūpeṇānantaroktasvabhāvenānena

manasikāreṇāviparyāsapravṛttatvādicchāmi viharantaṃ
bodhisattvamanena ca prajñāpāramitātmakena

vihāreṇa mārganiryāṇalakṣaṇenetyevaṃ niryātavyavastuṣu
prativiśiṣṭānyadharmābhāvena sarvadharmānu-

palambhatayā niryāṇāt,
evamebhiraṣṭābhirniryāṇainiryāṇapratipattirveditavyā |
tathā coktam-

uddeśe samatāyāṃ ca sattvārthe yatnavarjane |

atyantāya ca niryāṇaṃ niryāṇaṃ prāptilakṣaṇam ||73||

sarvākārajñatāyāṃ ca niryāṇaṃ mārgagocaram |

niryāṇapratipajjñeyā seyamaṣṭavidhātmikā ||74|| iti |

sarvākārajñataivānuṣṭhīyamānatvena
caryācittotpādādirūpeṇa hetuphalātmakena ni:śeṣā-

kāratayā samastavastuparijñānāttathāgatānāṃ
saṃbandhinī puna: puna: parivartate'tra, ityasau

granthapariccheda: sarvākārajñatācaryāparivarta: ||

abhisamayālaṃkārālokāyāṃ prajñāpāramitāvyākhyāyāṃ

sarvākārajñatācaryāparivarto nāma prathama: |

@329

2 śakraparivarto dvitīya: |

sarvākārajñatādhigamo na vinā mārgajñatāparijñānena,
iti mārgajñatāṃ vaktumāha-tena

ityādi | tena samayena mārgajñatākathanakāle puna:
bhūyo'pi śakra: saṃniṣaṇṇa: iti saṃbandha: |

kiṃbhūta: ityāha-devānāmindra: prabhu: | tasyāmeva
yathopavarṇitāyāṃ parṣadi saṃnipatita: | kṛta-

kāyādisāmagrīko vihitasamyakpraṇāmo vā svāsane
saṃniṣaṇṇa: samupaviṣṭa: | kuberadhṛtarāṣṭra-

virūpākṣavirūḍhakāścatvāro lokapālā: | sahe
lokadhātau ā samantāt pati: sahāpatirnāyako

devaputra:, brahmāpi caturthadhyānaprabhava: |

saṃvartanya: punastisro bhavantyagnyambuvāyubhi: |

-abhidharmakośa-3.100

iti nyāyādyathākramaṃ prathamādidhyānatrayasya vināśena
tasyaiva cirasthāyitayā patitvābhi-

mānādityeke | apare tu anyathā anyatarasattvasya
ābhāsvaradevanikāyāccyutvā ekākina:

śūnye brāhme vimāne samutpannasya, aho bata anye'pi sattvā
ihopapadyeranniti praṇidhānānantaraṃ

puṇyādikṣayāt apareṣāṃ kākatālīyanyāyena tatra
samutpāde ahameṣāmīśvara ityādyabhimānātprathama-

dhyānatṛtīyabhūmiko brahmā sahāpatiriti varṇayanti |
tatraivaṃ parṣatsaṃnipāte mārgajñatotpattiṃ prati

yogyatāpādanāya devādīnāṃ
svakarmajaprabhāyāstathāgataprakṛti
prabhābhirmalinīkaraṇatā nihatamāna-

saṃtāne'dhigama utpadyate iti jñāpanāya kṛtā | ato
vakroktyā ādhāra: kathita ityāha-yo'pi

ca ityādi | svakarmavipākaja: 
svaśubhakarmavāsanānirjāta: avabhāsa: raśmyāloka: | 
caśabdā-
tkāyādirapi | anubhāvena śaktiviśeṣeṇa | tejasā
prabhārūpeṇa | adhiṣṭhānena sāṃnidhyene-

tyeke | kāyavāṅmanovyāpāraraśmibhedādvā
anubhāvādipadatrayamityapare | abhibhūto dhyāmīkṛto'

bhūt | atha ityādi | evaṃ malinīkaraṇena
lokapālatvādyabhimānanirāsānantaramiti athaśabda:

ānantarye | imāni iti pratyakṣarūpāṇi | antikāt iti
sakāśāt | prajñāpāra-

mitām iti mārgajñatātmikām | śrotukāmāni iti śrautreṇa
jñānena avadhārayitukāmānīti |

keṣāṃ saṃbandhinīmityāha-bodhisattvānāṃ
mahāsattvānām iti | upadeśam ityādi | śravaṇā-

vasthāyāṃ granthadhāraṇāya śikṣaṇamupadeśa: |
cintāvasthāyāṃ gṛhītārthāvismaraṇāya avavāda: |

bhāvanāvasthāyāmapūrvopārjanā anuśāsanī | etat sarvaṃ
bodhisattvānām | kathaṃ śrotukāmānī-

tyāha-tatkatham ityādi | sthātavyam ityādi padatrayaṃ
yathākramaṃ śravaṇādyavasthāsu veditavyam |

evamabhyarthita: subhūtirvigatābhimāna eva
utpāditabodhicitto mārgajñatādhigame bhavya iti

viṣayapratiniyamadvāreṇāha-tena hi ityādi | yasmādeva
śrotukāmāni, tena kāraṇenopadekṣyāmi

kathayiṣyāmi | cittam iti | śūnyatākaruṇagarbhamiti
bhāva: | triyānavyavasthānamābhiprāyikaṃ

na lākṣaṇikamiti nyāyādanuttarasamyaksaṃbodhiparyavasāna
eva sarvo jana: ityato vītarāgetara-

yogināpi buddhatvaprāptaye mārgajñatā bhāvanīyā iti
vyāptimādarśayituṃ śrāvakayānādi pratipannā-

nāmanuttarasamyaksaṃbodhyabhājanatvena aniyatagotrāṇāṃ
prathamato mahābodhau ākarṣaṇārthamanyeṣāṃ

ca pravṛttānāṃ saṃdhāraṇārthamityābhiprāyikaṃ
vacanamāha-ye tvavakrāntā ityādi | tu śabdo'va-

@330

dhāraṇe | ya eva avakrāntā: sarvathā adhigatā:
samyaktvaniyāmaṃ svaśrāvakādidarśanādimārgaṃ

na te bhavyā yogyā: |

buddho bhaveyaṃ jagato hitāya |

ityanuttarasamyaksaṃbodhinimittaṃ cittamutpādayitum | yatra
bālo'pi jana: śaktastatra kathaṃ

viditāryamārgā: śrāvakā na śaktā iti tatkasya heto:
ityāśaṅkyāha-baddhasīmāna: ityādi |

svamārganirdagdhani:śeṣa
traidhātukotpattikleśāvaraṇatayā yasmātte mahāśrāvakā:
saṃsārasrotaso

janmapravāhādbaddhasīmāno'nutpattidharmatayā
kṛtamaryādā: tato'bhavyā eva te puna: punarabhīkṣṇaṃ

saṃsaraṇāya janmagrahaṇāya | tataśca anuttarāyāṃ
samyaksaṃbodhau cittamutpādayitumabhavyā: iti

saṃbandha: | etaduktam-

yāvatsaṃsāravāsasthā bhavanti varasūraya: |

tāvatsattvārthamatulaṃ śaktā: kartumanirvṛtā: ||

iti vacanāt punarjanmagrahaṇe sati dānādinā
sattvārthakriyāyāmabhyāsādbodhicittaṃ suviśuddhaṃ

tathāgatapadaprāpakamupajāyate | ato mahāśrāvakā:
samucchinnakleśatayā punarjanmākhyamūlakāraṇa-

nivṛttyā tādṛgvidhaṃ cittaratnaṃ kāryātmakaṃ
notpādayituṃ śaktā:, nirhetukatvaprasaṅgāt | bālā:

punaryathoktāvikalakāraṇasadbhāvena śaknuvantyeveti |
yuktarūpamevaitadvacanam, kathamābhiprāyika-

mityāha-api tu ityādi | apituśabdo nipāta:
prastāve'thaśabdārthe vartate | teṣām

iti mahāśrāvakāṇāṃ
vakṣyamāṇānumodanāmanaskāreṇānumode anumodayāmi |
kimanumodase

ityāha-sacet ityādi | yadi te mahāśrāvakā
bodhicittānyutpādayeyustānyanumode'hamiti

saṃbandha: | kathaṃ pratikṣipyānumodase ityāha-nāham
ityādi | yadi nāma vineyaviśeṣāpekṣayā

ābhiprāyikaṃ vacanaṃ prāguktavānaham, tathāpi na puna:
kuśalamūlasya bodhicittaprabhavabuddhatva-

syāntarāyamasaṃbhavatvena vicchedaṃ mahāśrāvakāṇāṃ
karomi ? kathaṃ na karoṣītyāha-viśiṣṭebhya:

ityādi | yasmādviśiṣṭebhya: kalyāṇamitrādibhyo
viśiṣṭatamā eva bodhicittādayo dharmā

adhyālambitavyā: pratikāṅkṣitavyā: |
dagdhapunarbhavakleśānāmapi ca śrāvakapratyekajinānāṃ

kathaṃ tāsu tāsu gatiṣu janma na virudhyate iti na vaktavyam
| yasmādyo'nanyasattvaneyasya

jantorabhiratipūrvako hīnasthānaparigraha:, sa
sabhyagātmasnehavato du:khasukhatyāgāptivāñchā-

pūrvaka: | tadyathā kāmināṃ strīguṇaparigraha: | tathā
ca īśvarādyanadhiṣṭhitasya jantorabhiratipūrvako

graho'yaṃ garbhasthānaparigraha: | ityevaṃ svabhāvahetunā
kleśānāṃ traidhātukotpattiṃ prati sāmarthyaṃ na

pratipādyate | mahāśrāvakāstu sopadhinirupadhisaṃjñakaṃ
bodhidvayaṃ labdhvā bhavādurukaruṇāprajñā-

vaikalyenottrastamānasā: pūrvāvedhākṣiptāyu:saṃskāra
parikṣayānnirvāṇāsaṃbhave'pi pradīpanirvāṇa-

prakhyanirvāṇasaṃjñino
vyativṛttatraidhātukajanmānaścyuticittānantaraṃ
pariśuddheṣu buddhakṣetreṣu

anāsrave dhātau samāhitā eva padmapuṭeṣu jāyante |
tataste'mitābhādisaṃbuddhabhāskarakarai-

rakliṣṭatamohānaye prabodhitā: bodhicittamutpādya
muktyavasthāyāṃ narakādicārikāmiva gatiṃ

@331

gacchanta: krameṇa bodhisaṃbhāraṃ saṃbhṛtya lokaguravo
bhavanti, ityāgamāt niścitamiti |

punarbhavakleśakāraṇanivṛttyā traidhātukotpattikāryaṃ
nivartate, na tvanāsravadhātūtpattiriti kathaṃ

virodha: ? tasmāt, sarvasmin yāne
sarvathaikamahāyānasamavasaraṇadeśanaiva nyāyyā lakṣyate
| evaṃ ca

āryasaddharmapuṇḍarīkasatyakasatyakīparivartādiṣu
pāṭha: sunīto bhavati | "bhaviṣyasi tvaṃ śāriputra

anāgate'dhvani samyaksaṃbuddha:" | tathā "ekaṃ hi yānaṃ
dvitīyaṃ na vidyate" ityādi | puna-

ruttrāsaparivarjanārthaṃ keṣāṃcit
daśadharmakaratnameghādiṣu ekayānadeśanārtho nītārtha
iti bhagavataiva

spaṣṭīkṛta: | laṅkāvatāre coktam "nāsti mahāmate
śrāvakayānikānāṃ śrāvakayānena mokṣa:,

api tu mahāyānaparyavasānikā eva te" ityādi | tathā
āryanāgārjunapādāstanmatānu-

sāriṇaścaikayānanayavādina āhu:-

labdhvā bodhidvayaṃ hyete bhavāduttrastamānasā: |

bhavantyāyu:kṣayāttuṣṭā: prāptanirvāṇasaṃjñina: ||

na teṣāmasti nirvāṇaṃ kiṃ tu janma bhavatraye |

dhātau na vidyate teṣāṃ te'pi tiṣṭhantyanāsrave ||

akliṣṭājñānahānāya paścādbuddhai: prabodhitā: |

saṃbhṛtya bodhisaṃbhārāṃste'pi syurlokanāyakā: || iti ||

tadevaṃ sarvākāraramaṇīyatattvanirdeśādāryasubhūtau
samupajātabahumānānāṃ prasādopabṛṃhaṇāya

bhagavānāha-sādhu ityādi | agocaro'pyevamartho
vispaṣṭavāgbhi: pratyakṣeṇeva prakāśyate iti

vismaye sādhu sādhviti dvirabhidhānam | yadi vā
svavivakṣitasya vyaktaṃ dyotanāt praharṣe puna:

sādhuriti vacanam-śobhanamevaitadyadvadasīti |
khaluśabdo'vadhāraṇe | ya:śabdo nipāto

yasmādarthe vartate | kvacitpustake yaditi pāṭha: |
yasmāttvamekayānadeśanayā bodhisattvānāṃ

svapakṣasthirīkaraṇenotsāhaṃ dadāsi |
nānānayavādinastvāryā
saṅgapādāstadanusāriṇaścānyathā

vyācakṣate | "ye tvavakrāntā:" ityādi vākyaṃ nītārtham,
api tu khalu ityādivacanaṃ

neyārtham | ato vyāptyartho buddhagotrakānadhikṛtyeti | tathā-
ākarṣaṇārthamekeṣāmanyasaṃdhāraṇāya ca |

deśitāniyatānāṃ hi saṃbuddhairekayānatā ||

-sūtrālaṃkāra-11.54

ityādinā ca sūtrāntaravirodhaṃ pariharanti |
pūrvasminnekayānadeśanāpakṣe ye śrāvakādi-

bodhyadhigamapūrvikāṃ mahābodhimadhigacchanti, te
tāvatkālaṃ vyapadeśena śrāvakādigotrakā

vyapadiṣṭā: | prathamatastu
pramuditādibhūmyadhigamānukrameṇa anuttarabodhibhājo
mahāyānagotrakā:

iti gotrabhedo na virudhyate ityalaṃ prasaṅgena ||

idānīṃ mārgajñatāyā: svabhāvaṃ kāritraṃ ca
kathayannāha-kṛtajñai: ityādi | niṣpādito-

pakārasmaraṇadakṣā: kṛtajñā: | nanu viśeṣamārgādinā
aparisamāptakāryatvāt kriyamāṇopakārā:

@332

kathamevaṃ vadantīti tatkasya heto:
ityāśaṅkyāha-paurvakāṇāṃ hi ityādi | pūrvakā eva
paurvakā: |

prajñāderākṛtigaṇatvena svārthe taddhitavidhānāt |
asmadarthe asmākaṃ prayojanena kṛtenetyartha: |

śrāvakayānapura:sarasya dharmacakrasya pravartanāditi mati:
| yathetyasmadartha iti saṃbandha: | yadi vā,

yathā avavadita iti | brahmacaryamabrahmacaryādvirati: |

vṛttastha: śrutacintāvān bhāvanāyāṃ prayujyate |

ityanena yathāsaṃbhavaṃ pañcaśikṣāpadādikatvaṃ
kathayati | bodhāya anuttarabodhinimittam |

caran ityāsaṃsāraṃ
sattvārthakaraṇapravṛttatvenotpāditabodhicittasya sarvathā
mārgajñatayā kleśaprahāṇam,

ityasyā: svabhāvena kleśavaśitāmāsādya dīrghakālaṃ
pratipadyamāna: san ityanena pratipādyamāna-

svabhāva: kathita: | anyathā aparipūrṇaiva bodhicaryā
syāditi mati: | avavadito yathāvavādena

dānādiṣu pāramitāsu | avavāda: kṛta: avavādita:,
avavādakaṃ datvā avavādaka: kṛta: iti

vyutpatti: | kvacida{1. W avavodhita iti pāṭha:
subodha:.}vavādita iti pāṭha: sugama: | anuśiṣṭa:
anuśāsanyā | tatra iti

teṣu śrāvakeṣu | kvacidavasthāyāṃ caratā iti |
yathoktasvabhāvasya bhūtakoṭerasākṣātkaraṇena

prajñopāyakauśalena ca dānādibhiraparigṛhītā
samādāpitāparimocitasattvaparigrahaṇasamādāpana-

parimocanādikarma kurvatā saṃbhṛtasaṃbhāreṇeti
kāritramāveditam | anyathādhigamānupapattyā

anuttaraṃ tāthāgataṃ jñānamutpāditamadhigatam | evaṃ
dṛṣṭāntamāvedya dārṣṭāntikamarthamāha-evam

ityādi | evamiti tathetyartha: | apiśabdānna kevalaṃ
bhagavatā, asmābhirapi mahāśrāvakairava-

vādānuśāsanībhyāmeva anugrahaparīndanānyāyena
anuparigrahītavyā anuparivārayitavyāśca | tathā

uttarottaraparipākārthaṃ saṃparigrahītavyā:
saṃparivārayitavyāśca iti | ca śabdo'vadhāraṇārtha: |

ko'tra pratibandho yathā bhagavān pūrvaṃ
bodhisattvāvasthāyāṃ śrāvakairanuparigṛhīta: |
bhavadbhirapi

śrāvakairanye bodhisattvāstathā anuparigrahītavyā iti
tatkasya heto: ityāśaṅkyāha-

asmābhirapi ityādi | ayamāśaya:-yathā pūrvaśrāvakai:
svabuddhānāṃ bodhisattvāvasthāyāmasmadarthe

brahmacaryacaraṇaṃ jātamiti
pūrvakṛtopakārāvabodhakāraṇena teṣāṃ
pratyupakāracikīrṣayā tadantike'-

smadarthaṃ brahmacaryaṃ caran bhagavān bodhisattvāvasthāyāṃ 
priyatama: śākyamuniranuparigṛhīta:,

tathā asmābhirapi śrāvakai: śākyādhirājasya
bodhisattvāvasthāyāmasmadarthe brahmacaryacaraṇaṃ

jātamiti pūrvakṛtopakārāvabodhakāraṇena bhagavata:
pratyupakārābhiprāyādyuṣmadantike'nāgatasattvārthaṃ

brahmacaryaṃ bodhisattvā:
priyatamāścaranto'nuparigrahītavyā: | evaṃ hi vayaṃ
bhagavata: kṛtajñā iti |

evamanuparigrahe kiṃ bhavatītyāha-kṣipram ityādi |
abhisaṃbhotsyante adhigamiṣyanti | kvacit

abhisaṃbudhyante iti pāṭha: | atra na hi
tadānīmevābhisaṃbudhyante'nuparigṛhītā iti

cintyamityeke | avikalakāraṇasaṃpattyā
kāryodayavivakṣāyāṃ vartamānanirdeśa ityapare | yathokta-

meva dhyāmīkaraṇādikaṃ pratipattavyam | tathā coktam-

@333

dhyāmīkaraṇatā bhābhirdevānāṃ yogyatāṃ prati |

viṣayo niyato vyāpti: svabhāvastasya karma ca ||1|| iti ||

ādhārādikamevamabhidhāya
śrāvakamārgādhigamārthamāha-atha khalvāyuṣmān ityādi |

tena hi iti | yasmāt mārgajñatādhikāre
svamārgaparyantagatimāsādya yānāntaravineyasattvārthaṃ

prati asākṣātkaraṇena sahetukamārgopadeśaparicayakauśalyāt 
sarvamārgā: paripūrayitavyā bodhi-

sattvena, tasmāt kāraṇāt śrāvakamārgaṃ bhāṣiṣye'haṃ
te kauśika, śṛṇu iti saṃbandha: | yathā

deve varṣatyapi avāṅmukhe ghaṭe na kiṃcidapyudakaṃ
praviśati, tadvattvamavāṅmukho bhūtvā aprati-

pattyā mā śṛṇvityāha | sādhu ca iti | yathā uttāne
aśucighaṭe yadudakaṃ praviśati tat

sarvamaśuci bhavatyakāryopagatam, tadvat tvaṃ
viparītapratipattyā śrutamaśucīkurvan mā śṛṇu

ityāha-suṣṭhu ca iti | yathottānaśucichidraghaṭaṃ
praviśatyudakaṃ na tu tiṣṭhati, tadvat tvamasthira-

pratipattyā mā śṛṇu | kiṃ tu tathā śṛṇu yathā
paṭutarānubhavadvāreṇa cetasi sthirībhavatītyāha-

manasi kuru iti | evaṃ hi śravaṇaṃ
saphalamityācāryavasubandhu: | madhyastho'rthī ca bhūtvā

śṛṇviti yathākramamāha-sādhu ca suṣṭhu ca iti | tathaiva
vicārako bhūtvā nirūpayetyāha-

manasi kuru iti | anena śrotṛlakṣaṇamāveditamityāryadeva:
| bhāṣiṣye'haṃ te iti tavānu-

grahāya prakāśayiṣyāmi | kathaṃ bhāṣiṣye ityāha-yathā
ityādi | yathā yena prakāreṇa

prajñāpāramitāyāṃ śrāvakamārgasvabhāvāyāṃ
sthātavyaṃ pratipattavyam | evamabhyupagamya idānīmāha-

śūnyatāyām ityādi |
du:khādicaturāryasatyasaṃbandhināmākārāṇāmanupalambhe
sāmānyoktāvapi

viśeṣapratipatti: pūrvācāryasaṃpradāyādyanusāreṇa
bhavatīti nātra saṃdeha: | tadayaṃ saṃkṣepārtha:-

tatrodayavyayadharmitvena anityata: | sāsravasya vastuna:
pratikūlatvena du:khata: | evaṃ kṛtvā

anityo'pyāryamārgo'nāsravatvena āryāṇāmapratikūla iti
nāsya du:khatvaprasaṅga: | pareṇātmanā

śūnyatvādanātmata: | svayamanātmatvena śāntata: | iti
du:khasatyākārā: | phalasyeva bījaṃ

mūlahetutvena rogata: | du:khasamudayatvena gaṇḍata: |
du:khapratyayatvena śalyata: | du:khaparaṃparā-

pravabhatvenātyarthaghātādaghata iti samudayasatyākārā: |
pratyarthikabhūtatvena parata: | pratyarthika-

bhāvasya pralopadharmatvāt pralopadharmata:, iti tayoreva
du:khasamudayayo: pratyekaṃ nirvidākārau |

svarūpānavasthitatvena calata: | hetvanapekṣasya 
prakṛtyaiva bhaṅguratvena prabhaṅgurata:, iti tayoreva

pratyekaṃ virāgākārau | aihikāmutrikātaṅkasthānatvena
bhayata: | rakṣa:prabhṛtīnāmupakramagamyatvena

upasargata: | mahābhūtasaṃkṣobhāśanipātādyupa
kramāspadatvenopadravataśceti tayoreva pratyekaṃ
nirodhākārā: | evaṃ ca kṛtvā āryaśrāvako nirvide
virāgāya nirodhāya ca pratipanno

bhavatītyāgamārtha: kathaita: syāt | kleśavisaṃyogatvena
nirātmata: | du:khapraśamārthena śāntata: |

sukhaśucivastutvena viviktata: | nityahitavastutvena
śūnyānimittāpraṇihitānabhisaṃskārata

iti nirodhasatyākārā: | nirvāṇapurapariprāpaṇārthena
mārgata: | ni:śeṣadoṣa{1. B ^kleśa^.}
pratipakṣarāśibhāvena

@334

nyāyata: | cittasyāviparyāsapratipādanārthena pratipattita:
| nirabhiniveśanityasthānagamanena

nairyāṇikata iti mārgasatyākārā: | tathā ca sati amunā
krameṇa mahāyāne kecidākārā: 
paryāyata: kecicca svarūpato nirdiṣṭā: iti
nāśrāvakamārgatvaprasaṅga: | tataścaiṣāṃ caturāryasatya-

saṃgatānāṃ svabhāvānupalambhabhāvanayā
mārgajñatādhikāre śrāvakāṇāṃ mārgo bodhisattvena
parijñeya

iti | asya cārthasaṃkṣepasya pañcaviṃśatisāhasrikāyāṃ
spaṣṭamupalabhyamānatvānna vipratipatti:

kāryā | tathā coktam-

caturṇāmāryasatyānāmākārānupalambhata: |

śrāvakāṇāmayaṃ mārgo jñeyo mārgajñatānaye ||2|| iti
||

śrāvakamārgamabhidhāyaivamuṣmārthamāha-tena hi ityādi |
yasmāt nirvedhabhāgīyādhigama-

pūrvakaṃ catu:satyaparijñānam,
tasmādbodhisattvenoṣmādhigamārtharūpaṃ rūpasvabhāvena
śūnyam |

evaṃ vedanādaya: | yā ca rūpasya śūnyatā yā ca
vedanādīnām, advayametadadvaidhīkāramitya-

bhedato bhāvanīyam | ayaṃ cārtho mahāsaṃnāhasaṃnaddhena
bhavitavyam ityanena kathita: | tathā

hi madhyamāyāṃ jinajananyāmuktam-"kiyatā bodhisattvo
mahāsaṃnāhasaṃnaddho bhavati ? iha

subhūte bodhisattva: śūnyatayā sarvadharmānabhedata:
pratyavekṣate" ityādi | tathā coktam-

rūpādiskandhaśūnyatvācchūnyatānāmabhedata: |

uṣmāṇa: iti ||
mūrdhārthamāha-na rūpe sthātavyam ityādi |
upalambhayogeneti bhāva: | eṣāmeva pañca-

skandhānāṃ na cakṣuṣi ityādinā na smṛtyupasthāneṣu
ityādinā na srotaāpattiphale ityādinā

ca yathākramaṃ sāsravobhayānāsravavattvena prabhedaṃ
darśayatīti hārakārtha: | dhātvādīnāṃ ca svarūpa-

lakṣaṇamatipratītamiti na likhitam | yāvanna manovijñāne
ityatra yāvadgrahaṇena ghrāṇādivijñānā-

tideśaṃ karoti | na buddhatve sthātavyam
ityanuttarasamyaksaṃbuddhatve | yadyādhārātmake rūpādau

na sthātavyam, evaṃ tarhi
vyāvṛttiphalatvātsarvavākyānāṃ rūpādikamiti
tādātmyenāvasthānaṃ

prāptamiti kasyacidāśaṅkāniṣedhārthamāha-iti hi rūpam
ityādi | iti śabdastasmādarthe | hi-

śabda: pūrvavat | tadayaṃ
vākyārtha:-yasmānnyāyato'nupalambhabhāvanayā
rūpāderasattvādādhārabhāvanā-

nupapatti:, tasmādeva ca kāraṇāt svarūpavirahe
tādātmyenānyathā copagamo na yuktarūpa: |

saṃnihitavineyajanaviparyāsanirācikīrṣayā tu
kathaṃcidādhārabhāvena nirdeśānna vyāvṛttiphala-

māstheyam | ato mūrdhādhigamārthaṃ
sarvathānupalambhabhāvanā rūpādīnāṃ vidheyeti | tathā
coktam-

anupalambhena teṣāṃ mūrdhagataṃ matam ||3|| iti ||

yāvanmana:saṃsparśajā iti | atra yāvadvacanena
cakṣurvijñānādisaṃgraha: | yāvadvijñāna-

dhātu: ityatra yāvadupādānena abdhātvādiparigraha: |
kṣāntyarthamāha-rūpaṃ nityamanityam

ityādi | anityādipadaṃ vyākhyātam | tadviparyayeṇa
nityādi padaṃ vācyam | vipakṣapratipakṣa-

@335

bhedena du:khasatyākāropādānaṃ pradhānatvāt
sarvābhiniveśanivṛttaye kṛtam | śubhamaśubham iti

śubhaṃ praśastamaśubhamapraśastam | etacca
pariśiṣṭasatyākārasūcanaparam | yadyevaṃ sarvākāravigame

svabhāvaśūnyameva tarhi
prāptamityāśaṅkāvāraṇārthamāha-rūpaṃ śūnyam ityādi
| aśūnyavastupratiṣedhena

śūnyamityucyate | ato yathoditavidhinā vastvabhāvānna
nirviṣayapratiṣedho yukta iti mati: |

etaduktam-kṣāntyadhigamāya rūpādau
nityamanityamityādibhirākārairupalambhayogena
sarvathāvasthānaṃ

na vidheyamityevaṃ bhāvanīyam iti | tathā coktam-

kṣāntayasteṣu nityādiyogasthānaniṣedhata: | iti ||

{1. W agrārtham.}agradharmārthamāha-srotaāpattiphalam
ityādi | asaṃskṛtaprabhāvitam iti tattva-

to'nutpādasvabhāvatvānmārgasyāsaṃskṛtanirjātaṃ phalaṃ
kāryam | sāmānyenābhiniveśaniṣedhārthamevaṃ

nirdiśya viśeṣeṇāha-srotaāpanno dakṣiṇīya ityādi |
viśiṣṭapuṇyakṣetratvena mukhyato dakṣi-

ṇārhatvāddakṣiṇīya: | saptakṛtvo bhavaparama iti
kartavyaśeṣatayā pareṇa prakarṣeṇa yāvat sapta

vārān saṃsāravāsanimna: | apariniṣṭhitatvāt ityādi |
aparisamāptakāryatvāt | sakṛt

ekavāram | imaṃ manuṣyalokam āgamya saṃprāpya du:khasya
rāgādikleśagaṇasya antaṃ vināśaṃ

kariṣyati | tatraiva antarābhavāvasthāyām | ihaiva iti
yasminneva janmani arhan jātastasmi-

nnevetyartha: | anupadhiśeṣanirvāṇadhātau iti | na vidyante
upadhaya: skandhā: sarvarāgādiprahā-

ṇāvaśeṣībhūtatvena śeṣā yasminnirvāṇe tattathoktam |
nirvāntyasmin sarve vikalpā: iti nirvāṇaṃ

tathatā | tadeva dhātustadālambanabhāvena āryāṇāṃ
niṣpatterhetu:, atastasminniti yojanīyam |

srotaāpanna: ityādi | caturvidhaphalasthopādānena
nāntarīyakatayā pratipannakāvasthāścatasro'pi

grāhyā: | tena śrāvakabhūmiraṣṭaprakārā bhavati | yasya
ca pudgalasya yāvanmātrakleśaprakāraprahāṇena

pratipannakatvādivyavasthānam, tatprāgevoktamiti na
punarupanyasyate | pratyekabuddha: ityādyuddeśapadaṃ

nirdiśannāha-pratyekabuddho'tikramya ityādi | ātmānamekaṃ
prati nimittabhūtatvāt svabodhiṃ

buddhavān svayamiti pratyekabuddha: | naivaṃ śrāvake'pi
prasaṅga:, tasya paropadeśasāpekṣatvāt | na ca

samyaksaṃbuddhe'pi prasaṅga:, tasya sarvākārajñatāyā:
sarvasattvārthoddeśena viśiṣṭatvāt | anena ca

navamī pratyekabuddhabhūmiruktā |
grāhyārthavikalpagrahāṇena śrāvakabhūmimatikramya
ullaṅghaya |

grāhakārthavikalpāprahāṇena anuttarabuddhabhūmimaprāpya
anadhigamya | tathaiva buddho dakṣiṇīya:

iti na sthātavyam iti padaṃ vivṛṇvannāha-buddha ityādi |
pṛthagjanabhūmima iti adhimukti-

caryābhūmim | aprameyāṇām ityādi |
pratyakṣādipramāṇena pramātumaśakyatvādaprameyāṇām |

ekatvādisaṃkhyārahitatvena asaṃkhyeyānām | etena yatra
kvacidvinayādau subhadrāntapratiniyata-

sattvārthakaraṇamuktam, tadābhiprāyikamityupapannam | yadvā
atra lokadhātau arthakriyāmadhikṛtya

taduktam, anyatra tu nirmāṇameghai: sarvalokadhātuṣu
sattvārthakaraṇādaprameyādivacanamaviruddham |

athavā, anyadevedaṃ prativiśiṣṭaṃ mahāyānasaṃjñitaṃ
yānāntaraṃ gāmbhīryādiyuktam |

@336

ato'tra vilakṣaṇaiva deśaneti na yānāntareṇa saha virodho
vācya: | tathā anyatrāpyevaṃ-

jātīyakeṣu artheṣu ayameva parihāro grāhya: |
sattvānāmarthaṃ kṛtvā iti keṣāṃci-

ddānādibhirabhyudayadharmaṃ niṣpādya | parinirvāpya iti
śrāvakādinirvāṇe kāṃścinni:śreyasadharme

pratiṣṭhāpya |
śrāvakapratyekabuddhasamyaksaṃbuddhatvaniyatān iti yasya
kuśalanirvedhabhāgīyāde-

radhigamānniyamenābhyudayani:śreyasadharma: prāpyate tatra
hetau sthāpanāt | anyān niyatān

niyatagotrasthāniti yāvat | buddhabhūmau ityanena
samantaprabhā daśamī buddhabhūmi:

kathitā | buddhakṛtyam iti dharmacakrapravartanam |
buddhaparinirvāṇena iti śrāvakādyasādhāraṇa-

parinirvāṇena | etacca parinirvāṇamiṣṭaṃ nirmāṇakāyena
| kuta etat ? āgamāt yuktitaśca |

tathā hi-ye samagrasthitihetava:, te
nityamuparatasthitidharmāṇo na bhavanti, yathā saṃpūrṇa-

dahanendhanādisamarthasthitikāraṇā dhūmādaya: | samyak
āsaṃsāramavikalasthitihetavaśca buddhā

bhagavanta iti sthitivicchedavyāpakenasamagrasthitihetutvena
viruddhasya samagrasthitihetutvasyeha-

vidhānāt vyāpakaviruddhopalabdhi: | kathaṃ hetusiddhiriti
cet, ucyate | sthitihetuvaikalyaṃ

sattvārthasaṃpādana
śaktiparikṣayānmahākaruṇāvyapagamādāyu:
saṃskārāvasthāpanavaśitābhraṃśājjīvite-

ndriyavipākakarmaparyādānādbuddhavineyasattvābhāvato vā
bhavet | tatra śāsturavyāhataśaktijñāna-

pratijñānāt na prathamo vikalpa: | ko hi tasyānyathā
khaḍgāderviśeṣa: syāt ? dīrghakālā-

bhyāsena śrotriyajoṭiṅganairghṛṇya
vatsātmīkṛtatvānmahākṛpāyā: na yatnena vinā hāni:,
yatnastu

nādoṣadarśanādvivṛddhatadrasāsvādalampaṭasya tasyāmeva
buddhe: pakṣapātāditi nāpi dvitīyo vikalpa:

saṃbhavati | ṛddhipādābhyāsakāṣṭhāvasānagamanāt na
vikalpastṛtīyo'pi yuktisaṃgata: | tathā

hyuktam-"yasya kasyacidānanda catvāra ṛddhipādā āsevitā
bhāvitā bahulīkṛtā:, ākāṅkṣan

sa kalpaṃ vā tiṣṭhet kalpāvaśeṣa vā | tathāgatasya
ānanda catvāra ṛddhipādā āsevitā bhāvitā

bahulīkṛtā: | ākāṅkṣan sa tathāgata: kalpaṃ vā
tiṣṭhet kalpāvaśeṣaṃ vā" iti | jīvita-

phalakarmasaṃkṣayo'pi na
analpakalpopacitaprāṇātipātaprativiraterabhyastānantopāyadānapāra-

mitasya guro: saṃbhāvyate | ayaṃ hi hetuphalayordharmo
yatprakṛṣṭāddheto: prakṛṣṭaṃ phalamaprakṛṣṭāccā-

prakṛṣṭamiti | anyathā kāraṇaprakarṣāprakarṣābhyāṃ
kārye tadasaṃbhavāt nopakāryopakārakabhāvo

bhavet, tadgatabhedānapekṣaṇāt | asti ca
śāsturamitajīvitakāraṇamanavadyāmitaparavadha-

viratyādīti kathamabdaśatamapyanavasthānam ? sarvasyaivāsya 
sarvajñatāphalamiti cet, na,

ābhimukhyena dīrghakālajīvitaphalasaṃvarṇanāt |
prāṇātipātaviratidānapāramitayorhi anvaya-

vyatirekābhyāmanalpamāyu: phalamupavarṇitam | yaśca
yasyābhimukhyena heturvarṇyate, sa paripuṣṭa-

pratyayasamavadhānena | tadutpādayanneva anyasyāpi yadi
nimittatāṃ pratipadyate, tadā na doṣa: |

na tvasakṛt viniścitaṃ phalamapahāya anyadutpādayati,
sakṛdapyetajjanakatvaprasaṅgāt | kiṃ ca

dharmatattvābhyāsavaśādeva sarvākārajñatopajāyate |
puṇyasaṃbhārastu tasya viśiṣṭāśrayotpādanā-

dānuguṇyamāpadyate | tasmātsāhasamātraṃ
puṇyaparikṣayādbhagavato maraṇavarṇanam |
syānmati:-tathā-

@337

gatavineyasattvāsaṃbhavāt parinirvāṇamiti | tadatra 
cintyam | kiṃ buddharūpavineyā eva sattvā

vidyante, kiṃ vā rūpāntaravineyā apīti ? yadi pūrva:
pakṣa:, tadā śakrādirūpasaṃdarśana-

vineyajanasaṃbhavāttādrūpyeṇa kiṃ nāvatiṣṭhante ?
āśrayante hi dayāvidheyacetaso ve{1. B
ceṣṭāntaram.}ṣāntaramapi

janahitasaṃpādanāya, yathā bhagavataiva
cakravartirūpamāsthitam | na ca
śakrādirūpavineyābhāvo'pi,

jñāpakābhāvāt, śakrādīnāṃ
paropakārābhāvaprasaṅgācca | api ca, ekatra lokadhātau
buddharūpa-

vineyajanābhāve'pi lokadhātvantareṣvaparimiteṣu tadbhāvāt
kimasya parinirvāṇam ? dhātvantare'pi

te na saṃbhavantīti cet, tadidamajñāpakam | na hīdaṃ
paṭhyate kvacit sarveṣveva lokadhātuṣu

buddharūpadarśanavineyā: sattvā na santīti | atha matam,
niyamato na santi | sattve hi

parārthavṛtte: kiṃ paranirvāṇamiti ? nanvidameva na
siddhaṃ parinirvṛta iti | yasmādekatra dhātau

buddharūpasaṃdarśanavineyāsattve nirvāṇopadarśana
vineyajanānugrahavidhānāyopadarśitanirvṛtirapi anya-

trāvikalaṃ
jātibodhidharmacakrapravartanādyupadarśayatītyayaṃ samaya:
| yathoktam-

na buddha: parinirvāti dharmo'ntarhīyate na ca | sattvānāṃ
paripākāya nirvāṇaṃ tūpadarśayet || iti |

anyacca, anye'pi tāvat sādhavo (bodhi) bhavabhāvina:
kṛpādāridrye hrīsatyadhana-

pālanāya pratijñātārthanirvahaṇamavaśyaṃtayā
sarvaśaktiparikṣayeṇāpi saṃpādayanto dṛśyante | tathā-
gatāstu sakalasādhujanacūḍāmaṇaya:
samuttīrṇabhavabhayā:
sātmīkṛtahrīsatyakṛpādharmāṇo'prati-

hatajñānaśaktayo na saṃpādayantīti ka: puna: sacetana:
śraddadhyāt ? pratijñātaṃ ca tai: sattvānā-

matyantadu:khanirmokṣaṇam | tathā hi bhagavatā pūrvaṃ
praṇihitam-

anena puṇyena tu sarvadarśitā-

mavāpya nirjitya ca doṣavidviṣa: |

jarārujāmṛtyumahormisaṃkulāt

samuddhareyaṃ bhavasāgarājjagat || iti |

na ca jagacchabdena katipayasattvagrahaṇaṃ nyāyyam | mā
bhūt sarvasattvālambanābhāvo

mahākaruṇāyā iti | ata{2. W om. ca.}śca yāvadeko'pi
sattva āste, na tāvannirvāṇaṃ kṛpāśayasya yuktam |

na saṃbhavatyaparyantatvātsarvasattvānāṃ
saṃsārādabhyuddharaṇamiti cet, ata eva dayāmayasya
tadāśaya-

syāparyantamevāvasthānam, anyathā na
pratijñānurūpamanuṣṭhānaṃ bhavet | na ca
mahākaruṇānurūpam |

tathā hi-iyaṃ mahākaruṇā
sarvasattvadu:khaparitrāṇecchākārā | tadasyā:
subhāvitāyā: kuto-

'kāṇḍa eva viccheda: ? syānmati:-na viccheda:, kiṃ tu ye
tatkālabhāvino buddhavineyā:

subhadrāntā:, te sarve vinītā: | ye cānye kālāntareṇa
paripakvasaṃtatayo bhaviṣyanti,

tadarthakaraṇāya anye eva tathāgatā: krameṇotpatsyante |
tatastaddhitasaṃpādanāya anyameva

@338

kaṃcidbodhisattvamabhiṣicya parinirvāti | anyathā antarāle
parārthavṛtternirarthakamavasthānaṃ

bhavediti | tadayuktam,
buddhavineyasattvābhāvasyāsiddhatvāt, sarvalokadhātuṣu
kriyāntaravineya-

janabhāvācca | yathoktaṃ prāk | na ca anarthakamavasthānam,
tadarthakaraṇāyaivāvasthānāt |

yathā śākyādhirājasyaiva subhadrapratīkṣayā
katipayakṣaṇāvasthānamabhūt | svalpatara: sa

kāla:, ityapi na samyak | yena abhipretaphalāhitacetaso na
kālasya dairghyamadairghya vā

gaṇayanti | kālāntareṇa paripakvasaṃtatiṣva{1. W para:
for apara:.}para eva samartho bhaviṣyatītyanuttaram |
yasmādevaṃ

bodhicittotpādane'pi na yatna: prāpnoti, bahūnāṃ
lokābhyuddharaṇāśayānāṃ vyāpāradarśanādetaireva

vyāpṛtā:, kimatra mayā kartavyamityāśayāt |
kāruṇikatvādimāṃ gaṇanāmakṛtvā vṛttiścet,

atyantāvasthāne kasmādgaṇanāṃ nārabhante ? yuktā hi
tasyāmavasthāyāmagaṇanā sātmīkṛtatvādvṛtti-

heto: karuṇāyā: | tasmāt-

analpakalpāsaṃkhyeyabhāvanāparivardhitā: |

tiṣṭhantyeva parādhīnā yeṣāṃ tu mahatī kṛpā ||

guṇamayamūrtestu bhagavato'tyantocchedalakṣaṇāyāṃ
parinirvṛtau iṣyamāṇāyāṃ taccharaṇārtho'pi

nedānīṃtanānāmupapadyate | tathā hi trāṇārtha:
śaraṇārtho varṇyate | yaśca buddhaṃ bhagavantaṃ
śaraṇaṃ

gacchati, so'śaikṣān buddhakarakān dharmān śaraṇaṃ
gacchati | pradīpaprabandhasyeva buddhakarakāśaikṣa-

dharmātmakajinātyantapratyastamaye kutasteṣāṃ trātuṃ
sāmarthyam ? sāmarthyasaṃbhave'nirvṛtiprasaṅga:,

sāmarthyalakṣaṇatvādvastuna: | atītārthasthitasya na
śaktirvyāhanyate iti cet, na, atītasya

tādrūpyeṇāstitve vartamānatāprāpte: | tathā ca saiva
apratiṣṭhitanirvāṇasiddhi: samastarūpapratyasta-

maye vā kimavaśiṣyate ? atha matam-tadupadiṣṭasya
pravacanaratnasya trātumadyāpi sāmarthyamastīti,

tasyāpi sāmarthyamucyate iti yadyevaṃ na mukhyaṃ tarhi
taccharaṇaṃ syāt | na hi tatkāryasya

sāmarthyaṃ tasya bhavati, svabhāvabhedāt | tasya cādhunā
sāmarthyamekāntena na pracyutamiṣyate

iti na anupacaritastaccharaṇārtho'sti | ko vā
ayamāgamadharāṇāmasthānanirbandha:, yadamī

niṣkāraṇavairiṇo
yuktyāgamāntaropetamapyābhiprāyikamāgamārthamullaṅghya
bhagavannirvṛtipratipādanāya

sotsā{2. W sotsāhaṃ.}hā: saṃtiṣṭhante | bhagavata:
parinirvāṇābhāve kathaṃ dhātavo dṛśyante iti cet, nāpi
dhātūnāmayoga:, bhagavadādhipatyādeva tadvineyānāṃ
prasādāyatane dhātupratibhāsanāt | paramārthatastu

dhātavo neṣyante eva | māyopamajñānamayakāyatvāt
munīnāmakaluṣadhiyāmāsaṃsārāvasthānācca |

yathoktaṃ suvarṇaprabhāsottamasūtre (2.14-158)-

yadā śaśaviṣāṇena niśreṇī sukṛtā bhavet |

svargasyārohaṇārthāya tadā dhāturbhaviṣyati ||

anasthirudhire kāye kuto dhāturbhaviṣyati | iti |

@339

evaṃ nāsiddho hetu: | sapakṣe bhāvānna viruddha: | avikale
kāraṇe sati kāryāsaṃbhavāyogo

bādhaka iti viparyaye bādhakapramāṇānna anaikāntika: |
atha matam-āsaṃsārāvasthitau

mahāmuneravyāhatajñānaśaktikasya aparatathāgatotpādo
vyartha ityadoṣa:, yasmādavyāhatajñāna-

śaktitve'pi yaugapadyenāpi bahubuddharūpavineyasattvārtheṣu
bhagavantastathāgatāstulyakāraṇavṛttitvāt

śilāvaṣṭabdhamaṇḍūkoddharaṇena pṛthagjanabhūmisthitā
iva dayālava: pravartante | nāpyaparatathā-

gatotpāde pūrvatathāgatajñānaśaktirvyāhateti vaktavyam |
ekatra saṃnipatyāpi tadrūpasaṃnipāta-

vineyajanasaṃbhave sattvārthakaraṇāt | tathā hi-ekasya
avyāhatajñānaśaktisadbhāve nāpareṇa

tattulyahetunā tathā na bhavitavyamiti nyāyyam | na hyeka:
sūrirbhūta ityaparaistatsamānanimittairna

bhavitavyam | syānmati:-ekatathāgatāvineyatve
sarveṣāmavineya iti, naivam | yasmādekasya

bhagavato'vineyatvena tulyasaṃbhāratayā bahūnāmapi
tathāgatānāṃ pratyekamekaikarūpeṇa avineyo'pi

san anirmitabahubuddha{1. W om. ^rūpa^.}rūpavineya:
syāmiti tathā{2. W
evaṃvidha}vidhapraṇidhānādikāraṇasamākṣiptatvena yuga-
patsarveṣāmeva vineyo bhavati | ata eva
svaparipācitasattvavineyāsaṃbhavānnāpi śrāvakairvā

samānatvamavaseyam | ata eva
tadrūpasaṃnipātavineyajanāsaṃbhavānnaikasmin
samavadhānam, ata

eva ca naikalokadhātau yugapadbahutathāgatotpatti: |
tatsaṃbhave'pi na virodho'pagatamātsaryerṣyādi-

malānām | tathā hi tairitthaṃ praṇihitam-

yathā yathārthasaṃpattirbhavyānāmupapatsyate |

tathā tathāvabhāso'pi bhūyādasmatsamāśrayāt ||

ityalamatiprasaṅgena |
nyāyopapannatathāgatanirmāṇakāyaparinirvāṇe'pya{3. B
om. asthāne sarvathā.}sthāne sarvathā

sthānānupapattirityabhiprāyavān yadi
ityādyanuvādapūrvakamāha-tatkathaṃ puna: ityādi |
yadyevaṃ na

sthātavyam, tadā anena bodhisattvena kathaṃ kena puna:
prakāreṇa sthātavyam pratipattavyam |

śikṣitavyam, pratipattyā saṃpādayitavyam | kiṃ śabdasya
kṣepābhidhāyitvānnaiva kenacit

prakāreṇetyartha: | tadvacanenaiva parihāraṃ dāpayitumāha
tatkiṃ manyase ityādi | yattathāgatasthānaṃ
tatkiṃ tvaṃ manyase budhyase | yadi sa kathaya ityāha-kva
ityādi | api tu "upālapsye tvā" ityādi

prathamaparivarte yaduktaṃ tadanena pratipāditamiti grāhyam |
sthānaśabdasya yathārutatvena doṣa

ityabhiprāyāt prativacanamāha-na kvacit ityādi | nanu
gṛdhrakūṭādau sthito'pi bhagavān

kathaṃ na kvacitsthita iti tatkasya heto:
ityāśaṅkyāha-apratiṣṭhitamānasa: ityādi |

yasmādbodhimabhisaṃbudhya tattvato
dharmāṇāmanidarśanādapratiṣṭhitaṃ mana eva mānasamasya
ityapratiṣṭhita-

mānasa: tathāgata: | tasmānna kvacidupalambhayogena sthita
iti pūrveṇa saṃbandha: | tadeva

kathayannāha-sa naiva ityādi | saṃskṛta: iti kāmādike |
asaṃskṛta: iti tathatādike |

tatra na sthitastattvato vastvanupalambhāt | na ca tato
vyutthita: iti naiva tatrāsthita: |

nirviṣayasya naño'prayogāt saṃvṛtyā sthānamasthānaṃ vā
prajñaptaṃ bhagavata iti mati: |

@340

evamasmābhirapi pāramārthikābhiniveśaniṣedhena saṃvṛtyā
sarvatrāva{1. W avasthānaṃ for
^sthānādikaṃ.}sthānādikaṃ vidhīyate, yathā

tvayoktam | ato na sarvathā avasthānānupapattiriti
tadvacanenaiva pariharannāha-evameva ityādi |

evamevetyanantaroktakrameṇaivetyartha: | tadeva
vibhājayannāha-yathā ityādinā | na sthita:

kṣaṇikānityavastvabhāvāt | nāsthito
nirviṣayapratiṣedhāsaṃbhavāt | na viṣṭhita:
prabandhānitya-

vastuno'sattvānna visadṛśīṃ sthitimanuprāpta: |
nāviṣṭhita: tathaiva pratiṣedhāsaṃbhavāt | evamanena

śikṣitavyam iti prayogāvasthāyām | tathā sthāsyāmīti |
tathā śikṣiṣye iti maulā-

vasthāyām | evamanena śikṣitavyamiti pūrveṇa saṃbandha: |
susthito'sthānayogena iti

viśeṣādhigamalābhena suṣṭhu sthito māyāpuruṣasyeva
anabhiniveśayogena pṛṣṭhāvasthāyāmevamanena

śikṣitavyamityatrāpi saṃbandha: | vistareṇa
pratipattimevaṃ nirdiśyopasaṃharannāha-evamatra ityādi |

tata: kiṃ bhavatītyāha-evaṃ hi ityādi | evaṃ
bhāvanādhigatāgradharmātmakena prajñāpāramitā-

vihāreṇa viharati, ata eva ca avirahito'nena manasikāreṇa
bhavati | itiśabda: prakaraṇa-

samāptyartha: | tadayaṃ vākyārtha:-yasmāttathāgatena
bodhimabhisaṃbudhya tattvato na keciddharmā:

samupalabdhā:, tasmānmāyāsvabhāvā evāmī bhāvā:
pratibhāntīti pramāṇapuruṣādarśanakāraṇo-

papannānupalambhabhāvanayā agradharmādhigamārtha vistareṇa
srotaāpattiphalapratipannakatvādidaśa-

bhūmiṣvabhiniveśayogānna sthātavyamityevaṃ bhāvanīyamiti
| tathā coktam-

daśa bhūmī: samārabhya vistarāsthānadeśanāt ||4||

agradharmagataṃ proktamāryaśrāvakavartmani |

tatkasya hetorbuddhena buddhvā dharmāsamīkṣaṇāt ||5|| iti
||

śrāvakamārgānantaraṃ pratyekabuddhānāṃ 
mārgābhidhāne nyāyaprāpte'pi śrāvakebhya: kathaṃ 
prati-
viśiṣṭāste yena teṣāṃ mārgabheda: ityāśaṅkya
vaiśiṣṭyapratipādanārthaṃ tāvadāha-atha khalu tatra

parṣadi ityādi | yāni tāni iti nipātasamudāyatvena yāni
kānicit pūrvopaśrutānītyartha: |

yakṣarutāni iti | teṣāṃ yakṣāṇāṃ 
svasaṃketapratītaye rutāni | padāni rutasamudāyā: | 
maśritāni

yāvadāvivakṣitārthaparisamāpti: | mahāvākyānītyartha: |
pravyāhṛtāni tatra tatra kathāmārge

praśnaprativacanāni | tāni vijñāyante jalpyamānāni iti
saṃketavaśāduccāryamāṇāni tāni

sārthakānya{2. W avagamyante.}vabudhyante | na punaridam
ityādi | śrāvakā: paropadeśasāpekṣā: svabodhiṃ
budhyante

ityāgama: | pratyekabuddhā: puna: svayaṃ
pūrvaśrutādyabhisaṃskāreṇa paropadeśaṃ 
pratyanapekṣā: svabodhi-

madhigacchanti, atasteṣāṃ
buddhādyupadeśanairarthakyamityekaṃ vaiśiṣṭyam |
yatastasmātkāraṇāt pratyeka-

buddhānadhikṛtya yadbhāṣaṇādi na tatsārthakaṃ
vijñāyate, iti vākyārtha: | bhāṣate ityādi

vyākhyātam | athavā, adhīṣṭadeśanā bhāṣaṇam |
pṛṣṭaprativacanaṃ pravyāhāra: | etadevobhayaṃ

saṃmūḍhātadhikṛtya deśanā, pramattānadhikṛtya
abhyupetya deśanā upadeśa: | ayaṃ ca vitarko

devaputrāṇāṃ tathāgatānubhāvādutpanno'vaseya: |
anyathā, na pratyekabuddhānārabhya āryasubhūtinā

@341

kiṃciduktamiti teṣāṃ kathamayaṃ vikalpa: syāt ?
yoniśovitarka ityanumatyarthamāha-na vijñā-

yate ityādi | na vijñāyate iti yaduktaṃ tat sādhūktamiti
śeṣa: | dvirabhidhānaṃ tu-

vismaye ca vivāde ca kope dainye'vadhāraṇe |

prasādane praharṣe ca vākyamekaṃ dvirucyate ||

iti vacanādyathāsaṃbhavaṃ vismayāvadhāraṇādau grāhyam |
kathaṃ sādhūktamityāha-tathā hi

ityādi | yasmāda śrotṛsaṃskārakaṃ vākyaṃ bruvāṇa:
kathaṃ nonmatta: syāditi nyāyena svayaṃbodhāt

svayaṃbhuvāṃ bodhāya na kiṃcidatra bhāṣaṇādi śrūyate
| tasmāttadarthāya yadbhāṣaṇādi, tanna

vijñāyate iti sādhūktam | sālāpadharmadeśanayā parān
kuśale śrāvakā: pravartayanti, iti

śabdoccāraṇadharmadeśanayā śrotṛbhi: kriyate
vaktṛjñānasāmarthyāvabodha: | pratyekabuddhā:
punarjñeyā-
varaṇaikadeśagrāhyavikalpaprahāṇādaśa bdoccāradharmadeśanayā
svādhigatajñānādisāmarthyena parān

daśakuśalādau pravartayanti | atasteṣāṃ jñānasya
parānavabodhatayā gāmbhīryaṃ dvitīyaṃ vaiśiṣṭayam |

iti kṛtvā vacanātmakamapi kāryaliṅgabhāṣaṇādi na
kiṃcidatra tajjñānasvarūpapratipādanāya

sūcyate | 
atadrūpaparāvṛttavastumātraprasādhanāt |
nirdiśyate | yatastasmādapi kāraṇānna vijñāyate iti
sādhūktam | pratyekabuddhānāṃ svayaṃ bodhāt

paropadeśanairarthakyamityevaṃrūpaṃ vitarkaṃ
parihāradvāreṇa parihariṣyatyeva
ayamāryasubhūtirityasmākaṃ

ceto jātam | yāvattamaparihṛtya anyadeva 
jñānagāmbhīryaṃ kathayatītyāhurdevaputrā: | uttāni

ityādi | bataśabdo'vadhāraṇe |
pudgalanairātmyanirjātatvena tīrthikānāmagocaratvāt
śrāvakajñānaṃ

dūram | tasmāt dūrataraṃ mṛdvindriyatvena
śrāvakāṇāmaviṣayatvāt pratyekabuddhajñānam |

kleśāvaraṇaprahāṇaphalatvena śrāvakajñānaṃ sūkṣmam |
tasmādapi jñeyāvaraṇaikadeśagrāhyavikalpaprahāṇena

sūkṣamataraṃ pratyekabuddhajñānam |
paropadeśaṣoḍaśākāraprabhāvitatvena śrāvakajñānaṃ
gambhīram |

tasmācca gambhīrataraṃ svayaṃbodhādidaṃ
pratyayatāmātraprabhavatvena pratyekabuddhajñānam |
sūtrāntare'pyuktam

-"eta eva daśa kuśalā: karmapathā: 
svayamabhisaṃbodhatayā gambhīrā idaṃpratyayānubodhena ca

pratyekabuddhajñānaṃ nirvartayanti" iti | praviśati
tatpakṣasamāśrayaṇāt | tadevāha-deśayati

bhāṣate iti | tathā coktam-

paropadeśavaiyarthyaṃ svayaṃbodhāt svayaṃbhuvām |
gambhīratā ca jñānasya khaḍgānāmabhidhīyate ||6|| iti ||

kathaṃ dharmadeśanā ca nāma apravyāhārā ca, yena
vacanakāryaliṅgābhāvena jñānagāmbhīryaṃ

sidhyatītyapi na vaktavyam | yato nāvitarkya nāvicārya
vācaṃ bhāṣate ityālāpo vikṣepa: |

ato dharmadeśanā ālāpamayī mahate vikṣepāya saṃvartate |
vikṣepaśca saṃtānakṣobhaṃ gāḍhamādadhātīti

matvā yathā buddhena bhagavatā 
prāgbodhisattvabhūtenaivaṃ praṇidhānaṃ 
pravartitam-"prāptabuddhatvo'haṃ

@342

cintāmaṇiriva ālāpamantareṇāpi sattvārthakriyāsamartho
bhūyāsam" iti | tathā buddhatvasāmyāt

pratyekabuddhai: | atasteṣāmapi 
svabodhyadhigamāvasthāyāṃ pūrvapraṇidhānādisāmarthyena 
yasminnarthe yena
prakāreṇa yasya śravaṇecchā, tasya vijñāne tenaiva
prakāreṇa aśabdo'pi so'rtha: pratibhāti iti

aśabdadharmadeśanocyate |
sūtrāntare'pyuktam-"pratyekabuddhānāṃ kāyikī
dharmadeśanā | tathā-

manasā śakrāya gāthā visarjitā" ityādi | tathā coktam-

śuśrūṣā yasya yasyārthe yatra yatra yathā yathā |

sa so'rtha: khyātyaśabdo'pi tasya tasya tathā tathā ||7||
iti ||

vaiśiṣṭyamevamabhidhāya viśiṣṭānāṃ viśiṣṭa eva
mārga:, anyathā kāraṇaviśeṣābhāve kārya-

viśeṣānupapatte:, iti pratyekabuddhamārgaṃ
prakṛtamāha-tena hi ityādinā | yasmādbhavadbhireva

devaputrairuktam-dūrāddūrataraṃ praviśati ityādi,
tasmādeva kāraṇādidabhavagamyatāmiti śeṣa: |

evaṃ tarhi nitarāṃ dūrāddūratarādikaṃ praviśāmīti
mati: | sākṣātkartukāma: prāptukāma: |

sthātukāma: niścalībhavitukāma: | sa nemāṃ
kṣāntimanāgamya iti imāṃ mārgajñatāṃ dharmanidhyāna-

kṣamaṇaviṣayāmaprāpya sa pudgalo na saṃbhavati,
anyathādhigamābhāvāditi | anena ca mārgajñatāṃ

sarvamārgaviṣayiṇīmāha | vyāptyarthapratipādanena
pratyekabuddhamārgādhikārādidamuktam | na kevalaṃ

grāhyavikalpasyaiva prahāṇata: | pratyekabuddhānāṃ 
yo'sau viśiṣṭo mārgastatsvabhāvā mārgajñatā |

kiṃ tarhi śrāvakādimārgasvabhāvāpīti | peyālaṃ iti |
sa nemāṃ kṣāntimanāgamyeti padaṃ

sakṛdāgāmiphalamityādipadatraye'tideśanīyamityartha: |
grāhyavikalpasyaiva prahāṇamiti vacanā-

dgrāhakavikalpāprahāṇaṃ pratipāditam | tacca-

grāhyābhāve tadagraha: |

iti nyāyādayuktamiti vitarkayanta āhu:-kim ityādi |
kiṃśabdo vitarke | kiṃrūpā:

kiṃsvabhāvā: | kīdṛgvidhagrāhakavikalpopetā:
pratyekabuddhayānadharmabhājo dhārmaśravaṇikā:

pratyekabuddhā grahītavyā iti yāvat |
parihārārthamāha-māyā ityādi | ayamabhiprāya:-

vastudharmo hyeṣa: yat svalakṣaṇe vastuni sati tadgrāhakaṃ
nirvikalpakaṃ jñānaṃ svalakṣaṇamutpadyate |

tadabhāvāt tanneti | grāhakavikalpasya
punaranādikālīnanirudhyamāna rūpādigrāhakavikalpajñāna-
samākṣiptasvasaṃtānavāsanāprabodhajanmatvānnāyaṃ
niyama:-grāhyavikalpe satyeva samudaya iti |

tasmānmāyāsvabhāvanirmitapadārthasamānā eva te
vitathaprakhyātirūpagrāhakavikalpena saṃgatatvāt

pratyekabuddhā grāhakatvenaivaiṣṭavyā iti | nanu ca evaṃ
vidhavikalpena grāhyaviṣayaṃ gṛhṇanto'pi

kathamalīkā iti tatkasya heto ityāśaṅkyāha-tathā hi
ityādi | samāhitāsamāhitāvasthāyāṃ

te pratyekabuddhā yathākramaṃ naiva śroṣyanti na
sākṣātkariṣyanti, grāhakavikalpākāreṇeti śeṣa: |

vikalpo'vastunirbhāsādvisaṃvādādupaplava: |

iti mati: | amunā ca nyāyena grāhakavikalpāprahāṇato'pi
pratyekabuddhānāṃ mārgasvarūpaṃ

kathitam | māyānirmitasadṛśā iti kenacidākāreṇeti
sādṛśyavacanāt sattvānāṃ

@343

māyāsvabhāvatā nirākṛteti
prasaṅgāgatavikalpārthamāha-kiṃ puna: ityādi |
māyopamāste

sattvā: | kiṃ na te māyā vitatharūpā: | tataśca
tāttvikaṃ sattvāstikaparidīpanaṃ na samyak

nirdeśa iti mati: | māyopamāste ityādinā parihāramāha |
evaṃ manyate-yathā gajāde

rūpeṇa māyā mṛcchakalādibhyo
vivekenānupalabhyamānatvānnānyā, nāpyananyā, tathaiva

mantrādyanu{1. W
^anupahata^.}paplutalocanairmṛcchakalādīnāṃ darśanāt |
atastattvānyatvābhyāmanirvacanīyatvena vastu-

dharmasamatikramāt pudgaladivattattvato'stīti na śakyate
vaktum | ābālajanapratyakṣasiddhatvena

anubhavapathamanuprāptatvādvikalpādivat saṃvṛtyā ca
nāstīti na śakyate'dhyavasātum | tataśca ye

ye pratītyasamutpannā:, te
paramārthato'stināstitvavyavahārapathātikrāntamūrtaya:
yathā māyā | tathā

cāmī sattvādayo bhāvā:, iti svabhāvahetunā
kasyacitprasiddhenārthena aprasiddho'rtha: sādhyate iti

māyātvenopamitā: | nyāyatastu punaste'pi sattvā
māyātmakā eva | ato na kiṃcittāttvika-

sattvāstitvaṃ paridīpitamiti | māyopamā: svapnopamā: iti
padadvayaṃ prabuddhāprabuddhāvasthāviṣaya-

bhedenoktam | advayam ityekasvabhāvam | tadeva kuta
ityāha-advaidhīkāram iti | na vidyate

dvaidhīkāro nānātvaṃ yasya tattathoktam |
sarvopasaṃhāreṇa vyāpte: pravartanāditi mati: | tadayaṃ
vākyārtha:-yasmādalīkarūpatayā māyopamāste sattvā:,
tasmāt māyā ca sattvāścādvayametada-

dvaidhīkāram | tathā yasmātsvapnopamā:, tasmātsvapnaśca
sattvāśca advayametadadvaidhīkāramiti | tāmeva

vyāptimādarśayannāha-sarvadharmā api ityādi |
etadgrahaṇavākyaṃ vivṛṇvannāha-srotaāpanno'pi

ityādi | vyāptāvevaṃ pratipāditāyāṃ kathaṃ māyopamo
bhagavān sarvākāraguṇasaṃpado heturityāha-

samyaksaṃbuddho'pyāryasubhūte ityādi | samyaksaṃbuddho
rūpakāyastathāgata: | pariharannāha-

nirvāṇamapi ityādi | yatra hi nāma nirvāṇamapi
prativiśiṣṭaṃ dharmakāyamadvayajñānasvabhāvaṃ

māyāsvapnasamānaṃ vadāmi | tatra kiṃ punaranyaṃ dharma
rūpakāyaṃ na vadāmi ? api tu vadāmyeva

ityartha: | pratiṣedhadvayasya prakṛtārthapratipādakatvāt |
yasmādyathoktasvabhāva eva bhagavānabhi-

mukhīkriyamāṇa: sarvaguṇasaṃpado hetu:
pramāṇābādhitasvarūpatvena, anyathā viparyāsa iti bhāva:
|

punarapi bahulatarabhāvābhiniveśāt
satyadharmāpratipattirityāha-nirvāṇamapi ityādi | anyathā
tīrthikānāmiva prādeśikaśūnyatāsadbhāvena
bhāvābhyupagamato muktyanupapattirityabhiprāyavān

pariharannāha-tadyadi ityādi | tacchabdo vākyopanyāse |
yadītyabhyupagame | taduktam-

nirvāṇādanya: kaścit prativiśiṣṭo dharmo na saṃbhavati |
tathāpyabhyupagamyocyate | yadi

nirvāṇādapi kaścidanyo viśiṣṭataro dharma: saṃbhavet,
tadā tamapidharma māyādisadṛśaṃ

vadeyamiti | tathā ca ācāryanāgārjunapādairuktam-

rāgadveṣodbhavastīvraduṣṭa{2. W
^kaṣṭa.}dṛṣṭiparigraha: |

vivādāstatsamutthāśca bhāvābhyupagame sati ||

@344

sa hetu: sarvadṛṣṭīnāṃ kleśotpattirna taṃ vinā |

tasmāttasmin parijñāte dṛṣṭikleśaparikṣaya: ||

parijñātasya keneti pratītyotpādadarśanāt |

pratītya jātaṃ cājātamāha tattvavidāṃ vara: || iti ||

-ratnāvalī ?

iti hi ityādyupasaṃhāro gatārthatvānna likhita: |
prasaṅgāgataṃ nirdiśya idānīmādhāra-

to'pi pratyekabuddhānāṃ viśiṣṭo mārga iti kathanāya
praśnayannāha-ke'syā: ityādi | grāhya-

grāhakavikalpayoryathākramaṃ
prahāṇāprahāṇamityevaṃrūpeṇa asyā:
pratyekabuddhamārgātmakāyā: prajñāpāra-

mitāyā: kathyamānāyā: kīdṛgvidhagotrakā: pudgalā:
pratyeṣakā grāhakā bhaviṣyanti ? tathāgatā-

nubhāvena viditārthatvādāryānanda: kathayannāha-te khalu
ityādi | avinivartanīyā: iti

nirvedhabhāgīyādhigamena avaivartikā: pratyekabodhau, ta eva
svabodhyabhilāṣādbodhisattvā: |

kāyikyā dharmadeśanayā abuddhakabuddhakṣetre
sattvārthakaraṇābhiprāyāt mahāsattvā: |
dṛṣṭisaṃpannā

vā iti madhyaprajñādṛṣṭisamupetā: | arhanto vā
kṣīṇāsravā iti prahīṇasvadarśanamārgāvaraṇatvena

pūjārhā: | anena ca padatrayeṇa pratyekabodhau yathākramaṃ
samudānītagotrakā dharmatāpratilabdhagotra-

kāsta eva niyatagotrakā: pudgalā ityākhyātam | sarvatra ca
vāśabda: parasparavikalpāpekṣayā

draṣṭavya: | punarapyāryasubhūtiranyathā
pratipādayannāha-nāsyā: ityādi | nanu
svamārgopadeśapūrvakaṃ

pratyekabodhimadhigacchanto'pi pratyekabuddhā: kathaṃ na 
kecit pratyeṣakā iti takasya

heto: ityāśaṅkyāha-tathā hi ityādi | atreti
pratyekabuddhamārgādhigamakāle paropadeśanairartha-

kyāt svayaṃbodhena pratyekabuddhānāmiti bhāva: |
saṃkṣepakathanena vistarārthasūcanāt na

kaścidartha: sūcyate | vistarakathanena
saṃkṣiptārthaparidīpanānna paridīpyate |
yathāvasthitasva-

rūpanirdeśānna prajñapyate |
upasaṃhārārthamāha-tadyathaiva ityādi | tasmādyenaiva
kāraṇena

nairarthakyena sūcanādi na kriyate, tenaiva kāraṇena
kaścitpratyeṣako na bhaviṣyati | nirdiśya-

mānāyā evābhāvāditi bhāva: | yathā
avidyamānasvabhāvamapi nirmitapuṣpaṃ pratiniyatadeśā-

dirūpeṇa avicāraikaramaṇīyatayā pratibhāsate,
tadvadvastubhūtādhāramantareṇāpi pratiniyatādhi-

gamadharmaprāptiriti sūcanāya ādhārādhikāre
nirmitapuṣpaprakāropanyāsārthamāha-atha khalu
śakrasya ityādi | asya dharmaparyāyasya iti |
pratyekabuddhamārgasyāsya daśakuśalādikarmasvabhāvasya

dharmaparyāyasya | yannuśabdo'vadhāraṇe |
pūjārthamevetyartha: | abhinirmāya iti
bhāvanābalādutpādya |

cittotpādānantaraṃ tathaiva kṛtavānityāha-atha khalu
śakra: ityādi | abhyavākirat iti
ābhimukhyena samantāt kṣiptavān | indramanu vyājaraṇāya
iti | anuśabdo lakṣaṇārthe |

tadyogena cendraśabdāt karmavibhakti: |
etaduktam-indravacanāduttarakālaṃ nirmitapuṣpatattva-

kathanavyājena ādhārasvarūpasya pratipādanāya{1. B
kṛṣyamāṇā^ for
etadvakṣyamāṇā^.}etadvakṣyamāṇārthānukāri cittamabhūt
iti |

@345

imāni iti saṃpratyanubhūyamānāni | trayastriṃśagrahaṇaṃ
nijāvāsatvāt, tacca svopalambhayogya-

deśopalakṣaṇam | dṛṣṭapūrvāṇi iti anubhūtapūrvāṇi |
kimimāni atha sarvāṇyeva puṣpāṇyadṛṣṭapūrvāṇi ?

netyāha-yāni ityādi | yadyevaṃ kiṃsvabhāvāni tarhi
tānītyāha-nirmitānyetāni puṣpāṇi

iti | etaduktam-na madupalambhayogyadeśeṣu pracaranti santi
dṛṣṭapūrvāṇi, nāpyasmaddarśanapathāti-

krāntadeśādānītāni, tathāvidhaśaktivaikalyāt, tasmāt
manomayāni nirmitānyetāni

puṣpāṇi iti | tadeva kathayannāha-naitāni ityādi | tatra
vṛkṣā: puṣpaphalopagā: | mallikādyā

gulmā: | atimuktakādayo latā: | buddhānubhāvena
viditavitarkatvāt pariharannāha-ani-

rjātāni ityādi | manasa: sakāśāt pratibhāsamānānyapi
kathamanirjātānīti tatkasya

hetorityāśaṅkyāha-na hi ityādi | yasmānna manonirjātāni
tattvata: kānicitpuṣpāṇi,

grāhyagrāhakabhāvasyālīkatvāditi śeṣa: | nāpi
vṛkṣādinirjātāni bhavataiva niṣiddhatvāt |

anirjātānyetāni puṣpāṇi iti vacanena puṣpāṇāṃ
svarūpamapratiṣiddham | janmaniṣedhāttarhi

nityatvamabhyupagatam, taccāyuktamityāha-yattvam ityādi |
latānirjātānītyapi na vaktavya-

miti śeṣa: | kuta ityāha-yatkauśika ityādi | yasmāt
yadanirjātaṃ na tatpuṣpam |

nityasya kramayaugapadyābhyāmarthakriyāviraheṇa
svarūpāsaṃbhavatvāditi mati: | tatra grāhyavikalpa-

prahāṇena pratyekabuddhādhigamaṃ śrāvakebhyo 
viśinaṣṭi, grāhakavikalpaprahāṇābhāvena ca pratyeka-

buddhebhyo'nuttarabuddhādhigamam | ādhāreṇa ca
adhigamasyāsādhāraṇyamiti viśiṣṭa: pratyekabuddhānāṃ

mārgo yathoktaśrāvakacatu:satyākārānupalambhabhāvanayā
yathāvastu pratītyasamutpādānugatayā

bodhisattvena parijñeya: | tathā coktam-

grāhyārthakalpanāhānādgrāhakasyāprahāṇata: |

ādhārataśca vijñeya: khaḍgamārgasya saṃgraha: ||8|| iti
||

nirvedhabhāgīyādhigame sati yathoktapratyekabuddhamārga 
iti nirvedhabhāgīyārthamāha-gambhīra-

prajño batāyam ityādi |
ādhāratattvārthakathanenaivoṣmārtha
pratipādanādgambhīraprajña: | nāmapadaprajñaptiṃ

vijñānādiskandhaprajñaptim | śrutamayajñānārthaṃ
granthārthakathanānnirdiśati | saṃvṛtyā abhyupagamasya

avirodhāddharmatayā na virodhayati | 
cintāmayajñānārthaṃ yuktyā 
sthirīkaraṇāduttānīkaroti |

bhāvanāmayajñānārthaṃ dhyānakramopadeśādupadiśati |
etaduktam-rūpādikasāṃketikadharmaprajñapte-

ravirodhena dharmatāyā: pratipādanam ityevaṃ
sarvadharmālambane sati uṣmagatamutpadyate iti nirmita-

puṣpasvarūpākhyānenaiva pratipādanādgambhīraprajña iti |
tathā coktam-

prajñapteravirodhena dharmatāsūcanākṛti: |

uṣmagam iti ||

yuktarūpamiti niścitya svayamevātmavikalpasya
svahastamāha-evametat ityādinā | evaṃ

ca atreti nirmitājātapuṣpavat pratyekabuddhamārge
śikṣitavyam | sādhūktatvenānumatyarthamāha-

@346

evametat kauśika ityādi | tata: kiṃ bhavatītyāha-evaṃ
śikṣamāṇa: ityādi | na kvaci-

dupalambhayogena śikṣate iti samudāyārtha: | āsu bhūmiṣu
iti aṣṭamakādi bhūmiṣu | kleśajñeyā-

varaṇaprahāṇabhedena buddhatve sarvajñatve vā iti
dvayamuktam | tatra śikṣate'viparyāsaśikṣayā

niyamena tathāgatatvaprāpaṇāt | buddhatvādiśikṣā ca
sarvadharmaparijñānapūrviketyāha-yo buddhatve

ityādi | prasaṅgāgataṃ nirdiśyoṣmānantaraṃ mūrdhārtha
śikṣate ityāha-yo'prameyeṣu ityādi |

vivṛddhirupacaya:, parihāṇamapacaya: | etaduktam-rūpāde:
paramārthato na hānivṛddhyādyarthaṃ

śikṣaṇam ityevaṃ sarvadharmālambane mūrdhagatamutpadyate
iti | tathā coktam-

mūrdhagaṃ rūpādyahānādiprabhāvitam ||9|| iti ||

mūrdhānantaraṃ kṣāntyarthaṃ śikṣate ityāha-yo na
rūpasya ityādi | parigraha: svīkāra:,

tyajanam utsarga: | tadarthamadhyātmādiśūnyatābalena na
śikṣate ityartha: | pañcaviṃśatisāhasrikāyāṃ

coktam-"rūpasya yāvatsarvākārajñatāyā
adhyātmaśūnyatāṃ yāvadabhāvasvabhāvaśūnyatāmupādāya

aparigrahatvena" iti |
etaduktam-rūpāderadhyātmabahirdhādiśūnyatāmupādāyā
parigrahaṇādikam

ityevaṃ sarvadharmālambane kṣāntirutpadyate iti | tathā
coktam-

adhyātmaśūnyatādyābhī rūpāderaparigrahāt |

kṣānti: iti ||

kṣāntyanantaramagradharmārthaṃ śikṣate ityāha-nāpi
kasyacit ityādi | parigrahāya iti |

parigṛhyate'neneti parigraha: | vidhānaṃ pratiṣedhaśca |
tadeva darśayannāha-notpādāya nāntardhānāya

iti | kasyaciddharmasya iti sāmānyābhidhāne satyapi
heyarūpasyaiva grahaṇamiti jaḍajanāśaṅkā-

vāraṇārthamāha-yo na kasyaciddharmasya ityādi |
sarvajñatāyā api iti buddhabhūmerapi | sarva-

traivābhiniveśo bandhanamiti bhāva: | yathoktaśikṣāyāṃ
ko guṇa ityāha-evam ityādi |

etaduktam-rūpāderanutpādānirodhādyākārai: 
śikṣaṇam ityevaṃ sarvadharmālambane'gradharmatā bhavatīti |

tathā coktam-

rūpādyanutpādādyākārairagradharmatā ||10|| iti ||

sarvadharmānupalambhatattvaikarasatvādbodhisattvasya kā
sarvajñateti kākvā praśnayannāha-

ya āyuṣman subhūte ityādi | vākyāvasāne kathaṃ
dānādipāramitāṃ vineti śeṣa: |

tathyasaṃvṛtisopānamantareṇa vipaścita: |

tattvaprāsādaśikharārohaṇaṃ na hi yujyate ||

iti nyāyāddānādisaparivārā ratnacūḍoktā
sarvadharmaśūnyatā abhyasanīyetyabhiprāyavān

parihārārthamāha-evametadāyuṣman śāriputra ityādi |
pratyekabuddhadarśanamārgānantaramaihikāmu-

trikairguṇairyukto bodhisattvānāṃ {1. B om.
darśana^.}darśanamārgo vaktavya ityāha-prajñāpāramitā
ārya śāriputra

@347

ityādi | prajñāpāramitā bodhisattvānāṃ darśanamārga
ityartha: | sa ca samāsato laukikasyāgra-

dharmasya samanantaramanupalambha: samādhi: | prajñā 
cātra sasaṃprayogā veditavyā | prabhedata: puna-

stathaiva du:khe dharmajñānakṣāntirdharmajñānam,
anvayajñānakṣāntiranvayajñānam | evaṃ samudaye nirodhe

mārge ca pratipattavyamityete ṣoḍaśa cittakṣaṇā
darśanamārga: | cittakṣaṇa: punarjñeyajñānotpatti-
parisamāptito grāhya: | kecit-

adṛṣṭadṛṣṭerdṛṅmārgastatra pañcadaśa kṣaṇā: |

iti varṇayanti | tadayuktam | tathā hi-prayogamārge
du:khasatyādhipateyasya dharmasya

pūrvavicāraṇāmadhipatiṃ kṛtvā pratyātmaṃ
du:khasatyānubhāvijñānamanāsravam, yena du:khadarśana-

prahātavyaṃ kleśaṃ prajahāti | taducyate du:khe
dharmajñānakṣānti: | yena jñānena kṣāntyanantaraṃ

vimuktiṃ sākṣātkaroti taducyate du:khe dharmajñānam |
du:khe dharmajñānasyānantaraṃ du:khe dharmajñāna-

kṣāntau du:khe dharmajñāne ca anvaya eva
āryadharmāṇāmiti pratyātmaṃ yatpratyakṣānubhāvijñāna-

manāsravaṃ taducyate du:khe anvayajñānakṣānti: | yena
jñānena tāmanvayajñānakṣāntimavadhārayati

taducyate du:khe'nvayajñānam | evamavaśiṣṭeṣvapi satyeṣu
yathāyogaṃ kṣāntayo jñānāni ca

veditavyānīti ṣoḍaśakṣaṇika eva darśanamārgo yukta: |
pañcadaśakṣaṇikatve tu mārge'nvayajñāna-

kṣānteravadhāraṇaṃ na syāt |
adṛṣṭadarśanābhāvenāntyo mārgo'nvayajñānakṣaṇo na
darśanamārga iti

cet, yadyevaṃ du:khādisatyatraye'pyapūrvadarśana
vaikalyādanvayajñānakṣaṇo na darśanamārga iti dvādaśa-

kṣaṇika eva syāt | na caitadabhyupagatamiti yatkiṃcidetat |
tathā coktam-

kṣāntijñānakṣaṇai: satyasatyaṃ prati caturvidhai: |

mārgajñatāyāṃ dṛṅmārga: sānuśaṃso'yamucyate ||11||
iti ||

tatra dharmajñānakṣāntyā dharmajñānena ca
grāhyāvabodha: | anvayajñānakṣāntyā anvayajñānena ca

grāhakāvabodha: | sarveṣveva
kṣāntijñāneṣvanimittavihārī yogī veditavya: |
avikalakāraṇasya

prahātumaśakyatvāddu:khadarśanaprahātavyakāle samudaya:
prahīṇa: | ata eva nirodha: sākṣātkṛta:,

tasya cānyathānupapattyā mārgo bhāvita: |
samudayādiṣvapyevam | ityekakāryābhisamayādeka-

kṣaṇābhisamayo mahāyāne darśanamārgo draṣṭavya: |
pratisatyaṃ punarviparyāsanirākaraṇena prati-

vedhābhisamayata: ṣoḍaśabhireva kṣaṇairabhisamīyate |
ata: pratipannakatvādivyavasthā suvyavasthe-

tyeke | tāttvikabhāvābhyupagamaviparyāsasamuttha:
satkāyādidṛṣṭigaṇo rāgādikleśasamūhaśca |

muktistvanupalambhadṛṣṭestatparikarmabhūtatvena tadarthaiva
pariśiṣṭākārā bhāvaneti yathoditavidhinā

ni:svabhāvā nirātmāna: śūnyā iti vā sarvadharmān
bhāvayato bhāvanābalaniṣpattau

ekasyānaṃśarūpasya pratyakṣasya sata: svayam |

ko'nyo na dṛṣṭo bhāga: syādya: pramāṇai: parīkṣyate ||

iti nyāyāt
sarvākārasvarūpaprativedhakārijñānamanāsravaṃ
sarvadharmaviṣayamutpadyate | ata:

prativedhābhisamayādeka ekakṣaṇābhisamayo darśanamārga
ityapare | nanu ekasminneva kṣaṇe sarvākārasya

@348

pratividdhatvādākārāntareṇa darśanamārge
bhāvanāntarānupapatte: pratipannakatvādivyavasthā kathamiti

śreyoniryāṇamārgānusāriṇāṃ mati: | syādetat,

no cedbhrāntinimittena saṃyojyeta guṇāntaram |

śuktau vā rajatākāro rūpasādharmyadarśanāt ||

yāvatā kenacidbhrāntanimittena samāropitamākārāntaraṃ
vidyate iti tadviparyāsaprabhava-

kleśasahāyamunmūlayitumākārāntareṇa
bhāvanāntarasaṃbhavādaṣṭamakādivyavasthā susthitā |
anenaiva

ca abhiprāyeṇa nyāyabalādekakṣaṇābhisamayo'pi
darśanamārga: ṣoḍaśakṣaṇābhisamayatvenokta: |

tataśca sarvākārasvarūpagrāhitve'pi vijñānasya
yasminnaṃśe abhyāsapāṭavādinā samāropitākāra-

nirākaraṇe sāmarthyam, tatraiva tasya
tatpratibaddhāvaraṇaprahāṇāt prāmāṇyaṃ nānyatra,
kṣaṇikatvā-

divat | evamāryāṇāṃ pṛthagjanebhya: ko viśeṣa: ityapi na
vaktavyam | yāvanmātrākāra-

nirākaraṇena teṣāṃ jñānaṃ gatabhrāntinimittam,
tāvanmātreṇaiteṣāṃ viśeṣādityalamatiprasaṅgena |

kuto gavepitavyā iti kasya nirdeśātpratipattavyā |
bhāvayitavyetyartha: | prasaṅgāgatavaca{1. W
^vacanārtha.}nācca

nirūpaṇādidvāreṇa tathāgatānubhāvādevānya: kaścit
kvacinnirdiśati | mukhyata: punarbhagavatā

prajñāpāramitopadeśe subhūtirevādhiṣṭhita
ityabhiprāyavānāha-prajñāpāramitā kauśika ityādi |

parivartāt iti nirdeśāt |
vismṛtatathāgatādhiṣṭhānatvenāha-kasyaiṣa ityādi |
āryasubhūte-

ranyathā pūrvavatsāmarthyamapaśyannāha-tathāgatasya
ityādi | tathāgatagauraveṇātmano nirabhimānatāṃ
prakaṭayannāha-yat kauśika ityādi |

idānīmākārakathanena darśanamārgaṃ
pratipādayitumāha-yadapi ityādi |

prajñāpāramitā jñānamadvayaṃ sā tathāgata: |

-prajñāpāramitāpiṇḍārtha:-1

iti vacanātprajñāpāramitā atra tathāgata: |

ya: pratītyasamutpāda: śūnyatā saiva te matā |

-catu:stava, lokā^-20

iti nyāyena rūpāditathatā rūpādiśabdenoktā |
ādhārabhāvo'pi vivakṣāparatantratayā

avadhibhāveneti | ato'yamartho
bhavati-rūpāditathatāyāmādhārabhūtāyāmādheyabhāvāt
na

tathāgata: paryeṣitavya: | nāpyanyatra iti |
asyopalakṣaṇārthatvādidamapi jñeyam-na tathāgate

rūpāditathatā nāpyanyatreti | idaṃ ca
pañcaviṃśatisāhasrikāyāṃ spaṣṭamevoktam-"na

kauśika rūpatathatāyāṃ tathāgata upalabhyate | na
tathāgate rūpatathatā | na cānyatra

rūpatathatāyāstathāgato vidyate | na ca tathāgatādanyatra
rūpatathatā" ityādi | tadubhaya-

vyatiriktāparadharmābhāvāt kathaṃ rūpādāvanyatra ca
prajñāpāramitā na gaveṣitavyeti tatkasya

heto: ityāśaṅkyāha-tathā hi ityādi | ayamatra
vākyārtha:-rūpādi tāttvikādhārabhūtaṃ

na prajñāpāramitāviśuddhatā, viparyastatvāt | ato
rūpādyaviśuddhamādhārātmakaṃ viśiṣṭaṃ kāraṇaṃ

@349

suviśuddhasya tathāgatasya na bhavatīti na rūpādau
prajñāpāramitā gaveṣitavyā | tadvyatiriktānya-

dharmasya tāttvikatve tathaiva viparyāsa:, iti nāpyanyatra,
kiṃ tu rūpādīnāmayathārthatāpratipattita

eveti | tataścedamuktaṃ bhavati-paramārthatayaikatvena
rūpāditathanābuddhayorādhārādheyabhāvo na vidyate

iti | atastayo: paryāyeṇāvasthiterananujñānamityevaṃ
sarvadharmālambane du:khe dharmajñānakṣānti-

rutpadyate iti | ekākāraśravaṇe sati udghaṭitajñatayā
du:khe dharmajñānādikṣaṇacatuṣṭayasyākārān

kathayannāha-mahāpāramiteyam ityādi | samyaṅ
nirdeśenānumatyarthamāha-evametatkauśika ityādi |

tadatadrūpiṇo bhāvāstadatadrūpahetujā: |

iti nyāyādrūpādikāraṇamahattvādyanupapattau
tadālambananirjātāyā: kathaṃ prajñāpāramitāyā

mahattvādikamiti tatkasya heto:
ityāśaṅkyāha-rūpamahattayā hi ityādi | utpādasthiti-

vināśānāṃ tattvenāsattvādrūpādīnāṃ mahattā |
vikṛtilakṣaṇarūpādīnāmavidyamānatvena

paricchedakapramāṇānupalambhādapramāṇatā |
rūpiṇāmāparamāṇugataṃ saṃsthānaṃ parimāṇam |
arūpiṇāṃ

tallakṣaṇaṃ parimāṇam | tasyākāśavadrūpādīnāṃ
nai:svābhāvyenānupalambhādaparimāṇatā | māyo-

pamatvena rūpādīnāṃ pūrvāntāparāntābhāvādanantatā |
kāraṇamahattvādinā kāryamahattvādikamāvedya

tatrābhiniveśo bandhanamityāha-evaṃ mahā ityādinā |
nābhiniviśate iti sarvatra saṃbandha: |

tata: kiṃ bhavatītyāha-tasmāt ityādi |
etaduktam-rūpādīnāṃ dharmadhātusvabhāvatayā mahattā |

tathaiva teṣāmapramāṇatā |
pūrvavadākāśāparimāṇatayā teṣāmaparimāṇatā |
rūpāderni:svabhāvatvena

śāśvatocchedādyantābhāvādanantatā | ityevaṃ
sarvadharmālambane yathākramaṃ du:khe dharmajñānam, du:khe'-

nvayajñānakṣānti:, du:khe'nvayajñānam, samudaye
dharmajñānakṣāntirutpadyate iti | anantatārthameva

samudaye caturākārapratiṣedhamukhena
nirdiśannāha-ārambaṇānantatayā ityādi |
etadgrahaṇakavākyaṃ

vivṛṇvannāha-kathaṃ puna: ityādi | anta: pūrvānto hetu: |
sattākālo madhyam | paryavasānam

aparānto vināśa: | tata: iti pūrvāntādyabhāvāt |
upasaṃharannāha-anena kauśika ityādi |

paryāyo nirdeśa: | evaṃ prathamārambaṇānantatayā
hetvākāraṃ pratiṣidhya samudayākārapratiṣedhārthaṃ

dvitīyārambaṇānantatāṃ kathayannāha-punaraparam ityādi |
pūrvāntāparāntarahitatvenānantā: |

sattākāla: pari samantāt antadvayabhāvena kṣiptatvāt
paryanta:, tadabhāvādaparyantā: | tadevāha-

na teṣām ityādinā | nanu yadanvayavyatirekānuvidhāyi
yatkārya tattasya heturiti pūrvānto

dṛśyate | antakṣaṇadarśināṃ niścayādaparānto'pi |
pratīyamānasattākaṃ tu madhyaṃ nitarāmeveti |

tatkathamādimadhyaparyavasānāni nopalabhyante iti tatkasya
heto: ityāśaṅkyāha-nopalabhyate |

rūpasya hi ityādi | sākāranirākārajñānābhyām |
nyāyata iti śeṣa: | anenāpi iti na

kevalaṃ pūrvoktaparyāyeṇetyartha: |
ārambaṇānantatāmevaṃ dvidhā nirdiśya sattvānantatāṃ
vaktumāha-

sattvo'nanto'paryanta: iti | tathaiva tatkasya heto:
ityāśaṅkyāha-na hi ityādi | pūrvava-

datrāpyadhyāhāra: | prathamasattvānantatayā
prabhavākārapratiṣedha: kṛta: | anādikālābhisaṃvardhita-

bhāvābhiniveśena yathoktasattvānantatāmanavagacchan
dvitīyasattvānantatāṃ pratipādayitumāha-katham

@350

ityādi | kathamiti kṣepe | naiva pūrvāntādyabhāvena
sattvānantatayā anantapāramitā | kiṃ

tarhi saṃkhyādisaṃbandhāditi mati: |
viditābhiprāyatvenāha-na hi kauśika ityādi |

gaṇanāyogena vā iti | ekatvādisaṃkhyā gaṇanā, tayā 
saha ayogo'saṃbandha ityakārapraśleṣo

draṣṭavya: | saṃkhyātītatvenetyartha: | gaṇanābahutvena
vā iti | yathā ṣaṣṭisthānagatā saṃkhyā

asaṃkhyocyate, tadvadanantasaṃkhyāyogena gaṇanāprācuryeṇeti 
yāvat | yadyucitarūpeṇāpi prakāra-

dvayena sattvānantatā na bhavati, kena punastarhi
prakāreṇetyāha-kathaṃ tarhi ityādi | tadvacanena

pratipādayitumāha-tat kiṃ manyase ityādi |
tathāgatānubhāvena viditadharmatattvasvarūpatvādāha-

naitat ityādi | svarūpadhāraṇāddharmasya na sattva
ityadhivacanam | tattvato hetumaddharmasyāsattvāt |

nirviṣayasya pratiṣedhāsaṃbhavānnādharmasyāpi | kathaṃ
tarhi sattva iti vyavahāro'tipratīta ityāha-

āgantukametat ityādi |
hetusamudayaprabhavapratyayākāraniṣedhādāgantukamityādi
padacatuṣṭayam |

prakṣiptam adhyāropitam | saṃvṛtimātramiti yāvat | evaṃ
hetvādiniṣedhe ahetukasattvāstitvaṃ

kadācit pratipadyate iti pṛcchannāha-tat kiṃ manyase ityādi
|

nityaṃ sattvamasattvaṃ vā hetoranyānapekṣaṇāt |

apekṣāto hi bhāvānāṃ kādācitkatvasaṃbhava: ||

iti nyāyena anityavastupratibhāsādāha-no hīdamāryasubhūte
iti | tadvacanamidānī-

manantatārthe yojayannāha-yatra ityādi | yatra
saṃvṛtimātre na kācittāttikī sattvaparidīpanā

kṛtā, tatra kā sattvānantatā ? gaṇanādisaṃbandhāt |
naiva kācit, gaṇyamānasyaivāsattvāditi

mati: | tadeva kathayannāha-sacet kauśika ityādi |
anantavijñaptighoṣeṇa iti ananta-

sattvadhātuvijñāpanaśabdena | gambhīranirghoṣeṇa-iti
dīrghakālānubandhinā | etacca padadvayaṃ

svareṇetyasya viśeṣaṇam | svaraśca tālvādivyāpāro
grāhya: | kalpānapi iti | apiśabdānna

kevalaṃ svalpakālam | tatreti saṃvṛtimātre | athavā vāci
satyāmiti bhāva: |

vivakṣāparatantratvānna śabdā: santi kutra vā |

tadbhāvādarthasiddhau tu sarvaṃ sarvasya sidhyati ||

ityabhiprāyavānāha-no hīdamāryasubhūte iti | nanu
yathāvastuśabdaprayogādvivakṣā-

paratantratvāsiddhe: kathaṃ naivedamiti tatkasya heto:
ityāśaṅkyāha-ādiśuddhatvāt ityādi |

prathamata eva
kāraṇānuvidhānādidoṣairaduṣṭatvādādiśuddhatvam |
nirhetukasvarūpadhāraṇadoṣavaikalyā-

dādipariśuddhatvam |
etaduktam-sahetukanirhetukasattvasyāsattve kathaṃ
yathāvastuśabda prayogo yena

vivakṣāparatantratvāsiddhi: iti | anye tvanyathā
vyācakṣate-vyavahārārtha samaya: kriyate na vyasani-

tayā | vyavahāraśca sāmānyalakṣaṇasyāvastutvāt
svalakṣaṇenādhyavasāyādbhavati | ato yatra svalakṣaṇe

saṃketa: kṛta:, na tena vyavahāra:, tasya
tatkālānanupāyitvāt, iti śabdavācyakalpanākalaṅkā-

naṅkitarūpatvādādiviśuddhatvam | yena ca vyavahāra:, na
tatra saṃketa: kṛta:, tasya prāgdṛṣṭatvāditi

@351

tathaiva doṣānanuliptatvādādipariśuddhatvam |
tasmādvyavahārārthaṃ yathāvastuśabdaprayogāsaṃbhavānna
viva-

kṣāparatantratvāsiddhiriti | evaṃ hi tattvato vācyatvaṃ
nirākṛtaṃ na tu vasturūpam | tataścodbhāvanā-

saṃvṛtyā gaṇanāyogādinā sattvānantatā paridīpiteti
śakrābhiprāya evaṃ vyākhyāta ityapareṇānu-

manyate | anenāpi iti | na kevalaṃ
pūrvoktasattvānantatāprakāreṇetyartha: |
prakārāntarāsaṃbhave-

nāvadhārayannupasaṃhārārthamāha-evaṃ ca puna: ityādi |
caśabdo'vadhāraṇe | dvitīyasattvānantatayā

pratyayākāraniṣedha: kṛta: | na bhagavatāṃ dharmadeśanā
vikaletyāha-atha khalu sendrakā ityādi |

brahmā sahālokadhātunāyaka: | prajāpatayo lokapālā: |
ṛṣayo viśvāmitraprabhṛtaya: |

kiyanmātreṇa yathoktadeśanayā grāhyagrāhakanairātmyaṃ
pratividhya upetya dānamudānam adhigamaharṣa-

vacanam, udānayanti sma udīritavanta:, tadevāha-aho dharma:
ityādinā | kalyāṇamitratayā

āryasubhūtiṃ śakrādaya: stutavanta ityāha-yastathāgatasya
ityādi | prādurbhavatyanena asmāditi vā

prādurbhāvo darśanamārga: | subhāṣiteneheti
nirdoṣakathanapareṇa saṃbandhata: sūcyate | svalakṣaṇato
deśyate |

sāmānyalakṣaṇata: prakāśyate | tadubhayata: prabhāvyate |
tathāgatānubhāvādeva samudaye dvitīyakṣaṇākāraṃ

ca bhāvitavanta ityāha-tathāgataṃ tam ityādi | niyamena
tathāgatapadaprāpteriti mati: |

adyāgreṇa iti adyārabhyetyartha: | anayā iti
darśanamārgātmikayā | avirahita: prāptāpari-

hāṇita: | vihariṣyati anadhigatārthādhigamayogata: |
etaduktam-prajñāpāramitāyāṃ sthitasya

vastuno dharmadhātusvabhāvatayā rūpādīnāṃ
tathāgatatvāvadhāraṇamityevaṃ sarvadharmālambane samudaye

dharmajñānamutpadyate iti |
bodhisattvāvasthāyāmasyārthasyānubhūtapūrvatvena
svahastayannāha-evametat

ityādi | tadevānubhūtapūrvatvamāha-yadā ityādinā |
rājño nagarī rājadhānī | antarāpaṇa-

māpaṇakavīthī | `māṇava' iti
kulaputravatsāmānyāmantraṇābhidhānam | tadānīmevaṃ vā
bhagavata:

saṃjñā | anāgata: kāla: anāgato'dhvā | asaṃkhyeyai:
kalpairiti ṣaṣṭisthānagatā saṃkhyā

asaṃkhyocyate | tatsaṃkhyāvacchinnai: kalpairityartha: |
śāstṛtvasaṃpadā viśeṣayannāha-śākyamuni:

ityādi | śākyakule janmagrahaṇāt | sarvākārakuśalebhya:
saṃyamitātmabhāvatvena kāyavāṅmano-

mauneyayogācca śākyamuni: | mauneyayogena śāstṛtvasaṃpado
vibandhakadevaputramārabhaṅgaṃ darśayati |

tadbhaṅgena prathamata: śāstṛtvasaṃpado lābhāt |
tathāgato'rhan samyaksaṃbuddha: ityebhistribhi: padai:

śāstṛtvasaṃpadaṃ darśayati | sā ca śāstṛtvasaṃpat
dvidhā-vaktṛtvalakṣaṇā pratipattṛtvalakṣaṇā

ca | tatra yathaiva te dharmā vyavasthitāstathaiva
gadanāttathā gata ityanena aviparītadharmadaiśika-

tvāt vaktṛtvasaṃpaduktā | pratipattṛtvalakṣaṇā ca
jñānaprahāṇasaṃpadbhedena dvividhā | tatra arīt

hatavānarhan ityanena prahāṇasaṃpaduktā | arayaśca
rāgādaya: kleśā: sarvakuśaladharmopaghātārthena |

iyaṃ ca prahāṇasaṃpatpūrvamuktā,
tatpūrvakatvājjñānasaṃpada: | samyak aviparītaṃ
samantāddharmāvabodhāt

samyaksaṃbuddha: ityanena jñānasaṃpaduktā
aviparītasarvajñajñānādhigamayogāt |
tadevamaviparītadharma-

daiśikatvena sarvakleśaprahāṇena sarvākāradharmāvabodhena
ca śāstṛtvasaṃpadasādhāraṇā paripūrṇā ca

bhagavata: kathitā | tathā hi-na
bāhyānāmaviparītadharmadaiśika{1. W
^katvamasti.}tvaprāpti:, sarvakleśāprahāṇāt |

@352

tasmādete na bhūtaśāstāra: | śrāvakapratyekabuddhāstu
yadyapi bhūtaśāstāra: sarvakleśaprahāṇāt,

na tu sarvākāra{1. B om.
sarvadharma^.}sarvadharmaśāstāra:
sarvākārasarvadharmānavabodhāt | bhagavān
punaryathoktanyāyena

bhūtaśāstā sarvākāraśāstā ceti pratipāditam | yena sā
śāstṛtvasaṃpallabhyate taddarśayati-

vidyācaraṇasaṃpanna: iti | anena śāstṛtvasaṃpada:
prāptihetuṃ darśayati | tatra vidyā samyagdṛṣṭi: |

samyaksaṃkalpādīni śeṣāṇyaṅgāni caraṇam | yata:
samyagdṛṣṭyā tattvaṃ dṛṣṭvā samyaksaṃkalpādi-

bhiścaraṇabhūtairgacchati | anyathā apaśyannacaraṇo
gantumasamartha iti bhāva: | tābhyāṃ saṃpanno yukta: |

adhiprajñaṃ vā śikṣā vidyā | adhicittamadhiśīlaṃ ca
śikṣā caraṇam | prajñāyā: pūrvaparikarmabhūtatvena

puraścaraṇaṃ caraṇamiti kṛtvā | vidyāyāstu pūrvagrahaṇaṃ 
tatpariśuddhyā śīlasamādhyo: pariśuddhita: |

tayā hi prajñayā cakṣuṣeva paśyaṃstābhyāṃ ca
śīlasamādhibhyāṃ caraṇābhyāmiva gacchan

gantavyamanuprāpnotīti vidyācaraṇaśabdena tisra: śikṣā
nirdiśyante | sā ca tādṛśī dvividhāpi

śāstṛtvasaṃpat | tāṃ sugata: ityanena ācaṣṭe | tathā
hi-lokottareṇa mārgeṇa śobhanaṃ

jñānaprahāṇasaṃpadaṃ gata: sugata: surūpavat |
apunarāvṛttyā vā suṣṭhu gata: sugata: sunaṣṭajvaravat |
ni:śeṣaṃ vā gata: sugata: suparipūrṇaghaṭavat |
arthatrayaṃ caitadbāhyavītarāgaśaikṣāśaikṣebhyo
viśeṣa-

ṇārtham | tathā hi-ātmaviparyāsena bāhyavītarāgā na
śobhanaṃ gatā: | śaikṣāstu saṃsāre

punarjanmagrahaṇānna suṣṭhu gatā: | aśaikṣā: puna:
sarvajñeyeṣu jñānavibandhānna ni:śeṣaṃ gatā: |

asyāśca śāstṛtvasaṃpado dvividhaṃ karmeti prathamaṃ
bhavyābhavyalokāvalokanaṃ karma darśayati-

lokavid iti | bhavyābhavyalokaparijñānādasau
lokavidityucyate | tathā hi-bhagavān

tri:kṛtvo rātrestri:kṛtvo divasasya samyag buddhacakṣuṣā
lokaṃ vyalokayati-ko hīyate ko

vardhate ityādibhirākārai: dvitīyaṃ karma
darśayati-anuttara: puruṣadamyasārathi: iti |

bhavyābhavyāṃllokān vyavalokya bhagavān ye puruṣā eva
damyā damanārhā damayituṃ vā śakyā

bhavyāstān vinayati | teṣāṃ sārathibhāvagamanāt |
vinayanaṃ hi sārathibhāva:, asanmārgādapa-

nīya sanmārge pratiṣṭhāpakatvāt
guṇaviśeṣādhāyakatvācca, aśvādisārathivat |
anuttaragrahaṇaṃ

sārathibhāvaviśeṣaṇārtham | durdamānāmapi keṣāṃcit
puruṣadamyānāṃ tīvrarāgadveṣamohamānānā-

māryasundarānandāṅgulīmālorubilvākāśyapamahārāja
kapphiṇaprabhṛtīnāṃ vinā{2. W damaka.}yaka iti
pradarśa-

nārtham | tacca bhavyavinayanaṃ karma yatra sthitaṃ
taddarśayati-śāstā devānāṃ ca manuṣyāṇāṃ ca

iti | yadyapi bhagavān na viśeṣeṇa sarvasattvānāṃ
svargāpavagamārgopadeśena śāstā, tathāpi

yatra tvāryasatyadarśanaṃ śrāmaṇyaphalaprāptiśca
prajñāyate, tatra mukhyato yathārthānuśāsanaṃ bhagavata:

śāstṛkarmasthiti: | tasya ca devamanuṣyā bhājanam | ata:
śāstā devānāṃ ca manuṣyāṇāṃ

cetyucyate | yatraitadguṇamāhātmyaṃ sa buddho bhagavān iti
svarūpakathanam | tatra sakalapadārthāva-

bodhena prakṛṣṭā buddhirasyeti buddha: | akārapratyayo'tra
arśaāderākṛtigaṇatvena kārya: |

prakṛṣṭā ca buddhirnavabhirākārai:-sarvajñajñānena,
ayatnajñānena, anupadiṣṭajñānena, savāsanakleśā-

@353

varaṇaprahāṇajñānena,
nikhilajñeyāvaraṇaprahāṇajñānena,
sarvākārasarvasattvārthakaraṇaśaktyā, karuṇā-

saṃpattyā, akṣayatāsaṃpattyā, atulatāsaṃpattyā ca |
samagraiśvaryādiyogena bhagavān | punarapi te

devaputrāstathāgatānubhāvena samudaye
tṛtīyakṣaṇākāraṃ pratipāditavanta ityāha-āścaryam
ityādi |

tattvenānutpādarūpāpi saṃvṛtyā prajñāpāramitā
sarvajñatāyā: samutpādiketi sarvabālajanā-

tikrāntatvādāścaryam | śrāvakādibhyo viśeṣata:
paramāścaryam | yāvadvacanena du:khe dharma-

jñānakṣāntyāderupādānam | sarvajñatāyā iti
samudaye'nvayajñānakṣānte: | āhārikā iti

anudgrahānutsargayogenotpādikā | anuparigrāhikā iti
sarvāntarāyakaradharmānavakāśayogeno-

pastambhakārikā | tathā ca madhyamāyāṃ
jinajananyāmuktam-"āścaryaṃ bhagavan yāvat

prajñāpāramitā sarvākārajñatāyā āhārikā
anuparigrāhikā, anudgrahānutsargayogena" ityādi |

etaduktam-dharmadhātusvabhāvatayā prajñāpāramitāyāṃ
sthitasya bodhisattvasya sarvadharmāṇāṃ nodgraha-

tyāgabhāvanādikamiti sarvadharmālambane
samudaye'nvayajñānakṣāntirutpadyate iti ||

abhisamayālaṃkārālokāyāṃ prajñāpāramitāvyākhyāyāṃ

śakraparivarto nāma dvitīya: ||

@354

3 aprameyaguṇadhāraṇaparivartastṛtīya: |

samudaye caturthakṣaṇākāraṃ pratipādayituṃ
pratyātmavedyatvena kāṃścitkāmāvacarādīn

devaputrān sākṣiṇa: kṛtvā
kāṃścidāmantritavānityāha-yo hi ityādi | kulaputra:
kuladuhiteti

śabda: pūjāvacana: | strīpuruṣayorupādānaṃ
ṣaṇḍodbhṛtamuṣkādīnāmadhigamanirāsajñāpanārtham |

varṇaviśeṣānaṅgīkaraṇaṃ
cāturvarṇyaviśuddhijñāpanārtham | putra{1 W reads this
sentence after the next.}duhitrabhidhānaṃ
pravrajitajanapratirūpā-

lāpajñāpanārtham | kulagrahaṇamanvayasaṃpannasya
saddharme'dhikārajñāpanārtham |
punarvāgrahaṇamupapadyāpara-

paryāyavedanīyabhāgadheyāparādhādakulīnasyāpi bhavyasya
atrādhikārajñāpanārthamityāryavimuktisena: |

imāmiti samudaye'nvayajñānātmikām | tatra māro
devaputramāra: kāmadeva: | tatpākṣikā

devaputrā mārakāyikā devatā: | samutpannāvatāradarśanāt
avatāraprekṣiṇya: | anāgatāvatāra-

paryeṣaṇāt avatāragaveṣiṇya: | avatāro doṣa:, chidramiti
yāvat | nāpi iti | apiśabda:

pūrvāpekṣayā samuccaye | manuṣyagatisaṃgṛhītā: sattvā
manuṣyā: | yakṣādayo'manuṣyā: | vidyamāne-

'pyāyuṣi kathaṃcitpratyayasāṃnidhyānmaraṇaṃ
viṣamāparihāreṇa kālakriyā | sarvaṃ caitanna bhavati |

maitryādibhi: suparibhāvitacittasaṃtatitvāditi mati: |
tathā hi madhyamāyāṃ jinajananyāmuktam-

"maitrīkaruṇāmuditopekṣāṇāmanupalambhayogena
bhāvitvānmanuṣyāmanuṣyādyanavatāralābhena" ityādi |

etaduktam-nityasvabhāvādhimokṣapūrvakaṃ caturapramāṇaṃ
vibhā{2. W vibhāvito'yam.}vanīyam, ityevaṃ
sarvadharmālambane

samudaye'nvayajñānamutpadyate iti | ata
evoktamāryavimuktisenena-aṣṭame hi darśanamārgakṣaṇe

prayojanaṃ bodhisattvasyāpramāṇai:, itarathā hi navame
kṣaṇe sattvadhātunirapekṣo nirodhe {3. B yatet for
prapatet.}prapatet iti |

nirodhe prathamakṣaṇākārārthamāha-punaraparam ityādi |
saṃprasthitā: praṇidhānādyāśayena pravṛttā: |

iyamiti darśanamārgapratipādikā | taṃ kulaputramiti
adhigatanavamakṣaṇadarśanamārgam | śravaṇādyarthaṃ

samīpībhavanamupasaṃkramitavyam | maṃsyante jñāsyanti | 
sa eva suparibhāvitatvāt sarvaśūnyatānā-

madhigatārthatvena parīttopadeśena śakta iti mati: |
udgṛhṇata: ityādi | uttarottaraviśeṣādhigama-

hetubhūtaṃ viśiṣṭamudgrahaṇādi kurvata: ityartha: |
śroṣyantīmāṃ prajñāpāramitām iti pūrveṇa saṃbandha:
|

śravaṇaṃ ca
nirodhasatyābhisamayādhipatyātsaṃvṛtideśanā śravaṇākā
rapratibhāsanam | tadabhisamayā-

hitaśaktikasya vā vyutthitasyāntikāditi veditavyam |
ekānuśaṃsākathanena nirodhākāraṃ

nirdiśya aparānuśaṃsākathanena tamevākāraṃ
draḍhayannāha-na ca khalu ityādi | caśabda: samuccaye,

na kevalaṃ pūrvokto'nuśaṃsa:, ayamapara ityartha: |
grāmāddhanu:pañcaśatātikrāntaṃ sthānamaraṇyaṃ gata:

saṃprāpta: | ekavṛkṣa eva yakṣādyadhiṣṭhitvena
bhayahetu: | atastanmūlaṃ vṛkṣamūlam | manuṣyādirahitaṃ

gṛhaṃ śūnyāgāram | acchannamabhyavakāśam | mahājano
yena gata: sa panthā: | utpatho yathokta-

viparīto mārga: | araṇyādūrdhvamaṭavī | tatra tatra
araṇyādāvupasaṃkrāmato gacchata: | tadeva

caturbhirīryāpathai: kathayannāha-caṃkramyamāṇasya ityādi
| nipanna: śayita: | aniṣṭopani-

@355

pātāśaṅkā bhayam | tatpratīkārāpratipatti: stambhitatvam
| abhūtvā bhāvāt bhaviṣyati |

prabandhapravṛttyā utpatsyate | neti pūrveṇa saṃbandha: |
sarvaśūnyatānāṃ suparibhāvitatvāditi

mati: | anyatrāpyuktam-"śūnyatāparigato bodhisattva:
sarvabhayavigato bhavati" ityādi |

etaduktam-rūpādernijarūpā prakṛtyeva śūnyatetyevaṃ
sarvadharmālambane nirodhe dharmajñānakṣānti-

rutpadyate iti | nirodhe dvitīyakṣaṇārthamāha-atha khalu
catvāra: ityādi | mahārājāno

virūḍhakādyā: |
tāttvikayānatrayasattvopalambhamantareṇāpi saṃvṛtyā
śrāvakādiyānatraye sattvān

vinayatītyāścaryam | anena ca satyadvayasamāśrayeṇa
sarvākārasattvārthapratipādanena samarthakāraṇa-

nirdeśena prajñāpāramitodgrahaṇādīnāṃ buddhatvameva
phalamāveditamiti grāhyam | tataścaitaduktam-

dharmadhātupariṇāmitakuśalamūlānāṃ phalaṃ
tathāgatatvasya prāpaṇamityevaṃ sarvadharmālambane nirodhe

dharmajñānamutpadyate iti | vayam ityādi | etacca
prajñāpāramitāyā māhātmyajñāpanāya, ātmana:

śāsanopakārakatvajñāpanāya bhagavati
kṛtajñatvajñāpanāya
coktam-dṛṣṭadharmavedanīyamupapadyavedanīya-

maparaparyāyavedanīyaṃ ca trividhamaśubhaṃ karma iti
tatkṛtopadravapratīkāreṇa rakṣāvaraṇaguptayo yathākrama-

muktā: | athavā daivī vipat yatrāśubhasyaiva
vyāpāro'vagamyate, nāparasya | yathā marakadurbhikṣavajrā-

śanyādipāta: | mānuṣī vipat yatra prāṇināṃ vyāpāra:
pratīyate, vidyamāno'pi daivasya nāvagamyate

yato na karmaṇā vinā kiṃcidapyasti phalam | yathā
niṣpanne'pi sasyādau paracakropadravakṛto

durbhikṣādi: | daivamānuṣī vipat yatrobhayasya vyāpāra:
pratīyate | etāvacca karma daivaṃ mānuṣaṃ

ca | yathoktam-daivamānuṣaṃ hi karma lokaṃ yāpayati iti |
tatpratīkāreṇa rakṣāvaraṇaguptayo

yathākramamuktā: | saṃvidhāsyāma: iti kariṣyāma: |
nirodhe tṛtīyakṣaṇārthaṃ saṃbandhamāracayannāha-

āścaryaṃ bhagavan ityādi | imānanantaroktān iyato
rakṣāvaraṇaguptisaṃkhyāvacchinnān dṛṣṭa-

dhārmikān pratyutpannajanmasaṃgṛhītān guṇānanuśaṃsān
pratilabhate prayogāvasthāyām | parigṛhṇāti

pṛṣṭhāvasthāyām | evaṃ saṃbandhamāvedya ākārārthaṃ
praśnayannāha-kiṃ puna: ityādinā | kiṃ puna:

prajñāpāramitāyāmudgṛhītāyāṃ dānādyā: pañca
pāramitā: saṃgṛhītā bhavantīti vaktavye ṣaṭpāra-

mitāvacanaṃ mukhyayā prajñāpāramitayā 
gauṇasvabhāvāyā api prajñāpāramitāyā: 
saṃgrahādityabhi-

prāyeṇoktam | sarvadharmāviparītāvabodhe hi mukhyā
prajñāpāramitā jāyate | atastayaiva sarva-

vyavadānadharmāṇāṃ saṃgrahādityabhiprāyavān {1. W
om. bhagavān.}bhagavānāha-evametat ityādi |
etaduktam-prajñā-

pāramitayā sarvākārapratipakṣāṇāṃ saṃgraha: ityevaṃ
sarvadharmālambane nirodhe'nvayajñānakṣāntirutpadyate

iti | nirodhe caturthakṣaṇākāraṃ nirdiśannāha-punaraparam
ityādi | śṛṇu ityādi vyākhyātam |

athavā, yasmādādita eva bhaktihetutayā tāvatkalyāṇaṃ
tasmāt sādhu śṛṇu | yataśca madhye

puṣṭihetutvāt kalyāṇaṃ tata: suṣṭhu śṛṇu | yena ca
paryavasāne muktihetutayā kalyāṇaṃ tena yoniśo

manasikuru | athavā, mṛdumadhyādhimātrāṇāṃ doṣāṇāṃ
pratipakṣatvāt yathākramaṃ sādhvādivacanam |

yadi vā vyañjanārthobhayāvadhāraṇāt yathāsaṃkhyaṃ
sādhvādivacanam | dharmam ityādi | sūtrādidharmaṃ

@356

viruddhaṃ grahītavyaṃ vigrahītavyaṃ manasā | tato vacasā
viruddhaṃ vaditavyaṃ vivaditavyam |

evaṃ prakāradvayena virodhayitavyaṃ vighaṭayitavyam | yadi 
vā vyañjanārthobhayavighaṭaghaṭanāt

vigrahītavyamityādipadatrayaṃ maṃsyante ityasyānantaraṃ
jinajananībhāvanābhirataṃ bodhisattvamārabhye-

tyadhyāhāryam | yatastasyaivānuśaṃsākathanamadhikṛtam |
anan{1. W uttaraṃ.}taraṃ ca vakṣyati-"tasya tānyutpanno-

tpannānyadhikaraṇānyantardhāsyanti" ityādi |
antardhāsyanti adṛśyā bhaviṣyanti | yato na

sthāsyanti, yuktyā sthitiṃ na pratilapsyante | ata eva
teṣāmabhiprāyā manorathā na paripūriṃ

niṣpattiṃ gamiṣyanti | nanu utpanno vitarka:
pratisamādhānamantareṇa kathamantardhāsyatīti tatkasya

heto: ityāśaṅkyāha-evaṃ hyetat ityādi |
anenaitaduktam-dharmataiṣā yaduta prajñāpāramitābhāvaka-

pudgalādhiṣṭhānāt svata eva teṣāṃ
pratisamādhānamutpadyate iti | udgrahīṣyati ityādi
vyākhyātam |

athavā saṃgrahaśravaṇāt udgrahīṣyati | manasikaraṇāt
dhārayiṣyati | pustakapaṭhanāt

vācayiṣyati | granthārthagrahaṇāt paryavāpsyati |
pratyakṣānumānāgamāviruddhārthakathanādyathākramaṃ

pravartayiṣyati deśayiṣyati upadekṣyati |
kalpitāditrividhapadārthānutpādadeśakatvena vā |

pāṭhamātropadeśāt uddekṣyati | pūrvarātrādikaraṇāt
svādhyāsyati | bodhipariṇāmanādyāśayabhedāt

etānyudgrahaṇādīni samyagvidheyāni | adhikaraṇāni iti
vivādasthānāni | upasaṃharannāha-

imamapi ityādi | na kevalaṃ vakṣyamāṇaṃ guṇam
ityapiśabda: | evaṃ prajñāpāramitāyā: sarvopa-

dravapraśamanatejobalatvaṃ pratipādya dṛṣṭāntenāpi
samarthayannāha-tadyathāpi nāma ityādi |

kvacitpāṭha: parikalpamupādāyeti
saṃbhavatkāraṇaviśeṣāt kāryaviśeṣamadhikṛtya | anena
durlabhatva-

mākhyātam | sthāvarādiviṣāpanayanāt
sarvaviṣapraśamanīti svarūpaṃ kathitam | āśīviṣeṇa

jantunā iti daṃṣṭrāviṣeṇa prāṇakena | bubhukṣitena
ityādi | bubhukṣita: kṣudhāparipīḍito'pi

kaściddevatārādhanapravṛttavannāhāraprayojana: iti
tadvyavacchedārthamāha-āhārārthī iti vacanam

tathāvidho'pi dhairyamālambya āhāraṃ na paryeṣata iti
tadvyudāsenoktam-āhāragaveṣī iti ||

prāṇakajāto jantu: iti sattvasaṃkhyāto
maṇḍūkādirityartha: | gandhena iti tadgatāmiṣādi-

gandhena | anubadhnīyāt iti buddhyā bhakṣyatvena svīkuryāt
| anugacchet iti paścātpṛṣṭhato

yāyāt | pratyudāvarteta iti nivṛttiṃ kuryāt | nanu yatra
prāṇakagandhena na nivarteta tatra

kathamoṣadhyā gandhena pratyudāvarteteti tatkasya heto:
ityāśaṅkyāha-tathā hi ityādi | ayaṃ

vākyārtha:-sāṃvṛte'pi kāryakāraṇabhāve tasyā
evauṣadhyā: sa tādṛśo bhaiṣajyaguṇo yastasyāśī-

viṣasya tadviṣamabhibhavati nānyasyeti | evaṃ balavatī hi
sā oṣadhī |

bhede'pi niyatā: kecitsvabhāvenendriyādivat | iti ||

etaduktam-prajñāpāramitayaiva
bāhyābhyantaropadravapraśamanamityevaṃ sarvadharmālambane
nirodhe'-

nvayajñānamutpadyate iti | mārge prathamakṣaṇākāraṃ
vaktumāha-evameva ityādi | yāni tāni

iti nipātasamudāyo yāni kānicidityarthe vartate | tejasā
ityādi | prajñāpāramitāyā:

@357

sāmarthyameva tejobalasthāmabalādhānāni yathākramaṃ
prayogadarśanabhāvanāviśeṣamārganirdiṣṭāni |

tata eva iti yatraivotpatsyante tatraivetyartha: | uparaṃsyanti
upaśamiṣyanti | na vivardhiṣyante iti

yathākramaṃ śrutacintābhāvanākāle veditavyam |
prayogādyavasthāsu vā grāhyam | tadeva kathayannāha-

yata: ityādi | yato yata: iti yatra yatraivādhikaraṇasthāne
ityartha: | nirotsyante, antardhāsyanti, na

sthāsyanti iti padatrayamuparaṃsyantītyā{1. W
ityādinādvayārtham.}dipadatrayārtham | nanu utpanno vitarka:
parapratisamādhāna-

mantareṇa kathaṃ bhavatīti tatkasya heto: ityāśaṅkya
pūrvavatparihārārthamāha-prajñāpāramitā hi

ityādi | rāgādīnāmiti ādiśabdāt dveṣādīnām |
yāvadityena smṛtyupasthānābhiniveśāde:

parigraha: | nirvāṇagrāhasya iti
sopadhinirupadhinirvāṇābhiniveśasya |
samudācarannirvāṇābhini-

veśāderunmūlanāt upaśamayitrī | athavā
rāgādivāsanāsamuddhātānna vivardhikā | etaduktam-

prajñāpāramitābhāvanayaiva rāgādinirvāṇābhiniveśasya
śāntirityevaṃ sarvadharmālambane mārge

dharmajñānakṣāntirutpadyate iti | mārge
dvitīyakṣaṇārthamāha-catvāraśca ityādi |
rakṣāvaraṇaguptayo

vyākhyātā: | yadi
vā-ādhidaivikamādhibhautikamādhyātmikaṃ ca
antarāyamadhikṛtya yathā{2. W yathānyāyaṃ.}kramaṃ

rakṣāvaraṇaguptayo jñeyā: | āpadvā tridhā-svapratyayajā
aparasattvasaṃkhyātapratyayajā parasattva-

saṃkhyātapratyayajā ca | tasyā: pratīkāreṇa
rakṣāvaraṇaguptayo yathākramamavaseyā: | etaduktam-

prajñāpāramitodgrahaṇādipravṛttasya tathāgatādibhya:
sarvathā sarvarakṣāvaraṇaguptayo bhavantītyevaṃ

prajñāpāramitayā sarvadharmālambane mārge
dharmajñānamutpadyate iti | mārge
tṛtīyakṣaṇārthamāha-punaraparaṃ

kauśika ityādi | ādeyavacanaśca iti kṛpayā svayaṃ
prāṇātipātādiviratipūrvakaṃ sarvākāra-

jñatāyāṃ sthitvā anyeṣāṃ tatra pratiṣṭhāpanāt |
svayaṃpratiṣṭhitānāṃ ca varṇavādatatsamanujñatvāt

ādeyavākya: ityayamartho'vaseya:,
anyathopādeyavacanatvāsaṃbhavāt |
pañcaviṃśatisāhasrikāyā-

mapyuktam-"ātmanā ca prāṇātipātātprativirato
bhaviṣyatītyārabhya, yāvat-pareṣāṃ varṇavādī

tatsamanujño bhaviṣyati" | ityevaṃ sa ādeyavākyo
bhaviṣyatītyādi | śrotrasukhakāritvāt

mṛduvacana: | yāvataivārtho bhavati tāvanmātrābhidhānāt
mitavacana: | saṃkṣepoktikuśalatvāt

aprakīrṇavacana: | na ca krodhābhibhūto na ca
mānābhibhūta iti | pratyupasthite'pakāranimitte

pratighāṃśikaścetasa āghāta: krodha: |
satkāyadṛṣṭisaṃniśrayeṇa cittasyonnatirmāna: | nanu

pratipakṣaṃ vinā doṣāpagamābhāve kathaṃ tasyaivaṃ
guṇodaya iti tatkasya heto: ityāśaṅkyāha-

tathā hi ityādi | prajñāpāramitaiva sarvadoṣāṇāṃ
pratipakṣa: | sa ca tena bhāvita: iti mati: |

prāṇātipātaviratyādau pratiṣṭhāpanāt paridamayati |
mitavacanādinā sarvasattvaviṣaye

prahnīkaraṇāt pariṇamayati | upanāham iti
vairānuśayasyānutsarga: pratighāṃśika

evopanāha: | vyāpādam iti | sattveṣu du:kheṣu
du:khasthānīyeṣu ca dharmeṣvāghāto vyāpāda: |

anuśayam iti dveṣāṃśiko vairaprabandho'nuśaya: |
etaduktam-prajñāpāramitāparigrahabalādeva

buddhatvābhilāṣiṇā svayaṃ
prāṇātipātaviratyādipūrvakaṃ sarvākārajñatāyāṃ
sthitvā tatraiva pareṣāṃ

@358

sthāpanaṃ kāryamityevaṃ sarvadharmāṃlambane
mārge'nvayajñānakṣāntirutpadyate iti | mārge
caturthakṣaṇākāraṃ

vaktumāha-evaṃ carata: ityādi | evaṃ carato
mārge'nvayajñānakṣāntyā viharata: | saṃstute

vastuni cetaso'saṃpramoṣa: smṛti: | adveṣa:
sarvasattveṣvekaputrapremākāratā maitrī | ābhyāṃ

dānādisarvakuśalamūlasyānupalambhayogena
sarvasattvasādhāraṇatayā anuttarāyāṃ samyaksaṃbodhau

pariṇāmanāt dvayamuktam | maitryā
vyāpāramevāha-tasyaivaṃ bhavati ityādinā | paribhetsyante

iti vyāpādasamudācāreṇa cakṣurādīnāṃ vikriyāpādanāt
| dhakṣyate svarūpapracyutyā dagdho

bhaviṣyati | vaśam iti tadāyattatām |
etaduktam-dānādīnāmakṣayaṃ kartumicchatā samyaksaṃbodhau
pariṇāmanaṃ smṛtyādibalena kāryamityevaṃ
sarvadharmālambane mārge'nvayajñānamutpadyate iti |

yathoktairevākārairanyāpadeśanirdiṣṭai: ṣoḍaśa kṣaṇā: 
samutpadyante iti nātra vipratipatti: |

tathā coktam-

ādhārādheyatābhāvāttathatābuddhayormitha: |

paryāyeṇānanujñānaṃ mahattā sāpramāṇatā ||12||

parimāṇāntatābhāvo rūpāderavadhāraṇam |

tasyāṃ sthitasya buddhatve'nugrahātyāgatādaya: ||13||

maitryādi śūnyatā prāptirbuddhatvasya parigraha: |

sarvasya vyavadānasya sarvādhivyādhiśātanam ||14||

nirvāṇagrāhaśāntatvaṃ buddhebhyo rakṣaṇādikam |

aprāṇivadhamārabhya sarvākārajñatānaye ||15||

svayaṃ sthitasya sattvānāṃ sthāpanaṃ pariṇāmanam |

dānādīnāṃ ca saṃbodhāviti mārgajñatākṣaṇā: ||16||
iti ||

asyāpi darśanamārgasya sarvākārajñatāyāmuktaṃ
nirvedhabhāgīyaṃ grāhyam | yadyevaṃ tatrāpi

pramuditādibhūmyabhidhānena bodhisattvānāṃ
darśanādimārgasya pratipāditatvāt kimarthaṃ punarupā-

dānamiti cet, ucyate | ni:śeṣahetuphalādhigamāpekṣayā
tathāgatānāṃ sarvākārajñatetyabhi-

dhānāt jinaputrāṇāṃ tadukto mārgo na
bhavatītyāśaṅkāvāraṇārtham | tata eva
hetumātramapakṛṣya

pṛthagjinātmajānāṃ darśanādimārgātmikā mārgajñatā
vyavasthāpyate | evaṃ tu vidvadbhirnirūpayi-

tavyam-kiṃ kārikānusāreṇa ākārā granthārthānugamena
yojitā na veti | tatrāryavimuktisenā-

divyākhyāmālokya svaśaktyā pratipāditā eva |
kecidarthāntarābhisaṃdhinā yathoktena grantha-

prabandhena ākārārthamanuktvā
darśanamārgaṣoḍaśakṣaṇopalakṣaṇameva kevalamatra
kṛtamiti varṇayanti |

evamuktānuktanirvedhabhāgīyādyarthapratipādanapareṣu
grantheṣu draṣṭavyamiti | 
tairbhāvanānukramādyanirdeśā-
tkācidabhisamayānupūrvī na pratipāditā |
abhisamayālaṃkārakārikārthaśca kathaṃ vyākhyeya:

ityapare | bhāvābhiniveśamūlo hi rāgādikleśagaṇa:,
tadviruddhaśca nairātmyābhyāsa:, ityata: taṃ

@359

vinā kathaṃ du:khadharmajñānakṣāntyādiriti cet, naivam |
yasmādyathoditavidhinā nairātmyasaṃsūcana-

parā: sarva evāmī ṣoḍaśākārā:
saṃnihitavineyajanahitādhānacikīrṣayā evaṃ
yathābhihitanānā-

prakārarūpeṇa nirdiṣṭā: santo'pi samabhyasyamānā:
pratītyasamutpādadharmatayā darśanamārgotpādakā

bhavantītyavaseyam | evamanyatrāpīti ||

darśanamārgānantaraṃ bhāvanāmārgābhidhāne sati
svalpavaktavyatvena phalanimnatvena ca

vineyapravṛtte:, bhāvanāmārgasya kāritraṃ
tāvatkathayannāha-āścaryaṃ bhagavan ityādi |
prajñāpāra-

miteti vakṣyamāṇo bhāvanāmārga: | paridamanāya
pratyupasthitā iti sarvaprakārakleśasvavidheyī-

karaṇātsarvato damanārthena
paridamananimittamabhimukhībhūteti prathamaṃ damanakāritram
| ananumāya

iti | damanānantaraṃ viśiṣṭe
kiyanmātreṇādhigame'haṃmānapratiṣedhena
ātmotkarṣaniṣedhātsarvato

namanārthena pariṇamanāyeti dvitīyaṃ namanakāritram |
tato'nantaraṃ sarvaprakārakleśābhibhava iti

tṛtīyakleśanirjayakāritrārthamāha-punaraparaṃ kauśika
ityādi | evamudgṛhṇan iti vakṣyamāṇa-

bhāvanāmārgakrameṇa | saṃgrāme ityādi |
bhāvanāprahātavyai: kleśai: saha vigrahe vartamāne sati |
adhi-

mātrādhimātrādiprathamatrikavipakṣasya
mṛdumṛdvādiprathamaprakārapratipakṣādhigamena
saṃgrāmaśirasyutka-

lita: samārūḍho bhavati | avatarata: ityādi padatrayaṃ
yathāsaṃkhyaṃ madhyādhimātrādidvitīyatrika-

vipakṣasya
madhyamṛdvādidvitīyaprakārapratipakṣādhigamayogato vācyam
| saṃgrāmamadhyagatasya iti

mṛdvadhimātravipakṣasya adhimātramṛdupratipakṣalābhena |
tiṣṭhata: iti mṛdumadhyavipakṣasya adhimātramadhya-

pratipakṣābhisamayāt saṃgrāme sthitasya | niṣaṇṇasya iti
mṛdumṛduvipakṣasya adhimātrādhimātra-

pratipakṣasaṃbandhāgamāt saṃgrāme samupaviṣṭasya |
sarveṇa caitena navaprakāravipakṣapratipakṣahānopā-

dānena bhāvanāmārgasyāpuna:kartavyatāmāha | asthānam
ityasaṃbhava: | tadeva kathayati-anavakāśa:

iti | paryāyavacanaṃ kimarthamiti cet, ucyate | tadā ca
āyatyāṃ ca kasyacitkathaṃcidarthāvabodhā-

rtham | tenaiva cārthābhidhāne pūrvaśrutānāmevāvagītatā 
syāditi taddopaparihāreṇa pūrvakālavikṣiptānāṃ

paścādāgatānāṃ ca tadarthaśravaṇārtham | durmedhasāṃ
puna: punastadarthalakṣaṇārtham | ekaśabdānekārthatayā

arthāntarakalpanāvyudāsārtham | anyatra nirghaṇṭavat
tābhi: saṃjñābhistadarthasaṃpratipattyartham |

dhārmakathikānāmarthopanibandhanaprāpaṇayo:
kauśalopasaṃhārārtham | ātmano
dharmapratisaṃvidudbhāvanā-

rtham | pareṣāṃ ca tadbījādhānārtham, iti
paryāyadeśanānāmaṣṭau prayojanāni | evaṃ sarvatra

vācyam | yattasya iti | yaditi nipāto ya ityarthe vartate | yo
jīvitāntarāya: so'navakāśa

iti vākyārtha: | jīvitāntarāya: iti
vijñānaprabandhocchitti: | ādhyātmikopadravavigamānantaraṃ

bāhyopadravopaśama iti paropakramāviṣahyatvaṃ caturthaṃ
kāritramāha-paropakrameṇa ityādinā | paro

manuṣyādi:, tasyopakrama: khaḍgādiprahāradānam |
etaduddeśapadaṃ nirdeśena vibhajannāha-sacet

puna: ityādi | uddeśavacanānāṃ nirdeśāt
pṛthagabhidheyārtho nāstīti kimarthamuddeśavacanamiti

cet, ucyate | samāsena vistarārthāvadhāraṇārthaṃ
sūtreṇa vṛttyarthāvadhāraṇavat | udghaṭitajñānāṃ

vineyānāmanuprahārtham |
anyeṣāmāyatyāmudghaṭitajñatāhetūpacayārtham | ātmana:
samāsavyāsa-

@360

nirdeśavaśitāsaṃdarśanārtham | anyeṣāṃ tathābhyāsena
tadvījāvaropaṇārthaṃ cetyācāryavasubandhu: |

saṃkṣiptamātre samāhitaṃ cittaṃ yoginām | tadvistarārthe
sarvatra kathaṃ samāhitaṃ syādityetadarthaṃ

nirdeśadeśanā | tathā vistaramātre samāhitaṃ cittaṃ
yoginām, tatsaṃkṣiptārthe sarvatra kathaṃ samāhitaṃ

syādityetadarthamuddeśadeśanetyāgama: | evaṃ sarvatra
pratipattavyam | śastraṃ cakrādikam | pāṣāṇādika-

manyat | nanu taddeśakṣepaṇasāmarthyavatā puruṣeṇa
kṣiptaṃ śastrādikamantarā virodhopanipātābhāve

kathaṃ na śarīre nipatediti tatkasya heto:
ityāśaṅkyāha-mahāvidyeyam ityādi | ayamabhi-

prāya:-māturabhyasyamānāyā: evaṃ
mahāvidyādisvabhāvāyā: sāmarthyena antarā
gurutvadharmavirodho-

panipātānna taddehamanuprāpnoti śarādikamiti |
mahattvādiguṇayogānmahāvidyetyādipadatrayaṃ

prayogādyavasthāsu | adhimuktyādimanaskārairadhikābhāvāt
anuttarā nirhāratayā samābhāvāt

asamā | atyantaviśuddhyā saṃtānāntareṇāsamena samatvāt
asamasamā | mahāvidyāditvamevāsyā:

kathamiti tatkasya heto: ityāśaṅkyāha-atra hi kauśika
ityādi | etaduktam-yasmātprajñāpāra-

mitāyāṃ maitryādipūrvakaṃ śikṣamāṇo na
kasyacidvyāpādādyarthaṃ śikṣate, ato hiṃsādikasyālpā-

yuṣkatvādihetorapanayanānmahāvidyādisvabhāvā iti |
nātmavyābādhāya cetayate iti māraṇādi-

nimittamātmano na yatate ||

sarvopadravavigamānantaraṃ samyaksaṃbodhikāritraṃ
pañcamamāha-atra hi ityādinā |

samyaksaṃbodhimabhisaṃbhotsyate iti tattvādhigamaṃ
sākṣātkariṣyati | sarvajñajñānaṃ ca prati-

lapsyate iti tattvādhigamāduttarakālaṃ
sarvadharmaviṣayajñānamadhigamiṣyati | tadeva
kathayannāha-tena

so'nuttarām ityādi |
cittānītyupalakṣaṇātsarvadharmaparigraha: |
vyavalokayiṣyati iti

jñāsyati | nanu sarvameva yogijñānamanālambanamiṣyate |
tatkathaṃ sarvadharmān vijñāsyatīti

tatkasya heto: ityāśaṅkyāha-atra hi kauśika ityādi |
prāptamānantaryamārgeṇa savāsanāvaraṇa-

dvayaprahāṇāt | jñātaṃ vimuktimārgeṇa
sarvākārajñatādhigamayogāt | sākṣātkṛtaṃ
śuddhalaukika-

jñānena niścayāt | etaduktam-yathā hi satyasvapnadarśino
jñānaṃ paramārthato'viṣayamapi prati-

niyataviṣayākāraṃ liṅgāgamānapekṣaṃ ca
āśrayaviśeṣavaśādutpadyamānamupadarśitārthaprāpa-
katvena

avisaṃvādi bhavati, tathā yogijñānaṃ
prajñāpāramitāyogābhyāsabalena | yathaiva tadabhūt
bhavati

bhaviṣyati vā atītaṃ vartamānamanāgataṃ vastu pareṇa
parikalpitam, tathaivopadarśitavividhākāra-

prakāraprabhedaprapañcaṃ bahiriva parisphuradrūpaṃ
sphuṭapratibhāsaṃ
liṅgāgamānapekṣamavisaṃvāditayotpannaṃ

pratyakṣaṃ pramāṇamiṣyate | ataścaivaṃ bhagavata:
sarvatra sākṣāddarśitvābhyupagamāt "yanna prāptaṃ na

vijñātaṃ sākṣātkṛtam, tat" abhāvena
sarvajñajñānamucyate | yato
bhrāntinivṛttāvapyākāranivṛtte:

pratibandhābhāvenāsaṃbhava: iti madhyamakanayānusāreṇa
āryanāgārjunapādaprabhṛtaya: ||

śraddhātiśayayogena puṇyamahattvāt yatra sthāne
tathāgatādīnāmadhigamo jāta: tatpūjya-

miti bodhikāritrānataraṃ
prajñāpāramitādhāradeśapūjyatākāritraṃ ṣaṣṭhaṃ
vaktumāha-punaraparaṃ kauśika

yatreyam ityādi | antaśa iti agatyā | pūrvakarmavipākamiti
pratipakṣābhyāsaṃ vinā niyata-

vedanīyaṃ karmavipā{1. W om. ^vipākam.}pākam |
idamevārthatattvaṃ dṛṣṭāntena draḍhayannāha-tadyathāpi
nāma ityādi | bodhermaṇḍa:

@361

sāro'treti bhūpradeśa: | paryaṅkākrānto bodhimaṇḍa: taṃ
gatā: tatparyantamāśritā: | bodhimaṇḍa- 

parisāmanto vidiksthitavajrakīlacatuṣṭayāntargato
bhūmibhāga: | bodhimaṇḍo vyākhyāta: | tadabhya- 

ntaraṃ tanmadhyasthānam | bhūmipraviṣṭasya mūlasya
parisāmantagrahaṇenopādānāttadvinirgato 

vṛkṣabhāgo vṛkṣamūlam | na te śakyā: iti | na te yogyā
viṣayā ityartha: | viheṭhayituṃ 

vibhettum | vyāpādayituṃ vidveṣayitum | āveśayituṃ
bhūtagrahādi praveśayitum | na nu viheṭhā- 

dyutpattipratighāte sthānasya vyāpārābhāvāt kathaṃ
tatra viheṭhādi kartuṃ na śakyate iti tatkasya 

heto: ityāśaṅkyāha-tatra hi tyādi | ayaṃ vākyārtha:-ye
sarvasattvānāmarthāya mṛdumadhyādhi- 

mātravyāpādapratipakṣeṇa
maitrīprabhedamabhayamavairamanuttrāsaṃ svayaṃ satkṛtya
nirantaraṃ dīrghakālaṃ 

bhāvayanti, parāṃścādhikṛtya prakāśayanti, teṣāṃ
traikālikabuddhānāṃ tatrotpādena tatsthānaṃ 

viśiṣṭameva jātam | ato'cintyatvāt hetupratyayasāmagryā
bhūbhāgamāhātmyātkāraṇaviguṇo- 

tpatyā viheṭhādikāryaṃ na śakyate tatra kartuṃ
pratītyasamutpādadharmatābalāditi | evaṃ dṛṣṭānta- 

māvedya dārṣṭāntikamarthamāvedayannāha-evameva ityādi |
pūrvavadabhiprāyeṇa tatkasya heto: 

ityāśaṅkya tathaiva sthānamāhātmyapratipādanadvāreṇa
pariharannāha-anayaiva hi ityādi | caityabhūto 

vandanādinā puṇyopacayahetutvāt | piteva pitṛbhūta
ityupamāvācakabhūtaśabdasyopādānādanya- 

caityasamānatvena caityabhūta: sa pṛthivīpradeśa ityeke |
yatra hi nāma pudgalanairātmyadyotikayā 

"ye dharmā hetuprabhavā" ityādigāthayā adhiṣṭhito
bhūbhāga: stūpo mata:, tatra samastavastunai:svā- 

bhāvyaprakāśikāyā māturudgrahaṇādinopeta: stūpo
nitarāmeva, ityata: sākṣyeva sākṣibhūta 

iti tatsvabhāvatve caityameva caityabhūta iti candragomī |
vandanīyo namaskaraṇāt | mānanīyo 

guṇānusmaraṇena bahumānāt |
mṛdumadhyādhimātrapūjābhiryathākramaṃ
pūjanīyo'rcanīyo'pacāya- 

nīya: | śrīpaṭṭabandhādinā viśeṣapadasthāpanāt
satkaraṇīya: | sarvathā anullaṅghanīyatvena 

gurukaraṇīya: | trāṇaṃ sarvopadravanivāraṇatayā |
śaraṇaṃ tadāśrayaprayogāvandhyadurdharṣapadasthāna- 

tayā | layanam anavadyarativastutayā | parāyaṇaṃ
paramāryatvagamanapadasthānatayā | yathoktanītyā 

ṣaḍvidhameva kāritramavagantavyam | tathā coktam- 

sarvato damanaṃ nāma sarvata: kleśanirjaya: | 

upamakrāvipahyatvaṃ bodhirādhārapūjyatā ||17|| iti || 

kāritrānantaraṃ bhāvanāmārgo vaktavya: | sa ca
sāsravānāsravabhedena dvividha: | tatra 

sāsravo'dhimuktipariṇāmanānumodanāmanaskāralakṣaṇa- 
strividha: | anāsrava: punarabhinirhāra: atyanta- 

viśuddhisvabhāvo dvividha: | ato yathāvimokṣaṃ
dṛṣṭakuśaladharmādhiṣṭhānā bhāvanāmārgādhikārā- 

dādau asākṣātkriyārūpā adhimuktirvaktavyā | sāpi
svārthā svaparārthā parārthā ceti mūlabhedena 

trividhā satī mṛdumadhyādhimātrabhedena pratyekaṃ bhedāt
trikātrabhirnavadhā bhavati | tadyathā-mṛdvī 

madhyādhimātrā ca svārthādhimukti:, evaṃ
svaparārthādhimukti: parārthādhimuktiśca |
parārthādhimuktiśca | evameṣāpi 

navaprakārā mṛdumṛdvādiprakārabhedena pratyekaṃ
vibhidyamānā navabhistribhiradhimukti: saptaviṃśatiprakārā

@362

bhavati | tadyathā-mṛdumṛdu:, mṛdumadhya:, mṛdvadhimātra:;
madhyamṛdu:, madhyamadhya:, madhyādhimātra:; 

adhimātramṛdu:, adhimātramadhya:, adhimātrādhimātra: iti
svārthādhimukternava prakārā: | tathā 

svaparārthādhimukte: parārthādhimukteśca veditavyā: |
tatra svārthādhimukte; prathamaṃ mṛdumṛduprakāramadhi- 

kṛtyāha-evamukte śakra ityādi | divyābhi: iti
manonukūlābhi: | muktakusumaṃ puṣpam | 

dhūpa: sahajasāṃyojikādi: | gandho malayādija: |
sarvartupuṣpai racitā mālā mālyam | 

śarīrodvartanaprakāro vilepanam | suvarṇādivālukā
cūrṇam | vastraṃ cīvaram | sitātapatrādi 

chatram | garuḍādyaṅkito dhvaja: | vajrādyaṅkitā
ghaṇṭā | cihnarahitā patākā | bahuvidhābhi: 

iti anekaprakārakhādyabhojyādibhi: | śarīrāṇi rūpakāyā
ityeke | dhātava ityapare | 

pratiṣṭhāpayet vinyaset | parigṛhṇīyāt iti mamatvena
svīkuryāt | dhārayet iti 

cirasthitīkuryāt | tāṃśca iti stūpān | na kevalaṃ
caśabdāccharīrāṇi, tadvacanenaiva mātu: 

pūjāyāmadhikaṃ puṇyamiti pratipādayituṃ śakraṃ
pratipraśnayannāha-tena hi ityādi | sarvajñatātma- 

bhāvo'bhinirvartita: iti
sarvajñajñānādhigamayogyaśarīrasvabhāvo niṣpādita: |
katamasyāṃ 

pratipadi iti | katamasmin mārge ityartha: |
prajñāpāramitāṃ vinā viparyāsāvinivṛttyā 

muktyanupapattirityabhiprāyavānāha-ihaiva bhagavan ityādi |
vajropameṣu agrajaprāptyā yogyatā- 

svabhāvayā pratilabdhā, tato'nantaramabhisaṃbuddhā |
athavā anuttarā samyaksaṃbodhirabhisaṃbuddhā, 

tata: sarvajñatā pratilabdheti yojyam | tatrānuttarā bodhi:
svārthasaṃpat, sarvajñatā parārthasaṃpat | 

tadvacanenaivedānīṃ pariharannāha-tasmāttarhi ityādi |
ātmabhāva eva śarīram, tasya vā 

śarīraṃ śilāputrakasyeva śarīramiti nyāyāt | tadeva
pratilabhyate iti pratilambha:, tena 

tathāgata iti na saṃkhyāṃ gacchati | sarveṣāṃ
tathāgatatvaprāpteriti mati: | kathaṃ tarhi tathāgata: 

ityāha-sarvajñatāyām ityādi | aparamapi guṇamāha-yeyaṃ
kauśika ityādi | sarvajñānā- 

śrayabhūta iti anyeṣāṃ sarvajñajñānaniṣpattiṃ prati
hetubhūta: | tadeva kathayannāha-enam 

ityādi | enam ātmabhāvaśarīrapratilambham | prabhāveṇa
iti prakāśanā | buddho rūpakāyā- 

disvabhāva: | sūtrādyātmako dharma: |
āryāvaivartikādibodhisattvasamūha: saṃgha: |
parinirvṛtasyā- 

pīti apiśabdāttiṣṭhata: | vistareṇa
nirdiśyaivamupasaṃharannāha-tasmāttarhi kauśika iti | 

nanu sarvaprativiśiṣṭatve tathāgatasya kathaṃ
kāraṇatve'pi mātu: pūjāyāmadhikaṃ puṇyamiti 

tatkasya heto: ityāśaṅkyāha-sarvajñajñānasya hi ityādi |
ayaṃ vākyārtha:- 

prajñāpāramitā jñānamadvayaṃ sā tathāgata: | 

-prajñāpāramitāpiṇḍārtha:-1 

iti nyāyāt mukhyato dharmakāyastathāgata eva
prajñāpāramitā | atastaddyotikāyā 

mātu: pūjayā sarvajñajñānasya dharmakāyasya
pūjanādbahutaraṃ puṇyaṃ prasavati | rūpakāyapratibimba- 

tathāgatapūjāyāṃ tu
prativiśiṣṭadharmakāyāsaṃgrahānnādhikaṃ puṇyamiti |
likhitvā pūjayato 

bahutaraṃ puṇyaṃ nirdiśya likhyamānāyāmapi tathaiva
pratipādayannāha-ya: kulaputro vā ityādi | 

pūrvavat tatkasya heto: ityāśaṅkya tathaiva
pariharannāha-sarvajñajñānasya hi ityādi | dvitīyaṃ 

@363

mṛdumadhyaprakāraṃ pratipādayituṃ praśnayannāha-ya ime
bhagavan ityādi | na jñāsyanti iti 

puṇyasaṃbhārānavagamāt | mahārthikā iti mahānartha:
puṇyasaṃbhāra: tanniṣpādanāttadarthikā | 

na vetsyanti jñānasaṃbhārānavabodhāt | jñānasaṃbhāro
mahānuśaṃsastaddhetutvena mahānuśaṃsā | mahāphalā 

mahāvipākā iti puṇyajñānasaṃbhārayoryathākramaṃ
vipākaniṣyandaphale | rūpakāyadharmakāyau tanni- 

ṣpādanādevamuktam | na ca vedayiṣyanti iti
puṇyajñānaphalāpratipatte: | na ca puna: 

śraddhāsyanti iti karmaphalādau saṃpratipattivigamāt |
tadvacanenaiva praśnaṃ parihṛtya mṛdumadhya- 

prakārapratipādanārthaṃ pratipraśnayannāha-tatkiṃ
manyase kauśika kiyanta: ityādi | avetya 

prasādena iti avagamya guṇasaṃbhāvanāpūrvaka: prasāda:
avetya prasādo vicikitsāprahāṇā- 

dityeke | dṛṣṭatattvasya śraddhā triṣu ratneṣu
āryakāntaṃ ca śīlaṃ caturthamavetya prasāda ityanye | 

uttarottarapuṇyamahattvādikāryaṃ
viśiṣṭavīryātiśayādiyogāditi matvā
sādhūktatvenānumatimāha- 

evametatkauśika ityādinā | anena ayamartha: kathita:-yathā
vīryātiśayādivaikalyādavetya- 

prasādalābhino'dhigamamahattvāvabodhe'pyalpakā:, tathā
prajñāpāramitāpūjādikāriṇo'lpakā iti 

tadvacanena pratipāditamiti grāhyam, anyathā
śakrapraśnavacanena na kiṃciduktaṃ bhavediti | 

alpataratamādipratipādanenāntarārthaṃ
vistārayannāha-tebhya: kauśika alpebhya: ityādi | 

cittotpādaṃ bṛṃhayati iti- 

sahodayāccittavarasya dhīmata: 

susaṃvṛtaṃ cittamanantaduṣkṛtāt | 

kleśācca du:khācca bibheti nāsau 

saṃpattikāle'pi vipattikāle || 

ityādiguṇamanusmṛtya pratipattyopastambhayanti |
upabṛṃhayitvā iti ktvāntaprayoga: | ārabdha- 

vīryā: iti uttaptavīryā: | yogam iti
dhyānabalāccittaikāgratām | caranti iti tattvāva- 

bodhenānutiṣṭhanti | avinivartanīyāyām iti acalāyām |
adhyāśayasaṃpannānām iti | 

āyato vipulo hṛṣṭa upakāraparo mahān | 

kalyāṇa ścaivamādhikyācchayo hyadhyāśaya: satām || 

iti viśiṣṭenādhyāśayena yuktānām | te ca iti śrotāra:
| punarapyatyantālpatvaṃ pratipāda- 

yannāha-santi khalu puna: ityādi | nanu samānābhiprāyeṇa
sarveṣāṃ pravṛttau kathameko dvau vā 

avatiṣṭheyātāmiti tatkasya heto:
ityāśaṅkyāha-durabhisaṃbhavā hi ityādi |
durabhisaṃbhavā 

duradhigamyā | caturvidhanirvedhabhāgīyeṣu
darśanabhāvanāviśeṣamārgeṣu ca vīryātiśayavaikalyāt 

hīnavīryairityādipadasaptakārtho yathākramaṃ vācya: |
etaduktam-vīryātiśayāsaṃbhavāt prathamata- 

stulyābhiprāyeṇa pravṛttāvapi na
sarve'nuttarasamyaksaṃbodhibhājanā: iti || 

tṛtīyaṃ mṛdvadhimātraprakāraṃ kathayannāha-tasmāttarhi
ityādi | kṣipramityāśu | sukhamitya- 

nāyāsam | abhīkṣṇam iti puna: puna: | nanu
tathāgatatvārthinā bodhisattvacaryāyāṃ śikṣi- 

tavyam | tatkathaṃ prajñāpāramitāyāṃ śikṣā
asyābhidhīyate iti tatkasya heto: ityāśaṅkyāha- 

@364

tathā hi sa evam ityādi | ayaṃ hi
vākyārtha:-yasmātpūrvaṃ bhagavān bodhisattvacaryāṃ caran

prajñāpāramitāyāṃ śikṣito'nupalambhayogena
caryāniṣpādanārtham, tathā mayā sarvabuddhaguṇāvāpti- 

hetutvena prajñāpāramitā pratisartavyā |
anyathopalambhādbodhisattvacaryāṇāmaniṣpatterna
bodhyadhigama 

iti sa bodhisattvo jñāsyatīti || 

caturthaṃ madhyamṛduprakāramāvedayannāha-tasmāttarhi
kauśika ityādi | koṭiśa: iti | 

koṭiṃ koṭiṃ koṭiśa: | saptaratnamayān iti

musāragalvavaidūryarūpyasphaṭikahāṭakam | 

saha lohitamuktābhiraśmagarbhaiśca varṇyate || 

ratnaṃ saptavidhaṃ sarvaṃ prādhānyādathavāpare | 

tadbhedā maṇaya: sarve varṇasaṃsthānaleśata: || 

iti vacanādetāni sapta ratnāni | tanmayāstatsvabhāvā: |
tathāgatadhātugarbhān iti tathāgata- 

dhātumadhyān | tannidānam iti taddhetukam | kvacittato
nidānamiti pāṭha: | tatrāyamartha:- 

dhātugarbhastūpapūjāta: tasyā: sakāśānnidānaṃ
buddhatvaprāpte: kāraṇam | bahu puṇyaṃ prasavet 

iti | bahu puṇyamiti yadi nāma abhidharmasamuccaye nāmabheda:
kṛta: "kāmapratisaṃyukta: kuśalaṃ 

puṇyam | rūpārūpyapratisaṃyuktamāniñjayam" iti,
tathāpyatra sāmānyena kuśalaṃ puṇyaṃ jñeyaṃ 

rūpadhātāvapyasyārthasya saṃbhavāt | bahu bhagavan, bahu
sugata iti | 

punarbahviti nirdiṣṭamativaipulyasiddhaye | 

sugateti tu vijñeyaṃ saṃbhramādiviśeṣata: || 

abhiśraddhat iti abhisaṃpratyayaṃ kurvāṇa: | avakalpayan
iti manasyadhyāropayan | 

adhimucya iti adhimuktimanaskāreṇālambya | prasannacitta: iti
bhadratādarśanādabhimukha-

citta: | bodhāya cittamutpādya iti
anuttarasamyaksaṃbodhinimittaṃ
bodhisattvasaṃvaragrahaṇādviśiṣṭaṃ

cittaṃ kṛtvā | arthamasyā vivṛṇuyāt iti arthamevoddhṛtya
kevalaṃ kathayet | manasā 

anvavekṣeta iti parasparāvyāhataṃ nirūpayet | yathādhikayā
ityādi | yena madhyamṛdvādinā 

prakāreṇa adhikayā adhimuktyā saṃprayuktā yā prajñā,
sāpi yathādhikatayā atra prajñāpāra- 

mitāyāṃ parimīmāṃsāṃ parīkṣām āpadyeta kuryāt |
saddharmacirasthitiheto: tannimittam | 

tadevāha-mā buddhanetrī ityādi | buddhānāṃ netrī
nāyikā mātā prajñāpāramitaiva | asyā: 

pustakavaikalyena pāṭhasvādhyāyādyasaṃbhavāt samucchedo
mā bhūt | tathā mātaraṃ vinā saddharmādhi- 

gamasyāntardhānaṃ mā bhūt | bodhisattvānāṃ ca
jananīpustakasadbhāvena anugrahopasaṃhāra: śravaṇā- 

dilakṣaṇa: kṛto bhaviṣyati netryavaikalyena | yata iti
śeṣa: | iti tasmāt | sthāpayediti 

pūrveṇa saṃbandha: | na kevalaṃ sthāpayet, api tu
yathoktenaivāśayena satkārādikaṃ kuryādityāha 

tāṃ cainām ityādi | sarveṇa caitena śravaṇādinā
daśadhā dharmacaritamuktam || 

pūjanā lekhanā dānaṃ śravaṇaṃ vācanodgraha: | 

prakāśanātha svādhyāyaścintanā bhāvanā ca tat || 

@365

ameyapuṇyaskandhaṃ hi caritaṃ taddaśātmakam |

viśeṣādakṣayatvācca parānugrahato'samāt ||

iti veditavyam ||

pañcamaṃ madhyamadhyaprakāramadhikṛtyāha-tiṣṭhantu khalu
puna: kauśika koṭiśa: ityādi |

jambudvīpam iti

jambūdvīpo dvisāhasrastripārśva: śakaṭākṛti: |

sārdhaṃ triyojanaṃ tvekam ||

-abhidharmakośa-3.53

ṣaṣṭhaṃ madhyamadhyādhimātraṃ vaktumāha-tiṣṭhatu khalu
puna: kauśika ayaṃ jambūdvīpa: ityādi |

cāturmahādvīpake lokadhātau ityādi |

lakṣaṣoḍaśakodvedhamasaṃkhyaṃ vāyumaṇḍalam |

apāmekādaśodvedhaṃ sahasrāṇi ca viṃśati: |

aṣṭalakṣocchrayaṃ paścāccheṣaṃ bhavati kāñcanam ||

-abhidharmakośa-3.45-46

tatra meruścatūratna: sapta haimāstu parvatā: |

prathamato yugaṃdhara īṣādhāra: khadiraka: |

sudarśano'śvakarṇaśca vinatako nimiṃdhara: ||

tato dvīpāśca catvāro dakṣiṇādidigāśritā: |

jambūdvīpo dvisāhasrastripārśva: śakaṭākṛti: |

sārdhaṃ triyojanaṃ tvekaṃ prāgvideho'rdhacandravat ||

pārśvatrayaṃ tathāsyaikaṃ sārdhatriśatayojanam |

godānīya: sahasrāṇi sapta sārdhāni maṇḍala: ||

yojanāṣṭasahasrāṇi caturasra: kuru: sama: |

dvīpānāmantarāleṣu yathāsaṃkhyaṃ matā ime ||

dehā videhā: kurava: kauravāścāmarāvarā: |

aṣṭau tadantaradvīpā: śāṭhā uttaramantriṇa: ||

caturdvīpakarandhrā{1. W
caturdvīpakacakrārthaṃ.}rthaścakravālastata: puna: |

sīmābandhavadāyaso jāta: sa kṛṣṇaparvata: ||

sarve caite saha dvīpā jale'śītisahasrake |

magnā ūrdhvaṃ jalānmerurbhūyo'śītisahasraka: ||

ardhārdhahānisaṃyuktā: samocchrāyaghanāśca te |

sītā: saptāntarā teṣāmādyāśītisahasrikā ||

@366

abhyantara: samudro'sau triguṇa: sa tu pārśvata: |

ardhārdhenāparā: sītā: śeṣaṃ bāhyo mahodadhi: |

merorūrdhvaṃ vimānānīti caturdvīpaka: smṛta: ||

caturdvīpaka eva lokadhātuścāturdvīpaka: ||

saptamamadhimātramṛdumāha-tiṣṭhantu khalu puna: kauśika
cāturmahādvīpaka ityādinā |

sāhasre cūlike lokadhātau iti-

cāturdvīpakacandrārkamerukāmadivaukasām |

brahmalokasahasraṃ ca sāhasraścūliko mata: ||

-abhidharmakośa-3.73-74

aṣṭamamadhimātramadhyaṃ vaktumāha-tiṣṭhantu khalu puna:
kauśika sāhasre cūlike ityādi |

dvisāhasre madhyame lokadhātau iti-

tatsahasraṃ dvisāhasro lokadhātustu madhyama: |

-abhidharmakośa-3.74

navamamadhimātrādhimātraṃ nirdiśannāha-tiṣṭhantu khalu
puna: kauśika dvisāhasra ityādi |

trisāhasramahāsāhasre iti-

tatsahasraṃ trisāhasro lokadhāturanuttara: |

mahācakraparikṣipta: samasaṃvartasaṃbhava: ||

-abhidharmakośa-3.74

{1. B akṣiptatāhaṃ^.}akṣapitāhaṃmānavāsanatvena
prathamata: svārthādhimukternava prakārān nirdiśya, idānīṃ 
svaparārthādhimukte: prathamaṃ
mṛdumṛduprakārārthamāha-tiṣṭhantu khalu puna: kauśika
trisāhasra

ityādi | apūrvācaramam iti na pūrvaṃ na paścāt |
yugapadityartha: | etayaivaṃrūpayā puṇyakriyayā

iti anantaroktayā saptaratnamayatathāgatadhā-
tugarbhastūpasatkārādisvabhāvayā puṇyacetanayā |

dharmato buddhā draṣṭavyā dharmakāyā hi nāyakā: |

iti vacanāddharmatāsvabhāvaprajñāpāramitāpūjāyāṃ
sarvabuddhapūjanādbahutaraṃ puṇyamiti matvā keṣāṃ

cidarthakaraṇāya svāvabodhamāha-evametadbhagavan,
evametatsugata iti | etadeva kathayannāha-

prajñāpāramitāṃ hi ityādi | prakārāntareṇa yathoktameva
mṛdumṛdubhedamudīrayannāha-tiṣṭhantu khalu

punarbhagavan ityādi | paryāyeṇa iti nirdeśena |
sarvavādyai: iti vīṇāvaṃśādidaśavādyasahasrai: |

sarvagītai: iti saṃskṛtaprākṛtādigītikābhi: |
sarvanṛtyai: iti śṛṅgāravīrabībhatsādibhi: |

sarvatūryatālāvacarai: iti | śaṅkhādidhvanaya:
sarvatūryā: | karatālavādyaviśeṣāstālāvacarā: |

sādhūktatvenānumatyarthamāha-evametatkauśika ityādi |
bahutaram ityādipadatrayaṃ prayogādyava-

sthāsu | dharmasaṃbhoganirmāṇakāyaniṣpādanācca
acintyamityādipadatrayārtho yathākramaṃ vācya: |

nanu tathāgatasya sarvaprativiśiṣṭatve kathaṃ mātu:
pūjāyāmadhikaṃ puṇyamiti tatkasya heto:

@367

ityāśaṅkyāha-prajñāpāramitānirjātā hi ityādi |
nanvasyārthasya pūrvoktatvenāpūrvamatra vācyaṃ

na kiṃcit | tatkimarthamasyopanyāsa iti cet, ucyate |
yadyapyevam, tathāpi yena prakāreṇa

śrotṛjanāntarasya cittaṃ sāśaṅkamutpadyate, tasya
pūrvoktenāpi krameṇa niṣedhanaṃ kriyate eva |

yato nāstyayaṃ niyama:-anyatroktamuttaraṃ codyaṃ caikasya,
aparasya tadeva codyamuttaraṃ ca na

bhavatīti | tasmātpunaruktatvaṃ nāśaṅkanīyam |
evamanyatrāpi vācyam | kalāṃ nopaiti iti

avasthābhāgaṃ na pratipadyate | saṃkhyām iti
yathānirdiṣṭasaṃkhyāvyatirekeṇa nyūnasaṃkhyām |

kalāmapi iti puna: kalāṃ sūkṣmaprabhāgam | gaṇanām iti
jātiṃ vivakṣāṃ vā | upamām iti

sadṛśāvasthām | aupamyam iti yasya guṇasya hi
bhāvāddravye śabdaniveśastadabhidhāne

tvatalāviti vacanāt upamāguṇamaupamyam | upanisām iti
atikṛśatām | upaniṣadam iti

hetubhāvam | na kṣamate iti na pratipadyate | etena ca
kalādirūpāpratipattivacanena prajñāpāra-

mitātathāgatadhātugarbhastūpapūjāpuṇyayordū-
rāntaratvamāveditam | avayavyaṇurūpādīnāmekakalā-

ditvavyavasthāpanāditi grāhyam ||

dvitīyaṃ mṛdumadhyaprakārārthamāha-udgṛhṇīṣva mārṣa
prajñāpāramitām iti | mahānubhāvatvena

kṣamādisaṃpanna: śakra: iti tasyāmantraṇaṃ mārṣa iti |
devaputrāṇāṃ sādhūktatvena tadeva bhagavānāha-

udgṛhāṇa tvam ityādinā | nanu
sāṃdṛṣṭikaprayojanamantareṇa kimarthaṃ prajñāpāramitā
gṛhyate iti

kasyacidvitarka iti tatkasya heto: ityāśaṅkyāha-yadā hi
ityādi | evaṃrūpā: samudā-

cārā: iti vakṣyamāṇā vitarkā: | yodhayiṣyāma: iti |
etadeva kathayati-saṃgrāmayiṣyāma:

iti | samanvāhareriti manasā | svādhyāyeriti vacasā |
sāṃdṛṣṭikānuśaṃsasaṃdarśanājjātaprasāda-

tvena stutyarthamāha-mahāvidyeyam ityādi |
sādhūktatvenānuvādārthamāha-evametat ityādi |

nanu mahāvidyāditvaṃ bhagavatyā: kuta iti tatkasya heto:
ityāśaṅkyāha-imāṃ hi kauśika

ityādi | idamatra
samāsato'rthatattvam-sarvāvaraṇaviṣapraśamanena
atītatathāgatārthakaraṇāt mahā-

vidyā |
anāgatāpramāṇatathāgatābhisaṃbodhahetutvādapramāṇā |
aparimāṇakāryakaraṇasamarthapratyu-

tpannasarvatathāgatābhisaṃbodhanimittatvādaparimāṇā |
pañcakapāyocchedakāle kliṣṭe ca lokadhātau

śākyādhirājasya
tattvādhigamahetutvātsaṃsārottāraṇārthena niruttarā |
daśakuśalāderacintya-

jñānaparyantasya loke prabhāvanāṃ prati
sarvaprativiśiṣṭahetutvenānuttarā |
māturniṣyandadeśanādharma-

sāmarthyena bodhisattvāstathāgatānutpāde'pi
prajñopāyakauśalyena daśakuśalādikaṃ loke prabhāva-

yanti iti kṛtvā samābhāvādasamā |
tathāgatasaddharmāntardhāne jinajananīprabhāveṇa loke

dharmacaryādipravartanādasamaistathāgatai: saha
samatvādasamasameti | yathoktameva vyākhyānaṃ

yuktarūpam | anyathā mahāvidyāditvaṃ yadbhagavatyā:
tatkasya heto: ityāśaṅkya imāṃ hi

ityādigranthena parihārapratipādanānna kiṃciduktaṃ syāt |
tataśca yairmahāsurādiparājaya-

mahārthasiddhiphalapradatvāt mahāvidyeyaṃ bhagavan yaduta
prajñāpāramitā ityādigrantha:

prathamato vyākhyāta:, tai: prakaraṇārtho na lakṣita: iti
lakṣyate | mahāvidyāditvamanyatra

@368

anyathā vyākhyātam | ato yathoktavyākhyānaṃ
granthānugatamapi na saṃgatamiti na

mantavyam, sāmayikatvācchabdānāmityalaṃ prasaṅgena |
prakṛtameva padavyākhyānamabhidhīyate |

vidyāmāgamya iti prajñāpāramitāṃ prāpya | etarhi ityādi
sāṃpratam | idānīmityartha: | daśa

kuśalā: karmapathā: iti |
prāṇātipātādattādānakāmamithyācāramṛṣāvādapai-
śunyapāruṣya-

saṃbhinnapralāpābhidhyāvyāpādamithyādṛṣṭiviratayo
daśa kuśalā: karmapathā: | catvāri dhyānāni

iti samāpattijāni rūpadhātusvabhāvāni catvāri dhyānāni
| tatra prathamadhyānaṃ vitarko

vicāra: prīti: sukhaṃ cittaikāgratā ceti pañcāṅgam |
dvitīyamadhyātmasaṃprasāda: prīti: sukhaṃ

cittaikāgratā ceti caturaṅgam | tṛtīyamupekṣā smṛti:
saṃprajanyaṃ sukhaṃ cittaikāgratā

ceti pañcāṅgam | caturthaṃ dhyānamupekṣāpariśuddhi:
smṛtipariśuddhi: adu:khāsukhā vedanā

cittakāgratā ceti caturaṅgam | bodhyaṅgasaṃprayuktāni iti
anāsravāṇi | prādhānyādityeke |

prajñopāyaparigrahabalāt sāsravāṇyeva bodheraṅgāni
kāraṇāni saṃprayuktāni tulyaṃ pravṛttānītyapare

varṇayanti | prabhāvyante iti prajñāyante |
catvāryapramāṇāni iti | maitrīkaruṇe sarvathā
adveṣasvabhāve sattveṣu yathākramaṃ
sukhadu:khasaṃyogaviyogecche | muditā samyaksaṃpratipattiṣu
sattveṣu

saumanasyalakṣaṇaṃ prāmodyam | upekṣā tu
mitrāmitreṣvanunayapratighaviraha:
ityetānyapramāṇasattvāla-

mbanatvādapramāṇāni | catasra ārūpyasamāpattaya: iti |
anantamākāśamiti, anantaṃ

vijñānamiti, nāsti kiṃcaneti, saṃjñā gaṇḍa:, śalyam |
āsaṃjñikaṃ moha: | etacchānta-

metatpraṇītaṃ yaduta
naivasaṃjñānāsaṃjñāyatanamityevaṃ
manasikārairyathākramamākāśavijñānākiṃcanyanaiva-

saṃjñānāsaṃjñāyatanākhyāni |
vibhāvitarūpasaṃjñātvena rūpābhāvādarūpā eva
ārūpyā: kāya-

cittasamatāpādanāccatasra: samāpattaya: | ṣaḍabhijñā:
iti ṛddhirdivyacakṣurdivyaśrotraṃ paracittajñānaṃ

pūrvanivāsānusmṛti: āsravakṣayajñānamiti ṣaḍabhijñā:
| bodhipakṣā dharmā vakṣyante | saṃkṣepeṇa

ityādi | samāsena caturaśīte
rāgādicaritānāmekaikacaritapratipakṣo yāvatā granthena
pari-

samāpyate, tāvān grantharāśirdharmaskandha: iti
caturaśīti dharmaskandhasahasrāṇi | buddhajñānam

ityādi | sarvajñeyāvabodhenātiśayabuddhisadbhāvāt
buddhā:, paropadeśamantareṇa svayaṃbodhāt svayaṃbhuva:,

teṣāṃ jñānamiti tathoktam | tacca
sarvacintāviṣayātikrāntaśaktirūpatvādacintyajñānam |
pūrvaśrutena

ityādi | sarvo'yaṃ deśanādharmo dharmadhātuniṣyanda:
prajñāpāramitāniṣyanda: prāgbuddhotpādakāle

śruta: | anukampām iti kṛpām | imam iti sahākhyaṃ
lokadhātum | abuddhakabuddhakṣetropalakṣaṇaṃ

cedam | bodhyaṅgaviprayuktāni iti tathāgatānutpāde
tatratyānāṃ bodhyadhigamābhavyatvādityeke |

prajñopāyavikalatvenetyapara: | āsravakṣayajñānasya
tadānīmasaṃbhavāt pañcābhijñāgrahaṇamatra kṛtam |

dṛṣṭāntenāpi māturmāhātmyaṃ darśayannāha-tadyathāpi
ityādi | oṣadhī tārā iti | oṣadhyaśca

vrīhyādaya:, tārāśca śukrabṛhaspatiprabhṛtaya: iti
tathoktā: | oṣadhya eva vā kāścit niśi

tārā iva avabhāsamānāstathocyante | tāsāṃ
candraraśmibhirāpyāyanāt kāyaparipuṣṭi: prabhāvāti-

śayaścotpadyate iti yathākramamāha-yathābalaṃ
yathāsthāmam iti | akārānto'pyauṇādika:

@369

sthāmaśabdo grāhya: | avabhāsayanti iti svabhāvaṃ
darśayanti | nakṣatrāṇi ca iti puṣyādaya: |

dārṣṭāntikamarthamāha-evameva ityādinā | atyayena iti
parinirvāṇena | dharmacaryā ityādi |

sūtrādidharmalikhanādyabhiyogo dharmacaryā |
svaparātmasamatābhyāsa: samacaryā | rāgādyupaplavahānaye

pratipakṣabhāvanā asamacaryā |
catu:saṃgrahavastvādisevanaṃ kuśalacaryā | prajñāyate iti
pravartyate |

prabhāvyate ityabhyasyate | prayogādyavasthābhedena
bodhisattvanirjātetyādi padatrayam | upāya-

kauśalyam iti vyākhyātam | athavā śūnyatorukaruṇe tajje
ca karmaṇi naipuṇyam |

prakārāntareṇāpi māturmāhātmyamāha-punaraparam
ityādinā | manasi kurvatām iti saṃkṣepeṇa

samudāyarūpālambanāt | samanvāharatām iti vistareṇa
pratyekāvayavābhimukhīkaraṇāt |

āvartate sa evārtha: punararthāntarāśrita: |

-prajñāpāramitāpiṇḍārtha:-57

iti vacanāt na te viṣamāparihāreṇa kālaṃ kariṣyanti
ityādi vacanaṃ na

punaruktamāśaṅkanīyam | tathā hi-pūrvaṃ
darśanamārgādhikāreṇoktam, adhunā tu bhāvanāmārgādhi-

kāreṇeti viśeṣa: | rājamahāmantrito vā iti |
samyagnītimārgopadeṣṭā mahāmantrī |

rājamahāmātra: iti hastiśikṣakanāyako mahāmātra: |
upasaṃkrāmeyu: iti samīpībhaveyu: |

yathāpi nāma iti nipāto yasmādarthe vartate | "ko hi nāma
dhātūpasarganipātānāṃ niyatamarthaṃ

nirdeṣṭuṃ kṣama:" iti vacanāt | etaduktam-yasmāt
prajñāpāramitāparigṛhīta:, tasmāttayā

parigṛhītatvānna te'vatāraṃ pratilapsyante iti |
ālapitukāmatā iti āyātamātratāvacanena

āmantrayitukāmatā | abhibhāṣitukāmatā iti
uttarottarakathāprabandhena vaktukāmatā | prati-

saṃmoditavyaṃ ca te maṃsyante iti | rājādaya:
cīvarapiṇḍapātādyupastambhena taṃ jinajananyabhiyuktaṃ

muditaṃ kartavyaṃ maṃsyante | nanu
akṣapitāhaṃmānavāsanānāmālapitukāmatāde: kiṃ
nimittamiti

tatkasya heto: ityāśaṅkyāha-iyaṃ hi ityādi |
prajñāpāramiteti tadbhāvako bodhisattva:

prajñāpāramitāśabdenokta:,
tasyaivānuśaṃsānirdeśādhikārāt | maitropasaṃhāreṇa
iti | mitrasyedaṃ

kāryaṃ maitraṃ tasya ḍhaukanamupasaṃhāra: | sa ca
māyādināpi syādityāha-maitracittatayā iti |

hitacittatayeti yāvat | karuṇopasaṃhāreṇa iti |
karuṇākāryamatropacārātkaruṇā, tatpratyarpaṇaṃ

karuṇopasaṃhāra: | sa ca anyathāpītyāha-karuṇācittatayā
iti du:khāpanayanacittatayā |

etaduktamāryaratnacūḍe-"mahākaruṇādiparivārā
prajñāpāramitā bhāvanīyā" iti vacanāt tadbhā-

vako maitryādibhāvanāpara eva, ato
maitryādisāmarthyādālapitukāmatādi rājādīnāmiti |

tathā coktamanyatra-"maitryādyabhiyuktasya hi bodhisattvasya
sarve devamanuṣyā: suprasannā bhavanti"

ityādi | tasmāttarhi iti | tarhiśabdo'vadhāraṇe |
yasmādbahvanuśaṃsā prajñāpāramitā, tasmādeva

kāraṇādityartha: | vyāla ityādi | vyālā: krūragrahā
yakṣādaya:, sarīsṛpā: sarpā:, tatpradhānaṃ

kāntāraṃ durgasthānam, tanmadhyaṃ gatā: prāptā: |
sthāpayitvā pūrvakarmavipākena iti asaṃbhava-

tpratipakṣani{1. B om.
^niyata^.}yatavedanīyakarmavipākenāvatāraṃ sthāpayitvā
tyaktvā iti pūrveṇa saṃbandha: | kālā-

@370

ntarānuśaṃsādeśanāyāṃ saṃdehavatāmidānīṃ
saṃpratyayotpādanārthamāha-atha khalvanyatīrthyānām

ityādi | tīrthikapravrajyayā pravrajitā: parivrājakā: |
upārambhābhiprāyāṇām iti viheṭhābhi-

prāyāṇām | tasyāṃ velāyām iti tasmin kāle ityartha: |
teṣāṃ cittāni vyavalokya iti

bhagavadanujñayaiva teṣāṃ viheṭhanācittāni jñātvā
nivartanārthaṃ prajñāpāramitāṃ śakra: pravartitavāniti

jñeyam | tathā cānantarameva vakṣyati-"mayā ca śakrasya
devānāmindrasyābhyanujñātam" iti |

yāvanmātra: iti pradeśa: | udgṛhīta: iti saṃbandha: |
tenaiva dvāreṇa ityādi | yenaiva dvāreṇa kāṣṭhā-

disaṃskṛtena mārgeṇa ca viśiṣṭabhūpradeśena āgatā:,
tenaiva gatā ityartha: | aviditabhagavadadhi-

ṣṭhānatvenāha-kimatra kāraṇam ityādi | nāsti
buddhānāṃ bhagavatāmajñātamityāha-atha khalu

bhagavānāyuṣmata: ityādi | nivartanārtham iti
pratinivṛttyartham | nityasamādhānavaikalyāt

kathamīdṛśaṃ smaraṇaṃ śakrasya
ityāśaṅkāyāmāha-mayā ca ityādi | eṣāṃ
pratinivṛttyarthaṃ prajñāpāra-

mitāṃ pravartaya ityabhyanujñātamabhyanujñānaṃ śakrasya
kṛtam | nanu mahākaruṇo'pi bhagavān kathaṃ

pratihatacittān nānugṛhṇātīti tatkasya heto:
ityāśaṅkyāha-nāham ityādi | śuklaṃ dharmam

iti | teṣāṃ madhye'nyatamasyaikasyāpi
saddharmaśravaṇasaṃvartanīyaṃ śubhaṃ karma na
samanupaśyāmi, ato

nānugrahaṃ karomi | na tu pratighavaśāditi mati: |
pratihatacittā iti vidviṣṭacittā: |

punarapi pratyayotpādanārthamāha-atha khalu mārasya ityādi
| tatra māro devaputramāra: | catasra:

parṣada: iti bhikṣubhikṣuṇyupāsakopāsikā: | niyatamatra
iti avaśyamasyāṃ parṣadi | vicakṣu:-

karaṇāya iti vighnakaraṇāya | caturaṅgabalakāyam iti |
aśva: saha caturbhi: padarakṣakairaya-

mekāṅgo balakāya: | hastī sahāṣṭābhirayaṃ pūrvakeṇa
saha dvyaṅga: | ratha: ṣoḍaśabhi: saha

pūrvakābhyāṃ ca ayaṃ tryaṅga: | ṣoḍaśa padātaya:
pūrvakai: saha ayaṃ caturaṅgo balakāya: sarvanyūna: |

tasya punarmārasya evaṃkrameṇa mahān balakāyo'vasātavya: |
vyūha iti samūha: | dīrgharātram

iti dīrghakālam | labdhasaṃpratyayā: pūjādikaṃ
kṛtavanta: ityāha-atha khalu trāyastriṃśa

ityādi | vihāyasā iti ākāśena | cirasya iti
cireṇetyartha: | upāvṛttā iti upāgatā |

avarakeṇa iti svalpena | tāvanmātreṇetyartha: |
pūrvajinakṛtādhikārā: iti pūrvabuddheṣu kṛto'dhikāra:

pāramitāvyāpāra: śravaṇādilakṣaṇa: yaistathoktā:,
pūrvabuddhairvā kṛto datto'dhikāro niyoga:

śravaṇādisvabhāvo yeṣāṃ te tathā | ka: punarvāda: iti
ka: puna: saṃdeha: | śrotrāvabhāsagamana-

prativiśiṣṭatvādudgrahaṇāderiti mati: | tathatvāya
śikṣiṣyante ityādi | tathābhāvastathatvam,

ananyathārthena | ata eva nirdeśāt hrasvatvam | tannimittam
śikṣiṣyante ityādi padatrayaṃ

prayogādyavasthāsu vācyam | tathāgataparyupāsitā: iti
tathāgatā: parivārapradānena tadukta-

śravaṇena ca pūjādibhiśca paryupāsitā yaiste tathoktā: |
"niṣṭhāntaṃ pūrvaṃ nipatatīti" vyabhicāra-

lakṣaṇatvāt paryupāsitaśabdasya na pūrvanipāta: | nanu
tathāgataparyupāsanādinā mātu: śravaṇāde-

ragṛhītasaṃbandhatvāt kathaṃ tena tasyānumānamiti
tatkasya heto: ityāśaṅkyāha-ato hi

ityādi | prajñāpāramitāta: sarvajñatā buddhatvaṃ
prabhāvyate samutpādyate | ata eva tato gaveṣitavyā

@371

kāraṇamantareṇa kāryāsaṃbhavāt | tadeva dṛṣṭāntena
kathayannāha-tadyathāpi nāma ityādi |

etaduktam-kāraṇaṃ vinā kāryāyogena prajñāpāramitāta:
tatprabhavatvena yasmāttathāgatatvaṃ gaveṣita-

vyam, tasmāt mātu: śravaṇādikaṃ niyamena
vāsanāparipuṣṭibījādhānatayā tathāgatapadaprāpakaṃ

bhavati | taccedamīdṛśaṃ śravaṇādikaṃ kvacit
kādācitkatayā viśiṣṭakāraṇāyattajanmakaṃ

svakāraṇaṃ viśiṣṭameva
tathāgataparyupāsanādikamanumāpayati |

kāryakāraṇayoryasmādayaṃ dharmo vyavasthita: |

{1. W tadanurūpahetutvātsa etadrūpahetuja:.}
tadatadrūpahetutvāttadatadrūpahetuja: || iti ||

adhipatitvena sādhūktamiti śakramanuvadannāha-evametat
kauśika ityādi ||

tṛtīyaṃ mṛdvadhimātraṃ kathayannāha-na bhagavan
dānapāramitāyā: ityādi | varṇam ityanu-

śaṃsam | samāsavyāsabhedāt bhāṣate, neti saṃbandha: | na
parikīrtayati iti nāmamātroccāraṇā-

diti jñeyam | nāmadheyaṃ ca parikīrtayati iti bahudhā
nāmoccāraṇāt | "bodhicittāśraya-

tvādāśrayaparamatayā |
sakalavastusamudācārādvastuparamatayā |
sarvasattvahitasukhādhikāratvādadhi-

kāraparamatayā |
nirvikalpajñānaparigrahādupāyakauśalyaparamatayā |
anuttarasamyaksaṃbodhipariṇata-

tvāt pariṇāmaparamatayā |
kleśajñeyāvaraṇanivāraṇasamudāgamāt viśuddhiparamatayā
ca pratyekaṃ

dānādipāramitānāṃ lakṣaṇam" ityāryāsaṅga: |
abhyupagamārthamāha-evametat ānanda ityādi |

ṣaḍeva pāramitā buddhatve kāraṇam, tat kathamekasyā:
prādhānyanirdeśa iti tatkasya heto:

ityāśaṅkyāha-prajñāpāramitā hi ityādi | yasmāt
trimaṇḍalaviśuddhyā dānādīnāṃ sarvajñatāyāṃ

pariṇāmenādau pravṛttatvāt pūrvaṃgamā, tasmāt
tadvarṇaṃ bhāṣe, nāmadheyaṃ ca kīrtayāmi, iti pūrveṇa

saṃbandha: | tadvacanena yathoktamarthaṃ
pratipādayitumāha-tatkiṃ manyase ityādi | apariṇāmitaṃ
dānaṃ

sarvajñatāyām iti | anupalambhayogena sarvasattvārthaṃ
buddhatvāya aniryātitam | prajñāpāramita-

yeti śeṣa: | tathābhūtapradānasya phalopabhogena kṣayāt
na prakarṣagamanamiti praśnādeva gṛhītārtha:

śāstṛbhāvānukāridhī: prāha-no hīdam iti |
śīlādiṣvatidiśannāha-tatkiṃ manyase

ityādi | vyatirekamukhenaivaṃ
prajñāparigrahabalāddānādīnāṃ pāramitārūpatāṃ
nirdiśya prajñāyā:

pāramitāsvabhāvaṃ pratipādayitumāha-tatkiṃ manyase
tvamānanda acintyā sā ityādi |

vastuno'nupalambhena acintyaphalatvādāha-evametadbhagavan
ityādi | aupalambhikapṛthagjanai-

ścintayitumaśakyatvādacintyā, śrāvakādyaviṣayatvāt
paramācintyā | mātu: pāramitārthamupa-

saṃharannāha-tasmāttarhi ānanda paramatvāt ityādi |
pūrvagamārthaṃ nigamayannāha-tasmāttarhi ānanda

sarvajñatāpariṇāmitakuśalamūlatvāt ityādi |
dānādīnāṃ buddhatve nayanāt nāyikā | sarvo-

padravanirākaraṇāt pariṇāyikā | anena yogena ityādi |
yathoktanyāyena dānādīnāmanta-

rgamāt prajñāpāramitāyāṃ tasyāṃ parikīrtitāyāṃ
ṣaṭpāramitākīrtanāt naikasyā eva jinajananyā

@372

nirdeśa ityartha: | yattu prāguktam-"prajñāpāramitāyā
evāham" ityādi, tat prādhānyādityadoṣa: |

etadeva dṛṣṭāntena spaṣṭayannāha-tadyathāpi nāma
ānanda mahāpṛthivyām ityādi | virohanti

iti vṛddhiṃ gacchanti |
dārṣṭāntikamarthamāha-evamevānanda ityādinā ||

caturthaṃ madhyamṛdumadhikṛtyāha-na tāvadime bhagavan
ityādi | prajñāpāramitāyā: sarve

guṇā iti samastāyā māturamī sarve guṇā na bhavanti |
tasyā guṇātyantaprācuryāditi mati: |

kasyāstarhyamī guṇā ityāha-atha hi mayā ityādi |
bhagavato'ntikādasyā ya: pradeśo

mayodgṛhīta:, sa cānantaramevānyatīrthyādinirākṛtau
pravartita:, tasyā amī guṇā ityartha: |

samyakkathanāt sādhukāramāha-sādhu sādhu kauśika iti |
kiṃ tu tāvanmātrapradeśātmikāmapi

prajñāpāramitāṃ ya: kevalamudgrahīṣyatyeva yāvat
kevalaṃ svādhyāsyatyeva, na tasyaiva kevalamamī

guṇā bhaviṣyanti, api tu yo'pi likhitvā pūjāpūrvakaṃ
pustakamātraṃ dhārayet, tasyāpyananta-

guṇān vadāmītyāha-na khalu puna: kauśika kevalam ityādi |
anuśaṃsaśravaṇena jātabahu-

mānatvādāha-ahamapi bhagavan tasya ityādi | ka: punarvāda
iti | likhitvā viśiṣṭo-

dgrahaṇādikāriṇa: ka: saṃdeho yadahaṃ rakṣādikaṃ na
kariṣyāmītyartha: ||

tathaiva "sādhu sādhu kauśika" iti sādhukāraṃ datvā
pañcamaṃ madhyamadhyaṃ vaktumāha-tasya

khalu puna: kauśika ityādi | pratibhānamupasaṃhartavyamiti
yuktamuktābhidhānamutpādayitavyam |

chanda iti vaktukāmatā |
prakārāntareṇāpyanuśaṃsārthamāha-punaraparaṃ kauśika
ityādi | nāvalīna-

cittatā na stambhitacittatā | mā khalu ityādi | mā kaścit
māṃ vihaṭhenābhiprāya:

paryanuyuñjīta, codyaṃ kurvīta, ityevamavalīnacittatā na
bhaviṣyati | nanu saṃbhavatprajñādiprakarṣatve

puṃsāṃ cetoguṇāparijñāne kathamevaṃ na bhavatīti
tatkasya heto: ityāśaṅkyāha-tathā hi tasya

ityādi | etaduktam-vastūpalambhajanitaṃ
parṣacchāradyādibhayaṃ tasya
prajñāpāramitāparigrahabalādeva

karmakartṛkriyopalambhābhāvāt na bhavati iti ||

ṣaṣṭhaṃ madhyādhimātraṃ vaktumāha-priyo bhaviṣyati
ityādi | tatra hitasukhakāri mitram |

amātyo mantrimukhya: | mātāpitṛparaṃparayā saṃbaddho jano
jñāti: | ekamātāpitṛjanito

bhrātrādi: sālohita: | śākyaputrīyā: śramaṇā: ||

saptamamadhimātramṛduṃ nirdiśannāha-pratibalaśca ityādi |
bāhuśrutyādiyogāt pratibala: |

prajñāsaṃpadā samanvāgamāt śakta: | saha dharmeṇa
nigrahāya teṣāṃ vacanena tiraskaraṇāyetyeka: |

taduktasādhanadharmadūṣaṇāt sādhyadharmeṇa saha teṣāṃ
nirākaraṇāyetyapara: | pratyanuyoga: codyam, tasya

vyākaraṇaṃ samyakpariharaṇam | tatra samartho yogya
ityartha: ||

aṣṭamamadhimātramadhyaṃ pratipādayannāha-yatra khalu puna:
ityādi | tatra dūrāddarśanena

prekṣiṣyante | añjalikaraṇāt vadiṣyante | samīpamāgatya
pañcamaṇḍalakena praṇāmāt namaskari-

ṣyanti | pratiniyatopādānādiyanta eveti kadācidbuddhi:
syādityāha-mā te'tra kauśika

@373

ityādi | peyālamiti anuttarāyāṃ samyaksaṃbodhau ye
saṃprasthitā:, te'pi tatrāgantavyaṃ maṃsyante

ityādipadamatideśanīyamityartha: | tatra
brahmakāyikādayastraya: prathamadhyānasaṃgṛhītā: |
parīttā-

bhādayastrayo'pi dvitīyadhyānajā: |
parīttaśubhādayastrividhā: punastṛtīyadhyānasthā: |
anabhra-

kādayo'ṣṭau caturthadhyānabhūmikā: | asaṃjñisattvāstu
bṛhatphalaikadeśina: | adhikapuṇyaprasavārtha-

mupāyakauśalaṃ śikṣayannāha-evaṃ ca kauśika tena
kulaputreṇa ityādi | ita: iti asmā-

dityartha: | tathaiva
kasyacinmandamaterāśaṅkāmāśaṅkyāha-mā te'tra kauśika
evaṃ bhūt iti |

tadeva hārakaparyavasāne kathayati-na te kauśika evaṃ
draṣṭavyam iti | tatra aprahīṇakāma-

rāgānuśayā: kāmadhātujā: kāmāvacarā: |
prahīṇakāmarāgānuśayā rūparāgābhiniviṣṭā

rūpadhātujā rūpāvacarā: ||

navamamadhimātrādhimātrārthamāha-tasya khalu puna:
kulaputrasya vā ityādi | tatretara-

janāvāso gṛham | bhikṣūṇāṃ vāsasthānaṃ layanam |
iṣṭakādighaṭitaṃ viśiṣṭasaṃsthānamīśvaragṛhaṃ

prāsāda: | manuṣyādyupadravābhāvātsurakṣita: | kasmādgṛhādi 
surakṣitamityāśaṅkyāha-yatra hi

ityādi | nāmaśabda: prasiddhavacana: | mahojaskā
mahānubhāvā: | taduktam-"yasmādevaṃ prasiddhā

mahojaskā yatra gṛhādāvāgantavyaṃ maṃsyante, tasmāt
tadgṛhādi teṣāmanubhāvena surakṣitaṃ

bhaviṣyati" iti |
duṣkuhakasattvadhātorabhisaṃpratyayārthaṃ
pṛcchannāha-kathaṃ bhagavan ityādi |

yathābhavyatayā nimittamāha-sacet kauśika ityādinā | tatra
udāramavabhāsaṃ saṃjānīte iti |

mahāntaṃ raśmyālokaṃ tatra gṛhādāvavagacchati |
paśyatīti yāvat | niṣṭhā iti niścaya: |

āgata: ityupacāraprāptyā | upasaṃkrānta: iti
gṛhādyanta:praveśāt | amānuṣaṃ gandhaṃ ghrāsyati

iti manuṣyalokātikrāntaṃ viśiṣṭaṃ gandhaṃ
ghrāṇavijñānenānubhaviṣyati | anāghrātapūrvam iti

ananubhūtapūrvam | sarvapāpākaraṇādadhyātmaśuddhyā
caukṣasamudācāra: | viviktavastrādyupabhogena

bāhyapariśuddhyā śucisamudācāra: | āttamanaskā: ityādi
mṛdumadhyādhimātrasaumanasyayogā-

dveditavyam | prītireva saumanasyaṃ tajjātaṃ yeṣāmiti te
tathoktā: | adhyupitā: iti pūrvasthitā: |

apakramitavyam iti gantavyam | kathaṃ pūrvasthitānāṃ
yatnamantareṇāpasaraṇamiti tatkasya heto:

ityāśaṅkyāha-teṣāmeva hi ityādi | śriyaśca
ityādipadatrayaṃ mṛdumadhyādhimātramahānubhāvatva-

khyāpanārtham | etaduktam-mahaujaskānāmeva sāmarthyena
apasaraṇāt na yatnāpekṣā iti |

abhīkṣṇam iti puna: puna: | prasādabahula: iti
abhisaṃpratyayadarśanādabhivardhamānaśraddha: |

pūrvaṃ sāmānyena sarvatra śucicaukṣasamudācāratāṃ
nirdiśya viśeṣeṇa tātparyārthamāha-tena khalu

puna: ityādi | parisāmantaka: iti parisamantādityartha: | na
kāyaklamatha: iti deśāntara-

gamanādinā na kāyakheda: | na cittaklamatha: iti
piṇḍapātādivaikalyāt na cittakheda: |

tāpādyupadravavaikalyāt sa sukhameva śayyāṃ kalpayiṣyati
| caṃkramaṇādikāle kaṇṭakādibhi-

ranupadravāt sukhaṃ ca pratikramiṣyati | saṃgāyamānān iti
parasparaṃ granthārthanirṇayāt | evaṃ

sarvajñatā iti sarvadharmānupalambhena buddhatvam | evaṃ
buddhakṣetram iti apagatakṣutpipāsā-

@374

pāṣāṇakaṇṭakāditvena yathākramaṃ
sattvabhājanabhedāddvividham | oja:prakṣiptaṃ ca kāyasukham

iti | kāye yadbalam, vāci yatteja:, matau yā atitīkṣṇatā,
tadetat trayamoja:prakṣiptaṃ

yasminniti tattathocyate | yā tu kāyaśruti:, sā mukhye kāye
kāyāśrite ca vacasi matau

ca guṇakalpanayā veditavyā | laghu laghveva ca iti |
apagatagurukaṃ ca kāyasukhamiti

pūrveṇa saṃbandha: | āhāragṛddhyā iti
āhārākāṅkṣayā | yukteti śeṣa: | yogācārasya iti

samādhiviśeṣānuṣṭhānaparasya | manasikāraparispanditena
iti maitryādibhāvanopabṛṃhitena | nanu

yogācārasya dhyānāhāratvāt na kavalīkārāhāre
balavatī gṛddhi:, asya tu likhitvā

mātaraṃ pūjāpūrvakaṃ sthāpayata: kathamiti tatkasya heto:
ityāśaṅkyāha-evaṃ hyetat kauśika

ityādi | yathāpi nāma iti nipāto yasmādarthe vartate |
taduktam-"prajñāpāramitādhyānapari-

niṣpattaye likhanādiṣvanuyuktatvena tasya kāye amanuṣyā
oja upasaṃhartavyaṃ maṃsyante" iti |

yasmāddharmataiṣā, tasmādoja:prakṣiptatvena
kṛtāhārakṛtyatvāt mṛdukā cāsya āhāragṛddhirbhavi-

ṣyatīti ||

svaparasamatayā svaparārthādhimukternava prakārānnirdiśya
parārthādhimukte: prathamaṃ mṛdumṛdu-

prakārārthamāha-imāṃ prajñāpāramitāṃ likhitvā
pustakagatāṃ kṛtvā pūjāpūrvagamaṃ sthāpayet

pūjayet nodgṛhṇīyāt ityādi | ayameva tata: sa kauśika iti
| vakṣyamāṇo ya: pudgala:

so'yameva, tato'nantaroktādanudgrahādikāriṇa:
sakāśādityartha: | upasaṃharan punarāha-ayameva

tata: sa kauśika ityādi | bodhāya cittamutpādya ityādi |
asya prajñāpāramitādhikāre

ka: prasaṅga: iti na vaktavyam | yata:
śūnyatākaruṇāgarbhameva bodhicittaṃ mukhyata:
prajñāpāra-

mitā | satkṛtyādhyāśayena śrotavyā iti
apanītāvaguṇṭhanikādinā nīcāsanasthena

vikṣepadoṣaṃ parihṛtya mokṣakāmāśayena saddharma:
śrotavya: | antaśa: pustakagatāmapi kṛtvā

sthāpayitavyā iti | asyārthasya prathamata eva
svārthādhimuktihārakaprārambhe kathitatvāt

kimarthamupādānamiti na mantavyam | yatastatra svārthaparasya
sthāpanamuktam, atra tu parārtha-

parasyeti viśeṣa: | tathā cānantaraṃ
vakṣyati-"saddharmacirasthitiheto:" ityādi ||

abhisamayālaṃkārālokāyāṃ
prajñāpāramitāvyākhyāyāmaprameyaguṇadhāraṇa-

pāramitāstūpasatkāraparivarto nāma tṛtīya: ||

@375

4 guṇaparikīrtanaparivartaścaturtha: |

dvitīyaṃ mṛdumadhyamadhikṛtyāha-`sacet kauśika ayaṃ te
jambudvīpa:' ityādi | sarva-

bhūbhāgavyāpanāt paripūrṇa:,
śikhāparyantakaraṇāccūlikābaddha: |
tathāgataśarīrāṇām iti kartari

ṣaṣṭhī, tairityartha: | pravāryamāṇa: iti yamicchasi taṃ
bhāgaṃ gṛhāṇetyabhidhīyamāna: | kasmādviśiṣṭaṃ

rūpakāyaṃ tathāgataṃ parityajya prajñāpāramitāparigraha
iti tatkasya heto: ityāśaṅkyāha-yathāpi

nāma ityādi | yasmāttathāgatanetryāṃ
prajñāpāramitāyāṃ citrīkāro bhaktiviśeṣo vidyate,

tena imāmeva parigṛhṇīyāmiti pūrveṇa saṃbandha: |
citrīkāra evāsyāṃ kuta ityāha-etaddhi ityādi |

yasmādetadbhūtārthikaṃ pāramārthikaṃ śarīraṃ
dharmakāya:, tasya mukhyato dyotanāt prajñāpāramitā

tathoktā, tasmādatraiva citrīkāra iti mati: |
bhūtārthikatvameva dharmakāyasya kuta:, yasya dyota-

nāt prajñāpāramitāyāṃ citrīkāra iti tatkasya heto:
ityāśaṅkyāha-uktaṃ hyetadbhagavatā

ityādi | yasmāduktaṃ pradeśāntare bhagavatā "dharmakāyā
māyopamādvayajñānasvabhāvā: prajñāpāramitā-

tmakā buddhā bhagavanta:" iti | anena dṛṣṭānto nirdiṣṭa:
| atha matam-svasaṃvedanata: pūrvakṣaṇa-

bhāvijñānamātmānaṃ paricchinatti,
evamuttarakṣaṇabhāvyapi | tadidamasmādanantaramityavetya
kāraṇam,

idaṃ kāryamityavagacchati | anyathā ānantaryaniyamo na
ghaṭate, ghaṭamāno vā atiprasaṅgadoṣaṃ

vidadhyāt | ata: kāryakāraṇabhāvarūpeṇa niścitatvāt
kathaṃ māyopamādvayajñānātmakā buddhā

bhagavanta: iti tadayuktam | idamasmādanantaramiti yato na
svasaṃvedanāt sidhyati, tasyā-

vikalpitaviṣayatvāt | nāpi jñānāntareṇa siddhikalpanā
yuktā | nirākāreṇa sākāreṇa vā

paricchedāyogāt | paricchede vā arthāntaraṃ jñānasya
viṣaya: prāpnoti | sa ca neṣṭo

bhavadbhi:, grāhyatvānupapatte: | na ca tenaiva jñānadvayena
ānantaryaniyama: paricchidyate,

dvayorapi tayorniruddhatvāt | syādetat-svasaṃvedanādeva
pūrvake jñāne gṛhyamāṇe kāryaṃ prati āna-

ntaryaṃ kāraṇātmakaṃ gṛhītam, tathā utta{1. W
antarasmin.}rasminnapi jñāne gṛhyamāṇe kāryātmakaṃ
gṛhītamevā-

nantaryam, kāryakāraṇātmakasyānantaryasya
tadabhinnasvabhāvatvāditi | naitadevam, yasmājjanya-

janakabhāvasaṃbandhollekhena
vastudvayagrahaṇātkāryakāraṇabhāvo viniścita:, na
tvānantaryamātragraha-

ṇāt | itarathā hi, ghaṭagrahaṇānantaraṃ paṭagrahaṇe
sati tadgatānantaryamātraparicchedāt kārya-

kāraṇabhāva: syāt | na ca svasaṃvedanasyāvikalpakatvena
pūrvāparībhūtavastusaṃbandhollekhena grahaṇa-

masti | tasmādidamasmādanantaraṃ bhavatīti paricchedābhāve
kāryakāraṇabhāvo niścito na yukta:,

atiprasaṅgāt | ata eva asmādanantaramidaṃ bhavatīti
vikalpo'pi nopapadyate, anubhavaniścayā-

bhāvāt kṣaṇikatvādivikalpavaditi | mā khalu punarimaṃ
lakṣaṇavyañjanojjvalaṃ śobhanaṃ

kāyaṃ satkāyaṃ he bhikṣava: paramāṇusaṃcayasvabhāvaṃ
manyadhvamiti sādhyadharma: kathita: | dharmakāya-

pariniṣpattito māyopamādvayajñānasākṣātkriyāniṣpattyā
niṣpannaṃ māṃ drakṣyatha ityanena heturukta: |

eṣa ca tathāgatakāyo bhūtakāyo bhūtakoṭiprabhāvito
dharmakāyapariniṣpattyā niṣpanno yaduta

@376

prajñāpāramitā tatsvabhāva: ityanena
pakṣadharmopasaṃhāra: kṛta: | etaduktam-yo
māyopamādvayajñāna-

bhāvanāpariniṣpattyā niṣpanna:, sa dharmakāya:, tadyathā
pūrvabuddhā bhagavanta: | yathoktajñānabhāvanā-

pariniṣpattyā niṣpannaścaiṣa tathāgatakāya: iti
svabhāvahetu: | arthasya atyantaparokṣatvena

sākārajñānādibhiśca grahītumaśakyatvādadvayaṃ
jñānaṃ svasaṃvedanapratyakṣasiddhaṃ
svapnādipratyayavadarthā-

kāroparaktaṃ bhāvanīyamiti sthitam | tasyāpyuditavidhinā
ekānekasvabhāvavirahāt tattvato

ni:svabhāvatvena māyopamatvaṃ niścitam | ato'sya manaso
bhāvanābalāt sphuṭapratibhāsitvaṃ

yat tadeva tathāgatatvamiti nāsiddho hetu: | sapakṣe
bhāvānna viruddha ityabhyupagatapūrvabuddhadharma-

kāyaṃ pratyeṣa dṛṣṭānta: | anyasya
punardharmakāyatvābhāve
pramāṇābādhitayathoktajñānabhāvanāpari-

niṣpattyā niṣpannatvavirahāccakravartyādivat
viparyāsaprasaṅga: | aviparyastaśceṣyate tathāgata iti

viparyaye bādhakaṃ pramāṇam | paramāṇūnāmayogāt
nānaikāntikatā ca heto: | tasmāllakṣaṇa-

vyañjanojjvalo yo'yaṃ rūpakāyastathāgato bhavyasattvai:
sabhīkṣyate, nāsau tāttviko dharmakāya:

śāstā, kiṃ tu
paramavimalānantaguṇarāśidharmakāyādhipatyādeva teṣāṃ
svajñānaṃ tathābhūtarūpa-

kāyākāreṇa pratibhāsate, yena
te'viditasvajñānatathāgatapratibhāsarūpā bāhyo'yaṃ
bhagavāniti

śāstṛbuddhyā vikalpayanto
darśanavandanādibhirabhyudayani:śreyasabhājo bhavanti |
krameṇa mithyā-

pratibhāsino'pi hi vikalpasya pāraṃparyeṇa hitahetutvaṃ
dṛṣṭameva, anityatvādivikalpavadvastu-

saṃbandhāt, na tu kṣipram | yasmādyāvadbhāvābhiniveśena
jñeye vijñānaṃ samupajāyate tāvadatasmiṃ-

stadgrahāt bhrāntameva tadvijñānaṃ
tattvadarśanāddūrībhavati | tasmāt yathā māyākāro
bhāvava-

tpratibhāsamāneṣvapi hastyādiṣu svanirmiteṣu bhāveṣu
bhāvarūpatayā satyā ete iti nābhini-

viśate, tathā bahuśo bahudhopāyaṃ kālena bahunā
anabhyastamahāyānasvarūpeṇāpyādikarmikeṇa

satā kṣipraṃ tāthāgatīmavasthāmavāptumicchatā
tathāgatādhipatyabhāvini svajñānapratibimbake rūpa-

kāyatathāgate jagadgurāvabhiniveśayogena pratipattisārā
śraddhā vidheyā iti | tadeva kathaya-

nnāha-na khalu punarbhe bhagavan ityādi ||

tṛtīyaṃ mṛdvadhimātramadhikṛtyāha-api tu khalu
punarbhagavannita: ityādi | apituśabdo

nipāto yasmādarthe vartate | nanu bhede sati kathaṃ mātu:
pūjayā tathāgatapūjeti tatkasya heto:

ityāśaṅkyāha-prajñāpāramitānirjātatvāt
tathāgataśarīrāṇām iti | idamatrārthatattvam-

yasmādīdṛśā: sarvalokābhyudgatamūrtayo buddhā
bhagavanta: prajñāpāramitāto niṣpadyante, tasmāt

mahānubhāvatayā pūjyeyamiti
tathāgatotpattisaṃbandhenāsyā: pūjāyā bhede'pi
tathāgatā: pūjitā

iti | yadāśrayeṇa yat pūjyaṃ bhavati, tatpūjāyāṃ tadeva
pūjitaṃ bhavati ityetadeva dṛṣṭāntapūrvakaṃ

spaṣṭayannāha-tadyathāpi nāma bhagavan sudharmāyām
ityādi | sudharmā nāma devasabhā, sumeru-

sthitasudarśananagarasya bahireva dakṣiṇapaścime sthitā,
yasyāṃ niṣadya devā: kṛtyākṛtyaṃ

cintayanti | kathaṃ punaranyasya gauraveṇānyatra
namaskārādikamiti tatkasya heto: ityāśaṅkyāha-

iha hi kilāsane ityādi | kilaśabdo'nusmaraṇe |
tatsaṃbandhādāsanapūjāyāṃ śakro'pi pūjita

@377

iti mati: | maheśākhyahetupratyayabhūtā iti | maheśākhyā
cāsau mahānubhāvasaṃjñakatvena

hetupratyayabhūtā ca
yathākramamupādānasahakārikāraṇabhedāditi tathoktā |
āhārikā iti

utpādikā | sthitihetutvena tathāgataśarīrameva
buddhatvotpādakamiti kasyacidāśaṅkāyāmāha-

sarvajñatāyāśca ityādi | idamuktaṃ
bhavati-sarvajñatāparigrahādeva
tathāgataśarīrāṇītyucyante |

ato na tānyapūrvasarvajñatotpattiṃ prati
hetupratyayabhūtāni, kiṃ tu niṣpatteruttarakālaṃ sthiti-

hetutvenāśrayabhūtānīti | sarvajñajñānahetukā iti
tathāgatajñānahetukā | prajñāpāramitā pūjyeti

śeṣa: | upasaṃhārārthamāha-tasmāttarhi bhagavan anayo:
ityādi ||

caturthaṃ madhyamṛduṃ vaktumāha-tiṣṭhantu khalu
punarbhagavan jambūdvīpe ityādi | api tu

khalu puna: ityādi kāraṇavacanaṃ gatārthamapi
prasaṅgāntareṇoktatvāt na punaruktam | prajñāpāra-

mitāprabhāvitvamevāha-tathāgataśarīrāṇi hi ityādinā |
tasmāttarhi ityādyupasaṃhāra: ||

pañcamaṃ madhyamadhyārthamāha-api tu khalu punarbhagavan
ita: ityādi | ito

viparyāsarahitāyā: prajñāpāramitāyā:
śravaṇādikrameṇotpādāt pūjārhāṇi śarīrāṇītyartha:
|

tadutpatyāpi kasmātpūjāṃ labhante ityāha-yaduta
prajñāpāramitāparibhāvitvāt iti | suviśuddhāt

kāraṇāt samutpannaṃ phalaṃ suviśuddhamevopajāyate iti
kṛtvā yasmāt prajñāpāramitayā

mahānubhāvatvotpādanena paribhāvitāstathāgatā: sarvathā
vāsitā:, tasmāttadutpattyā pūjāṃ labhante

iti | etadeva dṛṣṭāntena sphuṭīkurvannāha-tadyāpi nāma
bhagavan anargham ityādi | tatrānarghaṃ

praṇītatvenāmūlyārham | ebhirevaṃrūpai: iti
vakṣyamāṇai: evaṃsvabhāvai: | dhamyamāne ityāpūryamāṇe
|

nigṛhṇīyāt iti mandatāmāpādayet | na vivardhayet iti
vṛddhiṃ na kuryāt | upaśamayet iti

samūlamapanagret | dahyamāne iti tapyamāne | parivṛddhe iti
vyāpte | bādhyamāne iti

pīḍyamāne | andhakāratamisrāyām iti andhakāragahvarāyām
| dhārayet iti antarīkṣadhāraṇāt |

sthāpitam iti bhūmisthāpanāt | mandatāpādanāt
pratihanyeta | sarvathā apanayanāt

vigacchet | ebhiścānyaiśca ityādi |
etairanantaroktairanyairevaṃ vakṣyamāṇairyuktamityartha: |
abhivardhamānaṃ

piṭakamarbudam | upaghātastimiram | śūlādyakṣiroga: |
ghanatā paṭalam | samudācaradrūpabījāvasthā-

vigamādyathākramaṃ nirghātaṃ praśamaṃ gaccheyuriti yojyam
| kastasya svako varṇa ityāha-sacet

pāṇḍareṇa ityādi | anyeṣām iti haritaśabalādīnām |
samastaṃ vastreṇa pariveṣṭayitvā tadeka-

deśena vā | baddhveti jñeyam | pariveṣṭayitvetyasya
ktavāntaprayogeṇa nāpaśabdatā | rajobahulatā

kaluṣabhāva:, tamapi prasādayet adho nayet | jambūdvīpe
maheśākhyaśuddhodanasyāpi īdṛśa-

ratnāsaṃbhavāt sā dṛṣṭāntāsiddhi: iti
kasyacidabhiprāyanirākaraṇāyāha-kiṃ puna: kauśika

ityādi | prativiśiṣṭapuṇyatvādāha-deveṣu ityādi |
saṃkhyāprabhāvābhyāṃ yathākramamalpāni parī-

ttānīti dvayamuktam | tairmaṇiratnaguṇairityatra
paribhāvitatvāditi śeṣa: | parinirvṛtasyāpi iti

apiśabdāttiṣṭhata: | prakārāntareṇāpi
prajñāpāramitāhetutvena pūjāṃ darśayannāha-yathā ca
bhagavan

ityādi | buddhānāṃ dharmadeśanā iti | yasmādvikalpasya
svākāraṃ bāhyarūpeṇādhyāropya pravartanā-

@378

datasmiṃstadgraheṇa svayamavidyāsvabhāvasya sadbhāve
aśeṣāvaraṇaprahāṇaṃ na saṃbhavati, tasmānnitya-

samāhitānāmeva buddhānāṃ bhagavatāṃ
prajñāpāramitājñānaprabhāvato yathādhimukti
bhavyānāmasaṃkīrṇa-

deśanānirbhāsā: svajñānapratyayā: samupajāyante
ityevaṃvidhapratyayānusāreṇa teṣāṃ deśanā bhagavatāṃ

vyavasthāpitā | ata: śuddhalaukikajñānasaṃmukhībhāvo
muninaivaṃ prakāśita: ityādi vineyajana-

hitādhyavasāyena kvacitsaṃgītikartṛbhirukta: | tasmāt
vineyaśabdajñānanirbhāsarūpatve śrotṛjana-

saṃbandhinyapi deśanā | yathā
prajñāpāramitājñānādhipatyanirjātatvādbuddhānāṃ
dharmadeśaneti kṛtvā

pūjyā, tathā idānīṃtanānāmapi dharmabhāṇakānāṃ
deśanā bhagavata: paraṃparābalāyātatvena prajñā-

pāramitājñānādhipatyanirjātatvāt pūjyetyartha: ||

ṣaṣṭhaṃ madhyādhimātraṃ nirdiśannāha-yathā ca bhagavan
rājapuruṣa: ityādi | akutobhaya:

iti na kutaścidbhayamasyāstīti tathokta: |
dharmakāyānubhāvāt iti dharmadhātuniṣyandaprajñāpāra-

mitānubhāvādityartha: ||

saptamamadhimātramṛduṃ vaktumāha-tiṣṭhatu
trisāhasramahāsāhasro lokadhātu: ityādi ||

aṣṭamamadhimātramadhyaṃ nirdiśannāha-punaraparaṃ bhagavan
ye'prameyeṣu ityādi | svaparobha-

yārthasaṃpadbhedāt yathākramaṃ
tiṣṭhantītyādipadatrayaṃ vācyam | athavā dharmakāyena
āsaṃsāramavasthānā-

ttiṣṭhanti, saṃbhogakāyena bodhisattvārthasaṃdhāraṇāt
dhriyante, nirmāṇakāyena katipayadināvasthānāt

yāpayanti | prajñāpāramitāyāṃ caritavyam ityādi
prayogādyavasthābhedāduktam | pūrvavat svahastam

evametat kauśika evametat iti datvā
māturmāhātmyamāvedayannāha-ye'pi te kauśika ityādi ||

navamamadhigātrādhimātraṃ kathayannāha-mahāpāramiteyaṃ
bhagavan ityādi | mahattāmeva

samarthayannāha-sarvasattvānāṃ hi ityādi |
etaduktam-yasmāt mātu: prabhāveṇa bhagavān

prayogāvasthāyāṃ sarvasattvānāṃ cittānuṣṭhānāni
prajānāti, pṛṣṭhāvasthāyāṃ saṃpaśyati, tasmāt

mahattvamasyā: iti | etadeva samarthayannāha-tathā hi
kauśika ityādi | dīrgharātram iti

dīrghakālam | prajñāpāramitāyāṃ carati iti
vacanādanyavyavaccheda: ityabhiprāyavānāha-kiṃ

bhagavan ityādi | nānyāsu iti dānādyātmikāsu |
sarvatraivetyāha-sarvāsu ityādi |

dānaṃ niṣpratikāṅkṣasya nispṛhasya punarbhave |

śīlaṃ kṣāntiśca sarvatra vīryaṃ sarvaśubhodaye ||

vinārūpyaṃ tathā dhyānaṃ prajñā copāyasaṃjñitā |

samyakprayogo dhīrāṇāṃ ṣaṭsu pāramitāsu hi ||

-sūtrālaṃkāra-19.18-19

iti vacanādanena samyakprayogeṇa sarvāsveva
bodhisattvaścaratītyartha: | prajñāpāramitāvacanaṃ
kimarthamityāha-api tu khalu ityādi | yathā ca pūrvaṃgamā
bhavati tathā prāgāveditam |

etadeva kathayannāha-bodhisattvasya mahāsattvasya dānaṃ
dadata: ityādi | vipaśyata: iti

bhāvayata: | upacayārthamāha-na ca kauśika āsām ityādi |
prajñāpāramitāpariṇāmitānām

@379

iti trimaṇḍalaviśuddhyā paribhāvitānām |
sarvajñatāpariṇāmitānām iti tathāgatatve

niryātitānām | apāramitāvyavacchedāt pāramitārūpeṇa
viśeṣo na ceti pūrveṇa saṃbandha: |

pāramitāśabdavācyatayā na ca nānākaraṇam |
nīlapītādibhedāt nānāvarṇā: | samaviṣamarūpeṇa

nānāsaṃsthānā: | nānārohapariṇāhasaṃpannā: iti |
āroho dairdhyam | pariṇāha: pārimāṇḍa-

lyam | atadrūpaparāvṛttyā na ca cchāyāviśeṣa:,
tathaivaikaśabdavācyatvānna ca nānākaraṇam |

tadevāha-api tu chāyā chāyā ityādi | saṃkhyām iti
vyapadeśam ||

evaṃ trividhādhimuktimanaskārāṇāṃ pratyekaṃ
mṛdumṛdvādinavaprakārān pratipādyopa-

saṃharannāha-mahāguṇā ityādi |
bahvanuśaṃsasvārthādhimukterniṣpādanāt
mahāguṇasamanvāgatā |

saṃkhyāpramāṇāviṣayasvaparārthādhimuktiyogādaprameya
guṇasamanvāgatā | aparyantasattvadhātūddeśaparārthā-

dhimuktisadbhāvādaparyantaguṇasamanvāgatā | etāvatyeva
svaparobhayārthabhedena pratyekaṃ navaprakāratve-

nādhimukti: saptaviṃśatiprakāraiveti na vipratipatti:
kāryā | tathā coktam-

adhimuktistridhā jñeyā svārthā ca svaparārthikā |

parārthikaivetyeṣā ca pratyekaṃ trividheṣyate ||18||

mṛdvī madhyādhimātrā ca mṛdumṛdvādibhedata: |

sā punastrividhetyevaṃ saptaviṃśatidhā matā ||19|| iti ||

yathoktena ca granthapratānena
kramāduttarottarādhikānuśaṃsāpratipādanapareṇa
anyāpadeśena

sarva evāyamadhimuktimanaskāra: paridīpita: | sarvatraiva
svārthādyadhimuktiprakāre mṛdumṛdvādau

pratipakṣātmake'dhimātrādhimātrādirvipakṣo'rthā
nnirdiṣṭa: | svārthādhimuktāvuddiṣṭa: parārtho bhavati |

dvitīyāyāṃ sāntara: prayoga:, tṛtīyāyāṃ
nirantaro'vagantavya: | anyathā, anuśaṃsakathana-

mātre'bhyupagamyamāne yāvānanuśaṃsa: saṃbhavati, tāvata:
sakṛdevābhidhānādgranthapratānasya nirarthakatā

syāditi pūrvācāryā: ||

abhisamayālaṃkārālokāyāṃ prajñāpāramitāvyākhyāyāṃ

guṇaparikīrtanaparivarto nāma caturtha: ||

@380

5 puṇyaparyāyaparivarta: pañcama: |

yathādhimokṣadṛṣṭadharmalakṣaṇāṃ prajñāpāramitāṃ
prati pravṛttasya adhimokṣamanaskārasya prathama-

dvitrinavāvasthānāṃ bhāvakabodhisattvasya
yathākramamutsāhanāya pratyekaṃ navabhi: prakārairuttaro-

ttarābhinandanaṃ stuti: stobha: praśaṃsā ca buddhādibhi:
kriyate iti adhimokṣamanaskārānantaraṃ

prathamāṃ stutimātrāṃ nirdiśannāha-atha khalu śakra:
ityādi | tyaktamuktāśayenāpratyākhyānā-

daparityajanīyā |
bāhyodakādyupadravanirākaraṇādrakṣitavyā |
ādhyātmikākṣarādibhraṃśadoṣāpanaya-

nādgopāyitavyā | adhimuñcet ityaparityāgabuddhyā
svīkuryāt | arthikāya iti prayogata: |

chandikāya iti āśayata: | dadyāditi
granthārthasvabhāvāyā: phalena saha sarvasvadānāt |

etadeva prayogamaulapṛṣṭhāvasthābhedena yathākramaṃ
darśayannāha-upanāmayet, niryātayet, parityajet

iti | deyadāyakapratigrāhakānupalabdhibhedādvā
padatrayamuktam | tadvacanena pratipādayitumāha-

tena hi ityādi | śarīramiti pratimādikam |
tāvatkālikatvena dānāt saṃvibhajet |

ayameva tayo: iti kṛpāpūrvaṃ dānāśayasyādhikyena
tayormadhye satkārādipura:saraṃ tathāgataśarīraṃ

yo dadyāt so'yamevetyartha: | tadvacanenedānīṃ
pariharannāha-evameva kauśika ityādi ||

dvitīyāmāha-punaraparaṃ kauśika ya: kulaputro vā
kuladuhitā vā yatra yatra ityā-

dinā | paṭutaraśraddhendriyādiyogena pātrībhūtatvāt
bhājanībhūtā yatra magadhādau deśe sthitā: |

tata ityagatvā dātu: pūrvoktātpudgalādityartha: ||

tṛtīyāmāha-punaraparaṃ kauśika ya: kulaputro vā
kuladuhitā vā ye jambūdvīpe

ityādinā | grahaṇāya yatnakaraṇāt samādāpayet |
gṛhītānāṃ sthirīkaraṇātpratiṣṭhāpayet |

ata: iti asmādanantarārthakāriṇa: pudgalāt | akilāsitayā
ityanālasyena svayaṃ prati-

pattyanuṣṭhānāt saṃpādayet | kṛtotsāhatvādudyukta:,
amumityutpāditabodhicittam | samāsato

granthārthaśikṣaṇādgrāhayedimāṃ prajñāpāramitāmiti
pūrveṇa saṃbandha: | ajñānasaṃśayamithyājñānayogena

mūḍhaṃ prati samyagarthakathanāt saṃdarśayet |
kausīdyācchandikatāvyāsaṅgayogāt pramattaṃ kuśalārthaṃ

pravartanāt samādāpayet |
hīnādhimuktyaśakyātmasaṃbhāvanākaukṛtyabahukṛtya
bhīrutāyogāt

saṃlīnaṃ viśiṣṭavīryānuśaṃsakathanāt samuttejayet |
aviparītasamādhyasaṃtuṣṭivīryapratipattiyogāt

samyak pratipannaṃ bhūtaguṇābhinandanāt saṃpraharṣayet |
vidheyatāpādanādevaṃ vācānuśāsanyā

neṣyati prajñāpāramitāṃ prāpayiṣyati | tatra ca
saṃprajanyena samyagupalakṣaṇatayā layauddhatyadoṣāpa-

nayanādyathākramaṃ vineṣyati anuneṣyati | artham iti phalam
anuśaṃsam | evaṃ ca

ityanantaroktakrameṇa | ajñānamithyājñānavigamāccittaṃ
viśodhayiṣyati | saṃśayajñānanirākaraṇāt

nirvicikitsaṃ kariṣyati | ehi tvam iti āgaccha tvam |
bodhisattvamārge iti prajñāpāra-

mitāyām | saṃnāhaprayogānivartanavīryabhedāt
yathākramaṃ śikṣamāṇaścaran vyāyacchamāna: iti

padatrayamuktam | upadhisaṃkṣaye iti | samalaskandhābhāve
dharmakāya ityartha: | tiṣṭhantu khalu puna:

kauśika jambūdvīpe sarvasattvā: | tathā cāturmahādvīpake
| sāhasre cūlike | dvisāhasre madhyame

@381

iti hārakacatuṣṭayena yathāsaṃkhyaṃ caturthī pañcamī
ṣaṣṭhī saptamī ca stutimātrā nirdiṣṭā | kiṃ tu

sarvatra samādāpayet
pratiṣṭhāpayeditiparyantanirdiṣṭapadānantaraṃ
pūrvoktahārakāt tat kiṃ manyase

ityādi yāvat bahutaraṃ puṇyaṃ prasavet ityanuvartanīyam ||

aṣṭamīṃ stutimātrāmāha-tiṣṭhantu khalu puna: kauśika
trisāhasramahāsāhasra ityā-

dinā | ata: khalu puna: iti daśakuśale samādāpayitu:
pratiṣṭhāpayituśca sakāśādityartha: ||

navamīṃ stutimātrāmāha-punaraparaṃ kauśika ityādinā
yāvat gaṅgānadīvālukopama-

trisāhasramahāsāhasralokadhātusattvānāṃ caturdhyāneṣu
pratiṣṭhāpayituradhikapuṇyapratipādanena ||

prathamāṃ stobhamātrāmāha-punaraparaṃ kauśika yāvanto
jambūdvīpe ityādinā | cāturmahā-

dvīpake sāhasre dvisāhasre trisāhasre ca lokadhātau
sarvasattvān dhyānāpramāṇārūpyasamāpattya-

bhijñāsu pratiṣṭhāpayediti hārakacatuṣṭayena
yathākramaṃ dvitīyā tṛtīyā caturthī pañcamī ca

stobhamātrā nirdiṣṭā | sarvatra ca hārakacatuṣṭaye
pratiṣṭhāpayediti padānantaraṃ pūrvoktahārakāt

"tat kiṃ manyase" ityārabhya yāvat
"bhūtakoṭiprabhāvanatāyām" ityetatparyantamanuvartanīyam
||

ṣaṣṭhīṃ stobhamātrāmāha-tiṣṭhantu khalu puna: kauśika
trisāhasramahāsāhasre lokadhātau

ityādinā ||

saptamīṃ stobhamātrāmāha-punaraparaṃ kauśika ya:
ityādinā ||

aṣṭamīṃ stobhamātrāmāha-punaraparam ityādinā |
arthavibodhanipuṇatvādarthakuśala: |

ya: pratītyasamutpāda: śūnyatā saiva te matā |

-catu:stava-20

dharmadhātuvinirmukto yasmāddharmo na vidyate |

-sūtrālaṃkāra-13.11

iti vacanāt pratīyamānapadārtha eva hi prajñāpāramitā
kasmādupadiśyate ityabhi-

prāyavānāha-iyamapi bhagavan prajñāpāramitopadeṣṭavyā
iti | padārthasvabhāvaśūnyatānabhijñasya

deśyate ityāha-iyamapi ityādi | nanu padārthapratipattau
tatsvabhāvaśūnyatāpratipatti: katha-

miti tatkasya heto: ityāśaṅkyāha-utpatsyate hi ityādi |
etaduktam-yasmādanāgate

kāle sādṛśyārthena prajñāpāramitāprativarṇikā
utpatsyate, atastāṃ śrutvā mithyāśāstrābhyāsena

pracchāditapratīyamānapadārthe
māyopamasvabhāvāvabodhādanuttarabodhyarthī
bodhisattvastāṃ samyakprajñā-

pāramitāmanavabudhyamāno'bhimatārthabhraṃśāt mā
vinaṣṭo bhaviṣyati | tasmāddeśyate iti |

kiṃhetukā kiṃsvarūpā ca sā, yena
taddhetusvabhāvaparityāgāt parihriyate ityāha-katham

ityādi | prajñāpāramitāprativarṇikā iti-

prakrāntārthatiraskāro yā cārthāntarakalpanā |

prajñāpāramitāyāṃ hi proktā sā prativarṇikā ||

-prajñāpāramitāpiṇḍārtha:-56

ityācāryadignāga: | eke bhikṣava: iti mahāyānikā eva |
vijñānavādina ityartha: |

ekānekasvabhāvavirahānni:svabhāvatvena
anabhyastasaviṣayaṣaḍvijñānakāyasvabhāvatvena abhāvita-

@382

kāyā: | tadeva kathayannāha-abhāvitaśīlā: ityādi |
etacca padatrayamadhiśīlādhicittādhi-

prajñāśikṣātrayavaikalyāt yathākramamuktam |
etatsamarthanārthamāha-du:prajñā: ityādi | yasmā-

dajñānayogena du:prajñā: |
saṃśayajñānādeḍamūkajātīyā: | mithyājñānāt
prajñāparihīṇā: | rūpa-

vināśo rūpanityatā iti | rūpasya kalpitasyābhāvo vināśo
rūpānityatā | vikalpitasya

rūpasya kṣaṇādūrdhvamanavasthānaṃ vināśo rūpānityatā
| dharmatātmakasya ca rūpasya kalpitarūpa-

rahitatā vināśo rūpānityatā prajñāpāramitā
ityupadekṣyanti | arthatrayaṃ caitadāvṛttinyāyena

draṣṭavyam | mithyājñānopahatatvena
ātmānamutkarṣayantītyāha-evaṃ copadekṣyanti-ya evaṃ

gaveṣayiṣyati sa prajñāpāramitāyāṃ cariṣyati iti |
yathoktena ca nirdeśena dharmadharmiṇo-

ranirākaraṇe viparyastabhāvābhiniveśānna
muktirityabhiprāyavānāha-na khalu puna: kauśika

rūpavināśo rūpānityatā draṣṭavyā ityādi | api tu
rūpādīnāṃ māyopamasvabhāvataiva prajñāpāra-

mitā | bhāvābhāvādiviparyāsābhiniveśamūlasya
savāsanasakalakleśajñeyāvaraṇasya samyakprahāṇa-

hetutvena tathāgatatvapadaprāpaṇāt pratipattavyeti mati: ||

navamīṃ stobhamātrāmāha-punaraparaṃ kauśika yāvanta:
ityārabhya yāvat gaṅgānadī-

vālukopamalokadhātupratiṣṭhitasattvadhātusrotaāpattiphala
pratiṣṭhāpanakāriṇa: sakāśādbahutarapuṇya-

prasavatvapratipādanena | nanu srotaāpattiphale
pratiṣṭhāpanamanāsrave dhātau vyavasthāpanam |

śraddhādipūrvakaṃ prajñāpāramitāpustakadānaṃ
tatsaṃdarśanādikaṃ ca sāsravam, tat kathaṃ pūrvakārya-

kāriṇa: sakāśāduttarārthakāriṇo bahutaraṃ puṇyamiti
tatkasya heto: ityāśaṅkyāha-ato hi

kauśika srota āpattiphalam ityādi |
etaduktam-yasmādvipulavimalānantaguṇarāśitathāgata-

tvādisarvāryadharmāṇāṃ jinajananyā hetutvena sutarāmeva
srota āpattiphalam, ata: prajñāpāra-

mitāta: saṃbhavati, tasmādasyā: pustakadānādinā
avikalakāraṇasvabhāvatvāt srotaāpatti-

phalasyānyasya ca prativiśiṣṭasvabhāvasya
buddhatvāderdānādbahutaraṃ puṇyaṃ prasavati ||

prathamāṃ praśaṃsāmātrāmāha-punaraparaṃ kauśika yo hi
kaścideva kulaputro vā

kuladuhitā vā yāvanto jambūdvīpe sattvāstān sarvān
sakṛdāgāmiphale pratiṣṭhāpayet

ityādinā pūrvavat tatkasya heto: ityāśaṅkya tathaiva
pariharannāha-ato hi kauśika

sakṛdāgāmi ityādi ||

dvitīyāmāha-punaraparaṃ kauśika yo hi kaścideva kulaputro
vā kuladuhitā vā

yāvanto jambūdvīpe sattvāstān sarvānanāgāmiphale
pratiṣṭhāpayet ityādinā | pūrvoktābhi-

prāyeṇa tatkasya heto: ityāśaṅkya tathaiva
pariharannāha-ato hi kauśika anāgāmi ityādi ||

tṛtīyāmāha-punaraparaṃ kauśika ya: kaścideva kulaputro
vā kuladuhitā vā yāvanto

jambūdvīpe sattvāstān sarvānarhattve pratiṣṭhāpayet
ityādinā | yathāvihitaprakāreṇa tatkasya

heto: ityāśaṅkya pūrvavadāha-ato hi kauśika arhattvam
ityādi ||

@383

caturthīmāha-punaraparaṃ kauśika yāvanto jambūdvīpe
sattvāstān sarvān kaścideva

kulaputro vā kuladuhitā vā pratyekabuddhatve
pratiṣṭhāpayet ityādinā | yathoditavidhinā tatkasya

heto: ityāśaṅkya tathaivāha-ato hi kauśika
pratyekabuddhatvam ityādi ||

pañcamīmāha-punaraparaṃ kauśika yāvanto jambudvīpe
sattvāsteṣāṃ sarveṣām ityādinā |

upanāmayet iti dadyāt | kenāśayenetyāha-atraiva
prajñāpāramitāyām ityādi | prayoga-

mārgeṇa prajñāpāramitāṃ bhāvayan darśanamārgeṇa
vṛddhiṃ bhāvanāmārgeṇa viruḍhiṃ bodhisattvaviśeṣa-

mārgeṇa vipulatāṃ gatastathāgatabhūmau paripūrayiṣyati
buddhadharmānityarthabhedo vācya: | tasmātpaurva-

kāt iti | ya: kaścidbodhau cittamutpādayet, yaścānyo
bodhicittamutpādya pustakaṃ dadyāt,

tata: pudgaladvayādityartha: | nanu
bodhicittotpādanapūrvakaṃ pustakadāturadhikārthakāriṇa:
sakāśāt

kevalapustakamātradātu: kathaṃ puṇyamahattvamiti tatkasya
heto: ityāśaṅkyāha-niyatameṣa: ityādi |

niyatamavaśyameṣo'vinivartanīya: ityartha: |
etaduktam-yasmādavaivartiko bodhisattvo niyata-

mabhisaṃbudhya sattvānāṃ du:khāntakāritvena viśiṣṭaṃ
puṇyakṣetram, atastasmai pustakadāturbahutaraṃ

puṇyaṃ na tu bodhicittotpādanapūrvakamaniyatagotrapudgalāya
pustakadātu: iti ||

ṣaṣṭhīmāha-tiṣṭhatu khalu puna: kauśika
jambūdvīpakānām ityādinā | etaddhārakānte

"anuttarāyāṃ samyaksaṃbodhau cittamutpādayet" ityanantaraṃ
"yaścānya: kaścit kauśika kula-

putro vā kuladuhitā" ityādigrantha: pūrvokta
evānuvartanīya: ||

saptamīmāha-tiṣṭhatu khalu puna: kauśika
cāturmahādvīpake lokadhātau ityādinā |

tathaivātra hārakānte grantho'nuvartanīya: ||

aṣṭamīmāha-tiṣṭhatu khalu puna: kauśika sāhasre
cūlikāyāṃ lokadhātau ityādinā |

bhūyasyā mātrayā adhikena prakāreṇetyartha: | tatkasya
heto: ityatrāpi praśnaparihārārtha:

pūrvavat vācya: ||

navamīṃ praśaṃsāmātrāmāha-punaraparaṃ kauśika yāvanto
jambūdvīpe sattvāste sarve ityā-

dinā | na kevalamabhisaṃbudhyānyeṣāmarthakaraṇāt
kṣiprābhijñaṃ bodhisattvamavavadato'nuśāsataśca

bahutaraṃ puṇyam, kiṃ tarhi anabhisaṃbudhyāpīti
pratipādayannāha-yathā yathā bhagavan ityādi |

tatra cīvaraṃ vastram | piṇḍapāto maṇḍakādi | śayanaṃ
tūlikādi | āsanaṃ daṇḍāsanādi |

vyādhibhirupahataṃ glānaṃ prati eti gacchati yuktarūpaṃ
bhaiṣajyaṃ harītakyādi | pariṣkāra:

khallakādi, tān kārān kṛtāniti cīvarādīn
dattānityartha: | saṃdṛṣṭaphaladānasāmarthyāt

mahāphalān karoti | janmāntare phaladānāt mahānuśaṃsān
karotīti pūrveṇa saṃbandha: | tathāgatānāṃ

bodhisattvānāṃ ca paramadakṣiṇīyatvena
nirviśiṣṭatvāditi bhāva: | kuta etaditi cet,
yasmāccundasya

karmakāraputrasya piṇḍapātaṃ paribhujya
parinirvāṇakālasamaye bhagavataivoktamāgame-"mā
haitannimittaṃ

cundasya karmakāraputrasya vipratisāro bhūt | sa tvayā
ānanda cundasya karmakāraputrasya prativinoda-

@384

yitavya: | evaṃ ca sa vaktavya:-yaṃ ca piṇḍapātaṃ
paribhujya tathāgato'nuttarāṃ samyaksaṃbodhi-

mabhisaṃbuddha:, yaṃ ca piṇḍapātaṃ paribhujya
nirupadhiśeṣe nirvāṇadhātau parinirvṛta:, dvāvimau
piṇḍa-

pātāvasama{1. W om. asamasamaphalau.}samaphalau
asamasamavipākau" iti | tulyaphalapratipādanāttayo:
samadakṣiṇīyatva-

māveditamiti | nanu bhāvanābhyāsādāsannībhāve sati
kathamavavādānuśāsanībhyāmāsannībhāvo

nirdiśyate iti tatkasya heto: ityāśaṅkyāha-evaṃ
hyetadbhagavan ityādi | evaṃ manyate-pratītya-

samutpādadharmataiṣā yasmādavavādānuśāsanībhyāṃ
viśiṣṭacittakṣaṇotpādādāsannībhāvo bhavati |

bhāvanābalāttu nitarāmeveti | bodhisattvotsāhadātṝṇāṃ
sādhu sādhviti sādhukāradānena stuta-

stobhitapraśaṃsārthamupasaṃharati ityāryavimuktisena: |
kṣipratarāsannībhāvakathanādutsāhaṃ dadāṃsi |

avavādamukhenānugṛhṇīṣe |
anuśāsanīdvāreṇānuparivārayasi |
kathamanyasyotsāhavardhanenānyasyānu-

graha: iti tatkasya heto: ityāśaṅkyāha-ata:prasūtā hi
ityādi | etaduktam-yasmādanuttara-

samyaksaṃbodhicittotsāhavardhanena niṣpadyate
bodhisattvānāṃ mahāsattvānāṃ jagadarthakārikā

anuttarasamyaksaṃbodhi:, tasmādeṣāmutsāhavardhanāt
sattvānāmanugraha: iti | etadeva vyatirekamukhena

kathayannāha-yadi hi ityādi | nābhisaṃbudhyeran | ato na
sattvārthaṃ kuryuriti śeṣa: | anvayamukhena

cāha-yasmāttarhi ityādinā | abhisaṃbudhyante |
tasmājjagadarthakāriṇa: iti mati: | ta ete

stutyādaya: uttarottarapuṇyamahattvasya pratipādanāt
tatsvabhāvatvena nirdiṣṭā yathābhūtārthādhigamamātra-

lakṣaṇā nārthavādādirūpā yathoktaprabhedā eva
pratipattavyā: | tathā coktam-

stuti: stobha: praśaṃsā ca prajñāpāramitāṃ prati |

adhimokṣasya mātrāṇāṃ navakaistribhiriṣyate ||20|| iti ||

evaṃ ca kṛtvā tatra tatra sūtrāntare nidāneṣu yaduktaṃ
sarvabodhisattvairmahāsattvai:

sarvabuddhastutastobhitapraśastai: sārdhaṃ bhagavān
viharatīti, tadupapannaṃ bhavati ||

abhisamayālaṃkārālokāyāṃ prajñāpāramitāvyākhyāyāṃ

puṇyaparyāyaparivarto nāma pañcama: ||

@385

6 anumodanāpariṇāmanāparivarta: ṣaṣṭha: |

sarvabuddhastutastobhitapraśastasya adhimuktimanaskārasya
anuttarasamyaksaṃbodhau pariṇāmanaṃ

vidheyam, ityato'nantaraṃ pariṇāmanāmanaskāro vaktavya: |
sa ca vyāvṛttiviṣayabhedādanekavidha:

iti, ādau viśeṣapariṇāmanāmanaskāraṃ nirdiśannāha-atha
khalu maitreya ityādi | tatra

maitreyo nāma samādhi:, tallābhātkasyacit
samādhermaitreyatvaṃ phalam | tadadhigamāt pūrvapraṇihita-

maitrīphalābhisamayādīdṛśā vā guṇā: | tena
maitrīvimokṣamukhaprabhāvitatvādarjitā yenāsau

maitreyo jāta: iti maitreya: | samyakprajñāyogāt
bodhisattva: | sarvākāropāyasaṃbandhāt

mahāsattva: | bodhisattvamahāsattvaśabdayo:
prajñopāyābhidhāyitayā amoghapāśasūtre pāṭhāditi ||

anumodanāpariṇāmanāsahagatam iti | anumodanāpūrvikā
pariṇāmanā tathāgatānuttara-

samyaksaṃbodhyanupalambhālambanena manaskāreṇa
pariṇāmanādviśeṣa: pariṇāmanāmanaskārastayā ca

sahagatamiti samāsa: | tathā hi-parakīyaṃ
dānamayādipuṇyakriyāvastu vakṣyamāṇānumodanāmanaskā-

reṇānumodya bodhau pariṇāmayitavyamityayamapi prakāra:
saṃbhavati | tathā cānantarameva vakṣyati-

"evamanumodya anumodanāsahagataṃ
puṇyakriyāvastvanuttarāyāṃ samyaksaṃbodhau
pariṇāmayāmīti vācaṃ

bhāṣeta" iti | tata iti sarvasattvānāṃ
dānamayādipuṇyakriyāvastuna: sakāśādityartha: |

agramākhyāyate dvividhāgratāyogāt | dvividhāgratā
śreṣṭhāgratā cottaptatayā, jyeṣṭhāgratā

cādvitīyatayetyāha-śreṣṭhamākhyāyate
jyeṣṭhamākhyāyate iti | śreṣṭhāgratāpi dvividhā
varatayā ca

upāyakauśalena pravaratayā ca
prajñāpāramitayetyāha-varamākhyāyate, pravaramākhyāyate
iti |

ubhābhyāṃ nānyat praṇītamiti
kathanāyoktam-praṇītamākhyāyate iti | jyeṣṭhāgratāpi
dvividhā |

uttamatayā ca samābhāvāt, anuttamatayā cādhikābhāvāditi
darśanāyoktam-uttamamākhyā-

yate, anuttamamākhyāyate iti | ābhyāṃ
nānyanniruttamamityāha-niruttamamākhyāyate iti |

yathoktena ca vidhinā śrāvakādyasādhāraṇatvena
asamamākhyāyate | asamairbuddhai: samatāṃ prāptuṃ

hetutvāt asamasamamākhyāyate |
anupalambhākārapariṇāmanāmanaskāraṃ
nirdidikṣurāha-evamukte

āyuṣmān subhūti: ityādi | daśadiśi loke sarvata:
sarvatragatayā iti daśasu dikṣu

lokadhātau sarvasmin pūrvādidigvyāptyā ityartha: |
pūrvapaścimadakṣiṇottarāsu dikṣu yathākrama-

maprameyāsaṃkhyeyāparimāṇācintyāsu sthitā lokadhātavo
yathāsaṃkhyamaprameyāprameyeṣvityādinā

nirdiṣṭā: | tathā ūrdhvādho diśi sthitā
anantāparyanteṣvityarthabhedo vācya: | aprameyāprameyāṇām

ityādi | laukikavītarāgāṇāṃ śaikṣāṇāṃ {1. B om.
aśaikṣāṇāṃ.} aśaikṣāṇāṃ pratyekabuddhānāṃ

bodhisattvānāṃ ca yathākrama-

maprameyāsaṃkhyeyāparimāṇācintyāparyantānām |
jñānapathātītatvenāprameyādayo veditavyā: | chinna-

vartmanām ityādi | hatāritvena kṣīṇāsravatvena ca
chinnavartmāna: ni:kleśatvena vaśībhūtatvena ca

chinnavartmanaya: | suvimuktacittasuvimuktaprajñatvena
chinnaprapañcabhavanetrīkā: | ājāneyamahānāgatvena

paryāttabāṣpā: | kṛtakṛtyatvena kṛtakaraṇīyatvena ca
marditakaṇṭakā: | svapahṛtabhārāṇām

@386

ityādi vyākhyātam | athavā, sarvākārajñatā mārgajñatā
sarvajñatā sarvākārābhisaṃbodho

mūrdhābhisaṃbodha: iti pañcabhirabhisamayai:
prahātavyavastuprahāṇāt yathākramaṃ
chinnavartmanāmityādi

pañca padāni | taireva pañcabhirabhisamayai:
prāptavyadharmādhigamayogāt yathāsaṃkhyaṃ
svapahṛtabhārāṇā-

mityādi pañca padāni vācyāni | etasminnantare iti madhye |
anāsravaṃ śīlaṃ samādhi: prajñā

ca śīlaskandha: samādhiskandha: prajñāskandha: |
sarvāvaraṇaprahāṇaṃ vimuktiskandha: | viśiṣṭa-

jñānasākṣātkaraṇaṃ vimuktijñāna {1. B om.
^darśana^.} darśanaskandha: | sarvaścaiṣa śrāvakādibhi:
sādhāraṇa ityasā-

dhāraṇārthamāha-yāni ca ityādi | tatra dravyata: ṣaṭ
pāramitā: | nāmatastu daśa bhavanti,

prajñāpāramitāprabhedatvāccatasṛṇāṃ pāramitānām |
tathā hi lokottaraṃ nirvikalpakaṃ jñānaṃ krameṇa

sarvāvaraṇaprahāṇakāri prajñāpāramitā
lokottaramārgapṛṣṭhalabdhajñānasaṃgṛhītā:
punarupāyapraṇidhāna-

balajñānapāramitā: syuriti | prādhānyāt ādau ṣaṭ
pāramitā: nirdiśya pariśiṣṭapāra-

mitopādānārthamāha-buddhaguṇasaṃpat ityādi |
buddhaguṇasaṃpadupāyapāramitā | balapāramitā iti

sugamam | abhijñāpāramitā iti bauddhī sarvābhijñā |
ṣaṣṭhī vā grāhyā | parijñāpāramitā

iti jñānapāramitā | kathaṃ prakṛṣṭāpi satī
jñānapāramitā na nirvikalpā iti cet, ucyate |

yasmājjñānapāramitā nirvikalpajñānapṛṣṭhalabdhaṃ
jñānaṃ yena jñānenādhigamaṃ paricchidya svayaṃ ca

dharmasaṃbhogaṃ pratyanubhavati parāṃśca paripācayati |
taccaitannirvikalpajñāne dvayamapi nāstītyato na

nirvikalpā jñānapāramitā | praṇidhānapāramitā iti
jñāyate eva | sarvajñajñānasaṃpat iti

pramuditādibhūmaya: | yā ca hitaiṣitā iti muditopekṣe |
buddhaguṇā: iti aṣṭādaśāveṇika-

buddhadharmādaya: | samyaksaṃbodhisukham iti
kleśajñeyāvaraṇavāsanānusaṃdhiprahāṇaphalam | sarva-

dharmaiścaryapāramitā iti
sarvākārajagadarthasaṃpādanaśaktatā | anabhibhūta:
sarvābhibhū: iti

māratīrthikādibhiratiraskṛta:, teṣāṃ ca kṛtābhibhavana:
| ṛddhyabhisaṃskāra: iti ṛddhiprāti-

hāryamāvarjanapūrvakabodhibījāropaṇahetu: |
yaccānāvaraṇam ityādi |
kleśajñeyāvaraṇaprahāṇādyathā-

kramamanāvaraṇamasaṅgamata evāpratihatam |
samābhāvādasamam | samenāsamenaiva samatvādasamasamam |

sarvānyopamāptikrāntatvādanupamam |
anantajñānaparicchedāyogyatvādaparimeyam | evaṃ
viśeṣaṇa-

viśiṣṭaṃ kiṃ tadityāha-tathāgatayathābhūtajñānabalam
iti | ādeśanādiprātihāryakaraṇasamarthameva

jñānamavyāhatatvāt balamuktam | yadbuddhajñānabalaṃ
balānām iti āsravakṣayajñānameva balaṃ

balānāṃ madhye prakṛṣṭataram | yadbuddhajñānadarśanam
iti

jñānaṃ satyādisaṃbodhirabhijñā: pañcadarśanam |

daśabalapāramitā iti sthānāsthānajñānabalādīni daśa |
caturvaiśāradya iti samyaksaṃ-

buddho'hamityādipratijñāne paryanuyokturabhāvena
nirbhayatākārāścatvārastaiścaturbhirvaiśāradyai: |
parama-

sukhaparipūrṇo'yamadhigama: sāṃvṛta:, tāttvikastvanya
ityāha-yaśca ityādi | paramārthābhi-

nirhāreṇa iti māyopamatābhimukhīkaraṇena |
dharmacakrapravartanam iti dharmasya svādhigamasya

@387

dyotikayā prajñāpāramitādeśanayā cakravatpuna:
punarāmukhīkaraṇārthena pravartanaṃ vineyasaṃtāne

vistārīkaraṇam | tadeva tamopanayanāt dharmolkāpragrahaṇam
| samyak pratibodhanāt dharmabherī-

saṃpratāḍanam |
vineyamana:prapūraṇāddharmaśaṅkhaprapūraṇam | paurītvena
dharmaśaṅkhapravyāharaṇam |

dṛḍhasarvāvaraṇapraharaṇāt dharmakhaṅgapraharaṇam |
tarpaṇatvena dharmavṛṣṭipravarṣaṇam | vispaṣṭatvena
vijñeyatvena

ca dharmayajñayajanam | manojñatvena sarvasattvasaṃtarpaṇam
| śravaṇīyatvena yathāsukhīkaraṇāt

saṃpravāraṇam | ye ca tatra ityādi | buddhadharmeṣu
vinayanādvinītā:, pratyekabuddhadharmeṣu

śikṣaṇāt śikṣitā:,
śrāvakadharmeṣvadhimokṣādadhimuktā: iti yojyam |
svabodhyadhigamaṃ

prati niyatagotratvalābhāt niyatā:, tata eva
saṃbodhiparāyaṇā: | śaikṣāṇi iti prathamaphala-

pratipannakādīnāṃ saṃbandhīni | aśaikṣāṇi ityarhatām
| tatra traivācikādikarmaṇopasaṃpanno

bhikṣu: | evaṃ bhikṣuṇī | triśaraṇaparigrahāt
pañcaśikṣāpadaparigrahāccopāsaka: tathopāsiketi dvidhā

bheda: | triśaraṇaparigṛhītamupāsakaṃ me ācāryo
dhārayatu | tathā triśaraṇagataṃ pañcaśikṣāpadapari-

gṛhītamupāsakaṃ me ācāryo dhārayatviti vinaye dvidhā
pāṭhāt | manobhāvanīyān iti eka-

dvi-tri-pudgalānmana:prasādakāriṇa: |
niravaśeṣamanavaśeṣam iti
anantahetutvādaprameyaphalapradatvācca

yathākramaṃ vācyam | aikadhyam ityādi |
atītatathāgatasaṃbandhena
nirdiṣṭatvādaikadhyamekaprakāratvamabhi-

saṃkṣipya cetasyadhyāropya aprameyatvādirūpeṇa
piṇḍayitvā gaṇayitvā bodhisattvādiyāvarttirya-

gyonisaṃbandhena tulayitvā pramāṇīkṛtya
vakṣyamāṇalakṣaṇayā agrayā anumodanayā anumodeta |

karturāśayātiśayaśraddhātiharṣaṃ svayaṃ tat
sarvasaṃpādanāśayātiśayaṃ kuryāditi yāvat |
agrārthameva

kathayannāha-śreṣṭhayā ityādi | vyākhyātametat | vācaṃ
bhāṣeta iti sarvatathāgataśīlādi-

skandhasyānupalambhālambanena
manaskāreṇānumodanāsahagataṃ puṇyaṃ
sarvasattvārthamanuttarabodhau

pariṇāmayāmīti vacanamuccārayedityartha: | āhārakam iti
utpādakam | mama sarvasattvānāṃ

ceti śeṣa: | anupalambhapariṇāmanāmanaskāraṃ nirdiśya,
idānīṃ tatra kucodyaparihārārthaṃ

praśnayannāha-tatra bodhisattvayānika: ityādi |
yairvastubhi: pariṇāmayati iti yaistathāgata-

tvādigotrahetubhirniryātayatītyartha: | kvacidanumodeta iti
pāṭha: | tatrāpi pariṇāmanāmana-

skārasya prakrāntatvāt pariṇāmayatītyartho grāhya: |
tathā cānantarameva vakṣyati-"katamairvastubhi:

pariṇāmayati", yairārambaṇairyairākārai: iti |
ārambaṇāni śīlādiskandhā: sarvadharmā:, tadgrahaṇa-

prakārā eva ākārā: | taccittam iti grāhakavikalpam | api
nu iti | api nu śabdo

nipāta: kiṃśabdārthe vartate | tathopalabhyeran yathā
nimittīkaroti iti vastvādīnyanimittī-

kṛtya pariṇāmayitumaśakyatvāttānyatītatayā
avidyamānānyeva adhyāropya yathodbhāvanāsaṃvṛtyā

viṣayīkriyante | kiṃ tattvatastathaiva samupalabhyante
ityartha: | yadyapyupalabhyante iti matam,

tathā ca sati

pramāṇavyāhatatvena viparyāso hi vastuna: |

upalambho marīcyādijñānavat pariniścita: ||

@388

tasmāttadbalato vṛtta: pariṇāmavidhirmata: |

ātmātmīyaviparyāsapravṛtta iva durbala: ||

iti mati: | vikalpaviṣayasyāropitatvenālīkatvāt
pratyayādhīnatayā vītavṛttitvācca svapna-

māyāmarīcivannaivopalabhyante tattvata: ityāha-na tāni
bhadanta ityādi | evamapi viparyasta-

pariṇāmaprasaṅga ityāha-yadi so'saṃvidyamānam ityādi |
svalakṣaṇaviṣayīkaraṇāt ārambaṇī-

kuryāt, sāmānyarūpaparicchedāt nimittīkuryāt |
saṃjñāyā nimittodgrahaṇātmikāyā: svaviṣayā-

bhāvena viparyāsa:, atasmiṃstadgrahādbhrānti:
saṃjñāviparyāsa: | cittasyālambanagrāhakavijñānasya

tathaiva viparyāsa: cittaviparyāsa: |
dṛṣṭerevākāraparicchedarūpāyā: saṃtīraṇātmikāyā:
prajñāyā:

pūrvavadviparyāso dṛṣṭiviparyāsa: | na bhavet iti kathaṃ
tasyeti pūrveṇa saṃbandhāt | api tu

bhavedityartha: | tathā cānupalambhapariṇāmanāmanaskāra:
saṃjñāviparyāsādirūpa: iti śeṣa: | tasmā-

danyathā saṃjñādīnāṃ viparyāsatvapratipādanena
prakṛtārthāvirodhānna kiṃciduktaṃ syāt | nanu anyasya

svaviṣayābhāvena saṃjñāderviparyāsatve atatsvabhāvasya
anyasya kathaṃ saṃjñāviparyāsādirūpateti

tatkasya heto: ityāśaṅkyāha-tathā hi ityādi | rāgo'pi iti
| apiśabdena dveṣādiparigraha: |

vikalpyeti adhyāropya | saṃkalpyeti puna: punarālambya |
viparyastasaṃjñādiprabhavatvādrāgo'pi

saṃjñāviparyāsa: iti yojyam | etaduktam-yasmādavidyamānaṃ
nityatvādikamanityatvādidharma-

yukte vastunyadhyāropya tadeva puna: punarālambya utpadyamāno
rāgādirviparyastasaṃjñādihetukatvena

saṃjñāviparyāsādirūpa: samutpadyate |
tasmādanupalambhapariṇāmanāmanaskārastathaivotpadyate iti |

pakṣāntarārthamāha-athāpi ityādi | athāpi yathāvastu
yathārambaṇaṃ yathākāro'saṃvidyamāna:

iti śeṣa: | tathā bodhistathā cittam |
kimasaṃvidyamānamityadhyāhāryam | evamityabhyupagame

satyāha-evam ityādi | grāhyagrāhakāśca
sarvadharmāstadvāsanā: sarvadhātavo'saṃvidyamānā:

prāptā: iti mati: | bhavatvevam, ko doṣa: iti cet, āha-yadi
ca ityādi | evaṃ

manyate-yadi yathā vastvādikamasaṃvidyamānaṃ tathā
bodhicittādikam | tadā katamairvastvādibhi:

katamaṃ cittādikaṃ kva bodhau pariṇāmayati ? yāvatā naiva
kenacit kiṃcit kvacit

pariṇāmayati | ata: sarvathā pariṇāmānupapattau
pariṇāmaviparyāsa: iti | tattvena viparyasto-

'pyanityādivikalpavat pāraṃparyeṇa bhūtārthaprāpaka:
saṃvṛtyā vastvādervidyamānatvena pariṇāmanā-

manaskāra iṣyate eva | ato na kiṃcidadhikaṃ
tvayoktamityabhiprāyeṇāha-nedamāryasubhūte

ityādi | athavā tasmin vastvārambaṇādau
pāramārthikābhiniveśavigamena saṃvṛtyā māyā-

puruṣasyeva pariṇāmanāt na viparyastapariṇāma:
ityabhiprāyavānāha-nedamāryasubhūte ityādi |

yuktiyuktamapi kathamādikarmikasya na vaktavyamiti tatkasya
heto: ityāśaṅkyāha-yadapi hi

syāt ityādi | adhigamasaṃpratyayavaikalyādadṛḍhatvena
śraddhāmātrakam | tadeva mṛdumadhyādhimātra-

bhedāduktam-premamātrakam ityādipadatrayeṇa | athavā,
śraddhāmātrakamastitvaguṇavattvaśaktatveṣu

yathākramamabhisaṃpratyaya: prasādo'bhilāṣa: ityevaṃ
premamātrakamityādi tridhā nirdiṣṭam | anta-

@389

rdhīyeta iti vinaśyet |
saṃvṛtiparamārthavibhāgākuśalatvāditi bhāva: | na
vaktavyameva tarhi prāpta-

mityāha-avinivartanīyasya ityādi | yo vā
kalyāṇamitropastabdha iti pṛthagjanasyāpi

kalyāṇamitrādhiṣṭhitatvenobhayasatyasvarūpaparijñānāditi
bhāva: | upasaṃhārārthamāha-evaṃ ca

ityādi | evamiti saṃvṛtisatyānatikrameṇa | punarapi
saṃvṛtipakṣāśrayeṇa codyārthamāha-yena

ityādi | yat iti anumodanāsahagataṃ kuśalamūlam |
taccittamityanumodakaṃ pariṇāmanākāle,

kṣīṇamupacayavināśāt niruddhaṃ prabandhavināśena,
vigataṃ prakṛtivināśāt, vipariṇataṃ vikāra-

vināśena | tattasmātkatamattaccittamanumodakaṃ
pariṇāmanākāle yenānumodakacittena pariṇāma-

yati ? naiva kenacidityartha: | evaṃ manyate-evaṃ cātra
bodhisattvena mahāsattvenānumodanāsahagataṃ

puṇyakriyāvastu sarvajñatāyāṃ pariṇāmayitavyamiti
vacanena paurvāparyapratipādanāt naikasmin

kṣaṇe tadvāvanumodanāpariṇāmanāmanaskārau bhavata: iti
pratipāditam | tasmāt samānakartṛtve

ktvāpratyayavidhānādekameva cittaṃ pūrvamanumodya paścāt
pariṇāmayatītyuktam | taccāyuktam, yato

nityasya kramayaugapadyābhyāmarthakriyāvirodhāt
kṣaṇikatvenānumodakaṃ cittaṃ pariṇāmanākṣaṇe nāsti,
atastena kathaṃ pariṇāmayatīti ? evamanumodyeti
padamasaṃgatamiti nirdiśya, idānī-

manumodanāsahagataṃ puṇyakriyāvastviti
padamayuktamityāvedayannāha-katamadvā ityādi | etaduktam

anumodanākāreṇotpādādanumodakameva
cittamanumodanāsahagataṃ puṇyakriyāvastūcyate yata:,

tasmāt katamadvā taccitaṃ vyatiriktam anumodanāsahagataṃ
puṇyakriyāvastu yaccittaṃ karmabhūtamanu-

modakaṃ cittaṃ kartṛbhūtaṃ pariṇāmayati ? na ca tenaiva
cittena tasyaiva pariṇāmanā yuktā, svātmani

kāritravirodhāditi mati: | atha
matam-anumodanācittānantaraṃ
viśiṣṭacittakṣaṇotpādādanumo-

danāsahagataṃ puṇyakriyāṃvastu yaccittaṃ prāptam,
tatpaścāt pariṇāmanācittena pariṇāmayitavyamityayaṃ

tasya vākyārtha iti, tathāpi pariṇāmayitavyamiti padaṃ
nopapannamityāha-kathaṃ vā śakyam ityādi |

evaṃ vākyārtho yojanīya:-prathamakṣaṇabhāvino
vijñānasya kṣaṇikatvena dvitīye kṣaṇe'bhāva: | tathā

dvitīyakṣaṇabhāvino'pi kāraṇavaikalyādanutpādena
prathamakṣaṇe'bhāva: ityevaṃ yadā dvayo: pariṇāmanī-

yapariṇāmakayo: prathamadvitīyakṣaṇabhāvinościttayo:
samavadhānasaṃbhavo nāsti, tatkathaṃ dvitīyakṣaṇa-

bhāvinā pariṇāmanācittena
prathamakṣaṇabhāvicittamanumodanāsahagataṃ
puṇyakriyāvastu pariṇāma-

yituṃ śakyamiti | pūrvacittānutpādatā tarhi vidyamānā
pariṇāmyate iti cet, āha-na ca

taccittasvabhāvatā śakyā pariṇāmayitum iti |
nīrūpatvāditi bhāva: | bhagavadāryamaitreyādhi-

ṣṭhānena śakra: pariharannāha-mā khalu ityādi |
ayamabhiprāya:-saṃvṛtyā abhyupagatabhāvānāmartha-

kriyākāritvena kṣaṇikatve sati
viśiṣṭotpattikriyāsamāveśaṃ muktvā na vai kaścit
kriyāntara-

samāveśa: saṃbhavati | ato yogināṃ
viśiṣṭānumodakacittānantaraṃ
viśiṣṭataramanumodanāsahagataṃ

puṇyakriyāvastucittamutpadyate | tato'pyanantaraṃ
tatkuśalamūlavāsanāvāsitaṃ viśiṣṭatamaṃ cittaṃ

pariṇāmanākāreṇodayamāsādayati
pratītyasamutpādadharmatābalāt iti sthitametadvastutattvam |

kṣaṇena vyavahārāyogādbālajanānurodhena
saṃtānāpekṣaṇāt sāmayikatvena ca śabdavṛtterevaṃ
cātra

@390

bodhisattvena mahāsattvenānumodya anumodanāsahagataṃ
puṇyakriyāvastu sarvajñatāyāṃ pariṇāmayitavya-

mityanena vākyenoktamāryamaitreyeṇa
karmakartṛkriyādirūpatayā | tatra ca vastubhāgaṃ
parityajya

śabdamātrameva gṛhītvā bālajanottrāsakaro vikalpo na
kārya: iti | kiṃ ca-evamanumodya

anumodanāsahagataṃ puṇyakriyāvastu anuttarāyāṃ
samyaksaṃbodhau pariṇāmayāmi iti vācaṃ bhāṣeta

iti prāk svavacanādāryasubhūtināpi saṃvṛtipakṣe yathokta
evābhiprāyo'bhyupagantavya: ityabhi-

prāyeṇāha-kathaṃ cāryasubhūte ityādi | yadi
yathoktābhiprāyo na gṛhyate, tadā gatyantarābhāvāt

kathaṃ pariṇāmayitavyam ? naiva kathaṃcit, tasmādyathokta
evābhiprāyo grāhya: ityartha: | tadeva

kathayannāha-kathaṃ cānumodanāsahagatam ityādi |
parigṛhṇatā suparigṛhītaṃ pariṇāmayatā

supariṇāmitaṃ kathaṃ bhavatīti yojyam |
aviparyāsalakṣaṇapariṇāmanāmanaskārārthamāha-atha

khalvāyuṣmān subhūti: ityādi | ārabhya iti vikalpakena
vijñānena āmukhīkṛtya |

adhiṣṭhānaṃ kṛtveti agrato viṣayabhāvenāvasthāpya
pariṇāmayāmīti vācā pariṇāmanādvikalpena

pariṇāma: kṛta:, tasmāt sarvasyaiva vikalpasya prakṛtyā
svabhāvapratibhāse'narthe arthādhyavasāyena

pravṛtterbhrāntatvamityabhiprāyeṇāha-kathaṃ na
saṃjñāviparyāsa: ityādi | parihārārthamāha-sacedārya-

subhūte ityādi | tasmiṃścitte na cittasaṃjñī bhavati iti
pariṇāmakacitte tasmin

paramārthato na cittābhiniveśī bhavati | evaṃ ko guṇo
bhavatītyāha-evaṃ bodhisattvena

ityādi | upasaṃharannāha-yathā taccittam ityādi | idaṃ
tadvartamānaṃ pariṇāmakaṃ cittamityabhi-

niveśena | tattvato yathā taccittaṃ na saṃjānīte na
pratipadyate tathā yadi pariṇāmayati,

tadaiva samyaganupalambhahetupravṛttatvānna
saṃjñāviparyāsa ityādi yojyam | etaduktam-yadi tasya

vikalpasyāviṣayasya viṣayavattāṃ gṛhṇīyāt, tadā
bhrānto bhavet | yāvatā māyākāravadasau

tajjñānamaviṣayamaviṣayatayaivāvagamya vikalpena
pariṇāmane'pi svarūpaparijñānāt kathaṃ bhrānto

bhavati iti sāmarthyakathitamapyarthaṃ spaṣṭayannāha-atha
yena cittena ityādi |

māyākāro yathā kaścinnirmitāśvādigocaram |

ceto nirviṣayaṃ vetti tena bhrānto na jāyate ||

iti nyāyena pariṇāmyamānacittādāvapi māyāpuruṣasyeva
vartanāt na viparyāsa ityāha-

sacet puna: ityādi | yaccittamiti pariṇāmyamānam | evaṃ
saṃjānīte iti vakṣyamāṇa-

kṣīṇatvādinā prayogapṛṣṭhāvasthāyāṃ pratipadyate |
evaṃ samanvāharati iti maulāvasthāyām |

tasyāpi cittasya saiva dharmatā iti pariṇāmakacittasya
svabhāvavirahāt saiva kṣīṇatvādidharmatā |

yairapi dharmai: iti vastvādibhi: | yeṣvapi dharmeṣu iti
sarvajñatādiṣu | amumevārthamanāgatādi-

hārakatrayabhedena darśayannāha-yathā
atītānāmevamanāgatānāma ityādi | sa eva dharmo'kṣaya

iti dharmatārūpeṇa kṣayābhāvādakṣayo buddhatvam | na
dharmo dharmaṃ pariṇāmayati iti dharma:

pariṇāmanāmanaskāra: puṇyakriyāvastudharma: | nanu
pariṇāmayāmīti śabdollekhena pariṇāmanāt

vikalpa: samākṣipta:, tasya ca prakṛtyā
svapratibhāse'narthe'rthādhyavasāyena pravṛtterbhrāntatvāt

@391

kathaṃ na saṃjñādiviparyāsa: iti tatkasya heto:
ityāśaṅkyāha-tathā hi sa tām ityādi |

etaduktam-yadāropitasya tāttvikasya ca rūpasya vibhāgaṃ na
jānīyāt, tadā dṛśyavikalpyā-

varthau ekīkṛtya svapratibhāse'narthe'rthādhyavasāyena
pravartanādbhrānto bhavet, yāvatā vikalpaviṣaya-

māropitamāropitātmanā alīkarūpeṇa niścinvan saṃvṛtyā
svalakṣaṇaṃ ca vastu nirvikalpaka-

jñānagocaraṃ pṛthageva māyopamātmakaṃ māyopamātmanā
avitatharūpeṇa paśyan yadā pariṇāmanāṃ

nābhiniviśate, na ca pariṇāmyamānaṃ cittaṃ pariṇāmakaṃ
cittaṃ jānātītyapi pratipadyate |

na ca dharmo dharmaṃ pariṇāmayati ityavagacchati, tadā kathaṃ
viparyasto nāma iti | yathokta-

mevārthaṃ vyatirekamukhena spaṣṭayannāha-sacet puna:
ityādi | nanvavabodhamantareṇa pravṛttyasaṃbhavāt

kathaṃ jānāno na pariṇāmayatīti tatkasya heto:
ityāśaṅkyāha-tathā hi sa tāṃ pariṇāmanā-

mabhiniviśate iti | pramāṇabādhitabhāvarūpām | tattveneti
śeṣa: | viviktapariṇāmanāmana-

skāramāha-sacet punarasyaivaṃ bhavati so'pi
puṇyābhisaṃskāra: iti | puṇyaṃ kuśalamūlānya-

lobhādīni | tasyābhisaṃskāra: tatsamutthāpikā
kriyācetanā | ātmādisaṃbandhadoṣarahitatvā-

dvivikta: | māyopamatayā sarvopadravapraśamahetutvena
śānta: | śāntatvādirūpeṇāpyabhiniveśo

viparyāsa ityāha-sacedevam ityādi | yadi śāntā
ityādyevaṃrūpeṇa bhāvato na saṃjānīte,

tadā samyak pravṛttatvādevamiyaṃ tasya prajñāpāramiteti
yojyam | buddhakuśalamūlasvabhāvānusmṛti-

pariṇāmanāmanaskāraṃ nirdiśannāha-yadapi tatteṣāṃ
buddhānām ityādi | yādṛśa eva sa

pariṇāma: iti māyopama: | tadapīti pariṇāmakaṃ cittam |
saṃvṛtyā avicāraikaramyapūrvapūrva-

svakāraṇamāśritya kuśalamūlasyaivotpādāt tajjātikam |
svasāmānyalakṣaṇarūpeṇa yathākramamartha-

kriyāsu yogyatvādayogyatvācca tallakṣaṇaṃ tannikāyam,
dharmadhātusvabhāvatvāt tatsvabhāvam |

sacedevaṃ saṃjānīte iti | nimittata: iti śeṣa: |
buddhipūrvakatvāt vyāpārāṇāṃ kathaṃ prati-

padyamāno na pariṇāmayatīti tat kasya heto:
ityāśaṅkyāha-na hi buddhā: ityādi | niṣedhyā-

bhāve niṣedhānupapattau tatra śūnyatvādau
tattvābhiniveśo viparyāsa: ityabhiprāya: | prakārāntara-

mapyāha-yaccātītam ityādi | asaṃprāptamiti
vartamānakālatāṃ na pratipannam | svabhāva-

vaidhuryeṇāvasthānānupapatte: sthitirnopalabhyate |
sahakārikāraṇatayā naiva nimittam |

upādānakāraṇatayā na viṣaya: | yathoktarūpeṇālambanāt
| sacedevaṃ nimittīkaroti, tathaiva

niṣedhābhiniveśena vastutattvāpari {1. W
^parīkṣaṇāt.}jñānāt na samanvāharati | tato
viparyastatvāt na pariṇāma-

yatīti | animittīkāreṇa tarhi pariṇāmanāyāṃ
kāṣṭhāderapi prāpnotītyāśaṅkyāha-atha

smṛtivaikalyena ityādi | smṛtyabhāvena śūnyādikaṃ
kāṣṭhādibhāvo na nimittīkaroti | tathāpi

vastutattvāparijñānāt na samanvāharati | evaṃ
smṛtivaikalyādanavabodhādvā devadattādirna

manasikaroti kiṃcit, tathāpi pūrvavat na samanvāharati |
tataśca tathaiva viparyastatvāt na

pariṇāmayatīti vākyārtha: | yadi
nimittīkāreṇānimittīkāreṇa ca na pariṇāma:, tadā
kathaṃ

@392

tarhi kriyatāmityāha-atha tannimittam ityādi |
etaduktam-nimīlitākṣajātyandhādīnāmiva

pratyayavaikalyena amanasikāramātrāt na
bhāvādiviparyāsavāsanā prahīyate, asaṃjñisamāpattyādi-

vyutthitasyeva yogina: punarapi bhāvādyabhiniveśamūlasya
rāgādikleśagaṇasyotpatte: | na cāpi

vinā viparyāsaprahāṇena pūrvopalabdheṣu rūpādiṣu
paṭutaratadanubhavāhitamanasikāraparivarjanaṃ kartuṃ

śakyam, agnyaparivarjane dāhāparivarjanavat | tathā hi-amī
rūpādimithyāvikalpā na

kaṇṭakādivadutkīlya cetaso'panetavyā:, kiṃ tarhi
bhāvādiṣu astitvaviparyāsabījāpagamāt |

atastadavinivṛttāvaprahīṇatimiradoṣasyeva
puṃso'līkarūpādyabhiniveśa: pravartamāna: kena

vāryeta ? tacca viparyāsabījaṃ yogina: prajñācakṣuṣā
nirūpayata: sarvadharmāṇāṃ samyagjñānālokenā-

darśanāt na bhavati | evaṃ sati utkhātamūlā iva taravo
nirmūlatayā durvikalpāścetasi

tattvato na punarvirohanti, ityevaṃ tannimittaṃ
tathāgatakuśalamūlaṃ pariṇāmakaṃ ca citraṃ

māyopamatayā samanvāharati | tadrūpeṇaiva
tattvato'nabhiniveśāt na ca nimittīkaroti iti |

upāyakauśalapariṇāmanāmanaskāraṃ kathayannāha-evamatra
bodhisattvena ityādi | upāya-

kauśalamiti dānādīnāmanuṣṭhāne'pyanupalambha: | nanu
bhinnatvādupāyakauśalaśikṣāyā mātu:

śravaṇādinā ka: saṃbandha iti tatkasya heto:
ityāśaṅkyāha-na hi prajñāpāramitām ityādi |

etaduktam-dānādīnāmanupalambhena yā prajñāpāramitāyā:
pariṇāmanākriyā, saiva yasmādupāya-

kauśalaśikṣā, tasmānmātu: śravaṇādikaṃ vinā na
bhavati iti | etadeva spaṣṭayannāha-tatra

ya evaṃ vadet ityādi | syādvacanīya: iti vaktavyo
bhavedityartha: | nanu bhinnatvāt pariṇāmasya

prajñāpāramitayā saha ka: saṃbandha iti tatkasya heto:
ityāśaṅkyāha-niruddhā hi ityādi |

pūrvakuśalamūlopārjakacittacaitasikadharmāṇāṃ
tadvāsanānāṃ ca tattvato'nutpādāt niruddhā hi te

ātmabhāvā:, niruddhā hi te saṃskārā iti dvayamuktam |
prayogamaulapṛṣṭhāvasthāyāmupalambhābhāvena

ta eva yathākramaṃ śāntā viviktā virahitā upalabdhina iti
yojyam | athavā, tadākāreṇa

nirākāreṇa anyākāreṇa ca jñānena
grahītumaśakyatvādyathākramaṃ vācyam |
ayamabhiprāya:-pari-

ṇāmyamānadharmāṇāṃ tadvāsanānāṃ ca
tattvato'nutpādāt pariṇāmakajñānapathātītvena yasmāt

pariṇāmānupapatti:, tasmādvikalpenādhyāropya
prajñāpāramitābalena māyopamadharmatādhimokṣādavipa-

ryasta: samyagupāyakauśalapariṇāma: śakyate kartumiti |
animittapariṇāmanāmanaskāraṃ vaktumāha-

api tu khalu puna: sa pudgala: ityādi | śūnyatādyekarūpeṇa
grahaṇam nimittīkṛtya puna: puna-

marnasikaraṇādvikalpya ca
yathābhūtamapagatabhāvābhāvādirūpaṃ tattvaṃ paścāt
svavikalpapratibhāse'narthe

ayathābhūte arthādhyavasāyena yathābhūtasaṃjñī
pāramārthikasaṃjñī san
vikalpapratibhāsitamarthamupalambha-

manupalambhe buddhatve pariṇāmayediti vākyārtha: |
nanvarthopalambhābhāvāt kathamevaṃ pariṇāmitaṃ

nābhyanujānantīti tatkasya heto: ityāśaṅkyāha-eṣa eva hi
tasya ityādi | etaduktam-

yasmātpudgala: śūnyatādyākāratayā
parinirvāṇamanuttarāṃ bodhinimittīkaroti vikalpayati ca,

svavikalpapratibhāsenākāreṇa tathaiva copalabhate,
tasmādadhyāropitārtharūpeṇa grahaṇādaviciki-

@393

tsyatvena tasyaivaṃ mahānupalambha: iti | nanūpalambhasya
mana: prasādādikāritvāt kathaṃ tatsaṃjñina:

pariṇāmanā na mahārthakarīti tatkasya heto:
ityāśaṅkyāha-saviṣa: ityādi | abhimatadharma-

tattvādhigamabhraṃśārthena maraṇahetutvāt saviṣa: |
sarvasaṃsāraduruddharadu:khahetutvena saśalya: |

ādikarmikāṇāṃ mana:prasādādikāritve'pi
pramāṇavyāhatatvāditi śeṣa: | etadeva spaṣṭaya-

nnāha-tadyathāpi nāma ityādi | tatra
parijñātaviṣadoṣarūpatvāt paṇḍitā: | viṣasvarūpā-

jñānāt bālā: |
svarūpāvagame'pyanavadhāritamāraṇaśaktitvāt du:prajñā:
| sukhotpādakatvāt

sukhakaram | paryavasāne du:khaphalatvāt du:khavipākam | eka:
ityupalambhasaṃjñina: śrutacintā-

bhāvanāvasthāsu mithyāvadhāraṇāt yathākramaṃ
durgṛhītenetyādi padatrayam | māyopamārthasya sarva-

viparyāsavinivṛttiprayojanānavagamāt
subhāṣitasyārthamajānānā:
māyopamapadārthasvarūpāvadhāraṇa-

śaktivaikalyāt yathābhūtamarthamanavabudhyamānā: |
nanvādikarmikasya mana:prasādādikāritvāt

kathamupalambha: sadoṣo yena tatsaṃjñina: pariṇāmo
nāstīti tatkasya heto: ityāśaṅkyāha-

saviṣatvādupalambhasya iti | pramāṇavyāhatatveneti mati: |
naivaṃ śikṣitavyam ityupalambha-

yogena śikṣā na kāryā |
buddhānujñātapariṇāmanāmanaskāraṃ nirdiśannāha-kathaṃ
punaranena

śikṣitavyam ityādi | anabhyākhyātukāmena iti
tathāgatanirdiṣṭārthānuṣṭhānena phalaprāpti-

darśanādatiraskartukāmena | buddhajñānena
prajñācakṣuṣā sarvadharmāvikalpanaviṣayeṇa jānanti |

buddhacakṣuṣā sarvākārasarvadharmābhisaṃbodhaviṣayeṇa
paśyantīti yojyam | yayā dharmatayā iti

māyopamatayā | abhyanujānanti iti yathā
sarvamārgānupalambhālambanena manaskāreṇa

pariṇāmyamānasya svahastaṃ prayacchanti | anaparādha: iti
nirdoṣatvādakṛtāparādha: | apagatopa-

lambhaviṣayatvāt nirviṣa: pariṇāma:,
rūpakāyadharmakāyaprāptihetutvāt yathākramaṃ
mahāpariṇāmo

dharmadhātupariṇāma: | prayogapṛṣṭhāvasthāpuṣṭatvāt
paripūrṇa: | maulāvasthāyāṃ samyak paripūrṇatvāt

suparipūrṇa: |
traidhātukāparyāpannapariṇāmanāmanaskāraṃ
pratipādayannāha-punaraparaṃ bodhisattva-

yānikena ityādi | aparyāpannamiti
kāmādidhātutrayasyānupalambhādapratiṣṭhitam | tatra-

narakapretatiryañco manuṣyā: ṣaḍ divaukasa: |

kāmadhātu: sa narakadvīpabhedena viṃśati: ||

ūrdhvaṃ saptadaśasthāno rūpadhātu: pṛthak pṛthak |

dhyānaṃ tribhūmikaṃ tatra caturthaṃ tvaṣṭabhūmikam ||

ārūpyadhāturasthāna upapattyā caturvidha: |

dhyānādūrdhvaṃ sasaṃsthāno {1. W [A] rūpe
sadbhāvanā matā:.} rūpe sadbhāvato'tha vā ||

-abhidharmakośa-3.1-3

atītādikālatraye'pratiṣṭhitatvādāha-nāpyatītam ityādi
| nanu kāmādidhātāvatī-

tādikāle cāvasthitasya cittakṣaṇasya pariṇāmanāt kathaṃ
tatra na pratiṣṭhita iti tatkasya

heto: ityāśaṅkyāha-tryadhvatraidhātuka ityādi |
etaduktam-tryadhvatraidhātukasya tattvenānutpādā-

@394

daparyāpannatve kathaṃ tatra sthita: pariṇāma: iti |
yatrāpi dharma iti buddhatve | dharmadhātuvat

kṣayābhāvādavinaṣṭa: pariṇāma: | aparyāpanna:
ityabhiniveśo bandhanamityāha | atha tam ityādi |

upasaṃharannāha-tatra yo'yam ityādi | praśnamukhena
samyagupadeśakatvāt āryasubhūte: sādhu

sādhu iti sādhukāra: | anyathā,
āryamaitreyeṇopadiṣṭatvāt kathamanyaṃ prati sādhukāra:
sādhu:

syāt ? nanvaviparyastadharmadeśanābhāve kathaṃ
śāstṛkṛtyamiti tatkasya heto: ityāśaṅkyāha-

yo hyayam ityādi | etaduktam-yasmānmāyopamatayā sarvo'yaṃ
pariṇāmo dharmadhātupariṇāma:,

tasmādaviparyastadeśanayā buddhakṛtyaṃ karopīti ||

ato'nantaraṃ mahāpuṇyodayapariṇāmanāmanaskāro vaktavya: |
sa ca mṛdumadhyādhimātra-

bhedena trividha: iti mṛdumadhikṛtyāha-asyāmeva
dharmatāyām ityādi yāvat "pañcānā-

mabhijñānāṃ lābhino bhaveyu:" iti |
etaduktam-daśakuśalakarmapathasevina: sattvānārabhya yāvat

pañcābhijñānāṃ puṇyābhisaṃskārāt
mṛdubhūtāttadanupalambhālambana
manaskāreṇānumodanāpūrvakapari-

ṇāmasyādhikapuṇyatvena mṛdupādhibhedāt
mṛdumahāpuṇyodayapariṇāmanāmanaskāra: iti | madhyamā-

vedayannāha-tiṣṭhatu khalu puna: ityādi, yāvat "sarve
pratyekabuddhā bhaveyu:" iti | etaduktam-

prathamaphalasthamārabhya yāvat pratyekabuddhānāṃ
puṇyābhisaṃskārāt madhyabhūtāttadanupalambhālambana-

manaskāreṇānumodanāpūrvakapariṇāmasyādhikapuṇyatvāt
madhyopādhibhedena madhyamahāpuṇyodayapari-

ṇāmanāmanaskāra: iti | adhimātraṃ vaktumāha-tiṣṭhatu
khalu puna: ityārabhya yāvat "sarve'pyu-

palambhasaṃjñino: dānaṃ dadyu:" iti |
gaṅgānadīvālukopameṣu trisāhasramahāsāhasreṣu
lokadhātuṣu

samyaksaṃbodhiprasthitasarvasattvānāṃ tāvadbhiradhikairvā
sopalambhai: sarvaiścīvarapiṇḍapātādibhistāvata:

kalpānupasthānakaraṇapuṇyādadhimātrabhūtāttadanupalambhā
lambanamanaskāreṇānumodanāpūrvakapariṇāma-

syādhikapuṇyatvena
adhimātropādhibhedādadhimātramahāpuṇyodayapariṇāmanā
manaskāra iti samu-

dāyārtha: | avayavārthastūcyate-saṃprasthitā: iti
praṇidhiprasthānacittābhyāṃ pravṛttā ityartha: |

te sarve iti | dadyu: | etena paryāyeṇa iti vakṣyamāṇena
saṃbandha: | tameva kathayannāha-

anyeṣu ityādi | anyeṣu iti aparāpareṣu | upatiṣṭhet iti
sakṛdupasthānaṃ kuryāt |

sarvasukhopadhānai: iti snānodvartanādibhi: | sarvai:
sukhasaṃsparśavihārai: iti yathecchaṃ

caṃkramaṇādivihārai: | upatiṣṭhediti pūrveṇa saṃbandha:
| etena paryāyeṇa iti | te sarve samyaksaṃ-

bodhisaṃprasthitā: sattvā
yathoktāparāparalokadhātusthitasarvasattvānāmetena
paryāyeṇa ekaikasattva-

krameṇopasthānāt tacca dānamupalambhasaṃjñino dadyuriti
yāvat | tān sarvasattvān ityādi |

tānanyān yathoktalokadhātusthitān sarvasattvānekaikaṃ
parikalpya kṛtvā punastāneva sarvabodhi-

sattvānekaiko bodhisattvastāvata: kalpānupatiṣṭhediti
vākyārtha: | krameṇa ityabhiprāyāt

pūrvahārakādasya viśeṣa: | anena paryāyeṇa dānaṃ
dadyāt iti | yathā gaṅgānadīvālukopamān

kalpānekaṃ bodhisattvameko bodhisattva: samupatiṣṭhet, evaṃ
sa evaiko bodhisattvo'nena gaṅgānadī-

vālukopamakalpopasthānakrameṇa
teṣāmaparāparanirdiṣṭalokadhātusaṃgṛhītānāṃ
sarveṣāṃ bodhisattvānāṃ

@395

sukhopadhānārthaṃ dānaṃ dadyāt | evamanantaroktakrameṇa
sarve'pi te samyaksaṃbodhisaṃprasthitā dānaṃ

dadyu: | rūpī bhavet iti paramāṇusvabhāvarūpaskandha:
syāt | na māyeta iti prācuryāt na

tiṣṭhet | nanūpalambhasaṃjñināṃ dānamaya:
puṇyābhisaṃskāro'prameyo'pi kathaṃ yāvadupaniṣadamapi

na kṣamate iti tatkasya heto: ityāśaṅkyāha-tathā hi
ityādi | etaduktam-yasmātteṣāṃ

suprabhūtaṃ dānaṃ dattaṃ sat
ekatvādisaṃkhyādirahitamapyaprameyādisaṃkhyā
yogādaprameyaṃ subahnityādi-

parisaṃkhyātaṃ bhavati,
tasmāttaddhetukapuṇyābhisaṃskāra:
pariṇāmanāpuṇyaskandhasyāprameyādi-

saṃkhyādirahitasya yāvadupaniṣadamapi na kṣamate iti |
bhagavadadhiṣṭhānena kṛtādarā devaputrā:

kāritramāhu:-mahā ityādinā |
yānatrayavineyasattvamārgopadeśahetubhāvavyāpārayuktatvena
jagadartha-

karaṇāt mahāpariṇāma: |
kathamevamityādiśaṅkāyāmāha-yatra hi nāma ityādi |
yasminnupāya-

kauśale sati yasmāttāvantamaprameyādisaṃkhyāvat tat nāma
prasiddhaṃ puṇyaskandhamabhibhavati,

tasmānmahāpariṇāma iti vākyārtha: | samyagdeśanayā
saṃjātaprasādātiśayatvena pūjāpūrvakaṃ

praśaṃsārthamāha-atha khalu trāyastriṃśānām ityādi |
purata: samantācca yathākramaṃ prakara-

kṣepādabhyavākirannabhiprākirannityarthabheda: |
evamanyebhya: iti yāmādibhya: | evameva iti

trāyastriṃśakāyikānāmiva
mahāpariṇāmo'yamityādiśabdamudīrayanti | puna:
punaruccāraṇā-

ddhoṣamudīrayanti | evameva peyālena kartavyam iti | evameva
śabdamudīrayanti, ghoṣamanu-

śrāvayantīti padadvayaṃ sarvatra
mahāpariṇāmo'yamityādihārakānte'tideśanīyamityartha: |
cirarātra-

saṃcitam iti dīrghakālopārjitam | mahāvistarasamudānītam
iti anekaprayogayatnasādhitam |

punarapi pariṇāmasya māhātmyārthamāha-atha khalu
bhagavāṃstān ityādi | nanu prayogādimahattve-

'pi kathaṃ dānamaya: puṇyābhisaṃskāra:
svalpaprayogādijanitapariṇāmapuṇyakriyāvastuno

yāvadupaniṣadamapi na kṣamate iti tatkasya heto:
ityāśaṅkyāha-tathā hi te bodhisattvā:

ityādi | pramāṇavyāhatatvenopalambhasya viparyastatvāditi
mati: | anumodanāpūrvakamapi

sarvamevādhimuktimanaskāreṇopārjitaṃ kuśalamūlaṃ
sarvadharmānupalambhabhāvanayā sarvasattvārthamanuttara-

bodhau māyāpuruṣaṇeva pariṇāmayitavyam, iti, eka eva
sarvasattvānāṃ triyānaniryāṇamārgopa-

deśahetubhāvavyāpārayukta: pariṇāmanāmanaskāra: |
kasyacittu kvacidabhiniveśa iti tatprati-

pakṣārtha yathoktanyāyena mandabuddhijanānugrahāya
dvādaśaprakāra: prabheda: kṛta: | tīkṣṇaprajñānā-

mavajñāvinivṛttyarthaṃ nātiprabheda: | tathā coktam-

viśeṣa: pariṇāmastu tasya kāritramuttamam |

nopalambhākṛtiścāsāvaviparyāsalakṣaṇa: ||21||

vivikto buddhapuṇyaughasvabhāvasmṛtigocara: |

sopāyaścānimittaśca buddhairabhyanumodita: ||22||

traidhātukāprapannaśca pariṇāmo'parastridhā |

mṛdurmadhyo'dhimātraśca mahāpuṇyodayātmaka: ||23|| iti ||

@396

anumodanāmanaskāreṇa svaparapuṇyakriyāsamatāṃ
pratilabhate ityato'nantaramanumodanā-

manaskārārthamāha-atha khalvāyuṣman ityādi | kiyatā iti
kiyanmātreṇa prakāreṇa | na gṛhṇīte

na manyate | nopalabhate iti tattvata: prayogādyavasthāsviti
yojyam | na kalpayati na vikalpa-

yati na samanupaśyati iti
yathākramamatītānāgatapratyutpannāniti saṃbandha: |
abhūtaparikalpa-

prabhavatvāt kalpanāviṭhapitā: |
vartamānasvasāmānyarūpavirahādyathākramam ajātā:
anirjātā: |

atītādāgamanābhāvena anāgatikā: | anāgate
gamanābhāvena agatikā: | dharmatā iti māyopama-

rūpatā | iyatā iti etāvatā anantaraprakāreṇetyartha: |
yathāvimukti iti yathā kleśajñeyā-

varaṇavigatiranutpattilakṣaṇā | tattvena
sāṃkleśikadharmāyogādavaddhānāṃ
vaiyavadānikadharmavirahā-

damuktānām | yasmādavyāhatadarśanālokasya śāsturyathā
vibhāgaśa: pratyātmani pratibhāsite

tathā vibhāgenaiva jagaddhitavidhitsayā tena draṣṭrā
karuṇāmayena bhagavatā karmaphale prokte, tasmā-

datīndriyamapi sarva yathādarśanameva sthitamiti bhāva: |
saṃsāranirvāṇāpratisthānādasaktānām |

anumodanādhikāre prasaṅgāt pariṇāmayāmīti
pariṇāmanāmanaskāra: kathita: | māyopamatayā

saṃsaraṇābhāvāvasaṃkrāntita:
vināśābhāvādavināśata: iti yojyam | prāṇātipātādi-

trividhakāyikakarmābhāvāt kāyasucaritam |
mṛṣāvādādicaturvidhavācikakarmavigamāt

vāksucaritam | abhidhyāditrividhacaitasikakarmaviyogāt
mana:sucaritam | pūrvavat tatkasya

heto: ityāśaṅkya tathaivābhiprāyeṇāha-tathā hi te
bodhisattvā: ityādi | paiśunyapāruṣya-

saṃbhinnapralāpairabhidhānādākruṣṭa: |
daṇḍādibhistāḍanādabhihata: | haṭhena niyamakaraṇāt

paribhāṣita: | unnatilakṣaṇena mānena saha vartanāt
samāna ityeke | samānaśabda: sannityarthe

vartate iti kecit | tathaiva tatkasya heto:
ityāśaṅkyāha-tathā hi te ityādi | uttapta-

vīryārambhapradarśanārthaṃ
sthānacaṃkramaṇayorupādānāttiṣṭhantaścaṃkramaṇā
bhirūḍhā: iti dvayamuktam |

anabhyutsāhalakṣaṇaviṣādavigamādaviṣīdanta: |
styānamiddhena iti | mohāṃśikacittakarmaṇyatā

styānam, dadhyādyupayoganimittamāgamya
mohāṃśikaścetaso'bhisaṃkṣepa: middham | pūrvavat tatkasya

heto: ityāśaṅkyāha-tathā hi ityādi | catvāri dhyānāni
samāpadyeran iti laukikāni

rūpadhātusaṃgṛhītāni catvāri dhyānāni bhāvayeyu: |
tathaiva tatkasya heto: ityāśaṅkya

pūrvavadāha-tathā hi te bodhisattvā: ityādi | tadayaṃ
samāsārtha:-saṃvṛtyupāyena kuśalamūlānyupa-

labhya pramuditacittena paramārthato'nupalambhatayā
anumodanīyānītyanumodanāmanaskāra iti |

tathā coktam-

upāyānupalambhābhyāṃ śubhamūlānumodanā |

anumode manaskārabhāvaneha vidhīyate ||24|| iti ||

abhisamayālaṃkārālokāyāṃ prajñāpāramitāvyākhyāyā-

manumodanāpariṇāmanāparivarto nāma ṣaṣṭha: ||

@397

7 nirayaparivarta: saptama: |

sāsravabhāvanāmārgānantaramanāsravo bhāvanāmārgo
vaktavya: | sa ca dvividha iti

prathamamabhinirhāralakṣaṇaṃ bhāvanāmārgaṃ vaktuṃ
svabhāvābhidhānādāha-atha khalvāyuṣmān ityādi |

tathāgatajñānasya niṣpādanahetutvāt
sarvajñajñānapariniṣpatti: | sarvajñatvamiti
rūpādyaviparītadarśa-

nam | svabhāva ityartha: | evam ityādivacanena
labdhaprasādātiśayatvādabhinirhārasya vistareṇa

jñānasvābhāvyaparidīpanārthamāha-avabhāsakarī ityādi |
uṣmagatajñānālokatvādavabhāsakarī |

kāyavāṅmanobhi: praṇāmānnamaskaromi | yasmānnamaskaromi
tasmānnamaskārārhatvānnamaskara-

ṇīyā |
mūrdhāvasthāprāptvenāśraddhādibhirasaṃsargādanupaliptā
| kṣāntisvabhāvatvenāpāyasaṃvartanīya-

karmavigamāt sarvalokanirupalepā | agradharmarūpatvena
lokottarajñānodayahetutvādālokakarī |

du:khe dharmajñānakṣāntyā
svadarśanaprahātavyatraidhātukakleśaprahāṇāt
sarvatraidhātukavitimirakarī |

dharmajñānena vimuktisākṣātkaraṇāt
sarvakleśadṛṣṭyandhakārāpanetrī | anvayajñānakṣāntyā
ārya-

dharmānvayāvagamādāśrayaṇīyā | anvayajñānena
niścayāvadhāraṇādagrakarī | samudaye dharma-

jñānakṣāntyādibhiścaturbhi: kṣaṇai: pūrvavat
vyāpārakaraṇādyathākramaṃ bodhipakṣāṇāṃ dharmāṇāṃ

kṣemakarī, ālokakarī, sarvabhayopadravaprahīṇā
ālokakarī iti padacatuṣṭayaṃ yojyam |

māṃsadivyaprajñābuddhadharmacakṣu:parigrahaṃ kṛtvā
pūrvavannirodhe dharmajñānakṣāntyā mārgadarśayitrī |

dharmajñānena cakṣu: | anvayajñānakṣāntyā
mṛdumadhyādhimātravipakṣāpagamena
āryadharmānvayāvagamāt

mohatamastimiravikaraṇī | anvayajñānena
niścayāvadhāraṇādvitimirakaraṇī | mārge tathaiva

dharmajñānakṣāntyā akaraṇī | dharmajñānena
mārgāvatāraṇī | anvayajñānakṣāntyā sarvajñatā |

anvayajñānena sarvakleśajñeyāvaraṇavāsanānusaṃdhi
prahīṇatāmupādāya anutpādikā | sāsravabhāvanā-

mārgeṇa kuśaladharmaprasavanādanirodhitā |
māyopamatvādanāsravābhinirhārabhāvanāmārgarūpeṇa

sadāvasthānādanutpannā aniruddhā |
atyantaviśuddhibhāvanāmārgasvabhāvenātiśayahitakāriṇī-

tvāt svalakṣaṇaśūnyatāmupādāya mātā | sa ca
mṛdumadhyādhimātrabhedāt trividha iti

yathākramaṃ daśabalakarī, anavamardanī, nāthakarīti
padatrayamuktam | ānantaryamārgatayā sarva-

saṃsāraprahāṇāt saṃsārapratipakṣa: | kūṭa: sāmagrī,
tatra tiṣṭhato hetupratyayajanyo bhāvastathokta:,

tatpratiṣedhādakūṭasthatāmupādāya | vimuktimārgeṇa
sarvaguṇasaṃpadabhimukhībhāvāt sarvadharmasvabhāva-

vidarśanī, paścādevaṃ samadhigatatattvānāṃ yathāśayaṃ
triyānadharmadeśanayā paripūrṇatriparivartadvādaśā-

kāradharmacakrapravartanī, ityevameṣāṃ
padānāmarthanirdeśo vācya: iti pūrvācāryā: | tatra
traya:

parivartā: dvādaśā ca ākārā: yasmin dharmacakre iti
vigraha: | tatrāmī traya: parivartā:-yaduta

idaṃ du:khamāryasatyam, tatkhalvabhijñāya parijñeyaṃ
parijñātam | idaṃ du:khasamudaya: āryasatyam,

tadabhijñāya prahātavyaṃ prahīṇam | idaṃ du:khanirodha:
āryasatyam, tadabhijñāya sākṣātkartavyaṃ

sākṣātkṛtam | idaṃ du:khanirodhagāminī
pratipadāryasatyam, tatkhalvabhijñāya bhāvayitavyaṃ

bhāvitaṃ mayeti bhikṣava: pūrvamanuśruteṣu dharmeṣu
yoniśomanasikurvata: pratyakṣārthatvādanāsravā prajñā

@398

cakṣurudapādi | ni:saṃśayatvāt jñānam, bhūtārthatvāt
vidyā, viśuddhatvāt buddhirudapādi,

ityetat kriyāpadamekaikasmin satye triṣvapi yojyam | ata:
pratyekaṃ caturṇāmāryasatyānāṃ

triparivartanāt triparivartam |
cakṣurityādayaścākārāścatvārastriparivartanāt
pratisatyaṃ traya:

ityato dvādaśākāram | etāvataiva jagadarthasaṃpādanāt
paripūrṇaṃ triparivartadvādaśākāraṃ dharmaścakra-

miva dharmacakraṃ yat prathamato vārāṇasyāṃ bhāṣitaṃ
sūtram | yathā rājñaścakravartinaścakraratnamagresaram,

sarvastu balakāyastadevānusaran paścādgacchati, tathā
sakalatrailokyādhipatestathāgatasya tatsūtra-

magrata: kṛtvā sarvo deśanādharma: prabhavati |
atastanmāturādhipatyena pravartate iti bhagavatī

tathoktā | śreṣṭhatāṃ pratipādayitumāha-kathaṃ bhagavan
ityādi | pariharannāha-yathā śāriputra

ityādi | śāstṛśarīrapratipattyādividhānāt nānyathā
buddhatvasaṃprāpti: iti śreṣṭhatā kathitā |

kuta: iti kasmāddhetorityartha: | tadevāha-kiṃnidānā iti |
etannidāneti puṇyaskandhābhi-

bhavahetukā | abhinirhāraśreṣṭhatādhikāre
pariṇāmanāmanaskārābhibhūtapuṇyaskandhahetukā pṛcchā

kimarthamiti cet ucyate | yatra hi nāma
sāsravapariṇāmanāmanaskārasyedṛśī śreṣṭhatā
yadbalā-

daprameyadānādipuṇyaskandhābhibhavo jāta:, tatra
sutarāmeva anāsravabhāvanāmārgasyeti kathanāya

pariṇāmābhibhūtapuṇyaskandhahetukā pṛcchā kṛtā |
atiśayārthamevāha-api tu khalu puna:

ityādi | sarvajñatāmārgāvatārāya iti
buddhatvaprāpakamārgapramuditādibhūmiṣvavatāranimittam |

apariṇāyakamabhavyamiti sārathibhāvarahitamayogyam | {1.
B om.the sentence.}
saṃvṛtiparamārthasatyasakalasattvārthālambana-

bhedāt trividham {1. B om. the sentence.} | dānam ityādi
| tatra dānaṃ dharmāmiṣābhayabhedāt trividham | tathā
śīlamakuśala-

nivṛttikuśalapravṛttisattvārthakriyārūpeṇa trividham |
tathā kṣāntirapi dharmanidhyānadu:khādhi-

vāsanaparāpakāramarṣaṇātmikā trividhā | tathā
vīryamapi saṃnāhakuśalasattvārthaprayogabhedāt

trividham | tathā dhyānaṃ guṇa {2. W
guṇābhinirhāra^.} sattvārthakleśapratipakṣasukhābhi {3.
W ^sukhavihārabhedāt.} nirhārāt pūrvavat trividhamiti |

jātyandhabhūtam iti utpadyamānameva saṃvṛti {4. W om.
saṃvṛti..bhedāt.} paramārthasatyasakalasattvārthālambana
bhedāt trividha {5.  W trimaṇḍalaviśuddhiprajñā^.}
prajñā-

cakṣuṣā vihīnam | kuta: puna: iti kasmātpuna: |
naivetyartha: | pāramitānāmadheyamedha kathayati

pāramitāśabdam iti | āsāṃ cakṣu:pratilambha: iti
dānādipāramitānāṃ dharmatācakṣu:-

samanvāgama: | sarvadharmānabhisaṃskṛtiṃ
pratipādayitumāha-kathaṃ bhagavan bodhisattvena ityādi |

pariharannāha-rūpasya ityādi | māyopamatayā
rūpāderadhigamo māturabhinirhāra ityartha: |

upasaṃharannāha-evamanabhisaṃskāreṇa ityādi |
tathatārūpatvāt sarvadharmaviśeṣānutpādanena

adhigamaprayogo'nabhisaṃskāra:, tena skandhānāmadhigama: iti
yāvat | kvacidanabhinirhāreṇeti

pāṭha: | tatrāpyayamevārtho grāhya: |
sarvadharmānupalambhenābhisamayārpaṇārthamāha-
evamabhinirhṛtā

ityādi | na kaṃciddharmamarpayati iti
yathopalambhādiviparyāsastathā na kaṃcidadhi {6. W om.
adhigama^.} gamadharmaṃ

yogisaṃtāne samutpādayati, tadā prajñāpāramiteti
saṃkhyāṃ gacchati aviparyastatvāditi mati: |

@399

sarvajñatāyāstvarpaṇaṃ yuktam, anyathā nirarthikaiva
prajñāpāramitetyabhiprāyavānāha-kimiyaṃ bhagavan

ityādi | viparyāsadvāreṇa nārpayatītyāha-na
yathopalambha: ityādi | tatropalambho bāhyārtho-

palambho nāma catvāro'rūpiṇa: skandhā: | abhisaṃskāro {1.
W māyopamatayā kaścidevaṃ tattvam.} māyopamamevedaṃ
tattvamityādi-

cittābhoga: |
prakārāntaravyavacchedenānyathārpaṇamityāha-kathaṃ tarhi
ityādi | yathā kauśika

nārpayati tathārpayati iti yena prakāreṇa māyopamatayā
kaṃcidabhiniveśaṃ viparyāsaṃ nārpayati

tathā sarvajñatāmarpayatītyartha: | na kaṃcit
dharmamutpādayati iti vaiyavadānikam, na kaṃciddharma

nirodhayatīti sāṃkleśikam | pratyupasthitetyanutpādāya,
anupasthitetyanirodhāyeti yojyam |

evamapyabhiniveśo bandhanamityāha-sacedevam ityādi |
prayogadarśanabhāvanāviśeṣamārgeṣu

yathākramaṃ dūrīkariṣyati riktīkariṣyati
tucchīkariṣyati na kariṣyati iti padacatuṣṭayaṃ

yojyam | prakārāntareṇāpi dūrīkaraṇādikamāha-astyeṣa:
ityādinā | bhavatyeṣa rūpādyabhi-

saṃbodhaparyāya ityartha: | nanu dharmatayā rūpādyeva
prajñāpāramitā iti nyāyāt kathaṃ rūpādyavagamena

māturdūrīkaraṇādikamiti tatkasya heto:
ityāśaṅkyāha-prajñāpāramitāyāṃ hi ityādi |

etaduktam-māyopamatayā yasmāt rūpādyeva jina jananī
ityekasvabhāvatvena nyāyāt paridīpi-

tāyāṃ prajñāpāramitāyāṃ pṛthagrūpādyavagamo
viparyāsa: | tasmādrūpādyavagamena māturdūrīkaraṇādikam

iti mahārthatāmāha-mahāpāramiteyam ityādinā |
buddhamahārthasādhanāt mahāpāramitā | tatra

na mahat karoti adhikānutpādāt | nālpīkaroti
vyavasthitānapakarṣaṇāt | tadeva

yathāyogaṃ kathayati-na saṃkṣipati na vikṣipati iti |

prasiddhamātrasya hi yāyathārthatā

tadarthasaṃbodhaphalaṃ hi śāsanam |

iti bhāva: | na balīkaroti apūrvasamāropāt | na
durbalīkaroti vidyamānānapavādāt |

pṛthagjanāvasthāyāṃ viparyāsabalādalpīyasī sarvajñatā
| muktyavasthāyāṃ mātu: sāmarthyena

viparyāsāpagamāt mahatī jātā | tatkathamevaṃ vakṣyate
iti tatkasya heto: ityāśaṅkyāha-asaṃ-

kṣiptā hi ityādi | etaduktam-viparyāsāpagame mātu:
sāmarthyasya sthitatvena yasmāt sarvajñatā

asaṃkṣiptā avikṣiptā, tasmānna mahatī nālpīkriyate iti
| tatrāpyabhiniveśo bandhanamityāha-

sacedevam ityādi | kiṃ punarevaṃ saṃjānāna: iti
vakṣyamāṇopalambhaṃ pratipadyamāna: kiṃ puna:

prajñāpāramitāyāṃ carati, api tu
mahopalambhatvānnaivetyartha: | nanūpalambhasya ko doṣo yena

tatsadbhāvānna caratīti tatkasya heto: ityāśaṅkyāha-na
hyeṣa ityādi | etaduktam-yasmādeṣa

prajñāpāramitāyā: sadṛśa: syando niṣyanda: tadanurūpaṃ
phalaṃ sattvanirvāṇopalambho na bhavati,

tasmādupalambhābhāvānna caratīti | kathaṃ punaretat iti
tatkasya heto: ityāśaṅkyāha-sattvāsva-

bhāvā ityādi | sattvānāmasvabhāva eva jāti:
prakṛtiryasyā iti sā tathoktā | evaṃ manyate-

sattvānutpādaprakṛtikāyā mātu: kathaṃ sattvopalambho
niṣyandaphalamiti | sattvānutpādarūpatārtha-

@400

mevāha-sattvāsvabhāvatayā ityādi | tatrāsvabhāvatā
viviktatā acintyatā yathākramaṃ kalpitāde-

rveditavyā | sattvāvināśadharmatā sadaivāvasthitā
tathatā | sattvasya māyopamatayā darśanamārgeṇa

anavagama: sattvānabhisaṃbodhanatā | sattvasya pūrvavat
bhāvanāmārgeṇa apratipatti: sattvayathā-

bhūtārthānabhisaṃbodhanatā | sattvasya balaṃ
pramāṇāvyāhataṃ sāmarthyaṃ māyopamatvam, tasya prāpti:

samudāgamanatā | tayā tathāgatabalasya
prajñāpāramitāyā: samudāgamanatā veditavyā |

yathoktasvabhāvādilakṣaṇa
evābhinirhārabhāvanāmārgo'vasātavya: | tathā coktam-

svabhāva: śreṣṭhatā tasya sarvasyānabhisaṃskṛti: |

nopalambhena dharmāṇāmarpaṇā ca mahārthatā ||25|| iti ||

tadanantaraṃ dvitīyo'tyantaviśuddhilakṣaṇo bhāvayitavya:,
tadutpādānutpādaheto:, yathākramaṃ

parigrahatyāgena ityutpādahetuṃ tāvat pratipādayitumāha-yo
bhagavan ityādi | mārgāntarā-

kāṅkṣaṇāt na kāṅkṣiṣyati | saṃdehābhāvāt na
vicikitsiṣyati | ajñānavigamāt na

dhandhāyiṣyati | ciracaritāvī iti ciraṃ dīrghakālaṃ
caritamanuṣṭhitaṃ dānādi, śrāvakādi-

bodhāvaniryātanena avituṃ rakṣituṃ śīlamasyeti tathokta:
| anugamiṣyati dharmato'rthataśca

anubhotsyate | tannayata: anubodhayiṣyati parān ubhayathā
yathākramamityevamarthabhedo vācya: |

parivārādipradānāt paryupāsya: |
saṃśayārthaparipṛcchanāt paripṛcchayeti buddhasevā
kathitā |

adhimokṣasya paryupāsanādinā ka: saṃbandho
yenādhimokṣabalāt paryupāsanādikaṃ pratīyate

iti tatkasya heto: ityāśaṅkyāha-ya: kaścit ityādi |
etaduktam-viśiṣṭakāraṇamantareṇa

tādṛgvidhādhimokṣādyasaṃbhavāt tatkāraṇaṃ
tathāgataparyupāsanādikamanumīyate iti | samādhāno-

tpādanācchrotramavadadhāti | maṇḍalādikaraṇāt satkṛtya
śṛṇoti | aprastutārthānabhidhānāt

kathaṃ nopacchinatti | ciracaritāvī sa: iti vacanena
dānādirukta: | anekabuddhaparyupāsanāt

bahubuddhaparyupāsita: | sahetukaśravaṇādāvanabhiniveśaṃ
pratipādayitumāha-śakyā puna: ityādi |

upalakṣayitum ityādipadāni yathāsaṃkhyamiyaṃ
setyādipadacatuṣṭayena saṃbandhanīyāni | tatra

ākāraliṅganimittāni svasāmānyobhayarūpāṇi yathākramaṃ
veditavyāni | hetubalādapi śravaṇaṃ

saṃvṛtyā na tu tattvata: ityāha-no hīdam iti |
tadevāha-neyam ityādi | pratīyamāne'pi

skandhādinā kathaṃ na śakyate śravaṇādi kartumiti
tatkasya heto: ityāśaṅkyāha-sarvadharma

ityādi | tatra vartamānībhūtaskandhādilakṣaṇaśūnyatvāt
sarvadharmaviviktatvam, kāryakāraṇāntadvaya-

vigamādatyantaviviktatvam | tasmāt traiyadhvikaśūnyatvena
tattvata: skandhādibhirnirdeṣṭuṃ na

śakyate iti vākyārtha: | tadvyatirekeṇa tarhi
nirdiśyatāmityāha-na cānyatra ityādi |

prakārāntarasyāniṣedhe kathamevaṃ labhyate iti tatkasya
heto: ityāśaṅkyāha-skandha ityādi |

utpādahetuvaikalyena śūnyam | svarūpānavadhāraṇāt
viviktam | kāryasāmarthyaviraheṇa śāntam |

etaduktam-sarvadharmasaṃgrāhakaskandhādīnāṃ tattvato
ni:svabhāvatvena tadvyatirekeṇa nirdeṣṭuṃ na

śakyate iti | iti hi ityādyupasaṃhāra: | saṃjñā samajñā
yathākramaṃ svasāmānyalakṣaṇodgrahaṇalakṣaṇe |

@401

prajñaptistatsaṃketodgrahaṇam | vyavahāra:
prajñaptipūrvakau hitāhitaprāptiparihārau | vibhajya
ityādi prajñā-

pāramitāyogārthaṃ yenopāyakauśalaṃ vimātratayā
mṛdvādibhedena bhāvitaṃ sa yogamāpatsyate iti vibhajya

vaktavyametat | anenopāyakauśalamuktam | yathoktameva
sevāditrayamutpādahetu: | tathā coktam-

buddhasevā ca dānādirupāye yacca kauśalam |

hetavo'trādhimokṣasya iti ||

anutpādahetuṃ nirdiśannāha-syāt khalu puna: ityādi |
anadhimokṣe kiṃ kāraṇamiti

tatkasya heto: ityāśaṅkyāha-pūrvamapi ityādi | tata:
parṣadbhyo'pakrāntā: iti | pratikṣepa-

citteneti śeṣa: | prayogādyavasthātraye yathākramaṃ
saṃcitena ityādi vaktavyam | kāyāsaṃnidhānānna

kāyasāmagrī | cittavikṣepānna cittasāmagrī |
pratyakṣānumānāgamapramāṇairyathāsaṃkhyaṃ na jānanti

na paśyanti na buddhyante | ata eva na vedayante | parāniti
śeṣa: | svarūpanirākaraṇāt

pratyākhyāsyanti | sāmarthyāpahnavāt pratikṣepsyanti |
apriyābhidhānāt pratikrokṣyanti |

kuśalamūlānutpādādupahatyākuśalavāsanotpādena dagdhā:
| svalpadānāditrayayogāt alpa-

puṇyā: | mṛdumaitryādisaṃbhavāt-alpakuśalamūlā: |
kartukāmatāpanayāt vicchandayiṣyanti |

svarūpāpakarṣaṇakaraṇāt vivecayiṣyanti | puna:
pravṛttinirākaraṇāt vivartayiṣyanti |

sarveṇa ityādi | sarveṇa buddharatnādirūpeṇa | sarvaṃ
śākyamunitathāgatādirūpam | sarvathā

mṛdumṛdvādiprakārabhedena | sarvamadhiśīlādiprakāram |
utpādanādupasthāpitena | vināśābhāvāt

samutthāpitena | mahānirayeṣu iti | jambūdvīpasyādho
viṃśatyā yojanasahasrairavīcirmahānaraka:

tatpramāṇa: | tadupariṣṭāt pratāpanastapano mahārauravo
raurava: saṃghāta: kālasūtra: saṃjīvaścetyaṣṭau

mahānirayā: | teja:saṃvartanī iti narakagatimupādāya
yāvadbrahmaloke kaścit sattvo nāvaśiṣṭo

bhavati, tadā śūnyabhājane sapta sūryā: prādurbhūya
krameṇa apmaṇḍalamārabhya yāvat prathamaṃ dhyānaṃ

dahanti | anyeṣu lokadhātuṣu iti trisāhasramahāsāhasreṣu
| pracuradu:khānubhave kiṃ kāraṇamiti

tatkasya heto: ityāśaṅkyāha-yathāpi nāma ityādi | sugamam
| pañca iti | mātṛvadha:

pitṛvadho'rhadvadha:
saṃghabhedastathāgataduṣṭacittarudhirotpādaścetyetāni
pañca karmāṇyanantaramavīci-

mahāniraye janmahetutvādānantaryāṇi |
kāryakāraṇasvabhāvaistribhi: sādṛśyābhāvāt
yathākramaṃ

na prativarṇikānyapi nānurūpāṇyapi na pratirūpāṇyapi
iti yojyam | nanu du:khiteṣu karuṇā-

pravartanāt kathaṃ sthānādiniṣedha: iti tatkasya heto:
ityāśaṅkyāha-dharmadūṣakā hi

ityādi | anyeṣāmapi svadoṣāpādanāt kasambakajātā:
sasyopaghātakatṛṇajātivat bodhi-

sattvasya vināśāt | kṛṣṇānirjātikā: kṛṣṇasarpavat
dveṣabāhulyāt kṛṣṇāhijātikā: |

anayena vyasanam iti yasmādevaṃvidhapāpakāribhi: saha
kṛpāviṣayatvena saṃvāsa {1. B avasthāviśeṣa^.}
viṣayavibhāgā-

dikaṃ parihṛtya ādikarmikā: saṃvāsādinā anayeneti
durācāreṇa vyasanamupaghātamāpatsyante,

tasmāddharmadūṣakā varjanīyā iti yāvat | dharmadūṣakā:
ka ucyante ityāha-ye ca ityādi |

saṃbhavatprāmāṇyasyākathane kiṃ kāraṇamiti tatkasya
heto: ityāśaṅkyāha-mā tathārūpasya iti |

@402

yasmāt mahānārakakāyapramāṇaṃ śrutvā du:khamahattvaṃ
pratipadya mahābhayena sahasā pratipakṣasamudā-

cārādivirodhenoṣṇarudhirāgamanādaya: syu:,
tasmānnākhyāyate iti samudāyārtha: | maraṇamātrakaṃ

vā du:khamāgāḍhamābādhaṃ spṛśet iti
mṛdumadhyādhimātrabhedāduktam | paścimāyā janatāyā

āloka: iti | aśuklakarmakāriṇa: saṃvegotpādāddharmāloka:
saṃvega: iti taddhetutvāttathokta: |

susaṃvṛtakāyakarmavākkarmamanaskarmaṇā iti yathākramaṃ
smṛtisaṃprajanyatāmupādāya kāyikavācika-

mānasikakuśalānuṣṭhānāduktam | viparītakaraṇe ko doṣa
iti tatkasya heto: ityā-

śaṅkyāha-yatra hi nāma ityādi | evaṃrūpeṇa iti |
naitadbuddhavacanam ityevaṃ svabhāvena asyopa-

lakṣaṇaparatvāt viparītakāyavāṅmanaskarmaṇāpīti
jñeyam | prakrāntavāgdurbhāṣitaprakaraṇopasaṃhārā-

rthamāha-katamena ityādi | anyathā, anantaramevoktamiti
kathaṃ praśna: syāt ? mohapuruṣā: iti |

svake'vatārāt svasyaiva vinaye darśanādapi |

audāryādapi gāmbhīryādaviruddhaiva dharmatā ||

iti vacanāt "yatsūtre'vatarati vinaye ca saṃdṛśyate,
dharmatāṃ ca na vilomayati" iti

buddhabhāṣitalakṣaṇānavagamena sūtrādisaṃgṛhītāyā
mātu: svabhāvānavadhāraṇāt mūḍha: | syādetat-

nikāyagranthe parimitaparimāṇasūtreṣvanavatārāttathā
paricchinnapramāṇavinayapiṭake'saṃdarśanāttathā

vyavasthāpitapudgalanairātmyādidharmatāvilomanena
abuddhavacanamahāyānapratikṣepādamoha: iti | evaṃ

ca sati muktakasūtrāṇyapi
sūtrāntapiṭakeṣvapaṭhitatvādabuddhavacanānyabhyupeyāni
syu: | tathaikaika-

smin sūtrāntapiṭake'nyāni sūtrāntapiṭakāni na
sarvaprakāramavataranti | tathaikaikasmin

vinaye'nye vinayā na sarvaprakāraṃ saṃdṛśyante |
tathaikaikasmin nikāye yā dharmatā vyavasthāpitā

na sā anyeṣu nikāyeṣu dharmatāṃ
sarvaprakāramanulomayatītyevamaṣṭādaśabhedabhinnāni
sūtravinayābhi-

dharmapiṭakāni parasparaṃ granthārthavyatibhinnāni kathaṃ
buddhavacanāni siddhyantītyavyāpakametat

buddhavacanalakṣaṇamabhyupagacchantīti mūḍhā eva |
athavā,

mana: pradoṣa: prakṛtipraduṣṭe

hyayuktarūpe'pi na yuktarūpa: |

prāgeva saṃdehagatasya dharme

tasmādupekṣaiva varaṃ hyadoṣa: ||

sūtrālaṃkāra-1.21

ityasyārthasyāparijñānāt mohapuruṣā: | dūṣayitavyām
iti | parasparavirodhodbhāvanayā pratikṣeptavyā-

miti pūrvavat | pratibādhitavyāmiti
pratyakṣādipramāṇabādhanāt | asya tu
saddharmapratikṣepasya caturo

hetūn pratipādayitumāha-ko'tra hetu: ityādi |
caturbhirākārai: iti mārādhiṣṭhānagambhīradharmāna-

dhimokṣaskandhādyabhiniveśapāpamitraparigrahaiścaturbhi:
pratikṣepahetubhirityartha: | tathā coktam-

dharmavyasanahetava: ||26||

mārādhiṣṭhānagambhīradharmatānadhimuktate |

skandhādyabhiniveśaśca pāpamitraparigraha: ||27|| iti ||

abhisamayālaṃkārālokāyāṃ prajñāpāramitāvyākhyāyāṃ

nirayaparivarto nāma saptama: ||

@403

8 viśuddhiparivarto'ṣṭama: |

adhigamānadhigamahetuṃ prāptiparihāraviṣayamuktvā evaṃ
prakṛtasya atyantaviśuddhilakṣaṇa-

bhāvanāmārgasya sāmānyena viśuddhiṃ pratipādayituṃ
gāmbhīryaṃ pratipādayannāha-duradhimocā

ityādi | du:khenādhimocyate iti duradhimocā, duradhimokṣyeti
yāvat | nanu pṛthagjanāryabhedena

bandhamokṣāt kathamabaddhamamuktaṃ rūpamiti tatkasya heto:
ityāśaṅkyāha-rūpāsvabhāvatvāt iti

traiyadhvikarūpasya nyāyato ni:svabhāvatvāt | sāmānyena
nirdiśya atītādibhedenāha-rūpasya

ityādi | tathaiva tatkasya heto:
ityāśaṅkyāha-pūrvāntāsvabhāvam iti | pūrvānto
hetustattvato-

'nutpannatvena asvabhāvo yasya vartamānarūpasyeti tathoktam |
pūrvavat tatkasya heto: ityā-

śaṅkyāha-aparāntāsvabhāvam iti | aparāntaṃ kāryaṃ
pūrvavadasvabhāvamasyeti vigraha: | tathaiva

tatkasya heto: ityāśaṅkyāha-pratyutpannāsvabhāvam iti
pratyutpannalakṣaṇavirahitam | rūpādi-

svabhāvaśūnyatvena pṛthagjanāgocaratvāt duradhimocā |
laukikavītarāgāviṣayatvāt paramaduradhi-

mocā | nanu rūpādiprajñāpāramitāsvabhāvayo:
saṃvṛtiparamārthabhedena vivekapratipatte: kathaṃ

paramaduradhimoceti tatkasya heto: ityāśaṅkyāha-yā
rūpaviśuddhi: ityādi | nānātvalakṣaṇa-

bhedābhāvādabhinnam |
prabhedalakṣaṇacchedābhāvādacchinnam |
svasāmānyalakṣaṇanānātvavirahādvā

yathākramamuktam | iti hi ityādi |

saṃvṛtestathatā yaiva paramārthasya sā matā |

abhedāt so'pi hi nyāyo yathādarśanamāsthita: ||

iti nyāyāt yā rūpāderātmātmīyādyabhiniveśavigamāt
māyopamatāviśuddhi:, saiva

sarvavipakṣarahitatvena srotaāpattyādiphalasya
prajñāpāramitāyā viśuddhi: | tathā phalasya yā

viśuddhi: sā rūpāderviśuddhiriti advayāt
dvaidhīkārādabhinnamacchinnam | tasmāt phalaviśuddhito

rūpādiviśuddhi:, tathā rūpādiviśuddhita: phalaviśuddhi:
kathiteti yāvat | tathā coktam-

phalaśuddhiśca rūpāviśuddhireva tayordvayo: |

abhinnācchinnatā yasmāditi śuddhirudīritā ||28|| iti ||

sāmānyena śuddhimevamabhidhāya viśeṣeṇāha-punaraparam
ityādi | sarvajñatāviśuddhi:

iti trisarvajñatāviśuddhirityartha: | tataścedamuktaṃ
bhavati-śrāvakāṇāṃ kleśāvaraṇaprahāṇāt,

pratyekabuddhānāṃ tu kleśāvaraṇasya
jñeyāvaraṇaikadeśagrāhyavikalpasya ca prahāṇāt
sarvajñatā-

viśuddhi: | yānatrayamārgāvaraṇaprahāṇāt
bodhisattvānāṃ mārgajñatāviśuddhi: |
savāsanakleśajñeyā-

varaṇaprahāṇāt dharmadhātūdbhavatvādātyantikī
tathāgatānāṃ sarvākārajñatāviśuddhi: iti | tathā

coktam-

kleśajñeyatrimārgasya śiṣyakhaṅgajinaurasām |

hānādviśuddhirātyantikī tu buddhasya sarvathā ||29|| iti ||

@404

mārgajñatādhikāre viśuddhikathanaprasaṅgādātyantikī ca
itarā ca tathāgatānāṃ śrāvakā-

dīnāṃ ca yathākramaṃ viśuddhi: kathitā | sā
kathamityāha-atha khalvāyuṣmān ityādi |

gambhīrāvabhāsakarī āloko'pratisaṃdhirasaṃ
kleśo'prāptiranabhisamayo'nabhinirvṛtiratyantānupapatti-

rityāryaśāriputroktāni navapadārthāni yathākramaṃ
mṛdumṛdvādinavaprakārabhāvanāmārgasvabhāvatvena

vācyāni | pratipadaṃ ca viśuddhatvāditi
bhagavatoktavacanamadhimātrādhimātrādinavaprakāra-

vipakṣaprahāṇato yojyam |
kāmadhāturūpadhātvārūpyadhātuṣviti vacanāt
kāmadhātvādi-

navabhūmiko bhāvanāmārgo grāhya: | yattūktam-

kāmadhātau bhavāgre ca bodhimārgāṅgavarjitā |

iti, tadanupāyakuśalān śrāvakānadhikṛtyeti na tenāsya
virodha: ityeke | anāgamya-

sthānamārabhya yāvadākiṃcanyāyatanaparyanto navabhūmiko
bhāvanāmārga: ityapare | kāmadhātvādi-

vacanaṃ tu mātustatra paramārthato'sthānapratipādanaparam,
na tu navabhūmiprakāśakamiti | tadayaṃ

samāsārtha:-yathoktāsu navabhūmiṣu pratyekaṃ
yathāsaṃkhyaṃ ca adhimātrādinavaprakāravipakṣasya

pratipakṣabhāvena mṛdumṛdvādimārgo yathākramaṃ
navaprakāra: | sarvathā anyathā ca viśuddhihetutvā-

dātyantikī ca itarā ca viśuddhiriti | tathā coktam-

mṛdumṛdvādiko mārga: śuddhirnavasu bhūmiṣu |

adhimātrādhimātrādermalasya pratipakṣata: ||30|| iti ||

kathamanupacaritā ātyantikī viśuddhirityāha-na jānāti
ityādi | svarūpaṃ na

jānāti | prabhedaṃ na saṃjānīte viśuddhatvāditi
traidhātukapratipakṣatvāt | kimiti viṣayagato'yaṃ

praśno na tu kṣepe | tadevāha-rūpam ityādi | nanu
sadāvasthitaṃ rūpaṃ kimiti na pratipadyate

iti tatkasya heto: ityāśaṅkyāha-viśuddhatvāt iti |
tattvato ni:svabhāvatvāt | nanu ca

adhimātrādhimātrādi: pratipakṣo
mṛdumṛdvādibhirvipakṣairiti bhavitavyam | tatkathamanyathā
nirdiṣṭa-

mityāśaṅkāyāmāha-prajñāpāramitā bhagavan
sarvajñatāyā: ityādi | vyavasthitadharmatattvāpanayanā-

bhāvāt nāpakāraṃ karoti | apūrvākaraṇāt nopakāraṃ
karoti iti pūrveṇa saṃbandha: | pratipakṣaṃ

na parigṛhṇāti | na vipakṣaṃ parityajati | na
jānātītyādiprakaraṇasyāyaṃ samudāyārtha: | nanu

ca adhimātrādimātrādi: pratipakṣo mṛdumṛdvādivipakṣa:
iti bhavitavyam | tatkathamanyathā

nirdeśa: iti codyasya paramārthena kasyacinnopakārādikamiti
parihāra: | tathā saṃvṛtyā sūkṣma-

malāpakarṣaṇe rajakamahāyatnodāharaṇena
mṛdumṛdvādikramapratipakṣotpādena ca sāmarthyākṣiptena

samādhānatastasya
yathānirdiṣṭabhāvanāmārgasyāntyakṣaṇasya
traidhātukākārajñānajñeyayoranupalambhāt

yā samatā sarvadharmamāyopamatāpratipatti:, saiva
samastapratipakṣarūpatvamiti kṛtvā ātyantikī

viśuddhirmukhyā bhagavato buddhasyeṣyate iti | tathā coktam-

tridhātupratipakṣatvaṃ samatā mānameyayo: |

mārgasya ceṣyate tasya codyasya parihārata: ||31|| iti ||

@405

bhāvanāmārgaparisamāptyanantaraṃ tadadhikāre
prāgyaduktaṃ yā rūpaviśuddhiryā phalaviśuddhiryā

sarvajñatāviśuddhiriti, tannirdiśannāha-ātmaviśuddhito
bhagavan rūpaviśuddhi: ityādi | yathā

ātmana: paraparikalpitasya
paramārthato'nutpattiviśuddhistadvadrūpādisarvajñatāntānāṃ
viśuddhirvedi-

tavyeti hārakatrayasyārtha: | kevalaṃ saṃvṛtyā
rūpādīnāmātmanaścārthakriyāsu yathāsaṃkhyaṃ
yogyāyogya-

tvena tathyātathyatayā bheda:, na tu paramārthata:,
ityabhiprāyeṇa sarvatra bhagavatoktamatyantaviśuddhatvā-

diti | yathoktabhāvanāmārge tattvato nādhigama:
ityāha-ātmaviśuddhito bhagavanna prāptirnābhi-

samaya: iti | tatra na prāptiragrajaprāptyā
yogyatālakṣaṇayā | nābhisamayo vimuktimārgeṇa |

tattvena naivamityāha-viśuddhatvāt iti |
śūnyatvādityartha: | saṃvṛtyā tu sarvamevāstītyāha-

ātmāparyantatayā ityādi |
avicāraikaramyapūrvapūrvakāraṇasyātmana:
svabhāvasyāparyantatayā

rūpādīnāmaparyantatā gamyate iti yāvat | viśuddhatvāt
nyāyānuyāyinyotpattyā rahitatvāt |

mārgajñatāmupasaṃharannāha-ya evamasya ityādi |
evamanantaroktadhyāmīkaraṇādikrameṇa yo'yamava-

bodho'dhigama:, seyaṃ prajñāpāramitā mārgajñatā
bodhisattvānāṃ nirdoṣatvenāvagantavyā |

ityadhikāro dvitīya: ||

sarvavastuparijñānaṃ vinā na mārgajñatāparijñānaṃ
samyak, iti sarvajñatāṃ vaktuṃ saṃsāra-

nirvāṇāpratiṣṭhānamāha-sā khalu puna: ityādinā |
traiyadhvikadharmāṇāmanutpādākāreṇa tulyatāva-

bodhāt yā śrāvakādyagocaratvena viprakṛtā
viprakṛṣṭarūpā buddhabodhisattvānāṃ prajñāpāramitā

matā, sā khalu punarnāpare tīre saṃsāre prajñayā
ādīnavadarśanāt | na pare tīre nirvāṇe,

kṛpayā sarvasattvārthakaraṇāt, nāpi
saṃsāranirvāṇamubhayamantareṇa vastuno'satvāt madhye'pi

vyavasthitā | atyantaviśuddhatvāt iti prajñākaruṇayo:
samyak prativedhena saṃsāranirvāṇo-

bhayopalambhaviyogāt | tathā coktam-

nāpare na pare tīre nāntarāle tayo: sthitā |

adhvanāṃ samatājñānāt prajñāpāramitā matā ||1|| iti ||

sarvajñatādhikārād vyatirekanirdeśena
śrāvakādīnāmadhvasamatājñānābhāvāt samyak

prajñāpāramitā dūrībhūteti, svādhigamamātrātmikā tu
prajñāpāramitā kṛpāprajñāvaikalyāt nirvāṇe

saṃsāre cāvasthitā vastvavastūpalambhatayeti jñeyam |
evamuttaratrāpi kvacidanvayamukhena,

kvacit vyatirekamukhena, kvacidubhayathāpi nirdeśa iti
pratipattavyam | nanu-

ya: pratītyasamutpāda: śūnyatā saiva te matā |

-catu:stava-lokātīta-20

iti nyāyādadhvasamatājñānaṃ padārthāvabodha eva, sa ca
sarveṣāmeva samastīti kathaṃ

śrāvakādīnāṃ samyak prajñāpāramitādūrībhāva:
ityāha-evamapi ityādi | apiśabdānna

kevalamanyena bhāvādyākāreṇa, kiṃ tarhyevamapi na kvacit
sthitetyapyabhiniveśanimittayogena-

tyartha: | riñciṣyati dūrīkariṣyati iti tadātve ca
āyatyāṃ ceti yathākramaṃ vācyam | kimatra

@406

kāraṇaṃ nimittapratipattyā māturdūrībhāva iti tatkasya
heto: ityāśaṅkyāha-nāmato'pi

ityādi | tatra prajñāpāramitetyādivyapadeśamātraṃ nāma
| kalpitādilakṣaṇaṃ vastu nimittam |

saktisthānaviparyāsa: saṅga: |
etaduktam-māyākāranirmitavastuna:
pratibhāse'viditatatsvarūpasya

bhāvābhiniveśitayā nai:svābhāvyāpratibhāsa iva
kalyāṇamitrādyupāyakauśalavaikalyāt nimitta-

yogena pratipattau viparyāsalakṣaṇopalambhasaṅgasaṃbhavāt
tatsamatāparijñānamavijñātabhāvarūpāṇāṃ

śrāvakādīnāṃ nāsti, ityatasteṣāṃ dūrībhāvo
jinajananyā: iti | bodhisattvādīnāṃ tu

utsāritabhāvābhiniveśabhrāntinimittānāṃ
rūpādisarvadharmaparijñānameva tatsamatāparijñānam,

ityatasteṣāṃ samyagāsannībhāvo'syā māturiti sāmarthyāt
kathitamityāha-āścaryaṃ bhagavan

ityādi | yāvat iti vacanāt supariśuddhetyādiparigraha: |
śrāvakapratyekabuddhādhigamaviparyayeṇa

kathanāt svākhyātā | paripūrṇamahāyānādhigamata:
sunirdiṣṭā | samastaguṇaprakarṣaniṣṭhādhigamata:

supariniṣṭhitā | ime'pi saṅgā: iti nāmādyā: |
śrāvakabodhisattvabhedādetadeva pratipattavyam |

tathā coktam-

anupāyena dūraṃ sā sanimittopalambhata: |

upāyakauśalenāsyā: samyagāsannatoditā ||2|| iti ||

śrāvakādīnāmevaṃ māturdūrībhāvenānuṣṭhānaṃ
pratipakṣo'pi san vastūpalambhaviparyāsa-

pravṛttatvena bodhisattvānāṃ tyājyatvāt vipakṣa: iti
pratipādayitumāha-katame te ityādi |

śūnyam iti tīrthikaparikalpitātmano viveka: iti |
saṃjānīte iti vakṣyamāṇena saṃbandha: |

iyantam iti aprameyādisaṃkhyāvacchinnam | prathamena
cittotpādena iti dānādibodhipakṣo-

palakṣaṇamatra cittotpāda: | kathaṃ cittotpāda: saṅga:
ityāha-katamena ityādi | viparyāsa-

pravṛttatvenāha-sacet ityādi | idaṃ tat prathamaṃ
bodhicittam iti | evamabhiniveśayogena

yathā tadbodhicittaṃ saṃjānīte, tathedaṃ tat prathamaṃ
bodhicittaṃ pariṇāmayāmītyabhiniveśayogena,

yadā ca pariṇāmayati tadā anena paryāyeṇa saṃgatiriti
vākyārtha: | kasmādevaṃ viparyāsa

ityāha-na ca cittaprakṛti: ityādi | pariṇāmayitum iti
yathoktadvādaśaprakārabhedabhinnapari-

ṇāmanāmanaskāreṇa cittasya prakṛtiranutpādatā na śakyā
pariṇāmayituṃ tasyopalakṣaṇatvādekā-

nekavasturūpatayā saṃjñātumapi na śakyetyavagantavyam,
saṃjānīte pariṇāmayatīti padadvayasya

prakṛtatvāt | etaduktam-rūpādiskandhānāṃ śūnyatve
traiyadhvikānāṃ ca sarvadharmāṇāṃ sāsravā-

nāsravobhayasthānīyānāmatītādisvabhāvatve
dānādibodhipakṣāṇāmanuṣṭhāne ca tāttvikopalambha-

saṃjñāviparyāsapravṛttatvena yasmādvipakṣa:,
tasmādeṣāṃ prakṛtistathatā saṃjñātumaśakyā iti |

tathā coktam-

rūpādiskandhaśūnyatve dharmeṣu tryadhvageṣu ca |

dānādau bodhipakṣeṣu caryāsaṃjñā vipakṣatā ||3|| iti ||

@407

yathoktārthaviparyayeṇa bodhisattvānāṃ
pratipakṣamāha-tasmāttarhi ityādinā | yato vipakṣa-

styājyastasmādbhūtānugamena
deyadāyakapratigrāhakādyanupalambhayogena dānādau
pareṣāṃ saṃdarśanā-

dikaṃ kāryamityartha: | evamātmānaṃ ca na kṣiṇoti iti |
tathaiva bhūtānugamayogena dānādau

svayamavasthānādātmānamupalambhaviparyāsaviśeṣeṇa na
vināśayati | imāśca iti rūpādyā-

lambanā: pūrvamuktā: |
dharmatāviruddhasthūlataratamasaṅgakathanāt sādhu sādhviti
sādhukāraṃ datvā

sūkṣmatarasaṅgārthamāha-tena hi subhūte iti | nimittato
manasikarotīti rūpakāyādyālambane-

nābhimukhīkaraṇāt | kathaṃ punarevaṃ saṅga: kathita:
ityāha-yāvanti khalu puna: ityādi |

tadayaṃ prakaraṇārtha:-trimaṇḍalaviśuddhyā
dānādāvātmādyanavabodhena svaparayorniyojanaṃ samyak

pravṛttatvāt sarvasaktinicayasthānapratiṣedhena ca
upādeyatvāt sarvathā pratipakṣa: | tathāgatādiṣu

{1. B namaskārā^.} manaskārādi:
puṇyasaṃbhārahetutvena pratipakṣo'pi san
sūkṣmasaktirūpatayā na sarvathā pratipakṣa:

iti | tathā coktam-

dānādiṣvanahaṃkāra: pareṣāṃ tanniyojanam |

saṅgakoṭiniṣedho'yaṃ sūkṣma: saṅgo jinādiṣu ||4|| iti ||

kathaṃ puna: sūkṣmasaktirvipakṣa: iti tatkasya heto:
ityāśaṅkyāha-nimittatto hi

subhūte saṅga: iti | tadeva kathayannāha-iti hi sa: ityādi |
idameva tattvamiti

niścayagrahaṇāt nimittīkartum, puna: punarālambanāt
nālambanīkartumiti bheda: | nāpi

sā dṛṣṭaśrutamatavijñātā iti cakṣurvijñānena
darśanāt dṛṣṭā | śrotravijñānena śravaṇāt

śrutā | ghrāṇajihvākāyavijñānairanubhūtatvāt matā |
manovijñānenopalambhāt vijñātā |

nāpi iti pratyekaṃ saṃbandhanīyam | etadeva
jñeyajñānagāmbhīryabhedenāha-gambhīrā ityādinā |

prakṛtiriti svabhāva: | tathateti yāvat | viviktatvāt iti
sarvopalambhaśūnyatvāt | prakṛti-

gambhīrā iti prakṛtyā jñānasya svabhāvenānutpādena
śrāvakādyaviṣayatvādgambhīrā | prakṛtiviśuddha-

tvāt, prakṛtiviviktatvāt iti
yathākramamavikārāviparyāsapariniṣpattyā
pariniṣpannatvā-

dityartha: | etaduktam-yasmāt svabhāvenaiva
sarvadharmagotrāṇāṃ jñānajñeyasvabhāvānāṃ
prakṛtyaiva śūnyatvāt

teṣāṃ gāmbhīryam, tasmāt kenacidrūpeṇopalambha:
sūkṣmā saktirvipakṣa: iti | tathā coktam-

tadgāmbhīryaṃ prakṛtyaiva vivekāddharmapaddhate: | iti ||

kathaṃ tarhi tasya varjanamityāha-prakṛtiviviktā iti |
bhāvābhyupagamadoṣarahitatvena

yasmāt prakṛtiviviktā, tasmānnamaskaromi |
prajñāpāramiteti vacanānna tarhi sarvadharmā viviktā

ityāśaṅkāyāmāha-sarvadharmā: ityādi | nanu
svasaṃvedanarūpatvenāvagamābhāvāt sarvadharmaviviktāyā:

kathaṃ sā svasaṃvidrūpā prajñāpāramiteti tatkasya heto:
ityāśaṅkyāha-tathā hi subhūte ityādi |

etaduktam-bāhyavastupariniṣpattyabhāve
svapnādāvivopadarśitavividhākāraprabhedaprapañcaṃ
bahiriva

@408

parisphuradrūpaṃ vijñānamupajāyate yadā, ato jñānasya
saṃvṛtyā māyopamatāvagamāt tadavyatirikta-

tvena akṛtā: śūnyā: māyopamā: sarvadharmā: iti
bhagavato'bhisaṃbodhātteṣāṃ viviktatāpyavagatā iti |

bhāvā jāyanti saṃvṛtyā paramārthe'svabhāvakā: |

tayā sarvamidaṃ satyamasatyaṃ paramārthata: ||

-laṅkā^-10.429

ityāryalaṅkāvatārasūtrānusāreṇa
anantaramevārthatattvaṃ spaṣṭayannāha-tasmāt tarhi ityādi
|

anabhisaṃbuddhāstattvata: iti śeṣa: | sādhūktatvena
samarthanamāha-tathā hi ityādinā | kīdṛśī

prakṛtirityāha-yā ca ityādi | yā ca prakṛti:
svabhāvastathatā, saiva svarūpavirahādaprakṛti:,

yā ca aprakṛti:, sā sarvadharmāṇāṃ prakṛti:,
ekalakṣaṇatvādekarūpatvāt, yaduta alakṣaṇatvā-

nni:svabhāvatvādityartha: | etadevopasaṃharannāha-tasmāt
tarhi ityādi | nanu bhinnakāraṇa-

janyatvena bhāvānāṃ bhinnasvabhāvatve
kathamekalakṣaṇatvamiti tatkasya heto: ityāśaṅkyāha-na hi

subhūte ityādi | evaṃ
manyate-pramāṇavyāhatotpādarūpatvādeṣāṃ
bhinnahetujanyatvanibandhanāneka-

svabhāvābhāve yasmādeṣāṃ na nānārūpatā
paramārthata:, tasmādekaiva prakṛtiriti | evametā:

ityādi | yathoktakrameṇa rūpādisarvadharmāṇāmekaiva
prakṛtiryaduta aprakṛtiriti jñānajñeyasamataika-

parijñānena pūrvoktā: saṅgakoṭya: sūkṣmā: saktirūpā
vivarjitā bhavanti | tathā coktam-

ekaprakṛtikaṃ jñānaṃ dharmāṇāṃ saṅgavarjanam ||5|| iti ||

kathaṃ puna: prakṛtyā dharmagāmbhīryaṃ
prāguktamityāha-gambhīrā bhagavan prajñāpāramitā

iti | kathamiti kākvā praśna: | ākāśagambhīratayā iti
sarvavijñānopalabdhārthanirākaraṇenā-

nupalambhena jñānajñeyasamatāsaṃsūcakena yasmāttasyā:
prakṛterdurbodhatā kathitā, atastayā

ākāśasyeva gāmbhīryamityartha: | tathā coktam-

dṛṣṭādipratiṣedhena tasyā durbodhatoditā | iti ||

kiṃ puna: kāraṇamevaṃ tasyā:
prakṛterdurbodhatetyāha-duranubodhā bhagavan
prajñāpāramitā

iti | atrāpi pūrvavat kākvā praśna: | na
kaścidabhisaṃbudhyate iti rūpādyāveṇikabuddha-

dharmādyākārai:
prakṛtestathatāsvābhāvyādanabhisaṃbodhena
yasmāccintātikrāntatvamiṣyate, ato'syā

durbodhateti yāvat | tathā coktam-

rūpādibhiravijñānāttadacintyatvamiṣyate ||6|| iti ||

acintyatvameva kuta ityāha-acintyā ityādi | kathamiti śeṣa:
| na cittena

jñātavyā na cittagamanīyā iti |
yasmādakṛtatvenādhimokṣamanaskārānadhimokṣāt na cittena

jñātavyā, tattvamanaskārāparijñānāt na cittagamanīyā,
tasmādacintyatvamiti yāvat |

akṛtatvameva kathamityāha | akṛta: ityādi |
kathamityupaskāra: | kārakānupalabdhita: iti

kārakahetoranupalambhāt | tathā hi
pratyakṣānupalambhasādhana: kāryakāraṇabhāvo varṇita: |
tatra na

tāvat nirākāreṇāvasīyate | saṃvinmātreṇa sarvacetasāṃ
sāmyāt idamasya jñānaṃ nedamasyeti kuto

@409

vyavasthā ? yato bījajñānādaṅkurajñāne
tadajñānāttadajñāne ca bījaṃ kāraṇamaṅkura: kāryamiti
syāt |

nāpi bījajanyatvāt bījaṃ tenāvasīyate | mā bhūt
cakṣurjanyatvāccakṣuṣo'vagatirata: iti | atha

nirākārasyāpi cetaso'styasādhāraṇa: kaścidātmātiśayo
hetudharmasāmarthyajanita:, yasmādiyaṃ

vyavasthā iti cet, evamapyātmātiśaya:, ityākārasyaiva
nāmāntaramāropitam | na ca

nāmāntarakaraṇādarthāntaraṃ bhavitumarhati |
nāsāvākāraścet, kastarhītyapadiśyatām | durupa-

lakṣaṇatayā nāyamidaṃtayā nirdeṣṭuṃ śakyate iti cet,
yata eveyaṃ vyavasthā-idaṃ bījamayamaṅkura

iti, tadanupalakṣaṇe kuto'numā syāt | na hi
daṇḍaviṣāṇānupalakṣaṇe ayaṃ daṇḍī viṣāṇī

veti vyavasthīyate | nāpi sākāreṇa | na hyākāro vastunā
vyāpta:, asatyapi tasmin

dvicandrādāvasya bhāvāt naivam, bhrāntatvādasya |
yastvabhrānto nāsāvasati vastuni bhavati |

na ca anyavyabhicāre'nyavyabhicāra: ityapi asat | na hi
kāryakāraṇabhāvasādhanavelāyāmayaṃ

bhrānta: khalvākāro'yaṃ neti niścayanibandhanamasti
arvāgdṛśa:, na cātīndriyadṛśa: prati

idamucyate | na cāsati niścaye hetuphalabhāvavyavasthā
jyāyasī | na ca vastvākāro jñānasya

yujyate | yadi hyekadeśena jñeyākāraṃ jñānamiti tat
paricchidyāt, tadā sarve sarvavida:

prasajyeran, jñeyatvādibhi:
sarvavastusādhāraṇairākārairanvitatvāt sarvajñānānām |
sarvātmanāpi

jñeyākāratve jñānasya, jñānajñeyayoraikyena
vibhāgāyogāt vyavahāroccheda: | sarvātmanā ca

saṃvedanasya saṃvedyākāratve tadabhāvāt |
ityalamatiprasaṅgena | mandabuddhijanānugraheṇa saṃnihita-

vineyajanaviparyāsanirācikīrṣayā vā yathānirdiṣṭa eva
vipakṣapratipakṣayorayaṃ vibhāgo'va-

sātavya: | tathā coktam-

evaṃ kṛtvā yathokto vai jñeya: sarvajñatānaye |

ayaṃ vibhāgo ni:śeṣo vipakṣapratipakṣayo: ||7|| iti ||

tayorvibhāvanāyāṃ ka: prayoga iti prayogārthamāha-tena hi
ityādi | yasmādevaṃ

vipakṣapratipakṣau heyopādeyau, tasmāttadarthaṃ kathaṃ
caritavyamityartha: | rūpādiprayogamāha-na rūpe

carati abhiniveśayogena yadā, tadā carati
prajñāpāramitāyām | evamuttaratra veditavyam |

rūpādyanityādiprayogārthamāha-sacedrūpamanityam ityādi |
rūpādyaparipūriprayogamāha-sacedrūpama-

pratipūrṇam ityādinā | lakṣaṇaśūnyatvāt kalpitaṃ
rūpamapratipūrṇam | guṇagaṇopetatvāddharmatārūpaṃ

pratipūrṇam | na tadrūpam ityādi |
dharmadharmiṇorbuddhiparikalpitabhedāt | sacedevamapi na
carati,

carati prajñāpāramitāyām iti vakṣyamāṇena
saṃbandhanīyam | yathoktadharmadeśanayā saṃjātāti-

śayatvenāha-āścaryam ityādi | anyārthakathanena
prakārāntarābhidhānādāścaryam | tasmādevaṃ

prayogakathanena sasaṅgatā rūpādīnāmupalambharūpatvam,
asaṅgatā ca māturanupalambhasvabhāvatā

kathitā | rūpādiṣvasaṅgaprayogamāha-rūpaṃ
sasaṅgamasaṅgam ityādi | saṃsaṅgamasaṅgamiti

sopalambhamanupalambhamityartha: | nanvabhiniveśamakṛtvā
bhāvayitumaśakyatvāt kathamevamucyate iti

tatkasya heto: ityāśaṅkyāha-asaktā ityādi |
abhiṣvaṅgavigamādasaktā | abaddhā amuktā

@410

iti padadvayaṃ vyākhyātam |
pratītyasamutpādaśūnyatārūpatvādasamatikrāntā |
etaduktam-yathā-

bhiniveśamatattvāt yathātattvaṃ ca anabhiniveśāt vikalpena
viṣayīkartumaśakyā yasmāt

sarvajñatā, tasmāttatra saṅgaṃ na janayati iti | evaṃ hi
ityādyupasaṃhāra: | avikāraprayogamāha-

āścaryam ityādinā | deśanādeśanābhyāṃ yathākramaṃ
granthātmikāyā māturniṣṭhāntardhānābhyāṃ pari-

hāṇi: | tathā deśanayā yuktyāgamābādhitarūpeṇa
saṃtānāntare samutpādāt vṛddhi: | adeśanayā

nirantarapratisaṃlayanena svasaṃtāne'dhikārthadarśanāt
vṛddhi: | mukhyāyāstu māturnirvikārasvabhāvatvāt

sarvametannāstītyāha-yā deśyamānāpi ityādi |
aviruddhatvāt sādhu ityādivacanapūrvakametadeva

dṛṣṭāntena spaṣṭayannāha-tadyathāpi nāma ityādi |
akartṛprayogārthamāha-tadyathāpi nāma subhūte

māyāpuruṣa: ityādi | vitathaprakhyātirūpatvena
akartṛtvādrāgadveṣakleśābhyāṃ nānunīyate na

pratihanyate | ata eva tadudayakleśairna saṃkliśyate iti
yojyam | duṣkaraprayogasya traividhyāduddeśa-

duṣkaratāsarvākārajñatāprayogārthamāha-duṣkarakāraka:
ityādi | notplavate iti na taralāyate

nopari vartate | na harṣamutpādayati iti yāvat | na ca
pratyudāvartate iti naiva vinivṛttiṃ

kuryāt | ayaṃ saṃnāha: iti vakṣyamāṇa: saṃnāha: | nanu
saṃbhavatprajñādiprakarṣamavagamya yatnakara-

ṇāt ko nāmātiśayo duṣkara iti tatkasya heto:
ityāśaṅkyāha-ākāśena ityādi |

etaduktam-ākāśopamānapi sarvadharmānadhyālambya tattvata:
saṃbhavatprajñādiprakarṣāmāve'pi

sarvākārajñatāyā: kṛtaśa: saṃnāhakaraṇādatiśayo
duṣkara iti | ākāśasamānāṃ dharmadhātu:

samānām iti laukikalokottaraprasiddhibhedena dvayamuktam |
prayogaduṣkaratāmārgajñatāprayo-

gārthamāha-ākāśaṃ sa bhagavan parimocayitukāma: iti |
mārgajñatāyāṃ ya: prayoktukāma-

iti śeṣa: |
kāritraduṣkaratāsarvajñatāprayogārthamāha-ākāśaṃ sa
bhagavan utkṣeptukāma:

iti | sarvajñatāṃ ya: kartukāma: ityupaskāra: |
mahāvīryapāramitāsaṃnāhaprāpta: iti saṃnāhaprayoga-

kāritreṣu śūnyatākaruṇāgarbhamahāvyavasāyasaṃpanna: |
saṃnāhaṃ saṃnahyate iti trividhaduṣkara-

mutsahate | yathābhavyaphalaprāptyā
avandhyaprayogārthamāha-atha khalu ityādinā | anyatamo
bhikṣu:

iti akathāpuruṣo nāmagotrādibhiranabhilakṣita: pudgala: iti
yāvat | namaskaromi iti

anyeṣāmapi pārṣadānāṃ yathābhavyādhigamāvāptiṃ
saṃsūcayan śūnyatānutpādādiprayogeṇa svānu-

rūpādhigamājjātaprasādātiśayo namaskaroti |
prayogamevāha-tathā hi bhagavan ityādinā |

ākāśa: iti jñeyaśūnyatve | abhyavakāśa: iti
jñānani:svabhāvatve | aparapratyayaprayogārtha-

māha-ājñāpayatu bhagavan ityādi | no hīdam iti
aparapratyayatāṃ darśayati | pareṇa

rakṣādau parapratyayatāsaṃbhavāt | etadeva
praśnayannāha-evaṃ kauśika sacet ityādi | prajñāpāra-

mitāvihāritvādeva svatastasya rakṣādayo bhaviṣyanti
nānyatheti vākyārtha: | ni:svabhāvadharmā-

dhimokṣācca svatastasya rakṣādaya: ityāha-api ca kauśika
ityādi | saptavidhakhyātijñāna-

prayogamāha-tat kiṃ manyase kauśika ityādinā | tatra
vijñānapariṇatatvena pariṇāmakhyātyā

svapnopamā:, mantrauṣadhisaṃhatatvena samāhārakhyātyā
māyopamā: | avidyamānatvena virodhakhyātyā

@411

marīcyupamā: | śabdapratyayatvāt pratyayakhyātyā
pratiśrutkopamā: | jñeyarūpāsaṃkramaṇādasaṃkrānti-

khyātyā pratibhāsopamā: |
ādhāravigamānnirādhārakhyātyā gandharvanagaropamā: |
hetuvirahā-

dakārakakhyātyā nirmitopamāśca bhāvā jñātā
bhavantītyevaṃ pañcaviṃśatisāhasrikāyāmuktam |

atra tu saṃkṣepasya vivakṣitatvāt pratiśrutkopamā:
sarvadharmā: iti vacanena madhyasya

nirdeśādādyantatrikanirdeśa: iti pratipattavyam |
tadevamanvayamukhena bodhisattvānāṃ daśavidha:

prayoga: kathita:, arthāt yathoktaviparyayeṇa
śrāvakādīnāṃ veditavya: | tathā coktam-

rūpādau tadanityādau tadpūriprapūrayo: |

tadasaṅgatve caryāyā: prayoga: pratiṣedhata: ||8||

avikāro na kartā ca prayogo duṣkarastridhā |

yathābhavyaṃ phalaprāpteravandhyo'bhimataśca sa: ||9||

aparapratyayo yaśca saptadhā khyātivedaka: | iti ||

samatādvāreṇa prayogo bhāvanīya iti samatāmāha-sa ca tān
na manyate

ityādinā | tatra samāhitena cittena tānna manyate yato na
samanupaśyati | te ca dharmā na

vidyante yato na saṃdṛśyate | samāhitena manasā na jānāti
yato na saṃjānīte | te ca

dharmāstajjñānagamyā na saṃvidyante yato nopalabhyante iti
yojyam | upasaṃhārārthamāha-sacedevaṃ

viharati ityādi | tadevaṃ
rūpādipadārthamananā-nīlādinimittamananā-rūpaṃ dvidhā
viṃśatidhe-

tyādi prapañcamananā-nirvedhabhāgīyādyadhigamamananānāṃ
pratiṣedhena jñātṛjñeyadharmānupalabdhiścatu-

rdhoktā vijñeyā | tathā coktam-

caturdhā mananā tasya rūpādau samatā matā ||10|| iti ||

prayogasamatāṃ pratividhya darśanamārgo'dhyeya ityadhunā
vaktavya: | sa ca ṣoḍaśakṣaṇika

iti kṣaṇāntarābhāvajñāpanārthaṃ sākṣibhāvakathanāya
sarvabuddhabhāṣitatvapratipādanāya ca atha khalu

buddhānubhāvena ityādivacanam ityāryavimuktisena: |
upāyakauśalabalenānyeṣāṃ vidhipratiṣedhā-

bhāvāt sahālokadhātau bhadrakalpe bodhisattvasahasrasya
niyamena buddhatvaprāpterbuddhasahasramityuktam |

nāmabhi: iti padasamudāyairvākyai: | padai: iti
suptiḍantairakṣarasamudāyai: | akṣarai: iti

evamityādivarṇai: | ayameva prajñāpāramitāparivarta iti
viśuddhiparivarta: ityartha: | tatra atīta-

tathāgatodāharaṇaṃ taddeśanāparyupayogajñāpanārtham |
maitreya ityanāgatatathāgatodāharaṇamanāgata-

sattvārthaprayojanāviṣkaraṇārtham ||

abhisamayālaṃkārālokāyāṃ prajñāpāramitāvyākhyāyāṃ

viśuddhiparivarto nāmāṣṭama: ||

@412

9 stutiparivarto navama: |

adhunā darśanamārgārthamāha-prajñāpāramitā iti |
pratisatyaṃ dharmajñānakṣāntirdharmajñānam,

anvayajñānakṣāntiranvayajñānamityevaṃ
ṣoḍaśakṣaṇātmaka: sarvajñatādhikāre darśanamārga:
ityartha: |

tathā coktam-

dharmajñānānvayajñānakṣāntijñānakṣaṇātmaka: |

du:khādisatye dṛṅmārga eṣa sarvajñatānaye ||11|| iti ||

nāmadheyamātrametat iti |
vikalpapratibimbamātrametadityartha: | tacca nāmedam iti

nopalabhyate, tattvato ni:svabhāvatvāt | nāma kimucyate
ityāha-vāgvastveva iti vi {1. B nirvikalpa^.} kalpa-

pratibimbakam | kimākāraṃ satyam,
ityākārapratipādanārthamāha-kiṃ kāraṇam ityādi | na

rūpaṃ nityaṃ nānityam iti nai:svābhāvyena rūpaṃ
nityānityaviyogānna nityaṃ nānityamityākāra:

prathama: | na rūpaṃ baddhaṃ na muktamatyantaviśuddham iti
du:khādu:khavigamatvena bandhamokṣābhāvāt

viśuddham, apagataśāśvatocchedāntamiti dvitīya: | anena
subhūte kāraṇena iti aviparīta-

sarvadharmābhisaṃbodhihetutayā
yathāvaddharmatattvadyotikāmimāmeva prajñāpāramitāṃ
bhāṣiṣyate | anyasya

tathāvidhadharmatattvaprakāśane sāmarthyābhāvādityartha:
| rūpaviśuddhita: iti śūnyāśūnyarahita-

tvāt viśuddhamiti tṛtīya: |
rūpānutpādānirodhāsaṃkleśāvyavadānaviśuddhita: iti
ātmā-

nātmasva {2. W ^svabhāvatayā notpannaṃ.}
bhāvābhāvānnotpannaṃ na niruddhaṃ na saṃkliṣṭaṃ na
vyavadātamevaṃ viśuddhamiti caturtha: | ākāśa-

viśuddhita: iti hetvahetutucchatvādākāśasadṛśaṃ
viśuddhamiti pañcama: | rūpanirupalepāpari-

grahatayā iti samudayāsamudayavisaṃyogāt
sarvakleśopakleśanirupaliptam iti ṣaṣṭha: | prabhavā {3.
W prabhavāprabhavābhāvena asaṃkleśātparigraheṇa.}-

prabhavasaṃkleśāparigraheṇa nirmuktam iti saptama: |
ākāśapratiśrutkāvacanīyāpravyāhāranirupa-

lambhatayā iti
pratyayāpratyayavimuktatvādākāśapratiśrutkāvat
svarūpato'vacanīyamityaṣṭama: |

yasmānnirodhānirodhenāsaṃbandha:, tasmādvacanodāharaṇena
saṃtānāntare nirodhasatyārtho'prāpaṇīya:

iti navama: | śāntāśāntābhāvānnopalambhakaraṇamiti
daśama: | sarvopalepānupalepadharmānupa-

lepatayā iti praṇītāpraṇītavikalatvāt sarvopalepadharmai:
sāsravairanupalepadharmairanāsravaiścānupa-

liptatvādatikrāntobhayāntā viśuddhirityekādaśa: |
prāgeva iti sutarāmevodgrahaṇādikāriṇāṃ

sulabdhā lābhā: |
śrotravijñānānubhavaviśiṣṭatvādudgrahaṇāderityartha: |
na teṣāṃ cakṣūroga: ityādi

ni:saraṇāni:saraṇaviviktatvāt sarvavyādhyanutpāda: iti
dvādaśa: | bahutaram iti aṣṭamyādau

prajāvalokanādavatīrṇaśakrādibahutaraśrotṛsadbhāvāditi
bhāva: | mārge dharmajñānakṣāntimāha-

bahūni subhūte ityādinā | prajñāpāramitayā
devaputrāṇāmanupakārāttāṃ bhāṣamāṇasya
rakṣādikaraṇe

teṣāṃ ko heturiti tatkasya heto:
ityāśaṅkyāha-sadevamānuṣāsurasya ityādi | anuttaraṃ

ratnam iti sarvapāpapraśamahetutvena
mārgamārgārahitatvādanuttararatiṃ tanotīti
devaputrādīnāmupakāra-

@413

bhāvādanuttararatnamapāyocchittiriti trayodaśa: | ato'pi
subhūte ityādi | na kevalamatra bahutara-

śrotṛjanasaṃbhavādato'pyanuttararatidānādapi tato
dharmabhāṇakatvena hetunā buddhatvaprāpterhetubhūtaṃ

nidānaṃ puṇyaṃ prasaviṣyatītyartha: | mārge
dharmajñānamāha-api tu khalu ityādinā | mahānubhāvatve'pi

bahvantarāye kiṃ kāraṇamiti tatkasya heto:
ityāśaṅkyāha-tathā hi ityādi | mahānubhāvatvāt

bahūnāmabhilaṣaṇīyatvāt bahupratyarthikāni | yathā
sāraṃ ca ityādi | yena prakāreṇottaro-

ttarasāratā, tathā pratyarthikabahutetyartha: | sāmānyena
nirdiśya, idānīṃ viśeṣeṇāha-anuttaraṃ

cedaṃ subhūte mahāratnam iti | sarvasattvahitasukhādyarthaṃ
pratyupasthitatvena sarvadharmavikalpābhāvā-

davikalpakakalyāṇaprakṛtiratnārthena
nyāyānyāyāsaṃśleṣāt phalasākṣātkaraṇaṃ
pratyupāyo'vikalpatvaṃ

mahāratnamiti caturdaśa: | mārge'nvayajñānakṣāntimāha-na
ca subhūte ityādinā | kalpitabhāvaṃ

nāvalīyate, paratantraṃ na saṃśliṣyate, pariniṣpannaṃ na
parigṛhṇātītyarthabheda: | etaduktam-prati-

pattyapratipattivinirmuktatvena dharmāṇāṃ
nimittairasaṃsarga: iti pañcadaśa: | vidyamānatve'pi
dharmāṇāṃ

kathanaṃ na parigraha: iti tatkasya heto:
ityāśaṅkyāha-tathā hi ityādi | gatārtham | mārge-

'nvayajñānamāha-anutpattita: ityādinā |
nairyāṇikānairyāṇikavikalatvenobhaye vācyavācaka-

bhāvalakṣaṇe jñeye śabde jñānasyānutpattirityākāra:
ṣoḍaśa: | prakārāntareṇānupaliptārthaṃ kathayannāha-

tathā hi ityādi | itthamapi dharmatattvamabhiniviśyamānaṃ
doṣāyetyāha-sacedevamapi ityādi |

yathoktanītyā ṣoḍaśākārā: sarvajñatākṣaṇā: iti
darśanamārgo bodhisattvānāmanvayamukhena kathita: |

arthādetadviparyayeṇa
śrāvakādīnāmanityādibhirākārairdṛṅmārgo'vaseya: |
tathā coktam-

rūpaṃ na nityaṃ nānityamatītāntaṃ viśuddhakam |

anutpannāniruddhādi vyomābhaṃ lepavarjitam ||12||

parigraheṇa nirmuktamavyāhāraṃ svabhāvata: |

pravyāhāreṇa nāsyārtha: pareṣu prāpyate yata: ||13||

nopalambhakṛdatyantaviśuddhirvyādhyasaṃbhava: |

apāyocchittyakalpatve phalasākṣātkriyāṃ prati ||14||

asaṃsargo nimittaiśca vastuni vyañjane dvaye |

jñānasya yā cānutpattiriti sarvajñatākṣaṇā: ||15|| iti ||

vistareṇa nirdiśya evaṃ sakalārthasaṃgrāhakatvena
trisarvajñatāmadhye sarvākārajñatāmupa-

saṃharannāha-sā khalu puna: ityādi | tatrāveśikā
cittotpādadvāreṇa utpādikā | niveśikā

avavādādinā pratiṣṭhāpikā | saṃdarśikā
saṃnāhapratipattyā sāmānyarūpeṇa | nidarśikā

prasthānapratipattyā viśeṣarūpeṇa | āvāhikā
saṃbhārapratipattyā prāpikā | nirvāhikā

niryāṇapratipattyā niṣkarṣikā | sarvatra na
kasyaciddharmasyetyabhisaṃbandhanīyam | aviparītadharmā-

mṛtarasena tṛptā: pūjayantītyāha-atha khalu ityādi |
prasādaudvilyasamuttha: siṃhanāda:

@414

kilakilā | prakṣveḍitamityeke | harṣajanito'ṭṭahāsa: |
kilakilā tatpūrvakaṃ nṛtyaṃ prakṣveḍita-

mityapare | vārāṇasyāṃ prathamato
dharmacakrapravartanāpekṣayā dvitīyam |
tāttvikābhiniveśanirākara-

ṇārthamāha-nedam ityādi | tadeva kathayannāha-nāpi ityādi
| mārgajñatāmupasaṃharannāha-

mahāpāramiteyam ityādi | asaṅgatā iti anabhiniveśanatā |
upalambhe'pi dharmādarśane ko

heturiti tatkasya heto: ityāśaṅkyāha-na hi sa: ityādi |
subodham | pravartayiṣyati iti

utpādayiṣyati | kāraṇasāmagrīkaraṇena dharmotpādanāt
kathamevamucyate iti tatkasya heto:

ityāśaṅkyāha-atyantā ityādi | kāraṇasyaiva asattvāditi
bhāva: | nivartayiṣyati iti

vināśayiṣyati | mudgarādinā
pravṛttasaṃtānaviruddhapadārthotpādane
vināśādhyavasāyāt kathameva-

mucyate iti tatkasya heto: ityāśaṅkyāha-ādyanabhinirvṛttā
hi bhagavan sarvadharmā: iti |

ādāvevotpādahetorasattvenānutpannā: | tadeva
kathayannāha-prakṛtiviviktatvāt sarvadharmāṇām

iti | svabhāvena śūnyatvāt kuto viruddhateti bhāva: |
sarvajñatāmupasaṃharannāha-na hi subhūte

śūnyatā ityādi | śūnyatvādīnāmanutpannatvāditi mati: |
iyaṃ sā iti sarvajñatā | sarvadharmāṇāṃ

deśanā ityārabhya yāvat dakṣiṇīya: kṛta: iti
paramārthasatyamadhikṛtya uktatvāt sugama: |

yathoktanītyā trisarvajñatopasaṃhāre na vipratipatti:
kāryā | tathā coktam-

iti seyaṃ puna: seyaṃ seyaṃ khalu punastridhā |

adhikāratrayasyaiṣā samāpti: paridīpitā ||16|| iti ||

kimarthaṃ punastathā sarvajñatāyāṃ pṛthagbhāvanāmārgo
nāsti yathā mārgajñatāyāmabhihita: ?

śrāvakapratyekabuddhasaṃpadaṃ bodhisattvo jñānena
darśanena cāvalokya atikrāmati iti vacanena

asākṣātkartavyatvānnirdiṣṭo bodhisattvānām,
śrāvakādīnāṃ tu yathāparidṛṣṭa evārtha: puna: puna-

rabhimukhīkriyamāṇo bhāvanāmārga iti sugamatvānnokta: |
nirvedhabhāgīyaṃ punarbodhisattvānāṃ pūrvokta-

meva krameṇāvasātavyam | śrāvakādīnāṃ tu
anityādibhirevākārairākīryamāṇe satyacatuṣṭaye
sāsravaṃ

bhāvanāmayamuṣmādikaṃ spaṣṭatvānnoktamiti grāhyam |
nanu mārgajñatāyāṃ śrāvakādimārgasyābhi-

dhānāt sarvajñatā kathitaiva, kasmātpuna: sarvajñatāyā:
pṛthak nirdeśa: iti cet, ucyate |

tatra hi-

caturṇāmāryasatyānāmākārānupalambhata: |

śrāvakāṇāmayaṃ mārgo jñeyo mārgajñatānaye ||

-abhisamayālaṃkāra: 2.2

ityanupalambhabhāvanādikrameṇa śrāvakādimārgo
bodhisattvena dhyeya: ityuktam | ato'nityā-

dibhirākārairvyatirekamukhākṣiptairaśeṣavastuparijñānārthaṃ
pṛthak sarvajñatopādānam | bahu vaktavyaṃ

cedamityalamatiprasaṅgena ||

abhisamayālaṃkārālokāyāṃ prajñāpāramitāvyākhyāyāṃ

sarvajñatāparicchedastṛtīya: ||

@415

parijñātatrisarvajñatāvaśitvārthaṃ puna:
sarvākāramārgavastujñānasaṃgraheṇa trisarvajñatāṃ
bhāva-

yati iti sarvākārābhisaṃbodho vaktavya: | tatra tāvat
nityādigrāhavipakṣasya pratipakṣadharma-

svabhāvānāmanityādyālambanaprakārāṇāmākāratvena
vyavasthānaṃ sāmānyena lakṣaṇaṃ jñeyam, ato

nirvastukākāradoṣo neha vijṛmbhate | te
cākārāstrisarvajñatābhedāt triprakārā eva matā

iti grāhyam | tathā coktam-

vastujñānaprakārāṇāmākārā iti lakṣaṇam |
sarvajñatānāṃ traividhyāt trividhā eva te matā: ||1|| iti

tatra catvāryāryasatyānyadhiṣṭhānaṃ kṛtvā
trisarvajñatādhikāreṇa yasmin satye yāvanto bhavanti

ākārāstān paridīpayan sarvajñatādhikāreṇa
tāvadāha-evamukte āyuṣmān subhūtirbhaga-

vantam ityādi | asatpāramiteyam iti ākāśasyeva
nityarūpeṇāsattām avidyamānatā-

mupādāya hetūkṛtya asadanityākāra ityartha: | asamasamatā
iti sarvadharmānupalabdheriva

samatāmanutpādatāmupādāya
du:khākāro'nyākāravisadṛśatvena asamo'tulya: sa tattvata:
samatā-

nutpāda: | vivikta^ iti atyantenātiśayenātmana:
śūnyatāmupādāya śūnyākāraguṇāvāhakatvena

viveka: | anavamṛdya^ iti
sarvadharmāṇāmātmatvenānupalabdhitāmupādāya
sarvatīrthikāsādhāraṇatvena

tīrthikākopyatvenānātmākāro'navamardanīya: |
tadevamasadanutpādavivekānavamardanīyākārā-

ścatvāro yathāsaṃkhyamanityādilakṣaṇā du:khasatye
bhavanti | apada^ iti | tatra catvāro'rūpiṇa:

skandhā: nāma, śarīraṃ rūpaskandha:, teṣāmasau hetu:,
iti kṛtvā | nyāyena anāmāśarīratām

upādāya hetvākārāstattvato'prasavādhānārthenāpada: |
asvabhāva^ iti anutpādānirodha-

svabhāvamanāgatimagatimupādāya
samudayākāronyāyenākāśam | avacana^ iti
sarvadharmāṇāma-

vidyamānatvenodbhāvanāsaṃvṛtyāpi
śabdāvācyatvādavikalpyatāmupādāya
prabhavākāro'pravyāhāra: |

anāma^ iti pañcaskandhānupalabdhitāmupādāya,
acaitasikatvena pratyayākāro'nāma | tadeva-

mapadākāśāpravyāhārāṇāmākārāścatvāro yathākramaṃ
hetvādilakṣaṇā: samudayasatye bhavanti |

agamana^ iti | nirodhasvabhāvasarvadharmāṇāṃ
kvacidagamanatāmupādāya nirodhākāro'gamana: |

asaṃhārya^ iti ādiśāntatvena
viṣayabhāvopasaṃhārābhāvāt
sarvadharmāgrāhyatāmupādāya śāntā-

kāro'saṃhārya: | akṣaya^ iti |
dharmadhāturūpeṇākṣayadharmayogatāmupādāya
praṇītākāro'kṣaya: |

anutpatti^ iti ekānekahetuvaidhuryāt
sarvadharmānabhinirvṛttitāmupādāya
ni:saraṇākāro'nutpatti: |

tadevamagamanāsaṃhāryākṣayānutpattyākārāścatvāro
yathāsaṃkhyaṃ nirodhādisvabhāvā nirodhasatye bhavanti |

akāraka^ iti mārgasya kartṛgrāhapratipakṣatvāt
kārakānupalabdhitāmupādāya mārgākāro-

'kāraka: | ajānaka^ iti pramāṇabādhitatvena
sarvadharmāṇāmanātmatāmanupalambhātmatāmupādāya

nyāyākāro'jānaka: | asaṃkrānti^ iti dharmadhāturūpeṇa
cyutyupapattyorvināśotpādayoranutpatti-

mupādāya pratipattyākāro'saṃkrānti: | avinaya^ iti |
pūrvāntāparāntapratyutpannādhvānupa-

labdhitāmupādāya
kleśavinayāsaṃbhavānnairyāṇikākāro'vinaya: |
tadevamakārakājānakāsaṃkrāntya-

@416

vinayākārāścatvāro yathāsaṃkhyaṃ mārgādisvabhāvā
mārgasatye kleśāvaraṇapratipakṣe bhavanti |

svapna^ iti nyāyānuyāyino
janmano'sattvādanutpādavijñapanatāmupādāya
svapnapratiśrutkā-

pratibhāsamarīcimāyākārā: pañca yathākramaṃ
ni:svabhāvānutpannāniruddhādiśāntaprakṛtipari-

nirvṛtilakṣaṇā: sāmānyena
jñeyāvaraṇapratipakṣabhūtā: sarvajñatayā
pratyekabuddhā: saṃgṛhītā iti

teṣāṃ jñeyāvaraṇapratipakṣātmake sāsrave
bhāvanāmārge bhavanti | asaṃkleśa^ iti rāgadveṣamohā-

svabhāvatāmupādāya kleśābhāvo'saṃkleśa: | avyavadāna^
iti āśrayasya kliṣṭasattvasyānupa-

labdhitāmupādāya vyavadānābhāvo'vyavadānam | anupalepa^
iti ākāśasya prakṛtiprabhāsvara-

tvenānupalepatāmupādāya kleśopakleśābhāvo'nupalepa: |
aprapañca^ iti sarvadharmamananānāmupa-

lambharūpāṇāṃ samatikramatāmupādāya
prapañcābhāvo'prapañca: | amanana^ iti
sarvopalambhasamuddhātā-

daniñjanatāṃ niṣprakampatāmupādāya mananābhāvo'manana:
| acalita^ iti | āsaṃsāraṃ

dharmadhātusthititāmupādāya bhraṃśābhāvo'calita: |
tadete'saṃkleśāvyavadānānupalepāprapañcāmananā-

calākārā: ṣaṭ yathākramaṃ
saṃkleśavyavadānakleśavāsanārūpādi
prapañcasvādhigamopalambhaparihāṇi-

vikalpānāṃ ṣaṇṇāṃ pratiniyatajñeyāvaraṇānāṃ
pratipakṣabhūtā: pratyekabuddhānāṃ
jñeyāvaraṇapratipakṣā-

tmake'nāsravadarśanamārge bhavanti | samudāyena
saptaviṃśatiriti sarvajñatākārā: | tathā coktam-

asadākāramārabhya yāvanniścalatākṛti: |

catvāra: pratisatyaṃ te mārge pañcadaśa smṛtā: ||2|| iti||

tadanantaraṃ mārgajñatākārā vaktavyā: | tatra
saṃkleśetarapakṣāśrayeṇa samudayamārgasatye

kāraṇam, du:khanirodhasatye ca phalamityarthadvāreṇa
nirdiṣṭe samudayamārgadu:khanirodhasatyeṣu

yathāsaṃkhyamaṣṭau sapta pañca ṣoḍaśākārā boddhavyā:
| tatra hetustrividha: | chando rāgo nandī

ca paunarbhavikī tṛṣṇeti | chandapratipakṣeṇāha-virāga
iti | sarvadharmāṇāṃ śūnyatārūpreṇāvi-

tathatāṃ satyatāmupādāya rāgābhāvo virāga: |
kartukāmatvābhāvābhisaṃdhinā nirdiṣṭa: chando-

vasthāyāṃ rāga: pradhānamiti kṛtvā | tadabhāvena
chandasyābhāvāpadeśāt rāgasya vā kāryātmano-

'bhāvena avikalataddhetukacchandasyābhāva: kathita:, anyathā
avikale kāraṇe sati kāryānudayo

na syāditi nyāyāt | rāgapratipakṣeṇāha-asamutthāna iti |
māyopamatve sarvadharmanirvikalpatā-

mupādāya samutthānasya chandasyābhāvo'samutthāna:
dharmeṣvasaktatvābhisaṃdhinā kathita: | rāgā-

vasthāyāṃ sākṣātpravṛttihetutvena chanda: pradhānamiti
kṛtvā | tadabhāvena rāgasyābhāvāpadeśāt |

punarbhavanimittanandītṛṣṇāpratipakṣeṇāha-śānta iti |
sarvadharmāṇāṃ nīlapītādinimittānupa-

labdhitāmupādāya tṛṣṇāyā:
pradhānenānupaśamasyābhāva: śānta: |
samudayastridhā-rāgadveṣamohā: |

tatpratipakṣeṇāha-nirdoṣa iti |
daśabalavaiśāradyādiguṇapāramitāmupādāya doṣābhāvo
nirdoṣa: |

arāga: adveṣa: amoha: iti yāvat | prabhava: parikalpa:, tato
rāgādiprasūte: | tatpratipakṣe-

ṇāha-ni:kleśa iti | parikalpasya
dvayādyabhiniveśasyāsattāmupādāya
kleśahetuprabhavābhāvo

ni:kleśa: | pratyaya: sattvābhiniveśa: | satkāyadṛṣṭe:
sarvānarthapratyayatvāt | tatpratipakṣeṇāha-

@417

ni:sattva iti | aviparyāsārthena bhūtakoṭitāmupādāya
pratyayābhāvo ni:sattva: | tadevaṃ

virāgākāramārabhya yāvanni:sattvākāra iti yathākramaṃ
yo hetu: chando rāgo nandī ca, ya:

samudayo rāgadveṣamohā:, ya: prabhava: parikalpa:, yaśca
pratyaya: sattvābhiniveśa iti, tatprati-

pakṣeṇa trayastraya: eka eka: ityaṣṭāvākārā:
samudayasatye bhavanti | apramāṇa iti sarvadharma-

samutthānasya prādurbhāvasyāsamutthānatāmupādāya
vipakṣanivṛttipratipakṣāvāhakatvenāpramāṇasattvā-

vakāśadatvāt mārgākāro'pramāṇa: | yathā
cāpramāṇasattvāvakāśada: ityāha-antadvayānanugama

iti | sarvadharmānabhiniveśatāmupādāya
saṃsāranirvāṇāntadvayasya prahāṇādananugamo'nupalambha:
|

asaṃbhinna iti dharmadhāturūpeṇa
sarvadharmāṇāmasaṃbhedanatām anānārūpatāmupādāya
vipakṣanivṛttyā

nyāyākāro'saṃbhinna: | yathā ca nyāya:
ityāha-aparāmṛṣṭa iti sarvaśrāvakapratyekabuddhabhūmya-

spṛhanatāmupādāya tadvikalpāsaṃmṛṣṭo'parāmṛṣṭa: |
avikalpa iti vikalpasamatāmupādāya

pratipattyākāro'vikalpa: | yathā ca
pratipattirityāha-aprameya iti apramāṇadharmatāmupādāya

labdhaparityāge'labdhalābhe ca hīnapraṇītavikalpābhāvaṃ
purodhāya jñeyāvadhirahitatvenāprameya: |

asaṅga iti tatra tatrādhigame gaganavat
sarvadharmāsaṅgatāmupādāya nairyāṇikākāro'saṅga: |

tadevamapramāṇāntadvayānanugamāsaṃbhinnāparāmṛṣṭā
vikalpāprameyāsaṅgākārā yathākramaṃ ya: sarvasattvā-

vakāśado mārga:, yathā ca sarvasattvāvakāśada:, yo nyāyo
yathā ca nyāya:, yā pratipattiryathā

ca pratipatti:, yacca niryāṇamiti, dvau dvau dvāveka iti
saptākārā mārgasatye bhavanti | anitya

iti sarvadharmāṇāmasattvena
hetupratyayairasaṃskṛtatāmupādāya
nityamasadityasadartho'nityārtha: | du:kha

iti ākāśasya sarvadharmeṣu samatāmupādāya
sarvavastuvyāpi saṃskāradu:kham | śūnya iti adhi-

ṣṭhātrātmasaṃbandhagandhānubandhenāpi
sarvadharmānupalabdhitāmupādāya
paraparikalpitātmādirahitatvaṃ

śūnyam | anātma iti svayamanātmatvena
sarvadharmānabhiniveśatāmupādāya pudgalādyasvabhāvo-

'nātmā | alakṣaṇa iti
sarvadharmānabhinirvṛttitāmupādāya ni:svabhāvo'lakṣaṇam
| tadevamanitya-

du:khaśūnyānātmākārā: pañcamālakṣaṇākārasvabhāvā
iti pañcākārā du:khasatye bhavanti |

sarvaśūnyatā iti pūrvāparabhāvalakṣaṇasyāntasya
madhyasya ca parito'ntadvayena yuktatvāt paryantasya

avidyamānatvenānantāparyantatāmupādāya
nirodhasatyākārā: ṣoḍaśa śūnyatā: sarvaśūnyatā: |

tatra adhyātmabahirdhobhayavastūnāṃ
nirodhenādhyātmabahirdhobhayaśūnyatākārāstrayo
nirodhākāra-

svabhāvā: śūnyatāyāṃ bhājanaloke paramārthe
saṃskṛte'saṃskṛte śāśvatocchedānte'navarāgrasaṃsāre

adhigatadharmānavakāre'bhiniveśasya
prajñaptyātmakasyāṣṭaprakārasya nirodhena yathākramaṃ
śūnyatā-

śūnyatā, mahāśūnyatā, paramārthaśūnyatā,
saṃskṛtaśūnyatā, asaṃskṛtaśūnyatā, atyantaśūnyatā,

anavarāgraśūnyatā, anavakāraśūnyatā cetyaṣṭau
śūnyatākārā: śāntākārasvabhāvā: | praṇītā-

kāra: paraparikalpitakārakanirodhena prakṛtiśūnyatākāra:
| viṣayabhrāntyātmikānāṃ prajñaptilakṣaṇa-

kālabhrāntīnāṃ nirodhena
sarvadharmalakṣaṇānupalambhaśūnyatākārāstrayo
ni:saraṇākārasvabhāvā: |

svabhāvanirodhenābhāvasvabhāvaśūnyatākāra eva
ni:saraṇākārātmaka iti nirodhākāraṃ śāntākāraṃ

@418

praṇītākāraṃ ni:saraṇākāraṃ cādhikṛtya
yaścādhyātmikādervastuno nirodha:, yathā ca śānto-

'ṣṭavidhābhiniveśoparamāt, yathā ca praṇīta: prakṛtyā,
yathā ca ni:saraṇaṃ trividhabhrānti-

nirodhena, yacca ni:saraṇamabhāvasvabhāvateti
trayo'ṣṭāvekastraya eka iti yathākramaṃ ṣoḍaśākārā

nirodhasatye bhavanti | samudāyena ṣaṭtriṃśat | iti
mārgajñatākārā: | tathā coktam-

hetau mārge ca du:khe ca nirodhe ca yathākramam |

aṣṭau te sapta pañceti ṣoḍaśeti ca kīrtitā: ||3|| iti ||

tadanantaraṃ sarvākārajñatākārā vaktavyā: | tatra ca
sarvāryapudgalādhikāreṇa trividhasarva-

jñatākārasaṃgraho bhavati | ata:
sarvajñatāmārgabhedenāha-smṛtyupasthānādi
bodhipakṣadharma^ iti |

teṣāmeva bodhipakṣadharmāṇāmanupalabdhitāmupādāya
smṛtyupasthānādaya eva pāramitetyartha: |

etaduktam-tatra sarvajñatāyāmādau catu:satyāvatārāya
svasāmānyalakṣaṇaparīkṣitakāyavedanā-

cittadharmasmṛtyupasthānākārāścatvāro
vastuparīkṣāmārga:, tena
kāyādicaturvidhavastuparīkṣaṇāt |

tato'vatīrṇasya vīryam, iti
sarvathotpannānutpannasyākuśalasya kuśalasya ca
yathākramaṃ

prahāṇānutpādanārthaṃ bhūyo bhāvotpādanārthaṃ ca
hetubhūtavīryātmakā: samyakprahāṇākārāścatvāro

vyavasāyikamārga: | tathā āvaraṇaprahāṇādimukhena
vīryārambhāt vīryavataścittakarmaṇyatāpā-

danamiti chandavīryacittamīmāṃsāsamādhiprahāṇa
saṃskārasamanvāgatarddhipādākārāścatvāra: samādhi-

parikarmamārga: | tathā chandādimukhena karmaṇyatāpādanāt
kṛtacittaparikarmaṇo'nantara-

mūṣmamūrdhaprayoga iti tatsvabhāvā:
śraddhāvīryasmṛtisamādhiprajñendriyākārā: pañca
samyagabhi-

samayaprāyogikamārga:, śraddhendriyādinā
āryamārgasamudāgamāya adhipatibhūtoṣmamūrdhaprayogāt

adhigatoṣmāde: kṣāntyagradharmaprayoga: iti tatsvabhāvā:
śraddhāvīryasmṛtisamādhiprajñābalākārā:

pañca sarvathā abhisamayasaṃśleṣamārga: |
śraddhābalādinā anantaraṃ
satyaprativedhārthamāśraddhyādi-

vipakṣānabhibhūtakṣāntyagradharmaprayogāt
viditoṣmādicatuṣkasya satyadarśanamārga iti smṛtidharma-

pravicayavīryaprītiprasrabdhisamādhyupekṣākārā: sapta
bodhyaṅgānyabhisamayamārga:, tena ādita:

pratyātmavedyatattvābhisaṃbodhāt |
parijñātasatyadarśanasya bhāvanāmārga iti
samyagdṛṣṭisaṃkalpa-

vākkarmāntājīvavyāyāmasmṛti
samādhyāryāṣṭāṅgamārgākārā
viśuddhanairyāṇikamārga:, darśanamārgā-

dūrdhvamanena bhāvanāprahātavyakleśaviśuddhaye niryāṇāt
| ata evaiṣāṃ bodhipakṣadharmāṇāmeṣā

ānupūrvī | tadevaṃ vastuparīkṣāmārgādi saptavidhaṃ
mārgamadhikṛtya sarvajñatāmārgādhiṣṭhānā:

saptatriṃśadākārā bhavanti | tadanantaraṃ
mārgajñatāmārgabhedānāha-śūnyānimittāpraṇihita-

pāramitā iti | śūnyānātmākārasvabhāvaṃ prathamaṃ
śūnyatāvimokṣamukhaṃ dṛṣṭikṛtaprati-

pakṣa: | yaccānimittaṃ nirodho yena ca
nimittavikalpāpoḍhena mārgeṇeti kṛtvā

nirodhamārgasatyākārasvabhāvaṃ
dvitīyamānimittavimokṣamukhaṃ
dṛṣṭinimittavikalpapratipakṣa: |

yattūktam-ānimitta: śamākārairiti,
tadvastunimittānuviddhaṃ śrāvakamārgamadhikṛtya, iti na

@419

tenāsya virodha: | anityadu:khasamudayasatyākārasvabhāvaṃ
tṛtīyamapraṇihitaṃ vimokṣamukhaṃ traidhātuka-

praṇidhānapratipakṣa: | ityevaṃ
trivimokṣamukhākārāstraya: pratipakṣamārga: |
aṣṭavimokṣapāramite-

yam iti
avibhāvitavibhāvitarūpasaṃjñatvādyathākramamadhyātmaṃ
rūpyarūpī ca pratyātmaṃ dhyāna-

mārūpyasamāpattiṃ vā niśritya bahirdhā rūpāṇi
suvarṇadurvarṇānipaśyati, ityetau nirmāṇāvaraṇa-

pratipakṣeṇa dvau vimokṣau | śubhāśubharūpanirmāṇe ca
yathāsaṃkhyamābhoga: prātikūlyaṃ ca saṃkleśa:,

tatpratipakṣeṇa śubhaṃ vimokṣamukhaṃ kāyena
sākṣātkṛtvā upasaṃpadya viharati | pratyātmaṃ
śubhāśubheṣu

rūpeṣvanyonyāpekṣāsaṃjñāmanyonyānugamasaṃjñāṃ ca
niśritya anyonyaikarasasaṃjñālābhena yatheṣṭaṃ

rūpādhimokṣavibhutvalābhādityeko vimokṣa: | iti
vimokṣākārāstrayo niryāṇamārga: | mokṣānu-

kūlavihāramārgasvabhāvāścaturārūpyasamāpattyākārā:
śāntavihāramārgasvabhāva: saṃjñāveditaniro-

dhākāra eka iti pañcākārā
dṛṣṭadharmasukhavihāramārga: |
navānupūrvavihārapāramiteyam iti

caturdhyānārūpyanirodhasamāpattyākārā nava
lokottaramārga: | catu:satyapāramiteyam iti

catu:satyasaṃgṛhītā:
kleśavisaṃyogalakṣaṇānantaryamārgākārāścatvāra:
prahāṇamārga: | daśapāramite-

yam iti dānādipāramitākārā daśa buddhatvamārga: |
tadevaṃ pratipakṣamārgādiṣaḍvidhamārgamadhi-

kṛtya mārgajñatāmārgādhiṣṭhānāścatustriṃśadākārā
bhavanti | tadanantaraṃ sarvākārajñatākārā vaktavyā: |

tatra ca mārgo niratiśayatvādeka eva, kevalaṃ tu
balavaiśāradyādyākārabhedenāsya viśeṣamārgasyā-

sādhāraṇabhedo vaktavya ityāha-balapāramiteyam iti |
sthānāsthānajñānabalam, karmavipāka-

jñānabalam, nānādhimuktijñānabalam,
anekalokadhātujñānabalam, indriyaparāparajñānabalam,

sarvatragāminīpratipajjñānabalam,
saṃkleśavyavadānajñānabalam,
pūrvanivāsānusmṛtijñānabalam,

cyutyupapattijñānabalam, āsravakṣayajñānabalamiti
nirjitavipakṣatvenānavamṛdyatāmupādāya balā-

kārā daśa | vaiśāradyapāramiteyam iti
buddho'hamityātmapratijñāne rāgādīnāmantarāyatvā-

khyāne sarvajñatādimārgasya niryāṇatvaprakāśane
kṣīṇāsravatvenātmano'bhyupagame ca paryanuyoktu-

rabhāvena anavalīnacittatāmupādāya
vaiśāradyākārāścatvāra: | pratisaṃvitpāramiteyam iti
paryāye

dharmalakṣaṇe janapadabhāṣāyāṃ dharmaprabhede ca

athākramamadhigatāsvādanajñeyāvaraṇapratighātābhāvena

sarvajñānāsaṅgāpratighātitāmupādāya
dharmārthaniruktipratibhānapratisaṃvidākārāścatvāra: |
sarva-

buddhadharmāveṇikapāramiteyam iti | nāsti skhalitaṃ
ravitaṃ muṣitasmṛtirasamāhitaṃ cittaṃ

nānātvasaṃjñā apratisaṃkhyāyopekṣā cetyevamākārā:
ṣaṭ | jñeyāvaraṇaviśuddhimārabhya nāsti

chandato vīryata: smṛtita: samādhe: prajñāyā vimukteśca
sakāśātparihāṇirityevamākārā:

ṣaṭ | kāyavāṅmanaskarmaṇāṃ
jñānapūrvagamānuparivartanākārāstraya: |
atītānāgatapratyutpanneṣva-

saṅgāpratihatajñānākārāstraya iti
śrāvakādyasādhāraṇatvena
gaṇanāsamatikramaṇatāmupādāya

aṣṭādaśāveṇikabuddhadharmākārā: | tathāgatatathatā
iti sarvasya dharmasya buddhairbhagavadbhirbhāṣi-

tasya lakṣaṇārthāvaikṛtyādavitathatāmupādāya
sarvabuddhabhāṣitatathatākāra eka: | svayaṃbhūpāra-

miteyam iti sarvadharmāsvabhāvatāmupādāya
tadadhigamasyāparapratyayatvāt sarvadharmavaśavartana-

@420

svayaṃbhvākāra eka: | sarvajñajñānapāramiteyam iti
sarvadharmasvabhāvasarvākāraparijñānatāmupādāya

sarvākārābhisaṃbodhibuddhatvākāra eka: | tadevaṃ kṛtvā
yathā balādibhirākārāṇāṃ prabhedo yaścaiṣāṃ

svabhāvastathatā, yasya ca te sarvadharmavaśavartina:
svayaṃbhuva:, yadarthaṃ ca sarvadharmasarvākārābhi-

saṃbodhāyeti yathākramaṃ daśa
catvāraścatvāro'ṣṭādaśa eka eka
ekaścetyekonacatvāriṃśadākārā:

sarvākārajñatāmārgādhiṣṭhānā bhavanti | yathoktā eva
cākārā: śrāvakādibhedena sarvākārajñatāyāṃ

mārgasatyabhedādavagantavyā: | tathā coktam-

smṛtyupasthānamārabhya buddhatvākārapaścimā: |

śiṣyāṇāṃ bodhisattvānāṃ buddhānāṃ ca yathākramam
||4||

saptatriṃśaccatustriṃśattriṃśannava ca te matā: |

trisarvajñatvabhedena mārgasatyānurodhata: ||5|| iti ||

tatrānāsravā: sāsravāśca sarvajñatākārā yathākramaṃ
śrāvakabodhisattvabhedena | mārgajñatā-

kārā: sāsravā eva, bodhisattvānāmatyantakleśāprahāṇāt
| anāsravā eva sarvākārajñatākārā:

savāsanakleśajñeyāvaraṇaprahāṇena sarvadharmajñānitvāt
samyaksaṃbuddhasya ityekatra gaṇyamānaṃ trisapta-

tyuttaramākāraśatamityākārā: | yattūktam-nāmata:
ṣoḍaśebhyo'nyākārā iti, tatkleśāvaraṇamātra-

pratipakṣākārābhisaṃdhineti na tenāsya virodha: ||

abhisamayālaṃkārālokāyāṃ prajñāpāramitāvyākhyāyāṃ

stutiparivarto nāma navama: ||

@421

10 dhāraṇaguṇakīrtanaparivarto daśama: |

viśiṣṭaprayogairākārā bhāvayitavyā: | te ca
prayoktāraṃ vinā kathayitumaśakyā iti

śravaṇādibhājanaṃ prayoktāraṃ nirdiśannāha-atha khalu
śakrasya ityādi | tathāgatamuddiśya

vihārādikaraṇāt pūrvajinakṛtādhikārā: |
piṇḍapātādidānāt bahubuddhāvaropitakuśalamūlā: |

kalyāṇamitrairadhiṣṭhitatvena kalyāṇamitra parigṛhītā:|
yathoktaviśeṣaṇatrayopetā evākāra-

lakṣaṇāyā māturasyā mukhyata: śravaṇabhājanam | tathā
coktam-

kṛtādhikārā buddheṣu teṣūptaśubhamūlakā: |

mitrai: sanāthā: kalyāṇairasyā: śravaṇabhājanam ||6||iti||

avaramātrakeṇa iti alpena | kāyādyupasthānārādhanāt
bahubuddhaparyupāsitā: |

saṃśayārthanirṇayāya svarūpaparipṛcchanāt paripṛṣṭā:
| hetuparipṛcchayā paripraśnīkṛtā: | dānādi-

daśapāramitāpratipattyanuṣṭhānāt
bahubuddhāvaropitakuśalamūlā: |
kṛtatathāgataparyupāsanādaya

evodgrahaṇādibhājanamityavasātavyam | tathā coktam-

buddhopāsanasaṃpraśnadānaśīlādicaryayā |

udgrahadhāraṇādīnāṃ bhājanatvaṃ satāṃ matam ||7|| iti||

yukta evāyaṃ śakrasya vitarka: | yasya yathoktaheturasti sa
evādhimokṣaṃ karotītyāha-

yo bhagavan ityādi | tathā tvayā śikṣipyate ityādi
padatrayaṃ prayogamaulapṛṣṭhāvasthāsu

darśanabhāvanāviśeṣamārgabhedādvā grāhyam | nanu
viśiṣṭārthādhigamābhāve kathamudgrahādimātreṇa

avinivartanīyo dhārayitavya iti tatkasya heto:
ityāśaṅkyāha-gambhīrā ityādi | yathokta-

tathāgataparyupāsanasaṃpraśnadānaśīlādicaryāhetutraya
vaiparītyena parīttakuśalamūlena aparipṛcchaka-

jātīyena pūrvamacaritavatā iti padatrayaṃ yojyam |
etaduktam-vyatirekamukhena yasmādyathā-

nirdiṣṭabuddhopāsanādikāraṇenādhimuñcati
prajñāpāramitāṃ viśiṣṭādhyāśayatayā, tasmādavini-

vartanīyo dhārayitavya: iti | yathoktahetuvaikalyācca
pratikṣipantītyāha-ye punaradhimucya

ityādi | kathamidānīṃ pratikṣepāśayena pūrvaṃ
pratikṣepo gamyate iti tatkasya heto:

ityāśaṅkyāha-yathāpi ityādi | yasmādidānīṃ
kuśalamūlānāṃ parīttatvāt pratikṣepāśayo

mātu:, tasmāt pūrvamapi pratikṣepo gamyate | anyathā
parīttakuśalamūlatvānupapatterityartha: |

tadevāha-na hi bhagavan ityādi | ucitamevoktaṃ
śāriputreṇetyāha-gambhīrā ityādi |

kimatrāścaryam ? naiva kiṃcit, kāraṇānurūpatvāt
kāryasya | saṃjātaprasādātiśayatvādāha-

namaskaromi ityādi | kathaṃ māturnamaskāre'nyasya
saṃbandhābhāvānnamaskāra iti tatkasya heto:

ityāśaṅkyāha-atonirjātā hi ityādi |
bodhisattvāvasthāyāṃ māturabhyāsena buddhatvaprāptestata:

sarvajñatā nirjātā | buddhatvāvasthāyāṃ vineyebhya:
prajñāpāramitāprakāśanāt sarvajñajñānaprabhāvitā

ca prajñāpāramitā, ityevaṃ hetuphalasaṃbandhāt
prajñāpāramitānamaskāre sarvajñajñānasya namaskāra: |

@422

evam iti sarvajñajñānasya hetutvena phalatvena cetyartha: |
śrutacintābhāvanāmayajñānairyathākramaṃ

prajñāpāramitāyāṃ caritavyam ityādi padatrayaṃ yojyam |
prayokturnirdeśānantaraṃ prayogārthaṃ

praśnayannāha-kathaṃ bhagavan ityādi |
prakaraṇānurūpatvāt praśnasya sādhu sādhviti sādhukāra-

dānam | enamartham ityādi | vakṣyamāṇān
viṃśatiprayoganārabhya svādhigamārthaṃ paripraṣṭavyam |

parādhigamārthaṃ paripraśnīkartavyam | tathāgataṃ manyase
pratipadyase | jānīṣe iti yāvat | tatra

rūpādiṣvanavasthānaprayogamāha-iha ityādinā |
ādhārasvarūpabhedena rūpe rūpam iti padadvayaṃ

vācyam | tata: kimityāha-yata: ityādi |
etaduktam-yasmādrūpādiṣu ni:svabhāvatayā

sthānapratiṣedha:, tasmāttatrānavasthānaprayoga: iti |
ayogaprayogārthamāha-rūpam iti kauśika

na yojayati iti | na yogamāpadyate ityartha: | tata: kiṃ
bhavatītyāha-yata: ityādi | evaṃ

yogamāpadyate iti | evaṃ tattvato yogābhāvena saṃvṛtyā
yogamāpadyate | ayoga eva teṣu

prayoga ityartha: | gambhīraprayogamāha-gambhīrā ityādinā
| rūpāditathatāgambhīratayā prati-

ṣṭhānānupalabdhyarthena sarvajñatādhikāre
gambhīretyavabodhāt | duravagāhaprayogamāha-duravagāhā

ityādinā | rūpādiduravagāhatayā prakṛtyanāvilārthena
mārgajñatādhikāre duravagāhetyadhimokṣāt |

tadeva kathayannāha-durudgrahā iti | śrotravijñānena
tadākṛṣṭena ca manovijñānena durudgrahatvāt |

apramāṇaprayogamāha-apramāṇā ityādinā |
rūpādyapramāṇatayā paryantānupalambhārthena sarvā-

kārajñatādhikāre'pramāṇetyālambanāt | athavā,
gambhīrābhisaṃbodhamasādhāraṇābhisaṃbodhaṃ niru-

ttarābhisaṃbodhaṃ cādhikṛtya yathākramaṃ trividho'yaṃ
gambhīraprayogādirukta: | sādhūktatvena gambhīra-

prayogaṃ spaṣṭayannāha-evametat ityādinā | tadayaṃ
samāsārtha:-yadā gambhīraṃ rūpādikamityabhi-

niveśayogena tattvato na tiṣṭhati, tadā
aviparyastatvāttatra gambhīrayogamāpadyate | yadā ca

gambhīramityapi na yogamāpadyate, tadā gambhīraṃ
rūpādikamityapi na tiṣṭhati | evaṃ yogāva-

sthānasya niṣedhena aviparītagāmbhīryaprayogārtha: kathita
iti | etadanusāreṇa duravagāhā-

pramāṇaprayogayorapyartho vācya: | ete ca
gambhīrādayastraya: prayogā: pratyekaṃ
mṛdumadhyādhimātrā:

ityāryavimuktisena: |
kṛcchracirābhisaṃbodhaprayogārthamāha-gambhīrā bhagavan
prajñāpāramitā

avinivartanīyasya ityādi | niyatagotratvena
kaścidavaivartiko'pyavyākṛta iti tadvyavacchedārthaṃ

vyākṛtagrahaṇam | mātari sarvaprakārajñānābhāvena
vicikitsādisaṃbhavāt tasyaiva purato

bhāṣaṇe ko heturiti tatkasya heto: ityāśaṅkyāha-sa hi
ityādi | sa yasmāt pratividdha-

dharmadhātuniṣyandadeśanādharmāgratvena
mithyājñānābhāvāt na kāṅkṣiṣyati,
saṃśayajñānavigamāt na

vicikitsiṣyati, ajñānavirahāt na dhandhāyiṣyati,
samyagjñānopetatvāt na vivadiṣyati,

tasmāttasyaiva purato bhāṣaṇīyeti mati: |
sāmarthyādanyasya punaruttrāsādisaṃbhavāt
kṛcchracirābhi-

saṃbodhaprayogo darśita: | vyākaraṇalābhaprayogamāha-sacet
puna: ityādinā | ko doṣa iti

katama: kāṅkṣādidoṣa: syāt gotrasāmarthyādanuttrāsādi:
| ato na kaścidityāha-dūrata:

ityādi | dūrāddūratare | dīrghakālāditi yāvat |
tadevāha-cirayānasaṃprasthita: iti | athavā

@423

dūrato gambhīrārthādhimokṣācchrāvakādyagocarata: |
prajñāpāramitāṃ lapsyate ityādi | prathamatarameva

tāvaddūrātpaśyati | tato darśanāhlāditaśarīro vandate |
tato vivardhamānaprasādavega: pradakṣiṇī-

karaṇādinā paryupāste | tata: kṛtānupūrviko niṣadya
śṛṇoti | ityevaṃ darśanādyarthaṃ prajñāpāramitāṃ

prāpsyati | na cedānīmasau cireṇa iti nacireṇa, idānīmeva
darśanādikāle | etadevāha-

āsannam ityādinā | naikaṃ tathāgatam ityādi |
ekadvitritathāgatānatikramiṣyati | tata: sa

bodhisattva: paścāt vyākaraṇaṃ pratilapsyate ityevaṃ na,
api tu tebhya ityartha: | tadeva

kathayannāha-api tu tānārāgayiṣyati iti | api ca
tānekadvitritathāgatān samyak

tatprajñaptaśikṣāpratipattyā ārāgayiṣyati |
tathāgatadarśanaṃ ca vyākaraṇenāvandhyaṃ kariṣyati

iti ekadvitritathāgatādidarśanaṃ vyākaraṇenāśūnyaṃ
kariṣyati, niyamena vyākaraṇalābhāt |

tadevāha-tathāgatadarśanāñca ityādinā | yāvacca
vyākaraṇam ityādyupasaṃhāra: sugama: |

avinivartanīyaprayogārthamāha-atha khalvāyuṣmān
śāriputra: ityādi | ka: punarvādo'tra ya:

śrutvā codgrahīṣyati iti | ya: samyagudgrahaṇādinā
avinivartanīyaprayogeṇa yukta: sa paripakva-

kuśalamūla: ityatra ko vāda: ? naiva kaścitsaṃdeha
ityartha: | sādhūktatvenānumatimāha-evametat

ityādi | yathoktaprayogameva draḍhayannāha-pratibhāti me
bhagavan ityādi | aupamyodāharaṇam

iti sādṛśyodāharaṇam | upavartsyate iti upapatsyate
prajñāpāramitodgrahaṇādinā | kathaṃ

paripakvakuśalamūlo bodhisattvo lakṣyate, anyasyāpi
tadudgrahādisaṃbhavāditi tatkasya heto:

ityāśaṅkyāha-bhūyastvena hi ityādi | yasmādbāhulyena
dharmavyasanasaṃvartanīyai: karmabhiravirahi-

tānāṃ prajñāpāramitāyāṃ cittāni
samyagudgrahādivimukhatvena pratikūlāni bhaviṣyanti,
parityāga-

paratvena parivellayiṣyanti | yasmāccānupacitakuśalamūlā:
prajñāpāramitāyāmarthānavabodhāt na

praskandanti, nāpi prasādalābhāt prasīdanti,
tasmādupacitakuśalamūlāste yathāvadudgrahaṇādi-

kāriṇa: iti vākyārtha: | bhūtakoṭyām iti |
bhūtakoṭirdharmadhātu:, tadyotanāt prajñāpāramitā

tathoktā | niryāṇaprayogamāha-tadyathāpi nāma bhagavan
puruṣo yojanaśatikāt ityādinā |

evameva ityādi bahuyojanaśatikāṭavīkāntārāt
prasthitapuruṣavat āntarāyikadharmavarjanādi-

pratipattimato yasyeyaṃ jinajananī
śravaṇādyarthamupapadyate, niyamena niryāṇāntena
veditavyamabhyā-

sanno'hamanuttarāyā: samyaksaṃbodherityartha: |
tadevāha-nāpi tena ityādinā | tadvirodhidharmā-

nupasthāpane kathaṃ śrāvakādibhūmau patanabhayaṃ na
syāditi tatkasya heto: ityāśaṅkyāha-tathā

hyasyemāni ityādi | etaduktam-yasmāt
pudgalanairātmyamātraprabhavatvena
śrāvakādibhūmiviruddhā-

mavikalasarvadharmanai: svābhāvyadyotikāṃ
prajñāpāramitāṃ darśanādyarthaṃ labhate, tato
viruddhāyā

māturupalambhānna śrāvakādibhūmipātaśaṅkā iti |
sādhūktatvāt evametat śāriputra, evametat

iti svahastaṃ datvā punarapi
sāmarthyādhānārthamāha-pratibhātu ityādi |
nirantaraprayogārthamāha-

tadyathāpi nāma bhagavanniha kaścideva ityādi | stambaṃ vā
stambanimittaṃ vā iti viṭapaṃ

viṭapanimittaṃ vetyartha: | stambādyanupalambhāt kathaṃ
mahāsamudrasyābhyāsannatvamiti tatkasya

@424

heto: ityāśaṅkyāha-anupūrvanimno hi ityādi |
etaduktam-yasmātsvahetunā janita-

stambādinā viruddha: anupūrvanimna: svabhāvo
mahāsamudrasya, atastadupalambhasvabhāvādeva

stambādyanupalambhāttasyābhyāsannatvamiti |
prajñāpāramitāṃ śṛṇvatā veditavyam iti | satata-

bhāvanādipratipattyā nirantaraprayogabalānniścetavyam |
kathaṃ mātu: śravaṇakāraṇena vyākaraṇa-

kāryāsannībhāvo'numīyate iti tatkasya heto:
ityāśaṅkyāha-tathā hyenām ityādinā |

etaduktam-kāraṇasyārthāntaranirapekṣatayā
kāryotpādanayogyatānumānena svabhāvahetunā vyāka-

raṇāsannībhāvānumānādadoṣa: iti |
āsānnabhisaṃbodhaprayogamāha-tadyathāpi nāma bhagavan

vasante ityādinā | śīrṇaparṇapalāśeṣu iti
patitavṛddhapatreṣu | pūrvavat tatkasya heto:

ityāśaṅkyāha-tathā hīmāni pūrvanimittāni ityādi |

hetunā ya: samagreṇa kāryotpādo'numīyate |

arthāntarānapekṣatvāt sa svabhāvo'nuvarṇita: ||

iti nyāyena gatārthametat | upanāmiteyam iti
abhinavānāsravadharmādhāratvādi prati-

patterāsannābhisaṃbodhaprayogasāmarthyena ḍhaukitā |
kṣiprābhisaṃbodhaprayogārthamāha-tadyathāpi nāma

ityādi | jātagarbhatvādgurviṇī | āsannaprasavakālatvāt
gurugarbhā | aṅgavijṛmbhaṇādveṣṭate |

paurvakeṇāyoniśomanasikāreṇa grāmyadharmapratisaṃyuktena
prayogamaulapṛṣṭhāvasthāsu yathākramamāsevitena

niṣevitena bhāvitena sarvatra puna: punarāmukhīkaraṇāt
bahulīkṛtena imāṃ vartamānāmevaṃrūpāmasahyāṃ

kāyena vedanāṃ du:khamanubhavāmīti cintayatīti śeṣa: |
śṛṇvataścaināṃ ramate cittamasyām

iti | ādheyasya pratipattidharmasya kṣipraṃ
dharmakāyaphalābhinirvartanādipratipattimato yathoktaprayoga-

sāmarthyāccittaṃ prajñāpāramitāyāṃ śravaṇapūrvakaṃ
ramate | bhaktiṃ karotīti yāvat | parārthaprayogamāha-

āścaryaṃ bhagavan yāvat ityādinā | yāvadvacanena
sanāthā ityādiparigraha: | yasmāt

vyākaraṇādibhirbhūmiṣu pāramitāsu ca niveśanāt
suparigṛhītā: suparīttāśca kalyāṇamitrapratya-

rpaṇācca suparīnditā bhagavatā bodhisattvā:,
tasmādāścaryam | sarvaviṣayatve'pi kṛpāyā viśiṣṭā-

śayasaṃpattibhavyatābalena pratiniyatajanānugraho vismaya: |
viśiṣṭāśayasaṃpattimevāha-tathā hi

ityādinā | anāgatasaṃbandhenārthakāritvādbahujanahitāya
pratipannā: | vartamānakālatayedānī-

marthakaraṇādbahujanasukhāya | atītakālasaṃbandhena
kṛtānāṃ kuśalākuśaladharmavāsanānāṃ yathākramaṃ

vivṛddhaye parihāṇaye vā yatnakaraṇāt lokānukampāyai
pratipannā iti pūrveṇa saṃbandha: | puna-

rapyatītānāgatavartamānakālasaṃbandhāt
sāmānyenāha-mahato janakāyasyārthāya hitāya sukhāya

iti | dharmaṃ deśayitukāmā: iti prajñāpāramitāyāṃ
dharmacakrapravartanādipratipattimatāṃ

parārthakaraṇāddharmaṃ bhāṣitukāmā: |
avṛddhyaparihāṇiprayogārthamāha-iha bhagavan bodhi-

sattvasya ityādi | rūpādīnāṃ vṛddhiparihāṇyadarśanena
prajñāpāramitāyāṃ caraṇānujñānā-

ttatprayogo'bhihita: |
dharmādharmādyanupalambhaprayogārthamāha-dharma na
samanupaśyati ityādi |

dharmādharmāderanupalambhapratipattyā tatprayogatvādevaṃ
bhāvanāparipūriṃ gacchati | acintyākāra-

@425

saṃjñānirodhaprayogārthamāha-acintyamidaṃ bhagavan
deśyate ityādi | dharmadhāturūpatvena cinta-

yitumaśakyatvādacintyam | rūpādyacintyamiti yadi na
saṃjānīte tadgrahaṇasaṃjñānirodhāt, 

tadā yathoktaprayoge carati prajñāpāramitāyāmityartha: |
avikalpaprayogārthaṃ praśnayannāha-ko'tra 

bhagavan adhimokṣayiṣyati ityādi | parihartumāha-ya:
śāriputra caritāvī ityādi | kathaṃ 

bhagavaṃścaritāvī bodhisattvo mahāsattvo bhavati iti
svarūpalābhapraśnaṃ kathaṃ caritāvīti nāmadheyaṃ 

labhate ityanvarthasaṃjñālābhapraśnaṃ ca
pariharannāha-iha śāriputra ityādi | nanu cintāviṣayabala-

vaiśāradyādisadbhāve kathaṃ na kalpayatīti tatkasya heto:
ityāśaṅkyāha-balāni hi śāriputra 

ityādi | tattvato
dharmadhāturūpatvādrūpāditannimittatatsvabhāvavikalpanādi
pratipattisāmarthyenā-

vikalpaprayogalābhāccintātikrāntatvenācintyāni balādīni
na kalpayatītyartha: | phalaratnadāna- 

prayogārthamāha-gambhīrā bhagavan prajñāpāramitā,
ratnarāśirbhagavan prajñāpāramitā iti|

dharmapudgalanairātmyapratipakṣatvena gambhīrā satī
prathamaphaladarśanādipratipattyā phalaratnadāna- 

prayogavatāṃ
srotaāpattyādyanuttarasamyaksaṃbodhiphalaratnasya
dātrītvādratnarāśi: | viśuddhiprayogārtha- 

māha-śuddharāśi: ityādi | ākāśasyaiva
śuddhatvamupādāya rūpādiviśuddhibhāvanayā tatpra-

yogavatāṃ kleśajñeyāvaraṇa{1. B
om. ^prahāṇa^.}prahāṇahetutvena śuddharāśi: |
avadhiprayogārthamāha-āścaryaṃ bhagavan 

ityādi | mahānubhāvatve'pyantarāyasaṃbhava ityāścaryam |
sādhūktamityāha-evametat subhūte 

ityādi | niryuktikamevedamiti tatkasya heto:
ityāśaṅkyāha-tathā hi ityādi | yasmānmāra: 

pāpīyān autsukyamudyogamāpatsyate antarāyaṃ kartum,
tannimittam | tasmādbahvo'ntarāyā 

ityartha: | yadyevaṃ kathaṃ tarhi śīghraṃ likhyate ityāha-tatra
śīghram ityādi | "saṃvatsareṇeti vacanaṃ 

tāvatā ṛtvādipratyayasākalyāt bahi:kālo nāstīti
jñāpanārtham" ityāryavimuktisena: | 

tathā likhitavyaiva iti
saṃvatsarābhiyogānutsargādipratipattimatāmavadhiprayogalābhāt
likhi-

tavyaiva nirvighnatayā | śīghramiti śeṣa: | nanu
saṃvatsareṇa likhane kathaṃ śīghramiti tatkasya 

heto: ityāśaṅkyāha-evaṃ hyetat ityādi | dharmataiṣā
yasmānmahāratnānāṃ bahavo'ntarāyā: 

saṃbhavanti, tasmāt paramaratnasvabhāvāyā mātu:
saṃvatsareṇa bahvantarāyatve'pi likhanaṃ śīghrameveti 

bhāva: | yathoktā eva prayogā grāhyā: | tathā coktam-

rūpādiṣvanavasthānātteṣu yoganiṣedhata: | 

tattathatāgambhīratvātteṣāṃ duravagāhata: ||8||

tadaprāmāṇyata: kṛcchrāccireṇa pratibodhata: |

vyākṛtāvavivartyatve niryāṇe sanirantare ||9||

āsannabodhe kṣipraṃ ca parārthe'vṛddhyahānita: | 

dharmādharmādyadṛṣṭau ca rūpācintyādyadarśane ||10||

@426

rūpādestannimittasya tadbhāvasyāvikalpaka: |

phalaratnapradātā ca śuddhaka: sāvadhiśca sa: ||11||iti||

yuktarūpā ceyameṣāṃ viṃśate: prayogāṇāmānupūrvī |
tathā hi-rūpādiṣvanabhiniveśa- 

yogena sthita:, ayogaprayogeṇābhiyujyamāna: teṣāṃ
rūpādīnāṃ gambhīratāṃ duravagāhatāmapramāṇatāṃ 

cāvagacchati | tato'samyagyogavihitatvenādikarmika:
kṛcchreṇa tadanya: sukhena vyākaraṇamavi- 

nivartyabhūmiṃ ca prāpya niryāti, avirahito bhavati,
abhisaṃbodhyāsannībhavati, kṣipramabhi- 

saṃbudhyate | tata: parārthaṃ kurvan na vardhate, na
parihīyate | tato dharmādharmādau sāmānye 

rūpācintyādau ca viśeṣe
sarvasaṃjñāprahāṇādavikalpaka: | phalaratnapradānena
parāṃ śuddhiṃ niṣṭhāṃ 

prāpto bhavati | pūrvameva
āsaṃvatsaramabhiyogaparikarmitacittasaṃtāna:
ityadhigamaprabhāvita: 

prayogānukrama: | prayogānantaraṃ guṇadarśanapūrvakaṃ
sutarāmabhyasyante prayogā:, iti tadguṇā 

vaktavyā: | tatra prathamaṃ māraśaktivyāghātaguṇaṃ
vaktumāha-iha bhagavan prajñāpāramitāyām 

ityādi | na prasahiṣyate iti na prabhaviṣyati |
acchidrasamādānasya iti akhaṇḍita- 

prajñāpāramitāpaṭhanādisamādānasya acchidrasamādānasya
tāvanmātraṃ vighnasāmarthyādāha-yadā 

bhagavan ityādi | kathametarhi iti kena prakāreṇedānīm |
kasya vā anubhāvena iti, kasya 

vā sāmarthyena | samyaksaṃbuddhānāmanubhāvena iti
vikalpena praśnadvayasya kṛtatvāt pāścātyasyaiva 

parihāra: | etaduktam-prayogabhāvanāvasthāyāṃ
tathāgatānāmadhiṣṭhānasya lābhāt māraśakti- 

vyāghātaguṇodayenodgrahaṇādikaṃ kariṣyanti iti |
tathāgatānubhāvasteṣāṃ kathamiti tatkasya 

heto: ityāśaṅkyāha-eṣā hi śāriputra dharmāṇāṃ
dharmatā iti | sugamam | etadeva spaṣṭayannāha- 

ye te'prameyeṣu ityādi | dvitīyaṃ
buddhasamanvāhārajñātatvaguṇaṃ vaktumāha-ye caināṃ
prajñāpāra- 

mitām ityādi | śaktyādhānāyāvalokanāt
samanvāhariṣyanti | sāmarthyotpādanāt 

parigrahīṣyanti | tadeva vistareṇāha-ye'pi te bhagavan
ityādinā | prayogamaulapṛṣṭhāvasthāsu 

tathāgate samanvāharaṇalābhāt
buddhasamanvāhārajñātatvaguṇodayena śravaṇādi
kariṣyantītyāha 

buddhānubhāvena ityādivacanam | sādhūktatvenāha-evametat
ityādi | tṛtīyaṃ buddhapratyakṣī- 

karaṇaguṇaṃ nirdiśannāha-jñātāste ityādi |
viśiṣṭārthādhānābhiprāyeṇa divyacakṣuṣā jñātā: |

prajñācakṣuṣā adhiṣṭhitā: | dharmacakṣuṣā dṛṣṭā:
| vyavalokitā buddhacakṣuṣā iti spaṣṭameva | 

ke punaste ityāha-ye te ityādi |
etaduktam-tathāgatajñānadarśanalābhāt
buddhapratyakṣīkaraṇa- 

guṇavanto ye śravaṇādikāriṇa:, te jñātā: iti |
samyaksaṃbodhyāsannībhāvaguṇaṃ caturthaṃ 

nirdiśannāha-śrutvodgṛhya ityādi | āsannībhaviṣyanti
iti tathāgatānāṃ samīpībhavanalābhena 

samyaksaṃbodhyāsannībhāvaguṇodayānnikaṭavartino
bhaviṣyanti | mahārthatādiguṇaṃ pañcamaṃ pratipāda- 

yannāha-ye'pi śāriputra enām ityādi | na tathatāyāṃ
sthāsyanti iti ananyathārthena 

tathatāyāṃ samyaksaṃbodhau pratipattivaikalyāt na tadaiva
sthāsyati | teṣāmapi iti mahānuśaṃsa-

lābhāt mahārthatādiguṇodayena pustakalikhitāyā
dhāraṇavācanavatāṃ buddhairavirahitatvaṃ sugati- 

@427

parāyaṇatvaṃ samyaksaṃbuddhatvaṃ nirvāṇāt pareṇāpi ca
parārthapravṛttimadhikṛtya yathākramaṃ mahārthiko 

mahānuśaṃso mahāphalo mahāvipākaśceti catvāri padāni
veditavyāni | prakṛṣṭaścātra pāko 

vipāko draṣṭavya: | sapariśrama: iti tallikhanam |
pariṣpanda iti dhāraṇavācane | 

yathāprajñaptito dharmamahāyānamanaskriyā |

bodhisatvasya satataṃ prajñayā triprakārayā |

dhātupuṣṭyai praveśāya cārthasiddhyai bhavatyasau || 

iti sarvasya mahāyānadharmasyānuśaṃsatve kathaṃ
jinajananyā evānuśaṃsā iti tatkasya 

heto: ityāśaṅkyāha-tathā hi prajñāpāramitā ityādi |
yasmāt sarvadharmanai:svābhāvyamukhena 

dharmāṇāṃ tattvaprativedhāya śravaṇādikrameṇa
pratyupasthitā, tasmāttasyā evānuśaṃso mukhyata ityartha: 

deśanirūpaṇaguṇaṃ ṣaṣṭhaṃ vaktumāha-ime khalu puna:
śāriputra ṣaṭpāramitāpratisaṃyuktā: 

ityādi | ṣaṭpāramitāvacanaṃ
dānādipāramitāsahāyabhūtatvāt pariśiṣṭapāramitānām
| tathā 

hi-dānādibhistisṛbhi: pāramitābhiranugṛhītasattvānāṃ
catu:saṃgrahavastusaṃgṛhītenopāya- 

kauśalena kauśale pratiṣṭhāpanāt upāyakauśalapāramitā
tisṛṇāṃ pāramitānāṃ sahāyabhūtā | 

dṛṣṭe dharme kleśapracuratayā kuśale karmaṇyakṣamatvena
āyatyāṃ mandakleśatve manasa: praṇidhānāt 

praṇidhipāramitā vīryapāramitāyā: sahāyabhūtā |
satpuruṣasevāṃ saddharmaśravaṇaṃ cāgamya, durbalā- 

dhyāśayatāṃ vyāvartya, āśayabalavattvaṃ praṇīte
dhātau prāpya, adhyātmaṃ cittasthāpanasāmarthya- 

lābhādbalapāramitā dhyānapāramitāyā: sahāyabhūtā |
bodhisattvapiṭakaśrutālambanapūrvakaloko-

ttaraprajñānirhārasāmarthyāt jñānapāramitā 
prajñāpāramitāyā: sahāyabhūteti  | vartanyām iti 

pūrvadeśe | navamaṇḍaprāpta: iti navamaṇḍa
ivābhinavasāra iva abhidheye'rthe taistairdharmabhāṇakai: 

prāpte sati pracariṣyanti sūtrāntā: iti pūrveṇa
saṃbandha: | anena ca granthena tathāgatakṛtya- 

karaṇāddeśanirūpaṇāguṇalābhena dharmabhāṇakānāṃ
buddhasamanvāhārakāṅkṣādinirāsārtho veditavya: | 

tadevāha-samanvāhṛtā: ityādinā |
pañcakaṣāyotsadatvenātyantamabhavyatvāt
sattvadhātordharma- 

ratnasya pracaraṇamasaṃbhāvayannāha-iyamapi ityādi |
paścime kāle ityetadevāha-paścimasamaye

iti | na kaṇādādiparikalpita: kālo nityo'sti
krametarābhyāmarthakriyārahitatvenāsattvāt | 

kiṃ tu bhāvasaṃniveśa eva kaścit paścima: samaya:
saṃketa: paścima: kāla: | uttarasyāṃ 

diśi na sarvatra, kiṃ tarhyuttare digbhāge cīnaviṣa{1. W
cīnadeśādau.}yādau | evaṃvidhe'pi kāle kecidava- 

ropitakuśalamūlā bhaviṣyantītyāha-ye tatra śāriputra
ityādi | tathāpi bahutvamapaśyannāha-

kiyanta: ityādi | kalyāṇamitrādibalena bahūnāṃ saṃbhava
ityāha-bahava: ityādi | svarūpabahutvā- 

dbahava: | gotraprācuryāt subahava: |
sarvānāsravadharmaparipūriguṇaṃ saptamaṃ
kathayannāha-kiṃcāpi 

śāriputra bahava: ityādi | tebhyo'pi bahubhyo'lpakā: iti
śravaṇādikāribhyo'pi bahubhyo-

'pi
pratipakṣadharmaparipūraṇalābhādanāsrava
dharmaparipūriguṇaniṣpattyā anavalayādikāriṇo'lpakā 

@428

ityartha: | kathāpuruṣatāguṇamaṣṭamaṃ
vaktumāha-anubaddhāstai: paurvakā: ityādi | triśaraṇādi- 

bhāvenāśrayaṇādanubaddhā:
kalpitādisvabhāvatrayaparijñānārthaṃ
pratipattyālambanasamudāgamatrayāva- 

bodhārdhaṃ vā yathākramaṃ paripṛṣṭā: paripṛcchitā:
paripraśnīkṛtā: iti padatrayaṃ vācyam | aṇu-

mātrāvadyadarśanāt paripūrṇakāriṇa: |
vismṛtabuddhabhūmiprāpakadharmaśravaṇā: kathamanuttarāṃ
bodhimāra- 

bhyārthakāriṇa iti tatkasya heto: ityāśaṅkyāha-tathā hi
teṣām ityādi | samudācārā

bhaviṣyantīti sarvākārajñatākathākathanalābhena
kathāpuruṣatāguṇasaṃbhavāt
prajñāpāramitāpratisaṃyuktā 

vikalpā: pravartiṣyante | abhedyatāguṇaṃ navamaṃ
nirdiśannāha-teṣu ca susthitā: ityādi | samu-

dācāreṣu teṣu vyavasthitā: | na śakyā bhedayitum iti
tathāgatasānāthyakaraṇalābhenābhedyatā- 

guṇotpatterbhedayituṃ bodhernivartayitumaśakyā: | chandata:
iti sūtrāntamahāyānābhilāṣata: |

mantrata: iti-

rakṣanti devatā mantrai: kuśale vartate mana: | 

vyādhayo'kālamṛtyuśca daurbhāgyaṃ ca praṇaśyati ||

iti bahvanuśaṃsāt mantracaryābhyāsācca bhedayituṃ na
śakyante ityeke | māreṇa pāpīyasā 

sarvaprakāreṇauṣadhisāmarthyāt mantrasāmarthyācca
prajñāpāramitāto nivartayitumaśakyā ityapare | nanu 

svalpakālena bodheraprāptyā kathamaśakyā bhedayitumiti
tatkasya heto: ityāśaṅkyāha-yathāpi 

nāma ityādi | tasyānalpakalpāsaṃkhyeyavīryatvāt bodhiṃ
prati na sahasā aprāptau vinivṛtti-

rityartha: | asādhāraṇakuśalamūlotpattiguṇaṃ daśamaṃ
pratipādayannāha-te ca kulaputrā: ityādi |

tatra prītiryā lokottaradharmaparyeṣṭi: | prasādo
buddhadharmasaṃghāśraya: | prāmodyaṃ yā śuddhatā citta- 

syetyārṣam | athavā pūrvoktameva vyākhyānam |
pratilapsyante iti asādhāraṇakuśalamūlapari- 

grahāt prāpsyanti |
pratijñāyāthārthyasaṃpādanaguṇamekādaśaṃ
kathayannāha-bahujanasya ca ityādi | 

pūrvāvedhamantareṇa kathaṃ sattvārthaṃ kurvantīti
tatkasya heto: ityāśaṅkyāha-evaṃ hi tai: ityādi |

vāgbhāṣitā iti praṇidhānavacanamuccāritam |
mahābodhicittotpāde niyojanāt prasthāpa-

yiṣyāma: saṃdarśayiṣyāma ityādi | vyākhyātam |
smṛtyupasthānādibhāvanāsu pravartanāt 

saṃprabhāvayiṣyāma: | pramuditādisaptabhūmiprasthāpanāt
saṃbodhye pratiṣṭhāpayiṣyāma: |

vāgbhāṣaṇe'pi tadarthāniṣpattau
kathamarthakriyākāritvamiti tatkasya heto: ityāśaṅkyāha- 

anumoditaṃ hi ityādi | yasmātteṣāmāśayapariśuddhiṃ
cittena jñātvā vāganumoditā mayā 

tathāgatena, tasmāt pratijñānumodanalābhe krameṇa
prayogābhyāsāt pratijñāyāthārthyasaṃpādanaguṇo- 

dayenāśeṣasattvārthakāriṇa ityartha: |
udāraphalaparigrahaṇaṃ dvādaśaṃ vaktumāha-evaṃ ca te
kulaputrā: 

ityādi | udārādhimuktikā: iti
gambhīrodārārthādhimokṣeṇodāraphalaparigrahādudārādhi- 

muktikā: | sattvārthakaraṇasāmarthyalābhena
sattvārthapratipattiguṇaṃ trayodaśaṃ
nirdiśannāha-teṣvapi te 

buddhakṣetreṣu ityādi | svajñānaviṣayātikrāntadeśanayā
saṃjātabahumānatvādāha-āścaryam 

ityādi | atītādidharmeṣu
prahīṇāśeṣaviparyāsavāsanasyāpi bhagavato
yathādarśanaṃ saṃvṛtyā jñānaṃ 

@429

pravartate iti vismaya: | yāvaditi
paryantanirdeśādadharmādiparigraha: |
caturvijñānenādṛṣṭam, 

śrotravijñānenāśrutam, ghrāṇavijñānenāviditam,
manovijñānenāvijñātam nāsti kiṃciditi 

yojanīyam | dauṣṭhulyavāsanāsvabhāvānīndriyāṇi, iti
vacanādajñānasvabhāvasyendriyasya 

buddhatvāvasthāyāṃ prahāṇena manobuddhivadindriyabuddhyā
viṣayaparicchedena yasmāt sarvaṃ vijñānaṃ 

bhagavata: sarvaviṣayamiṣyate, tasmānnirmalatayā
cakṣurādijñānena nāsti kiṃcidadṛṣṭādikamitya-

doṣa: | tathā ca indriyabuddhi: pūrvānusāreṇa
vyavasthāpyate ityavaseyam | māturalābhavikalalābha- 

viparyayeṇa niyatilābhaguṇaṃ caturdaśaṃ
pratipādayannāha-ye ca tasmin kāle ityādi  |

anveṣamāṇānām ityādi padatrayaṃ prayogādyavasthāsu
yojyam | yaduktam āścaryam ityādi, 

tat sādhūktamityāha-evametam ityādi | dharmataiṣā
yadbuddhā bhagavanto māyopamatayā sarvaṃ 

pratipadyante iti | kimatra kāraṇamiti yaduktaṃ
tatparihartumāha-tasmin khalu puna: ityādi | 

niryuktikamevedaṃ bhagavatoktamiti tatkasya heto:
ityāśaṅkyāha-tathā hi tai: ityādi  |

agaveṣayanto'pi lapsyante iti
avikalaprajñāpāramitāprāpakapūrvakuśalamūlasamanvāgame
prayogā- 

bhyāsena niyatilābhaguṇodayāt prāpsyante  |yānyapi ca
tato'nyānyapi iti tata: prajñāpāra- 

mitāta: sakāśādyānyanyāni samādhirājādīni sūtrāṇi |
 svayameva iti anukūlatāprāptyā 

karmakartṛvivakṣāvaśādevamuktam  |upagamiṣyanti ityādi
padatrayaṃ śrutādijñānodayabhedena 

kalpitādisvabhāvatrayāvabodhena vā yathākramaṃ yojyam |
pūrvat tatkasya heto: ityāśaṅkyāha- 

evametat ityādi | dharmataiṣā ya: pratyutpanne
janmanyaparityaktavīryo granthaṃ mṛgayate, arthaṃ ca 

paryeṣate, sa prakṛtiparityāgājjātivyativṛtto'pi
pūrvakāyavirahājjanmāntaravyativṛtto'pyaparasmin

janmāntare'pyanyajātisaṃgṛhīto'pi niyatiguṇalābhāt
prāpsyatītyartha: | padaparamatvādāha-ima 

eva ityādi | nānye iti ṣaṭpāramitārahitā: | kim iti
kākvā praśna: | sādhāraṇakuśala-

mūlāyattatvāt sarva evotpatsyante ityāha-ye cānye'pi
ityādi | anye'pīti aṣaṭpāramitā- 

pratisaṃyuktā: | pūrvavat tatkasya heto: ityāśaṅkya
tathaivāha-evaṃ hyetat ityādi | anupalambha- 

pratisaṃyuktā: iti pudgalanairātmyapratisaṃyuktā: |
śūnyatāpratisaṃyuktā: iti dharmanairātmyapari- 

dīpakā: yathoktā eva guṇā grāhyā: | tathā coktam- 

mārāṇāṃ śaktihānyādiścatgurdaśavidho guṇa: ||iti||

abhisamayalaṃkārālokāyāṃ prajñāpāramitāvyākhyāyāṃ 

dhāraṇaguṇaparikīrtanaparivarto nāma daśama: ||

@430

11 mārakarmaparivarta ekādaśa: |

guṇānantaraṃ ke punaste prayogāntarāyakarā doṣā:,
yeṣāṃ parivarjanena prayogā bhāvayi-

tavyā ityanantarāyakarān doṣān vaktumāha-guṇā ime
bhagavan ityādi | kecit puna: iti 

kiyanta: punarityartha: | prativacanamāha-bahūni iti |
tathāpi kiyadbahu mārakarma na jñāyate 

ityāha-kiyadrūpāṇi iti kiyatsaṃkhyāvacchinnasvabhāvāni,
bahūni | ṣaṭcatvāriṃśaddoṣā iti 

pratipādayan kṛcchraprāptiṃ tāvadāha-teṣām ityādinā |
cireṇa pratibhānam iti dīrghakālena 

mātari jñānotpāda: | atyāśupratibhānatāṃ
vaktumāha-tadapi ityādi | kṣipratarotpādena 

paurvāparyānirūpaṇāddṛḍhībhūtaṃ jñānamutpdyamānaṃ
vikṣepsyate, prajñāpāramitāto bhraśyate | kāya- 

dauṣṭhulyaṃ kathayannāha-te vijṛmbhamāṇā: ityādi |
tatra kāyaparāvartanādvijṛmbhayanta:, mahāṭṭa-

hāsādikaraṇāddhasanta:, svenāṅgena tatpratibaddhena vā
parāpabhrājanāduccagdhayanta: iti vācyam | 

cittadauṣṭhulyaṃ pratipādayannāha-vikṣiptacittā: ityādi
| anyonyavijñānasamaṅgina: iti 

parasparaṃ samālambitarañjanīyavastuvijñānā: |
ayogavihitasvādhyāyāditāṃ nirdiśannāha- paraspara-

mupahasanta: ityādi | likhiṣyantītyupalakṣaṇāt
svādhyāyādikaṃ grāhyam | vaimukhyanimitta- 

grāhitāṃ kathayannāha-na vayamatra gādham ityādi |
śrutacintāmayajñānāviṣayatvāt yathākramaṃ 

na gādhaṃ nāsvādaṃ ca labhāmaha iti yojyam | na no'tra iti
| no'smākam | yāvadbhi- 

ścittotpādairaprasādabahulairapakrāmanti, tāvatkalpān
saṃsārasya yogāpattye grahīṣyantīti | 

kimatra kāraṇamiti tatkasmādity#śaṅkyāha-imāṃ hi ityādi
| hetubhraṃśaṃ vaktumāha-punaraparam 

ityādi | āhārikām iti utpādikām | vivarjyotsṛjya iti
prayogāśayābhyāmiti 

vācyam | parīttabuddhaya: iti svalpabuddhaya: |
yathābhūtaparijñāyā mūlamiti samyagdharmāvabodhasya 

pradhānaṃ kāraṇam | praśākhām iti śrāvakayānādikam |
praṇītāsvādabhraṃśaṃ nirdiśannāha- 

tadyathāpi nāma ityādi | niryuktikamevedamiti tatkasya heto:
ityāśaṅkyāha- na hi te'lpa- 

buddhaya: iti | kathaṃ buddhavacane'pi śrāvakayānādau
pratipattirnindyate iti tatkasya hetorityā- 

śaṅkyāha-na hi subhūte ityādi |
pratiṣiddhācaraṇānnindyate ityartha: | damayiṣyāma: 

śamayiṣyāma: parinirvāpayiṣyāma:iti padatrayaṃ
prayogadarśanabhāvanāmārgeṣu yathākramaṃ vedita- 

vyam | śrāvakapratipattiṃ pratiṣidhya
bodhisattvapratipattyarthamāha-api tu khalu puna: ityādi | 

na ca tairmantavyam iti sarvasattvārthaṃ
kuśalamūlābhisaṃskārairnotkarṣa: kārya: |
uttamayānabhraṃśaṃ 

pratipādayannāha-tadyathāpi nāma ityādi | hastinaṃ
labdhvā iti sparśādinopalabhya  |

prakāśam ityālokam | upanidhyāyet iti nirūpayet | no hīdam
iti hastipadādvarṇa-

saṃsthāne grahītumaśakyatvānnaivetyartha: |
uddeśabhraṃśaṃ vaktumāha-tadyathāpi nāma subhūte
ratnārthika 

ityādi | pramāṇānavabodhānnāvagāheta | no hīdam iti |
ratnoddeśamahāsamudrabhraṃśānnaiva paṇḍita: |

pratisaṃlayanam iti kāyādiviveka: | dṛṣṭa eva ityādi |
pratyutpanne janmanyanāgatotpattiṃ prati 

hetumakṛtvā kleśebhya: svacittamapanīya
pradīpavannirvṛtiṃ karomi | nanu
sarvopadravāspadajanmanirodhe 

@431

kathaṃ pravṛttirvāryate iti tatkasya heto:
ityāśaṅkyāha-mahāyānasaṃprasthitā hi ityādi | 

mahāyānasaṃprasthitatvena jagadarthakaraṇāya
kṛtasaṃnāhānāmupāyakauśalabalena
janmasaṃbhave'pyupadravā- 

bhāvādityartha: | alpotsukatāyām iti tāvanmātrasaṃtoṣe |
lābhasatkārasya bandhanatvena kathamevaṃ 

niṣidhyate iti tatkasya heto:
ityāśaṅkyāha-lokapariṇāyakā hi ityādi  |etaduktam- 

ātmābhiniveśenāvagrahe kleśavardhanāllābhasatkārau
bandhanam | yadā tu dānādibhi: parānāvarjya 

padmavattatrāsakta: sārathibhāvena lokārthakārī bhavet,
tadā na kaściddoṣa: || iti prathamaṃ daśakam ||

hetuphalasaṃbandhabhraṃśaṃ kathayannāha-ye ca khalu puna:
ityādi  |etadeva spaṣṭaya- 

nnāha-tadyathāpi nāma ityādi | palagaṇḍa iti takṣaka: |
palagaṇḍāntevāsīti tacchiṣya: |

vaijayantasya prāsādasya iti | sumerutalamadhye sudarśanaṃ
nāma nagaraṃ sauvarṇam  |dairdhyeṇa 

ardhatṛtīyayojanasahasrapramāṇamekaikaṃ pārśvam |
ucchrayeṇa dvyardhayojanam | tatra nagarasya madhye 

śakrasya vaijayanto nāma prāsāda: |
daidhryeṇārdhatṛtīyayojanaśatapramāṇamekaikaṃ pārśvam
|ucchrayeṇa 

yathāśobhaṃ kṛto vaijayantaprāsāda: |
cirakṣipraprabhedena kartukāmo nirmātukāma iti padadvayam |

no hīdam iti sūryācandramasorvimānādyathāyogaṃ
pañcāśatsaikayojanādvaijayantasyādhikapramāṇatvena 

hetuphalānurūpaviparyayasūcanānnaivetyartha: |
niruttarabhraṃśaṃ vaktumāha-tadyathāpi nāma subhūte 

kaścideva ityādi | tatra varṇo gauratvādi: | saṃsthānaṃ
dīrghatvādikam | lakṣaṇādisaṃpatteja: | 

ākāśagamanādikamṛddhi: | nimittamasādhāraṇaṃ
vastunaścihnam | varṇādisādṛśyamātropalambhena 

vipralabdhabuddhitvādapratibala: | nanu śrāvakayāne'pi
tathāgatatvaprāpakakaruṇādidharmanirdeśāt 

kathaṃ tena sarvākārajñatā na paryeṣaṇīyeti tatkasya
heto: ityāśaṅkyāha-dhandhako hi ityādi  |

sarvākārānirdeśānnirdiṣṭo'pyavispaṣṭa ityartha: |
dharmasaṃbhoganirmāṇakāyatrayabhraṃśena yathākramaṃ 

cakravartiśatarasabhojanānadharmaṇiratnadṛṣṭāntā: |
bahuvidhaviṣayavikalpapratibhānotpādaṃ kathayannāha- 

punaraparam ityādi |
caturvidhadoṣapratipādanārthamāha-śakyā ityādi | no
hīdam iti 

tattvato māyopamajñānatvāditi mati:  |likhiteti maṃsyante
iti likhanābhiniveśa: |

asatīti vā iti abhāvābhiniveśa: | akṣareṣu vā
prajñāpāramitāmabhinivekṣyante 

iti akṣarābhiniveśa: | anakṣarā iti anakṣarābhiniveśa:
kathita: | janapadādimanaskāraṃ 

nirdiśannāha-punaraparaṃ subhūte prajñāpāramitāyām
ityādi  | tatra deśo magadhādi: | ekagṛhā- 

diko grāma: | aṣṭādaśaprakṛtivāso nagaram |
vaṇigbahulasthānaviśeṣo nigama: | cātu- 

rvarṇyāvāsapradeśo janapada: | campādiviṣayo rāṣṭram |
rājñāmāvāsadeśo rājadhānī | ākhyānaṃ 

jātakamālādi  |gulmasthānaṃ ghaṭṭasthānam  |viśikhā
pariṣkāra{1, B āpaṇavīthī.}viśeṣa: | śibikā yāpya-

yānam | priyāpriyavyatyasta: priyāpriyaviyoga: |
itikartavyatā satatakaraṇīyatā | gulmākṣa-

darśanaṃ ghaṭṭasthāne pāśakādidarśanam | śeṣaṃ
sugamatvānna vibhaktam | lābhasatkāra- 

ślokāsvādanaṃ pratipādayannāha-punaraparaṃ subhūte
bodhisattvānām ityādi  |lābhasatkāra- 

@432

ślokāsvāda: iti | tatra lābho ratnādiprāpti:, satkāra:
śrīpaṭṭabandhanādi:, śloko yaśa;,

teṣāmanubhavanamāsvāda: | amārgopāyakauśalamārgaṇaṃ
vaktumāha-punaraparaṃ subhūte iti | śūnyatādi-

pratisaṃyukteṣu kathaṃ na spṛheti tatkasya heto:
ityāśaṅkyāha-kiṃ cāpi ityādi | dvitīyaṃ daśakam | 

amī tāvadasyāṃ pravṛttasyāntarāyā: kathitā: | saṃprati
puna: pravṛtte: pūrvameva 

visāmagrī vaktavyā iti
chandakilāsavaidhuryārthamāha-punaraparaṃ subhūte
dhārmaśravaṇika ityādi | 

chandika ityabhilāṣasaṃpanna: | kilāsītyālasyopeta: |
vīryarahita: {1. B om. kusīda.}kusīda iti yāvat | 

chandaviṣayabhedavaidhuryārthamāha-punaraparaṃ subhūte
dhārmaśravaṇikacchandika: ityādi | tatrādhikārārtha- 

pratipattyā gatimān, tāvanmātrārthāvagamāt matimān,
medhāyogāt smṛtimān |deśāntaraṃ 

kṣepsyate ityanena śrotuśchandaviṣayāddaiśikasya
bhinnachandaviṣayatvamāveditam | rūpamityādyukte 

rūpādiskandhāparijñānāt noddhaṭitajña: |
rūpaṇālakṣaṇaṃ rūpamityādyabhidhāne
tadarthānavabodhāt 

na vipañcitajña: |rūpaṃ dvidhā, viṃśatidhā,
ityādyuccāreṇa tadarthānavagamādanabhijña: | yathokta- 

vaidhuryameva spaṣṭayannāha-punaraparaṃ subhūte
dharmabhāṇakaśca ityādi | dharmadaiśikaśrāvaṇikayordātu-

kāmadeśāntaragantukāmatvena bhinnaviṣayacchandatvāt |
lābhagauravālpecchatāvaidhuryārthamāha-punaraparaṃ 

subhūte dharmabhāṇakaścāmiṣaguruka: ityādi | anenaiva
hārakeṇa dhuta{2. B om. dhutaguṇa^.}guṇayogāyogau
kathitau | 

tathā hi-tayoryathākramaṃ lābhādigurutvena
dhutaguṇāyogo'lpecchatāditvena ca dhutaguṇayogo 

deśita: | kalyāṇākalyāṇadharmatvārthamāha-punaraparam
ityādi tatra kalyāṇadharmatvena śrāddha:, 

tadvaiparityenāśrāddha: | anenaiva hārakanirdeśena
tyāgamātsaryamuktam | tathā hi-arthaṃ parityuktu-

kāma: iti śrāvaṇikatyāga: | na vā bhāṣitukāma: iti
daiśikasya mātsaryaṃ vihitam | 

anenaiva ca dānāgrahaṃ kathitam |tathā
hi-pūrvavacchrāvaṇikasya dānaṃ daiśikasya punaralpe- 

cchatā vā ityagrahaṇamāveditam |
uddhaṭitajñavipañcitajñatārthamāha-punaraparam ityādi |
 arthamava- 

boddhukāma: iti uddhaṭitajñatvenārthaṃ pratipattukāma: |
dharmāntarāyikatayā iti sarvadharmapratikṣepa- 

saṃvartanīyataya | na saṃbhaviṣyanti pustakādirūpeṇa |
nāvatariṣyantīti vipañcitajñatvena 

tasyāvabodhamārgaṃ na gamiṣyanti | aprāptadharmabhāṇina:
iti aprāptadharmabhāṇakasya | prativāṇī iti 

na mayā śrotavyamiti pratikūlaṃ vacanam |
sūtrādidharmābhijñānabhijñārthamāha- punaraparam ityādi
|

bhāṣitukāma: iti sūtrādidharmābhijñatayā vaktukāma: |
acchandika: iti teṣāmeva sūtrādidharmāṇā- 

manabhijñatayā śravaṇārthamabhilāṣarahita: |
ṣṭpāramitāsamanvāgamāsamanvāgamau iti mārakarmānenaiṣa

hārekeṇoktam | tathā hi bhāṣitukāma: ityanena
sattvānugrahāśayatayā ṣaṭpāramitāsamanvāgama: |

acchandika: ityanena ca vairūpyāśayatayā dānādiviyoga:
kathita: || iti tṛtīyaṃ daśakam | 

upāyakauśalānupāyakauśale
dhāraṇīpratilambhāpratilambhau likhitukāmatālikhitukāmate

vigatāvigatakāmādicchandatve ca śrāvaṇikamādiṃ kṛtvā
pratipādayannāha-punaraparaṃ 

subhūte ityādi | middhādigurukatvenāśrotukāmatayā
śrāvaṇikasya pratiṣedhaviṣayam | 

@433

samanvāgamādikadaiśikasya ca bhāṣitukāmatvena
samanvāgamādikapratiṣedhaviṣayamuktaṃ veditavyam |

yathoktamevārthaṃ daiśikamādiṃ kṛtvā
nirdiśannāha-punaraparaṃ subhūte dharmabhāṇaka: ityādi | 

apāyagativaimukhyārthamāha-punaraparaṃ subhūte
prajñāpāramitāyām ityādi | evaṃ du:khā ityādi | 

avīcijvālādidu:khā nārakā: | parasparabhakṣaṇādidu:khā
tiryagyoni: | kṣutpipāsādidu:khā: 

pretā: | viṣṇucakrādibhayā: sarvāsurā: |
jātyādidu:khā: sarvasaṃskārā: | ihaiva du:khasyānta: 

karaṇīya ityanantaramevaṃ śrutvā
sattvārthanimittamapāyagatau vaimukhyaṃ  kariṣyantīti
śeṣa: | sugati- 

gamanasaumanasyārthamāha-punaraparam ityādi | tatra
aśāśvataṃ prabandhocchedāt | anityaṃ kṣaṇikā- 

nityatayā | du:khaṃ saṃskāradu:khatāyogāt |
vipariṇāmadharmakaṃ vipariṇāmadu:khasadbhāvāditi |
tadevaṃ 

sarvamaśāśvatam ityādi sarvaṃ hi saṃskṛtamanityam
ityādevryākhyānamityavasātavyam | saṃvegamā- 

patsyante iti prathamaphalādisugatyabhilāṣeṇa
bodhicārikāvimukhatāṃ kariṣyanti | pūrvaṃ bāhulyena 

śrāvaṇikaṃ paścāddaiśikaṃ niyamya vaidhuryamākhyātam |
idānīṃ puna: pūrvaṃ daiśikaṃ paścācchrāvaṇikaṃ 

niyamya vaidhuryamucyate,
antarāyānupūrvyaniyamajñāpanārtham | tatra
ekākiparṣadabhiramatvārthamāha- 

punaraparaṃ subhūte ye'pi bhikṣavo dharmabhāṇakāsta
ekākitābhiratā bhaviṣyanti | ye'pi dhārma- 

śravaṇikāste'pi parṣadgurukā bhaviṣyanti iti |
anubandhakāmānavakāśadānatvārthamāha-te'pi 

dharmabhāṇakā evaṃ vakṣyanti ityādi | anuvartsyanti iti
anubandhayiṣyanti iti anubandhayiṣyanti | na cāvakāśaṃ 

dāsyanti iti prajñāpāramitāṃ dāsyāmītyuktvā
taddānāya nāvasaraṃ kariṣyanti | āmiṣakiṃcitkā- 

bhilāpatadadātukāmatārthamāha-sa ca dharmabhāṇaka:
ityādi | te ca na dātukāmā: iti arthaśrāva- 

ṇikā na dātukāmā: |
jīvitāntarāyānantarāyadiggamanārthamāha-tena tena
gamiṣyati ityādi | 

durbhikṣa: iti bhaktarahitatvena duṣprāpabhikṣa: |
ayogakṣema: iti | iṣṭāvāptiryoga:, nirupadravatvaṃ
kṣema:, 

tadubhayābhāvādayogakṣema: |
jīvitendriyanirodhājjīvitāntarāya: | tasmiṃśca pradeśe
jīvitānta- 

rāyo'pi bhavet iti | anantarāyāṃ diśaṃ gaccheyurbhavanta
iti śeṣa: | iti caturthaṃ daśakam ||

durbhikṣadiggamanāgamanārthamāha-sa ca dharmabhāṇakastān
ityādi | kañciditi kadācit |

nānuvatsryanti iti nānugamiṣyanti |
caurādyākulitadiggamanāgamanārthamāha- punaraparaṃ
subhūte 

ityādi | tatra janturvṛścikādi: | duṣṭagraho vyāla:,
pretādiramanuṣyā:, kāntāraṃ bhayasthānam, 

sarīsṛpa: sarpa:, māṃsāśī yakṣādi: kravyāda: |
pratyudāvartsyante iti nivartiṣyante |

kulāvalokanadaurmanasyārthamāha-punaraparaṃ subhūte
dharmabhāṇako bhikṣurmitrakula ityādi | upa- 

saṃhārārthamāha-iti hi subhūte māra: ityādi |
mārabhedaprayogaṃ kāraṇapraśnenāha-kimatra 

bhagavan ityādinā | udyogamāpatsyate iti
mahāyānādvibhettuṃ yatnaṃ kariṣyati | tathā tathā 

copāyena ceṣṭiṣyate iti pūrvoktaprakāravyatirekeṇopāyena
vighnārthaṃ yatiṣyate | kāraṇaṃ 

nirdiśannāha-prajñāpāramitānirjātā hi ityādi |
prativarṇikopasaṃhārārthamāha-punaraparaṃ subhūte 

māra: ityādi | aparasūtrānulomanātsūtrāgatam |
svasminnarthaviniścayādisūtre dṛśyamānatvātsūtra- 

paryāpannam | jananīsadṛśasūtropasaṃhāreṇa
saṃśayotpādanāt saṃśayaṃ prakṣepsyati | kalpitādi- 

@434

haribhadraviracitā aṣṭasāhasrikāṭīkā | 

svabhāvatrayāparijñānādalpabuddhikān mandabuddhikān
parīttabuddhikāniti yathākramaṃ vācyam | 

tadeva kathayannāha-andhīkṛtān iti |
ayathāviṣayaspṛhotpādanaṃ vaktumāha-punaraparaṃ subhūte 

ityādi | bhūtakoṭiṃ sākṣātkaroti iti
śrāvakaniryāṇamadhigacchati | niyamādanena tatrā- 

bhilāṣo janyate iti ṣaṭ doṣā: ||

kiyantaṃ mārakarmaprakāraṃ nirdiśya
aparamatidiśannāha-evaṃ subhūte māra: ityādi |

bahupratyarthikamahāratnodāharaṇena pūrvoktameva
samarthayannāha-evametadbhagavan ityādi | bahupratyarthi- 

katve kiṃ kāraṇamiti tatkasya heto: ityāśaṅkyāha-yaduta
durlabhatvāt ityādi | sādhūkta-

mityāha-evametatsubhūte ityādi | bahvantarāyatve'pi
tathāgatasāmarthyādeva labhyate ityāha- 

kiṃcāpi subhūte ityādi | tathāgatasāmarthyaparikalpane ko
hetu: iti tatkasya heto: 

ityāśaṅkyāha-māro'pi hi ityādi ||

abhisamayālaṃkārālokāyāṃ prajñāpāramitāvyākhyāyāṃ 

mārakarmaparivarto nāmaikādaśa: ||

@435

12 lokasaṃdarśanaparivarto dvādaśa: |

tathāgatānāmudyogameva dṛṣṭāntena
spaṣṭayannāha-tadyathāpi nāma ityādi | asparśavihāra: 

iti asukhavihāra: | amanaāpa iti cittenānabhipreta: |
pūrvavat tatkasya heto: ityā- 

śaṅkyāha-etayā hi vayam ityādi | tatra
kenacidāhārādyupastambhena sudhāritāmanye'pi dhāra- 

yeyu: | caurādibhyo vihitarakṣatvena sugopāyitā gopāyeyu: |
 kāyikamalādyapanayanena 

sukelāyitāṃ kelāyeyu: | āpātato vidyudādipātāt |
utpātata: sarvaupasargikarogata: |

aniṣṭanipāta: aniṣṭavastusaṃbhava: |
dārṣṭāntikārthamāha-evameva subhūte tathāgatā: ityādi
|

ihalokadhātusthā eva tathāgatā grāhyā: | yato'nantaraṃ
vakṣyati-ye'pi te'nyeṣu lokadhātuṣu 

ityādi | antarāyaṃ na kuryu: iti yathāpūrvoktanyāyena
ṣaṭcatvāriṃśaddoṣān na karyu: | tathā 

autsukyamāpatsyante iti pūrveṇa saṃbandha: | tathā coktam-

doṣāśca ṣaḍviboddhavyāścaturbhirdaśakai: saha ||12|| iti||

doṣānantaraṃ yathāsaṃkhyaṃ guṇadoṣādānatyāgena
prayogā bhāvanīyā lakṣaṇajñānapūrvakam, 

iti prayogāṇāṃ lakṣaṇaṃ karaṇasādhanaparigraheṇa
jñānaviśeṣakāritrasvarūpam, karmasādhanapari- 

graheṇa ca svabhāvātmakaṃ vaktavyam | tathā coktam- 

lakṣyate yena tajjñeyaṃ lakṣaṇaṃ trividhaṃ ca tat | 

jñānaṃ viśeṣa: kāritraṃ svabhāvo yaśca lakṣyate ||13|| iti ||

tatra tāvat jñānalakṣaṇaṃ trisarvajñatābhedena
bhidyamānaṃ sarvajñatādvāreṇa tathāgatanirvṛttijñānaṃ

kathayannāha-evaṃ hi subhūte tathāgatā: ityādi |
niryuktikamevedamiti tatkasya heto: ityā- 

śaṅkyāha-eṣā hi ityādi | tatrotpādanānmātā,
saṃvardhanājjanayitrī, samutpādanāt sarvajña- 

tāyā darśayitrī | lokasya ca saṃdarśayitrī,
śūnyatādirūpeṇāvagamāt | atra kecit svayūthyā 

evaṃ codayanti-yadi yugapadekajñānakṣaṇena ni:śeṣaṃ
jñeyamaṇḍalaṃ saṃvṛtyā vyāpyate, tadā bhāvānā- 

miyattāparicchedādanantatvamabhyupetaṃ bādhyeta | tathā hi
ekajñānārūḍhādbhāvādanyo bhāvo 

nāstītyevaṃ paricchidyamānā: kathamantavanto na bhaveyuriti
? tadetadasāram | yadi tāvannirā- 

kāravijñānamāśrityaivaṃ codyate, tadā sarvamasaṃgatam |
tathā hi-yāvatkiṃcidvastujātaṃ 

sattāmanubhavati, tasya sarvasya sattāmātreṇa
sarvajñacetasā paricchedāttena tadvyāptamiti vyapa- 

diśyate | na tu paraireva ghaṭanāddeśāparyantatayā
vyāpte: | na caikena jñānena paricchinnānītyetā- 

vatā vastūnāmātmasvabhāvahāni:, yena
tānyekajñānaparicchedavaśādanantatvamātmasvabhāvaṃ
jahyu: |

na hi nīlapītādayo bhāvā bahavo
yugapaccitrāstaraṇādiṣvekajñānakṣaṇāvasīyamānatanavo'nekatvaṃ

vijahati | nāpi parasparaṃ samanvāviśanti | api tu yathaiva
te santi, tathaiva jñānena parichidyante, 

nānyena rūpeṇa | tadvat sattvabhājanaloko'pi yathaiva
sattāmanubhavati tathaiva sarvajñacetasā gṛhyate | 

aparyantaśca dikṣu vidikṣu sattvādiloko'vasthita:
ityaparyantatayaiva tasya grahaṇaṃ na tu paryanta- 

@436

vartitayeti kuto'ntavattvaprasaṅg: ? syādetat |
sākalyagrahaṇābhyupagame kathaṃ paryanagrahaṇaṃ na 

vartitayeti kuto'ntavattvaprasaṅga: ? syādetat |
sākalyagrahaṇābhyupagame kathaṃ paryantagrahaṇaṃ na 

syāditi ? naitadasti | ko hyatra pratibandho yatra
sākalyagrahaṇaṃ tatrāvaśyaṃ paryantagrahaṇamiti ? 

tathā hi-yāvantaste santi bhāvāsteṣāṃ madhye naiko'pi
sarvajñajñānāviditasvarūpa: sattāmanu- 

bhavati, api tu sarva eva sarvajña cetasā viditasvarūpā
evodayante vyayante ca, naiko'pi parityakta: |

ityayaṃ sakalagrahaṇasyārtha: | iyameva ca
teṣāmekajñānena vyāpti: | anyathā sakalaśabdavācyatva- 

mapi teṣāṃ nāṅgīkartavyam, mā bhūdantavattvaprasaṅga: |
iti yatkiṃcidetat | yathoktameka- 

jñānārūḍhāt bhāvādanyo nāstītyevaṃ paricchedāt
kathamantavanto na bhaveyuriti, 

tadapyasamyak | na hi nirākārajñānavādipakṣe jñānātmani
bhāvānāmāropaṇamasti, api tu 

sattāmātreṇa tena te vedyā: | nāpi bhāvānāṃ
jñānaparicchedyasvabhāvatayā anantatvamabhyupetam, 

yena jñāyamānatayā teṣāmantavattvaṃ prasajyate | kiṃ tu
deśavitānāparyantatayā ananto bhājana- 

loka: | sattvalokastu saṃkhyānāparyantatayāpi | na ca
deśāvastambhādyaparyantatve sati grāhyatva- 

virodha: kaścit yenāgrāhyatā bhavet | yadi paryantatayā na
gṛhṇāti, kathaṃ sarvajña: syāditi 

cet, ata eva yata eva asau paryantatayā na gṛhṇāti tata eva
sarvajño bhavati | anyathā 

anantaṃ vastvantavattvena gṛhṇan bhrānto bhavet | tathā
hi-yadasti tadastitvena, yannāsti 

tannāstitvena gṛhṇan sarvaviducyate | na ca
sattvabhājanalokasya paryanto'sti | tasmātparyantaṃ 

gamanakṛtamavidyamānamasaṃvidyamānatayā gṛhṇan,
sarvajñajñānaparicchedakṛtaṃ tu aparyantaṃ vidyamānaṃ 

vidyamānatayā paśyan kathamasarvajño nāma ? syādetat |
nirākārajñānapakṣe viṣayagrahaṇamanupapannaṃ 

sarvatrāviśiṣṭatvāt, tasya tena
pratikarmavibhāgānupapatte:, ato
nirākārapakṣo'nupanyasanīya 

eva sarvadā, tasya duṣṭatvāditi | tadetadapyasamyak | na hi
sarvajñajñānasya pratikarma vibhāga 

iṣyate, tasya sarvavastuviṣayatvāt | yato na tannīlasyaiva
saṃvedanaṃ pītasyaiva vā, api tu sarvasyaive- 

tīṣṭam | yasya hyarvāgdarśanasya jñānaṃ
pratiniyatārthaviṣayagrāhi nirākārajñānapakṣe, tasya
sarvatrā- 

viśeṣāt pratikarmavibhāgānupapattirdoṣa ucyate | tathā
hi-nīlasyedaṃ vedanaṃ na pītasyeti 

niyamābhāvāt, sarvasya pṛthagjanasya
sarvajñatvaprasaṅgāpādanaṃ kriyate | sarvajñasya tu
tadiṣṭameveti 

tasya kimaniṣṭamāpadyatām ? tena sarvajñāvasthāyāṃ
nirākāraṃ yogabalenotpadyamānamaviruddhameva |

vibhāgena heyopādeyavastuparijñānaṃ na syāditi cet, tadapi
na | yadi hi yugapadanante 

vastuni pratibhāsamāne heyopādeyavastuna: pratibhāsavirodha:
syāt, avirodhe vā anyai: saha 

bhāsamānasya tasya heyopādeyavastunastattvapracyuti: syāt,
apracyutatattvasyāpi vibhāgenāvabhāsaṃ

vā na syāt, vibhaktāvabhāsasyāpi yadi paricchedaka:
śuddhalaukiko vimarśapratyayo vā 

pṛṣṭhabhāvī notpādyeta, tadā etatsarvaṃ syādvaktum |
yāvatā viśvasmin jagatyavabhāsamāne tadapi 

heyopādeyaṃ vastu aviruddhapratibhāsamapracyutātmatattvaṃ
vibhaktamevāvabhāsate, paścātsarvajñajñānaṃ 

balotpannaśuddhalaukikapratyavamarśapratyayena ca
paricchidyate eva, iti kathaṃ vibhāgena tadaparijñānaṃ 

nāma ? tadevaṃ nirākārajñānapakṣe tāvadacodyamiti
pratipāditam ||

@437

atha sākārajñānavādipakṣe codyate | tatrāpyavirodha eva |
tathā hi-yathaiva tadanantaṃ vastu 

anantākārānugatamātmasattāmanubhavati, tathaiva
tatsārvajñaṃ ceto'parimitavastugatākāropagraheṇo 

tpadyamānamaviruddhameva | ekasya
jñānasyānekavastvākāropagrahaṇotpattyavirodhāt |
ekasyānekākāratvaṃ 

virodha eveti cet, na, ākārāṇāmasadbhūtatvāt | yadi
hyekasya pāramārthikā ākārā bhaveyu:, 

tadā syādekasya citratvavirodha: | yāvatā asatyabhūtā
evākārā itīṣṭam  |yadyevaṃ bhrāntajñāna- 

samaṅgitvāt bhrānta: prāpnoti sarvajña:, iti cet na |
yathābhūtaparijñānādadoṣa eṣa: | yadi 

hyasatyaṃ satyatvena gṛhṇīyāt, tadā bhrānta: syāt |
yadā tva{1. W
asatyabhūtān.}bhūtānākārānasatyatvenaiva 

jānāti, tadā kathaṃ bhrānto bhavet ?
arthavyatiriktajñānārūḍhākāragrahaṇe sati artheṣu
dṛṣṭādi-

vyavahāraṃ kurvan kathamabhrānta iti cet, na,
samyagupāyaparijñānāt | yadi hyucitaṃ grahaṇo- 

pāyamapāsya upāyāntareṇāmukhyenārthaṃ gṛhṇīyāt,
tadā bhrānto bhavet | yāvatā sākārajñāna- 

vādipakṣe jñānasyātmākārānubhavavyatirekeṇa
nānyo'rthagrahaṇavyāpāro'sti | tatkathamucitenārtho-

pādhibhedena grahaṇavyāpāreṇārthaṃ gṛhṇan bhrānto
bhavet ? ato jñeyavadekacetasāpi jñānasyānanta- 

vastugatākāropagrahaṇotpatteranantaṃ vastu tena
vyāptamityucyate | yenaiva cātmanā jñānātmani 

bhāvā: samārohanti, tenaiva
tatpṛṣṭhabhāviparāmarśacetasā vā paricchidyante | na ca
sarvajñacetasi 

parimitabhedānugatā: samārohanti bhāvā: | kiṃ tarhi
yāvatkiṃcidastitvamanubhavati, tatsarvameva 

samārohati | sarvasyaiva sarvajñajñānotpādanaṃ prati
ālambanabhāvenāpratibaddhaśaktikatvāt, mano-

vijñānasya ca sarvārthaviṣayatvāt | ata: sārvajñasya
cetasa: parimitavastvākāropagrahaṇānupapatte:, 

pṛṣṭhalabdhena vā śuddhalaukikena parāmarśapratyayena
deśaparyantavartitvenāparicchedāt, kathamiyanta 

iti paricchedo bhavet, yenāntavatvaṃ syāt ? yadi nāma
pratibhāsamānādanyannāstītyevaṃ 

parāmarśo jāta:, tathāpi nāntavatprasaṅga: | tathā
hi-yadi pratibhāsamānamantavadeva nirvikalpe 

sarvajñacetasi pratibhāseta, tadā tatpṛṣṭhalabdhena
parāmarśacetasā antavattvaṃ bhāvānaṃ vyava-

cchidyeta | tadvyavacchedācca anantatvahānirbhavet | yāvatā
pratibhāsamānaṃ vastu sārvajñe cetasi 

anantameva pratibhāseta, sarvajñasyāpratihataśaktikatvāt |
tasmādanyadapratibhāsamānamantavadeva, 

tasyaiva ca parāmarśacetasā vyavaccheda: kriyate iti
sutarāmeva bhavatā anantatvaṃ bhāvānāmupa- 

pāditamiti yatkiṃcidetat | ye puna: sarvameva
yogijñānamanālambanaṃ satyasvapnadarśanavadvastva-

saṃvāditayā pramāṇamiti pratipannā:, tān prati
antavattvacodyaṃ dūrīkṛtāvakāśameva ||

syādetat | yogināmanāsravaṃ jñānaṃ śāstre
sāmānyaviṣayamevopavarṇyate, na tu svalakṣaṇa- 

viṣayam  |tatkathaṃ sāmānyaviṣayeṇa yogino jñānena
bhāvānāṃ svarūpāṇyevāvabudhyante iti 

cet, tadeva hi svalakṣaṇaṃ
vijātīyavyāvṛttabhinnākārapratyayahetutayā śāstre
sāmānyalakṣaṇa- 

mityucyate | atastadgrāhakaṃ yogijñānaṃ bhāvanābalena
sphuṭapratibhāsamutpadyamānaṃ svalakṣaṇagocara- 

@438

mevevyaviruddhametat | yatsāmānyagocaraṃ tatkathaṃ
svalakṣaṇagrāhi bhavatīti kathaṃ parasparaviruddhānā- 

mekajñānena grahaṇamiti cet, ucyate | yadyapi bhāvā:
kecitparasparaṃ virodhina:, tathāpi te 

jñānena sahāviruddhā eva | yugapadekenāpi jñānena
viruddhānekārthagrahaṇopalambhāt | tathā hi- 

ye parasparaparihāreṇa sthitalakṣaṇā:, teṣāmaikyaṃ
viruddham | ye tu sahānavasthāyina:, teṣāmeka- 

deśāvasthānaṃ viruddham | na
caikavijñānabhāsanādeṣāmaikyamekadeśatvaṃ vā prasajyate
| tena 

naikavijñānabhāsitvameṣāṃ virodha: | dṛṣṭaṃ ca
viruddhānāmapi satāmekajñānabhāsanam | yathā

śucyaśucinoścakṣurvijñānena
parasparaparihārasthitalakṣaṇayorahermayūrasya ca
sahānvasthāyinoryuga- 

padgrahaṇam | syādetat | yadi
viruddhānāmapyekavijñānāvabhāsanamaviruddham, evaṃ sati 

sukhadu:khayo rāgadveṣayorvā kimekavijñāne vedanaṃ
prāṇabhṛtāṃ svasaṃtānenotpadyate iti | yat 

sukhādīnāṃ sakṛdavedanaṃ
tatkāraṇābhāvenānutpatterasaṃnihitatvāt sukhādīnām, na
tu viruddhatvā- 

dityavasātavyam | yathā cātītānāgatavastugrahaṇaṃ tathā
prāgeva pratipāditam | athavā 

vartamānasyeva sākṣāt pāraṃparyeṇa vā
tadupakāryopakārakasvabhāvasya: pratipattyaiva
atītānāgatayo: 

pratipatti: | vivikta bhūtalapratipattyaiva
ghaṭāderabhāvapratipattivat | na caivaṃ sati ānumāniko 

bhagavān, liṅgābhāvāt | sarvaviśeṣayuktasyaiva
vartamānasya pratyakṣatvena tayo: pratyakṣatvāt | 

ityalamatiprasaṅgena ||

janayitrītvaṃ spaṣṭayannāha-atonirjātā hi ityādi |
evaṃ sarvajñatāyāśca darśayitrīti 

janayitrītvenaiva sarvajñatāyāśca pratipādikā |
lokajñānaṃ pratipādayannāha-yadbhagavānevamāha 

ityādi | na lujyante na pralujyante iti |
kṣaṇikaprabandhānityatābhyāṃ yathākramaṃ na naśyanti | 

na praṇaśyantītyartha: | vastudharmasvabhāvatvāt kathaṃ tau
na bhavata: iti tatkasya hetorna lujyante 

na pralujyante ityāśaṅkyāha-śūnyatāsvabhāvā hi ityādi
|tattvato'svabhāvatvāt skandhānāṃ 

śūnyāditvena vastudharmasvabhāvābhāve
kṣaṇikaprabandhānityate na bhavata: | saṃvṛtyā tu sta iti 

bhāva: | sarvasattvacittacaritajñānaṃ
nirdiśannāha-punaraparam ityādi | pratijñātārthaṃ
samarthayituṃ 

praśnayannāha-kathaṃ ca subhūte ityādi |
pariharannāha-sattvāsvabhāvatayā ityādi | sattvānāṃ 

māyopamasvabhāvatvādaprameyādirūpeṇa parijñānam |
upasaṃharannāha-evaṃ hi subhūte ityādi |

amunaiva vidhinā teṣāṃ
cittacaritaparijñānamityāha-yānyapi tāni ityādi |
sattvāsadbhāvatayā 

iti sattvasyāvidyamānatvasya
tattvato'nupalabdherdharmadhāturūpatayā
aprameyādirūpatvena sattvānāṃ 

cittacaritāni prajānāti | cittasaṃkṣepajñānaṃ
kathayannāha-saṃkṣiptāni cittāni ityādi | sa 

saṃkṣepaṃ kṣayata: kṣayaṃ cākṣayata: iti |
tadālambanena dharmatāyāṃ praviṣṭaṃ cittaṃ sa
saṃkṣepaṃ kṣayato 

vināśata: saṃvṛtyā jānāti | kṣayamapi vināśaṃ
kṣayiṇo'sattvāt paramārthato'kṣayamavināśaṃ 

yathābhūtaṃ prajānāti | cittavikṣepajñānaṃ
gaditumāha-vikṣiptāni cittāni ityādi | dharmatāta: 

iti dharmadhātoranutpādata: | tadamanasikāreṇa bahi:
pravṛttāni cittāni vikṣiptāni saṃvṛtyā | 

paramārthata: punaralakṣaṇāni svabhāvavirahitāni |
lakṣaṇānityatvenākṣīṇāni prabandhoparamādadhi- 

@439

kṣīṇāni bahirgamanāsaṃbhavādavikṣiptānīti
yathābhūtaṃ prajānāti  |cittākṣayākārajñānaṃ
vaktumāha- 

aprameyākṣayāṇi cittāni ityādi | adhiṣṭhitam iti
mahākaruṇayā āsaṃsāramadhiṣṭhitaṃ 

taccittam | yathāyogaṃ
trividhasaṃskṛtalakṣaṇāsaṃbhavādanirodhamanutpādamasthitam
 | ato 

dharmirūpatvāyogādanāśrayam |
pramātumaśakyatvenāprameyaṃ
dharmadhātuvadvināśānupapatterakṣayaṃ bhavati 

tathāgatasya | yenaiva cittenākāśamivāprameyākṣayatayā
sarvasattvānāṃ cittāprameyākṣayatāṃ svasamādhi- 

darpaṇatale pratibhāsanādyathābhūtaṃ prajānāti |
sarāgādicittajñānaṃ kathayannāha-saṃkliṣṭāni 

cittāni ityādi | asaṃkleśasaṃkliṣṭāni iti
bhrāntimātrāstitvāt | kleśakarmajanmalakṣaṇai: 

saṃkleśaistattvato'saṃkleśairviparyāsabalāt
saṃkliṣṭānyupahatāni | asaṃketāni iti apratiniyata- 

vṛttīni | vigatarāgādicittajñānaṃ
nirdiśannāha-asaṃkliṣṭāni cittāni ityādi | prakṛti- 

prabhāsvarāṇīti
pṛthagjanāvasthāyāmaviśuddhabhrāntikāraṇanirjātatvena
tathābhūtānyapi cittāni 

nai:svābhāvyāt
pramāṇopapannānutpādādirūpātmāvabodhaparāyaṇatvena
pratipakṣodayādapyanivartyā -

nīti śakyāpaneyarāgādisahāyatvāt prabhāsvarāṇi
pariśuddhanijasvabhāvamātrāṇi | sāmānyena 

sarāgādicittaṃ vītarāgādicittaṃ ca nirdiśyaivaṃ
tadupāyaṃ yathākramaṃ kathayituṃ līnāni cittāni 

ityādikamekaṃ hārakam, pragṛhītāni cittāni ityādikaṃ ca
dvitīyamāha | anālayalīnāni 

iti asthānārhe'nālaye samāpattyāsvādanādau
rāgādihetutvena līnānyabhiniviṣṭāni |

agrāhyāṇi subhūte tāni cittāni na pragrahītavyāni iti |
tatroddhatamauddhatyābhiśaṅkiṃ vā 

cittaṃ saṃvejanīyavastumanaskāreṇa śamathanimittena |
līnaṃ layābhiśaṅki vā cittam abhi- 

pramodanīyavastumanaskāreṇa pragrahanimittena | samaprāptaṃ
cittamanābhogamanaskāreṇopekṣānimittena 

ca gṛhītamityevaṃ virāgādihetutvena pragṛhītāni cittāni
|punaragrahaṇārhatvenāgrāhyāṇi  |

bhūyo na pragrahītavyāni | tayoreva cittajñānayo:
sāmānyena paryāyaṃ kathayan yathākramaṃ 

sāsravāṇi cittāni ityādikamekam, anāsravāṇītyādikaṃ
cāparaṃ hārakamāha-asvabhā-

vāni subhūte tāni cittāni, asatsaṃkalpāni iti |
sāsravāṇi cittāni pratipakṣo-

dayānnivartyatvena avidyamānanijasvabhāvāni | tataśca
asattātulyāni | abhāvagatikāni subhūte 

tāni cittāni | anābhogāni iti anāsravāṇi cittāni
darśanabhāvanāheyakleśānāma- 

bhāvaparyavasānāni | tataśca svarasena
pariśuddhasaṃtānapravartanādanābhogāni  |tayoreva puna: 

prabhedaṃ vaktuṃ ṣaṭ sarāgāṇi ityādi hārakānāha-yā
cittasya sarāgatā ityādi | yā 

cittasya sarāgatā viṣayādisaktirūpatā pṛthagjanasya, na
sā cittasya yathābhūtatā nyāyato 

māyopamasvaprakāśarūpatā bhavati |
śakyāśakyāpaneyatvenānayoryathākramaṃ calācalarūpatvāt
|

tathā āryāṇāṃ pratipakṣabhāvanayā cittasya yā
yathābhūtatā anāsravarūpatā, na sā sarāgatā, 

tatpratipakṣarūpatvāt | tasmādaśuddhāvasthāyāṃ
sarāgāṇi cittāni saṃvṛtyā | ya: subhūte cittasya 

ityādi | yaścittasya vigamo rāgavigamāvasthā
pṛthagjanasya, na sā cittasya sarāgatā rāgāvasthā |

tayorbhinnarūpatvāt | tathā yā vītarāgasya
viṣkambhaṇādiprahāṇena prahīṇarāgasya cittasya 

@440

yathābhūtatā tadviviktātmasaṃvedanatā, na sā cittasya
sarāgatā | tasmādvivekāvasthāyāṃ vigata-

rāgāṇi cittāni | etadanusāreṇa pariśiṣṭeṣu
sadoṣādihārakeṣu grantho vyākhyeya: ||

vipulacittajñānaṃ vaktuṃ vyatirekānvayamukhena
hārakadvayamāha-avipulāni cittāni 

ityādi | asamutthānayogāni subhūte tāni
cittānyasamutthānaparyāpannāni iti tattvato'nu-

tpatte: kāraṇasaṃbandhaśūnyatvenāsamutthānayogāni
prādurbhāvavirahāt | kāmādidhātau apratibaddha- 

tvāt tānyasamutthānaparyāpannāni,
evamanupalambhādavipulāni | na hīyante ityādi | vināśā- 

bhāvānna hīyante | utpādābhāvānna vivardhante | ata eva
kvacidgamanābhāvenāvigamatvānna 

vigacchanti | evaṃ dharmadhātusvābhāvyādvipulāni
cittānīti | mahadgatacittajñānaṃ kathayituṃ vyati- 

rekānvayamukhena hārakadvayamāha-amahadgatāni cittāni
ityādi | anāgatikāni subhūte tāni 

cittānyagatikānyaparyāpannāni iti
satkāryapratiṣedhenātītādadhvanastadāgamanavaikalyādanāgati-

kāni cittāni | sarvātmanā vināśādanāgate'pi kāle
gamanānupapatteragatikāni | pratyutpanne'pi 

ekānekasvabhāvavaidhuryādaparyāpannāni | evamamahadgatāni |
samatāsamāni subhūte tāni cittāni 

svabhāvasamāni iti
tattvato'nutpādarūpatvādātmādini:svabhāvatulyatvena
samatāsamāni 

cittāni | tathyasaṃvṛtyā tu sarvaguṇāvāhakarūpeṇa
pratibhāsanāt māyāsvabhāvasamāni | evaṃ 

mahadgatāni | apramāṇacittajñānaṃ
nirdiśannāha-apramāṇāni cittāni ityādi | aniśrayatvāt 

iti | na hi pratiniyatasteṣāmāśrayo vidyate ityapramāṇāni
| anidarśanacittajñānaṃ pratipādayan 

pūrvavaddhārakadvayamāha-sanidarśanāni cittāni ityādi |
samadarśanāni subhūte tāni cittāni

cittasvabhāvāni iti māyopamātmasaṃvedanatayā
samadarśanāni tulyopalambharūpāṇi sarvāṇyeva 

jñānāni |
kuśalākuśalavāsanābhiścitatvāccittasvabhāvāni
saṃcitavāsanārūpāṇi | evaṃ 

sanidarśanāni | alakṣaṇatvāt ityādi | tattvato
vartamānasvarūpaviraheṇālakṣaṇatvādatītā-

nāgatarūpābhyāṃ saha yathākramaṃ
kāryakāraṇasaṃbandhānupapattyā arthaviviktatvāt
trayāṇāṃ māṃsādi- 

cakṣuṣāṃ sarveṣāṃ vā
pañcānāmaviṣayatvenānavabhāsagatamadṛśyaṃ cittam |
evamanidarśanāni |

yathoktajñānameva sapratighāditvena
kathaṃcidvyāvṛttyocyate iti pratipādayan sapratighāni 

cittāni ityaṣṭau hārakānāha-asatsaṃkalpitāni ityādi |
asatā avidyamānenotpādādi- 

rūpeṇa saṃkalpitāni adhyāropitāni cittāni śūnyāni
asvabhāvāni, ālambanavaśikāni, 

saṃvṛtyā ālambanaparatantrāṇi | evaṃ
pramāṇabādhitatvāt sapratighāni  |advayabhūtāni ityādi  |

utpādānutpādarahitatvenādvayabhūtāni |
tattvato'bhavanameva saṃvṛtyā bhavanamityabhūtasaṃbhūtāni
|

evaṃ pramāṇopapannatvādapratighāni | subhūte sottarasya
ityādi  |ātmādyabhiniveśena 

sottarasya nyūnāvasthāṃ prāptasya cittasya yā
yathābhūtatā nairātmyasaṃvedanatā, na tatrāsti manya-

mānatā satkāyādidṛṣṭyupalambhatā | tasmādevaṃ
saṃvṛtyā sottarāṇi  |aṇvapi ityādi  |

yasmātparamārthato'ṇumātramapi cittaṃ vastusvarūpaṃ
nopalabdham, tasmādbuddhatvāvasthāyāmiva pṛthagjanā- 

vasthāyāṃ prakṛtivaiyavadānikasvabhāvena
sarvarūpādinimittapagamānniṣprapañcāni | evaṃ tattvato 

@441

niruttarāṇi cittāni | asamasamāni hi ityādi |
utpādādidoṣavaiṣamyādasamena grāhyeṇa

samāni | tadgrāhakatvena pravṛttāni cittāni vikṣepāda
kṛtasamādhānatvenāsamavahitāni, evamasamā-

hitāni | samasamāni hi ityādi |
sarvadoṣavaiṣamyānupapatte: samo dharmadhātu:, tena saha anu-

tpādādinā tulyatvāt samāni | vikṣepāt
kṛtapratīkāratvena samavahitāni | tattvato'vidyamāna- 

svabhāvatvena ākāśasamāni, evaṃ samāhitāni |
svabhāvavimuktāni ityādi | nyāyānuyāyijanma- 

rahitatvāt svabhāvavimuktāni
cittānyavidyamānasattārūpatvāda bhāvasvabhāvāni |
tataśca bandhāpa- 

nayanapūrvakamokṣābhāvādavimuktāni cittāni | cittaṃ hi
ityādi | yasmādekānekasvabhāvavaidhuryeṇā- 

sattvāccittaṃ traikālikaṃ tathāgatenānupalabdham,
tasmātprakṛtyā dvividhāvaraṇavigamādvimuktāni | 

prabhedaṃ nirdiśya idānīmadṛśyacittajñānaṃ
vaktumāha-adṛśyāni cittāni ityādi | asattvāt 

subhūte adṛśyam iti lakṣaṇaśūnyatvenāsattvādadṛśyaṃ
kalpitaṃ cittam | hetvabhāvenābhūtatvā- 

davijñeyaṃ paratantram | svarūpāvidyamānatvena
apariniṣpannatvādagrāhyaṃ pariniṣpannaṃ cittam | 

pratyekaṃ prajñācakṣurādibhistribhi: saṃbandhanīyam |
pañcānāṃ vā buddhadharamacakṣurādīnāmanavabhāsa- 

gatatvādadṛśyādikamavagantavyam | evaṃ hi subhūte
prajñāpāramitā ityupasaṃhārapadaṃ saṃkṣiptacitta-

jñānādihārakānte'pi pratyekaṃ saṃbandhanīyam |
cittonmiñjitādijñānaṃ kathayannāha-unmiñjita-

nimiñjitāni ityādi | tatra vidhimukhena ya: svaviṣaye
cittaprasara:, so'yamunmiñja: | 

pratiṣedhamukhena viṣayāntarāccittasyāpasarpaṇaṃ
nimiñja: | tatsaṃjātatvādunmiñjitanimiñjitāni |

laukikalokottaraprasiddhibhedātparasattvānāṃ
parapudgalānāmiti dvayamuktam | rūpaniśritāni 

ityādi | sarvāṇyeva vidhipratiṣedhamukhena
rūpādipañcaskandhāśritānyutpadyante cittānītyartha: | 

tadeva kathayannāha-bhavati tathāgata: ityādi |
maraṇāduttarakālaṃ tathāgato bhavati tirobhāva-

rūpeṇāvasthānāt | kimiti kākvā praśnakaraṇāt
sāṃkhyaprabhṛtīnāṃ rūpādigato'yamunmiñjita- 

vikalpa: | tathaiva sarvātmanā niranvayavināśānna
bhavatīti laukāyatikānāṃ nimiñjitavikalpa:  |

avasthāturekatvādavasthāyāśca bhinnatvādyathākramaṃ
pūrvavadbhavati na bhavatīti digambaraprabhṛtīnā- 

mubhayavikalpa: | tattvānyatvarūpeṇāvācyatvānna bhavati,
na na bhavatīti pudgalavādināmubhayaprati- 

ṣedhādhiṣṭhāno vikalpa: | ete ca
vikalpāstattvato'nutpannatvādatathyasaṃvṛtibhāvinyātmasvabhāve

tathāgate na kathaṃcit pratiṣṭhāṃ labhante | tathā
śūnyatādeśanāyāmavineyajanāpekṣayā avasthāpa- 

nīyapraśnatvena vyavasthāpitā: pradeśāntare | evaṃ
śāśvata ātmetyādayo'vagantavyā: | parṣanmaṇḍale 

tasmin yathoktaprabhedātmadṛṣṭyupetānāṃ
saṃnihitavineyajanānāmāśayānurodhādetāvatprabhedopā- 

dānam | tathatākārajñānaṃ vaktumāha-punaraparaṃ subhūte
tathāgata: ityādi | tathā subhūte tathāgato 

rūpaṃ jānāti, yathā tathatā iti | 

ya: pratītyasamutpāda: śūnyatā saiva te matā 

-catu:stava-lokātīta-20

iti tathatākāreṇa
rūpādiskandhaparijñānādunmiñJitādīnāmapi
tathatāparijñānamiti yāvat | 

samyaksaṃbuddhasya
tathatāvabodhatatparasamākhyānaprajñapanajñānaṃ ca
kathayannāha- evaṃ hi sūbhūte 

@442

tathāgatatathatayā ca skandhatathatayā ca ityādi |
tathatāṃ prajñapayati iti sarvadharmānuyāyinī 

tathatāmekarūpeṇa vyavasthāpayati | anena
tathatāprajñapanajñānamuktam | tadevāha-yaiva ca 

ityādinā | nanu dharmibhinnatve kathamabhedastathatāyā iti
tatkasya heto: ityāśaṅkyāha-uktaṃ 

hi ityādi | yasmātpañcaskandhā loka iti saṃjñātā:
saṃkhyātā iti bhagavatā pañcaskandhai: 
sarvadharmanirdeśādhikāre kathitam | tasmānna loko'nyo
nityādilakṣaṇo bhinna:, kevalaṃ saṃnihita- 

vineyapratipattyapekṣayā bhinnadharmitvenokta: | tadeva
vaktumāha-tasmāttarhi ityādi | aneka- 

bhāvābhāvāpagatā iti tattvato'nutpādarūpatvena
vastudharmasamatikramānnaikatvaṃ nāpi nānātvamiti 

śūnyatārūpeṇaikaivaiṣā tathatā sarvadharmavyāpinī
ghaṭapaṭāderanekasmādbhāvāt | prāgabhāvādilakṣaṇā- 

ccābhāvādapagatā prayogamārge | tathā
darśanabhāvanāviśeṣaniṣṭhāmārgeṣu ca
yathākramamakṣayatvā- 

davikāratvādadvyadvaidhīkāratvādekaivaiṣā tathateti
yojyam | prajñāpāramitāmāgamyābhisaṃbuddhya 

ityanena tathatāvabodhajñānamāveditam | lokasya lokaṃ
saṃdarśayati iti bhāvābhiniveśino 

lokasya māyopamaṃ lokaṃ kathayati |
kalpitaparatantrapariniṣpannasvabhāvānāṃ māyopamatādarśanā-

dyathākramaṃ tathatāṃ jānāti, avitathatāṃ jānāti,
ananyatathatāṃ jānāti iti padatrayaṃ 

vācyam | tathatāmabhisaṃbuddha: saṃstathāgata ityucyate 
ityanena tathatāparijñānamāveditam | 

ko'tra bhagavannanyo'dhimokṣyate iti | naiva
kaścidaniyatagotrādiradhimuñcati, kiṃ tarhi 

viśiṣṭa eva pudgala ityāha-avinivartanīya: ityādi |
abhisaṃbuddhya ākhyātāni iti 

tathatāsamākhyānajñānamanena nirdiṣṭam | akṣayā
akṣayaivākhyāteti-

"utpādādvā tathāgatānāmanutpādādvā tathāgatānāṃ
sthitaivaiṣāṃ dharmāṇāṃ dharmatā" 

iti vacanādakṣayā tathatā akṣayatvena nirdiṣṭā |
tathatāvabodhādijñānacatuṣṭayamekīkṛtya 

nirdiṣṭam, evamato jñānalakṣaṇaṃ
sarvajñatāsaṃgṛhītaṃ ṣoḍaśaprakāraṃ bhavati | tathā
coktam-

tathāgatasya nirvṛttau loke cālujyanātmake | 

sattvānāṃ cittacaryāsu tatsaṃkṣepe bahirgatau ||14||

akṣayākāratāyāṃ ca sarāgādau pravistṛte | 

mahadgate'pramāṇe ca vijñāne cānidarśane ||15||

adṛśyacittajñāne ca tadunmiñjādisaṃjñakam | 

punastathatākāreṇa teṣāṃ jñānamata: param ||16||

tathatāyāṃ munerbodhe tatparākhyānamityayam |

sarvajñatādhikāreṇa jñānalakṣaṇasaṃgraha:||17||iti||

tadanantaraṃ mārgajñatādvāreṇa
jñānalakṣaṇakathanārthamāha-atha khalu
śakradevendrapramukhā: 

ityādi | kathaṃ bhagavan atra lakṣaṇāni sthāpyante iti |
kena prakāreṇa mārgajñatādhikāre 

jñānalakṣaṇāni nirdiśyante | śūnyam ityādi |
śūnyatānimittāpraṇihitānutpādānirodhā- 

@443

saṃkleśāvyavadānābhāvajñānānyaṣṭau svaśabdenoktāni
| svabhāvajñānaṃ nirvāṇam iti, ani- 

śritajñānaṃ dharmadhātu: iti, ākāśalakṣaṇajñānaṃ
tathatā iti evaṃ jñānatrayaṃ vyavasthāpitam | 

niryuktikamevedamiti tatkasya heto:
ityāśaṅkyāha-aniśritāni hi ityādi | yasmādetāni 

jñānalakṣaṇāni tattvato'nutpādarūpatvānna kvacit
pratibaddhāni, tasmādyathoktasvabhāvānīti 

vākyārtha: | dharmatāvikopanajñānārthamāha-naitāni
lakṣaṇāni ityādi | cālayitum iti 

vikopayitum | tathaiva tatkasya heto:
ityāśaṅkyāha-sadevamānuṣāsuro'pi hi ityādi |

etallakṣaṇa eva iti avikopitamāyopamo dharmatāsvabhāva: |
asaṃskārajñānārthamāha-nāpyetāni 

lakṣaṇāni kenāpi hastena sthāpitāni iti |
asaṃskṛtatvādeva bhāvānāmiti bhāva: |

avikalpajñānaṃ vaktumāha-yo devaputrā: ityādi |
saṃskṛtatve kathaṃ na sthāpitamiti tatkasya 

heto: ityāśaṅkyāha-asaṃskṛtatvāt iti |
ahetupratyayasamudbhūtatvādityartha: |
prabhedajñānārthamāha- 

atha khalu bhagavaṃstān ityādi | tathāgatena
prakāśitatvāt | kathaṃ pūrvamavasthitāni iti 

tatkasya heto: ityāśaṅkyāha-yathaitāni ityādi |
ākhyātāni iti śūnyatādirūpeṇa |

prabhedata iti śeṣa: | alakṣaṇajñānaṃ
kathayannāha-gambhīrāṇi bhagavan ityādi | asaṅgajñānam 

iti sarvābhiniveśarahitaṃ paramārthato'lakṣaṇajñānaṃ
niṣpannāvasthāyāṃ yaduta prajñāpāramitā buddhā- 

nām | tadevāha-asaṅgajñānāya ityādinā |
niṣpannāvasthāyāṃ punarasaṅgajñānāya bhāvyamānā 

prajñāpāramitā tathāgatānāmeva sarvākāragocaro
jñānaviṣayībhavati | asya lokasya saṃdarśayitrī 

iti | yathoktai:
ṣoḍaśaprakārairmārgajñatājñānairlokatattvasākṣātkaraṇāllokaṃ saṃdarśayati | 

tathā coktam- 

śūnyatve sānimitte ca praṇidhānavi{1. W
^vivarjane.}varjite | 

anutpādanirodhādau dharmatāyā akopane ||18||

asaṃskāre'vikalpe ca prabhedālakṣaṇatvayo: | 

mārgajñatādhikāreṇa jñānalakṣaṇamiṣyate ||19|| iti ||

tadanantaraṃ sarvākārajñatādvāreṇa
jñānalakṣaṇārthamāha-yathā subhūte tathāgatā: ityādi
| 

tatra svadharmopaniśrayavihārajñānaṃ samyaksaṃbuddhasya
kathayannāha-imaṃ dharmaṃ prajñāpāramitām 

ityādi | asthānata: ityaniveśata: | viharanti iti
dṛṣṭadharmasukhavihārārthamadhigatamarthamāmukhī-

kṛtya viharanti | satkāragurukāramānanāpūjanājñānāni
vaktumāha-dharmaṃ satkurvanti ityādi | 

pūjayanti ityasyārthaṃ
prayogapṛṣṭhāvasthābhedenāha-arcayantyapacāyanti iti |
sāmānyena  nirdiśya

viśeṣārthamāha-prajñāpāramitaiva ityādi |
viśeṣagrahaṇe kiṃ nibandhanamiti tatkasya heto: 

ityāśaṅkyāha-ato hi subhūte ityādi | tatra kṛtajñā:
pratyupakārakaraṇāt, kṛtavedino-

'lpasyāpyupakārasya mahattvena smaraṇāt | yāmaṃ mahāyānaṃ
pratipaddarśanādimārga: | anugṛhṇīte 

anuparipālayati iti | tayoreva yathākramaṃ varṇavadanāt |
akṛtakajñānaṃ vaktumāha-

punaraparaṃ subhūte tathāgatena ityādi | tatra
kārakahetorasattvādakṛtā:, vināśaheto-

rabhāvenāvikṛtā:,
saṃskṛtasvarūpavirahādanabhisaṃskṛtā: |
sarvatragajñānaṃ kathayannāha-prajñāpāra- 

mitāṃ hi ityādi | evaṃ sarvadharmeṣu jñānaṃ
pravṛttamiti akṛtakatvādyavagamena jñānamutpa- 

nnam | tattvato'nutpannatve bhāvānāṃ kathaṃ 
dṛśyadarśakadarśanamityāha-yadā bhagavan ityādi | 

tatra manovijñānena  paricchedābhāvādajānakā: |
cakṣurādivijñānenopalambhavirahādapaśyakā: | 

niryuktika evāyamanuvāda ityāha-kathaṃ ca ityādi |
yasmātsarvadharmāstattvenotpādābhāvācchūnyā 

grāhyagrāhakasaṃbandhānupapatteraniśritā:,
tasmādajānakā apaśyakā ityartha: | prajñāpāramitāṃ 

cāgamya itthaṃbhūtadharmāvabodhena lokasyādarśanameva
darśanaṃ tattvata:  |saṃvṛtyā tu yathāpratītameveti 

bhāva: | adṛṣṭārthadarśakajñānaṃ
nirdiśannāha-rūpasyādṛṣṭatvāt ityādi |
rūpādyadarśanameva lokasya 

tattvato darśanamiti bhāva: | tadevāha-kathaṃ bhagavan
ityādinā | na rūpālambanam iti na 

rūpādinirbhāsam | saiva lokasya dṛṣṭatā iti | sacca
saditi jānāti, asaccāsaditi 

vacanādasato lokasyādarśanameva darśanam |
pariśiṣṭajñānakathanārthamāha-kathaṃ ca ityādi | 

iti loka: śūnya: iti lokaśūnyatākārajñānamuktam | iti
lokaṃ sūcayati iti lokaśūnyatā- 

sūcakajñānam | evaṃ jñāpayati iti
lokaśūnyatājñāpakajñānam | evaṃ lokaṃ saṃdarśayati 

iti lokaśūnyatādarśakajñānam | ityetāni trīṇi
jñānāni yathākramaṃ saṃgṛhītaparipācita- 

vimocitānāṃ vineyānāmarthāya veditavyāni | tisra:
sarvajñatāścābhipretya trividhāryapudgalādhi -

kāreṇa yathākramaṃ pradeśavṛttimuddeśavṛttiṃ
pratyakṣavṛttiṃ ca adhikṛtya avagantavyāni ityāryavimukti-

sena: | iti loko'cintya: iti acintyatājñānam | iti loka:
śānta: iti śāntatā- 

jñānam | iti loko vivikta: iti lokanirodhajñānam | iti
lokāviśuddhyā ityādinā 

saṃjñānirodhajñānaṃ ca gaditamavagantavyam |
sarvākārajñatāsaṃgṛhītāni yayoktānyeva ṣoḍaśa
jñānā- 

nyavasātavyāni | tathā coktam- 

svadharmamupaniśritya vihāre tasya satkṛtau | 

gurutve mānanāyāṃ ca tatpūjākṛtakatvayo: ||20||

sarvatra vṛttimajjñānamadṛṣṭasya ca darśakam |

lokasya śūnyatākārasūcakajñāpakākṣagam ||21||

acintyaśāntatādarśi lokasaṃjñānirodhi ca | 

jñānalakṣaṇamityuktaṃ sarvākārajñatānaye ||22|| iti||

abhisamayālaṃkārālokāyāṃ prajñāpāramitāvyākhyāyāṃ

lokasaṃdarśanaparivarto nāma dvādaśa: ||

@445

13 acintyaparivartastrayodaśa: |

sāmānyarūpatayā jñānākāreṇa paricchinnānāṃ viśeṣo
jñeya: iti jñānalakṣaṇānantaraṃ 

viśeṣalakṣaṇaṃ sāmānyenopoddhātayannāha-atha
khalvāyuṣmān ityādi | mahākṛtyena iti 

acintyātulyādiviśeṣaviśiṣṭairdu:khādisatyaviṣayai:
ṣoḍaśabhirdharmānvayajñānakṣāntijñānakṣaṇai- 

rviśeṣalakṣaṇasvabhāvaistathāgatatvādyarthāya
pratyupasthitetyartha: | tathā coktam-

acintyādiviśeṣeṇa viśiṣṭai: satyagocarai: |

viśeṣalakṣaṇaṃ ṣaḍbhirdaśabhiścoditaṃ kṣaṇai: ||23||
||iti||

bataśabdo'vadhāraṇe | ka: punaracintyādiviśeṣa
ityāha-acintyakṛtyena ityādi |

acintyātulyāprameyāsaṃkhyeyatābhistāvadviśeṣairyathākramaṃ
du:khasatyacatu:kṣaṇasaṃgṛhītairviśeṣalakṣaṇa- 

muktam | asamasamakṛtyena iti sarveṣāmevedaṃ viśeṣaṇam |
eṣāṃ ca vyākhyānaṃ granthata eva 

bhaviṣyati | nirupapattika evāyamanuvāda iti
vyākhyātumāha-kathaṃ ca ityādi | tatra tathā- 

gatatvam ityādi
padacatuṣṭayamādarśādijñānacatuṣṭayabhedena yojyamiti
pūrvācāryā: |tathāgatatvādi- 

niṣpādanādacintyakṛtyatvam |
evamuttaratrāpyatulyakṛtyatvādikaṃ grāhyam |
cittacaitasikādi- 

pravṛttau kathaṃ cintayituṃ na śakyamiti tatkasya heto:
ityāśaṅkyāha-na hi cittam ityādi | 

cittaṃ manovijñānam, cetanā mānasaṃ karma, tajje 
vākkāyakarmaṇī caitasiko vā prajñādi: 

ālambakabhāvenātra buddhatvādau na pravartate,
sarvaviparyāsāpagamāditi bhāva: | tulayituṃ vā 

iti buddhyā svarūpamavadhārayitum | aprameyaṃ hi iti
yasmātpramātumaśakyam | asaṃkhyeyaṃ hi 

iti yasmādekatvādinā gaṇayituṃ na pāryate | kuta:
punaruttara iti samābhāvāt asamasya 

kasmātpunaruttara: prativiśiṣṭo bhaviṣyati ?
ato'samenātmanā samastulya ityasamasamo bhagavān 

sarvajña: | etaduktam-tatkasya tathāgatatvādikameva
sarvairacintyādipadairvyāvṛttibhedenocyate iti | 

padaparamatvena
tathāgatatvādikamevācintyādiviśiṣṭamityavagamya rūpādau 
saṃdehādāryasubhūtirāha-

kiṃ puna: ityādi | nyāyasya
tulyatvādityabhiprāyeṇāha-evametat  subhūte, evametat |
rūpamapi 

ityādi | pūrvavat tatkasya heto: ityāśaṅkya acintyātulyate
tāvat pūrvoktābhiprāyeṇa katha- 

yannāha-rūpasya hi subhūte yā dharmatā ityādi | rūpamapi
subhūte aprameyam ityādinā 

aprameyatāṃ vyācaṣṭe | kathaṃ pramāṇasadbhāve'prameyā
iti tatkasya heto: ityāśaṅkyāha-rūpasya 

hi subhūte pramāṇaṃ na prajñāyate ityādi |
apramāṇatvāt iti tattvato'nutpannatvena sarvadharmāṇā- 

mapramāṇatvāt pramāṇaṃ na vidyate | ato na prajñāpite
iti yāvat | rūpamapi ityādinā 

asaṃkhyeyatāṃ kathayati | gaṇanāsamatikrāntatvāt iti
māyopamatvenaiva ekatvādigaṇanābhi- 

rasaṃgṛhītatvāt | acintyatvādikameva
spaṣṭayitumasamasamatāpratipādanārthamāha- rūpamapi 

subhūte asamasamam ityādi | ākāśasamatvāt iti
samādhikābhāvādākāśena tulyatvā- 

dasamasamā: | sāmānyena punarapi pratipādayannāha-tatkiṃ
manyase ityādi  |no hīdam iti 

tattvato ni:svabhāvatvāditi bhāva: | dārṣṭāntikārthaṃ
vaktumāha-evameva subhūte ityādi | anena 

@446

paryāyeṇa iti ākāśadṛṣṭāntanirdeśena |
tathāgatadharmā: iti acintyādibhireva sarvaprakāraṃ 

tathāgatānāṃ dharmādhigamāt |
upasaṃhārārthamāha-anenāpi ityādi | tadeva
spaṣṭayannāha-ete ca 

subhūte tathāgatadharmā: ityādi | vijñānagatasya iti
māyopamapratibhāsaprāptasyārthasyācintyatā-

divyapadeśa: saṃvṛtyā | upasaṃhārārthamāha-tasmāt subhūte
ityādi | anāsravadharmadeśanā 

saṃpannahetukānāṃ viphalā nāstītyāha-asyāṃ khalu puna:
ityādi | anupādāyāsravebhya: 

iti kleśavāsanābījādhānamakṛtvā kleśebhyaścittāni
vimuktāni | virajo vigatamalaṃ dharmeṣu 

dharmacakṣurviśuddham iti | du:khasatyādau
dharmajñānakṣāntibhirviraja: | dharmajñānairvigatamalam | 

jñeyaviṣaye dharmacakṣu: pūrvoktamapagatadoṣamutpannam |
kṣānti: pratilabdhetyanutpannā: sarvadharmā iti 

dharmanidhyānakṣāntirdu:khe dharmajñānakṣāntirvā
prāptā | te ca iti viṃśatimātrā bodhisattvā: |

yadyapyanādirbuddhavaṃśa:, pratibuddhotpāde ca
asaṃkhyeyasattvaparinirvāṇam, tathāpi saṃsāriṇāṃ 

parikṣayo nāsti, anantatvādākāśavat | na hi
parvatādyanekāvaraṇasaṃbhave'pi nabhasa: 

parikṣayo'stītyeke | ye
pratipakṣadharmasaṃnidhāvapacayadharmāṇo dṛṣṭāste
pratipakṣātyantasamṛddhau 

saṃbhavadatyantāpacayadharmāṇa:, yathā kanakamalādaya: |
nairātmyādilakṣaṇapratipakṣasaṃmukhībhāvenā- 

pacayadharmāṇa: saṃsāriṇa iti svabhāvahetubalāt
saṃsāriṇāmuccheda ityapare | sarvāryapudgalasaṃgraha- 

viśeṣaṃ samudaye prathamakṣaṇasaṃgṛhītaṃ
vaktumāha-gambhīrā bhagavan ityādi | mātari buddhatvādya- 

pratibandhāt kathaṃ mahākṛtyatvamiti tatkasya heto:
ityāśaṅkyāha-atra hi ityādi | sarvajñatā- 

samāyuktā iti | sarvākārajñatā prajñāpāramitāyāṃ
pratibaddhā | sarvakāryapratibaddhatvameva

māturdṛṣṭāntenāha-tadyathāpi nāma ityādinā |
mūrdhābhiṣiktasya iti aṣṭādaśamahākulibhi- 

rabhiṣikta: | yadvā rājahastikarodakābhiṣikta: |
janapadasthāmavīryaprāptasya iti svarājyavigama- 

bhayābhāvājjanapadaviṣaye sthāmaprāpta: |
tannigrahānugrahasāmarthyayogādvīryaprāpta: | kṛtyāni
iti 

vyāpārā: | amātyasamāyuktāni iti mantripratibaddhāni |
tatra kāyavāgvyāpārābhāvādyathā- 

kramamalpotsuko'pahṛtabhāra iti yojyam |
parigrahābhiniveśamantareṇādhigamānupapattirityā- 

śaṅkyāha-kathaṃ bhagavan ityādi | parihārārthaṃ
pratipraśnamāha-tarki manyase ityādinā |

parigrahaṃ  vā abhiniveśaṃ vā iti yathāsaṃkhyaṃ
grāhyagrāhakavikalpābhyāmavagrahamityartha: | no 

hīdaṃ bhagavan iti | ayamatra
samāsārtha:-yasmādāryapudgalasya nirvikalpena jñānena
darśanamārgādau 

sthitasya grāhyamidaṃ phalam, ahaṃ grāhaka ityevaṃrūpo
vikalpo na samudācarati, sarvavikalpa- 

pratipakṣatvāttathābhūtajñānasya | anyathā
sābhilāpajñānairyathāvasthitavastvanubhavānupapattestathyajñāna-

viyuktatvena mārgāsaṃbhavāt kleśaprahāṇavaikalpe sati
arhattvaphalodayo na syāt, śrutacintā-

vasthāyāmiva | tasmānmārgādyutthitasyaiva
yogino'pagataikatvābhiniveśavacanādivikalpavat samā- 

roparohitā grāhyagrāhakakalpanāmatirupajāyate | tathā ca
vastutattvāgrahaṇāt | nāhaṃ taṃ dharmaṃ 

samanupaśyāmi iti | etadevānuvadannāha-evametat ityādi |
aupalambhikajanānukampayā 

āha-sarvajñatāpi bhagavan ityādi | tasmāttebhyo na
vaktavyamiti bhāva: ||

@447

puruṣaviśeṣavedanīyatāviśeṣaṃ
dvitīyakṣaṇasaṃgṛhītaṃ kathayannāha-api nu khalu puna: 

ityādi | tatra
prakṛtisamudānītagambhīradharmādhimokṣagotratvena
yathākramaṃ hetusaṃpannā:, dīrgha- 

rātrāvaropitakuśalamūlā: | gotradvayasya
tathāgatādhiṣṭhānena vṛddhayarthaṃ padadvayamadhye
pūrvajina- 

kṛtādhikārā ityuktam | tatra gambhīrā durdṛśā
duranubodhā iti  padatrayaṃ kalpitādisvabhāva- 

trayānupalambhato'vagantavyam | asādhāraṇatāviśeṣaṃ
tṛtīyakṣaṇasaṃgṛhītaṃ nirdiśannāha- 

sacedbhagavan ityādi | śraddhānusāribhūmau iti
nirvedhabhāgīyāvasthāta: pūrvaṃ saṃbhārabhūmau 

dānādyanuṣṭhānamupalambhayogena kuryu: | kṣāntim iti
dharmanidhyānakṣānti: | śravaṇāvasthāyāṃ 

prayogamaulabhedena rocayet gaṃveṣayet | cintāvasthāyāṃ
tathaiva cintayet tulayet | bhāvanā- 

vasthāyāṃ pūrvavadupaparīkṣeta upanidhyāyediti vācyam |
kṣiprābhijñatāviśeṣaṃ caturthakṣaṇasaṃgṛhītaṃ 

pratipādayannāha-evamukte bhagavān ityādi | yāvad iti
vacanādbodhisattvādiparigraha: |

nirvāṇam iti tathāgatatvam | anyūnāpūrṇatāviśeṣaṃ
nirodhe prathamakṣaṇasaṃgṛhītaṃ vaktumāha- 

atha khalu te kāmāvacarā: ityādi | mahāpāramiteyam iti
nyūnaparipūrṇatvābhāvānmahānu- 

bhāvayuktā | avidūraṃ gatvā antarhitā: iti bhagavata:
prākṛtadarśanaviṣayaṃ yāvat padbhyāṃ 

gatvā apareṇa svaddhryā gatā ityartha: ||

abhisamayālaṃkārālokāyāṃ prajñāpāramitāvyākhyāyām 

acintyaparivarto nāma trayodaśa: ||

@448

14 aupamyaparivartaścaturdaśa: | 

tīvrapratipattiviśeṣaṃ dvitīyakṣaṇasaṃgṛhītaṃ
kathayannāha-yo bhagavan bodhisattva: 

ityādi | sahaśravaṇena iti śravaṇamātrānantaram | tatra
śravaṇacintābhāvanākriyāvirodhena 

yathākramaṃ nāvalīyate na saṃlīyate nāvatiṣṭhate |
yato'jñānasaṃśayamithyājñānavirahāt na dhandhā- 

yati na vicikitsati na kāṅkṣati iti padārtho vācya: |
abhilāṣayogāt abhinandati |

na vipṛṣṭhīkariṣyati mānasam iti na
vipratisāracittamutpādayiṣyati | kariṣyatyanubandham 

iti dharmabhāṇakasyāparityāgāt | tadevāha-anugamiṣyati
dharmabhāṇakaṃ notsrakṣyati iti | 

etadeva dṛṣṭāntena vaktumāha-tadyathāpi nāma subhūte
ityādi | kāyagatā vā ityurogatīkara- 

ṇāt | pustakagatā vā iti pustakadhāraṇāt |
samudāgamaviśeṣaṃ tṛtīyakṣaṇasaṃgṛhītaṃ vaktu- 

māha-syādbhagavannetai: ityādi | syāt bhavet | kim iti
kākvā praśna: | etaireva guṇai: 

iti prajñāpāramitādhimokṣānavalayādibhi: | anvayamukhena
pariharannāha-syāt subhūte bodhi- 

sattva: ityādi | vyatirekamukhenāpi nirdiśannāha-yena khalu
puna: ityādi | niryuktika 

evāyamiti tatkasya heto: ityāśaṅkyāha-tathā hyasya asyām
ityādi | etaduktam-yasmā- 

nmāturvāsanādhānavaikalyena kāṅkṣāyitatvādikaṃ
bhavati, tasmāt pūrvamaparipṛcchakajātīya: iti | 

tadeva spaṣṭayannāha-punaraparam ityādi | tāvatkālikī iti
katipayadinānubandhinīti | 

saṃhriyate ca iti virodhipratyayabalādapanīyate |
asaṃhāryā ca iti paripṛcchābāhulyena 

aśakyottarā | tathaiva tatkasya heto: ityāśaṅkyāha-evaṃ
hyetat subhūte bhavati ityādi | 

dharmataiṣā yatkāraṇānuvidhāyi tatkāryamityartha: | yena
pūrvaṃ na saṃparipṛṣṭā ityādau tu 

sarvakālamiti bhāva: | yato'nantaramevoktam-ekaṃ vādinam
ityādi | kaṃcit kālaṃ chando- 

'nuvartate iti katipayadinābhyāsabalāttāvanmātrābhilāṣo
bhavati | kāraṇānurūpatvāt kārya- 

syeti mati: | utkṣipyate iti śraddhāto bhraśyate |
avasīdati iti śraddhāyoge'pi | calācala 

iti pratiniyatadharmānālambanāt |
tadevāha-tūlapicūpamaśca iti | tūlavartikaraṇāya
saṃskṛtaṃ 

tūlakaṃ tūlapicu: | tenānavasthitasādharmyāt sadṛśa:
tadupama: | śravaṇādyavasthāsu prayogādiṣu 

vā yathāsaṃkhyaṃ nānugrahīṣyati nānuvartiṣyate
nānuparivārayiṣyati iti vācyam | ālambana- 

viśeṣaṃ caturthakṣaṇasaṃgṛhītaṃ
nirdiśannāha-tadyathāpi nāma ityādi |
bāhyādhyātmikopadravā- 

bhāvāt svastinā anantarāyeṇa iti dvayorupādānam |
tadevāha-akṣatāścānupahatāśca iti | 

ṭhayadhvani ityantarāla eva vimārge vināśamāpatsyate 
asti śraddhā ityādi | tatra śradhā 

astitvenābhisaṃpratyaya: |
kṣāntiranutpādādidharmakṣamaṇam | ruciravagraha: | chanda:
kartukāmatā | 

vīryaṃ kuśalotsāha: | apramāda:
kuśalākuśalayoryathākramaṃ sevanāsevane |
adhimuktirniścayā- 

vadhāraṇam | adhyāśaya: paropakārādipravaṇaṃ cittam |
tyāga: phalena saha sarvasvaparityaja- 

nam | gauravaṃ sarvatra namratā | prīti: saumanasyam |
prāmodyaṃ harṣaviśeṣa: | prasādo guṇavattā- 

darśanādbhaktiviśeṣa: | prema śakyānuṣṭhāne'bhilāṣa:  
anikṣiptadhuratā pratijñābhārāparityāga: | 

@449

anālambanālambanodāharaṇaṃ sāntaranirantarakāriṇo:
sarvākārajñatāvipakṣapratipakṣabhāvaparidīpa- 

nārtham | ādhāraviśeṣaṃ mārge
prathamakṣaṇasaṃgṛhītaṃ vaktumāha-tadyathāpi nāma
subhūte strī vā 

ityādi | niryuktika evāyam iti tat kasya heto: ityāśaṅkya
vastudharmatvena pariharannāha- 

yathāpi nāma ityādi | parivahet ityudakaṃ nayet | tathaiva
tatkasya heto: ityāśaṅkya 

pūrvavadāha-yathāpi nāma ityādi |
prajñāpāramitopāyakauśalyena iti śūnyatākaruṇābhyā-

mityartha: | paripakvāmaghaṭau
pratipattidharmasyādhārānādhārabhāvasaṃdarśanārthau |
sākalyaviśeṣaṃ 

dvitīyakṣaṇasaṃgṛhītaṃ
pratipādayannāha-duṣprajñajātīya: ityādi | anākoṭitām
iti udaka- 

praveśasthāne valkalādānāt | aparikarmakṛtām iti
pūtikāṣṭhānapanayanāt | bhārārtāmabhi- 

rūḍha: iti gurubhārabharitāmutkalita: |
asaṃtīrṇabhāṇḍaiva saṃsatsyati iti aprāptasthalapari- 

ṣkāraiva avasādaṃ yāsyati | parihīṇa iti
aprāptaparihāṇyā | antarā saṃsatsyati vyavasāda- 

māpatsyate iti antarā bhedaṃ yāsyati | buddhabhūmiṃ ca
viṣādamāpatsyate | anāgatārthaniścayā- 

bhāvāt kathaṃ sthāsyatyayamiti tatkasya
 heto: ityāśaṅkya
avikalakāraṇamātrānubandhiyogyatā-

numānādāha-evaṃ hyetatsubhūte ityādi |
ākoṭitānākoṭitanaugrahaṇaṃ pratipattivaikalya- 

sākalyajñāpanārtham | saṃparigrahaviśeṣaṃ
tṛtīyakṣaṇasaṃgṛhītaṃ pratipādayannāha-kaścideva
puruṣo 

jīrṇa: ityādi | tatra jarājarjaritagātratvājjīrṇa: |
vaya:prāptatvena vṛddha: | subhāṣitadurbhāṣitā-

vivekatvāt mahallaka: | kṣapita: ityupahata: | tathaiva
tatkasya heto: ityāśaṅkyāha- yathāpi 

nāma ityādi | jīrṇapuruṣasya
parigrahāparigrahodāharaṇaṃ
prajñāpāramitopāyakauśalaparigrahāpari- 

grahābhyāṃ yathāyogaṃ
saṃsāranirvāṇaikāntapātāpātārthaparidīpanārtham  ||

abhisamayālaṃkārālokāyāṃ prajñāpāramitāvyākhyāyām 

aupamyaparivarto nāma caturdaśa: ||

@450

15 devaparivarta: pañcadaśa: |

anāsvādaviśeṣaṃ caturthakṣaṇasaṃgṛhītaṃ
nirdiśannāha-ādikarmikeṇa ityādi | tatra

kāyena vācā parivārādipradānena ca ārādhanāt
yathāsaṃkhyaṃ sevitavyāni bhaktavyāni 

paryupāsitavyāni iti yojyam | yogamāpadyasva iti
deyadāyakapratigrāhakādyanupalambhayogena 

pratipattiparo bhava | mā rūpata: parāmṛkṣa: iti mā
rūpādyabhiniveśayogena grahīrityartha: |

tathaiva tatkasya heto: ityāśaṅkyāha-aparāmṛṣṭā hi
ityādi  | tattvato'nutpādarūpatvāt sarvā- 

kārajñatā na kenacit prakāreṇa pratyavamarṣaṇīyā |
peyālam iti "tatsarvamanuttarāyām iti 

yāvat kulaputra sarvajñatā" ityayaṃ grantha:
śīlādipāramitācatuṣṭaye'tideśanīya: | anupūrveṇa iti

ādau ātmādinirākaraṇena bāhye'rthe pratiṣṭhāpya,
paścāt kalpitaparatantrapariniṣpannasvabhāva- 

kathanena traidhātukacittamātrāvagame niyojya, tadanu
samyagarthakriyāsu yogyamayogyaṃ tathyātathya- 

bhedena
saṃvṛtisatyadvayamavicāraikaramyapūrvapūrvasvakāraṇādhīnaṃ
nirdiśya tathayasaṃvṛtau sthitvā yathā- 

darśanaṃ māyāpuruṣeṇeva dānādyācaritavyam,
paramārthato'nutpādaśca bhāvayitavya:, ityevaṃ krameṇa

prajñāpāramitāyāmavatārayitavya: | tadevaṃ
ṣoḍaśaprakāraṃ viśeṣalakṣaṇamāveditaṃ yena
śrāvakā- 

dimārgebhyo bodhisattvādīnāṃ mārgajñatādidvaye
viśeṣamārgo viśiṣyate | atasteṣāṃ yathokta-

viśeṣavikalābhijñādyutpādanalakṣaṇatvena
sugamatvānnokta: | tathā coktam-

acintyātulyate meyasaṃkhyeyāsamatikramau |

sarvāryasaṃgraho vijñavedyāsādhāraṇajñate ||24||

kṣiprajñānyūnapūrṇatve pratipatsamudāgamau |

ālambanaṃ ca sādhāraṃ sākalyaṃ saṃparigraha: ||25||

anāsvādaśca vijñeyo viśeṣa: ṣoḍaśātmaka: |

viśeṣamārgo mārgebhyo yenānyebhyo viśiṣyate ||26|| iti ||

viśeṣalakṣaṇenāvacchinnānāṃ kiṃ kāritramiti kāritralakṣaṇaṃ
vaktavyam | tatra hitasukha- 

kāritre nirdiśannāha-duṣkarakārakā bhagavan ityādi |
evaṃrūpam iti buddhatvaniṣpādaka- 

mavikalaṃ kāraṇamityartha: | tatra
anāgatatadātvasukhopasaṃhārābhiprāyeṇa hitāya sukhāya
iti 

dvayamuktam | etacca dvayamanukampayā
syādityāha-lokānukampāyai saṃprasthitā: iti
|trāṇādi- 

kāritrapratipādanāyoddeśamāha-lokasya trāṇaṃ bhaviṣyāma:
ityādinā | tatra trāṇakāritraṃ 

nirdiśannāha-kathaṃ ca subhūte ityādi | tatra vyāyacchante
vīryamārabhante iti prayogāsaṃtuṣṭi- 

vīryābhyāṃ yathākramaṃ yojyam | trāṇaṃ bhavanti iti
avipākadharmatāyāṃ sthāpanāt | śaraṇakāritraṃ 

vaktumāha-kathaṃ ca ityādi | tatra jāti: abhūtvābhāva:,
jarā purāṇībhāva:, vyādhirasvāsthyam, 

maraṇaṃ pūrvakarmākṣiptanikāyaparityāga:, śoko
vaimanasyam, parideva: priyaguṇānusmaraṇasahitaṃ 

krandanam, du:khaṃ kāyikamasātaṃ veditam, daurmanasyaṃ
caitasikaṃ pūrvavat, upāyāso bhārodvaha-

@451

nādi:| śaraṇam iti ātyantikahitopasaṃhārārthena | 
layanakāritraṃ nirdiśannāha-kathaṃ ca 

ityādi | aśleṣāya iti rūpādyanutpādāya | layanamiti
du:khahetunivartanārthena  | aśleṣā- 

rthameva spaṣṭayannāha-kathaṃ bhagavannaśleṣa: ityādi |
|jñānadarśanāt iti | asmin prasaṅge yathā- 

nirdiṣṭārthasākṣātkaraṇaṃ jñānadarśanam |
parāyaṇakāritraṃ pratipādayannāha-kathaṃ ca subhūte 

ityādi  |yatsubhūte rūpasya pāraṃ na tadrūpam iti
prakarṣagamanārthena rūpasya yatpāramanutpādo 

ni:svabhāvatā, na tadrūpaṃ bhavatīti saṃvṛtyā |
paramārthata: punaryathā pāraṃ śūnyatā, tathā rūpam |

dharmadhātuvinirbhukto yasmāddharmo na vidyate |

sūtrālaṃkāra-13.11

ityāha-yathā subhūte pāraṃ tathā rūpam iti |
abhisaṃbuddhā eveti idānīmapi 

śūnyatārūpatvādbuddhatvāvasthāyāmiva adhigatā:
sarvadharmā:, tasmādetatsūtrābhiyogo vyartha iti 

bhāva: | bhrāntyātmakavikalpasadbhāvāt kathambhisaṃbuddhā
iti tatkasya heto: ityāśaṅkyāha-

na hyatra ityādi | vikalpasyānutpādarūpatvādrūpādipāre
vikalpo naivāstītyartha: | abhisaṃbuddhā 

eva bhavanti sarvadharmā: iti | tattvata: iti śeṣa: |
saṃvṛtyā punaranādikālīnasamāropāpanaya- 

nāya sūtrābhiyoga: saphalo bhavediti bhāva: |
saṃvṛtyadhigamamevāvedayannāha-idamapi ityādi |

bahuśo bahudhā upāyaṃ bhāvayantyupanidhyāyanti, na ca
sākṣātkurvanti | idaṃ paramaduṣkaraṃ sahasā 

kartumaśakyam | na cāvalīyante dānādipāramitāpūraṇe ca
kausīdyaṃ na pratipadyante | ete 

dharmā: iti prakṛtiparinirvṛtatvādilakṣaṇā: | parāyaṇaṃ
bhavanti iti dharmadeśanayā saṃsāra-

nirvāṇasamatopasaṃpādanārthena vātāro bhavanti |
dvīpakāritraṃ vaktumāha-kathaṃ ca subhūte ityādi | 

udakaparicchinnā: iti jalamadhye sthitā: sthalabhāgā: |
pūrvāntāparāntaparicchinnaṃ rūpam 

iti pūrvānto heturaparāntaṃ kāryam, tābhyāṃ
paricchinnam, tanmadhyavarti māyopamasvarūpam | 

etena subhūte paricchedena iti tattvato'nutpādena | etacchāntam
ityādi padapañcakena 

prayogadarśanabhāvanāśaikṣaviśeṣamārgeṣu yathākramaṃ
mārgasatyamāveditam | lokasya dvīpā bhavanti 

iti udakaparikṣiptasthalasādharmyeṇa
pūrvāntāparāntaparicchinnasarvadharmādhigamāt
tṛṣṇākṣayavirāga- 

nirodhanirvāṇadaiśikatvena
svaparārthādhigamādhārabhāvopasaṃhārādāśrayaṇīyā
bhavanti  |kathaṃ ca 

ityādi | ālokakāritraṃ puna: sālokaratnadvīpasādharmyeṇa
avidyāndhakārakṣayasya tṛṣṇādi-

kṣayāntarbhāvena dvīpakāritrameva | pṛthakkaraṇaṃ tu
jñānālokasya ajñānakṣaye prādhānyāditi vedita- 

vyam | avidyāṇḍa^ ityādi | avidyaivāṇḍakośapaṭalaṃ
grāhyagrāhakākārādipratibhāsa: | tena 

paryavanaddhānāṃ samantādbāhyenājñānena yuktānāṃ
sattvānāṃ tamobhibhūtānām āntareṇa avidyā- 

vāsanābījenābhibhūtānāṃ sarvājñānatamondhakāraṃ
bāhyābhyantaramajñānaṃ vidhunvanti apanayantīti 

saṃbandha: | kiṃ kurvāṇā ityāha prajñayā avabhāsayante
iti | jñānālokaṃ kurvāṇā ityartha:  |

pariṇāyakakāritraṃ kathayannāha-kathaṃ ca subhūte
ityādi | pariṇāyakā bhavanti iti rūpādi- 

sarvadharmāṇāṃ svabhāvenānutpādānirodhāya
dharmaprakāśanāt sārathibhāvena, parārthapratipattyupa- 

saṃhārāt nāyakā: | anābhogādikāritratrayārthaṃ
praśnayannāha-kathaṃ ca ityādi | lokasya 

@452

gatirbhavanti iti trividhakāritravyāpāropasaṃhārādāśrayā
bhavanti | tatra sarvajñatādhikāradharmadaiśi-

katvena anābhogapravṛttasattvārthopasaṃhārādāśrayā
bhavantītyanābhogakāritraṃ tāvat kathayannāha- 

iha subhūte ityādi | ākāśagatikam iti ākāśaniṣṭham |
etadeva kathayannāha-yathākāśam 

ityādi | tatra dravyābhāvamātramākāśam | atītāt
kālādāgamanābhāvādanāgatamanāgate ca 

kāle gativaikalyādagatam, kārakahetorasattvādakṛtam,
vināśahetuvirahādavikṛtam, sthāpaka-

saṃskārānupapatteranabhisaṃskṛtam, kālatraye
svabhāvaviyogādyathākramamasthitamasaṃsthitamavyavasthi- 

tam, ataśrvānutpannamaniruddham |
upasaṃhārārthamāha-evameva subhūte ityādi | ākāśakalpa-

tvādavikalpā iti khatulyatvānnirvikalpā: | anāgatam ityādi
niryuktikamiti tatkasya 

heto: ityāśaṅkyāha-yā subhūte rūpasya ityādi |
śūnyatā anutpādarūpatā | yadi nāma

tasyā gamanāgamanaṃ nāsti, tathāpi rūpādīnāṃ kathaṃ
na bhavatīti tatkasya heto: 

ityāśaṅkyāha-śūnyatāgatikā hi ityādi |
anutpādasvabhāvatvāt sarvadharmā: śūnyatādi-

svabhāvā: | tatra māyopamatvācchūnyatā |
sarvanimittavigamādānimittam, prārthanāviṣayāti-

krāntatvādapraṇihitam | gaganavat
prakṛtiprabhāsvaratvādanabhisaṃskāra: | tāṃ gatiṃ na vyati-

vartante iti taṃ svabhāvaṃ nātikrāmanti, ato'nantaraṃ
evaṃ khalu subhūte bodhisattvā 

mahāsattvā anuttarāṃ samyaksaṃbodhimabhisaṃbuddhā: santo
lokasya gatirbhavanti iti 

vakṣyamāṇena hārakāntena saṃbandhata: |
sarvajñatādhikārastu hitādyanābhogaparyante sarvatra
kāritre 

nirvāṇaparidīpanārthena veditavya: |
mārgajñatādhikāradharmadaiśikatvena
yathāyānanirvāṇatadasākṣā- 

tkaraṇopasaṃhārādgatirbhavantīti
yānatrayaniryāṇatatphalāsākṣātkaraṇakāritraṃ
pratipādayannāha- 

anutpādagatikā hi ityādi | tatra
kalpitadu:khavivekādanutpādagatikā:, vikalpita- 

du:khavirahādajātigatikā:,
dharmatādu:khaviyogādabhāvagatikā:, kalpitasamudayābhāvāt
svapno-

pamapratibhāsamātrasya vidyamānatvena svapnagatikā: | yathā
ātmā pramāṇabādhitatvānna vidyate 

tadvadvikalpitasamudayāsattvādātmagatikā: |
dharmatāsamudayasya māyopamatvenāvidyamānapariccheda- 

tvādaparyantagatikā: |
kalpitāditrividhabhāvanirodhādyathākramaṃ śāntagatikā:,
nirvāṇagatikā:, 

apratyuddhāragatikā iti padatrayaṃ vācyam | tathaiva
kalpitāditrividhamārgasvabhāvatvādanāgatikā:, 

agatikā:, acalagatikā iti | ato'pyanantaraṃ
pūrvavaddhārakāntena saṃbandha: karaṇīya: |

gatikāritraṃ ca kathayannāha-rūpagatikā hi ityādi|
rūpādigatikā dharmatātmakarūpādisvabhāvā: |

lokasya gatirbhavanti iti
sarvākārajñatādhikārikasarvadharmadaiśikatvena
bodhisattvālokasyāśraya- 

ṇīyā bhavantīti | yathoktamekādaśavidhameva
kāritralakṣaṇamavasātavyam | tathā coktam-

hitaṃ sukhaṃ ca trāṇaṃ ca śaraṇaṃ layanaṃ nṛṇām |

parāyaṇaṃ ca dvīpaṃ ca pariṇāyakasaṃjñakam ||27||

anābhogaṃ tribhiryānai: phalāsākṣātkriyātmakam |

paścimaṃ gatikāritramidaṃ kāritralakṣaṇam ||28|| iti ||

@453

15 devaparivarta: pañcadaśa: | 

kāritralakṣaṇenāvacchinnānāṃ svabhāvalakṣaṇaṃ
kathayan pratipattyarthamāha-ke bhagavan 

imām ityādi | svarūpamāvedayannāha-ye subhūte caritāvina:
ityādi | svabhāvalakṣaṇakathanārthaṃ 

praśnayannāha-kiṃsvabhāvā: ityādi |
parihartumāha-vainayikaviviktasvabhāvā: iti | vinīyate- 

'neneti vinayo dharmadhātu:, tatprabhavo
vipakṣavivekādvivikta:svabhāvo yeṣāṃ te tathoktā: |
ityanenaiva 

padena kleśavivekasvabhāvo rāgādiviktasvabhāvatvena,
kleśaliṅgavivekasvabhāvo rāgādiliṅgakāyā 

didauṣṭhulyaviviktasvabhāvatvena,
kleśanimittaviviktasvabhāvo
rāgādinimittāyoniśomanasikāra-

viviktasvabhāvatvena, vipakṣapratipakṣavivekasvabhāvo
rāgārāgadveṣādveṣamohāmohaviviktasvabhāvatvena 

ceti svabhāvacatuṣṭayaṃ sarvākārajñatāgatikatvena
adhimoktṛṇāṃ bhāvanāmārgopanyāsārthenāveditam | 

tāmeva gatiṃ nirdeṣṭumāha-kiṃ bhagavannevam ityādi |
evaṃgatikā: iti sarvākārajñatāgatikā: |

sādhūktatvenāha-evametatsubhūte ityādi |
duṣkarasvabhāvaṃ vaktumāha-duṣkarakāraka: ityādi |

evametat iti sarvadharmāṇātyantatayā
avidyamānatvāttadasaṃbaddhatāmupādāya sarva sattvapari- 

nirvāpaṇaduṣkarasaṃnāhatvena duṣkarakāraka: |
saṃnāhasvarūpaṃ spaṣṭayannāha-sa khalu punarayam 

ityādi | tatra vartamānarūpādyabhiniveśavirahānna
rūpādisaṃbandha: | anāgatatatprārthanāvimukhatvānna 

rūpāderarthāya saṃbandha: | niryuktikamevedamiti tatkasya
heto: ityāśaṅkyāha-sarvadharmāsaṃbaddha: 

iti | tattvato'vicāraikaramyatvāditi mati: |
ekāntikasvabhāvaṃ pratipādayannāha-asya 

bhagavan bodhisattvasya ityādi | evaṃ
mahāsaṃnāhasaṃnaddhasya iti ekāntikasvabhāvena yuktasya |

tatra śrāvakabhūmi: pratyekabuddhabhūmiśca
samyakpravṛttatvāt bodhisattvasya na pratikāṅkṣitavyā |

buddhabhūmi: punarabhilāpayogena nākāṅkṣaṇīyā |
kathamayamartho labhyate ityāha-kaṃ tvaṃ subhūte artha-

vaśam ityādi | sarvopalambhapratipakṣatvāt mātu:,
ityabhiprāyeṇa pariharannāha-asthānaṃ hi 

ityādi | tatra hetuvaikalyādasthānamasaṃbhava: |
phalāsaṃbhavādanavakāśo'navasara: | śrāvakādi- 

bhūmipātāsthānānavakāśatvena caikāntikabhāvanā
anabhiniveśayogena paridīpitā bhavet | 

uddeśasvabhāvaṃ nirdiśannāha-api tu buddhabhūmireva
ityādi | pratikāṅkṣitavyā iti | 

māyopamasarvadharmādhimokṣāditi bhāva: | anenoddeśabhāvanā
avyabhicāratvenodyotitā syāt |

anupalambhasvabhāvaṃ kathayannāha-gambhīrā bhagavan ityādi
| sā na kenacidbhāvayitavyā, 

bhāvyabhāvakabhāvanānupalambhāt | tadevāha-tāṃ hi
ityādinā | pūrvavat tatkasya heto: 

ityāśaṅkyāha-na hi ityādi | na hi kaściddharma: pariniṣpanna
iti kartṛkarmakriyādilakṣaṇa: | 

kathaṃ tarhi bhāvanā ityāha-ākāśabhāvanā iti tattvato
māyopamabhāvanā |

tāmeva bhāvanāṃ
sarvākārajñatādibhedenāha-sarvadharmabhāvanā ityādinā |
tatra sarvākārajñatayā 

sarvābhisamayānutpādasaṃgrahāt sarvadharmabhāvanā |
mārgajñatayā anabhiniveśena sarvamārga- 

śikṣaṇādasaṅgabhāvanā | sarvajñatayā
aśeṣavastusaṃgrahādanantabhāvanā |
sarvākārābhisaṃbodhena 

viśeṣamārgarūpatvādasaṃbhāvanā | mūrdhābhisamayena
niṣṭhāmārgalakṣaṇatvādaparigrahabhāvanā | 

anabhiniveśasvabhāvaṃ vaktum evametat subhūte, evametat iti
svahastadānapūrvakamāha-ato 

@454

hi subhūte gambhīrāyā: ityādi | ata iti vakṣyamāṇāt
kāraṇādityartha: | kāraṇamevāha- 

kaccit ityādinā | kaccicchabdo yasmādarthe vartate |
nābhiniveśaṃ karoti iti na vastupari-

grahaṃ karoti | parabhaṇitāni paramantritāni
nābhiniviśate iti nikāyabhikṣūṇāṃ nedaṃ 

buddhavacanamiti prakaṭābhidhānaṃ parabhaṇitam,
pracchannakathanaṃ paramantritaṃ nākarṇayati | na 

parasya śraddhyā gacchati, iti
pratyātmavedyaprasādalābhānna parapraṇeyo bhavati |
granthādyavagamā- 

davagāhate | arthālambanādadhimucyate | tathaiva tatkasya
heto: ityāśaṅkyāha-tathā hi ityādi 

janmāntaravāsanādhānamantareṇa ca anuttrāsādirna
bhavatīti bhāva: | anutrtrāsādibhiśca mārgajñatā-

kārabhāvanā kathitā syāt | ālambanasvabhāvaṃ
nirdiśannāha-yo bhagavan bodhisattva: 

ityādi | ākāreṇa iti grahaṇaprakāreṇa | vyavacāritā
nirūpitā | sarvajñatānimnayeti 

trisarvajñatāniṣṭhayā cittasaṃtatyā | anena
trisarvajñatābhāvanā kathitā syāt | nirjñātasvarūpā

saṃtatiranyasya vyavacāraṇe dakṣetyāha-kathaṃ bhagavan
ityādi  |prayogamaulapṛṣṭhāvasthāsu māyopama- 

sarvadharmabhāvanātmikayā cittasaṃtatyā pūrvikayā
sarvajñatānimnā saṃtatirvyavacāriteti pariharannāha- 

ākāśanimnayā ityādi padatrayam | iyaṃ sā vyavacāraṇā
iti yathoktaniścitasaṃtatyā sā 

vyavacāraṇā samyagityartha: | niryuktikamevedamiti tatkasya
heto: ityāśaṅkyāha-aprameyā hi 

ityādi | yasmāttattvena
pramāṇaprameyatvasamatikramādyathāyogamaprameyā apramāṇā
ca sarvajñatā, 

tasmānmāyopamabhāvanāniścitasaṃtatyā vyavacāraṇā |
anyathā prameyatvādisadbhāvādbhāvagraha: 

syāditi vākyārtha: | etadeva spaṣṭayannāha-yatsubhūte
ityādi | tatra prāpti: pṛthagjanasya 

śīlādisvabhāva: saṃbhāramārga: | abhisamaya:
saṃbhṛtasaṃbhārasya nirvedhabhāgīyātmaka: prayogamārga:
| 

adhigama: sarvatragadharmadhātuprativedhalakṣaṇo
darśanamārga: | mārgo laukikadhyānārūpyālambano 

laukikabhāvanāmārga: | mārgaphalaṃ
du:khasatyādijñānarūpo lokottarabhāvanāmārga: |
jñānamadhi- 

mātrādhimātrādikleśaprahāṇakārī mṛdumṛdvādisvabhāvo
mṛdumārga: | vijñānaṃ madhyādhimātrādi- 

kleśavidhvaṃsako madhyamṛdvādilakṣaṇo madhyo mārga: |
utpattirmṛdvadhimātrādikleśonmūlako'dhimātra- 

mṛdvādirūpo'dhimātro mārga: | vināśo bhāvanāmārge
kleśaprahāṇopāya: prayogamārga: | utpāda: 

kleśaprahāṇena vimuktiprāpaka: samyagānantaryamārga: |
vyaya: kleśaviviktajñānasākṣātkārī 

vimuktimārga: | nirodha: pariśiṣṭakleśaprakārasya
prayogānantaryavimuktimārgātmako viśeṣamārga 

ityeke | vaiśeṣikaguṇābhinirhārako viśeṣamārgo nirodha
ityanye | bhāvanā vajropama: samādhi: 

sarvāvaraṇābhedyabhedaka: | vibhāvanā niṣṭhāmārga:
kṣayānutpādajñānam | deśo deśasāmānyam |

pradeśo deśaviśeṣa: | na kenacidabhisaṃboddhum iti
rūpādibhirākārairna śakyā adhigantum | 

tadevāha-na rūpeṇa ityādinā | yattarhi idamuktam-

ālambanaṃ sarvadharmā laukikā: kuśalādaya: | 

abhisamayālaṃkāra-1.41

ityādi, tatkathamiti tatkasya heto: ityāśaṅkyāha-rūpameva
hi ityādi  |yasmādyogi- 

saṃvṛtyā rūpādikameva māyopamatādhigataṃ
buddhatvamityartha: | yathoktam- 

@455

prasiddhamātrasya hi yāyathārthatā

tadarthasaṃbodhaphalaṃ hi śāsanam | iti ||

dānapāramitaiva ityādi | tatra
dānaśīlakṣāntipāramitāstisro vīryadhyānapāramitayo-

ścāṃśa: puṇyasaṃbhāra: | jñānasaṃbhārastu
prajñāpāramitā vīryadhyānapāramitayoścāṃśa:,
ityetatsarvaṃ 

māyopamatvenāviśiṣṭatvāttathāgatatvam |
samyagdharmāvabodhena saṃjātaprasādātiśayā bhagavatpāda-

vandanāpūrvakaṃ māturmāhātmyaṃ śakrādaya:
prakaṭayantītyāha-atha khalu śakra: ityādi | tatra 

gambhīrā rūpāditathatāsvabhāvatvāt |
śrutacintābhāvanāvasthāsu māyopamatvādyathākramaṃ
duravagāhā 

durdṛśā duranubodhā | idamapyarthavaśam iti | apiśabdānna
kevalaṃ vineyāgrahaṇādi, kiṃ tarhi 

idamapi dharmagāmbhīryaṃ paśyata ityartha: | alpotsukatāyām
iti | nirvyāpāratve cittamavanatam, 

na dharmadeśanāyām, tathāpi
brahmādhyeṣaṇānmahākaruṇayā dharmacakraṃ pravartitamiti
bhāva: | 

sādhūktatvenānuvadannāha-evametat ityādi |
upasaṃhārārthamāha-gambhīro batāyam ityādi | 

keyaṃ gambhīratā ityāha-yatra na kaścit ityādi |
sarvalokavipratyanīkasvabhāvaṃ kathayannāha-

ākāśagambhīratayā ityādi |
avicārakairamyakāraṇatvādākāśagambhīratayā gambhīra: |
tattvena 

māyopamakāryasvabhāvatvādātmagambhīratayā gambhīra: |
utpādābhāvāt sarvadharmānāgamanatayā 

gambhīra: | vināśaviyogāt sarvadharmāgamanatayā gambhīra: |
etaduktam-svapnopamahetuphaladharmā-

dhigatipūrvaka: kṣayānutpādajñānasvabhāvo mayā
dharmo'bhisaṃbuddho deśyate iti | yathoktasvabhāvameva 

spaṣṭayannāha-āścaryam ityādi |
hetuvaiśiṣṭyādāścaryam, phalātiśayādadbhutam | sarvaloka-

viparītatvāt sarvalokavipratyanīka: | tadeva
vaktumāha-anudgrahāya ityādi  |ayam iti

prajñāpāramitātmaka: ||

abhisamayālaṃkārālokāyāṃ prajñāpāramitāvyākhyāyāṃ

devaparivarto nāma pañcadaśa: ||

@456

16 tathatāparivarta: ṣoḍaśa: | 

apratighātasvabhāvaṃ nirdiśannāha-atha khalvāyuṣmān
ityādi | nāyam iti trividha-

sarvajñatākārasuparipūrṇābhisamayatvena sarvatra rūpādau
jñānadharmasyāpratighātitvādayaṃ deśanādharmo na 

kvacitpratihanyate | apadasvabhāvaṃ vaktumāha-apratihata
ityādi | sarvapadānupalabdhita: iti 

jñānajñeyasamatayā
sarvapratiṣṭhānupalambhārthenāpratihatalakṣaṇo'nabhibhūta:
| advitīyatvāt iti 

ekākitvāt apratimalakṣaṇo'sādṛśyalakṣaṇa: |
ni:pratyarthikatvāt iti sarvapratipakṣasamati- 

krāntatvāt apratilakṣaṇo'pratipakṣalakṣaṇa: |
anabhinirvṛttatvāt iti ajātatvāt 

apado'pratiṣṭhāsvabhāva: | sarvopapattyanupapattitvāt iti
devādisarvagatiṣvavidyamānarūpa- 

tvādanutpāda: | sarvapathānupalabdhitvāt iti
sarvamārgatvenānupalambhāt apatho'mārga: |

apada: ityasya
prayogadarśanabhāvanāviśeṣāśaikṣamārgeṣu
viśeṣaṇārthamapratihatalakṣaṇa ityādi 

pañcapadopādānam | agatisvabhāvaṃ kathayannāha-anujāto
batāyam ityādi | bhagavata: 

saṃbandhī śrāvako'yam, anu paścājjātastathāgata iva
ityanujāta: | kathaṃ śrāvako'pi tathāgata

ivānujāta iti tatkasya heto: ityāśaṅkyāha-tathā hi
bhagavan ityādi | yasmātsarvameva 

dharmanadhigatārthaviṣayamapi samyak śūnyatayā deśayati,
tasmāttathāgata ivānujāta ityartha: |

vastudharmatvenānujātārthaṃ vighaṭayannāha-yaddaveputrā:
ityādi | ajātatvāt iti tattvenānutpanna- 

tvāt | ajātastathāgatasya śrāvaka: subhūtistasyaiva
tathatāmanuyāta: prāptastādātmyenānugata: |

"tathābhāvastathatetyata eva nirdeśādasya hrasvatvam"
ityācāryavasubandhu: | kathamityāha-yathā 

tathāgata: ityādi | evaṃ hi subhūti: iti |
yasmādanantaroktatathatārūpeṇa tathāgatatathatā- 

manuyāta:, tato'jātatvādanujāta iti pūrveṇa saṃbandha:
karaṇīya: | evamuttaratrāpyavagantavyam |

abhyāsayogena tattathatāprāptau kathaṃ na
vastudharmatvenānujāta: syādityāha-ādita eva ityādi |

ādita: iti prathamata evetyartha: | niryuktikamevedamiti
tatkasya heto: ityāṅkyāha-yā hi 

ityādi | sā sarvadharmatathatā iti dravyābhimatānāṃ
rūpādīnāṃ sāmānyadharmatā | anutpāda iti 

yāvat | evaṃ tathāgatasarvadharmatathatayo:
parasparamabhedena tathāgatatathatāyā:
sarvaviṣayatvamāveditam | 

ataśca saiva subhūterapi, ityāha-yā ca ityādi | ato'nujāta
iti tathatāprāptiyogādanu- 

jāta: | tathatā tarhi dravyasatī syādityāha-sāpi ca ityādi
| atathatā iti nirviṣaya- 

pratiṣedhānupapattestathatāpi sāṃvṛtī | māyopameti yāvat |
 tathāgatamanu jāta: iti anuśabdayoge 

karmavibhakti: | tathāgatasyeti pāṭhe tatsaṃbandho
vivakṣita: | tattvato dharmatārūpatve kathamanujāta 

ityāha-tathāgatasya ityādi | sthititā iti saṃvṛtyā
prabandhadharmatā | yadyevaṃ vikārādimān 

subhūti: sthavira: syādityāha-yathā tathāgata ityādi |
tatra adhikanyūnavikārābhāvādyathā-

kramamavikārā nirvikārā | svaparavikalpaviyogādavikalpā
nirvikalpā | tathāgatatathatāvat 

subhūtitathatā kuto'vikārādisvabhāvetyāha-yathā ca
ityādi | etadeva kuta: iti tatkasya

heto: ityāśaṅkyāha-yā ca tathāgatatathatā ityādi |
ekaivaiṣā ityabhinnā, yasmādbhedakakarma-

@457

kartṛkriyānupalambhādadvayā advaidhīkārā
advayatathatetyarthabhedo vācya: | sarvathā
ādhāratvavirahānna

kvacit | hetorabhāvānna kutaścit | saṃbandhino'sattvānna
kasyacit | saṃbandhibhāvādau tu

vastutvāpattestathataiva na syādityāha-yata: sā ityādi |
evaṃ hi subhūti: iti | tathāgatasarva-

dharmatathatayorevamekasvabhāvatvena tathāgatatathatayā
saṃgṛhītatvānnirvikalpādisvabhāvā subhūti-

tathatā | tasmādakṛtatathatayā anujāta ityartha: |
tathatārūpeṇa sarveṣāmanujātatve subhūte:

ko'tiśaya iti cet, satyam | kiṃ tu yadeva
vivādāspadībhūtaṃ tadeva nirdiśyate |

anyathā aśrotṛsaṃskārakaṃ vākyaṃ kurvāṇa: kathaṃ
nonmatta: syāt ? etadeva spaṣṭayannāha-yā

cākṛtatathatā ityādi | na sā kadācinna tathatā iti |
sarvadaiva tathatetyartha: | upasaṃhara-

nnāha-yathā tathāgatatathatā sarvatra ityādi | sarvatra iti
sarvasmin kāle | abhinirmita:

iti prabhāvato niṣpādita: | aluptam iti |
luptamapratītamadṛṣṭam, na luptamaluptaṃ dṛṣṭam |
pratīta-

miti yāvat | bhedakānupalabdhita: iti |
pramāṇopannaikasvabhāvatvena tathatāyā bhedakapramāṇā-

nupalambhena dvayamapyanantaroktamabhinnamityetadaluptam |
sarvadharmatathātātmikā tathāgatatathatā, 

subhūtitathatā punarna tathāvidhā | tatkathaṃ tathatayā
dvayamabhinnaṃ syādityāha-yathā tathāgatatathatā

ityādi | nānyatra iti nipātavacanaṃ prathamārthe vartate |
taduktam-syāt, yathā sarvadharmatathatāyā

nānyā tathāgatatathatā, kiṃ tarhi tadātmikā, evaṃ
subhūtitathatāpīti | na sā kasyacinna

tathatā iti | sarvasya sā tathatetyartha: | tadevāha-saiva
sā ityādinā | yaiva sā tathatā subhūte:,

saiva sarvadharmatathateti yojyam | ananyatathatānugamena iti
ātmasvabhāvatathatānukāreṇa

tāṃ tathatāṃ sarvadharmānuvartinīmupagata: |
tathatāsvabhāvatve kathamanugama iti cet, āha-na cātra

ityādi | saṃvṛtyaivaṃ vyapadeśa: kṛta: | paramārthatastu
naivātra māyopamatve kaścidbhāva: kvacidanu-

gatiṃ sadṛśatāṃ prāpta: | traiyadhvikasarvadharmāṇāṃ
tathatā traikālikī, tathāgatatathatā tu prakṛti-

prabhāsvaratvenotpādavirahānna tathāvidhā |
tatkathamanayorekatvamiti cet, āha-yathā tathāgata-

tathatā ityādi | tatrotpādapūrvakavināśābhāvānna
atītā, bhaviṣyadutpādaviyogānna anāgatā,

labdhasattākatvānupapatterna pratyutpannā | evaṃ
sarvadharmatathatā iti | māyopamatvaprasādhakapramāṇasya

sarvatra tulyatvāditi bhāva: | bhavatu vā
sāṃvṛtabhāvopādhibhedena tattathatāyāstraikāliko vyapa-

deśa:, tathāpi tathāgatasarvadharmatathatayorabheda
evetyāha-tathāgatatathatayāpi ityādi | na

kevalamātmatathatayā, kiṃ tarhi tathāgatatathatayāpi |
yasmāttathatāmanuprāpta: san subhūtistayaiva

tathāgatatathatayā atītāditathatāmanugata:,
atītāditathatayā ca tathāgatatathatāmanugato bhavati,

tasmānnāsti vimukternānākaraṇamiti bhāva: |
atītādipratyekasamudāyabhedena ca hārakacatuṣṭaya-

mavagantavyam | upasaṃharannāha-iti hi subhūtitathatā
ityādi | bodhisattvatathāgatāvasthayoreva

tāvadbhinnarūpatvāttathatāyā: kuta:
sarvadharmābhinnasvabhāvatvamiti
kasyacidāśaṅkāyāmāha-yaiva ca

ityādi | iyaṃ sā tathatā iti |
sarvadaikasvabhāvatvādyukteyaṃ sā tathatā, yathā
sarvaprakārāgantuka-

malāpagamenābhisaṃbodhāt | ye ekānekasvabhāvā na
bhavanti, na teṣāṃ paramārthata: svabhāvo'sti,

@458

yathā māyādirūpasya | na bhavanti caikānekasvabhāvā:
svaparoditā bhāvā iti vyāpakānupalabdhyā

māyopamastathāgata ityartha: | nāsiddho'yaṃ hetu:,
yasmātprekṣāvatāṃ pravṛtte: prayojanavattayā vyāpta-

tvāt{1. W paramārthayogya^.}arthakriyāyogyapadārthaviṣayo 
vicāra:, anyathā arthakriyārthināṃ
puṃsāmasadarthapadārthavicārai:

kiṃ prayojanam, ityarthakriyākārī bhāvo'bhyupagantavya: |
sa cānyonyavyavacchedarūpatvāt

jñeyarūpo vā bhavet, jñānarūpo veti vikalpa: | tatra yadi
ādya: pakṣa:, tadā parasparasaṃyukta-

svabhāvo vā bhavet, bahubhirvā samānajātīyai:
paramāṇubhi: parasparasāmarthyavidhṛtairasamāśliṣṭa-

svarūpai: sāntarai: parivṛta:, yadvā nirantarai:, iti
pakṣatrayam | tatra prathame pakṣe yadyekena sahaika-

deśena saṃyogo'parasya, tadā
sāvayavatvaprasaṅgādekatvahāni:,
aparāparasvabhāvairaṇvantarasamā-

śleṣāt | sarvātmanā saṃyogapakṣe'pi yadā
pūrvo'ṇuraparāṇunā saha sarvātmanā saṃyujyate,

tadā aparo'pi pūrveṇa, ityata:
saṃyogasyobhayapadārthādhīnatvena
parasparasvabhāvānupraveśānna

kasyacidaṇorekasvabhāvatā | tathā hi-pūrvo'ṇurapareṇa
sarvātmanā saṃyujyate iti svasvabhāvaṃ

parityajya sarvathā apararūpāpattestasya ca
saṃyujyamānasyāsattvam | tathā aparo'pi pūrveṇa

saṃyujyate iti svasvabhāvaṃ vihāya sarvathā
pūrvarūpabhavanāttasya saṃyogāśrayasyāsattvam |

tataśca ekasyaikadā
parasparaparihārasthitalakṣaṇavidhipratiṣedhāyogāt
kathamekasvabhāvatā ? dvitīye-

'pi parivārakapakṣe, yadi nāma samānajātīyai: saṃsparśo
neṣṭa:, tathāpi chidrasyāloka-

tamorūpatvāt vijātīyairālokatama:paramāṇubhirabhīṣṭa
eva | na hi ālokenāsamākrāntasya

tamorahitatā, tamasā vā anāspadīkṛtasyālokarahitatvaṃ
yuktimat, tayoranyonyavirahita-

deśādimātrapratibaddhodayatvāt | tathā ca
anantaropavarṇito doṣa: samupanipatati | atha

vijātīyairapi saṃsparśo nānumanyate, tadā yo'sau
madhyavartī paramāṇuryenaikena svabhāvena ekapara-

māṇvabhimukhāvasthita:, tenaivānyaparamāṇvabhimukha:
yadvā anyeneti vikalpadvayam | tatra yadyādya:

pakṣa:, tadā yadekarūpaparamāṇvabhimukhasvabhāvaṃ
tadekadeśam, tadyathā tasyaiva paramāṇo: pūrvadi-

gavasthitaparamāṇu: | ekaparamāṇvabhimukhasvabhāvāśca
sarve parivārakā: paramāṇava iti svabhāvahetu: |

tenaiva svabhāvenetyabhyupagamānnāsiddhatā | sapakṣe
sadbhāvānna viruddhatā | bhinnadeśāvasthāne tu

nābhimataikaparamāṇvabhimukhasvabhāvā bhaveyu:, tasya
paramāṇoraparāparasvabhāvābhāvāt, asatā ca

svabhāvenābhimukhyāyogāditi na cānaikāntikatā heto: |
tataśca parivāryāvasthānābhāvena

parivārakāṇāmaṇūnāmekadeśatāprasaṅgāt tattvata:
pracayābhāve tatsādhyārthakriyāvaikalyādeva tasya

paramāṇornaikasvabhāvābhyupagamo yukta: | dvitīye tu
pakṣe, aparāparasvabhāvairaparāparaparamāṇvabhi-

mukhayogāt sphuṭatara eva
sāvayavatāprasaṅgādekatvaviraho'ṇūnām,
svabhāvabhedalakṣaṇatvāt

vastubhedasya | tṛtīyastu nairantaryapakṣa:
saṃyogapakṣamevānupatati, tatparyāyatvāt | na hyantarāla-

deśavirahiṇāṃ parasparasaṃśleṣaṃ muktvā anyā gatirasti
| na ca śabdāntareṇābhidhīyamāna:

sa evārtho'nyathā bhavati, atiprasaṅgāt | atha asaṃyukta
eva paramāṇurbahubhistu dikśabdavācyai:

@459

samīpetaradeśāvasthitai: paramāṇubhi: parivṛta iti
cenmatam, tadayuktam | na hyarvākparabhāgayo-

rabhāve vacanamidamarthavattāyāṃ vyavatiṣṭhate |

tadanyāpekṣayānyasya yadrūpamavadhāryate |

tadasat, tatra tattvena pārāpārādibhedavat ||

iti nyāyānna bhūtārthena sāvayavatvamiti cet, na |
pārāpārayorapi bahirarthavādināṃ

vyapekṣābhedenāsāṃkaryāt pitāputrādivat tāttvikameva
rūpamityabhyupagantavyam | yadapekṣayā

hi tatpāraṃ na jātu tadapekṣayā tadapāramiti | anyathā
pārāpārayorapāramārthikatve kathaṃ

pārāpārābhidhānataṭasthitayorasāṃkaryeṇāvasthānam ?
tathā hi-pārābhimatādanyatvameva vivakṣitasya

apārasya apāratvamucyate | tasya ca kalpitatve
tayoraikyaprasaṅga: | tathā ca na tadāśritānā-

masaṃkīrṇāvasthiti: syāt | na hi kalpanoparacito
bhedo'rthakriyāṅgam | atha saṃvedanabalā-

dviṣayasthiterananubhūyamānatvenārthasyātyanta
parokṣatvāt, samanantarapratyayabalena pratiniyatasya

kāryasyodayāt, tadvyatirekeṇa kalpayitumaśakyatvācca
svata:siddharūpamevādvayaṃ jñānamekasvabhāvaṃ

paramārthato grāhyagrāhakabhāvarahitamahetukatve nityaṃ
sattvādiprasaṅgāt, nityatve'rthakriyādyanupapatteśca

svahetupratibaddhodayamudayānantarāpavargi
kevalamanādibhavabhāvibhāvābhiniveśavāsanāparipāka-

prabhāvādākārāstatra pratibhāsante iti jñānātmako
bhāvo yogācārairabhyupagamyate | tatrāpi kiṃ

te ākārāstāttvikā eva, kiṃ vā
pratibimbādivadavicāraikaramyā: iti vikalpa: | yadi

ādya:, tadā
tāttvikānekākārāvyatirekādākārasvarūpavadanekatvaṃ
vijñānasya āsajyate, iti

ekatā kuta: ? atha sakṛdanubhūyamānatvena
vijñānasyaikatvaṃ niścitam, tadā ekajñānāvyatirekā-

dākārāṇāmekatvaṃ vijñānasvarūpavaddurnirvāram |
bhavatvevamiti cet, naivam | tathā hi-yadyeka

ākāraścalanatvādiviśiṣṭa: pratibhāsate, tadā
pariśiṣṭā apyākārā: pūrvākārāvyatiricya-

mānamūrtisvabhāvatvāttathāvidhā eva syu:, iti
vaicitryākārānubhavo virudhyate | ato

nānātvamaikāntikamevākārāṇāmityekānekatvayo:
parasparaviruddhadharmādhyāsayogāt pāramārthika-

mevākāravijñānayornānātvaṃ sthitam,
ityabhyupagatādvayanayahāni: | atha sukhādivannīlādaya

ākārā anubhavātmakā eva, ityekasya
citratvānabhyupagamānna yathoktadūṣaṇaprasaṅga iti matvā

samānajātīyānyapi vijñānāni bahūni vijātīyajñānavat
sakṛdutpadyante iti varṇyate, tadā

ayamanyo doṣa: | tathā hi-yattanmadhyābhimataṃ vijñānaṃ
parivṛtāṇuprakhyamiṣyate, tadyena

svabhāvenaikasyābhimukhyaṃ pratipadyate, kiṃ
tenaivānyasyāpi, atha anyeneti vikalpa: | tenaiveti

pakṣe parivāryāvasthānābhāvena avaśiṣṭānāṃ na
digantarāvasthitiryathārthā bhavet | ataśca

pūrvāparādidigbhāgenānutpatternīlādimaṇḍalasaṃ-
niveśapratibhāso na syāt | anyeneti pakṣe

svabhāvabhedalakṣaṇatvādvastubhedasya ityekatā kuta iti
paramāṇuvicārabhāvī doṣa: samāpatati |

nanu amūrtatvāt jñānānāṃ na deśakṛtaṃ
paurvāparyamasti, tatkathamaṇuvat madhyavartitvaṃ
jñānānāṃ

bhavet ? satyametat | ayamaparo'sya
doṣo'stu-yaddeśavitānapratibhāsināmākārāṇāṃ satyatva-

@460

micchatā jñānānāmadeśānāmapi satāṃ bahūnāṃ tathā
deśavitānāsthānenotpāda: parikalpyate |

anyathā hi, yadyanekavijñānotpādakalpanāyāmapi tathā
deśavitānotpādapratibhāso mithyā

syāt, tadā anekavijñānotpādakalpanā vyarthaiva syāt | na
ca deśavitānāvasthitanīlādi-

pratibhāsamantareṇa anyannīlādyanubhūyate yatsatyaṃ bhavet
| tasya ca alīkatve kimanyatsatyaṃ

bhaviṣyati ? iti yatkiṃcidetat | nanu tathāpyaṇavo mūrtā:,
vijñānaṃ tvamūrtam, tatkathaṃ sa evātra

doṣa iti cet, naiṣa doṣa: | tathā hi-tadeva nīlādi
nairantaryeṇa bhāsamānamekena

paramāṇvātmakamupagamyate, apareṇa saṃvidrūpamiti
nāmamātrameva kevalaṃ bhidyate, na tu deśanaira-

ntaryāvasthānalakṣaṇasyārthasya bheda: | na ca
nāmamātrapravṛttidvārakṛtaṃ tulyadoṣatāpādanaṃ
kriyate,

api tu deśanairantaryāvasthānakṛtam | tacca
nāmamātrabhede'pyasti, iti kathaṃ tulyadoṣatā na bhavet ?

atha evamapi jñānajñeyayorvaisādṛśyāt jñeyagataṃ
dūṣaṇaṃ jñānenānumanyate, tadāpyucyate yugapadaneka-

jñānodaye ghaṭapaṭādiviṣaya: pratīyamāno vikalpa:
kramabhāvī na syāt | na caitacchakyate vaktum,

nirvikalpakajñānānyeva yugapaditi
tadanubhavaniścayadvāreṇa vikalpānāmutpatte: | tataśca na
hi

imā: kalpanā: svayamasaṃviditarūpā utpadyante, iti
sakṛdanubhavaniścayaprasaṅgāt kramabhāvī

vikalpo'nubhūyamāno na syāditi pratyakṣavirodha: | atha
matam-ekameva vijñānamāgṛhīta-

citrarūpaṃ mecakamaṇipratibhāsavaditi, tadasat | tathā
hi-yaccitraṃ tadekaṃ na bhavati, yathā

nānāsaṃtānavartina: pratyayā: | citraṃ cedaṃ
vijñānamiti viruddhopalabdhi: | citratvenopalambhā-

nnāsiddho hetu:, sapakṣe bhāvānna viruddha: | kathaṃ
punaścitraikatvayorvirodho yena citratvamekatva-

mapanayet iti cet, ucyate | na hi nānāsvabhāvavyatirekeṇa
anyaccitraśabdābhidheyamasti |

nānaikatvayoranyonyasvarūpavyavacchedanāntarīyakatvāt
parasparaparihārasthitilakṣaṇo virodha iti

siddho virodha: | viruddhayorapyekasvabhāvatve sakalaṃ
viśvamekaṃ dravyaṃ syāt, tataśca sahotpāda-

vināśādiprasaṅgo durnivāra: | anyathā nāmamātrameva
syādekamiti | na ca nāmni vivāda iti

na anaikāntikatā ca heto: | dṛṣṭānto
mecakamaṇipratibhāsastāvat siddha ityapi na vaktavyam |

tatrāpyekarūpatve nānārūpatayā avyāptatvena
nānārūpāvabhāsitvādyanupapattestulyaparyanuyoga-

tvāt | atha syāt-pratibhāsamānasya
nīlāderdeśakālāntarasthātpadārthānna bheda:
pratyakṣeṇa

pratīyate, dvayorapratibhāsanena etasmādidaṃ
bhinnamityagrahāt | nāpi samānakāladeśasthāt

pratibhāsamānādasmādidaṃ bhinnamiti pratyayo'sti,
nirvikalpatayā pratyakṣeṇāgrahāt |

tasmādgrāhyagrāhakayorgrāhyāṇāṃ ca parasparaṃ
bhedāgrahāccitrādvayamevaikarūpaṃ pratyakṣe pratibhāsate
iti,

tadapyetenaiva pratyuktam, ekasya citratvavirodhāt | atha
abhinnayogakṣematvāccitramapyekam,

tadayuktam | anyonyavyāvṛttarūpatvenāsyaikatvavirodhāt | na
ca asyānenābhinnayoga-

kṣematvaṃ pratyakṣeṇāvagamyate,
yugapatpratibhāsasyābhinnayogakṣemarūpatve
svarūpānyatvasyāpi

pratibhāsanāt kathaṃ na bhedapratibhāso bhavet ? yadi ca
bhedasyāgrahādadvaitaṃ kalpyate,

tadā abhedasya asmādidamabhinnamityevaṃ rūpasyāgrahāt |
dvaitaṃ kiṃ na kalpyate ? atha bhedābheda-

@461

vinirmuktaṃ vastumātraṃ gṛhyate, kathaṃ tarhi
nīlādeścitrasya ca pratibhāsa: ? citraścetpratibhāsa

iṣyate, sa eva loke bhedapratibhāsa ucyate, iti kathaṃ
bhedāpalāpa: ? atha matam-yadi satyarūpā

evāmī syurākārā:, tadā sarvo'yaṃ virodha: | yāvatā
śuddhasphaṭikopalasaṃkāśameva tadvijñāna-

masaṃprāptanīlādyākārabhedam,
tasminnevaṃvidhe'pyanādikālikaviparyāsavāsanāpari-
pākaprabhāvāt

mṛcchakalādiṣu mantrādyupaplutalocana
puruṣapratibhāsāpannakarituragādīnāmi-
vākārāṇāmavabhāsana-

miti | paramārthata ekarūpasyaiva
jñānasyābhyupagame'līkatvānna virodha:, yato bhavatā
doṣābhi-

dhānenālīkatvamevākārāṇāṃ pratipādyate |
taccāsmābhirabhyupagatamiti | tadasat | tathā hi-

yadatisphuṭamābālapratītanīlādyākārarūpamanubhūyate
tadalīkam, ananubhūyamānaṃ tu sphuṭaprati-

bhāsyākāravyatiriktamadvayaṃ jñānaṃ yat tatsatyamiti
kimata: paramiha subhāṣitamasti ? kimityati-

parisphuṭasaṃvedanānupapattirasattve'pi tattvata iti cet,
ucyate | yadyatra asaṃvidyamānarūpaṃ na

tattatra saṃvedyate, yathā du:khe sukhādirūpam |
asaṃvidyamānāścākārā nīlādayo vijñāne iti

vyāpakaviruddhopalabdhi: | alīkatvenākārāṇāṃ
niścitatvānnāsiddhatā, sapakṣe bhāvānna viru-

ddhatā | tatra yadi paramārthato'saṃvedanaprasaṅga:
sādhyate, tadā siddhasādhanam | sāmānyena tadā

sādhyadharmaviparyaye sādhanadharmasya
bādhakapramāṇābhāvātkathaṃ
saṃdigdhavipakṣavyāvṛttikatvaṃ hetorna

bhavedityapi na vaktavyam | yata: sāmānyenaivātra sādhyate,
na cātrānaikāntikatā | tathā hi-

dvividhaṃ saṃvedanaṃ mukhyaṃ gauṇaṃ ca | tatra mukhyaṃ
yadajaḍarūpam | sa ca jñānasyaivāsādhāraṇa:

svātmabhūto dharma: kathamasata: ākārasya syāt ? tathā
hi-yadajñānarūpaṃ na tasya mukhyaṃ saṃve-

danamasti, yathā ākāśanalinasya |
ajñānarūpāścāsattvenopagatā nīlādaya ākārā: iti

vyāpakaviruddhopalabdhi: | gauṇamapi na saṃbhavati, yata:
svākāranirbhāsajñānotpādanameva gauṇaṃ

saṃvedanamucyate | taccāsata: sarvasāmarthyaśūnyasya
turagaviṣāṇasyevāyuktam, sarvasāmarthyaviveka-

lakṣaṇatvādasattvasya | tathā hi-yadasamarthaṃ na tasya
gauṇaṃ saṃvedanaṃ yathā turagaviṣāṇasya | asamarthā-

ścāsattvenābhimatā nīlādaya ākārā iti
vyāpakaviruddhopalabdhi: | ākārāṇāmalīkatvānnā-

siddho hetu:, sapakṣe bhāvānna viruddha: | tadevaṃ
mukhyopacaritābhyāmanyonyaparihārasthitalakṣa-

ṇābhyāṃ saṃvedanasya vyāptatvāt, tasya ca vyāpakasya
nivṛtte:, saṃvedanasyāpi tadvyāptasya

nivṛttireva, iti nāsattvādityasya heto: saṃvedane'vakāśo
nāstīti nānaikāntikatvam | nanu

marīcyādau jalādyākārasyāsato'pi
saṃvedanādanaikāntikatvameveti cet, na | tatrāpi hi

jalādyākāro yadi nāntarnāpi bahi:, tadā tasyātyantāsata:
kathaṃ saṃvedanaṃ syāditi tulya eva

paryanuyoga: | pratibandhabalenānubhūyante ityapi na vaktavyam
| tathā hi na jñānasvabhāvatā

ākārāṇām, jñānavat sattvaprasaṅgāt |
athākārasvabhāvatā jñānasyānumanyate, tadā ākāravat

jñānasyāsattvaprasaṅga: | na ca
jñānādākārāṇāmutpatti:, nīrūpasya
janyarūpāsaṃbhavāt | nāpyā-

kārebhyo jñānasya,
ākārāṇāmalīkatvenārthakriyāsāmarthyavirahāt | na ca
tādātmyatadutpattibhyā-

manya: saṃbandho'sti | tataśca yasya yena saha pratibandho
nāsti, na tattasmin saṃvedyamāne

@462

niyamena saṃvedyate, yathā jñānātmani saṃvedyamāne
vandhyāsuta: | nāsti ca tādātmyatadutpatti-

lakṣaṇo dvividho'pi pratibandho jñānena
sahābhimatānāmākārāṇāmiti vyāpakānupalabdhi: |

saṃbandhābhāvasya pratipāditatvānnāsiddhatā, sapakṣe
bhāvānna viruddhatā, sarvasaṃvedanaprasaṅgānnā-

naikāntikatā ca heto: | tataśca yo'yamākāro
jñānasamānakālabhāvitvena bhavatā parikalpita:,

tasyāhetukatve kathamapekṣābhāvāt
kādācitkatvamityabhidhānīyamatra kāraṇam | yo'pi manyate

alīkatve'pi yathā bhavatāṃ saṃvṛtyā jñānajñeyayo:
pratibhāsanam, tathā asmākamapi nirākāre

tāttvike jñāne tadapratibaddhaiva avidyā alīkāpi satī
saṃvṛtyā anyatve'pi pratibhāsate iti,

tadapyetenaiva pratyuktam | asmākaṃ tu saṃvṛtyā jñānameva
jñeyarūpamiti saṃbandhasyābhyupagatatvāttayo:

pratibhāsanamaviruddham | atha mā bhūdayaṃ doṣa iti
hetumattvamabhyupagamyate, tadā pratītyasamutpanna-

tvādgrāhyagrāhakākārayo: kalpitatvābhāvāt
paratantratāsvabhāva: prasajyate | yato na
pratītyasamutpatte-

ranyatpāratantryam | yadyapyevaṃ tathāpi pāramārthikī
sattā kuto labhyate iti cet, ucyate | tathā

hi-vijñānasyāpi na pratyayodbhavāt svabhāvādanyā sattā,
ityata: pratītyotpattyavinābhāvinī 

pāramārthikī sattā durnivārā | tataśca paurvāparyeṇa
bhāvādyaugapadyenāsaṃvedanaprasaṅge'pyupagatākārā-

līkatvahāni: syāt | atha yathokto'pyākāro nābhyupagamyate,
tadā upalabdhilakṣaṇaprāptatvena

anākārameva jñānaṃ sadā sarvaprāṇabhṛdbhi: saṃvedyate
iti prāptam | syādetat-saṃvedyate eva, kiṃ

tvanubhūyamānākāropajanitavibhramabalenānupalabdhilakṣa-
ṇaprāptatvādarvāgdṛśām, ato'nubhūtani-

ścitopalambhavaikalyānna tasyopalambho'sti kṣaṇikatvavaditi,
tadasat | tathā hi-yadyantarbahi-

rvā ākārā: saṃbhaveyu:, tadā teṣāṃ
saṃvedanopajanitavibhramabalena saṃvidyamānamapi vijñānaṃ

na niścinvantīti syāt | yadā tu nāntarna bahiste santi,
tadā kasyānubhavena vipralabhyeran

yena saṃvedayanto'pyadvayaṃ na viniścinvantīti syāt ? atha
matam-bhrānterayameva svabhāvo

yadalīkākārasaṃdarśanam | tena asato'pyākārasya
bhrāntivaśātsaṃvedanaṃ bhaviṣyatīti, tadapya-

samyak | tathā hi-bhrāntiśabdena
vibhramotpattivāsanāhetubhūtajñānāvasthā vā
abhidhīyate,

yadvā tathāvidhavāsanāprabhavaṃ bhrāntameva jñānaṃ
kāryarūpam ? tatra ādye pakṣe tatra hetāvākārāṇā-

mapratibaddhatvāttadbalātteṣāṃ saṃvedanamayuktam,
atiprasaṅgāt | na cāpi tadutpattilakṣaṇa:

pratibandho'styeveti yuktam, pūrvavat paratantratvaprasaṅgāt
| athāpi dvitīya: pakṣa:, tatrāpi

pratibandho bhavan ākārāṇāṃ tādātmyalakṣaṇo bhavet na
tadutpattilakṣaṇa:, tatsamānakālamanu-

bhūyamānatvāt | samānakālayośca hetuphalatvāyogāt |
tataśca bhrāntivattadavyatirekātparatantra-

tvaprasaṅgo durnivāra iti yatkiṃcidetat | syādetat
bhrāntagrāhyagrāhakākārābhāvāt suptādyava-

sthāyāṃ svasaṃvittirekarūpā satyā bhaviṣyatīti, tadasat
| manovijñānasya dharmadhātvālambana-

tve'pi kevalacaitasikadharmāgrahaṇāt kalāpaparicchedena
citrarūpatvāt | atha grāhyagrāhaka-

bhāvarahita eva sasaṃprayogavijñānaskandhasya svabhāvo
niścita:, tathāpi citratāmevābhidhāvati |

tathā hi bhrāntivāsanā vidyate iti bhavatā abhyupagamyate
atha na, iti vikalpadvayam |

@463

yadyādya, tadā vitathākārābhiniveśavāsanaivāvidyā, sā
ca vāsanā śaktirucyate | śaktiśca

kāraṇajñānātmabhūtaiveti | tena pūrvapūrvasmāt
kāraṇabhūtādavidyātmano jñānāduttarottarakāryasya

vitathākārābhiniveśina utpatte:,
avidyāvaśāttathākhyātiryukteti balāccitratvamāyātam | na
ca

samanantarapratyayānniyama iti vaktavyam, yato yathoktameva
jñānaṃ samanantarapratyaya iti yatkiṃci-

detat | atha tatra vāsanātmikā: śaktayo bhinnā iti cet, na |
tāttvikānekaśaktyavyatirekāt

śaktisvarūpavadyugapadanekatvaṃ vijñānasyāsajyate | tatra
cokto doṣa: | tathaikajñānāvyatirekādvā

śaktīnāmekatvaṃ vijñānasvarūpavat durnivāramiti kathaṃ
samanantarapratyayabheda: ? atha neti

dvitīya: pakṣo mata:, tadā muktā: syurayatnena sarvadehina
ityādiprasaṅgo'nirvārya: | atha

sarvameva pṛthagjanasya
jñānamanāpannanīlādyākāroparāgaṃ pravartate,
tatraikatvahāniprasaṅgo na bhavi-

ṣyati | acitrarūpatvāt nīlādisaṃvedanarūpatā yā tasya
vyavasthāpyate, sā tatsaṃvedanarūpatvāt,

na tu nīlādirūpāpatte: | tathā hi ālambanagrahaṇaprakāra
evākāro na tu tādrūpyam | yattu

nīlādi bahiriva pratibhāsamānamālakṣyate, tanna
jñānākāratayā, api tu jñānaṃ nīlādi-

saṃvedanamanubhavan pratipattā mohāttathā bahīrūpeṇa
nīlādikamadhyavasyatīti | etadapi mithyā |

tathā hi-yadi nīlādinā sahagatasya kaścit pratibandho
nāsti, tadā kathaṃ nīlādisaṃvedanaṃ

syāt ? na hi tādrūpyavyatirekeṇānyo nirīhasya
jñānasyālambanagrahaṇaprakāro'sti yena

tādrūpyavyatirekeṇākāro vyavasthāpyate, atiprasaṅgāt |
api tu tādrūpyotpattyaiva jñānasya

savyāpāratā pratīyate | sa eva tasyālambanagrahaṇaprakāra
ucyate | tatra cokto doṣa: |

nāstyeva sarvathā nīlādiriti cet, naivam | tathā hi-yadi
nīlādi nāntarnāpi bahirasti,

tatkathamidamavikalpe cetasi sphuṭataramanubhūyate iti
vaktavyam | na caitacchakyate vaktuṃ naiva

pratibhāsate iti | sarveṣāmanubhavasiddhatvāttasya
pratibhāsasya | na cāpi sphuṭāvabhāsino

vikalpaviṣayatā yuktā, yenocyate mūḍhātmanā
tathāvasīyate iti | athaivamapyanumanyate vikalpe-

nāvasīyate iti, tadasat | yasmādyadi nirākārameva sarvaṃ
jñānamanubhūtaṃ tadā tatpṛṣṭhabhāvināpi

vikalpena pratiniyatasya
nīlāderākārasyādhyavasāyo'pyayukta eva,
pratibandhābhāvāt |

bhrānterayameva svabhāva iti cet, uktamatra
paratantratvaprasaṅgāt kathaṃ bhrāntāvasya pratibandha

iti | tasmātpratibandhābhāvādvikalpaviṣayatayāpi
nīlāderasata: saṃvedanānupapatterayuktametaditi |

yadyevam, astu tarhi apariśuddhāvasthāyāṃ
citrāvabhāsamalīkameva jñānam, pariśuddhāvasthāyāṃ

bhrāntivigamādadvayarūpamevaikasvabhāvaṃ bhaviṣyatīti |
ucyate | yadyaśuddhāvasthāyāṃ sarvamalīkameva

jñānam, tadā śuddhāvasthāyāṃ tat satyarūpaṃ kuto
jātamiti vaktavyam | na ca alīkātsatya-

rūpasyotpattiryuktā, tasyāsamarthatvāt | sāmarthye vā
tadalīkaṃ kathaṃ bhavet ? tathāvidhasyāpyalī-

katve'nyasyāpi satyatvaṃ kathaṃ bhavet ? ato nirhetukameva
tatsyāt | taccāyuktam, nityaṃ

sattvādiprasaṅgāt | bhrāntivigamādityāpi na vaktavyam |
yadi hi viśuddhāvasthāyāṃ sarveṣā-

mākārāṇāṃ nivṛtti: saṃbhavet, tadā saṃbhāvyate
evaitat | yāvatā bhrāntinivṛttāvapi nākārāṇāṃ

@464

nivṛtti: saṃbhavati, tatra teṣāṃ yathoktanyāyena
pratibandhābhāvāt | na cāpratibandhe sati eka-

nivṛttāvaparasya niyamena nivṛtti:,
gavāśvādivadatiprasaṅgāt | athāpi syāt-kasyacinnisarga-

siddhamevādvayajñānaṃ prapañcāpagatamekaṃ bhaviṣyatīti,
tadayuktam | nisargasiddhatve hi pratiniyatā-

śrayaparigraheṇānāyattatvānna tathāvidhā sattā
kasyacidviramet | tataśca pratītyādivirodho bhavet |

syādetat-sa tādṛśo hotudharmo yena
pūrvapūrvapratipakṣakṣaṇabalenotpādāt
pratiniyatakāraṇāyatta-

svabhāvatayā kasyacideva bhaviṣyatīti | tadetannitarāmeva
na rājate | yathoditavidhibhi: sarvasya

nīrūpatāpādanena paramārthata:
kāryakāraṇabhāvasyānupapatteriti yatkiṃcidetat | ato yadā

vicāryamāṇo bhāvānāṃ na kaścidaṃśarūpo'pi svabhāva
ekabhāgarahitatayā siddha:, tadā aneka: kathaṃ

setsyati ? tatsamudayātmakatvādanekatvasyeti nāsiddho hetu: |
nanu na sarvasya pratibhāsamānasyaikā-

nekasvabhāvarahitatvena ni:svabhāvatvaṃ
pratyakṣato'vabhāsate, bhāvaviṣayatvādasya |
nāpyanumānata:,

vyāptergrāhakasya pratyakṣasyābhāvāt | anumānena ca
grahaṇe'navasthānādapratipatte: kathaṃ siddho

heturiti cet, na | tathā hi-samuditānumānavidhibhirni:
svabhāvatvamekasvabhāvarahitatvena

vyāptamiti pratipāditam | teṣāṃ ca madhye
kasyacidanumānasya pratyakṣeṇa vyāpti:, kasyacit

pratyakṣagṛhītavyāptikenānumānena gṛhyate iti yathāsvaṃ
pramāṇena niścitapakṣadharmagrahaṇātkuto'na-

vasthā ? sapakṣe bhāvānna viruddha: | tathā hi-yadi
yathoktahetu: sādhyaviparyayasādhanāt pāramārthika-

svabhāve varteta, tadā tādātmyatadutpattibhyāṃ tatra
pratibaddho'nyatra vicāravimardāsahiṣṇutvena

tāttvikarūpavirahiṇi māyādirūpe kathaṃ vartitumutsaheta ?
bhāvadharmatvahāniprasaṅgāditi kathaṃ

prasiddhadṛṣṭāntaṃ prati viruddhatā heto: ? atha
matam-māṃ prati dṛṣṭānta evobhayadharmānugato na

siddho vijñānarūpeṇa māyādīnāṃ
vastusattvenābhyupagamāt, ato'naikāntikatā hetoriti,

tadasat | tathā hi-vijñānānāṃ sarveṣāmeva
vastutvenābhimatānāṃ yathoditānumānavidhibhi-

rnai:svābhāvyaṃ pratipāditam | tato na svechābalena
vastūnāṃ tathā bhāvo lakṣyate, yena pramāṇa-

bādhitasyāpi māyādervijñānarūpeṇa siddhatvādasiddho
dṛṣṭānta: syāditi na kiṃcidetat |

syādetat-pakṣasapakṣayo: sattve siddhe'pi kathaṃ
vipakṣādvyāvṛttirniścīyate heto:, yena saṃdigdha-

vyatirekadoṣaduṣṭatā na bhavatīti ? ucyate |
yadrūpavyavacchedanāntarīyakaparicchedanaṃ hi yat,

tat tatparasparaparihārasthitalakṣaṇam |
tadyathā-bhāvo'bhāvavyavacchedanāntarīyakapariccheda: |

paraspararūpavyavacchedanāntarīyakaparicchede ca
ekatvānekatve, tasmāt parasparaparihārasthita-

lakṣaṇe iti | yau ca parasparaparihārasthitalakṣaṇau
tāvekavidhānasyāparapratiṣedhanāntarīya-

katvādrāśyantarābhāvaṃ gamayata:, tadyathā bhāvābhāvau
| te anyonyaparihārasthitalakṣaṇe ca ekatvāne-

katve, tasmādrāśyantarābhāvādekatvānekatvābhyāṃ
svabhāva: kroḍīkṛta iti sādhyaviparyaye heto-

rastyeva vyatireka: | kuto yathoktadoṣāvakāśa: ? nanu ca
atra pratijñārthaikadeśatvādasiddho hetu:,

yasmādekānekayo: svabhāvaprabhedarūpatvāt tadviparyayorapi
sādhyasādhanayorabheda eva | tataśca

yadi sādhyamasiddham, heturapi tadabhinnasvabhāvatvādasiddha:
| atha hetu: siddha: tadā ni:svabhāva-

@465

vatvamapi bhāvānāṃ siddham | na hyekānekatvavirahiṇi
śaśaviṣāṇādau kaścidbhāvasvarūpatā-

mabhyupaitīti cet, tadasat | tathā hi-hetustāvadyathā
siddha:, tathā vistareṇa pratipāditam |

tasmin siddhe'pi yadi nāma vidhirūpatayā sādhyate
nai:svābhāvyam, tathāpi vastvabhiniveśasya

dustyajatayā tattvata: samastavastuvyāpinai:svābhāvye
niścayādyanutpādādvyāmūḍhaṃ prati sarvabhāvānāṃ

ni:svabhāvatāvyavahārayogyatāprasādhanānna
pratijñārthaikadeśatā
hetoryathopalabdhilakṣaṇaprāptānupa-

lambhena nāstitvasyeti acodyam | atha mūḍhaṃ prati
nai:svābhāvyameva tāvatsādhayitavyaṃ vyavahārārtha-

mityabhiniviśyate, tatrāpyucyate-yadā tvekānekatvayo:
svabhāvavyāpakayornivṛttyā vṛkṣanivṛttyā

śiṃśapānivṛttivadbhāvikī svabhāvanivṛtti: sādhyate,
tadā kuta: pratijñārthaikadeśatā heto: ? na hi

vyāpyavyāpakavṛttivacanayorbhinnavyavacchedarūpayo:
paryāyatvam, na cāparyāyarūpasya pratijñārthaika-

deśatvamiti yatkiṃcidetat | nanu paramārthata iti
viśeṣaṇamanarthakam | tathā hi-avisaṃvādako

nyāya: paramārtha iti paramārthaśabdena
trirūpaliṅgajanitā buddhirabhidhīyate, tadā tasyā api

saṃvṛtirūpatvāt kathaṃ paramārthatvam ? yadi ca
tadvaśādbhāvānāṃ ni:svabhāvatvaṃ vyavasthāpyate,

tadā tasyāśca buddhe: kuto vyavasthāpanīyam ? na tata eva
sthāpayituṃ yuktam, svātmani

vṛttivirodhāt | nāpi pramāṇāntarata:,
anavasthāprasaṅgāt | atha tāmekāṃ buddhiṃ muktvā

vyavasthāpyate, na tarhi sarvaviṣayanairātmyaṃ
pratipāditaṃ bhavatīti | sādhvetat, kiṃ tu

sakalaprapañcaparivarjitaparamārthasyānukūlatvā-
dyathoktabuddhe: paramārthatvam | ni:svabhāvatāpi ca tata

eva | na ca svātmani vṛttivirodha:, sāmānyarūpeṇa
sarvadharmāṇāṃ ni:svabhāvatāvyavasthāpanāt |

tatra ca sāmānyalakṣaṇe tadbuddhisvarūpasyāntargatatvāt
yathā sarvadharmeṣu sattvādibhyo hetubhyo

vināśitvapratyayo bhavan nātmānaṃ virahayya
bhavatītyacodyam | nanu samāropitatāttvikotpattyā-

dyākārarahitatayā avicāraikamanoharo bhāvasvabhāva eva
ni:svabhāvatāśabdenocyate | tasya ca

bhāvasvabhāvasya pratyakṣatvāttatsvabhāvabhūtāpi
ni:svabhāvatā pratyakṣaiva ghaṭavivikte bhūtala ivopa-

labdhe tadātmabhūto ghaṭaviveka: | anyathā
bhinnayogakṣematvādavyatirekatā avahīyate | tataśca

bhāvo ni:svabhāvo na syāt, asaṃbandhānni:svabhāvatāyā: |
na ca tadutpattilakṣaṇa: saṃbandha:,
avastutvenākāryatvāttasyā:, tasmādbālai: sā na
pratyakṣato'vasīyate iti pratyakṣabādhā | tathā upa-

labdhilakṣaṇaprāptānupalabdhyā
ghaṭavadabhāvavyavahārayogyatvānnāstyeva
ni:svabhāvatetyanumānabādhā |

śaśinyacandratvavadāgopālajanasya
ni:svabhāvatāpratītivaikalyātpratītibādhāpi
durnivāraiveti

cet, tadasat | tathā hi-samāropitākāraviviktatā
bhāvānāṃ ni:svabhāvatocyate | sā ca

bhāvasvabhāvagrahaṇena gṛhītāpi kṣaṇikatvavadabhrāntyā
samāropitatattvotpattyādyākāratiraskṛta-

rūpatvānna bālairniścīyate | ato niścayānupapatte:
pratyakṣatāyā abhāvānna pratyakṣabādhā | tathā

gṛhītāpi vyavahārāyogyatvādagṛhītakalpaiveti
nopalabdhilakṣaṇaprāptatvamasyā:, tato nānumāna-

bādhā | paramārthata iti viśeṣaṇācca
bhāvapratīteranapahnavena pratītibādhā nāstyeveti
yatkiṃci-

detat | nirbījabhrānterayogāt kathaṃ tayā samāropita
ākāra ityapi na vaktavyam | yata:

@466

satyena saha alīkāyā bhrānte: ka: saṃbandha: ? na tāvat
tatsvabhāvatā, satyālīkayorvirodhāt |

nāpi tadutpatti:, alīkasyākāryatvāt | ata: sāṃvṛtameva
kāraṇaṃ pūrvamupādānamasyā na viru-

dhyate | tasyāpi kāraṇasya aparaṃ sāṃvṛtameva pūrvaṃ
kāraṇam | evaṃvidhahetuparaṃparāyā ścānāditvānna

kadācinnirupādānā bhrānti: | kathaṃ pratiniyama iti cet,
ucyate | tāttvikabhāvasvarūpavat

sāṃvṛtasyāpyayameva svabhāvo'parasāṃvṛtakāraṇādhīno
yatpratiniyatasāṃvṛtakāryakāraṇaṃ nāma | kathaṃ

tarhi sāṃvṛtamiti cet, arthakriyāsamarthameva hi vastu
vicāravimardākṣamatvāt sāṃvṛtamityucyate |

tathā hi-tathyātathyābhyāṃ sarva eva rāśirvyāpta:,
tayoranyonyaparihārasthitalakṣaṇatvāt |

tathyarūpatāyāṃ ca niṣiddhāyāṃ
sāmarthyāditaratrāvasthānameṣāmāpatitam | ata:
svayamevedaṃ rūpaṃ

sarvabhāvai: svīkṛtamityadoṣa: | nanu
hetumantareṇeṣṭārthāsiddhe:
sarvadharmanai:svābhāvyaprasādhanāya heto:

parigrahaṃ kurvatāṃ tasya sattā abhyupagatā,
sarvadharmanai:svābhāvyapratijñayā ca asatteti paraspara-

virodhāt svamātṛvandhyātvapratijñāvat svavacanavirodha: |
yato na heto: svata eva

ni:svabhāvatā sidhyati, svātmani kāritravirodhāt |
nāpyanyata:, anavasthāprasaṅgāditi cet,

na | ni:svabhāvatāpi ca tata evetyādinoktottaratvāt | evaṃ
ni:svabhāvatve'pi

saṃvṛtyā karmaphalasaṃbandhavyavasthāpanena
āgamavirodhasyābhāvāttadvirodho'pi nodbhāvanīya: |

atha matam-ni:svabhāvatāvādina:
sarvārthābhāvādāśrayāsiddhatādayo doṣā durnivārā

iti, tadasat | tathā hi-sarva eva anumānānumeyavyavahāra:
parasparaparāhata-

siddhāntāhitadharmabhedaparityāgena ābālajanapratītaṃ
dharmiṇamāśritya pravartate | tatpratibaddho

hetu: siddha:, tathā dṛṣṭānto'pi | anyathā yadi
siddhāntāśrito heturdharmī dṛṣṭānto vā syāt,

tadaikasiddhāntaprasiddhaviśeṣaṇaviśiṣṭo dharmī
vivādāspadībhūtatvādaparasyāsiddha iti viśiṣṭa

dharmiṇo'siddherāśrayāsiddho hetu: syāt | tathā
svarūpāsiddhau dṛṣṭāntadharmiṇaścāsiddhiriti

sarvathaiva dhūmasattvādibhyo
dahanānityatādipratītivaikalyāt
sādhyasādhanavyavahāroccheda: syāt |

avijñānādirūpaparāvṛttajñānamātrāde: kasyacit
siddhatvāditi yatkiṃcidetat | syādetat-

yo hi pratibhāsamānaṃ dharmiṇamāśritya
samāropitākāraniṣedhanāya sādhanaṃ prayuṅkte,
tasyāśrayā-

siddhatādayo doṣā nāvataranti | tvayā tu pratibhāsamāna
eva dharmī niṣidhyate | tatkatha-

māśrayāsiddhatādayaste nāvatarantīti ? naivam | tathā
hi-paramārthata iti viśeṣaṇāt,

pratibhāsamāne dharmiṇi samāropitabhāvikasvabhāvaniṣedha:
sādhyate, na tu dharmisvarūpaniṣedha

iti samānam | atha matam-pāramārthikaścet svabhāvo
niṣiddha:, kimaparamavaśiṣyate tasya

dharmiṇo rūpaṃ yatpratibhāseteti ? tadapyasat | na hi
pāramārthikasvabhāvatvena pratibhāso

vyāpta: yena tannivṛttau nivarteta | alīkasyāpi
dvicandrakeśoṇḍukāderbhāsanāt | na

caitacchakyate vaktum-yadyapi dvicandrādayo bahīrūpatayā
alīkā:, jñānarūpatayā tu te

pāramārthikā eveti pratibhāsanaṃ yuktamiti citrarūpatayā
deśasthatayā ca teṣāṃ pratibhāsanāt |

na hi jñānamekaṃ citraṃ yuktam, ekatvahāniprasaṅgāt |
anekajñānotpatteśca pūrvaṃ niṣiddhatvāt

@467

nāpi deśasthamamūrtatvāt | tasmānna dvicandrādaya:
pāramārthikā: | tathā ca pratibhāsante iti na

pāramārthikasvabhāvanivṛttau pratibhāsanatā virudhyate iti
tāttviko bhāvābhyupagamo na kārya: |

nāpyabhāvābhyupagama:, bhāvanivṛttilakṣaṇatvāttasya |
bhāvāsiddhau nirviṣayasya naño'prayogeṇāsati

niṣedhye niṣedhasyāpravartanāt, tatpūrvakasya
tasyāpyasiddheraikāntikabhāvābhāvapakṣabhāvino doṣā

nāsmānupālīyante | tataśca
anyonyavyavacchedarūpatvādekapratiṣedhanānta-
rīyakamaparadharmirvidhānaṃ

balādāpatitamiti yaducyate, tadasaṃgatam, tattvato
bhāvarūpasya vyavacchedyasyābhāvāt | evaṃ

ca bhāvābhāvasvarūpābhāve sākṣātpāraṃparyeṇa vā
jñānajñeyayorapratibaddhavṛttitvānna tadviṣayo

vikalpa: sarvathā tāttvika iti siddham | na ca
mantavyam-anādivāsanodbhūto bhāvābhāva-

svarūpābhāve'pi tadviṣayo vikalpa:
śaśaviṣāṇādivikalpavadupajāyate iti | tathā hi-

yadi nāma bāhye vastuni na pratibaddha:, tathāpi pūrvake
jñāne tadavyatiriktavāsanāprabodheno-

tpādanāttadutpattilakṣaṇa: pratibandho'syāstyeva | tathā
samānakālabhāvini jñāne tadavyati-

riktatvena tādātmyalakṣaṇa iti vikalpārūḍhapratibimbasya
kenacit prakāreṇa vidhiprati-

ṣedhābhyāṃ vyavahāra: | ato yathoditavidhinā
vāsanāprabhavajñānābhāvena tatpratibimbavirahā-

dvikalpānutpatte: kuto bhāvābhāvasvarūpābhāve vikalpa iti
vaktavyam | etena yadeke

varṇayanti-prekṣāvata: pramāṇopapanne'rthe
satyatvenābhiniveśo'nyatrālīkatvena yukta:, anyathā

prekṣāvattvahāniprasaṅgāt | ata:
satyālīkatvābhiniveśasya dustyajatayā kathaṃ
sarvaviparyāsa-

prahāṇamiti ? tadapi pratyuktam | abhiniveśasya
jñānādavyatibhinnamūrtitvāttadabhāve katha-

mabhiniveśasya yuktarūpateti | tadevaṃ
bhāvābhāvavikalpābhyāṃ sarvavikalpasya vyāptatvāt,

vyāpakābhāve vyāpyasyāsaṃbhavāttattvato
bhāvābhāvaparāmarśarahitānavicāraramaṇīyān antarbahi:-

sāravirahiṇa: kadalīskandhanibhān sarvabhāvāneva
sarvākārajñatādyaṣṭābhisamayakrameṇa prajñā-

cakṣuṣā nirūpayato bhāvanābalaniṣpattau keṣāṃcit
maṇirūpādijñānavadutsāritasakalabhrānti-

nimitta eva svata:pramāṇabhūto yathābhūtārthagrāhitvāt
māyopamādvayajñānātmasaṃvedano viśuddha-

sāṃvṛtakāraṇanirjāta:
sarvaviparyāsaprahāṇādurukaruṇāprajñāsvabhāva:
sāṃvṛto jñānāloka: samupa-

jāyate, pratītyasamutpādadharmatayā yathā na puna:
kalpanābījaṃ prādurbhavati | evaṃ ca yaducyate

kaiścit-vidyayā avidyākṣaya:, vidyā ca yathārthajñānam |
tāthāgatamapi yadi jñānaṃ bhavatāṃ

sāṃvṛtam, tasmādavidyārūpatvādvidyāyā:
samutpādābhāve kathamavidyāvinivṛtti: yāvacca avidyā

na prahīṇā, tāvatkathaṃ muktiriti ? tadasaṃgatam | tathā
hi nityatvādisamāropitadharmapratīti-

ravidyā | tadviparītapramāṇābādhitadharmapratītistu
vidyeti viparyāsāviparyāsanibandhanaṃ tayorvyava-

sthānamatipratītam | ata: sāṃvṛtatve'pi
viruddhadharmodayādyathābhūtapadārthāvagatena
viparyāsanivṛttau

kutastannibandhanamavidyātvaṃ yena
tadaprahāṇānmuktirasaṃgateti yakiṃcidetat tadevaṃ kasyacit

pāramārthikasya bhāvasya prajñācakṣuṣā adarśanameva
paramaṃ tattvadarśanamabhipretam na tu nimīlitākṣa-

jātyandhādīnāmiva pratyayavaikalyādamanasikārato vā
yadadarśanam | tato bhāvādiviparyāsa-

@468

vāsanāprahāṇābhāvādasaṃjñisamāpatyādivyutthitasyeva
bhāvādiviparyāsavāsanāprabhavakleśajñeyāvaraṇa-

syotpatteramukta eva yogī bhavet | yasmācca yathoktameva
tattvajñānaṃ muktyāvāhakaṃ nānyathā, ati-

prasaṅgāt, ata: prāguktameva paramatattvadarśanaṃ grāhyam,
tena sarvadoṣavirodhinairātmyadarśane

pratyakṣīkṛte sati tadviruddhatvāt kleśāvaraṇaṃ
jñeyāvaraṇaṃ ca prahīyate | ata: pratibandhābhāvā-

dravikiraṇavadapagatameghādyāvaraṇe nabhasi sarvatra
pratītyasamutpanne vastuni tattvotpattyādikalpanā-

rahite'vyāhato yogipratyakṣo jñānāloka: pravartate | tathā
hi-vastusvabhāvaprakāśarūpaṃ vijñānam |

tacca saṃnihitamapi vastu pratibandhasadbhāvānna prakāśayet
| pratibandhābhāve sati acintyaśakti-

viśeṣalābhāt kimiti sakalameva vastu na prakāśayet ? ata:
saṃvṛtiparamārtharūpeṇa sakalasya

vastuno yathāvatparijñānāt sarvākārajñatvamavāpyate |
ato'yameva sarvāvaraṇaprahāṇe sarvākāra- 

jñatvādhigame ca parama: panthā: | viśeṣastvayaṃ yogināṃ
pṛthagjanebhya:-te hi māyākārā iva

māyāyāṃ yathāvat prasiddhamātrāsatyatāparijñānānna
bhāvān satyato'bhiniviśante, tena te yogina

ityucyante | ye tu tāṃ māyāṃ bālaprekṣakajanavat
satyatvenābhiniviṣṭā:, tadvadbhāvamapi, te

viparītābhiniveśādbālā ucyante iti sarvamaviruddham |
tataśca yuktyāgamābhyāṃ parividita-

māyopamādvayacittāstattvātattvāvabodhābhyudyatamatayo-
'dvayaṃ māyopamaṃ cittaṃ tathyasaṃvṛtirūpameva

śrutacintāmayena jñānena vyavasthāpya
pratītyasamutpādadharmatayā
sarvākārajñatādyaṣṭābhisamayakrameṇa

sādaranirantaradīrghakālaviśeṣabhāvanayā bhāvayanta:
saṃhṛtasakalavikalpamābhavamanubaddhaṃ māyopamādvaya-

vijñānamātraprabandhamāsādayanti yogīśā: | sa eva
mukhya: pratipakṣa: | prathamaṃ tu māyopamamiti

sābhijalpaṃ vijñānaṃ vyavasthāpakaṃ tadanuguṇam, na tu
mukhyapratipakṣabhūtam | tathā hi-bāhyārtha-

naye pudgalanairātmyādibhāvanāpi na vasturūpaṃ
cetasyavasthāpya kriyate | vastuno nirvikalpajñāna-

samādhigamyatvāt, tasya cādāvasaṃbhavāt bhāve
bhāvanāvaiyarthyaprāpte:, tasmāttatrāpyayaṃ paro

nāmamātrānusyūtavikalpapratibimbe
tattvāvadhānānukūlyabhā jivastvadhyavasāyī saṃtuṣyati |
tadatra

nāmākārābhyāsāt kathaṃ jalpo na vivardhito bhavati ?
stimitāntarātmana: krameṇa vikalpasaṃhāra

iti cet, tadetaditaratrāpi samānamityalamatiprasaṅgena ||

tadevaṃ sarvākāraramaṇīyatathatānirdeśasya
māhātmyakhyāpanāya dharmatābalānnimittamutpanna-

mityāha-asyāṃ khalu puna: ityādi |
ṣaḍvikāramaṣṭādaśamahānimittamiti
kriyāviśeṣaṇatvādeka-

vacanam | tatra ca [ṣaṭsu vikāreṣu] dvau vikārau
bhājanaloke, abhisaṃskṛtāmanabhisaṃskṛtāṃ

ca pṛthivīmadhikṛtya yathāsaṃkhyaṃ calanabhunnamanaṃ ca |
sattvaloke caturvidhasattvanikāyamakuśalinaṃ

nānādevatādhimuktaṃ māninaṃ vidyāvantaṃ cādhikṛtya
yathākramamavanamanamūrdhvagamanamadhogamanaṃ ghoṣo-

nnadanaṃ ca | aṣṭādaśamahānimittāni punareṣāmeva
ṣaṇṇāṃ vikārāṇāṃ mṛdumadhyādhimātrakriyā-

bhedenākampat yāvatsaṃprāgarjadityarthanirdeśādbhavanti |
athavā madhyādunnamati ante'vanamatītyeka: |

ayameva ca viparyayeṇa dvitīya: | tathā hi-pūrvā
digunnamati aparā digavanamatīti tṛtīya: |

ayameva viparyayāccaturtha: | tathā dakṣiṇā digunnamati
attarā digavanamatīti pañcama: | ayameva

@469

viparyayeṇa ṣaṣṭha iti ṣaḍ vikārā bhavanti |
aṣṭādaśamahānimittāni punastathaivāvagantavyāni |

upasaṃharannāha-evaṃ hi ityādi | tathāgatamanujāta iti
evaṃ sarvajñatākārānujātatvenānujāta: |

ajātisvabhāvaṃ kathayannāha-punaraparaṃ subhūti: sthaviro
na rūpam ityādi | tathaiva tatkasya

heto: ityāśaṅkyāha-tathā hi ityādi | sugamam | evaṃ hi
iti | evaṃ māyopamatvāt

mārgajñatākārānujātatvena tathāgatamanujāta: |
tathatānupalambhasvabhāvaṃ nirdiśannāha-gambhīra-

caryeyam ityādi |
sarvākārajñatākārasvabhāvānupalambhāttathatā
gambhīracaryā | sādhūktatvenānu-

vadannāha-evametat ityādi | bhagavatāṃ na viphalā
dharmadeśanetyāha-asmin ityādi |

pūrvaparikarmakṛtai: iti saṃbhārabhūmyādau
samupārjitapuṇyajñānasaṃbhārai: pūrvaparikarmabhi: kṛtā
niṣpā-

ditā ye tairmāyopamadharmabhāvanāyāṃ kṣāntiradhimukti:
pratilabdhetyeke | sarvatragadharmadhātuprati-

vedhādanutpattikadharmakṣāntiradhigatetyapare | kena
kāraṇena mahāyānapravṛttānāṃ hīnayānāvakāśo

bhavatītyāha-ko bhagavan hetu: ityādi | tatra
heturupādānakāraṇaṃ pratyaya: sahakārikāraṇam,

prajñopāyakauśalyavaikalyaṃ kāraṇamityāha-etai:
śāriputra ityādi | upacayārthamāha-kiṃcāpi

ityādi | spaṣṭārthaṃ ca dṛṣṭāntamāha-tadyathāpi
ityādinā | pakṣiṇa: śakuneriti pakṣau

dvāvasyeti pakṣī, naro'pi mitrāripakṣasadbhāvāt pakṣī
syāditi śakunigrahaṇam | śivādirapi

śakuni: syāditi pakṣīti vacanam | no hīdam ityādivacanaṃ
niryuktikameveti tatkasya

heto: ityāśaṅkyāha-gurudravyasyordhvapradeśāt pāte
vastudharmatvena niyamāt | kṣatatvādikamāha-

evaṃ hyetat ityādi | dārṣṭāntikārthamāha-evametat
ityādi | patati iti dānādiprayuktasyāpi

prajñāpāramitopāyakauśalaprayogamantareṇa
śrāvakādibhūmau pāto bhavati | anena ca tadubhaya-

yogasya niryāṇe prādhānyamāveditam | yathānirdiṣṭaṃ
ṣoḍaśaprakārameva svabhāvalakṣaṇaṃ grāhyam |

tathā coktam-

kleśaliṅganimittānāṃ vipakṣapratipakṣayo: |

viveko duṣkaraikāntāvuddeśo'nupalambhaka: ||29||

niṣiddhābhiniveśaśca yaścālambanasaṃjñaka: |

vipratyayo'vighātī ca so'padāgatyajātika: ||30||

tathatānupalambhaśca svabhāva: ṣoḍaśātmaka: |

lakṣmeva lakṣyate ceti caturthaṃ lakṣaṇaṃ matam ||31|| iti ||

yathoktaprayogaparijñānaṃ mokṣabhāgīyakuśalamūlavata
eveti mokṣabhāgīyaṃ vaktumāha-punaraparaṃ

śāriputra bodhisattva: ityādi | tatrābhimukhīkaraṇāt
samanvāharati | niścayaprabhāvenāva-

dhārayati | nimittayogena iti ekāntābhiniveśayogena |
laukikalokottarajñānābhyāmanava-

gamānna jānāti, na paśyatīti yojyam |
pariṇāmayitumicchati iti | śūnyataivānuttarā

samyaksaṃbodhi: iti pariṇāmanāt | pūrvavat tatkasya heto:
ityāśaṅkyāha-evaṃ hi

@470

ityādi |
mokṣabhāgīyanirdeśādhikārādvyatirekanirdeśenedamuktaṃ
syāt | animittālambana-

jñānākāreṇa dānādisarvabuddhadharmāṇāṃ svasaṃtāne
prādurbhāvāt samudāgame kartavye yat kauśalaṃ

prajñāpāramitopāyalakṣaṇam, tadasmin
sarvākārābhisaṃbodhe mokṣabhāgīyamiṣṭam | mokṣo'tra
visaṃyoga-

viśeṣa:, tadbhāgahitatvāt mokṣabhāgīyam, prathamata:
sarvākārābhisaṃbodhātmake śāsane'vatārahetu-

bhūtaṃ śrutacintāmayam | ata:
prajñopāyakauśalavirahādbhūmidvaye pāta iti | tathā
coktam-

animittapradānādisamudāgamakauśalam |

sarvākārāvabodhe'smin mokṣabhāgīyamiṣyate ||32|| iti ||
  
kauśalamevaṃ spaṣṭayannāha-yathā aham ityādi |
bhāṣitasyeti sthāsyatyayaṃ śrāvakādi-

bhūmāvityasya yathā ahamarthamājānāmi, tathā
bahupuṇyasaṃbhārādināpi mahābodhyadhigame saṃśayo

bhavati | kathaṃ tarhi prāpyate ityāha-tasmāttarhi ityādi |
prajñāpāramitā bhāvayitavyā,

upāyakauśalena ca bhavitavyamiti | tatra prajñāpāramitā
sarvākārairnikhiladharmaparijñānam |

upāyo buddhādiviṣaye śraddhā | dānādau vīryam |
kalyāṇakāmatāde: smaraṇam | karmakartṛ-

kriyānupalambhaśca samādhi: |
tadevamindriyārthābhāvādanindriyasvabhāva
śraddhāvīryasmṛtisamādhiprajñā-

svabhāva pañcaprakāraṃ mokṣabhāgīyaṃ
kuśalamūlamupārjanīyamityuktaṃ bhavet | tathā coktam-

buddhādyālambanā śraddhā vīryaṃ dānādigocaram |

smṛtirāśayasaṃpatti: samādhiravikalpanā ||33||

dharmeṣu sarvairākārairjñānaṃ prajñeti pañcadhā | iti ||

sādhūktatvenānuvadannāha-evametat ityādi | evamapi na
sarvairanuttarā samyaksaṃbodhi:

śraddhādibhi: prāpyetyāha-gambhīrā ityādi | madhyai:
śraddhādibhiraprāpyamāṇatvāddurabhisaṃbhavā |

mṛdubhistaireva anadhigamyamānatayā paramadurabhisaṃbhavā |
tathaivānuvadannāha-evametaddevaputrā:

ityādi | du:prajñai: ityādi |
sarvākāradharmaparijñānavirahāddu:prajñā: |
dānādiviṣayavīryavaikalyena

hīnavīryā: | sarvāvikalpanasamādhiviyogena
hīnādhimuktikā: | buddhādyālambanaśraddhābhāvādanu-

pāyakuśalā: | hitavastvādismaraṇavaidhuryāt
pāpamitrasaṃsevina: | anenedamuktaṃ syāt-dharmateyaṃ

yato'dhimātrai: śraddhādibhi: samyaksaṃbodhi: subodhā,
mṛdubhistaireva durbodhetyarthādidamākṣiptam |

madhyai: pratyekabodhirmṛdubhi: śrāvakabodhiriti | tathā
coktam-

tīkṣṇai: subodhā saṃbodhirdurbodhā mṛdubhirmatā ||34||
iti ||

paramārthasatyāśrayeṇa durabhisaṃbhavatvaṃ
vighaṭayannāha-yadbhagavānevam ityādi | kathamiti

kṣepeṇaivetyartha: | kathaṃ na kiṃcidabhisaṃbudhyate iti
tatkasya heto: ityāśaṅkyāha-śūnyatvāt

iti | anutpannatvādabhisaṃboddhavyo dharmo nāstītyartha: |
tadeva spaṣṭayannāha-tathā hi bhagavan

ityādi | prahāṇāya iti kleśānāmānantaryamārgeṇa
prahāṇārtham | abhisaṃbudhyeta abhisaṃboddha-

vyam iti vimuktimārgāvasthāyām | ājānīyādājñātavyam
iti viśeṣamārgeṇa | anenāpi

@471

iti kartṛkarmakriyānupalambhenāpi | śūnyatve'pi
svabhisaṃbhavatvaṃ nāstītyāha-asaṃbhavatvāt

ityādi | tatra hetorasattvādasaṃbhavatvam,
kāryābhāvādasadbhūtatvam | tato laukikalokottara-

jñānāviṣayatvādyathākramamavikalpitatvamaviṭha
pitatvamiti padadvayaṃ yojyam | idamuktaṃ bhavati-

dharmāṇāmanutpannatvena jñānāviṣayatvātkathaṃ
svabhisaṃbhavā anuttarā samyaksaṃbodhi: ? kiṃ tarhi evaṃ

dharmādhimokṣe'pi puṇyajñānasaṃbhāramupārjya
yogisaṃvṛtyā māyāpuruṣeṇevādhigamyamānatvāddurabhisaṃ-

bhaveti | etadevopodbalayannāha-śūnyamityanenāpi ityādi |
tathaiva tatkasya heto: ityāśaṅkyāha-

na hyāyuṣman ityādi | abhisaṃbhotsye iti |
śūnyatvenākāśasvabhāvasya bodhisattvasyāha-

mabhisaṃbhotsye ityevaṃ prayogābhāvādeva
durabhisaṃbhavetyartha: | evaṃ ca ityādi | ni:svabhāvā
evābhi-

saṃboddhavyā: | pūrvavat tatkasya heto:
ityāśaṅkyāha-ākāśa ityādi | dharmā
yasmādākāśasamā:,

tathā cotpādavaidhuryāddurabhisaṃbhavā bodhirityartha: |
saṃvṛtyāpi svabhisaṃbhavatvaṃ nirākurvannāha-

yadi cāyuṣman ityādi | na vivarteran
ityabhilāṣasadbhāvāt, na tveva nivarteran |

vyatirekamukhena nirdiśya, anvayamukhenāha-yasmāttarhi
ityādi | vivṛttireva na saṃbhavati, tat

kathaṃ tayā durabhisaṃbhavatvamityāha-kiṃ puna: ityādi |
rūpādayo dharmiṇastadvyatiriktā vā

tathatā rūpāditathatālakṣaṇo dharmastatpṛthagbhūto vā
nivartamāno nivarteta | kimiti sarvatra praśne

dharmatābhiprāyeṇa pṛṣṭatvādāha-no hīdam iti
vākyārtha: | pramuditādisaptabhūmiṣu sāmānyena

vivṛttyasaṃbhavaṃ nirdiśya acalādibhūmitraye
punarbodhakabodhyadharmabhedenāha-kiṃ punarāyuṣman

śāriputra rūpamabhisaṃbudhyate ityādi | samantaprabhāṃ
buddhabhūmimadhikṛtyāha-tatkiṃ manyase

ityādi | tat katama iti tasmānnivṛttyasaṃbhavādeva
kāraṇāt yastasyāmeva dharmatāyāṃ śūnyatāyāṃ

sarvānabhiniveśayogena sthita: katama: sa dharmo vivartate ?
naiva kaścidityartha: | katamo vā

iti | naiva kaścit | kacciditi nipāto'pi nuśabdārthe vartate
| upasaṃharannāha-evamāyuṣman

ityādi | satyata iti paramārthasatyata: | sthitita iti
prajñaptivyavasthānata ityeke | jñānajñeya-

svabhāvatattvavirahādyathākramaṃ satyata: sthitita: ityapare
| saṃvṛtisatyāśrayeṇa svabhisaṃbhavatvaṃ

nirākriyamāṇaṃ paramārthato yadi sādhyate, tadā
prakṛtānupayogītyāha-yathā ityādi | yayā

dharmanayajātyā yena dharmāṇāmanutpādaprakāreṇa
nirdiśyate, tathā na kaścidvivartate, kiṃ tu

saṃvṛtyā vivartate iti mati: | saṃvṛtireva nāstīti cet,
tatra na kevalaṃ pratyakṣādibādhā,

kiṃ tarhi abhyupetabādhāpītyāha-ye ca khalu punarime
ityādi | vyavasthānaṃ na bhavatīti

sarvadharmānutpādanirdeśena yasmādekameva bodhyātmakaṃ
sattvaṃ cittaṃ tadeva yātavyatvādyānaṃ

bodhisattvayānaṃ buddhayānaṃ tathāgatabhūmisaṃgṛhītam,
tasmāddhetvavasthāśrāvakādiyānatrayānutpatte-

stadyānikabodhisattvānāṃ trayāṇāṃ vyavasthānaṃ na
syāt | tathā abhyupetavirodha iti bhāva: |

sarvadharmānutpannatve'pi bodhisadbhāvena
anyatamaikabodhisattvābhyupagamāt kathaṃ trividhabodhisattva-

vyavasthānamāpadyate ityāha-kiṃ punarāyuṣman ityādi |
kimekamapi bodhisattvamāyuṣmān

subhūti: sthaviro nābhyupagacchati,
yatastrividhapudgalāsattvaṃ codyate ityartha: | jānannapi

@472

tadvacanena parihāraṃ
dāpayitumāha-praṣṭavyastāvadāyuṣmān subhūti: sthavira:
iti | tameva

praśnayannāha-kiṃ punastvam ityādi | pratipraśnena
pariharan vaktumāha-kiṃ punarāyuṣman

ityādi | tathatāyāstathateti anutpādasyāpi
tattvato'sattvāt | na hyetat iti |

vivṛṇvannāha-tathāpi ityādi | tribhirākārairiti
śrāvakayānādiprakārai: | vyavaccheda-

phalatvādvākyasya ekena tarhyupalabhyate ityāha-kiṃ puna:
ityādi | ekenāpi iti

mahāyānātmakenāpi prakāreṇa | tulyatvānnyāyasyetyāha-na
hyetat iti | ādheyamapi

nirākartumāha-kaścitpuna: ityādi | na hyetat iti gatārtham
| prakṛtārthamupasaṃharannāha-

evamāyuṣman ityādi | kutastavaivaṃ bhavati iti
yogisaṃvṛtyā anuttarā bodhiriti na

tadbalātparamārthato bodhisattvāstitvam | tataścāyaṃ
śrāvakayānika ityādi kasmāttavaivaṃ

bhavati ? api tu naivaṃ cittamutpādayitavyamiti yāvat |
codyaparaṃparayā prasaṅgāgata-

mevārthaṃ mokṣabhāgīyaliṅgatve yojayannāha-evameteṣām
ityādi | pravibhāvyamānānām iti

nirūpyamāṇānām | tatra aviśeṣatā trividhabodhisattvasya
bhedānupalambhāt | nirviśeṣatā

tathataikarasatvenāvagamāt | nirnānākaraṇatā
yathoktaprakāravyatirekeṇa pṛthakkartumaśakyatvāt |

mṛdumadhyādhimātramokṣabhāgīyasamanvāgamādyathākramaṃ
cittaṃ nāvalīyate ityādi padatrayaṃ yojyam |

dharmatāviruddhārthaṃ kathayannāha-sādhu sādhu ityādi |
anekaprakārabodhibhedādāha-katamayā

ityādi | sugamam | utpannamokṣabhāgīyasyotsāhino
nirvedhabhāgīyārthamāha-anuttarāyāṃ bhagavan

ityādi | samaṃ sthātavyamityuddeśaṃ
nirdiśannāha-sarvasattveṣu ityādi | samacittamanunayā-

bhāvāt | na viṣamacittaṃ dveṣavirahāt | maitracittena iti
pratyutpannārthacittena iti | hita cittena

iti anāgatārthacittena |
maitrahitacittayorevārthamāha-kalyāṇacittena
nihatamānacittena iti |

apratihatacittena iti pratighāviviktena |
tadevāha-avihiṃsācittena iti | aviheṭhanācittena

iti bhayotpādarahitena | mātṛsaṃjñām ityādi sugamam |
kiṃ tu bhrātṛbhaginīmitrāmātyajñāti-

sālohitasaṃjñāścopalakṣaṇatvenāvagantavyā: | tatra ca
mātāpitrādīnāṃ dvayaṃ dvayamekaikaṃ kṛtvā

pañcākārā vaktavyā: | sarvasattvānāmahaṃ nātha iti |
idamuktaṃ syāt-samamaitrahitāpratighā-

viheṭhanācittākārai:
pañcabhirmātāpitṛbhrātṛbhaginīputraduhitṛmitrā-
mātyajñātisālohitacittā-

kāraiśca sarvasattvālambane samyagūṣmagatakuśalalābhāt
sarvasattvānāṃ trāteti | tathā coktam-

ālambanaṃ sarvasattvā ūṣmaṇāmiha śakyate |

samacittādirākārasteṣveva daśadhodita: ||35|| iti ||

mūrdhānamadhikṛtyāha-svayaṃ ca ityādi | idamuktaṃ
syāt-svayaṃ sarvapāpanivṛttasya

dānādyeṣu pratipattyā sthitasya ca tathaivānyeṣāṃ
pāpanivṛttau samādāpanena kuśalapravṛttau

samādāpanavarṇavadanasamanujñānākārairālambane
mūrdhagatamutpadyate iti | tathā coktam-

svayaṃ pāpānnivṛttasya dānādyeṣu sthitasya ca |

tayorniyojanānyeṣāṃ varṇavādānukūlate ||36||

mūrdhagam iti ||

@473

kṣāntimadhikṛtyāha-evaṃ satyeṣu
yāvadbodhisattvanyāmāvakrāntau iti | yathā mūrdhasu

svaparādhiṣṭhānabhedenālambanākārabhedo vyākhyāta:,
tathā du:khādisatyacatuṣṭayaṃ prathamaphalādikaṃ

pramuditādibhūmiṃ ca svayaṃ parijānato'nyeṣāṃ ca
tatraiva samādāpanādibhirākārairālambane kṣānti-

rutpadyate ityartha: | tathā coktam-

svaparādhāraṃ satyajñānaṃ tathā kṣamā | iti ||

agradharmānadhikṛtyāha sattvaparipācane ityādi |
tatrānāvaraṇaṃ rūpaṃ bodhisattvābhijñādi,

saddharmasthitirbuddhatvam | idamuktaṃ syāt-svayaṃ
sattvaparipācanādau sthitasya anyeṣāmapi tatra

samādāpanādibhirākārairālambane'gradharmā bhavantīti |
tathā coktam-

tathāgradharmā vijñeyā: sattvānāṃ pācanādibhi: ||37||
iti ||

etāni punarnirvedhabhāgīyāni mṛdumadhyādhimātrabhedāt
pratyekaṃ trividhāni bhavanti |

tatra mṛdūṣmagataṃ samamaitracittābhyāṃ tadātve
parāviheṭhanāmupādāya, madhyaṃ hitādicittatrayeṇa

āyatyāṃ parahitāśayatāmupādāya | adhimātraṃ
mātrādicittotpādena tadātve āyatyāṃ ca

pareṣāmiṣṭopasaṃhārakāmatāmupādāya nirdiṣṭam |
mṛdumūrdhagataṃ pāpanivṛttau svaparaniyojanena

anyeṣāṃ du:khahetunivṛttikāmatāmupādāya | madhyaṃ
dānādau svaparasthāpanena anyeṣāṃ sukhahetu-

saṃniyogābhilāṣitāmupādāya | adhimātraṃ
dvidhā-pratītyasamutpādabhāvanāyāmātmaparapravartanena

anyeṣāṃ
sukhadu:khaviparyāsaprahāṇābhiprāyatāmupādāyoktam |
mṛdvī madhyādhimātrā ca kṣānti-

ryathākramameva satyeṣu yāvadbodhisattvanyāmāvakrāntau
ityanena anyeṣāmāryamārge prathamaphalādau

buddhatve ca niyoktukāmatāmupādāyoktam | kiṃ tvadhimātrā
kṣāntiranekakṣa{1. B ekakṣaṇikī.}ṇikī grāhyā |

mṛdumadhyādhimātrāstvagradharmā yathāsaṃkhyaṃ
pareṣāmaviśeṣeṇa yānatraye paripācanāya viśeṣeṇa

bodhisattvamārge niyojanāya
sarvasaṃpatprakarṣaniṣṭhādhiṣṭhānakāmatāmupādāya
sattvaparipācanāvaraṇa-

rūpasaddharmasthitivacanenoktā: | yaduktamabhidharmakośe-

yathādhimātrā kṣāntirekakṣaṇikī tathāgradharmā: |

iti, tatsvārthādhikārāt | iha tu
parārthādhiṣṭhānānāṃ mṛdumadhyādhimātrabhedo
vyākhyāta: |

parārthaparasya tāratamyāvasthāsaṃbhavāt, iti na tenedaṃ
virudhyate | pratyabhisamayaṃ kasmānnirvedhabhāgī-

yādinirdeśa iti cet, ucyate |
sarvākāramārgavastuvibhāvanābhedena yathākramaṃ
sarvākārajñatādi-

trividhe'bhisamaye laukikanirvedhabhāgīyādhigamapūrvako
lokottaradarśanabhāvanāmārgādhigama: |

sarvākārābhisaṃbodhādau tu trividhe'bhisamaye
bhāvanottarottarāvasthāviśeṣeṇa sarvākāraviśeṣamārga-

saṃgṛhītaṃ jñānamanāsravaṃ
mṛdumadhyādhimātrakrameṇotpadyate, iti
sakṛdutpattinirāsāya nirvedhabhāgī-

yādivyapadeśo'bhihita iti kecit ||

abhisamayālaṃkārālokāyāṃ prajñāpāramitāyāṃ

tathatāparivarto nāma ṣoḍaśa: ||

@474

17 avinivartanīyaparivarta: saptadaśa: |

avaivartikabodhisattvasaṃghasya
yathoktanirvedhabhāgīyamanyadapi
darśanamārgādikamityavaivartika-

bodhisattvasaṃgho vaktavya: | sa ca
nirvedhabhāgīyaprayogamārgastha:, tathā
kṣāntijñānasaṃgṛhītadarśana-

mārgastha:, paraśca prābandhikabhāvanāmārgastha: iti
tryavastho bhavati | tathā coktam-

nirvedhāṅgānyupādāya darśanābhyāsamārgayo: |

ye bodhisattvā vartante so'trāvaivartiko gaṇa: ||38|| iti ||

tatra rūpādinivṛttinirvicikitsādyākārairviśati-
prakārairnirvedhabhāgīyasthānamavaivartika-

lakṣaṇaṃ jñeyam | tathā coktam-

rūpādibhyo nivṛttyādyairliṅgairviṃśatigheritai: |

nirvedhāṅgasthitasyedamavaivartikalakṣaṇam ||39|| iti ||

tathatāsvabhāvatvādrūpādibhyo nivṛttiṃ
tāvatpratipādayitumāha-avinivartanīyasya

ityādi | tatra ākārā: pratipakṣasaṃgṛhītā: | liṅgāni
svāśrayacihnāni | nimittāni tatpari-

bhogopakaraṇagatāni | athavā ākāra: kāyiko harṣaviśeṣo
romodgamāśrupātādi: | liṅgaṃ

vacanaviśeṣa: praharṣādhyeṣaṇādi: | nimittam
anuṣṭhānaviśeṣa: śravaṇadhāraṇavācanapūjanādi: |

pūrvapūrvavyākhyābhūtānyamūni vā padāni | kathaṃ vā
vayaṃ bhagavan jānīyāma ityanena asaṃkīrṇa-

pratipattinimittaṃ praśnayannāha | pariharannāha-yā ca
subhūte ityādi | tathatābhūmi: iti sarva-

bhūmermāyopamatvāt | tadevāha-sarvā ityādinā |
yuktyāgamābhyāṃ niścitatvena anyathākaraṇā-

saṃbhavādyathāsaṃkhyaṃ na kalpayati, na vikalpayati |
tato'pi iti parṣanmaṇḍalāt | evametat

iti rūpādibhyo nivṛttatvena | evametattathataiva satyā,
moho'nya iti cintāśravaṇakāle'dhi-

muñcatyavagāhate | bhāvagrahāparidīpanānna ca
yatkiṃcitpralāpī bhavati | māyopamārthaprakāśakatvena

arthasaṃhitāmeva vācaṃ bhāṣate nānarthasaṃhitām |
dharmatābhāvanābhiyogānna ca pareṣāṃ kṛtākṛtāni

kāryākāryāṇi vyavalokayati | dhārayitavya: iti-

hetunā ya: samagreṇa kāryotpādo'numīyate |

arthāntarānapekṣatvāt sa svabhāvo'nuvarṇita: ||

iti nyāyādyogyatānumānena niścetavya: | avetya
prasādalābhena vicikitsākṣayamāveda-

yannāha-punaraparam ityādi | mukhamullokayati iti
jñātavyatattvaparijñānādisaṃbhāvanāśayena

ārādhanatayā na mukhaṃ nirīkṣate | vyapāśrayate iti
śaraṇādibhāvānna svīkaroti | praṇidhāna-

samṛddhyā aṣṭākṣaṇakṣayārthamāha-sa khalu puna:
ityādi | nāpāyeṣūpapadyate iti narakapretatirya-

gupapattyabhāva: sākṣātkathita: | upalakṣaṇatvādasya
mithyādṛṣṭibuddhavacanāśravaṇapratyantajanapado-

tpādābhāvo grāhya: | na ca strībhāvaṃ parigṛhṇāti iti
strībhāvapratiṣedhavacanāt indriyajaḍamūka-

bhāvaṃ na gṛhṇātīti labhyate | caśabdānna
dīrghāyuṣkadevopapattiṃ gṛhṇātītyartha: |
kāruṇikatayā

@475

svaparakuśaladharmaniyojanārthamāha-punaraparam ityādi |
tatra prāṇātipāta: pareṣāṃ jīvitakṣaya: |

sthānāccauryeṇa paradravyāvarjanamadattādānam |
anaṅgādau stryādyabhigamanaṃ kāmamithyācāra: |

valkalai: saguḍai: kācitkriyate madhunāparā |
piṣṭakiṇvajalairanyā surā jñeyā tridhā budhai: ||

maireyaṃ guḍadhātryambudhātakīsaṃskṛtaṃ vidu: |

madayedaśitaṃ pītaṃ yattanmadyamiti smṛtam ||

tadetattrividhaṃ sarvaṃ śukladharmavipakṣata: |

pramādasthānamityāha prasaṅgādāgataṃ puna: ||

abhūtābhidhānamanṛtavacanam | parabhedakaṃ vaca:
piśunavacanam | apriyābhidhānaṃ

paruṣavacanam | sarvakleśajanitaṃ vākyaṃ
saṃbhinnapralāpa: | abhidhyā paradravyeṣu

viṣamaspṛhā | vyāpāda: sattvavidveṣa: | nāstīti
dṛṣṭirmithyādarśanam | sarveṇa

mantraprayogādinā | sarvaṃ nikhilasattvaviṣayam | sarvathā
mṛdvādināpi prakāreṇa | sarvaṃ

taccittamapi nādhyāpadyeta na kuryāt |
parātmaparivartakatvena sarvasattvaviṣayapariṇāmitadānādi-

kārthamāha-punaraparam ityādi | yaṃ yaṃ dharmamiti
sūtrādikaṃ paryavāpnoti svīkaroti | dadāti

phalena saha prayacchati | samyagdharmāvabodhena
gambhīradharmakāṅkṣaṇārthamāha-punaraparam ityādi tatra

mārgāntarābhilāṣo'paryāptitāmupādāya kāṅkṣā |
ṛjumārgavilomanaṃ vimati: | gotradharmasya

vividhakuśalavṛddhigamanābhāvena vicikitsanādvicikitsā |
sarvathā bodhavaikalyāt dhandhatvam |

parahitapratipannatvena
maitrakāyavāṅmanaskarmārthamāha-hitavacana: ityādi | tatra
maitrakāyakarmaṇā

yogādanāgatapathyābhidhāyitayā hitavacana: | tathaiva
vākkarmasadbhāvena parimitavacanānmita-

vacana: | maitrīparibhāvitacittasamutthāpitatvena
śrotrasukhādikāritvāt snigdhavacana: |

prayogasaṃpattyā kāmacchando vyāpāda:
styānamiddhamauddhatyakaukṛtyaṃ vicikitsā ceti

pañcanīvaraṇāsaṃvāsārthamupalakṣaṇatvenāha-
alpastyānamiddhaśca bhavati iti | vibhāvitaprati-

pakṣatvena
avidyādisarvānuśayahānārthamāha-niranuśayaśca bhavati
iti | tatrāvidyādṛṣṭyāsrava-

saṃgṛhītānāmanuśayānāmabhāvānniranuśayatvam, na tu
kāmabhavāsravasaṃgṛhītānām, bodhisattvasya

saṃcintyabhavopādānāt | nityasamāhitatvena
smṛtisaṃprajñārthamāha-so'bhikrāman vā ityādi |

tatrāgamanam abhikrama: | gamanaṃ pratikrama: |
saṃprajñānayogānna bhrāntacitta: | smṛtisadbhāvā-

dupasthitasmṛti: | bhinneryāpathaparihārārthaṃ nātimandaṃ
na vilambitam | śāntarūpābhidyotakatvāt

sukham | ekapādasya samyagapratisthāne'parapādānutkṣepānna
ca sahasā pādaṃ bhūmerutkṣipati |

saprāṇakadeśaparihārārthaṃ na ca sahasā pādaṃ bhūmau
nikṣipati | caukṣasamudācāratvena

śuciparibhogya cīvarādikārthamāha-tasya khalu puna: ityādi
| tatrālpābādho'lpavyādhi: |

alpādīnavo'lpaparopadrava: | tadevamūṣmagatāvasthasya
ekādaśākārā bhavanti | sarvalokābhyupa-

gatakuśalamūlatvena
kāye'śītikṛmikulasahasrāsaṃbhavārthamāha-yāni khalu
ityādi | sarveṇa

@476

aṇunāpi rūpeṇa, sarvaṃ kṛmikulam | sarvathā
varṇādiprakāreṇa | sarvamaśītisahasrasaṃkhyam |

tathaiva tatkasya heto: ityāśaṅkyāha-tathā hi tasya ityādi
| kuśalamūlaviśuddhyā cittā-

kauṭilyārthamāha-yathā yathā ca ityādi | tatra
kāyapariśuddhirlakṣaṇādyalaṃkṛtagātratā |

vākpariśuddhirbrahmasvarādirūpatā |
dvayametaccittapariśuddhikāryatvenoktam | ata eva cittapari-

śuddhivibhajanārthaṃ prādhānyādāha-kā puna: ityādi |
tatra lābhādinirapekṣatvāccittālpakṛtyatā |

bhūtadoṣaparicchadanābhāvaccittāśāṭhyatā |
abhūtaguṇasaṃdarśanavaikalyāccittāmāyāvitā |
yathābhūta-

vāditvāccittākuṭilatā |
mātsaryādiviviktatvāccittāvaṅkatā | yayā ca iti
mahāyānapravaṇayā |

lābhasatkārādinirapekṣatvena
dvādaśadhutaguṇasamādānārthamāha-punaraparam ityādi |
tatra lābho

dravyaprāpti: | satkāro bahumānatā | śloka: kīrti: | na
tadguruko na tatpravaṇo bhavati |

tatreme dvādaśa dhutaguṇā:-yadidaṃ pāṃśukūlikatvam,
traicīvarikatvam, sarvanāmatikatvam,

paiṇḍapātikatvam, aikāsanikatvam, paścātkhalubhaktikatvam,
āraṇyakatvam, vārkṣamūli-

katvam, abhyavakāśitvam, śmāśānikatvam, naiṣadyikatvam,
yāthāsaṃstharikatvam ceti |

dānādiviśeṣapratipattyā
pāramitāvipakṣamātsaryādicittānutpādārthamāha-
nerṣyāmātsaryabahulo

bhavati iti | upalakṣaṇatvāt sarvapāramitāvipakṣo grāhya:
| dharmadhātunā sarvadharmasaṃgrahāddharmatā-

viruddhaprajñāpāramitāyogagamanārthamāha-na ca
gambhīreṣu ityādi | cālayitumaśakyatvāt

sthirabuddhi: | sūkṣmārthadarśanādgambhīrabuddhi: |
saṃyojanāt saṃsyandayati | svātmīkṛta-

sattvadhātutvena
parārthanarakābhilāṣārthamāha-punaraparam ityādi |
gṛhītabodhicittaparityāgāt

pratideśaya | punaranutpādanāt pratinisṛja |
dolāyamānatvābhāvānna kṣubhyati | gṛhītāparityāgānna

calati | tadevaṃ mūrdhagatāvasthasya ṣaḍākārā bhavanti |
adhigatasaṃpratyayadharmatvenāparapraṇaya-

nārthamāha-punaraparam ityādi | du:khādisatyacatuṣṭayasya
māyopamatvenāvagamāt dharmatām ityādi

padacatuṣkopādānam | na parasya śraddhayā gacchati iti
dharmatāpratyakṣakāritvānna parasaṃpratyayena

pratipadyate | etadeva dṛṣṭāntapūrvakaṃ
spaṣṭayannāha-tadyathāpi nāma subhūte ityādi |
anapaharaṇīya-

tvādasaṃhārya: |
nivṛttyasaṃbhavādapratyudāvartanīyadharmā |
ekāntasthitatvānniyato bhavati sarvajñatā-

yām | etadeva vistārayannāha-samyaksaṃbodhiparāyaṇa:
ityādi | viditabuddhatvopāyakauśalatvena

pratirūpamārgopadeśakamārasya
māratvāvabodhārthamāha-punaraparam ityādi | eṣā iti
prajñāpāra-

mitācaryā | ihaiva ityasminneva janmani | du:khasyāntaṃ
kuru, caturāryasatyabhāvanayeti śeṣa: |

aho bata ityādi | aho kaṣṭam, ihaiva
tāvattavāyamātmabhāvo dharmatādhigamavaikalyena yadottara-

kālamapariniṣpanno'nabhinirvṛtto bhaviṣyati, tadā
kasmātpunastvamanyamātmabhāvaṃ praṇidhānādi-

balena sattvārthaṃ pratigrahītavyaṃ manyase ityartha: |
māro'yamityanyamārgopadeśino'bodhena

nivartanāsaṃbhavāda vinivartanīya: | tadevaṃ
kṣāntigatāvasthasyākāradvayaṃ syāt |
trimaṇḍalaviśuddhyā

sarvatra buddhānumoditapratipattyarthamāha-sacedbodhisattvasya
ityādi | cittaṃ parata: śrutvaivamiti

parasmātparato mārādeva naitadbuddhabhāṣitamityādīni
vivekapadāni śrutvā cittaṃ dharmatāyā na

@477

parihīyate ityartha: | prayogamaulapṛṣṭhāvasthāsu na
parihīyate na pratyudāvartate, na cānyathābhāva

ścittasyeti yathākramaṃ yojyam | tathā caran iti
buddhānujñātacaryayā carannityartha: | upasaṃharannāha-

sacedbodhisattvo mahāsattva: ityādi |
tadevamagradharmagatāvasthasyaika ākāra: syāt | yathoktai-

revākārairnirvedhabhāgīyasthito bodhisattvo'nuttarabodherna
vivartate iti lakṣaṇīya: | tathā coktam-

rūpādibhyo nivṛttiśca vicikitsākṣaṇakṣayau |

ātmana: kuśalasthasya pareṣāṃ tanniyojanam ||40||

parādhāraṃ ca dānādi gambhīre'rthe'pyakāṅkṣaṇam |

maitraṃ kāyādyasaṃvāsa: pañcadhāvaraṇena ca ||41||

sarvānuśayahānaṃ ca smṛtisaṃprajñatā śuci |

cīvarādiśarīre ca kṛmīṇāmasamudbhava: ||42||

cittākauṭilyamādānaṃ dhūtasyāmatsarāditā |

dharmatāyuktagāmitvaṃ lokārthaṃ narakaiṣaṇā ||43||

parairaneyatā mārasyānyamārgopadeśina: |

māra ityavabodhaśca caryā buddhānumoditā ||44||

ūṣmamūrdhasu sa kṣāntiṣvagradharmeṣvavasthita: |

liṅgairamībhirviṃśatyā saṃbodherna vivartate ||45|| iti ||

nirvedhabhāgīyasthāvaivartikalakṣaṇānantaraṃ
darśanamārgasthāvaivartikalakṣaṇaṃ du:khe dharmajñāna-

kṣāntyādibhi: ṣoḍaśabhi: kṣaṇairvaktavyam | tathā
coktam-

kṣāntijñānakṣaṇā: ṣaṭ ca pañca pañca ca dṛkpathe |

bodhisattvasya vijñeyamavaivartikalakṣaṇam ||46|| iti ||

tatra rūpādidharmāvabodhavyāvartanena du:khe
dharmajñānakṣāntiriti kathayannāha-

punaraparam ityādi |
vyavasthitaviśeṣānutpādānnābhisaṃskaroti |
apūrvākaraṇānnotpādayati |

pūrvavat tatkasya heto: ityāśaṅkyāha-tathā hi ityādi |
svalakṣaṇaśūnyai: iti

svabhāvaśūnyadharmatayā
rūpādidharmāvabodhānupalambhādbodhisattvanyāmaṃ du:khe
dharmajñānakṣānti-

madhigato'vakrānta: san tamapi dharmaṃ nopalabhate, yatastaṃ
nābhisaṃskaroti,

notpādayatītyartha: | anutpādajñānakṣāntika: iti
yathānirdiṣṭakṣāntilābhī | anuttarabodhi-

cittadṛḍhatayā du:khe dharmajñānamityāha-punaraparam
ityādi | darśanabhāvanāviśeṣamārgeṣvasattva-

pratipādanārthamākāśasametyādipadatrayopādānam,
prayogādiṣu vā | śravaṇacintābhāvanādiṣvevaṃ

jñātavyamityādi yojyam | tatra dṛḍhaṃ cittaṃ
nirantarāyasāratayā | aprakampyaṃ dharmatāpratyakṣa-

kāritayā | asaṃhāryaṃ pareṣāmaviṣayatayā |
samādānaprayogoddeśāparibhraṃśārthena vā yojyam |

śrāvakapratyekabuddhayānacittavinivartanāt
du:khe'nvayajñānakṣāntirityāha-punaraparam ityādi |

@478

śrāvakapratyekabuddhabhūminivṛtta: sarvajñatāyāṃ
pravṛtto bhavatīti tatra satyāṃ pravṛttau yā nivṛtti:,

satyāṃ vā apravṛttau yā pravṛtti:, te tviha
nivṛttipravṛttī nirdiṣṭe, na tu nivṛttipravṛttimātre,

tayo: samyagarthākaraṇāt | tathā tṛtīye
kṣaṇe'nvayajñānasaṃbandhena śrāvakādibhūmipāta:
saṃbhavati,

tasya traidhātukapratipakṣavāhakatvāt |
atastannivṛttyākāra: kathita: | dharmapravicayasāmarthyāt

dhyānādyaṅgaparikṣayeṇa du:khe'nvayajñānamityāha-sa
ākāṅkṣan ityādi | navānupūrvasamāpattyā-

dyupalakṣaṇam | atra dhyānāni
dṛṣṭadharmasukhavihārārthamabhimukhīkaraṇāt
dhyānairviharati, tatphala-

sākṣātkaraṇād dhyānaparijayaṃ ca karoti |
tattadaṅgaprahāṇenādhigatānvayajñānasya
rūpārūpyadhātu-

pratipakṣatvajñāpanārthamālambanādvyānāni ca
samāpadyate | anukūlātmabhāvasya parigrahānna ca

dhyānavaśenopapadyate | du:khe'nvayajñānāvasthāyāṃ
bodhisattvasya vairāgyalābhānupapattyā sa

punareva kāmāvacarān dharmānadhyālambate iti yojyam |
apagatākuśalatvena kāyaceto-

lāghavāt samudaye dharmajñānakṣāntirityāha-punaraparam
ityādi | darśanaheyavikalpāpagatatvena

kāyacittalāghavotpādānna nāmādiguruko bhavati |
bāhyādhyātmikayaśobhedāt kīrti: śloka

iti dvayamuktam |
viditasvalakṣaṇaśūnyadharmatvānnāmādyalābhe'pi
vaimanasyābhāvena asaṃkṣubhita-

citta: | māyopamabhāvanopāyakauśalasāmarthyena
anabhiniveśakāmopabhogātsamudaye dharmajñāna-

mityāha-sacet so'gāram ityādi | agāraṃ gṛham | prāpteṣu
kāmeṣu kāmābhiṣvaṅgo'bhi-

niveśa: | aprāpteṣvabhiprāya: prārthanā |
māyopamanirvāṇadharmāvagamānnirvitsaṃjñī | etadeva

dṛṣṭāntena spaṣṭayannāha-tadyathāpi nāma ityādi |
jīvitendriyādinirodhabhayadarśanāduttrastasaṃjñī |

sabhayatvādaviśrabdham | anāgateṣvanarthikā
vartamāneṣvagṛddhā vinaṣṭeṣvasaktā ityeke |

prayogādiṣu cetyapare | prāsādikasukhadatvāt
priyarūpasātarūpāṇi | te'gāramadhyāvasanta:

anarthikā eva ca bhavanti iti pūrveṇa saṃbandha: |
viṣāyādīnavadarśanena sadā brahmacāritvāt |

samudaye'nvayajñānakṣāntirityāha-na samaviṣameṇa ityādi
| na samaviṣameṇa noddhāravṛddhi-

nyāyena | nyāyopāttatvāddharmeṇa | sadā
brahmacāritvānnādharmeṇa | śamathasnigdhasaṃtānatvānna
pareṣā-

mapamardanamupaghātaṃ kurvanti | tathaiva tatkasya heto:
ityāśaṅkyāha-tathā hi tai: ityādi |

satpuruṣai: ityādi stutirityeke |
ṣoḍaśakṣaṇadarśanamārgalābhāt yathākramaṃ
satpuruṣairityādi-

ṣoḍaśa padānītyapare | satpuruṣadharmatayā
samyagupakaraṇājīvaviśuddhatvātsamudaye'-
nvayajñānamityāha-

punaraparam ityādi | vajrapāṇirityetsaṃjñako'nya: kaścit
prativiśiṣṭo mahāyakṣa: | anabhi-

bhavanīyakāyavākcittatvādyathāsaṃkhyam
durdharṣānatikramaṇīyadurāsadapadāni vācyāni | basti-

gatakoṣaguhyatvāt puruṣavṛṣabhendriyasamanvāgata: |
āryatārādimantraprakāro mantrajāti: | candra-

sūryagrahotpāditabhṛṅgarājādiroṣadhi: |
mantrajātyoṣadhya eva vidyābheṣajādi | ādiśabdā-

dyantrādiparigraha ityeke | mantrajātirlokottarā
bahudravyasamāhāralakṣaṇauṣadhi: | vidyā laukikī,

bheṣajamekāṅgikamityapare |
puruṣadevatāsaṃbandhānmantrajāti: |
utpannavyādhipratīkārārthamoṣadhi: |

strīdevatāsaṃbandhādvidyā,
bheṣajamanāgatotpātapratiṣedhārthamityanye |
kāyavākkalahābhāvānna vigraha-

@479

vivādaśīla: | śūnyatāvasthitatvena
skandhadhātvāyatanayogānuyogavihārapratiṣedhānnirodhe
dharma-

jñānakṣāntirityāha-punaraparam ityādi |
yogānuyogagrahaṇena du:khasamudayasatyayornirodhamārga-

satyayośca yathākramaṃ yogānuyogayo: paurvāparyaṃ
jñāpitam ityāryavimuktisena: | skandhādiṣu prathamo-

'bhiniveśo yoga: | paścādatyantābhiniveśo'nuyoga ityapare |
nirastavipakṣatvena adhigamāntarāya-

dharmakathāyogānuyogavihārapratiṣedhānnirodhe
dharmajñānamityāha-na saṃgaṇikā ityādi | kathā-

grahaṇena vastuvikalpasya du:khasamudayajñānakāle eva
utsannatvānnirodhajñānasya kathāmātravikalpa-

pratipakṣatvamāveditam | etāṃ cāvasthāmadhikṛtyocyate-

nāmamātramidaṃ sarvaṃ saṃjñāmātre pratiṣṭhitam |

abhidhānātpṛthagbhūtamabhidheyaṃ na vidyate || iti ||

-prajñāpāramitāpiṇḍārtha:-45

parijñātavikalpadopatvena
bodhisaṃbhārabhūtadānādipracuravicitradharmase-
nākathāyogānuyoga-

vihārapratiṣedhānnirodhe'nvayajñānakṣāntirityāha-na
senākathā ityādi | tatra senā bodhi-

saṃbhāradharmasamūha: | nirodhajñānāvasthāyāṃ
prabhūtasamudāgasyopayuktatā anena sūcitā | tathā hi-

prakṛtiśūnyatāyāṃ sthito na kasyaciddharmasya alpatvaṃ
vā bahutvaṃ vā samanupaśyatītyāryapañcaviṃśa-

tisāhasrikāvacanādityeke | grāhyagrāhakayorheyatvena
vipakṣapratipakṣaghātyaghātakayuddhakathāyogānu-

yogavihārapratiṣedhānnirodhe'nvayajñānamityāha-na
yuddhakathā ityādi | evaṃbhūtāvasthasya svarasata

eva vipākanirodhaścaturvidho bhavati yaduta
indriyagrāmanirodha: prathama: | tathā indriyāśrayabhūta-

bhautikanagaranirodho dvitīya: | tathā
indriyaviṣayanigamanirodhastṛtīya: | yadāha-na grāma^

ityādi | janapadādayo nigamaprabhedā: |
ātmābhiniveśanirodhaścaturtha: | yadāha-nātmakathā

ityādi | ātmana eva ātmīyasaṃbandhena prabhedārthaṃ na
amātyetyādyupādānam | sa cāyaṃ

caturvidho vipākanirodha: pratyekaṃ traidhātuko veditavya: |
tatra kāmarūpadhātvorindriyādhāra-

viṣayanirodho'tipratīta: | ārūpye tu
upekṣājīvitamana:saṃjñendriyasadbhāvādindriyanirodha: |

nikāyaṃ jīvitaṃ cātra niśritā cittasaṃtati: |

iti kṛtvā indriyādhāranirodha: |
manoviṣayadharmanirodhasaṃbhavādindriyaviṣayanirodha:

saṃbhavati | sarvatra ātmābhiniveśastu vidyate eveti
tannirodho'pyupapanna: | dānādiviśeṣāva-

bodhena mātsaryadau:śīlyādiyogānuyogavihārapratiṣedhāt
mārge dharmajñānakṣāntirityāha-na

dharmaviruddhakathā ityādi | dharmaviruddhakathāniṣedhena
kṣānterānantaryamārgatvāt kleśavisaṃyoga- 

kāraṇatvaṃ vijñāpitam | kāyavāksamārambha: kalaha: |
vākcittakṛtaṃ vairūpyaṃ bhaṇḍanam | vigraha-

vivādau vyākhyātau | kuśaladharmānuvartanāddharmakāmā: |
pratipattiphaladharmayo: saṃskṛtatvādyathākramaṃ

hānopādānakathanādabhedavarṇavādina: |
viśiṣṭatarāvasthāprāptyabhilāṣāt mitrakāmā: |
śrāvakā-

dyasādhāraṇadharmagadanāddharmavādina: |
upapattivaśitālābhāttatropapadyante | yathoktakṣāntimeva

spaṣṭayannāha-punaraparam ityādi | kovidā iti paṇḍitā: |
yadbhūyastvena iti bāhulyena |

@480

sarvadharmatrivimokṣamukhasvabhāvatvena
aṇumātradharmānupalambhāt mārge
dharmajñānamityāha-punaraparam

ityādi | māyopamasarvadharmāvagamena
aṇumātradharmopalambhavaikalyāt naivaṃ bhavatviti anivarta-

nīyo vāhaṃ na vāhamavinivartanīya: iti |
prayogādyavasthāsu vicikitsāsaṃśayasaṃsīdanā-

padāni yojyāni | vicikitsādyabhāvatvena vimuktimārgatvāt
jñānasya visaṃyogaprāptikāraṇatvaṃ

kathayati | tadeva dṛṣṭāntapūrvakaṃ
spaṣṭayannāha-tadyathāpi nāma ityādi |
mārakarmāvabodhādinā

visaṃyogaprāptikāritrameva jñāpayati | punarapi
dṛṣṭāntena vistārayannāha-tadyathāpi nāma subhūte

puruṣa: ityādi | sarvathā apanayanāt prativinodayitum,
tāvatkālasamudācārāt viṣkambha-

yituṃ vā cālayituṃ vā | kampayituṃ veti
svavasthānādapanetum | tatraiva adṛḍhīkartumityartha: |
anena

ca sadevakena lokenāśakyanivṛttitvena sadevakaṃ
lokamatikramya nyāmāvakramaṇāt mārge dharma-

jñānasya traidhātukapratipakṣatvaṃ jñāpitaṃ bhavet |
jātivyativṛttasyāpi iti janmāntaragatasyāpi

śrāvakādicittānutpādena prayogasya
yānāntaraniryāṇābhāvādaikāntikatvamāveditam | abhisaṃ-

pratyayalābhena
trisarvajñatātmakasvabhūmitrayaniścitāvasthānāt
mārge'nvayajñānakṣāntirityāha-

jātivyativṛttasyāpyevaṃ bhavati-nāham ityādi | svasyāṃ
bhūmau iti trisarvajñatāyām | tathaiva

tatkasya heto: ityāśaṅkyāha-tathā hi ityādi | cittena iti
pañcābhijñādhigamena | jñānena

iti satyābhisaṃbodhena | tathā tannānyatheti arhattvaṃ
bodhisattvairna sākṣātkartavyamiti yathoktaṃ

bhagavatā tathaiva tannānyathetyartha: | evaṃ pratyavekṣate,
evaṃ samanvāharati iti pratyakṣānumānābhyā-

mavadhārayati | buddhādhiṣṭhānam iti buddharūpam | addhā
batāyam iti avaśyaṃ batāyam |

tathaiva tatkasya heto: ityāśaṅkyāha-tathā hyasya ityādi |
ekāntaniṣṭhatvena sarvākārajñatādi-

dharmārthaṃ jīvitatyāgāt
mārge'nvayajñānamityāha-punaraparam ityādi | tatra
kāyatyāgādātmapari-

tyāga: | cittatyāgājjīvitaparityāga: | ubhayābhidhānaṃ
vyastasamastātmaparityāgajñāpanārtha-

mityanye | prema sneha: | gauravaṃ bahumānatā | mamāpyeṣa:
ityanena visaṃyogaprāpte: saddharmapari-

grahasabhāgatā jñāpitā | yathoktajñānameva
vistārayannāha-punaraparam ityādi | tathaiva tatkasya

heto: ityāśaṅkyāha-tathā hi tena ityādi |
yathoktairevākārairacintyopāyavatāṃ bodhisattvānāṃ

dharmanairātmyadyotakai: sākṣātkṛtā: ṣoḍaśakṣaṇā
darśanamārgasthāvaivartikabodhisattvalakṣaṇaṃ grāhyam |

tathā coktam-

rūpādisaṃjñāvyāvṛttirdārḍhyaṃ cittasya hīnayo: |

yānayorvinivṛttiśca dhyānādyaṅgaparikṣaya: ||47||

kāyacetolaghutvaṃ ca kāmasevābhyupāyikī |

sadaiva brahmacāritvamājīvasya viśuddhatā ||48||

skandhādāvantarāyeṣu saṃbhāre sendriyādike |

samare matsarādau ca neti yogānuyogayo: ||49||

@481

vihārapratiṣedhaśca dharmasyāṇoralabdhatā |

niścitatvaṃ svabhūmau ca bhūmitritayasaṃsthiti: ||50||

dharmārthaṃ jīvitatyāga ityamī ṣoḍaśa kṣaṇā: |

avaivartikaliṅgāni dṛṅmārgasthasya dhīmata: ||59|| iti ||

nanu kathaṃ yogisaṃtānapratyātmavedyā: kṣaṇā:
parapratipattaye lakṣaṇāni, iti cet,

ucyate | yata: kṣāntijñānakṣaṇā: samyagadhigatā:
santo'nabhiniviṣṭagrāhyagrāhakākāraśuddha-

laukikapṛṣṭhacittasaṃgṛhītaṃ svānurūpakāryaṃ
rūpādisaṃjñāvyāvartanādikaṃ parapratipattiviṣayaṃ

janayanti | adhigamānurūpa eva sarvatra yogināṃ
vyavahāro'nyatra sattvavinayaprayojanavaśāditi

kṛtvā | tasmātte lakṣaṇāni bhavantīti ||

abhisamayālaṃkārālokāyāṃ prajñāpāramitāvyākhyāyām

avinivartanīyākāraliṅganimittaparivarto nāma saptadaśa: ||

@482

18 śūnyatāparivarto'ṣṭādaśa: |

bhāvanāmārgasthāvaivartikalakṣaṇaṃ pratipādayituṃ
darśanamārgasaṃbandhena prastāvayannāha-atha

khalu ityādi | asādhāraṇadharmayogādāścaryam |
yathoktakṣāntilābhena darśanaheyakleśavisaṃyogāt

mahāguṇasaṃ{1. W om. ^saṃbhāra^.}bhārasamanvāgata: |
yathānirdiṣṭajñānalābhena
darśanaheyakleśāpunarutpatterapramāṇaguṇa- 

samanvāgata: | tadanu
sarvākārajñatābhinirhārajñānalābhādaparimita-
guṇasamanvāgata: | sādhūktatvena

evametat subhūte, evametat iti | anuvādasya niryuktikatvāt
tatkasya heto: ityāśaṅkyāha-

avinivartanīyena ityādi | ākārānantyādanantam,
sarvato'viṣayatvenāparyantam, sarvalokā-

kampyatvenāsaṃhāryam | saṃbandhamāpādya evaṃ
prakṛtārthamāha-pratibalo bhagavan ityādi |

yasmādbhagavānākārādikaṃ nirdeṣṭuṃ pratibala:, ata eva
bhagavatā bhāvanāmārgasthāvaivartikalakṣaṇārthaṃ

gambhīrāṇi sthānāni kathanīyānītyartha: | gambhīrāṇi
gambhīrāṇi iti vīpsābhidhānaṃ pauna:-

punyābhyāsamārgajñāpanārtham | sthānānīti
sthityabhidhānam | yatra bhāvanāmārge sthitvā

bodhisattvāścatvāri smṛtyupasthānāni
yāvadaṣṭādaśāveṇikān buddhadharmān paripūrayeyu:,
tasya

niravaśeṣādhigamaparipūrikāraṇatvajñāpanena
prābandhikatākhyāpanārtham "nāgṛhītaviśeṣaṇā
viśeṣye

buddhirutpadyate" iti nyāyādbhāvanāmārgaṃ
viśeṣayannāha-sādhu sādhu ityādi | gambhīrāṇi

iti | gambhīro bhāvanāmārga ityartha: | nigamayitukāma: iti
pratipādayitukāma: | katama-

tpunarasya gāmbhīryamityāha-gambhīram ityādi |
bhāvapradhāno'yaṃ nirdeśa: | gāmbhīryamityartha: |

tatra grāhakavivekena śūnyatā | grāhyābhāvādānimittam |
grāhyagrāhakaviviktādvayajñānasyāpi

vastusato'dhigantavyasyāsattvādapraṇihitam |
jātyādilakṣaṇatrayavisaṃyogādanābhogapravṛttatvādvā

anabhisaṃskāra: | hetorasattvādanutpāda: |
pratisaṃdhivigamādajāti: | darśanamārgavipakṣa-

virahādabhāva: | bhāvanāmārgavipakṣaviśleṣādvirāga: |
āyatyāṃ du:khānutpattidharmatvānnirodha: |

animittaśāntasukhavihārapadasthānatvānnirvāṇam | dṛṣṭe
dharme du:khāpracāraphalatvādvigama:, ityeva-

meṣāṃ śūnyatādīnāmarthabhedo vācya: ityeke |
sarvairapyetai: padai: vyāvṛttibhedāddharmadhātureva
nirdiśyate

iti grāhyam | sā ca śūnyatādīnāṃ gambhīratā
samāropāpavādāntadvayarahitateti pratipādanārthaṃ

kākvā praśnayannāha-eteṣāmeva ityādi |
bhagavannityanantraraṃ kimiti śeṣa: | parihārārthamāha-

sarvadharmāṇām ityādi | tathaiva tatkasya heto:
ityāśaṅkyāha-rūpaṃ hi ityādi | etadeva kuta

iti praśnayannāha-kathaṃ ca subhūte ityādi |
pariharannāha-yathā subhūte tathatā, tathā gambhīraṃ

rūpam ityādi | yathā śūnyatā gambhīrā, tathā
tattvato'nutpannatvena rūpādikamapi gambhīra-

mityartha: | anena ca tathatāyāṃ na rūpādikam, iti
samāropānta: pratiṣiddha: | yathā

rūpatathatā, tathā gambhīraṃ rūpamiti |

ya: pratītyasamutpāda: śūnyatā saiva te matā |

@483

iti vacanādrūpāditathataiva saṃvṛtyā
rūpādikamavicāraikaramyamiti yāvat | anena ca

nānyatra rūpādikāttathatetyapavādānta: pratikṣipta: |
upasaṃharannāha-yatra subhūte na rūpam

ityādi | āścaryam iti ekasyaiva
yugapadarthadvayakathanādvismaya: | yāvadvacanena abhiniveśa-

pratiṣedhānabhiniveśavidhānādiparigraha: |
sūkṣmeṇopāyena iti anuttrāsakrameṇa | rūpataśca

nivārito nirvāṇaṃ ca sūcitamiti tathatāyāṃ
rūpādipratiṣedhādrūpādau pravṛttinirākaraṇāya

nivārita: | tatraiva śūnyatvenābhyāsakaraṇānnirvāṇaṃ
ca kathitaṃ syāt | tadayaṃ samāsārtha:-

śūnyatādike na rūpādikam, na tato'nyacchūnyatādikamiti
yathākramaṃ yā samāropāpavādānta-

muktatā, sā śūnyatādergāmbhīryaṃ śūnyatādikamiti
gāmbhīryayogādgambhīro'bhyāsapatha iti |

tathā coktam-

gambhīro bhāvanāmārgo gāmbhīryaṃ śūnyatādikam |

samāropāpavādāntamuktatā sā gabhīratā ||52|| iti ||

viśeṣaṇaṃ nirdiśya evaṃ
viśeṣyabhāvanāmārgārthamāha-imāni subhūte ityādi |
cinta-

yiṣyati iti śrutamayyā prajñayā | tulayiṣyati iti
cintāmayyā | upanidhyāti iti

bhāvanāmayyā | samādhau vā prayogamaulapṛṣṭhabhāvinyā
prajñayeti yathākramaṃ yojyam | kasmin

punarviṣaye bhāvanāmārga ityāha-evaṃ mayā ityādi |
tatraivaṃ mayā sthātavyam, yathā nirvedha-

bhāgīyādhikāreṇa prajñāpāramitāyāmājñaptam | evaṃ
mayā śikṣitavyam, yathā darśanamārgādhikāreṇa

prajñāpāramitāyāmākhyātam | evaṃ mayā pratipattavyam,
yathā bhāvanāmārgādhikāreṇa prajñāpāra-

mitāyāmupadiṣṭamiti vācyam | tathā coktam-

cintātulananidhyānānyabhīkṣṇaṃ bhāvanāpatha: |

nirvedhāṅgeṣu dṛṅmārge bhāvanāmārga eva ca ||53|| iti ||

ata eva catvāri nirvedhabhāgīyāni darśanabhāvanāmārgau
cādhikṛtya, tathā saṃpādaya-

mānastathopanidhyāyaṃstathopaparīkṣamāṇastathā
prayujyamānastathā ghaṭamānastathā vyāyacchamāna iti

ṣaṭ padāni bhavanti | kathaṃ bhāvanāmārgasya sa eva
viṣaya: ? prābandhikatvātpūrvapūrvasyottarottara

ityadoṣa: | bhāvanāmārgānuśaṃsārthaṃ
praśnayannāha-ayam ityādi | yo bodhisattvaścintādi-

prayukta: samyagekadivasamapyatra bhāvanāmārge
yogamāpadyate, so'yaṃ tenaikadivasena kiyatpuṇyaṃ

karoti ? parihārārthamāha-tadyathā ityādi | nyūne'pi
viṣaye'dhikarāgatvādrāgacarita: |

rāgavikalpabāhulyādvitarkacarita: |
samudāyāvayavaśobhatvādyathākramaṃ yoṣidabhirūpā
prāsādikā |

dṛṣṭyanukūlatvena darśanīyā | amuṣmin sthāne tvayā
gantavyamityabhidhānaṃ saṃketa: | na vaśayet

iti na labhetetyeke, na paśyedityapare |
ādimadhyaparyavasāneṣu svābhimatasuratānukūlavyāpāra-

nirvartanādyathāsaṃkhyamevaṃ kariṣyāmi, evaṃ ramiṣyāmi,
evaṃ krīḍiṣyāmi, sarvatra yatheṣṭapravartanādevaṃ

pravicārayiṣyāmīti yojyam | iyata: iti
rāgacaritapuruṣavitarkasaṃkhyānityartha: | karmaṇa:

@484

kṣayācchorayati | viṣkambhaṇādvipṛṣṭhīkaroti |
apūrvasyānutpādanena saṃsārājjanmaprabandhato vyantī-

karoti |
tadevamapramāṇakuśalasaṃparigrahādaparimitakalpānāṃ
choraṇavipṛṣṭhīkaraṇavyantīkaraṇalakṣaṇa-

strividho'nuśaṃso bhāvanāmārgakāritrajñāpanārthaṃ
kathita: syāt | ya iha ityādi | nirvedha-

bhāgīyādhikāreṇa yathājñaptaṃ tiṣṭhati |
darśanamārgādhikāreṇa yathākhyātaṃ śikṣate |
mṛdumadhyādhi-

mātrabhāvanāmārgādhikāreṇa yathopadiṣṭaṃ
yathānirdiṣṭaṃ pratipadyate, upanidhyāyati, yogamāpadyate

iti saṃbandha: | upasaṃharannāha-evaṃ subhūte bodhisattva:
ityādi | ekadivasena sāvatkarma

karoti ityanantaraṃ janmaprabandhato'parimitakalpān yāvatā
parityajatīti śeṣa: ||

bhāvanāmārgasyedānīṃ prakārabhedo draṣṭavya: | trayo hi
mūlaprakārā: mṛdumadhyādhimātrā: |

teṣāṃ puna: pratyekaṃ mṛdumadhyādhimātrabhede kriyamāṇe
nava prakārā bhavanti | yathā pratipakṣasya,

evaṃ vipakṣasyāpi nava prakārā veditavyā: | tatra ca
mṛdumṛdunā mārgeṇādhimātrādhimātra-

vikalpasya prahāṇaṃ yāvadadhimātreṇa
mṛdumṛduvikalpasyeti grāhyam | ādita eva adhimātra-

mārgāsaṃbhavādutpannādhimātramārgasya
cādhimātrakleśābhāvāt | yathaudāriko
malaścailātpūrvaṃ

nirdhūyate, paścātsūkṣma: | yathaudārikaṃ ca tama:
sūkṣmeṇālokena hanyate, sūkṣmaṃ cādhimātreṇa |

śuklāśca dharmā balavanta:, durbalāstu kṛṣṇā:,
kṣaṇikamṛdukenāpyāryamārgeṇa anādisaṃsāraparaṃ-

parāpyāyitānāmadhimātrakleśānāmunmūlanāt |
bahukālasaṃvardhitadoṣāṇāṃ trivṛtkarṣaniṣkarṣaṇavat,

kṣaṇikālpapradīpamahātamoghātavaccetyācāryavasubandhu: |
tatrānyāpadeśenottarottarapuṇyādhikatva-

pratipādanāt pratipakṣaprabhedamabhibhūyamānapuṇyavacanena
ca vipakṣaprabhedaṃ nirdiśan vikalpakleśā

bodhisattvā iti kṛtvā adhimātrādhimātravikalpaprakāraṃ
vaktumāha-yaśca prajñāpāramitāvirahita:

ityādi | mṛdumṛdumārgārthamāha-ayameva tata: ityādi |
tata iti dānadātu: sakāśādvi-

śiṣyate iti |
asaṃkhyeyāprameyāpramāṇapuṇyaparigrahādviśiṣṭatara: |
adhimātramadhyavikalpaṃ

kathayannāha-punaraparam ityādi | dadyāt pratiṣṭhāpayet
iti niryātayeccirasthitikaṃ ca

kuryādityartha: | mṛdumadhyamārgārthamāha-yaśca
bodhisattva: ityādi | bahutaramityasaṃkhyeyādi-

svabhāvam | adhimātramṛduvikalpaṃ
pratipādayannāha-punaraparam ityādi | yāvadvacanātsakṛdā-

gāmiprabhṛtīnāṃ grahaṇam | aṇumātrabhayadarśitvena
śīleṣu ca paripūraṇakārī | mṛdvadhimātra-

mārgārthamāha-yaśca bodhisattva: ityādi | tato
manasikārāt iti prajñāpāramitābhāvanāta: |

madhyādhimātravikalpaṃ khyāpayannāha-punaraparam ityādi |
kṣāntyā ca samanvāgata: iti

parāpakāramarṣaṇādikṣāntyā yukta: |
madhyamṛdumārgārthamāha-yaśca ityādi | dharmadānamiti

samyagarpaṇam | ata eva dharmaṃ deśayediti pūrvasmādidaṃ
viśiṣyate | madhyamadhyavikalpamāvedayannāha-

punaraparam ityādi | uttaptavīryatvādārabdhavīrya: |
madhyamadhyamārgārthamāha-yaśca khalu puna: ityādi |

pariṇāmayet iti upalambhadṛṣṭyā niryātayet | ata
evānantaraṃ prajñāpāramitoktena pariṇāmeneti

viśeṣo vakṣyate | ayameva
dharmadānapūrvakopalambhapariṇāmo madhyamṛduvikalpo
vakṣyamāṇapariṇāmā-

pekṣayā syāt ! madhyādhimātramārgārthamāha-punaraparam
ityādi | prajñāpāramitoktena iti sarva-

@485

dharmānupalambhayogena | tata: ityupalambhayogena
pariṇāmayitu: sakāśāt | mṛdvadhimātravikalpaṃ

nirdiśannāha-punaraparam ityādi | pratisaṃlāne na punareva
yogamāpadyate iti pariṇāmottara-

kālaṃ prajñāpāramitāvihāre na cittasamādhānatāṃ
kuryāt | adhimātramṛdumārgārthamāha-yaśca khalu

puna: ityādi | pratisaṃlāne punareva yogamāpadyeta iti
bhūyo'pi manasi kuryāt | etadeva

spaṣṭayannāha-pratisaṃlāne ca punareva yogamāpadyamāna:
iti | mṛdumadhyavikalpaṃ vaktumāha-

yadā bhagavannabhisaṃskāra: ityādi |
abhisaṃskāraścittābhogo vikalpo viparyāso yadā kathaṃ

vikalpabījānugamāttadā bahutaraṃ puṇyaṃ
pariṇāmanākāle prasavatītyucyate | vikalpasyāpi

māyopamatvenānugamādaviparyāsapravṛttatvena saṃvṛtyā
bahutaraṃ puṇyamiti pariharannadhimātramadhyamārgārtha-

māha-so'pīdānīm ityādi | sa ityabhisaṃskāraprabhava:
puṇyarāśi: | idānīm iti aṣṭama-

prakārabhāvanāmārgāvasthāyām, na tu pūrvam, tatra
viparyāsaprabhavatvāt | adhyātmabahirdhobhayaśūnya-

tābhi: śūnyaka: |
śūnyatāmahāparamārthaśūnyatābalādriktaka: |
saṃskṛtāsaṃskṛtātyantānavarāgrā-

navakāraśūnyatābhistucchaka: |
prakṛtiśūnyatādibhirnavaprakārairasāraka: |
saṃnāhaprasthānasaṃbhāra-

niryāṇapratipattibhiryathākramaṃ śūnyaka ityādi
padacatuṣṭayamityanye | mṛdumṛduvikalpaṃ kathayannāha-

yathā yathā khalu puna: ityādi | yathā yathā iti yena yena
adhyātmādiśūnyatādyākāreṇa |

bodhisattvo mahāsattva: ityanantaraṃ
saṃkhyeyāprameyādyadhigamasaṃgṛhīta iti śeṣa: | evaṃ
dharmān

iti māyopamān | adhimātrādhimātramārgārthamāha-yathā ca
yathā ca subhūte bodhisattva:

ityādi | sarvavikalpabījavigamādaprameyamasaṃkhyeyaṃ
puṇyaṃ prasavati | aprameyamityanena apramāṇa-

mapyākṣiptam | ko'rthabheda iti praśnayannāha-aprameyasya ca
ityādi | kiṃ nānākaraṇamiti

kimupalakṣaṇam | kiṃ sāmānyalakṣaṇamiti yāvat | ka:
prativiśeṣa: iti | kiṃ svabhāvalakṣaṇaṃ

kiṃ svalakṣaṇamityartha: |
sāmānyalakṣaṇārthamāha-aprameyam ityādi | yatra
pramāṇānyuparamante

iti yasmin puṇyaviṣaye pratyakṣeṇa viṣayīkartumanumānena
ca mātumaśakyatvāt pratyakṣānumāna-

pramāṇāni na pravartante, tadaprameyamapramāṇam |
anenādhigamasyāsaṃskṛtatvaṃ vibhutvaṃ ca jñāpita-

miti kecit | yanna śakyaṃ saṃkhyayā kṣapayitum iti
avidyamānasaṃkhyatvena yatpuṇyaṃ saṃkhyayā

niṣṭhāpayitumaśakyam, tadasaṃkhyeyam | anena tasya
samatādhigamo jñāpita: ityeke | svabhāva-

lakṣaṇārthamāha-syādbhagavan ityādi | paryāya: prabheda:
| yat ityavyayatvāt yenetyartha: |

aprameyam ityasaṃkhyeyādyupalakṣaṇam | sādhūktatvena
tadvacanamanuvadannāha-yatsubhūtirevamāha

ityādi | evamanūdya pratipādayannāha-syātsubhūte ityādi |
yena iti dharmadhātusvabhāvātma-

keneti | paramārthata: śūnyatālakṣaṇo'pi
vikalpapratipakṣayorbhedādanāgamya dhyānāntarādinava-

bhūmiṣu mahopāyakauśalabalena vā
kāmadhātvādinavabhūmiṣu yathāsaṃkhyaṃ
yathoktanavaprakāra:

prabandhena pravartamāno bhāvanāmārgo'vasātavya: | tathā
coktam-

prābandhikatvādiṣṭo'sau navadhā ca prakārata: |

mṛdumadhyādhimātrāṇāṃ punarmṛdvādibhedata: ||54|| iti
||

@486

nanu ekaikameva prakāramadhikṛtya
bhinnārthāsaṃkhyeyaprameyāpramāṇapuṇyaprasavakāryava-
canasya

prayogeṇa kāraṇānāmapi bahudhā bhedāt kathaṃ
navaprakāro bhāvanāpatha ityabhiprāyavānāha-kasya

puna: ityādi | pariharannāha-śūnyatāyā: ityādi |
trivimokṣamukhasvabhāvabhāvanāmārgaprakāra-

syetyartha: |
prakarṣaparyantavartitvānnavamaprakārasyaivādhivacana
mityavagamādāha-kiṃ śūnyatāyā:

ityādi | nānyeṣām iti ato'nyeṣāṃ sarvadharmāṇāṃ
prathamādiprakārāṇāṃ kiṃ nādhivacanam ?

tadvacanena parihartumāha-tatkiṃ manyase ityādi |
sarvadharmā iti prathamādiprakārā: | śūnyā

eveti nyāyasya sarvatra tulyatvāt trivimokṣamukhasvabhāvā:
sarva eva prakārāstathāgatenā-

khyātā: | sarvaprakārāṇāṃ śūnyatādivacanamiti
pratipādya paryāyārthamāha-ye ca subhūte

ityādi | aprameyatāpi iti | apiśabdādasaṃkhyeyatādaya: |
yasmādasaṃkhyeyāprameyādinirdeśā

vāgabhilāpasvabhāvā:
vyāvṛttyapekṣopajanitanānātvarūpeṇa ekasminnarthe
prayuktā:, tasmātparamārthena

yathoktalakṣaṇasya bhāvanāmārgasya bhedaṃ kartuṃ na
kṣamā ityāha-tasmāttarhi ityādi | eṣām

ityasaṃkhyeyādīnām | saṃvṛtyā
tvanālambanamahākaruṇāsvabhāvadharmadhā-
tuniṣyandabhūtāste deśanā-

dharmasvabhāvā yathoktanirdeśā bālajanānāṃ
mahāphalodayaprakāśakatvenābhimatāstathāgatasyetyāha-

abhilāpā: ityādi | ete ityasaṃkhyeyādaya: |
deśanābhinirhāranirdeśa: iti deśanā abhi-

nirhriyate janyate'neneti deśanābhinirhāro dharmakāya:,
tasyodbhāvanāsaṃvṛtyā nirdeśa iti

vigraha: | tathā coktam-

asaṃkhyeyādinirdeśā: paramārthena na kṣamā: |
kṛpāniṣyandabhūtāste saṃvṛtyābhimatā mune: ||55|| iti
||

tathāgatasya karuṇāniṣyandanirdeśatvādetai:
sarvaviṣayairbhavitavyamityāha-āścaryam

ityādi | yāvadvacanādaprameyatādi parigraha: |
sarvadharmāṇām iti prathamādinavaprakārāṇām |

dharmateti nirvāṇarūpatā,
vyañjanārthayorbhedānupalambhādanabhilāpyā |
bhāṣitasyetyanantaranirdeśasya |

tathā sarvadharmā: iti rūpādaya: | sādhūktatvāt evametat
ityādyanūdya pūrvavat tatkasya heto:

ityāśaṅkyāha-yā subhūte ityādi | sarvadharmāṇāṃ
śūnyatā iti jñeyatvādibhedāntarapratikṣepeṇa

śūnyatetyuktam | tata: śūnyā: sarvadharmā evābhilapituṃ
na śakyā ityartha: | nanu ni:svabhāvatayā

tattvānyatvābhyāmavācyasya paramārthato
dharmatāsvarūpasya abhimatamārgavastuno
vipakṣapratipakṣayo-

ryathākramamapagamodayau na yujyete,
sarvathātiśayādhānābhāvādityāha-kiṃ punarbhagavan
ityādi |

tattvenāha-no hīdaṃ subhūte ityādi | yadyevaṃ
bhāvanāsaṃjñakena mārgeṇa naiva kiṃcidadhimātrādi

navavidhaṃ vikalpajātaṃ parityaktam, nāpi
kiṃcinmṛdumṛdvādi navaprakāraṃ mārgajātaṃ prāptam

ato'nupanyasanīya evetyabhiprāyeṇa
aniṣṭamāpādayannāha-sacedbhagavan ityādi | anabhila-

pyasya iti bhāvanāmārgasya | tatprabhedatvādeva
dānādīnāmapi hānivṛddhyabhāva ityādi-dānapāra-

mitāyā api ityādi | bhavatvevam, ko doṣa iti cet,
āha-sacedbhagavan ityādi | kathamiti

kṣepe | naivetyartha: | upacayārthamāha-na ca bhagavan
ityādi | tathā coktam-

@487

hānivṛddhī na yujyete nirālāpasya vastuna: |

bhāvanākhyena kiṃ hīnaṃ vartmanā kimudāgatam ||56|| iti
||

paramārthato'niṣṭāpādanamapi na bhavatītyāha-evametat
ityādi | saṃvṛtyā tu yathā

anuttarā samyaksaṃbodhi:, tathā
bhāvanāmārgo'kriyākārīti kathayannāha-api tu khalu puna:
ityādi |

naivaṃ bhavati iti dānapāramitā vivardhate vā parihīyate
veti vastūpalambhayogena naivaṃ cittamutpa-

dyate | yathānuttarā iti yathādhipatyamātreṇa
niratiśayādhānā anuttarā samyaksaṃbodhirvineyānāṃ

puṇyajñānānurūpatayā
viśiṣṭārthapratibhāsicittajananadvāreṇa
pariṇāmitapuṇyavardhanāt saṃvṛtyā

abhimatārthasya sādhikā, tathā pariṇāmayatītyartha: |
tadvadayamapi āgantukamalāpagamādbhāvanayā

sākṣātkṛto bhāvanāmārgo māyopamatvānniratiśayādhāno
yathā saṃvṛtyā vipakṣapratipakṣayorapagamo-

dayakrameṇa arthakriyākārī tathopanyasyate iti mati: |
tathā coktam-

yathā bodhistathaivāsāviṣṭasyārthasya sādhaka: | iti ||

asyaivārthasya vistareṇa nirdeśārthaṃ punaraparam ityādi
pañcahārakopādānam | kiṃlakṣaṇā

bodhirityāha-kā punareṣā ityādi | tathataiṣā iti
tathatāsvarūpā | māyopamaniṣprapañca-

jñānātmakadharmakāyādimayatathāgatasvabhāveti yāvat |
bhāvanāmārge'pi tathatāsvabhāva evetyabhi-

prāya: | tathā coktam-

tathatālakṣaṇā bodhi: so'pi tallakṣaṇo mata: ||57|| iti ||

na ca subhūte tathatā vivardhate vā parihīyate vā
tatsvarūpatvāt, tathā bodhimārgā-

vapīti śeṣa: | evaṃ hi hetuphalayo: phalahetvorvā
parasparasvabhāvānuvidhānāddhetuphalasaṃbandhāvaipa-

rītyaṃ samudbhāvitaṃ syāt | punarapi saṃvṛtyā mārgasya
sāmarthyamāvedayannāha-sacedbodhisattva:

ityādi | tatpratisaṃyuktai: iti bhāvanāmārgapratibaddhai: |
abhīkṣṇaṃ bahulam iti prayogapṛṣṭhā-

vasthābhedena dvayopādānam | maulāvasthāyāṃ tanmayatvena
viharaṇānupapatte: | evam iti

tathārūpeṇa | upasaṃharannāha-evaṃ khalu subhūte ityādi
| arthasya iti bhāvanāmārgasya ||

abhisamayālaṃkārālokāyāṃ prajñāpāramitāvyākhyāyāṃ

śūnyatāparivarto nāmāṣṭādaśa: ||

@488

19 gaṅgadevābhaginīparivarta ekonaviṃśa: |

saṃvṛtyāpyarthakriyāviśiṣṭārtha
pratibhāsicittajananadvāreṇa na ghaṭate
ityāśaṅkayannāha-kiṃ

punarbhagavan ityādi | ekaikasmiṃścitte pūrvāparībhūte
buddhabodhiniṣpādakasarvākārajñatādi-

samastārthāpratibhāsanānnaiva ekaikena prathamena
cittotpādena paścimena vā bodhimabhisaṃbudhyate

bodhisattva: ityartha: | ekavijñānasaṃtataya: sattvā iti
vacanādasaṃbhavitvena kiṃ yugapadutpanna-

samīhitārthaniṣpādakadharmapratibhāsena anekacittakṣaṇena
bodhimabhisaṃbudhyate iti pakṣo nā-

śaṅkita: |
viditānuttarabuddhabodhiniṣpādakadharmasvarūpeṇa
kramotpattyupapannapūrvāparībhūtānekacitta-

kṣaṇena bodhimabhisaṃbudhyate ityayamapi pakṣo na
saṃgacchate ityāha-paurvako bhagavan ityādi |

asamavahita: iti paścimaprathamayoryathākramaṃ
niranvayodayavināśena parasparamasaṃbandhādasaṃśliṣṭa: |

katham iti saṃbandhābhāvādviśiṣṭārtha
pratibhāsicittānutpādānnaiva kuśalamūlānāmupacayo

bhavati | tato na anuttarā samyaksaṃbodhiriti bhāva: |
pūrvoktapakṣasyānabhimatatvāt paścimapakṣe

prasiddhadīpadṛṣṭāntayogena parihārārthamāha-tatkiṃ
manyase ityādi | tailapradyotasya iti

pradīpasya | prathamābhinipātena iti prathamakṣaṇamilitena
| no hīdam iti pratyekamasāmarthyā-

duktam | tadeva spaṣṭayannāha na hi bhagavan ityādi |
prathame jvālāvartyormīlanakṣaṇe dvitīya-

kṣaṇamantareṇa
svakāraṇaparaṃparākramāyātasamānakālasaṃhato-
tpattyaviśiṣṭatvāt kāryakāraṇalakṣaṇa-

dāhyadāhakabhāvānupapattau nārciṣā prathamābhinipātena
sā vartirdagdhā | paścimenaiva dīpakṣaṇena

tarhi dagdhā, iti cet, āha-na ca prathamābhinipātamanāgamya
arciṣā sā vartirdagdhā

iti | api tu prathamaṃ dīpakṣaṇamapekṣya arciṣā
paścimena sā vartirdagdhā, prathamakṣaṇamantareṇa

paścimakṣaṇāsaṃbhavāt | prathamakṣaṇavat
paścimakṣaṇasyāpi naya ityāha-na ca bhagavan ityādi |

dvitīye'pi viśiṣṭajvālāvartyorutpattikṣaṇe
prathamakṣaṇamantareṇa nityasattvādiprasaṅgatayā

saṃvṛtyutpādābhāvāt
kāryakāraṇalakṣaṇadāhyadāhakabhāvavirahe
paścimābhinipātena arciṣā na

sā vartirdagdhā | prathamenaiva tarhi dīpakṣaṇena dagdheti
cet, āha-na ca paścima ityādi |

api tu paścimaṃ dīpakṣaṇamapekṣya arciṣā pūrveṇa
vartirdagdhā, paścimakṣaṇamantareṇa prathamakṣaṇasya

dāhe'sāmarthyāt |
pratyekamasāmarthye'rthādubhayorabhyupagatasāmarthyasya
āhatya pratipādanārthaṃ

punarapi praśnayannāha-tatkiṃ manyase subhūte, api nu sā
vartirdagdhā iti | abhyupagatārtha-

syānyathākartumaśakyatvādāha dagdhā bhagavan ityādi |
yadi nāma pūrvottarakṣaṇayoryathākramaṃ

tulyakālaniranvayavināśodayāt parasparāsaṃsṛṣṭatvam,
tathāpi yadā saṃhataviśiṣṭotpannaṃ

prathamadīpavartikṣaṇaṃ
idaṃpratyayatātmakapratītyasamutpādadharmatayā samapekṣya,
avicāraikaramyatvena

hetuphalasaṃbandhabalādāhitasāmarthyātiśaya eva viśiṣṭo
dvitīyadīpavartikṣaṇa: syāt, tadā

nirhetukavināśe'pi
kāryakāraṇalakṣaṇadāhyadāhakabhāvasadbhāvāt
prathamapaścimakṣaṇābhyāṃ varti-

rdagdhetyartha: | anantaramarthaṃ prakṛtārthe
niyojayannāha-evameva subhūte ityādi | subodham |

pūrvāparībhūtābhyāṃ
pratyekamanabhisaṃbodhiryugapadutpannaistarhyabhisaṃbudhyate
iti cet, āha-na ca

@489

taiścittotpādai: iti | yugapadutpannairapi
bahubhiścittakṣaṇairnābhisaṃbudhyate |
ekavijñānasaṃtataya:

sattvā iti vacanādasaṃbhavitveneti bhāva: | anyathā tarhi
budhyate iti cet, āha-na cānyatra

tebhyaścittotpādebhyo'bhisaṃbudhyate iti |
yathoktacittavyatirekeṇa cittāntareṇa nābhisaṃbudhyate,

asaṃbhavāt | sarvathā tarhi bodhyasaṃbhava:
syādityāha-abhisaṃbudhyate ca ityādi | pūrvāparī-

bhūtakṣaṇayorekaviṣayopayogajñāpanapareṇa
dīpadṛṣṭāntanyāyena bodhiniṣpādakakatipayapadārtha-

pratibhāsi prathamavijñānaṃ pūrvavatpratītya
tatpratibhāsārthābhyadhika
viśiṣṭārthapratibhāsipaścima-

vijñānodayādābhyāṃ cittotpādābhyāmabhisaṃbudhyate
bodhisattvo'nuttarāṃ bodhimityartha: | yathoktenaiva

ca dīpadṛṣṭāntena aṣṭaprakārā gambhīradharmatā
pratisartavyā | tathā coktam-

pūrveṇa bodhirno yuktā manasā paścimena vā |

dīpadṛṣṭāntayogena gambhīrā dharmatāṣṭadhā ||58|| iti
||

prasaṅgāgataṃ nirdiśya idānīṃ
bhāvanāmārgasthabodhisattvā
nāmavaivartikalakṣaṇakathanāya

yasmin viṣaye'ṣṭavidhagāmbhīryaṃ tadvaktavyam,
ityutpādagāmbhīryaṃ tāvatkathayannāha-gambhīro'yaṃ

bhagavan ityādi | abhisaṃbudhyate ca ityādinā saṃvṛtyā
kṣaṇadvayena bodhyadhigamo'bhyupagata: |

so'pi na yukta ityāha-tatkiṃ manyase ityādi | yaccittaṃ
prathamakṣaṇavarti niruddham, api nu

tatkiṃ dvitīyakṣaṇe saṃvṛtyā punarutpatsyate, yata:
kṣaṇadvayena bodhiryuktā syāt ? niranvaya-

vinaṣṭasya punarutpādāsaṃbhavādāha-no hīdam iti |
hetumantareṇa phalāsaṃbhavāt, paścima-

kṣaṇavyāpāre'pi pāraṃparyeṇa
prathamakṣaṇavyāpāropacārāt kṣaṇadvayena bodhiryuktā |
na tu saṃvṛtyāpi

prathamakṣaṇasya mukhyato vyāpāra ityartha: |
tataścedamuktaṃ syāt-na pūrvāparakṣaṇābhyāṃ na ca

tāvanāgamya viśiṣṭārthotpādanam |
idamutpādagāmbhīryamiti |
nirodhagāmbhīryārthamāha-tatkiṃ

manyase subhūte yaccittamutpannam, api nu tannirodhadharmi iti
| tatrotpannamatītaṃ vinaṣṭa-

sattākamiti yāvat | tattvena
nirodharūpatvādāha-nirodhadharmi iti | nirodha: śūnyatā,
sa

eva dharmo'sya vidyate iti nirodhadharmi,
tathatātmakamityartha: | tasya kiṃ dvitīye kṣaṇe nirodha

ityāha-tatkiṃ manyase subhūte yannirodhadharmi api nu
tannirotsyate iti | utpannamātrameva

tannirodhagrāsatāṃ gataṃ tatprakṛtitvāt, kiṃ
punarnirotsyate ityabhiprāyādāha-no hīdaṃ bhagavan

iti | anāgataṃ kiṃ nirodhadharmopetamityāha-tatkiṃ manyase
subhūte yaccittamanutpannam, api nu

tannirodhadharmi iti | no hīdam iti
bhāvanivṛttisvabhāvatvādvināśasya naivānutpannaṃ
nirodha-

dharmi | tasya kiṃ nirodho'sti kṣaṇāntare ityāha-tatkiṃ
manyase subhūte yannirodhadharmi api

nu tannirotsyate iti | no hīdam iti prathamakṣaṇābhāvena
dvitīyakṣaṇanirodhavirahānnaiva

kṣaṇāntare nirotsyate | vartamānasya tarhi nirodha iti cet,
āha-tatkiṃ manyase subhūte

yaccittamanutpādānirodhadharmi, api nu tannirotsyate iti |
vartamānamaparotpādavaiyarthyā-

danutpādadharmi | sattākāle vināśābhāvāt anirodhadharmi
| no hīdam iti ekāneka-

svabhāvavaidhuryāditi mati: | yadyevamabhāvastarhi nirudhyate
ityāha-tatkiṃ manyase subhūte yo

@490

dharma: prakṛtyā svabhāvaniruddha eva, sa dharmo nirotsyate
iti | svarūpeṇa svabhāvaniruddho

rūpādisvabhāvarahito yo dharmo'bhāvasaṃjñaka:, sa eva
dharma: kiṃ nirotsyate ? no hīdam iti

anantaraṃ
traiyadhvikavastunirodhanirākaraṇādavidyamānatvenābhāvo
naiva nirudhyate | māyopamatā

tarhi nirudhyate ityāha-tat kiṃ manyase subhūte yā
dharmāṇāṃ dharmatā sā nirotsyate iti |

no hīdaṃ bhagavan iti | dharmatā avicāraikaramyatā
alīkarūpatvāt tattvena naiva nirudhyate |

kiṃ tu sarvasyaivotpannasya vastuna: prakṛtyā māyopamasya
saṃvṛtyā nirodhānnirodhagāmbhīryamityucyate |

tathatāgāmbhīryārthamāha-tat kiṃ manyase subhūte tathaiva
sthāsyati yathā tathatā iti | bodhisattve

iti śeṣa: | avikalpajñānaviṣayopetatvādāha-tathaiva
bhagavan sthāsyati yathā tathatā iti |

traiyadhvikabodhisattvānāṃ tathatāvadavasthāne nityā
tathatā syāditi cedāha-tat kiṃ manyase

subhūte yadi tathaiva sthāsyati yathā tathatā, tadā mā
akūṭasthā bhūd iti | akārapraśleṣād

akūṭasthā anityā mā bhūt, api tu nityā kūṭasthā
tathatā syāditi kiṃ manyase ?

ya: pratītyasamutpāda: śūnyatā saiva te matā |

iti vacanāt sāṃvṛtakṣaṇikapadārthasvabhāvatvādāha-no
hīdam iti | padārtharūpatvānnaiva tarhi

gambhīreti cedāha-tat kiṃ manyase subhūte gambhīrā
tathatā iti | gambhīrā bhagavan iti

rūpādipadārthāvagame'pi tadavyatiriktā
sākṣātkartumaśakyatvāt tathatā gambhīrā | durbodhā iti

yāvat | jñeyagāmbhīryārthamāha-tat kiṃ manyase subhūte
tathatāyāṃ cittam iti | tathatāyā-

mādhārabhāvasya avidyamānatvādāha-no hīdam iti |
tathatāvyatiriktaṃ tarhi cittaṃ syādityāha-

tat kiṃ manyase subhūte cittaṃ tathatā iti | no hīdam iti
saṃvṛtiparamārthayo: parasparapari-

hārāccittaṃ tathatā naiva | arthādanyaccittaṃ tathatāyā:
sakāśāditi cedāha-tat kiṃ manyase

subhūte anyat tathatāyāścittam iti |

dharmadhātuvinirmukto yasmāddharmo na vidyate |

-sūtrālaṃkāra-13.11

ityabhiprāyavānāha-no hīdam iti | etaduktam-tathatāto na
vyatiriktaṃ nāpyavyati-

riktaṃ cittamātramidaṃ sarvaṃ vastu jñeyagāmbhīryamiti |
jñānagāmbhīryārthamāha-samanupaśyasi tvaṃ

subhūte tathatām iti | no hīdam iti tathatāsvabhāvatvāt
tathatāṃ tattvato na paśyāmi,

ato'darśanameva darśanaṃ jñānagāmbhīryamiti mati: |
caryāgāmbhīryārthamāha-tat kiṃ manyase

subhūte ya evaṃ carati, sa gambhīre carati iti | evam iti
tathatārūpeṇa | tattvena

naiva kvaciccaratītyāha-yo bhagavannevaṃ carati sa na
kvaciccarati iti | etadeva spaṣṭayan tatkasya

heto: ityāśaṅkyāha-tathā hi ityādi |
etaduktam-yasmāttathatāyāṃ sthitasya te anuṣṭhāna-

viśeṣā: samudācārā:
tāttvikahetuphalābhāvādyathākramaṃ na pravartante na
samudācaranti, tasmā-

ddharmatayā sarvatrācaraṇameva caraṇam | idaṃ
caryāgāmbhīryamiti | advayagāmbhīryārthamāha-ya:

subhūte bodhisattva: ityādi | kva carati iti kasmin viṣaye
anutiṣṭhati | paramārthe iti

nimittānimittadvayasamudācārābhāvāddharmadhātau carati |
evamadvayagāmbhīryaṃ syāditi bhāva: |

tadeva spaṣṭayannāha-tat kiṃ manyase subhūte yo bodhisattvo
mahāsattva: paramārthe carati, sa

@491

nimitte carati | no hīdam iti
nimittānimittasaṃjñāpratiṣedhādbhāvābhāvābhi-
niveśalakṣaṇe

nimitte naiva carati | upāyakauśalagāmbhīryārthamāha-tat
kiṃ manyase subhūte, api nu tasya

nimittamavibhāvitam iti | avibhāvitamaprahīṇam | atyaktamiti
yāvat | no hīdam iti

sarvadharmānupalambhabalānnaiva nimittamavinaṣṭamasti |
yadyevaṃ tarhi nimittaṃ prahīṇamiti cedāha-

tat kiṃ manyase subhūte, api nu bodhisattvasya mahāsattvasya
prajñāpāramitāyāṃ carato

nimittaṃ vibhāvitaṃ bhavati iti | prahāṇe
yatnābhāvānnaiva nimittaṃ prahīṇamityāha-na sa

bhagavan ityādi | bodhisattvacaryāṃ carannihaiva pratyutpanne
janmani kathamahaṃ nimittaprahāṇamanu-

prāpnuyāmiti naivaṃ bodhisattvo ghaṭate | vyāyacchate iti
yāvat | tatprahāṇe ca ko doṣa

ityāha-sacet puna: ityādi | kathamekasya prahāṇāprahāṇe
iti cedāha-etattad bhagavan

ityādi | etaduktam-saṃvṛtyā māyopamaṃ yallakṣaṇaṃ
yatsvarūpaṃ yannimittaṃ yaddhetukaṃ rūpādi

jānāti tattvato'nutpannatvāt, ānimitte ca dharmadhātau
parijayaṃ karoti, evaṃ paramārthena prahāṇaṃ

saṃvṛtyā ca aprahāṇam | idamupāyakauśalagāmbhīryamiti |
tadevamacintyavimokṣamukhalābhāt,

parasparaviruddhārthānuṣṭhānenotpādādyaṣṭavidha-
gāmbhīryamadhigamānurūpavyavahārapravartanāt,
ṣoḍaśakṣaṇa-

vat bhāvanāmārgasthāvaivartikalakṣaṇaṃ grāhyam | tathā
coktam-

utpāde ca nirodhe ca tathatāyāṃ gabhīratā |

jñeye dāne ca caryāyāmadvayopāyakauśale ca ||59|| iti ||

avaivartikalakṣaṇakathanena śaikṣo
bodhisattvasaṃgho'bhihita: | tadanu saṃkleśavyavadāna-

vikalpaprahāṇena tadubhayasamatādhigamādaśaikṣo bhavati,
pareṇa śikṣitavyābhāvāt | ato'śaikṣa-

saṃghalakṣaṇaparidīpanāya saṃsāranirvāṇasamatā
vaktavyetyāha-ya āyuṣman subhūte bodhisattva:

ityādi | apinuśabda: kiṃśabdārthe praśne vartate | kiṃ
prajñāpāramitā vivardhate ? vṛddhimupa-

yātītyartha: | naiva vivardhata ityāha-sacet ityādi | atra
saṃsāravyavadānāvikalpajñānaṃ yathā-

kramaṃ svapnadivasābhisaṃdhinoktam | abhiprāyastvevaṃ
lakṣyate-yadi vipakṣapratipakṣavikalpaprahāṇa-

madhikṛtya tadubhayasamatāvagamādyathā divasagatasya
bhāvanāvṛddhi:, tadā tathā svapnāntaragatasyāpi

vivardheta yāvatā yathā divase na vivardheta tathā
svapne'pīti | etadeva spaṣṭayituṃ tatkasya heto:

ityāśaṅkyāha-avikalpo hi ityādi | yadi divase carata:
prajñāpāramitā vivardheta, tadā

abhyāsasāmarthyāt svapne'pi vipulatā syāt | yāvatā naiva,
yasmāt sāṃsārikavaiyavadā-

nikadharmāṇāṃ
pratibhāsamātrasvabhāvasvapnasadṛśatvenāvagamāt
saṃsāranirvāṇayo: svapnadivasasvabhāva-

yornānātvena vipakṣapratipakṣavikalpābhyāṃ
vikalpayitumaśakyatvāt svapnaśca divasaścāvikalpa:

samatātmaka ityukto bhagavateti yāvat | tathā coktam-

svapnopamatvāddharmāṇāṃ bhavaśāntyorakalpanā | iti ||

nanu sarvadharmāṇāṃ svapnasadṛśatve sati
daśākuśalādīnāmabhāva: svapnāvasthāyāmiva

jāgraddaśāyāmapi syādityāha-yatpunarāyuṣman subhūte
strī vā ityādi | kimiti kṣepābhidhā-

@492

yitvānnaiva ityartha: | svarūpopacayādācaya:,
kāryajananasāmarthyādupacaya: | tadvat svapnatulyatvena

prayogādīnāmabhāvāddivase'pi śubhāśubhakarmaṇo'bhāva:
syāditi bhāva: | paramārthato naivācayopa-

cayāvityāha-yathā svapnopamā ityādi | saṃvṛtyā tu
karmaphalasaṃbandhasyābhīṣṭatvāt

middhenopahataṃ cittaṃ svapne tenāsamaṃ phalam |

iti dṛṣṭāntāsiddhi: syādityāha-atha punarāyuṣman
ityādi | tasya karmaṇa iti

svapnāvasthābhāvina: | etadeva spaṣṭayannāha-kathaṃ ca
ityādi | tatra prayogādiniṣpādanāt

kāyavākcittopaghātādvā "aho hata:, sādhu hata:, suṣṭhu
hata:, sarvatrātmavyāpāropalambhānmayā

hata:" ityarthabhedo vācya: | etaduktam-yathā bāhyārthanaye
kṣaṇikatayā nirhetukavināśe "karmajaṃ

lokavaicitryam" iti siddhāntācca paramārthato na kaścinna
kenaciddhato nāpi kasyaciddravyaṃ

kenacidgṛhītamityādyupagame
pravṛttasaṃtānaviruddhapadārthotpādanāt
māraṇādyadhyavasāyadvāreṇa

ayoniśomanaskārādimato'kuśalādivat prāṇātipātādayo
divase vyavasthāpyante, tathā svapne

api upacitakuśalākuśalasya prabuddhāvasthāyām | aho hata
ityādivikalpena prayogāvasthādyabhi-

niveśaparipuṣṭyā paripoṣaprāpterbahirarthanayenāpi
svapnāvasthāyāmiveti dṛṣṭāntāsiddhi: | ato

madhyamakanayena jāgradavasthāyāmapi svapnasadṛśe vastuni
tadanurūpārthe bhāvādyabhiniveśena

akhaṇḍitasakalaviparyāsabandhanānāṃ kuśalādayo
vyavasthāpyante | kiṃ tu middhādikabhrānti-

kāraṇatvena aspaṣṭākuśalapratipattyā svapne nyūnaṃ
phalaṃ jāgradavasthāyāṃ tu middhādikabhrānti-

kāraṇavigamāt spaṣṭānākulapratibhāsatvena adhikaṃ
phalam | svapnāvasthāyāmapi karmaphala-

sadbhāvasyābhimatatvāt abhikṣutvādidoṣo nodbhāvanīya: |
śikṣādātṛkavat saṃvarāsaṃvaratvasya

bhagavatprajñaptivaśādeva avasthāpyamānatvāditi |
vikalpabalādyadi karmaṇa: paripoṣa:, tadā

pratipakṣavirodhe'pi vikalpānuvṛttyā tathāgatasyāpi
syādityāha-sacedāyuṣman subhūte ityādi |

vikalpayan kṣayasaṃjñāmutpādayati iti-kṣīṇā me
saṃsāriṇa: skandhā: ityādi kṣayasaṃjñāṃ

karoti | tasyāpi karmaṇa: iti kleśaprahāṇakāriṇo
manaskārasya karmaṇa: svarūpopacayā-

dācaya:, kāryajananasāmarthyādupacaya: syāt |
tataścopacitasya karmaṇa: prāptavyaphalaviśeṣa-

sadbhāvādapariniṣpanna eva tathāgata: syāditi bhāva: |
vineyānurodhena tathāgatasya kṣīṇā me

jāti: ityādivikalpo vyavasthāpita:, na tu tattvata ityāha-no
hīdam iti | etadeva

samarthayituṃ tatkasya heto:
ityāśaṅkyāha-sarvakalpavikalpaṃ ityādi | sarvakalpā
rūpādaya:

svasāmānyalakṣaṇātmakā
nirvikalpasavikalpajñānālambanasthānīyā:, teṣu
vikalpastadupalambha:

tena prahīṇo rahito nirvikalpadharmatādhigamādityartha: |
ālambanopalambhamantareṇa mānasaṃ karma

cittaṃ ca anyeṣāṃ kasmānna pravartate iti cedāha-evameva
ityādi | dharmataiṣā pratītya-

samutpādadharmatayā yasmādanālambanaṃ karma cittaṃ ca
notpadyate, tasmāt sālambanamevotpadyate

iti | etadeva spaṣṭayannāha-dṛṣṭaśruta^ ityādi | tatra-

tadatadrūpiṇo bhāvāstadatadrūpahetujā: |

-pramāṇavārtika-3.251

@493

iti nyāyena kācidbuddhi: saṃkleśālambanā saṃkleśaṃ
parigṛhṇāti, kācidbuddhirvyavadānā-

lambanā vyavadānaṃ parigṛhṇāti | cetanā iti buddhirityeke
| "cetanā mānasaṃ karma" iti

vacanāt karmaivaṃ paryāyeṇoktamityapare |
upasaṃharannāha-tasmāttarhi āyuṣman ityādi | atītānā-

gatasyāsattvena ālambanabhāvānupapatte:, vartamānasya
cārthasya sākārajñānādibhirgrahītumaśakyatvena

sarvālambanaśūnyatve sālambanāpi cetanā kathamutpadyate
ityāha-yadāyuṣman subhūte ityādi |

viviktāni iti ālambanabhāvarahitatvena śūnyāni |
saṃvṛtyā abhūtaparikalpālambanādutpadyate

ityāha-nimittīkṛtya ityādi | rūpādigatamasādhāraṇaṃ
cihnaṃ tattvenānimittamapi yathādarśanaṃ

nimittīkṛtya | āropya iti yāvat | yāvat ityanena
vijñānapratyayaṃ nāmarūpamityādiparigraha: |

lokavyavahāramupādāya iti saṃvṛtimadhikṛtya | utpadyate
ityanantaram ucyate iti śeṣa: |

svapne'pi karmaphalasaṃbandhāstitve pratipādite
punaraupalambhikajanānurodhena āśaṅkayannāha-

yadāyuṣman subhūte ityādi | parihṛte'pyarthe
punarāśaṅkāyāmānantyena ka: sacetā: pariharatītya-

bhiprāyādāha-ayamāyuṣman śāriputra maitreya ityādi |
kāyasākṣī iti arhattvapratipannako-

'nāgāmī nirodhalābhī kāyasākṣī | tadvat
buddhatvapratipannakatvenāryamaitreya: kāyasākṣī |

enamartham iti svapne pariṇāmitam | kiṃ taddānamiti praśnam
| subhūtivacanādeva āryamaitreyamāmantra-

yannāha-atha khalvāyuṣmān ityādi | pratipādite'pyarthe
pratyekavineyabhedena puna: punarāśaṅkāyāṃ

bhūyo bhūya: parihārābhidhāne'pi na
sarveṣāmekabuddhotpādakāla eva viparyāsāpanayanaṃ
śakyaṃ

kartuṃ bhavyānāmevārthakaraṇāt, ityetatpraśna
visarjanādhikāreṇaivānāgatabuddhaparaṃparotpatti:
ityapari-

samāptinirdeśo'yaṃ praśna: | tatparisamāptau satyāṃ
kartavyābhāvādanāgatabuddhotpādavaiyarthyaprasaṅga-

ścetyabhiprāyavān parihartukāmatvenāha-yadāyuṣmān
subhūtirevamāha ityādi | saṃbhavamadhikṛtya

vikalpayannāha-kiṃ punarāyuṣman subhūte yadetannāmadheyam
ityādi | tatra tāvanna śūnyatā visarja-

yatītyāha-yā khalu puna: ityādi | na sā pratibalā iti
avidyamānatvānna sā samarthā |

rūpādayo'pi na śaktā ityāha-tamapyaham ityādi |
kartṛkarmakriyānupalambhabhedena yo dharmo

visarjayet, yo dharmo visarjayitavya:, yena dharmeṇa
visarjayedityupādānamātmānaṃ viṣayī-

kṛtyoktam-yo dharmo vyākṛta: iti | sarvadharmānupalambho na
ghaṭate ityāha-kaccitpuna:

ityādi | kaccit iti yadi | etaduktam-yadi tvayā ete rūpādayo
dharmā evaṃ sākṣātkṛtā:

yathainān dharmān vācā bhāṣase, tadā
vikalpārthopalambhavadadhigatārthopalambhasadbhāve visarjaka-

bhāvena kathaṃ sarvadharmānupalambha iti | naivamadhigata
ityāha-na mayā āyuṣman ityādi | prayo-

gādyavasthāsu na vedmītyādi yojyam | kathaṃ
tarhītyāha-api tu khalu puna: ityādi | eta-

duktam-sarvadharmānupalambharūpeṇa nirvikalpakajñānena
evaṃsvabhāvā: sarvadharmā māyopamatvenā-

svabhāvatvāt sākṣātkṛtā:, yathā adhigamāvasthāyāṃ
vikalpāsamudācārānna kāyena spṛśyeta, na

vācā bhāṣyeta, na manasā samanvāhniyeta |
yasmādvikalpānugame viparyāsasamudbhavādadhigamo

na syāt, tataśca adhigamottarakālamudbhāvanāsaṃvṛtyā
vyavahāra iti | śrāvakāgocaro

@494

nirvikalpakajñānādhigama ityāha-gambhīraprajña: ityādi |
śrāvakāṇāmīdṛśa evādhigama ityāha-

kutaste śāriputra ityādi |
nirvikalpajñānamātreṇādhigamasya
tulyatvādgambhīraprajño'yamiti naivaṃ

cittamutpādanīyamityartha: | tulyatvameva
kathayannāha-samanupaśyasi tvam ityādi | taṃ dharmaṃ

kṣayānutpādajñānalakṣaṇamarhattvaṃ vikalpajñānena
adhigamakāle kiṃ tvaṃ samanupaśyasi ? upalabhase

iti yāvat | viparyastatvena adhigamavirodhitvānnaivetyāha-na
hyetat iti | bodhisattvānāmīdṛśa

eva adhigamakāle nyāya ityāha-evameva śāriputra ityādi |
tadevaṃ karmābhāvādi-

codyānāṃ yathoktā eva pratisamādhayo grāhyā: | tathā
coktam-

karmābhāvādicodyānāṃ parihārā yathoditā: ||60|| iti ||

saṃsāranirvāṇasamatāmupasaṃhartuṃ
taddeśanāyāstādātvikaṃ prayojanamadhikṛtyāha-sa
carannottra-

syati ityādi | anupalambhacaryāyāṃ labdhaśaktitvānnāhaṃ
nābhisaṃbhotsye, api tu niyatamabhi-

saṃbhotsye ityevamayaṃ yogamāpadyate | vibhāvitobhayasamato
buddho bhavati | svabuddhakṣetre

ityantaraṃ sattvabhājanalokabhedena
dvividhabuddhakṣetraviśuddhiṃ nirdiśannāha-punaraparaṃ
śāriputra

ityādi | tatra sattvalokasyāśuddhiryā jighatsādikā,
tasyā: pratipakṣeṇa divyopabhogādi-

śuddhyupasaṃhārata:, tathā bhājanalokasya aśuddhiryā
sthāṇukaṇṭakādikā, tasyā: pratipakṣeṇa

samapāṇitalajātādiśuddhyupasaṃhārato yathākramaṃ
dvividhabuddhakṣetraviśuddhirityabhisaṃkṣepata: |

tathā coktam-

sattvalokasya yā śuddhistasyā: śuddhyupahārata: |

tathā bhājanalokasya buddhakṣetrasya śuddhatā ||61|| iti ||

vistarastu yathāsūtraṃ subodham | tatra kiṃciducyate |
tathaiva tatkasya heto: ityā-

śaṅkyāha-tathā hi tena sarvam ityādi | etadeva
spaṣṭayannāha-tenaivaṃ cittam ityādi | tatra

sarveṇa varṇasaṃsthānavasturūpeṇa, sarvaṃ
tajjātibhedabhinnaṃ vastu, sarvathā
tadekaikajātiprakārabhedena,

sarvatra yathāsaṃbhavaprakāraṃ svarūpavirahānna
bhaviṣyanti | tatkṛtacihnābhāvānna prajñāsyante |

tathaiva tatkasya heto:
ityāśaṅkyāha-sarvasvaparityāgakuśalābhiratā hi ityādi |
etadeva

vistārayannāha-tenaivaṃ cittam ityādi |
vyāpādakrodharoṣā iti | vyāpāda: sattvavidveṣa: |

krodha: sattvāsattvayorāghāta: | roṣo vairānubandha: |
cittaviśeṣotpādāt tathā ca kariṣyāmi |

pratipattyā saṃpādanāt tathā ca pratipatsye |
atiśayavīryakaraṇāt vyāpatsye | pānīyābhāvāt

pānīyakāntāraṃ tadbhayam | tathaiva tatkasya heto:
ityāśaṅkyāha-asaṃtrasta^ ityādi |

aṣṭāṅgopetapānīyaṃ sugandhi svādu śītalam |

laghvacchaṃ śuci pātuśca kukṣikaṇṭhau na bādhate ||

ityudakalābhādaṣṭāṅgopetapānīyalābhina: |
mṛdumadhyādhimātrabhedena sukhitā: sukhasamaṅgina:

sarvasukhasamarpitā: | darśanapathaprāptatvena
prādurbhaviṣyati | upabhogayogyatvenotpatsyate |

sthitihetutvādannādayo jīvitapariṣkārā: |
cireṇetyatidīrghakālena | pūrvavat tatkasya heto:

@495

ityāśaṅkyāha-yo hi cittakṣaṇe ityādi |
yasmādyaścittakṣaṇastattvato'nutpanna: saṃvṛtyā,

saiṣā cirakālavatī
prathamakāraṇarahitatvādanādirapūrvā koṭi: | paryanto
bhāgo buddhatvāvasthā-

śūnyatāsvabhāvatvādyaduta akoṭi:,
tasmāccireṇābhisaṃbodhāduttrāsādi na kartavyam |
duṣkarasaṃjñā

ca notpādayitavyā ityartha: | bhayabhairavebhya: iti |
bāhyaṃ vyālādi bhayam | adhyātmaṃ

jvarādi bhairavam ||
yathoktabuddhakṣetrapariśodhane'śakyānuṣṭhānatvānna
kaścit pravartate iti

cedāha-atha khalu tatra parṣadi ityādi | atra sthāne iti
abhyāsayogena śakyatvā-

nnirdiṣṭabuddhakṣetrapariśodhane |
tadāśayasaṃpattibalādvyākaraṇanimittaṃ jātamityāha-atha
khalu

bhagavān ityādi | mūrdhanyantaradhīyata iti | dharmataiṣā
yadā tathāgatena vyākaraṇaṃ kartavyam,

tadā uṣṇīṣasaṃdhau raśmayo'ntarlīnā: |
nimittadarśanāt saṃjātātiśayatvena āryagaṅgadevā

vihitapūjetyāha-samanantaraprāduṣkṛte ca ityādi | bahudhā
gṛhītasaṃbandhatvena smitaprayojanaṃ

praśnayannāha-atha khalvāyuṣmānānanda: ityādi |
svarūpamāvedayannāha-iyamānanda ityādi |

samyaksaṃbodhimabhisaṃbhotsyate iti vyākaraṇena
pārṣadānāmevaṃvidhabuddhakṣetraviśuddhilābhasaṃpratyaye

sākṣibhāva: sūcita: iti kecit | abhisaṃbodhyavasthāta:
prāgapi vyākurvannāha-seyamānanda

ityādi | vyākṛtānāmeva tatrotpādādvismaya ityāha-atha
khalvāyuṣmata ityādi | sādhūkta-

tvādāha-evametad ityādi | tatra
kleśāvaraṇaprahāṇāduttīrṇapaṅkā: |
mūrdhābhisamaye'vasthitatvā-

dbodhipariniṣpattyupagatā: | śrāvakasaṃghamapi
vyākurvannāha-tasya khalu puna: ityādi | tathaiva

tatkasya heto: ityāśaṅkyāha-tāvanta ityādi |
kṛtapuṇyānāṃ niṣpannapraṇidhānatvenāha-tena

khalu puna: ityādi | upasaṃharannāha-suvarṇapuṣpasya
ityādi | atyāścaryaṃ śrutvā pūrvayogaṃ

praśnayannāha-anayā bhagavan ityādi |
svarūpamāvedayannāha-anayā ānanda ityādi |

praṇidhānānurūpamevedaṃ
sarvaprakāravyākaraṇamityāha-kṛtaparikarmā ityādi | tatra
prāptadarśanamārga-

tvāt kṛtaparikarmā | viditabhāvanāpathasvabhāvatvāt
kṛtaparyantā | tathaiva svahastayannāha-

evametad ityādi ||

abhisamayālaṃkārālokāyāṃ prajñāpāramitāvyākhyāyāṃ

gaṅgadevābhaginīparivarto nāmaikonaviṃśatitama: ||

@496

20 upāyakauśalyamīmāṃsāparivarto viṃśa: |

niṣpāditabuddhakṣetraviśuddhinopāyakauśalena saṃbhāraṃ
paripūrya paścādyathābhavyatayā buddhakṛtyaṃ

svabuddhakṣetre karaṇīyamityupāyakauśalaṃ vaktavyam |
tatrāsya viṣayaṃ pratipādayituṃ praśnayannāha-

prajñāpāramitāyām ityādi | parihārārthamāha-iha
subhūte ityādi | rūpamiti tāṃ dharmatāṃ

dharmatayeti, tāṃ dharmatāṃ śūnyatāṃ dharmatayā
śūnyatayā rūpaṃ vastviti pratyavekṣamāṇo yathā na

samanupaśyecchūnyatāṃ śūnyatāsvabhāvena, astīti yathā
nopalabheta, tathā pratyavekṣitavyamiti

yāvat | etaduktam-māyopama:
śūnyatādirupāyakauśalaviṣaya: iti | kathaṃ
punarabhyāse'pi

nādhigacchatītyāha-yadbhagavān ityādi | asya
parihāreṇopāyakauśalaprayogaṃ nirdiśannāha-

yata: subhūte ityādi | sarvākāravaropetām iti
dānādyavikalām | asamāhita eva iti |

prajñāpāramitā ca mahopāyakauśalātmikā mayā
parigṛhītā bhaviṣyati, na ca śūnyatā sākṣā-

tkṛtā, ityabhiprāyādatanniṣṭha eva śūnyatāsamādhau
cittaṃ dhārayati | atra ca madhye jinajananī-

sāmarthyānna parihīyate bodhipakṣairdharmai:, na
cāsravakṣayaṃ kāmabhavāsravaprahāṇaṃ saṃcintya
sattvārthaṃ

pratijanmaparigrahāt karoti |
śūnyatāsamādhyālambanādāsravakṣaye ca parijayaṃ
karotītyartha: |

etadeva spaṣṭayannāha-yasmin samaye ityādi |
kathamabhyāse'pi na sākṣātkartavyamiti tatkasya

heto: ityāśaṅkyāha-evāmārūḍhakuśalā ityādi |
bhūtakoṭiṃ na sākṣātkaroti iti |

etaduktam-sarvākārabhāvanāparijayapratyavekṣā
sākṣātkaraṇakālākālajñānaprayogasāmarthyāttasmin

samādhau sthito'pi na śūnyatāmadhigacchediti | upāya:
punardaśavidho bhavati | tatra tāvat

pratibandhasamatikramaṇena
āntarāyikadharmasamatikramaṇopāyārthamāha-tadyathāpi
nāma ityādi | tatra

śauryarūpaguṇairmṛdumadhyādhimātrai:
yathākramamupetatvāt paramaśūraśca bhavedityādi nava
padāni vācyāni |

granthārthagrahaṇasamarthatvānmedhāvī |
karaṇapāṭavādvacanasamartha: | praśnaparihārakauśalāt
prativacana-

samartha: | stambhitatvābhāvāt pratibhānasaṃpanna: |
svīkārārthasaṃpādanāt pratipattisaṃpanna: | heyopāde-

yatvena kālādīnāṃ parijñānāt kālajña: | deśajña:
sthānajña: | mukhyato dhanuṣi suśikṣitatvādiṣvastre

ca paramagatiṃ gata: | bahūnāṃ dṛḍhānāṃ ca
praharaṇānāṃ nivārakatvādbahupraharaṇāvaraṇo
dṛḍhapraharaṇā-

varaṇa: | parāvarjanakarā: kāyādivikārā: kalā: |
citrakarmādīni śilpasthānāni | smṛtimān

ityādi sugamam | nirvartanasāmarthyānnistaraṇasamartha: |
kenacideva kāraṇasāmagrīyogena amitrā-

dyupanipātena | cittavākkāyavikārāpādanādyathākramaṃ
mahāpratibhayaṃ bhīṣaṇaṃ romaharṣaṇam | sarvopa-

dravarahitatvena śāntyā kṣemeṇa apakramayiṣyāmi |
śarīrasausthityāt puṣṭyā svastinā parimocayi-

ṣyāmi | ekadravyābhilāṣādvairānubandhena pratyarthikā: |
amitrapakṣapatitā: pratyamitrā: | dayālu-

tvādatisnigdha: | dākṣiṇyayogāt sānukrośa: | tathaiva
tatkasya heto: ityāśaṅkyāha-tathā hi

bhagavan | ityādi |
kāyacittapīḍārahitatvādakṣato'nupahata: |
dṛṣṭāntamevaṃ nirdiśya dārṣṭānti-

kārthamāha-evameva subhūte bodhisattva: ityādi | tatra
sattveṣu sukhasaṃyogadu:khaviyogasukhāviśleṣa-

hitakaraṇāśayasamṛddhau saparivārā: samādhayo
yathākramaṃ maitrīkaruṇāmuditopekṣā: | tathaiva tatkasya

@497

heto: ityāśaṅkyāha-tathā hyasya ityādi | etadeva
spaṣṭayannāha-yasmin samaye ityādi |

mārapakṣaṃ cātikramya ityanena
āntarāyikadharmasamatikramaṇopāya: sūcita: syāt |
upasaṃhara-

nnāha-yasmin ityādi | vibhāvitasarvasamatvena
apratiṣṭhitavihāropāyaṃ kathayannāha-tadyathāpi

nāma subhūte pakṣī ityādi | na ca tatrāpi niśrito na ca
pratiṣṭhita: iti ākāśasyā-

sattvānna tatra buddhyā niśrito nāpi kāyena sthita: | atha
ca tasminneva ca viharati

ityapratiṣṭhitavihāropāyo jñāpita: syāt |
dārṣṭāntikārthamāha-evameva subhūte bodhisattva:

ityādi | praṇidhānasamṛddhyā
pūrvapraṇidhānānuvṛttyupāyaṃ nirdiśannāha-tadyathāpi
nāma subhūte

balavān ityādi | yāvannākāṅkṣet ityanena
praṇidhānāvedhamupādāyānuvṛttirjñāpitā |
prakṛtārthaṃ

bodhisattve niyojayannāha-evameva subhūte ityādi |
bhāvanāviśeṣamārgābhyāṃ yathākramaṃ paripakvāni

suparipakvāni | upasaṃharannāha-tasmāttarhi subhūte 
ityādi | svabhyastasarvaduṣkaratvenāsādhāraṇopāyaṃ

pratipādayannāha-duṣkarakārako bhagavan ityādi |
śrutacintābhāvanābhiryathākramaṃ śūnyatāyāṃ

caratītyādi yojyam | sādhūktatvenānuvadannāha-evametad
ityādi | tathaiva tatkasya heto:

ityāśaṅkyāha-tathā hi ityādi | amumevārthaṃ
samarthayannāha-yadā bodhisattva: ityādi |

pūrvavat tatkasya heto: ityāśaṅkyāha-tathā hyasya ityādi
| na sākṣātkaroti iti sarva-

sattvāparityāgāśayasāmarthyena
bhūtakoṭeranadhigamādasādhāraṇopāyo jñāpita: syāt |
sarvadharmā-

nupalambhādasaktyupāyaṃ vaktumāha-punaraparaṃ subhūte
yadā bodhisattva: ityādi | sattvasaṃjñayā

iti bhāvābhiniveśena | na ca parihīyate iti
āsvādanopalambhena parihāṇisaṃbhavā-

nmaitryādisarvakuśaladharmāparihāṇivacanādanāsvā-
danopāya: sūcita: syāt | tathaiva tatkasya

heto: ityāśaṅkyāha-upāyakauśalyaparigṛhīto hi ityādi |
śūnyatāvimokṣamukhatvenānupa-

lambhopāyārthamāha-punaraparaṃ subhūte bodhisattvasya
mahāsattvasyaivaṃ bhavati | dīrgharātramamī

sattvā upalambhe caranti ityādi |
śūnyatāsamādhivimokṣamukhaṃ samāpadyate iti śūnyatā-

mādhivimokṣamukhabhāvanāparipūrigamanādanupalambhopāya:
paridīpita: | nimittānupalambhādani-

mittopāyārthamāha-punaraparaṃ subhūte bodhisattvasya
mahāsattvasyaivaṃ bhavati | dīrgharātramamī

sattvā nimittasaṃjñayā ityādi | ānimittaṃ
samādhivimokṣamukhaṃ samāpadyate iti | animitta-

samādhivimokṣamukhabhāvanāparipūrigamanenānimittopāyo
gadita: | praṇidhānānupalambhenāpraṇi-

dhānopāyārthamāha-punaraparaṃ subhūte bodhisattvasya
mahāsattvasyaivaṃ bhavati-dīrgharātramamī sattvā

nityasaṃjñayā ityādi | apraṇihitaṃ samādhivimokṣam iti
apraṇihitasamādhivimokṣamukha-

bhāvanāparipūrigamanena apraṇidhānopāya: sūcita: |
śūnyatādīnāṃ śrāvakādisādhāraṇatve'pi

tadupāyaviśeṣaṇārthamāha-yo hi kaścit subhūte
bodhisattva: ityādi | tatra śūnyatāditri-

vimokṣamukhaviparyayeṇopalambhe caritāvina: ityādi
tridhoktam | tasyaiva ca vyākhyānaṃ piṇḍa-

saṃjñāyāmityādinā yathākramaṃ kṛtam | śūnyatāta:
ityādāvadvyāditvena saptamyantāttasi: |

etaduktam-kṛpādiyogādevaṃ jñānadharmasamanvāgato
bodhisattva: śūnyatādau patedityasthānameta-

@498

diti | praśnapūrvakāvaivartikadharmakathanenāvaivartikali-
ṅgopāyārthaṃ praśnaṃ kartuṃ śikṣayannāha-evaṃ hi

subhūte bodhisattva: ityādi | vyatirekamukhena
nirdiśannāha-sacet ityādi | tathaiva tatkasya

heto: ityāśaṅkyāha-yo hyasau ityādi | tatra āveṇiko
dharma: sarvasattvāparityāga:, taṃ

śrutacintābhāvanāmayajñānotpādanārthaṃ yathākramaṃ na
sūcayati, na prabhāvayati, nopadarśayati,

yato na prajānāti, paripṛṣṭo na vyākaroti, na
visarjayatīti yathāsaṃkhyaṃ yojyam | tāṃ

bhūmimityupāyakauśalyam | anvayamukhena pratipādayituṃ
kākvā praśnayannāha-syātpunarbhagavana

ityādi | tathaiva pariharannāha-syātsubhūte ityādi | evaṃ
pratipadyeta iti upāyakauśalyaṃ

sarvasattvāparityāgaścābhyasanīya ityavagacchet | evaṃ
visarjayet iti parai: pṛṣṭasya avaivartikā-

dhigamānurūpavyākaraṇāvyākaraṇābhyāmavaivartikā-
navaivartikabhāvadhāraṇena avaivartikaliṅgopāya:

sūcita: syāt | sarvaviṣayajñānatvena
apramāṇaviṣayopāyārthaṃ cāha-tena hi bhagavan ityādi |

asaṃhāryā iti teṣāṃ
bodhisattvānāmasaṃhāryatvenopāyasya viṣayāpramāṇatā
jñāpitā bhavet |

tadevaṃ viṣayaprayogābhyāṃ samanvāgataṃ yathoktameva
daśavidhamupāyakauśalaṃ grāhyam | tathā coktam-

viṣayo'sya prayogaśca śātravāṇāmatikrama: |

apratiṣṭho yathāvedhamasādhāraṇalakṣaṇa: ||62||

asakto'nupalambhaśca nimittapraṇidhikṣata: |

talliṅgaścāpramāṇaśca daśadhopāyakauśalam ||63|| iti ||

ka: punastrisarvajñatāyā: sarvākārābhisaṃbodhasya ca
viśeṣa: ? pratiniyatākāraviṣayā-

stisra: sarvajñatā: yathoktenākārapratiniyamena |
samastākāraviṣayastu sarvākārābhisaṃbodha iti

kecit | lākṣaṇikaṃ trisarvajñatāvyavasthānam |
prāyogikastu sarvākārābhisaṃbodha ityanye |

vipakṣapratipakṣavyavasthānaprabhāvita:
sarvākārābhisaṃbodha:, trisarvajñatāstu na caivam,
prakṛti-

śāntākāratvādityapare ||

samāpta: sarvākārābhisaṃbodha: ||

prāptasarvākārābhisaṃbodhasya idānīṃ
prakarṣaparyanto'dhigama iti mūrdhābhisamayo vaktavya: |

tatra liṅgaṃ tāvadasyābhidhānīyaṃ yenāsau liṅgyate |
tata: svapnāvasthāyāmapyatyabhyāsāt svapna-

sadṛśasarvadharmekṣaṇaṃ prathamaṃ liṅgaṃ
vaktumāha-sacet puna: subhūte bodhisattvo mahāsattva:
svapnā-

ntaragato'pi ityādi | etaduktam-evaṃ prajñopāyaparigṛhītā
bodhisattvasya yogadharmabhāvanā

mūrdhaprāptā, yā svapnāntare'pyasyā
yogavidarśanāmanaskārāstathā-
bhūtadharmāsākṣātkaraṇena sattvadhātu-

sāpekṣā eva pravartante iti |
dvitīyaśrāvakādibhūmispṛhācittānutpādanaliṅgā-
rthamāha-punaraparaṃ

subhūte ityādi | tatrāpūrvaprāptyabhilāṣa: spṛhā |
prāptāviyogecchā anuśaṃsācittam | tṛtīya-

tathāgatādidarśanaliṅgārthamāha-anekaśatāyā: parṣada:
ityādi | caturthabuddharddhivikurvitopalabdhi-

liṅgārthamāha-vaihāyasamabhyudgamya ityādi |
pañcamasvapnopamadharmadeśanācittotpādaliṅgārthamāha-

@499

bodhisattvo mahāsattvo nottrasyati ityādi |
ṣaṣṭhasvabuddhakṣetrāpāyaprahāṇānusmaraṇali-
ṅgārthamāha-

nairayikān sattvān ityādi | kimidamupāyaviśuddhilakṣaṇaṃ
nāmeti praśnayannāha-tatra subhūte

katham ityādi | pariharannāha-sacet subhūte bodhisattva:
ityādi | saptamanagarādidāhapraśa-

manasatyādhiṣṭhānasamṛddhiliṅgārthamanvayamukhenāha-
nagaradāhe vā ityādi | mṛdumadhyādhimātrabhedena

apagamādyathākramamupaśāmyatu śītībhavatu astaṃ
gacchatviti yojyam | vyatirekamukhenāpi

kathayannāha-sacennopaśāmyati ityādi | ubhayathāpi
nirdiśannāha-sacetpuna: ityādi | karma

vipacyate iti saddharmapratyākhyānam |
dṛṣṭadharmasaṃvartanīyameva karma
satyādhiṣṭhānāniṣpatterdaurmanasyā-

dinā anubhūyate | tata eva iti janmāntarasaṃgṛhītāt |
aṣṭamayakṣādyamanuṣyāpagamasatyavākya-

niṣpattiliṅgārthaṃ vyatirekamukhenāha-punaraparaṃ subhūte
yairākārai: ityādi | tatra svayaṃpraveśā-

dgṛhīta: | sāmarthyādhānena
kāyādivikārāpādanādāviṣṭa: |
sarvākārajñatādipañcavidhābhisamayena

sarvapadārthāvagamādyathākramamajñātamityādīni pañca
padāni neti pūrveṇa yojyāni | anvayamukhenāpi

kathayannāha-sacet puna: subhūte ityādi |

abhisamayālaṃkārālokāyāṃ prajñāpāramitāvyākhyāyām

upāyakauśalyamīmāṃsāparivarto nāma viṃśatitama: ||

@500

21 mārakarmaparivarta ekaviṃśa: |

mārādhiṣṭhānenāpakramaṇe sati nedamaṣṭamaṃ
liṅgamityāha-tatra khalu puna: ityādi | tathaiva

tatkasya heto: ityāśaṅkyāha-māro hi ityādi |
acirayānasaṃprasthitasya iti mūrdhābhi-

samaye'dhunā pravṛttasya svarūpamahattvādbalavattaram,
kāryanirvartakatvāttejovattaram, gauravākāraṇā-

davamaṃsyate, hāsyasthānīyatvāduccagghayiṣyati,
atiśayoktyabhidhānādullāpayiṣyati, nindā-

kāraṇāt kutsayiṣyati, vairūpyaniścāraṇāt
paṃsayiṣyati, mānasyotpādanaviśeṣādhānāt mānaṃ

janayiṣyati, mānaṃ saṃjanayiṣyati | tathaiva
atimānamānātimānābhimāna bhedena padaṣaṭkam-

mānaṃ vardhayiṣyati, mānaṃ saṃvardhayiṣyati, mānaṃ
stambhayiṣyati, mānamupastambhayiṣyati, mānaṃ

bṛṃhayiṣyati, mānamupabṛṃhayiṣyati, iti yathākramaṃ
yojyam | mithyāmānakaraṇāt mānamutpāda-

yiṣyati | sa tena mānena ityādi | hīnādahaṃ śreyān,
sadṛśena vā sadṛśa iti cittonnati-

rmāna: | sadṛśādahaṃ śreyān, śreyasā vā sadṛśa
ityatimāna: | śreyasa: śreyānahamiti

mānātimāna: | aprāptādhigame prāptyabhiprāyādabhimāna:|
 aguṇavato'pi guṇavānahamiti

mithyāmāna: | dūrīkariṣyati sarvajñatām ityādi |
etaduktam-mānena dūrīkariṣyati

sarvajñatāṃ trisarvajñatātmikām |
atimānamānātimānābhimānairyathākramaṃ
dūrīkariṣyatyanuttaraṃ

buddhajñānaṃ sarvākārābhisaṃbodham, svayaṃbhūjñānaṃ
mūrdhābhisamayam, sarvajñajñānamanupūrvābhisamayam |

mithyāmānena ca dūrīkariṣyatyanuttarāṃ
samyaksaṃbodhimekakṣaṇābhisaṃbodhapūrvakaṃ
dharmakāyābhi-

samayamiti | na seviṣyate ityādipadatrayaṃ
śrutādijñānotpādanārtham, kalpitaparatantrapariniṣpanna-

svarūpaparijñānārthaṃ vā yathāsaṃkhyaṃ yojyam |
prasaṅgānmārakarmaprabhedaṃ nirdiśan
mṛdumārakarmārthamāha-

punaraparam ityādi | nāmāpadeśena iti tannāmakathanena |
nāmādhiṣṭhānena iti mātrādināma-

vyapadeśena | tathaiva tatkasya heto: ityāśaṅkyāha-tava
hīdaṃ nāmadheyam ityādi | tatra grāmaṃ

parityajya krośamātreṇāvasthānādāraṇyaka: |
gṛhītapiṇḍapātasamādānatvāt paiṇḍapātika: |

rathyākarpaṭacīvaratvena pāṃśukūlika: | samastaṃ
bhaktādikamādāya bhojanātpaścātkhalubhaktika: |

ekāśanopaveśena yatheṣṭaṃ paribhogādekāśanika: |
yathāsaṃstīrṇakarpaṭādau śayanādyāthāsaṃstarika: |

saṃghāṭyāditricīvaramātratvāt traicīvaraka: | śmaśāne
sthitatvena śmāśānika: | tathā

vṛkṣamūlika: | niṣadyayā rātrau sthānāt naiṣadyika: |
uparyāvaraṇābhāvena ābhyavakāśika: |

dhṛtorṇācīvarāditvena nāmatika: |
adhikābhilāṣābhāvādalpeccha: | tāvanmātreṇa saṃtoṣāt

saṃtuṣṭa: | āpattirahitatvena pravivikta: |
alpecchatvādapagatapādamrakṣaṇa: | pūrvavat tatkasya

heto: ityāśaṅkyāha-tathā hi ityādi |
madhyamārakarmārthamāha-taṃ ca māra: ityādi | tathaiva

@501

tatkasya heto: ityāśaṅkyāha-tathā hi tava ityādi |
adhimātramārakarmārthamāha-tasya khalu puna:

ityādi | pūrvavat tatkasya heto: ityāśaṅkyāha-tathā hi
ityādi | sadbhūtatve kathaṃ punaridaṃ mārakarme-

tyāśaṅkyāha-ye khalu puna: ityādi | tathaiva tatkasya heto:
ityāśaṅkyāha-ye hi ityādi | pradhāna-

buddhatvāvasthānāmavyākaraṇena
mārakarmārthamāha-punaraparam ityādi | tatra
prayogādyavasthāsu yathākrama-

manuvartitamanuvitarkitamanuvicāritam | śrutamayādijñānena
veti kecit | tadubhayaṃ tulayitvā

iti | yattena vicintitam, yacca māreṇa nirdiṣṭaṃ
nāmadheyam, tadetadubhayaṃ sameti tulyameti

(saṃgacchate) iti nirūpya maṃsyate iti saṃbandha: | tathaiva
satyatve kathaṃ mārakarmetyāśaṅkyāha-

yāni ca mayā ityādi | evaṃ nāmāpadeśena bodhisattvānāṃ
tiraskāriṇo durlabhā bodhirityāha-

sacetpuna: ityādi | saṃdhāvya saṃsṛtyeti pāpadeśanayā
ātmānaṃ nirmalīkṛtya | nirabhimānatāṃ

prāpyetyartha: | etadeva spaṣṭayannāha-yadi cāsau ityādi |
tatra vidūṣaṇāpratipakṣeṇa vigarhi-

ṣyati | samudācārapratipakṣeṇa vāntīkariṣyati |
svaparāpekṣalajjayā jugupsiṣyati | āśraya-

balāt pratini:srakṣyati | pratyāpattibalāt
pratideśayiṣyati | dīrghakālalabhyatvena durlabhā |

tathaiva tatkasya heto: ityāśaṅkyāha-tāvadgurutaraṃ hi
ityādi | parāpamānasamutthatvena yasmānmana-

nāpattisthānaṃ tāvadgurutaram, yena bodhirdurlabhā bhavati,
na tvasaṃbhavinītyartha: | tathā hi ye

pratipakṣasaṃnidhāvapacayadharmāṇaste
saṃbhavadatyantonmūlanadakṣapratipakṣā:, tadyathā
kanakamalādaya: |

yathoktadharmāṇaśca sarva eva saddharmāvaraṇādaya iti
nyāyānni:śeṣaṃ kṣayaṃ yātyeva mananāpatti-

sthānam | yatpuna: "na praṇaśyanti" ityādi vacanam,
tadasatyāṃ pratipakṣabhāvanāyāmiti jñeyam |

anyathā yuktivirodho bahutarasūtrāntavirodhaśca syāt |
niyatavacanamapyetenaiva vyākhyātam |

aniyatavacanaṃ punarasatyāmapi pratipakṣabhāvanāyāṃ
kādācitkaphalatvādityavasātavyam | mananā-

pattisthānasya gurutvameva dṛṣṭāntena
spaṣṭayannāha-tadyathāpi nāma ityādi | catasro
mūlāpattaya

iti vadhasteyamaithunānṛtasaṃjñitā: pradhānāpattaya: |
bhikṣusaṃvarabhraṃśādabhikṣu: | śrāmaṇeratvābhāvā-

daśramaṇa: | upāsakabhāvaviyogādaśākyaputrīya: |
janmāntare'pyadhigamābhavyatvādgurutarāpattiriyaṃ

mananāpatti: | atigurutvamāvedayannāha-tiṣṭhantu ityādi |
pañcabhya: iti tathāgataduṣṭacitta-

rudhirotpādādibhya: | gurutara: iti
mānasahagatacittotpādanasaṃkhyāvacchinnanarakavā-
sānubhavanāt |

nāmāpadeśena evaṃ mārakarma nirdiśya vivekaguṇenāpi
mṛdumārakarmārthamāha-punaraparam ityādi |

tatra vanaprastho vanaviśeṣa: | paścādvipratisāritvena
yāvatsamādheranadhigamādapariśuddhakāyavāṅmana-

skarmānta: | tadviparyayāt
pariśuddhakāyavāṅmanaskarmānta: | tathaiva tatkasya heto:
ityāśaṅkyāha-

tathā hi ityādi | madhyamārakarmārthamāha-kiṃcāpi ityādi
| imaṃ vivekam iti prajñāpāra-

mitopāyakauśalyātmakam | niśrita: ityādi |
mṛdumadhyādhimātrāvagrahabhedāttatra viveke

@502

araṇyavāsādau yathākramaṃ niśrita: ālīno'dhyavasita:,
tenaivātmotkarṣādadhyavasāyamāpanna: |

pūrvavat tatkasya heto: ityāśaṅkyāha-ya: subhūte ityādi |
tena vivekena iti tenāraṇyavāsā-

dinā vivekena viharan asmin bodhisattvaviveke
mahopāyakauśalādau na saṃdṛśyate | adhi-

mātramārakarmārthamāha-tamevam ityādi |
saṃkīrṇavihāreṇa iti śrāvakādimanaskāropetatvāt |

ākīrṇavihāreṇa iti mahāyānādbahirgatavihāratvāt |
anyairbodhisattvairaspṛśyatvādbodhisattva-

caṇḍāla: | svaparabodhicittadūṣaṇādbodhisattvadūṣī |
vāṅmātreṇa bodhisattvacaryābhyupagamādvodhisattva-

pratirūpaka: |
bodhisattvadharmaviyogādbodhisattvaprativarṇika: |
bodhisattvasaṃghasasyopaghātādbodhi-

sattvakāraṇḍavaka: | akalpikaparibhogāccaura: | tathaiva
tatkasya heto: ityāśaṅkyāha-abhimāna-

patitā hi ityādi | pāpadharmayogādaviśuddhadharmāṇa: |
kalyāṇamitravirahādanācāryā: | anyathā-

vāditvādanāryadharmāṇa: |
navamasvayamabhijñāparākramakalyāṇamitra
sevanaliṅgārthamāha-yasya khalu

puna: ityādi ||

abhisamayālaṃkārālokāyāṃ prajñāpāramitāvyākhyāyāṃ

mārakarmaparivarto nāmaikaviṃśatitama: ||

@503

22 kalyāṇamitraparivarto dvāviṃśa: |

navamameva liṅgaṃ kathayannāha-atha khalu bhagavān ityādi |
tatra phalāvasthā: ṣaṭ

pāramitā: śāstā,
prathamādhigamamārgasaṃdarśanāllabdhālokāvasthā mārga:,
adhikālokarūpatvāt

vṛddhālokāvasthā āloka:,
grāhyagrāhakābhāvatattvaikadeśapraviṣṭatvāt
tattvārthaikadeśaprasṛtāvasthā

ulkā, anantaratattvajñānodayādānantaryasamādhyavasthā
avabhāsa:, sarvopadravanivāraṇāt prathamāyāṃ

bhūmau trāṇam, tadāśayaprayogāvandhyatvapadasthānena
dvitīyāyāṃ śaraṇam, niravadyarativastutvāt

tṛtīyāyāṃ layanam, paramāryatvāgamanapadasthānena
caturthyāṃ parāyaṇam, traidhātukaparicchinnatvāt

pañcamyāṃ dvīpa:, prajñāpāramitāsvabhāvatvāt
ṣaṣṭhyāṃ mātā, upāyarūpatvāt saptamyāṃ pitā,

praṇidhānātmakatvāt aṣṭamyāṃ jñānāya,
balapāramitālakṣaṇatvāt navamyāṃ bodhāya, jñānapāra-

mitātiriktatvena daśamyāmanuttarāyai samyaksaṃbodhaye
saṃvartante ityarthabheda: | anuccalanakāraṇa-

bhogāgārasaktipratipakṣeṇa yathākramaṃ
dānaśīlapāramite |
nivṛttikāraṇasāṃsārikasattvaviprati-

pattija
du:khadīrghakālikaśuklapakṣaprayogaparikhedapratipakṣeṇa
yathāsaṃkhyaṃ kṣāntivīryapāramite |

vipraṇāśakāraṇavikṣepadauṣprajñyapratipakṣeṇa tathaiva
dhyānaprajñāpāramite ca, ityevaṃ vipakṣapratipakṣa-
vyavasthānata: ṣaṭ, iti saṃkhyāvyavasthānam | tathā {1
B catasṛbhi: for tābhi:.}ca tābhi:
pāramitābhiravikṣepakāraṇai: ekā

pāramitā | avikṣepa: saṃpadyate, yamavikṣepaṃ niśritya
yathāvat dharmatattvāvabodhāt buddhadharmā:

samudāgacchanti, ityevaṃ
sarvabuddhadharmasamudāgamapadasthānata:
saṃkhyāvyavasthānam | tathā

dānapāramitayā sattvānugrahāt, śīlapāramitayā
anupaghātāt, kṣāntipāramitayā

upaghātamarṣaṇāt, vīryapāramitayā
kṛtyavyāpāragamanāt, sattvān paripācane yogyān

kṛtvā vikṣiptacittānāṃ samādhānāya dhyānapāramitayā,
samāhitacittānāṃ vimokṣāya

prajñāpāramitayā, avavādanāt paripāka:, ityevaṃ
sattvaparipācanānukūlyato'pi saṃkhyāvyava-

sthānamavaseyam | tathaiva tatkasya heto: ityāśaṅkyāha-atra
hi ityādi | kalyāṇamitrārthameva

spaṣṭayannāha-ye'pi te subhūte ityādi | pūrvavat tatkasya
heto: ityāśaṅkyāha-āsu hi

ityādi | yāvāṃśca kaścit buddhadharma ityasya
sarvākārajñatādyaṣṭābhisamayakrameṇa vibhajanāt

buddhajñānamityaṣṭa padāni | upasaṃharannāha-tasmāt
tarhi ityādi ||

daśamasarvaprakāraprajñāpāramitāśikṣaṇaliṅgārthamāha-
āsu khalu puna: ityādi | tathaiva

tatkasya heto: ityāśaṅkyāha-eṣā hi ityādi |
darśanabhāvanāviśeṣāśaikṣamārgaprāpaṇāt

yathākramaṃ nāyiketyādi padacatuṣṭayam | ādau utpādanāt
janayitrī | paścāt saṃvardhanāt

dhātrī | pūrvavat tatkasya heto:
ityāśaṅkyāha-prajñāpāramitā ityādi ||

ekādaśasarvānabhiniveśaliṅgārthamāha-kiṃlakṣaṇā
ityādi | asaṅgalakṣaṇā iti

anabhiniveśasvabhāvā | padaparamatvādāha-syādbhagavan
ityādi | nyāyasya tulyatvādāha-

@504

evametat ityādi | tathaiva tatkasya heto:
ityāśaṅkyāha-sarvadharmā hi ityādi | tatra

hetuphalabhāvarahitatvāt yathāsaṃkhyaṃ viviktā: śūnyā
iti kecit | śūnyatve saṃkleśādyabhāva

ityāha-yadi bhagavan ityādi | sa dharmo nopalabhyate iti |
śūnyatvādeveti bhāva: | asya

bhāṣitasya iti saṃkleśādyanupapattau
viviktaśūnyatādeśanāyā: | pratipraśnena parihartumāha-

tatkiṃ manyase ityādi | saṃkleśo vyavadānaṃ ca
prajñāyate iti etaduktam-śūnyatve'pi

sarvadharmāṇāṃ saṃvṛtyā karmaphalasaṃbandhasya
vidyamānatvāt yathā abhiniveśastathā saṃkleśa:, yathā ca

anabhiniveśastathā vyavadānaṃ ca prajñāyate iti |
dvādaśabuddhabodhyāsannībhavanaliṅgārthamāha-

evaṃ ca bhagavan caran bodhisattva: ityādi | tathaiva tatkasya
heto: ityāśaṅkyāha-anabhi-

bhūtam ityādi | ādarśādijñānacatuṣṭayabhedena
buddhatvamityādi padacatuṣṭayam | tathaivānuvada-

nnāha-evametat ityādi | etāvantyeva liṅgānyavasātavyāni |
tathā coktam-

svapnāntare'pi svapnābhasarvadharmekṣaṇādikam |

mūrdhaprāptasya yogasya liṅgaṃ dvādaśadhā matam ||1|| iti
||

liṅgenaivaṃ lakṣitasya katiprakārā vivṛddhiriti
jambūdvīpakādisattvatathāgatasatkārādi-

puṇyādikāṃ prathamāṃ vivṛddhiṃ vaktumāha-sacet puna:
subhūte ye jambūdvīpe sattvā: ityādi |

jambūdvīpasyopalakṣaṇatvāt
trisāhasramahāsāhasralokadhātavīyasattvānāmapyatra
grahaṇam, pañca-

viṃśatisāhasrikāyāṃ tathābhidhānāt | tathaiva tatkasya
heto: ityāśaṅkyāha-yathā yathā hi

ityādi | dakṣiṇīyatāṃ gacchati iti puṇyakṣetratāṃ
pratipadyate | etadeva kuta iti tatkasya

heto: ityāśaṅkyāha-tathā hi ityādi | sthāpayitvā iti
parityajya | pūrvavat tatkasya

heto: ityāśaṅkyāha-apratipudgalā hi ityādi |
pratyakṣānumānāgamārthānāmadhigamādaprati-

pudgalā: ityādi padatrayam, daiśikatvāt ityapare |
prakārāntareṇāpi puṇyābhibhavatvaṃ vaktumāha-

kathaṃ ca ityādi | vadhyagatāniva iti maraṇārhāniva |
kṣaṇāṃśca virāgayata: iti | pāpā-

nuṣṭhānena manuṣyādibhāvānnāśayata: | dāyakānām iti
samādāyakānām | dānapatīnām

iti sākṣāddātṝṇām | [dakṣiṇāṃ] viśodhayanti iti
samyak phalavatīṃ kurvantītyartha: | anena

manasikāreṇa iti sattvānāṃ mārgopadeśādisvabhāvena |
tathaiva tatkasya heto: ityāśaṅkyāha-

yo hyenān ityādi | sa eva iti mahopāyakauśalāyā
māturālambane sa eva sattvopakāra-

manaskāra: | yathāyam iti maitryādisvabhāvo manaskāra: |
kṣapayet ityatikrāmayet ||

dvitīyaviśiṣṭaprajñāpāramitāmanaskārasvabhā-
vavivṛddhyarthamāha-tadyathāpi nāma subhūte

kenacideva ityādi | maṇiratnajñāne vartamānena iti
tatparīkṣāśāstraparijñānāt | maṇiratna-

jātijñena iti lakṣaṇaparijayāt | yāvat sā vā anyā vā
pratilabdhā bhavati iti |

sā vā prajñāpāramitā anyā vā
samādhirājādisūtrāntadharmatā prāptā bhavati |
pustakāpekṣayā

sā vā anyā vā, iti kecit | śūnyatvādivirahitatvaṃ na
ghaṭate ityāha-yatpuna: ityādi |

pariharannāha-sacet ityādi | tathaiva tatkasya heto:
ityāśaṅkyāha-prajñā ityādi | etaduktam-

@505

yasmāt prajñāpāramitā śūnyā, tattvato
vivṛddhiparihāṇirahitā, tasmāt śūnyā: sarvadharmā:,

ityālambanāt manaskārasyāpi śūnyatvādhimokṣe sati
aviparyastatvāt prajñāpāramitāmanaskārā-

virahitā iti ||

tṛtīyātiśayānutpattikakṣāntilābhasvarūpavi-
vṛddhyarthaṃ praśnayannāha-sacet bhagavan

ityādi | pariharannāha-na khalu puna: ityādi | bodhaye
samudāgacchati ityādi |

etaduktam-yata: prajñāpāramitāyā hānivṛddhipratiṣedhavat
bodhisattvasya paramārthato

hānivṛddhipratiṣedha:, tato māyopamabhāvanayā saṃvṛtyā
puṇyajñānasaṃbhāraṃ samudānayati,

anuttarāṃ ca samyaksaṃbodhimabhisaṃbudhyate, anyathā
tattvato hānivṛddhisaṃbhave

viparyāso'sanneveti | etadeva tattvamityāha-sacet subhūte
bodhisattva: ityādi | caratyayaṃ

bodhisattva: ityanena kaścittāttviko dharma: samākṣipta
ityabhiprāyādāha-kiṃ punarbhagavan

prajñāpāramitā carati ityādi | kathaṃ puna: ityādi | yadi
yathoktaprakārapratiniṣedhena

sarvatra no hīdam ityucyate bhagavatā, kathaṃ puna:
prakāntareṇa carati, yena caratyayaṃ bodhisattva:

iti prāguktamityartha: | saṃvṛtyā taduktamityāha-kiṃ puna:
subhūte samanupaśyasi ityādi |

tattvata: iti bhāva: | upasaṃharannāha-evaṃ khalu ityādi |
sarvadharmānupalambhādeva paramārtha-

dvāreṇānupapattau māyopamabhāvanayā saṃvṛtyā
caraṇādanutpattikeṣu dharmeṣu viśiṣṭādhimuktirbhavati |

vaiśāradyapratipadādibhi:
sarvopalambhabhayābhāvānnirbhīkṛtā pratipat |
śrutamayādijñānotpādāya

evaṃ caran ityādi padatrayam | ādarśādijñānabhedena ca
anuttaraṃ buddhajñānam ityādi

padacatuṣṭayaṃ yojyam ||

caturthabodhyabodhakadharmānupalambhalakṣaṇavivṛ-
ddhyarthamāha-yā bhagavan sarvadharmāṇām

ityādi | saṃvṛtyā vyākaraṇam iti pratipraśnenāha-kiṃ
puna: subhūte ityādi | tathaiva tatkasya

heto: ityāśaṅkyāha-sarvadharmeṣu ityādi | na me evaṃ
bhavati iti | anena avikalpā

mūrdhābhisamaye prajñāpāramitā iti kṛtvā
bodhisattvasyaivaṃ vikalpābhāvaṃ svavyājenāha ||

abhisamayālaṃkārālokāyāṃ prajñāpāramitāvyākhyāyāṃ

kalyāṇamitraparivarto nāma dvāviṃśatitama: ||

@506

23 śakraparivartastrayoviṃśa: |

pañcamaviśiṣṭakuśalamūlasamanvāgamātmakavṛddhya-
rthamāha-tena khalu puna: ityādi | bāla-

janottrāsakaratvāt ākāśagambhīratayā gambhīrā |
hetubhāvarahitatvena yathākramaṃ viviktatvā-

hurdṛśā, śūnyatvādduranubodhā |
darśanabhāvanāviśeṣamārgotpādanārthaṃ yathāsaṃkhyaṃ
śikṣiṣyante,

pratipatsyante, yogamāpatsyante iti vācyam |
saṃvarasattvārthakriyākuśaladharmasaṃgrāhakatrividha-

śīlaskandhānāṃ vipakṣadharmarahitatvāt akhaṇḍena
ityādi padatrayam | teṣāmevānukūladharma-

sadbhāvāt paripūrṇena ityādyaparaṃ padatrayamiti kecit |
kāyikavācikamānasāvadyābhāvāt

akhaṇḍo'cchidro'kalmaṣa: |
śrutacintābhāvanājñānasaṃpannatvāt paripūrṇa:
pariśuddho'śabala:

śīlaskandha ityapare | kṣāntisaṃpannā: ityādi padatrayaṃ
du:khavāsanāditrividhakṣāntibhedāt |

ālabdhavīryā ityādi padacatuṣṭayam
ārambhaparikarmapratyavekṣāpratipattivīryabhedāt |
dhyānā-

rāmā: ityādi ṣaṭ padāni
anāgamyadhyānāntaraprathamadvitricaturtha-
dhyānādhigamayogāt | pūrvavat

tatkasya heto: ityāśaṅkyāha-yo hi bodhisattva: ityādi |
ṣaṣṭhasarvadevanikāyopasaṃkramasvabhāva-

vivṛddhyarthamāha-evaṃ śikṣamāṇaṃ ca
prajñāpāramitāyām ityādi | ahamapi iti śakra: |

notpatsyante iti tathāgatādyadhiṣṭhānāditi bhāva: ||

abhisamayālaṃkārālokāyāṃ prajñāpāramitāvyākhyāyāṃ

śakraparivarto nāma trayoviṃśatitama: ||

@507

24 abhimānaparivartaścaturviṃśa: |

saptamasarvamārābhibhavena svarūpavivṛddhyarthamāha-atha
khalu bhagavān ityādi | śikṣate

ityādi padatrayaṃ prayogānantaryavimuktimārgabhedāduktam |
śokaśalyaviddhā: iti svagocarāti-

krameṇa vaimanasyaprāptā: | caratyasamāhitena cittena,
yogamāpadyate samāhitena | na hyevamatra

yujyamānam iti | yathā anyeṣu sūtrānteṣu bhāṣitam,
tathā naivātra ghaṭamānavastu nirdiṣṭam,

ato'sya bhāṣitasya śrutacintāmayajñānena
boddhumaśakyatvāt yathākramam āgādhamāsvādaṃ ca na

prāpnuyāmityartha: | mudumadhyādhimātrasukhodayena tuṣṭa
udagra āttamanā: | tathaiva trividhasaumanasyo-

tpādāt pramudita: prītisaumanasyajāta: | prayogādiṣu
vighnakaraṇasāmarthyāt saṃharṣajāto

harṣitacitta: prītiprāmodyajāta: | tathaiva tatkasya heto:
ityāśaṅkyāha-dūrīkaroti ityādi |

udgatā ityutsadā:, adhyākrāntā: ityabhibhūtā: |
aniṣṭatvāya ityādi padacatuṣṭayaṃ naraka-

tiryakpretāsuragatisaṃvartanīyatvāditi kecit | tatra
svasthāne vākyasārambhāt kalahāyati |

rājakulādau vivadanāt vivadati | daṇḍādigrahaṇāt
vigṛhṇīte | du:khaṃ prati samājñānāt

ākrośati | prahāraniyamanāt paribhāṣate |
dveṣopanipātāt vyāpadyate | krodhotpādāt

doṣamutpādayati | saṃnāha: saṃnahya: iti | yadi
sarvajñatā parityaktā, tadā kalahādisamuttha-

pāpāpanayanārthaṃ
cittotpādasaṃkhyāvacchinnakalpapramāṇaṃ vīryaṃ
karaṇīyamityartha: | gurutaratvāt

pāpasya ni:saraṇamasaṃbhāvayan praśnārthamāha-asti
bhagavan ityādi | saṃbhavapratipattipakṣatvena

sarveṣāmeva saṃpratikakarmako dharma iti
vyāptamāvedayannāha-sanisaraṇa: ityādi | etaduktam-

śrāvakayānikādīnāṃ svayāne saṃghādiśeṣādyāpatte:
pratikriyādeśanayā saṃpratikadharmako dharma-

deśika: tathā mahāyānikānāṃ bodhisattvapiṭakādau
deśita iti | prādhānyāt bodhisattvā-

nārabhya spaṣṭayannāha-tatra ānanda yo'yam ityādi |
kṛtapāpadeśanāt na deśayati | akaraṇa-

saṃvarākaraṇāt nāyatyāṃ saṃvarāya pratipadyate |
utsārayitavyā: ityādi padatrayaṃ mṛdumadhyādhi-

mātravigrahādyapanayanāt | durlabdhā: iti | yo'haṃ jalpite
sati parasmin pratijalpāmi

amī kalahādayo'praśastatvena durlabdhā ityevaṃ
cittamutpādayatītyartha: | paruṣaṃ vā karkaśaṃ vā

iti | śrotrāsukhakāritvāt paruṣam, vaimanasyakaratvāt
karkaśam | duruktāni ityādi

paiśunyapāruṣyasaṃbhinnapralāpabhedāduktam | tathaiva
tatkasya heto: ityāśaṅkyāha-na mayā adhyā-

sayata ityādi | kṣobha: saṃrambha: | bhrukuṭi:
lalāṭasaṃkoca: | sarvasattvānāmantike sthātavyam

iti yathoktakrameṇa mārakarmaṇāmabhibhavanāt sattvaviṣaye
vartitavyam ||

aṣṭamaśāstṛsadṛśajanasamānāvasthālakṣaṇavivṛ-
ddhyarthamāha-kathaṃ ca ānanda ityādi |

tatra ekayānasamārūḍhā: tulyasaṃnāhapratipattyā |
ekamārgasamārūḍhā: sadṛśaprasthānapratipattyā |

samānābhiprāyā: saṃbhārapratipatterekatvena |
samayānasaṃprasthitā: niryāṇapratipattestulyatvena |

yatra iti dānādau | yathā ityanupalambhayogena ||

abhisamayālaṃkārālokāyāṃ prajñāpāramitāvyākhyāyām

abhimānaparivarto nāma caturviṃśatitama: ||

@508

25 śikṣāparivarta: pañcaviṃśa: |

navamopāyakauśalapariśuddhaśikṣāsvarūpavivṛddhyarthaṃ
praśnayannāha-ka puna: ityādi |

kṣayādau śikṣamāṇo buddhatve śikṣate
ityāvedayannāha-sacet ityādi | tathataiva vyāvṛttibhedāt

yathā kṣayānutpādādibhirvyapadiśyate tathā vyākhyātā |
kathamanyatra śikṣāyāmanyatra śikṣā

vidhīyate iti pṛcchannāha-kiṃ kāraṇam ityādi |
yatsubhūte ityādinā tadvacanamanūdya prati-

praśnena pariharannāha-tat kiṃ manyase ityādi | tathatā iti
sarvajñatā | buddhatvamiti yāvat | tathaiva

tatkasya heto: ityāśaṅkyāha-akṣayo hi bhagavan kṣaya: iti
| kṣīyante'smin sarvavikalpā

iti buddhatvaṃ kṣaya:, dharmadhātu:
vināśarahitatvādakṣaya iti | tādātmyasaṃbandhena
kṣayādisvabhāvā

sarvajñatetyartha: | utpadyate
ityādyanutpādādiviparyayeṇāvagantavyam |
pariśuddhaśikṣatvena praśaṃsārtha-

māha-tasmāttarhi ityādi | pūrvavat tatkasya heto:
ityāśaṅkyāha-sarvasattvasārā hi ityādi |

tatra pakṣighātakā: śākunikā:, māṃsavikrayakāriṇo
niṣādā: | kaivartā dhīvarā: | mṛgādi-

ghātanādaurabhrikā: | cakṣu:śrotravijñānābhāvāt
andhabadhirau | ekākṣivaikalyāt kāṇa: |

hastādicchedāt kuṇṭha: | vakrapṛṣṭhatvāt kubja: |
kūrparopari hrasvaparvatvāt kuṇi: | visadṛśa-

jaṅghorutvāt laṅga: | skhaladgatitvāt khañja: | sahasā
vaktumasamarthatvāt jaḍa: | kvacit jaḍḍa

iti pāṭha: | tatrāpyayamevārtha iti kecit | laula iti
uccāryavacanāt lola: | gurulakāra-

muccāryābhidhānāt lalla: | uccai:śravaṇāt kalla: |
hastapādādyalpapramāṇatvena hīnāṅga: | nyūnā-

tirekāṅgo vikalāṅga: | vairūpyāt vikṛtāṅga: | tathaiva
tatkasya heto: ityāśaṅkyāha-asti

hi tasya ityādi | prakṛtipariśuddhitvena
balādiviśuddhyādhigamo nopapadyate ityāha-yadā

bhagavan ityādi | saṃvṛtyadhigamādāha-evametat ityādi |
pūrvavat tatkasya heto: ityā-

śaṅkyāha-sarvadharmā hi ityādi |
etaduktam-prakṛtipariśuddhatve'pi sarvadharmāṇāṃ
svabhāvaśuddha-

dharmāparijñānavatāṃ sattvānāṃ
tathābhūtajñānotpādanārthaṃ māyopamadharmabhāvanayā,
saṃsīdanatvena

saṃvṛtyā balādipariśuddhiṃ prāpnotīti ||

daśamabuddhagotrībhavanalakṣaṇavivṛddhyarthamāha-
tadyathāpi subhūte alpakāste mahāpṛthivyām

ityādi | kṣāraprācuryāt ūṣarā: | rūkṣatvāt
ujjaṅgalā: | alpakāste bodhisattvā:

ityanena buddhagotrāṇāṃ mūrdhābhisamaye
vivṛddhilābhayogyānāmalpīyastvaṃ jñāpitaṃ syāt ||

ekādaśamabuddhatvaphalaprāptinimittātmakavivṛddhyarthaṃ
mṛdumadhyādhimātradṛṣṭāntabhedena hāraka-

trayamāha-punaraparaṃ subhūte tadyathāpi nāma ityādi |
prajñāpāramitāmārgam iti tathāgataprāpti-

nimittātmakaikādaśīṃ vivṛddhimityartha: |
dvādaśapāramitāvipakṣacittānutpādasvabhāvavivṛddhyartha-

māha-evaṃ hi subhūte prajñāpāramitāyām ityādi | tatra
kalpitaparatantrapariniṣpannavastvabhi-

niveśena yathākramaṃ saṃgṛhītā: parigṛhītā
udgṛhītā: | viparyāsarahitatvenāvabodhādanugatā: |

caturdaśasarvapāramitāsaṃgrahajñānalakṣaṇavivṛ-
ddhyarthamāha-tadyathāpi nāma subhūte satkāyadṛṣṭau

ityādi | dvāṣaṣṭidṛṣṭayo brahmajālaparipṛcchādau
draṣṭavyā: | granthaprācuryāt na likhyante |

@509

25 śikṣāparivarta: pañcaviṃśa: |

yathoktavivṛddhimeva spaṣṭayannāha-tadyathāpi nāma
subhūte puruṣasya ityādi | pañcadaśasarva-

saṃpatpratilambhārthavivṛddhyarthamāha-tasmāttarhi subhūte
bodhisattvena ityādi | tathaiva tatkasya heto:

ityāśaṅkyāha-puṇyāgratvāt iti | amumevārthaṃ
vistārayituṃ praśnayannāha-tatkiṃ manyase ityādi |

pūrvavat tatkasya heto: ityāśaṅkyāha-evaṃ mahārthikā hi
ityādi | tatra darśanādimārgacatu-

ṣṭayādhigamādanuttaratāṃ gantukāmena ityādi
padacatuṣṭayam |
dharmasaṃbhoganirmāṇakāyatrayapratilambhāya

buddhavikrīḍitam ityādi padatrayaṃ vācyam |
sarvasaṃpatprāptau śrāvako'pi syādityāha-kiṃ

puna: ityādi | anyārthatayā abhyasanāt naiva śrāvaka
ityāha-śrāvakasaṃpattirapi ityādi |

ṣoḍaśasamyaksaṃbodhau
āsannībhāvasvabhāvavivṛddhyarthamāha-evaṃ śikṣamāṇa:
subhūte bodhisattvo

mahāsattva: ityādi | tatrāpyabhiniveśo
bandhanamityāha-sacet puna: ityādi | na caratīti

bhāvopalambhaviparyāsāditi bhāva: | anabhiniveśa eva
tattvamityāha-atha tāmapi ityādi |

yathoktā eva vivṛddhayo grāhyā: | tathā coktam-

jambudvīpajaneyattābuddhapūjāśubhādikām |

upamāṃ bahudhā kṛtvā vivṛddhi: ṣoḍaśātmikā ||2|| iti ||

abhisamayālaṃkārālokāyāṃ prajñāpāramitāvyākhyāyāṃ

śikṣāparivarto nāma pañcaviṃśatitama: ||

@510

26 māyopamaparivarta: ṣaḍviṃśa: |

vivṛddhyā evaṃ vardhitasya mūrdhābhisamayasya
ātmībhāvagamanaparyantalakṣaṇāṃ nirūḍhiṃ vaktuṃ

praśaṃsayannāha-caranneva tāvat ityādi | spṛhaṇīyāste
iti anena mūrdhābhisamayalābhināṃ

durlabhatāṃ kathayati | saṃjātaprasādātiśayatvāt
iṣṭāśaṃsanāṃ kurvan adhunā nirūḍhimāvedayannāha-

yairbodhisattvayānikai: ityādi | uhyamānān iti
preryamāṇān | sarvadoṣavaiṣamyābhāvāt

same | pārime tīre nirvāṇe | buddhatve iti yāvat |
svaparobhayārthasaṃpatsaṃpādakatvena yathākramam

abhīpsitā: paricintitā: parigṛhītā iti kecit |
trisarvajñatāniṣpādakatvena ityanye |

buddhadharmāṇām ityuddeśapadam |
sarvajñatāpratisaṃyuktadharmāṇāṃ svayaṃbhūdharmāṇām
asaṃhāryadharmāṇāma 

iti sarvākārajñatāditrisarvajñatābhedena nirdiṣṭam |
tadevaṃ trisarvajñatādharmāṇāmanuttarā paripūri:

kathitā syāt | sā ca
aparityaktasattvārthanirūḍhirityāha-na me bhagavan ityādi |

mahākaruṇayā samanvāgatā: iti |
evaṃbhūtādhigamāvasthāyāmapi nirvāṇapātaparihārārthaṃ 

mahākaruṇāsaṃmukhīkaraṇāt
sattvāvatāraṇādicittotpādācca mahākaruṇayā yuktā: |
tathaiva

tatkasya heto: ityāśaṅkyāha-tayā mahākaruṇayā ityādi |
darśanabhāvanāviśeṣāśaikṣamārgādhi-

gamabhedāt yathākramaṃ vayaṃ tīrṇā ityādi
padacatuṣṭayam | etaduktam-samyagupāyakauśalabalena

evaṃ nirvikalpādhigamāvasthāyāṃ
mahākaruṇādisaṃmukhīkaraṇabhāvena
aparityaktasattvārthalakṣaṇā

yathoktasarvākārajñatāditrisarvajñatādharmāṇāmanuttarā
paripūrirnirūḍhiriti | tathā coktam-

trisarvajñatvadharmāṇāṃ paripūriranuttarā |

aparityaktasattvārthā nirūḍhirabhidhīyate ||3|| iti ||

nirūḍhyā evaṃ nirūḍhasya sthirībhāvalakṣaṇāṃ
cittasaṃsthitiṃ pratipādayituṃ praśnayannāha-

yasteṣāṃ bhagavan ityādi | yo'numodate kiyat sa puṇyaṃ
prasavatīti saṃbandha: | prathamayānasaṃprasthi-

tānāṃ
caryāpratipannānāmanivartanīyānāmekajātipratibaddhānām
ityanena yathāsaṃbhavaṃ pūrvoktacatu-

rvikalpapratipakṣayo: darśanabhāvanāmārgayo:
caturvidhādhigantṛvyapadeśāt cāturvidhyaṃ khyāpita-

mityeke | liṅgavivṛddhinirūḍhicittasaṃsthitisvarūpāva-
bodhabhedādityanye | adhimukticaryābhūmau

prathamayānasaṃprasthitā: | pramuditādisaptabhūmiṣu
caryāpratipannā: | acalādibhūmidvitaye'vini-

vartanīyā: | daśamyāṃ bhūmau ekajātipratibaddhā ityapare
| cittasaṃsthitimāvedayan praśnaparihārārtha-

māha-syāt khalu puna: ityādi | palāgreṇa iti
palapramāṇena | etaduktam-saṃbhavatpramāṇasya

vastuno yogibhi: iyattayā palapramāṇena parimāṇaṃ
pramātuṃ śakyate iti nyāyāt caturdvīpādi-

trisāhasralokadhātupramāṇaṃ gṛhyate, na tu
anumodanāpuṇyapramāṇam, ityarthāntaravyājena

pramāṇātikrāntapuṇyasvarūpā samādhilakṣaṇā
cittasaṃsthiti: kathiteti | tathā coktam-

caturdvīpakasāhasradvitrisāhasrakopama: |
kṛtvā puṇyabahutvena samādhi: parikīrtita: ||4|| iti ||

@511

etāni ca liṅgādīni yathākramam
ūṣmādicaturnivedhabhāgīyasvarūpāṇi mūrdhābhisamaye

veditavyāni ||

nirvedhabhāgīyānantaraṃ darśanamārga: | tatra caturvidho
vipakṣo grāhyagrāhakavikalpa:

sapratipakṣo vaktavya ityādau tāvat
sakalapravṛttipakṣādhiṣṭhānaṃ prathamaṃ
grāhyavikalpamāvedayannāha-

mārādhiṣṭhitāste bhagavan ityādi | mārādhiṣṭhitā
mārapākṣikā mārabhavanacyutā iti

mṛdumadhyādhimātranindābhidhānāt padatrayam | tathaiva
tatkasya heto: ityāśaṅkyāha-mārabhavana-

vidhvaṃsanakarā hi ityādi | vyatirekamukhena nirdiśya
anvayamukhena tameva vikalpaṃ kathaya-

nnāha-anumoditavyā bhagavan ityādi | māyopamabhāvanayā
dvayādvayasaṃjñāvigatānāṃ bodhi-

sattvānāmevaṃvidhacittotpādānumodanādau pravṛtti:
kāryetyartha: | sādhūktatvādanuvadannāha-

evametat kauśika ityādi | dvitīyaṃ
nivṛttipakṣādhiṣṭhānaṃ grāhyavikalpaṃ kathayannāha-yai: 
kauśika kulaputrai: ityādi | na virāgayiṣyanti iti heye
vastuni | nivṛttigrāhyavikalpa-

balāditi bhāva: | tathaiva aviparītatvena
praśaṃsayannāha-evametat bhagavan ityādi |

etaduktam-anupalambhopalambhasvabhāvau pravṛttinivṛttipakṣau
yathākramamādānasaṃtyāgākāreṇa grāhyau

iti pravṛttinivṛttipakṣādhiṣṭhānau grāhyavikalpau
vastunyapratibaddhavṛttitvena vitathapratibhāsitvāt

ayathāviṣayasvarūpau vakṣyamāṇaviṣayabhedena pratyekaṃ
navaprakārau vibandhakatvāt kleśavat vipakṣau

jñeyāviti | tathā coktam-

pravṛttau ca nivṛttau ca pratyekaṃ tau navātmakau |

grāhyau vikalpau vijñeyāvayathāviṣayātmakau ||5|| iti ||

evaṃ grāhyavikalpadvayaṃ nirdiśya grāhakavikalpadvayaṃ
vaktavyam iti prathamaṃ dravyasatpṛtha-

gjanapuruṣādhiṣṭhānaṃ grāhakavikalpaṃ
kathayannāha-evaṃ tairanumodanāsahagatai: ityādi | tathaiva

tatkasya heto: ityāśaṅkyāha-tathā hi tai: ityādi |
dravyasanneva ātmā grāhaka iti

vikalpābhiniveśena pṛthagjanairanumoditāni kuśalamūlāni,
yatastasmāt satkārādikaṃ phala-

muktam, na tvanyat buddhatvādikamityartha: | nanu ca
anātmāna: sarvadharmā ityapi pṛthagjanā:

pratipadyante, ityavyāpinī prathamagrāhakavikalpavyavasthā |
adhimuktimanaskāra: sa teṣām,

tattvamanaskāraśceha vivakṣita ityasāram | dvitīyaṃ
prajñaptisadāryapudgalādhiṣṭhānaṃ grāhakavikalpaṃ

vaktumāha-yairapi bhagavan chandamutpādya ityādi |
samyaksaṃbodherāhārakā bhaviṣyanti iti

prajñaptisannevātmā grāhaka iti vikalpābhiniveśena
āryāṇāmanumodanācittotpādāt vivardha-

mānā bodheranuttarāyā: samutpādakā mukhyato
bhaviṣyantītyartha: | dharmatāviruddhatvādanuvadannāha-

evametat kauśika ityādi |
mṛdumadhyādhimātrānumodanābhedādanumoditāni ityādi
padatrayaṃ

vācyam | nanu ca āryasyāpyevaṃ bhavati, aśrauṣamahaṃ
bhikṣavo rātryā: pratyūṣasamaye śṛgālasya 

prāṇino vāśitaśabdam, tathāhaṃ sa tasmin samaye'nandito
nāma mṛgarājo'bhūvam,

ityavyāpinī dvitīyagrāhakavikalpavyavasthā |
sāṃvyavahārikamāryāṇāmevaṃvidhaṃ vacanaṃ na

@512

pāramārthikamityasāram |
etaduktam-pṛthagjanāryapudgalayoryathākramaṃ
dravyaprajñaptisatpuruṣādhiṣṭhānau

grāhakau, iti dvāvetau grāhakavikalpau | yadā
tadviṣayabhāvāpannagrāhyāvarthau na tathā grāhyarūpeṇa

bhavata:, tadā na kasyacit tau grāhakāviti | grāhakarūpeṇa
anayorviviktaṃ rūpamiti

vitathapratibhāsitvāt ayathāviṣayasvarūpau
vakṣyamāṇaviṣayabhedena pratyekaṃ navaprakārau vibandha-

katvāt vipakṣāviti | tathā coktam- 

dravyaprajñaptisatsattvavikalpau grāhakau matau |

pṛthagjanāryabhedena pratyekaṃ tau navātmakau ||6||

grāhyau cenna tathā sto'rthau kasya tau grāhakau matau |

iti grāhakabhāvena śūnyatālakṣaṇaṃ tayo: ||7|| iti ||

tatra kathaṃ viṣayabhedena prathamo grāhyavikalpo navadheti
prathamavikalpārthamāha-kathaṃ

bhagavan ityādi | kathamiti kena prakāreṇa | na māyopamaṃ
cittaṃ na māyā nāpyanyo

dharmastattvena kathaṃcidabhisaṃbudhyate iti pratipraśnena
pratipādayannāha-tatkiṃ manyase ityādi |

yaścātyantavivikto dharma: iti | yo dharma: svabhāvaśūnya:,
so'nutpannatvāt astitāṃ

na pratipadyate | 

na ca nirviṣaya: sādhu: prayogo vidyate naña: |

vikalpāpāśrayatve vā sāṃvṛta: syānna tāttvika: ||

iti nyāyāt nāstitāṃ ca na pratipadyate ityartha: |
pūrvavat tatkasya heto: ityāśaṅkyāha-

na hi bhagavan ityādi | viviktatvādeva sarvadharmāṇāṃ na
hetuphalabhāva ityāha-yaśca

dharmo'tyantavivikta: ityādi | āvāhako vā nirvāhako vā iti
utpādako vā

nāśako vetyartha: | amumevārthaṃ vistārayannāha-kathaṃ ca
bhagavan ityādi | tattvato naiva

bodhyabodhakamityupasaṃharannāha-yadā bhagavan ityādi |
subhāṣitatvāt svahastayannāha-sādhu

sādhu ityādi | kiṃ tu saṃvṛtyā suviśuddhāt kāraṇāt
suviśuddhaṃ phalamityāha-yata eva

subhūte ityādi | māyopamatvena
kāryakāraṇayoraviparyastatvāditi bhāva: | viviktatā
ityapyabhi-

niveśo na kārya: ityāha-sacet subhūte bodhisattva: ityādi |

śūnyatā sarvadṛṣṭīnāṃ proktā ni:saraṇaṃ jinai: |

yeṣāṃ tu śūnyatā dṛṣṭistānasādhyān babhāṣire ||

madhyamakaśāstra-13.8

iti nyāyāt viviktatābhiniveśasyāpi viparyāsarūpatvāt
naiva prajñāpāramitā syāt |

kathaṃ tarhi tāmāgamya abhisaṃbudhyate iti cedāha-evaṃ
khalu subhūte ityādi | evamavicāraika-

ramyatvena saṃvṛtirūpatayā iti yāvat | ata eva
paramārthamadhikṛtyāha-nāpi subhūte prajñāpāramitām

ityādi | saṃvṛtyā upasaṃharannāha-abhisaṃbudhyate ca
ityādi | bhāṣitasya iti nābhisaṃbudhyate'bhi-

saṃbudhyate ca, ityasya | tathaivānuvadannāha-evametat
ityādi | duṣkarakāraka: iti saṃvṛtisatyā-

@513

śrayeṇeti bhāva: | ata eva
paramārthasatyamadhikṛtyāha-yathāhaṃ bhagavan ityādi |
bhāṣitasya iti

duṣkarakāraka ityasya | tathaiva tatkasya heto:
ityāśaṅkyāha-tathā hi bhagavan ityādi | kartṛkarma-

kriyānupalambhadeśanāyāmanavasādādinā
svabhāvavikalpavirahāt samyakpravṛttatvena jinajananyāṃ

caratītyāha-sacet bhagavan ityādi |
dvitīyavikalpārthamāha-tadyathāpi nāma bhagavan

ityādi | avikalpatvādbhagavan ityanena gotravikalpanirāso
jñāpita: | tṛtīyavikalpārthamāha-

māyāpuruṣasya ityādi | naivaṃ bhavatyanuttarā ityanena
pratipattau samudāgamavikalpaniṣedha: kṛta: |

caturthavikalpārthamāha-pratibhāsasya ityādi |
pratibhāsadṛṣṭāntena ālambanavikalpāpoho

darśita: | pañcamavikalpārthamāha-tathāgatasya kaścit
priyo vā ityādi | avikalpatvādeva

bhagavan ityanena bodhisattvasyāpi
tathāgatapriyāpriyāsaṃvidyamānadṛṣṭāntena
pratipakṣavipakṣa-

vikalpāpoho darśita: | ṣaṣṭhavikalpārthamāha-yathaiva hi
bhagavan ityādi | sarvakalpa-

vikalpaprahīṇa: iti svādhigamavikalpānupalambho darśita: |
saptamavikalpārthamāha-tathāgatenārhatā

ityādi | tathāgatanirmitodāharaṇena
nirmāṇānvayakartṛvikalpāpoho darśita: |
aṣṭamavikalpārtha-

māha-sa nirmitako yasya ityādi | anena ca dṛṣṭāntena
kāritravikalpaviveko nivedita: |

navamavikalpārthamāha-dakṣiṇena palagaṇḍena ityādi | sa
ca dārusaṃghāto'vikalpa ityanena

kriyāsāphalyavikalpaviraho nigadita: | etaduktam-viviktena
viviktānavabodhasvabhāve

acalādibhūmipraveśena niyatabuddhagotre māyopamapratipattyā
darśanādimārgasamudāgame pratibhāsa-

mātreṇa abhrāntajñānālambane
guṇadoṣadarśanapūrvakopādeyaheyatvena pratipakṣavipakṣe
sarvatragāditvena

svādhigame hīnāpraṇītatvena śrāvakādibhūmidūrīkaraṇe
yathāśayānurūpanirmāṇena sattvārthavyāpāre

samyagupāyakauśalabalena
sarvajananirvāṇapratiṣṭhāpanakriyāphale ca nirdoṣatayā
sarvathā upādeya-

tvena pravṛtti: kāryā, ityevaṃ pravṛttipakṣādhiṣṭhāna:
prathamo grāhyavikalpo navaprakāro mūrdhābhi-

samaye darśanamārgaprayogāvasthāyāṃ bodhisattvānāṃ
praheya: tattatpratipakṣāvasthāpratipādanena

vyatirekamukhena pratipādita iti | tathā coktam-

eṣa svabhāve gotre ca pratipatsamudāgame |

jñānasyālambanābhrāntau pratipakṣavipakṣayo: ||8||

svasminnadhigame kartṛtatkāritrakriyāphale |
pravṛttipakṣādhiṣṭhāno vikalpo navadhā mata: ||9|| iti ||

abhisamayālaṃkārālokāyāṃ prajñāpāramitāvyākhyāyāṃ

māyopamaparivarto nāma ṣaḍviṃśatitama: ||

@514

27 sāraparivarta: saptaviṃśa: |

kathaṃ nivṛttipakṣādhiṣṭhāno dvitīyo grāhyavikalpo
navadhā; iti prathamavikalpārthamāha-

sāre batāyam ityādi | prajñākaruṇayo:
saṃsāranirvāṇāpātakāritratvena sakalādhigamādhipatyād

ya: prajñāpāramitāyāṃ carati, sa sāre pradhāne carati
ityanena nyūnatādhigamavikalpo niṣiddha: |

kiṃ tu tatrāpi sāratvābhiniveśo na kārya ityāha-asāre
batāyam ityādi | sāratvāva-

grahābhāvādasāra: |
dvitīyavikalpārthamāha-namaskartavyāste ityādi |
kalyāṇamitrādisaṃpari-

graheṇa yuktā ye prajñāpāramitāyāṃ caranti, te
namaskaraṇīyā ityanena saṃparigrahābhāvavikalpo

nirasta: | tṛtīyavikalpārthamāha-ye ceha gambhīrāyāṃ
prajñāpāramitāyām ityādi | na ca tāṃ

dharmatāṃ sākṣātkurvanti ityanena
pratipattiviśeṣajñāpanāt pratipattivaikalyavikalpābhāvo

darśita: | caturthavikalpārthamāha-atha khalvāyuṣmān
ityādi | na sākṣātkurvanti iti yat

bodhisattvānāṃ bhūtakoṭerasākṣātkaraṇam,
naitadduṣkaram, adhigame svātantryalābhāditi bhāva: |

ata: parapratyayagāmitvavikalpo nirasta: |
pañcamavikalpārthamāha-idaṃ tu devaputrā: ityādi |

sattvān vineṣyāma: iti māyopamatve'pi sarvadharmāṇāṃ
sattvavinayārthamavyāvṛttigamanayogena

anyayānagamanābhāvena ca anuttarabodhyadhigamaprasthānāt
sarvākārajñatoddeśāparibhraṃśena uddeśa-

nivṛttivikalpaviraha: sūcita: |
ṣaṣṭhavikalpārthamāha-ākāśaṃ sa devaputrā: ityādi |
tathaiva

tatkasya hetorityāśaṅkyāha-ākāśaviviktatayā ityādi |
sattvānāṃ kṛtaśa: saṃnāhaṃ saṃna-

hyante iti ākāśopamanikhilasattvadhātuvinayanārthaṃ
saṃnahanena apradeśikamārgavyāpārakathanāt

prādeśikakāritravikalpaviveko'rthāt kathita: |
saptamavikalpārthamāha-ākāśena sa ityādi |

sattvānāmākāśasvabhāvopagamanajñāpanāt
anenādhigamanānātvavikalpābhāvo darśita: | aṣṭama-

vikalpārthamāha-ayaṃ ca saṃnāha: ityādi |
sattvānāmarthāya saṃnahanena prekṣāpūrvakāritvāt

sthānagamanājñānavikalpāsaṃśleṣo darśita: |
navamavikalpārthamāha-sā ca atyantatayā ityādi |

tathaiva tatkasya heto: ityāśaṅkyāha-sattvaviviktatayā
ityādi | pāramārthikadravyānupalambhāt

rūpādīnāṃ māyopamatā anugantavyā | yāvat ityanena
dvādaśāyatanādiparigraha: | tathāgatā-

dyadhigamadharmāṇāmapi śūnyatvāt sarvadharmaviviktatā |
upasaṃharannāha-evaṃ devaputrā: sarvadharma-

viviktatā draṣṭavyā iti |
evamanupalambhadeśanāyāmanavasādāt caraṇam ityāha | evaṃ

devaputrā: sarvadharmaviviktatāyām ityādi | anuttrāse ko
heturityāha-kiṃ kāraṇam ityādi |

kartṛkarmakriyānupalambhāt pariharati-viviktatvāt iti |
upasaṃharannāha-anena bhagavan

ityādi | etaduktam-śūnyatvādeva
bhettṛbhītibhettavyānāmabhāvāt yato na saṃsīdati,

tataścarati mukhyato niryāṇasvabhāvāyāṃ
prajñāpāramitāyām | evaṃ ca pṛṣṭhato niryāṇavikalpā-

poho darśita: syāt |
etaduktam-saṃsāranirvāṇānyataraprapātitvena
nyūnatādhigame kalyāṇa-

mitropāyakauśalavikalpatvena saṃparigrahābhāve
samastajñeyāvaraṇāpratipakṣatvena pratipadvaikalye

tathāgatādyupadeśasāpekṣatvena parapratyayagāmitve
sarvasattvāgratāmahattvādyapravṛttatvena uddeśanivṛttau

@515

kleśāvaraṇapratipakṣatvena prādeśikamārgavyāpāre
sopalambhatve prathamaphalādyadhigamanānātve

sarvāvidyānuśayāprahīṇatvena sthānagamanājñāne
mahāyānasarvasaṃgrāhakatvena sarvākārajñatā-

sarvanirvāṇapaścādanugamane ca sadoṣatayā grāhyatvena
vinivṛtti: kāryā | ityevaṃ nivṛtti-

pakṣādhiṣṭhāna:
śrāvakapratyekabuddhasaṃtānopādeyatvasamudbhavo dvitīyo
grāhyavikalpo bodhi-

sattvānāṃ darśanamārge cittacaittapravṛttyavasthāyāṃ
praheya: tattatpratipakṣāvasthāpratipādanena vyati-

rekamukhena pratipādita iti | tathā coktam-

bhavaśāntiprapātitvānnyūnatve'dhigamasya ca |

parigrahasyābhāve ca vaikalye pratipadgate ||10||

parapratyayagāmitve samuddeśanivartane |

prādeśikatve nānātve sthānaprasthānamohayo: ||11||

pṛṣṭhato gamane ceti vikalpo'yaṃ navātmaka: |

nivṛttipakṣādhiṣṭhāna: śrāvakādimanobhava: ||12|| iti
||

kathaṃ dravyasatpṛthagjanapuruṣādhiṣṭhāna: prathamo
grāhakavikalpo navadhā iti prathamavikalpārtha-

māha-nāpi bhagavan kaścit ityādi |
grahaṇamokṣaṇavikalpābhāvāditi bhāva: | etadeva

spaṣṭayannāha-tatkasya heto: ityādi |
dvitīyavikalpārthamāha-api tu khalu puna: ityādi |

evaṃ carati carati prajñāpāramitāyām iti
sarvadharmānupalambhadeśanāyām evamanavasādādinā

yaścarati sa manasikāravikalpābhāvāt samyak carati
jinajananyāmityartha: | tṛtīyavikalpārtha-

māha-evaṃ carantaṃ bodhisattvam ityādi | evaṃ carantaṃ
namasyanti iti traidhātukaśleṣavikalpa-

virahānmahānubhāvatvaprāptyā namaskurvanti |
caturthavikalpārthamāha-ye'pi te subhūte aprameyeṣu

ityādi | buddhacakṣuṣā paśyanti iti sthānavikalpavivekāt
viśiṣṭārthotpādanābhiprāyeṇa nirūpa-

yanti | kāryaniṣpādanādanugṛhṇanti |
bhavyatārūpeṇāvadhāraṇāt samanvāharanti |
tathāgatānugrahā-

deva praśnayannāha-ye ca khalu puna: ityādi | pūrvavat
tatkasya heto: ityāśaṅkyāha-ye subhūte

ityādi | etadeva vistārayannāha-tiṣṭhantu ityādi |
pañcamavikalpārthamāha-dvābhyām ityādi |

aparityaktā bhavanti ityanena abhāvābhiniveśavikalpo
niṣiddha: | sarvadharmāścānena

śūnyatāto vyavalokitā bhavanti, ityanena
bhāvābhiniveśavikalpaśca pratikṣipta: | ṣaṣṭhavika-

lpārthamāha-aparābhyāṃ subhūte dvābhyām ityādi |
dharmavastuprajñaptivikalpo mayā prahātavya

ityuktārthasya niṣpādanāt yathāvādī tathākārī ca
bhavati | ata eva ca samanvāhriyate |

saptamavikalpārthamāha-evaṃ carata: subhūte ityādi | yaduta
prajñāpāramitāvihāreṇa iti |

saktivikalpaprahāṇakāritvādasya vihārasyeti bhāva: |
etadeva spaṣṭayannāha-tatkasya heto:

ityādi | samāhitāsamāhitabhedāt viharan evaṃ caran iti
boddhavyam | pramuditāṃ bhūmimārabhya

yāvat samantaprabhābuddhabhūmyadhigamalābhāt yathākramaṃ
nātho bhaviṣyasītyādyekādaśapadāni

vācyāni | upasaṃharannāha-evaṃ te devaputrā: ityādi |
tathaiva tatkasya heto: ityāśaṅkyāha-

@516

etena hi subhūte ityādi | yasmāt yathoktavihāreṇa viharato
bodhisattvasya buddhā bhagavanto

nāmādikīrtanadharmadeśanāpūrvakamudānamudīrayanti,
tasmādutsāhaṃ vardhayiṣyantītyartha: | etadeva

dṛṣṭāntena spaṣṭayannāha-tadyathāpi nāma ityādi |
sarvabodhisattvānāmānantyāt nāmagrahaṇā-

śakyatvāt atidiśannāha-apareṣām ityādi |
śākyamunitathāgatabuddhakṣetre praśaṃsanārhā

bodhisattvā na vidyante iti cet, āha-evameva subhūte ityādi
| etaduktam-yathāhaṃ

svabuddhakṣetrāvasthitabodhisattvotsāhanāya
aparatathāgatakṣetrāvasthitabodhisattvānāṃ
nāmādikīrtana-

paro dharmaṃ deśayāmi, evameva te'kṣobhyādayo'pi
tathāgatā madbuddhakṣetrāvasthitabodhisattvānāṃ

nāmādikīrtanaparā dharmaṃ deśayantīti |
aṣṭamavikalpārthamāha-kiṃ sarveṣāmeva ityādi | no

hīdam iti parihāravacanaṃ vivṛṇvannāha-na subhūte
ityādi | kiṃ tarhi subhūte ye te'vinivarta-

nīyā: iti | pratipakṣavikalpavigamāt ye'ṣṭamyādibhūmau
avinivartanīyatāṃ prāptā ityartha: |

navamavikalpārthamāha-santi bhagavan avinivartanīyān ityādi
| vidyante ityāha-santi

subhūte ityādi | etadeva te puna: katama ityāśaṅkya
pratipādayannāha-ye etarhi ityādi |

akṣobhyasyeti vacanaṃ bāhulyena tadbuddhakṣetre
pariśuddhasaṃtatīnāmutpādāt | anyānapyatidiśa-

nnāha-ye'pi te subhūte ityādi |
ratnaketubodhisattvagrahaṇaṃ
tatsamānajātīyabodhisattvopalakṣaṇaparaṃ

jñeyam | prativiśiṣṭakalyāṇamitrādiparigrahabalena
acalāyā bhūmerapi prāk kathaṃcit yatheccha-

gamanavyāghātavilpavirahāt ṛddhivaśitāṃ prāptā
ye'kṣobhyādibuddhakṣetre bodhisattvā viharanti,

te'vinivartanīyān sthāpayitvā nāmādikīrtanaviṣayā
vidyante ityartha: | etaduktam-yathāvat

saṃvṛtyā grahaṇamokṣaṇe tattvato'manaskāreṇa
manaskaraṇe, dharmatayā traidhātukopaśleṣaṇe,
śūnyatāna-

vasthānena anavasthāne, anabhiniveśena sarvābhiniveśe,
dravyasadbhāvena sarvadharmaprajñāptau, tattva-

jñānāsaktyā a{1 W
abhiniveśa^.}nabhiniveśapūrvakasaktau,
samatābhāvanāpratipakṣatayā pratipakṣe, samyagavijñāta-

prajñāpāramitatvena yathecchagamanavyāghāte ca
pāramārthikabhāvābhiniveśena dravyasanneva ātmā

grāhaka: pravartate, ityevaṃ pṛthagjanasaṃbandhī prathamo
grāhakavikalpo navaprakāro bodhisattvānāṃ

darśanamārgaprayogāvasthāyāṃ praheya:,
tatpratipakṣāvasthāpratipādanena vyatirekamukhena
pratipādita

iti | tathā coktam-

grāhaka: prathamo jñeyo grahaṇapratimokṣaṇe |

manaskriyāyāṃ dhātūnāmupaśleṣe trayasya ca ||13||

sthāne cābhiniveśe ca prajñaptau dharmavastuna: |

saktau ca pratipakṣe ca yathecchaṃ ca gatikṣatau ||14|| iti ||

kathaṃ prajñaptisatpuruṣādhiṣṭhāno dvitīyo
grāhakavikalpo navadheti prathamavikalpārthamāha-

punaraparaṃ subhūte ityādi | adhimuñcanti iti
sarvasattvāgratādyuddeśagamanābhiprāyeṇa anutpa-

ttikā: | śāntā iti vā | sarvadharmān manasi kurvanti | na
ca tāvat prakarṣavatīmanutpa-

@517

ttikadharmakṣāntimavinivartanīyavaśitāprāptiṃ ca
adhigatā bhavanti, ityevamuddeśāniryāṇavikalpā-

bhāvo darśita: | dvitīyavikalpārthamāha-yeṣāṃ khalu
puna: ityādi | prahīṇā teṣāṃ śrāvakabhūmi:

pratyekabuddhabhūmiśca ityanena
mārgāmārgāvadhāraṇavikalpābhāvamāha | buddhabhūmireva
teṣāṃ prati-

kāṅkṣitavyā ityanenāpi svamārgāvadhāraṇavikalpaviraho
darśita:, anyathā viparyāsasadbhāvena

buddhabhūmerasaṃbhavāt | tṛtīyavikalpārthamāha-te'pi
vyākariṣyante'nuttarāyām ityādi |

pūrvavat tatkasya heto: ityāśaṅkyāha-yeṣāṃ hi subhūte
ityādi | evaṃ prajñāpāramitāyāṃ caratām

iti utpādanirodhavikalpavivekena anutiṣṭhatāmityartha: |
caturthavikalpārthamāha-punaraparaṃ subhūte

ityādi | avinivartanīyatāyāṃ sthāsyanti iti ye
bodhisattvā: kāṅkṣādikamakṛtvā vistareṇa

śravaṇādikaṃ kariṣyanti, teṣāṃ cāntike
brahmacaryacaraṇādikamanuṣṭhāsyanti, te'pi saṃyogaviyoga-

vikalpavirahāt avinivartanīyatve sthāsyantītyartha: |
pañcamavikalpārthamāha-ka: punarvādo ya

enām ityādi | rūpādisthāna vikalpānupalambhena ye
tvadhimucya prajñāpāramitāṃ tathatvāya ca

sthitvā buddhatvanimittaṃ sattvebhyo dharmaṃ deśayiṣyanti,
te nitarāmavinivartanīyatve sthāsyantīti

pūrveṇa saṃbandha: | ṣaṣṭhavikalpārthamāha-yadā
bhagavan tathatā ityādi | yatsubhūte ityādinā

tadvacanamanūdya pariharannāha-na subhūte
tathatāvinirmukto'nya: ityādi | dharmadhātusvabhāvatvāt

sarvadharmāṇāṃ tathatāvyatiriktānyadharmānupalambhe sati
naiva kaścit paramārthatastathatāyāṃ sthāsyati,

saṃvṛtyā punargotravipraṇāśavikalpavirahāt sthāsyatīti
bhāva: | paramārthamevādhikṛtya spaṣṭayannāha-

tathataiva tāvat ityādi | saptamavikalpārthamāha-na subhūte
tathatā anuttarām ityādi | tattvato

na tathatā, nānyo vā dharmo bodhimabhisaṃbudhyate | kiṃ tu
saṃvṛtyā prārthanābhāvavikalpavirahāt

prārthayitavyavastūpalambhena abhisaṃbudhyate iti mati: |
aṣṭamavikalpārthamāha-na subhūte

tathatā dharmaṃ deśayati iti | tattvato na tathatā dharmaṃ
deśayati, api tu saṃvṛtyā hetvabhāva-

vikalpavirahāt hetusadbhāvena deśayatītyabhiprāya: |
navamavikalpārthamāha-so'pi subhūte

nopalabhyate yo dharmo deśyeta iti |
pratyarthikadharmopalambhavikalpābhāvena
deśyamānadharmānupalambha

ityartha: | etaduktam-śrāvakādiniyārṇatvena
yathoktoddeśāniryāṇe hitāhitaprāptiparihāratvena
mārgāmārgāvadhāraṇe saṃvṛtikāryakāraṇabhāvena
utpādanirodhe nirantaretarapratibhāsatvena samasta-

vastusaṃyogaviyoge vyomāvasthitaśakunisadṛśatvena
rūpādisthāne, bodhicittotpādādidvāreṇa

śrāvakādigotravināśe
tathatāprativiśiṣṭadharmatābhāvena abhilāṣābhāve
paramārthasatyāśrayeṇa hetva-

bhāve abhyastamātsaryadharmatayā
pratyarthikamārādivastūpalambhe ca
tāttvikabhāvābhiniveśena prajñapti-

sanneva ātmā grāhaka: pravartate, ityevamāryāṇāṃ
saṃbandhī dvitīyo grāhakavikalpo navaprakāro

darśanamārgacittacaittapravṛttyavasthāyāṃ
bodhisattvānāṃ praheya:
tattatpratipakṣāvasthāpratipādanena

vyatirekamukhenokto bhavati | tathā coktam-

yathoddeśamaniryāṇe mārgāmārgāvadhāraṇe |

sanirodhe samutpāde vastuyogaviyogayo: ||15||

@518

sthāne gotrasya nāśe ca prārthanāhetvabhāvayo: |

pratyarthikopalambhe ca vikalpo grāhako'para: ||16|| iti ||

syāt-grāhyavikalpo na grāhakavikalpa iti catuṣkoṭikam |
tatra prathamā koṭi:

{1. B yat for ṣaḍ^.}ṣaḍviṣayapratibhāsā
grāhyākārā vijñapti: | dvitīyā tu ekakṣaṇikī
grāhakākārā | tṛtīyā

saiva kṣaṇāntare | caturthī tadākāravinirmuktā
prajñāpāramiteti | syāt-gotrameva na gotravikalpa

iti paścātpādaka: | yastāvadgotravikalpo gotramapi tat,
tadyathā pratipakṣasamudāgamakāle

gotram | syāt-gotrameva na gotravikalpa:, tadyathā
samudāgacchadgotramiti | syāt-samudāgama-

vikalpo nālambanavikalpa iti pūrvapādaka: | yastāvat
samudāgamavikalpa: ālambana-

vikalpo'pi sa:, tadyathā samudāgacchata: samyagālambane
prayoga: | syāt-ālambana-

vikalpa eva na samudāgamavikalpa:, tadyathā
apariniṣpannamālambanamiti | anayā diśā

śeṣo'bhyūhya: | darśanamārgo vipakṣaṃ sapratipakṣamevaṃ
nirdiśya yat mahābodhiniṣpattaye darśanamārgo

yena trividhakāraṇena sahita iṣyate, tadidānīṃ
vaktavyamiti mahābodhau darśanādimārgasaṃdarśanena

anyeṣāṃ pratiṣṭhāpanaṃ prathamaṃ kāraṇaṃ
kathayannāha-gambhīrā bhagavan ityādi | pūrvavat tatkasya

heto: ityāśaṅkyāha-na ca nāma bhagavan ityādi |
sarvadharmānutpāde'pyavalayanādikamakṛtvā

ye anuttarāṃ bodhiṃ saṃvṛtyā boddhukāmā:, te
duṣkarakārakā ityutsāhapravedanāt bodhau

darśanādimārgasaṃdarśanā anyeṣāṃ pratipāditā syāt |
paramārthasamāśrayaṇe na kiṃcidduṣkaramityāha-

yat kauśika evam ityādi | subhāṣitatvena
praśaṃsayannāha-yadyadeva āryasubhūti: ityādi |

na kvacit sajjati iti na kvacidabhiniviśate | svoktārthaṃ
draḍhayannāha-kaccidaham ityādi |

dharmasya ca anudharmamiti yathāpraṇihitasya
śūnyatādharmasya pratipattim | sādhūktamityāha-

yatkhalu tvam ityādi | tathaiva tatkasya heto:
ityāśaṅkyāha-yadyadeva hi ityādi | etadeva

kuta: iti tatkasya heto: ityāśaṅkyāha-subhūtirhi kauśika
ityādi | kāmādidhātutraye

pratyekaṃ mṛdumadhyādhimātrakleśaprahāṇakāriṇo
darśanamārgasya śūnyatārūpeṇa darśitatvāt yathākramaṃ

prajñāpāramitāmapi tāvannopalabhate ityārabhya
yāvaddharmameva tāvannopalabhate iti nava padāni

vācyāni | sāmānyena sarvadharmāṇāṃ
kāryakāraṇayoranupalambhāt yathāsaṃkhyaṃ
sarvadharmaviviktavihāra:,

sarvadharmānupalambhavihāraśca grāhya: | yadyevaṃ
bodhisattvai: samāna eva śrāvakāṇāṃ vihāra iti

cet, āha-ya: khalu puna: ityādi | teṣām iti
tathāgatavihāravyatiriktānāmanyeṣām |

anena vihāreṇa vihartavyam iti
bodhisattvavihārānuśaṃsakathanenaiva mahābodhau
darśanādi-

mārgasaṃdarśanā anyeṣāṃ nigaditā syāt ||

abhisamayālaṃkārālokāyāṃ prajñāpāramitāvyākhyāyāṃ

sāraparivarto nāma saptaviṃśatitama: ||

@519

28 avakīrṇakusumaparivarto'ṣṭāviṃśa: |

yathoktabodhisarśanādimārgasaṃdarśanayā
saṃpannahetukairdarśanamārgādhigamāt bhikṣubhi: kṛtā

pūjetyāha-atha khalu ityādi |
gṛhītamāndāravapuṣpadevaputrasaṃnipāto bhikṣūṇāṃ
puṣpaprāptaye

pūrvapraṇidhānabalāt ityavagantavyam |
adhigamasaṃpratyayalābhāt uttarottarābhivṛddhyarthaṃ
praṇidhānaṃ

ca kṛtavanta ityāha-evaṃ ca vācamabhāṣanta ityādi | atha
khalu bhagavan ityādi vyākhyātam |

viṃśatikalpasahasrāṇi iti aparimitāyuṣo manuṣyānārabhya
yāvat daśavarṣāyuṣo jāyante ayaṃ

śastrarogābhyāṃ durbhikṣeṇa ca nirgamādapakarṣa:
prathamo'ntarakalpa: | tebhyo daśavarṣāyuṣkebhya: krameṇo-

tkarṣaṃ gacchanto'śītivarṣasahasrāyuṣo bhavanti |
punaśca tathaiva āyurapakarṣaṃ pratipadyamānā
daśavarṣā-

yuṣa:, ityevamutkarṣāpakarṣabhedena
aṣṭādaśāntarakalpā:, tato'pi daśavarṣāyuṣkebhya eva
utkarṣaṃ

prāpnuvanta: aśītivarṣasahasrāyuṣa: ityayamutkarṣo
viṃśatitamo'ntarakalpa: | tathā yāvāneva anyeṣā-

mutkarṣaṇāpakarṣaṇakāla:, tāvāneva
prathamasyāntarakalpasyāpakarṣakāla:,
paścimasyotkarṣakāla iti

samānakālā: sarve bhavanti | evamekenāntarakalpena
bhājanānāṃ dhvaṃsāt ekonaviṃśatyā

śūnyībhavanāt viṃśatimantarakalpān loka: saṃvartate,
viṃśatimantarakalpān saṃvṛtastiṣṭhati |

tathā ekenāntarakalpena bhājanābhinirvartanāt
ekonaviṃśatyā vāsanāt viṃśatimantarakalpān

loko vivartate, viṃśatimantarakalpān vivṛttastiṣṭhati,
evamaśītyantarakalpasaṃkhyāvacchinno mahā-

kalpo'yam, bhadrakalpāditārakopamastu kalpo naivaṃ
praṇidhānakuśalamūlādhipateyatvena atidīrgha-

tvāt | ato'pakarṣa eva kāle yathoktāntarakalpapramāṇena
kālasya paricchedāt viṃśatikalpa_

sahasrāṇītyucyate | bodhinimittārthamevānyeṣāṃ samyak
granthārthādidvāreṇa prajñāpāramitāpratyarpaṇaṃ

dvitīyaṃ kāraṇaṃ vaktumupoddhātayannāha-ye hi kecit
ānanda ityādi | tathaiva tatkasya heto:

ityāśaṅkyāha-tathā hi manuṣyeṣu ityādi | na
pratikrośanti ityādi sapta padāni yathākramaṃ

sarvākārajñatādisaptābhisamayavilomanāditi vācyāni | na
visaṃvādayiṣyati praṇidhānam iti

anuttarabodhiviṣaye pravṛttapraṇidhānam |
yadyanyathāpraṇidhikaraṇāt na visaṃvādayiṣyati, evaṃ

tatkuśalamūlaṃ śrāvakapratyekabuddhatvāya na dāsyati
vipākamityartha: | upoddhātaṃ kṛtvā idānīṃ

tathāgatasaṃbandhena mṛduparīndanārthamāha-tasmāt tarhi
ityādi | parīndāmi pratyarpayāmi | anu-

parīndāmi punarapi pratyarpayāmi | udgrahaṇādyarthaṃ
pratyarpaṇādeva āryānando'syā mātu: saṃgītikāra

iti kecit | dhāraṇādyarthameva pratyarpaṇāt
mahāvajradhara eva saṃgītakāra ityapare | tatra vipra-

ṇāśanam anyathākaraṇam | utsarjanaṃ sarvathā
pratyākhyānam | vismaraṇam amanasikaraṇam |

padasāmantaka: padaikadeśa: | kāyatrayaprāpaṇāt
yathākramaṃ mātā jananī janayitrī | tasmādeva

sarvajñatāyā: samutpādanāt āhārikā |
madhyaparīndanārthamāha-udgrahītavyeyam ityādi | adhi-

mātraparīndanārthamāha-yathā tat ityādi | tattaditi
kartavyaṃ vā ityādinā saṃbandha: | tayā

hitaiṣitayā iti tathāgatahitaiṣitayā |
bodhisattvasaṃbandhenāpi mṛduparīndanārthamāha-ye'pi te

ityādi | madhyaparīndanārthamāha-ye'pi kecit ityādi |
adhimātraparīndanārthamāha-eṣā hi

@520

ānanda ityādi | bodhiprāptaye ca avyavahitaṃ svata:
pracurataraprajñāpāramitā bhāvanādipuṇyalakṣaṇaṃ

tṛtīyaṃ kāraṇaṃ kathayannāha-sacet tvamānanda
śrāvakayānikānām ityādi | ekakṣaṇalava-

muhūrtamapi iti kṣaṇādigrahaṇaṃ yathākramaṃ
tīkṣṇamadhyamṛdvindriyapudgalajñāpanārtham |

tatrādhvaparyanta: kṣaṇa: | viṃśatkṣaṇaśataṃ
punarastatkṣaṇa: | te puna: ṣaṣṭirlava: |

triṃśallavā muhūrta: |

sarvāntyo'pi hi varṇātmā nimeṣatulitasthiti: |

ti nyāyāt kathaṃ kṣaṇenaikena dharmaṃ deśayatīti cet,
ucyate | deśakabodhisattvādhipatyāt

śrotu: kṣaṇenaikena deśanādharmanirbhāsavata:
pratyayasyotpādāt, tena tasya dharmo deśita iti

vyapadiśyate | yathoktānyevaṃ trīṇi
samyaksaṃbodhiprāptikāraṇānyavagantavyāni | tathā coktam-

bodhau saṃdarśanānyeṣāṃ taddhetośca parīndanā |

tatprāptyanantaro hetu: puṇyabāhulyalakṣaṇa: ||17|| iti ||

yathānirdiṣṭakāraṇasahitasyaiva darśanamārgasya
vikalpāpratibhāsane sāmarthyamiti prati-

pādayitumakṣobhyatathāgatasaṃdarśanānābhāsagama-
nodāharaṇaṃ kathayannāha-atha khalu bhagavān

ityādi | tatra sarvaguṇaratnākaratvāt sāgaropamā,
gambhīradharmāvabodhāt gambhīrā, sarvamāra-

viṣayātikrāntatvāt akṣobhyā | dārṣṭāntikamarthaṃ
vaktumāha-evamānanda sarvadharmā: iti |

caturvidhagrāhyagrāhakavikalpānāṃ
darśanamārge'nābhāsasaṃdarśanārthaṃ sarvadharmā na
cakṣuṣo'pyābhāsa-

māgacchanti ityādi padacatuṣṭayam | etadeva
samarthayitumāha-tatkasya heto: ityādi |

etadeva kuta iti tatkasya heto: ityāśaṅkyāha-nirīhakā hi
ityādi | etaduktaṃ bhavati-

kalpito dharmo'jānako yasmādākāśanirīhakatayā nirīhaka:,
tathā paratantro'paśyako yato

māyāpuruṣopamatvena acintya:, pariniṣpanno'pi na
kāryasamartha: yasmādasadbhāvatvena avedaka

iti | upasaṃharannāha-evaṃ caranta: ityādi | kā punariyaṃ
mahābodhi: yadarthaṃ yathoktakāraṇatraya-

sahāyo darśanamārgo'bhipreta iti mahābodhiṃ
vaktumupoddhātayannāha-sarvaśikṣāparamapāramitāṃ

mahābodhim ityādi | tathaiva tatkasya heto:
ityāśaṅkyāha-eṣā hi ityādi | utkṣipya

punareva nikṣipeyu: ityūrdhvamunnīya punareva
pātayeyurityartha: | na ca teṣāmityādi vineyajana-

pratibhāsāpekṣayocyate | na tu bhagavatāṃ vikalpa:
samudācarati | tatkasya heto: ityāśaṅkyāha-

aprameyā ityādi | nirvikalpatvāditi bhāva: | nanu
anyadānādiśikṣāsadbhāve kasmāt

prajñāpāramitāśikṣā vidhīyate ityāha-yāvatya ānanda
ityādi | sāmānyenopoddhātaṃ kṛtvā

idānīṃ mahābodhisvarūpaṃ kathayannāha-akṣayā hi ityādi
| kṣayābhāvāt akṣayajñānasvabhāvā

mahābodhi: prajñāpāramitā | etadeva tatkasya heto:
ityāśaṅkya kathayannāha-asattvāt iti |

kṣayābhāvādityartha: | etadeva vistārayannāha-ākāśasya
hi ityādi | tatra pratyakṣeṇa svarūpa-

pariccheda: pramāṇam | anumānena viviktatāvabodha: kṣaya: |
āgamena ubhābhyāṃ vā iyatāva-

dhāraṇaṃ paryanta: | ayamabhiprāya:-yathā ākāśasya
dravyābhāvamātrasvabhāvatvāt pramāṇādi

@521

grahītuṃ na śakyate, tathā māturapīti | etadeva
spaṣṭayannāha-tatkasya heto: ityādi |

granthapramāṇakathanena pramāṇādikamākhyātamiti cet,
āha-na mayā ānanda ityādi |

prajñāpāramitāyāstattvarūpāyā iti bhāva: | kasyāstarhi
pramāṇādikaṃ syādityāha-

nāmakāyā: ityādi | tatra dharmāṇāṃ svabhāvādhivacanaṃ
nāmakāyā:, teṣāmeva viśeṣādhivacanaṃ

padakāyā:, tadubhayāśrayākṣarāṇi vyañjanakāyā: |
nāmādisvabhāvā pramāṇabaddhā, sāpi na

mukhyata: prajñāpāramitetyartha: | tadeva
spaṣṭayitumāha-tatkasya heto: ityādi | etaduktam-

paramārthatastāthāgataṃ jñānaṃ prajñāpāramitā,
tatpratipādanāt upacāravṛttyā granthātmikā

prajñāpāramitā, na tattvata iti | ata eva
tattvamadhikṛtyāha-na hi pramāṇavatī-

yam ityādi | tattvarūpāyā: pramāṇākathane kāraṇaṃ
pṛcchannāha-kena puna: ityādi |

parihārārthamāha-akṣayatvāt ityādi | viviktatvāt iti
utpādābhāvena anutpādajñāna-

svabhāvatvādityartha: | viviktasya iti anutpannasya bhāvasya
śūnyatā nopalabhyate, dharmiṇo-

'sattvāditi bhāva: | aprameyatvāt iti kṣayotpādābhāvena
pramātumaśakyatvāt | traiyadhvika-

tathāgatānāṃ
kṣayānutpādajñānaprabhāvitatvamityāha-ye'pi te ānanda
ityādi | tatra kṣaṇikā-

nityatayā kṣīṇā, prabandhānityatayā parikṣīṇā |
upasaṃharannāha-tasmāt tarhi ityādi |

etaduktam-kleśajñeyāvaraṇamalānāmutpannānutpannatvena
kalpitānām-

dharmadhātuvinirmukto yasmāddharmo na vidyate |

iti dharmadhātusvabhāvānāmākāśasyeva
nirodhotpādābhāvāt ekānekasvabhāvakāryakāraṇa-

vicāraṇapramāṇādyupapannabhāvavaidhuryāt gaganakamalavad
yathākramaṃ malānāṃ kṣayotpādābhāvāt

akṣayānutpādajñānātmikā
sarvadharmāviparītādhigatilakṣaṇā mahābodhiryathāvat
prajñāpāramitā

dharmakāyo'bhidhīyate iti | tathā coktam-

kṣayānutpādayorjñāne malānāṃ bodhirucyate |

kṣayābhāvādanutpādātte hi jñeye yathākramam ||18|| iti
||

evaṃ ca tattve nirdiṣṭe kecit bahulataropalambhābhiniveśena
bhāvavināśābhisaṃdhinā kṣīṇe

kṣīṇamiti jñānaṃ kṣayajñānam,
anāgatabhāvānutpādābhisaṃdhinā ca anutpādajñānaṃ
varṇayanti |

iti mahābodhisvarūpaṃ vipratipattisthānatvena āhatya{1
W satyaṃ for āhatya.}
pratipādayitumāha-gambhīramidam

ityādi | tathaivānuvadannāha-akṣayā ityādi |
ākāśākṣayatvāt sarvadharmānutpāda iti

ākāśasyeva kṣayābhāvāt dharmāṇaṃ cotpādābhāvena
kṣayānutpādajñānātmikā mahābodhi-

rakṣayetyartha: | ādikarmikāvasthāyāmupalambhābhiniveśena
bhāvanāyāṃ kasmādīdṛśī prajñāpāramitā

adhigamyate ityāha-kathaṃ bhagavan ityādi | naiṣa doṣa:,
yasmāt prayogakālamevāramya

vināśotpādavigatān māyopamān sarvadharmān
bhāvayatītyāha-rūpākṣayatvena ityādi |

prakārāntareṇāpi spaṣṭayannāha-evaṃ khalu subhūte
ityādi | tatra pūrvajanmani kleśāvasthā iha

@522

avidyā, tathā puṇyādikarmāvasthā: saṃskārā:, tathā iha
janmani pratisaṃdhikṣaṇe pañca skandhā

vijñānam | saṃdhicittāt pareṇa ṣaḍāyatanotpādāt
pūrvaṃ nāmarūpam | tato yāvadindriya-

viṣayavijñānatrikasaṃnipāto na bhavati, tāvat
ṣaḍāyatanam | yāvat vedanātrayakāraṇa-

paricchedasamartho na bhavati, tāvat trikasaṃnipātāt
sparśa: | maithunarāgāt prāk sukhādyanu-

bhavāvasthā vedanā | viṣayaparyeṣaṇāvasthāta: prāk
kāmaguṇamaithunarāgasamudācārāvasthā tṛṣṇā |

viṣayaparyeṣaṇāvasthā upādānam |
viṣayaprāptihetuparidhāvanopārjitapaunarbhavikaṃ karma
bhava: |

tena karmaṇā āyatyāṃ puna: pratisaṃdhirjāti: | tata:
pareṇa yāvadvedanāvasthā sā jarāmaraṇam |

ityādyantayordve dve madhyasthau iti trikāṇḍo
dvādaśāṅga: pratītyasamutpādo'sya kṣayābhāvā-

dakṣayatveneti pūrvavat | śāśvatocchedarahitatvena
antadvayavarjitā pratītyasamutpādavyavalokanā |

anādyantamadhyaṃ tam iti māyopamatvena
janmanāśasthitivirahitaṃ taṃ pratītyasamutpādaṃ

vyavalokayati | itthaṃbhūta eva pratītyasamutpādo grāhya
ityāha-evaṃ vyavalokayata: ityādi |

tatra manasikāra: akṣayābhinirhāra: | upāyakauśalyaṃ
pratītyasamutpādavicāraṇā | tadeva

kathayannāha-kathaṃ prajñāpāramitāyām ityādi |
saṃvṛtestarhyuccheda iti cet, āha-evaṃ

khalu puna: ityādi | ahetukamiti saṃvṛtyā
hetorvidyamānatvāt | nityam ityādi |

tatrotpādahetorasattvāt nitya: | utpannasya vināśābhāvāt
dhruva: | āvirbhāvatirobhāvarūpeṇa

avivartanāt śāśvata: |
avasthāntaraprāptivirahādavipariṇāmadharmaka: | kathaṃ
punarupalabhyamāna-

rūpādīn akṣayākāreṇa abhimukhīkuryāt ityāha-yasmin
samaye subhūte ityādi | rūpādi-

sarvadharmānupalambhena sarvātmadharmagrāhaprahāṇāt
darśanamārgavyāpāro dyotita: syāt | yasmādevaṃ

sarvadharmādarśanam, ato ye bhāvavināśābhisaṃdhinā
kṣīṇe kṣīṇamiti jñānaṃ kṣayajñānaṃ bhāvānu-

tpādābhisaṃdhinā ca anutpanne'nutpannamiti
jñānamanutpādajñānaṃ varṇayanti, teṣāṃ
kṣayānutpāda-

vaikalyāt etajjñānaṃ na ghaṭate | tathā
hi-utpannānutpannayoryathākramaṃ
kṣayotpattivighātalakṣaṇa-

nirodhena aniruddhāyāṃ paramārthatastathatārūpāyāṃ
prakṛtau satyāṃ kataradvikalpādirūpamutpannaṃ

kṣīṇam, kataracca anutpannamanutpattidharmakaṃ jātaṃ
darśanamārgabalena vitathabhāvābhiniveśināṃ

vādinām ? yāvatā naiva kiṃcit | tasmādyathoktameva
kṣayānutpādajñānaṃ pratipattavyam |

tathā coktam-

prakṛtāvaniruddhāyāṃ darśanākhyena vartmanā |

vikalpajātaṃ kiṃ kṣīṇaṃ kiṃ vānutpattimāgatam ||19||
iti ||

anyathā tāttvikadharmasattopagame bhagavata: sarvathā
vikalpakleśajñeyāvaraṇaprahāṇaṃ durupapādaṃ

syāt | tathā hi-udayavyayaśūnyatvāt nāstyātmeti
vibhāvayan ātmābhiniveśaṃ parityajya

tadviviktasva{1. B ^svabhāvādikaṃ^}bhāvaṃ skandhādikaṃ
pratītyasamutpannamudayavyadharmakaṃ samupalamya
nīlataddhiyo: sahopa-

lambhaniyamāt cittamātramevedaṃ na bāhyo'rtho'stīti
manasikurvan aparityaktagrāhakākāra-

@523

cittābhiniveśo bāhyārthābhiniveśaṃ tiraskṛtya
grāhyābhāve grāhakābhāva iti nidhyāyan tāmapi

grāhakākāralakṣaṇāṃ vijñaptimātratāmavadhūya
advayajñānameva kevalaṃ bhāvato bhāvarūpamiti niścitya

tadapi pratītyasamutpannatvāt māyāvanni:svabhāvaṃ
tattvato'pagataikāntabhāvābhāvādiparāmarśarūpa-

miti bhāvayan bhāvanābalaniṣpattau keṣāṃcit
maṇirūpyādijñānavadutsāritasakalabhrānti-

nimittāyā māyopamātmapratibhāsadhiyo nirvikalpāyā:
kathaṃcit pratyātmavedyāyā: samutpāde

jñeyāvaraṇaṃ samyag yogī prajahyāt | anyathā parai:
sarvadā ākāśasya dravyābhāvamātrarūpa-

dhāraṇavat anādheyānapaneyasvarūpadhāraṇāddharmāṇāṃ
kṣaṇikānāṃ jñānamātrarūpāṇāṃ jñeyalakṣaṇānāṃ

ca yadi paramārthato vidyamānatā syāt, tadā
pratipakṣabhāvanayā ākāśasyeva teṣāṃ na

kiṃcit kriyate | ato bhāvābhiniveśaviparyāsāvinivṛttyā
yadbhagavata: sarvathā jñeyāvaraṇaprahāṇaṃ

dharmāṇāṃ ca yat sattopagamyate tat
parasparaviruddhārthābhyupagame vismayasthānīyaṃ bhavet

tathā coktam-

sattā ca nāma dharmāṇāṃ jñeye cāvaraṇakṣaya: |

kathyate yatparai: śāsturatra vismīyate mayā ||20|| iti ||

yasmādevaṃ bhāvābhiniveśena mukteranutpatti:,
ato'pavādasamāroparūpamapanayanaprakṣepaṃ

kasyaciddharmasyākṛtvā idameva pratītyasamutpannaṃ
saṃvṛtyā tathyarūpaṃ rūpādini:svabhāvādirūpato

nirūpaṇīyam, evaṃ ca māyāgajenāparamāyāgajaparājayavat
viparyāsanivṛttyā tattvadarśī

vimucyate iti pratipattavyam | tathā coktam-

nāpaneyamata: kiṃcitprakṣeptavyaṃ na kiṃcana |

draṣṭavyaṃ bhūtato bhūtaṃ bhūtadarśī vimucyate ||21||
iti ||

yathoktāviparyastatattvabhāvanayā
sakalavipakṣadharmātikrama iti mārāṇāṃ vaimanasyaprati-

pādanenāha-yasmin samaye subhūte ityādi | pūrvavat tatkasya
heto: ityāśaṅkyāha-prajñāpāra-

mitāvihāreṇa hi ityādi | upasaṃharannāha-tasmāttarhi
ityādi | nanu mukhyato darśanamārgasya

mahābodhikāraṇatvāt kathaṃ prajñāpāramitāyāṃ
caritavyamityuktamiti tatkasya heto: ityāśaṅkya

prakṛtameva darśanamārgaṃ vistareṇa
vaktumāha-prajñāpāramitāyāṃ hi ityādi | pratyekamevaṃ
nirdiśya

samudāyatvena vaktuṃ punarapyāha-prajñāpāramitāyām
ityādi | "ṣaṭpāramitāpūrṇādhivacanametat

yaduta prajñāpāramitā" iti prāgvacanāt
prajñāpāramitācaryayaiva ṣaṭ pāramitā
bhāvanāparipūriṃ

gacchantītyartha: | iha tu granthasaṃkṣepasya abhi{1 W
vivakṣitatvāt.}pretatvādupalakṣaṇatvena pratyekaṃ
dānādipāra-

mitācaryayāpi ṣaḍeva pāramitā bhāvanāniṣpattiṃ
pratipadyante ityavagantavyam | tathā coktaṃ

pañcaviṃśatisāhasrikāyām-"iha subhūte bodhisattvasya
dānaṃ dadata: sattveṣu maitraṃ kāyavāṅmana-

skarma pratyupasthitaṃ bhavati, evaṃ śīlapāramitā |
tasyaiva pratigrāhakāṇāmākrośaparibhāṣādi-

kṣamaṇena kṣāntipāramitā | tasyaiva
yācakākrośaparibhāṣādibhirdānotsāhāparityāgāt vīrya-

@524

pāramitā | tasyaiva ca taddānaṃ sarvākārajñatāyāṃ
pariṇāmayata: śrāvakapratyekabuddhabhūmivikṣepa-

cittābhāvena dhyānapāramitā | tasyaiva dānaṃ dadato
māyābuddhipratyupasthānena kasyacidupakārā-

pakārādarśanāt prajñāpāramitā" iti | evaṃ śīlaṃ
rakṣato yāvat prajñāṃ bhāvayata: pratyekaṃ

ṣaṭpāramitāparipūrisaṃgraho yathāsūtraṃ vācya: |
tasmādetaduktaṃ bhavati-dānādiṣaṭpāramitānāṃ

pratyekamekaikabhāve dānādau ya: parasparaṃ
sarvapāramitāsaṃgraha:, so'traikakṣaṇiko mūrdhābhisamaye

du:khadharmajñānakṣāntisaṃgṛhītastrimaṇḍalaviśu-
ddhiprabhāvita: ṣaṭtriṃśadākāranirjāto darśanamārgo-

'vasātavya: iti | tathā coktam-

ekaikasyaiva dānādau teṣāṃ ya: saṃgraho mitha: |

sa ekakṣaṇika: kṣāntisaṃgṛhīto'tra dṛkpathe ||22|| iti
||

evaṃvidhavikalpānāṃ prāgeva prahāṇasaṃbhavāt
kathamasyāṃ prakarṣaparyantādhigamāvasthāyāṃ

prahāṇaṃ nirdiśyate iti cet, nāyaṃ doṣa: | yasmāt
sūkṣmaguhyānupraveśamahābhijñāvibandhaka-

saṃmohau tadbījaṃ ca daśamyāṃ bhūmau prahīyate
ityāryasaṃdhinirmocanādisūtre paṭhyate | tasmāt yathokta-

savāsanāsaṃmohanidānasamucchedena
nidānināmevaṃvidhagrāhyagrāhakacaturvikalpānāṃ
prakarṣaparyantā-

dhigamasvabhāvatvena daśamyāṃ bhūmau pratividdhe
mūrdhābhisamaye niyamāt prahāṇaṃ pratipadyate |

anyatra tu kādācitkaṃ prahāṇamiti pūrvācāryā: |
mandabuddhīnāṃ vyutpādanādanugrahābhiprāyeṇa

yathānirdiṣṭavikalpānāṃ viṣayabhedāt pratyekaṃ navadhā
bheda: kṛta: | tīkṣṇabuddhīnāmavajñānirā-

karaṇāya nātiprabheda:, tathā
pratipakṣāṇāmityavagantavyam | ayaṃ punariha samāsārtha:-

yathoditā grāhyagrāhakavikalpā: sarva eva
viparyāsasamutthā: | sa ca viparyāso'nādikālīna-

bhāvādyabhiniveśalakṣaṇa:,
tasmāttadviparītālambanākāratayā
tadvirodhinai:svābhāvyajñānātprahīyate

eva | tasmin prahīṇe tanmūlā grāhyavikalpādaya:
kathamavasthānaṃ labheranniti | asmiṃśca

darśanamārge samutpanne kāmarūpārūpyadhātubhedena
pratyekaṃ caturvikalpanavaprakāratayā aṣṭottara-

śatagrāhyagrāhakavikalpaprahāṇena
tatsaṃgṛhītavikalpajanakavāsanākleśāṣṭottara-
śataprahāṇaṃ pratītya-

samutpādadharmatayopalabhya tatra vaśitvārthaṃ tāmeva puna:
punarbhāvayatītyāha-sarvāṇi copāya-

kauśalyāni ityādi | sa darśanamārgaprāpto yogī
kleśajñeyāvaraṇabhayābhāvāt siṃhavijṛmbhitaṃ

nāma samādhiṃ samāpadya uttarakālamavidyāpratyayā:
saṃskārā: ityādyanulomaṃ ityādyanulomaṃ
jarāmaraṇanirodho

jātinirodhāt ityādi pratilomaṃ pratītyasamutpādaṃ
nirūpayati | idamatropāyakauśalaṃ

pratipattavyam | tathā coktam-

sa samādhiṃ samāpadya tata: siṃhavijṛmbhitam |

anulomaṃ vilomaṃ ca pratītyotpādamīkṣate ||23|| iti ||

darśanamārgamevamabhidhāya
vipakṣaprahāṇādikamādhārapratipattipūrvakaṃ subodham
ityādhāraṃ

bhāvanāmārgaṃ vaktumāha-sarvopāyakauśalyāni subhūte
ityādi | sarvopāyakauśalyamatra bhāvanāmārga: |

sa punarnavānupūrvasamāpattisaṃgṛhīta:, tā:
punaravaskandasamāpattisaṃgṛhītā ityavagantavyam |

@525

tasmādetaduktaṃ bhavati-prathamadhyānamārabhya
yāvannirodhaṃ gatvā tato nirodhamārabhya yāvatprathama-

dhyānamāgamya evamanulomapratilomakramadvayena
caturdhyānacaturārūpyanirodhalakṣaṇā nava samāpattī-

rgatvā āgamya puna: prathamaṃ dhyānaṃ samāpadya tato
vyutthāya nirodham, evaṃ yāvat naivasaṃjñānā-

saṃjñāyatanānnirodhaṃ samāpadya, tato vyutthāya
anantarasamāpattimālambya kāmāvacaraṃ vijñānaṃ

maryādārūpeṇāvasthāpya upāyakauśalyabalena vyutthāya
tadeva vijñānamasamāhitamāmukhīkṛtya,

tato nirodhaṃ tato'samāhitaṃ tato nirodhamekaṃ parityajya
naivasaṃjñānāsaṃjñāyatanaṃ tato'samāhitam,

tato dvayaṃ parityajya ākiṃcanyāyatanaṃ tato'samāhitam,
evaṃ yāvadaṣṭau parityajya prathamaṃ dhyānaṃ

tato'samāhitam, ityekādiparityāgena anirodhaṃ yāvat
visadṛśadvāreṇa gacchati, ityatulyagā-

mavaskandasamāpattiṃ vaśitvalakṣaṇāṃ
bhāvanāmārgasvabhāvāṃ sarvopāyakauśalyātmikāṃ
parigrahītu-

kāmena prajñāpāramitāyāṃ caritavyamiti | tathā coktam-

kāmāptamavadhīkṛtya vijñānamasamāhitam |

sanirodhā: samāpattīrgatvāgamya nava dvidhā ||24||

ekadvitricatu:pañcaṣaṭsaptāṣṭavyatikramāt |

avaskandasamāpattirānirodhamatulyatā ||25|| iti ||

pañcaviṃśatisāhasrikāyāmamumevārthamadhikṛtya vistareṇa
"punariha subhūte bodhisattvo

mahāsattvo viviktaṃ kāmairviviktaṃ
pāpakairakuśalairdharmai: savitarkaṃ savicāraṃ vivekajaṃ
prītisukhaṃ

prathamadhyānamupasaṃpadya viharati" ityādyabhidhānāt na
saṃdeha: kārya: | yastvāha-

gatvāgamya dvidhā bhūmīraṣṭau śliṣṭaikalaṅghitā: |

vyutkrāntakasamāpattirvisabhāgatṛtīyagā ||

iti vacanāt kathamevamavaskandasamāpattiriti | kiṃ khalu
vāyasasya pāyasena sālakṣaṇyam ?

anyadevedaṃ prasthānam | yasmāt
itthaṃbhūtopāyakauśalavatāṃ bodhisattvānāmasaṃkhyeya-

kalpakoṭiniyutaśatasahasraprasthānāparimitabu-
ddhaparyupāsanena hetumahattvena bhāvanāmārgasya prati-

viśiṣṭatā syāt ityadoṣa: | tathāgatānusmaraṇapūrvakaṃ
bhāvanāmārgālocanaṃ vidheyamityāha-

yasmin samaye subhūte ityādi | divasasyātyayena iti
divasaikaparyavasānenāpyantaśo'cchaṭā-

saṃghātamātrakamityartha: | bhāvanāmārgābhyāsasya
pracuravicitrānuśaṃsaparidīpanārthamāha-yaśca subhūte

aupalambhika: ityādi | prajñāpāramitāmabhinirharet iti
bhāvanāmārgamutpādayet | gatipraśna-

parihārabhedena punarapyanuśaṃsaṃ
kathayannāha-tathāgatasamanvāhṛtasya hi ityādi | kā gati:
iti

kīdṛśī sabhāgatā ? nānyā gatiriti, api tu
samyaksaṃbodhigati: | ime'pi subhūte guṇā

iti, ime'pyanuśaṃsā iti bahupuṇyaprasavanādiguṇā:,
tathāgatasamanvāhārādayo'nuśaṃsā: ||

abhisamayālaṃkārālokāyāṃ prajñāpāramitāvyākhyāyām

avakīrṇakusumaparivarto nāmāṣṭāviṃśatitama: ||

@526

29 anugamaparivarta ekonatriṃśa: |

bhāvanāmārgamevamabhidhāya tatra praheyaścaturvidho
grāhyagrāhakavikalpa: vipakṣapratipakṣa-

pratipādanaparatvena vaktavya ityupoddhātayannāha-punaraparam
ityādi | tatra ca prathamo grāhya-

vikalpo viṣayabhedānnavadheti
prathamavikalpārthamāha-sarvadharmāsaṅgata:
prajñāpāramitānugantavyā

iti | sarvadharmasaṃkṣepavikalpaprahāṇārthaṃ
sarvadharmānabhiniveśāt bhāvanāmārgo bhāvayitavya: |

evamuttaratra vikalpādhikāre prajñāpāramitārtho
bhāvanāmārgārtha ityavagantavyam | dvitīyavikalpārtha-

māha-sarvadharmāsaṃbhedata: iti |
dharmavistaravikalpaprahāṇārthaṃ sarvadharmāṇāṃ
dharmadhāturūpeṇā-

saṃbhedāt ekarūpatvāt |
tṛtīyavikalpārthamāha-sarvadharmāsaṃbhavata: iti
tathāgatasānāthyā-

bhāvavikalpaprahāṇārthaṃ sarvadharmāṇāṃ
tattvenānutpādāt | caturthavikalpārthamāha-sarvadharmā
nirvi-

kārasamā iti |
prayogamārgaguṇābhāvavikalpaprahāṇārthaṃ
sarvadharmāṇāṃ dharmadhātunā nirvikāreṇa

tulyatvāt | pañcamavikalpārthamāha-
sarvadharmāṇāmanātmāvijñaptita: prajñānubodhanata: iti |

darśanamārgaguṇābhāvavikalpaprahāṇārthaṃ
sarvadharmāṇāmanātmarūpeṇa avijñaptirūpamiti prajñayā

avabodhāt | ṣaṣṭhavikalpārthamāha-sarvadharmāśca
nāmamātreṇa vyavahāramātreṇābhilapyante iti |

bhāvanāmārgaguṇābhāvavikalpaprahāṇārthamanta-
rjalpabahirjalpamātreṇa sarvadharmāṇāṃ saṃvṛtyā abhi-

lapanāt, bahirjalpe tu kasyacidabhiniveśa
ityāha-vyavahāraśca ityādi | saptamavikalpārtha-

māha-sarvadharmā avyavahārā: ityādi |
prayogamārgavikalpaprahāṇārthaṃ sarvadharmāṇāṃ
māyopamatvena

śrutacintālaukikalokottarajñānairyathākramamabhila-
pitumaśakyatvāt avyavahārā avyahārā avyava-

hṛtāvyāhṛtatvena |
aṣṭamavikalpārthamāha-sarvadharmāpramāṇata: iti |
darśanamārgavikalpaprahāṇārthaṃ

dharmadhāturūpeṇa sarvadharmāṇāmapramāṇatvāt | tadeva
spaṣṭayannāha-rūpāpramāṇata: ityādi | navama-

vikalpārthamāha-sarvadharmānimittata: iti |
bhāvanāmārgavikalpaprahāṇārthaṃ sarvadharmāṇāṃ
śūnyatvena

animittatvāt | etaduktaṃ
syāt-saṃkṣiptarucisattvānugraheṇa dharmasaṃkṣepe
vistararucisattvānu-

kampayā dharmavistare yathāvihitārthānanuṣṭhānena
buddhasānāthyāparigrahe samutpannaniruddhatvena prayoga-

mārgaguṇābhāve samyagutpattivaidhuryāt
darśanamārgaguṇābhāve anāgatāsattvena
bhāvanāmārgaguṇābhāve

śāntatvādinā nirvāṇaprayogamārge
śūnyatābhinirhāratvena darśanamārge
nai:svābhāvyabhāvakatvena

bhāvanāmārge ca māyopamatayā pravṛttirmayā kāryā,
ityevaṃ pravṛttipakṣādhiṣṭhāna: prathamo grāhya-

vikalpo navaprakāro bhāvanāmārgaprayogāvasthāyāṃ
bodhisattvānāṃ praheya: tattatpratipakṣāvasthāprati-

pādanena vyatirekamukhenokta iti | tathā coktam-

saṃkṣepe vistare buddhai: sanāthyenāparigrahe |

traikālike guṇābhāve śreyasastrividhe pathi ||26||

eko grāhyavikalpo'yaṃ prayogākāragocara: | iti ||

prathamamevaṃ nirdiśya dvitīyo grāhyavikalpo navaprakāro
vaktavya iti prathamavikalpārtha-

māha-sarvadharmanirvedhata: iti |
bodhicittānutpādavikalpāpanodārthaṃ sarvadharmāṇāṃ
dharmadhātu-

@527

rūpeṇādhigamāt |
dvitīyavikalpārthamāha-sarvadharmaprakṛtipariśuddhita: iti
| bodhimaṇḍāmanasi-

kāravikalpāpanodārthaṃ sarvardhamāṇāṃ
svabhāvaviśuddhiparijñānāt |
tṛtīyavikalpārthamāha-sarva-

dharmāvacanata: iti |
śrāvakayānamanasikāravikalpāpanodārthaṃ
sarvadharmāṇāṃ vākpa{1 W
vākyārthātikrāntatvāt}thātikrāntatvāt

caturthavikalpārthamāha-sarvadharmāṇāmanirodhata:
prahāṇasamatayā iti | pratyekabuddhayānamanasikāra-

vikalpāpānodārthaṃ
sarvadharmāṇāmutpādābhāvenānirodhāt prahāṇatulyatvena
| pañcamavikalpārthamāha-

sarvadharmāṇāṃ nirvāṇaprāptita: iti |
samyaksaṃbodheramanasikāravikalpāpanodārthaṃ
tathatāsamatayā

sarvadharmāṇāṃ nirvāṇādhigamāt |
ṣaṣṭhavikalpārthamāha-sarvadharmā: ityādi |
bhāvanāvikalpāpanodārtha-

matītānāgatādhvanorasattvāt yathākramaṃ nāgacchanti na
gacchanti, tasmādajānānā: santo dharmā

vartamāne notpannā:, dharmadhāturivātyantānutpādāt |
saptamavikalpārthamāha-ātmaparādarśanata:

iti | abhāvanāvikalpāpanodārthaṃ svaparānupalambhāt |
aṣṭamavikalpārthamāha-sarvadharmā: ityādi |

naivabhāvanānābhāvanāvikalpāpanodārthamutpādādi
doṣābhāvāt āryā:, bhāvanārhāt arhanto

yasmāt māyopamatvena svabhāvaviśuddhatvāt |
navamavikalpārthamāha-apahṛtabhārā: iti | ayathā-

rthavikalpāpanodārthaṃ kleśajñeyāvaraṇabhārābhāvāt
apahṛtabhāratvena | etaduktaṃ bhavati-kalyāṇa-
mitrādivaikalyāt bodhicittānutpāde
viśiṣṭabuddhālambanapuṇyābhāvāt bodhimaṇḍāmanaskāre

śrāvakagotratvāt tadyānamanaskaraṇe
pratyekabuddhagotratvāt tadyānāmukhīkaraṇe
prajñāpāramitāprati-

pattivaidhuryāt samyaksaṃbodhyamanaskaraṇe sopalambhatvena
bhāvanāyāṃ nirupalambhavattvena abhāva-

nāyāmanupalambhānanupalambhatvāt nabhāvanānābhāvane
viparītābhiniveśāt, ayathārthatve ca

bhāvādyabhiniveśāt duṣṭatvena nivṛttirmayā kāryā,
ityevaṃ nivṛttipakṣādhiṣṭhāno dvitīyo

grāhyavikalpo navaprakāro
bhāvanāmārgacittacaittapravṛttyavasthāyāṃ
bodhisattvānāṃ praheya: tattatprati-

pakṣāvasthāpratipādanena vyatirekamukhenokta iti | tathā
coktam-

dvitīyaścittacaittānāṃ pravṛttiviṣayo mata: ||27||

anutpādastu cittasya bodhimaṇḍāmanaskriyā |

hīnayānamanaskārau saṃbodheramanaskṛti: ||28||

bhāvane'bhāvane caiva tadviparyaya eva ca |

ayathārthaśca vijñeyo vikalpo bhāvanāpathe ||29|| iti ||

dvitīyamevaṃ grāhyavikalpaṃ nirdiśya
prathamagrāhakavikalpo navaprakāro vaktavya iti

prathamavikalpārthamāha-sarvadharmādeśāpradeśata: iti |
sattvaprajñaptivikalpanirāsārthaṃ sarvadharmāṇāṃ

prakṛtyā dharmadhātusvabhāvatvena
sāmānyaviśiṣṭadeśaviviktatvāt | tadeva spaṣṭayan
tatkasya heto:

ityāśaṅkyāha-rūpaṃ hi ityādi | prakṛtisvabhāvata: iti
śūnyatāprakṛtitvena sāmānyaviśeṣa-

deśaviviktasvabhāvatvāt |
dvitīyavikalpārthamāha-sarvadharmanirodhaprahlādanatvāt iti
dharmaprajñapti-

vikalpanirāsārthaṃ sarvadharmāṇāṃ nirodhasya
śūnyatorukaruṇādyapramāṇaguṇagarbhatvena harṣakaraṇāt
|

@528

tṛtīyavikalpārthamāha-aratyaviratita: iti |
aśūnyatvavikalpanirāsārthaṃ sarvadharmeṣu māyopamatvena

abhiniveśānabhiniveśaviyogāt |
caturthavikalpārthamāha-araktāviraktatayā iti | sakti-

vikalpanirāsārthaṃ sarvadharmāṇāṃ
dharmadhātusvabhāvatvena rāgārāgaviviktatvāt | tadeva
kathayituṃ

tatkasya heto: ityāśaṅkyāha-rūpaṃ hi ityādi | satattvena
iti | tattvaparyāya eva satattva-

śabdo draṣṭavya: |
pañcamavikalpārthamāha-prakṛtipariśuddhatvāt iti |
dharmapravicayavikalpa-

nirāsārthaṃ sarvadharmāṇāṃ svabhāvānutpannatvena
pariśuddhatvāt | ṣaṣṭhavikalpārthamāha-sarvadharmā:

ityādi | vastūddeśavikalpanirāsārthaṃ māyopamatvena
saṅgāsaṅgavigamādasaktatvena sarvadharmāṇām |

saptamavikalpārthamāha-bodhi: ityādi |
yānatritayaniryāṇavikalpanirāsārtham-

dharmadhātuvinirmukto yasmāddharmo na vidyate |

iti buddhajñānāvabodhanatayā sarvadharmāṇāṃ
bodhisvabhāvatvena | aṣṭamavikalpārthamāha-sarva-

dharmaśūnyānimittata: ityādi |
dakṣiṇāśuddhivikalpanirāsārtham | sarvadharmāṇāṃ
trivimokṣa-

mukhasvabhāvatvena |
navamavikalpārthamāha-sarvadharmābhaiṣajyam ityādi
caryāvikopanavikalpanirā-

sārtham | maitrīsvarūpatayā dveṣādidoṣapraśamanena
sarvadharmāṇāṃ bhaiṣajyasvābhāvyāt | etaduktam-

dravyasadanupapattyā sattvaprajñaptau pratibhāsamātratvāt
dharmaprajñaptau sarvatragatvāt sarvākārajñatādi-

dharmāśūnyatve sarvathā abhiniveśāprahāṇāt dharmasaktau
ni:svabhāvāvabodhena dharmapravicaye

samuddeśākaraṇena vastūddeśakaraṇe rūpādyupalambhatvāt
yānatrayaniryāṇe samyagapratipannatvena

dakṣiṇāśuddhau dānādyupalambhapratipattyā caryāvikopane
ca dravyasanneva ātmā grāhaka ityevaṃ

dravyasatpuruṣādhiṣṭhāna: prathamo grāhakavikalpo
navaprakāro bodhisattvānāṃ bhāvanāmārgaprayogā-

vasthāyāṃ praheya: tattatpratipakṣāvasthāpratipādanena
vyatirekamukhenokta iti | tathā coktam-

grāhaka: prathamo jñeya: sattvaprajñaptigocara: |

dharmaprajñaptyaśūnyatve saktipravicayātmaka: ||30||

kṛtena vastuno yānatritaye ca sa kīrtita: |

dakṣiṇāyā aśuddhau ca caryāyāśca vikopane ||31|| iti ||

prathamamevaṃ grāhakavikalpaṃ nirdiśya dvitīyo
grāhakavikalpo navaprakāro vaktavya iti

prathamavikalpārthamāha-sarvadharmā maitrīvihāriṇa:
ityādi | sarvākārajñatāvaraṇasaṃmohavikalpā-

panayanārthaṃ sarvadharmāṇāṃ
caturbrahmavihārasvābhāvyāt |
dvitīyavikalpārthamāha-sarvadharmā brahmabhūtā:

ityādi | mārgajñatāvaraṇasaṃmohavikalpāpanayanārthaṃ
sarvadoṣāṇāmahetutvena anutpādakatvāt

sarvadharmāṇāṃ nirvāṇarūpatvena |
tṛtīyavikalpārthamāha-sarvadharmāṇām ityādi |
sarvajñatāvaraṇa-

saṃmohavikalpāpanayanārthaṃ sarvabhāvānāṃ
prārthanāpratighaviviktatvena | caturthavikalpārthamāha-

samudrāparyantatayā iti |
sarvaśāntamārgasaṃmohavikalpāpanayanārthaṃ
sarvadharmāṇāṃ daśabalādi-

guṇaratnahetutvena samudrasamatvāt samudrāparyantatvena |
pañcamavikalpārthamāha-gaganāparyantatayā

iti | tathatādisaṃyogaviyogasaṃmohavikalpāpanayanārthaṃ
sarvadharmāṇāṃ śūnyatvena gaganasamatvāt

@529

gaganāparyantatayā |
ṣaṣṭhavikalpārthamāha-meruvicitratayā iti |
asamatvasaṃmohavikalpāpanaya-

nārthaṃ sarvāniṣṭopanipātākṣobhyatvena merusamatvāt,
sarvadharmāṇāṃ meruvicitratvāt | saptama-

vikalpārthamāha-rūpāparyantatayā iti |
du:khādisaṃmohavikalpāpanayanārthaṃ
dharmadhātusvarūpatvāt

rūpādīnāmaparyantatvena |
aṣṭamavikalpārthamāha-sūryaraśmi^ ityādi |
kleśaprakṛtisaṃmohavikalpā-

panayanārthaṃ prakṛtiprabhāsvaratvena
sūryamaṇḍalaraśmyutpādasamatvāt sarvadharmāṇāṃ
suryaraśmimaṇḍalā-

paryantāvabhāsanatayā |
navamavikalpārthamāha-sarvaśabdāparyantatayā iti |
advayasaṃmohavikalpā-

panayanārthaṃ nāmamātrasvabhāvena
sarvaśabdāparyantasamatvāt sarvadharmāṇāṃ
sarvaśabdāparyantatayā

prajñāpāramitā anugantavyā |
etaduktam-sarvākārāparijñānena
sarvākārajñatāvaraṇasaṃmohe,

sarvamārgāparijñānena mārgajñatāvaraṇasaṃmohe,
sarvavastvaparijñānena sarvajñatāvaraṇasaṃmohe
prajñāpāra-

mitāparijñānena sarvaśāntamārgasaṃmohe,
tathatājñeyarūpādyaparijñānena
tathatādisaṃyogaviyogasaṃmohe,

mārādisvarūpāparijñānena asamatvasaṃmohe,
yathārutārthagrāhitvena du:khādisatyasaṃmohe, rāgādi-
svabhāvāparijñānena kleśaprakṛtisaṃmohe,
grāhyagrāhakalakṣaṇāparijñānena advayasaṃmohe ca sattva-

prajñaptitadvyavasthāpanapratibhāsamānahetuviṣaya:
prajñaptisannevātmā grāhaka iti prajñaptisatpuruṣā-

dhiṣṭhāno dvitīyo grāhakavikalpo navaprakāro
bhāvanāmārgacittacaittapravṛttyavasthāyāṃ
bodhisattvānāṃ

praheya: tattatpratipakṣāvasthāpratipādanena
vyatirekamukhenokta iti | tathā coktam-

sattvaprajñaptitaddhetuviṣayo navadhāpara: |

bhāvanāmārgasaṃbuddho vipakṣastadvighātata: ||32||

sarvajñatānāṃ tisṝṇāṃ yathāsvaṃ trividhāvṛtau | 

śāntimārge tathatādisaṃprayogaviyogayo: ||33||

asamatve ca du:khādau kleśānāṃ prakṛtāvapi |

dvayābhāve ca saṃmohe vikalpa: paścimo mata: ||34|| iti ||

yathoktabhāvanāmārge vipakṣamevaṃ sapratipakṣaṃ nirdiśya
tadadhigamenaiva caturvikalpaprahāṇāt

sarvaguṇasaṃpado
bhavantītyāha-sarvabuddhadharmasamudāgamāparyantatayā iti |
etaduktam-bhāvanā-

mārgābhyāsāt āsāṃ caturvikalpajātīnāmupadravatvena
itīnāṃ kṣaye sati saṃrodhavaikalyena

saṃharṣocchvāsaprāptā iva sarvā: triyānasaṃgṛihītā
guṇasaṃpada: kṛpāpāratantryāt sarvaprakāra-

jagatsaukhyotpādanadakṣā:
sarvathābhimukhyāgamanaprakāreṇa
prakarṣaparyantādhigamaphalai: prāptaśobhaṃ

bhāvanāmārgasthaṃ bodhisattvamāśrayante mahāsamudramiva
nadya:, ityevaṃ sarvabuddhadharmāṇāṃ samudāgamā-

paryatantvena mahānuśaṃsāsvabhāvena
bhāvanāmārgo'vasātavya iti | tathā coktam-

āsāṃ kṣaye satītīnāṃ cirāyocchvasitā iva |

sarvākārajagatsaukhyasādhanā guṇasaṃpada: ||35||

sarvā: sarvābhisāreṇa nikāmaphalaśālinam |

bhajante taṃ mahāsattvaṃ mahodadhimivāpagā: ||36|| iti ||

@530

bhāvanāmārgānantaramānantaryamārga
ityānantaryasamādhyarthamāha-sarvasattvadhātu^ ityādi |

etaduktam-śrāvakapratyekabuddhabhūmau
bodhisattvanyāmāvakrāntau ca trisāhasramahāsāhasraloka-

dhātavīyasattvān pratiṣṭhāpya kaścit yatpuṇyaṃ
prasavati, tadupamīkṛtya tadviśiṣṭapuṇyabahutvena

yā sarvākārajñatā tadbuddhatvam, iti
buddhatvaprāpteravyavahito ya: pūrvasamanantara: samādhi:,
so'tra

ānantaryasamādhi: | tasyaivaṃ
sarvasattvadhātupuṇyajñānasaṃbhārāt prativiśiṣṭatvena
aparyantatayā

prajñāpāramitā bhāvanīyeti | tathā coktam-

trisāhasrajanaṃ śiṣyakhaḍgādhigamasaṃpadi |

bodhisattvasya ca nyāme pratiṣṭhāpya śubhopamā: ||37||

kṛtvā puṇyabahutvena buddhatvāpteranantara: |

ānantaryasamādhi: sa sarvākārajñatā ca tat ||38|| iti ||

asya ca ānantaryasamādhe: sarvadharmābhāva
ālambanapratyaya:, smaraṇaṃ cādhipatipratyaya:,

prakṛtiśāntatā ca ākāro'rthādākṣipto veditavya: |
anyathā ānantaryasamādheradhigantu-

maśakyatvāt | tathā coktam-

ālambanamabhāvo'sya smṛtiścādhipatirmata: |

ākāra: śāntatā cātra iti ||

atra ca sthāne duravagāhatvādaviditopāyakauśalānāṃ
pravādināṃ nānācodyamukhaparaṃparā-

prasarpiṇī vipratipattiridānīṃ nirākartavyeti
prathamavipratipattyarthamāha-pṛthivīdhātvaparyantatayā

iti | saṃskṛtāsaṃskṛtadhātvorabhāvatvena
ālambanopapattau vipratipatternirākaraṇāya māyopamatayā

sarvaguṇapratiṣṭhābhāvāt pṛthivīsamatvena saṃvṛtyā
sarvadharmāṇāmālambanasvābhāvyāt pṛthivīdhātva-

paryantatayā ānantaryasamādhiranugantavya ityartha: |
evamuttaratrāpyānantaryasamādhi: prajñāpāra-

mitārtho'sminnadhikāre pratipattavya: | sarvathā
nīrūpatvāt ālambanasvabhāvadhāraṇe dvitīya-

vipratipattiṃ nirākartuṃ prakṛtiviśuddhatvāt apsamatvena
sarvadharmāṇāṃ tathaivālambanasvabhāva-

vyavasthāpanāt abdhātvaparyantatayā |
bhāvābhāvānupalambhena sarvākārajñatājñāne
tṛtīyaviprati-

pattinirācikīrṣayā prakṛtiprabhāsvaratvāt teja:samatvena
sarvadharmāṇāṃ pūrvavat sarvākāra-

jñatājñānarūpatvāt tejodhātvaparyantatayā |
tathatāsvabhāvatvena saṃvṛtiparamārthasatyadvaye caturtha-

vipratipattipatternirākaraṇāya anavasthitavṛttitvāt
vāyusamatvena sarvadharmāṇāṃ saṃvṛtyā

niścitasatyadvayarūpatvāt vāyudhātvaparyantatayā |
dānādyanupalambhena prayoge pañcamavipratipattiṃ

nirākartuṃ prajñaptisattvāt ākāśasamatvena
sarvadharmāṇāṃ pūrvavat prayogasvabhāvaniścayāt
ākāśa-

dhātvaparyantatayā | boddhavyābhāvāt buddharatne
ṣaṣṭhavipratipattinirācikīrṣayā vijñaptimātrātmaka-

tvāt vijñānasamatvena sarvadharmāṇāṃ tathaiva
tathāgatarūpatvāt vijñānadhātvaparyantatayā ca

prajñāpāramitā anugantavyā ityāha-evamabdhātutejodhātu^
ityādi | saptamavipratipattyarthamāha-

kuśalākuśala^ ityādi | nāmadheyamātratvāt dharmaratne
vipratipatternirākaraṇāya tattvato'nutpanna

@531

tvāt kuśalākuśaladharmasaṃcayavigatatvena
sarvadharmāṇāṃ saṃvṛtyā vyavasthāpitadharmarūpatvāt
kuśalā-

kuśaladharmasaṃcayāpramāṇatayā |
aṣṭamavipratipattyarthamāha-sarvadharma^ ityādi |
rūpādyālambanaprati-

ṣedhāt saṃgharatne vipratipattiṃ nirākartuṃ māyopamatvāt
sarvadharmasaṃcayavigatatvena sarvadharmāṇāṃ

pūrvavat saṃgharūpatvāt, sarvadharmasaṃcayāpramāṇatayā
| navamavipratipattyarthamāha-sarvadharmasamādhi^

ityādi | dānadyānupalambhenopāyakauśale
vipratipatternirācikīrṣayā dharmadhāturūpatvāt
sarvadharma-

samādhyaparyantatāsamatvena sarvadharmāṇāṃ
tathaivopāyakauśalasadbhāvāt
sarvadharmasamādhyaparyantatā-

pratilambhitayā | daśamavipratipattyarthamāha
sarvabuddhadharmā ityādi | bhāvābhāvobhayarūpādhi-

gamapratiṣedhāt tathāgatābhisamaye
vipratipatternirākaraṇāya tathatārūpeṇa
buddhadharmasvabhāvatvāt

sarvadharmāṇāṃ yogisaṃvṛtyā
tathāgatābhisamayāvasthānāt
sarvabudddhadharmāparyantatayā | ekādaśa-

vipratipattyarthamāha-sarvadharmāparyantatayā iti |
prapañcavyavasthāpitānityāditvena nityādi-

viparyāse vipratipatternirācikīrṣayā dharmatārūpeṇa
aparyantadharmatātmakatvāt sarvadharmāṇāṃ pūrvavat

vyavasthāpitāmityādiviparyāsābhāvāt
sarvadharmāparyantatayā |
dvādaśavipratipattyarthamāha-śūnyatā-

paryantatayā iti | vibhāvitamārgaphalāsākṣātkaraṇena
mārge vipratipatternirākaraṇāya māyopama-

tvena śūnyatāparyantadharmatvāt sarvadharmāṇāṃ
sattvenādhigamābhāvāt śūnyatāparyantatayā | trayodaśa-

caturdaśavipratipattidvayārthamāha-cittacaitasikāparyanta-
tayā iti | hānopādānābhāvena vipakṣe

pratipakṣe ca vipratipattiṃ
nirākartumavidyodbhutapratibhāsāccittacaitasikāparya-
ntatvena sarvadharmāṇāṃ

saṃvṛtyā vyavasthāpitavipakṣapratipakṣabhāvāt
cittacaitasikāparyantatayā | pañcadaśavipratipattyartha-

māha-cittacaritāparyantatayā iti | dharmyabhāvāt
dharmalakṣaṇe vipratipatternirācikīrṣayā

pratibhāsanibandhamātrapadārthāvasthānāt
cittacaritotpattilakṣaṇatvena sarvadharmāṇaṃ tathaiva
sthita-

lakṣaṇabhāvāt cittacaritāparyantatayeti |
ṣoḍaśavipratipattyarthamāha-
kuśalākuśaladharmāparimāṇa-

tayā iti | svasāmānyalakṣaṇānupapattyā bhāvanāyāṃ ca
vipratipatternirākaraṇāya bhūtakoṭirūpeṇa

kuśalākuśalānupalabdhisvabhāvatvāt sarvadharmāṇāṃ
pūrvavat bhāvanāsadbhāvāt kuśalākuśaladharmā-

parimāṇatayā prajñāpāramitāparimāṇatā anugantavyā |
viṣayabhedena bhedādanantyo'pi viprati-

pattīnāṃ saṃnihitavineyajanavipratipattinirācikīrṣayā
yathoktā eva parasparaviruddhā bhāṣārthā-

nuṣṭhānena anuyujyamānatayā saṃśayarūpā: ṣoḍaśa
vipratipattī: yathānirdiṣṭaviṣayatvena sarvākāra-

jñatādhiṣṭhānā: | sarveṣāmeva
aviditabodhisattvopāyakauśalajanapravādināṃ
yathāsaṃbhavamubhayasatyā-

śritopāyakauśalena nirākṛtya samyak sarvathā
niścayamutpādya kalyāṇakāmairbodhisattvairānantarya-

samādhiradhigamyate iti pratipattavyam | tathā coktam-

jalpājalpipravādinām ||39||

ālambanopapattau ca tatsvabhāvāvadhāraṇe |

sarvākārajñatājñāne paramārthe sasaṃvṛtau ||40||

@532

prayoge triṣu ratneṣu sopāye samaye mune: |

viparyāse samārge ca pratipakṣavipakṣayo: ||41||

lakṣaṇe bhāvanāyāṃ ca matā vipratipattaya: |

sarvākārajñatādhārā ṣoḍhā daśa ca vādinām ||42|| iti
||

iti mūrdhābhisamayādhikāra: pañcama: |

prāptamūrdhābhisamayo vyastasamastatvena
adhigatānarthānanupūrvīkṛtya sthirīkaraṇāya vibhāva-

yati ityanupūrvābhisamayārthamāha-siṃhanādanadanatayā iti
| etaduktam-trimaṇḍalaviśuddhi-

prabhāvitadānādiṣaṭpāramitāsarvākāraparipūraṇena
prajñāpāramitāntargatapāramitācatuṣṭayatvāt

samyak daśabhūminiṣpādakena smṛtyupasthānādinā
saptabodhyaṅgākāreṇa āryāṣṭāṅgamārgatayā ca

paramārthato'smaraṇalakṣaṇena trividhabuddhānusmaraṇena
yathākramaṃ nirvedhabhāgīyadarśanabhāvanāmārgadyota-

kena, tathaiva kuśalākuśalavyākṛtadharmānusmaraṇena
pūrvavat āryāvaivartikabodhisattvasaṃghasmaraṇena,

tathaiva śīlatyāgadevatānāmanusmaraṇena
rūpādisarvadharmābhāve svabhāvāvabuddhena ca yo'dhigama:,

sā anupūrvakriyā matā ityevamaviparītārthapratipādanena
siṃhanādasamatvāt sarvadharmāṇāṃ siṃha-

nādanadanatayā anupūrvābhisamayo'nugantavya iti | tathā
coktam-

dānena prajñayā yāvadbuddhādau smṛtibhiśca sā |

dharmābhāvasvabhāvenetyanupūrvakriyā matā ||1|| iti ||

iti anupūrvābhisamayādhikāra: ṣaṣṭha: |

vibhāvitānupūrvābhisamayasya teṣāmeva
svabhyastīkaraṇāya teṣāmeva kṣaṇenaikenādhigama:

ityekakṣaṇābhisaṃbodhārthamāha-sarvadharmākopyatayā iti
| ekakṣaṇābhisaṃbodhaṃ prati anyathā-

kartumaśakyatvena akopyatvāt rūpādīnāṃ
sarvadharmākopyatayā prajñāpāramitā anugantavyetyava-

yavārtha: | samudāyārtha:
sūcyate-lakṣaṇenaikakṣaṇābhisaṃbodhaścaturvidha iti |
prathamaṃ tāvadeko bhāva:

sarvabhāvasvabhāva:, sarve bhāvā ekabhāvasvabhāvā: |

eko bhāvastattvato yena dṛṣṭa:

sarve bhāvāstattvatastena dṛṣṭā: |

iti nyāyāt na kevalaṃ bahubhirekasya saṃgraha:, api tu
ekakṣaṇadānādijñānena ālambya-

mānena apagatapratiniyatavastugrahaṇaviparyayarūpeṇa
anāsravadānādyaśītyanuvyañjanalakṣaṇānāṃ

dharmāṇāṃ saṃgraheṇa bodhisattvasyāvabodhāt
avipākānāsravasarvadharmaikakṣaṇalakṣaṇo bhavati ityeka-

kṣaṇābhisaṃbodha: prathama: | tathā coktam-

anāsravāṇāṃ sarveṣāmekaikenāpi saṃgrahāt |

ekakṣaṇāvabodho'yaṃ jñeyo dānādinā mune: ||1|| iti ||

kimevaṃ punarekānāsravajñānālambane
sarvānāsravasaṃgraha iti cet, ucyate | yathā ekāpi

@533

padikā puruṣapreritā sakṛt ekavāraṃ sarvamaraghaṭṭaṃ
sacchilpipūrvaparikarmasāmarthyāt calayati,

tathā pūrvapraṇidhānādhānāvedhadharmadhātusāmarthyāt
ekasminneva kṣaṇe jñānamekamanāsravamālambyamānaṃ

kāryakāraṇasaṃbandhabalāt sarvaṃ
sajātīyamabhimukhīkārayatīti | tathā coktam-

araghaṭṭaṃ yathaikāpi padikā puruṣeritā |

sakṛtsarvaṃ calayati jñānamekakṣaṇe tathā ||2|| iti ||

tadanu yadā bodhisattvasya pratipakṣabhāvanayā
sarvavipakṣāpagamena sakalavyavadānapakṣa-

vipākadharmatāvasthā sarvakalaṅkāpagamena
śaradindujyotsnāvat śuklasvabhāvā jātā, tadā

ekasminneva kṣaṇe
vipākāvasthāprāptānāmanāsravasarvadharmāṇāṃ bodhāt
jñānaṃ prajñāpāramitā,

ityevaṃ
vipākadharmatāvasthānāsravasarvadharmaikakṣaṇalakṣaṇo
bhavati, ityekakṣaṇābhisaṃbodho dvitīya: |

tathā coktam-

vipākadharmatāvasthā sarvaśuklamayī yadā |

prajñāpāramitā jātā jñānamekakṣaṇe tadā ||3|| iti ||

tadanu pūrvaṃ svapnopamasarvadharmābhyāsena
saṃbhāradvayamanubhūya adhigamāvasthāyāṃ
svapnasvabhāveṣu

sarvadharmeṣu upādānaskandhādiṣu sthitvā
dānādiṣaṭpāramitāpratipattyā dānādirūpanirūpaṇā-

kāreṇa alakṣaṇā: sarvadharmā iti
saṃkleśavyavadānarūpāṇāṃ dharmāṇāmekenaiva kṣaṇena
alakṣaṇatvaṃ

jānāti, ityevamalakṣaṇasarvadharmaikakṣaṇalakṣaṇo
bhavatyekakṣaṇābhisaṃbodhastṛtīya: | tathā coktam-

svapnopameṣu dharmeṣu sthitvā dānādicaryayā |

alakṣaṇatvaṃ dharmāṇāṃ kṣaṇenaikena vindati ||4|| iti
||

tadanu
nirantaradīrghakāladvayapratibhāsaprahāṇābhyāsasātmī
bhāvādunmūlitadvayapratibhāsa-

vāsano yadā bodhisattvo grāhyagrāhakayogena svapnaṃ
grāhyaṃ svapnadarśinaṃ grāhakaṃ nekṣate, tadā

sarve'pyevaṃdharmāṇo dharmā iti dharmāṇāmadvayaṃ
tattvamekenaiva kṣaṇena paśyati | ityevamadvayalakṣaṇa-

sarvadharmaikakṣaṇalakṣaṇo
bhavatyekakṣaṇābhisaṃbodhaścaturtha: | tathā coktam-

svapnaṃ tadda{1. W taddarśanaṃ.}rśinaṃ caiva dvayayogena
nekṣate |

dharmāṇāmadvayaṃ tattvaṃ kṣaṇenaikena paśyati ||5|| iti ||
||

ekakṣaṇābhisaṃbodhaṃ prati hetuphalabhedena
yathākramamavipākavipākadharmatāvasthānāsravasarva-

dharmaikakṣaṇābhisaṃbodhadvayaṃ nirdiśya, evaṃ
viśiṣṭādhigamāvasthāyāṃ dharmataikarasatvenāsaṃbhedāt

svapnasvabhāvī bhūtasarvadharmāvagamārthaṃ
tṛtīyamalakṣaṇasarvadharmaikakṣaṇābhisamayaṃ
pratipādya, svapnāvasthāyā-

mapi
grāhyagrāhakayostattvenānupalambhādadvayapratipattyartha-
madvayalakṣaṇasarvadharmaikakṣaṇādhigamo nirdiṣṭa: |

ityevaṃlakṣaṇenaikakṣaṇābhisamaya: catu:prakāro'pi
yogibhiradhigantavya ityeke | anye tu-yadi

@534

nāma catu:prakāra: saṃnihitavineyajanānurodhena
vyāvṛttibhedāt kathaṃcidupātta:, tathāpyanyatama

evaika: prakāro yoginā kenacit sākṣātkartavya: iti manyante
||

ityekakṣaṇābhisamayādhikāra: saptama: |

kasmāt samudrāparyantatayā prajñāpāramitāparyantatā
anugantavyetyucyate iti tatkasya

heto: ityāśaṅkyāha-rūpaṃ hi subhūte samudrasamam ityādi
| yena sādharmyeṇa rūpādīnāṃ samudrā-

dibhistulyatvaṃ tathā
samudrāparyantatayetyādipadavyākhyāne prāgeva
vyākhyātamiti na punarucyate |

upasaṃharannāha-evaṃ hi subhūte ityādi |
vibhāvitaikakṣaṇābhisaṃbodhasya dvitīye kṣaṇe
dharmakāyābhi-

saṃbodha iti tadarthamāha-yadāyaṃ subhūte bodhisattva:
ityādi | yadā sarvamāyāvivarjitairmanasikārai-

ryathoktakrameṇa prajñāpāramitāmenāṃ
sarvadharmamāyopamatāṃ sarvākārajñatayā anugamiṣyati,
mārgajñatayā

vyavacārayiṣyati, sarvajñatayā avatariṣyati,
sarvākārābhisaṃbodhenāvabhotsyate, mūrdhābhisamayena

cintayiṣyati, anupūrvābhisamayena tulayiṣyati,
ekakṣaṇābhisamayenopaparīkṣiṣyate, dharmakāyā-

bhisaṃbodhena ca bhāvayiṣyati, tadā nāsya bodhisattvasya
durlabhā sarvaguṇānāṃ dharmakāyasvabhāvānāṃ

buddhakṣetrasya sāṃbhogikakāyalakṣaṇasya anuttarāṇāṃ
ca buddhadharmāṇāṃ sakarmakanirmāṇakāyasvarūpāṇāṃ

paripūrirityavayavārtha: | samudāyārthastūcyate-sa ca
dharmakāyābhisaṃbodha: svābhāvikakāyādibhedena

caturvidha iti | tatra prathamo ye smṛtyupasthānādayo
jñānātmakā lokottarā dharmadhāturūpatvāt

anāsravāmalānāmāgantukatvena sarvaprakārāṃ viśuddhiṃ
prakṛtiviviktalakṣaṇāṃ prāptā:, teṣāṃ yā prakṛti:

svabhāvo'nutpādarūpa:, ayaṃ munerbuddhasya bhagavato
lokottareṇa mārgeṇa prāpyate, na kriyate, itya-

kṛtrimārthena māyopamavijñānasarvadharmapratipattyā
adhigata: svābhāvika: kāya: | pariśiṣṭakāyatrayaṃ

tathyasaṃvṛtyā pratibhāsamānaṃ paramārthato
dharmatārūpaṃ yathādhimokṣaprabhāvitaṃ
buddhabodhisattvaśrāvakā-

digocaratvena vyavasthāpitamiti kathanāya-

viviktāvyatirekitvaṃ vivekasya yato matam |

iti nyāyāt tadavyatireke'pi pṛthagvyavasthāpyate
ityavasātavyam |

tathā coktam-

sarvākārāṃ viśuddhiṃ ye dharmā: prāptā nirāsravā: |

svābhāviko mune: kāyasteṣāṃ prakṛtilakṣaṇa: ||1|| iti
||

tadanu smṛtyupasthānāryāṣṭāṅgamārgāntā bodhipakṣā:
pūrvavadapramāṇāni maitryādicaturbrahma-

vihārā: | adhyātmaṃ rūpyarūpī bahirdhā rūpāṇi
paśyatīti dvau | śubhaṃ vimokṣaṃ kāyena

sākṣātkṛtvā upasaṃpadya viharatītyeka: |
ākāśavijñānākiṃcanyanaivasaṃjñānā-
saṃjñāyatanānīti

catvāra: | saṃjñāveditanirodha ityeka: | ityaṣṭau
vimokṣā: | rūpadhātucaturdhyānāni caturārūpya-

samāpattayo nirodhasamāpattiriti nava samāpattaya: |
pṛthivyaptejovāyunīlapītalohitāvadāta-

vijñānākāśamiti kṛtsnaṃ daśavidham |
adhyātmarūpārūpasaṃjñinau pratyekaṃ parīttādhimātrā-

kārābhyāṃ bahirdhā rūpāṇi paśyatastānyabhibhūya
jānīte iti catuṣṭayam | adhyātmārūpasaṃjñī

@535

eva nīlapītalohitāvadātānabhibhūya paśyatīti
catuṣṭayam, ityaṣṭavidhamabhibhvāyatanam |

parasaṃtānagatakleśaraṇaprabandhonmūlanāt samādhi:
ityaraṇā, samyagapagatasarvanimittasaṅgavyāghātaṃ

saṃśayāpanayanakāripraṇidhānasamṛddhayā
āsaṃsāramasamāhitāvasthāyāṃ pravartate iti
praṇidhānam,

ṣaḍabhijñā:, catasraśca pratisaṃvida: pūrvoktā
āśrayālambanacittajñānapariśuddhaya: iti catasra:

śuddhaya: |
āyuścittapariṣkārakarmopapattyadhimuktipraṇidhānarddhi-
jñānadharmavaśitā iti daśa vaśitā: |

balāni daśa | catvāri vaiśāradyāni pūrvamuktāni |
pariśuddhakāyavāṅmana:samudācārastathāgata:,

nāstyasya viparītasamudācāratā, yāṃ
paraparijñānabhayāt pracchādayitavyāṃ manyeta
ityarakṣaṇaṃ

trividham | dharmadeśanāyāṃ
śrotukāmāśrotukāmobhayakāmeṣu
yathākramamanunayapratighobhayavivikta

evopekṣaka: smṛtimān viharatīti smṛtyupasthānaṃ tridhā |
sattvārthakriyākālānatikramalakṣaṇe-

tyasaṃmoṣadharmatā |
kleśajñeyāvaraṇānuśayarūpabījaprahāṇāt vāsanāyā:
samuddhāta: sakalajana-

hitāśayatā, mahatī karuṇā jane'ṣṭādaśāveṇikā:
buddhadharmā: sarvākārajñatā ca iti | tathā

mārgajñatādayo'pi prāguktā: | sarve ca āsrayaparāvṛttyā
parāvṛttā bodhipakṣādayo niṣprapañca-

jñānātmakā dharmakāyo dvitīyo'bhidhīyate iti kecit |
tathā coktam-

bodhipakṣāpramāṇāni vimokṣā anupūrvaśa: |

navātmikā samāpatti: kṛtsnaṃ daśavidhātmikam ||2||

abhibhvāyatanānyaṣṭaprakārāṇi prabhedata: |

araṇā praṇidhijñānamabhijñā: pratisaṃvida: ||3||

sarvākārāścatasno'tha śuddhayo vaśitā daśa |

balāni daśa catvāri vaiśāradyānyarakṣaṇam ||4||

trividhaṃ smṛtyupasthānaṃ tridhāsaṃmoṣadharmatā |

vāsanāyā: samuddhāto mahatī karuṇā jane ||5||

āveṇikā munereva dharmā ye'ṣṭādaśeritā: |

sarvākārajñatā ceti dharmakāyo'bhidhīyate ||6|| iti ||

anye tu-

sarvākārāṃ viśuddhiṃ ye dharmā: prāptā nirāsravā: |

svābhāviko mune: kāyasteṣāṃ prakṛtilakṣaṇa: ||

iti yathārutatvena lokottarāneva anāsravān
dharmānabhyupagamya teṣāṃ yā prakṛtiranutpādatā

tallakṣaṇa: svābhāvika: kāya: | sa eva ca dharmatākāyo
dharmakāya: iti bhāvapratyayalopāt

vyapadiśyate iti vyākhyāya, ke punaste'nāsravā dharmā
yeṣāṃ prakṛtilakṣaṇo dharmakāya

ityāśaṅkya, bodhipakṣetyādikārikāmavatārayanti |
teṣāṃ yogisaṃvṛttyā viśiṣṭārthapratibhāsa-

jananadvāreṇa āśrayaparāvṛttyā parāvṛttā
dharmadeśanādyarthakriyākāriṇo'vaśyamadvayā-
ścittacaittā:

kathamabhyupagantavyā: ? saṃgṛhītā ityapare ||

@536

ya: pratītyasamutpāda: śūnyatā saiva te matā |

iti nyāyāt dharmatātmakakāyapratipādanādeva
advayajñānātmako dharmakāya: pratipādita

iti cet, evaṃ tarhi nyāyasya tulyatvāt
sāṃbhogikanairmāṇikakāyadvayamapi pratipāditam,

iti pṛthaṅnirderśo na kartavya: syāt | atha pravacane
paṭhitatvāt yogisaṃvṛtyā tannirdeśa iti

matam, amunaiva nyāyena advayajñānātmako'pi
dharmakāyastathaiva pṛthaṅnirdiśyatāmiti prāptam |

kecit kāyacatuṣṭayavyākhyāne-

svābhāvika: sasāṃbhogo nairmāṇiko'parastathā

dharmakāya: sakāritraścaturdhā samudīrita: ||

iti kārikāyāṃ svābhāvikaśabdānantaraṃ
dharmakāyaśabdasyāpāṭhāt kāyatrayameveti |

anye tu upadarśitaprayojanasāmarthyāt
kārikābandhānurodhena jñānasyaiva kāritreṇa
saṃbandhārthaṃ

caivamuktam, ato'viruddhaṃ sarvaṃ pradeśāntarābhihitaṃ
kāyacatuṣṭayaṃ bhavatīti | syādetat-śrāvakā-

dyaraṇāsamādhestathāgatasya ko viśeṣo'raṇāsamādheriti |
mā asmaddarśanāt kasyacit kleśotpatti:

syāt, iti manuṣyakleśotpattiparihāritā
śrāvakādyaraṇāsamādhi: | tathāgatānāṃ tu sakalajana-

kleśaprabandhonmūlanaṃ syāditi grāmādiṣu
araṇāsamādhiviśeṣa: | tathā coktam-

śrāvakasyāraṇādṛṣṭernṛkleśaparihāritā |

tatkleśasrota ucchittyai grāmādiṣu jināraṇā ||7|| iti ||

śrāvakādipraṇidhijñānāt tathāgatapraṇidhijñānasya ko
viśeṣa iti cet, ucyate |

nirnimittatvena svarasapravṛttaṃ vastvanabhiniveśāt
rūpādisaṅgavigataṃ savāsanakleśajñeyāvaraṇa-

prahāṇāt sarvajñeyāvyāghātam āsaṃsāramavasthānāt
sadā sthitam, samyak pratisaṃvillābhāt

praśnavisarjanakāri tāthāgataṃ praṇidhijñānamiti
śrāvakādipraṇidhijñānādviśiṣṭamiṣṭam |

tathā coktam-

anābhogamanāsaṅgamavyāghātaṃ sadā sthitam |

sarvapraśnāpanudbauddhaṃ praṇidhijñānamiṣyate ||8|| iti
||

savāsanāsusūkṣmakleśajñeyāvaraṇasaṃmohadvayaprahā
ṇaprativiśiṣṭatvena sarveṣāmeva tathāgatasaṃtāna-

vartibodhipakṣādidharmāṇāṃ niratiśayaviśeṣasadbhāvāt
etadviśeṣaṇadvayamantaroditamupalakṣaṇatvena

grāhyam | syādevam-nityaṃ
mahākaruṇāmayadharmakāyāvasthāne kathaṃ
sakalaprāṇabhṛtāṃ sadā nārtha-

kriyeti | kalyāṇamitrādisamavadhānāt buddhādyālambane
paripoṣaṃ gate hetau pūrvāvaropitakuśala-

mūlabīje sati, yasya sattvasya yasmin kāle
dharmadeśanādikaṃ kriyāmāṇamāyatipathyaṃ bhavati,

tadā tasyārthakaraṇāya pūrvapraṇidhānasamṛddhyā
tatpratibhāsānurūpeṇa arthakriyākārī bhagavāniti

mahākaruṇāsvabhāvadharmakāyāvasthānena sarvadā
cintāmaṇiriva upasthito'pi svakarmāparādha-

janitahetuvaidhuryānna phaladāyaka: pratibhāsate | tato
yathā devarāje varṣatyapi sati pūtībhāvādinā

@537

abījībhūtaṃ bījaṃ tilādi na prādurbhavati, tadvat
buddhānāṃ sakalamanorathaparipūraṇadakṣāṇāṃ

samutpāde'pi abhavyo na bhadraṃ saddharmaśravaṇādikaṃ
prāpnotītyavasātavyam | tathā coktam-

paripākaṃ gate hetau yasya yasya yadā yadā |

hitaṃ bhavati kartavyaṃ prathate tasya tasya sa: ||9||

varṣatyapi hi parjanye naiva bījaṃ prarohati |

samutpāde'pi buddhānāṃ nābhavyo bhadramaśnute ||10|| iti
||

yathoktanyāyenaivaṃ sarvatra pratibhāsadvāreṇa
arthakriyākaraṇavaipulyāt prabandhatayā āsaṃsāra-

mavasthānena ca bhagavata: kṣayābhāvāt yathākramaṃ buddho
vyā{1. B avyayo For vyāpī.}pī nitya ityabhidhīyate |
tasmāt

kathaṃ jñānātmako dharmakāya:
pratiniyatayogisaṃtānādhāravartī pratikṣaṇamutpadyamāno
vyāpī nitya

ityāpi kathyate iti na mantavyam | tathā coktam-

iti kāritravaipulyāt buddho vyāpī nirucyate |

akṣayatvācca tasyaiva nitya ityapi kathyate ||11|| iti ||

tadanu daśabhūmipraviṣṭamahābodhisattvai: saha
paramānavadyamahāyānadharmasaṃbhogaprītisukhopa-

bhogāt sāṃbhogiko'yaṃ kāyo
dvātriṃśallakṣaṇāśītyanuvyañjanavirājitagātro
rūpakāyasvabhāva-

stṛtīyo buddhasya bhagavato grāhya: | tathā coktam-
dvātriṃśallakṣaṇāśītivyañjanātmā munerayam |

sāṃbhogiko mata: kāyo mahāyānopabhogata: ||12|| iti ||

tāni punardvātriṃśallakṣaṇāni-yaduta (1)
gurūṇāmanugamanapratyudgamanādinā cakrāṅka-

hastapādatā | (2) dṛḍhasaṃvarasamādānatvāt kūrmavat
supratiṣṭhitapādatā | (3) catu:saṃgraha-

vastusevanāt rājahaṃsavat jālāvanaddhāṅgulipāṇipādatā
| (4) praṇītakhādyabhojyādidānāt

mṛdutaruṇahastapādatā | (5) praṇītataralehyādidānena
samucchritahastapādaskandhagrīvāpradeśa-

tvāt saptocchrayatā | (6) vadhyamokṣaṇatvāt
dīrghāṅgulitā | (7) jīvitānugrahakaraṇāt

āyatapārṣṇitā | (8) prāṇātipātaviratyā
bṛhadṛjugātratā | (9) kuśaladharmasamādānāt

ucchaṅkhapādatā | (10) gṛhītakuśalasamādānavardhanāt
ūrdhvagaromatā | (11) satkṛtya

vidyāśilpādidānāt eṇeyajaṅghatā | (12)
saṃvidyamānārthayācanakajanāpratyākhyānāt

paṭūrubāhutā | (13)
sarvajanabrahmacaryasamādāpanaguhyamantrārakṣaṇāt
kośagatabastiguhyatā |

(14) praṇītopāstaraṇadānāt suvarṇavarṇatā | (15)
prāsādavaradānāt ślakṣṇacchavitā |

(16) saṃgaṇikādiparivarjanāt pradakṣiṇāvartaikaikaromatā
| (17) sarvagurujanayathāsthāna-

niveśanāt ūrṇāṅkitamukhatā | (18) sarvathā
mukharavacanānavasādanāt siṃhapūrvārdhakāyatā |

(19) priyavāditvasubhāṣitānulomatvāt susaṃvṛtaskandhatā
| (20) bhaiṣajyādidānāt

@538

citāntarāṃsatā | (21) glānajanopasthānāt rasarasāgratā
| (22) vanārāmādikaraṇa-

samādāpanāt nyagrodhaparimaṇḍalatā | (23)
vihārādyabhyadhikapradānāduṣṇīṣaśiraskatā |

(24) ślakṣṇādivacanāt prabhūtajihvatā | (25)
sarvalokadhātusattvasaddharmavijñapanāt brahma-

svaratā | (26) saṃbhinnapralāpaviratyā siṃhahanutā | (27)
sarvajanasaṃmānādinā śukla-

dantatā | (28) viśuddhājīvatvāt samadantatā | (29)
satyavacanasamudācārāt avirala-

dantatā | (30) piśunavacanānabhyāsāt
samacatvāriṃśaddantatā | (31) sarvasattvaikaputra-

darśanāt abhinīlanetratā | (32) pratighādivivekadarśanāt
gopakṣmanetratā ceti | tathā

coktam-

cakrāṅkahasta: kramakūrmapādo

jālāvanaddhāṅgulipāṇipāda: |

karau sapādau taruṇau mṛdū ca

samutsadai: saptabhirāśrayo'sya ||13||

dīrghāṅgulirvyāyatapārṣṇigātraṃ

prājyaṃ tvṛjūcchaṅkhapadordhvaromā |

eṇeyajaṅghaśca paṭūrubāhu:

kośāvanaddhottamabastiguhya: ||14||

suvarṇavarṇa: pratanucchaviśca

pradakṣiṇaikaikasujātaromā |

ūrṇāṅkitāsyo haripūrvakāya:

skandhau vṛtāvasya citāntarāṃsa: ||15||

hīno rasa: khyāti rasottamo'sya

nyagrodhavanmaṇḍalatulyamūrti: |

uṣṇīṣamūrdhā pṛthucārujihvo

brahmasvara: siṃhahanu: suśuklā: ||16||

tulyā: pramāṇe'viralāśca dantā

anyūnasaṃkhyā daśikāścatasra: |

nīlekṣaṇo govṛṣapakṣmanetro

dvātriṃśadetāni hi lakṣaṇāni ||17||

yasya yasyātra yo heturlakṣaṇasya prasādhaka: |

tasya tasya prapūryāyaṃ samudāgamalakṣaṇa: ||18||

gurūṇāmanuyānādirdṛḍhatā saṃvaraṃ prati |

saṃgrahāsevanaṃ dānaṃ praṇītasya ca vastuna: ||19||

@539

vadhyamokṣasamādānaṃ vivṛddhi: kuśalasya ca |

ityādiko yathāsūtraṃ heturlakṣaṇasādhaka: ||20|| iti ||

aśītyanuvyañjanāni punaryaduta-

(1) sarvasaṃskāraviraktatvena tāmranakhatā | (2)
sarvasattvahitādhyāśayatvena snigdha-

nakhatā | (3) śreṣṭhavaṃśaprasavatvena tuṅganakhatā |
(4) vṛttānavadyatvena vṛttāṅgulitā | (5)

samupacitakuśalamūlatvena citāṅgulitā | (6)
samyaganupūrvapravṛttatvena anupūrvāṅgulitā | (7)

sunigūḍhakāyādikarmāntājīvatvena gūḍhaśiratā | (8)
kleśagranthibhedakatvena nirgranthiśiratā |

(9) sunigūḍhadharmamatitvena gūḍhagulphatā | (10)
sarvadurgasthānajanottārakatvena aviṣamapādatā |

(11) narābhibhavanakuśalatayā siṃhavikrāntagāmitā | (12)
nāgābhibhavanakuśalatayā

nāgavikrāntagāmitā | (13) vaihāyasaṃgamakuśalatayā
haṃsavikrāntagāmitā | (14) puruṣa-

vṛṣabhakuśalatayā vṛṣabhavikrāntagāmitā | (15)
pradakṣiṇamārgānuyātatayā pradakṣiṇagāmitā |

(16) prāsādikakuśalatayā cārugāmitā | (17)
nityamavakracittatayā avakragāmitā |

(18) viśuddhaguṇākhyāpakatayā vṛttagātratā | (19)
pramṛṣṭapāpadharmatayā mṛṣṭagātratā |

(20) vineyānurūpadharmadeśakatayā anupūrvagātratā | (21)
kāyādiśucisamudācāratvāt

śucigātratā | (22) karuṇācittatvāt mṛdugātratā | (23)
viśuddhacittatvāt viśuddha-

gātratā | (24) paripūrṇadharmavinayatvāt
paripūrṇavyañjanatā | (25) pṛthucāruguṇākhyānāt

pṛthucārumaṇḍalagātratā | (26) sarvatra samacittatvāt
samakramatā | (27) suviśuddha-

dharmadeśanāt viśuddhanetratā | (28) sugamadharmadeśanāt
sukumāragātratā | (29) nitya-

madīnacittatvāt adīnagātratā | (30) samudgamanakuśalatvāt
utsadagātratā | (31)

kṣīṇapunarbhavatvena susaṃhatagātratā | (32)
suvibhaktapratītyasamutpādadeśakatvena suvibhaktāṅga-

pratyaṅgatā | (33) suviśuddhapadārthadarśanāt
vitimiraśuddhālokatā | (34) vṛttasaṃpanna-

śiṣyasaṃvartanīyatvena vṛttakukṣitā | (35)
pramṛṣṭasaṃsāradoṣatvena mṛṣṭakukṣitā | (36) bhagna-

mānaśṛṅgatvena abhagnakukṣitā | (37)
dharmakṣayavinivartakatvena akṣāmakukṣitā |

(38) pratividdhadharmagambhīratvena gambhīranābhitā | (39)
pradakṣiṇagrāhiśiṣyasaṃvartanīyatvena

pradakṣiṇāvartanābhitā | (40)
samantaprāsādikaparivārasaṃvartanīyatvena
samantaprāsādikatā |

(41) śucicittatvena śucisamudācāratā | (42)
vyapagatākāladharmavinayatvena

vyapagatatilakālakagātratā | (43)
kāyādilāghavaprāpakadharmadeśakatvena
tūlasadṛśasukumāra-

pāṇitā | (44) pratilabdhasnigdhamahāśramaṇatvena
snigdhapāṇilekhatā | (45) gambhīra-

dharmasthānatvena gambhīrapāṇilekhatā | (46)
samyagāyatipariśuddhadharmadeśakatvena āyata-

pāṇilekhatā | (47) pracurataraśikṣādeśakatvena
nātyāyatavacanatā | (48) pratibimbavat

viditasarvalokatvena bimbapratibimbopamauṣṭhatā | (49)
mṛduvacanavinayatvena mṛdujihvatā |

(50) prabhūtaguṇopapannatvena tanujihvatā | (51)
raktabālajanaduravagāhadharmavinayatvena

@540

raktajihvatā | (52) sarvatrāsāpagatatvena
meghagarjitadoṣatā | (53) madhurādyālāpatvena

madhuracārumañjusvaratā | (54) nivṛttabhavasaṃyojanatvena
vṛttadaṃṣṭratā | (55) durdāntajana-

damakatvena tīkṣṇadaṃṣṭratā | (56)
paramaśukladharmavinayatvena śukladaṃṣṭratā | (57)
samabhūmi-

pratiṣṭhitatvena samadaṃṣṭratā | (58)
samyaganupūrvābhisamayaprakāśatvena anupūrvadaṃṣṭratā |

(59) prajñāprakarṣasthāpakatvena taṅganāsatā | (60)
śucijanasaṃpannatvena śucināsatā |

(61) paramodāradharmatvena viśālanayanatā | (62)
samupacitasattvarāśitvena cita-

pakṣmatā | (63) sarvayuvatijanābhinanditvena
sitāsitakamaladalanayanatā | (64) nitya-

māyatidarśitvena āyatabhrūkatā | (65)
ślakṣṇadharmavinayakuśalatvena ślakṣṇabhrūkatā |

(66) kuśalasnigdhasaṃtānatvena susnigdhabhrūkatā | (67)
samantadoṣadarśitvena samaroma-

bhrūkatā | (68) paramapīḍānivartakatvena pīnāyatabhujatā
| (69) vijitarāgādi-

samaratvena samakarṇatā | (70)
sarvasattvānupahatasaṃtānatvena anupahatakarṇendriyatā |

(71) sarvadṛṣṭikṛtānyathāvipariṇāmatvena
aparimlānalalāṭatā | (72) sarvavādi-

pramathanatvena pṛthulalāṭatā | (73)
paripūrṇottamapraṇidhānatvena supūrṇottamāṅgatā | (74)

viṣayarativyāvartakatvena bhramarasadṛśakeśatā | (75)
prahīṇadarśanabhāvanāprahātavyānuśayatvena

citakeśatā | (76) ślakṣṇabuddhiparijñātaśāsanatvena
ślakṣṇakeśatā | (77) rāgādya-

saṃluṭhitacetanatvena asaṃluṭhitakeśatā | (78)
nityamaparuṣavacanatvena aparuṣakeśatā |

(79) bodhyaṅgakusumāvakīrṇatvena surabhikeśatā | (80)
sarvathā śobhāsaṃvartanīyatvena

śrīvatsasvastikanandyāvartalalitapāṇipādatalatā ceti |
tathā coktam-

tāmrā: snigdhāśca tuṅgāśca nakhā aṅgulayo mune: |

vṛttāścitānupūrvāśca gūḍhā nirgranthaya: śirā:
||21||

gūḍhau gulphau samau pādau siṃhebhadvijagopate: |

vikrāntaṃ dakṣiṇaṃ cārugamanamṛjuvṛttatā ||22||

mṛṣṭānupūrvate medhyamṛdutve śuddhagātratā |

pūrṇavyañjanatā cārupṛthumaṇḍalagātratā ||23||

samakramatvaṃ śuddhatvaṃ netrayo: sukumāratā |

adīnossadagātratve susaṃhatanagātratā ||24||

suvibhaktāṅgatā dhvāntapradhvastālokaśuddhatā |

vṛttamṛṣṭākṣatākṣāmakukṣitāśca gabhīratā ||25||

dakṣiṇāvartatā nābhe: samantāddarśanīyatā |

samācāra: śuci: kālatilakāpagatā tanu: ||26||

karau tūlamṛdū snigdhagambhīrāyatalekhatā |

nātyāyataṃ vaco bimbapratibimbopamauṣṭhatā ||27||

@541

mṛdvī tanvī ca raktā ca jihvā jīmūtaghoṣatā |

cārumañjusvaro daṃṣṭrā vṛttāstīkṣṇā: sitā: samā:
||28||

anupūrvī gatāstuṅgā nāsikā paramaṃ śuci: |

viśāle nayane pakṣmacitaṃ padmadalākṣitā ||29||

āyataślakṣṇasusnigdhasamaromnau bhruvau bhujau |

pīnāyatau samau karṇāvupaghātavivarjitau ||30||

lalāṭamaparimlānaṃ pṛthupūrṇottamāṅgatā |

bhramarābhāścitā: ślakṣṇā asaṃlulitamūrtaya: ||31||

keśā aparuṣā: puṃsāṃ saurabhyānyapahāriṇa: |

śrīvatsa: svastikaṃ ceti buddhānuvyañjanaṃ matam ||32||
iti ||

tadanu yena śākyamunitathāgatādirūpeṇa āsaṃsāraṃ
sarvalokadhātuṣu sattvānāṃ samī-

hitamarthaṃ samaṃ karoti, asau kāya: prabandhatayā anuparato
nairmāṇiko buddhasya bhagavata:

sarvabālajanasādhāraṇaścaturtho'vasātavya: | tathā
coktam-

karoti yena citrāṇi hitāni jagata: samam |

ā bhavātso'nupacchinna: kāyo nairmāṇiko mune: ||33|| iti ||

tatra prathamaṃ
praśastāprastagatyanabhiniveśāvasthānalakṣaṇaṃ
gatipraśamanaṃ karma kṛtvā,

dānādicatu:saṃgrahavastuni pratiṣṭhāpya,
śrutamayādijñānena vipakṣapratipakṣaheyopādeyadvāreṇa

bodhayitvā, māyākāra iva anunayādiviviktatayā
maitryādilakṣaṇe parārthe sa sattvārthayāthātmye

pratiṣṭhāpya, tadanu svārthe
trimaṇḍalaviśuddhiprabhāvitaṣaṭpāramitābhyāse,
tadanantaraṃ svaparārthalakṣaṇe

daśakuśalakarmapathe buddhamārge, tata:
sarvadharmaprakṛtiśūnyatābhyāse, tadanu
dānapāramitādhiṣṭhānena

prathamāyāṃ bhūmau
sarvatragadharmadhātuprativedhalakṣaṇe'dvayadharme, tato
dvitīyādibhūmau saṃbhāraparipūri-

hetubhūte śīlādipāramitāsarvadharmasāṃketikajñāne
niveśayati | evamanukrameṇa prajñāpāramitā-

dhiṣṭhānena ṣaṣṭhyāṃ bhūmau
jñānajñeyabhāvānabhiniveśalakṣaṇe
sarvadharmānupalambhe, tadanantaraṃ

saptamyāmupāyapāramitābalena sattvaparipāke, tato
balapāramitābalena aṣṭamyāṃ śrāvakā-

dyasādhāraṇe bodhisattvamārge, punastatraiva
sarvabhāvābhiniveśaprahāṇe, tadanu navamyāṃ praṇidhāna-

pāramitāsāmarthyāt bodhiprāptau, tadanantaraṃ
jñānapāramitābalāddaśamyāṃ bhūmau vividhabuddha-

kṣetraviśuddhau pratiṣṭhāpya, punastatraiva
ekajātipratibaddhasvarūpe samyaksaṃbodhipratiniyame

daśadiglokadhātavīyasattvārthe
sarvalokadhātubuddhopasaṃkramaṇādiguṇe ca niveśayati |
eva-

manukrameṇa punastatraiva viśeṣamārgasvarūpe
samastabodhyāvāhakadharmalakṣaṇe bodhyaṅge, karmaphala

saṃbandhāvipraṇāśe, yathābhūtasarvapadārthādhigame,
sarvaviparyāsaprahāṇe, nirvastukaviparyāsaprahāṇe

jñāne, prakṛtipariśuddhilakṣaṇe bodhisattvavyavadāne,
sarvakalaṅkāpagatavyavadānahetau saṃbhāre,

śūnyatāsvabhāvena
saṃskṛtāsaṃskṛtāvyatibhedaparijñāne ca pratiṣṭhāpya
tāthāgatyāṃ bhūmau nirvāṇe

@542

niveśayati | ityevaṃ dharmakāyavat asya āsaṃsāraṃ
saptaviṃśatiprakāraṃ karma vineyajanaprati-

bhāsabhāk tadādhipatyāśrayeṇāyātaṃ saṃvṛtyā eva
sāṃbhogikakāyādi pratibhāsotpādadvāreṇa

arthakriyākārīti dharmakāyasyeṣyate iti
kāritramavasātavyam | tathā coktam-

tathā karmāpyanucchinnamasyāsaṃsāramiṣyate |

gatīnāṃ śamanaṃ karma saṃgrahe ca caturvidhe ||34||

niveśanaṃ sasaṃkleśe vyavadānāvabodhane |

sattvānāmarthayāthātmye ṣaṭsu pāramitāsu ca ||35||

buddhamārge prakṛtyaiva śūnyatāyāṃ dvayakṣaye |

saṃkete'nupalambhe ca paripāke ca dehinām ||36||

bodhisattvasya mārge'bhiniveśasya nivāraṇe |

bodhiprāptau jinakṣetraviśuddhau niyatiṃ prati ||37||

aprameye ca sattvārthe buddhasevādike guṇe |

bodheraṅgeṣvanāśe ca karmaṇāṃ satyadarśane ||38||

viparyāsaprahāṇe ca tadavastukatānaye |

vyavadāne sasaṃbhāre saṃskṛtāsaṃskṛte prati ||39||

vyatibhedāparijñāne nirvāṇe ca niveśanam |

dharmakāyasya karmedaṃ saptaviṃśatidhā matam ||40|| iti ||

evameva kārikāśāstraprāmāṇyāt
bhāvādhyāhārādipadādibhirabhisamayakramānurūpo

granthārtho vācya: | tataśca
kenacidabhisamayālaṃkārakārikāpāṭhaṃ bāhulyena anyathā
kṛtvā

"pratibhātu te subhūte" ityādi vākyamārabhya asyā
māturyadasaṃbaddhaṃ samyaksamudāyāvayavārthā-

nabhidhānādvyā{1 W vyākhyānaṃ kṛtam for
vyākhyātam.}khyātam, tatsanta eva jñātumarhantīti
nopanyasya nirākṛtam ||

abhisamayālaṃkārālokāyāṃ prajñāpāramitāvyākhyāyām

anugamaparivarto nāmaikonatriṃśa: ||

@543

30 sadāpraruditaparivartastriṃśa: |

yathoktāṣṭābhisamayasvabhāvaprajñāpāramitāvigamaṃ
prati pūrvayogakathāmukhena ādikarmikā-

vasthāmārabhya paryeṣamāṇakramamāvedayannāha-punaraparam
ityādi | sadāpraruditastu bodhicittasamā-

dānadānādiśubhasaṃcayavān |
ghoṣānugatvādupalambhaprahāṇārthikatvācca
saṃbhārabhūmau sthitastadu-

ttarottaranirvedhāṅgādyavavādaparyeṣaṇaparastadeti
lakṣyate | adhunā tu daśabhūmīśvara eva kāye'na-

rthikena iti asthimajjādidānāśayāt | jīvitanirapekṣeṇa
iti hṛdayadānaṃ prati utsāhitatvāt |

lābhasatkāraślokeṣu iti | tatra lābho dravyasaṃpat |
satkāro bahumānatā | śloko digantara-

vyāpinī kīrti: | prathamaṃ saṃbhārabhūmau |

dharmasrotasi buddhebhyo'vavādaṃ labhate tadā | 

iti vacanāt, aprāptadharmasrota:samādhitvena
antarīkṣānnirghoṣa: śruto'bhūt | mā vāmena

iti vāmapārśvena | mā dakṣiṇena iti
dakṣiṇapārśvenāvalokayan mā gamiṣyasītyartha: | mā

pūrveṇa ityādi mā pūrvādidigbhāgena | yathā nātmato na
satkāyataścalasi ityādi | ātmā-

dīnāmapratibhāsamānānāṃ vidyamānatvenānavagamāt,
rūpādīnāṃ darśanapathārūḍhānāṃ nirātmakānā-

mavidyamānatvenāvabodhāt yathā tebhyo na calasi, tathā
gacchetyartha: | vitiṣṭhate iti vinivartate |

etaduktaṃ bhavati-sarveṇaitena
samādhivibandhakakāyaklamathādyutpādaniṣedhenopala-
kṣaṇatayā sarvasyaiva

samādhe: kausīdyamālambanasaṃpramoṣo layauddhatye tathā
anābhoga: punarābhoga: iti ṣaḍdoṣāṇāṃ

pratipakṣeṇa aṣṭābhi: prahāṇasaṃskārai: samanvāgatena
samādhinā prajñāpāramitāṃ manasi kurvan

pūrvāṃ diśaṃ gaccha, evaṃ śroṣyasītyavavādo datta:
syāt | tathā hi-samādhiguṇeṣvabhisaṃpratyaya-

lakṣaṇayā yogina: śraddhayā chanda: samutpadyate | tata:
chandabalādvīryamārabhate | tato

vīryabalena kāyacittaprasrabdhimāsādayati | tata:
prasrabdhakāyacetasa: kausīdyaṃ vyāvartate |

tasmācchraddhādayaścatvāra: kausīdyaprahāṇāya bhavanti |
smṛti: ālambanasaṃpramoṣasya pratipakṣa:,

tayā samyagālambanopasthāpanāt | saṃprajanyaṃ
layauddhatyayo: pratipakṣa: | tena prāmodyavastu-

buddhādiguṇamanasikārāllayasya,
saṃvegavastvanityatādimanasikārādauddhatyasya prahāṇāt |

layauddhatyāpraśamanakāle tvanābhogadoṣa: | tatpratipakṣeṇa
cetanā abhyasanīyā | layauddhatyapraśame 

sati yadā cittamālambane niṣprakampyamanabhisaṃskāravāhi
pravṛttaṃ bhavati, tadā punarābhoga-

doṣa:, tena cittavikṣepāt | atastatpratipakṣeṇopekṣā
bhāvanīyeti | samyagavavādalābhādabhyupa-

gamārthamāha-evaṃ vai kariṣyāmi iti | niryuktika
evāyamabhyupagama: iti tatkasya heto:

ityāśaṅkyāha-ahaṃ hi sarvasattvānāmālokaṃ kartukāma:
ityādi | sugama: | pudgalanairātmya-

mukhenānuśāsya
dharmanairātmyadvāreṇānuśāsayannāha-punarapi
śabdamaśrauṣīt ityādi |

parijñāyai prahāṇāya puna: sākṣātkriyāṃ prati |

śūnyatādisamādhīnāṃ tridhārtha: parikīrtita: ||

@544

iti vacanāt yenākāreṇa pratibhāsate, sa ghaṭādyākāra:
kalpitasvabhāva: | tasya

parijñānārthaṃ śūnyatāsamādhirukta: | kalpito hi
svabhāva: parijñeyo bhrāntikhyātimātreṇa

sattvāt | sarvadharmābhiniveśaviviktamāyopamajñānasya
sākṣākriyārthamānimitta: samādhi: |

yogisaṃvṛtyā tathārūpasya
pariniṣpannasyādhigantavyasvabhāvatvāt
pudgaladharmābhiniveśasya paratantrasya

prahāṇārthamapraṇihita: samādhi: |
grāhyagrāhakābhiniveśasya viparyāsaprabhavatvena
praheyatvāt |

śrutacintābhāvanāmayajñānotpādakāleṣu
māyāpuruṣeṇeva ācaritavyamiti pratipādanārthaṃ nimitta-

parivarjitena ityādi padatrayamityeke | śūnyatādisamādhau
prayogamaulapṛṣṭhāvasthāsvityapare | kalyāṇa-

mitralakṣaṇārthamāha-yāni śūnyatā ityādi | tatra
saṃbhārabhūmau puṇyasaṃbhāropārjanārthaṃ śūnyatā-

nimittāpraṇihitānadhimukticaryābhūmau tu
jñānasaṃbhārātmakanirvedhabhāgīyotpādanārthaṃ
yathākrama-

manutpādājātāniruddhābhāvān sarvadharmān
deśayantītyartha: | paritulayamānena iti parigaṇayatā |

dharmārthikena iti anāgatadharmaprayojanadarśanāt |
dharmagauraveṇa iti pratyutpannānuśaṃsopalambhāt |

aṣṭaṣaṣṭyāṃ trisahasrai: sārdhaṃ pañcabhi:
kāmaguṇai: samanvitamāryaṃ dharmodgataṃ bodhisattvaṃ
dṛṣṭvā na

cittasyānyathātvaṃ kāryamityāha-mārakarmāṇi ca
tvayāvaboddhavyāni ityādi | tāṃścāsāvabhi-

bhūya iti tadāyattatvābhāvenābhibhūya |
upāyakauśalyameva kathayannāha-eṣa sattvavina-

yena ityādi | saṃvṛtisatyāśrayeṇopāyaṃ nirdiśya
paramārthasatyāśrayeṇāha-tatkṣaṇaṃ ca

tvayā ityādi | tatkṣaṇamiti
pañcakāmaguṇakrīḍanadarśanānantaram | tathaiva tatkasya
heto:

ityāśaṅkyāha-sarvadharmā hi ityādi | svabhāvena śūnyā
iti tattvena anutpannā: | rūpādi-

pañcaskandhānāṃ nirātmakatvapratipādanārthaṃ
sarvadharmā hi ni:sattvā: ityādi pañcapadopādānam |

māyopamā: ityādi | punaruktadeśanāyā: prāguktaṃ
prayojanaṃ sapta varṣāṇi ekasamādhisamā-

pannamāryadharmodgataṃ bodhisattvamupalabhya na
śithilavīryeṇa bhāvyamityāha-aparamapi tvam

ityādi | prativāṇi: iti pratikūlatā | kiyaddūraṃ mayā
gantavyam iti saṃbhārabhūmau |

dhyāne'bhijñābhinirhārāllokadhātūn sa gacchati |

pūjārthamaprameyāṇāṃ buddhānāṃ śravaṇāya ca ||

aprameyānupāsyāsau buddhān kalpairameyagai: |

karmaṇyatāṃ parāmeti cetasastadupāsanāt ||

iti vacanādabhijñāsadbhāve'pi
āryadharmodgatavimokṣadarśanaśaktivaikalyāt
āryadharmodgatasyaiva

cādhiṣṭhānāt tatparipācanopāyakauśalyātiśayāt
adarśanena āryadharmodgatavimokṣaprabhāvita-

gandhavatyā nagaryā: kiyaddūraṃ mayā gantavyamiti
nirghoṣo mayā na paripṛṣṭa ityartha: | tatra 

ruditamuccai:svareṇa, kranditaṃ tadviparyayāt ityeke |
ruditamaśruvimokṣaṇam, kranditaṃ

tadeva saśabdamityapare | śokaścittavaimanasyam, paridevo
"hā kaṣṭaṃ vañcita:" ityādi

vacanam |
pūrvoktadharmapudgalanairātmyāvavādādatyārabdhaprajñā-
pāramitāmanaskāratvācca saṃbhārabhūmāveva

cittakarmaṇyatāyāṃ satyāṃ dharmasroto nāma samādhiṃ
pratilabhate, yasya pratilambhāt granthārthagrahaṇa-

@545

samartho bhavati | tasmiṃśca samādhau pratilabdhe
buddhebhyo'vavādaṃ samādhiprajñayorabhivṛddhyarthaṃ

prāpnotītyāha-atha khalu subhūte sadāpraruditasya
bodhisattvasya ityādi | tathā utkaṇṭhitasya

iti tathā saṃjātābhilāṣasya |
saṃnāhakuśalasattvārthavīryabhedādetenaiva vīryeṇa
ityādi

padatrayam | chandikatā anuprāptīcchā | anubadhyeti
antarāparityāgābhāvāt anubandhaṃ

kṛtvā | tatrāntardhānasadbhāvāt ruddhā | tadviparyayāt
sphītā | paracakropadravādivirahāt

kṣemā | annādiprācuryāt subhikṣā |
hastyaśvādimanuṣyabāhulyāt ākīrṇabahujanamanuṣyā |

antarāpaṇavīthī iti āpaṇakavīthī | ekāntamārabhya
aparāntagamanāt nirviddhā | samasamai:

iti | tulyapramāṇairiti kecit | vīpsayā
dvirabhidhānamityanye | anutpīḍajanayugyayāna-

saṃkramaṇasthānasthāpitai: iti | tatra janayānasthānam,
hastyaśvādiyānasthānam, yugyayāna-

sthānam, śibikādiyānasthānam, padbhyāṃ gamanasthānaṃ
saṃkramaṇasthānam | anutpīḍāni jana-

yugyayānasaṃkramaṇasthānāni sthāpitāni
yeṣvantarāpaṇavīthīśateṣu tāni tathoktāni | atastai:

sumāpitā | niṣpāditetyartha: | niṣṭhāntatvena
sthāpitaśabdasya na pūrvanipāto lakṣaṇasya

vyabhicārāt | khoḍakaśīrṣāṇi iti kramaśīrṣāṇi |
kiṃkiṇījālena iti ghaṇṭikāsamūhena |

tatra śobhanatvāt valgu: | hṛdayaṃgamatvāt manojña: |
harṣakaratvāt rañjanīya: | pañcāṅgikasya

tūryasya iti vīṇāvaṃśādiyuktavādyaviśeṣasya |
anusārivārivāhinya: iti pradakṣiṇāvarta-

jalavāhinya: | vāriṇa: iti kṛtpratyaye kartari
saṃbandhavivakṣāyāṃ ṣaṣṭhī | puṇḍarīkaṃ padmam |

anyai: iti saugandhikacandanotpalādibhi: |
śakaṭacakrapramāṇapariṇāhāni iti | pariṇāho

māṇḍalyam | nīlāni ityādi | tatra nīlānītyuddeśa: |
sahajanīlatvāt nīlavarṇāni |

sāṃyogikanīlatvāt nīlanidarśanāni | ubhayo:
prabhānirmokṣabhāsvaratvāt nīlanirbhāsāni |

evaṃ pītāni ityādi jñeyam | buddhanetrī ityādi |
buddhanetrī prajñāpāramitā, tasyāṃ citrīkāra:

prasāda:, tenānugataṃ yuktaṃ suṣṭhu gatamavabuddhaṃ
śrutacintāmayaṃ jñānaṃ yeṣāṃ te tathoktā:, teṣāṃ

pūrvakarmavipākeneti pūrveṇa saṃbandha: | gandhavatyāṃ
nagaryāṃ madhye iti gandhavatyāṃ nagaryāmabhilakṣya-

bhūtasthānasya śṛṅgāṭakasya madhye iti saṃbandha: |
mṛdumadhyādhimātropabhogabhedāt gṛhaparibhoge-

tyādi padatrayam | karketanamayī iti karketanam indranīlam |
samarpita: ityutpāditakāya-

sukha: | samanvaṅgībhūta: iti saṃjātacittasaumanasya: |

ātmani sati parasaṃjñā svaparavibhāgātparigrahadveṣau |

anayo: saṃpratibaddhā: sarvakleśā: prajāyante ||

iti nyāyena ātmātmīyagrahābhiniveśapūrvakatvena sarva
eva rāgādaya: kleśā du:khavipāka- 

hetavo bhavanti | māyopamasarvadharmabhāvanayā puna:
sattvavinayanamupādāya kleśavaśitvalābhena

āśayaviśeṣāt māyāpuruṣasyeva kāmaparibhogo
jinātmajānāṃ na doṣakṛt | tathā-

bodhisattvā hi satataṃ bhavantaścakravartina: |

prakurvanti hi sattvārthaṃ gṛhiṇa: sarvajanmasu ||

@546

kleśo bodhyaṅgatāṃ yāta: saṃsāraśca śamātmatām |

mahopāyavatāṃ tasmādacintyā hi jinātmajā: ||

iti vacanāt kāmaparibhogo bodhisattvānāṃ na doṣakṛt |
gṛhītaniyamānāmeva kāmapari-

bhogasya duṣṭatvāt | tūlikāstīrṇaṃ vā iti | tūlikā
jñāyate eva | goṇikā tu viśiṣṭa-

kambalajāti: | garbholiko masūraka: | cailavitānam iti
vastravitānam | astitva-

guṇavattvaśakyatvābhisaṃpratyayaprasādābhilāṣākāra-
śraddhāpratipādanārthaṃ dharmāṇāṃ saṃniśrayatayā

ityādi padatrayopādānam | aviṣṭhitam iti avicchinnam |
cirakālaprārthitārthaprāptyupāya-

śravaṇena mṛdumadhyādhimātrasukhasaumanasyalābhāt
yathākramaṃ tuṣṭa ityādi ṣaṭ padāni | tathāgatā-

vavādena āśayaviśuddhilābhāt prajñāpāramitāśravaṇaṃ
jātamityāha-atha khalu sadāprarudita:

ityādi | saṃpannahetukānāṃ dharmaśravaṇaṃ
nāphalavadityāha-sṛṇvaṃśca ityādi | aniśritasaṃjñām

iti māyopamasaṃjñām | dharmanairātmyaprabhāvitaśca
sarvo'dhigama ityāha-tasyānekāni ityādi |

yasmin samādhau vyavasthita: sarvadharmāṇāṃ svabhāvaṃ
māyopamatvādinā vyavalokayati, sa sarva-

dharmasvabhāvavyavalokano nāma samādhi: | evaṃ
sarvadharmasvabhāvānupalabdhirnāma samādhirityādayo

vyākhyeyā: | tatra
mṛdumadhyādhimātracaturnirvedhabhāgīyādhigamabhedāt
sarvadharmasvabhāvavyava-

lokanādidvādaśasamādhaya: | tannirjātāstvadhimukticaryā
bhūmāveva māyāvivarjita ityādaya: pañcā-

śat samādhayaścāvagantavyā: | āryaratnameghasūtre ca
asyāmeva adhimukticaryābhūmau vartamāno

bodhisattva: pṛthagjano'pi
sarvabālavipattisamatikrānto'saṃkhyeyasamādhi-
dhāraṇīvimokṣābhijñādi-

guṇānvita: kathyate iti | āśayapariśuddhibalādeva
prathamabhūmyadhigamārthaṃ samāhitāvasthāyāṃ

tathāgatapratibhāsapūrvako vistareṇāvavādo jāta
ityāha-sa eṣu samādhiṣu sthita: ityādi |

"pramuditādibhūmau buddhaśatādikaṃ paśyati" iti
pradeśāntare yadvacanaṃ tadavaśyaṃbhāvitveneti

pratipattavyam, anyatra vidhipratiṣedhayoraniyamāt |
ato'dhimukticaryābhūmāvasaṃkhyeyatathāgato-

palambho bhavati | nanu dvayostathāgatayorekasmin lokadhātau
saṃbhavavirodhāt kathamevamiti

cet, lokadhātvantare sthitānaprameyān buddhān bhagavata:
paśyati smetyeke | yatkhalvidam

"apūrvācaramau dvau tathāgatau loke notpadyeyātām" iti
sakṛjjanmaniṣedhanaṃ tacchāsanapravṛtti-

mabhiprāyīkṛtyoktam, ato na dvayostathāgatayoryugapalloke
śāsanaṃ pravartate ityayamevārthastatra

saṃtiṣṭhate | yasmāt parārthaparatantrotpattitvena iyameva
tayorutpattiryaduta śāsanapravṛtti: | evaṃ

ca sati ihalokadhātusthāneva samānābhiprāyatvena
vihitaikaśāsanakramānavikalakāraṇatvāt

yugapadutpannānekatathāgatān paśyati smetyapare |
nāpūrvācaramāviti vacanāt krameṇa teṣā-

mutpattiranujñātaiva | te tūtpannā:, parinirvāṇābhāvāt
dharmasaṃbhogakāyābhyāṃ vidyante eva |

kevalamapuṇyavatāṃ nābhāsībhavanti | puṇyavadbhi:
punaryathāpuṇyamalpīyāṃso vā samupalabhyante

ityanye | tadānīṃ tatratyaikatathāgatādhiṣṭhānena
āryadharmodgatasāmarthyena vā prātihāryakaraṇakāle

pṛthagjanānāmivāmeyanirmitatathāgatadarśanamiti kecit |
acintyavimokṣamukhabhāvanābalādādi-

@547

karmikāṇāmiva
svacittasyāmeyatathāgatapratibhāsānugatatvenotpādāt
apramāṇatathāgatadarśana-

mityapare | cailoṇḍukamiva iti vastragulakamiva | śirasā
parikarṣe: dhārayestvamityartha: |

tathaiva tatkasya heto: ityāśaṅkyāha-tasya hi ityādi |
paritasanam iti vaimanasyam | tena

mūlyena iti yāvajjīvamātmabhāvavikraye parapratibaddhatayā
tatra gamanāsaṃbhavāt nitarāṃ pūjā-

vaikalyamiti, tāvatkālavikrītātmabhāvamūlyena
saṃbhārabhūmāvapyabhijñābalāddivyapūjādisaṃbhave'pi

tanmūlyagrahaṇaṃ dharmagauravārthamityeke |
dharmaśravaṇārthikatvāt
ṛddhyabhijñābhogasmṛtivaikalyādityanye

mandavīryāṇāṃ dharmaparyeṣṭiṃ
pratyutsāhasaṃdarśanārthamityapare |
śreṣṭhidārikāprabhṛtīnāmanena krameṇa

arthakaraṇāditi kecana | svaparobhayopadravavināśāt
yathākramaṃ bhagnāni ityādi padatrayam |

kāmaheto: iti kāmanidānam |
anubhūtānanubhūtakāmārthamityartha: |
mṛdumadhyādhimātraharṣa-

lābhāt dṛṣṭacitta: ityādi padatrayam | abhijñābalāt
dṛdayādidāne'pi dharmaśravaṇāntarāyā-

darśanāt dāsyāmītyabhyupagatavāniti kecit |
dharmapūjārthikatayā antarāyo'pi na gaṇita

iti kaścana | parityaktam iti āśayamahattvādeva mahatī
pūjā, na tu dravyamahattvenetyabhi-

prāyāt yadvikalpitaṃ taddehītyuktavān | kāraṇam iti
pīḍām | guṇajāti: iti

guṇasāmānyam | guṇaviśeṣa: iti guṇasvalakṣaṇam |
tatraṃ manonukūlatvādrocante doṣānu-

tpādakatvāt kṣamante | viṣayitā iti vaśitā prabhutvam |
sāmarthyamiti yāvat |

tīkṣṇamadhyamṛdvindriyajanapratibhāsāpekṣayā
kṣaṇādipadatrayam | utpannarogābhāvādaroga: | anā-

gatavyādhiṃ pratyayogyatvāt nirupadrava: | ehi iti āyāhi |
niveśanam iti gṛham |

utsṛjata iti tyajata | pūrvavat tatkasya heto:
ityāśaṅkyāha-na mamānyat kiṃciddhanam ityādi |

prabhūtā: vipulā: iti anekaprakāradravyabhedāt prabhūtā:,
ekaikaprakārasyānantyāt vipulā: |

anujānīta iti anujñāṃ prayacchata | adrākṣīddūrādeva
iti viśiṣṭādhigamalābhena ārya-

dharmodgatavimokṣadarśanasāmarthyāt gandhavatīṃ nagarīṃ
dūrādeva dṛṣṭavān | kvāsau kauśika

iti | dharmārthikatvādeva abhijñābhogavaikalyāt
pṛṣṭavān | saptabhirmudrābhi: iti

durlabhamahārthatayā atrādarotpādanārthaṃ dṛḍhataraṃ
saptabhirbandhanairbaddhā | saptasu granthisthāneṣu saptabhi:

svanāmamudrābhirmudrayitvā sthāpitetyeke | bhavyatāṃ
jñātvā nitarāmāvarjanārthamṛddhiprātihāryaṃ

kṛtamityāha-atha khalu tāni puṣpāṇi ityādi |
tathāgatānāmāgamanagamanaparijñānapraśnārthaṃ

pūrvavṛttāntamāvedayannāha-ihāhaṃ kulaputra ityādi ||

abhisamayālaṃkārālokāyāṃ prajñāpāramitāvyākhyāyāṃ

sadāpraruditaparivarto nāma triṃśattama: ||

@548

31 dharmodvataparivarta ekatriṃśa: |

tathāgatānāmāgamanagamananiṣedhena
darśanamārgotpādanārthaṃ
sarvadharmanairātmyamāvedayannāha-

evamukte dharmodgata: ityādi |
tathatānutpādabhūtakoṭiśūnyatā
yathāvattāvirāganirodhākāśa-

dhātusvabhāvatvapratipādanena yathākramaṃ buddhānāṃ
bhagavatāṃ māyopamasarvākārajñatādyaṣṭābhisamaya-

prabhāvitatvamāveditamityeke | ata evāha-na hi kulaputra
ityādi | ebhyo dharmebhya: iti

sarvākārajñatādidharmebhyo nānyatra tathāgata: | kiṃ
tveṣāmeva yā tathatā, sā tathāgata ityartha: |

anye tu-hetūdāharaṇādhikyādādhikyaṃ nigrahasthānaṃ
kṣudranaiyāyikairapyucyate, tatkathaṃ nyāya-

parameśvaro bhagavānudāharaṇādhikyamuktavāniti codyaṃ
kṛtvā, yatra nāma eka: pratipādya: tatra

tatprasiddhasyaikasyaivābhidhānaṃ yuktam | tatra tu
parṣanmaṇḍale bahavo bhinnamataya: saṃniṣaṇṇā iti

tadadhikāreṇa yuktamanekodāharaṇavacanam | vikalpena ca
abhī dṛṣṭāntā na samuccayena ityevaṃ

sarvatra adhikavacaneṣu parihāraṃ varṇayanti | tathā
dṛṣṭāntasyaiva kathanāt pratītyasamutpannatvādiko

hetu: prājñairabhyūhanānnokta iti | tathāgatānāṃ
svarūpamevaṃ nirdiśya kalpitābhiniveśaniṣedhārtha-

māha-tadyathāpi nāma kulaputra puruṣa: ityādi | marīcikām
iti viśiṣṭādityaraśmim |

padārthasvarūpāparijñānāt bālajātīya: |
viparītapratipattyā duṣprajñajātīya: | na punastatro-

dakaṃ svabhāvata: saṃvidyate iti mṛgatoyasya vijñāne
raśmitaptoṣaramālambanaṃ na bhavati | anyā-

kārajñānasya anyālambane'tiprasaṅgāt |
parasparavyāvṛttarūpatvāt sarvabhāvānāmudakaṃ {1 W
marīcikādirupaṃ.}marīci-

kāyāṃ tattvato na saṃvidyate | tasmāttadālambanaṃ
jñānaṃ bhrāntaṃ nirviṣayatvādityartha: | pūrvavat

tatkasya heto: ityāśaṅkyāha-na hi tathāgato rūpakāyato
draṣṭavya: iti | kalpitasyaikānta-

śūnyatvānna rūpaskandhātmakastathāgata: |
paratantrābhiniveśaniṣedhārthamāha-tadyathāpi nāma
kulaputra

māyā ityādi | grāhyagrāhakākārasya alīkatvena nirmitasya
nāstyāgamanādikamityartha: | evameva

kulaputra nāsti tathāgatānām iti paratantrātmakānām |
pariniṣpannābhiniveśanirākaraṇārtha-

māha-tadyathāpi nāma kulaputra puruṣa: supta: ityādi |
mṛṣāvādo hi svapna iti |

sarvatrālambanaṃ bāhyaṃ deśakālānyathātmakam |

janmanyanyatra tasmin vā tadā kālāntare'pi vā ||

taddeśo'nyadeśo vā svapnajñānasya gocaro na bhavati,
anyākārajñānasya anyā-

lambane'tiprasaṅgāt | na cānyadvāhyaṃ rūpamupapadyate |
alpīyasyapi veśmani bahuyojana-

parimāṇānāṃ giritarusāgarādīnāṃ
sapratighānāmupalambhāt | tasmāt bhrāntameva tathāvidhaṃ

jñānamupajāyate ityalīka: svapna: | evameva kulaputra
sarvadharmā: iti pramāṇopapannotpatti-

rahitatvena pariniṣpannasvabhāvā: sarvadharmā: svapnopamā:
| dharmatāmaprajānanta: ityanutpādarūpatā-

manavagacchanta: | ṣaṅgatikam iti
devādipañcagatibhyo'suragate: pṛthagvyavasthāpanāt | te ca

bhagavata: śrāvakā iti

@549

śīlādapi varaṃ bhraṃśo na tu dṛṣṭe: kadācana | 

śīlena gamyate svargo dṛṣṭyā yāti paraṃ padam || 

iti nyāyena ta eva māyopamadharmatādhimuktā bhagavata:
śiṣyā: | kalpitādipadārthatrayatattva- 

rūpaniṣedhe sati nāstyeva tathāgata iti
mandadhījanāśaṅkāmapākurvan pratītyasamutpannastathā- 

gato'stītyāha-tadyathāpi nāma kulaputra mahāsamudra: iti |
sattvānāṃ kuśalamūlānyupādāya 

iti | "karmajaṃ lokavaicitryam" iti vacanāt sādhāraṇaṃ
sattvānāṃ śubhaṃ karma pratītya saṃvṛtyā 

kuśalamūlahetukatvāt | na ca tānyahetukāni | yeṣāṃ
pratyayānāṃ satā iti sāmarthyeneti 

śeṣa: | na cāhetuko buddhānāṃ bhagavatāṃ kāya iti
buddhavineyānāmeva sattvānāṃ kuśalamūlavaśena 

pariniṣpattigamanānnāhetuka: kāya: || 

sādhāraṇakarmanirjātatvaṃ nirdiśya, idānīṃ
bhagavatāmasādhāraṇakarmanirjātatvapratipāda- 

nārthamāha-pūrvacaryāpariniṣpanna: ityādi |
tatrādhimukticaryābhūmiprabhāvitatvāt pūrvacaryā- 

pariniṣpanna: |
pramuditādisaptaprayogabhūmyupādānahetunirjātatvāt
hetvadhīna: | acalādi- 

trividhaphalabhūmisahakārikāraṇodgatatvāt pratyayādhīna:
| samantaprabhābhūmisaṃgṛhītatvāt pūrvakarma- 

vipākādutpanna ityevameṣāmarthabheda iti kecit | tasmānna
svābhāvikastathāgata ityāha-sa na 

kvaciddaśadiśi ityādi |

yadarthakriyāsamarthaṃ tadatra paramārthasat | 

iti vacanāt, pramāṇopapannakāryakāraṇasaṃbandhabalāt
pratītyasamutpanna eva tāttvika- 

stathāgata
ityaupalambhikajanābhiniveśaniṣedhārthamāha-tadyathāpi
nāma kulaputra vīṇāyā: 

ityādi | tatra upadhānī tantrīveṣṭanikā
daṇḍāgravinyastā kāṣṭhādiva{1 W
^vekalikā}kralikā, upavāṇī 

pārśvasthitāstantrīviśeṣā: | sa ca śabdo na droṇyā
niścarati ityādinā na hyekaṃ janakamiti 

kathayati | sarveṣāṃ samāyogācchabda: prajñapyate
ityanenāpi prajñaptikaśabdanirdeśena sāmagryā- 

stāttvikaṃ janakasvabhāvaṃ nirasyati | etaduktam-anekaṃ
kāraṇamekaṃ kāryaṃ karotyanekaṃ vā | 

tathā ekamapi kāraṇamanekamekaṃ vā kāryaṃ kuryāditi
catvāro vikalpā: | tatra yadyanekaṃ 

kāraṇamekakāryakṛditi pakṣa:, tadā
cakṣūrūpālokamanaskārādibhyaścakṣurvijñānasyaikakasyo

tpattāvabhyupagamyamānāyāṃ kāraṇabhede'pi kāryasya
bhedābhāvāt na kāraṇabhedo bhedaka: kāryasya 

syāt | tathā ca kāraṇābhedābhāve'pi kāryasyābhedāt na
kāraṇābheda: kāryasyābhedako 

bhavet | tataśca kāraṇabhedābhedau
anvayavyatirekābhyāmanapekṣamāṇau kāryabhedābhedau
ahetukau 

syātām | evaṃ ca sati bhedābhedāvyatirekāt viśvasya
nityaṃ sattvamasattvaṃ syāt, aheto- 

ranyānapekṣaṇāt | nanu ca sāmagrī janayitrī kāryasya,
tasyāśca bhedābhedānuvidhānacaturau imau 

anvayavyatirekānuvidhāyitayā kāryasya bhedābhedau, ata:
kathaṃ tau ahetukau bhaviṣyata iti 

cet, naitatsāram | tathā hi-na sāmagrī nāma anyā kācana
samagrebhya:, kiṃ tarhi samagrā 

@550

eva bhāvā: sāmagrīśabdavācyā:, te ca
parasparavyāvṛttasvabhāvāścakṣurādayo bhinnā: santo 

yadyekamevābhinnaṃ cakṣurvijñānaṃ kāryamupajanayituṃ
śaktā:, tadā sāmagryantarānta:pātino'pi 

bhāvā: samagrā: kimiti cakṣurvijñānasyopajananaṃ na
kuryu: ? bhinnatvena cakṣurādibhya: 

kṣityādayo nopajanayantīti cet, cakṣurādayo'pi parasparaṃ
bhinnasvabhāvā: kathaṃ janyantīti 

vaktavyam | janakasvābhāvyāditi cet, naivam,
yasmājjanakānyatvamevājanakatvaṃ vyavasthā- 

pitam | tasmādekasya yo janaka: svabhāva:, tato'pare
vyāvartamānā janakā na prapnuvanti, 

janakādanyatvāt, bhāvāntaravat | syādetat-na hi
brūmo'nyasya tajjanakarūpaṃ nāstīti | 

kiṃ tu yadekasya tajjanakaṃ rūpaṃ tadanyasya nāsti, anyo'pi
svarūpeṇaiva janako na 

pararūpeṇa, atadrūpatvāt | ata: svarūpājjanakāt
vyāvṛttyasiddheryathāsvaṃ bhinnāśca jana- 

kāśca svabhāveneti ko'tra virodha: ? tathā
hi-ekasmājjanakādvyāvartamānastadrūpo na 

syāt, na tvatatkārya: | tenaiva ca tatkāryaṃ kartavyaṃ
nānyeneti ko'tra nyāya iti | 

yadyevam, ekenaiva tatkāryaṃ kṛtamiti kimapareṣāṃ
tatkāryakaraṇe prayojanam ? syādetat-na 

vai bhāvānāṃ kācit prekṣāpūrvakāritā, yato'yameko'pi
samartha:, kimatrasmābhi:, ityapare 

nivarteran | te hi nirabhiprāyavyāpārā:
svahetupariṇāmopā{1. W ^upanidhi^ for
^upādhi^.}dhidharmāṇastatprakṛtestathā bhavanto 

nopālambhamarhantīti | evaṃ tarhi ekena hetunā ya: kāryasya
svabhāvo janyate, sa evāpareṇeti 

prāptam | tathā ca sati kāraṇavailakṣaṇye
kāryavailakṣaṇyādarśanāt kāraṇabhedo'visadṛśasya 

abhinnasya kāryasyotpādakatvena bhedako na syāt | atha
manyase-parasparavibhinnamūrtayo'pi 

cakṣurādaya eva kenacit svabhāvātiśayena
cakṣurvijñānajanane niyatā:, nāpare kṣityādaya: | 

tathā hi-teṣāmeva cakṣurādīnāṃ sa svabhāvātiśayo
nāpareṣām | etāvattu syāt-kuto'yaṃ 

svabhāvātiśayasteṣāmiti | nirhetukatve'napekṣiṇo
niyamābhāvenātiprasaṅgabhayāt sa svabhāvā- 

tiśayasteṣāṃ svahetorityucyate | tasyāpi tajjananātmatā
tadanyasmāt | svahetorityanādirhetu- 

paraṃparā |
tasmādevaṃvidhahetuparaṃparāyāśceṣṭatvena
anavasthāpi na kṣatimāvahati | evaṃ vilakṣaṇa- 

kāraṇakalāpācca alakṣaṇaṃ kāryaṃ jāyate,
ityetāvataivāṃśena hetubhedābhedābhyāṃ phalasya
bhedābhedau 

uktau iti | naitatsāram | yasmāt ya evobhayaniścitavācī
hetu:, sa eva sādhanaṃ dūṣaṇaṃ 

ceti nyāyāt, abhedāviśeṣe'pi hetudharmasāmarthyāt yathā
abhedāviśeṣe'pi na sarvaṃ sarva-

sādhakam, tadvadbhedāviśeṣe'pi na sarvaṃ
sarvasādhakamityevamabhyupagatahetuphalasaṃbandhaṃ
sāṃkhyādikaṃ 

prati ucyamānaṃ śobhāmādhatte | yastu tattvato
hetuphalabhāvāpavādī mādhyamika:, taṃ prati 

svabhāvātiśayasteṣāṃ svaheto: iti
hetudharmasāmarthyalakṣaṇoheturasiddha: svapakṣasiddhaye
siddhavat 

kathamupādīyate ? atha matam-hetudharmasāmarthyānabhyupagame
pratyakṣādivirodho durnivāra iti, 

tadasat | tattvata iti viśeṣaṇena yathādarśanamaniṣedhāt
| ayathādarśanaṃ tarhi niṣedha iti 

vyaktamidaṃ kūrmaromotpāṭanam | ayathādarśanaṃ
kāryakāraṇabhāvānabhyupagamāditi cet, na | 

@551

tattvata: pramāṇasahāyatvena apramāṇasahāyasya
kāryakāraṇabhāvasya anabhyupagamāt kathaṃ nāyathā- 

darśanamabhyupagama: ? tathā hi-etāvanmātrameva pratyakṣe
pratibhāsate, yaduta asmin satīdaṃ 

bhavatīti | tacca asmābhiraniṣiddhameva | yastu
pramāṇopapannasvarūpa: kāryakāraṇabhāvo varṇyate, sa 

pratyakṣasamadhigamyo na bhavati, nirvikalpakatvena
pratyakṣasya pramāṇopapannasvarūpatvāvadhāraṇa- 

sāmarthyavaikalyāt | na ca vastupratibhāsanādeva
tadavyatiriktatayā tathāvidhasvarūpasya prati- 

bhāsanamiti yuktaṃ vaktum, atathāvidhasvarūpasyāpi
keśoṇḍukāde: pratibhāsanāt | bhrānto'yaṃ 

pratibhāsa ityapi mithyā, satyatvābhimatapratibhāsasyāpi
satyatvanibandhanābhāvāt | arthakriyā- 

kāritvaṃ satyatvanibandhanamiti cet, naivam, yasmāt
kāryakriyākāritvameva arthakriyākāritvaṃ 

yathoditavidhinā paramārthato'nupapadyamānasvarūpaṃ
saṃvṛtyā abhyupagatamityajñāpakametat | sarvasyaiva 

alīkatve deśakālādipratiniyamo na syāditi cet, syādeṣa
doṣa:, yadi nirhetukatvamabhyupa- 

gamyate | yāvatā vicāravimarśāsahiṣṇutvena
avicāraikaramyaṃ pūrvapūrvaṃ svakāraṇaṃ samāśritya
uttaro- 

ttaramīdṛśaṃ pratiniyatadeśakālādi kāryaṃ pravartate |
ata eva ca saṃvṛtyāpi kāraṇavaikalyācchaśa- 

viṣāṇādīnāmanutpatti: | nyāyasya tulyatve
yathādarśanamapi kimaniṣedhaścet, na, pratyakṣādiviro- 

dhopanipātāt | na tarhyayaṃ nyāyo bādhāsaṃbhavāditi cet,
naitadevam | yathā nyāyastattvatastathā 

bādhānabhyupagamāt | yathā na bādhā yathādarśanaṃ
tathā nyāyābhāvāt | atha matam-anekameva 

kāraṇamanekaṃ kāryaṃ kuryāditi dvitīya:
pakṣo'bhyupagamyate | kāraṇasvabhāvaviśeṣasya
kāryasvabhāva- 

viśeṣe vyāpriyamāṇatvena
kāryakāraṇavyāpāraviracitānāṃ
svabhāvaviśeṣāṇāmasaṃkīrṇatvāt | tathā 

hi-samanantarapratyayāt
vijñānāccakṣurvijñānasyopalambhātmatā | tasyaiva
copalambhātmana ścakṣurindri-

yāt rūpagrahaṇayogyatāpratiniyama: |
viṣayāttattulyarūpatā, ityabhinnatve'pi vastuta: kāryasya 

nirvibhaktarūpasya kāraṇānāṃ bhinnebhya: svabhāvebhyo
bhinnā eva sva {1. B viśeṣā.} bhāvā bhavanti, iti na
kāraṇa- 

bhede'pyabhedastatkāryasyeti | tadayuktam,
yasmādupalambhātmatādīnāṃ parasparato
bhede'bhyupagamyamāne 

tadvijñānamanekaṃ syāt,
upalambhātmatādibhyo'bhedādupalambhātmatādisvātmavat |
athābhedastebhyo 

na siddha:, tathā ca nānekatvaṃ vijñānasya bhaviṣyati, iti
cet, bhede tebhyo'bhyupagamyamāne 

tadvijñānaṃ nirhetukameva syāt, kāraṇavyāpārasya
vijñānādanyatropalambhātmatādiṣūpayogāt | 

evaṃ ca nityaṃ sattvamasattvaṃ vā bhavediti doṣa: | atha
yathoktadoṣabhayādbhedo nābhyupagamyate, 

tathā ca sati upalambhātmatādīnāṃ parasparato bhedo na
syāt, ekavijñāna{2. W
ekavijñānādananyatvādvijñānasvātmavat
|}nasvarūpatvādvijñāna- 

svātmavat | ata:
kāraṇavyāpāraviṣayabhedakalpanāvaiyarthyāt
bhinnasvabhāvebhyaścakṣurādibhya ityā- 

dinā prāgukto doṣa: samāpatati | atha
matam-kāryasvabhāvasyānekasmādanupalambhātmatādervyā- 

vṛttimata: samutpattidarśanāt dharmabhedakalpanāmāsthāya
bodhātmakāt manaskārādbodhirūpatā, 

ityādinā kāraṇānurūpyeṇopalambhātmatādirdharmabheda:
kāraṇavyāpāraviṣayabhedena kalpanāsamā- 

ropita:, tasya cāsattvāt tebhyo'bhedāt jñānasyānekatvam,
ekasmājjñānādananyatvātteṣāmabheda 

@552

iti prayogadvaye'siddho heturiti | yadyevaṃ te viśeṣā:
kalpanoparacitatvena vyomotpalādaya iva na 

hetuvyāpāramapekṣante, iti kāraṇānāṃ bhinnebhya:
svabhāvebhyo bhinnā eva viśeṣā bhavantīti na 

yuktamabhidhātum | atha apekṣante iti nirbandha:, tathā sati
kalpanāśilpighaṭiteṣvevopalambhā- 

tmatādiṣu kāraṇavyāpāro vyavasthāpyamāna: kālpanika eva
bhūtārtho na syāt | evaṃ ca kārya- 

mahetukaṃ kāraṇavyāpārasya kalpitasvabhāveṣūpayogāt |
atha yathoktadoṣabhayādabhinnamekaṃ kāryaṃ 

viśeṣāśca bhinnā na ca kāryātmavyatiriktā iti mati:,
evaṃ tarhi bhinnābhinnasvabhāvādhyā- 

sitatvāt dharmadharmiṇorvastuta eva candratārakādivadbhedāt
na kevalaṃ vyatiriktameva sāmānyaṃ 

balādāpatati, nānekatvayo: parasparāhatilakṣaṇo'pi
doṣa:, kiṃ tarhi bodharūpādananyatve'bhyu- 

pagamyamāne rūpādvijñānakāryasya na saṃbhavo
bodharūpādananyatvādbodharūpasvātmavat | viṣayā- 

kārādanyatvāt rūpato'pi tasya saṃbhavo
viṣayākārasvātmavat, ityekatra kārye saṃbhavāsaṃbhavau, 

kāraṇe caikatra janakājanakau yugapattattvato virudhyete |
syādetat-tathāvidhakāryamutpadyamānaṃ 

dṛṣṭamiti, tadayuktam | na hi sarvaṃ darśanaṃ
bādhyamānamapi pramāṇena pramāṇam, mā bhūt dvicandrā- 

didarśanasyāpi prāmāṇyamiti | athaikameva
kāraṇamanekaṃn kāryaṃ kuryāditi tṛtīya: pakṣo'bhyupa- 

gamyate, tadayuktam | ekasmādanekakāryotpattau na
kāraṇabheda: kāryasya bhedaka: iti bhedo'pi 

bhedasya na hetu: iti | tadā bhedābhedau viśvasyāhetukau
syātām | abhinnasyāpi sa tādṛśa 

ātmātiśayo yenaiko'pi heturanekaṃ kāryaṃ karoti iti cet,
sa heturyenātmātiśayenaikaṃ kāryaṃ 

janayati, kiṃ tenaivāparam ? tenaiva cet, kathaṃ bheda:
phalasya ? atha anyena, evaṃ tarhi kāraṇā- 

bhedo na yuktimān | na hyātmātiśayādanyo bhāva: |
syādetat-yadi kāryasvabhāvāpattyā kāraṇaṃ 

kāryaṃ janayati, yathā sāṃkhyasya, tadā
bhavedekasyānekarūpāpattivirodhādanekajananamayuktimat | 

yāvatā
bhedābhedajanananiyatasvabhāvakāraṇasaṃnidhimātreṇa
bhedābhedakāryotpattau nedaṃ codyamāska- 

ndati | ayameva hi kāraṇabhedābhedābhyāṃ kāryasya
bhedo'bhedo vā, yadbhedābhedajanananiyatasvabhāvāt 

kāraṇāt bhinnābhinnakāryotpattiriti | etadapi mithyā,
yato'traiveyaṃ vicāraṇā kriyate- 

cakṣuryena svabhāvena cakṣu:kṣaṇaṃ janayati, kiṃ tenaiva
cakṣurvijñānamapi ? tenaiva cet, tadapi 

vijñānaṃ cakṣureva syāt,
cakṣurjananasvabhāvakāraṇajanyatvāccakṣurvat | evaṃ yena
vā svabhāvena 

cakṣurvijñānaṃ janayati, tenaiva cakṣurapi | evaṃ
cakṣurvijñānajananasvabhāvakāraṇajanyatvāccakṣurapi 

cakṣurvijñānaṃ syāt, cakṣurvijñānavat | yadi vā
pratyekaṃ cakṣuracakṣurjananasvabhāvakāraṇa- 

janyatvāccakṣuracakṣu:svabhāvaṃ cakṣu: syāt | evaṃ
vijñānāvijñānajananasvabhāvakāraṇajanyatvāt 

vijñānaṃ vijñānāvijñānasvabhāvaṃ syāt |
evametadityabhyupagame ca sutarāṃ
pratyakṣādyupahatirgāḍhaṃ 

bhavantamāśliṣyati | atha anyena svabhāvena
cakṣuścakṣu:kṣaṇaṃ janayati, anyena cakṣurvijñāna- 

miti matam, tau svabhāvau kiṃ cakṣuṣo vyatiriktau,
athāvyatiriktau ? yadi vyatiriktau tadā 

tāvevārthakriyālakṣaṇatvāt vastuno janakau vastunī
syātām, cakṣustvavastu syāt, 

akiṃcitkaratvāt | athāvyatiriktau, tadā
cakṣuṣo'pyekābhimatasya bheda: syāt, paraspara- 

bhinnasvabhāvāvyatirekāt svabhāvadvayavat | tathā
caikatvaṃ hīyate | svabhāvayorvā punaraikyaṃ 

@553

syāt, ekasmāccakṣuṣo'bhinnatvāt cakṣurvat | tatra
cakṣuryena svabhāvenetyādinokto doṣa: |

atha matam-svahetorekajananasvabhāvamutpannaṃ kāraṇaṃ
yathā kāryamekaṃ janayati, tathā svahetorevo-

tpannamanekaṃ janayatīti | evaṃ tu bruvāṇai: prakaraṇameva
vismṛtam | tathā hi-yathaikasyāneka-

janakatvaṃ nirācikīrṣitaṃ tathaikajanakatvamapi, iti kiṃ
mādhyamikaṃ pratyevamucyate ? amādhyamikaṃ

pratyapi niṣphalam, iṣṭatvādekānekajanakatvasya tena |
syādetat-yadi bhedajanananiyata-

svabhāvādabhedotpatti: na tarhi kāraṇasvabhāvānuvidhāyi
kāryaṃ syādityahaitukatvaprasaṅga: | yāvatā

cakṣuṣa: sakāśādbhedajanananiyatasvabhāvāccakṣuṣo
vijñānasya ca acakṣu:svabhāvasyodayāt kathaṃ

na bhedotpatti: ? tathā hi na kāraṇaṃ prati kāryaṃ
parasparavilakṣaṇābhi: śaktibhiranugatamiti

bhinnaṃ kāryaṃ karoti, api tu svabhāvāditi | tameva
tatsvabhāvaṃ paryanuñjmahe-ko'yaṃ svabhāvo

nāma viśvarūpo yena prāguktānekaprakāravirodhe'pi
tattiraskriyayā svapakṣarakṣāmācaran

apāstānyapratisamādhānacintābhāro bhavān sukhamāsīta ?
hetudharmasāmarthyamiti cet, naivam,

prāgeva nirākṛtatvāt | paridṛśyamānarūpatetyapi na
vaktavyam, yasmāt rūpādinirbhāsavati

pratyaye pratibhāsamānasya śāstrādyāśrayeṇa
parikalpitarūpasya tattvotpattyādyākārasya niṣedhāt

yayā buddhyā tattvaṃ saṃdhriyate, yasyāṃ vā buddhau sā
tādṛśī lokapratīti: saṃvṛtiriṣṭā, tayā

sarvamidaṃ pratīyamānasvarūpaṃ viśvaṃ satyam, anyathā
alīkam | ato yathādarśanaṃ kāryakāraṇa-

bhāvo durnivāra: | tathā ca sati yatkaiścidevaṃ
dūṣaṇamucyate-abhāva: saṃvṛti:, utpādo bhāva iti

yugapadarthakriyāyāṃ yogyamayogyaṃ vastvabhyupagatam | atha
utpāda: saṃvṛti:, tadā saṃvṛtyotpāda

ityasya vākyasya utpattyotpāda ityabhyupagamānna
kiṃcidaniṣṭamāpatitam | tathā anutpāda:

paramārtha ityevaṃ paramārthena notpāda ityasya anutpādena
notpāda ityartha: | tathā ca siddha-

sādhyatetyādi | tatsaṃvṛtilakṣaṇānabhijñatayā
prakṛtānupayogikaṃ kevalamabhimānādasaṃgatamuktam |

athaikameva kāraṇamekaṃ kāryaṃ kuryāditi caturtha:
pakṣo'bhyupagamyate, so'yaṃ nitarāmeva na

rājate | tathā hi-cakṣurādīnāṃ
svajātīyakṣaṇajanakatvena svavijñānajanakatvābhāve'ndha-

badhirāditvaprasaṅga: spaṣṭa: prasajyate |
svavijñānajanakatve cābhyupagamyamāne cakṣurādijātyucche-

dana ekasmājjñānakṣaṇādūrdhvaṃ na cakṣurādayo nāpi
jñānam, iti tadeva andhatvādikamanāyāsena

jagata: prāptam | ato ye pratītyasamutpannā:, te
paramārthato'vicāraikaramaṇīyā:, tadyathā

māyākāranirmitā: karabhādaya: | tathā cāmī sarve
rūpādayo bhāvā: iti svabhāvahetu: |

yathādarśanaṃ pratītyotpādadarśanānnāsiddho hetu:,
sapakṣe bhāvānna viruddha:, pūrvaprabandhena vipakṣe

bādhakapramāṇopadarśanādanaikāntikaśca na bhavati |
ityamunā nyāyena pratyayādhīnavṛttitvāt

yathā śabda: prājñaptika:, tathā bhagavatāṃ kāyo
vyavasthāpita iti | alamatiprasaṅgena ||

tatropādānakāraṇādhīnatvena hetvadhīnā,
sahakāriṇajanyatvāt pratyayādhīnā | vineyānāṃ

kuśalamūlabalena
pratibhāsagamanādanekakuśalamūlaprayogapariniṣpannā |
yathoktadharmapratyavekṣāyā:

prayojanārthamāha-yata: kulaputra ityādi |
yasmādevamanantaroktakrameṇa yathā sarvadharmānanutpannā-

@554

naniruddhān darśanamārgādhigamena tvaṃ samyak
prajñāsyasi, tasmādbhāvādyabhiniveśalakṣaṇaṃ
viparyāsaṃ

tadvirodhinai:svābhāvyajñānāt prahāya tanmūlaṃ sakalaṃ
kleśajñeyāvaraṇaṃ krameṇāpākurvāṇa:

prathamādibhūmau niyato bhaviṣyasi, anuttarabodhāvityartha:
| vineyānāmaviparītadharmadeśanā-

balādadhigamo jāta iti pratipādayannāha-asmin khalu puna:
ityādi | na ca me bhūyo

vicikitsā pravartate iti ekayogakṣemāṇāṃ
madhye'nyatarasyaikasya prahāṇābhāvāt vicikitsā-

prahāṇena darśanaprahātavyakleśagaṇaprahāṇaṃ
dharmanairātmyadeśanābalādadhigatadarśanamārgasāmarthyena

paridīpayati, ato'nuttarabodhiṃ prati na punarvicikitsā
pravartate | kuśalamūlaparipūrimupādāya

iti prathamabhūmyadhikāreṇa
dānapāramitātiriktatāmupādāyetyartha: | sapta varṣāṇi
iti |

na kṛpāmandatedānīṃ na ca me dharmamatsara: |

nācāryamuṣṭirnāśaktirna ca me du:khaśīlatā ||

na ca me niṣṭhitaṃ śāstraṃ tarkayāmi tavā{1 B na
cāntikāt.}ntikāt |

ājñātuṃ na ca me śaktā vineyā na ca sādarā: ||

na deśayāmi yeneti jñāpayan paritarṣayan |

dvau māsau pratisaṃlīno bhagavānadharmeva ca ||

iti nyāyāt āryasadāpraruditasya
pariśuddhāśayatājijñāsārthaṃ sapta varṣāṇi samāpanna
eva sthita:

ityeke | darśanamārgādhigamabalena
adhigatasaptasaṃbodhyaṅgānāṃ
sarvākārapariśodhanārthamityapare |

āśayapariśuddhyā bhāvanābalādaviparītanimittapratibhāso
jāta: ityāha-atha khalu sadāpraru-

dita: ityādi | pratisaṃkhyāya iti evaṃ vicintya,
ṛddhyabhijñāsaṃbhave'pi na tayā pūjā kṛteti

śarīravikrayamūlyagrahaṇavat vyākhyeyam | kīdṛśīṃ
prajñāpāramitāṃ deśayāmāsa ityāha-tatreyaṃ dharmo-

dgatasya ityādi | yadyapi sarva eva sarvadharmasamatādayo
deśanāprakārā dharmanairātmyadyotakatvena tulyā:,

tathāpi pauruṣeyatvādvakturabhiprāyaṃ kāryatayā
sūcayeyuramī śabdā:,
tasmādavicchinnapāraṃparyasaṃpradāya-

tvena abhiprāyadyotanādeṣāmarthabhedo'vagantavya ityeke |
ata: tanmatameva likhyate-tatrādau sarvā-

kārajñatādyanupūrvābhisamayaparyantasya
ṣaṭprakārābhisamayakramasya pratyekaṃ
prayogadarśanabhāvanāmārga-

svabhā{2 W ^svabhāvatvaṃ pratipādayan
āha.}vapratipādanāya sarvadharmasamatayā,
ityādyaṣṭādaśapadāni | tadanu caturvidhaikakṣaṇābhi-

samayārthakathanāya pṛthivīdhātvaparyantatayā, ityādi
padacatuṣṭayam | tadanantaraṃ tu kāyatrayasya

śūnyataikarasatvajñāpanārthamākāśadhātvaparyantatayā,
ityekaṃ padam | ato'nantaraṃ tu dharmasaṃbhoga-

nirmāṇakāyatrayasvarūpanivedanārthaṃ
vijñānadhātvaparyantatayā, ityādi padatrayam |
tadanantaraṃ

saṃbhārādhimuktibodhisattvatathāgatabhūmiṣu dharmakāyasya
yathābhavyaṃ vineyajanapratiṣṭhāpanadharma-

paridīpanārthaṃ sarvadharmānupalabdhitayā, ityādi
padacatuṣṭayaṃ veditavyamityayaṃ samudāyārtha: |

padārthastu vibhaktaprāya eveti na punarvibhajyate |
āryadharmodgatādhiṣṭhānena svapraṇidhipuṇya-

jñānabalācca śrutacintāmayajñānotpādakrameṇa
yathoktāṣṭābhisamayasvabhāvaprajñāpāramitādeśa-
nākārā:

@555

31 dharmodgataparivarta ekatriṃśa: |

samādhaya: svapnāvasthāyāmiva tāvatkālapratibhāsā:
sadāpraruditabodhisattvasyotpannā ityāha-

atha khalu sadāpraruditasya ityādi | yasmin samādhau
vyavasthita: sarvadharmasamatāṃ pratipadyate

sa sarvadharmasamatā nāma samādhi:, evaṃ
sarvadharmaviviktaśca nāma samādhirityādi vācyam |

sarvathā tu yathānirdiṣṭaprajñāpāramitālambanasamādhī-
nāmadhigamarūpeṇa dṛḍhapratibhāsitve sūtravirodha: |

tathā hi-prathamena kalpāsaṃkhyeyena
saṃbhārabhūmimārabhya yāvat prathamā bhūmirniṣpadyate |
dvitīyena tu

vimalābhūmimupādāya yāvat saptamī bhūmi: | tṛtīyena
puna: kalpāsaṃkhyeyena acalābhūmimārabhya

yāvadbuddhabhūmi: | ityevaṃ tribhi:
kalpāsaṃkhyeyairbuddhatvamadhigamyate iti yathārutameva
sūtraṃ virudhyate |

trikasāmānyāt tribhi: kalpāsaṃkhyeyairityuktam, na puna:
paramārthata ityevaṃ neyārthasūtra-

vyākhyāne nitarāmeva virodha: | tathā
hi-saṃbhārabhūmimāpūrayannekaṃ
kalpāsaṃkhyeyamatikrāmati,

tadanantaramadhimukticaryābhūmiṃ niṣpādayan
kalpāsaṃkhyeyadvayamatināmayati | tadanu pramuditā-

bhūmimupādāya yāvat dharmameghāṃ bodhisattvabhūmiṃ
pratyekaṃ tribhistribhi: kalpāsaṃkhyeyairbodhisattvo

niṣpādya samantaprabhāṃ buddhabhūmimāsādayati ityevaṃ
trayastriṃśatā kalpāsaṃkhyeyairbuddhatvaṃ prāpyate

ityācāryavasubandhupādā: |
yathoktāṣṭābhisamayātmakaprajñāpāramitādeśa-
nālambanasamādhibalāt

bahūni samādhimukhāni prathamāyāmeva
bhūmāvadhigatānītyāha-evaṃpramukhāni ityādi | atra

samādhyabhinirhāropāyā eva samādhimukhāni, na tu
samādhaya: | "pramuditāyāṃ bhūmau samādhi-

śataṃ labhate" iti daśabhūmake'bhihitatvāt |
samādhisvabhāvānyeva vā samādhimukhāni | tatra

śatagrahaṇasyopalakṣaṇatvāditi pratipattavyam ||

abhisamayālaṃkārālokāyāṃ prajñāpāramitāvyākhyāyāṃ

dharmodgataparivarto nāmaikatriṃśattama: ||

@556

32 parīndanāparivarto dvātriṃśa: |

samyagadhigatānāmeva samādhīnāṃ
vyāpārakathanārthamāha-sahapratilabdhānāṃ ca subhūte

ityādi | punarapi anyādarotpādanāya
parīndanārthamupoddhātayannāha-tatra khalu punarbhagavān

ityādi | tadanenāpi iti yasmādāryasadāpraruditasya
evamarthakārikā, tasmādanenāpi | na

kevalaṃ prāguktaparyāyeṇetyartha: |
tathāgatādhiṣṭhānena iti mahānuśaṃsatvena
bahvantarāyatvāt

sahasāpi likhitumaśakyā |
tasmāttathāgatānubhāvenopoddhātaṃ kṛtvaivaṃ
parīndanāmāvedayannāha-

tasmāttarhyānanda ityādi | kiṃnibandhaneyaṃ vistareṇa
parīndaneti, tatkasya heto: ityā-

śaṅkyāha-atra hi prajñāpāramitāyām ityādi | tadeva
spaṣṭayannāha-tatkiṃ manyase ityādi |

evaṃ saṃkṣiptavistararucisattvānugraheṇa
sarvākārajñatādaya: sakāritradharmakāyāvasānā: sarva
evāṣṭau

padārthā: samupajñātā bhavanti | athavā prathamaṃ
sarvākārajñatāditrisarvajñatābhilakṣyasthānīyatvena

lakṣaṇam | tato vaśitvārthatrisarvajñatābhāvanāṃ prati
prayujyate'neneti trisarvajñatāprayoga:

sarvākārābhisaṃbodha: | tato'tyabhyāsāt
prakarṣagamanamiti trisarvajñatāyā: prakarṣāvastho
mūrdhā-

bhisamaya: | tato'dhigatavastuniścayāya
vyastasamastavibhāvitārthapraguṇīkaraṇamiti
trisarvajñatānu-

kramāvastho'nupūrvābhisamaya: | tato viśeṣagamanābhāvāt
trisarvajñatāniṣṭhāvastha: samyagekakṣaṇā-

bhisaṃbodha: | tatastasya phalam, iti trisarvajñatāvipāko
dharmakāya: sakāritra: | ityamunā

ṣaṭprakāreṇārthasaṃgraheṇa
saṃkṣiptamadhyarucisattvānukampayā pūrvavadiyaṃ
jinajananī vyākhyeyā |

tathā coktam-

lakṣaṇaṃ tatprayogastatprakarṣastadanukrama: |

tanniṣṭhā tadvipākaścetyanya: ṣoḍhārthasaṃgraha: ||1||
iti ||

athavā | ādau sarvākārajñatāditrisarvajñatāsvabhāva:
pravṛttigocaratvādviṣaya: | sa kathaṃ

prayujyate iti tadanantaraṃ
sarvākārābhisaṃbodhādiścaturvidho'bhisamayo hetusvabhāva:
prayoga: |

tasyaivaṃ prayogavato viṣayasya kiṃ phalamiti tadanu
dharmakāya: sakarmā phalamityevaṃ trividhenārtha-

saṃgraheṇa saṃkṣiptasaṃkṣeparucisattvānurodhena
tathaiveyaṃ bhagavatī vyākhyeyā | tathā coktam-

viṣayastritayo hetu: prayogaścaturātmaka: |

dharmakāya: phalaṃ karmetyanyastredhārthasaṃgraha: ||2|| iti
||

idamavocadbhagavān ityādi |

sāṃnidhyamātratastasya puṃsaścintāmaṇeriva |

ni:{1 W niścaranti.}saranti yathākāmaṃ kuḍyādibhyo'pi
deśanā: ||

iti nyāyena bhavyavineyajanadaiśikatvādhya-
vasāyādimamanantaroditamakhilaṃ prajñāpāramitā-

@557

sūtraratnatattvam avocat uktavān bhagavān | āttamanā
hṛṣṭacitta: | yadyapi cānyairārya-

subhūtiprabhṛtibhirapi kiṃciduktam, tattu
bhagavadādhipatyādevetyadoṣa: | te ca āryamaitreyapramukhā:

mahābodhisattvā vibhaktivipariṇāmena saṃbandhādāttamanaso
bhagavato bhāṣitamabhyanandanniti

saṃbandha: | cakāra: sarvatrottarāpekṣayā samuccayārtha: |
tathā āryasubhūtirapyāttamanā vacanavipari-

ṇāmena saṃbandhāt bhāṣitamabhyanandaditi saṃbandha: |
evamāryaśāriputrādyapekṣayā pratyekaṃ

yojyam | sadevamānuṣāsuragandharvo loka: iti
devamānuṣāsuragandharvai: saha | nanu ca ko'para-

stadvyatirikto loko'sti, yastai: saha vartate iti ? ucyate |
samudāyasamudāyinorbhedāpekṣayā

tathāvacanādadoṣo'yam | api ca santyanye'pi bahava:
kinnaramahoragagaruḍādaya: ityacodya-

metat | ete sarve'pi saddharmaśravaṇānnānyat svahitaṃ
parahitaṃ ca gurutaramupalabdhavanta: | ata:

pramodakāraṇasadbhāvāt saṃjātapramodātiśayā: santo
bhagavatā bhāṣitaṃ "sādhu bhagavan parama-

dharmeśvara karuṇāmayamūrte, subhāṣitamidaṃ yuṣmākaṃ
vacanam" ityādinā abhyanandannityabhi-

nanditavanta: ityartha: ||

abhisabhayālaṃkārālokāyāṃ
prajñāpāramitāvyākhyāyāṃ

parīndanāparivarto nāma dvātriṃśattama: ||

* * * * * * * 

praṇidhānam |

sarvaivādhigamārthatattvapadavī samyaksamuddyotitā

saṃkṣiptādipadābhidhānakuśalairevaṃ yato nāyakai: |

sarvasmin vihitaśramai: pravacane jñeyo viśeṣastata:

prajñāpāramitānaye punarayaṃ granthātmaka: kevala: ||1||

āryāsaṅgamatānusārisudhiyāṃ nirmatsarāṇāṃ satāṃ

bhadrasyāpi gurorbahuśrutavato vairocanajñānina: |

sāmarthyādupajātapāṭavalavo bhadro'karodbhaktita:

spaṣṭārthāṃ harisaṃjñako bhagavatīmāryāmimāṃ
sarvaśa: ||2||

tathyātathyavibhāgayuktivikalajñānodayātsaṃvṛtau

saṃsārārṇavapaṅkamagnamanaso {1. W
jātyāśrayā.}jātā: sadā dehina: |

sarve'mī jananīnibandhanakṛtādbījānmayāptācchubhāt

sarvākāravarā bhavantu niyantaṃ kāyatrayaprāpiṇa: ||3||

@558

saṃbuddhai: sasutairiyaṃ suvivṛtā mātā kva vā saṃsthitā

kvāhaṃ dhīdhanasaṃpadāmaviṣayo vācāṃ tathāgocara: |

bhūyāṃsaṃ jaḍamevamaimi satataṃ janmāntareṣvapyaha-

mabhyūhyaivamidaṃ kṛtaṃ na viduṣāṃ yuktaṃ
samullaṅghitum ||4||

īrṣyāśalyavitudyamānahṛdayā: śaktā na kartuṃ kṛtiṃ
  
mithyāmānabalārjitaśrutatayā prajñāvatāmagrata: |

pātālādiva khaṃ vidūramasatāṃ puṃsāṃ satāṃ
cāntaraṃ

tasmādeva tathāvidhātmani na {1. W vai for na:.}na:
sūkṣmāpi kācidvyathā ||5||

khyāto yo bhuvi puṇyakīrtinicayo vidvajjanālaṃkṛta-

stasmin sarvaguṇākare trikuṭakaśrīmadvihāre śubhe |

dānāllabdhamahodayasya karuṇādevasya dharmātmana:

sānāthyena sukhopadhānanilaye sthitvā vivekāspade ||6||

krudhyatkuñjarakumbhapīṭhadalanavyāsaktaśaktyātmana:

puṇyābhyāsakṛtābhiyogajava{2. B
^balātsamyaksamā^.}śātsaṃpatsamādāyina: |

rājye rājyabhaṭādivaṃśapatitaśrīdharmapālasya vai

tattvālokavidhāyinī viracitā satpañjikeyaṃ mayā ||7||

* * * * *

yo'laṃkāro'bhisamaye tadālokaprakāśikā |

prajñāpāramitāvyākhyā samāpteyaṃ śubhodayā ||8||

yūnātirekaśaṅkāyāṃ vijñātavyo'dhunā{3. W
budhābudhai:.} budhai: |

granthasyāsya paricchedo māturasyā: pramāṇata: ||9||

|| kṛtiriyamācāryaharibhadrapādānām ||

* * * * * * * * *

ye dharmā hetuprabhavā hetuṃ teṣāṃ tathāgato hyavadat |

teṣāṃ ca yo nirodha evaṃvādī mahāśramaṇa: ||

@559

dvitīyaṃ pariśiṣṭam |

abhisamayālaṃkārasya ślokasūcī |

[prathamo'ṅka: adhikārasaṃkhyāṃ dvitīyaśca
ślokasaṃkhyāṃ sūcayata: |

kaṃsastho'ṅka: patrasaṃkhyāṃ bodhayati |]

akṣajñānaṃ jinakṣetra 1.68 (320)

akṣayākāratāyāṃ ca 4.15 (442)

agradharmagataṃ proktaṃ 2.5 (340)

acintyaśāntatādarśi 4.22 (444)

acintyātulyate meya 4.24 (450)

acintyādiviśeṣeṇa 4.23 (445)

atṛptatā śrute dānaṃ 1.53 (318)

adṛśyacittajñāne ca 4.16 (442)

adhimuktistridhā jñeyā 2.18 (379)

adhyātmaśūnyatādyābhī 2.10 (346)

anābhogamanāsaṅgaṃ 8.8 (536)

anābhogaṃ tribhiryānai: 4.28 (452)

anāsravāṇāṃ sarveṣāṃ 7.1 (532)

anāsvādaśca vijñeyo 4.26 (450)

animittapradānādi 4.32 (470)

anutpādastu cittasya 5.28 (527)

anutpādakṣamājñānaṃ 1.64 (319)

anudgraho yo dharmāṇāṃ 1.31 (298)

anupāyena dūraṃ sā 3.2 (406)

anupūrvīṃ gatāstuṅgā 8.29 (541)

aparapratyayo yaśca 3.10 (411)

aprameye ca sattvārthe 8.38 (542)

abhibhvāyatanānyaṣṭa 8.3 (535)

araghaṭṭaṃ yathaikāpi 7.2 (533)

avikāro na kartā ca 3.9 (411)

asakto'nupalambhaśca 4.63 (498)

asadākāramārabhya 4.2 (416)

asamatve ca du:khādau 5.34 (529)

asaṃkhyeyādinirdeśā: 4.55 (486)

asaṃsargo nimittaiśca 3.15 (413)

asaṃskāre'vikalpe ca 4.19 (443)

ākārā: saprayogāśca 1.13 (280)

ātmasattvagraho jīva 1.60 (319)

ādhārādheyatābhāvāt 2.12 (358)

āyataślakṣṇasusnigdha 8.30 (541)

ālambanata ākārāt 1.26 (291)

ālambanamanityādi 1.28 (295)

ālambanamabhāvo'sya 5.39 (530)

ālambanaṃ samuddeśa: 1.7 (278)

ālambanaṃ sarvadharmā: 1.41 (308)

ālambanaṃ sarvasattvā 4.35 (472)

ālambanopapattau ca 5.40 (531)

āveṇikā munereva 8.6 (535)

āsannabodhe kṣipraṃ ca 4.11 (425)

āsāṃ kṣaye satītīnāṃ 5.35 (529)

iti kāritravaipulyāt 8.11 (537)

iti seyaṃ puna: seyaṃ 3.16 (414)

utpāde ca nirodhe ca 4.59 (491)

uddeśe ṣaṭsvabhijñāsu 1.46 (311)

uddeśe samatāyāṃ ca 1.73 (328)

upāyānupalambhābhyāṃ 2.24 (396)

ūṣmamūrdhasu sakṣānti 4.45 (477)

ekadvitricatuṣpañca 5.25 (525)

ekaikasyaiva dānādau 5.22 (524)

eko grāhyavikalpo'yaṃ 5.27 (526)

evaṃ kṛtvā yathokto vai 3.7 (409)

eṣa svabhāve gotre ca 5.8 (513)

karoti yena citrāṇi 8.33 (541)

karau tūlamṛdū snigdha 8.27 (540)

kāmāptamavadhīkṛtya 5.24 (525)

kāyacetolaghutvaṃ ca 4.48 (480)

kāritramadhimuktiśca 1.9 (279)

kulajātyośca gotrasya 1.70 (320)

kṛtādhikārā buddheṣu 4.6 (421)

@560

kṛtena vastuno yāna 5.31 (528)

kṛtvā puṇyabahutvena 5.38 (530)

keśā aparuṣā: puṃsāṃ 8.32 (541)

kleśajñeyatrimārgasya 2.29 (403)

kleśaliṅganimittānāṃ 4.29 (469)

kṣayānutpādayorjñāne 5.18 (521)

kṣāntayasteṣu nityādi 2.4 (335)

kṣāntijñānakṣaṇā: ṣaṭ ca 4.46 (477)

kṣāntijñānakṣaṇai: satya 2.11 (347)

kṣiprajñānyūnapūrṇatve 4.25 (450)

gambhīro bhāvanāmārgo 4.52 (483)

gurūṇāmanuyānādi: 8.19 (538)

gūḍhau gulphau samau pādau 8.22 (540)

grāhaka: prathamo jñeya: 5.30 (528)

grāhaka: prathamo jñeyo 5.13 (516)

grāhyārthakalpanāhānāt 2.8 (345)

grāhyau cenna tathā sto'tho 5.7 (512)

cakrāṅkahasta: kramakūrmapādo 8.13 (538)

cakṣu:ṣu pañcasu jñeya: 1.23 (290)

caturṇāmāryasatyānāṃ 2.2 (334)

caturdvīpakasāhasra 5.4 (510)

cittākauṭilyamādānaṃ 4.43 (477)

cittānavalīnatvādi 1.37 (306)

cittotpāda: parārthāya 1.19 (284)

cittotpādo'vavādaśca 1.6 (278)

cintātulananidhyānā 4.53 (483)

jambudvīpajaneyattā 5.2 (509)

jñānaṃ puṇyaśca mārgaśca 1.48 (312)

tathatānupalambhaśca 4.31 (469)

tathatāyāṃ munerbodha 4.17 (442)

tathā karmāpyanucchinnaṃ 8.34 (542)

tathāgatasya nirvṛttau 4.14 (442)

tadaprāmāṇyata: kṛcchrāt 4.9 (425)

tadgāmbhīryaṃ prakṛtyaivaṃ 3.5 (407)

tannimittānadhiṣṭhānā 1.33 (300)

tayormitha:svabhāvatvaṃ 1.30 (298)

tāmrā: srigdhāśca tuṅgāśca 8.21 (540)

tulyā: pramāṇe'viralāśca dantā: 8.17 (538)

tyāga: sevā ca mitrāṇāṃ 1.50 (317)

tridhātupratipakṣatvaṃ 2.31 (404)

trividhaṃ smṛtyupasthānaṃ 8.5 (535)

trivimokṣamukhajñānaṃ 1.63 (319)

trisarvajñatvadharmāṇāṃ 5.3 (510)

trisāhasrajanaṃ śiṣya 5.37 (530)

traidhātukāprapannaśca 2.23 (395)

traidhātuke pratiṣṭhānaṃ 1.61 (319)

dakṣiṇāvartatā nābhe: 8.26 (540)

dayā dānādikaṃ ṣaṭkaṃ 1.47 (312)

dānaśīlakṣamāvīrya 1.58 (319)

dānādiṣvanahaṃkāra: 3.4 (407)

dānādau ṣaḍvidhe teṣāṃ 1.44 (311)

dānena prajñayā yāvat 6.1 (532)

dīrghāṅgulirvyāyatapārṣṇi gātraṃ 8.14 (538)

dṛṣṭādipratiṣedhena 3.6 (408)

dravyaprajñaptisatsattva 5.6 (512)

dravyaprajñaptyadhiṣṭhāno 1.36 (305)

dvātriṃśallakṣaṇāśīti 8.12 (537)

dvaividhyaṃ grāhyakalpasya 1.35 (303)

dharmajñānānvayajñāna 3.11 (412)

dharmadhātorasaṃbhedād 1.40 (307)

dharmasya deśanā satyaṃ 1.51 (317)

dharmārthaṃ jīvitatyāga: 4.51 (481)

dharmeṣu sarvairākārai: 4.34 (470)

dhyānārūpyeṣu dānādau 1.45 (311)

dhyāmīkaraṇatādīni 1.8 (279)

dhyāmīkaraṇatā bhābhi: 2.1 (333)

nava bhūmīratikramya 1.71 (320)

nāpaneyamata: kiṃcit 5.21 (523)

nāpare na pare tīre 3.1 (405)

nirvāṇagrāhaśāntatvaṃ 2.15 (358)

nirvedhāṅgānyupādāya 4.38 (474)

nirhāra: śuddhiratyantaṃ 1.10 (279)

niveśanaṃ sasaṃkleśe 8.35 (542)

niṣiddhābhiniveśaśca 4.30 (469)

nṛpagañjamahāmārga 1.21 (285)

nopalambhakṛdatyanta 3.14 (413)

parapratyayagāmitve 5.11 (515)

parādhāraṃ ca dānādi 4.41 (477)

parigraheṇa nirmuktaṃ 3.13 (413)

paripākaṃ gate hetau 8.9 (537)

@561

parimāṇāntatābhāvo 2.13 (358) 

parairaneyatā māra 4.44 (477) 

paropadeśavaiyarthyaṃ 2.6 (341) 

pṛṣṭhato gamane ceti 5.12 (515) 

pūrveṇa bodhirno yuktā 4.58 (489) 

prakṛtāvaniruddhāyāṃ 5.19 (522) 

prajñapateravirodhena 2.9 (345)

prajñayā na bhave sthānaṃ 1.11 (279) 

prajñāpāramitāṣṭābhi: 1.4 (277) 

praṇidhānānyanantāni 1.69 (320) 

pratipakṣo'ṣṭadhā jñeyo 1.72 (321) 

pratipattau ca satyeṣu 1.22 (290) 

pratyekaṃ darśanākhye ca 1.16 (280) 

prayoge triṣu ratneṣu 5.41 (532) 

pravṛttau ca nivṛttau ca- 5.5 (511) 

prābandhikatvādiṣṭo'sau 4.54 (485) 

plutāstrayo bhavasyāgra 1.25 (290) 

phalaśuddhiśca rūpādi 2.28 (403) 

buddhamārge prakṛtyaiva 8.36 (542) 

buddhasevā ca dānādi: 2.26 (401) 

buddhādyālambanā śraddhā 4.33 (470) 

buddhopāsanasaṃpraśna 4.7 (421) 

bodhipakṣāpramāṇāni 8.2 (535) 

bodhisattvasya mārge'bhi 8.37 (542) 

bodhau saṃdarśanānyeṣāṃ 5.17 (520)

bhavaśāntiprapātitvāt 5.10 (515) 

bhāvane'bhāvane caiva 5.29 (527) 

bhūhemacandrajvalanai: 1.20 (285) 

mānaṃ stambhaṃ viparyāsaṃ 1.57 (318) 

mārāṇāṃ śaktihānyādi: 4.12 (429) 

mārādhiṣṭhānagambhīra 2.27 (402) 

mithasrikasya svābhāgyaṃ 1.34 (301) 

mṛdutīkṣṇendriyau śraddhā1.24 (290) 

mṛdumṛdvādiko mārga: 2.30 (404) 

mṛdvī tanvī ca raktā ca 8.28 (541) 

mṛdvī madhyādhimātrā ca 2.19 (379) 

mṛṣṭānupūrvate medhya 8.33 (540) 

mūrdhagaṃ svaparādhāraṃ 4.37 (472) 

mūrdhābhisamayasnedhā 1.17 (280) 

maitryādi śūnyatā prāpti: 2.14 (358) 

yathā bodhistathaivāsau 4.57 (487) 

yathoddeśamaniryāṇe 5.15 (517) 

yasya yasyātra yo hetu: 8.18 (538) 

yācito'navalīnaśca 1.59 (319) 

yā sarvajñatayā nayatyupaśamaṃ 1.1 (267) 

rūpaṃ na nityaṃ nānityaṃ 3.12 (413) 

rūpādibhyo nivṛttiśca 4.40 (477) 

rūpādibhyo nivṛttyādyai: 4.39 (474)

rūpādisaṃjñāmyāvṛtti: 4.47 (480) 

rūpādiskandhaśūnyatvāt 2.3 (334) 

rūpādiskandhaśūnyatve 3.3 (406) 

rūpādiṣvanavasthānāt 4.8 (425) 

rūpāderasvabhāvatvaṃ 1.32 (300) 

rūpādau tadanityādau 3.8 (411) 

rūpādyāyaṣyayau viṣṭhā 1.29 (295) 

rūpādestannimittasya 4.11 (426) 

lakṣaṇaṃ tatprayogastat 9.1 (556) 

lakṣaṇe bhāvanāyāṃ ca 5.42 (532) 

lakṣyate yena tajjñeyaṃ 4.13 (435) 

labhyate prathamā bhūmi: 1.49 (317) 

lalāṭamaparimlānaṃ 8.31 (541) 

liṅgaṃ tasya vivṛddhiśca 1.15 (280) 

vadhyamokṣasamādānaṃ 8.20 (539) 

varṣatyapi hi parjanye 8.10 (537) 

vastujñānaprakārāṇāṃ 4.1 (415) 

vipakṣapratipakṣau ca 1.12 (279) 

viparyāsaprahāṇe ca 8.39 (542) 

vipākadharmatāvasthā 7.3 (533) 

viṣayo'sya prayogaśca 4.62 (498) 

vivikto buddhapuṇyaugha: 2.22 (395) 

viśeṣa: pariṇāmastu 2.21 (395) 

viṣayastritayo hetu: 9.2 (556) 

vihārapratiṣedhaśca 4.50 (481) 

vyatibhedāparijñāne 8.40 (542) 

śamathasya ca nidhyapti: 1.65 (320) 

śikṣāyā aparityāga: 1.55 (318) 

śiṣyāsādhāraṇatvasya 1.39 (307) 

śīlaṃ kṛtajñatā kṣānti: 1.52 (318) 

śuśrūṣā yasya yasyārthe 2.7 (342) 

śūnyatāyāṃ vivādaśca 1.62 (319) 

@562

śūnyatve sānimitte ca 4.18 (443) 

śrāvakasyāraṇādṛṣṭe: 8.7 (536) 

śrāvakebhya: sakhaṅgebhyo 1.27 (291) 

ṣoḍhādhigamadharmasya 1.38 (307) 

sakterabhūmiryatrecchaṃ 1.66 (320) 

sattā ca nāma dharmāṇāṃ 5.20 (523) 

sattvaprajñaptitaddhetu 5.32 (529) 

sattvalokasya yāśuddhi: 4.61 (494) 

saptatriṃśacatustriṃśat 4.5 (420) 

samakramatvaṃ śuddhatvaṃ 8.24 (540) 

samatā bhavaśāntyośca 1.14 (280) 

sarvajñatānāṃ tisṝṇāṃ 5.33 (529) 

sarvato damanaṃ nāma 2.17 (361) 

sarvatra vṛttimajjñānaṃ 4.21 (444) 

sarvasattvamanojñānaṃ 1.67 (320) 

sarvasattvāgratā citta 1.43 (310) 

sarvākārajñatā mārga: 1.2 (270) 

sarvākārajñatāyāṃ ca 1.74 (328) 

sarvākārābhisaṃbodho 1.5 (278) 

sarvākārāścatasro'tha 8.4 (535) 

sarvākārāṃ viśuddhiṃ ye 8.1 (534) 

sarvānuśayahānaṃ ca 4.42 (477) 

sarvā: sarvābhisāreṇa 5.36 (529) 

sa samādhiṃ samāpadya 5.23 (524) 

saṃkṣepe vistare buddhai: 5.26 (526) 

saṃstavaṃ kulamātsaryaṃ 1.56 (318) 

sāsravānāsravā dharmā: 1.42 (308) 

suvarṇavarṇa: pratanucchaviśca 8.15 (538) 

suvibhaktāṅgatā dhvānta 8.25 (540) 

skandhādāvantarāyeṣu 4.49 (480) 

stuti: stobha: praśaṃsā ca 2.20 (384) 

sthāne gotrasya nāśe ca 5.16 (518) 

sthāne cābhiniveśe ca 5.14 (516) 

smṛtau cādhāya sūtrārthaṃ 1.3 (270) 

smṛtyupasthānamārabhya 4.4 (420) 

svadharmamupaniśritya 4.20 (444) 

svapnaṃ taddarśinaṃ caiva 7.5 (533) 

svapnāntare'pi svapnābha 5.1 (504) 

svapnopamatvāddharmāṇāṃ 4.60 (491) 

svapnopameṣu dharmeṣu 7.4 (533) 

svabhāva: śreṣṭhatā tasya 2.25 (400) 

svayaṃ sthitasya sattvānāṃ 2.16 (358) 

svayaṃ pāpānnivṛttasya 4.36 (472) 

svasminnadhigame kartṛ 5.9 (513) 

svābhāvika: sasāṃbhogo 1.18 (281) 

hānivṛddhī na yujyete 4.56 (487) 

hitaṃ sukhaṃ ca trāṇaṃ ca 4.28 (452) 

hīno rasa: khyāti rasottamo'sya 8.16 (538) 

hetau mārge ca du:khe ca 4.3 (418) 

hīrapatrāṣyamityetat 1.54 (318) 

@563

tṛtīyaṃ pariśiṣṭam | 

ālokasthaślokoddharaṇasūcī | 
akliṣṭājñānahānāya (nāgārjuna-ratnāvalī ?) 331 

ajātasya svabhāvena 292 

ajñānātkalpitaṃ pūrvaṃ (nāgārjuna-ratnāvalī) 302 

atadrūpaparāvṛtta 341 

adṛṣṭadṛṣṭermārgasya 347 

analpākalpasaṃkhyeya 338 

anena puṇyena tu sarvadarśitāṃ 337 

apāmekādaśa (abhidharmakośa) 365 

apratyakṣopalambhasya (dharmakīrti) 316 

aprameyānupāsyāsau (sūtrālaṃkāra) 287,544

abdhātukanakākāśa (madhyāntavibhāga) 308 

abhyantara: samudra: (abhidharmakośa) 366 

ameyapuṇyaskandhaṃ hi 365 

aṣṭalakṣocchrayaṃ (abhidharmakośa) 365

aṣṭāṅgopetapānīyaṃ 494 

asaṃlīnena kāyena (prasannapadā) 298 

ākarṣaṇārthamekeṣāṃ (sūtrālaṃkāra) 331 

ātmani sati parasaṃjñā (dharmakīrti) 303,545 

āyato vipulo hṛṣṭa: 295,363 

ālambanamahattvaṃ (sūtrālaṃkāra) 321

ālambanaṃ sarvadharmā (abhidharmakośa) 454 

ārūpyadhātusthāna (abhidharmakośa) 393 

āvartate sa evārtha: (prajñāpāramitāpiṇḍārtha) 310,369 

itthamaṣṭasahasrīyaṃ (prajñāpāramitāpiṇḍārtha) 275,286 
udāgamamahattvaṃ (sūtrālaṃkāra) 321 

upāyo bodhisattvānāṃ (sūtrālaṃkāra) 294

ūrdhvaṃ saptadaśasthāno (abhidharmakośa) 393 

ekasyānaṃśarūpasya 347 

aiśvaryasya samagrasya (buddhabhūmiśāstra) 272 

karuṇāmūla iṣṭo'sau (sūtrālaṃkāra) 285 

karmajaṃ lokavaicitryaṃ (abhidharmakośa) 492 

kāmadhātau bhavāgre ca 404 

kāryakāraṇayoryasmāt 371 

kiyadvā śakyamuñcetuṃ 287 

kautūhalādviśeṣārthaṃ 274 

kleśakarma tathā janma 272 

kleśo bodhyaṅgatāṃ yāti (sūtrālaṃkāra) 546
gatvāgamya dvidhā bhūmi 525

gantukāmasya gantuśca (bodhicaryāvatāra) 283

gambhīrāmitasūtrānta 274

grāhyābhāve tadagraha: 342 

caturṇāmāryasatyānāṃ (abhisamayālaṃkāra) 414 

caturdvīpakarandhra (abhidharmakośa) 365

cāturdvīpakacandrārka (abhidharmakośa) 366 

cittotpādo'dhimokṣaśca (mūtrālaṃkāra) 285 

cetanā mānasaṃ karma (abhidharmakośa) 493 

jambudvīpo dvisāhasra (abhidharmakośa) 365 

jñānasaṃbhārasiddhyarthaṃ 291 

jñānaṃ satyādisaṃbodhi: 386 

tatra meruścatūratna (abhidharmakośa) 365

tatrādau gotrasāmarthyāt 283 

tatsahasraṃ dvisāhasro (abhidharmakośa) 366 

tatsahasraṃ trisāhasra (abhidharmakośa) 366 

tathyasaṃvṛtisopāna 346 

tasmāttadbalato vṛtta: 388 

tasmādbhūtamabhūtaṃ vā 270 

tadatadrūpiṇo bhāvā: (pramāṇavārtika) 349,492 

tadanyāpekṣayānyasya 459 

tadetattrividhaṃ sarvaṃ 475 

tadyānabhāṣaṇādeva 274 

dānaṃ niṣpratikāṅkṣasya (sūtrālaṃkāra) 378

deśānāṃ caityabhāvārthaṃ 272 

deśāntaravineyārthaṃ 271 

dehā videhā: kurava: (abhidharmakośa) 365 

dharmadhātuvinirmukto (sūtrālaṃkāra) 

381,451,490,521,528 

dharmato buddhā draṣṭavyā: (prasannapadā) 366 

dharmasrotasi buddhebhyo (sūtrālaṃkāra) 287,543

dhyāne'bhijñābhinirhāraṃ (sūtrālaṃkāra) 287,544

na kṛpāmandatedānīṃ 554 

na ca nirviṣaya: sādhu: 512 

na ca me niṣṭhitaṃ śāstraṃ 554 

na teṣāmasti nirvāṇaṃ (nāgārjuna ratnāvalī) 331 

na deśayāmi yeneti 554 

na buddha: parinirvāti (suvarṇaprabhāsa) 337 

narakapretatiryañco (abhidharmakośa) 393

@564

nāmamātramidaṃ sarvaṃ (prajñāpāramitāpiṇḍārtha) 

294,479 

nārthaśabdaviśeṣasya (tattvasaṃgrahapañjikā) 323 

nikāyaṃ jīvitaṃ cātra 479 

nityaṃ sattvamasattvaṃ vā (pramāṇavārtika) 350 

nirbhāsate hi yadrūpaṃ 314 

niṣedhyābhāvata: spaṣṭaṃ 295

no cedbhrāntinimittena (dharmakīrti) 344 

pañca dharmā: svabhāvaśca (laṅkāvatāra) 314 

pañcādīnavavaikalya 274 

patralekhādivinyāsa 292 

parijñāyai prahāṇāya 543

parijñātasya keneti (nāgārjuna-ratnāvalī) 344 

parokṣopeyatattvasya 309 

pārśvatrayaṃ tathaikasya (abhidharmakośa) 365 

piṣṭakiṇvajalairanyā 475 

punarvahniti nirdiṣṭaṃ 364

pūjanā lekhanā dānaṃ 664 

pūraye buddhadharmāṇāṃ (sūtrālaṃkāra) 294 

prakrāntārthatiraskāro (dignāga) 381 

pramāṇavyāhatatvena 387 

prayojanaṃ sapiṇḍārthaṃ (vyākhyāyukti) 277 

prasiddhamātrasya hi yāyathārthatā 399 

prajñāpāramitā jñānaṃ (prajñāpāramitāpiṇḍārtha) 

282,348,362
 
buddho dharmastathā saṃgha: 272

buddho bhaveyaṃ jagato hitāya 330 

bodhisattvā hi satataṃ (sūtrālaṃkāra) 546

bhāvā jāyanti saṃvṛtyā 408

bhede'pi niyatā: kecit (dharmakīrti) 356 

mana:pradoṣa: prakṛtipraduṣṭe (sūtrālaṃkāra) 402 

madayedaśitaṃ pītaṃ 475 

mahotsāhā mahārambhā (sūtrālaṃkāra) 383 

māyākāro yathā kaścit 390 

middhenopahataṃ cittaṃ 492

merorūrdhve vimānāni (abhidharmakośa) 366 

musāragalvavaidūrya 364 

maireyaṃ guḍadhātryambu 475 

ya: pratītyasamutpāda: (catu:stava-lokātīta) 

348,381,405,441,482,490,536 

yathādhimātrakṣānti (abhidharmakośa) 473 

yathāprajñaptito dharma 427

yathā yathārthasaṃpatti: 339

yathaudārikasaṃkleśa 296

yadarthakriyāsamarthaṃ 549 

yadā śaśaviṣāṇena (suvarṇaprabhāsa) 338

yāvatsaṃsāravāsasthā 330 

yojanāṣṭasahasrāṇi (abhidharmakośa) 365

rakṣanti devatā mantrai: 428

ratnaṃ saptavidhaṃ sarvaṃ 364

rāgadveṣodbhavastīvra: (nāgārjuna-ratnāvalī) 343 

lakṣaṣoḍaśakodvedha (abhidharmakośa) 365 

lakṣyalakṣaṇanirmuktaṃ 299 

labdhvā bodhidvayaṃ hyete (nāgārjuna-ratnāvalī) 331 

śīlādapi varaṃ bhraṃśo 549 

śūnyatā sarvadṛṣṭīnāṃ (madhyamakaśāstra) 512 

śraddhāvatāṃ pravṛttyaṅgaṃ 
(prajñāpāramitāpiṇḍārtha) 277 

valkalai: saguḍai: kācit 475

vikalpāpāśrayatve vā 295 

vikalpo'vastunirbhāsāt 342 

vidhānaṃ pratiṣedhaṃ ca (dharmakīrti) 300 

vinārūpyaṃ tathā dhyānaṃ (sūtrālaṃkāra) 378

vivakṣāparatantratvāt (pramāṇavārtika) 350 

viviktāvyatirekitvaṃ (triratnadāsa-piṇḍārtha) 

281,534

vismaye ca vivāde ca 341 

vṛttastha: śrutacintāvān 332 

sarvatrālambanaṃ grāhyaṃ (ślokavārtikra) 548 

sarve caite saha dvīpā (abhidharmakośa) 365

sa hetu: sarvadṛṣṭīnāṃ (nāgārjuna-ratnāvalī) 344 

sahodayāccittavarasya dhīmata: 363

saṃvartanya: punastisra: (abhidharmakośa) 329 

saṃvṛtestathatā yaiva 403

saṃgītikartrā loke hi (prajñāpāramitāpiṇḍārtha) 

277

saṃpūrṇapuṇyasaṃbhāra: 291

saṃbandhānuguṇopāyaṃ (tattvasaṃgrahapañjikā) 268

saṃbhāradharmakāyābhyāṃ 276

sāṃnidhyamātratastasya 556

sudarśano'śvakarṇaśca (abhidharmakośa) 365

sūtraṃ geyaṃ vyākaraṇaṃ (sārottamā) 286

svake'vatārātsvasyaiva 402 

hetunā ya: samagreṇa (dharmakīrti) 424,474  

@565

caturthaṃ pariśiṣṭam | 

grantha-śāstra-granthakṛdādināmasūcī | 

[aṅka: patrāṅkabodhaka: |] 

aṅgulimāla 352

ajātaśatruśokavinodanasūtra 282

aḍakavatī 270

anye (anya:) 269,270,350,363,454,
480,485,498,510,533,535, 

536,545,546,547,548 

apare (apara:) 269,275,304,313,329, 

332,358,368,404,414,446, 

469,471,478,479,483,493,

498,504,506,510,519,535, 

544,546,547,554

abhidharmakośa 473 

abhidharmapiṭaka 269 

abhidharmasamuccaya 364

abhisamayālaṃkārakārikā 270, 281,306,358

amoghapāśasūtra 385

arthaviniścayasūtra 433 

avaivartikacakrasūtra 290

aṣṭasāhasrikā 269,275

asaṅga (ārya) 267,306,310,371,557 

ācāryapāda (vasubandhu ?) 300 

āryadeva 333 

ārṣam, ārṣokti 272,428

urubilvākāśyapa 352

eke (eka:) 269,273,274,303,313

329,332,363,368,396,404, 

414,446,454,467,469,471,

478,479,482,483,485,493, 

510,533,544,546,547,548,554

ekanayavādin 331

kaṇāda 427

kapphiṇa 352

ruṇādeva 558 

kecit (kaiścit, kenacit, kecana) 347, 

396,467,485,498,501,504,

506,507,510,519,536,542, 

545,546,547,549,553

gaṇḍavyūhasūtra 283

gṛdhrakūṭa 272,339

candragomin 361

campā 431 

cīna 427

cunda (karmakāraputra) 383 

jātakamāla 431 

tathāgataguhyanirdeśa 270

trikuṭakavihāra 558

daśadharmakasūtra 331 

daśabhūmikasūtra 282,555

daśabhūmīśvara (mahāvajradhara) 270 

digambara 441

dignāga (ācārya) 275,277,282,286,310,381

dharmacakrapravartanāsūtra 271,398,414 

dharmapāla 558

dharmasaṃgītisūtra 270 
nāgārjuna (ārya, ācārya) 331,343,360 

nikāyagrantha 402 

nirākārajñānavāda 436

pañcaviṃśatisāhasrikā (=madhyamā jinajananī) 

274,284,285,286,288,290, 

291,295,296,306,307,308,

311,312,316,317,320,321, 

334,346,348,357,411,479, 

504,523,525

pudgalavādin 441 

pūrvavyākaraṇa 272 

pūrvācāryā: 270,306,379,397,445,524

bāhyārthanayavāda 468,492

bodhimaṇḍa 527 

@566

bodhisattvapiṭaka 427,507

brahmajālaparipṛcchā 508

magadha 380,431

madhyamakanaya 360,492

madhyamā jinajananī (=pañcaviṃśatisāhasrikā) 

334,353,354

mādhyamika 550,553

muktakasūtra 402

maitreya (ārya, bhagavān) 267,270,306,

385 (samādhi),411

yogācāra 459

ratnacūḍasūtra 369

ratnameghasūtra 302,331,546

rājagṛha 272 

laṅkāvatārasūtra 314,331

vajrapāṇi (yakṣa) 270

vasubandhu (ācārya) 267,306,333,360, 

456,484 

vārtikakāra (=bhadantavimuktisena) 267,274

vārāṇasī 398,414

vijñānavādin 381

vinayapiṭaka 335,402

vimuktisena (ārya) 267,297,304,308, 

310,314,316,354,358,384,

411,425,444,479

vimuktisena (bhadanta) 267,297,304

viśvāmitra 351

vairocanabhadra 557 

vyākhyāyukti 277

śatasāhasrikā 269,274

śākyakula 351

śākyamuni 332,351 

śuddhodana 377 

śrāvakapiṭaka 290,294 

śreṇika (parivrājaka) 297,298 

satyakasatyakīparivarta 331 

saddharmapuṇḍarīkasūtra 298,331

samantabhadracaryānirdeśasūtra (=gaṇḍavyūha ?) 282

samādhirājasūtra 429,504

samādhirāja (samādhi) 275,504

saṃdhinirmocanasūtra 524

sākārajñānavāda 437

sāgaranāgarājaparipṛcchā 271

sāṃkhya 550,552

siṃhavijṛmbhita (samādhi) 275

sudarśana (nagara) 376,431

sudharmā (devasabhā) 376

sundarananda 300,351

subhadra (parivrājaka) 335,338

suvarṇaprabhāsasūtra 338

sūtrāntapiṭaka 402 

sūtrālaṃkāra 285

svayūthyā: 435

haribhadra 558

@567

Addenda

[The reader is referred to the foot-note on page 229 of
aṣṭa, 

where I pointed out that portion after śrāvakayāni and
upto tathā (gatamarhantaṃ) 

seemed to be missing in Mss. used by Rajendralal Mitra. We are 

fortunate, however, to have Haribhadra's āloka on this
portion. 

Fortunately, Dr. Edward Conze, who had specialized in
prajñāpāramitā 

texts, brought to my notice in his letter dated 29-10-1960

his article "The Composition of the aṣṭasāhasrikā
prajñāpāramitā" 

published in the Bulletin of the London School of Oriental and

African Studies, Vol.XIV, part ii, 1952, which had escaped my
notice, 

and particularly the Appendix of the article above mentioned,
where 

he printed from the Bodlian Ms. the missing portion. A good 

deal of this missing portion is cited in SS (see our edition,
BST. 

No. 11, page 188). I am giving here the missing portion from

Dr. Conze's article for the benefit of my readers.] 

[sacettvamānanda śrāvakayāni] kānāṃ pudgalānāṃ
śrāvakabhūmau dharmaṃ deśaye:, tasyāṃ 

ca dharmadeśanāyāṃ ye trisāhasramahāsāhasre lokadhātau
sattvā:, te sarve arhattvaṃ sākṣātkuryu:, 

teṣāmapi tvayā me śrāvakeṇa
dharmacakrapravartanānupravartanato dharmaṃ deśayato
śrāvakakṛtyaṃ na kṛtaṃ 

syāt | sacetpunastvamānanda bodhisattvasya mahāsattvasya
ekamapi prajñāpāramitāpratisaṃyuktaṃ 

dharmapadaṃ deśaye: saṃprakāśaye:, evamahaṃ tvayā
śrāvakeṇa dharmacakrapravartanānupravartanato dharmaṃ 

deśayata ārādhita: syām, na tu tayā paurvikyā
dharmadeśanayā yayā te trisāhasramahāsāhasre 

lokadhātau sarvasattvā arhattvaṃ prāpitā: | teṣāṃ
cārhatāṃ yaddharmamayaṃ puṇyakriyāvastu, śīlamayaṃ 

puṇyakriyāvastu, bhāvanāmayaṃ puṇyakriyāvastu, tatkiṃ
manyase ānanda api nu sa bahu: 

puṇyaskandha: ? [ānanda] āha-bahu bhagavan, bahu sugata |
bhagavānāha-tata: sa ānanda 

śrāvakayānika: pudgalo bahutaraṃ puṇyaṃ prasavati, yo
bodhisattvānāṃ mahāsattvānāṃ prajñāpāramitā- 

pratisaṃyuktaṃ dharmaṃ deśayati | ato'pi sa ānanda
bahutaraṃ puṇyaṃ prasavati, yo bodhisattvo 

mahāsattvo'parasya bodhisattvasya mahāsattvasya
prajñāpāramitāpratisaṃyuktaṃ dharmaṃ deśayati antaśa 

ekadivasamapi | tiṣṭhatu ānanda ekadivasam, antaśa:
purobhaktamapi | tiṣṭhatu ānanda 

purobhaktaṃ dharmo deśita:, antaśa ekanālikāmapi,
ekanālikāntaramapi vā | tiṣṭhatu 

ānanda ekanālikāntaram, antaśo muhūrtamapi | tiṣṭhatu
ānanda muhūrtam, antaśa 

ekalavamapi | tiṣṭhatu ānanda ekalavam, antaśa
ekakṣaṇamapi | tiṣṭhatu ānanda 

@568

ekakṣaṇam, antaśa ekakṣaṇasaṃnipātamapi | yo hi ānanda
bodhisattvo mahāsattvo- 

'parasya bodhisattvasya mahāsattvasya
ekakṣaṇalavamuhūrtamapi prajñāpāramitāpratisaṃyuktaṃ
dharmapadaṃ 

deśayati, ayaṃ tato bahutaraṃ puṇyaṃ prasavati | idaṃ hi
ānanda tasya bodhisattvasya 

mahāsattvasya dharmadānaṃ
sarvaśrāvakapratyekabuddhayānikānāṃ
kuśalamūlānyabhibhavati | evamānanda 

kuśalamūlasamanvāgato bodhisattvo mahāsattva: | evametat
kuśalamūlaṃ samanvāharan, asthāna- 

metadānanda anavakāśa:, yatsa bodhisattvo mahāsattvo
vivarteta anuttarāyā: samyaksaṃbodhe:, 

na caitatsthānaṃ vidyate || 

atha khalu bhagavāṃstasyāṃ velāyāṃ tathārūpaṃ
ṛddhyabhisaṃskāramabhisaṃskṛtavān, 

yathārūpeṇa sa ṛddhyabhisaṃskāreṇa abhisaṃskṛtena
tāścatasra: parṣado bhikṣubhikṣuṇyupāsakopā- 

sikā devanāgayakṣagandharvāsuragaruḍakinnaramahoragamanu- 
ṣyāmanuṣyā vā, sarve te buddhānubhāvena 

akṣobhyaṃ tathā [gatamarhantaṃ samyaksaṃbuddhaṃ paśyanti
sma |] 

@569

Glossary and Critical Notes

(By Dr. S.Bagchi)

saṃgha, assembly, congregation of the Buddhist monks, Buddho

dharmas tathā saṃgho mārakoṭiśatair api/bhettuṃ na
śakyate

yasmāt tasmāt saṃgho 'bhidhīyate.// āloka, p. 272.

Arhat, a saint who has conqured āsravas and attained the

acme of perfection, venerable, having vanquished his enemy

(ari+han). āloka (P.273) has observed: pūjādakṣiṇā-

guṇaprakarṣādyarhatayā arhanta:. Cf. also hatāritvāt
arhat

(P.273). The laṅkā (120; 121) has explained the
significance

of the term arhat in the following manner: Arhan punar
mahāmate

dhyānadhyeyasamādhivimokṣabalābhijñākleśadu:khavilkalpā
bhāvād

arhan nity ucyate. mahāmatir āha: traya: punar bhagavatā
arhanto

'bhihitā:. tat katamasyā'yaṃ bhagavan narhacchabdo nipātyate ?

kiṃ bhagavan śamaikāyanamārgapratilambhikasya, uta bodhipra-

ṇidhānābhyastakuśalamūlasaṃmūḍhasya, uta
nirmitanairmāṇikasya ?

bhagavān āha: śamaikāyanamārgapratilambhikasya mahāmate

śrāvakasya, na tva anyeṣām. Suzuki's rendition : Again,
mahāmati,

the Arhat is the one who has attained the dhyānas,
samādhis,

emancipations, powers, psychic faculties, and with whom there

are no more passions, sufferings, and discriminations. Hence the

appellation `Arhat'. mahāmati said: Now, the Blessed One
declares

that there are three kinds of arhats: to which one of the three
is

this term `Arhat' to be applied ? To one who makes straightway
for

the path of cessation ? Or to one who neglects all his
accumulated

stock of merit for the sake of his vow to enlighten others ? Or

to one who is a form of the Transformation [Buddha] ? Replied
the

Blessed One: mahāmati, [the term Arhat] applies to the
śrāvaka

who makes straight way for the path of cessation, and to no
others.

āsrava, āśrava (pāli āsava), evil influence, depravity,
sin,

misery (BHS III). The words ānāsrava, sāsrava,
śuṣkāśrava,

āśravakṣaya, āśravanirodha kṣīṇāśrava āśravasamudaya,

prahīṇasarvāśrava, and the like frequently occur in the
Buddhist

texts. There are four varieties of āśrava, viz.
kāmāśrava, bhavāśrava,

avidyāśrava, dṛṣṭyāśrava. āloka (P.273) has left out
dṛṣṭyāśrava

from the list. It has made this pertinent observation:
bhavāgrād

āsaṃsāraṃ sravati'ti (sru) āśrava:. kāmāsrava:,
bhavāsrava:

avidyāsrava: iti tridhā bhidyate; āsravaty anugacchati
kartāram

ity āsrava: karma-Kalpataru, P.527; cf. anāsravadhātu,
the

@570

realm of non-outflows (Suzuki's laṅkā,148): cf. the Jaina

conception on āsrava the gate way of the influx of the karmie

matter into the soul.

ājāneya, free from passions and moral infirmities. noble,

distinguished, of noble race,-blooded (BHS 90). Haribhadra in
his

āloka (p. 273; 274) has offered the following explanation:
śokapari-

devādibhayānām
ātmānuvādaparānuvādadurgatijīvikādaṇḍāślokama-

raṇabhayānāṃ lābhālābhādyaṣṭalokadharmopalepabhayasya
svādhi-

gamaparipanthībhūtājñānasaṃśayamitthyājñānabhayānāṃ 
cā 'bhāvāt

yathākramaṃ du:khabhayalokadharmājñānāśaṅkāvigamāt
nirbhaya-

tvena ājāneyā:; akuṭilam ṛjunā mārgeṇa
yāvadgamyagamanāt

ājāneyā:; amarasiṃha in his nāmaliṅgānuśāsana
(II.8) has

given the synonym of it : ājāneyā: kulinā: syu: : cf.the 
comment

of the vyākhyāsudhā on it : aja gatikṣepaṇayo: ghañ
(3.3.18). ājena

kṣepeṇā 'neyā: prāpaṇīyā āyattvā vā. aśvaṃ kulīnam
ājāneyaṃ,

śavaṃ kiśoraṃ bruvate iti nāmamālā. śaktibhir
bhinnahṛdayā:

skhalantaśca pade pade / ājānanti yata: saṃjñām ājāneyās 
tata:

smṛtā: // iti aśvaśāstram. In the present content the
word ājāneya

has been employed in a figurative sense.

mahānāga, who have conquered the mara, great elephant

(BHS 423). Haribhadra explains it as a significant epithet:
cf. traivi-

dyāditvaviśiṣṭadharmādhigamayogāt mahāpradhānabhāvena
mahā-

nāgā: (āloka p.273). Vide also,
kleśasaṃgrāmavijayitvāt mahānāga:

(Ibid, p. 274).

pudgala, puṃgala (pāli pudgala). person, man, creature,
soul,

ātman (BHS 347): There are four varieties of it, viz. tamas-

tama:parāyaṇa:, tamojyotispara, jyotistama:para,
jyotirjyotispara

(BHS). The vyākhyāsudhā (on Amara's
nāmaliṅgānuśāsana, III

5.) has explained the grammatical formation of this word in the

following way, `put' iti kutsāyām avyayam. pudgilati,
gīryate vā. gṛ-

nigaraṇe (tu^ pa^ se^) `pacādyac' (3.1.134). `ṛdorap'
(3.3.57) vā. aci

vibhāṣā (8.2.21) iti vā la:. pudgalaṭi vā, gala adane
(bhv^ā. pa^.

se^.) srāve (cu^ ā^ se^) vā. ac (3.1.34). pudgala:
sundarākāre

triṣu puṃsy ātmadeha--(iti medinī).

Haribhadra has offered the following explanation of it:

nityasya kāryakāraṇalakṣaṇavāsyavāsakabhāvānupapatte:
śubhā-

śubhavāsanābhi: pūrṇa: anitya: tadanurūpāṃ gatiṃ lāti
gṛhṇāti, iti

nairuktavidhānāt prabandhatayā eka: pudgala: (āloka p.
274). Cf.

pudgalasaṃjñā=prāṇisaṃjñā (Kalpataru, p. 527). In the 
Jaina

literature, the word pudgala means matter. This is entirely

@571

different from the Buddhist sense. With the Buddhists pudgala

means an individual or a person. IP.p. 195 and also p. 195n.

`This pudgala doctrine of the sāmmitīyas as sketched by
Professor

De la Vallee Poussin is not in full agreement with the pudgala

doctrine of the sāmmitīyas as sketched by guṇaratna'.
Ibid.

p. 119n. Cf. also pudgalanairātmyam = egolessness of
persons.

Suzuki, laṅkā, 63.

pudgalapaññatti-one of the Abhidhammas, Ip, 83. Cf. Also

prasannapadā (V.p.51): `ṣaḍdhāturayam mahārāja puruṣapud-

gala ityādi.

puruṣakāra, stands for all personal and volitional
activities

p.348). The āloka (pp.286-7) has furnished the following
interpretation which is germane to the context of the A sā
PP.
puruṣakāra: adhiṣṭhānaṃ taddhetutvāt sa sarvo
bhāṣaṇādir upacārāt

puruṣakāraśabdeno'kta:.

adhivacanam, appellation, name, term (BHS 15). designation.

Cf. Suzuki, laṅkā 182.9; 175.18, Haribhadra also
explains;

ābhimukhyena vyapadeśa: (āloka p. 287). Probably it is

abhivacana in Sanskrit. Abhi becomes Adhi in pāli.

avavāda. (pāli ovda), admonition, instruction, cf.
anuśāsanī.

These two are often compounded as avavādānuśāsanī (BHS 
75); cf.

also deśanā. āloka (pp. 288-89) has referred to the ten
varieties of

avavāda in the following order : sa punar viṣayabhedāt
daśadhā

jñeya: (1) pratipattyavavāda:, (2) satyāvavāda:, (3)
ratnatrayāva-

vāda: (4) aśaktau deśanāvavāda:, (5) apariśrāntau
deśanāvavada:,

(6) pratipatsaṃparigrahe śikṣaṇam avavāda:, (7)
pañcacakṣur-

avavāda:, (8) abhijñāvavāda:, (9) darśanamārgāvavāda:,
(10)

bhāvanāmārgāvavāda:. It has also remarked : ityevaṃ
daśavidho

'vavādo-prajñāpāramitāśabdenokta: (p.288). avavāda
comprises

tenfold instruction as enumerated above.

prajñāpti, convention as opposed to metaphysical reality
making known, declaration, manifestation, expression, statement,

manifesto, symbol, saṃvṛti, verbal designation, verbal
convention,

arrangement, seat-provision (BHS 358). This expression occurs

in the laṅkā 153 (Verse 27). prajñaptisatyato hyātmā
dravyasan

na hi vidyate / skandhānāṃ skandhatā tadvat prajñaptyā na
tu

dravyata: // Suzuki renders it as thought construction.
āloka (p. 304)

has offered its explanation in conformity with the context :
jñeya-

jñānayor grāhyagrāhakaprakārābhiniveśavijñānaṃ
prajñapti:...

saptasu prayogabhūmiṣu
sarvadharmaprajñaptimātratāprativedhāt

prajñapti:.

@572

samajñā, (pāli samaññā), name. The āloka has explained

it by referring to its etymology : vastusametam aham iti
jñānaṃ

samajñā.........cittotpādāvasthāyāṃ jānātī 'ti jñaṃ
saṃjñaṃ

cittaṃ pravṛttinimittaṃ yasyā bodhisattva iti saṃjñāyāh
se 'yam

samajñā, sarvasattvasamajñānanimittā.

vipratisāra, discontent, regret, remorse, saddened, cf.
du:khinī

durmanaskā vipratisāriṇī Divy. 322.13 (BHS 492-3).

kaukṛtyam (pāli kukkucca), regret, remorse, worry, mental

disturbance, difficulties of conscience, wickedness, evil deeds, (BHS

195). This word occurs in the laṅkāvatāra: yasya kasyacid

anyasyā 'nantaryakāriṇa: kaukṛtyaṃ tasya
kaukṛtyadṛṣṭivinivarta-

nārthaṃ nikṣiptadhurasya kaukṛtyadṛṣṭyabhāvārtham, cf. 
Suzuki's

transl : (The śrāvakas of transformation)....may see
somebody

else practising deeds of wickedness, and they will repeatedly
make

great efforts to turn him away from his wickedness and faulty

views, and to make him realise the non-reality of wickedness and

faulty views by laying down his burden'. laṅkā 139.
kaukṛtyam

cetaso vipratisāritā, āloka, 294.

āyavyaya, income and expenditure: cf. laṅkā 174 āyavyaya-

dṛṣṭābhiniveśenā 'bhiniveśayati, cf. also laṅkā 175
nā 'haṃ

mahāmate lokāyataṃ deśayāmi na cā 'yavyayam. kiṃ tu
mahāmate

anāyavyayaṃ deśayāmi. tatra āyo nama mahāmate
utpādarāśi:

samūhāgamād utpadyate. tatra vyayo nāma mahāmate vināśa:.

anāyavyaya ityanutpādasyai 'tad adhivacanam. Suzuki renders

coming-and-going;....Coming means production and mass, it is

born of accumulation. Going....means destruction. That which

is not coming-and-going is designated unborn. āloka (P.294)

offers the following explanation: vidhir āya: vyayo
niṣedha:.

uttrāsa, unwarranted fear: saṃtrāsa, continuation of fear,

fear-complex, fear of what is not to be feared. The āloka 
(p.305)

has attributed specific meanings to them. tatrā
'sthānatrāsa

uttrāsa:, unmārgavat. saṃtatyā trāsa: saṃtrāsa:
utpannabhayasyā-

'prativinodanāt saṃtrāsaniścayagamanaṃ saṃtrāsāpatti:.

deśana, preaching, confession (BHS 271), doctrinal instruc-

tion. The laṅkā 148 has brought to light the difference
between

siddhāntanaya and deśanānaya in the following
fashion: tatra

siddhāntanayo mahāmate yaduta
pratyātmādhigamaviśeṣalakṣaṇaṃ

vāgvikalpākṣararahitam anāsrava-dhātugatiprāpakaṃ
pratyātmagati-

bhūmigatisarvavaikatīrthyamāravarjitam. vinihatya ca
tāṃstīrthya-

@573

mārān pratyātmagatir virājate. Etan mahāmate siddhānta-

nayalakṣaṇam. tatra deśanānayaḥ katamah. yaduta navāṅga-

śāsanavicitropadeśo'nyānanyasadasatpakṣavarjitaḥ
upāyakuśalavidhi-

pūrvakaḥ sattveṣu darśanāvatāraḥ. yad yenā 'dhimucyate
tat

tasya deśayet. Etan mahāmate deśanānayalakṣaṇam. Suzuki

renders the former as the realisation itself and the latter as
the

teaching about it. [deśanā-naya the way of verbal
instruction, in

laṅkā, 148, 10off., 172.6, distinct from and inferior to
siddhānta-

(pratyavasthāna)naya, the finally approved way, which is that

of immediate personal realization. See Suzuki, Studies, 409

(for other citations of this depreciative use of deśanā in 
laṅkā).

(BHS.271).]

deśanābhinirhāra, āloka (p.486) has given the following

etymological meaning of it. deśanā abhinirhriyate janyate
'nene

'ti deśanābhinirhāro dharmakāyaḥ.

cetovimukti, spiritual liberation of mind = pāli
cetovimutti;

prajñnāvimukti, spiritual liberation of wisdom, pāli
paññāvimutti;

vimukti = pāli vimutti: cf. vimokṣa. The lāṅkāvatāra 
has enu-

merated three varieties of it : vimuktayas tathā tisro
135.204 (V).

The āloka has offered the following interpretation of these
two

words : tṛṣṇāvidyāpakṣasarvakleśopakleśprahāṇāt
samādhisamāpatt-

ayaḥ cetovimukti:, arhanmārgajñānaṃ prajñāvimuktir iti
kṛtvā

tṛṣnāvidyāpakṣāṇām abhāvena yathākramam rāgavirāgāt
avidyā-

virāgāt cetaḥprajñāvimukti:, atas tal-lābhāt
samāpattikleśāvaraṇa-

vimuktyā sarvathā ubhayabhāgavimuktā: suvimuktacittā:
suvimuta-

prajñā: (ASPP.1).

Cf. yogasūtra (II.27) : tasya saptadhā prāntabhūmiḥ prajñā.

Cf. also vyāsabhāṣya's elucidation : tasy'eti
pratyuditakhyāteḥ praty-

āmnāya:. saptadhe'ti aśuddhyāvaraṇamalāpagamāe cittasya
pratya-

yāntarānutpāde sati saptaprakārai' va prajñā vivekino
bhavati. Tad-

yathā parijñātam heyam, nā'sya punaḥ parijñeyam asti,
kṣīṇā heya-

hetavo na punar eteṣām kṣetavyam asti, sākṣātkṛtam
nirodhasamādhinā

hānam, bhāvito vivekakhyātirūpo hānopāya: ityeṣā
catuṣṭayī kāryā

vimuktiḥ prajñāyāḥ. Cittavimuktis tu trayī.
caritādhikārā buddhi:

guṇā giriśikharakūṭacyutā iva grāvāṇo niravasthānāḥ
svakāraṇe

pralayābhimukāḥ saha tenā 'staṃ gacchanti, na cai'ṣāṃ
vipralīnānām   

punarasty utpādaḥ prayojanābhāvād iti. etasyām avasthāyām 
guṇa-

sambandhātitaḥ svarūpamātrajyotir amalaḥ kevalī puruṣaḥ
iti etām

saptavidhām prāntabhūmiprajñām anupaśyan puruṣaḥ kuśala

ityākhyāyate, pratiprasave 'pi cittasya muktaḥ kuśala ityeva
bhavati,

guṇātītatvād iti.

@574

artha, ultimate objective, ultimate result. It is susceptible
of a

twofold classification, viz. the attainment of spiritual good
and

warding off of evil. The former is brought about by spiritual

enlightenment and the latter is occasioned by means of the

elimination of ignorance. The āloka (p.273) has elucidated

it as follows : hitāhitaprāptiparihāralakṣaṇo dvividhaḥ
svako'rthaḥ

vidyāvidyādhigamaprahāṇābhyām....attaimant of what is
good by

transcendental knowledge (=vidyā) and abandonment of evil,
one

positive and another negative : which are necessarily
concomitants.

pārami, pārami, attainment of the end, arrived at, attained
to

mastery, supremacy. It is frequently compounded with -gata

or -prāpta; pāramitā, mastery, supremacy, perfection
(BHS,341); cf.

prajñāpāramitā: The āloka (p.282), has offered an
elaborate

explanation of this important word together with its grammatical

formation : pāram prakarṣaparyantam eti iti vigṛhya, kvipi
sarvā-

pahārilope anityam āgamaśāsanam ity aluki tatpuruṣe kṛti
bahulam

iti aluki ca karmavibhakteḥ kṛte pāramis tadbhāvaḥ
pāramitā.

prajñāyā dharmapravicayalakṣaṇāyāḥ pāramitā
prajñāpārāmitā

mukhyā, Buddho Bhagvān māyopamam jñānam advayam. tatprapty-

anukūlatvena tu padavākyasamūho grantho darśanādilakṣaṇo
mārgaśa
ca gauṇī prajñāpāramitā. tathā cā 'ha ācārya-dignāgaḥ:

prajñāpāramitā jñānam advayam sā tathāgataḥ /

sādhyā tādarthyayogena tācchabdyam granthamārgayoḥ //

iti prajñāpāramitāpiṇḍārtha:, 1.

The laṅkāvatāra, 237, 238 has referred to three
varieties

of pāramitās, viz. laukika, lokottara and lokottama. Besides 
it has

observed that the Bodhisattvas practise the following six types
of

pāramitās as enumerated below:

(1) charity (dāna), (2) morality (sāla),

(3) patience (kṣānti), (4) vigour (vīrya),

(5) meditation (dhyāna), (6) trenscendental wisdom

(prajñā).

caryā, (pāli cariyā), course of conduct of Bodhisattvas,
which

has four aspects or successive stages. They are of four kinds:

(1) prakṛticaryā refers to his original, basic endowment;
praṇidhāna-

caryā to his vows to attain enlightenment; anulomacaryā
alludes

to his progressive approach to the goal, and anivartanacaryā
refers

to the point at which it becomes impossible for him to backslide.

Cf. bodhicaryā and duṣkaracaryā parallel to bodhi-cari and 
duṣkara-

@575

cari. Cf. also artha-caryā and dharma-caryā (BHS.226). 
Accord-

ing to Suzuki the word anābhogacaryā means the conduct of

purposclessness (laṅkā XII).

sthāpayitvā = putting aside: cf. pāli ṭhapettvā. āloka 
explains

it as parityajya in conformity with the context.

yaduta = yad idam, namely, to wit. Cf. tad yathā, for example,

for instance, to wit, such as, viz.; all these could be used in
rendering

yaduta as well as yad idam; because, of course, and that too, 
with

implication of especially, particularly, and those (BHS,
pp.443-4).

āloka (274) observes : yadutaśabdo nipātaḥ
upadarśanaparaḥ.

niryāyuḥ = niścitya prāpnuyuḥ. āloka, 283.

pratibhāna, presence of mind, self-confidence or brilliance,

esp. as manifested in speech; quick wittedness, inspiration
(BHS, 66).

āloka (p. 286) observes : pratibhānam
yuktamuktābhidhānam.

parindāna, the giving over, presenting (BHS,p.326).

aryasadāprarudita, name of a renowned Bodhisattva.

kāritra, action, operation (BHS,p.179).

lokadhātu, world-order, world (BHS,464). The prajñā-

pāramitā and other mahāyāna texts have mentioned 
three varieties

of it, viz. sāhasracūḍika, dvisāhasra,
trisāhasramahāsāhasranaya,

way, standpoint.

saṃyojana, fetter as binding to existence, to misery

(BHS. p.538); knot (Suzuki). There are ten varieties of it placed

under two groups called avarabhāgīya, viz. satkāyadṛṣṭi, 
sīlavrata-

parāmarśa vicikitsā, kāmacchanda, vyāpāda and
ūrdhvabhāgīya, viz.

rūparāga, ārūpyarāga, auddhatya, māna, avidyā (BHS.538).

The first three varieties of avarabhāgīya have been mentioned 
in

the laṅkāvatāra (117,118) eṣāṃ (=srota-āpannānām) tu
mahā-

mate trayaṇām trīṇi samyojanāni mṛdumadhyādhimātrāṅy eva

bhavanti. tatra mahāmate katamāni trīṇi saṃyojanāni ?
yaduta

satkāyadṛṣṭir vicikitsā śīlavrataparāmarśaś ca.  cf.
Suzuki's rendering:

mahāmati, for these three classes (of the stream-entered)
there

are three kinds of knots : weak, middling, and strong. What

are these three knots, mahāmati ? They are : (1) the view
of an

individual personality, (2) doubt and (3) the holding on to
moral

practices.

There are Buddhist texts which have referred to the nine

varieties of it, viz. anunaya, pratigha, māna, avidyā,
dṛṣṭi, parāmarśa,

vicikitsā, īrṣyā, mātsarya (BHS,539). The āloka has
explained

@576

the expression parikṣīṇabhavasamyojanāḥ in the
following way :

pari samantāt yathāsambhavam āryamārgeṇa kṣīṇāni
bhavena

saha puruṣasamyojanāt pratighādinavasamyojanāni yeṣm te
parikṣīṇa-

bhavasamyojanā:. So it is evident that āloka endorses
the

nine varieties of it as enumerated above.

dharmakāya, having a body that is, or is characterized by,

the Doctrine; an epithet of the Buddha himself; the mass of

conditions of existence, spiritual body or form. Cf.
rūpakāya physical

form, Absolute Body, Material Body (Re' gamey); considered

the highest of three bodies of a Buddha, the others being
saṃbhoga^

and nirmāṇak^ n. of one of the four devatās of the
bodhi-tree

(BHS, 277). The laṅkāvatāra (192) has observed: kiṃ tu
mahāmate manomayadharmakāyasya tathāgatasyai 'tad adhi-

vacanam. Cf. Suzuki's transl. Nevertheless, mahāmati,
there is

another name for the tathāgata when his dharmakāya
assumes

a will-body.

cittotpāda, production of intuition, resolution, intent
deliberate

mental act, idea, determination, thought. Cf. ekacittotpāda,

sarvajñatācittotpāda, sahacittotpāda (BHS.,229).

mārga, way, (1) aṣṭāṇga-m^ (pāli aṭṭaṅgamagga), the

(noble, ārya) 8-fold path; samyag-dṛṣṭi, -saṃkalpa,
-vāc, -kar-

mānta, -ājīva, -vyāyāma, -smṛti, -samādhi; (2)
daśāryagotra-

mārgam pratilabhate. laṅkā. 222.4. Acc. to Suzuki the ten
paths of

discipline which belong to the noble family (of the
tathāgatas);

cf. also the ten kuśala-karmapatha (3) four kinds of
śramaṇa, viz.

mārga-jina, -deśika, -jīvin, -dūṣin, (BHS, 431) (MVY
5127-30);

vibhāvita, free from, deprived of.........(BHS 495).
pravicaya, discriminating comprehension, investigation, sepa-

rate, divide, classify, select; dharma-pravicaya (āloka,269)
one of the

(saṃ)bodhyaṅga (BHS, 386). Cf. laṅkā. 15.2; pravicayabuddhyā

vicārayamāṇaḥ-ponder things with wisdom (Suzuki); with
mind set

on discernment (BHS) laṅkā. 52.4 āparamāṇu-pravicayād...

minutely the analysis....may go on....to the subtlest practicle

known as atom. (Suzuki).

skandha, (=pāli khandha) mass, large amount, of bulk rather

than quantity, the universe with its whole mass of air, earth,
and fire:

ending in kāya,-varga, virtual synonyms of -skandha;
personality;

elements of separate existence, cf. dharmaskandha,
śīla-skandha,

prajñā-skandha, puṇya-skandha, saṃskāra-skandha,
samādhi-skandha-,

@577

rūpa-skandha, vimukti-skandha; (BHS,607). It is one of the

fundamental postulates of Buddhism that the five
conglomerations

pañca-skandha) serve as the ultimate basis of body, mind, and
soul.

A subtle analysis of their essential nature shows that they are

constituted of the five-skandhas and this accounts for attachment to

the notion of existence. It is owing to this reason they are
collec-

tively designated as upādānaskandha. Besides the Buddhist
texts

have set down three skandhas which are conducive to the
accumula-

tion of religious merit in the following order; (1)
pāpadeśanā, (2)

puṇyānumodanā, (3) buddhādhyeṣaṇā (śikṣ, 220.2).

dhātu, the word dhātu is preceded by or compounded with

numerous words. It is also used in its own absolute form. The

meaning of it varies with the variation of the context: (a)
physical

element (BHS,282). Cf. pṛthivīdhātu (earth) abdhātu
(water),

tejodhātu (light), vāyudhātu (wind), ākāśadhātu
(ether), vijñāna-

dhātu (consciousness). The first four varieties
correspond to the

four mahābhūtas; (b) bodily humors (or elements), viz. wind 
(vāta),

biles (pitta) and phlegm, cf. three doṣas as elaborated in 
the āyur-

vedaśāstra; (c) the 18 dhātus, psycho-physical
constituent elements

are the 12 āyatanas i.e. the 6 senses plus 6 sense-objects,
plus the

6 corresponding sensory perceptions, vijñāna; (d)
constituent

element of the mind, or character, and so by extension
(psychic-)

character, nature, natural disposition, state of mind, psychic
charac-

teristic, sphere, region, word, state, condition; (e) three
states of

existence, kāma-dh^ rūpa-dh^, and ārūpya-dh^, cf.
dharma-dhātu, sphere

of religion; (f) mass, abundance, large quantity, cf.
sattva-dhātu;

(g) elemental bodily substance, relics, bodily remains, cf.
also

dhātu-vigraha (BHS,282-84). According to Caraka there are six

elements (dhātus), viz. the five elements such as ākāśa, 
vāyu, etc. and

cetanā, called also puruṣa (S.N. Dasgupta, IP,213).

āvāhaka, bringing in, introductive, inductive (BHS,108)

prātihārya, extraordinary occurrance, miracle, three kinds

attributed to Buddhas, ṛddhi-pr^ magic performance (as by
indrajāla),

ādeśanā-pr^, mind-reading, and anuśāsanī-pr^ miracle
of admoni-

tion (effecting destruction of some one's vices). (BHS, P.392).

nirvedha, (intellectual) penetration, insight: cf. nirvedha-

bhāgīya, belonging or conducing to the (four states of)
penetration,

insight, which are uṣmagata-(avasthā), mūrdhāvasthā,
kṣānti and

laukikāgr(y)a-dharma (the last = ānantaryasamādhi (BHS,305).

@578

bhadrakalpa, a kalpa such as the present in which 5 Buddhas

are to appear (four, from Krakucchanda to śakyamuni, and
the

fifth, Maitreya: cf. bhadrakalpika belonging to (the
present)

bhadrakalpa, BHS, 406.

vajrapāṇi, Indra, n. of a yakṣa, Indra's form assumed by

Buddha, Bodhisattva; a special attendant on Buddha. laṅkā,
240:10;

a Bodhisattva in the 8th bhūmi is
vajrapāṇisatatānubaddha,.... the

Bodhisattva, and the yakṣa or guhyaka prince are the 
same person (BHS,467) 

person (BHS,467).

aḍakavati (Skt alakā) n. of the capital of the yakṣas

(BHS,8).

Names of tathāgata: acalita, tathatā, anutpāda,
bhūtakoṭiḥ,

śunyatā, yathāvattā, virāgatā, nirodha, ākāsadhātu, p.
253/asāpp.

tathatā assāpp, p. 253.

bhūtakoṭī 'ti (cf. koṭi, end, goal; perfection, salvation)
the true

goal: listed Mvy 1708 among `synonyms for paramārtha, the

supreme truth, real end, absolute truth, true end (BHS, p.410);

The asāpp (cf.dharmodgataparivarta) has made this pertinent

utterance: Na hi kulaputra bhūtakoṭyā āgamanaṃ vā
gamanaṃ va

prajñāyate. yā ce bhūta-koṭiḥ, sa tathāgata:.

ākāśadhātu, one of the elements and means void space or
ether.

Cf. Na hi kulaputra ākāśadhātor āgamanam vā gamanam vā
prajñā-

yate. yaśca ākāśadhātuḥ sa tathāgataḥ. -asāpp
(Dharmod-

gataparivarta).

nirodha, extermination, the third ārya-satya: cf.  also
nirodha-

samāpatti, accorded the position of supreme importance
amongest the

different varieties of samāpatti. The laṅkā has
refrred to it in

the following verse; ārūpyā ca samāpattir nirodhaś ca
katham

bhavet.

rūpa-kāya, form-body, material body (of a Buddha); physical

form; regularly contrasted with dharmakāya (BHS, 456).
The

asāpp (Dharmodgataparivarta) has observed: Na hi Tathāgato

rūpakāyato draṣṭavyaḥ. dharmakāyās tathāgatāḥ.

gati, state of existence into which rebirth is possible;
destiny,

(future) state. The authoritative Buddhist texts have listed the

five different varieties of gatis in the following order (1)
deva

(diety), (2) manuṣya (3) preta (departed spirits, or ghosts
(4)

tiryak (loweranimal) (5) naraka (hell). The first two types

@579

GLOSSARY AND CRITICAL NOTES

of existence have been accorded a superior status in comparison

with the rest which has been dubbed as durgati. The
following

utterance of the asāpp (Dharmodgataparivarta) is worthy of

mention; sarve te ṣaḍgatikam samsāram gatāḥ. The
āloka (548)

has offered its own interpretation of it. ṣaḍgatikam iti
devādipañca-

gatibhyo 'suragateḥ pṛthagvyavasthāpanāt. Te ca bhagavataḥ

śrāvakā iti.

dakṣiṇīyaḥ = Worthy of raverence : worthy of receiving

dakṣiṇā, cf. asāpp, p. 254 line 13.

kuśalamūla = root of merit. The dharmasamgraha (p.330,

339) has laid down three varieties of it in the following
order :

(1) bodhicittotpādaḥ, (2) āśayaviśuddhiḥ, (3)
ahamkāramama-

kāraparityāgaś ca. trīṇi kuśalamūlāni. tad
yathā-adveṣaḥ, alobhaḥ,

amohaś ce'ti. Etad viparyāt trīṇy akuśalamūlāni.  tad
yathā-lobhaḥ,

mohaḥ, dveṣaś ce'ti, cf. api tu khalu punaḥ sattvānām
kuśalamūlāny

upādāya mahāsamudre ratnāny utpadyante. asāpp (Dharmod-

gata-parivarta).

adhimukti-caryābhūmi, stage of zealous conduct(BHS,14).